mt   X: 


f:e  ■■< 


;>^ 


h    il^ 


«**^- 


:/ 


,% 


j^ 


'•^ , 


l^S 


%V/H 


*^. 


I'    4  ■  Z-V- 


•}* 


^^^ 


HISTORISK  ARCHIV. 

Et  Maanedsskrift 

for  popnlaire  Skildringer  af 

Mstoriske  Personer  og  Begivenlieder. 

Udgivet  af 
F.  C.   Granzow. 


1874.    Første  Bind.  IX^^ 


^ø«?'^*** 

%^^^-; 


ii_^* 


Ejøbenharn. 

Fr,   Weldikes  Forlag. 

1874. 


Blanco  Umos  Bogtrykkeri. 


INDHOLD. 


Side. 

Napoleoniderne  og  Statskupet  den  2den  December  1851.     IV — VI. 

Ved  Th.  Bøggild 1. 

Om  det  ældre  spanske  Nationaldramas  historiske  Vilkaar  og  sce- 
niske Opførelse.     Ved  Ved  S.  Schandorph 54. 

En  askadelig  Exkejser.     Ved  Dr.  Å.  K 79. 

Magdeburgs   Ødelæggelse.      Efter  E.  Usinger  ved  J.  M 87. 

Beaamarchais  og  Ladvig  XVI.     Ved  O.  L 111. 

Fyrst  Radzivill,  kaldet  .Kjære  lille  Herre-.     Ved  C.  Lund 153. 

Slaget  ved  Narva  (med  Kort).     Ved  J.  Mankell 17-1. 

Bobert  Owen,  Menneskevennen  og  Socialisten.  Ved  Joh.  Pe- 
tersen    209. 

Et  ægte  Soldaterliv.     Ved  CL 246. 

Enssisk  Hofliv  under  Anna  Ivanovna.     Ved  C.  V.  Smith 255. 

Kejser  Claudius.     Ved  Christian  Stremme 301. 

Kong  Eichard  III.     Ved  C.  H 358. 

G.  M.  Armfelt.     Ved  Fr.  Julias  Meier 385. 

En  Præstebedrager  i  Oldtiden.     Ved  A.  S  all  et 415. 

Eambaut  de  Vaqueiras  og  det  Qerde  Korstog.   Ved  J.  Paludan.  422,  495. 

Sophie  Ørsted,  født  Oehlenschlæger.   I— IH.   Ved  Nikolai  Bøgh  450. 

Lady  Katharine  Gray.  Ved  P.  C.  A.  Easmassen 531. 

Mere  om  Guslav  HI's  Mord.     Ved  Fr.  Julius  Meier 556. 

Smaating.     (Ratzeburg  kontra  Mecklenburg.  —  En  Baderejse  i  de 

gode,  gamle  Tider) 565. 

Trykfejl  og  Bettelser 571. 


NB. 


Kortet  OTer  Sla^t  red  X«rva  indsærtes  Side  194. 


Ifapoleonideme  og  Statskupet  den  2deii  Decl)r.  1851. 

(Slntning.)*) 


IV. 

Den  20de  December  1848  blev  den  nyvalgte  Præsident  i 
Nationalforsamlingen  højtidelig  indsat  i  sit  Embede,  efter  at 
General  Cavaignac  havde  meddelt  Forsamlingen  sine  Mini- 
stres Demission  og  selv  nedlagt  den  ham  overdragne  Magt  i 
Forsamlingens  Hænder.  Forsamlingens  Formand,  Armand 
Marrast,  proklamerede  Louis  Napoleon,  der  ved  denne  Lej- 
lighed var  iført  en  sort  Dragt  med  hvid  Kxave  og  hvide 
Handsker  og  bar  Æreslegionens  Storkors,  som  Republikens 
Præsident  indtil  den  anden  Søndag  i  Maj  1852  og  opfordrede 
ham  til  at  aflægge  Eden.  Under  almindelig  Bevægelse  blandt 
Medlemmerne  og  paa  Tilhørerpladsen  rejste  Louis  Napoleon 
sig,  besteg  Tribunen  med  langsomme  Skridt  og  lod  sit  matte, 
halvt  drømmende  Blik  hvile  paa  den  svagt  oplyste  Forsam- 
ling. Armand  Marrast  oplæste  Edsformularen,  hvis  Ordlyd 
tidligere  er  meddelt.  Der  hersker  en  dyb  Tavshed  i  Salen. 
Louis  Napoleon,  der  er  meget  bleg  og  slaar  Ojnene  ned, 
hæver  Haanden  og  fremfører  med  en  noget  usikker  Stemme 
Ordene:  »Jeg  sværger  det!«  Der  hersker  en  dyb  Bevægelse 
i  alle  Hjerter,  da  Armand  Marrast  med  en  endnu  højtideligere 
Bøst  tilføjer:  «Vi  tage  Gud  og  Mennesker  til  Vidne  paa  den 

*)  Se  Hist.  Archiv  1873.     II,  p.  461—97.  ^ 

nys  aflagte  Ed,  der  skal  blive  indført  i  Nationalforsamlingens 
Forhandlingsprotokol  og  i  «Moniteuri)  og  blive  offentliggjort 
paa  den  for  offentlige  Aktstykker  lovbefalede  Maade».  Louis 
Napoleon  trækker  et  Papir  frem  og  oplæser  følgende  Erklæ- 
ring: »Folkerepræsentanter!  Nationens  Stemmegivning  og  den 
Ed,  jeg  nylig  har  aflagt,  anvise  mig  med  bydende  Krav  min 
fremtidige  Opførsel.  Min  Pligt  er  tydelig  afmærket,  og  jeg  vil 
opfylde  den  som  en  Mand  af  Ære.  Jeg  vil  se  Fjender  af 
Fædrelandet  i  alle  dem,  der  ad  ulovlige  Veje  maatte  for- 
søge paa  at  forandre,  hvad  hele  Frankrig  har  slaaet  fast. 
Mellem  Eder  og  mig  vil  der  ikke  kunne  være  nogen  virkelig 
Uenighed,  thi  vi  ville  det  samme.  Jeg  vil  ligesom  I  befæste 
Samfundets  Grundpiller,  styrke  de  demokratiske  Institutioner 
og  efterspore  alle  de  Midler,  der  egne  sig  til  at  lindre  de 
Onder,  hvorunder  dette  ædelmodige  og  oplyste  Folk,  som 
nylig  har  givet  mig  et  saa  glimrende  Vidnesbyrd  om  sin 
Tillid,  lider.  Den  Majoritet,  jeg  har  erholdt,  gjennemtrænger 
mig  ikke  alene  med  Taknemlighed,  men  vil  ogsaa  give  den 
nye  Kegering  den  moralske  Kraft,  uden  hvilken  der  ikke  kan 
gives  nogen  Myndighed.  Ved  Fred  og  Orden  kan  vort  Fæ- 
dreland atter  rejse  sig,  læge  sine  Saar,  føre  de  vildfarne  til- 
bage og  dæmpe  Lidenskaberne.  Besjælet  af  Forsonlighedens 
Åand  har  jeg  omgivet  mig  med  retskafne,  duelige  og  patriotiske 
Mænd,  overbevist  om,  at  de  til  Trods  for  deres  forskjellige 
politiske  Oprindelse  med  Enighed  ville  hjælpe  Eder  til  at 
sætte  Forfatningen  i  Kraft,  forbedre  Lovene  og  vaage  over 
Republikens  Ære.  Idet  den  nye  Forvaltning  tiltræder  sine 
Funktioner,  skylder  den  at  aflægge  den  forrige  Administration 
sin  Tak  for  dens  Bestræbelser  for  at  overlevere  Magten  usvæk- 
ket og  opretholde  den  offentlige  Rolighed.  Den  hæderlige 
General  Cavaignacs  Opførsel  har  svaret  til  hans  loyale  Ka- 
rakter og  den  Pligtfølelse,  som  er  den  Egenskab,  hvorpaa 
det  først  og  fremmest  kommer  an  hos  den,  der  staar  i  Spid- 
sen for  en  Stat.  Folkerepræsentanter!  Vi  have  den  store 
Mission  at  udføre:   i  alles  Interesse  at  grunde  en  Republik 

Og  en  fest  og  retfærdig  Regering,  der  er  besjælet  af  en  op- 
rigtig Stræben  efter  Fremskridt  uden  at  være  reaktionær  eller 
utopistisk.  Lader  os  være  Fædrelandets  og  ikke  et  enkelt 
Partis  Mænd;  med  Guds  Hjælp  ville  vi  da  i  det  mindste 
udrette  noget  godt,  selv  om  vi  ikke  kunne  udrette  noget 
stort«. 

Da  Oplæsningen  var  til  Ende,  rejser  hele  Forsamlingen 
sig  og  raaber  gjentagne  Gange:  "Leve  Kepubliken!«,  medens 
derimod  selve  Erklæringen  for  Sterstedelen  ikke  havde  frem- 
kaldt nogen  Meningstilkjendegivelse,  idet  Forsamlingen  syntes 
behersket  af  en  ubeskrivelig  Tvivl.  Inden  Præsidenten  forlod 
Salen,  ledsaget  af  Forsamlingens  Kvæstorer  og  under  de 
evrige  forfatningsmæssige  Æresbevisninger,  trykkede  han  Gene- 
ral Cavaignacs  Haand,  hvorover  Generalen  ojensynlig  blev  saa 
overrasket,  at  han  kun  modstræbende  besvarede  Haandtrykket. 
Eskorteret  af  Generalerne  Changarnier  og  Lamoriciére  i  Spid- 
sen for  en  Kavaleriafdeling,  begav  Præsidenten  sig  derpaa  til 
den  for  ham  bestemte  Bolig,  Paladset  »Elysée  nationale »,  og 
hermed  var  Indsættelseshejtideligheden  forbi. 

Saaledes  stod  Louis  Napoleon  da  nu  paa  lovlig  Maade  i 
Spidsen  for  den  franske  Republik,  og  Tilliden  syntes  at  vende 
tilbage  ved  Efterretningen  om,  at  han  havde  sammensat  sit  Mi- 
nisterium af  Mænd  med  højst  forskjellige  politiske  Anskuelser 
(Odilon  Barrot,  Orleanisten  Malleville,  Legitimisterne  Faucher 
og  Falloux,  Republikaneren  Bixio,  Drouyn  de  Lhuys,  Rul- 
hieres,  de  Tracy  og  Passy)  og  udnævnt  Changarnier  til  Kom- 
mandant over  1ste  Militærdivision  og  Tropperne  i  Paris, 
Marschal  Bugeaud  til  Kommandant  for  Alpearmeen.  Mini- 
steriets Program,  der  den  26de  December,  efter  at  Præsi- 
denten to  Dage  tidligere  ved  en  Revue  var  bleven  hilset  med 
Jubel  af  Tropperne,  meddeltes  Kationalforsamlingen  af  Mini- 
sterpræsidenten, Odilon  Barrot,  var  i  Virkeligheden  ogsaa  kun 
skikket  til  at  vække  Tillid;  men  allerede  Dagen  efter  blev 
det  næsten  saa  godt  som  dementeret  af  Præsidenten  ved  et 
Brev  til  Indenrigsministeren  Malleville,  hvori  han  blandt  an- 

det  i  kraftige  og  bitre  Udtryk  besværede  sig  over,  at  Mini- 
steren endnu  ikke  havde  sendt  ham  nogle  diplomatiske  De- 
pecher angaaende  Italien,  og  som  endte  saaledes:  « Kort  sagt, 
jeg  mærker,  at  de  af  mig  udnævnte  Ministre  ville  behandle 
mig,  som  om  Sieyes's  berygtede  Regeringsform  var  i  Kraft; 
men  jeg  vil  ikke  finde  mig  deri.    Modtag  o.  s.  v.». 

Dette  Brev  vil  alene  være  tilstrækkeligt  til  at  vise,  hvor 
meget  der  nu  var  tilbage  af  den  »syge  Papegøje«,  og  hvor 
lidt  Ministrenes  Selvstændighed  for  Fremtiden  vilde  have  at 
sige.  Malleville  maatte  i  Virkeligheden  kort  efter  tage  sin 
Afsked,  saa  meget  mere  som  han  vægrede  sig  ved  at  opfylde 
Præsidentens  Forlangende  om  at  udlevere  de  i  Indenrigs- 
.  ministeriets  Archiv  opbevarede  Retsprotokoller  fra  Strassburg- 
og  Boulogne- Attentaterne;  Agerdyrkningsministeren ,  Bixio, 
fulgte  hans  Exempel,  hvorpaa  Lacrosse  og  Buffet  optoges  i 
Ministeriet. 

Med  det  saaledes  noget  forandrede  Ministerium  og  kort 
efter  tillige  med  sin  personlige  Ven  Baulay  som  Vicepræsident 
for  Republiken  stod  Louis  Napoleon  i  Begyndelsen  af  1849 
lige  over  for  den  ham  tildels  fjendtligsindede  Nationalforsam- 
ling, som*  vitterlig  havde  støttet  Cavaignacs  Kandidatur,  og  i 
hvis  Midte  der  lige  fra  selve  den  20de  December  1848  havde 
cirkuleret  Rygter  om,  at  Prinsen  pønsede  paa  at  gjenoprette 
Kejserdømmet.  Det  var  derfor  let  at  forudse,  at  der  snart 
maatte  indtræde  Rivninger  mellem  den  udøvende  og  den  lov- 
givende Magt;  men  allerede  den  første  af  disse  skulde  tillige 
vise,  i  hvor  forholdsvis  kort  Tid  Præsidenten  havde  forstaaet 
at  vinde  fast  Fod,  og  hvor  meget  Nationalforsamlingens  Ind- 
flydelse var  aftaget.  Den  3dje  Januar  tog  Præsidenten 
saaledes  et  af  den  provisoriske  Regering  i  sin  Tid  forelagt 
Lovforslag  om  Undervisningen  tilbage  og  nedsatte  en  Kom- 
mission til  at  udarbejde  et  nyt.  I  den  Anledning  foreslog 
de  ivrige  Republikanere  i  Forsamlingen  et  Mistillidsvotum 
mod  Undervisningsministeren  Falloux,  men  Forslaget  blev 
forkastet  og  gav  desuden  Anledning  til,  at  der  ogsaa  udenfor 

Salen  rejste  sig  en  sand  Storm  mod  Forsamlingen,  der  mod- 
tog en  Mængde  Petitioner  om  at  opløse  sig  og  give  Plads 
for  en  Repræsentation,  som  bedre  udtrykte  Nationens  ønsker. 
Et  Forslag  i  denne  Anledning  blev  indbragt  —  efter  Sigende 
paa  Opfordring  af  Præsidentens  senere  Indenrigsminister,  Du- 
faure  —  af  Rateau  og  gik  ud  paa,  at  Forsamlingen  skulde 
opløse  sig  den  19de  Maj,  efter  at  Valgene  til  den  nye  (lov- 
givende) Nationalforsamling  vare  foretagne  den  4de  Maj. 
Skjønt  Kepublikanerne  i  Forsamlingen  strede  imod  af  alle 
Kræfter  —  Billault  besvor  endog  Forsamlingen  i  dens  Vær- 
digbeds Navn  og  for  Eepublikens  Sikkerheds  Skyld  om  ikke 
at  forlade  sin  Post  for  de  monarkiske  Partiers  Rænker  — 
blev  Forslaget  dog  den  14de  Februar  vedtaget  med  en  af 
Lanjuinais  stillet  Ændring,  idet,  som  Montalembert  træffende 
har  bemærket,  »den  ene  Del  af  Forsamlingen  (Republikanerne) 
nægtede  at  gaa,  fordi  den  var  vis  paa  ikke  at  komme  igjen, 
den  anden  derimod  var  villig  til  at  gaa  af  den  modsatte 
Grund ». 

Og  dette  Udfald  af  Sagen  var  dog  saa  meget  mere 
betegnende  for  Præsidentens  stigende  og  Forsamlingens  da- 
lende Betydning,  som  der  forud  for  denne  Afstemning  den 
29de  Januar  var  gaaet  en  mærkelig  Episode,  der  indeholdt 
al  Opfordring  for  Forsamlingen  til  i  det  mindste  at  udsætte 
sit  Selvmord,  indtil  alle  de  organisatoriske  Love  vare  tilende- 
bragte. Den  26de  Januar  var  der  nemlig  blevet  forelagt  et 
Lovforslag  om  at  lukke  Klubberne,  og  næste  Dag  havde  Le- 
dru  RoUin  forlangt,  at  Ministrene  skulde  sættes  under  An- 
klage for  dette  formentlig  forfatningsstridige  Skridt.  Forlan- 
gendet blev  afvist;  men  ved  denne  Lejlighed  var  der  i  For- 
samlingen blandt  andre  af  Proudhon  blevet  brugt  saa  stærke 
Udtryk  mod  Præsidenten,  at  de  meget  nær  lignede  en  Op- 
fordring til  Oprør,  og  da  hertil  kom,  at  der  samtidig  herskede 
Misfornøjelse  i  Mobilgarden  over,  at  den  skulde  reduceres  fra 
12-6,000  Mand,  havde  Louis  Napoleon  fundet  sig  foranlediget 
til  at  samle   en   betydelig  Troppestyrke  i  Paris   og  Natten 

mellem  den  28de  og  29de  Januar  at  lade  foretage  endel 
Arrestationer.  Rygter  om  et  Statskup  havde,  som  sagt,  cir- 
kuleret lige  fra  Præsidentens  Indsættelse,  og  man  kan  derfor 
tænke  sig  den  almindelige  Bestyrtelse,  da  man  Kl.  7  om 
Morgenen  den  29de  Januar  i  Paris  vækkededes  af  Trommer- 
nes Lyd,  saa  talrige  Troppebevægelser  i  flere  af  Byens  Kvar- 
terer, saa  Champs  Elysées  og  Concordiapladsen  opfyldte  af 
Soldater,  ja  selv  Nationalforsamlingens  Palads  omringet  af  et 
helt  Årmékorps.  Tanken  om  et  Statskup  blev  end  yderligere 
næret,  da  General  Changarnier,  der  blev  opfordret  til  at  made 
og  afgive  Forklaring  for  Nationalforsamlingens  staaende  Ud- 
valg, undskyldte  sig  med  sine  Forretninger  hos  Præsidenten 
og  kun  tilføjede,  at  Tropperne  vare  blevne  samlede  for  at 
bekæmpe  et  Oprør.  Emile  Péam,  en  af  Forsamlingens  Se- 
kretærer, foreslog  at  overdrage  General  Lamoriciére  Anførselen 
over  en  Hær  paa  50,000  Mand  til  Forsamlingens  Forsvar  og 
at  lægge  Sag  an  mod  Ministrene  og  Changarnier.  Dette  For- 
slag støttes  af  flere,  men  findes  for  radikalt  af  Generalerne 
Lamoriciére  og  Bedeau,  og  man  nøjes  med  den  Middelvej, 
at  General  Lebreton  skal  overtage  Forsvaret  af  «mlaisBour- 
bon»,  og  at  Formanden  (Armand  Marrast)  skal  underrette 
Forsamlingen  om  denne  Bestemmelse.  Kort  efter  indfandt 
Kepublikens  Vicepræsident,  Baulay,  og  Ministerpræsidenten, 
Odilon  Barrot,  sig  hos  Armand  Marrast,  der  lod  sig  berolige 
ved  deres  Forklaringer,  om  hvis  Beskaffenhed  der  endnu  ikke 
er  fremkommet  andre  Oplysninger,  end  at  Odilon  Barrot  høj- 
tidelig erklærede,  at  et  frygteligt  Oprør,  organiseret  i  Mo- 
bilgarden, stod  i  Begreb  med  at  udbryde,  og  at  det  kun  var 
sket  ved  en  simpel  Misforstaaelse ,  at  Nationalforsamlingens 
Præsident  ikke  var  bleven  underrettet  om  de  til  Oprørets 
Dæmpelse  foretagne  Troppekonsignationer  —  en  yderst  man- 
gelfuld Forklaring  lige  over  for  den  Kjendsgj'erning,  at  ogsaa 
« palais  Bourbon«  var  omringet  af  Tropper!  Changarniers 
Opførsel  ved  denne  Lejlighed  kunde  næsten  friste  til  den 
Formodning,   at   her  forelaa  en  militær  Eevolution  med  det 

Øjemed  at  undertrykke  Nationalforsamlingen  og  foranstaltet 
af  ham  med  eller  uden  Louis  Napoleons  Vidende  og  Vilje. 
Ja,  man  kunde  saa  meget  mere  fristes  dertil,  som  Changar- 
nier  netop  kort  før  pralende  havde  ytret,  "at  det  vilde  være 
ligesaa  let  for  ham  at  oprette  Kejserdømmet  som  at  lave  et 
Kræmmerhus«.  Vist  er  det  i  alt  Fald,  at  Louis  Napoleon, 
da  han  nogle  Aar  senere  offentlig  udtalte  sig  om  de  tre  Lej- 
ligheder, hvoraf  han  havde  kunnet  benytte  sig  til  at  forandre 
Eegeringsformen ,  ogsaa  nævnede  Dagen  den  29de  Januar 
1849,  og  der  fortælles,  at  Changarnier  den  30te  Januar  1849, 
Dagen  efter  Episoden,  med  synlig  Ægrelse  udbrød  til  sine 
samlede  Officerer:  »'Præsidenten  har  ladet  en  smuk  Lejlighed 
slippe  sig  ud  af  Hænderne;  han  har  handlet  urigtig  deri,  thi 
der  kommer  maaske  aldrig  en  lignende«,  hvormed  det  for- 
tjener at  sammenholdes,  at  Odilon  Barrot  under  Behandlingen 
af  Eateaus  Forslag  havde  ladet  de  truende  Ord  falde:  »Hvis 
Forsamlingen  nægter  at  skilles  ad,  ere  dens  Timer  talte«. 

Havde  Præsidenten  imidlertid  —  hvilken  nu  end  Grun- 
den har  været  —  den  29de  Januar  1849  forsømt  en  gunstig 
Lejlighed  og  for  saa  vidt  vist  Svaghed,  saafremt  man  gaar 
ud  fra  den  Forudsætning,  at  de  lige  strax  cirkulerende  Kyg- 
ter  om  et  paatænkt  Statskup  ikke  savne  al  Grund,  saa  var 
paa  den  anden  Side  Nationalforsamlingens  Svaghed  ved  denne 
Lejlighed  langt  mere  iøjnefaldende,  og  den  skulde  kort  efter 
fremtræde  endnu  tydeligere  under  de  Forhandlinger,  som  frem- 
kaldtes ved  Efterretningen  om  Østerrigs  Sejr  i  Italien  ved 
Novarra  den  23de  Marts  1849  samt  ved  Efterretningen  om, 
at  en  Del  af  de  franske  Tropper  under  Oudinot,  der  havde 
vovet  sig  ind  i  Eom,  vare  blevne  tagne  til  Fange  den  30te 
April.  Det  lykkedes  nemlig  vel  Republikanerne  med  Ledru 
Rollin  i  Spidsen  efter  stormende  Debatter  at  faa  en  Dags- 
orden vedtaget,  hvori  Forsamlingen  bad  Regeringen  om  »uden 
Ophør  at  tage  de  nødvendige  Forholdsregler  for,  at  Expedi- 
tionen  til  Italien  ikke  længere  blev  afvendt  fra  det  Maal, 
som  var  den  betegnet« ,  eller  med  andre  Ord  om  at  under- 


8  Napoleoniderne  og  Statskupet  den  2den  Decbr.  1851. 

støtte  den  bestaaende  romerske  Republik;  men  Præsidenten, 
der  dreves  frem  af  de  reaktionære  og  de  klerikale,  skrev 
allerede  Dagen  efter,  den  8de  Maj,  efter  Sigende  saa  godt 
som  efter  Montalemberts  Diktat  et  Brev  til  General  Oudinot, 
hvori  han  i  stærke  Udtryk  hævdede,  at  de  franske  Soldater 
af  den  romerske.  Republik  vare  blevne  modtagne  som  Fjender 
til  Trods  for  deres  velvillige  og  uinteresserede  Hverv,  at  den 
franske  Militærære  var  bleven  krænket,  og  at  Generalen  nok 
skulde  faa  Forstærkning  tilsendt. 

Næste  Dag,  9de  Maj,  forlangte  Ledru  Rollin  i  Forsam- 
lingen, at  den  skulde  anerkjende  den  romerske  Republik  og 
sætte  Præsidenten  og  hans  Ministre  under  Anklage  i  Henhold 
til  Forfatningens  5te  Artikel,  som  forbød  det  franske  Folk  at 
gribe  til  Vaaben  mod  andre  Folks  Frihed.  Jules  Favre  vilde 
derimod  najes  med  et  Mistillidsvotum  mod  Ministeriet,  men 
begge  Forslagene  forkastedes  '{Jules  Favres  med  326 
mod  292  St.,  Ledru  Rollins  med  388  mod  138  St.),  uagtet 
(eller  maaske  netop  fordi)  Ophidselsen  i  Gemytterne  var  saa 
stor,  at  det  saa  ud,  som  om  der  vilde  udbryde  et  Oprar  i 
Paris,  og  skjant  der  unægtelig  var  noget  næsten  komisk  i,  at 
den  franske  Republik  til  Fordel  for  Paven  bekæmpede  den 
romerske  Republik. 

Næsten  samtidig  med  disse  Forhandlinger  og  denne  Præ- 
sidentens Sejr  led  Nationalforsamlingen  eller  rettere  dennes 
og  hele  Landets  ivrigste  Republikanere  et  andet  stort  Neder- 
lag. Den  13de  Maj  foregik  nemlig  Valgene  til  den  nye,  lov- 
givende Nationalforsamling,  og  Resultatet  var  meget  bekla- 
geligt for  dem,  der  anskede  Republikens  Befæstelse,  hvorved 
det  billigvis  tillige  bar  bemærkes,  at  Regeringen  ikke  selv 
direkte  havde  indvirket  paa  Valgene,  og  at,  naar  dens  Venner 
—  det  store  Ordensparti,  repræsenteret  af  den  saakaldte 
•tcomité  de  la  rue  de  Poitiers",  hvori  Thiers  sad  Side  om 
Side  med  Persigny,  d'Haussonville  med  General  Piat,  de 
Broglie  med  Lucien  Murat  og  Duvergier  de  Hatiranne  med 
Achille  Fould  —  havde  agiteret  ivrig,   saa   havde   omvendt 

Eepublikanerne  agiteret  ikke  mindre  ivrig.  Af  750  Repræ- 
sentanter, som  dannede  den  nye  Forsamling,  vare  kun  ca. 
220-230  Republikanere,  medens  derimod  Resten  tilhørte  de 
reaktionære  Partier,  fornemlig  Orleanisternes,  Legitimisternes 
og  Bonapartisternes.  Vilde  man  med  faa  Ord  karakterisere 
den  nye  Forsamling,  kunde  man  maaske  nærmest  træffe  det 
rette  ved  at  sige,  at  den  ene  Tredjedel  —  og  næppe  nok 
det  —  bestod  af  Mænd,  som  mente  det  oprigtig  med  For- 
fatningen og  Republiken,  medens  derimod  de  to  andre  Tre- 
djedele stillede  eller  i  alt  Fald  vare  tilbejelige  til  at  stille 
sig  hyklerisk  lige  over  for  Forfatningen,  dog  saaledes  at  de 
—  i  det  mindste  tilsyneladende  —  ikke  atraaede  en  vold- 
som Kuldkastelse  af  de  republikanske  Institutioner  og  vilde 
vige  tilbage  for  en  brutal  Krænkelse  af  Forfatningen.  Hvad 
Flertallet  fremfor  alt  vilde,  var  for  enhver  Pris  at  sikre  Or- 
denens Opretholdelse  og  hævde  Middelklassernes  Interesser;  men 
uheldigvis  beherskedes  det  ved  Siden  heraf  af  en  fordærvelig 
Ængstelighed:  Det  var  bange  for  Folket,  som  havde  valgt 
det,  for  Friheden,  den  almindelige  Stemmeret  og  Republi- 
kanerne, og  den  Tanke,  at  disse  sidste  mulig  engang  paa 
fuldstændig  regel-  og  lovmæssig  Maade  kunde  komme  til  at 
beherske  Nationalforsamlingen  og  lede  Landets  Anliggender, 
fyldte  det  med  en  Rædsel,  som  Tanken  om  et  Statskup  fra 
Præsidentens  Side  var  langtfra  —  endog  blot  tilnærmelses- 
vis —  at  kunne  fremkalde.  Der  forelaa  kort  sagt  her,  som 
man  vil  se,  en  Forholdenes  Logik,  som  var  rig  paa  Indby- 
delser og  Tillokkelser,  og  selv  en  mere  samvittighedsfuld  og 
mindre  af  SelvtUlid  og  fixe  Ideer  betagen  Mand  end  Louis 
Napoleon  vilde  maaske  til  sidst  være  bukket  under  for  Fri- 
stelserne. 

Den  konstituerende  Nationalforsamling  endte  sin  Tilvæ- 
værelse  den  26de  Maj  1849;  om  Middagen  den  28de  Maj 
aabnedes  den  lovgivende  Forsamling,  og  allerede  inden  14 
Dages  Forlob  havde  dens  vilde  Republikanere  prædiket  for- 
meligt Oprør  i  Anledning  af  Roms  Belejring  ved  de  franske 

Tropper*).  Den  Ilte  Juni  indbragte  Ledru  KoUin  en  af  120 
Repræsentanter  undertegnet  Anklage  mod  Præsidenten  og 
Ministeriet,  og  ved  denne  Lejlighed  endte  han  sin  Tale  saa- 
ledes:  (-Forfatningen  er  krænket,  men  vi  ville  forsvare  den 
ved  alle  Midler,  selv  medVaabenmagt«.  Forsamlingen  for- 
kastede Forslaget  med  361  St.  mod  203,  men  paa  denne 
Afstemning  fulgte  der  en  ubeskrivelig  Ophidselse  og  aabenbare 
Opraab  i  Bladene  til  Oprør.  Et  saadant  udbrød  ogsaa  vir- 
kelig i  Paris  den  13de  Juni,  men  det  blev  med  Kraft  og 
næsten  uden  Blodsudgydelse  undertrykket  (medens  derimod 
et  Oprør  i  Lyon  den  13de  og  14de  kostede  mere  Blod)  af 
Kegeringen,  og  Forsamlingens  royalistiske  Flerhed  erklærede 
derpaa  Paris  i  Belejringstilstand,  gav  Tilladelse  til  at  anklage 
og  arrestere  de  Medlemmer  af  Forsamlingen  —  i  alt  38, 
hvoriblandt  de  to  vigtigste  Ledere,  Ledru  Kollin  og  Conside- 
rant,  undkom  til  London  — ,  som  havde  taget  Del  i  Opstan- 
den, ophævede  ved  en  provisorisk  Lov  Klubberne  for  et  Aar 
og  søgte  i  det  hele  taget  at  indskrænske  Friheden  saa  meget 
som  mulig,  trolig  støttet  heri  af  Eegeringen,  som  blandt 
andet  ved  et  Dekret  supprimerede  Bladene  «le  Peuple»,  «la 
Démocratiepacifique«,  «laKévolution  démocratique  et  sociale«, 
«la  Tribune  des  peuples«  og  «la  vraie  République«  og  fore- 
lagde et  Lovforslag  mod  Pressen,  hvori  der  fastsattes  Straf 
for  Fornærmelser  mod  Eepublikens  Præsident.  General  Chan- 
garnier  blev  desuden  gjenindsat  i  sin  dobbelte  Kommando 
som  Chef  for  Seinedepartementets  Nationalgarde  og  for  den 
første  Militærdivision,  og  Loven  om  Paris's  Belejringstilstand 
overdrog  de  militære  Domstole  Retten  til  at  paakjende  alle 
Forbrydelser  og  Forseelser  mod  Republikens  Sikkerhed,  For- 
fatningen, den  offentlige  Ro  og  Orden.  Kort  sagt,  den  anden 
franske  Republik  ophørte  i  Virkeligheden  efter  den  13de  Juni 


•)  Belejringen  begyndte  den  31te  Maj  og  endte  den  3dje  Juli  efter 
17  Dages  Ild  med,  at  Byen  kapitulerede,  hvorpaa  Kardinalerne 
vendte  tilbage. 

1849  i  moralsk  Forstand  at  være  en  Eepublik ;  Keaktionen  sad 
derimod  faktisk  til  Højbords,  og  man  havde  derfor  fra  nu  af 
det  underlige  Syn  af  en  Eepublik  af  Navn,  under  hvilken 
det  at  være  Republikaner  var  et  Motiv  til  Mistanke  og 
Forfølgelse,  og  under  hvilken  enhver  Embeds-  eller  Bestil- 
lingsmand, der  var  mistænkt  for  republikanske  Anskuelser  og 
Tendentser,  blev  afsat,  idet  Regeringen  foretog  en  omhyggelig 
Udrensning  i  alle  de  offentlige  Forvaltningsgrene,  ja  endog 
udstrakte  denne  sin  skaanselLose  Virksomhed  til  en  særdeles 
stor  Mængde  Lærere  i  Elementærskolerne,  medens  den  sam- 
tidig forøgede  Presseprocesserne  mod  de  demokratiske  Blade 
i  det  uendelige  og  omvendt  begunstigede  de  royalistiske  og 
bonapartistiske  Blade. 

I  1849  tildrog  der  sig  i  øvrigt  kun  to  Begivenheder,  der 
særlig  fortjene  at  omtales:  Præsidentens  Tale  i  Ham  og  hans 
Budskab  af  31te  Oktober.  For  selv  at  lære  Befolkningens 
Stemning  at  kjende  berejste  Louis  Napoleon  nemlig  i  Som- 
merens Løb  de  nordlige  og  vestlige  Departementer,  og  paa 
denne  Rejse  kom  han  ogsaa  —  overalt  venlig  og  tildels  be- 
gejstret modtaget  —  til  Ham,  hvor  han  i  sit  Svar  paa  en 
Festtale  af  Mairen  stærkt  betonede  Foretagendet  i  Boulogne 
som  en  Ubesindighed  og  det  sexaarige  Fangenskab  i  Ham 
som  en  velfortjent  Tugtelse  —  en  platonisk  Anger,  som  For- 
samlingen belønnede  ved  at  udsætte  sine  Møder  fra  den  13de 
Avgust  til  den  30te  September.  Da  den  atter  traadte  sam- 
men, bevilgede  den  med  stor  Stemmeflerhed  de  fornødne 
Pengemidler  til  Hæren  i  Rom,  men  overraskedes  derpaa  plud- 
selig den  31te  Oktober  ved,  at  Præsidenten  aldeles  uventet 
og  uden  anden  Motivering  end  vage  Hentydninger  afskedigede 
Ministeriet  Barrot  -  Dufaure ,  med  hvilket  han  hidtil  tilsyne- 
ladende havde  levet  i  den  bedste  Forstaaelse,  og  som  bered- 
villig havde  støttet  alle  hans  Foretagender.  Det  Brev  til 
Forsamlingens  Præsident,  hvori  Afskedigelsen  meddeltes,  viser 
dog  i  alt  Fald  saa  meget,  at  Louis  Napoleon  mente,  «at  der 
ikke  var  Enhed  i  Ideer,   Hensigter  og  Overbevisning  mellem 

Præsidenten  og  Tians  Ministre«,  at  disse  «ikke  forstod  Nød- 
vendigheden af  en  enkelt  og  fast  Styrelse,  af  en  bestemt 
udtalt  Politik,  som  ikke  bragte  Statsmagten  i  Fare  ved  nogen 
Vankelmodighed,  og  ikke  vare  ligesaa  optagne  af  Præ- 
sidentens Ansvar  som  af  deres  eget,  ligesaa  be- 
redte til  Handling  som  til  Ord»,  og  at  ((Frankrig  derfor 
hidtil  ikke  tilbørlig  havde  høstet  Udbytte  af  det  System,  der 
havde  sejret  ved  Valget  den  10de  Decbr.,  og  af  det  Program, 
som  indeholdtes  i  selve  Navnet  ((Napoleon«  alene".  Forbav- 
selsen over  dette  Budskab  var  almindelig,  og  man  udtømte 
sig  i  de  forskjelligste  Gisninger  om  Ministerskiftet.  De  nye 
Ministres  Navne  sagde  saa  godt  som  intet,  da  de  næsten  alle 
vare  temmelig  ubekjendte  politiske  Personligheder;  kun  Rou- 
her  og  Fould  vare  mere  bekjendte  som  personlige  Venner  af 
Præsidenten,  og  den  Dristighed,  hvormed  denne  havde  for- 
bigaaet  den  lovgivende  Forsamlings  Koryfæer,  undlod  ikke  at 
vække  en  vis  Frygt  for  10de  December-Tanken  selv  hos  For- 
samlingens Majoritet,  der  lagde  Mærke  til,  24>  Ordet  <( Frihed« 
slet  ikke  var  nævnet  i  Budskabet,  og  kort  efter  yderligere 
allarmeredes  ved,  at  under  en  højtidelig  Ceremoni  (Embeds- 
mændenes Aflæggelse  af  en  ny  Ed  til  Louis  Napoleon)  den 
for  Forsamlingens  Præsident  bestemte  Lænestol  var  anbragt 
noget  lavere  end  den  for  Eepublikens  Præsident  bestemte  — 
en  formentlig  Krænkelse,  som  Forsamlingen  paa  Forslag  af 
Givré  besvarede  med  at  bestemme,  at  for  Fremtiden  vilde  den 
ikke  deltage  i  nogen  offentlig  Ceremoni. 

Da  dette  Uvejr  var  overstaaaet,  syntes  den  gode  For- 
staaelse  meUem  Forsamlingens  Majoritet  og  den  udøvende 
Magt  at  leve  op  igjen  fra  de  første  Dage  af  1850  at  regne, 
saa  meget  mere  som  der  i  øvrigt  under  det  nye  Ministerium 
ikke  mere  end  under  det  forrige  syntes  at  vaje  nogen  sær- 
egen Fane  for  Systemet  af  10de  December,  og  der  fremkaldtes 
kun  forbigaaende  Smaaskyer  ved  altfor  stor  Iver  af  nogle 
bonapartistiske  Blade  som  (dedixDécembre«,  ((leNapoléonien» 
etc.  samt  ved,   at  Præsidenten   udnævnte  sin  Onkel,   Prins 

Jérome,  til  Marschal  af  Frankrig  og  lod  ham  feje  sin  Gage 
som  saadan  til  hans  Gage  som  General  i  aktiv  Tjeneste  og 
som-  Guvernør  over  Invalidehotellet. 

Henimod  Foraaret  1850  opdukkede  der  pludselig  »et 
radt  Spøgelse«,  som  foreløbig  fuldstændig  betog  Majoriteten 
al  Frygt  for  skumle  Planer  hos  Præsidenten  og  bragte  den 
til  i  sin  blinde  Rædsel  for  Demagogiet  og  Socialismen  endog 
at  lægge  Haand  paa  selve  Forfatningens  Grundpille,  den  al- 
mindelige Stemmeret.  Til  almindelig  Overraskelse  blev  nem- 
lig Udfaldet  af  de  i  Marts  og  April  i  Paris  og  Departemen- 
terne foretagne  Suppleringsvalg  —  i  Anledning  af  Domfæl- 
delsen af  de  Folkerepræsentanter,  som  havde  deltaget  i  Juni- 
opstanden —  til  den  lovgivende  Forsamling  en  afgjort  Sejr  for 
Demokraterne  og  Republikanerne,  og  heri  saa  Majoriteten 
med  Forfærdelse  et  Forbud  paa,  hvordan  det  vilde  gaa,  naar 
Forfatningen  skulde  revideres  og  de  almindelige  Valg  foregaa, 
saa  at  nu  den  Tilstand  begyndte,  der  træffende  er  bleven  be- 
tegnet som  »Frygten  for  1852»,  og  som  billigvis  bar  tages 
med  i  Beregningen,  inden  man  tar  driste  sig  til  ligefrem  at 
betegne  den  faldne  Kejser  som  en  ryggesløs  Meneder, 

I  Paris  foregik  Valgene  den  10de  Marts,  og  ved  Efter- 
retningen om  deres  Udfald  (der  valgtes  4  udprægede  Sociali- 
ster) blev  Bestyrtelsen  i  Forsamlingens  Majoritet  almindelig. 
Rentes  dalede  2'/2  pCt.,  og  flere  af  Majoritetens  Koryfæer, 
som  Thiers,  Grev  Mole,  Montalembert  og  Hertugen  af  Broglie, 
udtalte  for  Louis  Napoleon  Onsket  om  at  samles  med  ham 
for  at  aftale,  hvilke  Midler  man  skulde  gribe  til  for  at  be- 
kæmpe Faren.  Madet  blev  afholdt  den  14de  Marts,  og  da 
Montalembert  ved  denne  Lejlighed  havde  raadet  Præsidenten 
til  at  danne  sit  Ministerium  af  de  mest  fremragende  Person- 
ligheder i  Majoriteten,  og  Louis  Napoleon  havde  erklæret  sig 
villig  hertil,  udtalte  Thiers  sig  omtrent  saaledes:  «At  blive 
Minister  i  en  Regering  betragter  jeg  som  at  indgaa  Ægte- 
skab med  den.  Republiken  er  en  Pige,  som  det  vilde  koste 
mig  stor  Overvindelse  at  ægte.     Da  det  imidlertid   maaske 

er  det  eneste  Middel  til  at  redde  Landet,    er  jeg   beredt  til 
at  opofre  mig«. 

Præsidenten  fandt  sig  dog  ikke  foranlediget  til  at  drage 
Fordel  af  Thiers's  Offerberedvillighed,  ligesaa  lidt  som  han  — 
hvis  man  tor  tro  Granier  de  Cassagnacs  Fortælling  om  en 
Sammenkomst  kort  før  den  10de  December  1848  mellem 
Louis  Napoleon,  Thiers  og  Grev  Mole  —  tidligere  havde  villet 
felge  Thiers's  Kaad  om  at  forberede  sig  til  Præsidentværdig- 
heden ved  at  aflægge  sine  Knevelsbarter,  saasom  «den  mili- 
tære Aand  var  død  og  ikke  vilde  fremstaa  paa  ny».  Derimod 
udnævnte  han  Baroche,  som  havde  fældet  Dommen  over  Del- 
tagerne i  Juniopstanden,  til  Indenrigsminister  i  Stedet  for 
Ferdinand  Barrot  og  indvilgede  —  tilsyneladende  uden  syn- 
derlig Modstræben  —  i,  at  Baroche  i  Forbindelse  med  17 
Medlemmer  af  Majoriteten  (hvoriblandt  Thiers,  Mole  og  Mont- 
alembert)  udarbejdede  et  Lovforslag,  hvorved  den  almindelige 
Stemmeret  indskrænkedes  saaledes,  at  der  for  Valgrettens 
tFdøvelse  i  Stedet  for  6  Maaneders  skulde  udkræves  3  Aars 
fast  Ophold  paa  samme  Sted  (dog  Soldater,Statsembedsmænd 
og  enkelte  andre  undtagne),  hvorved  ca.  3  Millioner  Vælgere 
højst  ubillig  berøvedes  deres  Valgret.  Lovforslaget  ind- 
bragtes den  8de  Maj,  og  allerede  den  31te  Maj  blev  det  trods 
alle  de  republikanske  Taleres  retmæssige  Indvendinger  ved- 
taget med  438  St.  mod  241,  idet  Majoriteten  i  sin  blinde 
Skræk  og  reaktionære  Iver  var  døv  selv  for  de  mest  begrun- 
dede Forestillinger.  Saaledes  endte  dette  »indre  romerske 
Krigstog")  (l'expédition  de  Rome  å  l'intérieur),  som  det  er 
blevet  kaldet  af  Montalembert,  og  Eepublikanerne  vare  efter 
dette  Forfatningsbrud  af  Majoriteten  saa  at  sige  i  deres  gode 
Ket,  naar  de  erklærede,  «at,  dersom  den  almindelige  Stem- 
meret ikke  blev  gjenoprettet  inden  de  almindelige  Valg,  vilde 
de  anse  sig  for  berettigede  til  at  vinde  den  tilbage  med  Vaa- 
benmagt«,  og  det  saa  meget  mere,  som  Thiers  ingenlunde 
havde  Ret,  da  han  under  Forhandlingerne  om  Lovforslaget 
ytrede,   at   dette   kun  vilde  udelukke  Proletariatet   eller  «la 

vile  multitude«,  som  han  udtrykte  sig,  fra  den  almindelige 
Stemmeret.  Loven  af  31te  Maj  1850  maatte  i  F^lge  sin 
Oprindelse  betragtes  som  et  Pant  paa  god  Forstaaelse  mellem 
Præsidenten  og  Majoriteten;  men  Forsamlingen  modtog  dog 
et  Lovforslag  om  at  forhaje  Præsidentens  Repræsentations- 
omkostninger fra  600,000  til  3  Millioner  Franks  med  stor 
Lunkenhed  og  vedtog  det  kun  med  en  Majoritet  af  46  (af 
662)  St.,  og  den  forkastede  et  Forslag  om  at  lade  Regeringen 
deltage  i  Valget  af  Mairerne,  hvorimod  den  beredvillig  vedtog 
en  Presselov,  hvorved  Forfatterne  forpligtedes  til  at  sætte 
deres  Navn  under  Bladartikler.  Derefter  udsatte  den  i  Be- 
gyndelsen af  Avgust  sine  Mader  til  den  Ilte  November,  men 
forinden  havde  den  til  den  Komité  af  25  Medlemmer,  som 
forfetningsmæssig  skulde  paase  Regeringens  Førelse  i  Mellem- 
tiden, valgt  næsten  lutter  Modstandere  af  Præsidenten,  saa 
at  det  var  tydeligt,  at  der  var  indtraadt  et  Brud  mellem 
denne  og  Majoriteten,  hvis  parlamentariske  Chefer  (Berryer 
og  Thiers)  med  flere  netop  paa  den  Tid  begav  sig  dels  til 
Claremont,  hvor  Louis  Philippe  laa  paa  Dødssengen,  dels  til 
Wiesbaden,  hvor  Greven  af  Chambord  opholdt  sig.  Dette 
Brud,  hvortil  Historien  endnu  ikke  har  bragt  anden  Foran- 
ledning for  Dagens  Lys,  end  at  Majoritetens  gamle  Mistillid 
til  Præsidenten  vaagnede  op  igjen,  efter  at  man  havde  over- 
vundet den  første  Skræk  for  det  ovenomtalte  røde  Spøgelse 
og  slaaet  sig  til  Ro  med,  at  Faren  foreløbig  var  afværget  ved 
den  almindelige  Stemmerets  Lemlæstelse,  havde  sandsynligvis 
dog  sin  dybere  Grund  i,  at  Louis  Napoleon,  som  vi  have 
hørt,  ikke  havde  villet  modtage  Thiers's  »Opofrelse«  eller 
overhovedet  vælge  et  Ministerium  af  Hejres  Koryfæer;  men  det 
var  saaledes  uden  egentlig  Berettigelse  fra  Højres  Side,  da 
Præsidenten  hidtil  med  Undtagelse  af  Budskabet  af  31te  Ok- 
tober 1849  havde  iagttaget  en  forsigtig  Tilbageholdenhed, 
som  ikke  kunde  begrunde  nogen  direkte  Beskyldning,  og  da 
selve  dette  Budskab  hidtil  ikke  var  blevet  fulgt  af  nogen 
Handling,   som  berettigede  til  at  tilskrive  ham  den  positive 

Hensigt  at  antaste  den  lovgivende  Forsamlings  forfatnings- 
mæssige Rettigheder.  Anderledes  blev  det  derimod  nu,  efter 
at  Bruddet  forst  var  konstateret;  thi  nu  fremtraadte  Præsi- 
denten temmelig  tydelig  med  sine  Hensigter,  og  nu  begyndte 
paa  hans  Rejse,  under  Forsamlingens  Prorogation,  i  de  østlige 
og  sydøstlige  Departementer  og  senere  til  Cherbourg,  Caen 
0.  s.  v.  den  Række  noksom  bekjendte  Taler,  hvis  truende  Ind- 
hold blev  forstaaet  af  alle  samtidige,  idet  Virkningen  deraf 
tillige  forøgedes  ved  den  enthousiastiske  Modtagelse,  han  næ- 
sten overalt  fik,  hilset  af  Raabene:  Leve  Napoleon!  Leve 
Kejseren!  I  Lyon  havde  han  saaledes  sagt:  « Stolt  af  min 
Fødsel  og  min  Fane  vil  jeg  forblive  tro  mod  dem  begge;  jeg 
vil  ganske  tilhøre  Landet,  hvad  det  saa  end  fordrer  af  mig. 
Selvfornægtelse  eller  Standhaftighed Hvis  strafvær- 
dige Anmasselser  skulde  vise  sig  og  true  Frankrigs  Rolighed, 
skal  jeg  vide  at  tilintetgjøre  dem  ved'  endnu  engang  at  paa- 
kalde Folkets  Suverænitet,  thi  jeg  anerkjender  ingen  beret- 
tiget til  fremfor  mig  at  kaldes  dets  Repræsentant«. 

Med  andre  Ord,  Præsidenten  gav  baade  i  Lyon  og  an- 
det Steds  klart  nok  at  forstaa,  at  han  trods  Forfatningens  45de 
Artikel,  i  Følge  hvilken  ingen  Præsident  kunde  gjenvælges 
før  efter  4  Aars  Forløb,  den  10de  Maj  1852  godvillig  kun 
vilde,  vige  sin  Plads,  saafrem  det  suveræne  Folk  i  sin" 
Helhed  forlangte  det,  men  derimod  energisk  vilde  afvise 
alle  Forsøg  af  Forsamlingen  paa  Usurpationer.  Til  det  truende 
Sprog,  han  fra  nu  af  en  Stund  førte,  bidrog  den  Omstæn- 
dighed, at  der  efter  de  ovenomtalte  Rejser  af  Orleanister  og 
Legitimister  henholdsvis  til  Claremont  og  Wiesbaden  verserede 
Rygter  om,  at  der  gjordes  store  Anstrængelser  for  at  tilveje- 
bringe en  Sammensmeltning  (Fusion)  af  den  ældre  og  yngre 
bourbonske  Linie,  og  at  der  næredes  Planer  om  at  opstille 
Prinsen  af  Joinville  som  Kandidat  til  Præsidentvalget;  men 
hvad  der  vistnok  især  opflammede  hans  Mod,  var,  foruden 
den  hjertelige  Modtagelse  i  Provinserne,  at  der  daglig  indløb 
Petitioner  om  Forfatningens  Revision,  stundom  tillige  om  en 

Forlængelse  af  Præsidentens  Magt  (til  1ste  Juli  1851  var  der 
i  alt  indkommet  13,294  saadanne  Petitioner  med  over  1,100,000 
Underskrifter),  og  at  ogsaa  de  fleste  af  de  den  26de  Avgust 
1850  sammentraadt«  Generalraad  udtalte  sig  for  Revisionen. 
Under  disse  Omstændigheder  maatte  den  ovenomtalte 
permanente  Komité  selvfølgelig  føle  sig  meget  bekymret. 
Den  7de  Oktober  afholdt  den  et  Møde  for  at  undersøge,  om 
de  Tropper,    der   raabte  Hurra  for  Præsidenten   og   udbrød: 

•  Leve  Kejseren!-',  ikke  vare  blevne  underkjøbte  dertil,  navn- 
lig ved  Beværtning  med  berusende  Drikke,  og  faa  Dage  efter 
(den  10de  Oktober)  gav  den  bekjendte  Kevue  paa  Satory- 
Sletten  tæt  ved  Versailles  Komiteen  endnu  mere  at  tænke 
paa.  Medens  nemlig  Kavaleriet  ved  denne  Lejlighed  istemte 
de  sædvanhge  Kaab  til  Præsidenten,  forholdt  Infanteriet  sig 
tavs,  og  da  det  oplystes,  at  dette  hidrørte  fra  et  Forbud  af 
General  Neumayr,  blev  denne  afskediget  fra  den  31te  Okto- 
ber at  regne.  Dette  opvakte  en  sand  Storm  i  Komiteen  og 
i  en  Del  af  Pressen,  og  General  Changarnier,  som  ganske 
havde  skiftet  Anskuelser  lige  over  for  Præsidenten  og  var 
Medlem  af  den  ham  fjendtligsindede  permanente  Komité, 
udstedte  den  2den  November  en  Dagsorden,  hvori  han  ind- 
skærpede de  ham  underlagte  Tropper  Lovens  Bydende  om 
at  Hæren  under  Vaaben  skulde  afholde  sig  fra  enhver  De- 
monstration. Allerede  forinden  havde  Komiteen  udtalt,  at 
Changarniers  Stilling  i  Spidsen  for  Tropperne  i  Paris  var  et 
Pant  paa  Ordenens  Opretholdelse,  paa  Forsamlingens  og  Lan- 
dets Sikkerhed  og  foreslaaet  at  give  ham  Anførselen  over  et 
Troppekorps,  bestemt  til,  hvis  det  gjordes  fornødent,  at  for- 
svare Forsamlingen.  Dette  var  i  og  for  sig  allerede  et  Over- 
greb, da  Præsidentens  Ret  til  at  ind-  og  afsætte  Officerer  og 
uddele  Kommandoer  var  uomtvistelig,  og  kort  efter  gjorde 
Komiteen  sig  ligefrem  latterlig,    idet  den,   foranlediget  af,  at 

•  la  sociétédu  10.  Décembre«  just  paa  denne  Tid  udfoldede  en 
stor  og  ganske  vist  tildels  højst  forkastelig  Virksomhed  i 
Favør  af  Præsidenten,  fik  udspredt  et  taabeligt  Rygte  om,  at 

Eligtoruk  Archiy.     l8Ti.     L  o 

hint  bonapartistiske  Selskab  vilde  lade  de  to  vigtigste  Hindrin- 
ger for  Kejserdømmets  Oprettelse,  General  Changarnier  og 
Forsamlingens  Præsident,  Dupin,  myrde,  et  Rygte,  hvis  fuld- 
stændige Blottelse  for  al  Grund  snart  blev  bevist. 

Dette  passerede  faa  Dage  før,  den  lovgivende  Forsamling 
skulde  gjenoptage  sine  Arbejder,  og  disse  vilde  altsaa  begynde 
under  en  Situation,  der  var  bleven  mere  end  vanskelig.  De 
Begivenheder,  som  vi  nylig  have  fortalt,  havde  udbredt  den 
almindelige  Forestilling  i  Forsamlingen,  at  et  Statskup  af 
Præsidenten  truede  Forsamlingens  og  selve  Kepublikens  Til- 
værelse, og  hvad  Eepubhkanerne  angaar,  da  nærede  de  til- 
lige i  Anledning  af  de  Besøg,  som  et  stort  Antal  Medlemmer 
af  den  royalistiske  Majoritet  havde  aflagt  Prætendenterne  af 
de  to  Grene  af  Familien  Bourbon,  Frygt  for  et  eller  andet 
parlamentarisk  Komplot,  sigtende  til  en  orleanistisk  eller  legiti- 
mistisk  Restauration  —  en  Frygt,  der,  som  vi  have  antydet, 
sandsynligvis  ogsaa  deltes  af  Louis  Napoleon. 

Dennes  Budskab  (af  12te  November  1850)  til  Forsam- 
lingen modificerede  imidlertid  Situationen  paa  en  ligesaa 
uventet  som  overraskende  Maade,  og  naar  man  ret  overvejer, 
hvad  der  var  gaaet  forud,  og  hvad  der  kom  bag  efter,  gjør 
man  næppe  Louis  Napoleon  Uret  i  at  betegne  dette  Budskab 
som  et  sandt  Theaterkup.  Aldrig  lige  siden  den  højtidelige 
Ed  af  20de  December  1848  havde  Louis  Napoleon  med  større 
Energi  og  i  et  Sprog,  der  var  mere  præget  af  Ærlighed  og 
loyal  Frimodighed,  bekræftet,  at  det  var  hans  urokkelige  Be- 
slutning at  respektere  Forfatningen  og  forblive  sin  Ed  tro. 
Læseren  kan  selv  dømme  af  følgende  korte  Uddrag:  «Jeg  har 
ofte,  naar  der  tilbød  sig  Lejlighed  til  ofifenthg  at  fremsætte 
mine  Tanker,  erklæret,  at  jeg  vilde  betragte  dem  som  meget 
skyldige,  der  af  personlig  Ærgjerrighed  vilde  forstyrre  den 
Smule  Ro,  Forfatningen  skænker  os.     Det  er  min  inderligste 

Overbevisning,  og  den  er  aldrig  bleven  rokket — » 

«Den  uforanderlige  Regel  i  mit  politiske  Liv  skal  under  alle 
Omstændigheder  være  at  gjøre  min  Pligt,    intet   uden   min 

Pligt.  Det  staar  for  øjeblikket  alle  undtagen  mig  frit  for  at 
fremskynde  Revisionen  af  vor  Grundlov.  Hvis  Forfatningen 
er  mangelfuld  eller  farlig  i  en  eller  anden  Retning,  staar  det 
Eder  alle  frit  for  at  gjere  Landet  opmærksomt  derpaa.  Kun 
jeg,  der  er  bunden  ved  min  Ed,  jeg  maa  holde  mig  in- 
denfor de  snævre  Grænser,  der  anvises  mig« «Hvad 

der  især  lægger  Beslag  paa  mine  Tanker,  er  —  værer  over- 
beviste derom  —  ikke  at  faa  at  vide,  hvem  der  skal  regere 
Frankrig  i  1852,  men  at  anvende  den  Tid,  hvorover  jeg  raa- 
der,  saaledes,  at  Forandringen,  hvordan  den  nu  end  bliver, 
kan  ske  uden  Agitation  og  Forvirring«. 

Disse  ædle  Ord  vakte  et  umaadeligt  Eko  og  bleve  over 
hele  Landet  modtagne  med  en  Tillid,  hvorom  Datidens  Blade 
noksom  bære  Vidnesbyrd,  og  den  forøgedes  derved,  at  Louis 
Napoleon  afskedigede  Krigsministeren,  General  d'Hautpoul, 
som  havde  undertegnet  General  Neumayrs  Afsked,  og  gav 
Keumayr  en  anden  hej  Kommandopost.  Kun  Forsamlingens 
Majoritet  vedblev  utvivlsomt  at  nære  Mistanke,  skjent  den 
efter  »Budskabet«  lige  til  Aarets  Udgang  tilsyneladende  rakte 
Præsidenten  Haanden  til  Forsoning  og  ved  Nytaarskuren  1851 
endog  lod  sin  Formand  udtale  Repræsentanternes  Hengiven- 
hed for  Prinsens  Person.  I  alt  Fald  besvarede  den  blandt 
andet  Louis  Napoleons  Retræte  ved  i  Triumf  at  føre  sit  for 
Gjæld  fængslede  Medlem  Mauguin  tilbage  til  Forsamlingens 
Bænke  og  med  at  nedlægge  Indsigelse  mod  Indenrigsminister 
Baroches  Beslutning  at  afsætte  den  Politikommissær,  som 
havde  gjort  sig  og  Forsamlingen  latterlig  ved  at  opdage  den 
formenthge  Sammensværgelse  mod  Dupins  og  Changarniers  Liv. 

Rivaliteten  mellem  de  to  Magter,  der  stode  i  Spidsen 
for  Staten,  var  saaledes  i  Virkeligheden  ikke  brudt  ved  Præ- 
sidentens Budskab  af  12te  November.  Forsamlingen  stod 
endnu  stedse  lige  skinsyg,  aarvaagen  og  mistænksom  lige  over 
for  Louis  Napoleon,  og  denne  fattede  derfor  nu,  i  Begyndel- 
af  1851,  efter  hvad  alle  bonapartistiske  Forfattere  om  Stats- 
knpet (P,  Maver,  Belouino,  Dr.  Véron  o.s.  v.)  ere  enige  i,  et 

bestemt  Forsæt  om  Udførelsen  af  et  saadant,  medens 
Tanken  derom  hidtil  kun  havde  foresvævet  ham  i  taagede 
Omrids.  Det  er  kun  billigt  og  retfærdigt  at  tilføje,  at  For- 
samlingens Optræden  ved  flere  Lejligheder  unægtelig  havde 
røbet  dels  en  Umedgjørlighed  og  Skinsyge,  dels  en  indre 
Spaltning,  som  paa  ingen  Maade  kunde  borge  for  en  rolig 
Udvikling.  Og  hertil  kommer  endnu,  at  man  ingenlunde  er 
berettiget  til  at  tvivle  om,  at  Louis  Napoleon  jo  meget  godt 
i  Overensstemmelse  med  sine  mundtlige  og  skriftlige  Udta- 
lelser kan  have  næret  den  fulde  og  faste  Overbevisning,  at 
Forsamlingen  ikke  var  et  sandt  Udtryk  for  Folkets  virkelige 
Stemninger  og  ønsker,  og  at  disse  tvært  imod  gik  i  samme 
Ketning  som  den  fixe  Idé,  hvoraf  han  selv  utvivlsomt  hele 
sit  Liv  —  eller  i  det  mindste  lige  til  de  seneste  store  Skuf- 
felser —  har  været  behersket,  at  Frankrig  kun  ved  Kejser- 
dømmet kunde  reddes  fra  Anarki,  en  Idé,  der  blandt  andet 
fandt  sit  betegnende  Udtryk,  da  han  den  1ste  Juni  1851  i 
Dijon  sluttede  en  Tale  med  følgende  af  Historien  desværre 
kun  meget  lidt  bekræftede  Ord:  «Mine  Herrer,  værer  for- 
vissede om,  at  Frankrig  ikke  skal  gaa  til  Grunde  i 
mine  Hænder«.  Men  paa  den  anden  Side  er  det  ogsaa 
kun  billigt  og  retfærdigt,  naar  det  ved  Siden  heraf  fremhæves, 
at  Forsættet  om  et  Statskup  fattedes  saa  kort  efter  det 
tilsyneladende  saa  ærlige  og  loyale  Budskab  af  12te  November 
1850,  og  at  dette  fremkom  umiddelbart  efter  en  Rejse  i 
Provinserne,  paa  hvilken  Louis  Napoleon  havde  tilladt  sig 
Ytringer,  der  vare  alt  andet  end  konstitutionelle,  selv 
om  de  vare  mere  oprigtige  end  hint  Budskabs  Ord. 

V. 

Det  første  Skridt  til  Udførelsen  af  den  nu  endelig  fattede 
Plan  maatte  ganske  naturlig  være  General  Changarniers  Af- 
skedigelse som  Kommandant  for  Tropperne  i  Paris,  da  det 
nærmest   var  i  Tillid  til  denne  Generals  Magt   og   til   hans 

utvivlsomt  paalidelige  Tilknytning  til  Forsamlingens  Majoritet, 
at  denne  havde  dristet  sig  til  de  ovenfor  antydede  Overgreb. 
Louis  Napoleon  havde  sikkert  allerede  umiddelbart  efter  Ud- 
stedelsen af  Generalens  ovenfor  omtalte  Dagsbefaling  af  2deii 
November  1850  fattet  den  Beslutning  ved  given  Lejlighed  at 
Qerne  ham  fra  hans  vigtige  Post,  og  Præsidentens  Evne  tU 
at  forstille  sig  fremtræder  da  i  et  saa  meget  klarere  Lys  ved 
det  10  Dage  senere  udstedte  Budskab.  Men  først  i  Begyn- 
delsen af  1851  fik  han  en  Anledning  til  Beslutningens  Ud- 
førelse, og  denne  Anledning  gav  hans  Fætter  Napoleon  ham. 
Dette  kunde  synes  saa  meget  mærkeligere,  som  Prins  Napo- 
leon tidligere  (i  April  ]849),  da  han,  just  som  Valgene  til 
den  lovgivende  Forsamling  foretoges,  rejste  gjennem  Frankrig 
for  at  overtage  Gesantskabsposten  i  Madrid ,  havde  holdt 
Taler  af  et  saadant  Indhold,  at  Louis  Napoleon  havde  set  sig 
nødsaget  til  først  at  sende  ham  et  advarende  Brev  og  derpaa, 
da  han  uden  Tilladelse  havde  begivet  sig  til  Bayonne,  at 
fratage  ham  Gesantskabsposten.  Herover  var  Prinsen  imidlertid 
bleven  saa  forbitret,  at  han  i  den  konstituerende  Forsamling 
under  Forhandlingerne  i  Maj  1849  om  Expeditionen  til  Kom 
havde  holdt  ultrarepublikanske  Taler  og  blandt  andet  erklæret, 
at  han  kun  erkjendte  en  eneste  Suveræn,  nemlig  Folket,  at 
han  afskyede  Reaktionen,  og  at,  selv  om  han  hidtil  havde 
troet,  »at  Louis  Napoleon  ved  sit  Navn,  sine  Skrifter  og  sit 
Fangenskab  bedre  end  nogen  anden  var  i  Stand  til  at  give 
Eepubliken  faste  Fødder  at  staa  paa,  saa  kunde  han  ikke  læn- 
gere bevare  denne  Mening,  nu  da  han  saa  ham  hengive  sig 
til  en  beklagelig  Politik,  der  lededes  af  uduelige  Mænd». 
Bertil  kommer,  at,  som  vi  senere  skulle  høre.  Prinsens  Op- 
førsel under  Statskupet,  altsaa  henved  et  Aar  senere,  var  ligefrem 
Qendtiigt  mod  Præsidenten,  og  at  denne  for  hans  Skyld  om- 
trent fra  Midten  af  1851  til  ind  i  December  samme  Aar  var 
brouilleret  med  sin  Onkel,  Prinsens  Fader.  Skjønt  Prins 
Napoleons  stærkt  republikanske  Anskuelser  rigtignok  altid 
fremtraadte   i    saadanne   øjeblikke,    da   han   var  misfornøjet 

med  Fætteren,  eller  der  var  rarte  Vande  at  fiske  i,  for  senere 
momentvis  at  give  Plads  for  mere  ædruelige  Betragtninger  — 
ligger  det  saaledes  vistnok  nær  at  antage,  at  der  ogsaa  i 
dette  Tilfælde  foreligger  en  « Bjørnetjeneste »,  som  kun  ved 
Louis  Napoleons  egen  Konduite  og  Fasthed  blev  forvandlet 
til  en  virkelig  Tjeneste. 

Nok  sagt!  Den  2den  Januar  1851  meddelte  det  bona- 
partistiske  Blad  «la  Patrie  •>  nogle  af  Changarnier  udstedte 
Instruxer,  der  paalagde  Tropperne  ikke  at  lystre  Folkerepræ- 
sentanterne, men  alene  den  øverstkommanderende  General. 
Prins  Napoleon  forlangte  Dagen  efter  i  Forsamlingen ,  at 
denne  i  den  Anledning  skulde  irettesætte  Generalen,  eftersom 
der  i  hine  Instruxer  indeholdtes  en  Benægtelse  af  Forsam- 
lingens Ret  til  at  vaage  over  sin  egen  Sikkerhed  og  rekvirere 
de  i  dette  øjemed  nødvendige  Trop^per.  Der  er  ingen  som 
helst  Grund  til  at  tro,  at  Prinsen  herved  tilsigtede  et  Forsøg 
paa  i  Favør  af  Præsidenten  at  fremkalde  en  Konflikt  mellem 
Generalen  og  Forsamlingen.  Tvært  imod  ligger  det  langt 
nærmere  at  antage,  at  han  har  villet  —  i  Disfavør  af  sin 
Fætter  —  hævde  hin  Forsamlingens  Ret,  der,  som  vi  senere 
skulle  høre,  kort  efter  blev  bestridt  af  Regeringen.  Men 
Forsamlingen,  der  saa  Spøgelser  ved  højlys  Dag  og  kun 
drømte  om  Statskup,  opfattede  Sagen,  som  om  her  virkelig 
forelaa  et  Forsøg  paa  at  brouillere  Changarnier  med  Forsam- 
lingen, og  den  gik  derfor  i  sin  blinde  Iver  for  at  give  Gene- 
ralen et  Tillidsvotum  i  Huj  og  Hast  over  til  Dagsordenen, 
efterat  Changarnier  havde  oplyst,  at  hine  Instruxer  vare  ud- 
stedte i  Oktober  1848  paa  en  Tid,  da  man  kunde  befrygte 
Gadekampe  i  Paris  og  havde  Junidagene  i  frisk  Minde. 
Selvfølgelig  havde  det  tilkommet  Krigsministeren,  General 
Schramm,  at  give  disse  Oplysninger,  men  da  Forsamlingen 
ikke  havde  villet  indrømme  ham  tre  Dage  dertil,  havde  han 
og  hele  Ministeriet  taget  Afsked,  og  Louis  Napoleon  benyttede 
nu  Lejligheden  til  at  vælge  et  nyt  Ministerium,  der  paa 
Forhaand   var  villigt  til  at  optage  Changarniers  Afskedigelse 

paa  sit  Program.  Dette  lykkedes  snart.  Baroche,  Fould, 
Rouher  og  Parieu  beholdt  deres  Portefeuiller,  og  de  nye  Mi- 
nistre vare  Drouyn  de  Lhuys,  Bocjean,  Magne  og  General 
Kegnault  de  Saint- Jean-d'Ångely.  Allerede  den  10de  Januar 
paafulgte  derefter  Changarniers  Afsættdse,  og  i  Stedet  for 
ham  fik  Paraguay  d'Hilliers  Anførselen  over  Hæren  i  Paris, 
General  Perrot  Kommandoen  over  Seinedepartementets  Na- 
tionalgarde. 

Forsamlingen  følte  vel  hele  Omfanget  af  det  Slag  i  An- 
sigtet, den  havde  faaet,  men  hvad  skulde  den  gjøre?  For- 
holdsreglen var  fuldstændig  lovlig,  og  Baroche  svarede  paa 
alle  Interpellationer  i  Forsamlingen,  at  Ministeriet  ikke  havde 
anden  Politik  end  den,  der  angaves  i  Budskabet  af  12te  No- 
vember, medens  han  paa  sin  Side  bebrejdede  Højremændene 
deres  Kejser  til  Claremont  og  Wiesbaden.  Det  var  under 
de  stormende  Debatter  i  Anledning  af  Changarniers  Afske- 
digelse, at  Thiers  udtalte  de  mindeværdige  Ord:  »Kejser- 
dømmet er  oprettet«  (l'Empire  est  fait),  og  ved  samme  Lej- 
lighed kom  han  —  noget  sent  —  i  Tanker  om  de  Fortrin, 
som  den  republikanske  Regeringsform  kunde  have,  og  udtalte 
Nødvendigheden  af  oprigtig  at  knytte  sig  til  Forfatnin- 
gen. Han  indrømmede  altsaa  nu  selv,  at  han  og  hans 
Parti-  og  Meningsfæller  hidtil  havde  stillet  sig  hyklerisk  lige 
over  for  Grundloven.  Nu  begyndte  de  at  høste  Lønnen  og 
at  se  Konsekventserne  af  Forhold,  der  et  Par  Dage  forinden 
af  Pascal  Duprat  i  en  Samtale  med  Thiers  ligesaa  sandt  som 
træffende  vare  karakteriserede  saaledes:  «Vi  (Republikanerne) 
have  ingen  stor  Tillid  til  Prins  Louis  Napoleons,  men  vi  have 
endnu  mindre  Tillid  til  Eders  (Orleanisternes  og  Legitimister- 
nes) og  General  Changarniers  Hengivenhed  for  Republiken. 
Vi  have  ikke  uden  Bekymring  set  Satory-Revuen ;  men  mon 
det  var  for  at  forsvare  Republiken,  at  omtrent  paa  samme 
Tid  nogle  af  Eder  droge  til  Claremont  og  andre  til  Wies- 
baden?« 


24  Napoleoniderne  og  Statsknpet,  den  2den  Decbr.  1851. 

Enden  paa  de  stormende  Diskussioner  i  Forsamlingen 
blev,  at  den  med  415  St.  mod  276  vedtog  et  Mistillidsvotum 
til  Ministeriet,  der  afløstes  af  et  <iOvergangsministerium», 
som  ikke  indeholdt  noget  Medlem  af  Forsamlingen,  og  — 
dette  var  hele  Udbyttet  for  Forsamlingen  af  alle  de  faldne 
Ord,  medens  Louis  Napoleon  med  Held  havde  bortryddet  en 
af  de  vigtigste  Hindringer  for  sine  Planers  Udførelse  og  endog 
i  sit  Brev  til  Dupin  om  det  nye  Ministeriums  Dannelse  be- 
hændig havde  forstaaet  at  vælte  Ansvaret  for  Ulemperne  ved 
Ministerkriserne  over  paa  Forsamlingen.  Kun  en  svag  Kevanche 
tog  denne  sig  ved  kort  efter  (3dje  Februar)  at  nægte  Præsi- 
denten en  Tillægsbevilling  paa  1,800,000  Franks  til  Re- 
præsentations Omkostninger,  «<da  hans  Stilling  derved  vilde 
forandres » . 


Det  næste  Skridt  henimod  Statskupet  var  Præsidentens 
Bestræbelser  for  fuldstændig  at  sikre  sig  Hærens  Bistand. 
Paa  den  Tid,  da  Changarnier  blev  afsat,  kunde  Louis  Napo- 
leon ifølge  Mayer  og  andre  Forfattere  i  det  hele  og  store 
gjøre  Regning  paa  denne  Bistand;  men  der  var  dog  visse 
Vanskeligheder  forbundet  dermed.  Om  disse  Vanskeligheder 
og  om  de  derimod  anvendte  Midler  udtaler  Mayer  sig  i  sin 
«Histoire  du  2.  Décembre«  paa  en  Maade,  der  er  tydelig  nok 
for  alle  dem,  der  have  hørt  Tale  om  Fleurys  Mission  i  Maj 
1851  til  Afrika  og  vide  Besked  med,  hvorledes  Expeditionen 
mod  Kabylerne  sattes  i  Scene  for  at  skaffe  Saint-Arnaud 
Lavrbær  for  godt  Kjeb  og  paa  en  ikke  altfor  paafaldende 
Maade  motivere  hans  hurtige  Avancement  og  Udnævnelse  til 
Krigsminister  —  altsammen  Ting,  der  tør  anses  for  almin- 
delig bekjendte.  Mayer  siger  ordret:  "Men  saaledes  som 
Generalstaben  var  sammensat  —  Generalerne  vare  alene  at 
frygte  —  frembød  den  maaske  ikke  fuldstændig  tilstrækkelige 
Garantier;  thi  de  ældste  Generaler  kunde  mangle  Dristighed, 

Og  den  store  Flerhed  af  de  yngre  figurerede  i  den  lovgivende 
Forsamling.  En  fuldstændig  kejserlig  Idé  triumferede  over 
denne  dobbelte  Vanskeligbed,  og  Hr.  de  Persigny,  denne 
Kapoleonismens  ivrige  og  utrættelige  Kidder,  indviede  sig  med 
Begejstring  til  Realisationen  af  de  af  Præsidenten  skjodeslest 
henkastede  geniale  Ord,  hvis  Dybde  og  Omfang  man  nu  kan 
forklare  sig  af  Felttoget  mod  Kabylerne,  Ordene:  »Hvad, 
om  vi  lavede  Generaler!«  (Sinousfaisionsdesgénéraux?). 
Freet  dertil  manglede  ikke.  En  af  vort  Kavaleris  mest  glim- 
rende Officerer,  den  brave  og  godlidne  Kommandant  Fleury, 
fik  det  Hverv  (som  sagt  ovre  i  Algérie)  at  gaa  paa  Spor  efter 
Modet,  at  fremkalde  Hengivenheden  og  sikre  Forhaabningerne*). 
Hans  Mission  var  hverken  langvarig  eller  møjsommelig.  Divi- 
sions- og  Brigadegeneraler,  Oberster  og  Oberstlieutenanter  — 
ingen  af  dem,  for  hvem  han  med  veltalende  Ord  skildrede 
Landets  Farer,  behevede  at  blive  overbevist.  Alle  havde  de 
en  lige  stor  Rædsel  for  Parlamentarismen  og  Socialismen  ... 
Saaledes  gik  det  til,  at  de  yngste  (i  Anciennetet)  bleve  de 
ældste,  og  at  den  aktive  Armés  Kadrer  vænnede  sig  til  Nav- 
nene: Saint- Arnaud,  de  Cott«,  Espinasse,  Marulaz,  Rochefort, 
Feray,  d'AUonville,  de  Boisse,  de  Lourmel,  Herbillon,  Dulac, 
Forey,  Courtigis,  Canrobert  etc.»  (lutter  Mænd,  hvis  Tjeneste 
blev  anvendt  i  Statskupsdagene  fra  2den  til  5te  December). 

Det  er  nu  ingen  som  helst  Tvivl  underkastet,  at  Felttoget 
mod  Kabylerne  i  1851  ene  og  alene  blev  foretaget  for  »at 
lave  Generaler«,  og  hvad  Mayer  kun  havde  antydet,  siges  da 
ogsaa  med  rene  Ord  af  Belouino  i  hans  "Histoire  d'un  Coup 
d'Étato  og  af  Dr.  Véron,  Udgiveren  af  »le  Constitutionnel«, 
i  hans  »Nouveaux  Memoires  d'un  bourgeois  de  Paris».  Den 
forstnævnte  Forfatter  siger  saaledes  blandt  andet:  «Der  be- 
hevedes  en  Krigsminister,  og  Valget  faldt  paa  General  Saint- 

*)  Med  andre  Ord:  udfinde  modige  og  Præsidenten  hengivne  Stabs- 
officerer ved  Hæren  i  Algérie  og  styrke  deres  Hengivenhed  og  Tje- 
nesteberedvillighed ved  Løfter  om  deres  ærgjerrige  Drømmes  Op- 
fyldelse. 

Arnaud*).  For  at  give  denne  General  den  nødvendige  Myn- 
dighed paa  en  saa  ophøjet  Post  besluttede  man  Krigen  i 
Kabylien,  som  skulde  dække  ham  med  en  saa  glimrende 
Hæder.  Man  vil  mindes,  at  Forsamlingen  ikke  vilde,  at 
denne  Krig  skulde  gaa  for  sig«  ...  . 

Den  sidstnævnte  Forfatter  giver  med  stor  Indiskretion 
Oplysninger,  som  ingen  Tvivl  lade  tilbage  om  Beskaffenheden 
af  Saint  -  Arnauds  saa  højt  udbasunede  Fortjenester  og  Be- 
drifter under  de  kabyliske  Felttog.  Han  siger  blandt  andet: 
«Ved  sin  Afrejse  til  Kabylien  aflagde  Hr.  Fleury  mig  et  Besøg 
for  at  sige  mig,  at  det  vilde  vSere  Præsidenten  meget  behage- 
ligt, at  man  satte  Hr.General  de  Saint-Arnaudssjeldne 
Fortjenesterognærforestaaende Tjenesteriet  smukt 
og  stort  Lys»,  og  da  disse  «nærforestaaende  Tjenester«  yde- 
des, var  Dr.  Véron,  som  man  véd,  ligesaa  lidt  som  Præsiden- 
tens øvrige  Venner  i  Pressen  sparsom  med  sine  Lovtaler! 

Saaledes  gik  det  da  til,  at  Saint- Arnaud,  der  kun  havde 
været  Brigadegeneral  siden  November  1847  og  i  Anciennetet 
kun  var  den  53de,  allerede  den  10de  Juli  1851  blev  for- 
fremmet til  Divisionsgeneral,  derpaa  i  Avgust  forflyttedes  til 
Paris,  hvor  General  Guillabert**)  i  Favør  af  ham  maatte 
fratræde  sin  Kommando,  og  endelig  den  26de  Oktober  for- 
fremmedes til  Krigsminister  i  Stedet  for  César  Eandon,  der 
til  Trøst  blev  udnævnt  til  Guvernør  i  Algérie. 

Som  det  gik  med  Hovedet,  saaledes  gik  det  selvfølgelig 
ogsaa  med  Lemmerne;  som  det  gik  med  Stammen,  saaledes 
gik   det  ogsaa  med  Grenene;   overalt  var  der  Avancements, 


Forfatteren  af  det  oftere  omtalte  Værk  "Histoire  militaire  et  anec- 
dotique  du  Coup  d'Etat»  meddeler  dog,  at  General  Bosquet  i  Setif 
først  var  udset  dertil,  men  at  Fleury,  da  han  ved  sin  Ankomst  til 
Constantine  traf  sammen  med  Saint -Arnaud,  forandrede  sin  oprin- 
delige Bestemmelse  og  mente ,  at  ban  nu  havde  fundet  den  rette 
Mand. 

Tilligemed  Carrelet  og  Levasseur  Divisionsgeneral  under  General 
Magnan,  som  havde  afløst  den  ikke  tilstrækkelig  paalidelige  Bara- 
guay  d'Ililliers  som  Øverstbefalende  over  Tropperne  i  Paris. 

Afskedigelser,  Forsættelser,  Forflyttelser  etc.,  saa  at  det  snildt 
beregnede  Resultat  blev,  at  Præsidenten  i  en  forholdsvis  me- 
get kort  Tid  virkelig  havde  naaet  sit  Maal:  at  sikre  sig  de 
kommanderende  Generalers  og  deres  Stabsoffice- 
rers Bistand. 

Efter  at  dette  Maal  var  naaet,  var  kun  Tidssporgsmaalet 
tilbage,  det  Spergsmaal:  Naar  skal  Statskupet  gaa  for  sig? 
Og  vi  vende  derfor  nu  tilbage  til  Forhandlingerne  i  den  lov- 
givende Forsamling  og  Præsidentens  Forhold  dertil.  Det 
havde  allerede  ved  flere  Lejligheder  vist  sig,  at  den  tidligere 
royalistiske  Majoritet  var  brudt,  saaledes  den  1ste  Marfs,.4a 
Legitimisterne  lode  et  Forslag  af  Creton  om  at  ophæve  For- 
visningslovene  mod  de  tidligere  regerende  Familier  falde  for 
at  forhindre  Orleanisterne  i  at  opstille  en  Prins  af  Faa^ien 
Orleans  som  Kandidat  til  Præsidentposten.  Ogsaa  OrMni- 
sterne  vare  spaltede  i  to  Lejre,  nemlig  Fusionisterne,  der  ^ 
arbejdede  paa  en  Tilnærmelse  mellem  de  to  Grene  af  Huset  -^ . 
Bourbon,  og  de  rene  Orleanister,  som  ikke  vilde  vide  af  en 
saadan  at  sige.  Forsamlingen,  i  hvilken  det  bonapartistiske 
Element  ogsaa  umærkelig  var  voxet,  efterhaanden  som  Præsi- 
dentens Indflydelse  tiltog,  var  derfor  nu  saa  meget  mindre 
skikket  til  at  rivalisere  med  Præsidenten,  og  denne  sørgede 
paa  sin  Side  trolig  for  gjennem  sine  Presseorganer  og  i  sine 
Festtaler  (saaledes  blandt  andet  ved  den  tidligere  omtalte 
Banket  i  Dijon  den  1ste  Juni  1851  og  ved  Indvielsen  i  Beau- 
vais  af  Ærestøtten  for  Jeanne  Hachette)  at  fremstille  Par- 
tiernes Intriguer  og  indre  Spaltning  i  det  sorteste  Lys  for  derved 
at  forøge  den  »Frygt  for  1852»,  som  var  saa  fremherskende 
hos  alle  dem,  der  ønskede  Ro,  Orden  og  en  fast  Regering 
og  derfor  gjerne  vilde  have  Forfatningen  revideret  saaledes, 
at  Louis  Napoleons  Magt  kunde  blive  forlænget  paa  lovmæssig 
Maade.  Spørgsmaalet  om  Bevarelsen  eller  Ophævelsen  af 
Forfatningens  45de  Artikel  var  og  maatte  derfor  være  det 
store  brændende  Spørgsmaal,  som  sysselsatte  alle  Gemytter, 
Præsidentens  ikke  mindst.     Som  vi  have  hørt,  skulde  For- 

samlingen  fatte  Beslutning  om  Forfatningens  Revision  i  det 
sidste  Aar,  den  var  samlet,  og  Beslutningen,  der  kun  kunde 
fremgaa  af  tre  Behandlinger  med  en  Maaneds  Mellemrum, 
maatte  have  ■%  af  Stemmerne  for  sig.  Forsamlingens  sidste 
Aar  begyndte  den  28de  Maj,  og  endnu  samme  Dag  blev  et 
med  230  Underskrifter  forsynet  Forslag  om  Forfatningens 
Revision  indbragt  af  de  Broglie  i  Overensstemmelse  med  Mi- 
nisteriet, efter  at  der  i  den  sidste  Tid  —  tildels  ved  Agita- 
tion fra  de  Præsidenten  hengivne  civile  Embedsmænds  Side  — 
daglig  v^r  indiabet  endnu  flere  Petitioner  derom  end  tidligere, 
og  efter  at  den  tidligere  Majoritet  i  Forsamlingen  for  Største- 
delen —  det  maa  siges  til  dens  Ros  —  havde  samlet  sig  i 
det  samdrægtige  Ønske  paa  lovmæssig  Maade  at  gjere  en 
Ende  paa  den  Uvished,  Ængstelse  og  Frygt,  hvori  Forfatnin- 
gens 45de  Artikel  hensatte  Gemytterne,  hvortil  der  endnu 
maa  føjes,  at  det  endog  hedder,  at  den  —  med  Opgivelse  af 
sine  egne  Kjæpheste  —  havde  den  Bagtanke  at  tilfredsstille 
Louis  Napoleon  ved  et  10-aarigt  Præsidentskab. 

Saa  meget  mere  betegnende  bliver  det  derfor,  at  Præsi- 
denten just  valgte  dette  -Øjeblik  —  den  1ste  Juni  —  til  at 
holde  hin  Tale  i  Dijon,  der  var  at  betragte  som  en  ligefrem 
Krigserklæring  til  Forsamlingen,  da  det  deri  blandt  andet 
hed:  «I  Lebet  af  tre  Aar  har  man  kunnet  lægge  Mærke  til, 
at  jeg  altid  er  bleven  understøttet  af  Forsamlingen,  naar  det 
drejede  sig  om  at  bekæmpe  Uordenen  ved  Tvangsforanstalt- 
ninger. Men  naar  jeg  har  villet  ^ere  noget  godt  og  for- 
bedre Befolkningens  Skæbne,  har  den  nægtet  mig  sin  Bi- 
stand. Dersom  Frankrig  erkjender,  at  man  ikke  har  Ret 
til  at  disponere  over  det  imod  dets  Villie,  har  det  kun 
at  sige  til:  mit  Mod  og  min  Energi  skulle  ikke 
svigte  det  ...  .  Hvilke  end  de  Pligter  ere,  som 
Landet  paalægger  mig,  skal  det  finde  mig  be- 
redt til  at  rette  mig  efter  dets  Villie«.  Denne  Tale 
maatte  selvfølgelig,  skjønt  Indenrigsministeren,  Leon  Faucher, 
hastede  fra  Dijon  til  Paris    for   at  faa  de   kraftigste  Strofer 

udstragne  inden  Talens  Optagelse  i  «Moniteur»,  vække  den 
største  Frygt  og  Harme  i  Forsamlingen :  Rygtet  om  et  Stats- 
kup udbreder  sig  med  Lynets  Hurtighed,  og  det  hedder,  at 
der  allerede  marscherer  Tropper  mod  Paris.  Da  bestiger 
Changarnier  Talerstolen  i  Forsamlingen  og  udbryder  i  Mini- 
strenes ISærværelse:  « Armeen,  der  er  dybt  gjennemtrængt  af 
Pligtfelelse  og  af  Bevidstheden  om  sin  egen  Værdighed,  en- 
sker  lige  saa  lidt  som  I  at  fremkalde  Synet  af  en  Kejserrege- 
rings Usselhed  og  Skjændsel,  hvorunder  den  ene  Kejser  efter 
den  anden  bliver  ind-  og  afsat  af  drukne  Prætorianere.  Sol- 
daterne ville  stedse  adlyde  deres  Chefer;  men  ingen  af  disse 
vil  tvinge  dem  til  at  gjere  Uret  og  rykke  frem  mod  denne 
Forsamling.  Giv  Eder  derfor  trygt  til  Eders  Forhandlinger, 
I  Frankrigs  Mandatarier !»  Rigtignok  kunde  Louis  Napoleon 
i  Bevidstheden  om,  hvor  meget  Changarnier  tog  fejl  i  sin 
Opfattelse,  med  rette  smile  af  disse  Generalens  Ord,  og  paa 
den  anden  Side  havde  han  vel,  inden  han  holdt  Talen  i  Di- 
jon, en  rigtig  Forestilling  om,  at  Republikanerne  i  Forsam- 
lingen (ca.  220  i  Tallet)  beherskede  Udfaldet  af  Revisions- 
spergsmaalet,  saa  at  Majoritetens  Imødekommen  vilde  være 
frugtesløs.  Men  alligevel  staar  Talen  i  Dijon  som  et  Vid- 
nesbyrd mod  Louis  Napoleons  Loyalitet;  thi  havde  han  vir- 
kelig været  fornajet  med  en  simpel  Forlængelse  af  sin  Magt, 
hvorfor  skulde  han  da  netop  i  dette  øjebhk  have  fart  et 
truende  Sprog?  Loyalere  opførte  Majoriteten  sig  unægtelig 
ved  denne  Lejlighed,  thi  da  Sagen  efter  6  Dages  stormende 
Debatter  endelig  kom  til  Afstemning  den  21de  Juli  1851, 
forkastedes  Revisionen  vel,  idet  der  kun  afgaves  446  St.  for 
og  278  St.  imod  den,  medens  der  for  Vedtagelsen  udfordredes 
'/4  af  samtlige  Stemmer,  men  det  viste  sig  dog,  at  til  Trods 
for  Truslerne  i  Dijon  næsten  hele  den  tidligere  Majoritet 
havde  stemt  for  Revisionen.  Kun  nogle  Orleanister  (og  der- 
iblandt Thiers,  Rémusat,  Creton,  Bedeau  og  Baze)  havde 
sluttet  sig  til  Republikanerne,  der  hovedsagelig  gjorde  gjæl- 
dende,  at  en  ved  den  almindelige  Stemmeret  vedtagen  For- 

fatning  ikke  kunde  forandres  af  en  Forsamling,  der  skulde 
sammenkaldes  efter  Loven  af  31te  Maj  1850. 

Nogle  Dage  senere  vedtog  Forsamlingen  med  338  St. 
mod  320  et  Slags  Mistillidsvotum  til  Ministrene,  fordi  de 
skulde  have  indvirket  paa  Affattelsen  af  Petitionerne.  Mini- 
steriet blev  alligevel  paa  sin  Plads,  og  da  Generalraadene 
traadte  sammen  den  1ste  Avgust,  forlangte  80  af  dem  paa 
ny  Forfatningens  Revision,  hvad  der  jo  rigtignok  —  selv  om 
Regeringen  ikk^  var  fri  for  at  have  agiteret  —  kunde  synes 
at  tale  til  Grund  for  Præsidentens  Opfattelse  af  Folkestem- 
ningen og  af  hans  egen  Betydning,  hvilket  ligeledes  gjælder 
om  den  Omstændighed,  at  det  ikke  lykkedes  hans  Modstan- 
dere at  opstille  en  eneste  virkelig  Rival,  skjont  de  forsøgte 
sig  med  flere  —  lige  fra  Prinsen  af  Joinville  til  Mureren 
Nadaud. 

Den  10de  August  udsatte  Forsamlingen  sine  Moder  til 
den  4de  November;  men  forinden  den  skiltes,  nedsattes  der, 
som  sædvanlig,  et  permanent  Udvalg,  til  hvis  Formand  Ge- 
neral Bedeau  udnævntes.  Dette  var  for  saa  vidt  af  Betyd- 
ning, som  de  omhyggelige  Foranstaltninger,  denne  saa  højt 
agtede  Mand,  der  boede  i  selve  « palais  Bourbon«  og  direkte 
førte  Befalingen  over  Forsamlingens  Militærgarde,  traf,  i  For- 
ening med  andre  Omstændigheder  bleve  Aarsagen  til,  at  Louis 
Napoleon  ikke  udførte  Statskupet  allerede  nu  under  Forsam- 
lingens Prorogation.  Det  Sprog,  Præsidenten  havde  ført  i 
Dijon  og  kort  efter  i  Beauvais,  havde,  som  sagt,  tydelig  nok 
røbet,  at  han  ikke  vilde  nøjes  med  Udsigten  til  ad  lovlig  Vej 
at  faa  sin  Magt  forlænget,  og  da  nu  endog  selve  denne  Ud- 
sigt foreløbig  var  spærret  ved  Afstemningen  den  21de  Juli, 
pansede  han  virkelig,  efter  hvad  de  bonapartistiske  Forfattere 
Belouino  og  Véron  fortælle,  paa  at  benytte  Forsamlingens 
Fraværelse  til  at  hugge  den  gordiske  Knude  over,  i  hvilket 
øjemed  den  daværende  Politipræfekt  CarUer  havde  udarbejdet 
en  hel  Plan.  Denne  Plan  fandt  imidlertid  ikke  Præsidentens 
Bifald  og  gav  maaske  endog  Anledning  til,   at  Carlier  kort 

efter  (i  Oktober,  samtidig  med  Saint-Arnauds  Forfremmelse 
til  Krigsminister)  blev  afløst  af  den  noksom  bekjendte  Mau- 
pas.  Hele  Planen  om  et  Statskup  blev  endog  foreløbig  opsat^ 
efter  at  Generalerne  Magnan,  Eegnault  og  Saint-Årnaud  paa 
et  Møde  med  Præsidenten  i  St.  Cloud  den  21de  September 
havde  udtalt  den  Mening,  at  Statskupet  burde  opsættes,  ind- 
til Præsidenten  havde  faaet  Lejlighed  til  at  gjøre  den  roya- 
listiske Majoritet  endnu  mere  forhadt  i  den  store  Mængdes 
øjne  ved  at  forelægge  et  Lovforslag  om  Ophævelsen  af  Loven 
af  31te  Maj  eller  med  andre  Ord  om  Gjenindførelsen  af  den 
almindelige  Stemmeret,  hvorom  der  var  indkommet  talrige 
Petitioner,  men  som  det  stod  til  at  forudse,  at  Forsamlingens 
Majoritet  vilde  modsætte  sig  og  faa  forkastet.  I  Mellemtiden 
kunde  man  da  tillige  endnu  mere  end  tidligere  søge  at  fremme 
Frygten  for  de  « Rødes«  Sejr  i  1852  ved  —  under  Paaskud 
af  Socialismens  Fremskridt  blandt  Landbefolkningen  —  at 
erklære  hele  Departementer  under  Belejringstilstand  og  fore- 
tage andre  lignende  Experimenter,  hvorved  de  Konservatives 
Blikke  endnu  ivrigere  end  før  maatte  lede  efter  «en  Frelser« 
(un  sauveur). 

Statskupet  blev  som  sagt  opsat,  skjønt  der  allerede  den- 
gang var  samlet  et  overordentlig  stort  Antal  Præsidenten 
hengivne  Tropper  i  Paris  og  Omegn,  og  disse  «kun  ventede 
paa  Signalet«.  Men  Louis  Napoleon  fulgte  trolig  de  givne 
Raad.  Ministeriet  Faucher-Baroche,  der  i  sin  Tid  havde  sat 
Loven  af  31te  Maj  igjennem,  maatte  fratræde  den  14de 
Oktober,  og  den  26de  samme  Maaned  dannedes  der  et  nyt 
udelukkende  af  Mænd,  som  vare  Præsidenten  særlig  hengivne. 
Saint-Arnaud  fik,  som  vi  have  hørt,  den  vigtige  Post  som 
Krigsminister,  og  samtidig  blev  Maupas,  der  var  bekjendt 
som  en  ung,  energisk  Mand  og  hidtil  havde  været  Præfekt  i 
Haute-Garonne,  udnævnt  til  Politipræfekt  i  Paris.  Disse  Ud- 
nævnelser og  Præsidentens  Budskab  af  4de  November  ved 
Forsamlingens  Gjenaabning  (i  hvilken  han  bebudede  Forelæg- 
gelsen af  et  Lovforslag  om  den  almindelige  Stemmerets  Gjen- 

indførelse  som  et  Skridt  fremad  til  «den  af  to  Millioner  An- 
søgere, Størstedelen  af  Arrondissementsraadene  og  næsten 
alle  Generaalraadene  forlangte  og  af  Forsamlingens  Majoritet 
støttede  Revision  af  Grundloven«)  satte  Skræk  i  Gemytterne, 
og  Rygterne  om  et  Statskup  vaagnede  atter  op.  Ministeriets 
Forlangende  om,  at  Behandlingen  af  Lovforslaget  om  den 
almindelige  Stemmerets  Gjenindforelse  hurtig  skulde  fremmes, 
blev  forkastet,  skjønt  den  republikanske  Minoritet  ved  denne 
Lejlighed  lod  sin  Mistillid  til  og  Antipathi  mod  Louis  Napo- 
leon falde,  da  alene  den  Kjendsgjerning,  at  han  havde  ind- 
bragt et  saadant  Lovforslag  i  dens  -Øjne  syntes  at  bevise,  at 
han  vilde  overholde  sine  Forpligtelser.  Anderledes  tænkte 
derimod  Majoriteten  og  navnlig  den  Del  af  Højre,  som  lede- 
des af  de  parlamentariske  Chefer  Thiers,  Berryer,  Barrot  og 
Falloux.  Gjenoprette  den  almindelige  Stemmeret!  Det  var 
rigtignok  at  sikre  Forsamlingen  Landets  Støtte,  at  fjerne  en- 
hver Frygt  for  Borgerkrig  etc.,  men  det  var  ogsaa  at  give 
Afkald  paa  Haabet  om  i  1852  at  erholde  en  monarkistisk 
Kevisionsforsamling,  som  paa  lovlig  Maade  kunde  gjenoprette 
Kongedømmet,  og  det  var  jo  tillige  at  slaa  sig  selv  paa  Mun- 
den. Nei,  det  kunde  man  ikke  bekvemme  sig  til!  Louis 
Napoleon  havde  saaledes  regnet  fuldstændig  rigtig:  ved  sit 
Forslag  gjorde  han  en  Tilnærmelse  og  Samvirken  mellem 
Minoriteten  og  Majoriteten  umulig,  og  samtidig  med,  at  han 
ved  Forslaget  saa  vidt  mulig  vandt  Republikanerne  og  Fol- 
kets store  Flerhed  for  sig,  fjernede  han  den  sidste  Rest  af 
Forsamlingens  Avtoritet  i  Mængdens  Øjne,  dersom  Forslaget 
forkastedes.  Dette  skete  virkelig  den  13de  November,  men 
dog  kun  med  353  St.  mod  347. 

Allerede  forinden  havde  Forsamlingens  tre  Kvæstorer 
imidlertid  -  foranlediget  utvivlsomt  paa  den  ene  Side  ved 
hemmelige  Meddelelser  af  den  fortørnede  Carlier  til  Chan- 
garnier  o;ii  Præsidentens  Planer,  paa  den  anden  Side  ved  et 
af  Krigsministeren,  Saint-Arnaud,  den  28de  Oktober  til  den 
parisiske  Hærs  Generaler  rettet  Cirkulære,   hvori   der   dels 

utvetydig  appelleredes  til  Hæren  som  Samfundets  Frelser, 
dels  indskærpedes  Dogmet  om  Soldaternes  »passive  Lydig- 
hed« og  om  "det  militære  Reglement  som  deres  eneste  Lov », 
dels  endelig  betonedes,  at  hele  Ansvaret  paahvilede  den 
Chef,  fra  hvem  Ordrerne  udgik  —  den  6te  November  indbragt 
et  af  dem  affattet  og  undertegnet  Lovforslag,  saalydende: 
•Den  6te  Artikel  i  Dekretet  af  Ilte  Maj  1848  skal  bekjendt- 
gjøres  som  Lov,  sættes  paa  Armeens  Dagsorden  og  opslaas  i 
Kasernerne  i  følgende  Udtryk:  « Formanden  for  Nationalfor- 
samlingen er  bemyndiget  til  at  vaage  over  Forsamlingens 
indre  og  ydre  Sikkerhed.  I  det  øjemed  har  han  Eet  til  at 
rekvirere  væbnet  Magt  af  alle  de  Autoriteter,  hvis  Bistand 
han  holder  for  nødvendig.  Hans  Rekvisitioner  kunne  rettes 
direkte  til  alle  Officerer,  Kommandanter  eller  Embedsmænd, 
og  disse  ere  forpligtede  til  uopholdelig  at  adlyde  ham,  hvis 
de  ville  undgaa  Lovens  Straf«. 

Dette  Forslag,  der,  som  man  let  vil  se,  havde  til  Hen- 
sigt at  sikre  Forsamlingen  saa  vidt  mulig  mod  et  Statskup 
ved  at  slaa  det  lovformelig  fast,  at  Dekretet  af  Ilte  Maj  1848 
ikke  var  blevet  ophævet  ved  Forfatningen  af  4de  November 
1848,  noget,  som  selve  Louis  Napoleon  i  evrigt  faktisk  havde 
erkjendt  i  Maj  1849,  var  i  Virkeligheden,  saaledes  som  det 
fremtraadte*),  et  nogenlunde  moderat  Svar  paa  den  Handske, 
som  baade  Louis  Napoleon  selv  og  hans  Krigsminister  havde 
tilkastet  Forsamlingen;  men  Louis  Napoleon  betragtede  det  som 
en  aabenbar  Krigserklæring,  trak  endnu  flere  Tropper  sammen 
i  Paris  og  Omegn  og  holdt  den  9de  November  til  disses  Offi- 
cerer en  fulminant  Tale,  der  ingen  Tvivl  lod  tilbage  om,  hvad 
han  ventede  sig  af  Armeen. 


*)  Oprindelig  havde  der  nemlig  været  en  Tillægsparagraf,  som  over- 
drog Forsamlingens  Formand  Retten  til  at  udnævne  den  Øverst- 
befalende over  Sikkerhedstropperne  samt  Bemyndigelse  til  at  over- 
drage sin  Hekvisitionsret  til  Kvæstorerne,  men  denne  Paragraf  var 

Den  17de  November  kom  Kvæstorernes  Forslag  til  Be- 
handling i  Forsamlingen.  Kepublikanerne  saa  deri  et  ube- 
timeligt Vredesudbrud  i  Anledning  af  Præsidentens  Forslag 
om  den  almindelige  Stemmerets  Gjenindførelse,  og  mange 
af  dem  saa  tillige  deri  en  Manøvre  af  de  royalistiske  Partier 
for  at  sikre  sig  en  militær  Styrke,  ved  Hjælp  af  hvilken  de 
sukcessivt  kunde  skille  sig  ved  Præsidenten  og  det  republi- 
kanske Venstre  for  at  oprette  et  « hvidt  Diktatur«  med  Chan- 
garnier  eller  en  anden  lignende  Mand  i  Spidsen  som  « Forspil 
for  en  monarkisk  Eestauration«.  Denne  Republikanernes 
Frygt  var  vel,  efter  hvad  der  senere  er  blevet  oplyst,  i  det 
mindste  i  høj  Grad  overdreven,  ligesom  Højre  overhovedet 
hverken  var  talrigt  eller  —  og  især  —  enigt  nok  til  med 
Udsigt  til  Held  at  kunne  forsøge  et  parlamentarisk  Statskup; 
men  den  var  nu  engang  faktisk  til  'Stede  hos  dem  og  for- 
enede sig,  i  Favør  af  Louis  Napoleons  Planer,  med  deres  Harme 
over  Royalisternes  Modstand  mod  den  almindelige  Stemmerets 
Gjenindførelse,  hvorhos  det  dog  tillige  maa  bemærkes,  at 
Præsidenten,  efter  hvad  der  enstemmig  bevidnes,  havde  taget 
alle  de  nødvendige  Forholdsregler  for  at  lade  Tropperne  mar- 
schere  mod  Forsamlingen ,  saafremt  Kvæstorernes  Forslag 
skulde  faa  Flertallet  af  Stemmerne  for  sig,  og  at  der  fra 
bonapartistisk  Side  paastaas,  at  Majoriteten  ligeledes  paa  sin 
Side,  hvis  Forslaget  vedtoges,  vilde  lade  Præsidenten  og  Mi- 
nistrene arrestere. 

Nok  sagt!  Krigsminister  Saint- Arnaud  angreb  —  under 
den  dybeste  Stilhed  i  Forsamlingen,  hvor  samtlige  Ministre 
vare  til  Stede,  og  paa  de  tæt  besatte  Tilhørerpladser,  hvor 
man  lagde  Mærke  til  Politipræfekten,  Maupas,  og  Komman- 
danten over  Tropperne  i  Paris,  General  Magnan  —  Forslaget 
med  stor  Dygtighed  og  forsvarede  sig  energisk  lige  over  for 
Thiers,  der  bebrejdede  ham,  at  der  i  hans  Cirkulære  af  28de 
Oktober  kun  var  talt  om  den  militære  Disciplin,  men  ikke 
om  Soldaternes  Lydighed  mod  Loven.  Han  bestred  paa  det 
kraftigste,  at  Dekretet  af  Ilte  Maj  1848  endnu  skulde  være 

i  Kraft,  og  paa  en  Forespørgsel  af  General  Bedeau  erklærede 
han  uforbeholdent,  at  han  havde  ladet  dette  Dekret  —  som 
siden  1849  havde  været  opslaaet  i  Kasernerne  —  nedtage  i 
de  faa  Kaserner,  hvori  det  endnu  fandtes.  Ved  disse  Ord 
frembød  Salen  de  gamle  vilde  Scener.  Man  sprang  op  og 
skreg  i  Munden  paa  hinanden,  og  selv  Kepublikanerne  be- 
gyndte at  vakle,  skjønt  deres  Beslutning  at  stemme  imod 
Forslaget  var  blevet  styrket  ved  nogle  uforsigtige  Ytringer  af 
Udvalgets  Ordfører  (Vitet),  Ytringer,  der  gik  ud  paa,  at  For- 
slaget lige  saa  vel  var  rettet  mod  Venstre  som  mod  Præsiden- 
ten, med  hvem  det  formentlig  havde  allieret  sig.  De  royalistiske 
Repræsentanter  søgte  at  overtale  Republikanerne  til  at  stemme 
for  Forslaget,  og  selv  en  Gruppe  af  Præsidentens  Tilhængere 
gik  hen  til  Ministerbænken  og  erklærede,  at  det  nu  næsten 
ikke  lod  sig  gjøre  at  stemme  med  Ministeriet.  »Gjører,  hvad 
De  ville,  mine  Herrer«,  svarede  Indenrigsminister  Thorigny,  «vi 
ere  belavede  paa  alt«.  Disse  dristige  Ord  satte  atter  Mod  i 
Bonapartisterne;  men  medens  der  fra  andre  Kanter  regnede 
Trusler  ned  over  Ministrene,  og  man  hørte  Raabene:  "Arre- 
stér dem!  Arrestér  dem  alle  paa  deres  Pladser!«,  gik  General 
Changarnier  hen  til  Forsamlingens  Politikommissær  og  hvi- 
skede ham  nogle  Ord  i  øret,  formentlig  en  Ordre  til  at  lukke 
Forsamlingspaladsets  Porte.  De  Morny  skyndte  sig  da  at 
forlade  Salen  for  at  begive  sig  til  Louis  Napoleon,  og  Saint- 
Arnaud  fulgte  hans  Exempel.  Idet  den  sidstnævnte  forlod 
Salen,  kastede  han  et  betydningsfuldt  Blik  op  til  Magnan  og 
Maupas,  og  ved  Udgangen  sagde  han  til  et  Medlem,  som 
undrede  sig  over  hans  Bortgang  før  Afstemningen:  «Man 
gjør  for  megen  Stoj  her,  jeg  vil  hente  Garden«.  I  samme 
øjeblik  traadte  en  Officer  ind  i  Tilhørerlogen  og  afhentede 
General  Magnan  med  de  Ord:  »Skynd  Dem  bort!  Der  er 
givet  Ordre  til  at  arrestere  Dem«.  Magnan  og  Maupas  for- 
lode  strax  Bygningen  og  begave  sig  til  Pariserhærens  Hoved- 
kvarter, Tuilerierne,  hvor  Saint-Arnaud  allerede  befandt  sig, 
og  hvor  de  nu  alle  tre  afventede  Præsidentens  Ordrer. 

3* 

Efterhaanden  havde  imidlertid  Bevægelsen  i  Forsamlingen 
lagt  sig,  og  ved  Afstemningen  forkastedes  Forslaget  med  408 
St.  mod  300.  Kl.  8  bragte  Eouher  Budskabet  om  dette  uven- 
tede Resultat  til  « palais  Élysée»,  hvor  man  imødesaa  Afgjorelsen 
med  Haanden  paa  Kaarden.  «Det  er  maaske  bedst  saaledes», 
svarede  Præsidenten,  og  hans  Ansigt  antog  atter  sit  sædvan- 
lige rolige  Udtryk,  da  han  indsaa,  at  der  nu  heller  ikke  denne 
Gang  blev  noget  af  Statskupet. 

Imidlertid  havde  han  allerede  nu  i  en  anden  Henseende 
fuldstændig  opnaaet  det,  der  tilsigtedes  ved  Udsættelsen  i 
September  Maaned.  Forhandlingerne  i  Forsamlingen  om  den 
almindelige  Stemmerets  Gjenindførelse  og  om  det  derved 
fremkaldte  Forslag  af  Kvæstorerne  —  hvis  Forkastelse  eo  ipso 
berøvede  Forsamlingen  en  for  dens  Sikkerhed  højst  vigtig 
Eet,  der  hidtil  ikke  havde  været  alvorlig  bestridt  —  havde 
nemlig  paa  den  eklatanteste  og  mest  uforbeholdne  Maade 
overtydet  Folket  om,  hvilke  uoverstigelige  Skranker  der  var 
rejst  mellem  de  forskjellige  Partier  i  Forsamlingen,  hvor  højst 
forskjellige  disses  Anskuelser  om,  hvad  der  vilde  baade  Lan- 
det, vare,  og  hvor  liden  Udsigt  der  var  for  Præsidenten  til 
paa  lovlig  Maade  at  komme  ud  af  Uføret,  naar  han  ikke  for- 
fatningsmæssig vilde  vige  sin  Plads,  hvad  han  ikke  vilde,  og 
hvad  Hæren,  Embedsmændene  og  Folkets  store  Flerhed  heller 
ikke  ønskede,  da  de  alle  i  ham  —  og  han  selv  sikkert  ikke 
mindst  —  saa  den  eneste  « Frelser'«  paa  den  ene  Side  mod 
Socialismen  og  Revolutionernes  «rede  Spøgelse«,  paa  den  an- 
den Side  mod  Royalisternes  « hvide  Diktatur«  som  Forspil  for 
en  monarkisk  Restauration.  Hertil  kom  endnu,  at  der  var 
vundet  en  —  selvfølgelig  ikke  ubenyttet  —  Tid  til  Forbere- 
delserne med  at  vinde  samtlige  Officerer,  foretage  Troppedis- 
lokationer  o.  s.  v.,  og  at  Maupas  og  Saint-Aniaud,  de  eneste, 
der  foruden  Morny  og  Persigny  vare  fuldt  indviede  i  Præsi- 
dentens Planer,  nu  vare  anbragte  paa  de  Pladser,  hvor  deres 
Yirksorahed,  i  Forening  med  den  til  enhver  Tjeneste  beredte 
GeneraliMagt)aaa,'j  Jtål  ;hyiik^ntSQm;belst  Tid  BitotiWisiåjje  fttv  ^ 

digt  Udfald,  især  nu,  efter  at  Kvæstorernes  Forslag  var  for- 
kastet. Stillingen  var  saaledes  aldeles  klar,  og  Statskupet 
var  saa  at  sige  ligefrem  blevet  en  Nødvendighed,  hvad  der 
ogsaa  i  den  Grad  var  trængt  ind  i  den  almindelige  Bevidst- 
hed, at  der  fra  Forsamlingens  Side  endnu  kun  blev  gjort  et 
Par  svage  Forsog  paa  at  forebygge  det  ved  fredelige  Midler, 
navnlig  ved  Indrømmelser  til  Præsidenten,  og  at  det  i  For- 
hold til  den  Hemmelighedsfuldhed  og  Pludselighed,  hvormed 
det  var  sket,  kun  vakte  ringe  Forbavselse,  da  Paris  en  skjen 
Morgen,  den  2den  December  1851  (Åarsdagen  for  Slaget  ved 
Austerlitz),  vaagnede  op  af  sin  Søvn  og  erfarede,  at  der  fra 
Kl.  3  til  Kl,  7  om  Natten  var  foregaaet  saa  vigtige  Ting,  at 
Statskupet  i  alt  væsentligt  var  et  «fait  accompli«. 


VI. 

Om  den  Maade,  hvorpaa  Statskupet  udførtes  saavel  i 
Paris  som  i  Departementerne,  skulle  vi  fatte  os  i  størst  mulig 
Korthed,  da  denne  Afhandling  hovedsagelig  kun  gaar  ud  paa 
at  fremstille  Statskupets  Motiver  og  fremhæve,  hvad  der  i 
saa  Henseende  særlig  tjener  til  at  karakterisere  Personerne 
—  og  da  især  Hovedpersonen  —  og  Tilstandene,  for  saaledes 
at  gjore  det  lettere  for  Læserne  at  se  Statskupet  i  den  rette 
Belysning  og  bedømme  det  fra  et  uhildet  Synspunkt. 

Den  2den  December  1851  var,  som  sagt,  den  til  Udfø- 
relsen bestemte  Dag,  men  de  eneste  Indviede  vare  Saint- 
Arnaud,  ilaupas,  Morny  og  Persigny,  og  selv  General  Magnan, 
der  den  26de  November  ved  en  Sammenkomst  med  alle  Pa- 
riserhærens Generaler  (20  i  Tallet)  havde  forberedt  disse  paa, 
at  Præsidenten  vilde  appellere  til  Folket  og  dertil  benytte 
deres  Hjælp  (ved  hvilken  Lejlighed  General  Keybell  som  Svar 
paa  Magnans  Tale  tolkede  sin  og  sine  Kollegers  Beredvillig- 
hed), fik  efter  eget  ønske  først  Natten  mellem  den  1ste  og 
2den  December  Underretning  om,  naar  Sagen  skulde  gaa 
for  sig,  og  hvorledes  Hæren  skulde  medvirke.   Om  Aftenen 


38  Napoleoniderne  og  Statskupet  den  2den  Decbr.  1851. 

den  1ste  December  havde  Præsidenten  med  fuldkommen  ro- 
ligt Aasyn  og  Væsen  holdt  et  af  sine  almindelige  Selskaber 
i  « palais  Élysée«.  Henimod  Kl.  10V-'  begyndte  Selskabet  at 
bryde  op,  og  Kl.  11,  efter  at  de  sidste  Gjæster  havde  taget 
Afsked,  traadte  Louis  Napoleon  ind  i  sit  Kabinet  med  Saint- 
Arnaud,  Maupas,  Persigny,  sin  Privatsekretær  Mocquard  og 
sin  Ordonnansofficer,  Oberstlieutenant  Béville,  der  her  modtoge 
deres  Ordrer,  hvorpaa  Louis  Napoleon  og  Mocquard  bleve  ene 
tilbage,  idet  den  førstnævnte  « spaserede  frem  og  tilbage  i  hele 
Værelsets  Længde  og  især  lo  ved  Tanken  om  det  Ansigt, 
som  den  lovgivende  Forsamhngs  to  mindste  Mænd  (Thiers  og 
Kvæstoren  Baze)  vilde  sætte  op,  naar  de  den  næste  Dag  saa 
sig  som  Fanger  i  det  blotte  Linned«.  Ordrerne  lade  paa,  at 
Grev  de  Morny,  som  udnævntes  til  Indenrigsminister  i  Stedet 
for  Thorigny,  skulde  undertegne  ét  Dekret  om  Forsamlingens 
Opløsning  og  gribe  alle  de  Forholdsregler,  han  maatte  holde  for 
nødvendige  til  Ordenens  Opretholdelse  i  Paris  og  Departe- 
menterne. Maupas  skulde  sørge  for,  at  de  nødvendige  Arre- 
stationer bleve  foretagne,  og  Krigsministeren,  som  først  Kl.  3 
om  Natten  gav  General  Magnan  de  fornødne  Ordrer,  skulde 
bestemme  og  lede  Troppernes  Bevægelser  for  at  knuse  ethvert 
Forsøg  paa  Modstand.  Béville  skulde  bringe  Opløsningsdekretet 
og  Proklamationerne  til  Hæren  og  Folket  til  det  store  Natio- 
nalbogtrykkeri*), besørge  dem  trykte  —  hvad  der  skete  inden 
Kl.  3^/2  om  Morgenen  den  2den  —  og  derpaa  egenhændig 
overlevere  dem  til  Maupas,  som  saa  skulde  sørge  for  at  slaa 
dem  op  paa  passende  Steder,  hvad  der  altsammen  blev  nøj- 
agtig besørget.  Tiden  til  Udførelsen  af  Arrestationerne  og 
Troppernes  Opstilling,  fastsattes  til  Kl.  6,  og  begge  Dele  skulde 
ske  samtidig,  for  at  ikke  Troppebevægelserne  skulde  advare 
de  udpegede  Personer  eller  Arrestationerne  bringe  Befolknin- 


*)  Dettes  Direktør,  Hr.  de  Saint  Georges,  var  for  længe  siden  bleven 
indviet  i,  at  der  smeddedes  et  Komplot,  men  var  uvidende  om  Ud- 
førelsens Dag  og  Time,  skjønt  han  havde  faaet  Ordre  til  at  være 
paa  sin  Post  Kl.  11  om  Aftenen  den  1ste  December. 

gen  paa  Benene,  inden  Tropperne  havde  indtaget  deres  Stil- 
linger og  besat  de  vigtigste  Punkter  i  Paris,  navnlig  Gaderne 
i  Nærheden  af  « palais  Bourbon'>  og  af  Tuilerierne.  De  til  at 
arresteres  udpegede  Personer  vare  Lederne  for  de  forskj  el- 
lige  Præsidenten  mer  eller  mindre  Qendtligsindede  Parti- 
grupper (Thiers,  Changarnier,  Cavaignac,  Lamoriciére,  Bedeau, 
Le  F16,  Oberst  Charras,  Lagrange  m.  fl.),  i  alt  ca.  20  Repræ- 
sentanter foruden  60  Medlemmer  af  hemmelige  Selskaber  og 
nogle  bekjendte  Revolutionsmænd;  fra  Kl.  11  om  Aftenen  den 
1ste  Decbr.  vare  alle  Paris's  800  Politibetjente  samlede  paa 
de  forskj  eUige  Politistationer  —  under  Paaskud  af,  at  de  vigtig- 
ste af  de  til  London  flygtede  Socialister  vare  komne  tilbage 
til  Paris  —  og  afventede  Ordrer  af  Politikommissærerne,  som 
samtlige  vare  til  at  stole  paa.  Arrestationerne  foregik  derfor 
med  den  sterste  Præcision,  og  ingen  optog  10  Minuter  mere 
end  beregnet.  Kl.  7  vare  Fangerne,  blandt  hvilke  især  Ge- 
neral Le  F16  udøste  sin  Harme  mod  Præsidenten  i  bitre  Ord, 
i  Fængslet  Mazas,  der  bevogtedes  af  Tropper  af  alle  Vaaben- 
arter,  og  KL  7^2  havde  Maupas  Rapporterne  over  deres  Arre- 
station, som  var  gaaet  for  sig  uden  anden  Modstand  end 
Trusler,  og  hvorved  der  faldt  Papirer  i  Præsidentens  Hænder, 
som  i  det  mindste  beviste,-  at  hans  Frygt  for  et  parlamen- 
tarisk Statskup  ikke  havde  været  blottet  for  al  Grund.  Be- 
folkningen i  Paris  begyndte  nu  imidlertid  at  komme  paa 
Benene,  og  Gaderne  fyldtes  med  nysgjerrige  Personer,  der 
for  største  Delen  forholdt  sig  passiv  og  med  naiv  Forundring 
læste  de  opslaaede  Proklamationer  og  Opløsningsdekretet. 
Dette  lød  saaledes:  »Nationalforsamlingen  er  opløst.  Den 
almindelige  Stemmeret  er  gjenoprettet.  .  Loven  af  31te  Maj 
er  ophævet.  Det  franske  Folk  sammenkaldes  til  Afstemning 
i  Valgkredsene  fra  den  14de  til  den  21de  December.  Den 
1ste  Militærdivisions  Distrikt  erklæres  i  Belejringstilstand. 
Statsraadet  er  opløst.  Det  overdrages  Indenrigsministeren  at 
udføre  dette  Dekret«. 

I  Proklamationen  til  det  franske  Folk  hed  det  blandt 
andet:  « Franskmænd!  Den  nuværende  Tilstand  kan  ikke 
vare  længere.  Hver  Dag,  der  gaar  hen,  forøger  Landets  Farer. 
Forsamlingen,  der  burde  være  Ordenens  fasteste  Støtte,  er 
bleven  et  Arnested  for  Komplotter  ....  I  Stedet  for  at 
skabe  Love  i  den  almindelige  Interesse  smedder  den  Borgerkri- 
gens Vaaben-;  den  vil  berøve  mig  den  Magt,  jeg  bar  modtaget 
af  Folket,  opmuntrer  alle  slette  Lidenskaber  og  forstyrrer 
Frankrigs  Kolighed.  Jeg  har  derfor  opløst  den  og  gjør  hele 
Folket  til  Dommer  mellem  den  og  mig  ....  Jeg  appel- 
lerer ærlig  til  hele  Nationen  og  siger  til  Eder:  Dersom  1 
ville  fortsætte  denne  ulykkelige  Tilstand,  sem  nedværdiger  os 
og  sætter  vor  Fremtid  i  Fare,  saa  vælger  en  anden  i  mit 
Sted;  thi  jeg  vil  ikke  mere  vide  af  en  Magt  at  sige,  som  er 
afmægtig  til  at  gjøre  det  Gode,  gjør  mig  ansvarlig  for  Hand- 
linger, som  jeg  ikke  kan  forhindre,  og  lænker  mig  til  Roret, 
naar  jeg  ser  Skibet  løbe  mod  Afgrunden.  Hvis  I  derimod 
have  Tillid  til  mig,  saa  giver  mig  Midlerne  til  at  udføre  det 
store  Hverv,  jeg  har  fra  Eder». 

Af  Proklamationen  til  Hæren  skulle  vi  kun  meddele  Be- 
gyndelsen, der  lyder  saaledes:  »Soldater!  Værer  stolte  af 
Eders  Hverv!  I  skulle  frelse  Fædrelandet,  thi  jeg  stoler  paa 
Eder,  ikke  for  at  krænke  Lovene,  men  for  at  hævde  den 
første  af  Landets  Love,  den  nationale  Suverænitet,  hvis  lov- 
lige Repræsentant  jeg  er.  Ligesom  jeg  have  I  længe  lidt 
under  de  Hindringer,  der  stillede  sig  i  Vejen  for  det  Gode, 
jeg  vilde  udrette,  og  for  de  Beviser  paa  Sympathi,  I  vilde 
give  mig.  Disse  Hindringer  ere  nu  bortryddede ;  Forsamlingen 
har  gjort  Forsøg  paa  at  antaste  den  Myndighed,  jeg  har  faaet 
af  Nationen,  og  har  derfor  ophørt  at  existere.  Jeg  appellerer 
ærlig  til  Folket  og  Hæren  og  siger  til  dem:  Giver  mig  enten 
Midlerne  til  at  sikre  Eders  Velfærd  eller  vælger  en  anden  i 
mit  Sted«. 

Vi  hidsætte  disse  Opraab  uden  al  Kommentar,  da  Læ- 
serne formentlig   af  det   foregaaende  ville  være  tilstrækkelig 

orienterede  til  selv  at  kunne  bedømme  Holdbarheden  af  de 
anførte  Grunde.  Inden  vi  gaa  videre,  skulle  vi  derfor  endnu 
kun  tilføje,  at  der  i  »Appellen  til  Folket«  angaves  Udkast  til 
en  ny  Forfatning  efter  Førstekonsulens  System  i  Aarhun- 
dredets  Begyndelse,  og  at  dette  Udkast  i  Virkeligheden  kom 
til  at  danne  Grundlaget  for  den  kort  efter  vedtagne  nye  For- 
fatning, som  gav  den  paa  10  Aar  valgte  Præsident  saa  godt 
som  uindskrænket  Magt  og  var,  hvad  alle  tydelig  forudsaa, 
en  Indledning  til  Kejserdømmet. 

Samtidig  med  Arrestationernes  Udførelse  havde ,  som 
sagt,  ogsaa  Hæren,  der  bestod  af  70,000  Mand  foruden  Na- 
tionalgardisterne, og  hvis  øverstbefalende  forst  Kl.  3  om 
Morgenen  var  bleven  vækket  og  havde  modtaget  sine  Ordrer 
i  Krigsministerens  Kabinet,  indtaget  sine  Stillinger.  Den 
havde  besat  Nationalforsamlingens  Palads  og  bredte  sig  der- 
fra i  en  uafbrudt  Linie  forbi  Tuilerierne,  langs  Linien  til 
« palais  Élysée«,  medens  Kavaleriet  holdt  paa  Marsmarken. 
Ved  en  Fejltagelse  vare  imidlertid  ikke  alle  Adgange  til 
« palais  Bourbon«  blevne  spærrede,  og  derved  lykkedes  det 
ca.  40  Repræsentanter  at  trænge  ind  i  Paladset,  hvor  ogsaa 
Forsamlingens  Formand,  Dupin,  lidt  senere  indfandt  sig.  De 
af  disse  Repræsentanter  aabnede  Forhandlinger,  der,  som  man 
kan  tænke,  ikke  vare  prægede  af  Velvilje  mod  Præsidenten, 
bleve  imidlertid  snart  afbrudte,  idet  Repræsentanterne  af  en 
Militærafdeling  under  den  energiske  Oberst  Espinasse,  som  to 
Dage  før  Statskupet  havde  rekognosceret  samtlige  « palais 
Bourbons"  Lokaler,  bleve  arresterede  i  selve  Paladset,  ved 
hvilken  Lejlighed  Dupin  tilsyneladende  med  stor  Koldblodig- 
hed fandt  sig  i  sin  og  Forsamlingens  Skæbne. 

Senere  søgte  flere  Deputerede  at  samle  sig  i  private  Huse, 
navnlig  hos  Odilon  Barrot,  hvor  de  opsatte  en  Protest,  men 
derpaa  bleve  fordrevne  af  Militæret.  Den  vigtigste  Forsamling 
fandt  dog  Sted  i  det  10de  Arrondissements  Mairie,  hvor  der 
efterhaanden  indfandt  sig  i  alt  ca.  200  Deputerede,  som  i 
Henhold  til  Forfatningens  Bestemmelser  erklærede  Louis  Na- 

poleon  for  afsat,  forbød  Borgerne  at  adlyde  ham,  overdrog 
den  udøvende  Magt  til  Forsamlingen,  opfordrede  National- 
garden til  at  beskytte  og  Tropperne  i  Paris  til  at  adlyde  den 
samt  overdrog  Anførselen  over  Hæren  til  den  fra  Expeditio- 
nen  til  Eom  bekjendte  General  Oudinot,  som  var  misfornøjet 
med  Præsidenten,  fordi  han  ikke  havde  faaet  Marschalsstaven. 

Imidlertid  var  en  Militærafdeling  af  General  Foreys  Brigade 
kommen  til  og  havde  forlangt,  at  Forsamlingen  skulde  skilles 
ad.  Dennes  faste  Optræden  og  Oudinots  Forestillinger  saa- 
vel  som  Bifaldsraab  af  Mængden  udenfor  vare  nærved  at 
bringe  Officererne  til  at  vakle;  men  da  to  Politikommissærer 
og  en  Officer  fra  Kommandanten  i  Paris  kom  til  med  den 
bestemte  Ordre  strax  at  rydde  Salen  og  arrestere  enhver, 
som  ikke  adlød,  bleve  samtlige  Deltagere  i  Forsamlingen 
arresterede  og  anbragte  i  Kasernen  paa  «quai  d'Orsay«  eller 
i  forskjellige  Statsfængsler.  De  bleve  imidlertid  snart  løsladte 
igjen,  ved  hvilken  Lejlighed  flere  af  dem  af  Trods  eller  Prin- 
cip protesterede  mod  Frigivelsen. 

I  det  hele  faldt  der  kun  ganske  enkelte  Skud  dm  2den 
December,  og  om  Aftenen  Kl.  11  var  Paris  tilsyneladende 
lige  saa  rolig  som  sædvanlig;  men  —  rigtignok  bivouakerede 
Tropperne  ogsaa  paa  Gaderne,  og  der  blev  dog  i  Løbet  af 
Natten  trykt  Proklamationer,  som  kaldte  Folket  til  Vaaben. 
Næste  Dag  udbrød  der  Opstand  paa  forskjellige  Punkter  af 
Byen,  men  de  Barrikader,  der  bleve  opførte,  sløjfedes  af 
Tropperne,  næsten  inden  de  vare  færdige,  og  der  grebes  til 
de  strengeste  Forholdsregler  for  at  hindre  Bevægelsens  Om- 
siggriben.  Til  Trods  herfor  havde  Oprøret  dog  den  4de  De- 
cember antaget  større  Dimensioner;  der  var  rejst  svære  Bar- 
rikader, som  dannede  en  hel  Firkant,  midt  inde  i  Byen  i 
Gaderne  St.  Martin  og  St.  Denis  samt  i  to  Tværgader,  og  den 
haardnakkede  Kamp  mellem  Tropperne  og  Firkantens  For- 
svarere, af  hvilke  de  fleste  dræbtes  eller  toges  til  Fange, 
varede  fra  KL  2  til  6.  Da  Oprøret  imidlertid  kun  lededes 
af  enkelte  Fanatikere  og  ikke  støttedes  af  Befolkningens  store 

Masse,  og  da  Tropperne  —  end  mere  animerede  ved  Penge- 
gaver og  rigelige  Rationer,  ligesom  de  senere  belennedes  ved, 
at  de  faa  Decemberdage  regnedes  for  et  helt  Krigsaar  — 
lige  saa  energisk  som  hensynsløst  kuede  enhver  Modstand, 
var  dette  den  sidste  Anstrængelse  af  Oprørsmændene,  og  den 
6te  December  var  Roligbeden  fuldstændig  gjenoprettet  i  Paris, 
saa  at  Butikerne  paa  ny  kunde  aabnes,  Tropperne  sove  i 
Kasernerne  etc.  etc. 

I  Departementerne  gik  det  omtrent  som  i  Hovedstaden; 
i  det  ferste  øjeblik  herskede  der  Overraskelse  og  Uvished,  og 
de  forsk] elligste  Bygter  om,  hvad  der  var  passeret  i  Paris, 
vare  i  Omlob  og  holdt  Befolkningen  i  Spænding.  Siden  ud- 
brød der  Smaauroligheder  og  mere  alvorlige  Opstands  forsøg  i 
en  Del  af  Departementerne,  men  Regeringens  energiske  Ind- 
skriden  og  Troppernes  faste  Holdning  dæmpede  dem  snart 
og  med  saa  meget  større  Lethed,  som  de  ingen  Rod  havde  i 
Befolkningens  store  Flerhed,  men  kun  skyldte  enkelte  Fana- 
tikere og  hemmelige  Selskaber  deres  Tilblivelse.  Den  samme 
Skaanselløshed,  som  karakteriserede  Præsidentens  Haandlan- 
gere  ved  Dæmpelsen  af  Urolighederne  i  Paris,  blev  ogsaa 
anvendt  i  Provinserne,  hvor  blandt  andet  et  mod  de  hem- 
melige Selskaber  rettet  Dekret  af  8de  December  blev  fortol- 
ket med  saa  megen  Strenghed,  at  ca.  9,000  urolige  Hoveder 
bleve  udviste  af  Landet  eller  deporterede.  Kort  sagt,  i  Lø- 
bet af  8—14  Dage  var  Præsidentens  Sejr  fuldstændig  afgjort 
over  hele  Landet,  saa  at  den  almindelige  Afstemning,  som 
skulde  sanktionere  Statskupet,  kunde  foregaa  i  Ro  og  Orden 
den  20de  og  21de  December.  Men  inden  vi  omtale  dette 
Plebiscit,  skulle  vi  med  et  Par  Ord  dvæle  ved  den  underlige 
Rolle,  som  Prins  (Exkonge)  Jérome  spillede,  og  den  mere  end 
underlige  Rolle,  som  hans  Søn,  Prins  Napoleon,  spillede  un- 
der Statskupet. 

Vi  have  allerede  flere  Gange  havt  Lejlighed  til  at  om- 
tale Prins  Napoleons  Forhold  til  Præsidenten  og  hans  tilsyne- 
ladende radikale  republikanske  Anskuelser,    der  havde  skaffet 


44  Napoleoniderne  og  Statsknpet  den  2den  Decbr.  1851. 

ham  Tilnavnet  «den  røde  Prins«  eller  »Prinsen  af  Bjerget«. 
Efterat  Præsidenten  havde  set  sig  nødsaget  til  at  afskedige 
Prinsen  som  Gesant  i  Madrid,  var  han  vendt  mere  «rød» 
tilbage  end  nogensinde  før,  havde  opslaaet  sin  Bolig  i  Inva- 
lidehotellet hos  Faderen,  der,  som  vi  have  hørt,  var  bleven 
meget  begunstiget  af  sin  Neveu,  og  havde  i  Nationalforsam- 
lingen begyndt  at  gjøre  en  voldsom  og  systematisk  Opposition 
mod  Louis  Napoleons  Regering.  Præsidenten  fandt  sig  først 
med  megen  Ro  og  Taalmodighed  i  sin  «kjære»  Fætters  Op- 
førsel; men  tilsidst  lode  Ministrene  ham  forstaa,  at  der  vir- 
kelig var  Fare  paa  Færde,  og  at  man  burde  besværge  denne 
ved  at  fjerne  Prinsen.  Louis  Napoleon  talte  da  i  denne  Ret- 
ning til  sin  Onkel  Jér6me  og  forlangte,  at  Prins  Napoleon  i 
nogen  Tid  skulde  begive  sig  paa  Rejse.  Da  Jérome  indvendte, 
at  det  var  umuligt,  saasom  Prinsen  manglede  Penge,  skaffede 
Præsidenten,  skjønt  han  selv  paa  den  Tid  var  i  stor  Penge- 
forlegenhed, de  fornødne  Penge  til  Veje,  og  Prinsen  fik  disse 
Penge,  men  rejste  alligevel  ikke  og  vedblev  at  lade  sine  Væ- 
relser i  Invalidehotellet  være  et  Arnested  for  Konspiratører 
af  lav  Stand.  Politiet  fik  dette  at  vide,  og  der  blev  givet 
Ordre  til  «Kans  Højhed«  om  at  forlade  Hotellet  og  indlogere 
sig  i  Byen,  noget,  hvorover  Faderen  blev  saa  rasende,  at 
han  ophørte  at  besøge  sin  Neveu.  Prins  Napoleon  boede 
derpaa  først  i  Universitetsgaden  og  derpaa  i  rue  d' Alger.  I 
den  sidstnævnte  Bolig  befandt  han  sig,  da  han  om  Morgenen 
den  2den  December  erfarede  Statskupet. 

«Han  staar  op  i  Hast,  løber  til  « palais  Bourbon«  og 
forlanger  at  tale  med  Forsamlingens  Formand,  Dupin.  Han 
vil  tilskynde  denne  til  at  sammenkalde  de  Deputerede,  øje- 
blikkelig at  dekretere  Præsidentens  Afsættelse  og  skride  til 
hans  u fortøvede  Fængsling.  Prinsen  kan  ikke  faa  Hr. 
Dupin  i  Tale,  da  den  listige  Formand  for  Forsamlingen  har 
ladet  sig  give  Stuearrest  af  Espinasse.  Ude  af  sig  selv  be- 
giver Hans  Højhed  (der  er  meget  stolt  over  denne  Titel  til 
Trods  for  sine  Ideer  om  Frihed,  Lighed  og  Demokrati)  sig  i 

Huj  Og  Hast  til  Invalidehotellet,  underretter  sin  Fader  om, 
hvad  der  er  paa  Færde,  og  gaar  derpaa  tilbage  for  at  gjere 
et  nyt  Forsøg  hos  Dupin  og  for  selv  at  søge  at  samle  dem 
af  sine  Kolleger,  hvilke  han  kjender  som  Modstandere  af 
Præsidenten.  Imidlertid  er  den  gamle  Exkonge  kommen  paa 
Benene  og  kalder  nu  paa  en  af  sine  Adjudanter.  Denne 
træffer  Jérome  spaserende  med  lange  Skridt  op  og  ned  ad 
Gulvet,  ifort  Marschalsuniform,  med  Hænderne  paa  Ryggen 
og  i  en  fuldstændig  napoleonsk  Holdning.  Jérome  bebrejder 
ham,  at  han  forst  nu  indfandt  sig,  og  at  han  ikke  havde 
underrettet  ham  om,  hvad  der  gik  for  sig  i  Byen. 

•  Men»,  svarer  Officeren,  o  jeg  var  fuldstændig  uvidende 
om  Begivenhederne.    Vidste  Deres  Højhed  Besked  om  dem?« 

•  Nej!»  udbrod  Jérome  naivt;  »Louis  har  ikke  underrettet 
mig  om  noget.    Det  er  en  stor  Hensynsløshed«. 

•  Adjudanten  bemærkede  her  i  al  Ærbødighed,  at  der  til 
et  heldigt  Udfald  af  Statskupet  først  og  fremmest  krævedes, 
at  der  iagttoges  den  urokkeligste  Hemmelighedsfuldhed,  og 
at,  dersom  Præsidenten  havde  givet  sin  Onkel  Underretning, 
denne  da  sikkert  ikke  vilde  have  undladt  at  give  sin  Søn  Nys 
om  Sagen,  denne  igjen  sine  politiske  Venner  .  .  .  .» 

•  Men«,  afbryder  Officeren  pludselig  sig  selv,  »véd  Deres 
Højbed,  hvor  Prins  Napoleon  for  øjeblikket  befinder  sig?« 

<'Ja,  han  er  for  anden  Gang  gaaet  til  Kamret  for  at 
tvinge  Forsamlingens  Formand  til  at  sammenkalde  Repræ- 
sentanterne. Da  vil  man  lade  Louis  arrestere  og  føre  til 
Vincennes«. 

•  Adjudanten  var  af  en  ganske  anden  Mening.  Efter  at 
have  forlangt  og  erholdt  Tilladelse  til  at  begive  sig  til  »Élysée« 
for  at  se,  hvad  der  gaar  for  sig  der,  springer  han  op  paa  sin 
Hest  og  farer  afsted  i  Galop.  Ved  sin  Ankomst  til  Paladset 
fandt  han  det  omringet  af  Generaler  og  andre  hejtstaaende 
Personer,  som  vilde  bevidne  Præsidenten  deres  Hengivenhed. 
Han  spørger  om  den  tjenstgjorende  Officer,  og  Kaptajn 
MrøeM'ilir«BJstiUeri  sig^  idaagkykitfir  hans  Haandi^mV  r/n'jG 

«Min  kjære  Meneval« ,  siger  Jéromes  Adjudant,  «jeg 
kommer  fra  Invalidehotellets  Guvernør  for  at  modtage 
Præsidentens  Ordrer«. 

»Menevalgaarind  i  et  tilstødende  Værelse,  og  to  Minuter 
efter  viser  General  Roguet  sig  og  siger  med  høj  Køst,  saa  at 
han  kunde  høres  af  alle  de  Tilstedeværende,  til  Jéromes  Af- 
sending: «Kaptajn,  sig  til  Kongen,  athansNeveu  Prinsen 
venter  ham  for  at  stige  til  Hest  med  ham,  hvis  hans  Sund-, 
hedstilstand  tillader  ham  det». 

«Hans  Sundhedstilstand  vil  tillade  ham  det«,  svarer  Of- 
ficeren hilsende,  og  idet  han  atter  stiger  til  Hest,  vender  han 
i  Galop  tilbage  til  Invalidehotellet,  hvor  han  giver  Ordre  til 
at  sadle  Guvernørens  Heste.  Han  finder  Jérome  endnu  ene 
i  Galleriet  og  aflægger  ham  -Beretning  om  sin  Mission.  Den 
gamle  Konge  bliver  gyselig  vred. 

«Hvad  har  De  gjort!«,  udbryder  han,  «hvad  tænker  De 
paa,  og  hvad  vil  Napoleon  sige?« 

«For  Pokker,  Monseigneur«,  svarer  Officeren  rolig,  «lad 
Prins  Napoleon  sige,  hvad  han  vil;  hele  Armeen  samler  sig 
omkring  Præsidenten.  Deres  Højhed  er  ikke  længere  Konge 
afWestfalen,  men  Guvernør  over  Invalidehotellet  ogMarschal. 
I  denne  dobbelte  Egenskab  skylder  De  Statens  Overhoved 
Lydighed.    Se,  det  er  min  Tanke«. 

«De  har  kompromitteret  mig!» 

(•Monseigneur!  Det  er  Deres  Sag  og  ikke  min,  som  jeg 
forsvarer.  Præsidenten  har  Armeen  for  sig  og  vil  gaa  af  med 
Sejren.  Hvis  han  ikke  sejrer,  kan  Kejserens  Familie  være 
belavet  paa  atter  —  og  for  bestandig  —  at  vende  tilbage  i 
Landflygtighed,  medens  jeg,  der  kun  er  en  stakkels  Officer, 
vil  fortsætte  min  Tjeneste  hos  en  anden  General«. 

"Aldrig,  aldrig«,  udbrød  Jérome,  idet  han  med  endnu 
stærkere  Skridt  gik  frem  og  tilbage  i  Galleriet. 

«I  saa  Fald  beder  jeg  om  Deres  Højheds  Tilladelse  til 
at  begive  mig  til  «Élysée»  for  at  overbringe  Præsidenten 
Deres  Vægring  og  stille  mig  til  Raadighed  for  Statens  Chef«. 

«Ved  disse  Ord  standser  Kongen ;  Officeren,  som  kjender 
den  personlige  Tapperhed  hos  den  gamle  Soldat  fra  Waterloo 
faar  en  pludselig  Idé:  »Præsidenten  vil»,  siger  han,  «tilHest 
begive  sig  gjennem  Paris's  Gader;  man  vil  skyde  paa  ham, 
der  vil  være  Fare  paa  Færde,  og  jeg  troede,  at  ved  hans 
Side  var  den  Plads,  som  en  Marschal  af  Frankrig  og  en  Bro- 
der til  Kejseren  maatte  indtage«. 

•Ved  disse  Ord  tænkte  Jérome  et  Øjeblik  efter  og  ud- 
brød derpaa:  «De  har  Ret,  lader  os  stige  til  Hest!« 

«I  Gaarden  vente  Jéromes  andre  Adjudanter  og  Officerer 
paa  ham.  Man  farer  afsted  i  Galop  og  er  snart  i  »Élysée«. 
Man  træffer  ikke  Prins  Napoleon,  men  Jérome,  der  er  bleven 
hilset  med  militær  Honnor,  er  temmelig  forfængelig  og  ynder 
Repræsentation,  ser  dog  ganske  fornajet  ud  ved  saaledes  at 
vise  sig  for  Tropperne  til  Hest,  i  sin  Marschalsuniform  og 
endnu  —  trods  sine  65  Åar  —  i  sin  fulde  Kraft.  Da  Præ- 
sidenten faar  Øje  paa  ham,  trykker  han  hans  Haand  og 
spørger  —  uden  at  tale  om  Dagens  Begivenhed  —  til  hans 
Befindende,  som  om  de  havde  set  hinanden  Dagen  iforvejen, 
i  Stedet  for  at  de  i  6  Maaneder  ikke  havde  aflagt  hinanden 
noget  Besog.  »Onkel«,  sagde  han,  kan  De  ride  ud  med  os, 
vil  det  ikke  trætte  Dem?«  — 

Paa  denne  Maade  kom  Jérome  til  at  deltage  i  den  store 
Revue,  som  Præsidenten  afholdt  Kl.  10  den  2den  December, 
og  skjant  han  ved  denne  Lejlighed,  som  man  vil  have  set, 
langtfra  var  gaaet  frem  efter  sit  eget  Hoved*),  kom  han  dog 
til  at  yde  sin  Neveu  en  væsentlig  Tjeneste.  Præsidenten  blev 
nemlig  et  øjeblik  saa  fortumlet  eller  blændet  af  Troppernes 
Raab:  «Leve  Kejseren!  Til  Tuilerieme!»,  at  han  allerede 
havde  drevet  sin  Hest  afsted  i  denne  Retning  i  Galop,  da 
han  pludselig  standsede,    efter  at  Jérome  havde  hvisket  ham 


•)  Forfatteren  af  iHistoire  militaire  et  anecdotiqne«,  fra  hvem  vi  have 
taget  den  ovenstaaende  citerede  Skildring,  forsikrer  kategorisk,  at 
den  i  et  og  alt  er  aldeles  paalidelig,  da  han  har  den  fra  første 
Haand,  fra  en  af  selve  de  handlende  Personer. 

i  Øret:  « Louis,  Du  gaar  altfor  hurtig  til  Værks.    Tro  mig  — 
træd  endnu  ikke  ind  i  Slottet!« 

Henimod  Kl.  1  vendte  Jérome  tilbage  til  Invalidehotellet 
med  Bevidstheden  om,  at  han  havde  givet  Statskupet  en 
moralsk  Støtte  og  derved  handlet  imod  sin  Sens  -Ønsker. 
Han  var  derfor  noget  trykket  ved  Tanken  om  at  skulle  møde 
Prins  Napoleon,  og  denne  gav  ham  da  ogsaa  en  meget  slet 
Modtagelse. 

"Dersom  man  ikke  havde  set  Dem  sammen  med  Louis«, 
sagde  Prindsen  af  Bjerget  ude  af  sig  selv  af  Vrede  til  sin 
Fader,  medens  han  marscherede  frem  og  tilbage  i  Værelset 
med  lange  Skridt,  »vilde  De  i  dette  -Øjeblik  beherske  Situ- 
ationen«. 

Dog  gik  Prinsens  Vredq  fornemlig  ud  over  den  Adjudant, 
som  havde  ledet  Jér6mes  Skridt;  men  medens  han  gav  denne 
alle  de  øgenavne,  han  kunde  hitte  paa,  morede  Adjudanterne 
og  Jéromes  øvrige  Officerer  sig  ved  Frokosten  over  Faderens 
Opførsel  og  Sønnens  Kaseri,  ja  selv  Prinsens  Ven,  den  Depu- 
terede Plancy,  som  deltog  i  Frokosten,  lo  tilsidst  med  og 
udbrød:  »Det  er  nu  lige  meget;  men  ubehageligt  er  det  dog, 
naar  man  er  Medlem  af  Forsamligen,  da  at  blive  fejet  ud  af 
den  med  saa  faa  Ophævelser«  *).  Ved  Aftensbordet  gav  Prins 
Napoleon  i  Overværelse  af  sin  Fader,  sin  Fætter  Prins  Canino, 
Grev  Clary  og  Baron  Plancy  sit  onde  Lune  Luft  paa  en 
Maade,  der  gav  Anledning  til  en  stormende  Scene.  Han 
paastod  nemlig,  at  Officererne  under  Statskupet  havde  gjort 
Tjeneste  som  Politibetjente.  Oberst  Damas,  Jéromes  første 
Adjudant,  svarede  bittert,  at  Ord  af  en  saadan  Natur  ikke 
kunde  taales.    Alle  Guvernørens  Officerer  rejste  sig  fra  Bordet 


*)  Om  Aftenen  den  1ste  December,  medens  Præsidenten  holdt  Selskab 
i  "Elysée«,  overværede  .viorny  —  for  at  fjerne  Tanken  om  et  umid- 
delbart forestaaende  Statskup  —  en  Operaforestilling;  en  fornem  Dame 
spurgte  ham  da,  om  det  var  sandt,  at  man  agtede  at  feje  Forsam- 
lingen ud ,  og  hvad  han  i  saa  Fald  vel  vilde  gjøre.  Mornys 
Svar  var:  .Jeg  .YÅWft.  søgQ  Iftt  ^tUlei  mg  ;^j^^I$)i?s(^skft(tete...Si^». 

Og  efter  at  have  raadslaaet  et  øjeblik  tilbød  de  Prins  Jérome 
at  tage  Afsked;  men  de  fandt  den  stakkels  Fader  saa  be- 
drøvet, at  de  ikke  havde  Hjerte  til  at  insistere  paa  deres 
Forlangende.  Hvad  Prins  Napoleon  angaar,  saa  havde  han 
skyndsomst  begivet  sig  bort  for  atter  at  træffe  sammen  og 
agitere  med  nogle  politiske  Venner.  Han  indfandt  sig  forst 
i  Invalidehotellet  Dagen  efter  Kl.  3  om  Eftermiddagen,  og  da 
udbrod  han  med  et  straalende  Ansigt:  »Nuvel,  alt  er  ikke 
forbi  endnu.  Der  rejser  sig  Barrikader,  Klubberne  sætte  sig 
i  Bevægelse,  der  kommer  Liv  i  Forstæderne.  Neumayer  mar- 
scherer  mod  Paris  med  15,000  Mand.  Castellane  har  nægtet 
at  slutte  sig  til  Statskupet.  Kassationsretten  har  konstitueret 
sig  som  Rigsret  for  at  anklage  og  domme  Louis.  Det  vil 
komme  til  at  gaa  varmt  til!»  Prins  Jérome  smilede,  og  de 
Officerer,  som  vare  tilstede  ved  denne  Scene,  trak  paa  Skul- 
drene; men  den  «gode  Vilje«,  som  den  arode«  Prins  havde 
lagt  for  Dagen,  fornægtede  sig  heller  ikke  den  4de  December. 
Prinsen  saas  stadig  at  fare  fra  den  ene  Forstad  til  den  an- 
den og  ophidse  Grupperne  til  Modstand,  og  hans  stakkels 
Fader,  der  i  Hjertet  ønskede,  at  Præsidenten  maatte  sejre, 
men  paa  den  anden  Side  var  urolig  for  sin  Søn,  befandt  sig 
i  en  pinlig  Forlegenhed,  Henimod  KL  6  den  4de  December, 
da  Kampen  utvivlsomt  var  endt  i  Favør  af  Præsidenten,  kom 
Prinsen  —  denne  Gang  med  et  mørkt  Aasyn  —  til  Inva- 
lidehotellet, hvor  man  just  stod  i  Begreb  med  at  sætte  sig 
til  Bords. 

(.Armeen«),  sagde  han  ved  denne  Lejlighed,  «har  ikke 
indlagt  sig  stor  Fortjeneste.  Dens  Sejr  er  bleven  let  vundet. 
Klubberne  have  holdt  sig  tilbage«,  og  kort  efter  fik  han  som 
et  sidste  Forsøg  paa  mulig  at  komme  til  at  spille  en  Eolle 
sin  Fader  til  at  tilskrive  Præsidenten  et  løjerligt  Brev,  hvori 
den  gamle  Exkonge  optraadte  som  Mægler  mellem  Folket  og 
Præsidenten  ved  at  tilraade  denne  at  lade  Plebiscitet  foregaa 
ved  hemmelig  Afstemning  i  Stedet  for  som  forst  bestemt  ved 
aabne  Stemmesedler,  hvorved  Afstemningens  Frihed  vilde  være 

temmelig  illusorisk,  især  for  Hærens  Vedkommende.  Dette 
var  tydelig  nok  —  ihvorvel  den  gamle  Marscbal  sandsyn- 
ligvis handlede  bona  fide  og  ikke  øjnede  sin  Søns  Rænker  — 
et  Baghold,  sigtende  til  i  ethvert  Tilfælde  at  forøge  den 
Jéromeske  Gren  af  Bonaparternes  Popularitet  og  maaske,  saa- 
fremt  Præsidenten  ikke  gik  ind  paa  Forslaget,  gjøre  det 
muligt  for  Prins  Napoleon  og  hans  Fætter  Prins  Canino,  der 
trolig  virkede  i  samme  Åand  som  han,  at  ophidse  de  hem- 
melige Selskaber  til  ny  Kamp.  Uheldigvis  for  den  røde  Prins's 
Planer  var  det  i  Ministerraadet  en  Time  før  den  paagjæl- 
dende  Adjudants  Ankomst  til  »Élysée«  med  Jéromes  Brev 
blevet  besluttet,  at  Afstemningen  skulde  ske  hemmelig,  og 
Prins  Napoleon  fik  saaledes  ingen  Lejlighed  til  at  fremstille 
Præsidenten  som  den,  dér  'vilde  Folkets  Uafhængighed  og 
Frihed  til  Livs,  men  til  Gjengjæld  søgte  han  at  bilde  sin 
Fader  og  andre  saadanne  taabelige  Historier  ind,  som  at  der 
paa  Marsmarken  skulde  være  blevet  henrettet  37  Personer 
uden  Lov  og  Dom. 

Alt  dette  kunde  selvfølgelig  ikke  blive  ubekjendt  for 
Præsidenten,  men  denne  indskrænkede  sig  dog  til  at  holde 
Onklen  og  Fætteren  afsides.  Prins  Jérome,  som  blev  urolig 
over  denne  tilsyneladende  Ligegyldighed  og  desuden  ikke  vilde 
gaa  glip  af  sin  Del  af  Kagen,  som  Louis  Napoleon  havde 
melet,  aflagde  da  sin  Neveu  et  Besøg  og  bad  om  Tilladelse 
til  at  overvære  det  højtidelige  Tedeum  i  Anledning  af  Stats- 
kupets  lykkelige  Udfald.  Prins  Napoleon  vedblev  imidlertid 
sine  plumpe  Udfald  mod  Fætteren,  og  Faderen  maatte  gjen- 
tagne  Gange  træde  forsonende  op  mellem  sin  Søn  og  sine 
ved  dennes  bitre  Ord  fornærmede  Officerer,  der  atter  forlangte 
deres  Afsked.  Præsidenten  saa  sig  tilsidst  nødt  til  at  betyde 
Onklen,  at  han  vilde  gjøre  vel  i  at  rejse  nogen  Tid  i  Ud- 
landet med  sin  Søn,  indtil  dennes  demagogiske  Exaltation 
var  bleven  dæmpet,  og  den  14de  December  tilskrev  Jérome 
da  Neveuen  et  Brev,  hvori  han  tilsyneladende  gik  ind  paa 
Opfordringen  og  endog  angav  en  hel  Rejseplan ;  men  af  denne 

anden  Rejse  blev  der  ligesaa  lidt  som  af  den  første.  Prins 
Napoleon  vilde  nok  rejse,  men  kun,  naar  han,  som  det  senere 
skete,  kunde  pleje  sin  Magelighed  og  rejse  paa  Statens  Be- 
kostning paa  veludrustede  Skibe.  Og  da  Præsidenten  kort 
efter  gjennem  Vieillard  lod  sin  Onkel  vide,  at  han  ønskede 
at  se  ham  ved  Nyaarskuren  i  Tnilerierne  den  1ste  Januar 
1852  (da  Præsidenten,  som  bekjendt,  forlagde  sin  Besidens 
derhen),  tilskrev  Jérome  ham  den  30t«  December  1851  et 
kuriøst  Brev,  hvoraf  Meningen  var,  at  han  ikke  modtog  Ind- 
bydelsen, da  han  ved  denne  Lejlighed  ikke  vilde  spille  en 
sekundær  Kolle.  Alligevel  følte  han  sig  fornærmet,  da  de 
officielle  Blade  ikke  omtalte  ham  i  deres  Beretninger  om 
Ceremonierne  den  1ste  Januar,  og  tilskrev  i  den  Anledning 
den  7de  Januar  Præsidenten  et  Brev,  hvori  han  bittert  be- 
klagede sig  over  denne  formentlige  Tilsidesættelse,  ligesom 
han  kort  efter  beklagede  sig  over,  at  et  af  ham  udtrykt  øn- 
ske om  at  bo  i  Tuilerierne  sammen  med  Neveuen  ikke  var 
blevet  opfyldt.  Prins  Napoleon  stod  bag  ved  alt  dette.  Hans 
Sprog  og  Opførsel  modificeredes  ikke,  saa  længe  Præsident- 
skabet varede,  og  det  var  med  Nød  og  næppe,  at  han  tilgav 
sin  Fader,  at  denne  lod  sig  nøje  med  at  faa  Slottet  Luxem- 
bourg anvist  til  Bolig  og  blive  udnævnt  til  Præsident  for 
Senatet.  Ja,  da  i  Novembar  1852  efter  Præsidentens  Kejse 
i  Provinserne  Spørgsmaalet  om  Kejserdømmets  Gjenopret- 
telse  var  afgjort  og  nu  ogsaa  Arvespørgsmaalet  kom  paa 
Bane,  ved  hvilken  Lejlighed  de  mest  indflydelsesrige  Med- 
lemmer af  Senatet,  som  havde  stor  Antipathi  mod  »Prinsen 
af  Bjerget«,  søgte  at  udvirke  hos  Præsidenten,  at  Arvelig- 
heden ikke  faldt  i  Hænderne  paa  Familien  Jérome,  tvang 
Prins  Napoleon  sin  Fader  til  at  nedlægge  Posten  som  Præ- 
sident for  Senatet  (hvilket  skete  ved  et  Brev  til. Præsidenten 
af  5te  November  1852),  og  først  da  han  alligevel  designeredes 
til  Kejserdømmets  Tronfølger,  saafremt  Napoleon  UI  ingen 
Børn  skulde  faa,  forsonede  han  sig  nogenlunde  med  Fætteren 
og  Kejserdømmet. 

4* 

Statskupet  var,  som  sagt,  heldig  tilendebragt  over  hele 
Landet  efter  8—14  Dages  Forløb.  Krigsministeren  havde  i 
højtravende  Ord  takket  Soldaterne  for  den  ydede  Tjeneste,  og 
da  alle  Uroligheder  vare  endte,  udstedte  Præsidenten  selv  en 
Proklamation,  hvori  han  takkede  hele  Folket  for  dets  gode 
Holdning  og  gjentog,  at  han  kun  havde  handlet  imod  sin 
Ed  for  at  frelse  Frankrig  og  Evropa  fra  Anarki.  Afstemnin- 
gen foregik,  som  sagt,  den  20de  og  21de  December  ved  hem- 
melig Stemmegivning,  og  den  31te  December  meddelte  Ba- 
roche  som  Ordfører  for  den  til  Stemmernes  Optælling  ned- 
satte Kommission  Udfaldet  saaledes: 

Der  var  i  alt  afgivet  8,116,773  St.  (ca.  800,000  flere  end 
den  10de  December  1848);  deraf  vare  7,439,216  (henved  2 
Millioner  flere  end  i  1848)'  for  Statskupet  og  Forfatningens 
Revision,  640,737  imod  det. 

Paa  Baroches  Henvendelse  ved  denne  Lejlighed  til  Præ- 
sidenten svarede  denne  blandt  andet:  « Frankrig  har  besvaret 
min  ærlige  Appel  til  det.  Det  har  forstaaet,  at  jeg  kun  havde 
forladt  Lovlighedens  Yej  for  at  slaa  ind  paa  Retfærdighedens. 
Mere  end  7  Millioner  Stemmer  haye  frikjendt  mig  ved  at 
billige  en  Handling,  der  ikke  havde  andet  Maal  end  at  spare 
vort  Fædreland  og  maaske  Evropa  for  flere  Aar  fulde  af  Uro- 
ligheder og  Ulykker.  Naar  jeg  glæder  mig  over  dette  uhyre 
Stemmeantal,  er  det  ikke  af  Stolthed,  men  fordi  det  giver 
mig  Kraft  til  at  tale  og  handle  saaledes,  som  det  anstaar 
Chefen  for  en  saa  stor  Nation  som  vor» 

I  disse  Ord  har  Louis  Napoleon  klart  antydet,  fra  hvil- 
ket Synspunkt  han  sely  opfattede  Statskupet  og  ønskede  det 
opfattet  af  Sam-  og  Eftertiden.  Og  selv  om  der  i  denne 
hans  Opfattelse,  fra  hvilken  dog  vel  at  mærke  Erl^endelsen 
ikke  er  udelukket,  unægtelig  ligger  noget  af  hin  Beredvillig- 
hed til  at  dysse  sin  Samvittighed  i  Slummer,  der  karakteri- 
serede den  gamle  katholske  Tro  paa,  at  Paven  (her  Folket) 
kunde  tildele  Aflad  eller  Absolution  ikke  blot  for  begaaede, 
men  ogsaa  for  tilsigtede  Synder,  vilde  Eftertiden  (Historien) 

dog  maaske  —  ligesom  Tilfældet  en  Tidlang  for  en  meget 
stor  Del  var  med  Samtiden  —  have  været  tilbøjelig  til  at 
slutte  sig  til  denne  Opfattelse,,  dersom  Napoleon  III  var  død 
i  Tide  som  en  mægtig  Kejser  for  et  blomstrende  Land.  Men 
nu,  da  han  døde  som  en  stakkels  Landflygtig,  der  ved 
egne  og  andres  Fejlsyn  og  Fejl  havde  bragt  sit  Fødeland  til 
Afgrundens  Rand,  vil  Statskupet  formodentlig  gaa  med  ind 
under  den  almindelige  Fordømmelsesdom,  der  maaske  i  fuldt 
Maal  er  berettiget  for  Napoleon  III's  sidste  Regeringsaars 
Vedkommende. 

Th.  BeGGILD. 


Om  det  ældre  spanske  Mionaldramas  historiske 
Vilkaar  og  sceniske  Opferelse/) 


I. 

Da  den  gjenfundne  klassiske  Oldtid  tændte  kjække  Tanker  i 
Menneskesjælen,  der  havde  krympet  sig  under  Middelalderens 
Munketugt;  da  Menneskeaanden,  der  falte  sig  fri  og  stærk, 
drog  paa  Eventyr  efter  at  opdage  nye  Verdener  baade  i  den 
ideelle  og  reelle  Tilværelse,  fik  navnlig  de  romanske  Nationer 
og  England  godt  af  denne  Opvækkelse,  der  først  satte  Blomst 
i  Kunst  og  Poesi  hos  Italienerne,  medens  Frankrig  var  længst 
om  at  udarbejde  Former  for  sit  aandelige  Liv.  Det  femtende 
Aarhundrede  saa  allerede  i  Italien  Malere  og  Digtere  af 
første  Kang  fødes;  i  Spanien  er  det  endnu  kun  Forberedelsen 
til  den  egentlige  Renaissance.  Dette  Aarhundrede  frembød  i 
dette  Land  mange  ydre  Betingelser  for  et  aandeligt  Opsving; 
Rigets  politiske  Enhed  fuldbyrdes  ved  Ferdinand  og  Isabela; 
Maurerne  fordrives  fra  deres  sidste  Tilhold,  og  Columbus  faar 

«)  Tratado  histérico  sobre  el  origen  y  progresos  de  la  comedia  y  del 
histrionismo  en  Espana,  con  las  censuras  teol6gicas,  reales  resolu- 
ciones  etc.  por  Don  Casiano  Pellicer.  Madrid  1804.  —  Discurso 
histérico  sopre  el  origen  del  teatro  espanol  por  Don  L.  F.  de  Mo- 
ratin (aftrykt  foran  D.  C.  Schiitz's  Colleccion  escogida  de  las 
mejores  comedias  castellanas.  Bielefeld  1840.  —  J.  L.  Heibergs 
Doktordisputats:  De  poeseos  dramatici  generis  hispanico  et  præ- 
sertim  de  Pedro  Calderone  de  la  Barca.  Hafniæ  MDCCCXVII. 
Ticknor:  History  of  Spanish  literature  Vol.  II.  London,  1853. 
Eugéne  Baret:  Histoire  de  la  littérature  espagnole.  Paris  1863. 
V.  Schack:  Geschichte  der  dramatischen  Litteratur  und  Kunst 
in  Spanien.    Dritter  Band.     Berlin  1846. 

fra  Spanien  Midler  til  at  realisere  sine  stærke  Drømme. 
Spanske  Adelsmænd  sætte  nu  en  Ære  i  at  haandtere  Pennen 
lige  saa  godt  som  Sværdet;  Dronningen  selv  bestiller  hos 
Antonio  de  Lebrija  (d.  1527)  en  latinsk  Grammatik  til  Brug 
for  sine  Hofmænd  og  Damer;  den  nævnte  .Lærde  lærer  fra 
sit  Katheter  i  Salamanca  klassisk  Poetik  og  Grammatik. 
Begejstringen  for  Oldtiden  vaagner  mere  og  mere  til  Trods 
for  Dominikanerne,  som  lugtede  Kjætteri  i  enhver  fri  Aands- 
rorelse;  poetiske  Naturer  søge  ikke  alene  Næring  hos  de 
klassiske  Digtere,  men  betages  af  Dante,  Petrarca  og  Pro- 
ven^alerne.  Som  andet  Steds  se  vi  ogsaa  i  Spanien  Enthusi- 
asmen  for  den  klassiske  Oldtid  true  med  at  opsluge  alt  og  at 
kvæle  de  Spirer  til  en  virkelig  Nationalliteratur,  som  laa  i 
Aliddelalderens  Digtninger,  ved  at  opstille  de  antike  Værker 
som  absolut  gyldige  Mønstre;  men  Spanien  havde  det  Held 
fremfor  Frankrig,  at  det  langt  tidligere  var  blevet  politisk 
konsolideret,  det  kunde  arbejde  paa  sin  aandelige  Udvikling, 
uforstyrret  af  fortærende  indre  Kampe,  og  den  Styrke,  som 
Katholicismen  i  Spanien  havde ,  forskaanede  Landet  baade 
for  religiøse  Oprivninger  og  for  Eenaissancens  hedenske  Ret- 
ning, saa  at,  efterhaanden  som  Bevægelsen  afsætter  sine  Frug- 
ter, bliver  Overgangen  fra  Fortid  til  Nutid  mindre  brat.  Med 
Karl  V's  Regering  begynder  allerede  den  spanske  Literaturs 
Guldalder;  nu  er  denne  Literatur  allerede  national;  og  navn- 
lig paa  Dramaets  Omraade  se  vi  under  en  næsten  halvandet 
Hundrede  Aars  Blomstring  en  saa  fabelagtig  Kraft  udvikle  sig 
under  saa  bestemt  udprægede,  for  Folkets  Aand  ejendomme- 
lige Former,  at  der  ikke  findes  noget  Sidestykke  Jiertil  i 
kvantitativ  Henseende,  og  i  indre  poetisk  Fylde  overgaas  det 
spanske  Drama  kun  af  det  engelske  Renaissancedrama. 

Vistnok  tør  man  næppe  forudsætte  en  fragmentarisk, 
end  sige  en  sammenhængende  Kundskab  til  det  spanske  Na- 
tionaldramas Historie;  men  dette  Æmne  vilde  det  da  begri-' 
beligvis  ogsaa  være  latterligt  at  forsøge  paa  at  behandle  i  en 
lille  Afhandling  i  et  populært  Tidsskrift.     Derimod  turde  det 

maaske  interessere  Tidsskriftets  Læsere  at  gjøre  et  flygtigt 
Bekjendtskab  med  det  gamle  spanske  Theaters  sceniske  Hi- 
storie som  en  flygtig  Illustration  til  en  Side  af  Nationens 
Sæder  i  en  stærkt  aandelig  bevæget  Periode  af  dens  Liv. 

Ethvert  Folk,  i  hvis  Natur  der  har  været  Betingelser  for 
et  aandeligt  Livs  Blomstring,  har  havt  Trang  til  at  se  Poe- 
sien legemliggjort  ved  Scenens  Kunst.  Oprindelig  se  vi  denne 
Trang  aabenbare  sig  i  Festoptog  med  Dans  og  Sang,  hvor  de 
dramatiske  Elementer  endnusvømme  om  som  spirende  Muligheder 
i  Lyriken;  men  Vexelsangen  enten  mellem  forskjellige  Afde- 
linger af  det  fælles  Kor  eller  mellem  enkelte  Personer  viser 
Poesiens  første  ubevidste  Stræben  efter  at  forme  sig  dramatisk, 
og  i  Dansen  peger  Mimiken  hen  i  samme  Ketning.  Middel- 
alderens Katholicisme ,  hvis  Ideal  var  den  verdensforsagende 
Askese,  bekæmpede  gjennem  Gejstligheden  denne  Trang  som 
syndig  og  ugudelig;  men  da  det  efterhaanden  mere  og  mere 
gik  op  for  Kirken,  hvor  behageligt  og  fordelagtigt  det  var  at 
herske  over  den  jordiske  Verden,  indsaa  den,  at  man  maatte 
komme  Verden  i  Møde  for  at  faa  den  i  sin  Tjeneste.  Efter 
forgjæves  Kamp  mod  den  i  Folket  dybt  iboende  Trang  til 
Optog  og  Scener  med  festligt  Præg  og  til  Skuespil  stræbte 
Kirken  at  indordne  den  under  sine  Krav  og  faa  den  til  at 
arbejde  i  sin  Interesse.  Herfra  hidrøre  Middelalderens  gejst- 
lige Skuespil*),  som  fra  de  sydlige  Lande  udbredte  sig  over 
hele  Evropa,  og  hvis  Spor  endnu  ikke  ere  forsvundne.  Endog 
den  folkelige  Spasmager  maatte  ikke  alene  tolereres,  men  fik 
endog  betydelig  Plads  at  brede  sig  paa  midt  imellem  Kristus 
og  de  nytestamentlige  Figurer.  Ja,  man  maa  i  Spanien  være 
gaaet  temmelig  vidt,  thi  i  en  Lov  fra  1260  hedder  det: 

« Kiærkerne  bør  afholde  sig  fra  at  digte  satiriske  Farcer, 
anlagte  paa  at  hidse  de  Enfoldiges  Nysgjerrighed,  og  dersom 
andre  digte  saadanne,  maa  Kiærkerne  ikke  bivaane  dem,  saa- 


•)  Jfr.   Afhandlingen:     Middelalderens    gejstlige    Skuespil   i    Historisk 
Årchiv  1872  II.  p.  539-52. 

som  der  deri  forefalder  et  stort  Antal  Plumpheder  og  Usøm- 
meligheder, og  langt  fra  at  tillade  Kiærkerne  at  fremstille 
disse  Farcer  i  Kirkerne  sige  vi  dem,  at  de  med  Foragt  maa 
bortjage  dem  fra  dette  Sted  uden  dog  at  mishandle  deres 
Forfattere«.  Derimod  tillader  samme  Lov  Opførelsen  af  Styk- 
ker om  Kristi  Fedsel,  Magernes  Tilbedelse,  Opstandelsen  og 
Korsfæstelsen,  men  kun  i  de  store  Byer,  hvor  der  boer  Er- 
kebiskopper  eller  Biskopper.  Med  Kenaissancen  baner  nu  et 
mere  verdsligt  Drama  sig  Vej;  ved  Ferdinand  af  Aragoniens 
Kroning  1414  opførtes  en  »Comedia  allegorica"  af  Marquis'en 
af  Villena,  ogMarquis'en  af  Santillana  fortæller,  at  hans  Bed- 
stefader Don  Pedro  Gonzales  de  Mendoza,  Majordomus  hos 
Henrik  af  Transtamare  skrev  sceniske  Stykker,  hvori  han 
efterlignede  Plautus  og  Terents,  og  med  Pastoralintermezzi. 
Der  opstaar  efterhaanden  et  skoleret  Kunstdrama,  bestaaende 
af  lyriske  Dialoger.  Juan  de  la  Encina  (1468-1534),  hvem 
LeoX  under  hans  Ophold  i  Rom  havde  udnævnt  til  sin  Ka- 
pellan paa  Grund  af  hans  musikalske  Dygtighed,  og  som 
senere  blev  en  hej  Gejstlig  i  sit  Fødeland,  lod  sine  »Eglogas 
pastorinas«  og  »Autos  pastoriles«  opføre  i  Hertugerne  af 
Albas  Kapel  for  et  fornemt  Publikum,  hvoriblandt  Prinsen 
Don  Juan,  og  han  spillede  selv  med  deri.  Denne  Eet- 
ning  fortsattes  af  Portugiseren  Gil  Vicente,  Encinas's  Ven 
og  Discipel,  og  navnlig  af  Torres  Naharro,  født  mod  Slut- 
ningen af  det  15de  Aarhundrede,  hos  hvem  man  sporer 
Kjendskab  til  Tidens  og  Stedets  Enhed  og  Bestræbelse  efter 
individualiserende  Karakteristik.  Disse  Mænd  kjendte  desuden 
det  italienske  Theater,  og  i  de  lærdes  og  fornemmes  Kreds 
fandt  de  beundrende  Tilhørere.  Man  studerede  Horats's  »Ars 
poeticao  og  Aristoteles's  Poetik,  og  Stormænd  som  Kardinal 
Ximenes  støttede  dette  aristokratiske  Drama.  Men  der  randt 
en  mægtigere  folkelig  Understrømning,  der  efterhaanden  gan- 
ske tog  Magten  fra  Skoledramaet.  Hvor  skulde  den  store 
Masse  faa  Interesse  for  Oversættelser  af  Plautus's  Amphitryo 
eUer  af  Terents,  for  Aristofanes's  Plutos  elles  Euripides's  Me- 

deia?  Nej,  den  fandt  en  Mand,  der  kunde  more  den,  en 
Mand  efter  sit  Hjerte  i  Guldslageren  fra  Sevilla  Lope  de 
Eueda  (f  1558).  Han  var  baade  Poet  og  Skuespiller.  Han 
drog  om  med  sin  Trup  fra  By  til  By,  Sevilla,  Cordova,  Va- 
lencia, Segovia,  paa  hvilket  sidste  Sted  han  skal  have  spillet 
i  den  nye  Domkirke.  Vi  have  tilbage  af  ham  fire  Komedier, 
to  Pastoraldialoger,  ti  Pasos  (Dialoger  i  Prosa)  og  to  Dialoger 
paa  Vers,  der  alle  uden  Tvivl  ere  opførte.  I  Komedierne 
ligger  allerede  i  Spiren  den  Form  af  Nationallystspillet,  som 
ved  Lope  de  Vega  og  Calderon  bragtes  til  sit  Hojdepunkt. 
Originalest  er  Lope  de  Eueda  i  de  komiske  Partier,  hvor  det 
ejendommelige  tørre  Lune,  som  blandt  alle  spanske  komiske 
Figurer  har  sin  mest  glimrende  Tolk  i  den  evige  Sancho 
Pansa,  allerede  møder  os  næsten  i  hver  Replik.  Lope  kjeudte 
Folket  og  forstod  det.  Af  ham  have  Mestre  som  Cervantes 
og  Lope  de  Vega  lært  meget;  han  har  været  noget  lignende 
for  dem,  som  Italienerne  bleve  for  Mohére;  thi  hos  ham 
sprang  Poesiens  Naturvæld  i  den  geniale  Improvisation,  som 
selv  i  den  plumpeste  Form  ikke  forfejler  sin  Virkning.  Lope 
de  Rueda  var  det  spanske  Dramas  Thespis  med  Kærren,  og 
hans  Midler  til  at  frembringe  Illusion  vare  omtrent  af  en 
lige  saa  primitiv  Art  som  den  gamle  Grækers,  der  jo  smurte 
sit  Ansigt  ind  med  Bærme  ved  sin  Fremtræden  som  Skue- 
spiller. Lope  slog  sin  Bod  op  paa  Gader  og  Torve,  Fore- 
stillingen gik  for  sig,  naar  som  helst  han  kunde  samle  et 
Publikum,  baade  Formiddag  og  Eftermiddag.  Ved  Enden  af 
et  af  sine  Stykker  siger  Lope  til  Tilskuerne:  «Gaa  nu  blot 
hjem  og  spis  til  Middag  og  kom  saa  op  igjen  paa  Torvet«. 
(Auditores,  no  hagais  sino  comer,  y  dad  la  vuelta  å  la  plaza). 
Stykkerne  bestaa  af  6  til  10  Scener,  men  midt  i  samme 
Scene  skifte  baade  Personerne  og  Tiden,  men  ikke  det  sce- 
niske Apparat.  Ganske  som  i  den  gamle  engelske  Komedie 
maatte  Tilskuerne  frembringe  Illusionen  i  deres  egen  Fan- 
tasi. Det  var  et  primitivt  Publikum,  som  Lope  de  Rueda 
havde  for  sig,   det  var  kun  nøjeregnende  i  én  Retning;   det 

forlangte,  at  Buffoen  (el  parvo,  den  senere  el  gracioso)  stadig 
skulde  more  det;  han  maatte  næsten  bestandig  være  paa 
Scenen,  han  skulde  bestandig  vælte  Morsomheder  af  sig,  selv 
om  det  kun  var  i  Form  af  gebrokkent  Spansk,  som  det  taltes 
af  Negere  eller  Maurer.  Lope  de  Kueda  fandt  Elever  i  sin 
Ven,  den  valencianske  Boghandler  Juan  de  Timoneda  og  i  to 
af  Medlemmerne  af  sin  Skuespillertrup,  Alonso  de  la  Vega  og 
Antonio  Cisneros,  der  skreve  Stykker  i  samme  Stil,  og  hvis 
Udstyrelse  ganske  lignede  den,  som  Lope  de  Rueda  i  Følge 
Cervantes's  Ytring  i  Fortalen  til  hans  Komedier  har  ladet 
sine  blive  til  Del.  Cervantes  siger:  «Paa  denne  berømte  Spa- 
niers (o:  Lope  de  Ruedas)  Tid  indeholdtes  en  Skuespildirektørs 
hele  Apparat  i  en  stor  Sæk  og  bestod  af  fire  hvide  Hyrde- 
trojer,  besyede  med  forgyldt  og  figureret  Læder,  fire  forlorne 
Skjæg,  fire  Sæt  falske  Haar  og  fire  Hyrdestave.  Stykkerne 
vare  Samtaler,  lig  Ekloger,  mellem  tre  Hyrder  og  en  Hyrd- 
inde, tilsatte  og  udvidede  med  to  eller  tre  Mellemspil,  hvis 
Personer  stundom  vare  en  Negerinde,  stundom  en  Slagsbroder, 
stundom  en  Nar,  stundom  en  Biscayer;  alle  disse  fire  Roller 
spillede  Lope  selv  med  al  den  Dygtighed  og  Kraft,  man  kan 
forestille  sig.  Theatret  bestod  af  fire  Bukke  med  fem  eller 
sex  Brædder  lagte  tværs  over  dem,  som  da  løftede  sig  fire 
Haandsbred  over  Jorden.  Dette  Theaters  Dekoration  var  et 
gammelt  Sengetæppe,  der  blev  trukket  tilside  af  to  Reb,  dan- 
nende, hvad  man  kalder  et  Paaklædningsværelse,  bag  hvilket 
Musikanterne  vare,  som  sang  gamle  Ballader  uden  Guitar«. 

Det  var  saa  folkeligt  et  Theater  som  vel  muligt,  til 
langt  mere  Morskab  for  Mængden  end  de  religiøse  Panto- 
mimer, der  hidtil  vare  blevne  spillede  i  Kirkerne,  naar  de 
ikke  opførtes  ved  Hoflet  eller  i  fornemme  Adelsmænds  Pa- 
ladser, og  fra  Lope  de  Ruedas  Tid  voxer  Smagen  for  thea- 
tralske  Fornøjelser  med  Kæmpeskridt,  hvilket  viser  sig  i  de 
overalt  i  Spaniens  større  Byer  opdukkende  Bestræbelser;  vi 
se  dem  især  i  Sevilla  og  i  Valencia  (i  hvilken  sidste  By  Lope 
de  Vega  opholdt  sig  som  forvist  fra  Madrid  i  Aarene  omkring 

1585).  Efterhaanden  forme  Stykkerne  sig  mere  regelmæssigt; 
de  tre  « jornadas«  (o:  Akter,  egentlig  Dage)  opfandtes  af 
Francisca  de  Avendano  1553;  den  metriske  Form  vinder 
Overhaand,  Kedondillaen*)  vexler  med  Ottaven,  Terzinen, 
Sonetten  og  den  femføddede  rimfri  Jambe.  Don  Cristdval  de 
Virues  (født  i  Valencia  1550),  en  Ven  af  Lope  de  Vega,  an- 
vender vel  Didos  Kj ærlighed ssorg  i  en  Tragedie,  der  i  hver 
Akt  har  en  Chorus,  men  i  den  af  Virgil  fuldstændig  uafhæn- 
gige Behandling  se  vi  en  Emancipation  fra  Benaissancens 
sædvanlige  Kunstdrama  og  en  Tendents  henimod  den  aldeles 
frie  Lokalisering  af  de  antike  Æmner,  som  vi  kjende  fra  Lope 
de  Vega  og  Galderen. 

Længe  savnede  Spanien  en  virkelig  Hovedstad.  Indtil 
Ferdinand  den  Katholsjies  og  Isabelas  Tid  havde  Landet  været 
delt  i  Smaariger,  og  under  Karl  V,  hvis  vidtløftige  politiske 
Foretagender  ofte  kaldte  ham  langt  bort  fra  Spanien,  vedblev 
Rivaliteten  mellem  de  forskjellige  store  Byer.  Det  var  først 
under  Filip  II,  at  Madrid  overfløjede  sin  Medbejler.  I  1583 
var  der  allerede  to  faste  Theatre;  fra  omtrent  1590  behersker 
Lope  de  Vega  Hovedstadens  Skueplads.  Adelen  samlede  sig 
i  Madrid;  fra  Valencia  og  Sevilla  strømmede  Digterne  til 
Hovedstaden,  og  der  skreves  Dramaer  i  et  Omfang,  som  ikke 
har  sin  Mage  noget  andet  Sted.  Men  Gejstligheden,  der  al- 
drig har  været  saa  stærk  som  under  den  sidste  Del  af  Filip  II's 
Regering,  havde  intet  godt  øje  til  Dramaet,  der  nu  ikke 
længere  arbejdede  under  dens  Ægide.  De  frie,  romantiske 
Kjærlighedsforbindelser,  Elskere,  der  synge  Guitarserenader  og 
klavre  over  Balkoner  ind  i  deres  Senoras  Værelse,  den  evin- 
delige Krydsen  af  Klinger  i  de  sig  i  Dramaerne  evindelig 
gjentagende  Duetter  kom  Folkets  verdslige  Instinkter  imøde. 
I  1591  forbødes  theatralske  Forestillinger  i  Barcelona  af 
Stadens  Biskop;    men  Forbudet  overholdtes  ikke.     I  Madrid 


•)  Det  nationale  Ottestavelsesvers  med  Vokalassonants'  eller  rig  Rim- 
slyngning. 

udspandt  der  sig  en  Strid  om  Theatrets  Tilladelighed  eller 
Forkastelighed,  og  Præsterne  udvirkede  1598,  at  de  offentlige 
Theatre  bleve  lukkede  i  to  Aar.  Og  dog  var  det  netop  under 
Filip  II,  at  Madrid  havde  opnaaet  at  faa  faste  Theatre,  og 
Anledningen  til  deres  Oprettelse  er  ret  karakteristisk. 

Filip  IFs  tredje  Hustru,  Isabela  af  Valois,  havde  med- 
taget fra  Frankrig  et  Billede,  som  forestillede  den  hellige 
Jomfru  i  hendes  Sorg  og  Ensomhed  efter  Kristi  Dod.  Be- 
cerra,  en  Elev  af  Michel  Angelo,  udskar  efter  dette  BiUede 
en  Madonnafigur  i  Egetræ.  Dronningens  første  Hofdame, 
Enkegrevinden  af  Urena,  bad  Becerra  om  at  give  Madonna 
en  Enkes  Klædedragt,  og  senere  lod  hun  efter  almindelig 
Skik  sine  egne  Klæder  hænge  paa  Statuen.  Denne  blev  op- 
stillet i  et  Kapel  i  Minimiternes  Klosterkirke  under  Navn  af 
•Vor  Frue  af  Ensomheden«,  og  da  Klostret  blev  nedrevet, 
flyttedes  den  hen  i  Madrids  lokale  Helgens,  Plovmanden  San 
Isidros  Kirke,  hvor  de  Troende  nok  endnu  den  Dag  i  Dag 
knæle  for  den.  Under  Madonna  af  Ensomhedens  Beskyttelse 
dannede  der  sig  1567  et  Broderskab  i  Madrid,  hvis  Formaal 
var  forskjeUige  fromme  Gjerninger  som  at  begrave  de  hen- 
rettedes Lig,  der  tidligere  raadnede,  henslængte  paa  Vejene,  og 
at  opsamle  udsatte  Bern,  som  ulykkelige  eller  forbryderske 
Mødre  lagde  foran  Klostres,  Præsters  eller  rige  Folks  Porte, 
kastede  i  Dammene  i  Prado  eller  ud  paa  den  aabne  Mark, 
hvor  Hunde  og  Svin  aad  dem.  Broderskabet  kjebte  et  Hus 
nærved  Puerta  del  Sol  og  oprettede  der  et  Hospital  eller  Asyl 
for  Hittebern  (ninos  exposidos).  I  1565  havde  et  andet  Bro- 
derskab, «den  hellige  Passions »,  dannet  sig,  der  muligvis  har 
staaet  i  Forbindelse  med  Flagellanterne.  Det  havde  kun 
Bodsøvelser  og  Almisser  til  Formaal,  men  det  kastilianske 
Baad  befalede  det  tillige  at  grunde  et  Hospital  for  fattige 
febersyge  Kvinder,  der  havde  sit  Lokale  i  Toledogaden;  men 
da  Patienternes  Antal  snart  blev  saa  stort,  at  Broderskabet 
ikke  kunde  overkomme  deres  Kur  og  Pleje,  befalede  Kastiliens 
daværende  Præsident,   Kardinal  Espinosa,   at   alle  offentlige 

Komedier  i  Fremtiden  skulde  gives  paa  Steder,  som  disse 
nysnævnte  to  Broderskaber  maatte  bestemme,  til  hvilke  da 
Komediernes  Direktorer  maatte  svare  en  vis  Afgift.  Den 
hellige  Passions  Broderskab  lejede  i  Calle  del  Sol  og  del 
Principe,  senere  Calle  de  la  Cruz,  Huse  med  store  Gaarde 
(Corrales),  hvor  da  «los  maestros  de  hacer  comedias»  skulde 
opslaa  deres  Theatre.  Ensomhedens  Broderskab  ansøgte  om 
at  faa  Del  i  et  saa  indbringende  Privilegium,  og  endelig  kom 
det  overens  med  sin  Medbejler  om,  at  denne  afstod  det  en 
Tredjedel  af  Afgiften.  Broderskaberne  maatte  nu  paa  egen 
Bekostning  holde  disse  Corrales  vedlige  og  indrette  dem  fore- 
løbig. Farst  var  denne  Indretning  ikke  stort  luxuriosere  end 
den  gamle  Lope  de  Ruedas  Sceneapparat.  Scenen  hvilede 
paa  fire  Planker  og  højnede  sig  kun  lidt  fra  Jorden;  et  sim- 
pelt Tæppe  i  Baggrunden  var  den  hele  Dekoration,  bagved 
det  klædte  de  spillende  sig  paa.  Tre  Guitarer,  hvis  Forsyning 
med  Strænge  ikke  altid  var  fuldstændig,  var  hele  Orkestret; 
men  det  havde  ingen  egen  Plads,  Musikanterne  kom  frem  i 
Prosceniet,  naar  de  skulde  spille.  Hvor  primitivt  Maskineriet 
var,  kan  man  slutte  sig  til  deraf,  at  man  frembragte  Torden 
ved  at  ryste  en  Tønde  med  Smaasten;  Lope  de  Vega  skal 
efter  sine  Rejser  i  Frankrig  og  Italien  have  indført  Maskiner 
og  Dekorationer*).  Længe  havde  hverken  Skuespillere  eller 
Tilskuere  Tag  over  Hovedet,  først  fik  hine  det,  senere  disse 
i  Form  af  et  udspændt  Stykke  Lærred.  Forbedringer  ind- 
traadte,  da  Broderskaberne  selv  kjøbte  Husene  i  Calle  de  la 
Cruz  og  del  Principe,  1579  og  82;  under  deres  Betjente  stod 
Theatervæsenets  Bestyrelse,  indtil  Broderskaberne  forpagtede 
Indkomsterne  bort ;  først  efter  Forpagternes  Fallit  under 
Karlll's  Mindreaarighed  kom  de  under  kongelig  Administra- 
tion, men  ejedes  stadig  af  Broderskaberne.   De  la  Cruz-The- 


*)  Mad.  d'Aulnoy,  der  var  i  Spanien  1679—80,  fortæller  i  sin  Rejse- 
skildring, at  den  spanske  Theatersol  var  af  Oliepapir,  og  at  hun  i 
Tragedien  «Alcina»  kunde  so  Djævlene  klavre  op  paa  Scenen  fra 
Helvedes  Dyb  ad  Stiger. 

atret  har  i  den  nyere  Tid  maatte  vige  for  Expropriationen  ved 
Udlægningen  af  en  ny  Gade;  Del  Principe  -  Theatret,  som 
Sacchetti  ombyggede  1745,  existerer  derimod  endnu. 

Lad  os  engang  kaste  et  Blik  ind  i  disse  Corrales,  hvor 
Spaniens  starste  Digtere,  Cervantes,  Lope  de  Vega  og  Cal- 
deron,  fortolkedes. 

Lige  ud  for  Scenen  stod  under  aaben  Himmel  det  simplere 
Publikum.  Der  saa  man  de  samme  Typer,  som  dannede 
Flertallet  ved  Tyrekampene.  Disse  Folk  med  de  alvorlige, 
merke  Ansigter  vare  komne  fra  Værksteder  og  Smaabutiker, 
men  bare  Kappe,  Kaarde  og  Dolk  og  gjorde  Fordring  paa  at 
være  «Caballeros».  Af  deres  staaende  Stilling,  maaske  ogsaa 
af  deres  martialske  Holdning  og  Dragt,  kaldtes  de  «Mosque- 
teros».  Som  i  det  gamle  engelske  Theater  var  det  denne 
Del  af  Tilskuerne,  der  gav  Tonen  ;an  og  væsentlig  afgjorde 
Stykkernes  Skæbne.  En  Skoflikker  Sanchez,  der  efter  Midten 
af  det  17de  Aarhundrede  spillede  en  Slags  Claquechefs  Rolle, 
var  meget  frygtet  af  Digterne.  Man  er  ikke  ret  enig  om,  hvor 
vidt  det  var  ham  eller  en  anden  Kritiker  af  lignende  Art,  der 
svarede  en  Forfatter,  som  bod  ham  100  Realer  for  at  begun- 
stige hans  Stykke,  at  han  forst  maatte  høre,  om  det  duede 
noget,  og  derpaa  efter  Forestillingen  udhyssede  det.  Man  har 
Exempler  paa,  at  Forfattere  meget  ydmyg  apostroferede  Mu- 
sketererne og  de  øvrige  Tilskuere  i  Stykkets  Slutningsreplik 
eller  i  Prologen  (Loa)  og  bad  dem  om  deres  Bifald.  I  en 
Prolog  lader  Lorenzo  de  Hurtado  Skuespilleren  sige:  »Naade, 
sindrige  Bænke,  skjænk  os  Eders  Gunst  krigerske  Balkoner; 
vær  roligt  skrækkelige  Galleri;  Opmærksomhed,  elskværdige 
Amfitheater;  elskede  Musketerer,  Tilskuerpladsens  Sjæl,  yd  os 
Støtte,  kraftig  Hjælp  og  Tavshed!  Hoffets  Skjønheder,  fal- 
somme og  barmhjertige  Skjønheder,  lad  hule  Nøgler  og  Piber 
være  i  evindelig  Fred;  gid  til  Gjengjæld  Eders  Alders  Vaar 
maa  vare  evig;  gid  man  aldrig  nogensinde  maa  faa  Eders 
Alder  rigtig  at  vide!» 

Bagved  Staapladserne  (patio)  vare  « Gradas »  eller  ophøjede 
Sæder  for  det  finere  mandlige  Publikum  og  «La  Cazuela* 
(egentlig:  Kasserollen)  en  ophøjet  lukket  Plads,  bestemt  for 
Kvinderne,  der  tidt  her  stuvedes  sammen  som  Sild  i  en  Fjer- 
ding og  ikke  gjorde  mindre  Spektakel  end  Mandfolkene. 
Endnu  højere  laa  «Aposentos»  eller  « Desvanes  •>,  Balkoner 
eller  Loger  med  aabne,  butiksagtige  Vinduer  til  de  tre  Sider 
af  Gaarden;  de  vare  for  Blomsten  af  Publikum,  der  satte 
saa  megen  Pris  paa  denne  Plads,  at  den  hævdede  Ketten  der- 
til som  et  Privilegium,  der  var  arveligt  i  Familierne.  Der 
mødte  Damerne  maskerede  for  at  undgaa  nærgaaende  43jekast 
og  Gestus  baade  fra  Skuespillerne  og  det  alt  andet  end  deli- 
kate Flertal  af  Publikum.  Nogle  faa  Bænke  paa  vor  nuvæ- 
rende Orkesterplads  havde  Tag  tilfælles  med  Theatret,  vare 
forbeholdte  Kjenderne  og  kaldtes  «Tertulia»  eller  «Bancos 
savios').  Privatfolk,  der  havde  Vinduer  ud  til  Theatergaarden, 
kunde  ogsaa  omdanne  dem  til  Loger.  De  betalende  Tilskuere 
—  thi  der  var  mange  Fripladser,  som  man  ansaa  det  for  en 
Ære  at  erholde  —  betalte  to  Gange,  først  ved  Yderdøren, 
hvor  stundom  Direktøren  i  egen  høje  Person  tog  imod  Pen- 
gene, dernæst  ved  den  inderste  Dør,  hvor  en  gejstlig  ind- 
samlede, hvad  der  tilfaldt  Broderskabernes  Hospitaler. 

Man  kan  let  tænke  sig,  at  der  just  ikke  herskede  den 
ønskeligste  Ro  under  Forestillingen.  Først  foer  Valencianere 
i  hvid  Barkanjakke  omkring  i  Patio,  udskraalende  af  fuld 
Hals  deres  Varer*),  der  bestodeaf  Mjød,  afskallede  Piniekogler, 
Annisvand,  Mandelkager,  Æbler,  Pærer  og  Dadler.  Disse 
Frugter  bleve  let  ubehagelige  Projektiler,  der  anvendtes  mod 
de  Skuespillere,  som  vakte  Mishag;  paa  Cervantes's  Tid  yndede 
man  især  raadne  Agurker  til  denne  Brug.  Naar  det  forud  var 
aftalt,  at  der  skulde  gjøres  Spektakel,  var  der  livlig  Efter- 
spørgsel efter  Skralder,  Piber,  smaa  Klokker  og  hule  Nøgler. 


*)  Endnu  den  Dag  i  Dag  finder   jo    noget  lignende  Sted  under  Mel- 
lemakterne i  de  franske  Theatre. 

Naar  derimod  Publikum  vilde  ytre  sit  Bifald,  raabte  det 
«Vitor!»  (victor)  og  gjorde  et  ligesaa  øredøvende  Kommers, 
som  naar  det  peb  og  hyssede.  Den  fine  Portion  har  ikke 
tet  sig  stort  anderledes  end  den  grovere,  thi  vi  se  af  en 
fLoa«*),  forfattet  af  Benavente  og  opført  af  Eoques  (Lope  de 
Vegas  Vens)  Selskab,  Forfatteren  beklage  sig  over  Forstyrrel- 
serne baade  fra  Aposentos  og  af  Mosqueteros.  Som  vi  have 
set,  tryglede  Forfatterne  tidt  paa  en  krybende  og  plump 
Maade  om  Bifald  ved  Stykkets  Slutning;  men  i  flere  af  Cal- 
derons  og  Francisco  de  Eojas's  Stykker  er  Bønnens  Form 
sindrig  og  elegant.  Paa  Cervantes's  Tid  stillede  Forfatteren, 
naar  Stykket  havde  gjort  Lykke,  sig  op  ved  Døren  for  at 
modtage  det  udgaaende  Publikums  Lykønskninger ;  senere  op- 
slog man  hans  Navn  paa  Gadehjørnerne  paa  Plakater  for  at 
offentliggjøre  hans  Triumf;  det  var  den  Tids  kategoriske  Blad- 
kritik. Cosmé  de  Oviedo,  en  Skuespildirektør  fra  Granada 
(omtrent  1600),  var  den  første,  som  averterede,  hvilke  Stykker 
der  skulde  spilles.  Men  endnu  længe  efter  var  det  alminde- 
ligt, at  selv  de  mest  ansete  Impresarii  gik  rundt  og  sloge 
deres  Plakater  op,  der  sandsynligvis  blot  vare  skrevne.  Styk- 
kerne fik  gjerne  Tillægsordet:  Comedia  famosa,  ligesom  Beri- 
dere og  Taskenspillerne  nu  til  Dags  annoncere  «Stor  brillant 
Forestillings  Tirso  de  Molina  gjorde  sig  lystig  over  denne 
Charlatanisme  ved  at  tilføje  efter  Navnene  paa  nogle  af  sine 
Arbejder:  »Comedia  sin  fama«. 

Stundom  gjorde  det  fine  Publikum  sig  interessant  ved 
at  komme  for  sent,  og  Skuespillerne  ventede  i  al  Ydmyghed 
paa  de  høje  Personer.  I  heldigste  Tilfælde  fordre  ve  de  ven- 
tende Tilskuere  Tiden  med  at  spise  eller  med  at  betragte  de 
bagved  Cazuela's  Balustrade  indespærrede,  gjennem  Maskernes 
4Jjenhuller  koketterende  Damer;  men  stundom  tvang  Mos- 
queteros ved  et  ugudeligt  Spektakel  de  stakkels  Skuespillere 
til  at  tilsidesætte  Respekten   for  de  højadelige  Efternølere  og 


*)  Ordet  forklares  strax  nedenfor. 
Historisk  Arclu7.     1874.     I. 

begynde,  naar  de  først  havde  forsøgt  at  tilfredsstille  Utaal- 
modigheden  ved  at  lade  foredrage  en  Yndlingsballade  eller 
populær  Guitarmelodi. 

Forestillingen  begyndte  med,  at  en  af  de  mest  ansete  Skue- 
spillere, stundom  Direktøren  selv,  kom  frem  og  bekjendtgjorde, 
at  nu  begyndte  «La  loa«,  egentlig  Komplimenten,  en  Art 
Prolog,  der  knytter  sig  til  alle  Lope  de  Vegas  og  Calderons 
Autos  (religiøse  Dramaer);  selv  med  mange  verdslige  Stykker 
ere  saadanne  Loas  forbundne.  Deres  Form  er  baade  lyrisk, 
episk  og  dramatisk,  Metrum  vexler  tidt.  Til  sit  Drama 
«Vergonzoso  en  PalaciO">  har  Tirso  de  Molina  føjet  en  Loa, 
der  priser  de  tilstedeværende  skjønne;  Mendoza  har  en,  der 
appellerer  til  Nationalstoltheden  ved  at  fortælle  om  Indtagel- 
sen af  Breda.  Senere  fik  Loas  en  mere  fremtrædende  Drama- 
form og  afvege  lidet  fra  de  Farcer,  der  fulgte  efter  dem;  nogle 
af  dem  vare  forbundne  med  Dans  og  Sang,  andre  endte  med 
drastiske  Løjer.  Efter  La  loa  fulgte  første  Jornade  (Akt)  af 
Hovedstykket,  sjeldnere  laa  der  en  Dans  imellem.  Efter  første 
Jornada  kom  den  første  af  de  to  «Entremeses»  (Mellemspil). 
Disse  Entremeses  vare  den  folkelige  Hovedforlystelse  ved  deres 
ugenerte  Lystighed;  de  vare  i  Begyndelsen  Efterligninger  af 
den  gamle  Lope  de  Euedas  Manér;  Cervantes  og  Lope  de 
Vega  gave  dem  mere  organisk  Sammenhæng.  Stoffet  toges 
gjerne  fra  det  laveste  Almueliv,  i  den  ældre  Tid  endte  En- 
tremeses med  en  Byge  af  -Ørefigen,  Spark  og  Næsestyvere,  og 
det  hele  varede  sjelden  længere  end  faa  Minuter.  Senere 
blandedes  de  med  Allegorier,  Sang  og  Dans,  og  kun  meget 
fiia  Exempler  haves  paa,  at  de  stode  i  Forbindelse  med  Ho- 
vedstykkets Handling.  —  Anden  og  tredje  Jornada  fulgtes 
ligeledes  af  Mellemspil,  men  det,  der  fulgte  efter  den  tredje, 
kaldtes  Saynete.  Endelig  kom  en  Nationaldans.  Spanien  er 
Dansens  klassiske  Land,  og  som  Ticknor  bemærker,  er  Dan- 
sen   for   Spanierne,    hvad  Sangen    er  for  Italienerne*).     De 


*)  Juvenal  taler  i  Sat.  XI  vs.  162 — Gi  om   de   spanske  Pigers  Danse 
(Gaditanæ  puellæ).      Gifford  har  ment,    at   dette  Sted  skulde  sigte 

fornemste  Personer  lagde  sig  efter  kunstig  og  elegant  Dans; 
saaledes  gik  Hertugen  af  Lerma,  Filip  IIFs  Premierminister, 
senere  Kardinal,  for  sin  Tids  bedste  Danser.  I  Don  Quixote, 
2den  Del,  Kap.  20,  tales  om  «Danzas  habladas«  o:  Danse  med 
Ord;  flere  af  de  i  Professor  Berggreens  Samling  optagne 
spanske  Folkeviser  give  os  oplysende  Prøver  paa  Sangtexter, 
der  ere  lagte  under  Dansemelodier.  Til  denne  Klasse  herte 
Jåcaras  med  Text  i  Zigeunersproget  («jacarear»  at  gjøre 
Spektakel);  de  kaldtes  saaledes  paa  Grund  af  deres  skrydende 
Indhold,  foredroges  af  den,  der  spillede  Storpralerrollen,  og 
kappedes  længe  i  Popularitet  med  Entremeses;  fremdeles 
Zarabandas  med  rigt  afvexlende  Stillinger  og  Gestus,  ny- 
delige, kokette,  men  af  en  stærkt  æggende,  sandselig  Karak- 
ter, der  bragte  Jesuiten  Mariana  til  at  erklære,  at  de  skyldte 
Djævelen,  der  havde  danset  den  Slags  Danse  i  Kvindeskik- 
kelse i  Sevilla,  sin  Oprindelse;  Guevara  ytrer  i  sin  "Diabio 
cojuelo«  (Halte-Fanden),  at  Djævelen  er  Mester  for  alle  disse 
forførende  Danse,  medens  Cervantes  dog  indskrænker  sig  til 
at  mene,  at  han  kunde  have  opfundet  Zarabandas.  Naar 
Regeringen,  dreven  af  Gejstlighedens  og  de  strænge  Katholi- 
kers  Forargelse,  gjorde  Forsøg  paa  at  faa  Zarabandas  udryd- 
dede fra  Scenen,  bleve  Musketererne  rasende,  og  1621  tvang 
de  dem  igjennem  trods  Regeringens  Forbud,  der  aldrig  for- 
maaede  andet  end  en  foreløbig  Standsning  deraf.  Det  spanske 
Theater  var  en  demokratisk  Miniaturstat  midt  i  den  absolu- 
tistiske Stat;  Dramaet  fik  derved  sin  særegne  Karakter  som 
et  Udtryk  af  den  spanske  Folkeaand ,  der  var  en  en- 
thusiastisk  Aand,  der  bevægede  sig  i  Extremer.  Spanien  var 
Elskovsserenadernes  og  Duellernes,  de  vellystige  Danses,  de 
kaade  Bufifonneriers,  men  ogsaa  den  strængeste  Katholicismes, 
Bigotteriets  og  Fanatismens  Hjemstavn.  Selv  i  Dramaet  ses 
Dobbeltheden.    Calderons  «La  devocion  de  la  cruz»   handler 


til  Fandangoen,  der  endnu  er  den  spanske  Yndlingsdans,  og  at  »te- 
starnm  crepitas*  skulde  være  Kaatagaettemes  Klang. 

5* 

om  en  Mand,  hvis  Liv  er  en  Kække  af  oprørende  Skurke- 
streger, men  som  nyder  Guds  særegne  Gunst,  fordi  han  yder 
alt,  hvad  der  bærer  Korsets  Form,  ydmyg  Hyldest,  og  som, 
skjont  han  doer  som  Røver,  faar  Absolution  og  flyver  lige 
lukt  ind  i  Himmerige;  dette  Drama  kunde  kun  fremstaa  i 
Loyolas  og  Antodafeernes  Fødeland;  men  den  samme  Galde- 
ren viser,  trods  sin  paradoxe  Katholicisme,  at  han  kan  til- 
fredsstille sit  Folks  Fordring  paa  broget  Billedpragt  i  Poesien, 
eventyrlig  slynget  Intrige,  Liv,  Lystighed  og  Lidenskab,  om 
han  end  i  sine  Præste-  og  Ridderdogmers  Interesse  piner 
sine  Personer  ind  i  en  stram  Spændetrøje  og  gjør  dem 
til  Marionetter  for  abstrakte  Begreber.  Og  Renaissan- 
cens  almindelige  Aandsvækkelse,  Spaniens  glimrende  politiske 
Magtstilling,  der  længe  efter,  at  den  faktisk  var  forbi,  dog 
gav  Gjenlyd  med  Poesiens  Eko  i  de  efterlevende  Genera- 
tioners Hjerte,  kom  til  som  fremmende  Betingelser  for  Ud- 
foldelsen af  Folkets  poetiske  Trang.  Produktiviteten  naaede 
sit  Højdepunkt  under  de  tre  Filippers  Regering.  Selv  Haand- 
værksfolk  skreve  Dramaer,  paa  samme  Tid  som  de  store 
Navne  blomstrede  i  Literaturen,  og  i  Følge  Montalvans  Op- 
gjørelse  fra  1632  levede  der  dengang  alene  i  Kastilien  76 
dramatiske  Digtere.  Filip  IV  beskyttede  med  fyrstelig  Rund- 
haandethed  Dramaet  i  40  Aar,  og  ved  Begyndelsen  af  det 
18de  Aarhundrede  skal  der  have  existeret  over  30,000  spanske 
Dramaer.  Mange  af  Fablerne  vare  tagne  fra  velbekj endte 
Krøniker  og  Sagn;  brugte  man  antike  Sujetter,  lokaliseredes 
de  paa  det  dristigste;  kun  et  studeret  Publikum  kunde  have 
glædet  sig  ved  Korrekthed  i  det  antike  Kostume;  men  for 
Musketererne  var  det  naturligt,  at  Coriolan  viste  sig  med 
Læderkøllert,  Sporestøvler,  tilstudset  Knevelsbart  og  Fipskjæg; 
at  Aristoteles  kom  frem  med  krøllet  Paryk  og  Spænder  paa 
Skoene  som  en  spansk  Abad.  Madame  d'Aulnoy  fortæller  i 
sin  før  citerede  Bog,  at  Djævelen  var  klædt  i  Kappe  samt 
bar  Kaarde  og  Baret  med  Fjer,  ganske  som  en  kastiliansk 
Ridder;  kun  bar  han  tillige  ildfarvede  Hoser  og  Horn  i  Pan- 

den.  Filip  IV  opførte  for  øvrigt  prægtige  Theatersale  i  sine 
Paladser,  skrev  selv  Dramaer  og  spillede  med  i  improviserede 
Stykker.  Det  var  hans  Yndling,  Grevehertugen  af  Olivares, 
der  til  sin  Suveræns  Forlystelse  opfandt  de  svømmende  The- 
atre, og  vi  skulle  nu  forsøge  en  kort  Skildring  af  disse 
pragtfulde  Hofforestillinger,  hvor  for  øvrigt  de  samme  Skue- 
spillere optraadte,  som  viste  sig  i  Corrales  i  Madrid. 

II. 

Grevinde  d'Aulnoy  skriver  i  et  Brev  fra  Madrid  af  29de 
Maj  1689. 

"BuenEetiro  er  et  kongeligt  Pallads  foran  en  af  Stadens 
Porte.  Fire  Hovedbygninger  og  fire  store  Sidebygninger 
danne  en  fuldkommen  Firkant.  I  Midten  findes  en  Blom- 
sterhave og  en  Fontæne  med  en  Statue,  som  Vandet  strøm- 
mer ud  af  og,  naar  man  vil  have  det,  vander  Blomsterne  og 
Alleerne,  der  føre  fra  én  Hovedbygning  til  en  anden.  Byg- 
ningen har  den  Fejl,  at  den  er  for  lav,  men  Værelserne  deri 
ere  rummelige,  fulde  af  skjønne  Malerier  og  glimre  af  Guld 
og  levende  Farver,  med  hvilke  Lofter  og  Paneler  ere  smyk- 
kede. Parken  er  mere  end  en  god  fransk  Mil  i  Omkreds  og 
indeholder  flere  enkeltstaaende  meget  smukke  Pavilloner; 
tillige  findes  deri  en  firkantet  Vandbeholdning,  paa  hvilken 
der  svømmer  smaa  malede  og  forgyldte  Gondoler.  Her  tager 
Kongen  Ophold  de  hede  Sommerdage,  fordi  Fontænerne,  Træ- 
erne og  Grøuplænerne  give  dette  Sted  en  særegen  Kølighed 
og  Behagelighed.  Theatersalen  har  en  skjon  Form,  er  meget 
stor  og  rigt  smykket  med  Billedhuggerarbejde  og  Forgyldning. 
I  hver  Loge  er  der  bekvem  Plads  til  femten  Personer,  alle 
disse  Loger  ere  forsynede  med  Gitter,  og  Kongens  er  stærkt 
forgyldt.  Der  findes  intet  Orkester  og  Amfitheater;  i  Par- 
terret sætter  man  sig  paa  Bænke.  Man  plejede  tidligere  at 
tilstede  alle  Slags  Folk  Adgang  til  Skuespilsalen,  trods  Kon- 
gens Nærværelse;  men  denne  Skik  er  nu  afskaffet,  og  for  at 

erholde  Adgang  maa  man  være  en  fornem  Herre  eller  i  det 
mindste  beklæde  en  højere  Værdighed  eller  høre  til  en  af  de 
tre  militære  Ridderordener.  Denne  Sal  er  unægtelig  meget 
smuk;  den  er  helt  igjennem  malet  og  forgyldt,  og  Logerne 
ere,  som  i  vort  Operahus,  forsynede  med  Jalousier,  men  de 
naa  fra  øverst  til  nederst,  saa  man  kunde  antage  dem  for 
Værelser.  Den  Del,  hvor  Kongen  har  sin  Plads,  er  pragt- 
fuld«. 

Filip  IV's  Pragtsyge  viste  sig  i  en  rig  theatralsk  Udsty- 
relse af  de  Skuespil,  der  gaves  ved  Hoffet,  men  han  lagde 
ikke  an  paa  rigtig  Kostumering  eller  forhøjet  theatralsk  Il- 
lusion; alt  skulde  blot  glimre  og  overraske.  Følgen  deraf 
blev,  a£  de  af  ham  lønnede  Digtere  mange  Gange  mere  brugte 
Maskinmesteren  end  deres  Fantasi ;  nu  ødsledes  der  med  Ild- 
regn, Jordskjælv,  Tordenvejr,  militære  Optog  med  Pauker, 
Trommer  og  Trompeter.  Vel  havde  Dekorationen,  navnlig  i 
religiøse  Stykker,  ogsaa  spillet  en  betydelig  Bolle  paa  de  al- 
mindelige Theatre  efter  Lope  de  Vegas  Tid,  men  den  havde 
dog  næppe  været  andet  end  understøttende.  Men  Filip  IV 
indkaldte  Italieneren  Cosme  Loti,  der  kunde  lave  ildsprudende 
Bjerge,  stormoprørt  Hav  med  Skibbrud,  prægtige  arkitektoniske 
Dekorationer,  ja  hele  Olymp  med  de  udødelige  Guder  paa 
Toppen  og  Tartaros  med  alle  de  klassiske  fordømte:  Sisyfos, 
Ixion,  Tantalos  o.  s.  v.  Ved  hans  Maskinmester-Tryllestav  løf- 
tede Fepaladser  sig  op  af  Jorden;  man  saa  Faethon  kjøre 
løbsk  med  Solvognen  og  styrte  i  Dybet,  Persens  i  Fart  gjen- 
nem  Luften  paa  Pegasus  og  Venus  paa  en  Skyvogn,  trukken 
af  Svaner. 

Hvor  vidt  man  havde  drevet  det  i  Theatermaskineri,  kan 
ses  af  Galderens  «Tres  mayoresprodigios«,  hvor  Scenen  egent- 
lig var  delt  i  tre  Theatre.  Ortiz  beretter  os  i  sin  «Compen- 
dio  cronoldgico  de  la  historia  de  Espana »  om  en  Sammen- 
styrtning af  det  over  det  store  Bassin  i  Buen  Retiros  Have 
opførte  Theater,  Sankt  Hans  Aften  1640.  Fremdeles  er  der 
opbevaret  en  Beretning  om  Opførelsen  af  Komedien  «Circe" 

i  Buen  Retiros  Have.  Midt  i  Bassinet  var  der  lavet  en  Q, 
der  løftede  sig  syv  Fod  over  Vandets  Overflade,  smykket  med 
Koraller  og  Muslingeskaller,  og  hvorfra  der  styrtede  Vandfald 
ned.  Paa  øen  var  der  et  skovbevoxet  Bjerg.  I  Loaen  sej- 
lede en  forsølvet  Baad  frem,  trukken  af  to  store  Fiske  og 
omgivet  af  Tritoner  og  Nereider,  der  sang  og  dansede  paa 
Vandets  Overflade.  1  Baaden  saas  Havgudinden  med  en  Urne, 
hvoraf  Vandet  udgød  sig,  ligesom  der  fra  alle  Sider  sprudlede 
Vandstraaler  fra  hendes  folderige  Gevant.  I  første  Jornada 
saa  man  Odysseus's  Skib  med  flagrende  Vimpler  og  Faner; 
en  Baad  bringer  dem  af  hans  Fæller  til  Kysten,  som  skulle 
undersøge  Landet.  Vilde  Dyr,  Løver,  Tigere  og  Bjørne 
komme  de  fremmede  i  Møde,  og  fra  store  Blomster,  der  ere 
tidligere  Besøgere  af  Øen,  forvandlede  ved  Circes  Tolddom, 
toner  en  klagende  Musik.  Da  opstaar  der  et  frygteligt  Uvejr 
med  Torden  og  Jordskjælv;  et  Lyn  rammer  Bjergets  Top; 
Bjerget  synker,  og  i  dets  Sted  løfter  sig  et  af  Guld  og  Ædel- 
stene funklende  Slot  med  Krystalsøjler  med  gyldne  Kapitæler, 
med  Marmorstatuer  i  Nicherne  og  omgivet  af  dejlige  Haver. 
I  Søjlehallen  foran  Slottet  troner  Circe ;  hendes  Tærner  hentø 
Odysseus's  Staldbrødre  hid,  paa  hendes  Vink  hæver  sig  det 
rigtbesatte  Bord  op  af  Jorden;  de  fremmede  tømme  Bægrene 
og  blive  til  Svin;  kun  én  undkommer  og  beretter  sin  Herre, 
hvad  der  er  sket.  Odysseus  begiver  sig  da  til  Paladset,  et 
Træ  synger  en  Advarsel  mod  Troldkvinden,  Hermes  svæver 
ned  fra  Himlen  og  rækker  ham  en  Blomst,  der  er  IModgift 
mod  al  Magi,  men  bedaaret  af  Circes  Skjønhed  falder  han  i 
hendes  Arme.  Hun  vinker;  sex  Baade,  trukne  af  Amoriner, 
sejle  frem;  Odysseus  og  Circe  tage  Plads  i  den  første;  de 
øvrige  fyldes  af  hendes  skjonne  Tærner.  Til  sin  Elskers 
Forlystelse  besværger  Circe  Dybets  Uhyrer,  Hvaler  og  Delfiner 
dukke  op  paa  Vandets  Overflade  og  sprøjte  duftende  Vand  i 
Luften  ud  over  Tilskuerne,  Sirener  og  Tritoner  slutte  en  dan- 
sende Kreds  om  Baaden,  hvori  de  Elskende  hvile.  Allegori- 
ske Figurer  hæve  sig  vexelvis  op  af  Bølgerne,    blMidt  andre 

Dyden,  der  søger  at  vikle  Odysseus  ud  af  Toldkvindens  Favn, 
Circe  søger  at  overvinde  Dyden  ved  at  fremnaane  nye  Uhyrer, 
men  naturligvis  sejrer  Dyden,  og  i  samme  øjeblik,  som  Odys- 
seus synker  i  hendes  Favn,  synker  Slottet  og  dets  Beboere  i 
Afgrunden,  og  de  fortryllede-  faa  deres  Menneskeskikkelse 
igjen. 

I  1623  fejredes  Filip  IV's  Fødselsdag;  den  italienske 
Arkitekt  Cesare  Fontana  havde  bygget  Theatret,  der  var  115 
Fod  langt  og  78  Fod  bredt;  paa  hver  Side  var  der  7  Buer 
med  Gesimser,  Pilastre,  gyldne  Kapitæler  og  over  Arkitraven 
Gallerier  med  forgyldte  og  forsølvede  Balustrader,  som  bare 
70  Kandelabre  med  Voxkjerter.  Ovenover  var  der  udspændt 
et  Telt,  der  skulde  forestille  Stjernehimlen  og  var  oversaaet 
med  lysende  Punkter.  Paa  Scenen  selv  var  et  højt  Bjerg, 
firsindstyve  Fod  i  Omfang,  og  som  kunde  aabnes  i  Midten. 
Dramaets  Fabel  var  taget  af  den  bekjendte  Kidderroman  om 
Amadis  og  spilledes  af  de  fornemste  ved  Hoffet,  selv  Dron- 
ningen havde  en  Kolle.  Da  Kongen  traadte  ind  og  besteg 
den  lige  over  for  Scenen  oprejste  Trone,  hilstes  han  med  en 
brusende  Fanfare.  En  Dans  af  en  af  de  skjønneste  Damer 
aabnede  Forestillingen.  Under  en  af  Buerne  kom  en  Kry- 
stalvogn frem,  paa  hvilken  Tajos  Flodgud  laa,  omgiven  af 
Najader;  dernæst  kom  April  Maaned  paa  en  Vogn,  trukken 
af  Stjernebilledet  Tyren,  og  efter  at  begge  disse  Figurer  havde 
hilst  Kongen  og  forladt  Scenen,  svævede  en  allegorisk  Fi- 
gur, forestillende  Menneskealderen,  over  Scenen  og  lykøn- 
skede Kongen;  da  aabnede  tre  Træer  sig,  hvorfra  der  kom 
Nymfer  ud,  hver  med  sin  Lykønskning.  Det  er  en  Selvfølge, 
at  al  tænkelig  Pragt  var  anvendt  paa  Dragter  og  Dekorationer 
i  selve  Stykket,  hvor  Aurora  svævede  op  til  Himlen  i  en 
funklende  Sky,  ildsprudende  Drager  boltrede  sig  i  Kamp, 
Bjerget  aabnede  sig,  og  i  dets  Sted  fremkom  et  fortryllet 
Slot,  som  bevogtedes  af  fire  Kæmper,  der  atter  forsvandt  og 
gave  Plads  for  en  pragtfuld  Have. 

Dans  og  Sang  spillede  en  stor  Rolle  ved  alle  disse  Fest- 
stykker (Fiestas),  der  mere  og  mere  gik  over  til  at  blive  rene 
Operaer.  Calderons  «Purpura  de  la  Kosa»,  der  behandler 
Adonismythen  og  blev  opført  til  Festen  for  Pyrenæerfreden 
og  Ludvig  XIV's  Bryllup  med  Maria  Teresa,  var  det  første 
spanske  Drama,  hvis  Text  blev  sungen  helt  igjennem,  men 
for  øvrigt  opførtes  der  ogsaa  undertiden  Comedias  de  capa 
y  espada  (de  sædvanlige  romantiske  Ridderskuespil)  paa  Hof- 
scenen i  Buen  Retiro.  At  for  øvrigt  den  Overhaand  tagende 
Luxus  i  Udstyrelsen  og  Theatrets  Brug  til  Hoffester  ikke 
øvede  nogen  heldig  Indflydelse  paa  Digtere,  Skuespillere  og 
Publikum,  kan  man  let  slutte  sig  til,  men  det  maa  ikke  lades 
ude  af  Betragtning,  at  Kongens  Valg  af  de  Digtere,  som  han 
tog  under  sin  Beskyttelse,  faldt  paa  de  alier  bedste,  og  at 
hans  Gavmildhed  imod  dem  befriede  dem  fra  den  tidligere 
saa  trykkende  Afliængighed  af  Skuespildirektørerne. 

I  Midten  af  det  17de  Aarhundrede  vare  endnu  flere  dra- 
matiske Varieteter  opstaaede  end  de,  vi  fer  have  omtalt.  Vi 
have  nu  « Comedias  de  Figuron«,  Farcer,  hvori  en  løgnagtig 
og  pralende  Nar  spillede  Hovedrollen,  «Mogigangas»  med 
burleske  Forklædninger  og  Maskeoptog,  oZarzuelas«  Operetter 
eller  Syngestykker,  medens  Loas  kun  ansaas  for  nødvendige 
ved  de  religiøse  Skuespil.  I  Madrid  vedblev  man  fremdeles 
at  udfolde  stor  theatralsk  Pomp  ved  de  kirkelige  Fester,  navn- 
lig Corpus  domini-Festen.  Grevinde  d'Aulnoy  beklager  sig  i 
et  Brev  over,  at  hun  en  hel  Maaned  igjennem  saa  de  samme 
« Autos«  opførte,  som  vare  forfattede  til  denne  Fest  1679; 
disse  religiøse  Vidunderstykker  maatte  for  en  til  Corneilles 
og  Racines  Theater  vant  fransk  Dame  stille  sig  som  det 
særeste  Tøj  af  Verden. 

Da  Filip  IV  mistede  sin  første  Hustru  Isabela,  og  den 
sædvanlige  Lukning  af  Theatrene  i  Madrid  fandt  Sted,  vare 
Præsterne  strax  paafærde  med  Stormløb  mod  Skuespil,  og  da 
Kongen  kort  efter  ramtes  af  et  endnu  stærkere  Slag  ved  Ta- 
bet af  sin  ældste  Søn,  smeddede  de  endnu  kraftigere,  medens 

Jernet  var  varmt,  saa  at  Kongen  overlod  Kastiliens  Eaad  at 
bestemme  visse  Indskrænkninger  for  Theatrene.  Skuespiller- 
truppernes Antal  indskrænkedes  til  sex  eller  otte,  Komedierne 
maatte  kun  fremstille  Helgeners  Liv  og  ædle  Handlinger  af 
Profanhistorien,  Kjærlighedse ventyr  forbedes  absolut,  og  især 
var  man  bange  for  Lope  de  Vegas  flotte  Moral.  Skuespil- 
lerne maatte  ikke  bære  Guld  paa  sig  eller  skifte  Dragt  uden 
den  strængeste  Nødvendigbed,  fremgaaende  af  Stykkets  Ind- 
hold, alle  anstødelige  Danse  og  Sange  skulde  afskaffes;  kun 
gifte  Koner  maatte  antages  til  Skuespillerinder;  kun  de  ved 
Theatret  fungerende  Personer  maatte  faa  Adgang  til  Paa- 
klædningsværelserne;  der  indførtes  en  Art  Politicensur  for 
Stykkerne,  og  Alcålderne  i  Byerne  skulde  i  Embedsmedfør 
overvære  Skuespillene  samt  holde  Visitats  i  Skuespillernes 
Boliger  og  bortjage  de  Dagdrivere,  der  "til  Hoffets  store  For- 
argelse •>  udgave  sig  for  Selskabets  Medlemmer.  Da  Skuespil- 
lene havde  været  afbrudte  fra  1644 — 49  og  atter  begyndte 
under  de  nysnævnte  Indskrænkninger,  viste  det  sig,  at  disse 
ligesaa  lidt  kunde  gjennemføres  som  de  tidligere  Forsøg,  der 
vare  gjorte  i  den  Retning.  Ærkebiskoppen  af  Sevilla  skrev 
faa  Aar  efter  en  indtrængende  Formaning  til  Filip  IV's  Skrif- 
tefader om  at  formaa  Kongen  til  kraftig  Indskriden  mod 
Skuespillernes  Luxus  i  Klædedragt  og  de  kostbare  Theater- 
dekorationer,  der  vare  saa  meget  mere  oprørende  for  den 
ivrige  Prælat,  som,  efter  hans  Mening,  Kongeriget  og  den 
katholske  Rehgion  manglede  Midler  til  at  forsvare  sig  mod 
Fjender  og  Kjættere,  og  samme  Ærkebiskop  erklærede,  at 
Lope  de  Vega  med  sine  tusinde  Komedier  havde  bragt  flere 
Synder  ind  i  Verden  end  tusinde  Djævle.  At  der  dog  ogsaa 
gaves  liberale  Gejstlige  viser  —  for  ikke  at  tale  om  slige 
Fakta  som  Lope  de  Vegas,  Tirso  de  Molinas  og  Calderons 
Optagelse  i  gejstlige  Ridderordener  og  Embeder  —  de  Ytrin- 
ger, der  falde  om  Skuespil  og  Theater  i  Ærkebiskoppen  af 
Lima,    Gaspar   de    Villaroels    Værk    «Den    fredelige   gejstlige 

Regering  og  Forening  af  de  to  Myndigheder,  den  pavelige  og 
kongelige«. 

Som  antydet  var  det  ikke  ualmindeligt,  at  fornemme 
Familier  engagerede  Skuespillere  til  at  opfere  Komedier  i 
deres  Huse,  ja  selve  Klostrene  sloge  ind  i  dette  Spor  og  om- 
dannede deres  Kirkers  Sakristier  til  Theatre.  For  denne  Skik 
træder  Villaroel  i  Skranken  med  følgende  Ord:  »Vistnok  synes 
det  mig  anstødeligt,  at  Klosterbrødre  besøge  de  offentlige 
Theatre.  Men  hvorledes?  Skulle  vi  ogsaa  fordømme  det  ud- 
mærkede og  hellige  Kloster  San  Felipe  i  Madrid  som  flere  af 
de  mest  ansete  Klostre,  fordi  Skuespil  der  blive  opførte  i 
Sakristiet?  Hvis  det  i  og  for  sig  var  syndigt  at  se  Kome- 
dier, vilde  da  dette  saa  fromme  Hus,  vilde  Kesidentsstadens 
andre  Ordenskonventer,  som  følge  det  deri,  taale  slig  en 
Uskik?  Man  kan  anføre  imod  mig,  at  Kongen  nu  har  af- 
skaffet denne  Skik,  og  at  uden  udtrykkelig  Tilladelse  af  Præ- 
sidenten af  Castilien  er  denne  Opførelse  af  Komedier  ikke 
mere  tilladt  i  Klostrene.  At  denne  Forordning  er  i  Kraft, 
kan  jeg  bevidne  af  egen  Erfaring;  thi  da  jeg  blev  Klosterets 
Prior,  vilde  jeg  berede  Munkene,  mine  Brødre  og  Velgj ørere, 
en  Fornøjelse  og  bestilte  tre  Komedier,  idet  jeg  forud  betalte 
Pengene.  Skuespillerne  toge  mod  Summen  og  tav  stille  om 
den  for  Haanden  værende  Hindring.  Da  nu  det  hele  Broder- 
skab var  forsamlet  i  Sakristiet,  gjorde  de  os  opmærksomme 
paa  den  endnu  manglende  Tilladelse,  idet  de  dog  sagde,  at 
Præsidenten  af  Castilien  plejede  at  meddele  denne  paa  den 
blotte  Begjæring  derom.  Jeg  søgte  da  om  den  forlangte  Til- 
ladelse, men  Præsidenten  vægrede  sig  saa  bestemt,  at  der 
intet  blev  af  vor  Komedie,  om  end  skjønt  der  siden  blev 
opførte  tre  i  tre  forskjellige  Haver.  Imidlertid  hvilede  denne 
Vægring  paa  en  særegen  Grund.  Ved  Opforeisen  af  Kome- 
dier i  Klostrene  plejede  der  nemlig  at  indliste  sig  letfærdige 
Herrer  og  unge  Mennesker,  der  trængte  ind  i  Paaklædnings- 
værelserne,   og  med  de  Fordele,    som  Ungdom  og  Indflydelse 

yde,  hiflførte  forargelige  Optrin,  om  hvilke  Kygtet  naaede 
Kongens  øren». 

Endnu  kun  et  Par  Ord  om  Skuespillerne. 

Omtrent  fra  Lope  de  Kuedas  til  Lope  de  Vegas  Tid  var 
Skuespildirektøren  (el  autor)  tillige  den,  der  forsynede  Sel- 
skabet med  dets  dramatiske  Eepertoire;  men  allerede  Cer- 
vantes skjælner  mellem  Autores,  der  opføre,  og  Autores,  der 
skrive  Komedier  (Don  Quixote  1ste  Del,  Kap.  48),  og  han 
tilføjer  følgende  karakteristiske  Oplysning:  « Andre  skrive 
Komedier  uden  at  overveje,  hvad  de  gjøre,  saa  at  de  spillende 
efter  at  have  opfort  dem  maa  fly  og  fjerne  sig  af  Frygt  for 
at  blive  straffede,^  som  de  ere  blevne  tidt  og  ofte,  fordi  de 
have  opført  noget  til  Fornærmelse  for  visse  Konger  og  til 
Vanære  for  visse  Familier«.  For  øvrigt  vare  Forholdene 
mellem  Forfatter,  Direktør  og  Skuespillere  ikke  behageligere 
i  Spanien  end  andet  Steds.  Forfatteren  maatte  gjøre  Kur  til 
Direktør  og  Skuespillere  for  at  faa  Stykkerne  antagne  og 
spillede  og  bleve  bedragne  og  trukne  op  paa  alle  Maader  af 
disse  saavel  som  af  Boghandlerne,  hvad  mangfoldige  Udta- 
lelser bevidne;  vi  skulle  herom  blot  henvise  til  Lope  de  Ve- 
gas Dedikation  og  Fortale  til  Digtet  «Arcadia')  og  et  Brev 
fra  Calderon  til  Hertugen  af  Veraguas.  For  at  hævde  sit 
Forfatterskab  maatte  Digteren  tidt  sørge  for  at  faa  sit  Navn 
indflettet  i  den  ydmyge  Tiltale  til  Publikum,  der  var  Stykkets 
konventionelle  Slutning.  Ved  Lope  de  Vegas  Død  løb  de 
forskjellige  Skuespillertruppers  Personale  op  til  over  1,000 
Personer.  Skuespillernes  Navne  begynde  at  blive  berømte, 
og  Forfatterne  omtalte  dem  med  Anerkjendelse.  Vi  kjende 
saaledes  Juan  de  Kana  som  en  umaadelig  populær  Komiker 
under  Filip  III  og  IV.  Naar  han  spillede,  gav  han  sine  im- 
proviserede Vittigheder  frit  Løb;  vi  kjende  Skuespillerinder 
som  Barbara  Coronel,  der  vandt  Berømmelse  i  unge  Mands- 
roller, og  Maria  Calderon,  Moder  til  den  anden  Don  Juan 
d'Austria*),  en  Dame,  der  øvede  ligesaa  stor  Indflydelse  paa 

*)  Filip  IV's  uægte  Søn  og  en  Tid  lang  Regent  for  sin  Halvbroder,  Karl  II. 

Politiken  som  paa  Theatret.  Paa  Calderons  Tid  kom  den 
fra  sine  Dramaer  berømte  Sebastian  Prado  til  Frankrig  som 
Chef  for  en  Trup  og  spillede  til  stor  Glæde  for  den  nygifte 
Dronning  Maria  Teresa  (omtrent  1659).  1  det  hele  rekrute- 
redes dog  Trupperne  fra  de  laveste  Samfundslag,  og,  karak- 
teristisk nok,  fandt  de  altid  Medhold  hos  Pøbelen,  naar  Poli- 
tiet skred  ind  mod  deres  liderlige  Liv,  som  flere  Gange  satte 
Skuespillenes  Privilegier  i  Fare.  Cervantes  lader  allerede 
Sancho  Pansa  sige  (Don  Quixote  2den  Del,  Kap.  11):  »Mit 
Kaad  er  aldrig  at  give  sig  i  Kast  med  Skuespillere,  som  ere 
et  begunstiget  Folkefærd.  Jeg  har  set  en  Skuespiller,  som 
var  arresteret  for  to  Drab,  slippe  derfra  fri  og  uden  Bøde. 
Eders  Velbaarenhed  maa  vide,  at  alle  begunstige  dem.  Alle 
beskytte,  hjælpe  og  holde  dem  i  Ære,  eftersom  det  er  lystige 
og  morsomme  Folk,  især  naar  det  er  dem,  der  høre  til  de 
kongelige  og  berømmelige  Selskaber,  som  aUe,  og  mest  i  deres 
Dragt  og  Pynt,  ligne  Fyrster«. 

Med  ægte  spansk  Radikalisme  sloge  nogle  af  de  mest 
bekjendte  Skuespillere  fra  det  mest  forfløjne  Vagabondliv 
over  i  pietistisk  Askese;  Prado  blev  saaledes  en  hellig  Præst, 
medens  Francisca  Baltasare  døde  som  Eneboerske  i  »Hellig- 
hedens Duftn  og  senere  endog  blev  Hovedperson  i  et  religiøst 
Stykke.  Er  allerede  Skuespillerlivet  i  Følge  denne  Kunsts 
Natur  anstrængende  og  nervøst  -  inciterende,  idet  Kunstneren 
paa  Kommando  maa  koncentrere  sit  aandelige  Liv,  sin  Stem- 
ning og  Produktion  i  -Øjeblikket,  saa  var  det  saa  meget  drøjere 
paa  hin  Tid  og  under  hine  Forhold,  som  det  gamle  spanske 
Theater  gav  sine  Kunstnere  en  Masse  umaadelig  store  KoUer 
i  en  Mængde  Stykker  at  lære;  PublikuA  forlangte  bestandig 
noget  nyt,  var  tidt  umedgjørligt,  og  Prøverne  vare  mange  og 
strænge.  Kojas  mener,  at  Slaverne  i  Algier  havde  det  bedre 
end  de  spanske  Skuespillere.  De  bleve  slet  betalte  og 
havde  tidt  ondt  ved  at  faa  deres  Penge  hos  de  forgjældede 
Direktører,  men  det  frie  Liv  lokkede  mange  forsorne  Kum- 
paner til  at  slaa  ind  paa  denne  Vei. 

Fra  Filip  IV's  Død  i  September  1665  daterer  sig  tyde- 
lig Theatrets  Tilbagegang,  der  fulgte  med  hele  det  spanske 
politiske  og  sociale  Livs  sukcessive  Hendøen  fra  Karl  Il's  Tid, 
Calderon  virkede  vel  kraftig  lige  til  sin  Død  1681  og  med 
ham  Digtere,  der  havde  udviklet  sig  under  Filip  IV;  men 
med  denne  Generations  Uddøen  blev  den  dramatiske  Literatur 
bestandig  svagere  og  svagere;  den  opgav  tilsidst  sine  nationale 
Traditioner  for  at  slaa  ind  paa  den  franske  Klassicitets  Bane, 
men  her  er  det  ikke  vor  Hensigt  at  følge  den. 

s.  SCHANDORPH. 


En  uskadelig  Exkejser. 

Jcjvropa  tæller  i  sin  Midte  adskillige  Exkonger,  Exdronninger 
og  Exfyrster,  som  kun  nødtvungne  finde  sig  i  deres  Udlæn- 
digheds Tilstand;  men  derhos  lever  der  endnu  en  Exkejser, 
som  i  disse  Dage  har  kunnet  holde  sit  25  Aars  Jubilæum; 
vi  kalde  ham  imidlertid  uskadelig,  thi  trods  sit  «Ex»  er 
han  det  fredsommeligste  Menneske  af  Verden;  frivillig  har 
han  givet  Afkald  paa  Kronens  Byrder  og  har  senere  ført  et 
stille,  behageligt  Liv,  fjærnt  fra  den  onde  Verdens  Larm.  Vi 
skulle  i  de  følgende  Linier  ganske  kort  beskæftige  os  med 
denne  Exkejser,  Ferdinand  I  af  ^sterrig,  der  den  2den  De- 
cember 1848  gav  Afkald  paa  Huset  Habsburgs  Trone  til 
Fordel  for  sin  Brodersøn,  Frans  Josef,  og  senere  uafbrudt  har 
ført  et  stille  Privatliv. 

Den  gode  Kejsers  Regeringstid  —  han  ikke  blot  førte 
Tilnavnet:  den  godmodige,  men  han  fortjente  det  virkelig 
—  falder  sammen  med  hine  patriarkalsk-tyranniske  Aar,  der 
fulgte  efter  det  tyske  Folks  nationale  Rejsning  mod  Napo- 
leon I's  Tyranni  og  varede  til  1848.  Man  kan  dog  ikke  med 
rette  kaste  Ansvaret  for,  hvad  -Østerrig  dengang  led,  over 
paa  den  gode,  gamle  Kejser.  Det  var  despotiske  Tider,  som 
dengang  hvilede  tungt  paa  hele  Evropa,  særlig  da  paa  Kej- 
serdømmet -Østerrig  eller  Evropas  Kina,  som  man  kaldte  det 
Ferdinand  havde  imidlertid  fra  sin  Fader  Frans  arvet  baade 
Regerings  Grundsætninger  og  den  almægtige  Minister  Metter- 

nich,  og  da  han  selv  var  blottet  for  alt  Herskertalent,  lod 
han  den  »gode  Metternich«  raade,  ved  hvis  « hemmelige 
Finansplaner«  den  kejserlige  Privatkasse  stod  sig  saa  godt. 
Hvor  lidet  Kejser  Ferdinand  bekymrede  sig  endog  blot  om  det 
Gran  af  Politik,  hvori  Metternich  indviede  ham,  fremgaar  af 
den  Mængde  Historier,  som  have  holdt  sig  i  Folkets  Mund 
fra  hine  Tider. 

Engang  sad  —  saaledes  fortæller  man  —  Kejseren  ved 
et  Vindue  i  »die  Burg«,  medens  Metternich  gav  Beretning 
til  ham.  Det  var  paa  de  Tider,  da  man  allerede  ligesom 
kunde  ane  Aaret  1848:  Ministerens  Beretning  var  alvorsfuld 
og  medtog  en  længere  Tid.  Alvorlig,  tilsyneladende  fordybet 
i  sig  selv  saa  Kejseren  ud  ad  Vinduet,  og  syntes  kun  at  have 
Tanker  for  en  eneste  Ting.  Metternich  bemærkede  det, 
vilde  ikke  forstyrre  Kejseren  i  hans  Tanker,  men  brad  af  i 
sin  Indberetning  og  tillod  sig  det  Spørgsmaal,  om  hans  Ma- 
jestæt havde  lagt  Mærke  til  noget  særdeles.  «Nej!»  lad 
Svaret  i  den  paa  hine  Tider  ogsaa  ved  Hove  gængse  Wiener- 
dialekt, «men  Schwenker  maa  i  Dag  gjare  en  rigtig  god 
Forretning,  thi  jeg  har  nu  allerede  talt  den  fyrretyvende  Om- 
nibus, som  blot  i  den  sidste  Time  er  taget  ind  til  ham».  Om 
Metternich  var  forbavset  over  den  Opmærksomhed,  hvormed 
man  paa  allerhajeste  Sted  havde  fulgt  hans  Beretning,  eller 
om  han  var  vant  dertil,  véd  jeg  ikke. 

Da  jeg  navnlig  vil  fortælle  om  Exkejseren,  følger  her 
endnu  kun  et  Par  Smaahistorier  fra  Ferdinands  Regeringstid. 
Kejser  Ferdinand  gik  sig  hyppig  en  Spaseretur  i  Wiens  Om- 
egn uden  andet  Falge  end  sin  Overhofmarschal.  Engang 
kom  han  paa  en  saadan  Spaseretur  bort  fra  sin  eneste  Led- 
sager, og  da  han  igjen  vilde  opsage  ham,  fandt  han  ham 
ikke  eller  vilde  ikke  finde  ham.  Han  vilde  ogsaa  engang, 
som  sin  Grandonkel  Josef  H,  alene  og  ukjendt  omgaas  med 
sit  Folk.  Ferdinand,  der  ved  denne  Lejlighed  som  næsten 
altid,  var  civil  klædt,  gik  altsaa  videre,  idet  han  kastede  spej- 
dende Blikke  til  alle  Sider  af  Frygt  for,  at  hans  Hofmarschal 

skulde  finde  ham  igjen;  han  kom  ind  i  en  Bondestue  og 
vilde  begjnde  en  rigtig  folkelig  Samtale.  Ja,  men  hvordan 
vilde  vel  Josef  II  have  baaret  sig  ad  ved  en  saadan  Lejlig- 
hed? »Naa!  hvordan  gaar  det.  Bonde?«  begyndte  vor  Kejser 
i  en  venlig  Tone;  »hvad  have  I  til  Middag  i  Dag?«  — 
« Sveskeklumper!')  —  Den  Ret  havde  Kejseren  endnu  aldrig 
før  havt  paa  sit  Taffel;  Stuen  var  opfyldt  af  en  liflig  Duft, 
han  blev  begjærlig  efter  at  lære  den  at  kjende  og  bad  om 
en  Portion;  den  vandt  allerhøjeste  Bifald,  og  en  blank  Dukat 
var  den  kejserlige  Betaling.  Ved  det  kejserlige  Taffel  var 
man  den  Dag  meget  urolig;  Kejseren  ned  næsten  intet;  han 
juaatte  være  meget  utilpas,  thi  hans  kejserlige  Majestæt  var 
ellers  meget  modtagelig  for  Taffelets  Glæder.  Den  næste  Dag 
vidste  Kejseren  igjen  at  bære  sig  saaledes  ad,  at  han  blev 
borte  for  sin  Ledsager,  hvorpaa  han  tog  Vejen  til  sin  nye 
Mundkok.  Saaledes  gik  det  nogle  Dage;  Livlægen  vidste  ikke, 
hvad  han  skulde  sige  om  Kejserens  Mangel  paa  Appetit,  og 
Aviserne  begyndte  at  ymte  om  en  alvorlig  snigende  Sygdom 
hos  Kejseren,  til  denne  en  Dag  selv  gav  Opløsningen  paa 
Gaaden.  «Kjære  Greve!«  sagde  han  efter  nogle  Dages  For- 
løb til  sin  Overkegemester,  »hvorfor  faa  vi  aldrig  Sveske- 
klumper?« Den  stakkels  Greve  svarede  ganske  bestyrtet,  at 
det  ikke  var  nogen  Ret,  som  passede  sig  for  et  kejserligt 
Taffel,  og  at  hele  Kjøkkenpersonalet  øjeblikkelig  vilde  tage 
sin  Afsked,  hvis  man  forlangte,  at  det  skulde  lave  en  saa 
plebejisk  Ret. 

Man  blev  nu  opmærksom  paa  Kejserens  ensomme  Spase- 
reture og  forbød  Bonden  for  Fremtiden  at  koge  Klumper  til 
Kejseren;  da  Ferdinand  næste  Dag  atter  indfandt  sig  i  Bon- 
dehytten til  Middagsmaden,  maatte  Værten  forklare  ham,  at 
han  ikke  for  Fremtiden  turde  lave  Klumper  for  hans  Maje- 
stæt, og  Kejseren  forlod  Hytten,  grublende  over  selve  den  ab- 
solute  Kejsers  indskrænkede  Magtfylde. 

Kejser  Ferdinand  er  en  lille,  uanseelig  Mand  med  de 
stærkt  udprægede,  habsburgske  Ansigtstræk,   den  opadtrukne 

Overlæbe  og  det  store  Baghoved;  han  gik  stedse  simpelt  og 
daarlig  klædt;  en  gammel,  rød  Paraply  af  den  Art,  som 
Pillegrimmene  endnu  ofte  bære  i  de  katholske  Egne,  var  hans 
uadskillelige  Ledsager.  Hvad  enten  det  var  Regn  eller  Sol- 
skin, var  dette  meget  luslidte  Tilbehør  aldrig  ude  af  aller- 
højstsammes Haand.  Forgjæves  søgte  den  ellers  saa  almæg- 
tige Metternich  den  ene  Gang  efter  den  anden  at  lægge  et 
Ord  ind  for  at  faa  den  gamle  røde  sat  paa  Pension;  den 
røde  var  nu  engang  voxet  fast  til  Kejserens  Hjerte.  Da  greb 
man  til  en  List.  Paraplyen  blev  skaffet  til  Side,  og  Kejseren 
spurgte  forgjæ-ves  efter  sin  kjære  gamle;  man  bragte  ham  en 
ny,  men  Rynken  i  Ferdinands  Pande  viste,  at  han  var  meget 
utilfreds  med  Byttet;  forgjæves  forlangte  han  sin  gamle  røde, 
den  var  og  blev  borte.  Kejseren  sagde  ikke  mere  noget  om 
den  Ting;  men  da  man  den  næste  Dag  overleverede  ham  en 
Række  Forordninger  og  lignende  til  Underskrift,  erklærede 
han  paastaaelig,  at  nu  vilde  han  ikke  underskrive,  før  han 
havde  faaet  sin  Paraply.  Hvad  skulde  man  gjøre?  Under- 
skrifterne vare  absolut  nødvendige.  Paraplyen  blev  skaffet  til 
Veje,  og  man  saa  Kejseren  triumferende  gaa  sin  Spaseretur; 
han  var  vistnok  næppe  saa  stolt  af  sit  Scepter  som  af  den 
tilbageerobrede  Paraply. 

Disse  skjønne  Tider  vare  imidlertid  længst  forbi.  Aaret 
1848  havde  gjort  Kejseren  led  og  kjed  af  Regeringen.  Hvad 
nyttede  det,  at  Ferdinand  gjentagne  Gange  erklærede:  «Jeg 
kan  ikke  lide  den  Skydning?«,  naar  Windischgråtz  og  Haynau 
rigtig  havde  deres  Glæde  af  den  Skydning,  og  mangen  Yng- 
lings Hjerte  maatte  bløde  som  et  Sonoffer  for  hans  opbrusende 
Frihedsbegejstring.  Kejseren  trak  sig  tilbage  i  Privatlivet, 
og  efter  en  kort  Tids  Ophold  i  Olmiitz  og  Graz  slog  han  sig 
endelig  til  Ro  i  Prag,  hvor  han  snart  blev  en  stereotyp  Fi- 
gur i  det  daglige  Liv. 

Hver  Dag  Kl.  IIV2  ruller  en  simpel,  men  paa  den 
kejserlige  Tjener  og  Vaaben  kjendelig  Vogn  hen  over  Nepo- 
mukbroen,  langs  Quaien  og  standser  stadig  paa  et  og  samme 

Sted  i  Ferdinandsgaden.  Her  stiger  en  lille  bitte  Mand,  ikke 
altfor  elegant  klædt  og  med  Hatten  dybt  ned  i  Nakken,  ud 
af  Vognen;  ledsaget  af  en  hej  Mand,  hvem  han  ikke  naar 
til  Skuldrene,  spaserer  han  i  dyb  Tavshed  gjennem  «der  Gra- 
beno,  Zeltnergaden,  «der  Ring»  og  Karlsgaden.  Den  hjerte- 
ligste Godmodighed  er  læselig  paa  hans  skjæglase  Aasyn,  og 
Haanden  er  stadig  mekanisk  beskæftiget  med  Hilsninger.  Det 
er  Kejser  Ferdinand,  som  saaledes  daglig  vandrer  omkring 
mellem  sine  Pragere.  Ved  »der  King«  raabes  Vagten  ud  og 
gjør  kejserlig  Honnør  for  ham.  Den  »gamle  Kejser«,  som 
Pragerne  stadig  kalde  ham,  sætter  sig  nu  ved  Broen  atter  i 
sin  Vogn  og  kjører  tilbage  til  Borgen  paa  Hradschin.  Tre 
Gange  om  Ugen,  Mandag,  Torsdag  og  Lørdag,  trækker  et 
Musikkorps  med  Fane  og  Æresvagt  under  klingende  Spil  fra 
Neustadt  gjennem  Byen  op  til  Hradschin  for  at  spille  et  Par 
muntre  Stykker  for  Kejseren.  Med  stor  Fornøjelse  træder 
saa  den  gamle  Mand  hen  til  Vinduet  og  betragter  med  venlig 
Mine  det  hele  Skue  lige  til  Enden,  hvorpaa  han  trækker  sig 
tilbage  til  sit  Taffel. 

Engang  vendte  han  meget  bedrevet  tilbage  til  sine  Væ- 
relser fra  et  saadant  Skue,  og  ogsaa  under  Taffelet  var  en 
paafaldende  Bedrøvelse  kjendelig  hos  ham.  Paa  sine  Omgi- 
velsers Forespørgsel  gav  han  kun  det  Svar:  »Den  Kapitajn 
i  Dag  maa  jeg  have  gort  noget  ondt».  Kejseren  fik  da 
virkelig  ingen  Ro  paa  sig,  fer  man  havde  beordret  den  vagt- 
havende Kapitajn  op  til  ham,  for  at  Ferdinand  personlig 
kunde  gjore  ham  det  Spørgsmaal:  »Hvad  ondt  har  jeg  egent- 
lig gjort  Dem?»  —  »Deres  Majestæt«!  ....  «Ja,  naar  jeg 
ellers  staar  ved  Vinduet,  ser  enhver  Kapitajn  altid  uafladelig 
paa  mig;  men  De  har  ikke  set  en  eneste  Gang  op  til  mit 
Vindu«.  Først  Officerens  troskyldige  Erklæring,  at  hans  Ma- 
jestæt aldrig  havde  gjort  ham  noget  ondt,  formaaede  igjen 
at  berolige  Kejseren;  Kapitajnen  blev  bedt  til  det  kejserlige 
Taffel  samme  Dag,  og  saaledes  blev  den  Sag  afgjort. 

6' 

Uagtet  Czekerne  stadig  ære  ham  som  deres  kronede 
Kong  Ferdinand  V,  ja  en  Tid  lang  kun  vilde  anerkjende  ham, 
eftersom  Kejser  Frans  Josef  ikke  er  kronet  som  Bohmens 
Konge,  har  Ferdinand  dog  en  stor  Modbydelighed  for  deres 
Nation.  Den  gamle  Herre  plejer  meget  beredvillig  at  give 
Audiens  til  alle,  der  anmode  ham  om  Understøttelse;  en  Dag 
kom  nu  en  stakkels  Snedker,  som  havde  et  Dusin  forsultede 
Børn  og  nylig  havde  mistet  sin  Kone;  han  fik  ogsaa  en  Pen- 
gesum af  Kejseren,  og  denne  spurgte  ham  derpaa,  som  han 
stod  i  Begreb  med  at  gaa  bort,  af  hvad  Nation  han  var. 
Da  Ferdinand  fik  det  Svar,  at  han  var  en  Czeker,  ytrede  Kej- 
seren: «Saa  maa  man  dobbelt  beklage  den  stakkels  Mand», 
og  lovede  ham  en  yderligere  Understøttelse. 

Den  gamle  Herres  Velgjørenhedsiver  er  ganske  overor- 
dentlig stor,  og  skjønt  en  stor  Del  af  hans  Gaver  gaa 
i  Gejstlighedens  Lommer  eller  dog  gjennem  dens  Hæn- 
der, fører  han  dog  ikke  uden  Grund  Tilnavnet  «den  God- 
gjørende«.  Han  er  aktiv  Medlem  af  Prags  samtlige  Vel- 
gjørenhedsanstalter  uden  Hensyn  til  Trosbekjendelsen,  og  en- 
hver fattig,  der  fortjener  at  hjælpes,  gaar  med  fyldte  Lom- 
mer fra  det  kejserlige  Slot.  Engang  —  saaledes  fortæller 
man  —  fik  en  gammel  Jøde  Audiens  og  bad  om  en  lille 
Understøttelse,  som  han  da  ogsaa  fik;  da  han  vilde  til  at 
forlade  Audienssalen,  syntes  der  at  falde  Kejseren  noget  ind; 
han  lod  Jøden  kalde  tilbage  og  sagde  til  ham:  « Gamle!  jeg 
drømte  i  Nat  tre  Numre;  sæt  han  dem  i  Lotteriet«.  Num- 
rene kom  nu  rigtignok  ikke  ud,  men  den  gamle  fik  dog  sin 
Gevinst  alligevel,  thi  Kejseren  havde  forhørt  sig  om  de  ud- 
trukne Numre,  og  han  udsatte  en  lille  Pension  for  Jøden, 
hvem  han  havde  forledet  til  en  saa  taabelig  Udgift. 

Kejser  Ferdinand  besidder  en  uhyre  Formue,  som  dels 
bestaar  i  Krongods,  dels  har  han  arvet  den  som  Familiens 
ældste  Medlem,  dels  endelig  er  det  Arv  efter  hans  i  Forret- 
ninger ikke  uerfarne  Fader  Frans  I ;  denne  Forniue  er  senere 
ved  Kenterne  forøget  i  en  næsten  uhyggelig  Grad;   men  til 

alt  Held  er  Kejseren  storartet  gavmild  og  gavner  ogsaa  i  an- 
dre Henseender  højlig  Landet.  De  bohmiske  Jernbaneaktier 
skulle  for  en  stor  Del  befinde  sig  i  hans  Gjemmer,  og  Om- 
egnen af  Keichsstadt,  hvor  Kejseren  opholder  sig  om  Som- 
meren, har  ham  at  takke  for  en  ganske  anselig  Velstand. 
Særlig  generøs  viser  han  sig  ogsaa  mod  de  kejserlige  Prinser, 
som  besøge  ham  i  Prag;  enhver  Erkehertug  faar  en  daglig 
Lommeskilling  paa  100  Dukater,  saalænge  han  opholder  sig 
i  Prag;  dog  vil  man  vide,  at  Kejseren  har  stillet  den  skjønne 
Skik  i  Bero,  da  han  fik  altfor  mange  Besøg  af  Prinserne. 

Siden  Kejseren  nedlagde  Regeringens  Tøjler  i  sin  Bro- 
dersøns Hænder,  har  han  kun  vist  ringe  eller  slet  ingen  In- 
teresse for  Politiken;  efter  Slaget  ved  Koniggråtz  skal  han 
saaledes  kun  have  ladet  den  højst  ligegyldige  Ytring  falde: 
•Ja,  det  kunde  jeg  da  ogsaa  have  gjort».  Den  gamle  Kej- 
sers Interesse  for  Gejstligheden  har  nu  ogsaa  tabt  sig,  da 
han  stadig  frygter  for,  at  man  vil  bringe  ham  den  sidste 
Olie;  derimod  nærer  han  endnu  Interesse  for  Musik  og  Bo- 
tanik. Mangen  Dag  kan  han  blive  siddende  uafbrudt  ved 
Klaveret  og  lade  sine  melankolske  Melodier  lyde  gjennem  det 
tavse  Slot,  og  det  er  snart  det  eneste  Tegn  paa  Liv,  han  endnu 
giver  fra  sig;  thi  hele  Dage  igjennem  taler  han  slet  ikke; 
han  sover  10  Timer  i  Træk,  spiser  derpaa  meget  og  er  i  det 
hele  bleven  yderst  ligegyldig  mod  alle  og  enhver.  Dog  hører 
han  endnu  2  Gange  om  Ugen  en  Forelæsning  over  mikro- 
skopisk Botanik  og  skal  selv  være  en  dygtig  Phytotom. 

Dette  er  det  eneste  Spor,  Kejser  Ferdinand  endnu  lægger 
for  Dagen,  paa  en  Interesse  for  denne  Verdens  Anliggender; 
for  øvrigt  har  Kejseren  allerede  Maaneder  igjennem  været  som 
bortdød  fra  denne  Verden.  Efter  et  kort  Sygeleje  kunde  han  vel 
atter  kjøre  ud,  men  nu  laa  den  lille  Mand  ganske  apathisk 
lænet  tilbage  i  sine  Vognhynder ;  et  tæt  graat  og  sortsprængt 
Skjæg  omsluttede  Kejserens  lidende,  gulblege  Ansigt,  og  han 
førte  ikke  mere,  som  sædvanlig,  Haanden  til  Hatten;  han 
var  aabenbart  for  svag  dertil. 

Men  ogsaa  disse  sjældne  Kjereture  ere  nu  ophørte;  den 
« stakkels »  gamle  Kejser  ligger  nu,  kuet  af  Sygdommens 
Magt,  paa  Hradschin,  og  hvad  han  nu  kalder  Promenade,  er 
en  Tur  paa  en  Baare  gjennem  de  kejserlige  Værelser.  I 
Tavshed  bærer  han  de  græsselige  Smerter,  som  Rygmarvs- 
tæringen  medfører;  med  Opmærksomhed  hører  han  paa,  hvad 
man  læser  op  for  ham  af  en  Andagtsbog;  mangen  Gang  fol- 
der han  sine  Hænder,  og  et  længselsfuldt  Blik  mod  Himlen 
viser,  at  han  fatter  Meningen  af  det  læste.  Den  største  Tid 
ligger  han  derimod  og  sover,  og  denne  Søvn  med  stærke 
Spiser  opretholder  endnu  Kraften  i  det  syge  Legeme,  der 
hvert  -Øjeblik  synes  at  ville  gaa  ud  som  et  Lys. 

Den  stakkels  gamle  Eegent,  hvis  Godhed  er  bleven  et 
Ordsprog  i  Prag,  vil  saaledes  vel  snart  forlade  det  jordiske 
Liv  og  hisset  finde  den  Hvile,  som  saa  længe  er  bleven  ham 
nægtet  her  nede. 

Dr.  A.  K. 

JJe  politiske  og  religiøse  Grunde,  som  hidførte  Trediveaars- 
krigen,  vare  ogsaa  Aarsagen  til  Magdeburgs  Andel  i  den. 
Hverken  den  daværende  eller  en  nyere  Tids  Statsret  har 
nogensinde  fundet  et  rigtig  passende  Udtryk  for  den  dobbelte 
StilHng,  som  mange  Stæder  i  det  brogede  tyske  Rige  indtoge 
i  flere  Aarhundreder.  I  Følge  deres  Historie  vare  de  Land- 
stæder i  bestemte  Landomraader,  men  deres  virkelige  Betyd- 
ning og  selv  deres  Forhold  til  Rigsoverhovedet  stille  dem 
lige  med  de  egentlige  Rigsstæder.  Byen  Magdeburg  befandt 
sig  ogsaa  i  en  saadan  Stilling,  da  Krigen  udbrød.  Den  herte 
til  Erkebispedømmet  af  samme  Navn,  men  dette  Forhold 
havde  kun  ringe  Betydning  med  Hensyn  til  Byens  egentlige 
Anliggender;  den  stod  meget  mere  i  en  stadig  Forbindelse 
med  Riget,  saa  at  Borgerne  nu  stedse  havde  deres  Op- 
mærksomhed henvendt  paa  at  værge  og  beskytte  deres  Bys 
Selvstændighed  i  alle  Retninger,  baade  mod  Kejseren  og  mod 
Landsherren  af  Navn,  Erkebispen.  Borgerskabet  fik  da  den 
Fflflelse,  at  Byen  egentlig  var  en  selvstændig  politisk  Magt. 

I  Følge  hele  Tidens  Retning  var  dette  mest  føleligt  i 
religiøs  Henseende,  Byen  havde  alt  flere  Gange  vist,  at  den 
havde  sin  egen  Vilje  i  Religionssager.    Den  havde  sluttet  sig 


*)  Efter  K.  Usinger:     Die  Zerstornng  Magdeburgs,   Hist.  Zeitschrift, 

til  Luthers  nye  Lære,  og  indenfor  dens  Mure  havde  trosivrige 
Gejstlige  fundet  Ly  og  Beskyttelse.  Derfor  bragte  ogsaa  det 
sextende  Aarhundrede  stor  Ulykke  over  Byens  Borgere,  og  de 
vilde  have  været  vanartede  Sønner,  naar  de  ikke  ligesom 
deres  Fædre,  der  for  ikke  et  Hundredeaar  siden  saa  berøm- 
melig havde  forsvaret  Byen  mod  Kurfyrst  Moritz's  Magt, 
atter  havde  kæmpet  kjækt,  nu  da  Kejseren  med  Ild  og  Sværd 
vilde  omvende  dem  til  Katholicismen.  Luthers  Lære  blev  ved 
Begyndelsen  af  Trediveaarskrigen  holdt  højt  i  Ære,  de  Gejstlige 
stode  i  stor  Anseelse,  og  saa  højtidelig  som  her  er  vel  paa 
faa  andre  Steder  Reformationens  hundredaarige  Fest  bleven 
holdt.  «Magdeburgerne»,  siger  en  ivrig  Papist  fra  hin  Tid, 
»havde  fra  Ungdommen  af  indsuget  Kjætteriet  med  Moder- 
mælken og  vare  ogsaa  traadte  i  deres  Forældres  Fodspor«. 
Dog  syntes  det  i  længere  Tid  nu  ikke  som  tidligere  at  være 
nødvendigt  at  udsætte  sig  for  store  Farer;  thi  Borgernes  For- 
hold til  Kejseren  var  godt,  og  der  kunde  ikke  true  dem  no- 
gen alvorlig  Fare  fra  nogen  anden  Side.  Men  Sagerne  for- 
andrede sig,  og  det  hang  sammen  med,  at  Byen  endnu  havde 
en  anden  Landsherre. 

Siden  Reformationen  sade  kun  Kurfyrster  af  det  bran- 
denburgske Hus  paa  Erkebispestolen  i  Magdeburg.  Disse 
hældede  enten  til  den  protestantiske  Lære  eller  vare  dog 
mildt  sindede  Katholiker;  kun  én  ivrig  Tilhænger  af  den 
gamle  Lære  var  derimellem,  men  ham  havde  Magdeburgerne 
haardnakket  nægtet  deres  Anerkjendelse.  Fra  1598  blev 
Markgrev  Christian  Wilhelm  af  Brandenburg  forst  anerkjendt 
som  Erkebisp  og  senere,  efter  hans  Formæling  i  Aaret  1614, 
som  Administrator  af  Magdeburg.  De  første  ti  Aar  var  Chri- 
stian Wilhelm  mindreaarig,  hvorfor  Dorakapitlet  regerede  for 
ham  og  i  denne  Egenskab  ogsaa  forlangte  Hyldest  som  inte- 
rimistisk Landsherre  af  Byen.  Denne  vægrede  sig  paa  det 
bestemteste  og  søgte  endogsaa,  ved  Hjælp  af  falske  Privilegier, 
at  paavise  sin  Rigsfrihed.  Striden  udstrakte  sig  snart  til 
mange  andre  Forhold    og   blev   saa   bitter,    at  Byen  senere 

endog  nægtede  den  myndig  blevne  Erkebisp  den  højtidelige 
Anerkjendelse  af  hans  Myndighed.  Dog  havde  selv  nu  Byen 
mindre  at  frygte  for  sin  Selvstændighed  af  Landsherren 
end  af  Domkapitlet,  thi  hin  var  ved  gjentagne  Kapitulationer, 
som  bleve  ham  afnadte,  bleven  saa  indskrænket  af  dette,  at 
Landets  Regering  i  Virkeligheden  egentlig  fremdeles  forblev 
i  Domherrernes  Haand.  Deraf  er  det  begribeligt,  at  Admi- 
nistratoren fra  1623  hældede  til  Byens  Side;  med  Domka- 
pitlet stod  han  jo  allerede  saa  slet  som  mulig.  Dette  hang 
sammen  med  Religionssagerne. 

Markgrev  Christian  Wilhelm  havde,  som  en  fast  Tilhæn- 
ger af  den  protestantiske  Sag,  deltaget  i  de  Raadslagninger 
og  Forberedelser,  som  tilsidst  bevægede  Kong  Christian  IV  af 
Danmark  til  at  gribe  ind  i  den  Krig,  der  alt  i  nogle  Aar 
hærgede  Tyskland.  Han  havde  derved  paadraget  sig  Kejserens 
store  Mishag,  og  denne  betragtede  ham  allerede  nu  som  sin 
Fjende.  Forskrækket  derover  og  ogsaa  af  andre  Grunde  mod- 
satte Domkapitlet  sig  da  Administratorens  Planer,  navnlig  de 
af  ham  befalede  Rustninger  i  Stiftet.  Domkapitlet  indtog 
saaledes  strax  en  bestemt,  af  Kejseren  billiget  Stilling  i  den 
forestaaende  Kamp  og  haabede  paa  denne  Maade  at  afholde 
Rigsoverhovedet  fra  Indgreb  i  dets  Forhold.  Men  da  denne 
Fare  alligevel  tiltog,  segte  Dom  kapitlet  at  skaffe  sig  en  Mæg- 
ler hos  Kejseren  i  Kurfyrsten  af  Sachsen  og  valgte  derfor, 
den  8de  December  1625,  dennes  Sen  Avgust  til  Koadjutor 
mod  Christian  Wilhelms  Vilje.  Mén  snart,  efter  Sejren 
over  de  Danske,  kom  hele  det  nordlige  Tyskland  i  Kejserens 
Magt,  og  nu  begyndte  Katholikerne  strax  igjen  at  gjøre  For- 
dring paa  de  Kirkegodser,  der  tidligere  havde  været  i  deres 
Besiddelse.  Domherrerne  frygtede  med  god  Grund,  at  de  nu 
skulde  faa  en  katholsk  Erkebisp,  og  for  at  undgaa  det  er- 
klærede de  hellere  den  af  Kejseren  valgte  Christian  Wilhelm 
for  uværdig  og  valgte  August  til  Erkebisp  i  Stedet  for  ham. 
Men  Kejseren  havde  ikke  i  Sinde  at  lade  sig  affinde  for  saa 
godt  Kjeb.    Han  behøvede  nu  ikke  mere  at  tage  noget  Hen- 

syn  til  Kurfyrsten  af  Sachsen;  Paven  kasserede  paa  hans 
ønske  Augusts  Valg,  og  i  Januar  1629  blev  Kejserens  Sen, 
Erkehertug  Leopold  Wilhelm ,  udnævnt  til  Erkebiskop  af 
Magdeburg.  Man  begyndte  strax  med  Tvang  at  fordre  hans 
Hylding  i  Stiftet. 

Byen  Magdeburg  blev  nu  sat  paa  en  dobbelt  og  haard 
Preve.  Den  stod  i  et  bestemt  fjendtligt  Forhold  til  Domka- 
pitlet, havde  derimod  antaget  sig  Administratoren,  ja  end- 
ogsaa,  .i  Aarene  1623-25,  gjort  Hansestæderne  det  rigtignok 
forgjæves  Forslag  at  forny  et  snævrere  Forbund  og  optage 
hine  med  deri.  Dog  havde  den  nu  som  tidligere  bevaret  sin 
Selvstændighed  lige  over  for  Christian  Wilhelm ;  Byens  Magi- 
strat vægrede  sig  haardnakket  ved  at  tage  Del  i  Krigen  mod 
Kejseren  eller  optage  Landsherrens  eller  vel  endog  den  danske 
Konges  Tropper  indenfor  sine  Mure.  Man  vilde  bevare  sin 
Neutralitet  til  alle  Sider,  og  kun  i  dette  øjemed  skete  det 
da  ogsaa,  at  der  blev  hvervet  800  Mand,  og  at  det  nødven- 
dige Krigsmateriel  blev  bragt  i  Orden  i  Tøjhuset.  Men  denne 
Holdning  behagede  ganske  Kejseren  i  Begyndelsen,  og  han 
gav  flere  Gange  ved  forskjellige  Skrivelser  til  Byens  Myndig- 
heder sin  Tilfredshed  tilkjende.  Men  Kejser  Ferdinands  Sinde- 
lag forandrede  sig  snart,  da  nu  ogsaa  Magistraten  blev  nødt 
til  at  gaa  frem  mod  hans  egne  Tropper  som  mod  alle  de 
andre. 

Siden  Midten  af  Aaret  1625  holdt  Wallensteins  tøjlesløse 
Hær  hele  Erkestiftet,  med  Undtagelse  af  Byen,  besat  for  Kej- 
seren. Han  forlangte  fiere  Gange  af  denne  Optagelse  af  de 
kejserlige  Tropper,  men  mødte  stadig  en  ganske  afgjort  Væg- 
ring. I  Begyndelsen,  saa  længe  der  endnu  fandtes  bevæbnede 
Skarer  af  den  protestantiske  Union  i  Nærheden,  viste  W^ai- 
lenstein  sig  nu  ikke  meget  fortørnet  derover;  mensenere,  da 
Vaabenlykken  forøgede  Overmodet,  blev  Borgernes  vedholdende 
Uvilje  gjengjældt  med  aabenbart  Fjendskab  af  hans  Under- 
befalingsmænd. De  standsede  Tilførslen  til  Byen, .  indkrævede 
Skatter  og  Afgifter  rundt  om  paa  Landet  og  hindrede  endog 

Fiskernes  Sejlads  paa  Elben.  I  Januar  Alaaned  1629  blev 
Opfordringen  til  at  optage  kejserlige  Tropper  endnu  engang 
eftertrykkelig  fornyet.  Paa  den  gjentagne  bestemte  Vægring 
blokerede  den  kejserlige  Feltherre  Byen  i  Marts,  og  da  nu 
Borgerne  satte  sig  til  Modværge,  vare  de  allerede  i  Kejserens 
jøjne  Rebeller  og  Oprørere.  Men  Wallenstein  belejrede  Byen 
forgjæves  og  drog  derpaa  i  Slutningen  af  September  igjen 
bort  efter  at  have  modtaget  en  Sum  paa  10,000  Daler.  Hans 
Tropper  vedbleve  imidlertid  at  hærge  i  Omegnen. 

Den  vigtigste  Falge  af  denne  Belejring  var  nærmest  Op- 
høret af  det  gode  Forhold  mellem  Byen  og  Kejseren.  Men 
den  opæggede  ogsaa  stærkt  Gemytterne  og  vendt«  dem  især 
mod  Magistraten.  I  Spidsen  for  de  Utilfredse  stod  en  Oberst 
Schneidewin,  fiere  lutherske  Gejstlige,  en  Kjøbmand  Popping 
o.  fl.,  der  alle  vare  Tilhængere  af  Administratoren  og  alle- 
rede af  denne  Grund  bebrejdede  Raadet,  at  det  ikke  havde 
sluttet  sig  nærmere  til  Protestanterne ;  Præsterne  havde  endog 
flere  Gange  fra  Prædikestolen  hentydet  til,  at  Raadet  stod 
i  Forbindelse  med  de  Kejserlige  og  bestod  af  Forrædere. 
Uroligheden  steg  allerede  under  Belejringen  saa  \idt,  at  Hanse- 
stædernes Afsendinge  maatte  blande  sig  deri  og  i  Juli  1629 
bevægede  Raadet  til  ud  af  Byens  atten  Kvarterer,  de  saa- 
kaldte  aPlenipotenzer«,  provisorisk  at  optage  atten  af  Borger- 
skabet valgte  Medlemmer.  Efter  at  Belejringen  var  hævet, 
blev  denne  Bestemmelse  igjen  forandret  og  et  helt  nyt 
Raad  indsat  i  Marts  1630,  hvorved  Byens  Forfatning,  som 
havde  bestaaet  i  300  Aar,  blev  omordnet  efter  mere  demo- 
kratiske Principer.  Den  tidligere  Opposition  fik  ved  denne 
Forandring  Overhaand,  og  den  blev  bestyrket  i  sin  Forkjær- 
lighed  for  Protestantismen  derved,  at  Byen  bestandig,  trods 
Ophævelsen  af  Belejringen,  maatte  lide  meget  af  de  kejseriige 
Tropper,  og  at  Kejseren  ved  Udnævnelsen  af  sin  Søn  til  Erke- 
bisp  af  Magdeburg  gjorde  Fordring  paa,  at  Byen  skulde  finde 
sig  i  en  katholsk  Landsherre.  Katholikerne  i  Byen  jublede 
allerede  herover  og  forlangte  trodsig,    at   den  nye  Erkebisp 

skulde  hyldes,  og  at  Protestanterne  skulde  afstaa  alle  de  dem 
tillagte  kirkelige  Indtægter.  Det  var  før  stadig  blevet  nægtet, 
fordi  Byen  deri  saa  et  Middel  til  at  unddrage  sig  Landsher- 
reskabet og  umiddelbart  at  bevare  Kigsforholdet;  men  nu 
stillede  Sagen  sig  jo  saaledes,  at  man  ved  Vægringen  samti- 
dig fornærmede  baade  Kejseren  og  Landsherren.  Dette  fore- 
kom dog  de  fleste  mere  fordelagtigt  end  Anerkjendelsen  af 
Erkebispen ,  hvorved  jo  tillige  Protestantismen  vilde  blive 
bragt  i  stor  Fare.  Det  var  paa  denne  stigende  Uvilje  mod 
den  katholske  Sag  og  paa  Raadets  Besættelse  med  Tilhængere 
af  den  protestantiske,  at  Administratoren  støttede  sin  Sag. 

Efter  at  Unionen  var  bukket  under,  var  han  gaaet  til 
Sverige,  til  Gustav  Adolf.  Herfra  begav  han  sig  til  Ham- 
borg for  at  hverve  Tropper,  som  skulde  slutte  sig  til  Svenske- 
kongen, der  i  Juni  1630  var  landet  i  Pommern.  Denne 
havde  billiget  Markgrevens  Plan  igjen  at  sætte  sig  fast  i 
Erkebispestiftet,  men  dog  raadet  til  ikke  at  haste  for  meget 
med  Sagen,  men  hellere  først  for  et  Syns  Skyld  at  forhandle 
med  Kejseren  om  Restitutionerne  (Kejser  Ferdinands  Befaling 
til  Protestanterne  om  at  tilbagegive  Katholikerne  alle  fra 
1552  inddragne  Stifter  og  Kirkegodser),  for  at  han  selv  kunde 
faa  fast  Fod  i  Tyskland.  Men  Christian  Wilbelm  foretrak 
den  mere  lige  Vej.  Han  knyttede  Forbindelser  i  Magdeburg 
og  søgte  derpaa  som  tidligere  at  bevæge  Magistraten  til  at 
optage  en  Besætning  af  hans  Tropper  og  slutte  sig  fastere  til 
hans  og  Svenskernes  Sag.  Men  ogsaa  det  nye  Raad  nægtede 
dette,  skjønt  det  næppe  kunde  befrygte  Overgreb  fra  Admini- 
stratorens Side.  Forhandlingerne  herom  førtes  frem  og  til- 
bage, da  denne  endelig,  trods  den  svenske  Afsending  Stal- 
manns  Raad,  fattede  den  Beslutning  hemmelig  at  begive  sig 
med  ham  til  Magdeburg  og  saaledes  fremme  sin  Sag  i  egen 
Person.  Ukjendte  ankom  begge  om  Aftenen  den  7de  Avgust 
1630  til  Magdeburg.  Stalmann  gjenoptog  strax  sine  An- 
strængelser  for  at  bevæge  Raadet  til  at  slutte  sig  til  Gustav 
Adolf;     Administratoren  holdt  sig  derimod   endnu  skjult  til 

den  Ilte  Avgust,  drog  derpaa  under  det  strængt  protestan- 
tiske Folks  Jubel  til  Dorakirken,  tog  her  Del  med  i  Guds- 
tjenesten og  forhandlede  om  Eftermiddagen  personlig  med 
Eaadet  om  hans  Optagelse  og  om  Tilslutningen  til  Svenskerne. 
Efter  et  stormende  Mode  besluttede  man,  at  Byen  skulde 
staa  aaben  for  dem.  Faa  Dage  efter  blev  der  opsat  en  Over- 
enskomst derom,  som  Gustav  Adolf  stadfæstede  den  26de 
Avgust.  I  Følge  denne  gik  Byen  ind  paa  at  optage  Kongen 
saavel  som  Administratoren  indenfor  sine  Mure  under  Kri- 
gen, at  indrømme  deres  Tropper  Gjennemmarsch  —  af  stor 
Vigtighed  paa  Grund  af  Overgangen  over  Elben  — ,  ej  heller 
at  nægte  500  Mand  af  dem  Kvarter  og  overhovedet  at  slutte 
sig  til  dem  begge.  Kongen  tilsagde  den  da  Beskyttelse, 
lovede  at  være  lempelig  i  sine  Fordringer  og  at  opretholde 
alle  Byens  og  Borgerskabets  Rettigheder  paa  enhver  Maade. 

Christian  Wilhelm  lod  nu  strax  Hververtrommen  røre, 
og  alt  faa  Dage  efter  kunde  han  begynde  Fjendtlighederne 
mod  de  forhadte  Kejserlige.  Men  disse  vendte  sig  med 
forøget  Harme  mod  Byen,  der  jo  nu  saa  aabenbart  som  mulig 
havde  brudt  med  Kejseren;  dog  ogsaa  med  Kurfyrsten  af 
Sachsen  kom  Byen  i  en  farlig  Spænding,  thi  han  søgte  jo  endnu 
bestandig  at  skaffe  sin  Søn  Avgust  Stiftet,  og  hans  Raad  var 
endnu  for  kort  Tid  siden  blevet  forlangt.  Den  27de  Novem- 
ber gav  Kejseren  sin  afgjorte  Misbilligelse  tilkjende;  Borgerne 
svarede  undvigende  den  10de  December.  Endnu  i  samme 
Maaned  antoge  de  en  af  Svenskekongens  høje  Officerer  som 
Kommandant  i  Byen  og  viste  altsaa  endnu  større  Trods. 

Den  svenske  Hofmarschal  og  Oberst  Dietrich  von  Fal- 
kenberg, en  Hesser  af  Fødsel,  fandt  Magdeburg  allerede  tæt 
omgivet  af  Fjender.  Kun  forklædt  som  Sømand  lykkedes 
det  ham  at  komme  ind  i  Byen.  l  alkenberg,  hvem  snart  hele 
Ledelsen  blev  overgivet,  og  om  nvem  selv  en  afgjort  Mod- 
stander siger,  at  han  viste  sig  som  Mand,  udviklede  strax 
stor  Virksomhed.  Han  forøgede  Troppernes  Antal  i  Byen 
betydeUg  og  begyndte  med  -  stor  Iver  at  lade  Befæstningerne 

udbedre  og  udvide.  Udenværkerne  skød  han  videre  frem 
mod  Syd  for  paa  denne  Maade  at  dække  Forbindelsen  med 
Sachsen,  hvorfra  han  fik  mest  Munition,  Mundforraad  og 
Lejetropper.  Men  Obersten  indsaa  dog  snart,  at  hans  Stil- 
ling var  saare  betænkelig.  Trods  heldig  Hvervning  havde 
han  den  17de  Marts  1631  kun  noget  over  2,000  Mand,  hvor- 
for Borgerne  maatte  gj øre  Tjeneste  med  i  de  vidtløftige  Vær- 
ker. Han  skrev  allerede  dengang  til  sin  Konge:  «Hos  os 
staar  kun  lidt  til  Raadighed,  den  ene  Dag  kommer  og  gaar, 
som  den  bedst  kan,  efter  den  anden ».  I  Almindelighed  var 
han  godt  tilfreds  med  Magistrat  og  Borgerskab,  omendskjont 
de,  hvad  der  kan  høres  andet  Steds  fra,  ikke  altid  vilde  rette 
sig  efter  hans  Vilje.  Om  end  Falkenberg  ikke  tabte  Modet,  saa 
maatte  han  dog  sætte  sit  største  Haab  til  Undsætning  fra 
Kongen ,  som  da  ogsaa  alt  tidligere  paa  det  bestemteste 
havde  lovet  dette. 

Paa  den  Tid,  da  Obersten  skrev  hine  Breve,  var  Byen 
allerede  blokeret  af  en  betydelig  Hær.  Wallenstein,  som  tid- 
ligere havde  pint  Borgerne,  var  nu  rigtignok  styrtet  af  sine 
Modstandere;  men  Tilly,  der  havde  taget  Overkommandoen 
over  de  kejserlige  Tropper,  havde  alt  i  November  1630  holdt 
Krigsraad  i  Hameln  og  her  fremsat  det  Spørgsmaal,  hvorledes 
Magdeburg  vel  igjen  kunde  bringes  i  Kejserens  Magt.  Ilter 
som  altid  mente  Generalen,  Grev  Pappenheim,  der  ligesom  Tilly 
ansaa  Pladsen  for  Krigens  »Fundament  og  Midtpunkt«,  at 
2,000  Mand  Fodfolk  og  300  Ryttere  vare  tilstrækkelige  til 
igjen  at  bringe  Staden  til  Besindelse.  Tilly  bestemte  fore- 
løbig 4,000  Mand  til  dette  -Øjemed  og  afsendte  Pappenheim 
med  denne  Skare.  Grev  Mansfeld,  som  stod  med  2,000  Mand 
i  Nærheden  af  Magdeburg,  blev  desuden  stillet  under  Pappen- 
heims  Befaling.  Tilly  fulgte  langsomt  med  Hovedhæren.  Den 
29de  December  var  han  i  Halberstadt,  hvorfra  han  opfordrede 
Borgerskabet  til  igjen  at  underkaste  sig  Ktyseren,  hvormed 
der  naturligvis  vilde  have  været  forbundet  en  Anerkjendelse  af 
den   katholske  Erkebiskop.     Ogsaa  skrev  Overgeneralen  sam- 

tidig  til  Christian  Wilhelm,  men  maatte  hore  af  ham,  at 
han  ikke  havde  i  Sinde  som  tysk  Rigsfyrste  at  lade  sig  ind- 
skrænke i  sine  velerhvervede  Rettigheder.  Falkenberg  sogte 
at  bestikke  de  Kejserlige;  men  disses  Svar  lod,  at  man  for 
Fremtiden  vilde  lade  Overbringerne  af  saadanne  Ærinder 
hænge. 

Medens  disse  Forhandlinger  førtes,  var  Tilly  efter  kort 
Ophold  dragen  forbi  Magdeburg  for  at  standse  Gustav  Adolfs 
Fremskridt  i  Brandenburg  og  Pommern;  men  han  forsøgte 
forgjæves  at  faa  den  betydelig  svagere  Svenskekonge  til  at 
indlade  sig  i  et  aabent  Felttog.  I  Slutningen  af  Marts  drog 
han  igjen  mod  Magdeburg,  og  alt  den  5te  April  1631  var 
han  med  sine  30,000  Mand,  hvoriblandt  7,000  Ryttere, 
ganske  nær  ved  Byen.  I  de  paafølgende  Dage  begyndte 
Kampen  om  Udenværkerne,  som  indtil  Slutningen  af  Maane- 
den  samtlige  vare  tagne  af  de  Kejserlige.  Da  Falkenberg 
manglede  Tropper,  havde  han  allerede  førend  dette  Tab  truffet 
Anstalter  til  at  formindske  Fæstningsværkernes  Omfang  og 
derfor,  efter  Samraad  med  Administratoren,  foreslaaet  Raadet 
at  lade  Forstæderne,  først  Sudenburg  og  dernæst  ogsaa  Neu- 
stadt, nedbrænde  og  da  kalde  deres  Besætning  ind  i  Byen 
til  Hjælp  ved  Forsvaret.  Ugjerne  og  nølende  var  Magistra- 
ten gaaet  ind  derpaa,  og  begge  Forstæderne  bleve  i  April 
prisgivne  til  Flammerne.  Krigslarmen  ombruste  da  nu  saa  meget 
eftertrykkeligere  og  lydeligere  den  snævert  indesluttede  Stad. 

Fra  Dag  til  Dag  længtes  Borgerskabet  efter  Undsæt- 
ning. Da  Falkenberg  havde  listet  sig  ind,  bragte  han  den 
Efterretning,  at  hans  Konge  snart  vilde  komme  med  Undsæt- 
ning, ja,  denne  havde  endogsaa  ved  Afskeden  sagt  til  ham, 
at  han  maaske  vilde  betræde  Byen  tidligere  end.  Falkenberg. 
Men  da  dette  dog  ikke  var  sket,  formanede  den  virksomme 
Oberst  til  for  alting  ikke  at  tabe  Modet,  thi  Magdeburgs 
Tilstand  var  dog  visselig  ikke  saadan,  at  Kongen  havde  nødig 
for  dens  Skyld  at  udsætte  sin  Armé  og  styrte  den  i  Fare, 
hvorved  Byen  jo   selv   kun   vilde   komme  til  at  lide.    Den 

Tanke,  som  Falkenberg  her  udtalte,  var  uden  Tvivl  meget  al- 
mindelig og  havde  ogsaa  Indflydelse  paa  Kongens  Handle- 
maade.  Magdeburg  blev  nemlig  anset  for  en  stærk  Fæstning 
og  havde  jo  ogsaa  vist  sig  som  en  saadan,  baade  tidligere 
mod  Moritz  af  Sachsen  og  ogsaa  nu  for  faa  Maaneder  siden 
mod  Wallenstein.  Ogsaa  den  senere  Storm  viste  dens  Styrke. 
Det  var  derfor  vel  berettiget ,  at  Gustav  Adolf  ikke  ansaa 
Faren  for  saa  paatrængende  og  derfor,  baade  af  politiske  og 
militære  Grunde,  søgte  at  dække  sig  i  Ryggen,  førend  han 
skred  til  Byens  Undsætning.  Men  dette  var  ikke  saa  hurtig 
bragt  i  Orden,  thi  der  spildtes  megen  kostbar  Tid  med  For- 
handlinger om  de  nordtyske  Fyrsters  Tilslutning.  Den  gamle 
Bogislaw  af  Pommern  havde  vel  snart  føjet  sig,  men  Kur- 
fyrsten af  Brandenburg,  som  baade  nærede  Mistro  til  Gustav 
Adolf  og  frygtede  Kejseren,  gjorde  mange  Vanskeligheder, 
vilde  navnlig  ikke  indrømme  Kongen  de  vigtigste  Fæstninger 
i  sit  Land,  i  hvis  Besættelse  dog  netop  denne  saa  den  Sik- 
kerhed, som  han  trængte  til,  for  at  dække  det  Tog,  han 
havde  for  til  Magdeburgs  Undsættelse.  Først  den  7de  Maj 
fik  Gustav  Adolf  sin  Vilje,  idet  Kurfyrsten  *  da  først  overgav 
Fæstningen  Spandau  til  Svenskerne.  Efter  at  Kongen  havde 
opnaaet  dette,  traf  han  strax  Anstalter  til  at  komme  den 
haardt  truede  By  til  Hjælp.  Han  tænkte  at  drage  frem  over 
Potsdam  og  Brandenburg;  men  netop  som  han  ankom  til 
Potsdam,  fik  han  Efterretning  om  Byens  Indtagelse  og  fryg- 
telige -Ødelæggelse.  Gustav  Adolfs  Forberedelser  havde  saaledes 
været  lige  saa  frugtesløse  som  Magdeburgernes  velgrundede 
Forhaabninger,  idet  de  ved  Breve  og  Budskaber  stadig  vare 
blevne  underrettede  om,  at  det  var  hans  alvorlige  Vilje  at 
hjælpe  dem. 

De  ængstede  Borgere  havde  ogsaa  vendt  sig  til  Kurfyr- 
sten af  Sachsen  med  indtrængende  Bøn  om  Undsætning. 
Denne  havde  rigtignok  Tropper  nok,  og  efter  de  i  Leipzig  i 
Marts  fattede  Beslutninger  maatte  det  dog  engang  komme 
til  et  Brud  med  Kejseren,    saa   at  dette  Hensyn  kun   kunde 

hindre  ham  lidt.  Men  dengang  vilde  Kurfyrsten  dog  endnu 
undgaa  det,  og  hans  Stemning  mod  Magdeburgerne  var,  paa 
Grund  af  deres  Vægring  mod  Anerkjendelsen  af  hans  San, 
heller  ikke  meget  gunstig.  Borgerne  havde  da  ikke  andet 
at  stole  paa  end  sig  selv,  Falkenberg  og  deres  Mure. 

Faren  voxede  daglig,  Borgerskabets  atten  Kvarterer  vare 
nu  tagne  i  regelmæssig  Tjeneste  af  Falkenberg,  og  Tilly  mær- 
kede godt,  at  det  stod  slet  til  med  Forsvaret.  Den  4de  Maj 
opfordrede  han  i  Skrivelser  til  Eaadet,  Administratoren  og 
den  svenske  Stadkommandant  Byen  til  at  overgive  sig;  han 
omtalte  dens  hjælpeløse  Stilling,  men  Brevene  ere  dog  ikke 
skrevne  med  en  Sejrherres  trodsige  Overmod.  Man  mærker 
aabenbart  Indflydelsen  af  Frygten  for  den  fremrykkende  Gu- 
stav Adolf,  som  just  dengang  havde  givet  de  Kejserlige  en 
Prøve  paa  sin  Krigskunst  ved  Bestormelsen  af  Frankfurt  og 
Landsberg.  I  Byen  var  der  mange,  som  begyndte  at  tabe 
Modet;  mange  grebe  ogsaa  gjerne  denne  Lejlighed  for  i  det 
mindste  at  vinde  Tid.  Fra  denne  Side  blev  der  gjort  det 
Forslag  at  drage  Kurfyrsterne  af  Brandenburg  og  Sachsen 
ligesom  ogsaa  Hansestæderne  med  ind  i  Kaadslagningerne, 
i  hvilket  øjemed  Byen  udbad  sig  Fripas  af  den  fjendtlige 
General  for  deres  Gesanter.  Der  blev  vexlet  flere  Breve 
derom,  indtil  endelig  Tilly  skrev  den  18de  Maj,  at  han  vel 
gjerne  vilde  sende  Passerne,  men  at  det  vistnok  var  for  sildigt 
til  saadanne  Forhandlinger,  som  jo  dog  vare  forgjæves.  Trom- 
peteren, som  overbragte  dette  Svar,  var  om  Morgenen  den 
20de  Maj  endnu  i  Byen.  Paa  Grund  af  Sagens  Vigtighed 
havde  Eaadet  foretrukket  den  19de  Maj  at  forespørge  hos 
hele  Borgerskabet,  om  det  vilde  indlade  sig  med  Tilly  i 
Overenskomst  eller  ikke.  De  atten  Bykvarterer  udtalte  sig 
forskjelligr,  nogle  for  Forhandlingen,  nogle  imod  den,  medens 
andre  helst  vilde  overlade  hele  Sagen  til  Eaadet,  hvilket  da 
ogsaa  skete  ganske  af  sig  selv.  Hen  paa  Eftermiddagen  den 
19de  Maj  forsamlede  Byens  Fædre  sig,  hørte  her  nu  ogsaa 
af  Skytsherren   Guericke,    at  Værkerne  havde  lidt  betydelig 

paa  mange  Steder,  og  besluttede  tilsidst  efter  megen  Talen 
for  og  imod  at  gaa  ind  paa  de  af  Tilly  foreslaaede  Under- 
handlinger. Da  Falkenberg  hørte  dette,  bad  han  om,  at  Sa- 
gens endelige  Afgjørelse  maatte  blive  udsat  til  den  næste 
Morgen  Kl.  4;  da  vilde  han  ogsaa  indfinde  sig  paa  Raad- 
huset,  saa  at  man  i  Fællesskab  kunde  tage  Bestemmelse  om 
Overenskomsterne.  Oberstens  Forslag  blev  antaget  af  Eaadet. 
Medens  dette  foregik  i  Byen,  havde  den  gamle  Tilly 
udenfor  samlet  sit  Krigsraad,  da  han  uden  Tvivl  ikke  lovede 
pig  noget  godt  Udfald  af  Underhandlingerne.  Vel  var  der 
rigtignok  opnaaet  store  Fordele  mod  Byen :  Pappenheim  havde 
endnu  for  faa  Dage  siden  med  Held  beskudt  en  Skanse  ved 
Fischerthor;  Mansfeld  havde  ogsaa  sprængt  en  anden  Skanse  med 
en  Mine,  og  de  kejserlige  Tropper  stode  tæt  op  til  Murene; 
men  det  sureste  Arbejde  var  dog  endnu  tilbage,  og  om  Ud- 
faldet var  den  krigserfarne  Overfeltherre  bestandig  i  stor  Tvivl. 
Angrebet  maatte  hovedsagelig  ske  fra  to  Sider.  Om  den  ene 
var  det  meget  vel  bekjendt,  at  her  var  et  «saare  højt  Bol- 
værk, saa  at,  om  ogsaa  Bymuren  var  bestegen  og  indtaget, 
var  man  dog  ikke  paa  Bolværket«;  om  den  anden  vidste 
Tilly,  at  omendskjønt  Pappenheim  allerede  stod  ved  Palli- 
saderne,  kunde  dog  »Bolværket  og  Volden  kun  bestiges  gjen- 
nem  en  smal  Port  gjennem  et  Taarn«.  Men  Sagen  maatte 
alligevel  bringes  til  en  Ende,  thi  Gustav  Adolf  rykkede  nu 
virkelig  frem;  hans  Ankomst  blev  hver  Dag,  ja  hver  Time 
frygtet  af  de  Kejserlige.  Tilly  maatte  undgaa  at  lade  sig 
overraske  af  ham  i  sin  spredte  Stilling  udenfor  Magdeburg. 
Det  synes  at  staa  i  Forbindelse  hermed,  at  den  gamle  Felt- 
herre, til  Magdeburgernes  ikke  ringe  Glæde,  den  19de  Maj 
lod  nogle  Feltstykker  kjøre  bort  fra  Sudenburg- Siden  og 
senere  i  fuldt  Alvor  lod  Krigsraadet  forelægge  det  Spørgs- 
maal,  om  man  skulde  drage  bort  eller  vove  en  Storm?  Tilly 
selv  synes  at  have  været  af  den  Anskuelse,  at  Belejringen 
burde  opgives.  Men  ivrig  skal  da  Pappenheim  have  forlangt 
Stormen   og    det   allerede    tidlig   den   næste   Dags   Morgen. 

Overgeneralen  gav  sin  Indvilligelse,  efter  at  de  andre 
Krigsøverster  havde  billiget  den  kjække  Førers  Mening,  og 
saaledes  blev  der  i  al  Stilhed  om  Natten  mellem  den  19de 
og  20de  gjort  Anstalter  af  de  Kejserlige  for  tidlig  om  Morge- 
nen den  følgende  Dag  at  tage  Byen  med  Storm.  Men  da 
nu  Pappenheim  og  de  andre  Underbefalingsmænd  ved  den  af- 
talte Tid  ventede  paa  Tegnet  til  Angreb,  fik  de  i  Stedet 
derfor  en  ny  Indbydelse  til  et  Krigsraad.  Den  gamle  Tillys 
Betænkeligheder  vare  igjen  vaagnede,  et  sikkert  Tegn  paa,  at 
det  visselig  ikke  stod  saa  slet  til  med  Magdeburg.  Men  da 
Krigsraadet  ogsaa  nu  fastholdt  sin  Anskuelse,  blev  der  dog 
sagt,  at  det,  da  det  allerede  var  lys  Dag,  var  for  sent  at 
storme;  men  en  gammel  italiensk  Oberst  skal  have  været  af 
en  anden  Mening  og  mindet  om  Exemplet  fra  Maastricht,  hvor 
Alexander  Farnese  ligeledes  havde  stormet  om  Dagen.  Dette 
bar,  fortælles  der,  gjort  Udslaget.  Stormen  blev  da  atter 
besluttet,  og  Tilly  lovede  at  give  Tegnet  til  Angreb  med  sex 
Kanonskud  Klokken  7.  Løsenet  skulde  være  »Jesus  Maria«. 
Under  alt  dette  forhandlede  Falkenberg  med  Raadet  i 
Byen.  Han  var  paa  ingen  Maade  tilbøjelig  til  at  gaa  ind 
paa  den  kejserlige  Feltherres  Forslag,  men  vilde  meget  mere 
fortsætte  Forsvaret  med  al  Magt.  Da  han  for  faa  Dage  siden 
havde  faaet  den  lidet  glædelige  Efterretning,  at  Krudtet  snart 
helt  var  opbrugt,  greb  han  strax  til  ihærdige  Forholdsregler 
for  at  erstatte  Manglen  ved  Hjælp  af  det  endnu  rigelig  for 
Haanden  værende  Salpeter.  Omhyggelig  lod  han  Voldene 
bevogte  ogsaa  samme  Nat,  fra  den  19de  til  20de  Maj,  viste  selv 
den  vante  Virksomhed  ved  denne  Lejlighed,  var  alle  Vegne  tilstede, 
indtil  han  begav  sig  op  paa  Raadhuset  til  det  Dagen  forud 
aftalte  Møde.  Dette  har  vistnok  fundet  noget  senere  Sted,  end 
det  var  foreslaaet  af  ham.  Paa  Fæstningsværkerne  blev  det 
ved  Daggry  noget  tommere.  Borgerne  vare  trætte  af  den 
idelige  Nattetjeneste  og  anede  ikke  nogen  Fare  fra  Fjendens 
rolige  Lejr,  de  forlede  derfor  for  største  Delen  Voldene,  der 
som  Følge  heraf  kun  vare  svagt  besatte.   Ogsaa  de  udstillede 

Vagtposter  hengave  sig  for  en  ikke  ringe  Del  til  en  fordær- 
velig Sikkerhed,  saa  at  de  mere  vare  beskæftigede  med  an- 
dre Ting  end  med  de  Pligter,  de  skulde  opfylde. 

Ikke  saaledes  paa  Eaadhuset.  Her  havde  Magistraten 
forsamlet  sig  i  et  Værelse,  i  et  andet  anstrængte  Falkenberg 
sig  for  at  overbevise  Stalmann  om,  at  der  vistnok  snart  vilde 
komme  Undsætning  fra  Svenskekongen,  medens  Administra- 
torens Kaader,  der  begge  vare  til  Stede  og  meget  ivrige,  søgte 
at  overtyde  de  fra  Magistraten  deputerede  Herrer  om  det 
samme,  og  at  hver  Times  Opsættelse  ikke  vilde  være  at  be- 
tale med  en  Tande  Guld.  Forhandlingerne  vare  alt  blevne 
førte  en  god  Stund,  da  Eaadet  fra  Værelset  ved  Siden  af  lod 
sige,  at  det  var  blevet  meldt,  at  Fjenden  i  meget  stort  An- 
tal drog  ind  i  de  nedbrændte  Forstæder.  En  Borger  bekræf- 
tede snart  fra  Volden  denne  Efterretning  og  føjede  til,  at  der 
holdt  fuldtop  af  Ryttere  baade  bag  Højene  og  de  lave  Enge. 
«Jeg  vilde  ønske,  at  de  Kejserlige  vilde  understaa  sig  til  at 
storme,  de  skulde  visselig  blive  modtagne  saaledes,  at  det 
vilde  bekomme  dem  ilde«,  var  den  tapre  Oberstes  Svar,  og 
rolig  vedblev  han  da,  for  først  at  være  vis  i  sin  Sag  her,  at 
optælle  alle  de  Grunde,  som  han  havde  at  forebringe  mod  en 
Kapitulation.  Da  blæste  Vægteren  i  St.  Hanstaarnet  plud- 
selig Storm  og  stak  den  hvide  Krigsfane  ud;  det  var  vel 
omtrent  Klokken  syv. 

Medens  der  var  Ro  i  Staden,  havde  der  været  Liv  i  den 
fjendtlige  Lejr.  Tilly  gav  ikke,  som  han  havde  lovet.  Tegnet 
til  den  aftalte  Tid;  men  Pappenheim  formaaede  nu  ikke  mere 
at  styre  sit  vilde  Mod,  han  brød  løs  paa  eget  Ansvar.  Stor- 
men paa  Nordsiden  af  Byen  var  anvist  ham,  hvor  før  Neu- 
stadt havde  hgget.  Paa  to  Steder  førte  han  her  sine  Skarer 
frem  til  Angreb.  Kroater  rede  omkring  den  tidligere  be- 
skudte, runde  Skanse  og  naaede  da  til  Fischerthor,  som 
aaben  blev  forsvaret  af  Fiskerne.  Snart  vare  disse  overvældede 
og  maatte  give  Vejen  fri  for  Fjenden,  som  nu  plyndrende 
kastede  sig  over  de  nærliggende  Huse  i  dette  Kvarter.    Med 

talrige  Tropper  trængte  Pappenheim  selv  frem  mod  Neustådter- 
Volden.  Besætningen  var  her  vant  til  at  have  Fjenden  meget 
nær;  derfor  havde  den  været  mindre  opmærksom  paa  Farens 
Nærhed,  og  heraf  kan  man  forklare  sig  den  store  Overraskelse 
ved  det  pludselige,  heftige  Angreb.  For  at  spare  paa  Lun- 
terne, som  der  var  felelig  Mangel  paa,  vare  kun  Skildvag- 
ternes tændte.  Saaledes  kunde  kun  disse  sætte  sig  til  Mod- 
værge; men  de  evnge  maatte  paa  samme  Tid  gribe  Geværet, 
antænde  Lunterne  og  gjare  Modstand,  hvilket  ikke  alene  var 
dem  umuligt,  men  ogsaa  bevirkede,  at  de,  der  ellers  harte 
til  de  bedste  Soldater,  nu  slet  ikke  gjorde  noget  til  Voldens 
Forsvar,  men  meget  mere  ilsomt  trak  sig  tilbage  gjennem 
den  snevre  lille  Port,  Tilly  tidligere  havde  omtalt,  til  de 
højere  liggende  Befæstninger.  Samtidig  med  dem  trængte 
Fjenden  frem  her,  fandt  en  Forsamling  hensunken  i  Morgen- 
andagt ,  overvældede  den ,  stormede  videre  frem  og  var 
snart  i  Besiddelse  af  Neustådter- Volden.  Fra  to  Sider  kunde 
nu  Pappenheim  drage  Forstærkning  til  sig,  og  det  var  hans 
Lykke;  thi  han  fandt  snart  fortvivlet  Modstand,  saa  at  her, 
efter  hans  eget  Udsagn,  Udfaldet  to  Timer  i  Træk  var  meget 
tvivlsomt. 

Det  var  Falkenberg  selv,  som  kastede  sig  mod  den  kej- 
serlige General.  Da  Vægteren  blæste  Storm,  meldtes  det 
ogsaa  snart  den  svenske  Oberst  af  hans  egen  Page,  hvor  stor 
Faren  var,  og  at  Fjenden  allerede  skulde  være  paa  Murene  i 
Neustadt.  Hurtig  traf  han  de  fornødne  Foranstaltninger, 
svingede  sig  paa  sin  Hest,  hentede  fra  et  kun  lidt  truet  Sted 
i  egen  Person  et  fortræffeligt  Regiment  og  kastede  sig  selv  med 
al  Kraft  mod  Pappenheims  Tropper,  medens  Trommerne  bleve 
rerte,  medens  der  blev  blæst  Storm,  og  Soldater  som  Borgere 
bleve  ordnede  til  Forsvar.  I  Begyndelsen  gik  det  ogsaa  ret 
heldigt.  Fjenden  tabte  her  omtrent  halvt  saa  meget  Mand- 
skab, som  der  overhovedet  var  af  ordentlige  Soldater  i  Byen. 
Borgerne  satte  sig  saa  tappert  mod  den  Qendtlige  Fremtræn- 
gen  og  med  saa  vedholdende  Iver,  at  Pappenheims  Plan,  ved 

Antændelsen  af  to  Huse  at  drage  dem  bort  fra  Fægtningen 
og  fjerne  dem  til  Slukning,  ikke  var  til  nogen  Nytte.  Husene 
brændte  over  en  Time,  saaledes  fortæller  en  af  Pappenheims 
Folk,  klart  som  et  Lys,  men  Borgerne  bleve  alligevel  under 
Vaaben.  Men  da  nu  de  Kejserlige  bestandig  trak  flere  Trop- 
per til  og  tilsidst  ogsaa  forte  Kytteri  med  paa  Kamppladsen, 
da  maatte  vel  Sejren  overlades  til  deres  Overmagt.  Falkenberg 
blev  paa  dette  afgjorende  Sted,  hvis  nøjagtige  Beliggenhed  egent- 
lig ikke  er  rigtig  bekjendt,  haardt  saaret;  han  lod  sig  bære  ind 
i  et  nærliggende  Hus,  hvor  han  senere  led  Flammedjøden.  Ogsaa 
en  anden  høj  Officier  blev  dødelig  saaret,  medens  Folket,  som 
nu  var  uden  Farer  og  trængt  fra  alle  Sider,  blev  splittet  ad 
og  slaaet.  Forgjæves  var  det,  at  Oberst  Aslar  kastede  sit 
Kytterregiment,  og  hvad  han  ellers  havde  kunnet  opdrive,  mod 
Fjenden;  ogsaa  han  maatte  vige  for  Overmagten.  Endnu 
mindre  lykkedes  det  Magistraten,  som  fra  Torvet  uddelte  sine 
Befalinger,  ved  udsendte  Trommeslagere  at  opnaa  en  Over- 
enskomst med  Fjenden;  ingen  af  dem  er  igjen  bleven  set, 
og  ustandselig  trængte  nu  Pappenheim  frem  med  det  største 
Kaseri. 

Allerede  dengang,  ligesom  nu  til  Dags,  laa  Byen  Magdeburg 
langs  hen  ad  Elbens  venstre  Flodbred.  Pappenheims  Forbin- 
delse med  Tilly,  der  stod  paa  Byens  sydlige  Side,  kunde 
derfor  kun  vanskelig  vedligeholdes,  og  den  tapre  General 
kunde  heller  ikke  saa  let  støttes  af  nogen  af  de  andre  Befa- 
lingsmænd. Pappenheim  havde  derfor  hele  den  heftigste  Bel 
af  Kampen  at  bestaa;  først  Klokken  otte,  da  Borgerne  intet 
Steds  mere  bleve  overraskede,  gav  Tilly  det  aftalte  Tegn. 
Nu  stormede  de  Kejserlige  frem  fra  alle  Sider.  Nærmest 
ved  Pappenheim  fandt  Hertugen  af  Holstein  en  meget  heftig 
Modstand,  mod  hvilken  sikkert  hele  hans  Magt  vilde  være 
strandet,  hvis  ikke  Byens  Forsvarere  tilsidst  vare  blevne  an- 
grebne i  Ryggen  af  de  allerede  indtrængte  Kejserlige.  Men 
saaledes  maatte  de  tapre  ogsaa  her  endelig  vige,  hvorpaa 
Krokenthor  blev  aabnet   og  nu  frembød  Fjenden  en  bekvem 

Adgang.  Dog  endnu  bestandig  bølgede  en  forbitret  Kamp 
igjennem  Byens  Gader,  indtil  Kanonkugler  dreve  den  vilde,  • 
brogede  Blanding  af  Borgere  og  Soldater  fra  hinanden.  Det 
var  Tilly  selv,  som  havde  ladet  Stykkerne  kjere  op.  Der  for- 
tælles, at  Pappenheim  havde  meldt  den  gamle  Feltherre  sin 
heldige  Fremtrængen,  men  at  denne  i  Begyndelsen  slet  ikke 
vilde  fæste  nogen  Lid  dertil.  Dog  snart  efter  begav  han  sig 
til  Byens  Nordside,  lod  her  en  ubevogtet  Port  opbrj'de  og 
trængte  nu  i  Spidsen  for  sine  tro  Mænd  ind  der.  Saaledes 
fyldtes  Byen  bestandig  mere  og  mere  med  kejserlige  Krigere. 
Voldene  mod  Vest  og  Syd  bleve  rigtignok  endnu  bestandig 
forsvarede  med  al  Magt,  og  den  kejserlige  General  Mansfeld 
blev  her  endog  slaaet  tilbage  med  store  Tab;  men  hvor  tap- 
pert end  Administratoren  her  kæmpede  i  egen  Person,  hvor 
mandhaftig  han  end  gik  Fjenden  i  Møde,  der  faldt  ham  i 
Ryggen ,  maatte  han  dog  tilsidst  bukke  under  og  blev, 
baade  udplyndret  og  haardt  saaret,  ført  bort  som  Fange. 
Igjennem  den  forfærdelige  Larm  lød  nu  henimod  Klokken  ti 
det  tusindfoldige  Sejrsraab:  Alt  vundet,  Alt  vundet!  Magde- 
burg var  erobret. 

Dog  nu  hændtes,  som  Tilly  meldte  Kurfyrsten  af  Baiern, 
en  stor  Ulykke.  Medens  Byens  Mure  endnu  gjenløde  af  den 
vildeste  Krigslarm,  medens  der  blev  kæmpet  her  og  hist  af  den 
tøjlesløse  Soldateske  begaaet  de  afsky ligste  Raaheder,  medens 
dyrisk  Vildhed  blev  udvist,  værgeløse  Borgere  udplyndrede 
og  stødte  ned,  medens  Husene  allerede  overalt  med  Vold 
bleve  opbrudte  og  af  rovbegjærlige  Hænder  gjennemsøgt« 
fra  Kjælderen  til  det  øverste  Loftsrum,  medens  Forfærdelse 
og  Angst,  Sejrsjubel  og  den  rædsomste  Uorden  havde  ud- 
bredt sig  til  de  fjerneste  Afkroge  af  Staden,  hævede  sig,  ikke 
alene  paa  det  Sted,  hvor  Pappenheim  havde  lagt  to  Huse  i  Aske, 
men  ogsaa  paa  mange  andre  Punkter  mægtige  Røgskyer,  der 
i  Begyndelsen,  som  det  synes,  kun  lidet  bleve  paaagtede, 
men  snart  bleve  baade  Ven  og  Fjende  til  Fordærvelse.  Gud, 
saaledes  triumferede  Papisterne,  vil  ikke  alene  lægge  Kjættere 

Jøde  med  Sværdet,  men  ogsaa  med  Ilden.  Men  det  forfær- 
delige Element  ravede  dem  selv  deres  Sejrs  bedste  Frugt; 
thi  da  nu  snart,  som  der  udtrykkelig  føres  Vidnesbyrd  om, 
en  stærk  Stormvind  rejste  sig,  hvis  Ketning  vexlede  fra 
den  ene  Himmelegn  til  den  anden,  udbredte  Flammerne  sig 
rask  over  hele  Byen,  saa  at  der  om  Middagen  allerede  ikke 
mere  var  at  tænke  paa  at  slukke.  Det  er  muligt,  at  Krudt- 
forraad,  som  vare  fordelte  i  Borgernes  Huse,  kunne  have  havt 
nogen  Indflydelse  paa  Ildens  raske  Udbredelse;  men  efter  at 
nu  det  fjendtlige  Element  var  steget  til  saadan  en  Heftighed, 
havde  inden  faa  Timer  mange  Mennesker  fundet  deres  Død  i 
Flammerne,  vel  henimod  20,000  Borgere  og  Soldater  af  begge 
Partier.  De  øvrige  bleve  af  Heden  drevne  ud  af  Byen  eller 
til  et  af  de  faa  Tilflugtsteder.  Tilly  selv,  der  ved  Sudenbur- 
ger-Porten  søgte  at  redde,  hvad  der  var  at  redde,  befalede 
sine  Soldater  at  forlade  Byen;  kun  Portene  og  en  Del  af 
Voldene  forbleve  endnu  besatte.  Dog  det  løsladte  Elements 
Raseri  var  altfor  stærkt  til  længe  at  kunne  holde  ud,  og  alle- 
rede den  næste  Dag  turde  de  kejserlige  Soldater  vove  sig  ind 
mellem  de  øde  Hobe  af  Ruiner,  som  nu  betegnede  det  Sted, 
hvor  den  engang  saa  vidtberømte,  herlige  Stad  Magdeburg 
havde  ligget,  men  Luften  var  endnu  saa  opfyldt  af  Hede  og 
Ueg,  at  mange  maatte  bøde  med  Livet  for  deres  Begjærlighed 
efter  Bytte  og  kvaltes.  Andre  havde  rigtignok  været  hel- 
digere; de  trængte  alt  paa  denne  første  Dag  ind  i  de  med 
Grus  og  Brokker  fyldte  Kjældere  for  at  hente  de  værdifulde 
Sager  frem  for  Dagens  Lys,  som  vare  blevne  skjulte  her  af 
Borgerne.  Metalklumper  bleve  søgte  frem,  som  Ildens  Kraft 
havde  dannet,  og  som  nu  i  lang  Tid  vare  en  meget  søgt 
Handelsartikel.  I  de  underjordiske  Rum  fandt  Soldaterne 
endnu  megen  Vin  og  andre  berusende  Drikke,  og  nu  kjendte 
Tøjlesløsheden  ingen  Grænse  mere;  der  blev  drevet  uhyggelig 
Spot  og  Haan  med  de  « stegte«)  eller  kvalte  Menneskelege- 
mer, og  i  et  tre  Dages  vildt  Gildeslag  holdt  de  Kejserlige  sig 
skadesløse  for  det  Tab  af  Bytte,    som    var   foraarsaget   dem 


Magdeburgs  Ødelæggelse.  105 

ved  Byens  ødelæggelse.  "  Det  var  »Magdeburgs  Hejlidsfest», 
over  hvilken  en  samtidig  Digter  udbryder  i  dette  Klagemaal: 

Ingen  Tyrk,  Tyran  og  Hedning 

Kunde  fare  værre  frem; 

Djævlen  selv  i  Helveds  Afgrund 

Penser  ud  ej  saadan  Synd! 
Den  gamle  Tilly  skal  ikke  have  anordnet  nogen  Glædes- 
fest for  at  hajtideligholde  sin  Sejr.  Han  var  rigtignok  draget 
ud  for  atter  at  gjere  Magdeburg  Kejseren  underdanig,  og 
dett«  Maal  havde  han  naaet:  men  han  havde  tillige  ogsaa 
villet  vinde  »Krigens  Fundament  og  Centrum«,  og  dette 
maatte  være  den  store  Vaabendaads  nærmeste  øjemed.  Nu 
fandt  han  i  Stedet  derfor  en  stor  og  ede  Grav,  »en  tom  Rede, 
der  ikke  nyttede  ham  meget » ,  og  i  hvilken  truende  Farer 
ikke  engang  lode  ham  komme  til  Nydelsen  af  Hævnens  Til- 
fredsstillelse. Overanføreren  forbedrede  slet  ikke  sin  Stilling 
ved  denne  Sejr.  Han  skrev  selv  til  Maximilian;  »Ved  dette 
Udfald  er  endnu  intet  opnaaet  for  Sagens  Gang,  og  Faren 
har  ingen  Ende,  da  de  protesterende  Stænder  uden  Tvivl 
ville  samle  sig  i  desto  stærkere  Had  derover«.  Feltherren 
indsaa  ogsaa  meget  godt,  at  Folgen  af  Erobringen,  øde- 
læggelsen af  Nordtysklands  betydeligste  By,  vilde  blive  en 
svær  Anklage  mod  hans  Parti  og  ham  selv  i  alle  deres 
Øjne,  som  hemmelig  eller  aabenbart  arbejdede  mod  Liga'ens 
Planer.  Den  offentlige  Mening,  som  begge  religiøse  Partier 
dengang  lagde  saare  megen  Vægt  paa,  kunde  kun  misbilli- 
gende vende  sig  bort  fra  Ophavsmændene  til  en  saa  grufuld 
Krigsdaad.  Og  om  Tilly  end  havde  en  nok  saa  ren  Sam- 
vittighed, maatte  han  dog  af  hin  Grund  vel  endog  befrygte, 
at  Kejseren  og  Kurfyrsten  vilde  vise  sig  unaadige  mod  ham, 
naar  han  ikke  kunde  rense  sig  for  den  nær  liggende  Mistanke, 
at  han  selv  havde  foranlediget  Ulykken.  Med  i  Sandhed 
tungt  Hjerte  skrev  da  ogsaa  den  gamle  Feltherre  til  den  ham 
venlig  sindede  Infantinde  Isabella:  »Vel  var  det  et  ligesaa 
ynkværdigt  som  mindeværdigt  Skuespil  at  se  en  saa  smuk  og 

vidtberømt  Stad  i  Løbet  af  faa  Timer  bragt  til  den  yderste 
-Ødelæggelse«.  Og  ikke  alene  i  Ord,  men  ogsaa  i  Gjerning 
har  Tilly  ved  denne  Lejlighed  vist  en  Hjertets  Mildhed,  som 
ellers  laa  ham  fjern;  dog  var  den  rigtignok  stadig  forbunden 
med  den  Bestræbelse  at  afvise  Mistanken  om  Brøden  fra  sig 
selv  og  vælte  den  over  paa  dem,  som  selv  tungest  maatte  lide 
ved  den  svare  Tilskikkelse. 

Den  22de  Maj  holdt  Generalen  sit  Indtog  mellem  Rui- 
nerne af  den  af  ham  besejrede  Stad.  Kun  Domkirken  og 
nogle  faa  andre  Bygninger  ragede  frem  af  Grushobene.  Der- 
hen, til  Domkirken,  vendte  Tilly  sin  Ganger.  Mange  ulykke- 
lige, som  vare  flygtede  ind  i  dette  Gudshus,  imødesaa  med 
ængstelig  bankende  Hjerter,  hvad  han  havde  besluttet.  Han 
viste  sig  naadig,  tilsagde  dem  sin  Beskyttelse  og  lod  Mad  og 
Drikke  uddele  blandt  de  halvt  forhungrede.  Tre  Dage  der- 
efter betraadte  han  atter  Domkirken.  Det  gjaldt  om  ved  et 
højtideligt  Tedeum  at  forkynde  Verden,  at  Gud  havde  forlenet 
de  kejserlige  Krigsmænd  Sejren,  og  at  han  nu  ved  Kejser  Otto 
den  stores  Grav  igjen  vilde  tilbedes  efter  den  gamle  Kirkes  Vis. 

I  samme  Stund,  da  Tilly  udøvede  Naadens  skjønne  Ret, 
var  der  allerede  afgaaet  officielle  Beretninger  fra  ham  for 
ogsaa  i  W^ien  og  Miinchen  at  forkynde  Efterretningen  om 
Sejren.  Begge  Skrivelser  ere  daterede  den  21de  Maj  og  til- 
dels ordret  ens.  Dog  forholdt  Tilly  Kejseren  den  hele  Sand- 
hed og  angav  med  paafaldende  Forsigtighed  ingen  Aarsag  til 
Ildebranden.  Det  hedder  kun  om  denne:  den  havde  «ene 
paa  Grund  af  den  store  Hede  og  under  Tumulten  slet  ikke 
kunnet  slukkes,  men  Ulykken  havde  grebet  saa  vidt  om  sig, 
at  Byen  for  en  stor  Del  var  bleven  lagt  i  Aske«.  I  Brevet 
til  Kurfyrsten  meddelte  dog  Tilly  den  fulde  Sandhed,  at  nemlig 
«hele  Byen,  med  Undtagelse  af  det  høje  Domkapitel  og  nogle 
faa  Huse,  var  bleven  lagt  i  Aske».  Men  ved  Siden  heraf  be- 
skyldte Overgeneralen  i  denne  Skrivelse  Borgerne  for,  at  de  havde 
«i  den  Hensigt,  saaledes  som  de  Fangnes  Udsagn  alminde- 
lig lyder,   at  Erobringen  ikke  skulde  komme  vore  til  Gode, 

selv  med  Flid  og  ex  malitia  stukket  Byen  i  Brand  ved  hist 
og  her  henlagt  Krudt ».  Det  har  aabenbart  været  Tilly  meget 
om  at  gjøre  at  udbrede  denne  Efterretning  og  skaffe  den 
Tiltro.  Endnu  noget  mere  udspunden  blev  hin  Fortælling 
udbredt  strax  efter  Indtagelsen  i  periodisk  udkommende  Skrif- 
ter som  ogsaa  i  enkelte  smaa  Flyveblade  med  den  Angivelse, 
at  Falkenberg  ofte  havde  formanet  Borgerne  til,  saafremt 
Fjenden  skulde  komme  ind  i  Byen,  at  stikke  den  i  Brand, 
for  at  han  ikke  skulde  faa  og  nyde  det,  han  havde  stræbt  og 
sukket  saa  længe  efter,  og  endog  drage  dem  ind  under  det 
pavehge  Aag.  Hele  Indholdet,  ja  endog  mange  enkelte 
Vendinger,  som  ordret  ere  tagne  af  Beretningerne,  bevise,  at 
Feltherren  har  foranlediget  disse  Fremstillinger  af  Begiven- 
heden, eller  at  de  dog  ere  fremkomne  i  hans  Aand.  Ogsaa 
Beretningerne  fra  flere  hejere  Officerer  i  det  Tilly'ske  Hoved- 
kvarter udtalte  sig  paa  samme  Maade  om  Ildens  Opkomst 
med  de  samme  eller  dog  indbyrdes  lignende  Udtryk.  Ogsaa 
disse  Beretninger  ere  tildels  benyttede,  for  igjennem  Flyve- 
blade at  indvirke  paa  den  offentUge  Mening.  Saaledes  søgte 
altsaa  Tilly  og  hans  Tilhængere  at  udbrede  den  Efterretning, 
at  Magdeburg  var  bleven  odelagt  af  sine  egne  Borgere.  Ingen 
kunde,  hvad  der  ellers  laa  saa  nær,  gjøre  den  kejserlige  Felt- 
herre nogen  Bebrejdelse  for  Byens  Ødelæggelse,  saafremt  hin 
Fortælling  fandt  Tiltro.  Derfor  have  ogsaa  kun  faa  af  hans 
PubUcister  fundet  det  aødvendigt  endnu  udtrykkelig  at  er- 
klære, at  Ilden  «var  opstaaet  mod  Hs.  Excellences  Vilje«, 
eller  »at  den  skjønne  Stad  Magdeburg  ikke  var  bleven  an- 
tændt af  de  kejserlige  Soldater«.  Imidlertid  var  det  dog  de 
Kejserhge  saa  meget  om  at  gjøre  at  udbrede  hin  Tro  om 
Ildens  Opkomst,  at  de  ikke  engang  meget  hovmodede  sig 
derover,  hvorledes  Guds  Naade  og  Vrede  saa  øjensynlig 
havde  aabenbaret  sig.  Afset  fra  korte  Beretninger,  som  hel- 
ler intet  udsige  om  hin  Magdeburgernes  egen  Bredo,  blev 
der  kun  i  ét  officiøst  Skrift,  som  Tilly  alt  otte  Dage  efter 
Erobringen  lod  offentliggjare ,    og  som  i  sin  forsigtige  Hold- 

ning  og  i  sine  Udtryk  minder  om  den  for  Kejseren  bestemte 
Beretning,  talt  om,  at  Byen  «af  Gud  den  Almægtige  paa 
samme  Tid  ojensynlig  var  bleven  straffet  med  Ild  og  Sværd«. 
Pappenheim  talte  ogsaa  senere  om  Ulykken  som  «Guds  ret- 
færdige Vrede  og  Straf»,  hvorved  da  ligeledes  var  udelukket 
Anklagen  mod  Borgerne,  ligesom  ogsaa  naar  en  høj  Officier, 
efter  at  han  har  fremført  Beskyldningen,  afværgende  vedbliver 
med  de  Ord:  «Men  jeg  antager  i  min  Enfold,  at  Gud  ikke 
alene  har  villet  ødelægge  og  udrydde  disse  hovmodige  Re- 
beller med  Sværdet,  men  ogsaa  med  Ilden,  for  at  andre 
kunde  have  et  Exempel  for  øje». 

Saa  vidt  de  Kejserlige.  —  Modpartiet  tav  ikke  heller. 
Kong  Gustav  Adolf  lod  strax  i  et  Flyveskrift  Grundene  frem- 
stille til,  at  han  ikke  før  var  kommen  den  ulykkelige  By  til 
Hjælp.  Mistanken  om,  at  han  havde  villet  Magdeburgs  Under- 
gang, behøvede  han  ikke  at  værge  sig  imod;  Alverden  vidste, 
at  det  var  ham  selv  til  største  Skade  og  det  i  en  saadan 
Grad,  at  han  virkelig  tænkte  paa  ganske  at  trække  sig  tilbage 
efter  dette  Tab.  Kun  den  indtrængende  og  indstændige 
Forestilling  af  Fyrstehoffet  i  Berlin,  at  han  dog  ikke  maatte 
give  Huset  Brandenburg  til  Pris  for  den  sikre  Fordærvelse, 
bestemte  Svenskekongen  til  at  forandre  sin  Beslutning. 

Af  Magdeburgs  talrige  Borgere  have  kun  nogle  Hundrede 
overlevet  deres  Bys  -Ødelæggelse.  De  skilte  sig  ogsaa  nu  i 
to  Partier,  som  stode  «helt  heftig  mod  hinanden«.  Da 
havde  det  ligget  nær  for  dem,  som  « havde  raadet  mod  For- 
bindelserne med  Hr.  Administratoren«,  ved  bevisende  Kjends- 
gjerninger  at  begrunde  de  Kejserliges  almindelige  Beskyldning 
mod  deres  Medborgere  og  Falkenberg.  Som  Forholdene  havde 
stillet  sig,  var  det  vel  fuldkommen  tilstrækkeligt  at  forsikre, 
at  saadant  «ikke  var  troligt  om  de  stakkels  forfærdede  Folk, 
der  vel  næppe  fik  saa  megen  Tid,  at  de  kunde  udøve  deslige 
Ting«.  Ogsaa  disse  Magdeburgere  talte  om  Guds  Straf,  som 
ikke  havde  tilladt  "Mordbrænderne  og  Røverne«  at  plyndre 
Byen  otte  Dage  i  Træk. 

Paa  Pappenheims  Befaling  bleve  jo  nogle  Huse  antændte, 
og  det  har  vel  givet  den  første  Anledning  til  Ildens  Udbrud ;  men 
den  store  Ildebrand,  som  Magdeburg  blev  et  Rov  for,  er  ikke  frem- 
staaet  fra  dette  Sted  alene;  thi  der  bliver  udtrykkelig  berettet, 
at  Flammesøjlerne  luede  op  fra  mange  og  fjernt  fra  hinanden 
liggende  Punkter.  Men  hvem  kan  undersege,  hvorledes  de 
ere  opkomne  paa  de  enkelte  Steder!  Borgerne  satte  sig  med 
stor  Lidenskab  mod  Fjendernes  Indtrængen;  Faren  for  deres 
Ejendom,  for  Hus  og  Gaard  og  hjemlig  Arne  formaaede  ikke 
at  bringe  dem  til  at  nedlægge  Vaabnene.  Mindst  have  de 
tænkt  paa  at  bekæmpe  det  lesladte  Element;  Tilly  traf  først 
senere,  altfor  sent,  nogle  nødtørftige  Anstalter  til  at  hæmme 
Ilden,  hvorved  Domkirken  blev  reddet.  Borgerne  kæmpede 
først;  men  derpaa,  da  de  vare  besejrede  og  »ilede  ind  i 
deres  Huse  med  deres  Geværer  under  Ak-  og  Veskrig«,  da 
bleve  de  forfulgte  derhen  af  de  kejserlige  Soldater,  der  "sloge 
som  Djævlens  Born  paa  Dørene«,  hvorpaa  den  frygteligste 
Plyndring  strax  begyndte  i  de  godvillig  eller  med  Magt  aab- 
nede  Huse.  Med  brændende  Lunter  satte  den  tøjlesløse  Sol- 
dateske efter  Borgerne  indtil  det  sidste  Skjul,  til  det  øverste 
Loftsrum:  hvor  mangt  et  Hus  er  da  ikke  ubetænksomt  og 
ubemærket  blevet  overleveret  til  Flammerne  I  Let  brændbare 
Stoffer  have  maaske  hist  og  her  forøget  Faren;  maaske  har 
deres  Antændelse  været  bragt  til  at  indjage  en  endnu  tøvende 
Borger  Skræk  for  at  faa  ham  til  at  tilstaa,  hvor  hans  Skatte 
vare  skjulte.  I  det  vilde  Haandgemæng  paa  saa  mange 
Punkter  er  der  vel  ogsaa  fra  begge  Partiers  Stridsmænd, 
uden  foregaaende  Aftale  eller  Befaling,  grebet  til  det  Middel 
at  antænde  nærliggende  Bygninger  for  at  søge  Beskyttelse 
mod  den  fremtrængende  Fjende.  Ogsaa  Minerne  paa  Voldene 
have  ved  Sprængning  spredt  Ilden  om,  og  naar  da  Flammerne 
saaledes  luede  op  paa  mange  Steder,  var  vel  næppe  selv  en 
Storm  nødvendig  for  at  føre  dem  ud  over  de  Egne  af  Byen, 
som  hidtil  vare  blevne  forskaanede  saavel  af  Fjenden  som  af 
det  fortærende  Element.    Utallige  Aarsager  have  da  saaledes 

bidraget  til  at  forøge  Ildsvaaden,  saa  at  den  kunde  ødelægge 
hele  Byen.  Lidenskab  og  Ligegyldighed,  Had  og  Fortvivlelse, 
Rovbegj ærlighed  og  Kaahed,  og  hvilke  fjendtlige  Magter  ellers 
Menneskehjertet  kan  huse,  alle  have  de  bidraget  til  at  løs- 
lade Ildens  Magt  og  lade  den  tage  Overhaand. 

Men  da  syntes  ogsaa  Himlen  selv,  forfærdet  over  den 
grufulde  Daad,  at  ville  tilintetgjøre  Sejrherrer  og  Besejrede  i 
Flammehavet.  «En  vældig  Stormvind  rejste  sig;  Byen  stod 
i  Flammer  paa  alle  Steder,  saa  der  var  hverken  Redning 
,eller  Hjælp  mere«,  hedder  det  i  en  katholsk,  og  i  en  prote- 
stantisk Beretning  siges:  "Dertil  er  Guds  Straf  kommenø  saa 
at  Vinden  snart  har  hævet  sig  fra  alle  Verdens  fire  Hjørner  og 
drevet  Ilden  med  Vælde  hid  og  did».  Lignende  bliver  for- 
talt af  mange.  Stormvinden  tilendebragte  i  faa  Timer  Byens 
Ulykke,  idet  den  samtidig  frarev  de  Kejserlige  Sejrens  Pris. 
Den  førte  ogsaa  de  mange  Tusinde  tappre  og  fromme  Mænd 
til  Graven,  om  hvilke  en  Digter  sang: 

O  Magdeburg,  mange  Hjerter 

Dine  Sønner  fromt  begræde, 

Som  tro  til  Døden  strede; 

For  Herrens  Ord  de  lede. 

J.  M. 


Beaiunarcliais  og  Ludvig  XVI.*) 

Den  engelske  Historieskriver  Carlyle  har  sagt  om  Beaumar- 
chais:  »Han  var  i  det  hele  taget  en  glimrende  Typus  paa 
fransk  Karakter«. 

Man  maa  underskrive  denne  Dom,  men  rigtignok  tilføje: 
en  Art  af  fransk  Karakter,  maaske  fransk  Karakter  før  Kevo- 
lutionen;  thi  med  sin  ubestridelige  Begavelse,  sit  Vid,  sin 
store  Aandsbevægelighed  forener  Beaumarchais  en  Grad  af 
Letsindighed,  Frivolitet  og  slap  Moral,  som  horer  hjemme  i 
Ludvig  XVPs  Tidsalder  og  gjer  sig  gjældende  ved  hans  Hof. 
Skjønt  Beaumarchais  oplever  det  legitime  Kongedømmes  Fald, 
Kevolutionen,  Terrorismen,  ja  endog  hilser  Bonaparte  som 
den  opgaaende  Sol,  er  og  bliver  han  et  Barn  af  den  Tid, 
der  har  set  ham  voxe  til  Mand,  en  Tid,  der  danner  saa 
skarp  en  Modsætning  til  den  paafølgende  Periodes  Alvor  og 
voldsomme  Lidenskaber.  Beaumarchais  begejstres  ikke  af  Ide- 
erne, han  exploiterer  dem,  han  følger  eller  foregriber  med  stor 
Skarpsynethed  og  Aandrighed  Begivenhederne,  men  vækker 
derved  ofte  den  slumrende  Tanke  til  Liv,  saa  den  rejser  sig 
og  bærer  ham  op  paa  sine  stærke  Skuldre. 


*)  Kilder:  L.  de  Loménie:  Beanmarchais  et  son  temps<  Paris  1873- 
Alfred  v.  Arneth:  Beaumarchais  und  Sonnenfels.  Wien  1868. 
P.  Huot:  Beaumarchais  en  Allemague.  Paris  1869.  Paul 
Stapfer:  Beaumarchais  (Bibliothéque  Universelle.  Nr.  187 — 189. 
Aarg.  1873). 

Som  den  Skikkelse,  han  har  skabt,  og  som  under  sit 
spanske  Navn  er  Franskmand  hel  og  holden,  forstaar  Beau- 
marchais sig  paa  alle  Haandteringer  og  er  bestandig  i  Akti- 
vitet. Han  har  desuden  gjennemlobet  alle  sociale  Stadier 
ligefra  en  beskeden  Haandværkers  Stilling  til  en  Art  aller- 
højeste Kaadgiver,  der  foreskriver  Kongen  hans  Ord  og  Hand- 
linger. < 

Alle  kjende  Beaumarchais  som  Forfatter  til  « Barberen  i 
Sevilla«  og  »Figaros  Bryllup«,  de  fleste  vide,  at  dette  sidste 
Skuespil  er  kaldet  en  af  Revolutionens  mægtigste  Løftestæn- 
ger; men  de  færreste  tænke  sig  vel  Beaumarchais  som  den, 
der,  saa  længe  der  gives  et  Hof,  er  dette  Hofs  ivrigste  Tje- 
ner, saa  at  han  med  alle  de  Midler,  der  staa  til  hans  frugtbare 
Aands  Raadighed,  spekulerer  og  intriguerer  for  at  opfange  et 
Glimt  af  den  kongelige  Naades  Sol,  ja  at  han  endog  tager 
til  Takke  med  Hverv,  der  synes  lidet  tillokkende  eller  værdige 
for  en  Mand,  som  allerede  har  et  Navn  og  en  Berømmelse 
at  hævde. 

Men  maaske  har  man  Uret  i  at  bedømme  det  sidste 
Punkt  fra  vort  Aarhundredes  Forudsætninger.  Enhver  véd, 
at  i  Frankrig  indtog  Kongen  og  Hoffet  i  det  attende  Aar- 
hundrede  en  exceptionel  Stilling,  uden  Relation  til  almindelige 
sociale  og  moralske  Love;  det  faldt  ingen  ind  at  sætte 
Ære  eller  Finfølelse  overfor  de  kongelige  Befalinger  eller 
ønsker.  Lydigheden  udelukkede  ethvert  Ansvar.  Desuden  — 
Kongen  og  Hoffet  var  alt;  udenfor  dette  fandtes  hverken 
Muligheder  eller  Forhaabninger;  der  gaves  ingen  Appel  — 
enten  var  man  i  Gunst,  og  alt  blev  opnaaeligt,  eller  man 
havde  Kongens  Unaade,  i  hvilket  Tilfælde  ikke  alene  alle 
Døre  vare  lukkede,  men  man  maatte  endog  hver  Time  paa 
Dagen  frygte  for  den  uindskrænkede  Magts  ubønhørlige 
Vrede. 

Altsaa  —  Digterens  Tjenstiver  lige  over  for  et  lidet 
hædrende  kongeligt  ^'nske  tor  Efterverdenen  ikke  domme  for 
strængt;    men  dette  første  Skridt  slutter  sig  snart  sammen 

med  en  følgende  Begivenhed  og  danner  ved  denne  et  Hele, 
der  med  sine  indledende  og  afsluttende  Phaser  drager  en  Del 
mærkelige  Forhold  og  Tilstande  frem  og  kaster  et  temmelig 
grelt  Lys  paa  selve  Digterens  Karakter,  der,  om  den  end  ikke 
hidtil  har  kminet  kaldes  principfast,  dog  synes  at  have  havt 
Krav  paa  en  ikke  altfor  nejeregnende  Agtelse.  Det  er  denne 
Episode,  som  det  særlig  er  vort  Formaal  at  skildre.  Men  for 
at  denne  Digterens  Karakter  kan  blive  anskueUg,  synes  det 
nødvendigt  at  vise  tilbage  paa  de  Indflydelser  og  Forhold,  der 
give  den  Præg  og  danne  den;  vi  hidsætte  altsaa  en  kort 
Oversigt  over  den  Del  af  Beaomarchais's  Liv,  der  gaar  forud 
for  den  Periode,  som  danner  vort  egentlige  Emne. 


L 

Pierre-Augustin  Caron  —  Navnet  Beaumarchais  antager 
han  først  i  sit  26de  Aar  —  fødtes  i  Paris  den  24de  Januar 
1732.  Hans  Fader  var  Urmager  af  Profession,  Katholik, 
men  Descendent  af  en  huguenottisk  Familie ;  i  øvrigt  en  livligi 
belæst  Mand,  der  med  Interesse  følger  alle  Tidens  Bevægel- 
ser og,  skjønt  fuldkommen  Autodidakt,  forstaar  at  udtale  sig 
om  dem  paa  en  ofte  fin  og  slaaende,  altid  forstandig  Maade; 
den  øvrige  Familie  bestaar  af  5  Døtre,  hvoraf  2  ældre  end 
Pierre-Augustin,  der  er  eneste  Søn. 

Denne  hele  Husstand  har  et  mærkeligt  Præg  af  Dannelse 
og  Finhed.  Alle,  den  gamle  Urmager  i  Spidsen,  holde  af 
at  skrive  Vers,  flere  af  Døtrene  ere  i  høj  Grad  musikalsk 
begavede,  Sønnen  er  endog  saa  udelukkende  optagen  af  Mu- 
siken,  at  Faderen  tilsidst  er  nødt  til  at  forbyde  ham  at  be- 
skæftige sig  med  den,  da  den  optager  al  hans  Tid  og  In- 
teresse. Man  læser  alt,  man  spiller  Komedie,  man  sætter 
Pris  og  forstaar  sig  paa  Finhed  og  Aandrighed  i  Tale  og 
Væsen.    Julie,  Beaumarchais's  Yndling  blandt  Søstrene,  for- 

staar  Italiensk  og  Spansk,  spiller  Harpe  og  skriver  Digte,  til 
hvilke  hun  selv  komponerer  Musik. 

Man  forbavses  ved  dette  Billede  af  en  tarvelig  Haand- 
værkerfamilie  i  det  attende  Aarhundrede;  uvilkaarlig  foler 
man,  at  en  Sammenligning  med  en  ubemidlet  Borgerfamilie 
i  Nutiden  snarere  vilde  vise  Tilbage-  end  Fremgang.  L.  de 
Loménie,  Beaumarchais's  omhyggelige  og  velvillige  Biograf, 
søger  Grunden  hertil  i  den  Indflydelse,  som  det  attende  Aar- 
hundredes  talrige  og  glimrende  Aristokrati  udøvede  paa  sin 
,Tid;  med  Adelen  som  Manster  stræbte  Borgerstanden  da 
efter  filosofisk  og  belletristisk  Dannelse,  efter  Elegance  og 
Finhed  i  Væsen,  medens  de  senere  Ligheds-  og  Frihedsideer 
ved  at  tilintetgjøre  Autoritetstroen  ogsaa  emanciperede  fra 
Efterligningslysten. 

Det  være  nu,  som  det  vil:  i  en  Familie  af  denne  Be- 
skaffenhed, livlig,  musikalsk,  aandrig,  belæst,  opvoxede  Beau- 
marchais som  den  begavede,  forkjælede  Brodér  til  5  Søstre. 
Det  er  da  ikke  underligt,  at  hans  Barndom  og  første  Ung- 
dom udmærke  sig  ved  en  Rigdom  af  Skjelmsstykker  og  gale 
Streger;  han  er  navnlig  stadig  forelsket,  skjønt  Gjenstanden 
for  hans  Flamme  vexler;  i  sit  14de  Aar  skriver  han  et  Rim- 
brev til  sine  fraværende  Søstre,  hvori  der  forekommer  føl- 
gende: «Hvor  det  er  dumt  af  mig  at  underholde  Eder  med 
Drømme  —  og  det  endda  Drømme,  som  handle  om  det 
smukke  Kjøn!  Jeg,  som  burde  afsky  alt,  hvad  der  bærer 
Skjorter  for  den  Sorg  og  Bekymring,  som  Kvindekjønnet  har 
forvoldt  mig!« 

Det  antages,  at  Beaumarchais  har  skildret  sig  selv  fra 
denne  Tid  i  «den  Skjelmsmester  af  en  Page,  Cherubino«, 
men,  som  det  af  ovenstaaende  Exempel  vil  ses,  sandsynligvis 
i  en  elskværdigere,  naivere  Skikkelse;  Naivetet  synes  aldrig 
at  have  hørt  til  Beaumarchais's  Egenskaber. 

Faderen  tager  ham  ud  af  Skolen,  da  han  har  fyldt  sit 
trettende  Aar,  og  han  skal  nu  lære  Urmagerprofessionen  fra 
Grunden  under  den  faderlige  Vejledning ;  men  Drengens  Smag 

for  Musiken  og  andre  mindre  uskyldige  Tilbøjeligheder  gjor 
ham  til  en  doven  og  upaapasselig  Elev,  og  da  han  er  18 
Aar  gammel,  griber  Faderen  til  et  radikalt  Middel:  han  jager 
sin  Son  ud  af  sit  Hus  og  forbyder  ham  at  lade  sig  se  der 
mere.  Loménie  opfatter  imidlertid  paa  Grund  af  den  hemme- 
lige Omsorg,  der  alligevel  fulgte  den  unge  Caron,  dette  Skridt 
kun  som  en  Kur,  beregnet  paa  at  helbrede  den  ungdomme- 
lige Synder  for  hans  moralske  Svagheder;  vist  er  det,  at  han 
snart  efter,  bedende  ynkelig  for  sig  og  lovende  Bod  og  Be- 
dring «med  Guds  Hjælp«,  vender  tilbage  og  nu  enten  af 
virkelig  Anger  eller  af  Ærgrelse  over  de  ringe  Tanker,  som 
Omverdenen  har  om  ham,  for  Alvor  tager  fat  paa  Urmager- 
professionen. Denne  Ihærdighed  i  Forbindelse  med  hans 
naturlige  Begavelse  frembringer  da  ogsaa  snart  forønskede 
Resultater.  Tyve  Aar  gammel  gjør  han  en  Opfindelse,  en 
Forbedring  i  Eeguleringen  af  Urenes  Bevægelse.  En  bekjendt 
og  søgt  Urmager,  til  hvem  han  havde  betroet  sin  Opfindelse, 
faar  imidlertid  i  Sinde  at  udgive  den  for  sin  og  averterer 
den  som  saadan  i  Aviserne. 

Den  ty  veaarige  Pierre  Caron  er  dog  ikke  en  Modstander, 
der  viger  Pladsen  uden  Sværdslag ;  efter  at  have  skrevet  flere 
Artikler,  som  optages  i  Bladene,  anlægger  han  Sag  imod  sin 
Kollega  og  vinder  den  mest  fuldstændige  Sejr. 

Det  var  Beaumarchais's  første  Skridt  i  Livet;  det  aab- 
nede  Døren  for  hans  Lykke. 

Man  var  bleven  opmærksom  paa  den  unge  Opfinder; 
han  faar  Ordre  til  at  indfinde  sig  ved  Hoffet,  og  Kongen  er 
naadig  nok  til  at  beundre  den  sindrige  JMekanisme  i  hans 
Opfindelse  og  lade  sig  den  forklare.  Saa  faar  han  Bestillin- 
ger af  de  fornemme  og  Titel  af  »horloger  du  roi» ;  han  for- 
færdiger Ure  for  Mdm.  de  Pompadour  og  Mdm.  Victoire, 
Ludvig  XV's  Datter;  han  gaar  ud  og  ind  ved  HoflFet. 

Imidlertid  —  de  hyppige  Besøg  ved  HoflFet,  det  stadige 
Syn  af  dets  Pragt  og  Herligheder,  det  intimere  Kjendskab 
til  Adelsmænd  og  fine  Damer  var  ikke  egnet  til  at  gjøre  en 

saa  urolig  Aand  tilfreds  med  en  beskeden  Haandværkers 
idylliske  Tilværelse.  Den  unge  Caron  er  ærgjerrig;  allehaande 
ønsker,  allehaande  Planer  tumle  sig  snart  i  hans  Sind; 
ydre  Omstændigheder  bestyrke  ham  i  Troen  paa  at  være  be- 
stemt til  noget  andet  og  bedre.  Han  er  ung,  smuk,  høj  af 
Væxt  og  velskabt,  han  forstaar  at  tale  med  den  Belevenhed  og 
Takt,  som  Hjemmets  Aand  har  lært  ham;  det  noget  selvtil- 
lidsfulde i  hans  Væsen  i  Forbindelse  med  en  levende,  ufor- 
dulgt Beundring  for  det  smukke  Kjøn  er  saa  langt  fra  at 
skade  ham  hos  de  fornemme  Damer,  at  ikke  faa  lægge  Mærke 
til  ham  og  begunstige  ham  paa  forskjellig  Vis.  Endelig  for- 
elsker en  ikke  ganske  ung,  rig  Dame  sig  i  ham,  hendes 
Mand  dør,  hun  ægter  den  unge  Caron,  og  han  sættes  ved 
hendes  Formue  i  Stand  til  at  kjøbe  en  underordnet  Hofcharge, 
der  til  en  vis  Grad  giver  ham  Krav  paa  at  optræde  som 
ligestillet  med  den  Stand,  han  saa  længe  har  sukket  efter  at 
tilhøre*). 

Men  adelig  er  han  dog  derfor  ikke;  først  fem  Aar  senere 
kjøber  han  sit  Adelsbrev  og  kalder  sig  nu  « de  Beaumarchais«, 
idet  han  optager  et  af  sin  Hustrus  Familienavne. 

Nu  er  han  altsaa  naaet  indenfor  Hoffets  Sfære;  snart 
skal  hans  Talent  for  Musik  bringe  ham  i  intimt  Forhold  til 
høje  og  allerhøjeste  Personer. 


*)  Man  véd,  at  Salget  af  Titler,  Embeder  og  Hofcharger  var  en  meget 
væsentlig  Indtægtskilde  for  den  ødsle  og  forgjældede  Ludvig  XV. 
Han  skabte  i  den  Hensigt  de  mest  latterlige  Sinekurer,  som  »Ca- 
pitain  de  levriers  de  la  chambre«  og  Opsynshavende  over  »les 
petits  chiens  du  roi«  o.  s.  v.  I  sine  »lettres  persanes«  udtaler  Mon- 
tesquieu sig  herom  paa  følgende  Maade:  »Kongen  af  Frankrig  har 
ingen  Guldminer  som  sin  Nabo,  Kongen  af  Spanien,  hans  Rigdoms- 
kilde er  hans  Undersaatters  Forfængelighed.  Han  har  ført  store 
Krige  uden  andet  Fond  at  ty  til  end  Salget  af  Æresposter  og 
Titler,  og  saa  stor  er  hans  Undersaatters  Begjærlighed  efter  sligt, 
at  den  har  forsynet  ham  med  Midler  til  at  betale  sine  Tropper, 
ekvipere  sine  Flaader  og  forsyne  sine  Fæstninger  med  Krigs- 
materiel*. 

Ludvig  XTs  fire  ugifte  D«tre,  der  førte  et  Slags  Hof- 
holdning  for  sig  selT,  hvis  strænge  Sæder  og  hele  alvorlige  og 
beskedne  Karakter  stod  i  den  stærkeste  Modsætning  til  Tonen 
blandt  deres  Faders  Omgivelser,  yndede  Musiken  og  dyrkede 
den  med  Iver.  De  faa  Underretning  om  Beaumarchais's 
ualmindelige  Talent  for  Musik,  de  enske  at  heixe  ham,  han 
vinder  deres  Yndest  ved  sit  mesterlige  Harpespil,  og  snart  er 
han  ikke  alene  en  stadig  Gjæst  ved  deres  ugentlige  musikal- 
ske Soireer,  men  overtager  endog  Dirigentens  Eolle  derved. 
Han  stiger  i  Gunst,  selv  Kongen  ynder  at  indfinde  sig  ved 
Soireerne,  hvor  han  ofte  viser  sig  meget  nedladende  mod  den 
unge  Kunstner. 

Det  kan  da  ikke  mangle,  at  mange  Misundere  og  mange, 
der  i  ham  kun  se  den  borgerlige  Eventyrer,  der  har  trængt 
sig  ind  i  deres  Kreds,  lægge  Planer  imod  ham  og  fortrædige 
ham  paa  alle  Maader.  Beaumarchais  maa  idelig  være  paa 
sin  Post:  han  maa  kunne  give  bidende  Svar  paa  spydig  Til- 
tale, han  maa  duellere  for  at  hævne  direkte  Fornærmelser; 
man  tager  næppe  fejl  ved  at  antage,  at  han  i  denne  haarde 
Skole  tilegner  sig  det  ironiske  Vid,  det  skarpe  Blik,  den  eje- 
blikkelige  Iagttagelse  af  den  fjendtlige  Parts  Svagheder,  der 
senere  gjør  ham  til  en  saa  frygtet  Modstander  og  snarraa- 
dig  Intriguant. 

Imidlertid  dør  hans  Hustru  uden  at  efterlade  sig  Børn: 
hendes  Formue  falder  tilbage  til  hendes  og  hendes  første 
Ægtefælles  Familier,  og  Beaumarchais  ser  sig  pludselig  be- 
røvet de  Hjælpekilder,  som  alene  satte  ham  i  Stand  til  at 
hævde  sin  meget  vanskelige  Stilling. 

Men  han  har  nu  kjendt  Rigdommen  og  dens  Nydelser; 
han  kan  ikke  vende  tilbage  til  et  tarveligt  Liv;  han  er  be- 
stemt paa  at  tilkæmpe  sig  sin  forrige  Plads  i  Verden,  og 
intet  er  ham  for  besværligt  eUer  vanskeligt  med  dette  Maal 
for  ^je.  Han  sætter  hele  sin  forbavsende  Energi  ind  der- 
paa  —  saa  kommer  Tilfældet  ham  til  Hjælp. 

En  rig  Banquier,  Paris  de  Verney,  der  havde  hert  til 
Mdm.  de  Pompadours  Yndlinge  og  som  Følge  heraf  efter 
hendes  Dad  var  ilde  set  ved  Hoffet,  havde  besluttet  at  knytte 
sit  Navn  til  et  patriotisk  Foretagende.  Han  udkastede  Planer 
til  en  militær  Højskole,  lod  de  nødvendige  Bygninger  opføre 
og  erholdt  Udnævnelse  til  Bestyrer  af  den.  Kongens  Auto- 
ritet behøvedes  imidlertid  for  at  støtte  Planen  i  den  offent- 
lige Mening;  men  forgjæves  ansøger  de  Verney  i  en  Række 
af  Aar  om  et  kongeligt  Besøg,  der  saaledes  skulde  paatrykke 
-Foretagendet  det  officielle  Præg;  han  er  i  Unaade,  og  den 
Gunst,  han  ønsker,  bliver  ham  bestandig  nægtet.  Da  faar 
han  det  lykkelige  Indfald  at  henvende  sig  til  Prinsessernes 
Protegé ;  Beaumarchais  er  praktisk  nok  til  at  forstaa  det  for- 
delagtige ved  at  gjøre  en  gammel  Rigmand  en  Tjeneste,  han 
formaar  «Mesdames»  til  at  besøge  de  Verneys  Anstalt;  de 
interessere  sig  for  den  og  fortælle  om  den  til  Ludvig  XV, 
hvis  Nysgjerrighed  derpaa  driver  ham  til  en  Retfærdigheds- 
handling,  som  ni  Aars  Ansøgninger  og  Bønner  ikke  have 
kunnet  bevæge  ham  til  at  udføre. 

I  sin  Taknemlighed  antog  de  Verney  sig  den  unge 
Beaumarchais  og  gjorde  ham  delagtig  i  nogle  af  sine  ud- 
bredte Finantsoperationer;  han  indviede  ham  i  Forretnings- 
livet, understøttede  ham  med  sine  Raad  og  sin  Kredit  og 
bibragte  ham  Smag  for  Spekulationer,  en  Tilbøjelighed,  som 
Beaumarchais  aldrig  senere  tabte,  og  som  er  Grunden  til  de 
forbavsende  Lykkesomvexlinger  i  hans  Liv. 

Paa  den  Tid  er  der  aldeles  ikke  Tale  om  Poesien  og 
dens  Krav  paa  hans  Talenter;  al  hans  Tanke  er  rettet  paa 
Forretningslivet,  paa  at  erhverve  sig  Rigdom  — ;  først  da 
dette  Maal  er  naaet,  forsøger  han  at  skaffe  sig  et  Navn  og 
Indflydelse  gennem  literære  Foretagender. 

Overhovedet  synes  Beaumarchais  aldrig  at  have  følt  det 
som  sit  egentlige  eller  udelukkende  Kald  at  være  Digter.  I 
Modsætning  til  de  poetiske  Naturer  i  det  syttehde  Aarhun- 
drede,  der  underholdtes  af  den  kongelige  Naade,  og  for  hvilke 

det  praktiske  Liv  var  en  ukjendt,  frygtet  og  foragtelig  Ting, 
er  Forretningslivet  Beaumarchais's  egentlige  Element;  han 
bedømmer  alt  fra  Praktikerens  Synspunkt.  Industrien,  Mu- 
siken,  Literaturen,  alt  maa  tjene  ham  og  bære  ham  frem  til 
det  store  Maal:  Eigdom  og  Berommelse.  Han  er  35  Aar 
gammel,  da  han  debuterer  som  Digter  med  sit  Drama  «Eu- 
génie».  Hans  Valg  af  Genre  forbavser  ved  første  -Øjekast; 
den  rørende,  deklamatoriske,  melodramatiske  Stil,  der  gaar 
gjennem  dett«  haus  første  Arbejde,  synes  at  ligge  meget 
Qern  fra  den  praktiske  og  sarkastiske  Beaumarchais.  En 
Skuffelse,  han  har  lidt,  kan  have  paavirket  ham  til  Melan- 
koli: en  Dame,  hvem  han  efter  omhyggelig  Undersøgelse  af 
hendes  Formusomstændigheder  tilbyder  sin  Haand  og  Hjerte, 
afslaar  Tilbudet  og  ægter  en  anden:  men  langt  snarere  har 
dog  en  anden  Omstændighed  havt  Indflydelse  paa  Digterens 
Valg  af  Emne. 

11767,  da  Beaumarchais  forfattede  »Eugénie«,  var  nemlig 
selve  den  Genre  af  Skuespildigtning,  som  vi  kalde  Drama, 
ny;  den  var  betinget  og  dannet  af  de  nye  Forhold,  der  da 
begyndte  at  udvikle  sig.  Hidtil  havde  man  kun  kjendt  to 
Former  for  fransk- dramatisk  Digtning:  Tragedien  og  Kome- 
dien, det  egentlige  Lystspil,  som  Moliére  havde  skabt  det. 
Paa  Beaumarchais's  Tid  dukkede  en  Sammensmeltning  af 
disse  to  Digtarter  op,  der  betegnende  nok  fik  Xavnet  »det 
borgerlige  Drama«. 

Den  fransk-klassiske  Tragedies  Mangel  paa  Liv  i  Fore- 
ning med  dens  indenfor  en  vis  Kreds  af  Emner  begrænsede 
Fremstillingsevne  gjorde  det  naturligt,  at  Sindene,  i  hvilke  alle- 
rede Forbudene  paa  Revolutionen  begyndte  at  røre  sig,  følte 
Trang  til  mere  bevægede,  mere  spændende,  fremfor  alt  mere 
naturtro  og  sande  Skildringer  af  det  virkelige  og  bevægede  Liv, 
som  rørte  sig  om  dem. 

Den  klassiske  Tragedie  skildrede  udelukkende  store  For- 
hold, beskæftigede  sig  med  Fyrster  og  ophøjede  Personer: 
Scenen  for  dens  Emner  maatte  være  Qern,  saa  vel  hvad  Tiden 

som  hvad  Rummet  angik.  Den  havde  sin  Oprindelse  i  Hof- 
atmosfæren  og  bevarede  Præget  af  den  Paavirkning,  hvor- 
under den  var  bleven  skabt.  Nu  opkom  imidlertid  Ord  som 
Nationen,  Lighed,  Borger;  den  tredje  Stand  vaagnede  til 
Selvfølelse;  dens  ønsker,  Fordringer  og  Lidenskaber  fik  Be- 
tydning i  det  offentlige  Liv  — :  hvad  Under  da,  at  den  on- 
skede  at  se  disse  Fordringer  og  ønsker,  disse  Lidenskaber 
repræsenterede  i  en  Kunst,  der  saa  at  sige  har  til  Opgave 
at  belyse  Virkeligheden  gjennem  en  poetisk  forædlet  Gjen- 
givelse! 

Nogle  faa  Stykker  i  denne  Genre  vare  blevne  forfattede; 
det  nye  i  Tingen  tiltalte  Beaumarchais ,  som  vel  ogsaa  har 
kjendt  sine  Landsmænd  nok  til  at  spekulere  i  deres  Higen 
efter  Nyheder  — ;  dette  synes  at  være  Forklaringen  af  det 
Særsyn,  at  Forfatteren  til  »Barberen  i  Sevilla«  og  « Figaro« 
begynder  sin  Løbebane  som  Digter  med  et  Drama  som  «Eu- 
génie».  Paa  en  Maade,  som  var  selve  Figaro  værdig,  gjorde 
Beaumarchais  Reklame  for  dette  sit  første  Aandsprodukt; 
førend  nogen  aner  eller  bekymrer  sig  om  dets  Tilværelse, 
bebuder  og  bekjendtgjør  han  det  selv  alle  Vegne,  snart  under 
Maske  af  Indignation  over  en  fingeret  Forræder  mod  hans 
Anonymitet,  snart  nedladende  som  en  Hofmand,  der  i  ledige 
Timer  sysler  med  Literaturen,  snart  med  ydmyg  Underka- 
stelse under  en  fornem  og  mægtig  literær  Celebritets  Dom. 

Men  alt  var  til  ingen  Nytte;  hverken  dette  Drama  eller 
det  efterfølgende  gjorde  Lykke  eller  havde  noget  Værd,  saa 
at  den  bekj endte  Kritiker  Grimm  endog  udtalte  følgende 
Dom  over  Forfatteren:  « Denne  Mand  vil  aldrig  producere 
noget,  ikke  engang  noget  middelmaadigt». 

Imidlertid  optoge  snart  andre  og  vigtigere  Interesser  Beau- 
marchais's  Tid  og  Tanker.  En  for  ham  meget  sørgelig  Be- 
givenhed, Paris  de  Verney's  Død,  var  indtruffet.  Han  berø- 
vedes derved  ikke  blot  den  faderlige  Ven,  der  havde  skabt 
og  befordret  hans  Held,  men  de  indviklede  Pengeforhold,  som 
gjennem  flere  Aars  Samarbejden  havde  dannet  sig  mellem  to 

Mænd,  der  paa  Grund  af  deres  Venskabsforbindelse  aldrig 
havde  staaet  i  skarpt  afgrænset  Forretningsforhold  til  hin- 
anden, var  ved  de  Verneys  Dod  kun  til  Dels  ordnede. 

I  et  egenhændig  undertegnet  Dokument  havde  de  Ver- 
ney  anerkjendt  at  skylde  Beaumarehais  en  temmelig  betydelig 
Pengesum;  med  denne  Fordring  henvendte  denne  sig  nu  til 
den  afdødes  Arvinger.  Men  Hovedarvingen  var  en  vis  Grev 
de  la  Blache,  som  aitid  havde  været  Beaumarchais's  erklæ- 
rede Fjende,  blandt  andre  Grunde  fordi  denne  havde  talt  en 
anden,  forbigaaet  Slægtnings  Sag  hos  den  afdede  Eigmand; 
ikke  alene  afviser  de  la  Blache  Fordringen,  men  nægter  endog 
at  anerkjende  Underskriften  paa  det  omhandlede  Dokument, 
der  tillige  kvitterede  for  Betalingen  af  den  Gjæld,  hvori  Beau- 
marehais havde  staaet  til  de  Verney.  Den  Proces,  som  de  la 
Blache  derpaa  anlægger  mod  Beaumarehais,  truer  altsaa  denne, 
dog  uden  ligefrem  at  anklage  ham  for  Falsk,  med  paa  én 
Gang  at  berøve  ham  hans  Formue  og  den  borgerlige 
Agtelse. 

Det  var  da  af  yderste  Vigtighed  for  Beaumarehais  at 
vinde  denne  Proces,  hvorpaa  hele  hans  Existents  beroede; 
imidlertid  stede  hans  Bestræbelser  i  saa  Henseende  paa  en 
Hindring,  Lom  han  ikke  havde  forudset. 

Det  var  paa  den  Tid  Skik  og  Brug  for  den  procederende 
at  gjøre  Dommeren  sin  Opvartning,  og  Beaumarehais  ind- 
fandt sig  flere  Gange  hos  en  Dommer  ved  Navn  Goézman, 
der  havde  det  Hverv  at  referere  hans  Sag  for  Parlamentet, 
men  det  lykkedes  ham  ikke  at  blive  indladt*).      Endelig  fik 


*j  Siden  Slutningen  af  det  trettende  Aarhundrede  havde  tolv  saakaldte 
Parlamenter  bestaaet  i  Frankrig;  disse  Parlamenter  vare  oprindelig 
Domstole,  men  havde  i  Tidernes  Lob  faaet  eller  tiltaget  sig  visse 
Rettigheder,  der  gave  dem  Præg  af  et  Slags  Folkerepræsentation 
et  Præg,  der  sknlde  synes  aldeles  nforeneligt  med  Parlamentsmed- 
lemmernes Karakter  som  kongelig  ansatte  Embedsmænd;  imidlertid 
erhvervedes  disse  Embeder  ved  Kjøb,  og  netop  af  denne  Grand 
vare  de  noget  mere  uafhængige  af  Kongemagten,  end  Tilfældet 
vilde  have  været  under  andre  Forhold. 

han  at  vide,  at  det  eneste  Middel  til  at  skaffe  sig  Audients 
hos  Dommeren  var  at  give  hans  Hustru  en  anselig  Foræring. 
En  Boghandler,  med  hvem  Goézman  stod  i  Forbindelse,  age- 


Parlamentet  i  Paris  besad  den  vigtige  Indregistreringsrettighed 
o:  Retten  til  at  nægte  eller  give  sit  Samtykke  til  Indregistreringen 
af  de  Love  og  Edikter,  Finantsforslag  o.  s.  v.,  som  udgik  fra  Rege- 
ringen; nægtedes  Indregistreringen,  var  Loven  erklæret  for  ugyldig 
og  ude  af  Kraft.  Kongen  havde  imidlertid  et  Middel  til  at  tvinge 
et  gjenstridigt  Parlament.  I  Kraft  af  sin  kongelige  Myndighed 
kunde  han  ved  sin  personlige  Nærværelse  og  Befaling,  ved  en  saa- 
kaldet  «Iit  de  justice«  paabyde  Indregistreringen  af  et  hvilket  som 
helst  Forslag.  Vedblev  Parlamentet  endda  sin  Vægring ,  blev  det 
opløst,  dets  Medlemmer  fængslede  eller  landsforviste,  indtil  de  gave 
efiter,  eller  Regeringen  tog  sit  Forslag  tilbage  paa  Grund  af  den 
offentlige  Menings  Tryk.  Disse  «lits  de  justice«  hørte  imidlertid 
indtil  Ludvig  XIV's  Tid  til  Sjeldenhederne. 

Parlamentet  i  Paris  i  Forbindelse  med  Provinsparlamenterne, 
der  i  alle  Kampe  gjorde  fælles  Sag  med  det  og  i  Stridigheder 
mellem  Borgerne  og  Adel  eller  Gejstlige  altid  stillede  sig  paa  Bor- 
gerstandens Side,  udgjorde  altsaa  en  Magt  i  Staten,  som  i  Sam- 
virken  med  Regeringsmagten  dannede  Statsstyreisens  Maskineri, 
der  i  Virkeligheden  i  Reglen  arbejdede  godt,  og  hvoraf  det  ene 
Hjul  supplerede  det  andet. 

Ved  Ludvig  XIV's  despotiske  Enevælde  omstyrtedes'  imidlertid 
den  hele  bestaaende  Ordning.  Han,  som  ikke  taalte  nogen  Magt 
ved  Siden  af  sig,  kuede  Adel  og  Gejstlighed,  reducerede  Parla- 
mentsmedlemmerne til  ængstelige  og  lydige  Tjenere,  der  opfyldte 
Herskerens  mindste  Vink,  og  samlede  al  Regeringsmagt  og  Ansvar 
i  sin  Person  uden  at  bekymre  sig  om  de  nedbrydende  Følger  af 
et  Diktatur,  der  ved  sit  Ophør  maatte  efterlade  Staten  i  en  Opløs- 
ningstilstand, fremkaldt  ved  Tilintetgjørelsen  af  alle  nedarvede 
Former  for  Styrelsen  og  alle  Traditioner,  der  kunde  erstatte  Tabet 
af  den  ledende  Vilje. 

Ludvig  XIV  døde;  Parlamenterne,  som  vare  vedblevne  at  be- 
staa  i  Formen,  begyndte  at  hæve  Hovedet;  lidt  efter  lidt  gjenoptoge 
de  deres  gamle  Fordringer,  forlangte  deres  tidligere  Plads  i  Staten ; 
men  Staten  var  ikke  mere  den  samme. 

Den  hovmodige  Adel,  den  intolerante  Gejstlighed,  som  Lud- 
vig XIV's  Krige  og  Religionsforfølgelser  havde  skabt,  vægrede  sig 
haardnakket  ved  at  gjenoptage  Parlamenterne  som  ligestillet  Magt 
ved  deres  Side.    Parlamenterne  pukkede  paa   deres  gamle  Rettig- 

rede  Mellemmaad  og  meddelte  Beaumarchais,  at  Mdm.  de 
Goézman  forlangte  200  Louisd'orer  for  at  bevæge  sin  Ægte- 
fælle til  at  modtage  ham.  Beaumarchais  betalte  de  200 
Louisd'orer;  men  nu  forlangte  Mdm.  de  Goézman  15  Louis- 
d'orer til,  efter  hendes  Sigende  som  Gratiale  til  hendes  Mands 
Sekretær;  ogsaa  disse  bleve  sendte,  og  Damen  lod  nu  Beau- 
marchais vide,  at  det  hele  skulde  blive  tilbagebetalt  i  Tilfælde 
af,  at  han  tabte  Processen,  med  Undtagelse  af  de  15  Louis- 


heder  og  hævnede  sig  ofte  paa  følelig  Maade  i  deres  Egenskab  af 
Domstole.  Kongen,  Ludvig  XV,  var  for  svag  til  enten  som  sin 
Forgænger  at  tage  Styret  eller  at  indføre  en  ny  og  bedre  Ordning, 
og  han  vaklede  frem  og  tilbage  ude  af  Stand  til  at  bilægge  Stri- 
dighederne eller  til  at  gjore  sin  Myndighed  respekteret 

Saaledes  fortsatte  og  udviklede  Striden  sig  til  en  haarduakket 
Kamp  mellem  fuldt  organiserede  fjendtlige  Partier.  Indregistre- 
ringsnægtelser,  lits  de  justice  og  Opløsning  af  Parlamenter  hørte  til 
Dagens  Orden,  ledsagede  af  Fængslingsdekreter  og  andre  haarde 
Domme,  udtalte  af  Parlamenterne  mod  Adelige  og  Gejstlige. 

Paa  dette  Punkt  stode  Sagerne,  da  en  energisk  Mand,  Lud- 
vig XV's  Kantsier  Maupeou  til  Trods  for  Folkebevægelsen  og 
Kongens  Modstand  og  Frygt  indførte  et  helt  nyt  System;  han 
opløste  forst  Parlamentet  i  Paris,  derefter,  da  Provinsparlamenteme 
i  de  stærkeste  Udtryk  protesterede,  ogsaa  dem,  indsatte  nye,  der 
udelukkende  fik  Karakter  af  Domstole,  idet  Indregistreringsrettig- 
heden  blev  tilintetgjort,  og  knækkede  saaledes  enhver  Modstand 
ved  at  nedbryde  det  sidste  Værn  mod  det  absolute  Despoti.  Der 
opstod  en  voldsom  Bevægelse  i  Sindene;  men  Maupeou  kuede  og 
dæmpede  den,  til  Dels  ved  samtidig  med  den  nye  Ordning  at  ind- 
føre Forbedringer,  som  længe  havde  været  paatrængende:  Afskaf- 
felsen af  Embedernes  Salg  og  Fastsættelsen  af  Dommernes  Løn- 
ning —  hidtil  havde  det  nemlig  været  Sædvane,  at  Dommerne  be- 
taltes af  de  procederende,  en  Skik,  der  naturligvis  havde  ført  til 
de  forfærdeligste  Misbrug. 

Det  nye  Parlament  kaldtes  nu  Parlamentet  Maupeou;  det  var 
imidlertid  saa  langt  fra,  at  Bestikkelighed  blandt  dets  Medlemmer 
var  en  ukjendt  Last,  at  følgende  Ytring  af  Mdm.  de  Goézman  blev 
konstateret  under  Beaumarchais's  Proces:  »Det  vilde  se  galt  ud  for 
03,  dersom  vi  skulde  nøjes  med  den  faste  Gage;  men  heldigvis 
forstaa  vi  da  at  plukke  Hønen,  uden  at  den  skriger«  (plumer  la 
poule,  sans  qu'elle  crie). 

d'orer;  den  næste  Dag  erholdt  Beaumarchais  Audients  hos 
Dommeren. 

Kort  Tid  efter  faldt  Dommen,  hvorved  Beaumarchais 
tabte  Processen;  Mdm.  de  Goézman  sendte  da  virkelig  alt 
tilbage  undtagen  de  15  Louisd'orer;  men  Beaumarchais  for- 
hørte sig  hos  Sekretæren,  hvem  han  selv  tidligere  havde  be- 
talt ti  Louisd'orer,  og  erfarede,  at  denne  aldrig  havde  mod- 
taget de  omtalte  Penge,  som  Mdm.  de  Goézman  altsaa  selv 
havde  tilegnet  sig;  Beaumarchais,  som  allerede  var  opirret 
til  det  yderste  ved  Tabet  af  sin  Proces,  irriteredes  end  mere 
ved  dette  smaalige  Bedrageri;  han  besluttede  at  tilbagefordre 
de  15  Louisd'orer  af  Mdm.  de  Goézman.  Dette  var  et  vove- 
ligt Skridt;  hvis  hun  nægtede  at  betale,  og  Sagen  blev  om- 
talt og  bekjendt,  kunde  den  blive  farlig  for  begge  Parter; 
men  selve  Faren  havde  sine  Fordele.  Beaumarchais  var 
nemlig  overbevist  om,  at  han  kun  havde  tabt  sin  Proces, 
fordi  de  la  Blache  havde  betalt  endnu  rigeligere  end  han. 
Kunde  det  nu  lykkes  ham  at  faa  Dommeren  anklaget  og 
overbevist  om  at  have  taget  imod  Bestikkelse,  vilde  Dommen 
blive  kasseret  og  hans  Sag  paany  indstillet  til  Undersogelse. 
Hvad  han  havde  forudset,  skete:  Mdm.  de  Goézman  betalte 
ikke  de  15  Louisd'orer,  nægtede  at  have  modtaget  dem  og 
erklærede,  at  Beaumarchais  havde  forsagt  at  tilbyde  hende 
Pengesummer  for  at  opnaa  hendes  Ægtefælles  Velvilje, 
men  at  hun  havde  afslaaet  dette  forbryderske  Tilbud;  Goéz- 
man anklagede  derpaa  Beaumarchais  for  Bagvaskelse  af  hans 
Hustru,  Forsøg  paa  Bestikkelse  af  denne  og  gjennem  hende 
Bestikkelse  af  Dommeren  selv. 

Dette  gav  Anledning  til  de  berømte  «Mémoires  contre 
Goézman«,  Prologen  til  det  tragikomiske  Drama,  som  snart 
skulde  udvikle  sig.  Disse  Skrifter  satte  hele  Nationen  i 
Flamme;  de  gjenoplivede  Oppositionen  mod  Parlamentet 
Maupeou,  viste,  at  de  gamle  Misbrug  endnu  gik  i  Svang,  og 
retfærdiggjorde  saaledes  det  bestandig  voxende  Håd  til  denne 

Institution.    Beaumarchais  blev  paa  én  Gang  Folkets  Afgud 
og  den,  som  organiserede  det  til  den  nære,  store  Eamp. 

Parlamentet  erklærede  (i  Febr.  1774)  begge  de  stridende 
Parter  i  Processen  Goézman  for  skyldige;  saaledes  mente  det 
at  tilfredsstille  saavel  den  offentlige  Mening  som  sit  eget 
personlige  Nag.  Dommen,  der  blev  afsagt  over  Beaumarchais, 
lod  paa,  »at  hans  Skrifter  om  denne  Sag  skulde  brændes  af 
Bødlen,  og  han  selv  underkastes  en  nedværdigende  Straf: 
Dadlen  (le  blåme),  som  bestod  i,  at  den  skyldige  med  blottet 
Hoved  maatte  knæle  for  Retten  og  hore  Præsidenten  udtale 
de  Ord:  »Jeg  dadler  dig  og  erklærer  dig  for  æreløs«,  og  som 
havde  en  fuldstændig  Berøvelse  af  alle  borgerlige  Rettigheder 
til  Følge.  Mængden,  som  havde  samlet  sig  udenfor  Parla- 
mentsbygningen, og  som  med  Utaalmodighed  ventede  Sagens 
Udfald,  hujede  og  peb  ad  Dommerne,  da  de  traadte  ud;  en 
stor  Del  ansete,  højtstaaende  Mænd  besogte  Beaumarchais, 
indbøde  ham  og  hædrede  ham  paa  forskjellig  Maade,  og  det 
blev  offentlig;  sagt,  at  han  havde  gjort  sig  fortjent  af  Fæ- 
drelandet. 


II. 

Disse  Hædersbevisninger,  denne  den  offentlige  Menings 
Gunst,  den  Berømmelse,  som  hans  Skrifter  havde  erhvervet 
ham,  alt  dette  kunde  ikke  formilde  den  i  Sandhed  forfærdelige 
Stilling,  hvori  Beaumarchais  befandt  sig.  Ikke  alene  vare  nu 
hans  Formuesomstændigheder  fuldkommen  ødelagte,  men  han 
var  ved  «le  blåme«  forhindret  fra  ethvert  Forsøg  paa  at  op- 
hjælpe dem,  hvortil  kom,  at  Kongen,  som  havde  læst  »Mé- 
moires  Goezman«  med  megen  Fornøjelse,  og  hvem  Forfatte- 
rens Vid  og  Talent  havde  moret  i  hej  Grad,  under  Haanden 
havde  tilkjendegivet  Beaumarchais,  at  han  havde  at  forholde 
sig  tavs  for  ikke  end  mere  at  ophidse  Gemytterne;  altsaa 
var  endogsaa  Forfattervirksomheden  ham  nægtet.  De  Verneys 
Arvinger  gjorde  deres  Fordringer  gjældende,  berovede  ham  alt 

Og  lagde  endog  Beslag  paa  Mjøblerne  i  hans  Bolig;  enhver 
Udvej  var  spærret  — ,  han  var  ligesom  omgjæidet  fra  alle 
Sider  af  Ulykken. 

Men  én  Ting  var  over  .Loven,  ét  Ord  kunde  atter  aabne 
alle  Baner:  Kongens  Gunst;  hvis  det  kunde  lykkes  ham  at 
erhverve  sig  den,  kunde  han  udfris  fra  den  paa  én  Gang 
hjælpelese  og  ydmygende  Stilling,  hvori  han  befandt  sig. 
Fra  nu  af  blev  det  en  fix  Ide  hos  Beaumarchais  at  søge  et 
Middel  til  at  indynde  sig  hos  Ludvig  XV.  En  Kammertjener 
de  la  Borde,  med  hvem  Beaumarchais  var  bekjendt,  vidste 
paa  en  snild  Maade  at  henlede  Kongens  Opmærksomhed  paa 
ham;  Ludvig  XV,  der,  som  sagt,  havde  læst  Memoirerne  og 
havde  store  Tanker  om  Forfatterens  Evner,  sagde  en  Dag  til 
de  la- Borde:  «Man  siger,  at  din  Ven  har  Talent  for  Under- 
handlinger — ,  dersom  han  var  til  at  stole  paa,  og  man  kunde 
bruge  ham  i  en  Sag,  som  interesserer  mig,  skulde  det  ikke 
blive  til  hans  Skade«*). 

Den  Sag,  som  laa  den  gamle  Konge  paa  Hjertet,  var 
følgende.  Der  opholdt  sig  i  London  en  Franskmand  af  daar- 
ligt  Rygte  ved  Navn  Morande,  som  havde  maattet  flygte  til 
England  for  at  undgaa  Lovens  Straf,  hvormed  han  var  truet. 
Denne  Mand  drev  det  hæderlige  Haandværk  at  skrive  Smæde- 
skrifter om  bekjendte  eller  højtstaaende  Personer  i  den  Hen- 
sigt at  udpresse  Pengesummer  af  de  truede,  hvem  han  un- 


*)  M.  Paul  Huot,  Forfatter  til  »Beaumarchais  en  AUemagne«,  g'jør 
opmærksom  paa,  at  de  Loménie  har  dannet  sin  Opfattelse  af  denne 
Sag  paa  Grundlag  af  Beaumarchais's  egne  efterladte  Optegnelser, 
der  fandtes  forsynede  med  Paaskrift:  «Momenter  til  mit  Livs  Hi- 
storie«, og  at  man  ikke  ubetinget  kan  stole  paa  Bs.  Fortælling  om 
kun  at  have  adlydt  det  kongelige  Ønske.  Han  mener,  at  B.  sand- 
synligvis her  som  i  den  følgende  Episode  har  tilbudt  sin  Tjeneste, 
og  peger  hen  paa,  at  Beaumarchais,  som  afslaar  de  Sartines  Op- 
fordring til  at  udfinde  Morandes  medskyldige  med  stortalende  Fra- 
ser og  Ordene,  «at  han  mindre  end  nogen  er  skikket  til  at  spille 
Angiverens  Rolle«,  i  Affæren  Angelncci  ligefrem  tilbyder  at  efter- 
spore dennes  medskyldige. 

derrettede  om  Brochurernes  nære  Tilsynekomst,  i  Fald  der 
ikke  inden  den  Tid  udbetaltes  den  Sum,  han  forlangte.  Denne 
Mand  havde  forfattet  en  Pamflet  om  Mdm.  du  Barry  og 
paa  sædvanlig  Maade  givet  hende  Underretning  om  den.  Det 
gjaldt  nu  at  træde  i  Underhandlinger  med  PaskviUanten,  for 
at  afkjøbe  ham  hans  Arbejde.  Dertil  behevedes  en  klegtig, 
tavs  Agent;  Beaumarchais  paatog  sig  uden  Betænkning  dette 
Hverv,  rejste  til  London,  underhandlede  med  Morande  og 
bragte  i  faa  Dage  Sagen  til  en  Afgjørelse,  i  Følge  hvilken 
Morande  udleverede  sit  Manuskript  og  lovede  ikke  mere  at 
forstyrre  Mdm.  du  Barrys  Ro,  medens  den  franske  Regering 
til  Gjengjæld  udbetalte  ham  en  Sum  af  20,000  Franks  samt 
tilstod  ham  en  Livrente  af  4,000  Franks  aarlig. 

Med  dette  Resultat  af  sin  Sendelse  vendte  Beaumarchais 
tilbage  til  Versailles,  smigrende  sig  med  Haabet  om  den 
kongelige  Taknemlighed  og  dens  Indflydelse  paa  hans  An- 
liggender; men  hans  Haab  gik  ikke  i  Opfyldelse.  Ved  sin 
Ankomst  fandt  han  Ludvig  XV  angrebet  af  en  farlig  Syg- 
dom — ;  faa  Dage  derefter  paafulgte  den  gamle  Konges  Dod. 
Den  nye  Regent,  Ludvig  XVI,  havde  liden  Sympathi  for  Mdm. 
du  Barry  og  endnu  mindre  Erkjendtlighed  mod  den  Mand, 
der  havde  arbejdet  i  hendes  Sag;  al  Beaumarchais's  Iver,  An- 
strængelse  og  Snildhed  var  spildt  — ;  han  var  endnu  vanæret 
— ;  Kongens  Yndest  var  nu  som  før  det  eneste  Middel  til 
Frelse;  men  det  var  nu  en  ny  Konge,  og  der  fordredes  nye 
Tjenester.  —  Her  begynder  den  mærkelige  Historie,  i  hvilken 
Figaro's  Digter  spiller  en  saa  mistænkelig  Rolle. 

I  Marts  1774  havde  Beaumarchais  tilendebragt  sin  Mis- 
sion for  Ludvig  XV;  i  Juni  samme  Aar  giver  han  Monsieur 
de  Sartines,  Politidirektøren,  Underretning  om  en  farlig 
politisk  Brochure,  som  var  i  Færd  med  at  udkomme  i  Lon- 
don og  Amsterdam.  Dens  Titel  var:  Avis  important  å  la 
branche  espagnole  sur  ses  droits  å  la  couronne  de  France  a 
défaut  d'héritiers,  et  qui  peut  étre  mesme  tres  utile  å  toute 
la  famille  de  Bourbon,  surtout  au  roi  Louis  Seize. 

(Vigtig  Meddelelse  til  den  spanske  Linie  om  dens  Ret 
til  Frankrigs  Krone  i  Mangel  af  direkte  Tronarvinger,  hvilken 
ogsaa  kan  være  meget  nyttig  for  hele  den  bourbonske  Familie 
og  i  Særdeleshed  for  Kong  Ludvig  XVI). 

Flere  højtstaaende  Personer,  hvoriblandt  selve  de  Sar- 
tines, bleve  ilde  medtagne  i  dette  Skrift,  men  dets  Hoved- 
angreb var  rettet  mod  den  unge  Dronning,  Marie  Antoinette, 
som  det  overvældede  med  de  hæsligste  og  plumpeste  Beskyld- 
ninger. Forfatteren  af  det  var  ubekjendt.  Udgiveren  sagdes 
jit  være  en  venetiansk  Jøde  ved  Navn  Guglielmo  Angelucci, 
som  i  England  gik  under  Navnet  William  Hatkinson.  Beau- 
marchais skrev  nu  følgende  til  de  Sartines:  «Alt,  hvad  Kon- 
gen ønsker  at  erfare  hurtig  og  uden  Vidner;  alt,  hvad  han 
vil  have  besørget  i  en  Fart  og  hemmelig  — ,  er  jeg  beredt 
til.  I  hans  Tjeneste  har  jeg  Hoved,  Arme,  Hjerte,  men  in- 
gen Tunge Tidligere  har  jeg  aldrig  ønsket  mig  nogen 

Beskytter  — ;  denne  behager  mig:  han  er  ung,  velsindet, 
Evropa  ærer  ham,  og  Frankrig  tilbeder  ham». 

Bestillingen  som  Agent  for  det  hemmelige  Politi  synes 
at  behage  Beaumarchais.  Denne  Gang  venter  han  ikke  paa 
Kongens  Befaling,  han  tilbyder  selv  sin  Tjeneste,  Mis- 
sionen bliver  ham  overdragen,  og  han  rejser  til  London, 
hvorfra  han  skriver  til  en  Ven:  «Hvad  vil  Du  sige,  naar  Du 
faar  at  vide,  at  jeg,  «le  blåmé'),  den  26de  Juni  1774  er  rejst 
paa  ny  i  min  Konges  Ærinde  og  hædret  med  hans  Tillid. 

Jeg  vil  være  tilbage  i  Frankrig  om  en  Maaned  eller 

sex  Uger;  saa  vil  jeg  kunne  tale  om,  hvad  jeg  nu  er  tvungen 
til  at  fortie«. 

Førend  sin  Afrejse  havde  Beaumarchais  indstændig  an- 
søgt om  en  Fuldmagt,  skreven  egenhændig  af  Kongen;  men 
Ansøgningen  var  bleven  afslaaet.  Han  rejser  da  uden 
det  saa  meget  attraaede  Dokument;  men  ikke  saasnart  er  han 
ankommen  til  London,  førend  han  sender  Brev  paa  Brev  til 
de  Sartines,  forestillende  ham  det  umulige  i  at. undvære  en 
saadan   Bemyndigelse,    skildrende   de   Vanskeligheder,    som 

Savnet  af  den  allerede  har  beredt  ham  og  sluttende  med 
følgende  Forsikring:  « Dette  hellige  Navn  skal  være  for  mig 
som  Jehovas  ophøjede  Navn  var  for  Israeliterne,  der  ikke 
vovede  at  udtale  det  uden  i  den  højeste  Nød  og  Fare.  — 
Man  siger,  at  Kongens  Nærværelse  i  en  Armé  opvejer  50,000 
Mand;  hvem  véd,  hvor  mange  Guineer  hans  Navn  kan  skaane 
os  for  at  betale!«.  Endogsaa  denne  mærkelige  Tirade  blev 
uden  Virkning,  hvorfor  Beaumarchais  greb  til  det  Middel  at 
interessere  de  Sartines  i  Sagen,  idet  han  forestillede  ham,  at 
Underhandlingerne  ikke  kunde  lykkes  uden  den  kongelige  Fuld- 
magt, og  at  Dronningen  i  Tilfælde  af  et  uheldigt  Resultat 
vilde  lade  sin  Vrede  gaa  ud  saavel  over  M.  de  Sartines  som 
over  ham,  Beaumarchais.  Politidirektøren  lod  sig  intimidere 
og  paavirkede  Kongen,  saa  denne  virkeUg  egenhændig  afskrev 
følgende  Ordre,  som  Beaumarchais  selv  havde  forfattet  og 
indsendt: 

"Sieur  de  Beaumarchais,  hvem  mine  hemmelige  Be- 
falinger ere  betroede,  har  at  rejse  hurtigst  muUg  til  sit 
Bestemmelsessted;  den  Diskretion  og  Iver,  hvormed  han  ud- 
fører disse  mine  Befalinger,  vil  være  mig  det  bedste  Bevis 
paa  hans  Hengivenhed«. 

Marlj  den  lOde  Juli  1784.  Louls. 

Beaumarchais  var  jo  allerede  rejst  for  14  Dage  siden, 
men  han  havde  opsat  Dokumentet  før  sin  Afrejse,  og  Lud- 
vig XVI  kopierede.  Det  blev  sendt  til  Beaumarchais,  som  i 
sin  Henrykkelse  skriver  følgende  til  Kongen:  »En  Elsker 
bærer  sin  Elskedes  Portræt  ved  sit  Hjerte;  den  gjerrige  for- 
varer sine  Nøgler,  den  fromme  sit  Relikvigjemme.  —  Jeg 
har  ladet  forfærdige  en  Gulddaase,  stor,  oval  og  flad,  af  Form 
som  et  Linseglas,  den  hænger  om  min  Hals  i  en  Guldkjæde 
og  deri  opbevarer  jeg  Deres  Majestæts  Ordre ».  Imidlertid 
synes  det,  at  Beaumarchais  ikke  finder  nogen  som  helst  An- 
ledning til  at  bruge  sin  Talisman  i  London;  alle  Vanskelig- 
heder hæves  uden  dens  Mellemkomst.  Beaumarchais  har 
truffet  Angelucci,  er  kommet  til  Forstaaelse  med  ham:    mod 

Histoiuk  AteliiT.    1874.    L  Q 

en  Betaling  af  1,400  Guineer  samtykker  Udgiveren  i  ikke 
at  offentliggjøre  Pamfleten.  Den  engelske  Udgave  og  Ma- 
nuskriptet bliver  brændt;  der  er  endnu  den  hollandske 
tilbage ,  og  Parret  begiver  sig  til  Amsterdam  og  tilin- 
tetgjør  ogsaa  denne.  Alt  er  altsaa  afgjort,  og  Beaumar- 
chais "beser  Amsterdams  Mærkværdigheder",  da  han  plud- 
selig «faar  at  vide«,  at  Italieneren  har  bedraget  ham,  har 
tilbageholdt  et  Exemplar  af  Pamfleten  og  nu  er  paa  Vejen 
til  Niirnberg  for  at  lade  det  optrykke  der.  Det  synes  mær- 
keligt, at  Beaumarchais  strax  véd  saa  nøje  Besked  med  For- 
ræderens Hensigter  og  Bestemmelsessted;  han  underretter 
imidlertid  Ludvig  XVI  om,  at  en  Ven  af  Angelucci  har  med- 
delt ham  dette  for  en  Betaling  af  25  Louisd'orer.  Han  skri- 
ver nu  til  de  Sartines:  «Jeg  er  rasende!  Jeg  har  ikke  fiere 
Penge,  men  jeg  har  Diamanter  og  Guldsager;  jeg  sælger  alt 
og  tager  afsted.  —  Jeg  kan  ikke  Tysk,  jeg  kjender  ikke 
Vejen,  men  jeg  har  kjøbt  et  godt  Kort,  og  jeg  ser  allerede, 
at  jeg  skal  passere  Nimvegen,  Cleve,  Diisseldorf,  Koln,  Frank- 
furt og  Maintz,  førend  jeg  naar  Niirnberg.  Jeg  rejser  Dag 
og  Nat,  til  jeg  styrter  af  Træthed.  Ve  den  Forræder,  som 
tvinger  mig  til  denne  Anstrængelse,  nu  da  jeg  troede  at  kunne 
udhvile!  I  Fald  jeg  naar  ham,  dræber  jeg  ham  til  Straf  for 
den  Bekymring  og  Ulejlighed,  han  har  forvoldt  mig!  .  .  .  .» 
Beaumarchais  rejser  altsaa,  men  under  Navn  af  Konac  (Ana- 
gram af  Caron),  ledsaget  af  en  engelsk  Tjener,  der  forstaar 
Tysk.  Den  14de  Avgust  har  han  passeret  Frankfurt  og 
Wiirtzburg;  paa  Stationen  Langenfels  tager  han  en  Postvogn 
og  kjører  ad  Niirnberg  til.  Vejene  vare  paa  den  Tid  ikke 
altid  sikre;  der  gaar  just  Rygter  om  et  Overfald,  begaaet  i 
Nærheden  af  Possenheim. 

Den  14de  Avgust  rejser  Beaumarchais  gjennem  en  lille 
Skov  kaldet  Leichtenholz,  nær  Neustadt;  den  15de  skriver 
han  et  langt  Brev  om  de  forfærdehge  Begivenheder,  der  ere 
hændte  ham  den  foregaaende  Dag,  til  en  Ven  i  Paris,  hvem 
han  beder  »læse  Brevet  højt  for  alle  kvindelige  og  mandlige 

Bekjendte,  der  interessere  sig  for  hans  Skæbne«.  Han  skriver 
dette  Brev  i  en  Baad,  sejlende  op  ad  Donaufloden,  da  han 
•  paa  Grund  af  sine  Saar»  ikke  kan  taale  den  rystende  og 
ublide  Bevægelse  ved  at  kjøre. 

Vi  anføre  her  nogle  Steder  af  Brevet: 

•I  Gaar,  den  14de  Avgust  Kl.  3  om  Eftermiddagen, 
passerede  jeg  i  Følge  med  min  Tjener  og  Postillonen,  som 
kjørte  min  Vogn,  en  Skov  kaldet  Leichtenhoiz;  efter  at  have 
tilbagelagt  et  Stykke  af  Vejen  stiger  jeg  af.  .  .  .og  Vognen 
kjører  i  Skridtgang  videre.  Snart  efter  begiver  jeg  mig  paa 
Vej  for  at  indhente  den,  da  en  Mand  til  Hest  kommer  ud 
af  Tykningen,    spærrer  mig  Vejen    og  nærmer  sig  mig  med 

en  lang  Kniv  i  Haanden Hans  Bevægelser  gjare  det 

klart,  at  han  forlanger  »'Pungen  eller  Livet«;  jeg  trækker 
imidlertid   hastig   min  Pistol   frem,    søger  Dækning   bag  et 

Træ da  Stemmer  bag  ved  mig  faa  mig  til  at  vende 

mig  om  —  en  anden  Gavtyv  i  blaa  Trøje  uden  Ærmer 
og  med  en  Frakke  paa  Armen  løber  til  for  at  angribe 
mig  bagfra.  Jeg  skyder  nu  paa  den  første  Slyngel,  men 
Pistolen  klikker;  den  anden  kommer  til  og  kaster  mig  til 
Jorden,  medens  hans  Kammerat  støder  mig  sin  Kniv  i 
Brystet  .... 

«Det  havde  været  ude  med  mig,  hvis  jeg  ikke  paa  mit 
Bryst  havde  baaret  en  temmelig  stor,  flad  Gulddaase,  som 
indeholdt  et  meget  værdifuldt  Papir  ....  Kniven  eller  Dol- 
ken rammer  denne  Gulddaase,  glider  paa  Metallet,  og  Stødet 
faar  en  anden  Retning;  i  Stedet  for  at  ramme  Hjertet  gaar 
det  opad,  strejfer  Halsen,  gjennemborer  Hagen  og  den  højre 
Kind  ....  Uagtet  den  frygtelige  Fare,  hvori  jeg  svæver, 
taber  jeg  dog  ikke  min  Aandsnærværelse;  jeg  ser,  at  kun 
den  ene  af  Røverne  er  bevæbnet.;  jeg  springer  op,  styrter  mig 
som  en  Tiger  over  ham,  griber  hans  Kniv,  som  jeg  vil  fra- 
vriste ham  ....  I  Kampen  faar  jeg  et  dybt  Saar  i  den 
venstre  Haands  Tommelfinger,  hvis  kjødfulde  Del  kløves  lige 
ind  til  Benet  ....  Han  falder,  slipper  Dolken,  jeg  bemæg- 

9* 

tiger  mig  den  og  truer  ham  med  den  ....  Den  anden 
Skurk  flygter  forfærdet.  Jeg  holder  min  Fange  fast  mod 
Jorden  med  mit  Knæ,  Blodet  strømmer  ned  over  ham 
fra  Saaret  i  mit  Ansigt,  han  tror,  at  hans  sidste  Time 
er  kommet  og  tigger  om  Naade  ....  Det  forekommer  mig 
fejgt  at  dræbe  en  Mand,  som  ligger  afvæbnet  paa  Jorden,  og 
jeg  faar  den  Tanke  at  binde  ham  og  føre  ham  med  mig  i 
min  Vogn  ...  da  jeg  ser  den  anden  vende  tilbage,  fulgt  af 
flere  Banditer.  I  mit  Easeri  slaar  jeg  den  Slyngel,  jeg  har 
i  min  Magt,  i  Ansigtet  med  Pistolkolben,  saa  han  mister 
nogle  Fortænder  og  giver  sig  til  at  bløde  som  en  Oxe  .... 
I  dette -Øjeblik  kommer  imidlertid  min  Postillon  til,  som 
er  bleven  urolig  over  min  lange  Udebliven,  han  blæser  i  sit 
lille  Horn,  og  denne  Støj  og  Synet  af  ham  skræmmer  de 
øvrige  Køvere,  saa  de  spredes  ad;  senere  se  min  Tjener 
og  Postillonen  ham  med  den  blaa  Trøje  uden  Ærmer  og 
Frakken  over  Armen  passere  forbi  min  Vogn». 

Denne  skriftlige  Version  af  Dagens  Hændelser  er  beregnet 
paa  Venner  i  Paris  og  taler  som  saadan  med  megen  Hem- 
melighedsfuldhed om  den  ovale  Æske,  medens  den  slet  ikke 
nævner  Rejsens  Maal  eller  egentlige  Hensigt;  der  er  imidlertid 
en  mundtlig  Beretning,  bestaaende  af  den  Forklaring,  han 
aflægger  i  Niirnberg  samme  Dag,  som  han  skriver  Brevet  til 
Paris,  og  den  senere  i  Wien  for  Kejserinde  Maria  Theresia 
og  Grev  Sejlern.  Det  fremgaar  af  dem,  at  Beaumarchais, 
medens  han  kjører  i  sin  Vogn  i  Leichtenholz ,  faar  Øje  paa 
Angelucci,  som  rider  ganske  rohg  og  alene  et  Stykke  Vej 
foran ;  han  springer  da  af  Vognen,  indhenter  ham,  truer  haln 
med  sin  Pistol,  tvinger  ham  til  at  stige  af  Hesten  og  lade 
sig  undersøge,  og  ved  denne  Undersøgelse  findes  ganske  rig- 
tig det  svigagtig  tilbageholdte  Exemplar  af  Pamfleten  samt 
den  Sum  Penge,  som  er  bleven  Angelucci  udbetalt  i  Am- 
sterdam. Uagtet  sin  tidligere  Forsikring,  «at  han  vilde  dræbe 
denne  Mand,  hvor  han  traf  ham«,  lader  Beaumarchais  ham 
nu  ikke  alene  slippe  derfra  med  Livet,  men  giver  ham  endog 

"en  Del  af  Pengene  tilbage,  hvorpaa  han  gaar  bort  for  at 
stige  til  Vogns  igjen.  Men  førend  han  naar  saa  vidt,  bliver 
han  indhentet  af  Angelucci,  der  nu  har  faaet  en  Bandit  med 
sig,  og  overfaldes  af  dem  paa  den  Maade,  som  Brevet 
fortæller. 
Wm-  I  Nurnberg  beretter  Beaumarchais  dog  ikke  om  Forhol- 
det mellem  sig  og  Angelucci,  heller  ikke  om  Udleveringen 
af  Pamfletexemplaret;  han  taler  kun  om  Overfaldet  og  be- 
skriver sine  to  Angribere  paa  følgende,  overordentlig  nejagtige 
Maade. 

«Den  Ene,  der  er  bevæbnet  med  en  Kniv,  er  omtrent 
fem  Fod  to  Tommer  høj,  mager  og  spinkel,  med  en  krum 
Næse,  store,  sorte  Øjne  og  gulbleg  Ansigtsfarve;  han  bærer 
en  blond  Paryk  over  sit  sorte  Haar.  Han  er  klædt  i  en  blaa 
Frakke  med  Kobberknapper,  rød  Vest,  Skindbenklæder  og 
Halvstøvler.  Han  har  i  det  hele  et  jødisk  Udseende  og  rider 
paa  en  lille  rødbrun  Hest  med  en  hvid  Blis  i  Panden.  Hans 
Kammerat  tiltaler  ham  med  Navnet  Angelucci.  Den  an- 
den er  høj,  lys  af  Teint  og  Haar  og  har  et  fyldigt  Ansigt; 
han  er  iført  en  graa  Trøje  uden  Ærmer,  har  en  blaa 
Frakke  over  Armen  og  en  Hat  uden  Skygge.  Denne  kaldes 
af  den  første  Hatkinson«. 

Denne  Beretning  bliver  afgivet  af  Beaumarchais,  først  i 
Hotellet  «Den  røde  Hane«,  hvor  han  bor;  senere  gjentages 
den  for  Borgemesteren  i  Nurnberg,  hvem  han  paalægger  at 
lade  de  to  Banditer  efterspore  og  i  Tilfælde  af,  at  man  finder 
dem,  øjeblikkelig  at  lade  Kejserinde  Maria  Theresia  underrette 
om  deres  Paagribelse,  «da  Efterretningen  herom  vil  interes- 
sere Kejserinden  overordentlig«. 

Umiddelbart  efter,  at  Forklaringen  er  afgivet  for  Borge- 
mesteren,  rejser  Beaumarchais  uden  at  lade  sine  Saar  under- 
søge eller  forbinde;  Værten  i  «den  røde  Hane«,  som  ser,  at 
den  Rejsende  bløder,  tilbyder  at  lade  en  Læge  hente;  men 
M.  de  Ronac  afslaar   det  med  synlig  Uro  og  Hast  og  nøjes 

med  at  forlange  et  engelsk  Plaster,  hvormed  han  selv  for- 
binder Saarene. 

Han  rejser  derpaa,  og  hans  Kejse  gaar  mærkværdig  nok 
ikke  til  Paris,  men  til  —  Wien. 

Imidlertid  kommer  en  af  de  Medspillende  i  Overfalds- 
dramaet  uventet  til  Syne  paa  Scenen.  Det  er  Postillonen, 
den  skikkelige  Johan  Dratz,  som  efter  at  have  kjørt  «M.  de 
Ronac«  til  Emskirchen  vender  tilbage  til  Langenfeld  og  paa 
Vejen  tænker  over  alt  det  mærkelige,  der  er  hændet  denne 
Dag.  Han  tænker  og  tænker,  og  den  excentriske  Rejsende, 
hvem  han  paa  Grund  af  den  engelske  Tjener  antager  for  en 
Englænder,  forekommer  ham  saa  besynderlig  og  til  sidst  saa 
mistænkelig,  at  den  brave  Tysker  beslutter  at  lette  sit  Hjerte 
og  med  det  samme  at  befri  sig  fra  alt  Ansvar  ved  at  afgive 
en  Beretning  over  det  passerede  til  Øvrigheden  i  Neustadt, 
der  affatter  følgende  Protokol: 

»Vidneforklaring  afgivet  i  Neustadt,  den  14de  Avgust 
1774,  Kl.  6V3  om  Aftenen. 

For  øvrigheden  mødte  Postillonen  fra  Stationen  Lan- 
genfeld, som  bevidnede: 

Den  14de  Avgust  om  Eftermiddagen  kjørte  Vidnet  en 
ubekjendt  Rejsende  til  Emskirchen,  hvilken  Rejsende  var  en 
Englænder,  som  ikke  forstod  Tysk,  men  som  ledsagedes  af 
en  tysktalende  Tjener;  Vidnet  véd  ikke,  om  den  Rejsende 
var  ved  sin  fulde  Forstand,  men  han  har  troet  det  nødven- 
digt at  meddele,  hvad  der  er  hændt  ham  med  denne  Rej- 
sende. 

Noget  førend  de  naaede  Diebach,  rejste  den  Fremmede 
sig  op  og  udtog  af  et  Tojktskrin  et  Spejl  og  en  Barberkniv, 
hvilket  Vidnet  meget  tydelig  har  bemærket,  da  Vidnet  sagt- 
nede Kjørselen,  indtil  den  Rejsende  var  kommet  til  Sæde 
igjen,  og  højlig  undrede  sig  over,  at  den  Rejsende  syntes  at 
ville  barbere  sig,  medens  han  kjørte.  Da  de  havde  passeret 
Diebach  og  vare  komne  ind  i  en  Skov  kaldet  Leichtenholz, 
nær  Neustadt,  befalede  den  Rejsende  Vidnet  at  holde  stille. 

steg  ud  af  Vognen  med  en  Spanskrørsstok  i  Haanden  og  lod 
Tjeneren  sige  til  Vidnet,  at  Vognen  kunde  kjere  videre. 

Vidnet  vilde  kort  Tid  efter  standse  for  at  vente  paa  den 
Rejsende,  men  Tjeneren  anmodede  ham  om  at  fortsætte 
Kjørselen,  hvilket  han  gjorde,  dog  Skridt  for  Skridt;  da  de 
havde  naaet  Udkanten  af  Skoven,  ventede  de  i  henved  en 
halv  Time. 

Under  denne  Venten  passerede  tre  Tømmersvende  forbi 
med  Øxer  paa  Skuldrene;  lidt  efter  kom  den  Rejsende  og 
havde  da  Haanden  indbunden  i  et  hvidt  Lommetørklæde. 
Den  Rejsende  fortalte  til  Tjeneren,  som  igjen  meddelte  det 
til  Vidnet,  at  han  havde  set  Røvere  i  Skoven.  Men  den  Rej- 
sende syntes  i  øvrigt  uskadt,  og  Vidnet  bemærkede  hverken 
paa  hans  Haand  eller  øvrige  Person  Spor  af,  at  der  var  til- 
stødt ham  noget,  hvorfor  Vidnet  sagde  til  Tjeneren,  at  hans 
Herre  sikkert  havde  set  de  tre  Tømmersvende  og  antaget 
dem  for  Røvere. 

Da  de  derpaa  kjørte  gjennem  Byen  Neustadt,  forlangte 
den  Rejsende,  at  Vognvinduet  skulde  aabnes,  og  ved  denne 
Lejlighed  bemærkede  Vidnet,  at  det  hvide  Lommetørklæde 
om  den  Rejsendes  venstre  Haand  var  plettet  af  Blod,  samt 
at  der  saas  lidt  Blod  paa  den  Reiseudes  Hals  og  Halstør- 
klæde; paa  Vidnets  Spørgsmaal  herom  havde  den  reisende 
ladet  svare,  at  der  var  blevet  skudt  paa  ham  i  Skoven. 
Vidnet  vilde  da  strax  kjøre  til  Amtet  for  at  gjøre  Melding 
herom,  men  den  Rejsende  befalede  at  kjøre  uopholdelig 
videre  til  Emskirchen,  i  hvilken  By  han  fortalte  Postme- 
steren, at  han  var  bleven  overfaldet,  men  han  vilde  ikke  vise 
sine  Saar  eller  afgive  nogen  Forklaring  for  Øvrigheden  og  var 
strax  rejst  videre  til  Nurnberg. 

Vidnet  mente  derfor,  at  den  Rejsende  selv  maatte  have 
tilføjet  sig  sine  Saar  ved  Hjælp  af  Barberkniven,  hvorfor 
Vidnet  ved  at  afgive  Melding  om  det  passerede  vilde  forhin- 
dre,   at  Landevejen   paa  Grund  af  den  Rejsendes  Fortælling 

skulde  komme  i  Vanrygte  som  et  Sted,  hvor  Overfald  blev 
begaaet  ved  hej  lys  Dag. 

Skjønt  Skoven  Leichtenholz  kun  har  en  ringe  Udstræk- 
ning, og  Vidnet  ventede  ved  Udkanten  af  den,  hørte  Vidnet 
intet  Skud  eller  nogen  Støj,  der  kunde  tyde  paa  Kamp; 
hverken  i  eller  udenfor  Leichtenholz  har  Vidnet  set  andre 
end  de  tre  Tømmersvende,  som  gik  forbi,  medens  Vognen 
ventede. 

Den  Rejsendes  Saar  forekom  Vidnet  at  være  meget 
ubetydelige ;  det  paa  Hagen  var  en  lille  Rift,  som  ikke  blødte 
meget. 

Vidnet  opfordredes  derpaa  til  paa  Tilbagerejsen  gjennem 
Leichtenholz  at  give  nøje  Agt  og  i  Tilfælde  af,  at  noget  mis- 
tænkeligt skulde  vise  sig,  da  øjeblikkelig  at  give  Melding 
derom«. 


Imidlertid  er  Beaumarchais  ankommen  til  Wien.  Hans 
første  Handling  her  var  at  skrive  et  Brev  til  Maria  Theresia, 
hvori  han  efter  at  have  udtalt  sig  vidt  og  bredt  om  sine 
Anstrængelser  og  Lidelser  beder  om  at  blive  stedet  til  Av- 
diens  eller,  hvis  Kejserinden  ikke  tror  at  burde  tilstaa  en 
ubekjendt  en  saadan  Gunst,  da  at  blive  sat  i  Stand  til  at 
betro  en  Mand,  hvem  Kejserinden  beærer  med  sin  Tillid, 
Oplysninger,  som  sikkert  ville  forskaffe  ham  Avdiens  og  Til- 
tro hos  Hendes  kejserlige  Majestæt.  Han  tilføjer,  at  det 
handler  om  en  Sag,  der  er  af  stor  Vigtighed  for  Kejserinden, 
en  Sag,  «der  paa  det  nøjeste  er  sammenknyttet  med  Hendes 
Majestæts  fremtidige  Ro  og  Lykke,  ja  som  staar  i  Forbindelse 
med  Kejserindens  ømmeste  og  helligste  Følelser«. 

Kejserinden,  som  maaske  anede,  at  disse  hemmeligheds- 
fulde Udtryk  sigtede  til  noget,  der  vedkom  hendes  Datter, 
sendte  Brevet  til  Grev  Sejlern,  der  lod  "M.  de  Ronac«  kalde 
til  sig.    Denne  indfandt  sig  dog  ikke  strax,  men  sendte  en 

Epistel  til  Grev  Sejlérn,  hvori  han  klagede  over  heftige  Smer- 
ter, Blodspytning  o.  s.  v.,  Følger  af  hans  Sammenstød  med 
Røverne,  der  forhindrede  ham  i  at  gaa  ud.  Først  efter  at 
have  ladet  Grev  Sejlern  vente  i  to  Timer  begav  Beanmarchais 
sig  til  denne,  fortalte  sin  Røver-  og  Overfaldshistorie ,  viste 
Gulddaasen  og  Mærket  af  et  Stød  derpaa,  aabnede  den  og 
lod  Grev  Sejlern  se  Kong  Ludvig  XVI's  Avtograf;  derpaa 
meddelte  han  Greven  sit  virkelige  Navn  og  gjentog  sin  An- 
modning om  en  Avdiens  hos  Kejserinden,  da  hans  øvrige 
Meddelelser  kun  kunde  aabenbares  for  Hendes  Majestæt 
alene. 

Grev  Sejlern  tog  Gulddaasen  og  opfordrede  Beaumarchais 
til  at  følge  sig  til  Schønbrunn,  hvorhen  han  just  stod  i  Be- 
greb med  at  begive  sig,  for  at  denne  strax  kunde  være  ved 
Haanden,  i  Fald  Kejserinden  skulde  være  tilbøjelig  til  at 
modtage  ham.  De  To  begave  sig  da  sammen  til  Paladset. 
Maria  Theresia,  som  gjenkjendte  Ludvig  XVTs  Haandskrift  i 
Dokumentet  i  Daasen,  tilstod  Beaumarchais  Avdiens,  men 
fordrede,  at  Grev  Sejlern  skulde  være  tilstede  ved  den,  samt 
at  Beaumarchais  skulde  udtale  sig  frit  i  hans  Paahør.  Denne 
gik  ind  herpaa,  fortalte  udførlig  om  sine  Hændelser,  om  Pam- 
fleten,  om  sin  hemmelige  Sendelse,  Angelucci's  Forræderi, 
om  hvorledes  han  indhentede  Angelucci  ved  Neustadt,  endelig 
om  Overfaldet  i  Skoven.  Han  sluttede  med  at  bønfalde 
Kejserinden  om  at  lade  Angelucci  efterspore,  da  denne  jo 
maaske  alligevel  var  i  Besiddelse  af  et  Aftryk  af  sin  Paskvil, 
der,  hvilket  Kejserinden  selv  kunde  overbevise  sig  om  ved 
at  gjennemlæse  det  Exemplar,  han  fremlagde,  hovedsagelig 
angreb  hendes  ophøjede  Datter,  Dronningen  af  Frankrig. 
Kejserinden,  som  flere  Gange  havde  afbrudt  Fortællingen  med 
Udbrud  af  den  højeste  Overraskelse  og  Forbavselse  over  den 
hemmelige  Agents  utrolige  Iver  og  Nidkjærhed  i  hendes  Dat- 
ters og  Svigersøns  Tjeneste,  forlangte  nu  at  høre  Skriftet; 
Oplæsningen  af  det  varede  i  flere  Timer.  Da  den  var  endt, 
fremkom  Beaumarchais  med  et  Forslag,   som  synes  at  have 

indgydt  Kejserinden  nogen  Mistillid:  han  tilbød  at  lade 
Brochuren  trykke  i  Wien,  men  renset  for  alle  For- 
nærmelser imod  Dronningen  af  Frankrig,  saaledes 
at  han  ved  sin  Tilbagekomst  til  Versailles  kunde  vise  Lud- 
vig XVI  et  Exemplar,  der  ikke  skulde  forstyrre  Kongens  Ro 
eller  hans  Tillid  til  sin  ophøjede  Ægtefælle;  de  nødvendige 
Forandringer  paatog  han,  Beaumarchais,  sig  at  udføre.  Ma- 
ria Theresia  vilde  imidlertid  aldeles  ikke  indlade  sig  herpaa; 
hun  afskedigede  ham  med  de  Ord:  Gaa  til  Sengs  og  lad  dem 
aarelade  saa  hurtig  som  mulig  —  maaske  har  hun  vir- 
kelig et  øjeblik  troet,  at  Beaumarchais  talte  i  Febervil- 
delse, den  eneste  tænkelige  Undskyldning  for  et  saadant 
Forslag.  Men  hun  beholdt  Brochuren  og  sendte  den  til  sin 
Kantsier,  Fyrst  Kaunitz. 

Fyrst  Kaunitz  var  ikke  ubekjendt  med  Beaumarchais  og 
dennes  Historie.  Medens  Fyrsten  var  Gesant  ved  det  franske 
Hof  i  Ludvig  XV's  Tid,  havde  den  unge  Caron,  som  da  just 
begyndte  sin  Karriere,  ikke  undgaaet  hans  Opmærksomhed, 
og  naturligvis  havde  Fyrsten,  som  alle  dannede  i  hin  Tid,  læst 
«Memoires  contra  Goézman«. 

Kaunitz  underkastede  nu  Brochuren,  Beretningen  om 
Beaumarchais's  Hændelser  samt  den  af  Grev  Sejlern  indsendte 
Beretning  om  Avdiensen  en  meget  nøjagtig  Undersøgelse, 
hvoraf  Resultatet  blev,  at  ikke  faa  Omstændigheder  forekom 
ham  mistænkelige. 

Selve  Underhandlingen  med  Angelucci  synes  ham  at  være 
bleven  ført  paa  en  uforklarlig  letsindig  eller  samvittighedsløs 
Maade.  Hvorfor  har  man  ikke  som  ved  Morande  betalt  med 
en  Livrente,  som  kunde  tilbageholdes  i  Tilfælde  af  Forræderi? 

Dernæst  viser  det  sig,  at  selve  Brochuren  indeholder 
Meddelelser  om  Ting,  der  først  ere  skete  efter  dens  foregivne 
Tilsynekomst;  den  nævner  saaledes  Ludvig  XVFs  Inokulation*) 


*)  Inokulation  o:  Indpodning  af  Lymfer  af  ægte  Børnekopper,  naar 
disse  optraadte  mildt,  fandt  allerede  længe  Sted  hos  Hinduer  og 
Kinesere.     Lady  Montague,  den  engelsko  Gesant  i  Constantinopels 

Og  omtaler,  at  den  har  gjort  sin  Virkning  —  Kongen  blev 
inokuleret  den  18de  Juni  1774,  (man  har  et  Brev  fra  Marie 
A.ntoinette  til  Kejserinden  af  østerrig,  hvori  Dronningen  an- 
giver dette  Tidspunkt  for  Operationen  og  tilføjer,  at  Udbrud- 
det af  Koppepustlerne  fandt  Sted  den  26de)  —  samme  Dag 
den  18de  Juni  underretter  Beaumarchais  Mr.  de  Sartines  om 
Brochuren  og  viser  ham  Dele  af  den,  hvorpaa  han  rejser  til 
London  den  25de  Juni.  Den  forbavsende  Hurtighed,  hvormed 
Beaumarchais  forstaar  at  tilbagelægge  store  Distancer  og  over- 
vinde fabelagtige  Hindringer,  gjer  ligeledes  Fyrsten  betæn- 
kelig*). Hvad  betyder  dernæst  det  fantastiske  Forslag  at 
lade  Brochuren  trykke  i  forandret  Skikkelse?  Endelig  fore- 
kommer det  Fyrsten  hensigtsmæssigt  at  indhente  nærmere 
Oplysninger  om  Beaumarchais's  mærkelige  Hændelser  i  den 
famøse  Skov  Leichtenholz. 

Følgen  af  disse  Fyrstens  Undersøgelser  var  temmelig 
ubehagelig  for  Beaumarchais:  Den  22de  Avgust  Kl.  9  om  Af- 
tenen træde  8  Grenaderer  med  opplantet  Bajonet  samt  to 
Officerer  med  dragen  Sabel  ind  til  ham,  og  det  er  ikke  noget 
kort  Besøg,  de  aflægge;  først  efter  26  Dages  Forløb  bliver 
han  befriet  for  disse  ubudne  Gjæster. 

Beaumarchais  er  altsaa  Fange**);  han  bilder  sig  ind,  at 
man  tvivler  om  hans  Identitet  og  af  den  Grund  holder  ham 


Hustm,  lærte  den  at  kjende  og  lod  sin  Søn  inokulere  1717.  Hun 
bragte  Kundskaben  om  denne  Beskyttelsesmaade  til  England,  hvor 
den  i  Begyndelsen  mødte  ivrig  Modstand,  hovedsagelig  af  reli- 
giøse Grunde,  indtil  der  dannede  sig  et  Selskab  med  Hertugen  af 
Mariborough  og  Biskoppen  af  Worcester  i  Spidsen,  der  virkede  for 
den.  Den  indførtes  derpaa  i  Frankrig,  hvor  den  dog  aldrig  blev 
almindelig.  I  1798  udgav  Jenner  sit  første  Skrift  om  Kokoppers 
Overførelse  paa  Mennesket,  og  denne  Opdagelse  blev  hurtig  aner- 
kjendt  og  fortrængte  Inoknlationen. 

•)  Læseren  husker,  at  Kongens  Ordre  i  Gulddaasen  er  dateret  14  Dage 
efter,  at  Mester  Figaros  Afrejse  i  Virkeligheden  er  gaaet  for  sig, 
og  at  Kongen  ordret  har  kopieret  Udtrykket:  »har  at  rejse«. 

•)  Beanmarchais  blev  imidlertid,  skjønt  Fange,  ikke  behandlet  med 
Haardhed;  man  sendte  ham  en  Læge  og  senere  efter  hans  Begjæ- 

i  Stuearrest,  og  han  skriver  det  ene  lange  Brev  efter  det 
andet  til  Grev  Sejlern  og  Kejserinden  for  at  bevise,  at  han 
virkelig  og  i  Sandhed  er  den,  han  udgiver  sig  for.    Men  det 


ring  en  Befuldmægtiget,  for  hvem  han  bunde  gjennemgaa  sine 
Papirer  og  fremføre  alt,  hvad  der  kunde  tjene  til  hans  Retfærdig- 
gjørelse.  Den,  hvem  dette  Hverv  blev  overdraget,  var  Regerings- 
raad  Josef  von  Sonnenfels,  der  var  vel  bekjendt  og  anset  saavel 
for  sin  Hæderlighed  som  sin  Begavelse.  Denne  Mands  Løbebane 
havde  i  øvrigt  været  fuldt  saa  ejendommelig  som  Beaumarchais's 
egen.  Han  var  født  af  jødiske  Forældre;  skjønt  han  selv  blev 
opdraget  i  den  kristne  Religion,  vedblev  hans  Moder  og  øvrige 
Slægt  at  være  Jøder,  og  enhver,  som  har  nogen  Kjendskab  til 
Jødernes  Stilling  i  hin  Tid,  vil  forstaa,  hvor  meget  dette  Forhold 
maatte  hæmme  den  unge  Sonnenfels's  Bestræbelser  for  at  bane  sig 
Vej.  Hans  jødiske  Fødsel  viste  sig  i  Virkeligheden  at  være  en  i 
den  Grad  uovervindelig  Hindring,  at  han,  hvis  hele  Lyst  stod  til 
Studeringer,  i  sit  syttende  Aar  ikke  havde  anden  Udvej  end  —  at 
lade  sig  hverve.  Som  Soldat  lærte  han  af  franske  og  italienske 
Desertører  deres  Modersmaal,  han  læste  alle  Bøger,  der  kom  ham 
i  Hænde  —  endelig  lykkedes  det  ham  at  finde  mægtige  Velyndere, 
og  han  sattes  i  Stand  til  at  forlade  Militærtjenesten  og  begynde 
det  juridiske  Studium.  Imidlertid  forlod  han  atter  dette  for  at  ofre 
sig  til  literært  Arbejde,  som  snart  gjorde  hans  Navn  bekjendt. 
Hans  formaaende  Venner  skaffede  ham  en  Ansættelse  som  Lærer 
i  Statsvidenskab  ved  Universitetet  i  Wien,  og  hans  Stilling  syntes 
nu  sikret  for  Livet;  men  han  tog  ikke  i  Betænkning  at  sætte  den 
paa  Spil  ved  med  Begejstring  at  kæmpe  for  de  frisindede  Ideer, 
som  den  unge  Generation  bar  frem  til  Strid  mod  det  bestaaende. 
Hans  vindende  Ydre,  hans  glimrende  Veltalenhed  skaffede  ham 
snart  en  uimodstaaelig  Indflydelse  paa  hans  unge  Tilhørere;  uden 
Frygt  og  uden  ringeste  personligt  Hensyn  ivrede  han  mod  de  for- 
ældede Regeringsformer  og  Traditioner.  Selv  direkte  Befalinger 
formaaede  ikke  at  afholde  ham  fra  at  angribe  Institutioner  som 
Dødsstraffen,  Tortur,  Klostrenes  Asylret  o.  s.  v.  Mægtige  Fjender 
forenede  sig  om  at  styrte  ham  —  da  Kejserinde  Maria  Theresia 
lærte  ham  personlig  at  kjende.  Den  Dristighed,  hvormed  Sonnen- 
fels forsvarede  sin  Overbevisning,  hans  Troskab  imod  den,  hans 
begejstrede,  aabne  Væsen  indtog  Kejserinden  saaledes  for  ham,  at 
hun  lod  ham  sige:  »Han  skulde  kun  vedblive  at  arbejde  for  de 
Grundsætninger,  som  han  ansaa  for  de  rigtige«.  Og  fra  den  Tid 
beholdt  Sonnenfels  stadig  Kejserindens  Gunst. 

hjælper  ham  ikke  —  han  er  Fange  og  kan  ikke  slippe  bort 
fra  sine  10  Grenaderer,  der  have  det  Hverv  at  ,passe  paa 
ham.  Fyrst  Kaunitz  har  aldrig  tvivlet  paa,  at  han  var  Beau- 
marchais, men  han  tvivler  meget  paa  Kedeligheden  af  hans 
Hensigter,  paa  Sandfærdigheden  af  hans  Udsagn,  og  for  at 
komme  til  Klarhed  om  i  det  mindste  en  Del  af  Historien 
forlanger  Fyrsten  Oplysninger  af  øvrigheden  i  Nurnberg  om 
Begivenheden  i  Leichtenholz, 

Disse  Oplysninger  blive  ham  tilstillede  i  Form  af  Proto- 
kollerne, der  bleve  affattede  i  Neustadt  og  Niirnberg  den  14de 
og  15de  Avgust,  tilligemed  en  Skrivelse,  hvoraf  vi  hidsætte 
et  Uddrag. 

»Naadigste  Fyrste.« 
« Deres  Excellence  har  meddelt  os  Hendes  kejserlige  Ma- 
jestæts ønske  at  erholde  Underretning  om  det  sande  eller 
ubegrundede  i  en  Erklæring,  afgivet  af  en  fransk  Adelsmand, 
kaldet  Ronac,  der  foregiver  at  være  bleven  overfaldet  af  Rø- 
vere i  Skoven  Leichtenholz;  tillige  har  Deres  Excellence  op- 
fordret os  til  at  lade  paagribe  en  vis  jødisk  Bogtrj^kker  fra 
Amsterdam,  der  sagdes  at  ville  lade  et  Skrift  trykke  her, 
eller  i  Schwabach,  eller  et  andet  nærliggende  Sted,  hvilket 
Skrift  var  farligt  eller  fornærmeligt  for  Hendes  kejserlige 
Majestæt.  For  at  bevise  vor  Hengivenhed  og  vor  Iver  i 
Hendes  Majestæts  Tjeneste  have  vi  efter  bedste  Evne  be- 
stræbt os  for  at  udføre  det  dobbelte  Hverv,  der  er  blevet  os 
paalagt. 

Vi  have  da  ikke  alene  optaget  Vidneforklaring  af  en  vis 
Konrad  Gruber,  Vært  i  Hotellet  <«den  røde  Hane«,  hvor  be- 
meldte Ronac  har  opholdt  sig  efter  det  foregivne  Overfald, 
men  vi  have  ladet  anstille  de  omhyggehgste  Undersøgelser 
saavel  her  som  i  vort  Universitet  i  Altdorf  angaaende  Til- 
stedeværelsen af  en  fremmed  Bogtrykker,  dog  uden  at  opdage 
det  mindste  Spor  af  en  saadan. 

Ovennævnte  Ronacs  Fortælling,  sammenholdt  med  den 
af  Postillonen,   som  kjørte  for  ham,  afgivne  Vidneforklaring, 

frembyder  saa  mange  Usandsynligheder,  at  det  foregivne  rø- 
veriske Overfald  raaa  være  at  betragte  som  en  ren  Op- 
findelse. 

Hermed  følge  de  forskjellige  Protokoller  med  Vidnefor- 
klaringerne, som  de  ere  afgivne  af  Postillonen,  Værten  og 
Mr.  de  Ronac  selv«. 

Disse  Aktstykker  tjente  ikke  til  at  berolige  Fyrst  Kau- 
nitz's  Tvivl;  han  vedblev  al  holde  Beaumarchais  under  Be- 
vogtning af  de  10  Grenaderer  og  meddelte  den  østerrigske 
Gesant  i  Paris  sin  Mistanke.  Flere  Omstændigheder  syntes 
ham  paa  det  tydeligste  at  bevise,  at  i  det  mindste  Historien 
om  Overfaldet  var  fuldkommen  opdigtet  —  sandsynligvis  i 
den  Hensigt  at  gjøre  sig  interessant  ved  at  have  udført  Un- 
derværker i  sin  Konges  Tjeneste  —  saaledes  den  utrolige 
Nøjagtighed  og  Omstændelighed ,  hvormed  de  forskjeUige 
Banditers  Signalement  var  angivet:  Hvilket  Menneske,  der 
svæver  i  yderste  Livsfare,  ser  sig  i  Stand  til  at  beregne,  at 
den  ene  af  hans  to  Modstandere  er  omtrent  5  Fod  2  Tom- 
mer høj,  eller  til  at  beskrive  begges  Dragter  og  Udseende 
lige  indtil  Haarets  og  Parykkens  forskjellige  Farver  og  He- 
stens Blis  i  Panden?  Fyrst  Kaunitz  kom  til  samme  Slutning 
som  Postillonen:  At  Mester  Figaro  havde  brugt  sin  Barber- 
kniv til  at  give  sig  nogle  ubetydelige  Eifter  med,  som  dog 
ikke  vare  dybere,  end  at  de  ved  Hjælp  af  lidt  engelsk  Plaster 
vare  fuldkommen  helbredede,  da  han  kort  Tid  efter  gjorde 
Kejserinden  sin  Opvartning  i  Schønbrunn. 

Men  Fyrst  Kaunitz  bliver  ikke  staaende  herved.  Han 
mistænker  Beaumarchais  for  selv  at  være  Forfatter  til  den 
Brochure,  hvilken  hans  Sendelse  gik  ud  paa  at  tilintet- 
gjøre.  Ingen  har  nogensinde  set  den  foregivne  italienske 
Jøde;  hans  Existens  er  alt  andet  end  bevist  — ;  kun  figu- 
rerer hans  Navn  —  eller  Navne  —  som  Underskrift  under 
en  Kontrakt  mellem  ham  og  Beaumarchais,  som  denne  sen- 
der til  Ludvig  XVI  ved  Underhandlingernes  Slutning;  men 
dette  Dokument  er  affattet  i  saa  fornærmelige  Udtryk,  om- 


Beaomarcbais  og  Ludvig  XVI.  143 

taler  Ångelucci  paa  eu  saa  haanlig  og  foragtelig  Maade,  at 
det  bliver  meget  usandsynligt  at  denne,  i  Fald  han  virkelig 
har  existeret,  skulde  have  underskrevet  et  saa  lidet  diploma- 
tisk Dokument.  Dertil  kommer  det  besynderlige  Forslag, 
som  Beaumarchais  gjer  Kejserinde  Maria  Theresia.  Hvis 
Brochuren  er  en  andens  Arbejde,  er  det  uforstaaligt,  at  Beau- 
marchais efter  al  sin  Anstrængelse  for  at  tilintetgjere  den 
alligevel  ensker  at  se  den  trykt  og  udbredt;  er  den  derimod 
hans  egen,  kan  det  tænkes,  at  han  har  Interesse  af  at  lade 
den  komme  frem  i  omarbejdet  Skikkelse  og  renset  for  An- 
grebene paa  Dronningen,  som  han  maaske  fortryder  eller 
frygter  for  at  lade  Ludvig  XVI  se. 

Kaunitz  bemyndiger  den  josterrigske  Gesant  i  Paris  til 
at  give  en  Fremstilling  af  disse  Punkter  ved  det  franske  Hof; 
af  dets  Bestemmelse  skal  det  afhænge,  om  man  i  Wien  skal 
anlægge  Sag  imod  Eventyreren,  om  han  skal  sendes  til  Frank- 
rig under  sikker  Bevogtning,  eller  om  man,  i  Fald  det  skulde 
være  Hans  Majestæt,  Kongen  af  Frankrigs  ønske,  skal  til- 
bagegive ham  hans  Frihed. 

Saa  mærkelig  det  end  kan  synes,  bestemte  man  sig  i 
Frankrig  for  det  sidste  Alternativ.  Ludvig  XVI  bevidner 
Kejserinden  sin  Tak  for  den  Omhu  for  hans  Interesse,  som 
hun  havde  vist  ved  at  forsikre  sig  en  PersonUghed,  »hvem 
sammenstødende  Omstændigheder  have  givet  Skin  af  Mangel 
paa  Loyahtet»,  men  forlanger,  at  man  skal  sætte  hans  Agent 
i  Frihed,  hvilket  derpaa  sker.  Marie  Antoinette  skriver  til 
til  sin  Moder:  <«Jeg  havde  nær  glemt  at  omtale  Beaumar- 
chais ;  Kongen  anser  denne  Mand  for  at  være  forstyrret  uagtet 
hans  store  Begavelse,  og  jeg  tror,  at  han  har  Ret  heri«.  Mr. 
de  Sartines  tilstaar,  at  han  fra  Begjndelsen  af  har  antaget 
Historien  om  Røverne  for  opdigtet,  at  han  vel  har  tænkt  sig 
Beaumarchais's  Rejse  til  Wien  som  forudbestemt  og  beregnet 
paa  at  erhverve  sig  en  Belønning  af  Maria  Theresia,  samt  at 
den  Tanke,  at  Beaumarchais  selv  kunde  være  Forfatter  til 
Pamflet^n,   ikke  er  ham  fremmed,    da  ingen  uden  Beaumar- 

chais,  som  anmelder  den  og  tilbyder  sin  Tjeneste  imod  den, 
nogensinde  har  hørt  eller  erfaret  noget  om  dens  Tilværelse. 
Men  han  anfører  til  Beaumarchais's  Forsvar:  at  han  vel 
næppe  med  Bevidsthed  om  et  saadant  Forræderi  mod  den 
franske  Konge  vilde  have  henvendt  sig  til  dennes  Svigermo- 
der; at  Brochuren  indeholder  en  Del  Sigtelser  og  Fornær- 
melser mod  Folk,  som  vitterlig  vare  Beaumarchais's  Venner, 
medens  en  Fjende  af  ham,  Hertugen  af  Aiguillon,  bliver  om- 
talt med  Høflighed;  at  endvidere  det  ene  af  Fyrst  Kaunitz's 
'Anklagepunkter:  den  utrolig  korte  Tid,  i  hvilken  Beaumar- 
chais har  udført  sine  Heltegjerninger,  falder  til  Jorden,  naar 
man  véd,  at  han  i  Virkehgheden  er  afrejst  Qorten  Dage  inden 
den  kongelige  Ordres  Udstedelse. 

Altsaa  blev  Beaumarchais  sat  i  Frihed  den  17de  De- 
cember 1774  paa  den  franske  Regerings  Forlangende.  Han 
rejste  strax  til  Paris  og  præsenterede  sin  Regning  for  Mini- 
steren. Den  beløb  sig  til  ikke  mindre  end  2,738  Guineer*), 
hvilken  Sum  blev  ham  betalt  efter  kort  Tids  Forløb.  Kon- 
gen ytrede  intet  ønske  om  at  se  Brochuren**);  Mr.  de  Sar- 
tines, som  i-  Følge  sine  private  Udtalelser  delte  Fyst  Kau- 
nitz's Anskuelser,  vogtede  sig  vel  for  at  drage  en  saa  mislig 
Sag  frem  for  Lyset,  Angeluccis'  Navn  blev  aldrig  nævnet, 
ligesom  denne  selv  naturligvis  aldrig  senere  kom  til  Syne. 
Beaumarchais  var  dristig  nok  til  at  forlange  Oplysning  om 
Grunden  til  sin  Arrestation  i  Wien  og  fik  til  Svar:     «Kej- 


*)  Her  tilføjer  Mr.  Huot:    Mere  end  150,000  Francs  i  vore  Penge. 

**)  Originalen  til  den  saa  meget  omtalte  Brochure  blev  af  Hoffet  i 
Wien  tilstillet  Politidirektør  de  Sartines,  men  er  nu  rimeligvis  for- 
svundet, i  det  mindste  har  Prof.  Geffroy  ikke,  trods  nøjagtige  Un- 
dersøgelser, kunnet  finde  Spor  af  samme.  Derimod  findes  der 
endnu  en  Kopi  af  samme  Skrift  i  Wien,  og  v.  Arneth  giver  i  sin 
ovennævnte  Afhandling  p.  23—28  et  Resumé  af  Pamfletens  fak- 
tiske Indhold;  paa  Grund  af  sine  Gemenheder  egner  den  sig  nem- 
lig efter  v.  Arneths  Mening  ikke  til  at  gjenvives  i  sin  Helhed. 
Endelig  har  Prof.  Geffroy  i:  »Kevue  critique.  (Nr.  27,  Aarg.  1870) 
meddelt  enkelte  Fragmenter. 

serinden  maa  have  anset  Dem  for  en  Bedrager«.  Den  3dje 
Oktober  skrev  Fyrst  Kaunitz  til  sin  Gesant:  »Jeg  vil  ikke 
tale  mere  om  den  taabelige  Historie  med  Sieur  de  Beaumar- 
cbais; den  er  nu  sluttet  for  vort  Vedkommende,  da  den  Gav- 
tyv er  rejst,  og  jeg  har  sendt  ham  en  Gave  af  1,000  Dukater, 
en  Foræring,  der  syntes  mig  passende  for  Kejserinden,  om- 
endskjont  den  Person  tilvisse  hverken  er  den  Meje  eller  de 
Penge  værd,  som  han  har  kostet  os». 

Det  sidste  Aktstykke  i  denne  indviklede  Sag  er  en  lang 
Memoire,  forfattet  af  Beaumarcbais  efter  hans  Tilbagekomst  til 
Frankrig  og  stilet  til  Ludvig  XVI,  hvori  han  gjør  Forseg  paa 
at  bringe  Sammenhæng  i  de  modsigende  Udsagn,  hvori  han 
har  indviklet  sig.  Et  af  disse  Forsag  gaar  ud  paa  at  bort- 
forklare det  i  Sandhed  forbavsende,  at  hans  Beretning  til 
Borgemesteren  i  Niirnberg  skildrer  to  Banditer,  hvoraf  den 
ene  har  et  jedisk  Udseende  og  hedder  Angelucci,  medens  den 
anden  bærer  Navnet  Hatkinson.  « Dette«,  siger  Beaumarcbais 
i  sin  Memoire,  »'forekommer  mig  at  være  et  Mesterstykke  af 
Konduite.  Da  jeg  ankom  til  Nurnberg,  gav  jeg  Angeluccis 
Signalement  i  Stedet  for  Røvernes,  da  det  jo  var  af  langt 
større  Vigtighed  at  faa  ham  arresteret  end  dem».  Saa  snildt 
nu  end  dette  Forsvarskrift  er  affattet,  formaar  det  dog  ikke 
at  svække  Virkningen  af  Fyrst  Kaunitz's  slaaende  Logik,  saa 
meget  mere  som  der  aldrig  senere  saas  Spor  af  Brochuren 
eller  dens  Forfatter,  uagtet  ikke  en  eneste  af  de  For- 
holdsregler, som  Beaumarcbais  havde  anbefalet 
som  aldeles  nødvendige  for  at  forhindre  fremtidige 
Angreb  fra  denne  Kant,  blev  iagttaget;  enkelte  ufor- 
sigtige Ytringer  i  Digterens  Brevvexling  med  Sartines  — 
som  hans  Forsikring  i  Beretningen  fra  Amsterdam,  at  »han 
vUde  indestaa  med  sit  Liv  for,  at  Brochuren  var  tihntetgjort 
til  det  sidste  Bogstav«,  en  Forsikring,  der,  som  Kaunitz  be- 
mærker, vil  være  umulig  at  afgive  for  nogen  anden  end  den, 
der  som  Forfatter  har  Manuskriptet   og   de   trykte  Kopier  i 

Historisk  Archiv.     1874.     I.  XO 


146  Beautnarchais  og  Ludvig  XVI. 

Besiddelse,    —   synes  endog  at  fjerne  den  sidste  Tvivl,    der 
kunde  komme  Figaros  Digter  til  Gode. 

III. 

Saaledes  endte  dette  Intriguespil ,  der  i  og  for  sig  af- 
giver et  saa  betegnende  Exempel  paa  Tilstandene  i  det  gamle 
Kégimes  sidste  Tid.  Men  Digterens  senere  Liv  er  ogsaa 
rigt  paa  Hændelser,  der  føje  Details  til  Billedet  og  saaledes 
■  bidrage  til  Forstaaelse  af  de  Aarsager,  der  snart  skulde  re- 
sultere i  store  Begivenheder;  vi  anføre  her  et  Par  af  dem. 

Beaumarchais  havde  ingenlunde  tabt  sin  Konges  Gunst; 
tværtimod,  allerede  det  følgende  Aar  benyttede  man  ham 
atter  i  en  hemmelig  Sendelse,  hemmelig,  fordi  han  som 
"blåmé"  ikke  kunde  optræde  offentlig  i  Egenskab  af  Regerin- 
gens Agent.  Fra  nu  af  stiger  han  i  Yndest  og  Tillid  hos 
Ministeren  og  Kongen,  ja  udøver  endog  den  største  Indflydelse 
paa  denne:  det  er  Beaumarchais,  der  endelig  be- 
sejrer den  franske  Regerings  Ubestemthed  og  Vak- 
len i  en  Sag,  der  faar  en  afgjørende  Betydning  for  Verdens- 
fremtiden  —  han  bevæger  nemlig  Kongen  til  at  yde  de 
amerikanske  Kolonier  Understøttelse  i  deres  Kamp  for  at 
opnaa  Uafhængighed. 

I  1775,  da  Striden  mellem  England  og  Nordamerika 
var  i  Færd  med  at  gaa  over  til  aaben  Kamp,  befandt  Frank- 
rig sig  i  en  Stilling,  som  ikke  gjorde  det  raadeligt  for  det 
uforbeholdent  og  aabenlyst  at  slutte  sig  til  Amerikas  Sag, 
Frankrigs  Deltagelse  i  Syvaarskrigen  havde  kun  bragt  det 
Tab.  Dets  Flaade  var  ødelagt,  dets  Hær  opløst,  flere  af  dets 
oversøiske  Besiddelser  vare  komne  i  Englands  Vold,  der  i 
det  hele  taget  førte  Sejerherrens  Sprog  lige  over  for  Frankrig 
og  ydmygede  det  paa  forskjellig  Maade.  Man  stod  altsaa  i 
Frankrig  med  al  sin  Sympathi  paa  Amerikas  Side;  man 
haabede  paa  Hævn  over  England,  men  vovede .  ikke  at  tage 
aktiv  Del  i  Striden  —  i  det  mindste  ikke  endnu.   Ludvig  XVI 

var  fredsommelig  og  frygtsom  af  Karakter,  Finantserne  vare 
i  Uorden,  selve  den  Grundvold,  hvorpaa  Kongedømmet  hvi- 
lede, allerede  usikker:  Regeringen  tøvede  og  vaklede.  Men 
Folkestemningen  i  Frankrig  var  ubetinget  for  Understøttelse 
af  Amerika,  og  Beaumarchais  gjorde  sig  til  Tolk  for  Folke- 
stemningen. Han  indsendte  det  ene  Skrift  efter  det  andet 
til  Regeringen,  hvori  han  udviklede  de  Fordele,  som  Frankrig 
kunde  høste  ved  at  tage  sig  af  Amerikas  Sag,  og  angav  til- 
lige en  Maade,  hvorpaa  denne  Hjælp  kunde  ydes  uden  der- 
ved at  udsætte  Frankrig  for  en  Krig,  hvortil  øjeblikket  ikke 
var  gunstigt. 

Det  Forslag,  han  stillede,  blev  antaget.  Det  gik  ud  paa, 
at  Frankrig  skulde  understøtte  Kolonierne  hemmelig,  det 
vil  sige,  ved  Hjælp  af  en  Agent,  der,  forsynet  med  de  for- 
nødne Midler  af  den  franske  Regering,  i  sit  eget  Navn  og 
altsaa  under  Skin  af  et  privat  Handelsforetagende 
skulde  tilføre  Amerika  Krigsraateriel  og  anden  Forsyning, 
medens  den  franske  Regering  officielt  holdt  sig  udenfor  Sa- 
gen og  efter  at  have  ydet  det  fornødne  Tilskud  unddrog  sig 
ethvert  Ansvar  eller  Risiko  ved  Foretagendet. 

Dette  Forslag  blev  altsaa  antaget:  den  10de  Juni  1776 
erholdt  Beaumarchais  en  Kapital  paa  en  Million  af  Staten, 
og  grundlagde  derved  et  Handelshus,  der  ved  sine 
Forsendelser  af  Vaaben  og  Munition  satte  Amerika  i  Stand 
til  at  optage  Kampen  med  Moderlandet.  Han  var  altsaa  nu 
i  Besiddelse  af  en  Statshemmelighed,  hvis  Opdagelse  vilde 
have  havt  de  sørgeligste  Følger  for  Landet;  han  var  den,  til 
hvem  en  Sag  af  saa  yderlig  Vigtighed  var  betroet,  at  Kon- 
gens og  Statens  Velfærd  syntes  at  afhænge  af  ham;  alligevel 
var  han  endnu  ikke  befriet  fra  dén  vanærende  Dom,  som 
Parlamentet  Maupeou  havde  udtalt  over  ham:  thi  skjont  dette 
Parlament  havde  ophørt  at  existere,  idet  Ludvig  XVI,  skræm- 
met  ved  stedse  lydeligere  Fordringer  om  dets  Fald,  havde 
opløst  det  og  kaldt  de  gamle  Parlamenter  tilbage,  stod  dog 
Dommen  endnu  ved  Magt,  indtil  det  i  September  1776  lyk- 

10* 

kedes  Beaumarchais  at  faa  den  annulleret.  Mængden,  som 
dengang  havde  hujet  og  raset,  jublede  nu;  den  bar  Beaumar- 
chais i  Triumf  fra  Eetssalen  til  hans  Vogn  —  og  Beaumar- 
chais belønnede  den  ved  at  oifentliggjøre  en  Tale,  der  havde 
været  bestemt  til  at  holdes  for  Ketten,  og  som  under  Skin 
af  at  angribe  det  besejrede  Parlament  Maupeou,  i  Virkelig- 
heden angreb  hele  det  endnu  bestaaende  Retssystem,  paaviste 
dets  Mangler  og  dets  Misbrug  og  saaledes  for  første  Gang 
gav  Folket  Syn  paa  Trangen  til  en  gjennemgribende  Reform. 

Som  Chef  for  et  storartet  kommercielt  Foretagende  var 
Beaumarchais  ret  i  sit  Element.  Han  befandt  sig  nu  paa 
sin  Lykkes  Tinde :  han  var  rig,  hædret  og  populær,  og  Beau- 
marchais ansaa  ikke  Populariteten  for  det  ringeste  af  disse 
tre  Goder.  Derfor  se  vi  ham  midt  under  sine  udstrakte 
Handelsforetagender  og  dristige  Spekulationer,  medens  hans 
Handelsskibe  danne  en  hel  Flaade,  der  senere  tager  aktiv 
Del  i  den  paafølgende  Kamp  mellem  England  og  Frankrig, 
beskæftige  sig  med  Literaturen.  I  Aaret  1778  forfattede 
han  —  Lystspillet  »Figaros  Bryllup«. 

Det  blev  læst  og  ansat  til  Opførelse  paa  Théatre  fran^ais 
i  Aaret  1780.  Dets  Opførelse  blev  imidlertid  forbudt  gjen- 
nem  Censuren;  men  Paris,  som  for  fem  Aar  siden  havde  jublet 
ved  Opførelsen  af  »Barberen  i  Sevilla«,  var  i  højeste  Grad 
nysgjerrig  og  længselsfuld  efter  at  gjense  sin  Yndling  og  be- 
stormede Kongen  i  den  Grad  med  Bønskrifter  og  Ansøgnin- 
ger, at  Ludvig  XVI  besluttede  selv  at  undersøge,  hvorvidt 
Censuren  var  begrundet.  Han  lod  sig  da  Stykket  forelæse; 
men  under  Læsningen  syntes  han  bestandig  at  blive  mere  og 
mere  misfornøjet  og  tilsidst,  da  det  kom  til  Figaros  Monolog, 
der  angriber  forskjellige  Statsinstitutioner  og  slutter  med  en 
Tirade  mod  Statsfængslerne,  rejste  Kongen  sig  og  udbrød 
heftig:  «Det  er  afskyhgt,  utilladeligt!  Det  Stykke  skal  aldrig 
blive  opført!  Naar  dets  Opførelse  ikke  skulde  være  en  In- 
konsekvens, der  vilde  sætte  Riget  i  Fare,  raaatte  man  først 
have  jævnet  Bastillen  med  Jorden!«     « Stykket  vil  altsaa  ikke 

blive  spillet?«  spurgte  Dronningen.  «Det  skal  aldrig  blive 
spillet;«  gjentog  Kongen;  men  Beaumarcbais  havde  svoret, 
at  det  skulde  blive  opført,  og  det  var  ikke  vanskeligt  at  for- 
udsige, hvem  af  disse  to  der  vilde  blive  den  stærkeste.  Rig- 
tignok maatte  han  i  hele  6  Aar  anvende  alle  mulige  Kunst- 
greb og  Intriguer,  inden  Maalet  blev  naaet.  »Figaros  Bryllup" 
maatte  ikke  spilles,  men  Oplæsning  af  det  kunde  ikke  for- 
hindres, og  netop  paa  Grund  af  Kongens  Forbud  fik  det  for- 
øget Tillokkelse  —  Beaumarcbais  forstod  at  pirre  Nysgjerrig- 
heden  ved  at  forelæse  enkelte  Partier  hist  og  her,  for  en  ud- 
valgt Kreds  —  det  nye  Stykke  blev  snart  et  staaende  Kon- 
versationsthema  i  de  fornemme  Cirkler.  Begjæringer  og  Bønner 
om  at  forelæse  det  strømmede  ind  til  Beaumarcbais  — 
pludselig  gjemte  Forfatteren  sit  Manuskript  under  Laas  og 
Lukke,"  da  han,  som  han  sagde,  »frygtede  for  at  paadrage 
sig  den  kongelige  Vrede  ved  at  gjøre  et  Skuespil,  som  havde 
havt  det  Uheld  at  mishage  Hs.  Majestæt,  yderligere  bekjendt;» 
naturligvis  blev  der  nu  en  sand  Væddekamp  for  at  opnaa 
den  .Gunst,  som  Forfatteren  nægtede  med  saa  stor  Snildhed. 
Prinsessen  af  Lamballe  f.  Ex.  fik  to  Gange  Afslag;  først  da 
hun  for  tredje  Gang  bønfaldt  Sieur  de  Beaumarcbais  om 
Æren  af  hans  Besøg,  blev  den  hende  tilstaaet. 

Det  gik  da  saa,  at  Paris  i  Foraaret  1782  fik  Besøg  af 
Greven  og  Grevinden  du  Nord  (Storfyrsten  af  Rusland,  senere 
Paul  I).  Man  skulde  more  de  høje  Gjæster  —  folgelig  blev 
Beaumarcbais  opfordret  til  at  læse  « Figaros  Bryllup » ,  og 
Følgen  heraf  var  et  Tilbud  fra  Kejserinde  Katerina  II  om  at 
lade  Stykket  opføre  i  St.  Petersborg.  Benyttende  sig  af  eller 
truende  med  dette  Tilbud  lykkedes  det  næsten  Beaumarcbais 
at  føre  sin  Vilje  igjennem;  der  var  dog  ikke  Tale  om  en 
offentlig  Opførelse,  men  om  en  Forestilling  i  Versailles,  ved 
hvilken  Skuespillerne  fra  Théatre  fran^-ais  skulde  opføre  »Fi- 
garos Bryllup«.  Men  i  det  sidste  -Ojeblik,  da  allerede  «sex 
Hundrede  Eqvipager   rullede   hid   fra  alle  Paris's  Kvarterer- 

indtraf  et  Budskab  fra  Kongen,  der  gjentog  Ordren:  at  Styk- 
ket ikke  maatte  spilles. 

"Misfornøjelsen  steg  nu  til  en  saadan  Højde«,  skriver  en 
samtidig,  «at  Ordene  Tyranni  og  Undertrykkelse  ikke  bleve 
udtalte  oftere  eller  med  mere  Voldsomhed  i  de  Dage,  der  gik 
umiddelbart  forud  for  Tronens  Fald  end  nu  i  Anledning  af 
Forbudet  mod  et  Lystspil,  som  Paris  var  opsat  paa  at  faa 
at  se-). 

Maaske  har  dette  indvirket  paa  den  vaklende  Konge, 
maaske  er  det  lykkedes  Marie  Antoinette,  som  synes  at  have 
fundet  Behag  i  « Figaro«,  at  fravriste  ham  hans  Samtykke  — 
vist  er  det,  at  «Figaros  Bryllup')  tre  Maaneder  efter  den  her 
fortalte  Hændelse  blev  opfort  med  Kongens  Tilladelse  hos 
Greven  af  Vandreuil  paa  hans  Landsted  i  Gennevilliers.  Hele 
Hoffet  og  Dronningen  bivaanede  Opførelsen  af  et  Skuespil, 
som  Kongen  havde  erklæret  « afskyligt  og  utilladeligt«.  Fra 
nu  af  blev  det  stadig  vanskeligere  at  modstaa  det  store  Pu- 
blikums voxende  Utaalmodighed ;  —  i  April  1784  blev  »Fi- 
garos Bryllup«  opført  paa  Théatre  fran^ais  —  man  véd  med 
hvilket  Resultat. 

Imidlertid  angrede  Ludvig  XVI,  som  aldrig  forstod  at 
ville  noget  med  Fasthed  og  Konsekvens,  snart  den  givne 
Tilladelse;  hans  Uvilje  mod  Forfatteren  steg  og  ventede  kun 
en  Lejlighed  til  at  bryde  ud.  Lejligheden  kom.  I  Bladet 
Journal  de  Paris  blev  der  stadig  rettet  anonyme  Angreb  mod 
Beaumarchais,  som  en  Tid  lang  besvarede  dem  med  Ro;  men 
endelig  undslap  der  ham  følgende  Ytring:  »Naar  jeg  har  be- 
sejret Løver  og  Tigre  for  at  faa  min  Komedie  opført,  skal 
jeg  nu  være  nødt  til  at  kæmpe  mod  Nattens  laveste  Kryb«  — 

Beaumarchais's  Fjender  rapporterede  disse  Ord  til  Kon- 
gen med  den  Tilføjelse,  at  der  med  Ordene  « Løver  og  Tigre « 
umulig  kunde  være  ment  andre  end  Kongen  og  Dronningen 
selv.  Ludvig  XVI  sad  ved  Spillebordet,  da  Meddelelsen  blev 
gjort  ham,  og  han  skrev  øjeblikkelig  en  Ordre  med  Blyant 
og  paa  Bagsiden  af  et  Kort:   at  man  skulde  arrestere  Beau- 

marchais  og  føre  ham  til  Fængslet  Saint-Lazare.  Dette 
Fængsel  blev  benyttet  som  et  Slags  Forbedringsanstalt  for 
moralsk  fordærvede  unge  Mennesker,  og  der  var  altsaa  tillige 
noget  latterliggjørende  ved  den  Straf,  der  overgik  den  53- 
aarige  Digter.  Hans  Indespærring  varede  i  fem  Dage.  I 
Begyndelsen  lo  Paris  ved  at  tænke  sig  Forfatteren  til  Figaro 
blandt  den  umoralske  Ungdom;  snart  forvandlede  Latteren 
sig  til  Knurren,  til  Indignation.  Enhver  følte  sig  truet  paa 
sin  personlige  Frihed  og  sin  Værdighed.  Bevægelsen  vosede, 
Vredesudbrudene  bleve  lydeligere;  Kongen  tabte  Modet  og 
skyndte  sig  at  gjøre  den  Uret  god  igjen,  der  var  tilføjet 
Beaumarchais,  og  naturligvis  overskred  nu  den  Oprejsning, 
der  blev  ham  til  Del,  al  rimeligt  Maal  og  Grænse.  Der 
blev  berammet  en  Festopførelse  af  »Figaros  Bryllup«,  ved 
hvilken  Hoflfet  og  alle  Ministrene  vare  til  Stede;  « Barberen  i 
Sevilla«  blev  spillet  i  Trianon  med  Dronningen  som  Rosine 
og  de  øvrige  Roller  besatte  med  andre  Medlemmer  af  den 
kongelige  Familie,  og  man  indbød  Forfatteren  til  at  overvære 
Forestillingen ;  endelig  blev  der  tilstillet  Beaumarchais  andre 
og  solidere  Beviser  paa  hans  Suveræns  Velvilje. 

I  Anledning  af  Beaumarchais's  Skribentvirksomhed  og  paa 
Grund  af  den  Virkning,  som  "Figaros  Bryllup«  havde  paa  Mas- 
serne, er  det  blevet  sagt  om  ham:  «Han  var  paa  sin  Maade 
en  stor  Revolutionær«.  De  Loménie  benægter  dette  og  anfører 
Ytringer  spredte  omkring  i  Beaumarchais's  Skrifter,  der  langt 
snarere  antyde  konservative  Tendenser;  desuden,  siger  han, 
besad  Beaumarchais,  da  han  forfattede  »Figaros  Bryllup«,  en 
Formue  af  flere  Millioner,  han  var  anset  og  hædret  —  saa- 
danne  ydre  Forhold  fode  ikke  revolutionære  Tilbøjeligheder. 
Det  synes  endog,  at  han  senere  —  og  det  paa  en  Tid,  da 
der  var  Livsfare  forbundet  med  en  saadan  Oprigtighed  — 
forsvarer  denne  sin  politiske  Overbevisning  i  Skrift  og  Tale. 
Hvorledes  skal  man  kunne  forklare  sig  denne  tilsyneladende 
Uoverensstemmelse?  Vistnok  kun  ved  at  tænke  sig  Beau- 
marchais  som    den,    der  med  Forretningsmandens  sikre  -Oje 

griber  og  benytter  hver  Chance,  og  hvis  overlegne  Begavelse 
sætter  ham  i  Stand  til  at  forstaa  og  tilfredsstille  Tidens  For- 
dringer —  rigtignok  ikke  med  anden  Begejstring  for  Sagen 
end  den,  der  har  sin  Oprindelse  i  den  haardnakkede  Energi, 
hvormed  han  besejrer  enhver  Modstand. 

Alligevel  er  der  Træk  i  hans  Karakter,  der  formilde  dette 
Billede;  han  er  trofast  i  sit  Venskab,  og  der  siges,  « at  ingen, 
som  engang  havde  været  Beaumarchais's  Ven,  kunde  blive 
fjendtlig  stemt  imod  ham;«  hans  Opførsel  mod  sin  Familie 
er  hævet  over  al  Dadel.  Hans  gamle  Faders  Breve  udtale 
den  mest  rørende  Hengivenhed  og  Stolthed  over  den  berømte 
Søn,  medens  de  paa  samme  Tid  tydelig  vise,  at  denne,  i 
Stedet  for  at  skille  sin  Skæbne  fra  sin  tarvelige  Slægts,  af 
al  Magt  søgte  at  drage  sin  Familie  op  med  sig,  bevarede  en 
varm  Kjærlighed  til  den  og  senere  blev  dens  trofaste  og  ædel- 
modige Støtte.  Utallige  Smaatræk,  der  vise  stor  Godmodig- 
hed og  Hjælpsomhed,  findes  spredte  i  de  Loménies  udførlige 
Levnetsbeskrivelse,  Beaumarchais  var  tre  Gange  lykkelig  gift, 
og  hans  Enke  er  utrøstelig  ved  hans  Død ;  en  Rest  af  Barn- 
lighed giver  sig  endnu  i  hans  sidste  Tid  til  Kjende  ved  den 
bekjendte  Indskrift  paa  hans  Hunds  Halsbaand:  Je  suis  M^^ 
Follette;  Beaumarchais  m'  appartient.  Nous  demeurons  sur 
le  boulevard.  (Jeg  er  M"®  Follette,  Beaumarchais  tilhører 
mig.    Vi  bo  paa  Boulevarden). 

o.  L. 


Fyrst  RadziYill,  kaldet  „Kjære  lille  Herre".*) 


Åaret  1781  var  et  ganske  mindeværdigt  Aar  for  Novgorodek, 
thi  der  holdtes  dengang  en  Landdag,  paa  hvilken  det  gik 
særdeles  livligt  til.  Nogle  Tusinde  Adelsmænd  strammede 
sammen  for  at  vælge  en  Landskriver.  Efter  Hr.  Tadeus  Da- 
nejkos  Død  havde  Fyrst  Voivoden  af  Vilna**)  opstillet  Hr. 
Kejten  som  Kandidat.  Denne  Mand  var  en  Broder  af  den 
afdøde  Tadeus,    som  havde    været   almindelig    elsket   i  hele 


*)  Brudstykke  af  .Erindringer«  udgivne  af  Severin  Soplika,  Mund- 
skjænk  i  Pernau  iParis  1839),  oversat  paa  Tysk  og  udgivet  af 
R.  Roepell  i  SybeVs  .Historische  Zeitschrift-,  15de  Aargang  4de 
Hefte  1873.  Udgiveren  bemærker,  at  disse  •Erindringer«  ikke  ere 
Memoirer  i  den  strenge  historiske  Betydning  af  Ordet,  men  at  de 
ere  et  Værk  af  Grev  Heinrich  Rzevuski,  der  her  har  givet  os  et 
med  Mesterhaand  udkastet  Billede  af  det  polske  Liv  for  omtrent 
100  Aar  siden.  Dette  Billede,  der  er  malet  efter  Traditionen,  er 
saa  anskueligt,  at  den  egentlige  Historieskrivning  ejeldent  formaar 
at  give  et  saadaut.  —  Dette  Tidskrifts  Redaktion  vil  henlede  Læ- 
sernes Opmærksomhed  paa,  at  denne  Landdag  blev  afholdt  9  Aar 
efter  Polens  første  Deling.  Saaledes  gik  det  altsaa  til  paa  en  polsk 
Lauddag,  medens  Russerne  holdt  hele  Polen  besat,  og  paa  lignende 
Maade  gik  det  til  ved  de  polske  Rigsdage  —  en  god  Kommentar 
til  Polens  Skæbne. 

•;  Fyrst  Karl  Radzivill  fød  1734  f  1790.  Som  Arving  til  en  kolossal 
Formue  og  opvoxet  uden  en  ordentlig  Opdragelse  lod  han  fia 
Ungdommen  af  sine  Indfald,  Luner  og  Lidenskaber  hensynsløst  have 
frit  Løb  og  blev  paa  Grund  heraf  en  af  sin  Tids  originaleste  Per- 
sonligheder.    Sammenlign  Rulhiére,  Oeuvres  (Paris  1819)  2,  49. 

Voivodskabet,  og  da  Valgene  hos  os  sædvanlig  skete  enstem- 
mig, saa  faldt  det  ingen  ind,  at  der  var  nogen,  som  sammen 
med  den  ovennævnte  Kandidat  vilde  bejle  til  dette  Embede. 
Denne  Gang  skulde  det  dog  blive  Tilfældet.  Deres  Naader, 
de  Herrer  Niesiolovski  og  Felenski,  af  hvilke  den  første  var 
Voivod,  den  anden  Kastelian  i  Novgorodek,  ærgrede  sig  nem- 
lig over,  at  de  ikke  havde  den  mindste  Indflydelse  paa  deres 
eget  Voivodskabs  Landdage,  og  at  de  for  at  bevare  nogen 
Anseelse  vare  nødte  til  lige  over  for  Fyrst  Kadzivill  at 
spille  de  underdanige  Tjenere  hvad  enten  de  vilde  eller  ei. 
Da  nu  Familien  Kejten  med  sit  talrige  Slæng  forte  an  i  det 
Kadzivillske  Parti,  gjorde  Hans  Naade  Niesiolovski  sig  Umage 
for  at  bringe  Splid  ind  i  Partiet  og  overtalte  Hr.  Kasimir 
Haraburda,  som  var  gift  med  Kejtens  kjødelige  Søster,  til 
selv  at  søge  Embedet.  Men  dette  vakte  ikke  ringe  Fortry- 
delse i  Voivodskabet,  da  Svoger  stod  imod  Svoger,  og  den 
ene  søgte  at  skade  den  anden.  Begge  Partiers  Venner  an- 
strængte  sig  for  at  gjøre  det  indlysende  for  Hr.  Haraburda, 
at  han  endelig  ikke  maatte  tilføje  sin  Svoger  en  slig  Uret, 
da  man  allerede  forskjellige  Steder  nogle  Gange  havde  druk- 
ket paa  Hr.  Kejtens  Sundhed  som  tilkommende  Landskriver, 
og  Hr.  Haraburda  jo  heller  ikke  fra  Begyndelsen  af  havde 
havt  noget  herimod.  Man  forestillede  ham,  at  alle  vare  kjede 
over  denne  Familietvist,  og  at  han  dog  til  syvende  og  sidst 
ikke  vilde  kunne  sætte  sit  Valg  igjennem  lige  over  for  Hr. 
Michael  Kejten.  Alle  de  Anstrængelser,  der  bleve  gjorte, 
vare  imidlertid  til  ingen  Nytte;  engang,  da  Adelen  i  Novgo- 
rodek paa  Portiuncula's  Dag  (den  2den  Avgust)  strømmede 
sammen  til  Bernhardinerklostret  og  med  dem  begge  Svogrene, 
gjorde  man  sig  Umage  for  at  faa  dem  forligte.  Men  da  Hr. 
Haraburda  begyndte  at  rive  Svogeren  i  Næsen,  dels  at  han 
havde  forurettet  ham,  da  han  udbetalte  ham  Medgiften,  dels 
at  han  ikke  forstod  sig  noget  paa  Landets  Lov  og  Ket,  og 
at  det  passede  sig  bedre  for  ham  at  sidde  ved  Kortspillet  end 
at  studere  sig  træt  paa  Dokumenter,  og  endelig  at  han  Hara- 

burda,  omendskjent  Hr.  Michael  gav  sig  af  med  at  smigre  i 
Niesviesc*),  alligevel  kun  satte  sin  Lid  til  sine  egne  Venner, 
der  ikke  vare  afhængige  af  noget  Menneske  i  Verden,  trak 
Hr.  Michael  Sabelen,  og  hvis  Bernhardinerne  ikke  havde  ført 
Hr.  Haraburda  udenfor,  medens  Adelen  samtidig  beroligede 
Hr.  Michael,  vilde  Refektoriet  være  bleven  plettet  med 
Blod. 

Der  var  nu  slet  ingen  Sandsynlighed  mere  til  Stede  for 
at  faa  de  to  forhgte,  og  Tiden,  da  Landdagen  skulde  holdes, 
nærmede  sig,  men  da  skete  der  just  noget,  som  indgad  Hans 
Naade  Voivoden  af  Novgorodek  godt  Haab,  og  som  ikke  bi- 
drog lidet  til  at  gjøre  Hr.  Haraburda  standhaftig.  Det  var 
den  Fremgangsmaade,  som  Fyrst  Voivoden  af  Vilna  viste  imod 
den  velædle  Hr.  Josafat  Tryzna,  Taffeldækker  (Truchsess)  i 
Novgorodek, .  thi  denne  Fremgangsmaade  oprarte  ogsaa  mange, 
der  vare  ivrige  Venner  af  Eadzivill,  og  det  Parti,  der  var 
Qendligsindet  imod  Fyrsten,  forstod  ypperlig  at  drage  Nytte 
heraf.  Tryzna  var  fattig,  men  den  sidste  Ætling  af  et  gam- 
melt Hus,  der  endog  var  beslægtet  med  selve  Radzivill.  En 
Dame  af  dette  Hus  havde  ved  sit  Giftermaal  med  en  Rad- 
zivill bragt  Naliboki**)  til  denne  Familie,  og  den  større  Del 
af  Klostret  Zuroviec's  Godser  var  en  Gave  fra  en  Tryzna,  en 
af  Hr.  Josafats  Forfædre;  i  Suranianer-Psalmebogen  blev  der 
mindet  om  ham  ved  følgende  Ord:  »Hvo  kjender  ikke,  at 
Hr.  Tryzna  var  en  from  Mand«.  Nu  for  Tiden  ejede  Hr. 
Taffeldækkeren  slet  intet  uden  den  Sum,  for  hvilken  han 
havde  faaet  Pant  i  Koldyczev,  et  af  Radzivills  Godser.  Pantet 
var  rigtignok  saa  fordelagtigt  som  vel  mulig,  og  en  anden 
vilde  vel  ogsaa  have  samlet  sig  en  kjen  lille  Formue  ved 
det;  men  Pengene  løb  bort  mellem  Fingrene  paa  Hr.  Tryzna ; 
•  Mathias  arbejdede,  Mathias  spiste »,  og  hyppig  spiste  han  mere, 
end  han  arbejdede.     Ogsaa  et  Par  Tusinde,   som   jeg  havde 


•;  Radzivills  Residens.    • 
*•;  Naliboki  i  Voivodskabet  Novgorodek. 

staaende  hos  ham,  har  han  taget  med  sig  til  den  anden  Ver- 
den; men  jeg  skal  sikkerlig  ikke  huske  det  paa  Dommens 
Dag;  thi  jeg  har  spist  mangen  en  Skjæppe  Salt  med  ham 
og  drukket  mer  end  et  Fad  Vin  ud  sammen  med  ham.  Da 
han  med  Undtagelse  af  en  eneste  Datter  ingen  Børn  havde, 
og  hans  Familie  saaledes  uddøde  med  ham,  og  da  Frøkenen, 
smuk  som  hun  var  og  tilmed  af  en  saa  god  Familie,  intet 
Udstyr  behøvede  for  at  gjøre  et  godt  Parti  —  hun  blev  da 
ogsaa  senere  gift  med  den  meget  ansete  Mand  Cyruc  fra  Vi- 
'tepsk.  Starost  i  Czuchloviec  —  var  det  for  vor  Hr.  Taf- 
feldækker en  afgjort  Sag,  at  han  ikke  behøvede  at  have  nogen 
Sorg  med  Hensyn  til  Fremtiden.  Hr.  Tryzna  var  vennesæl, 
munter,  men  undertiden  ogsaa  ret  heftig.  Da  skete  det  en- 
gang i  Høstens  Tid,  at  Voivoden  af  Vilna  uden  i  Forvejen 
at  underrette  ham  derom  pludselig  som  et  Lyn  .med  et  stort 
Jagtfølge  slog  ned  paa  hans  Enemærker  for  efter  Hjertenslyst 
at  jage  i  Skovene  ved  Koldyczev.  Hr.  Tryzna  havde  givet 
sin  Forvalter  Befaling  til  at  sætte  Høstfolkene  i  Arbejde,  og 
han  vilde  just  selv  begive  sig  ud  i  Marken ,  da  Klap- 
pernes Førere  til  Hest  kom  sprængende  og  opfordrede  ham 
til  at  sende  sine  Folk  ud  som  Klappere  til  Skoven  i  Stedet 
for  at  gaa  til  Høstarbejdet.  Da  Førerne  nu  vare  simple  og 
lidet  varsomme  Folk,  forebragte  de  deres  Opfordring  paa  en 
saa  grov  Maade,  at  han  blev  utaalmodig.  Han  nægtede  at 
give  dem  Folk,  overfusede  dem  selv,  og  han  skal  i  Følge 
deres  Udsagn  have  sagt,  at  hvo,  der  jagede  i  Høstens  Tid, 
ikke  kunde  være  rigtig  i  Hovedet.  Efter  Klappernes  Tilbage- 
komst udbredte  denne  Historie  sig  videre  blandt  de  forskjellige 
Kredse  af  Fyrstens  Underordnede,  og  jo  oftere  den  blev  for- 
talt, desmere  blev  der  sat  til.  Tilsidst  fortalte  Hr.  Mikusch, 
Fyrstens  Sekretær,  den  til  Fyrsten  selv,  fordi  han  vilde  hævne 
sig  paa  Hr.  Tryzna;  han  var  nemlig  vred  paa  denne,  fordi 
man  havde  vist  ham  Vintervejen,  da  han  optraadte  som  Frier 
til  Hr.  Tryznas  Datter.  Fyrsten  kom  i  saa  stærk  Be- 
vægelse herover,    at  han,    hvad  nogle,    der   havde  været  til 


Fyrst  Eadzivill.  157 

Stede,  forsikrede  mig,  blev  fuldstændig  maalløs  i  saa  lang 
Tid,  som  der  kan  gaa  med  til  et  Par  «Ave  Mariaer«,  hvor- 
paa  han  begyndte  at  brøle  saa  stærkt,  at  Skoven  ved  Kol- 
dyczev  skjælvede.  I  sin  utæmmelige  Heftighed  befalede  han, 
at  Hr.  Tryzna  strax  skulde  opsiges  og  jages  bort  fra  Godset. 
Dette  blev  ogsaa  paa  øjeblikket  udført  og  oven  i  Kjøbet  med 
stor  Haardhed.  Hr.  Tryzna,  der  var  bange  for  sit  Skind, 
flygtede  bort  og  fik  ikke  andet  med  sig,  end  hvad  han  gik 
og  stod  i,  og  det  var  tilmed  en  Lykke,  at  hans  Hustru  og 
Datter  vare  kjørte  til  Pinsk  for  at  faa  Syndsforladelse  og 
bede  til  den  indviede  Bobola*).  Kort  sagt  han  flygtede  til 
Fods  til  Egnen  ved  Racov;  derfra  tog  han  paa  en  Vogn  til 
Novgorodek  og  indleverede  en  Klage  til  Slotsretten  over  Fyr- 
sten paa  Grund  af  Kontraktsbrud  og  voldsom  Forstyrrelse  af 
hans  Besiddelsesret. 

•  Da  det  kom  til  Proces,  maatte  jeg  staa  paa  Fyrstens 
Side,  og  jeg  har  endog  med  Taarer  i  Øjnene  beklaget  dette 
lige  over  for  Hr,  Tafieldækkeren,  idet  jeg  bad  ham  om  Forladelse 
for,  at  jeg  efter  min  Pligt  maatte  anstrænge  mig  for  at  faa  ham 
demt;  thi  jeg  vidste  meget  vel,  at  vor  Sag  var  en  daarlig 
Sag,  men  hvad  skulde  jeg  gjøre;  «dens  Brød,  jeg  æder,  dens 
Vise  jeg  kvæder«.  I  Virkeligheden  fortænkte  Hr.  TaiFeldæk- 
keren  mig  heller  ikke  deri,  og  da  alt  var  til  Ende,  hørte  han 
ikke  op  med  at  beære  mig  med  sit  Venskab,  idet  han  vel 
\idste,  at  jeg  af  Pligtfølelse  imod  min  Herre  og  Velgjører 
havde  bragt  min  egen  Overbevisning  som  Ofler.  Jeg  forstod 
ogsaa  at  berolige  min  Overbevisning,  thi  i  den  Konference, 
der  gik  forud  for  Processen,  sagde  jeg  ligefrem  til  den  vel- 
baarne  Hr.  Radiszevski,  Fanebærer  i  Starodeck  og  tillige 
Fyrstens  Generalbefuldmægtigede,  hvor  ringe  Tiltro  jeg  havde 
til  vor  Sags  Retfærdighed;  men  han  viste  mig  strax  paa  den 
rette  Vej,  idet  han  sagde  til  mig:  uDet  er  Herrens  Sag  at 
føre  Fyrstens  Sag   og   at   forsvare   den  og  ikke  selv  at  for- 


*)  Den  hellige  Joseph,  der  blev  myrdet  i  Vitepsk. 

værre  den;  derfor  bliver  Herren  betalt ».  Og  dermed  lukkede 
han  Munden  paa  mig.  —  Da  det  nu  kom  til  Proces,  var  det 
os  magtpaaliggende  at  faa  den  bragt  for  Landretten,  thi  i 
Slotsretten  for  Novgorodek  havde  Voivoden  Jurisdiktionsmyn- 
dighed,  og  han  afsagde  Dommen  ved  sin  delegerede  Under- 
dommer; desuden  kunde  vi  gjere  os  noget  Haab  for  Land- 
retten; men  der  gaves  intet  Middel  til  at  faa  Sagen  bort 
fra  Slotsretten,  da  den  første  Anklage  var  rejst  for  denne; 
desuden  hørte  Sagen  i  Følge  sin  Natur  paa  Grund  af  haand- 
gribelig  Forstyrrelse  i  Besiddelsesretten  ind  under  Slotsretten; 
om  endskjønt  jeg  altsaa  hævdede,  at  der  allerede  fra  vor  Side 
var  indgivet  et  Andragende  til  Domstolen  om  at  faa  en  Kjen- 
delse  angaaende  Sagens  Værneting  (pro  determinatione  fori), 
tog  Slotsretten  aldeles  intet  Hensyn  hertil,  men  lod  Sagen 
have  sin  Gænge.  Jeg  maatte  give  efter,  og  Hr.  Taffeldæk- 
keren fik  en  Dom  over  Fyrsten.  Hvad  hjalp  det?  Den  Stak- 
kel, der  var  sat  ud  paa  Gaden,  glædede  sig  vel  over  Dom- 
men, men  Fyrsten  beholdt  Koldyczev.  Ved  den  næste  Ind- 
stævning forsøgte  jeg  at  gaa  en  anden  Vej,  da  jeg  erkjendte, 
at  jeg  ikke  havde  noget  Middel  til  at  faa  min  første  Paa- 
stand om,  at  det  var  et  galt  Forum,  Sagen  var  indbragt  for, 
fremmet.  For  at  sætte  Retten  ud  af  Stand  til  at  afsige  en 
Kjendelse  gjorde  jeg  Indsigelse  imod  den  ene  af  Dommerne, 
idet  jeg  sagde,  at  han  var  i  Slægtskab  med  Klageren.  Slægt- 
skabet var  meget  fjernt,  thi  Hr.  Cajetan  Uzlovski,  den  Slots- 
dommer,  hvem  jeg  nedlagde  Indsigelse  imod,  havde  en  Ancuta 
til  Hustru,  og  Hr.  Tryzna's  salig  Stifmoder  havde  i  sit  første 
Ægteskab  .været  gift  med  en  Ancuta.  Alligevel  var  denne 
Indvending  tilstrækkelig  til  at  sætte  Retten  ud  af  Stand  til 
fatte  en  Beslutning.  Hr.  Slotsdommeren  erklærede,  at  da 
Fyrst  Voivoden  ingen  Tillid  havde  til  ham,  og  da  han  des- 
uden ikke  kunde  forkaste  den  Indvending,  der  var  gjort  imod 
ham  paa  Grund  af  Slægtskabet,  vilde  han  ikke  tage  Del  i 
Dommens  Afsigelse,  men  vige  Sæde.  Da  Retteii  herved  ikke 
blev  fuldtallig,   fulgte  der  et  «non  sunt»,  og  denne  Indstæv- 

ning  blev  frugtesies.  En  Tid  lang  gjorde  man  en  Del  Ophæ- 
velser over  Dommerens  Adfærd,  og  Taffeldækkeren  sagde  lej- 
lighedsvis til  ham,  at  han  trak  sig  tilbage  af  den  Grund,  at 
hans  Hustru  paa  den  næste  hellige  Karlsdag  (Radzivills  Nav- 
nedag) vilde  forestille  sin  Datter  i  Niesviesc;  der  blev  ogsaa 
fortalt,  at  Hr.  Leon  Borovski  i  Fyrstens  Navn  havde  foræret 
ham  en  Rævepels  for  hans  Villighed,  men  dette  viste  sig 
senere  at  være  en  Bagvaskelse. 

Saaledes  stod  denne  Sag,  da  Tiden  nærmede  sig,  til  at 
Landdagen  skulde  træde  sammen  for  at  vælge  en  Landskriver. 
Fyrsten  drog  ogsaa  til  Landdagen,  som  han  plejede,  og 
denne  Gang  saa  meget  mere,  som  han  vilde  sætte  Hr.  Mi- 
chael Eejtens  Valg  igjennem,  da  denne  med  Liv  og  Sjæl 
hang  ved  Radzi\ållerne.  Fyrsten  kom  med  flere  Kareter  til 
Bernhardinerklostret,  hvis  Syndikus  han  var,  og  tog  det  næ- 
sten helt  i  Besiddelse  tillige  med  sit  Hof  undtagen  nogle 
Celler,  i  hvilke  Ordensbrodrene  maatte  stuve  sig  sammen,  saa 
godt  de  kunde.  Fyrsten  selv  indrettede  sig  i  Guardianens 
Celle,  efterdi  den  var  den  rummeligste;  men  om  Natten  vilde 
en  Kat  næppe  have  kunnet  snige  sig  igjennem,  thi  foruden 
Fyrsten  laa  der  i  Cellen  Hr.  Michael  Kejten,  Hr.  Bukovski, 
Fyrstens  Kæmmerer,  og  Pater  Ægidius,  der  var  en  stor 
Djævlebesværger.  Fyrsten  var  nemlig  bange  for  onde  Aander, 
og  han  betingede  sig,  at  denne  Mand  skulde  sove  hos  ham 
i  Cellen  og  desuden  Nepta,  en  uhyre  stor  Støver,  Fyrstens 
Yndling.  Hr.  Kejten  har  fortalt  os,  at  han  ikke  under 
hele  Landdagen  fik  lukket  et  Oje ,  saa  frygtelig  havde 
Fyrsten,  Pater  Ægidius  og  Nepta  snorket.  Den  omkring- 
boende Adel,  der  var  fulgt  Fyrsten  til  Fods,  sov  i  Klosterets 
Forgaard,  hvor  der  stod  nogle  Kjeretojer  med  Gryn,  Mel, 
Flæsk  og  Brændevin;  uden  Ophor  dampede  Kjedlerne  i  For- 
gaarden,  og  i  Slagteriet  -blev  der  hver  Dag  slagtet  to  Oxer 
til  Fyrsten.  Han  spiste  to  Gange  daglig;  en  Gang  spiste 
han  af  Kjedelen  Bankebyg  med  Kjodstumper  sammen  med  den 
lavere  Adel  fra  Omegnen,  og  den  anden  Gang  i  Refektoriet 

sammen  med  de  mere  ansete  Adelsmænd,  hvem  han  beværtede 
hos  sig,  eller  hos  en  eller  anden  af  Landskabets  højeste  Em- 
bedsmænd, hos  hvem  han  inviterede  sig  selv. 

Hr.  Michael  havde  gjerne  set  Sagen  med  Tryzna  endelig 
afgjort,  thi  Adelen  knurrede  højt  i  Anledning  af  den,  men 
han  havde  ikke  selv  Mod  til  at  lade  noget  falde  herom  til 
Fyrsten,  og  han  sagde  derfor  til  Pater  Ægidius,  at  denne  ved 
en  given  Lejlighed  skulde  tale  saa  meget  med  Fyrsten,  at 
denne  lod  sig  overbevise  og  viste  Retfærdighed  imod  Hr. 
^Tryzna.  Bernhardineren  tog  det  paa  sig,  og  hvad  jeg  skriver 
herom,  har  Kæmmereren  Bukovski,  som  var  ^^revidne,  fortalt 
mig  Ord  til  andet.  Efter  Aftenbønnen,  da  alle  havde  lagt 
sig  ned,  begyndte  Fyrsten:  « Pater  Ægidius,  lovet  være  Jesus 
Kristus«  —  «Fra  Evighed  til  Evighed,  hvad  befaler  Fyr- 
sten?« —  « Hører  du  ikke,  hvor  min  Nepta  knurrer;  vistnok 
hjemsøger  salig  Volodkovicz *)  mig».  Derpaa  sagde  Hr.  Mi- 
chael Kejten,  idet  han  slog  Kors  for  sig:  »»Drømmer  Deres 
Naade?  Folk  gaa  ude  paa  Korsgangen,  og  Nepta  brummer 
ad  dem;  hvorfor  skal  det  strax  være  Volodkovicz?«  --  «Ti 
stille  du,  kjære  lille  Herre;  fordi  du  forstaar  at  spille  med 
franske  Kort,  tror  du  strax,  at  du  er  meget  klog.  Jeg  taler 
ikke  til  dig,  men  til  Fader  Ægidius.  Fader,  er  det  ikke  sandt, 
at  Sjælene  gaa  bort  fra  Skjærsilden  for  at  bede  Slægtninge 
og  Venner  om  Eedning?  Naar  man  vil  modsige  det,  saa  maa 
man  enten  være  Biskop  Massalki**)  eller  en  Morten  Luther«. 


*)  Volodkovicz  var  en  Yndling  af  Radzivill,  i  hvis  adelige  Følge,  de 
saakaldte  Ålbenczyks  (Hvidkapper),  han  udmærkede  sig  ved  Volds- 
gjerninger  af  enhver  Slags.  I  Aaret  1763  anklagede  Czartory- 
skierne  ham  for  at  have  ihjelslaaet  nogle  af  Hr.  Sølnickis  Under- 
saatter,  for  hos  Hr.  Piszczaly  at  have  ladet  nogle  Folk  grave  ned 
i  Jorden  til  Beltestedet  og  derpaa  slaaet  Hr.  Piszczaly  selv  ihjel, 
og  endelig  for  at  have  anlagt  Sag  imod  den  lithauiske  Referendar, 
Hr.  Przezdziecki,  en  af  Czartoryskiernes  Partigængere,  som  havde 
tabt  sin  Kantschuh  og  sine  Handsker  paa  hans  Gods.  —  (Kant- 
shuh  er  en  kort,  tyk  Pisk,  flettet  af  Læderremme). 

')  Biskop  i  Vilna. 

—  «Saaledes  forholder  det  sig,  Deres  fyrstelige  Naade,  det 
sker  undertiden«.  —  »Horer  du,  Hr.  Michael?  Ak,  hvor  be- 
hageligt er  det  ikke  at  sove  sammen  med  en  Theolog,  thi 
han  belærer  og  beroliger  En.  Pater  Ægidius,  stedse  staar 
den  salige  Volodkovicz  for  mine  -Øjne;  hvilken  Ven  var  han 
ikke!  Naar  jeg  kunde  kalde  ham  tilbage  til  Livet,  vilde  jeg 
ofre  alt,  hvad  jeg  ejer,  og  selv  træde  ind  hos  Eder  som  Bro- 
der. 1  salig  Fyrstens  Levetid  overfaldt  jeg  i  Drukkenskab 
Hr.  Peter  Kotviez  og  brændte  hans  Hus  af.  Hr.  Kotvicz 
havde  fremsat  100,000  Fordringer  imod  mig  og  ladet  mig 
sige,  at  han,  naar  jeg  ikke  betalte  ham,  vilde  lade  mig  ind- 
kalde for  Retten.  Jeg  var  fattig,  thi  salig  Fyrsten  var  nærig 
og  tilmed  saa  stræng,  at  han  engang  gav  Befaling  til  at  give 
mig  50  Slag  af  Kantschuhen,  uagtet  jeg  allerede  dengang 
var  Sværdbærer  i  Lithauen  og  en  Mand,  der  havde  Ordener, 
og  havde  han  nu  hørt  om  en  saadan  Ødelæggelse,  havde 
han  let  kunnet  lade  mig  slaa  ihjel.  Hvad  var  der  nu  at 
gjøre?  ...  Min  Volodkovicz  satte  to  af  sine  egne  Avisgaarde 
i  Pant  og  tilfredsstillede  Kotvicz.  (Her  hørte  man,  hvor  Fyr- 
sten begyndte  at  hulke).  Og  hvorfor  ofrede  han  sig  dengang 
for  mig?  ....  Engang,  som  om  han  havde  havt  en  Anelse 
om,  at  jeg  ikke  længe  skulde  være  sammen  med  ham,  sagde 
han  til  mig:  « Fyrst  Karl,  du  vil  leve  længere  end  jeg;  naar 
jeg  dør,  tænk  saa  paa  min  Sjæl.  Da  nu  det  Parti,  som 
denne  Spidsbub  med  Bispehuen,  denne  Hazardspiller  Mas- 
salski  er  Anfører  for,  ved  Underfundighed  og  Forræderi  tog 
Volodkovicz  til  Fange  og  derpaa  skød  ham  i  Novgorodek,  og 
da  jeg  samme  Aften  desværre  kom  for  silde,  da  svor  jeg  at 
hævne  hans  Blod  paa  denne  skjændige  Bisps  Hoved,  og  jeg 
vilde  ile  til  Vilna  for  at  hænge  ham  op  i  det  første  det 
bedste  Fyrretræ  ved  Staden  til  Skjændsel  for  hans  Præstelig- 
hed, og  saa  vilde  jeg  senere  rejse  til  Rom  for  at  bede  den 
hellige  Fader  om  Tilgivelse.  Jeg  var  allerede  paa  Vejen  til 
Vilna,  men  den  første  Nat,  jeg  sov,  viste  Volodkovicz  sig 
første  Gang  for  mig  i  Søvne  og  gjorde  Forbøn  for  Biskoppen 

Og  sagde  udtrykkelig  til  mig,  at  naar  jeg  havde  ladet  Bispen 
hænge  op,  vilde  han  have  faaet  det  endnu  hedere  i  den  an- 
den Verden.  Pater  Ægidius,  det  er  jo  vel  vist,  at  han  endnu 
er  i  Skjærsilden?«)  —  «Ja,  hvo  kan  gjennemskue  Guds  Be- 
stemmelser? Hans  Retfærdighed  og  Barmhjertighed  er  stor. 
Nu  det  vide  vi,  at  lige  i  det  øjeblik,  da  Sjælen  skilles  fra 
Legemet,  sender  Gud  den  enten  til  Himlen  eller  i  Skjærs- 
ilden  eller  til  Helvede;  hans  Barmhjertighed  bevare  os  for 
det  sidste«.  —  «Ja,  Volodkovicz  foer  ikke  til  Helvede,  kjære 
lille  Herre!  Gud  give,  at  I  Ordensbrødre  alle  maatte  være 
saa  ivrige  i  Troen  som  han.  Han  har  endnu  i  den  salig 
Fyrstes  Levetid  omvendt  tre  Poper  i  Sluczysna  til  Unionen, 
og  den  fjerde,  der  var  haardnakket,  døde  under  Kantschuhen. 
Dette  skete  endnu  førend  denne  afskyelige  Konføderation  i 
Sluck,  og  før  Thornerne  udvirkede  Privilegier  for  Dissiden- 
terne; for  dem  er  jeg  som  Lithauens  første  Senator  ikke 
ansvarlig  for  Vorherre,  thi  jeg  har  syv  Åar  i  Træk  med  Vaa- 
ben  i  Haand  modsat  mig  denne  Gudsbespottelse.  Men  Vor- 
herre fandt  dengang  ikke  Behag  heri,  han  gav  os  ingen 
Lykke.  Hvad  jeg.  Pater  Ægidius,  har  gjort  for  Volodkovicz's 
Sjælero,  det  maatte  være  tilstrækkeligt  til  at  tømme  hele 
Skjærsilden.  Jeg  opgravede  i  Moldau  med  mine  egne  Hæn- 
der Lig,  der  vare  døde  af  Pest,  alt  for  hans  Sjælefred,  og 
jeg  faster  hvert  Aar  paa  hans  Dødsdag.  Dominikanerne  i 
Volkovysk,  hos  hvem  han  ligger  begravet,  gav  jeg  en  Landsby, 
og  hvad  Messer,  Sjælemesser,  Almisser  og  Lamper  angaar, 
saa^  vil  Hr.  Michael  Eejten  ikke  kunne  tælle  dem,  skjønt 
han  er  en  stor  Regnemester,  men  trods  alt  dette  hører  hans 
Sjæl  ikke  op  med  at  vise  sig  for  mig.  Min  «Nepta» 
kjender  ham  saa  godt,  at  den  gør,  saasnart  han  nærmer  sig, 
som  om  der  nærmede  sig  et  stort  Stykke  Vildt.  Pater  Ægi- 
dius, giv  mig  Raad,  og  jeg  vil  til  Løn  derfor  tække  Eders 
Kloster  med  Tagsten  fra  Danzig«.  —  «Gid  Gud  belønne 
Eders  fyrstelige  Naades  Gavmildhed ;  enhver  Gave  er  Gud 
Herren  velbehagelig,    men  jo  større  Offeret  er,    desto    virk- 

sommere  er  det.  Gid  I,  Herre  Fyrste,  for  den  Afdedes  Sjæ- 
lefreds Skyld  vilde  bringe  et  eller  andet  Nag  som  Oflfer;  for 
Exempel  gid  I  vilde  række  Haanden  til  den,  som  har  for- 
nærmet Eder,  thi  derved  vil  Eders  Yens  Sjæl  sikrest  blive 
befriet«.  —  »Se,  se,  nu  taler  du  ligesom  Præsten  Kantem- 
bring,  som  altid  er  Fortaler  hos  mig  i  enhver  Sag.  Endnu 
i  denne  Uge  kreperede  den  bedste  af  mine  Tævemynder 
som  Felge  af  Hundevogteren  Grzes  Forsemmelighed.  Jeg 
befalede  at  lægge  ham  i  Jern,  hvad  der  ikke  var  mer  end 
billigt;  han  havde  fortjent  at  blive  flaaet;  men  da  begyndt« 
nu  Præsten  Kantembring  at  bede,  at  gjore  mig  bange  og  at 
fylde  mit  Hjerte  med  Sønderknuselse,  og  jeg  véd  ikke,  hvor- 
dan Djævlen  havde  maget  det,  men  nogen  havde  faaet  mig 
til  at  tro,  at  han  var  en  stor  Theolog.  Saaledes  skete  det 
da  ,  at  han ,  skjent  jeg  havde  sagt ,  at  jeg  ikke  vilde 
tilgive,  saa  sandt  jeg  var  en  Radzivill,  alligevel  gjorde  mig 
saa  myg,  at  jeg  lod  være  med  at  straffe  Karlen.  Men  jeg 
har  i  det  mindste  holdt  ganske  godt  Hus  med  Pater  Kan- 
t«mbring;  ellers  havde  han  maaske  endog  tilladt,  at  man 
røvede  fra  mig  i  mit  eget  Hus.  Er  Eders  Naade  ogsaa  slaaet 
ind  paa  samme  Vej?  Ere  1  Bernhardinere  nu  ogsaa  blevne  saa- 
danne  listige  Patroner  som  Jesuiterne?  Snak  nu  bare  ikke 
noget  herom  til  Pater  Kantembring;  men  til  al  Lykke  staar 
jeg  mig  godt  med  min  Samvittighed  og  jeg  bærer  ikke 
Nag  til  nogen«.  —  «Jeg  har  noget,  jeg  gjerne  vilde  komme 
frem  med,  men  jeg  tør  ikke«.  —  »Tal  dristig,  tal  modig, 
Pater  Ægidius;  i  sit  eget  Hus  skal  man  jo  ikke  genere  sig, 
og  jeg  er  jo  Eders  Gjæst.  Det  sømmer  sig  for  mig  at  bejle 
til  Eders  Gunst  og  ikke  for  Eder  at  bejle  til  min*  og  endelig 
skal  man  jo  sige  Sandheden  til  sin  Syndikus«.  —  »Naar  I,  Hr. 
Fyrste,  tillader  mig  en  saa  stor  Dristighed,  erindrer  Deres 
Naade  da  ikke,  om  De  har  gjort  nogen  Mand  Uret?«  —  «Jeg, 
kjære  lille  Herre,  jeg  kan  ikke  tilføje  nogen  Skabning  Uret;  mig 
gjøre  alle  Uret,  men  jeg  tilgiver  dem  det  for  Guds  Kjær- 
ligheds Skyld.    Jeg  fornærmer  ingen,    skjønt  denne  Abekat 

fra  Posen,  denne  Kassuber  Sulkovski  i  Varsjav  kalder  mig 
den  lithauiske  Bjørn;  men  jeg  skal  kradse  ham  dygtig,  saa- 
snart  han  kommer  til  Kigsdagen  i  Grodno.  Men  det  angaar 
ikke  Eder,  Pater  Ægidius;  thi  Eders  Faderlighed  er  jo  ingen 
storpolsk  Bernhardiner.  Og  i  Lithauen,  hvem  har  jeg  gjort 
Uret  der?  Jeg  er  ydmyg  som  et  lille  Barn,  kjære  lille  Herre. 
Pater  Kantembring  stikler  stadig  paa  mig  fra  Prædikestolen, 
og  jeg  har  endnu  ikke  vist  ham  saa  meget  som  et  surt  An- 
sigt derfor;  og  har  Hr.  Leon  Borovski  ikke  spillet  Hejgut 
nok  med  mig?  Og  har  Hr.  Georg  Bialopiotrovicz  ikke  plejet 
et  godt  Stykke  bort  af  min  Jord  og  Ejendom?  Og  denne 
Hr.  Filosofus,  som  sover  her,  Michael  Kejten,  har  han  ikke 
nedlagt  mange  af  mine  Bjørne  i  Naliboki  og  fanget  mange  af 
mine  Bævere  i  Lachvia?  Og  jeg,  jeg  siger  ikke  et  Ord  der- 
til; kun  for  Gud  Herrens  Aasyn  græder  jeg  af  og  til  i  Stil- 
hed. Jeg  nærer  intet  Had  i  mit  Hjerte  til  noget  Menneske, 
nej  ikke  imod  nogen.  Alle  gjøre  mig  Uret,  men  jeg  ingen. 
Pater  Ægidius,  du  har  skudt,  men  skudt  forbi!  Hør,  lille 
Pater,  du  fandt  Behag  i  det  Skjærf,  som  jeg  bar  i  Gaar;  du 
sagde,  at  der  kunde  blive  et  Ornat  deraf,  og  det  et  saadant, 
at  de  ikke  havde  Magen  til  det  i  Vilna  i  Kathedralens  Sa- 
kristi. Naar  du  kan  overbevise  mig  om,  at  jeg  fortrædiger 
nogen,  jeg  mener  nogen  i  Lithauen,  saa  vil  jeg  give  dig 
Skjærfet ;  men  naar  du  ikke  kan  overbevise  mig,  saa  skal  der 
gives  dig  50  Svøbeslag  til  Bedste  for  Volodkovicz?«  —  «Jeg 
er  enig  med  Deres  fyrstelige  Naade  deri;  Skjærfet  vil  blive 
mit,  og  jeg  vil  tugte  mig  selv  til  Bedste  for  den  salige,  men 
jeg  er  bange  for  at  sige,  hvad  der  ligger  mig  paa  Hjerte. 
Kan  jeg  ogsaa  være  sikker  paa,  at  Deres  fyrstelige  Naade 
ikke  vil  blive  fornærmet?«  —  «Tal  kun  aabent;  jeg  vil  ikke 
blive  vred,  saa  sandt  jeg  er  en  Radzivill».  —  «Da  den  naa- 
dige  Herre  indgyder  mig  Mod,  saa  vil  jeg  sige,  at  der  var 
en  anset  Adelsmand,  der  for  et  Aars  Tid  siden  viste  os  me- 
gen Godhed.  Tidligere  kom  der  mange  Vogne  fra  hans  For- 
raadskammer  til  Klostret,   og  nu  maa  vi  betænke  ham  med 

noget  af  de  Almisser,  vi  faa,  thi  ellers  vilde  han  dø  af  Hun- 
ger, og  alt  det  fordi  Deres  fyrstelige  Naade  har  befalet  at 
jage  ham  bort  fra  den  Gaard,  han  havde  i  brugelig  Pant; 
og  han  kom  dengang  bort  til  Novgorodek  næsten  kun  med 
en  Skjorte  paa  Kroppen.  Han  fører  nu  Proces  med  Eders 
Naade,  og  han  har  ikke  en  Bid  Brød,  jeg  mener  ham  Taf- 
feldækkeren, Hr.  Tryzna«.  —  Her  afbrød  Fyrsten  ham: 
»Hvorfor  blander  du  dig,  lille  Pave,  i  en  fremmed  Sag!  Jeg 
sætter  hele  min  Formue  ind  paa  denne  Sag  og  vil  sætte  min 
Vilje  igjennem.  Jeg  har  overvældet  ham  med  Velgjerninger; 
han,  som  næsten  omsonst  havde  Koldyczev  i  Besiddelse,  næg- 
tede mig  Folk  til  at  klappe;  han  kastede  Snavs  paa  mine 
Tjenere,  og  mig  kaldte  han  et  Fæ!  Enten  skal  han  eller  jeg 
komme  til  at  gaa  med  Tiggerposen  •>.  —  «Han  gaar  allerede 
med  Tiggerposen,  Hr.  Fyrste,  men  erindrer  Deres  Naade  ikke, 
at  De  i  det  mindste  to  Gange  om  Dagen  beder:  Tilgiv  os 
vor  Skyld,  som  vi  og  tilgive  vore  Skyldnere«.  —  «Fra  nu  af 
vil  jeg  ikke  mere  bede  Fadervor,  men  saa  vil  jeg  heller  ikke 
tilgive«. —  «Men,  Hr.  Fyrste,  dog....»  «Ti  paa  -Øjeblikket 
stille,  flyt  dig  bort  fra  mig,  Bernhardiner !  Skaf  mig  bare 
ikke  Hovedpinen. 

Her  indtraadte  der  Tavshed  et  øjeblik;  derpaa  hørte 
man  nogen  gaa.  —  »Alle  Aander  love  Herren!"  raabte  Fyr- 
sten. —  "Ogsaa  jeg  lover  ham;  det  er  mig,  Hr.  Fyrste.  Paa 
Deres  Naades  Befaling  vilde  jeg  til  at  gaa  udenfor.  Det  var 
mine  Trætøfler  —  jeg  beder  Deres  -Ører  om  Tilgivelse  — ,  der 
gjorde  nogen  Larm».  —  «Jeg  beder  Eder,  kjære  lille  Herre, 
om  ikke  at  forlade  Cellen.  Sov  hos  mig,  thi  naar  Volod- 
kovicz  kommer  til  mig,  bliver  jeg  syg  af  Skræk,  naar  I  ikke 
er  hos  mig.  Med  denne  Kjætter  Kejten,  der  gjør  sig  lystig 
over  Spøgelser,  gider  jeg  ikke  være  alene  om  Natten,  og 
Bukovski  sover,  som  om  han  var  død.  Læg  dig  ned  Pater 
Ægidius,  og  vær  ikke  vred.  Naar  Tryzna  i  det  mindste 
vilde  ydmyge  sig;  men  saaledes  bliver  der  ikke  noget  afdet«. 

Derpaa  indtraadte  der  efter  Hr.  Bukovskis  Beretning 
Stilhed,  og  strax  derpaa  istemmede  Fyrsten,  Pater  Ægidius 
og  Nepta  deres  sædvanlige  Koncert,  Men  Hr.  Bukovski,  der 
kjendte  Fyrsten  til  Punkt  og  Prikke  og  -ønskede  Taffeldæk- 
'keren  alt  godt,  og  ligesaa  Hr.  Michael  Kejten  begyndte  nu 
at  nære  godt  Haab  for  ham.  Det  kom  kun  an  paa  at  faa 
Hr.  Tryzna  overtalt  til  at  gjøre  et  eller  andet  imødekom- 
mende Skridt  lige  over  for  Fyrsten.  Det  var  imidlertid  ikke 
saa  let;  thi  skjent  det  var  gaaet  tilbage  for  ham,  havde 
han  dog  Bevidstheden  om,  at  han  var  beslægtet  med  Mag- 
nater ,  og  var  ikke  tilbøjelig  til  at  gjøre  Buk,  Men  Kor- 
tene bleve  dog  alligevel  spillede  meget  fint.  Morgenen  efter 
denne  Samtale,  om  hvilken  baade  Hr.  Michael  Kejten  og 
Pater  Ægidius  havde  givet  Hr.  Tryzna  Underretning,  da 
Hans  Naade,  Fanebæreren  i  Novgorodek,  Hr.  Rdultovsky, 
aabnede  Landdagen  (thi  Hans  Naade ,  Underkæmmereren 
Hr.  Niczabitovski  var  bleven  anklaget  af  hans  Naade,  Hr. 
Voivoden  Niesiolovski  de  malo  gesto  officio  og  kunde  der- 
for ikke  udøve  sit  Embedes  Forretninger),  opfordrede  han  paa 
sædvanlig  Vis  Land-  og  Slotsembedsmændene,  Ridderskabet 
og  Adelen  i  Fyrstendømmet  Novgorodek  til  at  vælge  en  Land- 
dagsmarskalk.  Overalt  i  Kirken  blev  der  da  raabt:  »Hans 
Naade  Fyrstvoivoden  af  Vilna  ønske  vi  til  Marskalk !«  — 
«Ja!  Ja!»,  begyndte  Adelen  at  raabe,  men  Hr.  Haraburda 
trængte  sig  frem  til  Midten  og  raabte:  »Der  er  ikke  Enstem- 
mighed til  Stede.  Skjønt  jeg  vilde  være  meget  lykkelig 
ved  med  min  Stemme  at  kunne  bidrage  til  Voivodska- 
bets  Ære,  til  at  det  fik  en  saadan  mægtig  og  hædret  Marskalk 
som  Fyrsten,  maa  jeg  alligevel  samvittighedsfuldt  ofre  min 
egen  Mening  for  Lovens  Forskrifter,  og  Loven  siger  udtryk- 
kelig, at  ingen,  over  hvem  der  er  afsagt  en  Dom,  tør  for- 
valte noget  Embede«.  —  Alle  Fyrstens  Venner  og  Tjenere 
droge  nu  Sabelen  og  vilde  strax  have  hugget  Voivoden  af 
Novgorodeks  Parti  sønder  og  sammen,  naar  ikke  Hr.  Bialo- 
piotrovicz,    som  var  almindelig  agtet,  havde  bedet  os  om  at 

stikke  Sabelen  i  Skeden  igjen  og  lade  Forsamlingen  afgjore, 
hvorvidt  Hr.  Haraburdas  Indvending  skulde  gjælde.  Vi  be- 
gyndte nu  at  raabe:  «Vi  bede  Hr.  Haraburda  om  at  frem- 
lægge den  Dom,  han  har  over  Fyrsten*,  hvorpaa  hin  svarede: 
«Jeg  har  ikke  faaet  nogen  Dom  over  Fyrsten,  men  Hr.  Tryzna, 
vor  Taffeldækker,  som  sidder  i  Forsamlingen,  har  faaet  en  af 
Slotsrettenn.  —  Hr.  Michael  Kejten  raabte  nu  fortornet  til 
Hr.  Haraburda:  «Naar  Dommen  angaar  Eders  Naade,  saa 
forelæg  Beviser  for,  at  Hr.  Tryzna  har  afstaaet  den  til  Eder, 
og  naar  De  ikke  har  saadanne,  saa  gjor  Dem  ikke  til  med 
en  andens,  men  ti  stille«.  —  « Eders  Naade  gjor  bedst  i  at 
tie  selv,  hvis  Eders  Tunge  ikke  klør,  og  giv  Eder  ikke  af 
med  at  lære  dem  Forstand,  der  har  lige  saa  megen  som 
Eders  Naade  selv!  Jeg  for  min  Part  fordrer,  at  det  maatte 
behage  Kr.  Fanebæreren  at  tilkjendegive  Hr.  Tryzna  et  Øn- 
ske om,  at  han  vil  fremlægge  den  Dom,  han  har  over  Fyr- 
sten«. —  Da  begyndte  vi  alle  at  raabe,  at  Hr.  Haraburdas 
Andragende  var  ubeføjet,  og  at  Hr.  Tryzna  nok  vidste,  hvad 
der  tilkom  ham,  og  at  han  selv  forstod  at  besørge  sine  egne 
Sager.  —  Fyrsten  stod  meget  ophidset  imellem  os  og  drejede 
sit  Overskjæg  opad,  da  Hr.  Tryzna,  der  som  Taffeldækker 
sad  i  Kredsen  og  hidtil  havde  tiet,  i  samme  Øjeblik  stod  op 
og  med  bævende  Stemme,  i  hvis  Klang  en  dyb  Smerte  lagde 
sig  for  Dagen,  sagde  følgende  Ord:  «Jeg  har  i  Virkeligheden 
en  Dom  over  Hans  Naade,  Fyrstvoivoden  af  Vilna,  og  jeg 
fremlægger  den  herved;  men  som  Patriot  er  jeg  vant  til  at 
sætte  min  personlige  Følelse  til  Side  for  det  almindelige 
Bedste,  og  da  jeg  er  overbevist  om,  at  intet  kan  være  bedre 
for  vort  Voivodskab,  end  at  Forsædet  i  og  Ledelsen  af  Land- 
dagen overdrages  til  Hans  Naade,  som  vil  lede  den  til  det 
lykkelige  Maal,  der  ønskes,  saa  vil  jeg  glemme  den  Uret,  der 
er  tilføjet  mig,  og  erklærer,  for  at  besværhge  Vidtløftigheder 
for  min  Skyld  saa  meget  som  mulig  kunne  undgaas,  at  jeg 
giver  Afkald  paa  den  Dom,  jeg  har  imod  Hans  Naade  Fyrst- 
voivoden«. —  Fyrstvoivoden  sprang  midt  ind  i  Forsamlingen 

Og  var  saa  greben,  at  han  ikke  kunde  sige  andet  end:  «0m- 
endskjønt  jeg  bærer  Nag  til  Hr.  Taffeldækkeren,  vil  jeg  an- 
strænge  mig  for  at  vise  mig  taknemlig  imod  ham  paa  Grund 
af  den  Hengivenhed  og  Tillid,  han  nu  har  vist  raig».  ~ 
Overalt  i  hele  Kirken  raabte  man  nu  mange  Gange:  «Leve 
Fyrsten,  Landdagsmarskaiken !    Leve  Taffeldækkeren  Tryzna!') 

Fyrsten  tiltraadte  sit  Embede,  men  da  Klokken  allerede 
var  bleven  et  om  Middagen,  udsatte  han  det  næste  Møde  til 
Kl.  8  om  Morgenen  den  næste  Dag  og  gik  selv  til  Middag 
hos  Fanebæreren  Rdultovsky,  i  hvis  Forgaard  der  var  opstillet 
en  Mængde  Borde,  hvor  Adelen  indfandt  sig  i  stor  Mængde. 
Hr.  Taffeldækkeren  var  der  ogsaa,  og  ved  Glassene  begyndte 
man  at  forsone  ham  og  Fyrsten.  Fyrsten  sagde:  «Jeg  holder 
af  Hr.  Josafat;  der  er  Blod  i  ham  og  ikke  Vand.  Kjære 
lille  Herre,  min  Oldefaders  Moder  var  en  Tryzna.  Jeg  vil 
give  ham  Koldyczev  tilbage,  og  de  Fordringer,  som  han  kunde 
rejse  imod  mig  for  Kontraktsbrud,  skulle  vore  Venner  ud- 
jævne ved  deres  Afgjorelse.  Men  jeg  er  bleven  personlig  for- 
nærmet af  ham.  Han  har  udskjældt  mine  Tjenere  og  befalet 
dem  at  sige  mig,  at  det  ikke  stod  rigtigt  til  i  mit  Hoved. 
Vi  ere  begge  Adelsmænd,  lad  os  altsaa  afgjere  det  med  Sa- 
belen og  det  strax"). 

Forgjæves  erklærede  Hr.  Tryzna,  at  han  aldrig  havde 
sagt  sligt,  og  Hr.  Fanebæreren  og  Hr.  Dommer  Revienski 
forsøgte  at  tale  Fyrsten  til  Kette;  men  det  hjalp  ikke.  Hr. 
Tryzna  maatte  trække  Sabelen,  og  i  vor  Nærværelse  begyndte 
de  at  slaas.  Hr.  Tryznas  Klinge  sprang  itu,  saa  kraftig 
trængte  Fyrstvoivoden  ind  paa  ham ,  og  Hr.  Dommeren 
dækkede  den  afvæbnede  Hr.  Tryzna  med  sin  egen  Sabel. 
Da  raabte  Fyrsten:  «Jeg  har  faaet  fuldstændig  Satisfaktion«, 
og  kyssede  Tryzna;  derpaa  saa  han  paa  Sabelen  og  sagde: 
»Sabelen  er  min,  thi  jeg  har  erhvervet  den  med  mit  Blod; 
naar  Hr.  Josafat  indremmer,  at  jeg  forstaar  at  fægte,  saa 
lad  os  drikke  paa  Forsoning".  Fyrsten  var  i  et  brillant  Hu- 
mør.    «Hr.  Michael«,  sagde  han,  «vær  rolig  med  Hensyn  til 

Landskriveriet,  jeg  alene  skal  med  min  Batorovka*)  jage  hele 
Voivoden  af  Novgorodeks  Parti  fra  hinanden«.  Fyrsten  og 
Hr.  Tryzna  toge  Hr.  Bialopiotrovicz  til  Opmand,  og  snart 
efter  tænkte  vi  kun  paa  Landdagen. 

Adelen,  der  var  henrykt  over  Fyrstens  Opførsel,  kunde 
slet  ikke  komme  sig  igjen  af  Glæde.  Man  kunde  høre  dem 
tale  saaledes  indbyrdes:  »Er  vor  Fyrste  ikke  en  dygtig  Fægte- 
mester; som  om  Klingen  var  af  Smør,  hug  han  den  igjennem« 
Og  Hr.  Tryzna  er  ligeledes  en  Mester;  12  Tællelys  hugger 
han  igjennem  i  et  Hug.    Men  hvo  kommer  vor  Fyrste  nær?« 

Man  maa  nu  rigtignok  huske  paa ,  at  Hr.  Tryzna 
havde  en  tyrkisk  Sabel  af  blødt  Jern,  thi  han  havde  ikke 
tænkt  paa,  at  han  skulde  komme  til  at  slaas.  I  denne  Tve- 
kamp bar  han  sig  ikke  daarlig  ad;  Fyrsten  fik  ham  meget 
kjær  og  plejede  stedse  senere  at  gjentage,  at  naar  Hr.  Ignaz 
Eevienski  ikke  havde  været  der,  saa  havde  han  kløvet  Hove- 
det paa  Hr.  Tryzna. 

Efter  Maaltidet  gik  vi  alle  til  Bernhardinerne  i  Kloster- 
gaarden,  og  endskjønt  vi  allerede  havde  en  ordentlig  Eus 
allesammen,  blev  der  drukket  paa  en  frisk.  Snart  var  der 
et  net  Kommers  der.  Landskabets  Embedsmænd  og  Adelen, 
Magnaterne  og  Bondeadelen  Zascianki  (som  ellers  plejede  at 
sidde  bagerst  ved  Væggen)  vare  som  Brødre.  Fyrsten,  som 
tilfældigvis  traf  paa  en  fattig  Adelsmand  med  en  pjaltet  Hue, 
tog  den  af  Hovedet  paa  ham,  satte  den  paa  sit  eget  Hoved 
og  gav  ham  sin  af  Fløjl  i  Stedet.  Det  gav  Signal  til,  at 
vi  andre  begyndte  paa  at  bytte  Huer  og  at  drikke  dertil,  saa 
at  enhver  af  os  hvert  Ojeblik  havde  en  fremmed  Hue  paa 
Hovedet.  Derpaa  begyndte  Fyrsten,  der  nu  var  dygtig  druk- 
ken, at  klæde  sig  af  og-  paa  en  godmodig  Maade  at  skjænde 
paa  Adelen.  Saa  gav  han  en  sit  Skjærf  med  de  Ord:  «Jeg 
giver  dig  det«,  en  anden  gav  han  sin  Underklædning,  en 
tredje  sin  Brillantnaal,  og  endelig  gav  han  en  Qerde  sin  Over- 

klædning,  saa  at  han  stod  i  amarantfarvede  Underbenklæder 
og  i  bar  Skjorte,  paa  hvilken  han  bar  et  uhyre  stort  Pater- 
nosterbaand,  og  saa  traf  han  paa  en  Vogn,  hvorpaa  der  laa 
et  Fad  Vin.  Han  satte  sig  paa  Fadet,  og  Adelen  trak  Vognen 
igjennem  Novgorodeks  Gader.  Naar  den  var  kjørt  nogle 
Skridt,  holdt  den  stille,  og  hvem  der  vilde,  holdt  et  Glas 
eller  en  Potte  under,  og  Fyrsten  tog  Tappen  ud  og  holdt 
Taler,  i  hvilke  han  bad  Adelen  om  at  blive  tro  imod  ham, 
at  sætte  Valget  af  Hr.  Kejten  til  Landskriver  igjennem  og 
ikke  lade  en  Kadzivill  blive  til  Spot  for  sine  Fjender.  «Kjære 
lille  Herre»,  sagde  han,  «her  ser  I  mit  kjære  Paternoster- 
baand;  jeg  bærer  det  ligesom  mine  Forfædre.  Lizdejko,  min 
Stamfader,  bar  det,  endnu  før  Vladyslav  Jagello  afsvor  Heden- 
skabet. Den  nyoravendte  valfartede  med  det  til  Bethlehem. 
Paternosterbaandet  er  stort,  thi  Lithauens  Union  med  Kron- 
polen  er  indsyet  i  det.  Jeg  elsker  vore  Brødre  Kronpolak- 
kerne,  ja  det  gjør  jeg,  men  ikke  saa  meget  som  Lithauerne! 
Jeg  har  ogsaa  en  Bid  Land  i  Kronpolen,  men  Fanden  skulde 
bo  der.  Der  er  det  lettere  at  faa  en  Bundtmager  end  en 
Klapper  til  en  Parforcejagt.  Naar  vi  jage  Bjørne,  gaa  de  der 
ud  for  at  fange  Vagtler  med  Net.  Hos  Kronpolakkerne  gaa 
Hamstre  og  gjælde  for  Højvildt.  Da  Hans  Naade,  Biskoppen 
af  Vilna  begyndte  at  forfølge  mig,  han,  der  er  Svoger  til 
Voivoden  af  Novgorodek,  som  nu  sætter  sig  op  imod  os,  for 
at  ikke  Hr.  Michael  Kejten,  men  Hr.  Kasimir  Haraburda  skal 
komme  til  at  skrive  Forordninger  for  os,  dengang  min  Herre, 
vilde  jeg  af  Fortvivlelse  forlade  Lithauen  og  begive  mig  til 
Kronpolen,  og  der  gav  man  mig  et  anseligt  Abbedi,  fordi  jeg 
skrev  smukke  Vers.  Jeg  sad  allerede  i  Keussen,  men  hver 
Gang  jeg  begyndte  at  bede  til  den  Herre  Jesus  i  Boreml, 
sagde  han  til  mig:  « Kadzivill,  vend  tilbage  til  Lithauen,  thi 
her  vil  du  ikke  kunne  udrette  noget;  her  er  en  stinkende 
Adel.  Ostende  patrem  patris,  denne  den  herværende  Adels 
store  Filosofi  gjælder  ikke  hist  som  i  vort  Lithauen  (thi  min 
Stammoder  var  en  Lithauerinde),  hvor  enhver  fra  Bedstefaders 

Og  Oldefaders  Tid  bor  paa  sin  egen  Jord.  Vend  altsaa  til- 
bage til  Lithauen  og  hils  Adelen  i  Novgorodek  fra  mig». 
Derpaa  svarede  jeg,  idet  jeg  slog  Kors  for  mig  og  faldt  til 
Jorden:  »Herre,  hvorledes  skal  jeg  vende  tilbage,  hvor  din 
Biskop  forfølger  mig?«  Han  svarede  mig  dertil:  «Han  er 
ikke  min  Biskop,  han  er  en  Halunk,  men  han  vil  ikke  kunne 
gjore  dig  noget.    Vend  tilbage  til  Lithauen,  Radzivill,  og  for 

mig  kan  du naar  du  ikke  vil  være  en  Radzivill  efter 

gammel  Sæd  og  hin,    som  han  var saaledes  vil  han 

ogsaa  være« Ser  du,   kjære  lille  Herre,  ved  Herrens 

Lofte  blev  jeg  gjort  dristig  og  vendte  tilbage  tU  Eder,  og 
Herren  har  gjengjældt  mig,  fordi  jeg  troede  paa  ham,  thi  jeg 
har  aldrig  tvivlet  paa  hans  Ord.  Men  mine  Vers  har  jeg 
afstaaet  til  Hans  Ærværdighed  Naruszevicz,  thi  han  horer  i 
Folge  sit  Blod  til  Radzivillerne,  og  for  mine  Vers  har  han 
faaet  Bispedømmet  Smolensk«.  Og  nu  saa  man,  hvorledes 
Adelen  i  Hobetal  stod  omkring  ham,  spidsede  øren  og  spær- 
rede Munden  op,  og  det  ikke  alene  Adelige  af  vort  Parti, 
men  ogsaa  af  det  andet  lige  til  de  adelige  Husmænd,  der  naa 
til  Voronza;  man  kunde  se,  at  Vore  vandt,  og  at  de  Ud- 
gifter, som  Senatorerne  fra  Novgorodek  havde  gjort,  vilde 
gaa  op  i  Røg. 

Indtil  Kl.  9  om  Aftenen  fulgte  Adelen  i  Hobetal  med 
Fyrsten  svirende  og  sværmende  omkring  paa  Gaderne  og 
syngende,  saa  at  Voivoden  af  Novgorodeks  Venner  vare  bange 
for,  at  der  vilde  blive  skudt  paa  dem.  Alt  løb  imidlertid 
roligt  af,  og  ingen  led  Overlast.  Vi  førte  Fyrsten,  der  ved- 
varende sad  paa  Fadet,  som  rigtignok  nu  var  tomt,  tilbage 
til  Klostret,  hvor  han  endnu  gjorde  Spektakel  i  Forgaarden, 
men  ved  Brønden  tog  han  sit  Paternosterbaand  af,  trak 
Skjorte  og  Buxer  af  og  befalede,  at  man  skulde  hælde  ham 
over  med  Vand.  Da  han  paa  Grund  heraf  var  bleven  noget 
ædru,  gik  han  ind  i  Cellen,  hvor  han  lagde  sig  ned  for  at 
sove,  efter  at  han  endnu  havde  taget  en  Aftensbid  og  bedet 

med  Pater  Ægidius;  han  huskede  paa,  at  han  Kl.  8  den 
næste  Morgen  skulde  være  i  Kirken. 

Kl.  8  om  Morgenen  forsamlede  vi  os  altsaa  paa  Land- 
dagen, og  efter  at  Fyrsten  havde  indbudt  alle  Landskabs-  og 
Herredshøvdinger  til  at  træde  sammen  i  Kredsen,  aabnede  han 
Landdagen  med  disse  Ord:  »Deres  Naader,  mine  meget  ærede 
Herrer  og  elskede  Brødre!  Paa  Eders  Befaling  har  jeg  paa- 
taget mig  at  lede  denne  Landdag,  der  er  sammenkaldt  for 
at  vælge  en  Landskriver.  Jeg  har  den  Ære  at  meddele  Eder, 
at  der  er  to  Kandidater,  som  have  meldt  sig.  Den  ene  er 
Hr.  Michael  Rejten,  Hans  Majestæt  Kongens  Kammerherre, 
tidligere  vor  Deputerede  ved  det  lithauiske  Tribunal;  den  an- 
den er  Hr.  Kasimir  Haraburda,  Starost  i  Viladymovski.  Hav 
derfor  den  Godhed,  Brødre,  at  erklære  Eder  om,  hvem  af  de 
to  I  ønske  til  Landskriver ».  —  «Vi  bede  om  Hr.  Michael 
Rejten  raabte  Odynoovierne,  Mickieviczerne ,  Siemiradzierne, 
Czeczotyerne  og  alle  vi  andre«.  —  «Vi  ere  enige  deri,  vi  ere 
enige  deri » ,  raabte  man  fra  alle  Grupper  af  Tiggeradelen, 
«Vi  bede  om  Hr.  Rejten».  —  »Vi  ere  ikke  enige«,  raabte 
Jesnanyerne,  Slusykovierne,  Kobzlinskyerne,  «vi  bede  om  Hr. 
Haraburda«.  Men  det  var  kun  et  svagt  Raab.  Ingen  af  os 
trak  Sabelen,  thi  Fyrsten  havde  forbudt  os  at  give  noget 
Paaskud  til,  at  der  blev  brugt  Vold ;  han  ønskede  at  fuldende 
sit  Hverv  i  største  Orden.  Derpaa  stod  han  op  og  sagde: 
« Den  Sædvane  hersker  i  vort  Voivodskab,  at  alt  bliver  afgjort 
unanimitate,  men  dog  saaledes,  at  nemini  voæ  deneganda; 
derfor  anmoder  jeg  de  Herrer  Brødre  om  at  afgive  deres 
Stemmer.  Da  begyndte  Adelen  at  stemme;  men  snart  over- 
beviste Hr.  Haraburda  sig  om,  at  hans  Valg  efter  al  Sand- 
synlighed ikke  vilde  gaa  igjennem,  og  at  hele  Tiggeradelen 
lod  ham  i  Stikken. 

Da  han  nu  ikke  vilde  have,  at  hans  Partis  Svaghed  skulde 
komme  for  Dagen,  traadte  han  ind  i  Kredsen,  tog  Ordet  og 
sagde,  at  han  for  ikke  at  hindre  nogen  trak  sig  tilbage.  Strax 
derpaa  forlod  han  Kirken  og  vendte  tilbage  til  sit  Gods,  ikke 

uden  at  bære  Nag  til  Voivoden  af  Novgorodek,  som  havde 
faaet  ham  til  at  prøve  denne  Historie.  Kort  Tid  derpaa 
gjorde  Voivoden  ham  til  Herredshevding.  »Hellere  en  Bid  end 
slet  ingen  Ting»,  og  hermed  stillede  han  Hr.  Haraburda  til- 
freds.   Hr.  Michael  Rejten  blev  Landskriver. 

Landdagen  varede  endnu  sex  Dage;  men  disse  bleve  i 
Sandhed  kun  anvendte  til  Fylderi.  Imidlertid  medførte  dette 
dog  den  Nytte,  at  mere  end  30  Processer  navnlig  paa  Fyrst- 
voivodens  Tilskyndelse  bleve  afgjorte  ved  Voldgiftskjendelser, 
og  imellem  dem  var  der  nogle,  der  vare  meget  gamle  og 
meget  indviklede.  Voldgiftsmand  i  de  fleste  Sager  var  Hr. 
Georg    Bialopiotrovicz ;    han    var    i    Sandhed    Voivodskabets 

Fredsstifter. 

C.  Ldhd. 


Slaget  ved  Narva.*) 


I. 

Wlaget  ved  Narva  —  og  en  mod  ti  —  disse  to  Forestillinger 
hiøre  efter  enhver  Svenskers  Opfattelse  uadskillelig  sammen; 
de  minde  ham  om  hine  Tider,  da  det  svenske  Heltemod 
viste  sig  fra  sin  mest  glimrende  Side.  Han  opfyldes  med  en 
berettiget  Stolthed  ved  Tanken  om,  hvad  hans  Folk  engang 
har  været,  og  han  smigrer  sig  med  en  hemmelig  Forhaabning 
om,  hvad  det  mulig  engang  igjen  kan  blive,  hvis  en  erobrings- 
lysten Fjende  skulde  vove  at  sætte  sin  Fod  paa  svensk  Grund. 
Mindet  om  hint  Slag  er  ham  kjært,  ja  saa  kjært,  at  han 
nødig  taaler,  at  det  forulempes  af  den  historiske  Kritik,  der 
saa  gjerne  med  sin  kolde,  skarpe  Belysning  vil  sprede  det 
varme  poetiske  Eosenskjær,  der  endnu  hviler  over  denne  som 
over  saa  mange  andre  Fortidens  Tildragelser.  Han  vil  tro, 
at  8,000  Mand  sloge  80,000,  og  han  tror  det  uden  at  spørge, 
om  det  er  sandt,  om  det  er  muligt,  eller  hvordan  det  da  gik 
til.  Det  er  dog  netop  dette,  som  vi  her  ville  undersøge  lidt 
nærmere;  thi  engang  maa  dog  Sagnet  vige  for  Historien;  men 
Læseren  vil  dog  snart  finde,  at  den  ædrulige  Granskning  in- 
genlunde medfører  Resultater,  som  i  nogen  Henseende  ned- 
sætte den  svenske  Krigsære. 

*)  Med  Forfatterens  Tilladelse  efter  Svea  1874. 

I  sit  attende  Aar  og  i  sit  tredje  Regeringsaar  maatte 
den  gudfrygtige  og  retvise  Karl  XII  —  som  det  vistnok  er 
vore  Læsere  bekjendt  —  ved  sine  falske  og  ærgjerrige  Na- 
boers Overfald  opgive  sine  ungdommelige  Adspredelser;  han 
blev  kastet  ind  paa  Krigens  alvorlige  Bane,  som  han  senere 
aldrig  hele  sit  Liv  igjennem  skulde  komme  til  at  forlade.  I 
Marts  1700  fik  han  den  aldeles  uventede  Efterretning,  at 
Kong  August  af  Polen  med  sachsiske  Tropper  var  faldet  ind 
i  Lifland.  Derimod  var  den  anden  Nyhed,  som  kort  derpaa 
indløb,  at  den  danske  Konge  Frederik  IV  havde  oversvømmet 
de  holstein-gottorpske  Besiddelser,  ingenlunde  uventet.  Der 
blev  strax  udstedt  Befaling  til,  at  Hæren  skulde  bryde  op 
fra  sine  Lægder  og  Garnisonssteder,  og  Flaaden  blev  udrustet. 
Skjønt  Karl  XII  var  dybt  forbitret  paa  Kong  August  for  hans 
troløse  Fredsbrud,  er  det  dog  ret  betegnende  for  Kongens 
ridderlige  Tænkemaade,  at  ban  først  med  sin  Hovedstyrke 
ilede  Hertugen  af  Holstein-Gottorp  til  Undsætning;  thi  med 
ham  havde  Karl  indgaaet  et  Forsvarsforbund;  derimod  sendte 
han  kun  de  finske  Tropper  til  Lifland.  Efter  at  svenske  og 
nordtyske  Tropper  vare  rykkede  ind  i  Holstein,  efter  at  en 
svensk,  engelsk  og  hollandsk  Flaade  havde  indespærret  Kjø- 
benhavn,  og  Karl  XII  var  gaaet  i  Land  paa  Sjælland,  maatte 
den  danske  Konge  Frederik  IV  opgive  sine  Planer  mod  Hol- 
stein-Gottorp og  i  Avgust  Maaned  samme  Aar  finde  sig  i  at 
slutte  Fred. 

Det  stod  nu  Karl  frit  med  sin  talrige  Flaade  at  føre 
sin  skaanske  Hær  over  til  Lifland;  men  af  ukjendte  Grunde 
tøvede  han  ikke  desto  mindre  halvanden  Maaned  dermed  og 
lod  imidlertid  de  nævnte  Tropper  langsomt  marschere  gjen- 
nem  Skaane  til  de  blekingske  Havne;  først  i  Slutningen  af 
September  naaede  han  at  indskibe  en  Del  af  sine  Tropper, 
6,000  Mand,  paa  en  mindre  Eskadre.  Ved  denne  Forhaling 
udsatte  han  sig  ikke  alene  under  Overfarten  for  de  vold- 
somme Haststorme,  men  han  blev  ogsaa  nødsaget  til  at 
foretage  et  besværligt  Felttog  under  en   uheldig  Aarstid,  da 

alle  andre  Hære  plejede  at  ligge  i  Vinterkvarter.  Nogle  Dage 
før  Afsejlingen  indføb  derhos  Underretning  om,  at  ogsaa  Czar 
Peter  —  trods  sine  ganske  nylig  afgivne  Forsikringer  om 
Venskab  —  havde  brudt  Freden  og  begyndt  at  belejre  Narva 
med  en  stor  Hær.  Med  rette  blev  Karl  XH  lige  saa  for- 
bavset som  forbitret  over  denne  Efterretning.  Afrejsen  paa- 
skyndtes, men  først  i  de  sidste  Dage  af  September  og  i  Be- 
gyndelsen af  Oktober  kunde  Transportflaaden  efterhaanden 
afgaa  fra  den  svenske  Kyst.  Den  1ste  Oktober  afgik  Kon- 
gen selv  fra  Karlshamn  og  landede  den  6te  i  Pernau;  den 
3dje  Oktober  opkom  en  Storm,  som  spredte  Fartøjerne,  for- 
halede deres  Ankomst,  forvoldte  en  almindelig  Søsyge  og 
dræbte  en  Mængde  Heste.  Udskibningen  i  Pernau  varede  til 
langt  ind  i  Oktober. 

Efter  at  Kongen  var  steget  i  Land,  fik  han  Efterretning 
om,  at  Kong  August  med  sine  sachsiske  Tropper  ganske  vist 
havde  opgivet  Eigas  Belejring,  men  at  han  i  Stedet  herfor 
havde  indesluttet  Kockcnhusen.  Derhos  belejrede  Russerne 
Narva  og  hærgede  samtidig  den  østlige  Del  af  Estland.  Den 
svenske  Hær  i  Lifland,  omtrent  9,000  Mand  stærk,  stod  un- 
der Ryttergeneral  O.  W.  Wellingks  Befaling  ved  Rujen,  om- 
trent 11  Mil  sydøst  for  Pernau.  Derhen  tog  Kongen  med 
Ehenskold  den  12te  Oktober  og  erfarede  ved  sin  Ankomst, 
at  Kockenhusen  allerede  den  7de  Oktober  havde  overgivet 
sig,  og  at  Sacherne  derpaa  vare  gaaede  i  Vinterkvarter  syd 
for  Diina. 

Nu  maatte  man  anspænde  alle  Kræfter  til  Narvas  Und- 
sætning. Welhngk  fik  Befaling  til  med  sine  Tropper  ufor- 
tøvet at  gaa  over  Fellin  og  Weissenstein  lige  mod  Nord  til 
Wesenberg,  som  blev  udset  til  Samlingsplads  for  hele  Hæren, 
ligesom  man  ogsaa  samme  Sted  skulde  oprette  et  Magasin. 
Den  14de  Oktober  kom  Kongen  tilbage  til  Pernau;  først  den 
16de  kunde  Fodgarden  begynde  sin  Marsch  over  Reval  til 
Wesenberg,    nogle    Dage    senere   afrejste   Kongen    selv   og        , 

ankom  den  26de  til  Reval;  de  øvrige  landsatte  Tropper 
fulgte  efter  ad  samme  Vej,  saa  snart  de  vare  ordnede. 

Den  27de  Oktober  ankom  Wellingk  til  Wesenberg  og 
udsendte  den  næste  Dag  to  Delinger,  hver  paa  300  Eytt^re, 
under  Majorerne  Patkull  og  Tisenbusen  for  at  rekognoscere 
Vejene  til  Narva.  Disse  Afdelinger  stødte  sammen  den  30te, 
og  det  lykkedes  dem  i  Byerne  Warjel  og  Hakull  (6  Mil  øst 
for  Wesenberg)  at  overraske  1,000  Kosakker,  som  vare  ind- 
kvarterede her;  kun  en  ringe  Del  af  dem  undkom,  men  Re- 
sten forsvarede  sig  med  Tapperhed  i  Husene,  som  derfor 
bleve  stukne  i  Brand,  og  mange  Kosakker  lode  sig  hellere  inde- 
brænde, end  de  vilde  give  sig.  Medens  Svenskerne  vare  i 
Færd  med  denne  Kamp,  ankom  der  en  Forstærkning  paa  21 
Eskadroner  fra  det  russiske  Rytteris  Hovedstyrke,  som  under 
General  Scheremetieflfs  Befaling  laa  i  Pyhåjoggi.  Nu  blev 
det  Svenskernes  Tur  at  forsvare  sig;  det  lykkedes  dem  kun 
med  Møje  at  tilkæmpe  sig  Tilbagetoget  over  Passet  ved  Purtz, 
hvorfra  Fjenden  søgte  at  afskære  dem;  men  Major  Patkull 
og  Kapitajnlieutenant  Andrekas  med  20  Mand  bleve  fangne, 
40  bleve  dræbte  og  70  saarede. 

Den  31te  Oktober  ankom  Fodgarden  til  Wesenberg,  og 
den  6te  November  kom  Karl  XII  selv.  Svenskernes  Marscher 
under  de  foregaaende  Uger  havde  været  meget  besværlige; 
Vejene  vare  ødelagte  af  Efteraarsregnen ,  og  Kulden  var  ofte 
meget  stærk.  Det  omliggende  Land  var  ved  de  foregaaende 
Aars  Hungersnød  blevet  aldeles  forarmet,  og  man  havde 
ikke  tænkt  paa  at  oprette  Magasiner,  saa  der  ofte  var  Man- 
gel paa  Levnetsmidler  og  Foder.  Mange  Soldater  maatte 
lades  tilbages  af  Træthed  og  Sygdom;  Stemningen  i  Hæren 
var  temmelig  mork,  og  der  var  ingen  Mangel  paa  ulykkes- 
svangre  Spaadomme,  thi  Fortrøstningen  til  den  unge  Konges 
Hærførertalent  var  ikke  særdeles  stor,  og  Russernes  umaade- 
lige  Overlegenhed  indgød  Frygt  og  Bæven.  Kun  Karl  XII 
holdt  Mode    oprejst  og  satte  sin  Lid  til  den  retfærdige  Sag; 

ogsaa  den  mistrøstige  Befolkning  i  hine  fjerne  Landsdele, 
som  havde  været  udsat  for  Russernes  grusomme  Adfærd, 
rejste  atter  Hovedet  og  saa  i  Kongen  en  Frelsens  Engel. 

II. 

Czar  Peter  gik  ved  denne  Tid  i  sit  28de  Aar.  De 
elleve  Aar*),  han  selv  havde  ført  Regeringen,  vare  først  og 
fremmest  hengaaede  med  Gjennemførelsen  af  vidt  omfattende 
Reformer,  som  skulde  hæve  Moskoviterne  af  deres  Raaheds 
Tilstand,  dernæst  med  Underkuelsen  af  Oprør,  som  navnhg 
vare  foranledigede  ved  hine  Reformer,  med  Krig  mod  Tyr- 
kerne (fra  Aar  1695),  hvem  han  frarev  Asov,  og  endelig  med 
en  længere  Udenlandsrejse,  paa  hvilken  han  havde  stiftet  Be- 
kjendtskab  med  Samfundsindretningerne  i  det  gamle  Evropa 
samt  hemmelig  indgaaet  Forbund  med  Kong  August  af  Polen 
om  et  fælles  Angreb  paa  Sverige,  et  Forbund,  der  snart  blev 
tiltraadt  af  Frederik  IV  i  Danmark. 

Særlig  Vægt  havde  Czar  Peter  lagt  paa  Uddannelsen  af 
Ruslands  Stridskræfter  til  Lands  og  Vands.  Ved  hans  Rege- 
rings Tiltrædelse  dannedes  det  russiske  Fodfolks  Kjærne  af 
omtrent  40,000  tøjlesløse  Strelitser,  der  ligesom  de  tyrkiske 
Janitsjarer  efterhaanden  havde  tilegnet  sig  Magten  til  at  ind- 
og  afsætte  Regenter  og  derhos  altid  havde  staaet  i  Spidsen 
for  de  mod  Peter  rettede  Oprørsforsøg.  For  at  danne  en 
Modvægt  og  for  sluttelig  at  kue  disse  Tropper  havde  Czar 
Peter  imidlertid  oprettet  adskillige  udenlandske  Regimenter, 
navnlig  af  Tyskere  og  reformerte  Franskmænd,  som  vare  ud- 
vandrede paa  Grund  af  Religionsforfelgelserne,  ligesom  han 
ogsaa  havde  uddannet  nogle  Garderegimenter  af  indfødte. 
Ved  Strelitsernes  sidste  Oprør,  som  udbrød  1698  under  Cza- 
rens  Udenlandsrejse  og  lykkelig  kuedes,  fik  han  endelig  Lej- 


*)  Om  hele  den  første  Del  af  Peter  den  Stores  Historie  ville  Læserne 
finde  en  udtømmende  Fremstilling  i  Afhandlingen:  »Peter  den  Storo 
og  Admiral  Lefort«   i  Hist.  Archiv   1871,  II.  S.  359  og  flg. 

lighed  til  at  oplåse  og  aldeles  tilintetgøre  de  hidtil  saa 
mægtige  Strelitser,  af  hvilke  knn  nogle  faa  Regimenter  bleve 
bevarede.  Men  nu  galdt  det  om  at  udfylde  deres  Plads,  og 
da  Czaren  dog  ikke  vilde  gjore  sig  ganske  afhængig  af  frem- 
mede Tropper,  besluttede  han  at  oprette  nye  Regimenter  af 
indfødte,  men  rigtignok  uddannede  paa  evropæisk  Vis,  og 
dette  skete  ogsaa  1699.  Hele  den  regulære  Krigsstyrke  blev 
saaledes  bragt  op  til  27  Regimenter  Fodfolk  og  2  Regimenter 
Dragoner,  til  sammen  noget  over  30,000  Mand,  hvoraf  den 
ene  Halvdel  var  Udlændinge,  den  anden  Russere.  Hvad 
Rytteriet  angaar,  var  samme  endna  for  største  Delen  irregu- 
lært, men  dog  inddelt  paa  evropæisk  Vis.  Artilleriet  og  In- 
geniørtropperne bestode  af  Udlændinge. 

Efter  at  Czaren  saaledes  havde  opstillet  en  Styrke,  som 
han  troede  kunde  maale  sig  med  de  tapre  og  krigsvante 
Svenskere,  og  efter  at  han  den  13de  Juli  1700  havde  sluttet 
Fred  med  Tyrkerne,  besluttede  han  at  understøtte  Kong  Au- 
gust og  prøve  paa  at  fravriste  Sverige  de  Landskaber,  som 
han  trængte  til  for  at  erhverve  Havne  ved  Østersøen,  hvor 
han  vilde  bygge  sine  Flaader.  Først  og  fremmest  skulde  det 
gaa  løs  mod  den  gamle  russiske  Fæstning  Narva,  som  De  la 
Gardie  havde  erobret  i  Aaret  1581.  Den  22de  Avgust  be- 
gyndte de  russiske  Troppers  Afmarseh  fra  Moskau;  den  30te 
Avgust  ankom  Czaren  til  Novgorod,  hvorfra  den  her  samlede 
Hærafdeling,  5,500  Mand  Fodfolk  (6  Regimenter)  og  2,500 
Ryttere  (^ovgorods  Adelsopbud) ,  afmarscherede  den  1ste 
September  under  Fyrst  Trubetzkoys  Befaling.  Den  12te  Sep- 
tember ankom  denne  aldeles  uventet  udenfor  Ivangorod,  og 
den  følgende  Dag  lod  han  slaa  en  Flaadebro  ved  Byen  Webs- 
kyllå,  nedenfor  Narva,  gik  her  over  Floden  og  opslog  en 
firkantet  befæstet  Lejr,  omtrent  2,500  Alen  vest  for  Staden 
paa  den  østlige  Skraaning  af  Hermans  Berg.  I  Narva  førtes 
Befalingen  af  Oberst  H.  R.  Horn ,  som  kun  havde  en  ringe 
Garnisonsstyrke,  nemlig  sit  eget  Regiment  paa  900  Mand  og 
150  Ryttere   samt  400  bevæbnede  Borgere  og  400  Bønder. 

12* 

der  havde  søgt  Tilflugt  i  Byen.  Fæstningsværkerne  vare  ny- 
lig blevne  betydelig  udvidede  øg  forbedrede;  men  det  var  dog 
en  Lykke,  at  Russerne  ikke  strax  forsøgte  en  Storm,  der 
maaske  var  lykkedes,  da  intet  var  i  Stand  til  et  Forsvar. 
Nu  fik  Horn  Tid  til  i  det  mindste  at  træffe  de  mest  nød- 
vendige Anordninger  for  Forsvaret. 

Den  22de  September  ankom  den  polske  Generallieutenant 
AUard,  hvem  Kong  August  havde  sendt  afsted  fra  Riga  til- 
ligemed nogle  Artilleri-  og  Ingeniørofficerer,  for  at  de  skulde 
lede  Belejringsarbejderne  mød  Fæstningen;  Generalens  Dag- 
bog findes  endnu  i  det  svenske  Rigsarchiv,  og  man  har  saa- 
ledes  de  nøjagtigste  Oplysninger  om  Tildragelserne  paa  rus- 
sisk Side.  Den  24de  September  ankom  Czaren  selv  —  han 
havde  ved  denne  Tid  ladet  sig  selv  avancere  til  Kapitajn  ved 
den  preobraschensiske  Garde  — ,  og  med  ham  fulgte  den  første 
fra  Moskau  afgaaede  Afdeling,  7,400  Mand  (6  Regimenter) 
under  Generalmajor  Buturhn,  som  slog  Lejr  mellem  Trubetz- 
koys  Stilling  og  Camperholmen  (nordvest  for  Staden),  hvor 
Czaren  tog  sit  Hovedkvarter.  I  Czarens  Følge  var  ogsaa 
Flamlænderen,  Hertug  Carolus  Eugenius  de  Croix,  som  1676 
havde  været  i  dansk  Tjeneste,  derefter  1680  var  gaaet  i  kejserlig 
Tjeneste  og  sluttelig  i  Novgorod  havde  søgt  Ansættelse  hos 
Czaren,   som  ogsaa  havde  udnævnt  ham  til  sin  Feltmarschal. 

Da  Czaren  ikke  var  fornøjet  med  sine  Troppers  Disci- 
plin, lod  han  ufortøvet  rejse  en  høj  Galge  midt  i  Lejren  og 
daglig  uddele  en  stor  Mængde  Knut.  De  nye  russiske  Re- 
gimenter vare  i  Begyndelsen  saa  rædde,  at  baade  Officerer  og 
Soldater  ved  hvert  Kanonskud  faldt  paa  Knæ  og  gjorde  Kor- 
sets Tegn.  Den  29de  September  afstak  Czaren  selv  den  saa- 
kaldte  Circumvallationslinie,  som  skulde  hindre  Angreb  og 
Undsætningsforsøg  udenfra;  denne  Forsvarslinie  strakte  sig 
paa  begge  Sider  af  Trubetzkoys  Lejr  i  en  svag,  mod  Vest 
rettet  Bue,  mellem  Camperholmen  og  Byen  Joala,  hvor  den 
stødte  op  til  Floden.  Linien  var  af  en  Længde  paa  næsten 
en   hel   dansk  Mil  og   bestod   af  en  9  Fod   høj  Vold  med 

spanske  Ryttere  og  Palissader  paa  Brystværaet  samt  af  en 
foran  liggende,  9  Fod  bred  og  6  Fod  dyb  Grav,  som  var  for- 
synet med  talrige  fremskudte  Bastioner,  hvor  der  skulde  an- 
bringes Skyts;  den  30te  flyttedes  Flaadebroen  fra  Webskyllå 
til  Camperholmen. 

Natten  til  den  2den  Oktober  aabnede  man  Løbegravene. 
Da  Svenskerne  paa  Grund  af  Garnisonens  ringe  Styrke  ikke 
kunde  forsvare  den  saakaldte  bedækkede  Vej  udenfor  Voldgra- 
vens Yderkant,  kunde  Hovedangrebet,  der  rettedes  fra  den 
vestlige  Side,  begynde  lige  ved  Voldens  Fod;  et  Skinangreb 
fra  Syd  maatte  dog  iværksættes  paa  større  Afstand ;  et  tredje 
Angreb  rettedes  fra  Øst  mod  det  gamle  Slot  Ivangorod  paa 
den  modsatte  Flodbred.  Slottene  Jama  og  Coporie,  som 
Svenskerne  frivillig  havde  rømmet,  bleve  besatte  af  Rus- 
serne. 

Den  2den  Oktober  ankom  den  tredje  russiske  Hærafde- 
ling, 6,500  Mand  Fodfolk  (6  Regimenter)  under  Infanteri- 
general  Weide,  og  den  14de  Oktober  ankom  den  Qerde  De- 
ling, bestaaende  af  8,000  Jlyttere  (Moskaus  og  Smolensks 
Adelsopbud)  under  Kommando  af  Generalfeltmarschal  og  Øverst- 
befalende Golowin  samt  8,000  Mand  Fodfolk  (8  Regimenter) 
under  Infanterigeneral  A.  Golowin.  Sluttelig  ankom ,  uvist 
naar,  endnu  5  Regimenter  Fodfolk,  der  kunne  anslaas  til 
5,000  Mand.  Golowins  Fodfolk  fordeltes  mellem  Buturlins 
og  Trubetzkoys  Lejre,  medens  Rytteriet  under  General  Sche- 
remetieff"  blev  henlagt  til  ydei-ste  venstre  Fløj  ved  Joala; 
Novgorods  Adelsopbud  indesluttede  Ivangorod  paa  Østsiden. 
Den  15de  Oktober  skete  der  nogen  Omflytning  med  Regi- 
menterne, men  naar  man  sammenregner  dem,  som  de  findes 
optegnede  og  benævnte  paa  Adlerfelts  Plan,  beløber  Antallet 
sig  netop  tilsammen  til  21  Regimenter  Fodfolk  og  2  Dra- 
gonregimenter, altsaa  netop  til  hele  det  Tal,  vi  ovenfor  an- 
førte som  udgjørende  Czarens  hele  regulære  Hær.  Den  rus- 
siske Hær   udgjorde    følgelig   henved   31,000  Mand  Fodfolk, 

2,000  Dragoner  og  7,500  Ryttere,    til  sammen   over  40,000 
Mand. 

Den  19de  Oktober  paabegyndte  man  den  saakaldte  Con- 
tra vallationslinie ,    som    skulde   hindre  Udfald   fra  Staden  og. 
gik   parallel   med  Circumvallationslinien    med  Undtagelse   af 
den  nordlige  Del,    der   skilte  sig  noget  fra  den  sidstnævnte 
Linie. 

Imidlertid  fortsattes  Belejringsarbejderne,  og  Løbegravene 
nærmede  sig  hver  Nat  mere  og  mere  Staden;  man  opførte  i 
Gravene  Batterier  for  Kanoner  og  Mersere,  der  efterhaanden 
ankom  søværts  fra  Pieskov  over  Peipus;  men  Lavetter  og 
Hjul  vare  ofte  saa  raadne,  at  de  gik  itu  under  Transporten. 
I  alt  ankom  under  hele  Belejringen  140  Metalkanoner,  hvoraf 
de  76  anvendtes  paa  Circumvallationslinien  og  64  anbragtes 
i  Belejringsbatterierne,  samt  28  Mersere  og  4  Haubitser. 
Saa  snart  den  tilstrækkelige  Ammunition  var  ankommen, 
begyndte  Beskydningen  og  Bombardementet  den  20de  Okto- 
ber fra  7  forskjellige  Steder;  men  dette  havde  kun  ringe 
Fremgang,  skjønt  der  skal  være  bleven  kastet  3,000  Bomber 
ind  i  Staden;  thi  Oberst  Horn  havde  faaet  Tid  til  at  træffe 
gode  Foranstaltninger  til  Forsvaret  og  Ildens  Slukning;  i  alt 
bleve  kun  40  Personer  dræbte.  Da  Russerne  ved  en  Over- 
løber havde  faaet  Underretning  om,  at  Borgerskabet  kun 
nødtvungent  deltog  i  Forsvaret,  skød  man  en  Mængde  Pile 
med  vedhængende  Breve  ind  i  Byen  og  lovede  i  disse  Breve 
Borgerne  alle  mulige  Fordele,  hvis  de  vilde  medvirke  til 
Fæstningens  Overgivelse.  Czaren  tog  for  øvrigt  selv  alle 
Vegne  personlig  fat  og  deltog  med  Iver  i  alle  Arbejder;  der- 
imod viste  man  den  største  Ringeagt  mod  Hertugen  af 
Croix,  indhentede  aldrig  hans  Mening  om  noget,  som  helst 
Punkt,  og  i  det  hele  taget  lagde  Russerne  en  stor  Mistænk- 
somhed for  Dagen  mod  alle  de  Udlændinge,  som  befandt  sig 
i  Lejren. 

I  Slutningen  af  Oktober  indløb  den  uventede  Efterret- 
ning,   at  Karl  XII   var   landet   i  Lifland   med  en  hel  Hær. 

Paa  Grund  heraf  udsendtes  Scheremetieff  med  sit  Rytteri  til 
Pyhåjoggi;  om  hans  Fægtning  ved  Purtz  med  Wellingks 
Avantgarde  den  30te  Oktober  have  vi  allerede  talt. 

Den  6te  November  blev  der  holdt  Krigsraad,  i  hvilket 
man  foreslog,  at  der  skulde  skydes  Breche;  men  herimod 
fremførtes  den  Indvending,  at  det  var  umuligt,  da  der  kun 
var  et  saa  ringe  Forraad  af  Ammunition  tilovers,  at  man 
under  Resten  af  Belejringen  maatte  indskrænke  sig  til  et 
dagligt  Minimum,  for  at  Ilden  dog  ikke  ganske  skulde  hore 
op.  Derimod  besluttede  man,  at  to  Regimenter  Streliter 
skulde  storme  og  søge  at  sætte  sig  fast  i  Voldgraven  udenfor 
Ivangorods  høje  Mure,  og  dette  blev  ogsaa  iværksat  den  7de 
November;  men  allerede  den  næste  Dag  bleve  Russerne  atter 
forjagede  af  Svenskerne.  Et  nyt  lignende  Forsøg  den  13de 
November  løb  ikke  heldigere  af,  da  Svenskerne  den  14de 
gjorde  et  Udfald  og  ødelagde  en  Del  af  Fæstningsværkerne. 
Den  13de  November  rommede  en  russisk  Kapitajn  Gummert 
over  til  Fæstningen  og  underrettede  Svenskerne  om  Russer- 
nes Mangel  paa  Ammunition  og  deres  nødlidende  Stilling  i 
det  hele  taget,  efter  som  en  stærk  Sygelighed  og  Dødelighed, 
fremkaldt  af  det  kolde,  fuktige,  regnfulde  Efteraarsvejr,  røm- 
mede op  i  deres  Rækker.  Om  endskjønt  de  Belejredes  Mod 
oplivedes  ved  disse  Efterretninger,  synes  man  dog  at  have 
anset  Gummert  for  en  Spion  og  holdt  ham  fængslet. 


III. 

Til  alt,  hvad  vi  her  have  anført  angaaende  Russernes 
Stilling,  havde  man  kun  ringe  eller  slet  ingen  Kundskab  i 
det  svenske  Hovedkvarter  ved  Wesenberg.  Her  troede  man 
tvært  imod,  at  den  russiske  Hær  talte  60,000,  80,000,  ja 
vel  endog  100,000  Mand,  og  at  Narva  kunde  falde,  hvad 
Øjeblik  det  skulde  være.  Det  blev  saaledes  Dag  for  Dag 
mere  og  mere  paatrængende  nødvendigt  at  bringe  Staden 
Undsætning;    men   de  fra  Sverige  udskibede  Tropper  ankom 

kun  langsomt,  brudstykkevis  og  i  en  medtaget  Tilstand.  Karl 
XII  blev  med  hver  Dag  mere  og  mere  urolig,  og  dette  saa 
meget  mere,  som  de  ringe  Forraad,  det  var  lykkedes  Wel- 
lingk  at  skrabe  sammen  i  Wesenberg  fra  det  medtagede 
Landskab,  daglig  formindskedes  og  snart  vilde  være  aldeles 
opbrugte ,  hvorpaa  der  ikke  fandtes  noget  yderligere  at 
leve  af. 

Endelig  fastsatte  Kongen  den  13de  November  til  Dagen 
for  Opbrudet;  mange  —  særlig  det  fra  Stockholm  over  Reval 
ankomne  franske  Sendebud  Guiscard  —  søgte,  men  forgjæves, 
at  formaa  ham  til  at  afvente  nogle  endnu  resterende  Tropper, 
især  det  prægtige  Livregiment  til  Hest,  der  bestod  af  1,500 
udvalgte  Ryttere.  Kongens  Beslutning  stod  ikke  til  at  ændre, 
og  paa  enhver  Forestilling  om  Russernes  umaadelige  Over- 
magt svarede  han:  «0m  de  end  vare  én  Gang  saa  mange 
til,  vil  jeg  dog  gaa  løs  paa  dem,  thi  jeg  véd,  at  jeg  har  Gud 
og  den  retfærdige  Sag  paa  min  Side«.  I  Wesenberg  efterlod 
man  alle  svage,  syge  og  uberedne  tilligemed  5,000  Mand  af 
Wellingks  liflandske  Tropper,  der  senere  skulde  afgaa  over 
Dorpat  til  den  pleskovske  Grænse  for  at  dække  samme  og 
iagttage  det  sachsiske  Vinterkvarter.  Lifregimentet  til  Hest 
ankom  først  til  Wesenberg  10  Dage  efter  Kongens  Opbrud. 

Selv  medtog  Kongen  af  Fodfolket  Livgarden,  1,500  Mand 
under  Generalmajor  K.  Fosse,  Vestmanlands  Regimentet,  800 
Mand  under  Major  Feilitz,  Dalregimentet,  500  Mand  under 
Oberst  Stenbock,  det  halve  Nerikes  og  Vermlands  Regiment 
under  Oberst  H.  Roos,  det  halve  Helsinge  Regiment,  450 
Mand  under  Oberst  Knorring,  Viborgs  Regiment,  750  Mand 
under  Oberst  Mellin  samt  Finlands  venstre  Tremånnings- 
Regiment,  500  Mand  under  Oberst  M.  G.  Tisenhusen.  Af 
Rytteri  medtoges  Livdrabanterne,  130  Mand  under  General- 
major A.  B.  Horn,  Åbo  Lens  Ryttere,  500  Mand  under  Oberst 
B.  Rehbinder,  Nylands,  600  Mand  under  Generalmajor  J. 
Ribbing,  Viborgs,  under  Oberst  H.  H.  Rehbinder,  Finlands 
Tremannings -Ryttere,    300  Mand  under  Oberst  C.  M.  Reh- 

binder,  Estlands  Ådelsfane,  200  Mand  under  Generallieutenant 
B.  Wachtmeister  og  Estlands  Ryttere,  250  Mand  under  Oberst 
H.  H.  Tiesenhusen,  samt  af  Dragoner:  Livdragonerne,  500 
Mand  under  Generallieutenant  C.  G.  Rehnskold  og  150  af 
Grotenfels's  finske  Dragoner.  Af  Artilleri  fandtes  37  lette 
Feltstykker  under  Befaling  af  Generalfelttejmester  Sjoblad 
med  200  Mands  Betjening.  Foruden  de  alt  nævnte  Gene- 
raler medfulgte  endnu  kun  Generalmajor  Maydel,  Chefen  for 
Tavastehus's  Regiment. 

Alle  de  her  opregnede  Tropper  talte  til  sammen  altsaa 
i  alt  kun  8,430  Mand,  hvoraf  5,100  Fodfolk,  2,400  Ryttere, 
650  Dragoner  og  200  Artillerister.  Hver  Mand  maatte  kun 
medtage  saa  mange  Levnetsmidler,  han  eller  hans  Hest  kunde 
bære;  foruden  Feltvognene  blev  ogsaa  det  evrige  Tros  for 
største  Delen  tilbage  i  Wesenberg.  Opbrudet  skete,  som  det 
var  bestemt,  den  13de  November,  der  faldt  paa  en  Tirsdag. 
Den  Dag  marscherede  man  3  Mil  til  Maholm  i  et  saa  for- 
færdeligt Uvejr,  at  Hæren  den  14de  maatte  slaa  Lejr  og  holde 
Rastdag  for  at  hvile  ud  og  terre  Klæderne.  Overalt  stødte 
man  paa  uhyggelige  Spor  af  Russernes  barbariske  og  vilde 
Adfærd,  som  brændte  Huse  og  Lig,  der  laa  ubegravede  paa 
Vej  og  Mark,  hvad  der  vakte  almindelig  Forbitrelse.  Den 
15de  i  Daggry  fortsattes  Marschen  i  to  Kolonner  —  saaledes 
ordnede,  at  Dragonerne  droge  i  Spidsen  og  senere  vexelvis  en 
Bataillon  og  en  Eskadron  —  atter  3  Mil  til  Hakhoff  i  Nær- 
heden af  Havet,  hvor  man  først  naaede  hen  efter  Midnat; 
Tropperne  vare  imidlertid  næppe  komne  i  deres  kolde  Bivua- 
ker, og  Lejrens  Tros  var  endnu  ikke  naaet  frem,  fer  der 
blev  slaaet  Aliarm,  og  Hæren  maatte  rykke  ud  i  Slagorden, 
indtil  man  fandt,  at  hele  dette  Uvæsen  var  opstaaet  derved, 
at  en  Ammunitionsvogn  var  sprungen  i  Luften;  Resten  af 
Natten  oplystes  ved  det  uhyggelige  Skjær  fra  de  Landsbyer 
Russerne  havde  stukket  i  Brand.  Den  16de  holdt  man  atter 
Rast,    medens  en  Oberst  Rehbinder  blev  udsendt  med  600 

Byttere  og  300  Fodfolk  for  at  rekognoscere  Egnen  syd  for 
den  store  Landevej. 

Den  I7de,  og  atter  ved  Daggry,  begyndte  Marschen  mod 
idet  3  Mil  fra  Hakhoff  liggende  Pas  Pyhåjoggi.  Generalmajor 
Maydel  blev  sendt  frem  med  400  Ryttere,  dels  som  Avant- 
garde, dels  som  Dækning  for  Kvartérmestrene,  der  skulde  udse 
Nattekvarteret.  Ved  Middagstid  stødte  Generalen  et  Stykke 
fra  Pyhåjoggi  paa  800  russiske  Ryttere,  der  udgjorde  Schere- 
metieffs  Avantgarde  og  skulde  dække  de  Folk,  han  havde 
udsendt  paa  Furagering.  Maydel  drev  Russerne  noget  tilbage 
og  sendte  Bud  efter  Kongen,  som  strax  ilede  til  Stedet  med 
en  Mængde  Officerer  og  nu  selv  jog  Fjenden  yderligere  et 
Stykke  tilbage,  hvorpaa  han  sendte  Bud  efter  8  lette  Felt- 
stykker. Det  stærke  Pas  ved  Pyhåjoggi  dannedes  af  en  dyb 
Dal  med  bratte  Skraaninger;  i  Dalen  flød  en  Aa  med  sum- 
pige Bredder,  og  over  denne  Aa  førte  kun  en  eneste  Bro; 
paa  den  modsatte  Side  var  Scheremetieff  opmarscheret  med  sin 
Hovedstyrke.  Saa  snart  Kanonerne  vare  komne  frem  bag  Rytte- 
riet, lod  Kongen  Tropperne  uformodet  afdække  Batteriet,  som 
nu  aabnede  sin  Ild  med  saa  god  Virkning,  at  ikke  blot  de 
800  Ryttere,  der  endnu  befandt  sig  paa  denne  Side  af  Dalen, 
hovedkuls  ilede  over  paa  den  modsatte  Side  og  lode  deres  Hø- 
knipper  i  Stikken,  men  at  ogsaa  den  fjendtlige  Hovedstyrke 
under  en  voldsom  Skrigen  og  Larm  ilede  afsted  uden  at 
give  sig  Tid  til  at  afbryde  Broen.  Dette  var  et  godt  Varsel 
for  Fremtiden  og  forøgede  noget  Modet  hos  de  nedslaaede 
Tropper.  Armeen  lejrede  sig  paa  denne  Side  Passet,  men 
Kongen  lod  en  Gardebataillon  gaa  over  for  at  dække  Broen. 
Samme  Dag  ankom  Oberst  Rehbinder,  der  havde  været  læn- 
gere borte  til  højre,  ad  Jeve  til,  med  nogle  Fanger. 

Den  I8de  November,  som  var  en  Søndag,  blev  der  først 
holdt  Prædiken.  Derpaa  drog  hele  Hæren  med  den  største 
Besværlighed  gjennem  Passet  ved  Pyhåjoggi  og  marscherede 
—  formeret  i  Slagorden  paa  samme  Maade  som  den  15de  — , 
3  Mil  videre  til  det  ligeledes  stærke  Pas  ved  Silamåggi.     Da 

Fjenden,  hvem  man  ikke  havde  set  noget  til  den  hele  Dag, 
heller  ikke  her  gjorde  Modstand,  gik  Hæren  gjennem  Passet 
og  slog  Lejr  paa  den  modsatte  Side.  Hen  paa  Eftermiddagen 
havde  det  begyndt  at  regne,  og  da  Lejrens  Tros  ogsaa  nu 
var  blevet  tilbage,  maatte  Tropperne  bivuakere  paa  de  op- 
blødte, smudsige  Marker;  et  øjenvidne  kalder  Lejren  for  «eu 
Smudslejr,  hvis  Mage  jeg  aldrig  har  set;  der  var  en  stor 
By,  og  i  hele  Byen  var  der  ikke  mere  end  to  Torrehuse  til- 
bage; alle  maatte  ligge  under  aaben  Himmel  og  i  Smuds  til 
op  over  Knæerne;  vi  fik  os  endelig  et  Terrehus,  eftersom 
Complaisancen  mellem  Generalerne  var  saa  stor,  at  den  ene 
ikke  vilde  have  nogen  Kommoditet  fremfor  den  anden«.  Det 
værste  var  dog,  at  de  Mundforraad,  som  vare  medtagne,  be- 
gyndte at  slippe  op,  saa  at  baade  Mennesker  og  Dyr  maatte 
sulte.  Sindsstemningen  hos  Tropperne  var  heller  ikke  sær- 
deles glædelig,  og  mange  knurrede  hajt  og  lydelig  over  Kon- 
gens Umenneskelighed  og  Mangel  paa  Forudseenhed. 

Ved  Daggry  den  19de  November  fortsattes  Toget;  rundt 
omkring  saa  man  Brandragen  fra  Byer  og  Gaarde,  der  vare 
antændte  af  Russerne.  Ved  Middagstid,  da  Marschen  var 
fortsat  omtrent  IVa  Mil,  naaede  man  til  den  vakre  Herre- 
gaard  Lagena,  som  ogsaa  var  afbrændt.  Her  fik  man  plud- 
selig den  allarmerende  Efterretning,  at  den  russiske  Hær 
nærmede  sig,  hvorfor  Svenskerne  marscherede  op  i  Slagorden 
for  at  tage  imod  den;  man  fandt  imidlertid  snart,  at  det 
hele  beroede  paa  en  Misforstaaelse,  men  da  den  korte  Efler- 
aarsdag  alt  begyndte  at  helde,  lod  Kongen  sine  Tropper 
bivuakere  paa  Stedet.  En  Melle  var  alt,  hvad  der  var  blevet 
staaende  af  Bygninger;  af  Levnetsmidler  fandt  man  hverken 
vaadt  eller  tert.  Værst  stod  det  til  med  Hestene,  som  vare 
aldeles  udasede  af  Sult  og  Marschen  paa  de  bundlase  Veje. 
Da  man  nu  kun  var  omtrent  IV2  Mil  borte  fra  Narva,  lod 
Karl  XII  skyde  dobbelt  svensk  Lasen  til  Tegn  paa,  at  Und- 
sætning nærmede  sig,  og  til  hans  uudsigelige  Glæde  harte 
man    kort   derpaa  4  dumpe  Skud  fra  Fæstningen  som  Svar 

paa,  at  Narva  endnu  holdt  sig.  I  Nattens  Leb  blev  Avant- 
garden skudt  frem  til  %  Mil  fra  Staden,  ja  man  paastaar 
endog,  at  en  Oberst  Kehbinder  sneg  sig  ind  under  Fjendens 
Circumvallationslinie  og  opmaalte  Gravens  og  Voldens  Dimen- 
sioner. I  den  svenske  Lejr  forudsaa  man  ganske  almindelig, 
at  det  den  følgende  Dag  vilde  komme  til  Kamp,  og  hermed 
vare  de  fleste  vel  fornejede,  thi  de  fjendthge  Fortroppers  Fejg- 
hed  havde  oplivet  Modet,  og  hvordan  Udfaldet  end  blev,  vilde 
man  dog  i  det  mindste  faa  en  Ende  paa  den  nuværende 
Elendighed. 


IV. 

Vi  ville  nu  se  til,  hvorledes  Sagerne  imidlertid  stode  i 
den  russiske  Lejr.  Den  12te  November  indberettede  Schere- 
metieff*,  at  den  svenske  Konge  befandt  sig  i  Reval,  og  at 
han  selv  med  2,600  Ryttere  stod  i  Begreb  med  at  bryde  op 
mod  Wesenberg  for  at  rekognoscere;  den  16de  indlob  en  ny 
Rapport,  at  han  havde  trukket  sig  tilbage  til  Pyhåjoggi,  men 
at  Svenskerne  endnu  vare  i  Wesenberg.  Lige  til  det  sidste 
troede  man  derfor  i  det  russiske  Hovedkvarter,  at  Karl  XII 
ikke  vilde  vove  noget  Forsøg  paa  at  undsætte  Narva;  men 
da  der  den  18de  kom  en  tredje  Rapport  fra  Scheremetieffmed 
Melding  om,  at  han  havde  trukket  sig  tilbage  til  Silamåggi, 
og  at  den  svenske  Hær  var  i  Anmarsch,  bleve  baade  Czaren 
og  hans  russiske  Omgivelser  grebne  af  en  heftig  Forskræk- 
kelse. Peter  var  paa  Forhaand  overtydet  om,  at  hans  Trop- 
per vilde  blive  slaaede,  og  besluttede  derfor  ved  en  betimelig 
Afrejse  at  unddrage  sig  et  muligt  Fangenskab,  ja  han  vilde 
endog  medtage  sin  Yndling,  Overgeneralen  Golowin.  Han  lod 
derfor  strax  Hertugen  af  Croix  og  General  Allard  kalde  til 
sit  Hovedkvarter  paa  Camperholmen,  tilkjendegav  dem,  at 
han  var  nødt  til  en  hurtig  Afrejse,  dels  for  at  træife  den 
polske  Konge  i  Birzen  eller  Polock  og  med  ham  træffe  Af- 
tale om  Undsætning,  dels  for  at  modtage  de  tyrkiske  Sende- 

bud  i  Moskau  og  endelig  for  at  paaskynde  Ankomsten  af  en 
Forstærkning,  der  blev  ventet  og  sknlde  bestaa  af  13,000 
Mand  Fodfolk  under  General  Repnin  samt  8,000  Mand  Rytteri 
og  Kosakker.  Da  ban  derhos  havde  til  Hensigt  at  tage  Go- 
lowin  med  sig,  overlod  han  Befalingen  til  Hertugen  af  Croix. 
Hertugen  vægrede  sig  imidlertid  bestemt  ved  at  mod- 
tage samme;  hidtil  havde  man  ikke  skænket  ham  nogen 
Tillid,  ja  næsten  behandlet  ham  som  Fange;  han  havde  ikke 
fundet  de  Tropper,  ban  havde  ventet,  ikke  heller  havde  Cza- 
ren  holdt  sit  Lefle  om  en  Forstærkning  af  de  30,000  Polakker, 
han  nu  vilde  hente;  desuden  kunde  ban  ikke  Sproget  og 
kjendte  lige  saa  lidt  til  Tropperne,  som  de  kjendte  til  ham, 
hvorhos  han  savnede  en  god  Hest  og  anden  fornoden  Ekvi- 
pering. Medet  oplestes  derfor,  uden  at  nogen  Beslutning 
blev  fattet. 

Den  følgende  Nat  var  der  imidlertid  en  stadig  Kommen 
og  Gaaen  omkring  Czarens  Telt,  hvor  den  største  Uro  her- 
skede. Alle  Russernes  Selvhersker  skal  have  opført  sig  som 
et  halvgalt  Menneske,  og  af  hans  Omgivelser  hørte  man  kun 
Graad  og  Jammerskrig,  saa  at  de  i  Nærheden  værende  Ud- 
lændinge formelig  skammede  sig  over  dette  modbydelige 
Uvæsen.  Sluttelig  begyndte  Czaren  at  sende  Bud  paa  Bud 
efter  Hertugen  af  Croix,  som  havde  sit  Kvarter  strax  nord 
for  Trubetzkoys  firkantede  Lejr.  Syv  Bud  vare  allerede 
styrtede  ind  til  Hertugen,  inden  ban  endnu  ret  var  kommet 
i  Orden,  da  Czaren  selv  indtraf  Klokken  4  om  Morgenen  til 
den  19de  November;  Selvherskeren  var  i  en  oprørt  Sinds- 
stemning, overøste  Hertugen  med  Smigrerier  og  Bønner  om, 
at  han  dog  endelig  maatte  overtage  Kommandoen.  Skjønt 
Hertugen  gjorde  Modstand  saa  længe  som  mulig,  blev  han 
dog  sluttelig  nødt  til  at  give  efter  mod  Løfte  om,  at  Czaren 
ufortøvet  skulde  sende  ham  Ammunition  til  Belejringen  og 
i  øvrigt  give  ham  en  nøjagtig,  skriftlig  Instrux  med  egen- 
hændig Underskrift  og  Segl.  Czaren  lovede  alt,  hvad  Her- 
tugen begjærede,  og  afrejste  derpaa  til  Pieskov. 

Da  Hertugen  senere  aabnede  sin  Instrux,  fandt  han,  at 
denne  ikke  var  underskreven  samt  blot  i  almindelige  Udtryk 
indeholdt,  at  Hertugen  havde  faaet  Overkommandoen,  og  at 
alle  skulde  lyde  ham;  han  skulde  fortsætte  Narvas  Belejring, 
naar  Ammunitionen  ankom;  han  skulde  ophøre  med  Angre- 
bet, hvis  Svenskerne  naaede  frem,  og  da  sætte  sig  til  Mod- 
værge ;  end  videre  indeholdt  Instruxen  en  Udnævnelse  for  Un- 
derfeltmarschal.  Fyrst  Dolgorucki,  til  Generalkommisær,  og  at 
denne  skulde  sørge  for  Levnetsmidler  til  Hæren.  Hertugen 
var  saaledes  overlistet,  men  der  var  nu  ikke  andet  for  end 
at  føre  Befalingen,  saa  godt  det  lod  sig  gjøre. 

Op  paa  Formiddagen  under  Regn-  og  Snevejr  ankom 
Scheremetieff  med  sit  hele  Eytteri  i  største  Uorden  og  For- 
virring; han  berettede,  at  Svenskerne  allerede  vare  naaede  til 
St.  Peter  (saaledes  kaldtes  Lagena-Herregaard  ogsaa).  Da 
en  lille  svensk  Deling  henimod  Aften  kom  til  Syne,  blev  der 
allarmeret,  Hertugen  steg  til  Hest  for  at  træffe  sine  Foran- 
staltninger og  befalede,  at  en  Feltvagt  paa  100  Ryttere  skulde 
rykke  ud  og  patrouillere ;  men  denne  Befaling  blev  ikke  ad- 
lydt, thi  hverken  Dolgorucki  eller  Scheremetieff  kunde  faa 
fat  paa  Folk,  som  i  Mørket  vilde  vove  sig  udenfor  den  be- 
fæstede Lejr.  Heri  har  man  da  en  Forklaring  af,  hvorledes 
det  kunde  være  muligt  for  Rehbinder  i  Nattens  Løb  at  ud- 
spejde Værkernes  Beskaffenhed. 

Hertugen  udstedte  derpaa  en  almindelig  Ordre,  hvori 
han  bestemte  Feltraabet  til  «St.  Peter  og  Moskau«  og  yder- 
ligere anordnede,  at  der  om  Natten  flittig  skulde  patrouilleres 
mellem  hvert  Regiment,  og  at  man  strax  skulde  underrette 
ham  om  enhver  opstaaende  Larm ;  ingen  maatte  under  Livs- 
straf skyde  uden  Ordre;  Halvdelen  af  Mandskabet  skulde 
holdes  i  Beredskab;  den  følgende  Morgen  skulde  der  uddeles 
i  Ammunition  24  Skud  pr.  Mand;  Geværerne  skulde  renses. 
Artilleriet  holdes  i  Beredskab,  og  ingen  maatte  faa  Tilladelse 
til  at  gaa  udenfor  Lejren;  alle  skulde  træde  under  Vaaben, 
naar  der  blev  skudt  Allarmløsnet  med  tre  Skud  fra  Hoved- 

batteriet;  den  næste  Morgen  skolde  Værkerae  besigtiges  og 
have  deres  Besætning;  Fodfolket  maatte  ikke  give  Ild,  fer 
Fjenden  var  kommet  paa  20 — 30  Skridts  Afstand. 

Senere  tilbragte  man  Katten  under  Uro  og  Frygt  for  et 
uventet  Overfald.  Klokken  7  om  Morgenen  den  20de  No- 
vember*), der  faldt  paa  en  Tirsdag,  og  medens  det  endnu 
var  merkt,  saa  man  to  Baketter  stige  op  fra  den  svenske 
Lejr,  og  Signalet  blev  strax  besvaret  fra  Staden.  Saa  snart 
Dagen  brød  frem  —  hvilket  ved  denne  Aarstid  under  en  saa 
nordlig  Beliggenhed  sker  Klokken  SVa  om  Formiddagen  — 
steg  Hertagen  til  Hest,  lod  Tropperne  rykke  ud  af  Teltene 
og  opstille,  for  at  man  kunde  se,  paa  hvad  Maade  Circum- 
vallationslinien  bedst  kunde  besættes.  Derpaa  begav  han  sig, 
ledsaget  af  de  øvrige  Generaler,  til  hejre  Fløj  og  begyndte 
Ridtet  langs  Linien.  Da  han  kom  til  den  Højde,  hvor  det 
store  Batteri  var  beliggende  (omtrent  midt  imeUem  Camper- 
holmen  og  Trubetzkoys  Lejr),  fik  man  i  Afstand  Øje  paa  den 
svenske  Avantgarde,  først  Rytteriet  og  senere  ogsaa  noget 
Fodfolk.  Hertugen  lod  affyre  de  tre  Allarmskud,  ligesom 
hver  General  begav  sig  til  sin  Plads,  nemlig  Dolgorucki, 
Buturlin  og  Golowin  med  9  stærke  Regimenter  paa  højre 
Fløj,  Trubetzkoy  med  6  Regimenter  i  Centrum,  Weide  og 
ScheremetieflF  med  14  Regimenter  foruden  Rytteriet  paa  ven- 
stre Fløj.  Signalerne  løde  rundt  om,  og  de  vajende  Faner 
bleve  plantede  paa  Voldene.  Selv  fortsatte  Hertugen  sit  Ridt 
til  venstre  Fløj  og  ordnede  Forsvaret,  saa  godt  han  formaaede; 
den  for  Haanden  værende  Styrke  af  Fodfolk,  der  næppe  nok 
udgjorde  24,000  af  Sult  og  daarligt  Vejr  medtagne  og  ned- 
slaaede  Soldater,  var  saa  utilstrækkelig  til  at  besætte  den 
lange  Forsvarslinie,  at  Mandskabet,  som  paa  den  Tid  altid 
stillede  6  Mand  højt,    blot   kunde   stille  2  til  3  Mand  højt. 


•)  Medens  man  i  Danmark  indførte  den  gregorianske  Kalender  ved 
Forordn.  28de  November  1699,  i  Følge  hvilken  man  efter  den  18de 
Februar  1700  lod  følge  den  1ste  Marts,  traf  man  i  Sverige  først 
Aar  1752  den  samme  Bestemmelse;  Slaget  ved  Narva  leveredes 
altsaa  den  30te  November  efter  nj  StiL 

uden  at  man  kunde  danne  en  anden  Træfning  eller  Reserve; 
til  en  saa  lang  Linie  burde  der  i  det  mindste  have  været 
en  Besætning  af  60-70,000  Mand*). 

Medens  Hertugen  befandt  sig  paa  venstre  Fløj,  hørte  han 
pludselig  en  stærk  Kanonade  fra  Liniens  Midte.  Efter  at 
have  givet  Scheremetieff  og  Weide  de  sidste  Ordre,  ilede  de 
Croix  til  det  truede  Sted  og  fandt  det  svenske  Artilleri  kjert 
op  i  en  Afstand  af  12-1500  Skridt  og  i  fuld  Kanonade  med 
det  russiske.  Derefter  kunde  man  i  Kikkerter  se  den  svenske 
Hær  i  en  betydelig  Afstand  opstillet  i  Slagorden,  saaledes  at 
Fodfolket  var  fordelt  mellem  Afdelinger  af ,  Rytteriet.  Læn- 
gere op  paa  Dagen,  henad  Klokken  1,  saa  man  Rytteriet 
trække  til  højre  og  venstre,  saa  at  Fodfolket  kom  i  Centrum, 
hvorpaa  dette  til  Russernes  almindelige  Forundring  trak  sig 
tilbage.  1  det  samme  førte  man  en  svensk  Dragon  frem, 
hvem  Kosakkerne  havde  opsnappet  i  Krattet  udenfor  Lejren  ; 
han  blev  forhørt  og  indrømmede,  at  Svenskerne  havde  lidt 
meget  af  Marschen  paa  de  daarlige  Veje  og  af  det  slette  Vejr, 
ligesom  de  ogsaa  lede  stor  Mangel  paa  Levnetsmidler,  saa 
at  Hestene  ikke  havde  faaet  Foder  i  2  Dage;  men  han 
forklarede  tillige,  at  den  svenske  Hær  beløb  sig  til  16  Regi- 
menter Fodfolk,  10  Regimenter  Ryttere,  6  Dragonregimen- 
ter samt  32  Stykker  Skyts,  hvorhos  Hæren  førtes  af  selve 
Kongen.  Paa  Grund  af  denne  falske  Opgivelse  opgjorde  man 
den  svenske  Hærs  Styrke  til  24-25,000  Mand ;  man  kan  derfor 
lettelig  forklare  sig,  hvilket  Indtryk  denne  Underretning  maatte 
gjøre  paa  de  alt  forud  ikke  saa  særdeles  modige  Russere. 
Mange  troede  alligevel,  at  Svenskerne  ikke  vilde  vove  at  an- 
gribe dem  indenfor  Forskansningerne. 


*)  Denne  Beregning  stemmer  fuldkommen  med  de  virkelige  Forhold; 
Circumvallationslinien  var  12,000  Alen  lang,  antager  raan  en  Alen 
for  hver  Mand,  og  at  der  stilles  med  6  Geledder,  udfordredes  der 
altsaa  72,000  Mand.  I  de  ovennævnte  24,000  Mand  ere  ikke  Ryt- 
teriet, Besætningen  i  Løbegravene  eller  de,  som  vare  døde  eller 
saarede  efter  Belejringens  Begyndelse,  indbefattede.  Aliard  ansiaar 
ogsaa  paa  et  andet  Sted  Russernes  hele  Styrke  til  32,000  Mand. 


I 

V. 

Saa  snart  man  i  den  svenske  Lejr  havde  afskudt  de 
ovennævnte  Raketter,  var  hele  Hæren  brudt  op  fra  Lagena. 
Da  man  imidlertid  havde  1^/2  Mil  at  marschere,  naaede  man 
først  omtrent  Kl.  11  om  Formiddagen  Egnen  ved  Narva. 
Saa  snart  Kongen  fik  øje  paa  den  fjendtlige  Linie,  opstillede 
han  —  omtrent  i  en  Fjerdingvejs  Afstand  ved  Poppelmans- 
hof —  Hæren  i  Slagorden  paa  to  Træfninger,  saaledes  at  Fod- 
folket, som  ovenfor  nævnt,  blev  fordelt  i  Aabningerne  mellem 
Rytteriet,  medens  Fodfolket  ellers  i  Almindelighed  stod  i 
Centrum  med  Rytteriet  paa  Fløjene.  Fodfolket  blev  delt  i 
21  smaa  Batailloner,  hver  paa  omtrent  250  Mand,  Rytteriet 
og  Dragonerne  i  46  Eskadroner  paa  68  Mand.  Højre  Floj 
førtes  af  General  Wellingk  (1649-1708)  med  hans  Underbefa- 
lingsmænd, Generalmajor  A.  B.  Horn  (1664-1742)  og  Gene- 
rallieutenant  Wachtmeister  (1644-1701),  over  første  og  anden 
Træfning.  Kongen  førte  selv  Centrum  med  Generalmajor 
Fosse  (1650-1714)  over  ferste  og.  Generalmajor  Maydel  (1648- 
1710)  over  anden  Træfning;  venstre  Fløj  endelig  komman- 
deredes af  Generallieutenant  Rhenskold  (1651-1722)  for  første 
og  Generalmajor  Ribbing  (1640P-1700)  for  anden  Træfning. 

Saa  snart  Slagordningen  var  formeret,  søgte  Kongen  at 
æske  Fjenden  til  Kamp  paa  aaben  Mark  ved  at  skyde  dobbelt 
svensk  Løsen  og  røre  Pavker  og  Trommer.  Da  man  imid- 
lertid efter  en  Tids  Forløb  ikke  sporede  nogen  Bevægelse 
paa  den  Qendtlige.  Side,  besluttede  han  selv  at  opsøge  Fjen- 
den indenfor  hans  Forskansninger.  Saa  dristig  og  forvoven 
denne  Udvej  end  maatte  synes,  var  den  alligevel  den  eneste, 
der  stod  tilbage;  thi  Manglen  paa  Levnetsmidler  bevirkede, 
at  baade  Stillestaaen  og  Tilbagetog  lige  sikkert  vilde  medføre 
Hærens  Undergang.  Kongen  lod  derfor  Artilleriet  rykke  frem 
og  opstille  i  to  Batterier,  saaledes  at  16  Kanoner  under 
Major  Apelmans  Befaling  prodsede  af  paa  Hermans-Berg  for 
at  beskyde  Hovedlejren  (Trubetzkoys)  i  Centrum,  og  21  Ka- 
noner under  Felttojmester  Sjøblads  Befaling  kjørte  op  omtrent 

1,500  Ålen  længere  mod  Nord  og  rettede  deres  Ild  mod  den 
store  Bastion.  Derpaa  red  Kongen  med  Wellingk  og  Khen- 
skold  temmelig  nær  ind  paa  den  fjendtlige  Circumvallations- 
linie,  undersøgte  dens  Beliggenhed  og  lod  Generalkvartér- 
mester-Lieutenant  Ehrenschantz  gjere  en  Tegning  af  samme. 
Man  fandt  Terrænet  paa  begge  Sider  af  Hermans-Berg  tem- 
melig aabent,  medens  Skov  og  Krat  bredte  sig  længere  mod 
Nord  og  Syd  paa  begge  Sider  af  Bakken.  Imidlertid  trak 
Rytteriet  til  højre  og  venstre,  Fodfolket  sluttede  sig  sammen 
og  rykkede  derpaa  lidt  tilbage  for  at  lægge  Kapper  og  Tor- 
nistre  samt  hugge  Faskiner  i  Kratskovene  til  at  fylde  Vold- 
gravene med.  Det  var  denne  tilbagegaaende  Bevægelse,  hvis 
Formaal  Russerne  ikke  kunde  fatte. 

Derpaa  førtes  Fodfolket  atter  frem,  og  Kongen,  som  kom 
tilbage  fra  Rekognosceringen,  opstillede  det  nu  paa  begge 
Sider  af  Hermans-Berg  i  to  Hovedkolonner  med  en  Afstand 
af  omtrent  en  Fjerdingvej.  Til  den  højre  Kolonne,  som  før- 
tes af  General  Wellingk  og  Generalmajor  Fosse,  hørte  11 
Batailloner,  af  hvilke  Garden  dannede  de  6,  Vestmanlands 
og  Helsinge  Regimenterne  hver  2  og  Tisenhusens  finske  Tre- 
månninger  det  Ilte  og  sidste;  i  Spidsen  for  Kolonnen  gik 
50  Mand  af  Gardens  Grenaderer,  og  umiddelbart  derpaa  fulgte 
samme  Regiments  Grenaderbataillon ;  de  øvrige  10  Batailloner 
vare  ordnede  saaledes,  at  4  dannede  en  Kolonne  til  venstre, 
4  andre  en  tilsvarende  højre  Kolonne,  og  de  2  sidste  dannede 
Forbindelsen  mellem  Kolonnernes  Tete  og  Queue.  Bag  denne 
Kolonne  fulgte  højre  Fløjs  Rytteri  under  Generallieutenant 
Wachtmeister;  han  førte  9  Eskadroner  af  Nylands  Rytteri  og 
7  af  Viborgs  (Kareliens),  4  Eskadroner  af  Livdragonerne  og 
2  af  de  finske  Dragoner.  Denne  Kolonne  skulde  storme  om- 
trent 1,000  Alen  syd  for  Trubetzkoys  Lejr  ved  Rathshoff; 
saa  snart  Fodfolket  var  kommet  over  Gravene  og  Voldene, 
skulde  der  træffes  Anstalter  til  at  slippe  Rytteriet  ind. 

Den  venstre  Hovedkolonne  deltes  i  to  mindre,  af  hvilke 
den  højre  førtes  af  Generalmajor  Maydel  og  bestod  af  8  Ba- 


Sla^t  ved  Narva.  195 

tailloner,  nemlig  2  fra  Vermlands  Regimentet,  1  fra  Dalre- 
gimentet, 1  fra  Vestmanlands  og  3  fra  Viborgs  Regiment 
samt  1  fra  de  finske  Tremanninger;  disse  8  Batailloner  dan- 
nede to  mindre  Kolonner,  hver  paa  4  Batailloner,  og  foran 
dem  gik  en  Grenaderafdeling.  Bag  denne  Kolonne  fulgte  en 
Del  af  venstre  Fløjs  Rytteri  under  Generalmajor  Ribbings 
Befaling,  nemlig  6  Eskadroner  af  Åbo-Lens  Rytteri,  3  af  det 
estlandske  Rytteri  og  3  af  den  estlandske  Ådelsfane.  Denne 
Hærafdeling  skulde  overstige  Linien  strax  syd  for  den  store 
Bastion.  Den  nordligste  Kolonne  endelig  skulde  angribe 
samme  Bastion  nord  fra:  den  bestod  blot  af  1  Bataillon  af 
Dalregimentet  og  1  af  de  finske  Tremånningar  og  fortes  af 
daværende  Oberst,  den  senere  hen  saa  bekjendte  M.  Stenbock 
(1664-1717);  efter  samme  vilde  Kongen,  Generallieutenant 
Rhenskold  og  Generalmajor  A.  B.  Horn  følge  med  2  Eska- 
droner af  Livdrabanterne,  4  af  Livdragonerne,  2  af  de  finske 
Dragoner  og  2  af  de  finske  Tremanninger.  Kongen  valgte 
sin  Plads  her,  da  et  Rygte  var  bleven  udspredt  om,  at  Cza- 
ren  i  egen  Person  befandt  sig  paa  denne  Side. 

Infanteriet  stillede  den  Gang  endnu  sex  Mand  højt, 
med  Spyddragerne  (en  Tredjedel  af  Bataillonen)  i  Midten  og 
Musketererne  paa  Fløjene.  Under  Marschen  til  Wesenberg 
havde  dog  i  det  mindste  en  Del  af  Garden  faaet  Bajonet- 
geværer, ved  denne  Tid  en  ny  Opfindelse,  som  paa  én  Gang 
skulde  forene  Spydets  og  Muskettens  Fordele.  Hver  Mand 
havde  24  Skud  ligesom  Russerne.  Fodfolkets  Uniform  bestod 
af  en  sort,  trekantet  Filthat,  en  Art  lang  Halsdug,  mørke- 
blaa  Livkjole  med  gule  Opslag,  Tornister  og  Patrontaske  med 
Bandolerrem  over  Skulderen,  lang,  gul  Vest  og  gule  Knæbuxer  ' 
af  Skind  samt  Uldstrømper  og  høje  Sko;  foruden  Spydet 
eller  Musketten  havde  hver  Mand  et  dygtigt  Sværd  i  et  Ge- 
hæng, som  var  gjort  fast  ved  Livbæltet;  Officererne  havde 
Hellebarder,  Rytteriet,  som  stillede  med  3  Rækker,  havde 
foruden  Sværdet   to   grove  Pistoler  ved  Sadelknappen  og  var 

uniformeret  paa  samme  Maade  som  Fodfolket,    kun  at  det 
havde  grove  Kravestøvler. 

Efter  at  Hæren  var  ordnet  til  Angreb  paa  den  beskrevne 
Maade,  gav  Kongen  Feltraabet:  «Med  Guds  Hjælp!«  og  be- 
gav sig  derpaa  fra  højre  Kolonne,  som  han  selv  havde  op- 
stillet, til  den  venstre.  Umiddelbart  efter  Ankomsten  op- 
sendtes tvende  Kaketter,  som  skulde  give  Signalet  til  Frem- 
rykningen. Klokken  var  da  omtrent  to  paa  Eftermiddagen. 
Hidtil  havde  det  været  temmelig  klart  Vejr  med  en  skarp 
Vestenvind;  men  netop  som  Hæren  satte  sig  i  Bevægelse, 
overskyggedes  Egnen  pludselig  af  en  mørk  Sky,  der  opstod 
en  stærk  Sneslud,  som  piskede  Russerne  i  Ansigterne,  saa 
de  ikke  kunde  se,  og  aldeles  dulgte  Svenskernes  Fremmarsch 
for  dem.  Da  Kolonnerne  kom  ind  paa  Livet  af  Fjenderne, 
hørte  det  svenske  Artilleri  op  at  spille  for  ikke  at  ramme 
deres  egne  Folk. 

Den  højre  Kolonne,  som  tillige  skjultes  af  Kratskov,  kom 
saa  nær  ind  paa  Russerne,  inden  den  blev  opdaget,  at  Ilden 
baade  fra  Kanonerne  og  Musketterne  fuldstændig  gik  hen 
over  Hovedet  paa  den.  Paa  30  Skridts  Afstand  gjorde  Garde- 
bataillonerne  Holdt,  Snesluden  hørte  i  det  samme  op,  og  Ba- 
taillonerne  affyrede  deres  Salver  med  saa  god  Virkning,  at 
Russerne  « faldt  som  Græs«.  Derpaa  gik  de  med  Sværdet  i 
Haanden  over  til  Stormløb;  Grenadererne  gik  i  Spidsen. 
Efter  at  have  passeret  Graven,  hvor  Vandet  gik  op  til  Midten 
af  Livet,  ryddede  man  Palissaderne  og  de  spanske  Ryttere 
paa  Voldkammene  til  Side,  hvorpaa  de  raske  Garderkarle 
sprang  ind  i  Lejren,  gjennembrøde  den  tynde  Linie  og  be- 
gyndte et  forfærdeligt  Blodbad,  men  Russerne  forsvarede  sig 
tappert  og  skøde  »meget  vakkert  Folk»  ihjel.  Efter  at  flere 
Tropper  vare  komne  til,  drev  man  de  to  nærmeste  af  Weides 
Regimenter,  som  synes  at  have  bestaaet  af  Rekruter,  bort  paa 
begge  Sider  af  Angrebspunktet,  men  derpaa  vendte  WelUngk 
og  Posse  sig  til  venstre,  lode  Weides  Regimenter  paa  deres 
højre  Flanke  skytte   sig  selv   og  trængte  efterhaanden  frem 

over  Contravallationslinien  og  bag  om  Trubetzkoys  Lejr  for 
at  understøtte  den  venstre  Hovédkolonne;  den  samme  Ma- 
nevre  foretog  Wachtmeisters  senere  indtrængende  Ryttere. 
Den  hele  Bevægelse  havde  imidlertid  kunnet  blive  meget 
farlig,  hvis  Kusserne  havde  havt  Mod  til  at  falde  Svenskerne 
i  Ryggen;  men  dels  blev  General  Weide  saaret  strax  ved 
Slagets  Begyndelse,  dels  fandt  Seheremetieff  for  godt  at  be- 
give sig  paa  Flugten  med  den  venstre  Flejs  Rytteri;  ved 
Joala  Holme,  omtrent  5-600  Alen  ovenfor  Vandfaldet,  satte 
han  over  Narvafloden;  men  herved  omkom  alligevel  en  stor 
Mængde  af  hans  Ryttere,  efter  Opgivelser  endog  flere  Tu- 
sinde. Denne  skammelige  Flugt  give  Russerne  forst  og  for- 
nemligst  Skyld  for  Slagets  uheldige  Udfald.  Længere  ud  paa 
Aftenen  rykkede  Weides  Folk  alligevel  frem  til  det  Punkt, 
hvor  Svenskerne  vare  brudte  ind  i  Lejren. 


VL 

Paa  venste  Fløj  havde  Sagerne  taget  samme  Vending 
som  paa  højre.  Inden  et  Kvarter  vare  Maydels  og  Sten- 
bocks Tropper  komne  over  Volden  og  havde  gjennembrudt 
den  tynde  Linie.  Alle  kappedes  om  at  være  de  forreste; 
endog  Kancellipræsident  Piper  og  andre  civile  Personer  toge 
med  Sværd  i  Haanden  Del  i  Stormen.  Ogsaa  her  synes 
Svenskerne  først  at  være  stødte  sammen  med  to  nyformerede 
Strelitserregimenter  (de  novgorodske  og  bialogrodske) ,  der 
strax  kom  i  Uorden,  hvorpaa  Svenskerne  bemægtigede  sig 
Skytset,  særlig  de  16  Kanoner,  som  støde  i  den  store  Ba- 
stion. Ligesom  paa  højre  Fløj  vendte  ogsaa  her  de  frem- 
brydende Svenskere  sig  til  venstre  og  joge  det  ene  fjendtlige 
Regiment  ind  paa  det  andet.  Der  opstod  et  forfærdeligt 
Myrderi,  og  Finnerne,  som  i  ældre  Tider  havde  lidt  under 
Russernes  vilde  Fremfærd,  gave  ingen  Pardon.  Trængslen 
blandt  Russerne  blev  endelig  saa  stor,  at  hele  Skarer  hoppede 
over  Volden  og  søgte  at  redde  sig  ud  i  fri  Mark,    men  her 

holdt  Kongen  med  sit  Rytteri,  gjorde  Anfald  paa  dem  og 
jog  dem  ind  i  Lejren  igjen;  derimod  synes  Ribbings  Ryttere 
at  være  komne  ind  i  den  fjendtlige  Lejr  bag  efter  Maydels 
Fodfolk;  Ribbing  blev  strax  skudt  tillige  med  Oberst  H.  H. 
Rehbinder;  Oberst  Stenbock  saaredes. 

Sluttelig  begyndte  Russerne  at  flygte  over  Flaadebroen 
ved  Camperholmen ;  de  Tropper,  som  havde  opholdt  sig  i 
Løbegravene  mod  Narva,  ilede  nu  ogsaa  langs  med  Floden  til 
samme  Sted,  og  skjønt  mange  sagte  at  komme  over  paa 
Baade  og  Pramme,  blev  Trængslen  ved  Flaadebroen  dog  slut- 
telig saa  stor,  at  den  gik  itu,  hvorved  en  stor  Mængde  druk- 
nede. Overalt  ragede  Heste  og  Menneskehoveder,  Arme  og 
Ben  op  over  Vandfladen,  og  Svenskerne  skøde  efter  dem  som 
"efter  Ænder«.  Nu  var  al  Udsigt  til  Flugt  afskaaren,  og 
Følgen  blev,  at  alle  de  Tropper,  som  endnu  vare  tilbage  paa 
venstre  Bred,  beredte  sig  til  Modstand.  Disse  Tropper  ud- 
gjorde de  6  bedste  Regimenter  paa  højre  Fløj,  nemlig  de 
preobraschensiske  og  semenovske  Garderigimenter  under  Ober- 
sterne Blomberg  og  Tschammer  samt  Obersterne  Werdens, 
Schnewens,  Pohlmans  og  Fliewerks  tyske  Regimenter.  Ved 
disse  Troppers  Hjælp  søgte  nu  Hertugen  af  Croix  og  General- 
lieutenant  AUard,  som  nylig  var  faldet  i  en  Mose  med  sin 
Hest  og  helt  gjennembladt  var  trukket  op  igjen,  at  faa  dan- 
net en  Art  Vognborg  af  den  bag  Linierne  staaende  Artilleri- 
parks  Kjøretøjer  og  spanske  Ryttere;  ligeledes  søgte  de  at 
faa  de  9  Kanoner,  som  støde  i  de  3  Bastioner,  der  endnu 
vare  i  Russernes  Magt,  bragte  frem,  og  de  vilde  saaledes  i 
det  mindste  forsvare  sig  saalænge  som  mulig  og  se  at  skaffe 
en  hæderlig  Kapitulation  til  Veje.  Trods  den  almindelige 
Forvirring  lykkedes  dette  da  ogsaa  tildels.  Russerne  havde 
imidlertid  længe  næret  Had  til  de  fremmede,  hvem  de  til- 
skreve  alt  det  onde,  som  var  indtruttet;  nu  brød  den  længe 
ulmende  Forbitrelse  los,  en  Mængde  Tyskere  myrdedes,  og 
for  at  undgaa  den  samme  Skæbne  maatte  Hertugen  af  Croix, 
Aliard,    det   polske   Sendebud,    Generalmajor  v.  Langen,    og 

nogle  andre  Officerer  søge  deres  Redning  ved  at  skynde  sig 
ud  af  Lejren  langs  med  Floden  og  senere  langs  med  Linien 
opsøge  Svenskerne,  blandt  hvilke  de  sluttelig  stødte  paa  den 
saarede  Oberst  Stenbock,  til  hvem  de  da  overgave  sig. 

De  tilbageblevne  Russere  værgede  sig  imidlertid  tap- 
pert bag  Moradserne,  Vognene  og  Lejrhytterne,  i  hvilke  de 
havde  anbragt  Skydeskaar,  saa  at  Svenskerne  ikke  kunde 
komme  videre  frem.  Da  Kongen,  som  hidtil  uafbrudt 
havde  holdt  med  sit  Rytteri  udenfor  Circumvallationslinien, 
horte  den  Skydning,  som  opstod  herved,  begav  han  sig,  alene 
fulgt  af  Staldmesteren  Hård,  indenfor  Forskansningerne  og 
ilede  til  Kamppladsen;  men  da  Skumringen  allerede  begyndte 
at  falde  paa  —  Klokken  kunde  saaledes  vel  omtrent  være  5 
om  Eftermiddagen  — ,  styrtede  han  i  det  alt  omtalte  Morads 
og  kom  til  at  ligge  under  Hesten  i  Vand  op  til  Hagen.  Da 
Hård  ikke  selv  var  i  Stand  til  at  trække  ham  op,  kaldte  han 
to  Finner,  som  heldigvis  vare  i  Nærheden,  til  Hjælp,  og  det 
lykkedes  dem  saaledes  sluttelig  at  faa  Kongen  frem,  men 
Sværdet,  den  ene  Støvle  og  Strømperne  bleve  stikkende  i 
Sumpen.  Herved  kom  ogsaa  Hesten  paa  Benene  igjen,  og 
efter  at  Karl  havde  taget  Sablen  fra  en  Garderkarl  og  truk- 
ket en  af  Hårds  Støvler  paa,  red  han  saaledes,  vaad  og  bar- 
benet, omkring  den  hele  Nat,  skjont  Kulden  blev  saa  stærk, 
at  mange  saarede,  som  ellers  vilde  være  komne  sig,  frøs 
ihjel. 

Imidlertid  blev  Karl  XU  snart  efter  indhentet  af  Rhen- 
skold  med  Livdrabanterné  og  Livdragonerne,  og  med  dem 
gjorde  han  nu  Indhug  overalt,  hvor  der  tilbød  sig  en  gun- 
stig Lejlighed,  idet  han  trængte  frem  til  Floden  mellem 
Havnedæmningen  og  Staden.  Efter  at  Mørket  var  brudt 
frem,  omtrent  Kl.  6  paa  Eftermiddagen,  blev  Uordenen  mellem 
de  svenske  Tropper  snart  lige  saa  stor  som  mellem  Russerne; 
Afdelingerne  blandedes  med  hverandre,  og  Folkene  spredte  sig 
i  Lejren  for  at  plyndre,  saa  at  der  ved  mange  Batailloner 
næppe  nok  var  70-80  Mand  samlede  om  Fanerne.    Finnerne 

drak  sig  fulde  i  Russernes  rigelige  Brændevinsforraad  og  laa 
aldeles  ubevægelige  spredte  rundt  omkring,  medens  Russerne 
uophørlig  skøde  fra  Vogn  borgen  og  « vedligeholdt  en  djævelsk 
Ild  fra  den  forgiftede  Hede«.  Sluttelig  begyndte  ogsaa  højre 
Fløjs  Batailloner,  der  havde  renset  Kontravallationslinien,  at 
komme  til,  først  og  fremmest  Oberstlieutenant  Palmqvists  og 
Major  V.  Numers  Gardebatailloner.  Disse  stødte  i  Mørket 
paa  Dalregimentet  og  Vestmanlændingerne  fra  venstre  Fløj, 
som  toge  dem  for  Fjender  og  aabnede  en  dræbende  Ild  mod 
dem,  hvorved  mange  Officerer  og  Soldater  styrtede.  Sluttelig 
mærkedes  dog  Fejltagelsen:  «Det  var  en  Lykke«,  siger  v. 
Numers,  «at  mine  Drenge  tillige  med  nogle  af  Officererne 
selv  mærkede  det  og  af  den  Grund  trak  sig  lidt  tilbage,  medens 
jeg  hentede  alle  Fanerne  og  plantede  dem  omkring  mig;  men 
de  raabte,  at  det  var  vort  eget  Folk,  som  skød  paa  os,  og  de 
raabte  Løsnet:  med  Guds  Hjælp;  men  da  dette  ej  kunde 
høres  eller  forstaas  paa  Grund  af  den  stærke  Raaben,  sam- 
lede jeg  alle  Trommeslagerne  omkring  mig  og  lod  slaa  vor 
svenske  Marsch,  da  vi  gjenkjendte  hverandre  i  Mørket«. 

For  at  forebygge  lignende  Optrin  lod  Kongen  derpaa, 
rimeligvis  omtrent  Kl.  7  om  Aftenen,  paa  alle  Punkter  blæse 
Signal  til  Kampens  Afbrydelse  og  lod  uddele  Befaling  til,  at 
Tropperne  skulde  forholde  sig  rolig  der,  hvor  de  stode.  Kun 
Sjoblad ,  Stenbock  og  Maydel  fik  Ordre  til  at  samle  nogle 
Folk  og  besætte  Trubetzkoys  Lejr  i  Midten,  der  indeholdt 
Fjendens  meste  Artilleristyrke,  som  lige  til  dette  øjeblik 
synes  at  have  været  ur^rt.  Dette  blev  ogsaa  iværksat  uden 
Modstand,  og  herved  ble  ve  Russernes  højre  og  venstre  Floj 
aldeles  skilte  fra  hinanden,  hvorved  et  natligt  Angreb  fra 
Russernes  Side  vanskeliggjordes.  De  øvrige  Tropper  vare 
ved  den  Tid  spredte  nord  for  Trubetzkoys  Lejr  paa  den  store 
sumpige  og  skovbevoxede  Flade  mellem  Circum-  og  Kontra- 
vallationslinierne ,  til  dels  endog  udenfor  samme;  sønden  for 
det  nævnte  Sted  fandtes  ikke  mere  en  eneste  Svensker.  For 
jøvrigt  var  Uordenen  almindelig;  ingen  vidste,  hvor  Regimen- 

terne  vare;  Kytteriet  og  Fodfolket  vare  blandede  mellem  hin- 
anden; man  kunde  ikke  faa  Kede  paa,  hvor  Kongen  opholdt 
sig.  Under  hele  den  første  Del  af  Natten  hørtes  hist  og  her 
Skud,  der  vedligeholdt  Forvirringen.  Det  er  sikkert,  at  hvis 
Scheremetieff  var  bleven  paa  sin  Post  og  havde  forenet  sig 
med  Weides  for  største  Delen  urørte  Regimenter  til  et  An- 
greb paa  den  opløste,  svenske  Hær,  havde  samme  staaet 
Fare  for  at  blive  aldeles  sprængt. 


VII. 

Heldigvis  tænkte  de  forfærdede  Russere  paa  intet  mindre 
end  et  Angreb.  Da  de  Generaler,  som  vare  blevne  tilbage 
indenfor  Vognborgen,  fik  Tid  til  at  overveje  Sagernes  Stilling 
og  indsaa,  at  intet  yderligere  Forsvar  var  muligt  paa  Grund 
af  den  almindelige  Uorden,  og  at  ligeledes  alle  Udveje  til  et 
Tilbagetog  vare  afskaarne,  besluttede  de  at  underhandle  om 
fri  Afmarsch.  Først  afsendte  man  den  russiske  Major  Piehl 
i  Følge  med  den  fangne  Major  PatkuU  for  at  høre  sig  for; 
da  Major  Piehl  af  de  svenske  Officerer,  han  traf  paa,  havde 
faaet  Forsikring  om,  at  Kongen  ikke  var  ugunstig  stemt  mod 
en  Kapitulation,  vendte  han  tilbage  og  kom  længere  ud  paa 
Natten  igjen  med  Generalmajor  Buturlin  og  Oberst  Tscham- 
mer  som  Parlementærer.  Baade  om  de  senere  følgende  Un- 
derhandlinger og  om  Betingelserne  ved  den  endelige  Over- 
enskomst ere  de  ulige  Kilder  meget  afvigende;  de  svenske 
paastaa,  at  Karl  XII  fordrede,  at  Russerne  skulde  overgive 
sig  paa  Naade  og  Unaade ,  hvorpaa  alle  højere  Officerer 
skulde  blive  tilbage  som  Fanger,  men  de  øvrige  tilligemed 
Mandskabet  have  Tilladelse  til  Afmarsch  uden  Vaaben.  De 
russiske  Kilder  sige  derimod,  at  Kongen  ganske  vist  i  Be- 
gyndelsen fordrede  dette,  men  senere  gav  efter,  da  Dolgo- 
rucki  erklærede,  at  Russerne  i  saa  Fald  yderligere  vilde  fort- 
sætte Modstanden;  hvad  de  højere  Officerer  angaar,  skulde 
de  kun  i  en  Tid  blive  tilbage  som  Gisler  for,  at  de  tilbage- 

vendende  Tropper  ikke  ødelagde  Landet  ved  Hærgen  og  Bræn- 
den;  senere  skulde  imidlertid  ogsaa  de  slippes  fri. 

Hvorledes  det  nu  end  forholder  sig  hermed,  saa  foraar- 
sagede  Underhandlingerne  megen  Senden  frem  og  tilbage, 
hvilket  efter  en  Opgivelse  endog  trak  ud  til  efter  Midnat. 
Det  endelige  Resultat  blev,  at  det  højere  russiske  Generalitet, 
nemlig  Dolgorucki,  Archelowitz,  Trubetzkoy,  Golowin  og  Bu- 
turlin,  indfandt  sig  i  den  svenske  Bivuak,  hvorimod  Mand- 
skabet tillige  med  de  øvrige  Befalingsmænd  fik  Tilladelse  til 
at  marschere  tilbage  til  Rusland;  Vognborgen  blev  besat  af 
to  Gardebatailloner,  og  Russerne  begyndte  at  arbejde  paa 
Flaadebroens  ■  Istandsættelse.  Efter  at  dette  var  sket ,  til- 
traadte  de  Tilbagetoget  over  Broen  Kl.  4  om  Morgenen  med 
Vaaben  og  6  smaa  Feltstykker,  men  uden  Faner  og  Stan- 
darter. 

Saa  snart  den  saarede  General  Weide  paa  venstre  Fløj  havde 
faaet  at  vide,  at  højre  Fløj  havde  faaet  Tilladelse  til  atafmarschere, 
sendte  han  ved  Daggry  en  Generallieutenant  med  en  Trommesla- 
ger til  den  svenske  Lejr  for  at  overbringe  et  Brev  til  den  svenske 
General;  Brevet  indeholdt,  at  skjønt  han  vel  kunde  forsvare  sig  til 
sidste  Bloddraabe,  vilde  han  alligevel  modtage  en  hæderlig  Ka- 
pitulation, hvis  en  saadan  tilbødes  ham.  Kongen  indrømmede 
da,  at  hans  Folk  skulde  faa  Tilladelse  til  at  afmarschere  uden 
Vaaben  og  Faner,  men  at  enhver  skulde  have  Lov  til  at 
medtage  saa  mange  Levnetsmidler,  han  kunde  bære  paa 
Ryggen,  dog  paa  den  Betingelse,  at  man  ikke  mere  maatte 
røve,  plyndre  og  brænde;  derimod  skulde  Weide  selv  tillige 
med  sine  Officerer  blive  tilbage.  Saa  snart  denne  Overens- 
komst var  sluttet,  begyndte  ud  paa  Formiddagen  den  21de 
Toget  fra  den  russiske  venstre  Fløj  til  den  højre.  Paa  en 
Høj  indenfor  den  store  Bastion  havde  Kongen  samlet  3,000 
Mand  og  sad  selv  til  Hest  med  sine  høje  Officerer.  Russerne, 
i  et  Antal  af  10-12,000  Mand,  nedlagde  her  deres  Vaaben 
og  maatte  derpaa  med  blottede  Hoveder  og  Kæppe  i  Hæn- 
derne defilere  forbi  Kongen  og  over  Flaadebroen,  hvor  Trængslen 

atter  blev  saa  stor,  at  mange  skuppedes  i  Vandet  og  druk- 
nede. Toget  med  den  lange,  smalle  Kolonne  skal  have  med- 
taget saa  lang  Tid,  at  det  varede  hele  Kesten  af  Dagen  og 
langt  ud  paa  Natten,  under  hnlken  Svenskerne  saaledes  atter 
synes  at  have  bivuakeret  under  aaben  Himmel. 

Torsdag  Morgen  den  22de  Novbr.  holdt  Kongen  med  Liv- 
drabanterne  sit  Indtog  i  Narva,  hvor  han  blev  modtaget  med 
Kanonsalut,  Klokkeringning  og  lydelige  Glædesudbrud  af  Be- 
folkningen, som  saa  længe  havde  svævet  i  Angst  og  Uvished. 
Oberst  R.  Horn  blev  for  sit  gode  Forhold  under  Forsvaret 
forfremmet  til  Generalmajor.  Efter  at  Kongen  havde  spist 
til  Middag,  begav  han  sig  med  Livdrabanterne  eg  Livdra- 
gonerne mod  Syd  til  Vask -Narva  ved  Peipussøen  for  at 
sprænge  en  Hob  Russere,  der,  som  Rygtet  gik,  havde  samlet 
sig  her  og  avet  Vold  mod  Befolkningen.  Da  han  kom  l^h 
Mil  fra  Staden,  fandtes  Rygtet  at  være  ugrundet;  derimod 
fandt  han  paa  Narvafloden  120  Fartojer  fra  Pieskov,  hvis 
Førere,  der  ikke  vidste  noget  om  Slaget,  havde  til  Hensigt 
at  begive  sig  til  den  russiske  Lejr  med  1,000  Centner  Krudt, 
1,000  Centner  Bly  og  1,000  Tonder  Korn  samt  en  stor 
Mængde  Kjød  og  Flæsk,  hvilket  nu  alt  blev  et  let  Bytte.  Da 
Kongen  kom  tilbage,  lod  han  endelig  samle  de  syge  og  saa- 
rede  og  farte  dem  til  Narva,  hvor  han  selv  med  Drabanterne 
tog  Kvarter.  Den  ovrige  Hær  forlagdes  til  Forskansningerne 
i  Russernes  forladte  Lejr,  hvor  de  forhungrede  Soldater  gjorde 
et  rigt  Bytte  og  fandt  Overflod  paa  alt. 

Den  følgende  Mandag,  den  26de  November,  fejredes  en 
hojtidelig  Takkegudstjeneste  i  alle  Narvas  Kirker,  og  da  Te 
Deum  begyndte,  løsnedes  alle  Stykker  i  Staden  og  paa  Slottet 
Ivanogorod,  og  Regimenterne,  som  vare  rykkede  ud  af  Lejren 
affyrede  Geværsalver. 

Svenskernes  Tab  opgives  paa  følgende  Maade: 

Officerer.  Menige.  Sum. 

Døde.     Saarede.     Døde.       Saarede. 

Livdrabanterne 2  2  10  24  38. 

Garden 7  14  120  170  311. 

Dragonerne »  9  45  93  147. 

Dalregimentet 3  7  55  121  186. 

Vestmanlændingerne .  .  1  4  92  197  294. 

Vermlændingerne    ...  3  3  100  200  306. 

Helsingerne 2  2  24  100  128. 

Finnerne 3  1  200  300  504. 

Sum    21        42        646      1,205      1,914. 

Som  Læseren  vil  se,  ere  Rytteriet  og  Artilleriet  ikke  op- 
tagne paa  denne  Liste.  I  Forbold  til  den  oprindelige  Styrke 
havde  Vermlands  Regimentet,  der  havde  mistet  sit  halve 
Mandskab,  tabt  mest,  dernæst  Finnerne,  Vestmanlands  Regi- 
mentet 0.  s.  V.  Blandt  de  dode  vare,  som  alt  nævnt,  Gene- 
ralmajor Ribbing  og  Oberst  H.  H.  Rehbinder  samt  Lieutenant 
ved  Livdrabanterne  O.  Wrangel  (med  Obersts  Rang)  og  Ma- 
jor Fechtenberg  ved  Dalregimentet.  Blandt  de  saarede  fand- 
tes Oberst  M.  Stenbock,  som  nogle  Dage  senere  udnævntes 
til  Generalmajor,  samt  Majorerne  Rothlieb  ved  Livdragonerne, 
Feilitz  ved  Vestmanlands  og  Wulff  ved  Helsinge  Regi- 
menterne. 

Russernes  Tab  i  døde  og  saarede  anslaas  af  AUard  til 
7-8,000  Mand,  hvoraf  dog  næppe  ca.  4,000  bleve  paa  Val- 
pladsen, medens  de  ovrige  druknede  dels  ved  Scheremetieffs 
Flugt  over  Narvafloden,  dels  ved  Flaadebroens  Sonderbrydning 
og  paa  de  overlastede  Baade  og  Fartøjer,  som  efter  denne 
Katastrofe  bleve  satte  i  Vandet.  Af  Materiel  mistede  Rus- 
serne 140  nye  Metalkanoner,  af  hvilke  omtrent  en  Tredjedel 
var  af  grovere  (10-47  pundigere)  og  de  avrige  af  lettere 
Kaliber  (mest  trepundigere),  derhos  47  Morsere,  4  Haubitser, 
en  Mængde  Ammunition,  Haandvaaben,  Heste,  Telte,  Bara- 
ker m.  m.;  af  Trofæer  mistedes  6  Par  Pavker,  151  Faner  og 

20  Standarter  foruden  alt,  hvad  Russerne  selv  ødelagde  eller 
kastede  i  Floden.  Derimod  indeholdt  den  russiske  Feltkasse 
mod  al  Forventning  kun  32,000  Kubter,  af  hvilken  Grand  de 
russiske  Generaler  bleve  mistænkte  for  at  have  tilegnet  sig 
den  sterste  Part  af  Kassens  Indhold;  det  synes  endog,  at 
man  har  fordret  af  Dolgorucki,  at  han  skulde  bekræfte  sin 
Uskyldighed  i  saa  Henseende  ved  at  kysse  Korset,  hvilket  hos 
Eusserne  gjælder  for  mere  end  den  kraftigste  Ed;  da  Dolgo- 
rucki vægrede  sig  herved,  paastaar  man,  at  dette  var  Aar- 
sagen  saa  vel  til  hans  som  til  de  øvrige  russiske  Generalers 
Tilbageholdelse  i  Fangenskabet;  efter  en  anden  Forklaring  skal 
dette  være  sket,  fordi  de  bortdragne  russiske  Soldater  imod 
Kapitulationens  Betingelser  gave  sig  til  at  plyndre.  Imidler- 
tid benyttede  Czaren  sig  senere  af  denne  Omstændighed  til 
under  hele  den  ovrige  Krig  at  tilbageholde  en  Mængde 
fangne  svenske  Officerer  uden  at  ville  udlåse  dem.  Da  de 
russiske  Fanger  den  følgende  Vaar  ankom  til  Stockholm, 
talte  de  endnu  med  Oppassere  o.  s.  v.  i  alt  132  Personer. 


vni.  . 

Saaledes  er  Slaget  ved  Narva  simpelt  hen  gaaet  for  sig: 
det  er  her  fremstillet  efter  talrige  Øjenvidners  Beretninger, 
der  bleve  nedskrevne  strax  efter  Slaget.  I  hele  denne  Begi- 
venhed er  der  slet  intet  overordentligt  eller  uforklarligt;  man 
finder  her  en  halvbarbarisk  Hær,  hvis  bedste  Bestanddele 
hidtil  blot  havde  kæmpet  mod  Tyrker  og  Tartarer,  men  som 
for  ovrigt  væsentlig  var  sammensat  af  ukrigsvante  Kekruter; 
den  besejres  af  en  lille,  men  velovet  og  til  dels  af  Veteraner 
bestaaende  Styrke,  som  fertes  af  Officerer,  der  havde  samlet 
Krigserfaring  dels  under  KarlXl's  Felttog,  dels  i  en  Mængde 
udenlandske  Krige  blandt  Evropas  mest  civiliserede  Nationer. 
Man  finder  dernæst  denne  halvbabariske  Hær  opstillet  bag 
Forskansninger,  som  ere  tre  Gange  for  lange  for  deres  Styrke, 
hvorfor  Linien  er  saa  udtyndet,   at   den  kan  gjennembrydes 

med  en  samlet  Kolonne  paa  et  hvilket  som  helst  Punkt. 
Denne  Linie  er  derhos  saa  udstrakt,  at  den  ene  Del  vanskelig 
i  rette  Tid  kan  komme  den  anden  til  Undsætning;  under 
'saadanne  Forhold  gjor  den  overlegne  Styrke  lidet  til  Sagen. 
Imidlertid  er  det  vel  ogsaa  alt  af  det  foregaaende  tydeligt, 
at  denne  Styrke  paa  selve  Slagdagen  vanskelig  kunde  belobe 
sig  til  mere  end  det  firdobbelte  af  den  svenske.  Man  véd 
nu,  at  Czaren  ved  Narva  havde  hele  sin  regulære  Hær,  og 
at  denne  ved  hin  Tid  vanskelig  kunde  være  større  end  30,000 
Mand.  Man  kj ender  end  videre  af  Allards  Dagbog  —  som 
vel  maa  adskilles  fra  hans  senere  under  Fangenskabet  skrevne 
Relation  til  Kong  August  —  Ankomstdagen  for  og  Styrken 
af  hver  enkelt  russisk  Afdeling.  Men  selv  om  man  vilde 
drage  hans  Opgivelser  i  Tvivl,  saa  bekræfte  flere  ældre  svenske 
Kilder  Eigtigheden  af  de  ovenfor  anførte  Angivelser  om  Rus- 
sernes virkelige  Styrke.  Adlerfeld  siger  utrykkelig,  at  AVeides 
Afdeling,  som  bestod  af  14  Regimenter  af  de  29  paa  hans 
egen  Plan  optagne,  ved  Bortmarschen  blot  beløb  sig  til  10- 
12,000  Mand,  hvilket  synes  rigtigt,  naar  man  hertil  lægger 
Tallet  paa  de  faldne,  saarede  og  de  under  Belejringen  døde; 
Opgivelsen  10,000  findes  ogsaa  i  en  anden  Beretning*). 
Heller  ikke  Piper  anslaar  i  sit  Brev  til  Enkedronningen 
Weides  Styrke  til  mere  end  »dobbelt  saa  stor  som  vor 
hele  Armé»,  hvilket  da  i  det  højeste  kan  blive  16,000  Mand. 
Disse  Opgivelser  forhøjedes  imidlertid  senere  i  de  yngre 
Beretninger;  Nationalforfængeligheden  og  ønsket  om  at 
smigre  den  unge,  enevældige  Konge  begyndte  at  sættes  i 
Bevægelse;  ogsaa  de  fangne  Udlændinge  gjøre  deres  for 
at  vinde  Sejrherrens  Yndest  {se  von  Langens  og  Allards  an- 
den Indberetning);  selve  Sejrherrerne  havde  desuden  Vanske- 
lighed ved  i  Nattens  Mørke  nøje  at  beregne  de  besejredes 
Styrke.  Saaledes  forøges  Tallene  til  60,000  og  sluttelig  for 
en  Nemheds  Skyld  til  80,000,   saa   at   man  kunde  tale  om 


*)  Relation^Nr.   10  i  Rigsarchivet,    Brev  fra  tre  Laudraader  i  Wesen- 
berg  til  Guvernør  de  la  Gardie  i  Reval  nogle  Dage  efter  Slaget. 

ti  mod  en.  Paa  denne  Maade  opstod  det  Sagn,  som  saa 
længe  har  smigret  Svenskernes  -Øren  og  slaaet  saa  faste 
Rødder  i  Folketroen,  at  endog  tvivlende  Historikere  ikke  have 
vovet  at  rokke  ved  samme. 

Ved  det  her  anførte  formindskes  dog  paa  ingen  Maade 
den  Svenskerne  tilkommende  Ære  ved  Xarvaslaget ;  thi  det 
er  sikkert,  at  Kussernes  Styrke  fer  Slaget  virkelig  af  Sven- 
skerne hlev  anslaaet  til  det  højst  nævnte  eller  dog  et  lignende 
højt  Tal,  og  ganske  vist  havde  Svenskerne  tidligere  alt  mange 
Gange  slaaet  overlegne  russiske  Hære,  men  Forskjellen  mel- 
lem Stridskræfterne  havde  aldrig  før  været  saa  betydelig, 
hvortil  kom,  at  man  vidste,  at  Fjenden  var  vel  forskanset; 
i  selve  Beslutningen:  desuagtet  at  gaa  mod  ham  og  opsøge 
ham  bag  hans  Skytsværn  ligger  derfor  lige  saa  megen  Stor- 
hed og  lige  saa  meget  sandt  Heltemod,  som  hvis  Eusserne 
virkelig  havde  havt  80,000  JNIand.  Først  og  fremmest  tilfalder 
Berømmelsen  herfor  unægtelig  den  unge  Konge;  thi  det  var 
dog  ham,  som  trods  alle  Indvendinger  af  kloge  og  forstan- 
dige Folk  fattede  Beslutningen,  drev  den  igjennem  og  fast- 
holdt den  til  det  yderste  trods  de  mest  besværlige  Omstæn- 
digheder. 

En  anden  Sag  er  det  rigtignok,  hvor  vidt  den  let  vundne 
Sejr  og  de  overdrevne  Angivelser  om  Fjendens  Styrke  i  sine 
Følger  vare  fordelagtige  for  Karl  XlFs  egen  Karakterudvik- 
ling og  for  Sveriges  Fremtids  Skæbne  i  Almindelighed.  Den 
unge  Konge  befandt  sig  endnu  i  den  Alder,  da  Keflexions- 
evnen  ikke  var  særdeles  udviklet  gjennem  Erfaring  og 
Modgang;  ved  sin  Opdragelse  havde  han  faaet  den  Forestil- 
ling, at  Monarkerne  af  Guds  Naade  vare  begavede  med  sær- 
lige Egenskaber,  som  hævede  dem  over  andre  dødelige  og 
gjorde  dem  værdige  til  deres  høje  Kald.  Nu  saa  han  tyde- 
lig, at  han  ved  denne  første  tunge  Prøve  havde  set  klarere 
end  de  fleste  af  sine  Omgivelser,  og  Følgen  blev,  at  han 
senere  foragtede  deres  Eaad.  Den  Lethed,  hvormed  han 
vandt  sin  første  Fremgang,    og  det  berusende  i  den  herlige 

Sejr  fremkaldte  en  Begjærlighed  efter  krigerisk  Virksomhed, 
som  senere,  da  den  opildnedes  af  vedvarende  Held,  udartede 
til  en  alt  andet  opslugende,  voldsom  Lidenskab.  Russernes 
unægtelig  store  Overlegenhed  og  endnu  mere  de  overdrevne 
Opgivelser  med  Hensyn  til  deres  virkelige  Styrke  indgav  ham 
en  Foragt  for  denne  Fjende,  som  deltes  af  hans  Soldater  og 
Officerer,  og  som  visselig  forte  hans  Hær  fra  den  ene  Sejr 
til  den  anden,  men  dog  efterhaanden  fremkaldte  et  Overmod, 
der  sluttelig  lagde  Grunden  til  store  Ulykker  og  Modgang. 

Fra  disse  overdrevne  Opgivelser  hidrøre  endelig  ogsaa 
andre,  mere  fjerne  Felgor,  som  indvirkede  hejst  skadelig  un- 
der Svenskernes  senere  Krige  mod  Rusland.  Den  Vane  uden 
nærmere  Overlæg  at  anse  Russernes  Stridskræfter  for  fler- 
dobbelt  overlegen  vedvarede  uafbrudt;  men  efterhaanden  maatte 
man  derhos  erkjende,  at  disse  Stridskræfter  i  militær  Hen- 
seende vare  blevne  jævnbyrdige  med  de  fleste  andre  evro- 
pæiske  Hære.  Ved  mange  Lejligheder,  da  Kamp  og  Modstand 
baade  havde  været  mulige  og  kunnet  bringe  et  heldigt  Udfald, 
opgave  de  svenske  Generaler  dog,  under  Trykket  af  de  fra  gammel 
Tid  gængse  Forestillinger,  ethvert  Forsøg  herpaa.  Alt  under 
Krigene  1741-43  og  1788-90  kan  man  ved  flere  Lejligheder 
skjenne  Følgerne  af  denne  ulyksalige  Indbildning;  men  tyde- 
ligst lægger  den  sig  for  Dagen  i  Krigen  under  Aarene  1808-9, 
hvis  ulykkelige  Udfald  i  mange  Henseender  kan  tilskrives 
denne  Fordom. 

Russerne  have  senere  gjort  sig  al  Flid  for  at  vedligeholde 
samme  Tro.  I  deres  statistiske  Opgivelser  forekomme  stedse 
Tal  med  Hensyn  til  Hærens  Størrelse,  som  i  Sandhed  ere 
næsten  gruopvækkende,  og  disse  Tal  troes  med  Begærlighed, 
skjønt  næsten  hver  eneste  Krig,  Russerne  have  ført  i  den 
nyere  Tid,  er  bleven  udkæmpet  med  Stridskræfter,  som  ere 
særdeles  tarvelige,  i  det  mindste  for  et  saa  stort  Land;  men 
Verden  vil  nu  engang  bedrages,  og  den  bliver  bedragen. 

J.  Mankell. 


Robert  Owen,  MenneskeYennen  og  Socialisten.*) 


Hvorledes  man  har  kunnet  falde  paa  at  kalde  Kristus  for 
»den  forste  Socialist«,  er  ikke  let  at  se,  dersom  denne  Paa- 
stand ikke  hviler  paa  en  grupdig  Misforstaaelse  af  Forholdet 
mellem  Guds  Rige  og  Verdens  Kige  —  vist  er  det  i  ethvert 
Tilfælde,  at  Socialismen,  saaledes  som  den  efterhaanden  har 
manifesteret  sig,  er  absolut  irreligiøs  og  gjer  sig  til  deraf,  ja 
at  den  i  F«lge  sin  Natur  maa  stille  sig  i  Opposition  til  et- 
hvert positivt  Eeligionssystem.  Hvorfor  dette  er  saa,  skal  ikke 
nærmere  paavises  her,  skjont  det  nok  kunde  være  Umagen 
værd:  men  det  vil  selv  ved  en  los  Betragtning  falde  i  -Øj- 
nene, at  Samfundet  i  en  nok  saa  h;ej  Grad  bæres  af  Folkenes 
sædelig  -  religiose  Bevidsthed  som  af  Lovene,  der  komme  og 
gaa,  og  at  Modstanden  mod  de  socialistiske  Ideer  er  størst  der, 
hvor  denne  Bevidsthed  er  stærkest.  Om  dette  Faktum  staar 
klart  for  Socialismens  Bærere  og  Forkæmpere,  kunne  vi  ikke 
vide;  vist  er  det,  at  den  Mand,  om  hvem  de  følgende  Blade 
skulle  handle,  Robert  Owen,  aabenbart  vedkjendte  sig  at  være 
Modstander  af  enhver  Religion,    og  at  denne  Omstændighed 


•;  Efter  J.  Althaus:  Sociale  Bilder  aus  England.  Ilainburg  1863. 
English  Essays:  Hamborg  1869,  Artiklen  Robert  Owen  (Athe- 
nænm  1869  Nr.  2082),  Uddrag  af:  Robert  Owen,  the  founder  of 
the  Socialism  in  England;  by  Arthur  John  Booth  M.  A.  Lon- 
don 1869. —  Social  D  top  i  ans  i  Chambers's  Papers  for  the  people 
Vol.  3.  London  and  Edinburgh  1856. 
Historisk  Aichiv.     1874.     L  }4 

ganske  sikkert  bidrog  lige  saa  meget  til  at  bringe  hans  Ideer 
i  Vanrygte,  da  han  først  vovede  sig  ud  paa  et  større  Gebet, 
som  disse  Ideers  egen  Natur.  Han  var  en  besynderlig  Frem- 
toning paa  den  engelske  Himmel,  hvis  Historie  vel  fortjener 
at  blive  bekjendt;  han  anvendte  et  langt  Liv  og  en  stor  For- 
mue paa  at  sætte  det  i  Værk,  som  han  mente  vilde  gjenføde 
Verden,  men,  som  en  engelsk  Forfatter  siger,  « Mindet  om 
hans  hele  Løbebane  har  Efterverdenen  samlet  i  det  ene  Ord: 
mislykket!«  Han  er  næsten  glemt,  hans  Theorier  have  kun 
faa  Tilhængere,  hans  Koloni  er  spredt  for  alle  Vinde,  og  af 
hans  Virksomhed  er  der  næppe  Spor  tilbage. 

I. 

Robert  Owen  blev  født  den  14de  Maj  1771  i  Newtown 
i  Montgomeryshire,  hvor  hans  Fader  var  Sadelmager  og  Post- 
mester. Han  havde  tidligere  havt  en  Smule  Formue,  men 
mistede  denne.  Eobert  var  den  yngste  af  syv  Børn.  I  fem 
Aars  Alderen  blev  han  sendt  til  Skole  og  viste  strax  en  af- 
gjort Lyst  til  Bøgerne,  ja  han  var  saa  ivrig  for  at  komme 
betids  i  Skole,  at  han  en  Gang  ved  at  sluge  en  Tallerken 
glohed  Melpap  i  sig  forbrændte  sig  saaledes,  at  han  aldrig 
forvandt  det.  Da  han  var  syv  Aar  gammel,  kunde  hans 
Lærer  ikke  lære  ham  mere,  og  de  tre  følgende  Aar  tilbragte 
han  derfor  med  at  læse  en  Mængde  Bøger,  som  han  umulig 
kunde  forstaa,  men  hvis  Indhold  dog  ikke  blev  uden  Ind- 
flydelse paa  hans  fyrige  Aand,  og  det  lyder  næsten  komisk, 
naar  det  fortælles  om  ham,  at  han  som  ni  Aars  Dreng  tviv- 
lede om  alle  kristelige  Sekter  og  Lærebegreb.  Sagen  var  den, 
at  han  i  de  mange  forskjellige  Bøger,  han  læste,  fandt  meget, 
som  han  ikke  kunde  rime  sammen,  og  derved  bleve  hans 
kritiske  Evner  saaledes  udviklede,  at  han  søgte  at  komme  til 
Klarhed  om,  hvorvidt  der  kunde  findes  et  absolut  Kjendetegn 
paa  Sandheden  eller  ej.  Paa  denne  Vej  blev  han  ført  videre, 
da   han    kom   i  Huset   hos   en  Linnedhandler,    der  selv  var 

Skotte  Og  Presbyterianer,  hvorimod  hans  Hnstru  tilhørte  den 
engelske  Høj  kirke.  For  at  undgaa  religiøse  Kjævlerier  var 
Ægteparret  kommet  overens  om  den  ene  Søndag  at  over- 
være den  skotske,  den  anden  den  engelske  Gudstjeneste, 
og  den  niaarige  Robert  ledsagede  dem.  I  Kirken  hørte  han 
nu  den  ene  Søndag  Presbyterianerne  rive  ned  paa  de  Høj- 
kirkelige, den  anden  de  Højkirkelige  rive  ned  paa  Presbyte- 
rianerne, og  deraf  sluttede  han,  at  begge  maatte  have  Uret. 
Allerede  tidligere  havde  et  Par  methodi stiske  Damer,  der  vare 
beslægtede  med  hans  Familie,  forsøgt  at  omvende  ham,  men 
Robert  var  derved  kun  bleven  end  mere  overtydet  om,  at  alle 
Religioner  vare  følske,  og  fast  i  sin  Beslutning  om  selv  at 
finde  den  sande.  »Med  stor  Modstræben«,  siger  han  i  sin 
Selvbiografi,  «og  efter  lang  indre  Kamp  saa  jeg  mig  nødsaget 
til  at  opgive  mine  oprindelige  og  dybt  rodfæstede  Anskuelser 
til  Gunst  for  Kristendommen  og  alle  andre  Religioner,  da  jeg 
havde  opdaget,  at  de  alle  gik  ud  fra  den  samme  falske  For- 
udsætning, at  ethvert  Menneske  selv  danner  sine  Egenskaber, 
selv  bestemmer  sine  Tanker,  sin  Vilje  og  sine  Handlinger 
og  er  Gud  og  Mennesker  ansvarlig  derfor.  Min  Fornuft 
siger  mig,  at  jeg  ikke  selv  har  kunnet  danne  mine  Egen- 
skaber, at  mit  Sprog,  min  Religion  og  mine  Sædvaner  ere 
mig  paatvungne  af  Samfundet,  og  at  jeg  ganske  er  Naturens 
og  Samfundets  Barn.  Naturen  gav  mig  Egenskaberne,  Sam- 
fundet ledede  dem.  Saaledes  blev  jeg  tvungen  til  at  opgive 
alle  Religioner,  da  jeg  engang  havde  indset  deres  Grundvild- 
farelse; men  i  Stedet  derfor  traadte  strax  den  almene  Kjær- 
ligheds Aand,  ikke  Kjærlighed  til  en  Sekt  eller  et  Parti,  ikke 
til  et  Land  eller  til  en  Fane,  men  til  hele  Menneskeslægten, 
hvem  jeg  nærede  et  glødende  Ønske  om  at  gavne  og  gjøre 
vel  imod*. 

Som  et  kuriøst  Supplement  til  denne  aabenhjertige  Tros- 
bekjendelse  kan  fejes  et  lille  Træk,  der  viser,  i  hvilken  Grad 
en  særegen  Betragtning  af  en  enkelt  Side  af  det  religiøse 
Samfundsliv  kan  ligge  i  Blodet  og  komme  i  Kollision  med  saa 

14* 

radikal-uafhængige  Ideet  som  Owens:  han  vilde  som  ægte 
Britte  helligholde  Sabbathen,  og  da  han  saa,  at  mange  Men- 
nesker arbejdede  om  Søndagen  og  foretoge  sig  Ting,  som  han 
syntes  vare  upassende,  skrev  han  et  Brev  til  den  yngre  Pitt, 
der  kort  i  Forvejen  var  bleven  Premierminister,  og  bad  ham 
om  at  træffe  Forholdsregler  derimod.  Man  tænke  sig  hans 
Henrykkelse,  da  han  et  Par  Dage  efter  i  en  Avis  læste  en 
kongelig  Proklamation,  der  anbefalede  en  strængere  Hellig- 
holdelse af  Søndagen.  Han  troede  naturligvis,  at  det  var 
hans  Brev,  der  havde  fremkaldt  Proklamationen;  havde  han 
kjendt  noget  mere  til  Ministre  og  Forretningsgang  i  Mini- 
sterier, vilde  han  have  indset,  at  denne  Antagelse  var  fejl- 
agtig, og  senere,  da  han  lærte  disse  Herrer  og  deres  Kontorer 
at  kjende,  begreb  han  ogsaa,  at  der  havde  fundet  et  tilfældigt 
Sammentræf  Sted,  eller  at  det  havde  været  et  Tilfælde,  der 
saa  ud  som  en  Tanke. 

Med  sit  fjortende  Aar  opgav  Owen  sin  Plads  som  Lær- 
ling hos  Linnedhandleren  og  gik  til  London,  hvor  han  haa- 
bede  dels  at  kunne  forøge  sine  Kundskaber,  dels  at  faa  større 
Brug  for  sine  Evner.  Han  fandt  ogsaa  snart  en  Plads,  men 
maatte  arbejde  saa  haardt,  at  han  aldeles  ingen  Fritid  fik, 
og  han  tog  derfor  til  Manchester,  hvor  dengang  Byens  senere 
saa  berømte  Bomuldsmanufakturer  netop  begyndte  at  tage 
noget  Opsving.  Owen  saa  strax,  hvilken  glimrende  Fremtid 
denne  Industri  vilde  faa,  og  begyndte  paa  egen  Haand  en 
Forretning.  Kapitalen,  der  ikke  var  synderlig  stor,  havde  en 
Broder  i  London  forstrakt  ham  med;  men  han  kunde  dog 
beskæftige  tre  Arbejdere,  og  hans  ugentlige  Fortjeneste  var 
over  halvtresindstyve  Rigsdaler.  Saa  fordelagtig  en  saadan 
Indkomst  maatte  synes  for  et  Menneske  paa  nitten  Aar,  var 
Beskæftigelsen  dog  altfor  lille  for  Owens  virksomme  Aand, 
og  han  modtog  derfor  en  Plads  som  Forvalter  ved  et  stort 
Bomuldsspinderi ,  som  en  rig  Udlænding  ved  Navn  Drink- 
water  havde  anlagt.  Uden  sin  store  Selvtillid  og  ulastelige 
Vandel  vilde  Ynglingen  dog  næppe  have  opnaaet  denne  an- 

svarsfulde  Post,  men  da  han  paa  Mr.  Drinkwaters  Spergs- 
maal  om,  «hvor  mange  Gange  ban  drak  sig  fuld  om  Ugen«, 
med  god  Samvittighed  kunde  svare,  at  han  endnu  aldrig 
havde  været  drukken,  forekom  dette  Fabrikanten  saa  forbav- 
sende, at  han  strax  tog  Owen  i  sin  Tjeneste.  Men  det  var 
ikke  noget  lille  Ansvar,  denne  havde  paataget  sig,  og  han 
blev  selv  næsten  forskrækket  derover.  Fabriken  var  i  Grun- 
den kun  et  Forsøg,  da  ingen  endnu  havde  spundet  Bomuld 
paa  Maskiner,  og  Owens  Erfaring  var  langt  fra  at  være  ud- 
viklet; der  var  fem  Hundrede  Arbejdere  at  beskæftige;  Fa- 
brikens hele  Bestyrelse  var  lagt  i  hans  Hænder;  han  maatte 
selv  indkjøbe  Eaastofifet ,  konstruere  de  endnu  manglende 
Maskiner,  spinde  Bomulden,  udbetale  Lønninger,  afsætte  Va- 
rerne og  føre  Bøgerne!  Det  var  Arbejde  nok  til  en  fire,  fem 
flinke  Folk,  som  Owen  alene  paatog  sig,  saa  det  var  ikke 
sært,  at  han  kunde  blive  noget  forskrækket,  og  det  manglede 
naturligvis  ikke  paa  velvillige  Aander,  som  spaaede  Mr.  Drink- 
water,  at  Fabriken  snart  vilde  gaa  i  Spaanerne,  og  mente,  at 
han  maatte  have  mistet  Forstanden,  naar  han  kunde  lade 
saadan  et  Barn  bestyre  det  Hele.  Men  det  gik  ikke  saadan. 
Owen  fuldkommengjorde  Bomuldsspinderiet  meget  betydelig; 
det  lykkedes  ham  at  holde  Arbejderne  til  Orden  og  god  Op- 
førsel, lige  som  de  vare  fornøjede  med  den  Løn,  de  fik,  og 
hele  Forretningen  gik  derfor  ypperlig.  Mr.  Drinkwater  for- 
højede sin  unge  Forvalters  Gage,  der  tidligere  havde  været 
tre  Hundrede  Pund  om  Aaret,  meget  betydelig  og  lovede  at 
tage  ham  til  Kompagnon  efter  tre  Aars  Forløb;  Owen  for- 
doblede sine  Anstrængelser,  og  snart  gav  Fabriken  det  dob- 
belte Udbytte. 

Her  kom  Owen  for  første  Gang  sammen  med  dannede 
Mennesker,  blandt  hvilke  Coleridge  og  Fulton,  Dampskibets 
berømte  Opfinder,  vare  de  mærkeligste.  Han  blev  Medlem  af 
"det  literære  og  filosofiske  Selskab«  i  Manchester  og  tog 
hyppig  Del  i  Selskabets  Diskussioner.  Men  imidlertid  gik 
Forbindelsen  med  Drinkwater  over  Styr,  da  denne  gjerne  vilde 

have  sin  Svigersøn  til  Kompagnon  i  Stedet  for  Owen.  Denne, 
som  ikke  skjøttede  om  at  blive  i  en  Plads,  hvor  man  helst 
vilde  være  af  med  ham,  var  højmodig  nok  til  at  kaste  Kon- 
trakten, der  tilsikrede  ham  hans  Ket,  paa  Ilden;  men  det  er 
let  at  forstaa,  at  han  med  sit  store  Ry  som  Bomuldsspinder 
ikke  kunde  komme  til  at  savne  Anvendelse  for  sine  Evner. 
Han  plejede  at  gjøre  hyppige  Forretningsrejser  til  Lavskot- 
land og  kom  paa  en  af  disse  Rejser  til  Glasgow.  Det  var 
den  Gang,  man  brugte  to -tre  Dage  for  at  tilbagelægge  et 
Stykke  Vej,  som  nu  gjennemfares  i  lige  saa  mange  Timer. 
Omtrent  sex  Mil  fra  Glasgow  laa  Landsbyen  New-Lanark, 
hvor  en  af  Skotlands  største  Kjøbmænd,  en  Hr.  Dale,  havde 
anlagt  en  Fabrik  ved  Floden  Clydes  hurtige  Strøm.  Herhen 
kom  Owen  engang;  Stedets  og  Vandmøllernes  Beliggenhed 
behagede  ham  vel,  og  han  ytrede  til  en  Ven,  der  ledsagede 
ham,  at  dette  Sted  forekom  ham,  mere  end  noget,  han  tid- 
ligere havde  set,  skikket  til  et  Forsøg,  som  han  længe  havde 
ønsket  at  gjøre.  Kjøbmand  Dale  var  imidlertid  et  ganske 
besynderligt  Menneske:  Fabrikant,  Prædikant  og  Independent 
paa  en  Gang  og  desuden  Patron  for  mere  end  fyrretyve 
Kirker  og  Kapeller  rundt  om  i  Skotland,  lidet  tilgængelig  og 
strængt  religiøs.  Men  førend  Owen  gjorde^  denne  Mands 
Bekjendtskab,  havde  han  lært  hans  Datter  at  kjende,  og 
mellem  de  to  unge  Mennesker  rejste  der  sig  snart  en  inderlig 
Tilbøjelighed,  skjønt  det  nok  maatte  synes  noget  dristigt  af 
den  unge,  ubemidlede  og  atheistiske  Forvalter  at  løfte  sine 
øjne  til  Datteren  af  en  af  Skotlands  Rigmænd,  som  tilmed 
var  meget  from.  Ved  en  List  fik  han  dog  den  gamles  Ind- 
villigelse. Han  havde  nemlig  hørt,  at  Hr.  Dale  vilde  sælge 
New-Lanark,  og  fremstillede  sig  nii  selv  som  Kjøber  til  Ejen- 
dommen. Kjøbmanden  vilde  først  ikke  vide  noget  deraf  at 
sige,  men  da  han  fandt,  at  Owen  stod  i  Forbindelse  med 
betydelige  Kapitalister,  gik  han  ind  paa  Handelen,  og  Ejen- 
dommen blev  tilslaaet  Owens  Kompagnoner  for  noget  over 
en  halv  Million  Rdl.     Men  da  Hr.  Dale  senere  af  Datteren 

fik  Hensigten  med  dette  Kjab  at  vide,  blev  han  vred  og 
skjældte  Owen  ud  for  en  Landløber  og  et  eventyrligt  Men- 
neske; dog  da  den  unge  Pige  naturligvis  hellig  erklærede,  at 
hun  aldrig  vilde  gifte  sig  med  nogen  anden  end  Robert  Owen, 
føjede  den  gamle  sig,  og  i  September  1799  blev  Brylluppet 
fejret.  Ceremonien  var  meget  simpel  og  fandt  Sted  i  Hjem- 
met. Præsten  bad  blot  Brudeparret  rejse  sig,  derpaa  spurgte 
han  dem,  om  de  vilde  have  hinanden  til  Mand  og  Hustru, 
og  da  de  havde  nikket  dertil,  var  det  Hele  forbi.  Tre  Maa- 
neder  efter  overtog  Owen  Overbestyrelsen  af  New-Lanark. 

Den  Tid,  som  nu  begyndte,  var  den  lykkeligste  og  be- 
rømmeligste i  Owens  Liv.  Det  lykkedes  ham  i  New-Lanark 
i  temmelig  kort  Tid  at  forvandle  en  Bande  fordrukne  og 
liderlige  Slyngler  til  flittige,  tilfredse  og  lykkelige  Arbejdere; 
paa  intet  Punkt  af  sit  Liv  har  han  vist  sig  som  en  større 
Menneskeven.  Som  bekjendt  frembragte  Indførelsen  af 
Maskinerne  og  Fabrikerne  i  det  hele  taget  en  fuldstændig 
Revolution  i  de  Distrikter,  hvor  de  anlagdes.  Bønderne, 
som  boede  i  Omegnen,  og  som  blot  tarvelig  paa  anden 
Maade  kunde  friste  Livet,  vilde  ikke  arbejde  i  Fabri- 
kerne, hvor  de  maatte  sidde  hele  Dagen  i  indelukte  Ram, 
hvad  de  aldeles  ikke  kunde  døje ,  og  Fabrikanterne  saa 
sig  derfor  nødte  til  —  horribile  dictu  —  at  forskaffe  sig  Børn 
fra  Vajsenhuse  og  lignende  Steder,  og  da  Owen  tiltraadte 
Bestyrelsen  af  New-Lanark,  fandtes  der  ikke  mindre  end  fem 
Hundrede  slige  Smaastakler  paa  Fabriken.  De  maatte  ar- 
bejde tretten  Timer  om  Dagen  og  endda  om  Aftenen  gaa  i 
Skole!  Intet  Under,  at  en  Mængde  af  dem  løb  deres  Vej, 
og  de  andre  bleve  Idioter  og  Kretinere. 

Med  de  voxne  Arbejdere  stod  det  sig  ikke  bedre.  For 
at  lokke  dem  til  havde  man  i  Nærheden  af  Fabriken  bygget 
en  Landsby,  hvis  Huse  udlejedes  for  en  meget  billig  Leje; 
men  ingen  skikkelige  Folk  vilde  bo  der  —  formodentlig  vare 
de  fra  første  Færd  af  blevne  berygtede  — ,  og  kun  alt  det 
Pak,    der   fandtes   i   flere  Miles   Omkreds,    optraadte   som 

Lejere.  At  saadanne  Folk  ikke  kjendte  Forskjel  paa  mit  og 
dit  og  ansaa  Fabrikherrens  Ejendom  for  at  være  Fællesgods, 
kan  ikke  forundre;  tilmed  vare  de  egensindige  og  vilde  ikke 
lade  sig  raade,  gjorde  allehaande  Optojer  og  —  hvad  der 
næsten  var  det  værste  —  søgte  ikke  desto  mindre  ved  hyklet 
Fromhed  og  stræng  Overholdelse  af  de  religiøse  Former  at 
indsmigre  sig  hos  deres  Herre. 

Ind  i  denne  Elendighed  og  Jammerlighed  traadte  nu  den 
unge  Owen.  Han  havde  rigtignok  en  tiaarig  Erfaring  i  Ret- 
ning af  at  bestyre  en  Fabrik  og  stolede  fuldkommen  paa  sig 
selv;  men  Uføret  var  saa  stort,  at  det  næsten  syntes  at 
maatte  kunne  voxe  selv  en  saa  energisk  Mand  som  ham  over 
Hovedet.  Han  kunde  slaa  ind  paa  tvende  Veje:  Enten  kunde 
han  tage  Kampen  op  mod  dem  og  sætte  haardt  imod  haardt, 
hovmesterere  dem,  sætte  dem  fast  for  Tyveri  og  lade  adskil- 
lige af  dem  deportere  eller  hænge;  eller  han  kunde  betragte 
dem  som  ulykkelige  Mennesker,  der  ved  Forholdene  og  slet 
Opdragelse  vare  sunkne  i  Elendighed,  og  for  hvis  Ulykke 
Samfundet  bar  Skylden.  I  Stedet  for  altsaa  at  straffe  de 
enkelte  efter  Fortjeneste  og  derved  holde  hele  Arbejder- 
befolkningen i  en  stadig  Ophidselsestilstand  og  gjøre  den 
endnu  mere  trodsig  end  forhen  maatte  det  være  hans 
Opgave  at  forvandle  de  slette  Mennesker  til  gode  og  brugbare 
ved  at  behandle  dem  godt,  stille  dem  gode  Exempler  for  ^je 
og  saa  vidt  mulig  fjerne  de  onde  Anledninger.  Men  idet 
Owen  slog  ind  paa  denne  Vej,  mødte  han  store  Hindringer. 
Arbejderne  selv  vare  uvidende,  drikfældige,  uhæderlige  og  mis- 
troiske imod  ham,  som  var  en  Englænder  og  talte  et  andet 
Sprog  end  de;  Owens  Kompagnoner  havde  kun  kjøbt  New- 
Lanark  for  Indtægtens  Skyld  og  vare  aldeles  ikke  tilbøjelige 
til  at  indlade  sig  paa  filanthropiske  Experimenter.  Alle 
Owens  Forandringer  bleve  derfor  modtagne  med  Mistro  baade 
fra  oven  og  fra  neden;  thi  Arbejderne  troede,  at  han  vilde 
berige  sig  paa  deres  Bekostning,  og  Kompagnonerne  bade 
ham  stadig  om  ikke  at  sætte  sine  vidtflyvende  Planer  i  Værk. 

Man  modarbejdede  ham  derfor  paa  alle  Punkter,    og  alle  de 
Fordomme  og  slette  Vaner,  som  han  vilde  besejre  og  udrydde, 
bleve  haardnakket  forsvarede  og  bibeholdte.     Det  saa  serge- 
lig ud  med  Virkeliggjorelsen  af  hans  menneskekj ærlige  Planer, 
da  et  heldigt  Tilfælde    kom    ham    til  Hjælp.    I  Aaret  1806 
lukkede  de  Forenede  Stater  paa  Grund  af  nogle  diplomatiske 
Differentser  deres  Havne  for  Englænderne,  hvorved  den  en- 
gelske  Bomuldshandel  jøjeblikkelig   standsede.    Eaaproduktet 
blev  saa  kostbart,  at  de  engelske  Fabrikanter  enten  maatte 
standse   Arbejdet   eller   opkjobe  Bomulden   til  de  opskruede 
Priser    og    forarbejde    den    med   saa   stort   Tab ,    at    det 
vilde   have   ødelagt   dem,    dersom   Havnene   efter  kort  Tids 
Forleb  atter  bleve  aabnede.    Owen  besluttede  sig  under  disse 
Omstændigheder  til  at  standse  Arbejdet,  men  for  ikke  at  lade 
Arbejderne  i  Stikken  ved   at  give  dem  Afsked  udbetalte  han 
dem  deres  fulde  Lønning  for  at  holde  Maskinerne  rene  og  i 
god   Orden.     I  fire  Maaneder   vare   de   amerikanske  Havne 
lukkede,   og  i  denne  Tid  udbetalte  Owen  syv  Tusinde  Pund 
Sterling  i  Arbejdsløn.     Derved  vandt  han  Folkenes  Hjerter, 
og  som  Følge  deraf  kunde  han  i  Fremtiden  med  langt  større 
Held   indvirke    paa   dem.     For  at  forebygge  Tyveri  indførte 
han  et  sindrigt  Tælleapparat;    for   slet  Opførsel   satte   han 
større   eller  mindre  Pengestraffe,   medens  god  Opførsel  blev 
belønnet  med  Befordring.    I  Indledningen  til  sin  Selvbiografi 
siger  Owen  rigtignok,   at  man  kan   regere  Menneskeslægten 
uden  nogen  som  helst  Anvendelse  af  Strafiemidler  og  blot  ved 
Kjærlighed  og  Barmhjertighed,    som    efter   hans  Mening  ere 
de    eneste    rette  Opdragelsesmidler,    men    hans    egen  Praxis 
stemmede  ikke  overens  med  denne  skjønne  Theori,  al  den  Stund 
han  baade  anvendte  Pengebøder  og  moralsk  Tvang  mod  Ar- 
bejderne i  New-Lanark,  ja  han  dikterede  endog  Pengebøder 
for   Drukkenskab    og   sexuelle   Udsvævelser,    for   hvilke    dog 
ellers   de   fleste  Regeringer   lukke  -Øjnene.     Paa  den  anden 
Side  maa  man  jo  vistnok  indrømme,  at  Forholdene  paa  New- 
Lanark  vare  noget  exceptionelle   og  derfor  nok  kunde  tillade 

særegne  Forholdsregler.  En  af  disse  var  den  saakaldte  « stille 
Formaner«,  et  Instrument,  ved  hvilket  han  vilde  sikre  sig 
Arbejderens  gode  Opførsel  i  Almindelighed.  Det  bestod  af 
et  firkantet  Stykke  Træ,  som  var  to  Tommer  langt  og  én 
Tomme  bredt  og  tykt.  Den  ene  Side  var  sort,  den  anden 
blaa,  den  tredje  gul  og  den  fjerde  hvid.  Ved  Siden  af 
hver  Arbejder  var  nu  et  saadant  Instrument  ophængt  paa  et 
iøjnefaldende  Sted,  saa  at  Owen,  naar  han  blot  gik  igjennem 
Arbejdsstuen,  med  ét  Blik  kunde  se,  hvorledes  Arbejderen 
havde  opført  sig  den  foregaaende  Dag.  Farverne  havde 
nemlig  forskjellig  Betydning:  sort  betød  "slet«,  blaat  »gan- 
ske godt'),  gult  «godt'>  og  hvidt  cudmærket«,  og  den  Side, 
som  blev  vendt  fremad,  angav  Karakteren.  Tilmed  førte 
Owen  selv  Opførselsbøger  for  hver  Afdeling  af  Arbejderne,  og 
heri  bleve  den  « stille  Formaners«  Udsagn  indførte,  for  at  han 
efter  Aarets  Forløb  nøjagtig  kunde  vide,  hvorledes  hver  en- 
kelt Arbejder  havde  opført  sig.  Man  kan  forestille  sig  Owens 
Fryd,  da  han  bemærkede,  at  Sort  lidt  efter  lidt  fra  at  være 
den  fremherskende  Farve  forvandledes  til  Blaat,  dette  igjen 
til  Gult,  og  det  Gule  i  enkelte  Tilfælde  til  Hvidt. 

Man  vil  maaske  kalde  saadanne  Ting  Besynderligheder; 
men  lige  meget,  de  gjorde  deres  Nytte.  Des  foruden  søgte 
Owen  paa  enhver  Maade  at  befordre  Arbejdernes  materielle 
Velvære,  og  dette  skete  ikke  mindst  derved,  at  han  indkjabte 
Levnetsmidler  og  Drikkevarer,  som  vare  meget  slette  og 
meget  dyre  i  Landsbyen,  til  en  gros  Priser  fra  de  bedste  Fa- 
brikanter og  lod  dem  sælge  til  Arbejderne  —  men  kun  mod 
Kontant  —  for  Indkjøbsprisen.  Det  er  den  samme  Tanke, 
som  senere  er  kommen  frem  i  vor  Tids  talrige  Forbrugsfor- 
eninger, og  de  gode  Følger  viste  sig  snart.  Arbejderne  fik 
bedre  og  sundere  Varer  og  bleve  ikke  ruinerede  af  Kredit- 
systemet, der  har  kostet  saa  mangen  fattig  Mand  hans  time- 
lige Lykke.  Der  blev  fremdeles  oprettet  en  almindelig  Syge- 
og  Alderdomsforsørgelseskasse,  og  for  Børnenes  Opdragelse 
blev  der  sørget  meget  godt.    Børn  under  ti  Aar  fik  slet  ikke 

Lov  til  at  arbejde  i  Fabrikerne,  og  det  er  intet  Under,  at 
hele  Koloniens  sædelige  og  materielle  Tilstand  som  en  Følge 
af  disse  kloge  Forholdsregler  i  kort  Tid  bedredes  meget  be- 
tydelig. 

I  Åaret  1808  døde  Owens  Svigerfader,  der  trolig  havde 
staaet  ved  hans  Side  og  hjulpet  ham  meget  baade  ved  Raad 
og  Modsigelse;  men  fra  dette  øjeblik  kom  han  h\-ppig  i 
Strid  med  sine  Kompagnoner,  og  han  begik  vel  ogsaa  nu  og 
da  Fejl  i  Forvaltningen,  som  Kompagnonerne  ikke  kunde  god- 
kjende.  Blandt  andet  fandt  han  paa  at  oprette  et  »Institut 
for  Karakterens  Uddannelse«,  i  hvilket  han  vilde,  at  Bornene 
tidlig  skulde  udsættes  for  den  gavnlige  Paavirkning  af  god 
Omgang.  Kompagnonerne  vilde  imidlertid  aldeles  ikke  vide 
noget  af  denne  Plan  at  sige,  og  Enden  blev,  at  Owen  løste 
sig  fra  Forbindelsen  med  dem  og  i  Forening  med  nogle  af 
sine  Slægtninge  kjebte  Ejendommen  for  fireogfirsindstyve  Tu- 
sinde Pund.  Men  han  saa  snart,  at  han  var  kommen  fra 
Dynen  i  Halmen.  De  nye  Interessenter  vare  ikke  fornøjede 
med  nogen  Ting.  De  vilde  have  Arbejdernes  Løn  nedsat  og 
Arbejdstiden  forlænget,  og  da  Owen  naturligvis  paa  ingen 
Maade  kunde  gaa  ind  herpaa,  blev  Uenigheden  saa  stor,  at 
Interessenterne  erklærede  at  ville  sælge  New-Lanark  til  den 
Højstbydende.  For  imidlertid  at  faa  Fabriken  for  saa  godt 
Kjøb  som  mulig  udspredte  de  det  Rygte,  at  Owen,  som  var 
en  taaget  Drømmer  og  upraktisk  Filosof,  der  ikke  forstod  sig 
paa  at  bestyre  en  Fabrik,  i  kort  Tid  havde  reduceret  New- 
Lanark  til  dens  halve  Værdi,  og,  tilføjede  de,  det  vilde  glæde 
dem,  om  nogen  vilde  give  fyrretyve  Tusinde  Pund  for  den. 
Men  Owen  lod  sig  ikke  saa  let  kaste  af  Sadlen.  Han  fattede 
den  Plan  at  gjøre  New-Lanark  til  en  filanthropisk  Stiftelse 
uden  merkantile  Formaal,  skrev  en  Brochure  i  denne  Anled- 
ning og  lod  den  omdele  som  Manuskript  til  indflydelsesrige 
Mænd.  Han  havde  Held  med  sig.  En  Del  rige  og  godgje- 
rende  Mænd  vare  villige  til  at  støtte  ham  til  dette  For- 
maals  Fremme,  og  der  blev  stiftet  et  Selskab  paa  syv  Med- 

lemmer,  deriblandt  tre  Kvækere,  for  at  kjøbe  Fabriken  til 
Owen.  Tretten  Aktier,  hver  paa  ti  Tusinde  Pund,  bleve  ud- 
stedte; Owen  havde  allerede  arbejdet  sig  saaledes  i  Vejret, 
at  han  kunde  overtage  de  fem  af  dem  for  sin  Part,  og  da 
Auktionsdagen  kom,  blev  New-Lanark  til  de  tidligere  Inter- 
essenters uhyre  Overraskelse  og  Ærgrelse  tilslaaet  Owen  for 
et  Hundrede  og  fjorten  Tusinde  Pund.  Arbejderne  erfoer 
med  Glæde  denne  Efterretning,  og  da  han  kom  hjem,  spændte 
de  Hestene  fra  hans  Vogn  og  trak  ham  igjennem  den  fest- 
lig oplyste  Landsby  til  ikke  liden  Forskrækkelse  for  de  tre 
Kvækere,  der  fulgte  med  ham  og  ikke  vare  vante  til  slige 
Folkedemonstrationer. 


II. 

Nu  stod  Owen  altsaa  i  Spidsen  for  en  stor  Fabrik,  som 
udelukkende  var  bestemt  til  at  virke  for  Arbejderens  Nytte 
og  Velfærd.  Imidlertid  havde  han  allerede  fer  den  Tid  be- 
gyndt at  føre  sine  Tanker  om  Samfundet  i  Almindelighed  og 
Uddannelsen  af  den  menneskelige  Karakter  i  Særdeleshed 
frem  for  et  større  Publikum,  om  end  ikke  for  Offentligheden, 
idet  han  i  Aarene  1812-13  havde  omsendt  fire  som  Manu- 
skript trykte  Afhandlinger  om  disse  Spørgsmaal  til  Englands 
og  Fastlandets  mest  fremragende  Statsmænd,  Skribenter  og 
Gejstlige  saavel  som  til  en  stor  Del  Regeringer.  Disse  Af- 
handlinger ere  et  altfor  væsentligt  Bidrag  til  Forstaaelsen  af 
Manden  og  hans  Virksomhed,  til  at  de  i  Tavshed  kunne  for- 
bigaas,  og  vi  maa  derfor  kortelig  omtale  dem.  I  den  første 
Afhandling  fremstillede  han  sin  Theori  om  Uansvarligheden. 
« Hvorfra«,  siger  han,  « komme  Menneskenes  legemlige  og 
aandeligeForskjelligheder?  Tilhøre  de  vor  Natur,  eller  skrive 
de  sig  fra  den  forskjellige  Jordbund,  paa  hvilken  vi  ere  fødte? 
Aabenbart  ingen  af  Delene;  de  ere  ene  og  alene  Virkninger 
af  Opdragelsen.  Mennesket  bliver  en  blodtørstig  Vild,  en 
Kannibal  eller  et  højt  civiliseret  Individ,  alt  efter  de  Forhold, 

under  hvilke  han  befinder  sig  ved  sin  Fødsel.  Det  er  derfor 
vigtigt  at  undersøge,  om  vi  have  nogen  Indflydelse  paa  disse 
Forhold,  om  vi  kunne  beherske  dem,  og  om  saa,  i  hvilken 
Grad.  Vi  ville  derfor  engang  tænke  os,  at  vi,  for  at  anstille 
et  Forsøg,  bragte  et  Antal  Bern,  der  vare  fødte  under  lige 
Forhold,  fra  England  til  fjerne  Egne  og  dér  overgave  dem  til 
de  indfødte,  for  at  de  skulde  opdrage  dem.  Resultatet  kan 
ikke  blive  tvivlsomt;  hvorledes  end  deres  Karakterer  monne 
være,  vilde  de  alle  komme  til  at  ligne  hine  Vilde,  iblandt 
hvilke  de  levede.  Paa  samme  Maade  vilde  det  gaa,  dersom 
man  byttede  et  vist  Antal  Kvækerbørn  umiddelbart  efter 
deres  Fødsel  med  et  lignende  Antal,  som  ere  satte  i  Verden 
af  det  liderhge  Pak  i  St.  Giles  i  London,  og  lode  dem  op- 
drage hos  disse  to  Slags  Folk;  thi  det  er  sikkert  nok,  at 
Kvækernes  Børn  vilde  blive  lige  saa  store  Slyngler  som  St. 
Giles's  Befolkning  i  Almindelighed,  medens  St.  Giles's  Børn, 
der  opdroges  hos  Kvækerne,  vilde  blive  lige  saa  maadeholdne, 
gode  og  retskafne  Mennesker  som  disse«.  Det  er  indlysende, 
at  det  uholdbare  i  disse  tilsyneladende  meget  plausible  Theo- 
rier  ligger  i  Owens  Mangel  paa  Blik  for  den  personlige  Fri- 
hed og  Selvbestemmelsesevne  hos  Mennesket;  men  det  er  jo 
netop  ogsaa  paa  dette  Punkt,  at  Ansvarligheden  kan  gjøres 
gældende.  En  slet  Opdragelse  er  altid  en  Undskyldning, 
men  borttager  ikke  Ansvaret;  thi  da  maatte  jo  enhver,  som 
var  opdraget  slet  og  i  slette  Omgivelser,  blive  et  slet  Men- 
neske, hvilket  paa  ingen  Maade  er  Tilfældet;  og  skulde  Op- 
dragelsen og  Forholdene  alene  bære  Ansvaret,  som  Owen 
mener,  hvor  skal  man  da  søge  Forbrydelsens  dybeste  Grund 
i  et  Tilfælde,  hvor  til  Exempel  to  Brødre  ere  aldeles  ens  op- 
dragne og  under  samme  lykkelige  Forhold,  og  dog  bliver  den 
ene  en  Kjeltring  og  den  anden  en  retskaffen  Mand  —  uden 
netop  i  den  personlige  slette  Tilbøjelighed?  Heller  ikke  synes 
han  at  have  Blik  for  den  Indflydelse,  som  den  civiliserede 
Slægtfølges  Kontinuitet  udøver  paa  Barnet,  men  anser  enhver 
Barnesjæl  for  en  i  alle  Henseender  fuldkommen  tabula  rasa. 

hvad  der  umulig  kan  indrømmes  ham ;  thi  ethvert  Barn  fødes 
med  større  eller  mindre  Muligheder,  og  disse  skulle  nok  paa 
,  et  senere  Stadium  vide  at  bane  sig  Vej,  om  end  tillempede 
efter  de  Forhold,  hvori  Mennesket  voxer  op.  Dog  —  vi  over- 
lade den  tænkende  Læser  videre  at  tænke  over  disse  Pro- 
blemer; Historiens  Opgave  er  det  i  ethvert  Tilfælde  ikke.  — 
I  sin  anden  Afhandling  gav  Owen  en  Fremstilling  af 
Forholdene  i  New-Lanark  fra  det  øjeblik,  da  han  kom  dertil, 
og  til  hans  Interessentskab  med  Kvækerne.  Alt  dette  kjen- 
der  Læseren.  I  den  tredje  Opsats  imødegik  han  visse  Lov- 
bestemmelser, som  han  ansaa  for  skadelige,  men  først  og 
fremmest  dem,  som  befordrede  Drukkenskaben.  Han  vilde 
have  Afgiften  paa  brændte  Drikkevarer  forhøjet  saaledes,  at 
Folket  ikke  var  i  Stand  til  at  kjøbe  saadanne;  -Øllet  vilde 
han  derimod  have  nedsat  saaledes,  at  selv  den  fattigste  kunde 
faa  denne  Drik.  Ligeledes  vilde  han  have,  at  Statslotteriet 
skulde  ophøre,  da  det  kun  var  til  at  lokke  uvidende  i  Fæl- 
den med.  Han  angreb  ogsaa  Fattiglovene,  som  under  den 
store  Krig  med  Frankrig  vare  blevne  forandrede  paa  en  uhel- 
dig Maade.  England  producerede  nemlig  ikke  saa  meget  Korn, 
som  det  selv  behøvede,  og  da  Indførselen  i  Krigens  Tid  var 
forbunden  med  store  Vanskeligheder,  blev  Kornet  saa  dyrt,  at 
der  opstod  en  formelig  Hungersnød.  Men  Landmændene  vilde 
hellere  betale  en  høj  Fattigskat  end  forhøje  deres  Arbejderes 
Løn,  fordi  de  mente,  at  den  første  i  Tidens  Løb  lettere  vilde 
blive  reduceret  end  den  sidste,  og  Følgen  heraf  var  naturlig- 
vis, at  de  kraftige  Arbejdere  faldt  Sognet  til  Byrde  og  gjorde 
store  Fordringer  til  Fattigkasserne.  Owen  paastod  nu,  at  paa 
denne  Maade  vilde  flittige,  flinke  og  skikkelige  Folk  komme 
til  at  understøtte  de  dovne  og  uskikkelige,  og  androg  derfor 
paa  Fattigskattens  Ophævelse,  men  han  saa  derved,  som  sæd- 
vanlig, kun  paa  den  ene  Side  af  Sagen  og  glemte,  at  syge. 
Enker  og  faderløse  paa  denne  Maade  vilde  komme  i  en 
meget  sørgelig  Stilling.  End  videre  angreb  han  Kirken  og 
bemærkede,  at  han  ganske  vist  ikke  fuldstændig  vilde  afskaffe 

den,  da  den  var  et  vigtigt  Værktøj  til  Reformers  Gjennem- 
ferelse,  men  visse  Læresætninger,  som  gjorde  den  farlig  og 
paa  samme  Tid  svækkede  den,  maatte  afskaffes.  Endelig 
forlangte  han,  at  man  overalt  i  Landet  skulde  lade  forfatte 
Skemaer  over,  hvor  megen  Arbejdsløn  der  blev  udbetalt  Ar- 
bejderne, og  hvor  mange  af  disse  der  vare  beskæftigede  i  de 
forskjellige  Brancher  —  de  som  intet  Arbejde  havde,  skulde 
Regeringen  skaffe  Beskæftigelse  ved  Veje,  Kanaler,  [Havne  og 
Skibsværfter.  Sluttelig  ytrede  han  i  sin  Qerde  Opsats,^  at  han 
var  i  Besiddelse  af  en  Filosofi,  som  var  i  Stand  til  at  gjen- 
fede  Samfundet,  naar  blot  —  men  dette  er  jo  rigtignok  og- 
saa  en  Betingelse,  som  nærmest  ligner  et  fromt  ønske  — 
Menneskenes  Gemyter  vare  forberedte  til  at  tage  imod  den. 
Det  vil  let  ses,  at  de  fleste  af  Owens  Udtalelser  have 
en  afgjort  revolutionær  Karakter,  og  man  maa  derfor  undres 
over,  at  de  virkelig  bleve  godt  optagne  af  det  aristokratiske 
og  toryistiske  England.  Til  Trods  for  Angrebene  paa  Kirken 
var  Erkebiskoppen  af  Canterbury  meget  indtaget  for  Owens 
Ideer;  Premierministeren,  Lord  Liverpool,  gav  Owen  en  Av- 
diens  og  forsikrede  ham  om  sin  oprigtige  Sympathi,  ja  sendte 
endogsaa  to  Hundrede  Exemplarer  af  Owens  Afhandlinger 
med  gjennemtrukne  Blade  til  de  evropæiske  og  amerikanske 
Regeringer  foruden  til  alle  Universiteter  og  bekj endte  Lærde, 
for  at  man  kunde  gjøre  sine  Bemærkninger.  Mange  af  disse 
Bøger  kom  ogsaa  tilbage  med  den  Bemærkning,  at  man  int^t 
selv  havde  at  indvende  mod  de  Owen'ske  Ideer  —  tvært  imod ; 
men  at  Regeringerne  der  og  der  og  D'hrr.  Dit  og  Dat  aldeles 
ikke  vilde  indlade  sig  paa  dem,  og  Owen  saa  snart,  at  han 
ad  denne  Vej  høstede  smukke  Ord  nok,  men  saare  liden  vir- 
kelig Sympathi.  Imidlertid  havde  hans  Anlæg  i  New-Lanark 
begyndt  at  gjore  nogen  Opsigt.  Den  lille  Arbejderkoloni  var 
voxet  saa  vidt,  at  den  ftildstændig  regerede  sig  selv.  Hus- 
ejerne udvalgte  engang  aarlig  Valgmænd,  der  udvalgte  en 
Edsvorneret  paa  tolv  Medlemmer,  som  engang  om  Ugen  kom 
sammen   med   Fabrikens  Forvalter   og  undersøgte   forekom- 

mende  Tilfælde  af  slet  Opførsel.  Der  herskede  altsaa  ful- 
stændig  «self-government»  paa  Stedet,  og  Indbyggerne  kom 
aldeles  ikke  i  Berøring  med  de  udenfor  staaende  Retsbetjente. 
Befolkningen  var  nu  stegen  til  to  Tusinde,  som  alle  vare  be- 
skæftigede paa  Fabriken,  og  i  Løbet  af  kort  Tid  steg  den 
endnu  noget;  desforuden  var  der  i  Landsbyen  fire  Hundrede 
Børn,  som  bleve  underviste  i  et  »Institut  for  Karakterens 
Dannelse«,  der  havde  nogen  Lighed  med  den  ogsaa  paa  dansk 
Grund  omplantede  Frøbel'ske  Børnehave.  Børnene  bleve  op- 
tagne i  Skolen,  saa  snart  de  kunde  gaa;  ved  Opdragelse  for- 
stod Owen  nemlig  ikke  Undervisning  alene  i  Skolen,  men 
ethvert  Indtryk,  som  man  modtog  lige  fra  den  første  Barne- 
alder, indtil  Karakteren  havde  dannet  sig.  Naar  Børnene 
vare  to  Aar  gamle,  lærte  de  at  danse,  med  det  fjerde  Aar 
lærte  de  at  synge;  senere  bleve  de  indexercerede  paa  mihtær 
Vis  i  Kompagnier,  der  bleve  førte  af  Trommeslagere  og  Pi- 
bere. Desuden  satte  man  deres  Forstand  og  Opfattelsesevne 
i  Bevægelse  ved  forskjeliige  Malerier,  Modeller  og  andre  Gjen- 
stande,  der  befandt  sig  i  Skolestuen.  Børnene,  som  bestandig 
bleve  venlig  behandlede  og  aldrig  behøvede  at  frygte  Straf 
eller  et  haardt  Ord  af  deres  Lærere,  opførte  sig  beundrings- 
værdig godt,  saa  godt,  at  fremmede  Besøgende  bleve  i  høj 
Grad  overraskede  derved.  Iblandt  notable  Fremmede  kan 
nævnes  den  preussiske  Gesant,  Baron  Hocabi,  som  allerede 
tidligere  havde  sendt  Owens  fire  Afhandlinger  til  Friedrich 
Wilhelm  III;  og  denne  sidste  sendte  en  Skrivelse  til  Owen, 
hvori  han  takkede  ham  og  bemærkede,  at  han  havde  givet  sin 
Indenrigsminister  Paalæg  om  —  saa  vidt  det  lod  sig  gjøre  — 
at  indføre  hans  Opdragelsesmethode  i  Preussen.  Ogsaa  den 
østerrigske  Gesant,  Fyrst  Esterhazy,  Hertugerne  af  Kent,  York 
og  Sussex  kom  til  New  -  Lanark ,  ja  selv  den  senere  Kejser 
Nikolaus  af  Rusland,  som  dengang  var  Storfyrste,  besøgte 
Institutet  og  blev  saa  henrykt  over  Owens  Virksomhed,  at  han 
indbød  ham  til  Rusland  og  bad  ham  tage  to  Millioner  af  Englands 
overtallige  Befolkning  med  sig  for  at  gjennemføre  sine  Ideer 

i  Rusland  efter  en  stor  Maalestok!    Derpaa  kunde  Owen  dog 
ikke  indlade  si^. 

Indtil  nu  var  alt  gaaet  lykkeligt  for  Reformatoren,  og 
alle  de  Hindringer,  der  havde  mødt  ham  paa  hans  Vej,  havde 
snarere  bidraget  til  at  skærpe  hans  Energi  end  lamme  den: 
Alt  var  lykkedes  ham.  Han  var  bleven  rig  og  beremt,  og 
hans  Held  paa  New-Lanark  havde  gjort  umaadelig  Opsigt  i  Eng- 
land, saa  meget  mere,  som  der  ellers  i  Landet  herskede  en 
uhyre  Nød.  De  store  Krige  med  Frankrig  vare  endte  med 
Napoleons  Fald  (1815),  men  Velstanden  var  ikke  vendt  til- 
bage med  Freden  som  Følge  af  de  mangfoldige  Indskrænk- 
ninger i  alle  Forhold,  de  uhyre  Skatter  og  den  Forvirring 
overalt ,  som  følge  med  den  hurtige  Vexel  af  Krig  og 
Fred,  og  det  kan  derfor  heller  ikke  undre  os,  at  Owen,  der 
troede  at  have  fundet  en  ny  Livselixir,  som  kunde  kurere 
alle  fysiske  og  moralske  Daarligheder  i  Samfundet,  tænkte 
paa  at  træde  frem  paa  en  større  Skueplads  end  New-Lanarks 
stille  Skygger,  en  Plan,  hvortil  ikke  alene  hans  utrættelige 
Virksomhed,  men  ogsaa  hans  Ærgjerrighed  og  velvillige  Sinde- 
lag ansporede  ham.  Han  mente  endelig,  at,  naar  det  var 
lykkedes  ham  at  løfte  en  Landsby,  som  han  havde  fundet  i 
Elendighed,  Svineri  og  Usædelighed,  til  en  velhavende  og 
sædelig  Tilstand,  vilde  det  heller  ikke  falde  vanskeligt  at  gjare 
det  samme  i  det  store.  Men  han  glemte,  at  Forholdene  i 
New  -  Lanark  vare  ganske  særegne ,  ikke  mindst  af  den 
Grund,  at  Kolonien  stod  under  en  af  den  Tids  dygtigste 
og  talentfuldeste  Fabrikanters  Overbestyrelse,  at  denne  Fa- 
brikant raadede  over  en  meget  betydelig  Kapital,  og  endelig 
at  alt  Udbytte,  der  oversteg  fem  Procent  af  Anlægskapitalen, 
blev  anvendt  til  bedste  for  Arbejderne.  Havde  de  øvrige 
Fabrikanter  villet  handle  ligesom  Owen  og  tænkt  lige  saa 
meget  paa  at  gavne  deres  Arbejdere  som  paa  at  mele  deres  egen 
Kage,  kunde  Sagen  let  have  været  ført  igjennem,  men  Owen 
troede  slet  ikke,  at  Grunden  til  hans  Kolonis  Blomstring  laa 
i  denne  Omstændighed,  men  derimod  i  et  Princip,  som  havde 

Gyldighed  overalt  og  kunde  gjennemferes  overalt,  i  en  hidtil 
ukjendt  Sandhed,  som  Regeringen  blot  behøvede  at  lære  at 
kjende  for  strax  at  adoptei-e.  Sagen  er  den,  at  Owen  i  en 
stor  Del  af  sit  Liv  havde  levet  mellem  Folk,  som  dels 
stode  under  ham  og  dels  ikke  stode  i  aandelig  Niveau  med 
ham,  saa  at  de  kunde  imødegaa  hans  fejlagtige  Theorier,  og 
heri  maa  Grunden  søges  til  hans  uhyre  Selvtillid,  som  intet 
kunde  rokke;  ja,  hans  Held  havde  gjort  ham  saa  sikker  i  sin 
Sag,  at  han  erklærede  gjerne  at  ville  sætte  sin  Ære,  sin 
Formue,  sit  Liv  til  for  at  bane  Vejen  for  Menneskehedens 
Lykke,  naar  han  blot  maatte  gjøre  Forsøget. 

Men  allerede  det  første  Forsøg,  som  han  gjorde  udenfor 
sin  Koloni,  mislykkedes  og  kunde  have  vist  ham,  at  der  i 
den  store  Verden  kom  ganske  andre  Lidenskaber  i  Bevægelse 
end  indenfor  New  -  Lanarks  Omraade.  Han  sammenkaldte 
nemlig  i  Glasgow  et  stort  Møde  af  alle  Skotlands  Fabrikanter 
og  foreslog  her,  at  man  skulde  rette  to  Anmodninger  til 
Ministeriet,  den  ene  om  at  faa  Bomuldsafgiften  afskaffet,  den 
anden  om  at  forbedre  Fabrikarbejdernes  Stilling  i  Alminde- 
lighed og  afkorte  deres  Arbejdstid.  Det  første  Forslag  gik 
glat  nok  igjennem,  men  det  sidste  blev  meget  unaadig  op- 
taget af  de  gjæve  Fabrikanter,  og  det  var  jo  slet  intet  Un- 
der —  fra  deres  Standpunkt! 


I  Aaret  1816  fremtraadte  Owen  i  London,  hvor  han 
allerede  havde  skaffet  sig  mange  Venner  ved  sine  tidligere 
nævnte  fire  Afhandhnger.  Nøden  var  dengang  saa  stor,  at 
de  højere  Klasser  vare  alvorlig  betænkelige  og  ivrig  plejede 
Eaad  om,  hvad  der  var  at  gjøre  for  at  lindre  den.  Iblandt 
andet  blev  der  i  denne  Anledning  afholdt  en  stor  Forsamling 
i  « City  of  London  Tavern»  under  Hertugen  af  York's  Forsæde. 
Her  var  Owen  tilstede  tilligemed  en  Mængde  ansete  og  for- 
nemme Mænd,  og  da  en  Mængde  Talere  havde  drøftet  Spørgs- 


Robert  Owen.  227 

maalet  pro  &  contra  uden  at  kunne  blive  enige,  traadte  Owen 
frem.  Han  erklærede,  at  Hovedgrunden  til  Neden  var  at 
sege  i  de  Forhold,  som  Krigen  med  Frankrig  havde  fremkaldt. 
Krigen  havde  været  en  stor,  umættelig  Kunde  for  Landmænd, 
Fabrikanter  og  andre  Producenter,  og  mange  vare  i  denne 
Tid  blevne  hovedrige.  Ved  Fredsslutningen  var  nu  imidlertid 
denne  Kunde  død,  og  Priserne  vare  faldne  i  samme  Forhold, 
som  Efterspørgslerne  aftoge.  Saa  langt  var  Owens  Betragtning 
utvivlsomt  rigtig,  men  han  havde  Uret,  naar  han  videre  mente, 
at  Ondet  ikke  var  forbigaaende,  men  dybt  rodfæstet  og  per- 
manent. Han  vilde  ikke  tro,  at  det  kom  an  paa  at  hjælpe 
den  arbejdende  Klasse  ud  over  den  for  Haanden  værende 
Nød ,  men  han  fastholdt ,  at  Industriens  Udvikling  be- 
standig arbejdede  hen  til  at  formindske  Efterspørgslen  efter 
Arbejdere  og  trykke  Arbejdslønnen  ned  til  det  mindst  mu- 
lige, og  at  dette  vilde  blive  ved,  indtil  hele  Samfundet  gik 
til  Grunde  i  en  almindelig  Opstand  af  de  lavere  Klasser. 
Overfor  en  begyndende  Maskinindustri  maatte  Owen  kunne 
synes  at  have  Eet,  idet  Maskinerne  ganske  vist  gjøre  en  Del 
Arbejdere  overflødige,  men  de  sidste  tresindstyve  Aars  Erfa- 
ringer have  vist  Uholdbarheden  af  hans  Doktrin,  idet  Maski- 
nerne have  gjort  Produkterne  billigere,  derved  fremmet  Om- 
sætningen, forstørret  Forbruget  og  derved  skaffet  et  langt  større 
Antal  Arbejdere  Beskæftigelse  end  tidligere.  Men  i  det  Øje- 
blik, Owens  Udtalelser  fremkom,  gjorde  de  uhyre  Opsigt,  og 
han  blev  anmodet  om  at  udkaste  en  Plan  til  at  afhjælpe 
Nøden.  Han  efterkom  Opfordringen  og  forelæste  i  den  næste 
Forsamling  sit  Forslag,  der  gik  ud  paa,  at  hele  England 
skulde  deles  i  Stykker  paa  tusinde  Dages  Pløjeland;  at  der  i 
hvert  saadant  Distrikt  skulde  bygges  Landsbyer  i  Form  af 
Parallelogrammer;  at  disse  skulde  forsynes  med  Bygninger  og 
Eedskaber  til  Agerbrug  og  Industri;  at  hver  Landsby  skulde 
have  tusinde  Indbyggere,  som  skulde  bearbejde  Jorden  og 
derved  tjene  deres  Livsophold,  og  at  der  øjeblikkelig  skulde 
anlægges  Skoler   for  Smaabørn    til  Karakterens  Uddannelse. 

Man  kan  ikke  undre  sig  over,  at  Forsamlingen  efter  at  have 
hørt  denne  Plan  svarede  Owen,  at  den  ikke  saa  sig  i  Stand 
til  nærmere  at  drøfte  et  Forslåg,  "Som  var  saa  nyt  i  Prin- 
cipet,  og  som  i  sin  Udførelse  fordrede  saa  overordentlig  store 
nationale  Forandringer').  Derimod  raadede  man  Owen  til  at 
henvende  sig  til  et  Underhusudvalg,  som  netop  dengang  var 
sammensat  for  at  raadslaa  om  en  Forandring  i  Fattiglovgiv- 
ningen, og  dette  Raad  fulgte  Owen;  men  efter  to  Dages 
Kaadslutning  om,  hvor  vidt  man  skulde  give  ham  Foretræde 
eller  ikke,  begik  man  den  uhyre  Fejl  at  bestemme  sig  for 
det  sidste.  Følgen  var  den,  at  Owen  hævnede  sig  ved  i  et 
Blad  at  indrykke  « Robert  Owens  Examination,  som  ikke  er 
foretagen  af  Underhusets  Komité«,  og  dertil  knytte  den  Be- 
mærkning, at,  dersom  man  kunde  faa  en  Beretning  om  De- 
batten, vilde  man  faa  en  glimrende  Illustration  til  de  højere 
Klassers  Sammensværgelse  mod  de  lavere  Stænders  naturlige 
og  lovmæssige  Rettigheder. 

Større  Held  havde  Owen  i  sine  Bestræbelser  for  at  for- 
bedre Arbejdernes  StilUng  i  Almindelighed.  Han  paastod,  at 
de  i  Henseende  til  Sundhed,  Næring  og  Klæder  vare  værre 
stillede  end  Negerslaverne.  Børn  paa  fem  Aar  maatte  daglig 
arbejde  indtil  femten  Timer  i  Fabrikerne  og  bleve  pryglede 
til  Arbejdet,  naar  de  segnede  af  Mathed.  Allerede  i  Aaret 
1815  havde  Owen  i  Glasgow  forsøgt  at  sætte  en  Stopper  for 
denne  Elendighed,  og  i  1816  forsøgte  han  at  overtale  Rege- 
ringen til  at  tage  denne  Sag  i  Haand.  Ministeriet  erklærede, 
at  det  selv  ikke  kunde  indbringe  et  saadant  Lovforslag,  men 
det  skulde  gjerne  støtte  Sagen,  naar  en  anden  vilde  indbringe 
det,  og  som  Følge  af  dette  Løfte  søgte  Owen  nu  at  stemme 
de  indflydelsesrigeste  Parlamentsmedlemmer  gunstig  for  sin 
Ide;  den  mest  bekjendte  af  dem.  Sir  Robert  Peel  (Fader  til 
den  i  1850  afdøde  Statsmand  af  samme  Navn),  som  selv  var 
en  stor  Fabrikant  og  stod  sig  godt  baade  med  Underhus  og 
Regering,  lovede  at  indbringe  Billen;  men  det  varede  fire 
Aar,   førend  Billen  blev  til  Lov.     De   theoretiske  National- 

akonomer  kunde  ikke  finde  sig  i  Regeringens  Indblanding  i 
Forholdet  mellem  Arbejdere  og  Farikherrer,  og  de  i  Under- 
huset siddende  Medlemmer  af  denne  sidste  Klasse  erklærede 
meget  koldblodig,  at  det  aldeles  ikke  kunde  skade  et  Barn 
at  arbejde  Qorten  eller  sexten  Timer  daglig  i  et  stærkt  op- 
hedet Lokale!  Owens  store  Held  paa  New-Lanark  talte 
imidlertid  her  imod  og  leverede  Hovedargumentet  for  Nytten 
af  en  saadan  Bill,  og  som  Følge  deraf  gjorde  Oppositionen 
sig  al  optænkelig  Umage  for  at  finde  noget  at  udsætte  paa 
dette  Institut.  I  den  Anledning  sendte  man  to  Fabrikanter 
paa  en  Opdagelsesrejse  til  New-Lanark  med  det  Formaal  at 
opstøve  en  eller  anden  Skandale.  Heldigvis  fandt  de  nogle 
Personer,  en  Gejstlig  og  et  Par  gamle  Kjællinger,  der  ansaa 
Owen  for  en  Kjætter  og  Antikrist  og  betroede  Spionerne,  at 
han  engang  i  New-Lanark  havde  holdt  en  Tale,  hvori  han 
havde  prædiket  Forræderi  mod  Stat  og  Kirke,  ikke  at  tale 
om,  at  han  var  lige  saa  høflig  mod  Dissenternes  Præst  som 
mod  Statskirkens  Gejstlige!  Sjæleglade  tiltraadt«  de  to  Fa- 
brikanter Tilbagetoget  til  London  og  bade  om  en  Audiens 
hos  Indenrigsministeren.  Denne  hørte  meget  høflig  paa  dem 
og  lod  dem  derpaa  gaa  med  den  ironiske  Bemærkning,  at 
han  allerede  for  lang  Tid  siden  havde  set  den  berørte  Tale, 
men  at  der  i  denne  hverken  fandtes  noget  oprørsk  eller  for- 
rædersk  Ord!  Billen  fik  kongelig  Stadfæstelse  i  Aaret  1819, 
men  var  rigtignok  undergaaet  en  betydelig  Modifikation  paa 
sin  Vandring  i  Pariamentet.  Owen  havde  nemlig  villet  ind- 
skrænke Arbejdstiden  til  ti  Timer  daglig  og  udelukke  alle 
Børn  under  tolv  Aar  fra  Fabrikerne,  indføre  en  tvungen  Un- 
dervisning for  dem,  førend  de  kom  der,  og  udvide  Lovens 
Bud  ogsaa  til  Hør-,  Uld-  og  Silkemanufakturerne,  men  dette 
lykkedes  ham  ikke.  Ikke  desto  mindre  gjorde  Loven,  som 
den  forelaa,  sin  store  Nytte  og  blev  senere  fuldstændiggjort 
ved  Titimers billen  og  flere  andre  Forholdsregler,  og  selv  om 
Owen  intet  videre  havde  kunnet  gjøre,  havde  han  dog  ved  at 
begynde  Agitationen  til  Gunst  for  Fabrikarbejderne   fortjent 

ikke  alene  den  arbejdende  Klasses,   men  hele  Efterverdenens 
Anerkjendelse  og  Taknemlighed. 

I  Avgust  Maaned  1817  holdt  Owen  et  stort  «Meeting»  i 
« City  of  London  Tavern » ,  hvor  han  forelagde  sine  Forslag 
til  Beskæftigelse  af  dem,  som  vare  uden  Arbejde,  for  en 
hovedsagelig  af  de  lavere  Stænder  bestaaende  Forsamling. 
Nøden  i  Landet  var  endnu  lige  stor;  Handelen  stod  stille, 
Kornmagasiner  og  Varehuse  vare  overfyldte,  men  Priserne 
saa  lave ,  at  de  næppe  dækkede  Transportomkostnin- 
gerne. Agerdyrkerne  og  Fabrikarbejderne  vare  uden  Be- 
skæftigelse, en  daarlig  Høst  gjorde  Nøden  endnu  føleli- 
gere ,  og  det  er  derfor  ikke  underligt ,  at  Owens  Ideer 
fandt  villige  Tilhørere  blandt  denne  Forsamling,  men  for 
at  gjøre  sine  Anskuelser  bekjendte  i  hele  Landet  anvendte 
han  i  Løbet  af  faa  Maaneder  sexogtredive  Tusinde  Rdl.  dels 
til  at  kjøbe  sig  Pressens  Bistand,  dels  til  Indkjøb  af  saadanne 
Blade,  som  indeholdt  udførlige  Beretninger  eller  Artikler  om 
hans  Forslag.  Disse  Blade  lod  han  sende  rundt  i  hele  Lan- 
det, og  Brevkasserne  vare  saaledes  overfyldte  med  dem,  at 
Posterne  bleve  nødte  til  at  afgaa  tyve  Minutter  senere  end 
sædvanlig.  Owen  var  paa  dette  Tidspunkt  den  populæreste 
Mand  i  hele  England,  og  hans  Forslag  fandt  en  saadan  Gjen- 
klang  hos  den  hungrige,  urolige  og  paa  Omvæltninger  pøn- 
sende Folkemasse,  at  Regeringen  begyndte  at  blive  forskræk- 
ket; Lord  Liverpool,  som  dengang  var  Førsteminister, 
rettede  i  den  Anledning  det  betegnende  Spørgsmaal  til  Owen, 
«oiii  man  ikke  kunde  gjøre  noget  for  hani» ;  men  Owen  forstod 
eller  vilde  ikke  forstaa  Meningen  med  dette  Spørgsmaal  og 
svarede  blot,  at  han  var  aldeles  tilfreds,  naar  man  blot  vilde 
tillade  ham  at  nævne  de  indflydelsesrigeste  Ministre  som 
Medlemmer  af  det  Udvalg,  han  vilde  sammensætte  for 
at  raadslaa  om  den  herskende  Nød  og  de  bedste  Midler  til 
at  afhjælpe  den.  Dette  Forlangende  indrømmede  Førstemini- 
steren, og  den  21de  Avgust  1817  holdt  Owen  et  nyt  •Mee- 
ting«,   som   han   selv   kalder   for   «evig  berømt  i  Historiens 

Aaibøger«.  «Da  jeg  gik  til  dette  Møde«,  siger  han,  »var 
jeg  den  populæreste  Mand  i  hele  den  civiliserede  Verden  og 
havde  den  største  Indflydelse  paa  Ministeriets  og  Regeringens 
betydeligste  Medlemmer.  Jeg  gik  til  det  med  den  Beslutning 
med  ét  Slag  at  knuse  hele  denne  Popularitet«.  Hidtil  havde 
Owen  nemlig  tiet  med  eller  i  ethvert  Tilfælde  udtalt  sig 
temmelig  maadeholdende  om  Religionen.  I  New-Lanark  lod 
han  paase,  at  alle  handlede  i  Overensstemmelse  med  Reli- 
gionens Væsen  og  ikke,  saaledes  som  Verden  opdrages  til  at 
handle,  det  vil  sige,  overse  Religionens  Væsen  og  Indhold  og 
ofre  Kræfterne  og  Talenterne  paa  det,  som  er  værre  end  dens 
Skygge,  Sektvæsenet,  og  for  at  undgaa  de  Ubehageligheder, 
som  altid  ere  forbundne  med  at  indføre  en  bestemt  Troslære 
i  Skolen ,  lod  han  Børnene  i  New  -  Lanark  kun  læse  saa- 
danne  Bøger,  som  indeholdt  de  af  den  kristelige  Religions  For- 
skrifter, hvori  alle  Sekter  vare  enige.  Det  vil  med  andre 
Ord  sige,  at  Owen  hyldede  den  kristelige  Moral,  løsrevet 
fra  dens  Dogmatik,  og  i  den  Retning  er  han  intet  mindre 
end  original. 

Paa  Mødet  den  21de  Åvgust  gik  han  imidlertid  endnn 
videre.  «Et  vigtigere  Spørgsmaal  er  aldrig  forelagt  Menne- 
skebørn«, sagde  han;  »hvem  kan  besvare  det,  selv  om  han 
gav  sit  Liv  derfor?  Hvorfor  ere  talløse  Millioner  af  vore  Med- 
skabninger fra  Slægt  til  Slægt  faldne  som  Ofre  for  Uvidenhed, 
Overtro,   aandelig   Fornedrelse    og  Elendighed?     Hvorfor  er 

Verden  nedsunken  i  Vildfarelse  og  Forbrydelse? Jo, 

mine  Venner,  I  ere  blevne  forhindrede  fra  at  lære  den  sande 
Lykke  at  kjende  ved  de  Vildfarelser,  de  grove  Vildfarelser, 
som  ere  forbundne  med  Grundprincipet  for  alle  de  Religioner, 
der  endnu  ere  forkyndte  for  Menneskeheden,  og  saaledes  er 
det  gaaet  til,  at  Mennesket  er  blevet  det  mest  inkonsekvente 
og  ulykkelige  Væsen,  som  er  til!  Ved  disse  religiøse  Vild- 
farelser er  han  bleven  et  svagt,  uselvstændigt  Dyr,  en  rasende, 
bigot  Fanatiker  eller  en  væmmelig  Hykler,  og  skulde  disse 
Egenskaber  forplantes  ikke  alene  til  de  Landsbyer,   jeg  har 

foreslaaet,  men  ogsaa  til  Paradiset,  saa  vilde  der  intet  Para- 
dis være  mere»! 

Denne  Tale,  der  indeholdt  en  Mængde  lignende  Kraftud- 
tryk, blev  modtaget  med  stort  Bifald  af  Forsamlingen.  — 
« Sejren  er  vunden«!  raabte  Owen;  «naar  Sandheden  engang 
er  oifentlig  udtalt,  er  den  almægtig!«,  og  i  den  stolte  Fjølelse 
af  at  have  givet  Religionen  Dødsstødet  opgav  han  baade  den 
ovennævnte  Undersøgelseskomite  og  Mønsterlandsbyerne;  men 
med  dette  Udfald  mod  Eeligionen  var  Owen  tabt  for  Eng- 
land —  her  kunde  han  ikke  mere  blive.  Og  om  end  skjønt 
alle  hans  Venner  dengang  fordømte  denne  dristige  Handling, 
betragtede  Owen  den  dog  som  det  vigtigste,  han  i  sit  Liv 
havde  udført,  ja  endnu  i  Aaret  1857  i  sit  87de  Aar  erklærede 
han,  at  den  Dag,  da  han  havde  givet  Bigotteri,  Overtro  og 
alle  falske  Religioner  Dødsstødet,  var  den  betydningsfuldeste 
i  hans  Liv,  og  heri  havde  han  ganske  vist  Ret,  om  end  paa 
en  anden  Maade,  end  han  mente. 

Ikke  længe  efter  Avgustmødet  foretog  Owen  en  Uden- 
landsrejse i  Selskab  med  Genferen  Pietet,  Stifteren  af  «Bi- 
bliotheque  universelle«  og  en  berømt  Naturforsker.  Pietet 
havde  været  paa  New-Lanark  og  indbudt  Owen  til  Genf,  og 
den  berømte  Socialist  blev  i  det  hele  modtaget  med  Udmær- 
kelse paa  Fastlandet,  hvor  man  var  noget  mere  tolerant  i 
religiøse  Sager  end  i  England.  At  han  ved  denne  Lejlighed 
lærte  en  stor  Del  af  Tidens  berømte  Mænd  at  kjende,  er  en 
Selvfølge.  I  Paris  traf  han  Louis  Philippe,  dengang  Hertug 
af  Orleans,  Alexander  Humboldt,  la  Place,  Cuvier  og  flere;  i 
Genf,  hvorhen  han  fulgte  Pietet  fra  Paris,  lærte  han  Sismondi, 
Pestalozzi  og  Fellenberg  at  kjende  og  omgikkes  meget  med 
den  førstnævnte.  Ved  et  Middagsselskab  i  Frankfurt  am 
Main  traf  han  sammen  med  Gentz*),   til  hvem  han  ytrede, 


Bekjendt  tysk  Publicist ,  ivrig  Fjende  af  Napoleon  I  og  For- 
kæmper for  den  fuldstændige  Reaktionspolitik,  som  gjorde  sig 
gjældende  efter  Kejserens  Fald.  Han  stod  i  intim  Forbindelse  med 
flere  af  de  tyske  Hofifer,  der  benyttede  hans  Pen. 

at,  naar  Enighed  traadte  i  Stedet  for  Uenighed,  vilde  alle 
Mennesker  have  nok  at  leve  af,  hvortil  Publicisten  svarede; 
«Ja,  det  vide  vi  meget  godt  altsammen;  men  vi  ville  ikke, 
at  Massen  skal  blive  velhavende  og  uafhængig;  hvorledes  skulde 
man  da  kunne  regere  den?»  —  Ogsaa  til  Aachen  gik  Owen 
for  at  overvære  Fyrstekongressen,  og  gjennem  Lord  Castlereagh 
lod  han  denne  forelægge  tvende  Forslag  om  Forbedring  i 
Arbejdernes  Stilling,  og  han  hørte  siden,  at  disse  Forslag 
vare  noget  af  det  vigtigste,  der  var  fremkommet  ved  denne 
Lejlighed.  Det  er  overhovedet  ganske  mærkeligt,  at  Owen 
med  sin  Retning  aldeles  ingen  Afsky  havde  for  Datidens 
•landsfaderlige«  despotiske  Regeringer;  han  var  aldeles  ikke 
Demokrat,  men  ventede  alt  af  Kabinetterne  og  Aristokratiet. 
Derfor  gik  hans  Hovedbestræbelse  altid  ud  paa  at  gjere  sig 
indflydelsesrige  Mænd  til  Venner  for  gjennem  dem  at  kunne 
indvirke  paa  Regeringerne.  Han  vedblev  at  sende  Petitioner 
til  det  engelske  Parlament,  i  hvilke  han  erklærede,  at  han 
havde  fondet  Aarsagerne  til  Menneskeslægtens  Ulykker,  og 
at  disses  Vedvaren  og  Opher  kun  beroede  paa  øvrighederne; 
han  for  sit  Vedkommende  vilde  forbinde  sig  til  strax  at  sætte 
sine  Theorier  i  Praxis,  og  hans  Planer  vare  hverken  uudfar- 
lige  eller  Dremmebilleder.  Ja  endnu  i  Aaret  1857  henvendte 
han  sig  til  alle  Jordens  Potentater,  men  fortrinsvis  til  Kej- 
serne og  Kongerne  af  østerrig,  Frankrig,  Storbritannien,  Preus- 
sen, Rusland  og  Sardinien,  Sultanen  og  de  forenede  Staters 
Præsident,  som  han  mente  let  kunde  faa  alle  andre  Folks 
Regeringer  til  at  slutte  sig  sammen  med  dem  i  Udførelsen 
af  praktiske  Forholdsregler  til  Arbejdernes  og  hele  Menneske- 
slægtens Vel,  da  der  dengang  herskede  almindelig  Fred. 

Ved  sin  Tilbagekomst  til  New  -  Lanark  blev  Owen  slet 
modtaget.  Hans  Udtalelse  imod  Religionen  havde  i  højeste 
Grad  mishaget  hans  Kompagnoner,  de  tre  Kvækere.  Allerede 
for  lang  Tid  siden  havde  disse  alvorlige  Mænd  set  skjævt  til 
den  megen  Dansen  og  Syngen  i  Børnehaverne;  men  da  Bi- 
bel, Psalme  og  Bønnebøger  ogsaa  kom  til  deres  Ret,   havde 

de  ikke  ytret  noget  videre  derom.  Men  da  Owen  havde  er- 
klæret, at  alt  Ondt  i  Verden  stammede  fra  Religionen,  bleve 
Kvækerne  grebne  af  Forfærdelse  og  ansaa  det  for  deres  hel- 
ligste Pligt  at  redde  de  arme  Børns  Sjæle  ud  af  Fordærvelsens 
Pøl  saa  hurtig  som  mulig.  De  bragte  det  ogsaa  dertil,  at 
Dansen  og  Sangen  bleve  afskaffede,  medens  Psalmesangen  ved- 
blev. Desuden  bleve  alle  mandlige  Individer  over  sex  Aar 
beordrede  til  at  bære  Benklæder  eller  Underbenklæder,  da 
Skotternes  barbenede  Tilstand  forekom  Kvækerne  altfor  kjedelig. 
Ved  disse  og  lignende  Foranstaltninger  blev  Owen  saa  kjed 
af  New-Lanark,  at  han  i  Aaret  1829  fuldstændig  trak  sig 
tilbage  fra  Koloniens  Bestyrelse. 

Imidlertid  havde  Owen  søgt  at  udbrede  sine  Ideer  i  en 
saa  vid  Kreds  som  mulig.  I  1822  eller  23  gjorde  han  en 
Rejse  til  Irland,  som  dengang  var  i  en  meget  bedrøvehg  Til- 
stand. Bønderne  vare  blevne  Tiggere  og  havde  ikke  Midler 
til  at  friste  Livet;  Stadbeboerne  vare  nærved  at  omkomme 
af  Mangel,  Sygdom  og  Snavs,  Kjøbmænd  og  Fabrikanter  havde 
mistet  alt  undtagen  Haabet;  de  Gejstlige  fik  ingen  Tiende  og 
imødesaa  Hungersdøden ;  Grundejerne  fik  ingen  Leje  af  deres 
Ejendomme;  de  filanthropiske  Damer  vare  fortvivlede,  fordi 
det  syntes,  som  om  deres  Bestræbelser  snarere  forøgede  end 
formindskede  Nøden;  Kvinder  bade  om  Arbejde  for  to  Pence 
om  Dagen,  og  stærke  Mænd  ansaa  sig  for  lykkelige,  naar  de 
kunde  tjene  otte  Pence  om  Dagen;  de  mere  formuende  Folk 
gjorde  deres  bedste  for  at  afhjælpe  N^den,  men  saa  sig  nød- 
sagede til  at  barrikadere  deres  Huse  for  ikke  at  blive  plyn- 
drede, som  om  de  vare  i  et  fjendtligt  Land.  Men  paa  den 
anden  Side  lod  det  sig  ikke  nægte,  at  Jorbunden  var  forbav- 
sende frugtbar.  Klimaet  godt.  Floderne  herlige,  Havnene  for- 
træffelige og  Produktionsevnen  uhyre.  Hvem  havde  da  Skyl- 
den for  Elendigheden?  Adelen  og  Grundejerne?  Nej!  De 
producerende  Klasser?  Nej!  Hverken  Arbejdere  eller  Kapi- 
talister. Owen  paastod,  at  Systemet  maatte  være  forkert,  og 
hans  Hjælpemiddel  var  derfor  det  samme,    som   han  havde 

foreslaaet  i  London:  Mønsterlandsbyer  i  Form  af  Parallelo- 
grammer, spartansk  Opdragelse,  Anvendelse  af  Spaden  i  Stedet 
for  Ploven  til  Jordbundens  Dyrkning.  Han  afholdt  flere 
store  Forsamlinger  i  Dublin,  og  skjont  han  ikke  fik  delt  Ir- 
land i  de  foronskede  Parallelogrammer,  fik  han  dog  oprettet 
et  "hibernisk  filanthropisk  Selskab  til  Lindring  af  Nåden«, 
til  hvis  Kasse  han  selv  gav  tusinde  Pund  Sterling. 

I  England  havde  imidlertid  adskillige  indflydelsesrige  Per- 
soner, der  havde  Interesse  for  Owens  Planer,  skudt  betydelige 
Summer  sammen  for  at  faa  oprettet  en  Mønsterlandsby  i  Form 
af  et  Parallelogram.  Først  vilde  Owen  have  750,000  Pund 
derfor,  derpaa  vilde  han  nøjes  med  250,000,  og  endelig  er- 
klærede han  sig  tilfreds,  naar  man  vilde  give  ham  50,000 
Pund  Sterling.  Men  førend  man  havde  begyndt  at  anlægge 
Landsbyen,  begav  Owen  sig  til  de  Forenede  Stater  (1826). 
I  England  vare  Grundejendommene  nemlig  saa  kostbare,  at 
det  ikke  kunde  nytte  at  tænke  paa  at  anlægge  en  Mønster- 
landsby af  egne  Midler;  og  naar  andre  skjøde  Penge  til,  vilde 
de  naturligvis  ogsaa  have  et  Ord  med  at  sige  om  Anlæget, 
og  dette  kunde  Owen  selvfølgelig  ikke  finde  sig  i,  al  den  Stund 
han  hele  sit  Liv  igjennem  havde  hadet  Modsigelse;  derfor 
fattede  han  den  Plan  at  kjabe  et  Stykke  Land  i  Amerika, 
hvor  Jorden  endnu  var  billig,  og  anlægge  en  Mønsterlandsby 
ganske  efter  sit  eget  Hoved.  Saa  kjøbte  han  da  i  Staterne 
Indiana  og  Illinois  tredive  Tusinde  Dages  Pløjeland,  befolket 
af  en  sex-syv  Hundrede  tyske  religiøse  Sværmere,  som  havde 
nedsat  sig  her  for  en  otte-ni  Aar  siden  for  at  fly  bort  fra 
den  onde  Verden,  Det  var  lutter  alvorlige,  melankolske  Folk, 
som  havde  en  sand  Gru  for  Spøg,  og  hos  hvem  Ægteskab 
var  saa  sjeldent,  at  der  i  tre  Aar  kun  havde  fundet  én  (!)  Vielse 
Sted  mellem  dem.  Byen,  som  de  havde  anlagt  ved  Bredderne  af 
Floden  Wabasch,  kaldte  de  Harmonia  og  sig  selv  Harmoniter. 
De  levede  fuldstændig  kommunistisk;  de  arbejdede  meget 
flittig  fra  Solopgang  til  Solnedgang,  producerede  selv  alt, 
hvad  de  behøvede,  med  Undtagelse  af  Kramvarer  af  forskjellig 

Slags,  og  disse  skaffede  de  sig  ved  Bytning  for  deres  over- 
flødige Produktion.  De  solgte  Korn,  Kjod,  Flæsk,  ø\  og 
Vin  til  New-Orleans  og  andre  Byer;  men  da  de  fandt,  at 
den  profane  Verden  rykkede  dem  for  nær,  besluttede  de  at 
gaa  dybere  ind  i  Skovdistrikterne. 

Farend  Owen  befolkede  den  af  Harmoniterne  forladte 
Koloni,  gik  han  til  Washington  for  at  forklare  Regeringen 
sine  Planer.  Ogsaa  her  fandt  han  talrige  og  villige  Tilhorere, 
for  hvem  han  udtalte,  at  Amerikanerhe  gjorde  Fordring  paa 
at  besidde  flere  Fortrin  end  alle  andre  Mennesker,  og  at 
denne  Mening  ganske  vist  ogsaa  var  begrundet;  ikke  desto 
mindre  herskede  der  dog  blandt  dem,  hvor  Lovene  vare  mildere 
og  meget  forstandigere  end  andet  Steds,  saadanne  mærkelige 
Ideer,  som  at  man  til  Exempel  domte  Folk  til  Døden,  fordi 
de  havde  handlet,  som  de  maatte  handle,  og  belønnede  an- 
dre, hvem  man  aldeles  ikke  kunde  tilregne  nogen  Fortje- 
neste; i  det  hele  vare  Belønninger  og  Straffe  bedrøvelige 
Vildfarelser  fra  en  overvunden  Fortid.  Derefter  gik  han  over 
til  at  fordømme  Handelen,  saaledes  som  den  blev  dreven  af 
den  moderne  Verden.  At  kjøbe  billig  og  sælge  dyrt  var 
vanærende  og  fordærveligt;  hele  Handelssystemet  beroede  paa 
en  Skuff"else,  idet  enhver  kun  havde  for  øje  at  tage  saa  megen 
Fordel  som  mulig  af  sin  Nabo,  og  det  nødvendige  Resultat 
af  en  saadan  Fremgangsmaade  var,  at  Flertallet  af  Menne- 
skene vare  fattige  og  elendige,  medens  nogle  faa  vare  rige 
og  mægtige.  Derefter  angav  Owen  det  specifike  Hjælpe- 
middel for  de  forenede  Stater,  et  Hjælpemiddel,  som  i  kort 
Tid  vilde  bedække  hele  Landet  med  Lysthaver  og  Paladser, 
og  erklærede,  at  han  foreløbig  paa  egen  Haand  vilde  grunde 
et  nyt  Samfund  i  Harmonia,  hvis  Formaal  skulde  være  at 
gjøre  alle  dets  Medlemmer  lykkelige.  Dette  vilde  kunne  naas 
ved  Forening  og  Samarbejde,  grundet  paa  Menneskekjærlig- 
hedens  Princip  og  styret  af  et  rigtigt  Kjendskab  til  den 
menneskelige  Naturs  Særegenhed.  Til  en  Begyndelse  vilde 
han   i  Kolonien   optage   baade  Folk   med  Formue   og   uden 

Formue.  De  første  skulde,  naar  de  ikke  havde  Lyst  til  at 
arbejde,  underholdes  imod  at  betale  en  fast  Aarsrente;  ube- 
midlede Folk  derimod  skulde  bruges  i  Fabriker,  Haver,  paa 
Markerne  og  til  Undervisning;  derfor  skulde  de  have  den 
bedste  Næring,  Bopæl  og  Klæder,  som  Samfundet  kunde  skaffe 
til  Veje,  og  man  vilde  sørge  for  dem,  naar  de  bleve  gamle 
og  svagelige.  Alle  Børn  ^kulde  opdrages  i  Fællesskab  saa 
fortrinlig  so«  mulig.  Ved  Slutningen  af  hvert  Aar  skulde 
enhver  Families  Arbejde  og  Udgifter  gjøres  op  og  en  vis 
Sum  godskrives  enhver  af  dem,  da  det  lod  sig  forudsætte,  at 
Samfundets  Indtægter  langt  vilde  overstige  Udgifterne.  Enhver 
kunde,  naar  han  vilde,  gaa  ud  af  Samfundet  og  modtage  det, 
som  var  ham  godskrevet.  Ingen  Forbryder  maatte  taales, 
men  vilde  strax  blive  udstødt;  dog  mente  Owen,  at  en  saa- 
dan  Retfærdighedens  og  Kjærlighedens  Aand  vilde  gjøre  sig 
gjældende  i  Samfundet,  at  en  slig  Haardhed  blev  unødvendig. 
Tillige  havde  Owen  i  Sinde  at  organisere  et  Samfund  af  endnu 
højere  Rang,  som  skulde  stemme  overens  med  den  menne- 
skelige Naturs  Forfatning  i  alle  Retninger;  her  skolde  der 
være  fuldstændig  Lighed  i  Rettigheder  og  Ejendom  — ,  kun 
Alderen  skulde  gjøre  nogen  Forskjel.  I  dette  Samfund  skulde 
ethvert  Onde,  som  eUers  trykkede  Menneskeslægten,  være  af- 
skaffet, og  det  var  derfor  til  at  vente,  at  Medlemmerne  af 
det  nysnævnte  provisoriske  Samfund,  der  havde  Adgang,  vilde 
skynde  sig  med  at  komme.  Idealsamfundet  skulde  have  en 
Forfatning  paa  39  Artikler,  der  nærmere  fastsatte  Bestyrelsen. 
Hovedartiklerne  vare,  at  Antallet  af  Samfundets  Medlemmer 
skulde  være  omtrent  fem  Hundrede  (med  Kvinder  og  Børn), 
og  at  man  skulde  spise  ved  et  fælles  Bord.  Dog  var  det  en 
frivillig  Sag,  om  man  vilde  dette. 

Efter  at  nu  Owen  havde  givet  disse  Forklaringer  i  Was- 
hingten,  rejste  han  tilbage  til  Harmonia  og  begyndte  at  op- 
tage Medlemmer.  I  et  Ojeblik  var  Kolonien  befolket,  og 
Owen  udnævnte  som  Ejer  af  Besiddelsen  en  Styrelseskomité. 
Han  satte  selv  Maskineriet  i  Gang;  Folkene  fortsatte  de  Ar- 


238  Robert  Owen. 

bejder,  som  Tyskerne  havde  forladt,  og  Owen  rejste  videre  i 
de  forenede  Stater.  Da  han  efter  en  Maaneds  Forlob  kom 
tilbage,  fandt  han  alt  i  en  saa  skjøn  Tilstand,  at  han  opløste 
Komiteen  og  anmodede  Harmoniterne  om  selv  at  vælge  en 
Bestyrelse.  Det  skete,  og  næsten  alle  de  gamle  Medlemmer 
bleve  gjenvalgte.  Imidlertid  maatte  Owen  tilbage  til  Skot- 
land, da  han  endnu  ikke  havde  opgivet  Bestyrelsen  af  New- 
Lanark  (se  ovenfor),  og  da  han  tre  Fjerdingaar  efter  gjensaa 
Harmonia,  fandt  han,  at  der  vistnok  hist  og  her  var  fore- 
kommet mindre  Uregelmæssigheder,  men  at  Etablissementet 
dog  i  det  hele  og  store  ikke  lod  noget  tilbage  at  ønske. 
Han  havde  først  bestemt,  at  den  nye  Kolonis  Læretid  skulde 
vare  to  Aar,  for  at  Medlemmerne  kunde  faa  Tid  til  at  lære 
hinanden  rigtig  at  kjende  og  blive  faste  i  Principerne  for  det 
nye  Samfund;  men  da  han  saa,  hvor  ypperlig  alt  stod  til, 
besluttede  han  strax  at  gjore  Kolonien  uafhængig.  Dette 
satte  han  ogsaa  i  Værk,  og  det  gik  da,  som  man  kunde  for- 
mode: Kommunismen  i  sine  fulde  Konsekventser  behagede 
aldeles  ikke  Medlemmerne,  og  man  maatte  tillade  dem  at 
have  Privatejendom.  Men  herved  var  Brechen  skudt  i  Fæst- 
ningen, og  baade  Harmonia  og  de  andre  Kolonier  af  samme 
Slags,  som  rejste  sig  i  Omegnen,  faldt  hurtig  sammen,  da 
det  viste  sig,  at  Individualismen  blandt  Medlemmerne  var 
altfor  stærk  til  at  kunne  se  bort  fra  egne  Interesser  og  blot 
have  Blik  for  Menneskehedens  Lykke  og  Velvære  i  Almin- 
delighed. Owen  søgte  at  dække  og  forklare  denne  Mangel 
paa  Held  derved,  at  han  havde  været  noget  uforsigtig  ved 
Optagelsen  af  Medlemmer;  naar  Forsøget  skulde  lykkes,  maatte 
man  udelukke  alle  egenkjærlige,  dovne,  sorgløse,  umaadeholdne 
og  trættekjære  Individer.  Men  at  ville  grunde  et  Samfund, 
i  hvilket  der  ikke  findes  i  det  mindste  egoistiske  Personer, 
for  at  lade  alle  de  andre  uheldige  Egenskaber  ude  af  Betragt- 
ning, er  en  Kimære,  og  Owen  havde  ved  denne  Tilstaaelse 
indrømmet  Umuligheden  af  at  gjeimemfore  Kommunismeii  af  rent 
psykiske  Grunde  i  den  menneskelige  Natur. 

Allerede  i  Åaret  1828  var  Ny-Harmonia  og  alle  de  om- 
kriDg  liggende  Landsbyer  fuldstændig  desorganiserede;  men  dog 
lod  Owen  sig  ikke  afskrække  fra  at  forfølge  sine  Planer.  Han 
blev  kaldt  til  Mexiko,  hvor  Regeringen  havde  solgt  nogle 
Personer  en  hel  Del  Land,  som  disse  gjerne  vilde  have  be- 
folket paa  Owens  Manér.  Filanthropen  var  strax  rede  og 
begav  sig  paa  Rejsen,  som  han  lagde  om  ad  de  vestindiske 
^er.  Her  blev  han  saa  henrykt  over  Slavernes  Stilling  paa 
Jamaica,  at  han  ejeblikkelig  ansaa  den  for  at  være  noget 
nær  lenneskehedens  Idealtilstand,  ja  han  mente,  at  de  arbej- 
dende Klasser  i  England  og  Irland  maatte  prise  sig  lykkelige, 
om  de  kunde  opnaa  en  saa  lykkelig  Tilværelse!  Denne  Ud- 
talelse er  saare  karakteristisk  for  Owen.  En  Idealist,  der 
tillige  er  Åvtodidakt,  er  i  Reglen  bornert  og  umedgjerlig,  og 
i  intet  Tilfælde  viser  det  sig  klarere  end  her,  hvilke  svage 
Præmisser  han  behøvede  for  strax  at  slutte  apodiktisk.  Han 
tilbringer  et  Par  Dage  paa  Jamaica  i  Selskab  med  et  Par 
Plantere  og  Slaveejere,  som  naturligvis  søge  at  fremstille 
Slaveriet  i  det  skjonneste  Lys  for  ham ;  strax  er  han  paa  det 
Rene  med,  at  Slaveriet  er  at  foretrække  for  Friheden,  og 
mener  herved  at  have  gjort  Menneskeheden  en  stor  Tjeneste. 
Han  saa  ikke,  at  Slaveriet  kun  trives  i  Kraft  af  Despotiet, 
lige  saa  lidt  som  han  nogensinde  synes  at  have  faaet  Øje  for, 
at  alle  hans  kommunistiske  Anlæg  ere  strandede,  saa  snart 
det  kraftige  Eneherredømme,  han  selv  udøvede,  var  borte. 

Saa  gik  Owen  til  Mexiko,  hvor  han  allerede  havde  beredt 
Jordbunden  ved  sine  Skrifter,  og  Republikens  Præsident, 
Victoria,  erklærede,  at  Regeringen  »efter  moden  Overvejelse« 
havde  besluttet  at  overlade  Owen  et  to  Hundrede  engelske 
^Mile  langt  og  halvtresindstyve  Mile  bredt  Stykke  Land  langs 
med  den  amerikanske  Grænse;  man  ventede  blot  Kongressens 
Sammentræden  for  at  faa  dens  Samtykke.  Om  Præsidenten 
har  havt  en  Ræv  bag  øret  og  ønsket  paa  en  billig  Maade 
at  faa  en  Slags  fredelig  Militærgrænse  mod  de  amerikanske 
Fristater  og  de  vestlige  Indianerstammer,  skulle  vi  lade  være 

usagt,  men  det  synes  næsten  saa.  I  ethvert  Tilfælde  fik  han 
ikke  Tid  til  at  se  sin  Plan  virkeliggjort;  thi  en  af  de  mange 
Revolutioner,  der  til  alle  Tider  have  været  et  Kj endetegn  paa 
den  spanske  Race,  gjorde  Ende  paa  Victorias  Præsidentskab, 
og  den  nye  Regering  vilde  ikke  have  noget  med  Owen  at 
bestille. 

Owens  Venner  og  Tilhængere  hjemme  i  Skotland  havde 
imidlertid  ikke  ligget  paa  den  lade  Side,  men  selv  gjort  et 
Forsøg  paa  en  praktisk  Kommunisme.  De  havde  kjøbt  et 
stort  Stykke  Land  i  Nærheden  af  Glasgow  og  besluttet  at  optage 
to  Hundrede  Familier  i  den  Landsby,  som  de  vilde  bygge 
der.  De  Herrer,  som  skjøde  Penge  til,  vilde  selv  intet  have 
med  Bestyrelsen  af  det  hele  at  skaffe,  men  forlangte  blot 
rimelige  Renter  af  deres  Kapital,  hvorimod  de  anlagde  Fa- 
briker, Værksteder  og  saa  videre.  Beboerne  skulde  ikke  bo 
i  særegne  Huse,  men  i  en  eneste  uhyre  Bygning;  alle  Væ- 
relser i  denne  skulde  være  af  samme  Størrelse,  nemlig  otte 
Alen  høje  og  sex  Alen  lange;  Spisesalen  skulde  ved  Skille- 
vægge deles  i  Loger  til  otte  Personer;  desuden  skulde  der 
være  en  Læsestue,  Selskabssal,  Balsal  og  Bibliothek.  Men 
Koloniens  Bestyrer,  Abraham  Comb,  erklærede  snart,  at  hvor 
store  Fordele  end  Samarbejdet  frembød,  maatte  dog  ethvert 
Medlem  føle  Sporen  af  den  individuelle  Fordel,  og  han  fore- 
slog derfor,  at  enhver  skulde  underholdes  af  det  Arbejde,  han 
udførte.  Derved  røg  atter  Kommunismen  i  Lyset;  Kolonien 
var  bleven  grundet  i  1825;  iAaretl828  var  det  hele  opløst, 
Aktionærerne  maatte  sælge  Grunden,  Høsten,  der  stod  paa 
Marken,  Møblerne  og  Værktøjet,  og  det  store  Hus  blev 
nedrevet! 

Da  Owen  vendte  tilbage  fra  Amerika  —  han  havde  paa 
Hjemrejsen  været  i  en  »Fredsmission«  hos  Præsidenten  i  de 
forenede  Stater,  en  Mission,  som  han  selv  tillagde  stor  Be- 
tydning, men  som  i  Virkeligheden  ikke  havde  det  mindste  at 
sige,  da  alle  Udtalelser  vare  i  den  bekjendte  diplomatiske 
Stil  — ,    maatte  han  kunne  se,    at  alle  hans  kommunistiske 

Planer  vare  styrtede  sammen  som  Korthuse;  han  var  en 
gammel  Mand,  men  Mod  og  Arbejdskraft  manglede  ham 
ikke:  han  slog  kun  ind  paa  en  anden  Vej,  der  ganske  vist  ogsaa 
var  ulige  rigtigere.  Han  holdt  Foredrag  for  de  arbejdende  Klas- 
ser og  segte  derved  at  berede  dem  for  de  store  Opgaver,  de 
havde  at  lose,  og  hvis  Virkeliggj øreise  han  endnu  bestandig 
haabede  paa,  og  skjønt  hans  Theorier  vare  de  samme  som 
tidligere,  forandrede  han  dog  sin  Politik.  Han  erkjendte,  at 
Kommuner  af  den  Slags,  som  han  havde  oprettet  i  Amerika, 
ikke  kunde  bestaa  ret  længe  uden  Tvedragt  og  anbefalede 
derfor  kooperative  Selskaber,  i  hvilke  Arbejderne  skulde  slutte 
sig  sammen  for  at  kjøbe  Levnetsmidler  til  en  gros  Priser  og 
fordele  dem  mellem  sig  (Forbrugsforeninger).  Denne  Plan 
var  god,  men  den  strandede  paa  de  londonske  Grossisters 
Ondskab,  idet  disse  bedroge  de  uvidende  Kjobere  saaledes, 
at  den  formentlige  Fordel  blev  til  et  ligefremt  Tab.  Men 
Tiden  har  vist,  at  Ideen  var  rigtig,  og  mangfoldige  Forbrugs- 
foreninger blomstre  nu  rundt  omkring. 

Owens  næste  socialistiske  Foretagende  var  Oprettelsen  af 
•  Arbejderbørser ».  I  Stedet  for  Guld,  Sølv  og  Banknoter 
skulde  man  have  Arbejdsnoter,  som  angave  en  bestemt  Ar- 
bejdsværdi,  og  som  paa  Børserne  skulde  kunne  vexles  med 
den  i  Landet  gjældende  Mønt.  Planen  var  skrækkelig  ind- 
viklet: Først  maatte  enhvers  Arbejde  taxeres;  derfor  fik  han 
ikke  Penge,  men  en  Arbejdsnote,  og  denne  kunde  han  nu 
bringe  til  Arbejdsbørsen  og  faa  Penge  for  den.  Hvorfor  man 
ikke  lige  saa  godt  strax  kunde  give  Manden  hans  Penge,  er 
ikke  let  at  se.  Desuden  var  Taxationen  af  de  Sager,  som 
indkom,  yderst  vanskelig,  og  store  Bedragerier  kunde  gaa  i 
Svang,  for  Exempel  derved,  at  man  indleverede  Ting,  som 
vare  usælgelige,  fordi  ingen  brød  sig  om  dem,  og  de  vare 
gaaede  af  ^Mode  ;  derfor  blev  det  offentliggjort,  at  man  stolede 
paa  Deponentens  Ære  og  Redelighed;  at  den,  som  forsøgte 
at  bedrage  Børsens  Personale,  ikke  alene  vilde  komme  til  at 

lide  under  det  selv,  men  at  han  ogsaa  vilde  bringe  Ulykke 
over  andre,  at  hans  Navn  vilde  blive  offentliggjort,  og  han 
selv,  hvis  han  ikke  forbedrede  sig,  blive  udstødt  af  Sel- 
skabet. 

I  September  1832  blev  den  forste  Arbejdsbørs  aabnet  i 
Grays  Jnn  i  London,  og  der  indkom  naturligvis  strax  en  stor 
Mængde  Sager;  Spergsmaalet  var  blot  at  blive  af  med  dem 
igjen,  og  det  gik  ikke  slet  saa  livlig.  Man  fik  snart  -Øjnene 
op  for,  at  der  kom  en  uhyre  Masse  værdiløse  Gjenstande 
med,  og  derfor  besluttede  man  ikke  at  ville  modtage  Sager, 
der  ikke  vare  et  Pund  Sterling  værd.  Derover  rejste  sig 
imidlertid  et  Ramaskrig,  og  Bestemmelsen  toges  tilbage. 
Herligheden  varede  kun  kort;  thi  enhver  fandt  Taxationen 
for  lav.  En  Skrædersvend  skrev  et  Brev  til  « Times »,  hvori 
han  bemærkede,  at  han  var  en  stakkels  ubeskæftiget  Fyr, 
der  havde  laant  to  Pund  Sterling  i  Tillid  til  Arbejdsbørsens 
Løfter,  kjøbt  Klæde  og  syet  en  Frakke.  Han  havde  maattet 
vente  tre  Dage  paa  Børsen,  langt  om  længe  havde  han  faaet 
Arbejdsnoter  for  36  Shillings  (et  Pund  Strl.  er  20  Shillings), 
og  saaledes  havde  han  betalt  fire  Shillings  for  at  faa  Lov  til 
at  sy  Frakken,  og  desuden  var  han  gaaet  glip  af  hele  sin 
Arbejdsløn !  Saaledes  kunde  det  selvfølgelig  ikke  gaa.  Kort 
efter  gik  hele  Institutionen  overstyr,  men  den  korte  Glæde 
havde  dog  kostet  Owen  fireogtyve  Tusinde  Daler. 

Efter  at  dette  Forsøg  var  mislykket,  kastede  Owen  sig 
over  Arbejderforeninger,  og  mange  af  disse  ærede  ham  som 
en  Profet.  Men  udenfor  denne  Kreds  hørte  man  intet  mere 
til  ham.  Saalænge  New-Lanark  havde  blomstret,  havde  man 
talt  om  ham  tidlig  og  sildig;  men  da  alle  hans  senere  Fore- 
tagender mislykkedes,  hørte  man  op  at  beskæftige  sig  med 
ham  og  trak  paa  Skuldrene,  naar  hans  Navn  nævnedes.  De 
indflydelsesrige  Klasser  trak  sig  tilbage  fra  ham,  men  han 
skrev  og  agiterede  lige  saa  stærkt  som  tidligere.  Han  blev 
bestandig  ved  at  gjentage  sine  Maximer,  at  Spaden  skulde 
indføres  i  Stedet  for  Ploven,   og  at  hele  Samfundsbygningen 

hvilede  paa  et  forkert  Grundlag.  I  Aaret  1840  blev  han 
forestillet  for  Dronningen,  og  det  var  sidste  Gang,  den  offent- 
lige Opmærksomhed  var  henvendt  paa  ham.  Han  vedblev  at 
skrive  og  udgav  i  1850  en  Journal,  i  hvilken  han  kaldt«  Ver- 
den et  stort  Narrehus.  I  Aaret  1851  fremkom  han  med  en 
ny  Petition  til  Parlamentet,  og  ved  den  store  Industriudstil- 
ling i  Hydepark  lod  han  uddele  Traktater  paa  Fransk,  Tysk 
og  Engelsk,  i  hvilke  han  for  tusinde  Gang  udtalte  sine  An- 
skuelser om  den  menneskelige  Karakters  Dannelse.  I  sit  en- 
ogfirsindstyvende  Aar  forsøgte  han  at  komme  ind  i  Under- 
huset, og  fem  Aar  senere  gjentog  han  Forsøget,  men  begge 
Gange  med  lige  lidt  Held;  rigtignok  forlangte  han,  at  ved- 
kommende Valgkreds  selv  skulde  afholde  Omkostningerne,  og 
det  var  vel  en  væsenthg  Grund  til  hans  Uheld.  1  Aarene 
54  og  55  afholdt  han  adskillige  Forsamlinger  og  erklærede 
her,  at  nu  var  det  tusindaarige  Eige  kommet,  medens  han 
paa  samme  Tid  var  en  troende  Tilhænger  af  Borddans  og 
Bankeaander  og  mente  at  have  aandelig  Omgang  med  sin  af- 
døde Ven,  Hertugen  af  Kent.  1  denne  Periode  falder  ogsaa 
en  Udtalelse  i  hans  Blad,  «det  tusindaarige  Ulges  Tidende«, 
der  er  altfor  betegnende  til  ikke  at  meddeles  in  extenso: 

«Det  er  et  glædeligt  Tidens  Tegn,  at  de  Franskes 
Kejser  offentlig  har  erklæret,  at  den  kejserlige  Prinses, 
Frankrigs  Barns  Karakter  skal  dannes  saaledes,  at  han 
kan  befordre  Tidsalderens  Fremskridt.  Naar  Kejseren  kan 
forkynde  dette,  hvorfor  kan  han  da  ikke  træffe  saadanne 
Forholdsregler,  at  ethvert  fransk  Barns  Karakter  bliver 
dannet  saaledes,  at  det  kan  befordre  Tidens  Fremskridt, 
ja,  hvorfor  kunne  ikke  alle  Herskere  over  alle  andre 
Folk  befale,  at  deres  Sønner  og  Døtre  skulle  dannes 
saaledes?  Glæder  Eder,  alle  sande  Menneskevenner, 
hvilket  end  Eders  Flag,  Klasse,  Fædreland  og  Tro  monne 
være,  over,  at  de  Franskes  Kejser,  denne  overordentlige 
Mand,  Napoleon  111,  har  forkyndt  dette.  Efter  denne 
guddommelige  Aabenbarelse  vil  der  visselig  snart  overalt 

blive  truffet  Forholdsregler  til  at  forhindre  ethvert  Folk 
i  at  danne  slette  Karakterer,  end  sige  da  Tyve,  Røvere, 
Mordere  eller  saadanne,  som  ere  ondskabsfulde,  skinsyge, 
egenkjærlige  eller  uvenlige.  Lyset  er  kommet  til  Ver- 
den ved  Mediet  Napoleon  III,  de  Franskes  Kejser,  der 
staar  ophøjet  som  et  af  denne  overordentlige  Tids 
vigtigste  og  indflydelsesrigeste  Medier,  denne  Tid,  i 
hvilken  saa  mange  mærkelige  Medier  ere  optraadte  i 
Verden  o . 

Efter  saadanne  Udtalelser  skulde  man  tro,  at  Owen  var 
gaaet  i  Barndommen,  men  hans  Selvbiografi,  der  udkom  i 
Aaret  1857,  da  han  gik  i  sit  fireogfirsindstyvende  Aar,  inde- 
holder saa  mange  ikke  alene  forstandige,  men  skarpe  og 
aandrige  Bemærkninger,  at  man  aldeles  ikke  kan  antage, 
at  Oldingens  Aandskraft  i  nogen  væsentlig  Grad  var 
svækket. 

Tro  mod  sine  Ungdoms  Idealer  vilde  Owen  ikke  lade 
Lejligheden  gaa  fra  sig  til  sidste  Gang  at  bringe  sit  Bud- 
skab frem  paa  »Kongressen  til  Befordring  af  de  sociale 
Ideer«,  der  urfder  den  bekjendte  Lord  Brougham's  Præsidium 
blev  afholdt  i  Liverpool  i  Oktober  1858.  Skjønt  medtaget  af 
Alder  og  Svagelighed  gjorde  han  dog  Rejsen ,  men  da  han 
kom  til  Liverpool,  var  han  saa  angreben,  at  han  maatte  gaa 
til  Sengs.  Et  Par  Dage  efter  lod  han  sig  imidlertid  klæde 
paa,  og  ført  af  sin  Ven,  Lord  Brougham,  traadte  han  frem 
for  Kongressen.  Men  næppe  havde  han  talt  en  Sætning, 
førend  han  bevidstløs  styrtede  til  Jorden.  Han  blev  bragt 
hjem  og  svævede  i  fjorten  Dage  mellem  Liv  og  Død;  da 
udtalte  han  det  ønske,  at  han  vilde  tilbage  til  sin  Føde- 
stavn for  at  dø  og  hvile  der,  «hvor  han  var  kommen  fra«, 
og  efter  halvfjerdsindstyve  Aars  Forløb  gjensaa  han  sin 
Fødeegn  paa  Grænsen  mellem  England  og  Wales.  Her 
døde  han  stille  og  rolig  den  17de  November  1858.  I 
sin   Levetid   høstede  han  kun  saare   faa  Frugter   af  alt   sit 

Arbejde  og  alle  sine  Opofrelser,  og  det  staar  jo  heller  ikke 
til  at  nægte,  at  mange  af  hans  Ideer  bære  Vildfarelsens 
umiskjendelige  Mærke;  men  muligt  er  det,  at  adskillige  af 
hans  Tanker  indeholde  et  Frøkorn,  der  gjemmer  Spiren  til 
en  ny  og  maaske  lykkeligere  Samfundsorden,  naar  den  gamle, 
hvori  vi  nu  leve,  bliver  vejet  og  fundet  for  let. 

Joh.  Petersen. 


n-,!-d: 

U  Irik  Pultz  V.  Carlsen  blev  født  i  Roskilde  den  25de  Avgust 
1773.  Hans  Fader  var  Major  og  hans  Morbroder  v.  Pultz, 
efter  hvem  han  var  opkaldt,  var  Ritmester.  Da  han  var  tolv 
Aar  gammel,  gik  han  til  Sos,  og  hans  første  Rejse  gjaldt 
Kina,  paa  hvilket  Land  Danmark  dengang  drev  en  levende 
Handel,  Tre  Aar  efter  blev  den  unge  Carlsen  paa  en  anden 
Rejse  til  Kina  konfirmeret  paa  Java.  Imidlertid  forlod  han 
kort  Tid  efter  Saen ;  thi  uagtet  han  var  kraftig  bygget,  kunde 
han  dog  ikke  udholde  Strabadserne  om  Bord.  I  1790  blev 
ban  da  ansat  som  Kadet  ved  det  ridende  Jægerkorps,  der 
dengang  kommanderedes  af  Oberst  Binzer,  under  hvis  Ledelse 
han  ivrig  kastede  sig  over  Studiet  af  Militærvidenskaberne. 
Her  forblev  han  i  fire  Aar,  men  imedens  var  den  franske 
Revolution  udbrudt,  og  næsten  hele  Evropa  stod  i  Vaaben. 
Da  Danmark  vedligeholdt  sin  NeutraUtet,  var  der  herhjemme 
intet  at  gjøre  for  en  ung  Mand,  der  havde  Lyst  til  at  komme 
i  Krig  og  opleve  noget  interessant,  hvorfor  Carlsen  den  14de 
Marts  1794  tog  sin  Afsked  som  Kornet  i  Kavalleriet,  og  den 


Omendskjønt  den  Officer,  hvis  Levnet  vi  her  have  meddelt  efter 
•  Algemeine  Militair  -  Zeitung«  (Darmstadt)  Nr  49  og  50  for  1873, 
ikke  har  spillet  nogen  betydelig  Rolle  i  Verdenshistorien,  har  Re- 
daktionen dog  anset  det  for  rigtig  at  optage  denne  lille  Skitse, 
fordi  den  mente,  at  man  dog  et  Steds  i  Danmark  burde  bevare 
Mindet  om  en  brav  dansk  Mand,  der  har  tjent  sig  op  i  Udlandet 
og  gjort  det  danske  Navn  Ære. 

27de  Avgast  samme  Aar  indtraadte  han  efter  Anbefaling  af 
Kronprins  Frederiks  Svoger,  Prins  Friedrich  af  Hessen,  som 
Sekondlieutenant  i  det  landgrevelig  hessen-darmstadtske  Che- 
vauxlegers-Kegiment,  der  dengang  stod  paa  Forpost  i  Hol- 
land lige  over  for  den  franske  General  Pichegru.  Her  fandt 
han  snart  Lejlighed  til  i  Fægtningen  ved  Boxtel  at  aflægge 
en  glimrende  Prøve  paa  sit  Mod  og  sin  Energi.  Han  for- 
tæller selv  følgende  derom:  «Jeg  havde  vovet  mig  for  nær  til 
Fjenden,  da  jeg  pludselig  saa  mig  omringet  af  franske  Jægere 
til  Hest,  som  vilde  tage  mig  til  Fange,  og  jeg  reddede  mig 
kun  derved,  at  jeg  ved  kraftige  Sabelhug  spaltede  Hovedet 
paa  en  af  mine  Modstandere  og  lammede  en  andens  Arm. 
Min  Hest  maatte  jeg  imidlertid  lade  i  Stikken,  og  jeg  maatte 
springe  ud  i  en  nærliggende  Flod,  over  hvilken  det  lykkedes 
mig  at  svømme  rigtignok  under  de  skrækkeligste  Smerter 
og  med  den  største  Anstrængelse;  saaledes  kom  jeg  igjen  til- 
bage til  mine  Folk«. 

Efter  at  Carlsen  havde  gjenvundet  sin  Helbred,  blev  han 
Ordonnantsofficer  hos  Regimentskommandøren ,  og  da  Regi- 
mentet i  1796  vendte  tillbage  til  Darmstadt,  lod  han  sig 
forsætte  til  en  Infanteribrigade,  der  fra  Triest  skulde  ind- 
skibes enten  til  Gibraltar  eller  Vestindien  for  at  hjælpe 
Englænderne.  I  Slutningen  af  Februar  1797  kom  Brigaden 
til  Triest.  Paa  Grund  af  flere  sammenstødende  Omstændig- 
heder kunde  Udskibningen  ikke  gaa  for  sig,  og  Brigaden  fik 
da  Befaling  til  at  støde  til  den  østerrigske  Hær,  der  dengang 
næsten  var  kastet  ud  af  hele  Norditalien  af  General  Napoleon 
Bonaparte.  Hesserne  besatte  først  det  adriatiske  Havs  Ky- 
ster i  Istrien  med  Stæderne  Triest  og  Fiume  og  senere  og- 
saa  Carlstadt  i  Kroatien.  En  Afdeling  af  Brigaden  skulde 
sejle  fra  Istrien  til  Staden  Zengg  i  Militærgrænsen  for  derfra  at 
marschere  til  Carlstadt,  og  da  Carlsen  tidligere  havde  været 
Sømand,  fik  han  Kommando  over  Transporten.  Han  viste 
her  megen  Bestemthed  og  Dygtighed  til  at  lede  et  større 
Foretagende,   saa  at  det  skyldtes  ham,   at  Tropperne  lykkelig 

naaede  deres  Bestemmelspssted,  uagtet  man  baade  havde  at 
kæmpe  mod  Storm,  og  Skibsmandskabet  gjorde  Opstand,  hvor- 
til endnu  kom,  at  tunesiske  Sørøvere  sagte  at  opsnappe  hele 
Transporten.  Paa  Marschen  til  Carlstadt  fik  Carlsen  Lejlig- 
hed til  at  aflægge  Bevis  paa  sin  store  Aandsnærværelse.  I 
en  Landsby,  hvor  Afdelingen  holdt  Rast,  havde  en  hessisk 
Korporal  slaaet  Armen  over  paa  en  Bondepige,  der  ikke  vilde 
give  ham  al  den  Mad,  ban  forlangte.  Da  dette  rygtedes, 
flokkede  flere  Hundrede  Kroater  sig  sammen  og  vilde  have 
fat  i  Korporalen,  der  ilede  til  Lieutenant  Carlsens  Kvarter  for 
at  søge  Beskyttelse  der.  Carlsen,  der  igjennem  Vinduerne 
havde  set,  hvad  der  gik  for  sig,  og  som  maatte  frygte  for,  at 
de  forbitrede  Kroater  vilde  lade  deres  Hævn  gaa  ud  over 
ham  og  hans  Soldater,  ilede  udaf  Huset,  trak  sin  Kaarde  og 
begyndte  ordentlig  at  gjennemfugtle  Korporalen.  Dette  gjorde 
sin  Virkning.  Kroaterne  standsede  deres  Forfølgelse,  og  da 
Carlsen  vedblev  med  at  prygle  Korporalen,  traadte  endog 
nogle  af  dem  frem,  gjorde  Korsets  Tegn,  kyssede  hans  Uni- 
form og  bade  om  Naade  for  Synderen.  Det  følger  af  sig 
selv,  at  denne  bagefter  var  meget  taknemlig  imod  sin  Lieu- 
tenant, som  paa  denne  Maade  havde  frelst  hans  Liv. 

Hen  paa  Aaret  1797  vendte  Brigaden,  der  ikke  var 
kommen  i  Berøring  med  Franskmændene,  tilbage  til  Darm- 
stadt, hvor  Carlsen  laa  i  Garnison  til  det  for  Tyskland  saa 
skæbnesvangre  Aar  1806.  Men  sloges  Carlsen  i  denne  Tid 
ikke  med  Fjenden,  saa  havde  han  dog  Kampe  at  bestaa  af 
en  anden  Slags.  Som  Dansk  var  han  ikke  det  tyske  Sprog 
fuldkommen  mægtig,  hvilket  ofte  førte  til  Drillerier  fra  hans 
Kammeraters  Side,  og  da  han  tilmed  ikke  tog  Del  i  de  an- 
dre Officerers  hyppige  Orgier,  saa  var  der  Stof  nok  til  Stede, 
hvoraf  der  kunde  opstaa  Dueller.  Carlsen  maatte  da  ogsaa 
duellere  32  Gange,  uagtet  han  aldrig  havde  givet  Foranled- 
ning til  nogen  Duel.  Næsten  hver  Gang  blev  han  Sejrherre, 
og  først  da  alle  disse  Kampe  vare  bestaaede,  kom  han  til  at 
staa   i  et  venskabeligt  Forhold  til  sine  Kammerater.     «I  to 

af  disse  Dueller«,  skriver  han  selv,  »saarede  jeg  min  Mod- 
stander saaledes,  at  jeg  saa  mig  nødsaget  til  for  en  kort  Tid 
at  flygte.  Men  da  man  paa  højere  Steder  havde  overbevist 
sig  om,  at  jeg  ikke  havde  givet  Anledning  til  disse  Dueller, 
vendte  jeg  den  ene  Gang  efter  kort  Tids  Forløb  tilbage  af 
mig  selv,  og  den  anden  Gang,  da  jeg  ikke  vovede  at  komme 
af  mig  selv,  fik  jeg  af  det  daværende  Overkrigskollegium  til- 
sendt et  Sikkerhedsbrev,  hvorpaa  jeg  igjen  turde  vende  til- 
bage til  min  Garnison  uden  Frygt  for  at  blive  straffet«. 

I  Aaret  1801  havde  Carlsen  giftet  sig  med  Friedericke 
Jåckel,  en  Datter  af  en  Embedsmand,  og  fik  med  hende 
fem  Børn;  men  Krigsaaret  1806  gjorde  en  brat  Ende  paa 
hans  lykkelige  Familieliv.  Under  Krigen  med  Preussen  var 
Hessen  -  Darmstadt  paa  Napoleons  Side,  og  saaledes  kom 
Carlsen,  der  imidlertid  var  bleven  Premierlieutenant,  til  at 
deltage  i  Slaget  ved  Jena  og  i  Belejringen  af  Fæstningerne 
Graudenz  og  Stralsund.  Avancementet  gik  nu  igjen  noget 
raskere,  og  midt  under  Krigen  blev  han  forfremmet  til  Kapi- 
tajn.  I  Krigen  imod  østerrig  1809  maatte  Rhinforbundets 
Tropper,  som  bekjendt,  deltage  paa  fransk  Side,  og  saaledes 
kom  Carlsen  med  i  Slaget  ved  Wagram  og  i  Fægtningerne 
ved  Pressburg  og  Znaim.  Han  udmærkede  sig  i  begge  disse 
Fægtninger  saa  meget,  at  han  to  Gange  blev  indstillet  til  at 
faa  Æreslegionens  Kors,  dog  uden  at  komme  i  Betragtning.  Da 
den  franske  Hær  og  dens  Forbundstropper  i  Sommeren  1812 
begyndte  at  marschere  imod  Eusland,  var  han  først  ansat 
paa  Oen  Bygen  som  Kommandant  for  et  Fort  Napoleon, 
og  han  havde  den  Opgave  at  forhindre  fjendtlige  Skibe  fra 
at  sejle  ind  imellem  Bygen  og  Svensk-Pommern  til  Stral- 
sund. Han  viste  sig  her  meget  venlig  imod  Fiskerne,  hvem 
han  tillod  at  sejle  ud  for  at  fiske,  hvad  der  tidligere  var 
dem  forbudt,  fordi  man  frygtede  for,  at  de  skulde  lade  sig 
bruge  til  Spioner,  ligesom  han  ogsaa  fandt  Lejlighed  til  oftere 
at  vise  Landsmænd,  de  Danske,  adskillige  Tjenester.  Den 
19de  September  1812   maatte   han   imidlertid   marschere  til 

Rusland  over  Stettin,  Konigsberg,  Kovno,  og  kom  den  30te 
November  til  Vileika  paa  den  anden  Side  af  Niemen,  hvor 
hans  Regiment  kom  til  at  høre  til  det  bayerske  Korps  under 
General,  Grev  Wrede.  Her  ved  Vileika,  hvor  det  stærkt 
sammensmeltede  bayerske  Korps  skulde  opholde  Russerne, 
udmærkede  Carlsen  sig  igjen  meget.  Efter  General  Wredes 
eget  Udsagn  skyldes  det  Carlsen  og  en  anden  Kapitajns  gode 
Holdning,  at  han  selv  i  en  Fægtning  ikke  blev  taget  til 
Fange  af  Russerne.  Carlsen  blev  nu  tredje  Gang  indstillet 
til  at  faa  Æreslegionen  og  fik  den  da  ogsaa  næste  Aar. 

Den  13de  December  skulde  Carlsens  Regiment  gaa  til- 
bage over  Niemen,  og  han  fik  den  Dag  Ordre  til  med  80 
Mand  at  serge  for,  at  de  Kanoner  og  Munitionsvogne,  der 
hørte  til  den  storhertugelige  hessiske  Division,  kom  lykkelig 
over  Floden.  Ved  Kovno  var  der  slaaet  en  Bro,  men  det 
var  meget  vanskeligt  at  komme  til  den,  da  Gaderne  i  Staden 
vare  overfyldte  af  flygtende  Mennesker.  Efter  usigelig  Møje 
og  efter  Anvendelse  af  de  voldsomste  Midler  lykkedes  det 
dog  at  faa  Kanonerne  over  Broen,  men  nu  skulde  de  føres 
over  en  meget  stejl,  med  Is  bedækket  Højderyg,  der  laa  paa 
den  anden  Side  af  Floden.  Vejen  over  denne  var  saa  op- 
fyldt af  Kjøretøjer  af  alle  Slags,  at  det  ene  spærrede  Vejen 
for  det  andet,  og  der  var  stor  Fare  paa  Færde,  thi  Kosak- 
kerne vare  gaaede  over  Niemen  paa  Isen,  og  de  førte  nogle 
Kanoner  med  sig.  Der  var  ikke  andet  for  at  gjøre  end  at 
kaste  alle  Vogne  til  Side  med  Magt,  og  dette  skete  ogsaa 
med  stor  Kraft  og  Hensynsløshed.  Sex  til  otte  Heste  bleve 
spændte  for  hver  Kanon,  og  saaledes  bleve  efterhaanden  alle 
Kanoner  og  Munitionsvogne  bragte  lykkelig  frem.  Det  blev 
senere  anerkjendt,  at  Kanonernes  Redning  under  de  daværende 
Omstændigheder  maa  betragtes  som  et  rent  Vidunder,  og  at 
Æren  derfor  dels  tilkom  Artilleristernes  og  Infanteristernes 
storartede  Anstrængelser  og  dels  Kapitajn  Carlsens  fortræffe- 
lige Ledelse  og  utrættelige  Energi.  Han  blev  da  ogsaa  be- 
lønnet,   idet   han   efter  Tilbagekomsten   til  Hessen  den  8de 

Februar  af  Storhertugen  fik  Ludvigsordenens  Kommandørkors 
af  2den  Klasse  med  de  Ord:  "For  at  have  frelst  mine  Kano- 
ner«. Dette  var  en  stor  Udmærkelse,  da  han  endnu  kun  var 
Kapitajn. 

Den  15de  Februar  blev  Carlsen  udnævnt  til  Major  og 
overtog  Kommandoen  over  en  Bataillon  i  Gardefusilierregi- 
mentet.  Han  maatte  strax  rykke  i  Felten  og  deltog  allerede 
den  1ste  og  2den  Marts  under  Marschal  Neys  Kommando  i 
Slaget  ved  Lutzen.  Den  26de  Åvgust  fik  han  det  ærefulde 
Hverv  at  blive  kommanderet  med  sin  Bataillon  som  Æres- 
vagt til  Napoleons  Hovedkvarter,  hvor  han  i  flere  Uger  gjorde 
Tjeneste  skiftevis  med  Afdelinger  af  den  gamle  Garde.  Han 
udførte  sit  Hverv  saaledes,  at  Kejseren  flere  Gange  ved  Gene- 
ral, Grev  Monthion  lod  ham  bevidne  sin  højeste  Tilfredshed. 
Senere  eskorterede  han  med  sin  Bataillon  den  kejserlige 
Krigsskat  fra  Dresden  til  Torgau,  hvilket  Hverv  han  skilte 
sig  fra  til  fuldstændig  Tilfredshed,  uagtet  han  flere  Gange 
blev  haardt  trængt  af  Fjenderne.  I  Torgau,  hvor  han  ind- 
traf med  sin  Bataillon  den  19de  Oktober,  altsaa  samme  Dag, 
som  de  Allierede  indtoge  Leipzig,  maatte  han  nu  udholde  en 
meget  stræng  Belejring.  Medens  denne  Belejring  stod  paa, 
faldt  Storhertugen  ligesom  de  andre  Fyrster  i  Ehinforbundet 
fra  Napoleon,  hvilket  maatte  have  til  Følge,  at  hans  Tropper, 
der  vare  i  Torgau,  ikke  mere  kunde  kæmpe  sammen  med 
Franskmændene.  Den  franske  Guvernør,  Grev  Dutalie,  vilde 
ogsaa  lade  dem  gaa,  naar  Carlsen  ved  sin  Underskrift  vilde 
forpligte  sig  til  med  sin  Bataillon  ikke  at  tjene  imod  Frankrig 
i  et  Aar.  Hertil  var  han,  uagtet  han  blev  truet  og  endog  i 
flere  Dage  holdt  fængslet,  ikke  villig.  Da  han  senere  paa 
den  preussiske  General  Tauenziens  Forlangende  fik  Lov  til 
at  komme  ud  af  Fæstningen,  omfavnede  Grev  Dutalie  ham 
ved  Afskeden  og  sagde:  »De  er  en  brav  Mand.  Jeg  har 
været  haard  imod  Dem,  men  dette  skyldte  jeg  min  Kejser 
at  være,  lige  som  De  har  skyldt  Deres  Fyrste  at  gjøre,  hvad 
De  har  gjort«. 

Major  Carlsen  deltog  nu  i  1814  sammen  med  de  avrige 
tyske  Tropper  i  Indrykningen  i  Frankrig,  men  kom  ikke 
dengang  i  Fægtning,  da  det  Korps,  hvortil  han  horte,  besatte 
Lyon  og  Egnen  deromkring.  Da  han  næste  Aar  anden  Gang 
maatte  marschere  ind  i  Frankrig,  deltog  han  i  Fægtningen 
ved  Strassburg  og  laa  senere  i  Kantonnement  ved  Loire  ind- 
til Afslutningen  af  den  anden  Fred  i  Paris.  Medens  han 
laa  her,  kom  hans  Bataillon  i  Avgust  Maaned  til  La  Charité 
ved  Loire.  Natten  imellem  den  7de  og  8de  Avgust  passerede 
igjennem  Staden  den  kort  i  Forvejen  i  Nevers  fængslede 
Marschal  Ney.  Da  Postvognen,  hvori  han  sad,  standsede  i 
Staden,  fordi  man  skulde  skifte  Heste,  benyttede  en  tysk 
Militærembedsmand  Lejligheden  til  igjennem  det  aabne  Vin- 
due paa  Vognen  at  raabe:  «Traitre!».  Men  Marschallen,  der 
i  sin  nuværende  pinlige  Stilling  var  lige  saa  uforfærdet  som 
paa  Valpladsen,  svarede  den  ukaldede  Vigtigmager  i  sin  tysk- 
lothringske  Dialekt:  «I  ere  ikke  mine  Dommere«.  Da  Vog- 
nen senere  kjørte  forbi  Vagten,  der  bestod  af  Hessere,  traadte 
denne  i  Gevær  og  præsenterede  uden  dog  at  lade  blæse. 
Indbyggerne  i  La  Charité  vare  i  øvrigt  forblevne  rolig  i  deres 
Huse,  saalænge  Marschallen  opholdt  sig  i  Staden,  skjent  Ef- 
terretningen om  hans  Komme  hurtig  havde  udbredt  sig  i 
Staden,  thi  de  holdt  med  Bourbonnerne  og  havde  intet  tilovers 
for  den  trefarvede  Fane.  Dette  viste  sig  ogsaa  den  25de 
Avgust  1815,  den  første  Navnedag,  Ludvig  XVIII  oplevede  i 
Frankrig  efter  sin  Tronbestigelse.  Borgerne  illuminerede  om 
Aftenen  en  offenlig  Have  og  opstillede  et  Transparent,  hvis 
Indskrift  endte  saaledes: 

De  Phihppe*)  et  Emile**)  nous  implorons 
la  clémence. 

Nous  rendant  Louis,  Vous  nous  rendez  la  paix, 
Princes  protegez  les  Francais! 


•)  Prins  Philipp  af  Hessen-Homburg. 
**)  Prins  Emil  af  Hessen. 

Efter  den  anden  Fred  i  Paris  sendtes  Carlsen  hjem 
med  sin  Bataillon,  og  i  den  lange  Fredsperiode,  der  nu 
begyndte  i  Evropa,  fandt  han  ikke  mere  Lejlighed  til  krige- 
risk Daad.  I  1819  blev  han  udnævnt  til  Oberstlieutenant  og 
i  1823  til  Oberst  og  Regimentskommander  for  Regimentet 
»Gross-  und  Erbprinz«,  der  laa  i  Garnison  i  Offenbach  og 
Friedberg.  Indtil  1837  laa  han  nu  i  Offenbach,  kvis  Ind- 
byggeres Agtelse  og  Kjærlighed  han  erhvervede  i  saa  høj 
Grad.,  at  de  udnævnte  ham  til  Æresborger,  da  han  i  oven- 
nævnte Åar  blev  udnævnt  til  Generalmajor  og  Komman- 
dant i  Residentsstaden  Darmstadt.  Af  alle  de  Ordener  og 
Udmærkelser,  han  i  Tidens  Løb  opnaaede,  var  der  ingen, 
han  glædede  sig  saa  meget  over,  som  da  Kong  Frederik  VI 
af  Danmark  sendte  ham  Kommandørkorset  af  Danebroge  med 
følgende  Skrivelse:  « Ulrik  Pultz  v.  Carlsen,  som  i  Aaret 
1794  blev  afskediget  af  vor  Tjeneste  i  Naade  som  Kornet, 
og  som  siden  indtraadte  i  den  storhertugelige  Hessen-Darm- 
stadtske  Tjeneste,  i  hvilken  han  er  bleven  forfremmet  til 
Generalmajor  og  er  bleven  Kommandør  af  den  storhertuge- 
lige hessenske  Ludvigsorden  af  1ste  Klasse,  udnævnes  her- 
ved allernaadigst  til  Kommandør  af  vor  Danebrogsorden  som 
en  Anerkjendelse  af  hans  krigeriske  Bedrifter  og  udmær- 
kede Tjeneste,  hvorved  han  har  bidraget  til  at  hædre  det 
danske  Navn  i  Udlandet,  tilmed  da  han,  uagtet  en  lang 
Adskillelse,  har  bevaret  Mindet  om  og  Følelsen  for  sit  Fæ- 
dreland«. 

I  1844  blev  Carlsen  paa  den  Dag,  da  han  i  50  Aar 
havde,  været  i  hessisk  Tjeneste,  udnævnt  til  Generallieute- 
nant.  Fire  Aar  efter,  da  Revolutionen  i  1848  udbrød,  følte 
han  sig  ikke  til  Pas  i  de  nye  Forhold,  hvorfor  han  søgte  om 
sin  Afsked  som  Kommandant  i  Darmstadt,  hvilken  han  fik 
den  12te  April,  men  han  vedblev  i  øvrigt  at  staa  i  aktiv 
Tjeneste,  saa  at  han  i  Avgust  1854  kunde  fejre  sit  60-aarige 
Jubilæum  som  hessisk  Officer.     I  1851   holdt  han  sit  Guld- 

bryllup,  men  hans  Hustru  døde  to  Aar  efter.  Da  han  den 
25de  Åvgust  1862  fyldte  sit  90de  Aar,  gav  Storhertugen 
ham  Ludvigsordenens  Storkors.  Næste  Aar  døde  han  stille 
og  rolig  den  15de  April  som  den  ældste  Soldat  i  den  hessen- 
darmstadtske  Hær,  hædret  og  æret  af  alle,  med  hvem  han 
var  kommen  i  Berørelse. 

C.  L. 


Eussisk  HofliY  under  Anna  lyanoYiia.*) 


I. 

Jxejserinde  Anna  Ivanovna  (i  officiel  Stil:  loannovna),  der 
regerede  Rusland  fra' 1730  til  1740,  har  en  ganske  ejendom- 
melig Stilling  og  Betydning  i  det  russiske  Riges  Historie. 
Der  er  ingen  af  alle  Ruslands  Herskere,  hvis  Eftermæle  er  i 
den  Grad  upopulært  som  hendes;  selv  det  forfærdeligste  Uhyre, 
der  nogensinde  har  indtaget  en  Trone,  loann  eller  Ivan  IV 
(1533-1584),  staar  i  russisk  Historieskrivning,  Poesi  og  Sagn 
i  en  heldigere  Belysning  end  Anna.  Om  end  alvorlige  Hi- 
storikere som  Soloviev  have  formaaet  at  skildre  hendes  Per- 
sonlighed og  hendes  Regering  med  Upartiskhed,  saa  ere  dog 
endnu  Digtere  og  Journalister  alle  enige  i  at  fremstille  hende 
som  historisk  Repræsentant  for  det  absolut  onde  Princip  i 
Ruslands  indre  Styrelse.  Grunden  hertil  ligger  i  saaret  Na- 
tionalfølelse. Russerne  have  ikke  meget  imod  at  regeres 
tyrannisk;  de  ere  vante  dertil,  og  Annas  Regering  var  i 
denne  Henseende    næppe   værre  end  de  nærmest  foregaaende 


*)  Kilder:  S.  Soloviev,  •istorija  Rossii«  (Raslands  Historie),  XIX — 
XX.  S.  N.  Szubinski,  »Imperatrica  Anna  loannovna,  pridvomyj 
byt  i  zabavy.  (Kejserinde  A.  I.,  Hofliv  og  Fornøjelser)  i  »ruskaja 
starina*  (Ruslands  Fortid),  Martsheftet  for  1873.  »Ledianoj  dom, 
opisanie  oczevidca  Krafta,  1741.  (Ispalladset,  Beskrivelse  af  et 
Øjenvidne,  Kraft,  1741),  sammesteds.  »Jegor  Stoljetov«  i  samme 
Tidsskrifts  Julihefte. 

Og  efterfølgende  Regeringer;  men  de  ville  nødig  tyranniseres 
af  Tyskere.  Peter  den  store  havde  for  at  kunne  føre  sine 
Reformer  igjennem  nødvendigvis  maattet  tage  en  stor  Mængde 
dygtige  Udlændinge  og  da,  som  sædvanlig,  især  Tyskere  i 
sin  Tjeneste,  men  han  gjorde  sig  altid  til  Regel  at  bruge 
dem  uden  at  indsætte  dem  i  de  højeste,  mest  indflydelsesrige 
Stillinger,  som  han  stedse  forbeholdt  de  med  hans  Planer 
samstemmende  Russere.  Anna,  der  som  alle  Peter  den  stores 
Efterfølgere  gik  frem  i  hans  Fodspor,  var  ved  sine  personlige 
Forhold  dog  tvungen  til  at  opgive  hint  Princip,  og  det  bliver 
saaledes  just  ikke  retfærdigt,  men  dog  forstaaeli^t,  naar  en 
Forfatter  fra  russisk  Synspunkt  betegner  hendes  Regering 
som  det  Moment  i  Reformperiodens  Gjæringsproces,  da  Grum- 
set, da  alle  de  slette  Elementer  svømmede  ovenpaa. 

Anna  Ivanovna,  Datter  af  Peter  den  stores  Broder  og 
nominelle  Medkejser,  lignede  aldeles  ikke  sin  saa  godt  som 
idiotiske  Fader,  men  desraere  sin  Moder,  der  var  en  haard 
og  kraftig  gammelrussisk  Karakter.  Af  Naturen  stolt  og 
herskesyg  maatte  Anna  saa  meget  dybere  føle  de  trykkende 
og  ydmygende  Forhold,  under  hvilke  hun  maatte  tilbringe 
sin  Ungdom.  I  sin  Moders  Hus  havde  hun  ingen  Glæde 
havt;  Moderen  var  bigot  og  omgikkes  med  Hellige  eller  Hyk- 
lere i  gammelrussisk  Smag;  Datteren,  som  var  overladt  til 
Barnevogtersker  og  andet  Tjenerskab,  blev  verdsligsindet  og 
var  ikke  yndet  af  Moderen.  Kejserinde  Praskovia  ydede  dog 
for  saa  vidt  en  Hyldest  til  Peters  Principer,  at  hun  holdt 
udenlandske  Lærere  til  sine  Døtre,  men  stort  have  disse  ikke 
udrettet;  uagtet  Anna  siden  tilbragte  en  stor  Del  af  sit  Liv 
i  Kurland,  omgiven  af  lutter  Tyskere,  lærte  hun  dog  i  det 
højeste  kun  at  forstaa  Tysk,  men  aldrig  at  tale  andet  end 
Russisk.  Sytten  Aar  gammel  blev  hun  gift  med  Hertug 
Frederik  Wilhelm  af  Kurland,  og  to  Maaneder  derefter  var 
hun  Enke.  Peter  den  store  satte  Peter  Michailovicz  Bestuzsev- 
Rumin  (Fader  til  den  bekjendte  Aleksiej  Bestuzsev)  som  Hus- 
hovmester til  at  bestyre  Enkehertugindens  Indtægter  og  kun 

udbetale  saa  meget  deraf  til  hendes  Fornødenheder,  som  var 
absolut  nødvendigt ,  hvad  der  efter  Peters  sparsommelige 
Grundsætninger  for  en  Hofholdning  kun  maadelig  kunde  til- 
fredsstille den  unge  livslystne  Hertuginde.  Hun  var  bestandig 
i  Nød  for  Penge  og  maatte  idelig  stride  for  sin  Subsistents, 
dels  ved  Laan,  dels  ved  ydmyge  Skrivelser  til  den  store  On- 
kel, der  disponerede  over  hendes  Husvæsen,  som  om  det  var 
hans.  Heller  ikke  i  hans  Efterfølgeres  Tid  blev  hun  bedre 
behandlet  fra  det  russiske  Hofs  Side.  Mellem  hende  og  Be- 
stuzsev  var  der  opstaaet  et  Kjærlighedsforhold,  som  paadrog 
Anna  hendes  Moders  Forbandelse,  men  ikke  hindrede  Be- 
stuzsev  i  at  virke  for  hendes  Giftermaal.  Hendes  afdøde 
Mands  Efterfølger  som  Hertug  af  Kurland  var  en  gammel 
barnløs  Onkel,  og  Kurlands  Stænder  fordrede,  at  dennes 
eventuelle  Eftermand  skulde  ægte  Enkehertuginden.  Anna 
var  følgelig  et  godt  Parti,  og  den  polske  Konge  August  H 
intriguerede  for  sin  uægte  Søn,  den  bekjendte  Marschal  af 
Sachsen,  trods  den  polske  Rigsdag,  der  ønskede  at  inddrage 
Kurland  som  et  hjemfaldent  Len.  Moritz  vandt  saavel  An- 
nas som  Kurlændernes  Hjerter,  men  dette  Valg  stemmede 
hverken  med  Ruslands,  Preussens  eller  den  polske  Republiks 
Interesser.  Moritz  maatte  fortrække,  og  Anna  undgik  med 
Nød  og  næppe  at  blive  gift  med  gamle  Menszikov,  der  og- 
saa  havde  Lyst  til  at  blive  Hertug  af  Kurland.  Bestuzsev, 
der  ikke  havde  anvendt  sin  Indflydelse  i  Kurland  til  Menszi- 
kovs  Fordel,  blev  kaldet  til  Petersborg  og  her  til  Annas  store 
Sorg  holdt  tilbage  af  Menszikov.  I  dette  ligesom  i  flere  af 
hendes  forviklede  Anliggender  maatte  hun  skrive  ydmyg  og 
smigrende,  ikke  alene  til  Katerina  I  og  Peter  II,  til  dennes 
Søster  og  til  Peter  den  stores  Døtre,  men  endog  til  Menszi- 
kov og  efter  dennes  Fald  til  Ostermann.  Den  sidste,  der 
havde  Slægten  Bestuzsev  til  Fjender,  ønskede  ikke  at  forøge 
dens  Indflydelse  og  hindrede  derfor  Peter  Bestuzsevs  Tilbage- 
rejse saa  længe,  indtil  han  havde  faaet  sikker  Vished  om,  at 
Anna  havde  faaet  en  ny  Elsker.    Da  Bestuzsev  omsider  kom 

tilbage  og  fandt  sin  Plads  optagen  af  en  Kammerjun- 
ker af  tvivlsom  Adel  ved  Navn  Bieren  eller  Biron,  hæv- 
nede han  sig  ved  at  sætte  Ondt  for  Anna  hos  den  kurlandske 
Adel  samt  søgte  at  agitere  mod  hende  og  Biron  gjennem 
sine  Forbindelser  ved  det  russiske  Hof,  medens  hun  klagede 
hos  den  russiske  Regering  over,  at  han  havde  bestyret  hen- 
des Pengeaffærer  til  sin  og  ikke  til  hendes  Fordel  og  for- 
gjæves  stræbte  at  faa  Ret  over  ham  i  denne  Sag.  Af  alle 
disse  pinlige  og  ydmygende  Forhold  skulde  hun  pludselig  ud- 
fris, saa  syntes  det,  ved  Peter  ITs  Død.  Anna,  der  med 
stor  Møje  havde  opnaaet  Tilladelse  til  at  overvære  denne  sin 
lykkeligere  Slægtnings  Kroning  i  Moskva,  modtog  nu  et  Ge- 
santskab,  der  kaldede  hende  til  at  bestige  hans  Trone.  Men 
Valget  var  knyttet  til  Betingelser,  som  vistnok  ingenlunde 
behagede  hende,  og  mindst  den,  at  Biron  skulde  være  ude- 
lukket fra  Rusland.  Hun  maatte  bekvemme  sig  til  foreløbig 
at  underskrive,  men  efter  at  være  ankommen  til  Moskva  fik 
hun  snart  at  vide ,  at  Dolgorukiernes  kras  aristokratiske 
Haandfæstning  ingenlunde  behagede  Russerne.  Alle  Sam- 
fundsklasser vare  enige  i,  at  de  i  alt  Fald  hellere  vilde  staa 
imder  en  Enevoldshersker  end  under  en  halv  Snes  Magnat- 
familier. Adelen  forelagde  hende  en  ny  Haandfæstning,  som 
hun  ogsaa  underskrev,  men  Garden  slog  en  Streg  over  dem 
begge  og  udraabte  hende  til  Enevoldsherskerinde.  Saaledes 
var  den  fattige  og  fortrykte  lille  Lensfyrstinde  i  sit  syvogtre- 
divte  Aar  bleven  hævet  til  uindskrænket  Herskerinde  over  et 
stort  Rige,  men  hendes  lange  Fornedrelsestid  havde  indpræget 
mange  bitre  Minder  i  hendes  Sjæl,  som  ingenlunde  kunde 
tjene  til  at  formilde  hendes  haarde  Karakter.  Hun  var  frem- 
gaaet  af  et  Valg,  hvis  Betingelser  hun  havde  brudt,  og  kunde 
hverken  efter  den  gamle  Arvefølgevedtægt  eller  efter  Peter 
den  stores  Anordning,  der  gav  hver  Czar  Ret  til  efter  eget 
Tykke  at  udnævne  sin  Efterfølger,  anses  for  legitim.  Adelen, 
der  ved  et  Statskup  var  skudt  til  Side,  var  selvfølgelig  højst 
misfornøjet;   i  St.  Petersborg  levede  Peter  den  stores  Datter 

Elisabet,  og  i  Holsten  opvoxede  hans  Dattersøn  Carl  Peter 
Ulrich;  Anna  indsaa  meget  vel,  at  hendes  Stilling  ingenlunde 
var  uden  Fare;  for  at  sikre  sig  maatte  hun  lægge  Magten  i 
paalidelige  Hænder;  det  maatte  være  Folk,  som  ganske  af- 
hang af  hende  og  kun  kunde  staa  og  falde  med  hende;  men 
saadanne  Folk  vare  hovedsagelig  Udlændinge  eller  Russere, 
som  stode  paa  en  fjendtlig  Fod  med  det  nationale  Adelsparti. 
Ostermaun  blev  Sjælen  i  Regeringen,  Munnich  blev  Over- 
general, og  Lowenwolde  Hofchef.  Dette  havde  man  maaske 
fundet  sig  i,  da  i  alt  Fald  de  to  førstes  Fortjenester  og  ud- 
mærkede Dygtighed  var  almindelig  erkjendt.  Men  at  Biron, 
der  kun  udmærkede  sig  som  Hestekjender,  om  hvem  en 
fremmed  Diplomat  sagde,  at  naar  han  talte  om  Heste  eller 
med  Heste,  saa  talte  han  som  et  Menneske,  men  naar  han 
talte  om  Mennesker  eller  med  Mennesker,  saa  talte  han 
som  en  Hest,  at  denne  Person  skulde  være  den  almægtige 
ved  Hofifet  og,  saa  snart  det  faldt  ham  ind  at  blande  sig  i 
Landets  Anliggender,  skulde  kunne  opnaa  alt,  hvad  han  vilde, 
det  var  for  meget  for  Russerne.  Anna  var  haard  og  frastø- 
dende i  sin  Optræden  og  holdt  strængt  indtil  Grusomhed 
over  de  stive  Anstandsformer,  der  skulde  værne  om  hendes 
personlige  Anseelse;  men  hun  kunde  ogsaa  være  højmodig  og 
paa  sin  Maade  kjærlig  mod  dem,  hun  fattede  Godhed  for; 
hun  kjendte  og  agtede  sine  Regentpligter,  ønskede  at  opret- 
holde og  fremme  sin  store  Onkels  Reformer  og  lyttede  gjerne 
til  Ostermanns  og  andre  kyndiges  Raad.  Men  Biron  ænsede 
kun  sin  egen  Fordel,  foragtede  den  russiske  Nation,  af  hvem 
han  vidste  sig  forhadt,  var  i  høj  Grad  mistænksom  og  hævn- 
gjerrig  og  udøvede  ulykkeligvis  en  uimodstaalig  personlig 
Magt  over  Kejserinden.  Den  egennyttige  og  samvittigheds- 
løse Maade,  hvorpaa  Dolgorukierne  havde  benyttet  sig  af 
Peter  H's  Ungdom  og  Uerfarenhed,  havde  Russerne  ingen- 
lunde været  tilfreds  med;  men  den  grusomme  Hævn,  hvortil 
den  ulykkelige  Familie  under  den  nye  Regering  hjemfaldt, 
billigede  de  endnu  mindre.   At  Peter  den  stores  mangeaarige 

17* 

Medarbejdere  Rumjancev,  Jaguzsinski  og  Szafirov  forvistes 
eller  fjernedes,  forøgede  ydermere  Utilfredsheden.  I  Bevidst- 
hed om  den  almindelige  Misfornøjelse  tog  Regeringen  For- 
holdsregler til  sin  Sikkerhed.  Garden  blev  forøget  med  nye 
Regimenter  under  tyske  Officerer.  Det  i  Peter  den  stores 
Tid  saa  frygtelige  Tribunal,  kaldet  det  preobrazsenske  Kolle- 
gium, som  var  blevet  ophævet  under  Peter  II,  gjenoprettedes 
under  Navn  af  det  hemmelige  Kancelli  og  dømte  under  For- 
sæde af  General  Uszakov  ubarmhjertig  enhver,  der  havde 
gjort  sig  skyldig  i  en  illoyal  eller  uærbødig  Ytring  om  Kej- 
serinden eller  hendes  Omgivelser,  hvorved  Angiveriet  fik  Lej- 
lighed til  at  udfolde  en  storartet  Virksomhed.  Et  Par  Ex- 
empler  kunne  tjene  til  at  anskueliggjøre  Tilstanden. 

I  Aaret  1733  indfandt  en  vis  Feodor  Milaszevicz  sig  hos 
Aleksiej  Bestuzsev,  paa  den  Tid  russisk  Resident  i  Hamborg, 
og  foregav  at  have  vigtige  Ting  at  meddele.  Han  var  sendt 
af  Guvernøren  i  Smolensk,  Fyrst  Czerkaski,  en  nær  beslægtet 
af  en  af  de  russiske  Ministre,  med  Breve  til  Hertugen  af 
Holsten  for  at  forsikre  Hans  Højhed  om  Guvernørens  og  hele 
Guvernementets  Hengivenhed.  Guvernøren  plejede  at  tale 
med  stor  Misfornøjelse  om  Biron  og  den  nuværende  Regering, 
under  hvilken  han  fandt  det  umulig  for  nogen  hæderlig 
Mand  at  leve  og  være  sikker  paa  sit  Liv.  Guvernørens  Ven, 
General  Potemkin  stod  i  Begreb  med  at  gaa  over  til  Stani- 
slav Leszczynski  med  hele  den  smolenske  Adel*)  m.  m.  Be- 
stuzsev blev  meget  glad  over  at  faa  Lejlighed  til  at  gjere  sig 
fortjent  ved  en  saa  vigtig  Opdagelse.  Han  rejste  selv  med 
Milaszevicz  til  Petersborg,  og  Uszakov  begav  sig  ilsomt  i  egen 
Person  til  Smolensk  og  arresterede  Czerkaski.  Potemkin  sy- 
nes han  ikke  at  have  faaet  fat  paa  og  kom  heller  ikke  paa 
noget  Spor  efter   hans  formentlige  Sammensværgelse.     Czer- 


•)  Paa  denne  Tid  førtes,  som  bekjendt,  den  polske  Tronfølgekrig 
(1733  —  35),  ved  hvilken  Frankrig  vilde  sætte  Ludvig  XV's  Sviger- 
fader Stanislav  paa  Tronen  i  Polen,  medens  Kejserinde  Anna  ivrig 
støttede  August  III  af  Sachsen,  som  havde  lovet  Biron  Kurland. 

kaski  bragtes  til  det  hemmelige  Kancelli,  hvor  han  af  Skræk 
for  Torturen  gjorde  Tilstaaelser ,  i  Folge  hvilke  han  dømtes 
fra  Livet,  men  benaadedes  med  Forvisning  til  Kamczatka*). 
Men  i  Aaret  1739  faldt  Milaszevicz  selv  i  Hænderne  paa  det 
hemmelige  Kancelli  og  erklærede  nu,  efter  at  være  dømt  til 
Døden,  at  hans  Beskyldninger  mod  Czerkaski  vare  opdigtede. 
Czerkaski  havde  raadet  ham  at  rejse  til  Holsten  for  at  blive 
ham  kvit  som  Rival  hos  en  Dame,  til  hvem  de  begge  gjorde 
Kur.  I  Kiel  havde  han  ikke  truffet  Hertugen,  og  da  han 
ikke  havde  flere  Rejsepenge,  havde  han  henvendt  sig  til  Be- 
stuzsev  i  Hamborg  med  sin  opdigtede  Angivelse. 

Jegor  Stoljetov  havde  været  Privatsekretær  hos  Kammer- 
herre Mons,  der  i  den  sidste  Del  af  Peter  den  stores  Rege- 
ringstid stod  i  høj  Yndest  hos  Kejseren  og  især  hos  Kejser- 
inden. Da  den  store  Verden  flittig  gjorde  sin.  Opvartning 
hos  den  ved  Hoffet  almægtige  Yndling  og  overvældede  ham 
med  Smiger  og  Foræringer  for  at  faa  hans  Anbefaling,  blev 
det  nødvendigt  for  ham  at  holde  en  Sekretær  til  sin  vidtløf- 
tige Korrespondance,  især  da  han  ikke  selv  kunde  skrive  Rus- 
sisk, og  Stoljetov  fik  her  en  særdeles  fordelagtig  Stilling  som 
Yndlingens  Yndling,  gjennem  hvem  Vejen  til  hin  maatte 
banes.  Mons  ydede  ikke  sine  Tjenester  for  intet,  og  Stoljetov 
undlod   heller   ikke   at  lade  sig  betale  for  sine.     Han  bley 


Den  russiske  Tortur,  som  ferst  blev  afskaffet  af  Alexander  I,  bestod 
i,  at  Inkvirenden  blev  hejsset  op  i  et  Slags  Galge  i  en  pinlig  sam- 
mensnøret Stilling  og  saaledes  hængende  jævnlig  fik  et  Antal  Slag 
af  Knuten.  Tindinghaarene  spændtes  fast  foroven,  og  var  man 
endnu  ikke  tilfreds  med  hans  Bekjendelser,  anvendte  man  yder- 
ligere Pinsler  ved  at  dryppe  Vand  paa  Hovedet  og  føre  brændende 
Lonter  over  Ryggen  af  ham.  Ved  samme  Lejlighed  vil  jeg  berig- 
tige en  latterlig,  men  temmelig  almindelig  Forestilling  hos  os. 
Paa  Grund  af  den  tilfældige  Lydlighed  mellem  det  russiske  Ord 
Knut  og  det  danske  Ord  Knude  tro  mange,  at  Knuten  er  en 
Tamp!  At  give  en  Busser  Tamp  vilde  være  at  slaa  Vand  paa 
en  Gaas. 

ligesom  hans  Herre,  om  end  i  noget  formindsket  Maalestok, 
Gjenstand  for  udsøgt  og  indbringende  Opmærksomhed,  fik 
Adgang  til  Hoffet  og  Hovedstadens  fornemme  Cirkler  og  be- 
fandt sig  under  Tagdryppet  af  den  Guldregn,  som  faldt  over 
hans  Herre.  Mons  havde  et  blødt  Hjerte,  og  til  hans  Se- 
kretærs Forretninger  hørte  ogsaa  den  at  skrive  Kjærligheds- 
breve  og  erotiske  Vers  paa  Russisk  og  overlade  ham  Forfat- 
teræren. Men  dette  blev  baade  Herrens  og  Sekretærens 
Ulykke.  I  Aaret  1724  opdagedes  en  Kjærlighedshistorie 
mellem  Mons  og  Kejserinden;  Mons  mistede  Liv  og  Gods, 
hans  Søster  fik  elleve  Slag  Knut  og  sendtes  til  Siberien, 
Stoljetov  fik  en  betydeligere  Portion  af  samme  Traktement 
og  dømtes  til  tiaarigt  Slavearbejde  i  Rogerwiek;  Balakiriev, 
der  paa  Mons's  Anbefaling  var  bleven  Kammerlakej  og  havde 
begyndt  at  fungere  som  Hofnar,  fik  Stokkeprygl  og  sendtes 
paa  tre  Aar  ligeledes  til  Rogerwiek.  Dog  kom  de  to  sidste 
efter  et  Aars  Forløb  ved  Katerina  Ts  Tronbestigelse  igjen 
paa  fri  Fod.  Balakiriev  blev  gjort  til  menig  Soldat,  og  først 
i  Annas  Tid  lykkedes  det  ham  at  faa  Adgang  til  Hoffet, 
hvor  han  fik  formelig  Ansættelse  som  Hofnar.  Stoljetov  op- 
naaede  en  Plads  ved  Prinsesse  Elisabets  Hofstat,  men  fandt 
sig  kun  lidet  tilfreds  i  denne  Stilling;  thi  da  Elisabet  selv 
havde  en  knap  Apanage,  kunde  hun  ogsaa  kun  knapt  lønne 
sine  Hoffolk,  og  desuden  havde  hun  personlig  Antipathi  mod 
Stoljetov.  Denne  stræbte  derfor  at  opnaa  en  anden  Stilling, 
og  da  det  i  Peter  H's  Tid  var  lykkedes  ham  at  indynde  sig 
hos  Feltmarschal  Vasilii  Dolgoruki,  fulgte  han  med  denne  til 
Moskva,  da  Hoffet  flyttede  herhen.  Han  havde  efterhaanden 
fornyet  en  Del  af  sine  tidligere  Bekjendtskaber  fra  Mons's 
Tid  og  var  atter  velset  i  aristokratiske  Huse.  Feltmarschallen 
var  ikke  umiddelbart  indviklet  i  sine  Slægtninges  Foretagen- 
der og  undgik  derfor  ogsaa  den  Skæbne,  som  strax  efter 
Annas  Tronbestigelse  ramte  disse;  men  det  blev  kun  en  kort 
Frist.  I  December  1731  havde  han  en  Dag  nogle  gode  Ven- 
ner hos  sig;   her  faldt  i  Samtalen  nogle  uforsigtige  Ytringer 

om  den  nuværende  Regering  og  det  nuværende  Hof;  en 
Prins  Ludvig  Johan  af  Hessen-Homburg,  som  stod  i  russisk 
Tjeneste,  var  tilstede  og  ansaa  det  for  en  hellig  Pligt  at 
indgive  en  Beretning  derom  paa  højeste  Sted,  hvoraf  Følgen 
blev,  at  Vasilii  Dolgoruki  indespærredes  i  Schlusselburg,  og 
hans  Husvenner  sendtes  til  forskjellige  Kanter  af  Siberien, 
Stoljetov  til  Nerczinsk.  Sidstnævnte  levede  her  i  stor  Fat- 
tigdom og  Elendighed  blandt  Ulykkesfæller,  der  stode  dybt 
under  ham  i  Opdragelse  og  Dannelse,  straffede  Lovtrækkere, 
Bedragere  og  Gavtyve,  forfaldne  Subjekter  af  simpel  Stand 
og  Tænkemaade,  som  imidlertid  satte  Pris  paa  at  kunne  om- 
gaas  en  Adelsmand  og  drikke  med  ham.  Fysisk  og  moralsk 
sløvet  som  Stoljetov  var,  forfaldt  han  snart  til  den  samme 
Drikfældighed,  som  herskede  blandt  hans  Omgivelser.  Imid- 
lertid fandtes  der  dog  ogsaa  gode  Mennesker  i  Nerczinsk,  som 
havde  Medynk  med  Stoljetov  og  toge  sig  af  ham.  De  Penge, 
som  hans  Søster  i  Petersborg,  der  var  gift  med  Prinsesse 
Elisabets  Mundskjænk,  nu  og  da  sendte  ham,  modtog  han 
gjennem  Stedets  Voivod,  Gavrilo  Derevnin.  Viceguvernøren 
Aleksiej  Zsolobov  modtog  ham  i  sit  Hus,  lod  ham  spise  med 
sig,  spillede  Kort  med  ham,  gav  ham  sine  aflagte  Klæder  og 
hjalp  ham  paa  forskjellige  andre  Maader.  Men  hans  nær- 
meste Foresatte  var  en  Kommissær  Timofej  Burcov,  en  lum- 
pen Knegt,  der  havde  sin  Fornøjelse  af  at  plage  den  faldne 
Storhed.  Da  Overøvrigheden  yndede  Stoljetov,  kunde  han 
ikke  ligefrem  undertrykke  ham,  men  søgte  dog  at  forulempe 
ham  saa  meget  som  mulig  og  søgte  jævnlig  Strid  med  ham. 
Engang  ved  Fastelavnstid  1733  vare  de  begge  til  Gilde  hos 
en  Bonde;  Stoljetov  drak  sig  fuld  som  sædvanlig  og  kom  i 
Strid.  «Du  er  ikke  bedre  end  vi»,  skreg  Modstanderen,  «thi 
om  vi  andre  ogsaa  ere  i  Unaade  hos  Hendes  Majestæt,  saa  er 
der  dog  ikke  udstedt  noget  saadant  Manifest  om  os  som  det, 
hvoraf  man  ser,  hvad  1  ere  for  Karle!«  —  »Der  haaner  du 
ikke  mig  alene,  men  andre,  som  ere  bedre  end  baade  jeg  og 
du!»  —  o  Hvem  da?   Hvem?!«      Hefpaa  vilde  Stoljetov  ikke 

svare,  men  forlod  rasende  Selskabet,  lob  hjem  en  Vej  paa 
næsten  to  Mil,  kastede  sig  paa  Sengen  og  sov  som  en  Sten. 
Den  følgende  Dag  var  efter  græsk  Kalender  den  3dje  Fe- 
bruar, Kejserindens  Navnedag.  Stoljetov  forsømte  Morgen- 
gudstjenesten, og  da  Burcov,  som  savnede  ham  i  Kirken, 
sendte  Bud  efter  ham,  lod  han  sige,  at  han  ikke  var  rask. 
Efter  at  have  sovet  Kusen  helt  ud  overværede  han  Højmessen 
og  blev  derefter  buden  eller  tilsagt  til  Bords  hos  Burcov. 
Her  beklagede  han  sig  over  de  Fornærmelser,  han  Aftenen  i 
Forvejen  havde  døjet,  men  Burcov  gjorde  ham  opmærksom 
paa,  at  en  forvist  Delinkvent  ikke  kunde  søge  Æresoprejsning 
for  Retten,  og  erklærede,  at  han  ikke  vilde  tilgive  ham  hans 
Udeblivelse  fra  Morgengudstjenesten.  Dette  maa  dog  ikke 
have  været  tilstrækkeligt  til  at  begrunde  en  Angivelse,  thi 
Burcov  lod  endnu  hengaa  syv  Fjerdingaar,  formodentlig  for 
at  give  Stoljetov  Tid  til  at  begaa  flere  Dumheder,  der  kunde 
levere  ham  de  fornødne  Data.  Først  i  December  1734  hen- 
vendte Burcov  sig  i  en  Skrivelse  til  det  sibiriske  Bjergvæ- 
sens Chef,  under  hvem  de  forvistes  Sager  synes  at  have  sor- 
teret, og  gjorde  opmærksom  paa  Stoljetov  som  en  mistænke- 
lig Person.  Vi  møde  her  et  Navn,  som  maa  sætte  os  i 
Forbavselse.  Overbjerginspektor  var  paa  den  Tid  Vasilii 
Nikiticz  Tatiszczev,  en  Mand,  der  ellers  nyder  et  i  høj  Grad 
hæderligt  Eftermæle,  baade  i  Eigets  Historie  som  oplyst  og 
patriotisk  Deltager  og  Medarbejder  i  Peter  den  stores  Reform- 
planer og  i  Literaturhistorien  som  Videnskabsdyrker  og  som 
Forfatter  til  den  første  fornuftige,  kritiske  og  intelligente 
Ruslands  Historie  og  til  et  saakaldt  »Testament  til  min  Søn», 
hvori  han  fra  et  praktisk  Synspunkt  udtaler  de  ædleste  og 
reneste  Grundsætninger  om,  hvorledes  man  bedst  tjener  sit 
Fædreland,  sine  Medmennesker  og  sin  egen  Værdighed.  Men 
man  ser  her  et  overraskende  Exempel  paa,  hvorledes  en  Mand 
kan  vise  sig  ganske  anderledes  i  det  virkelige  Liv  end  i  sine 
Skrifter.  I  Februar  1735  begyndte  Tatiszczev  at  tage  sig  af 
Sagen  og  udspurgte  først  Burcov  nøiagtig  om  alt,  hvad  der 

var  forefaldet  yed  hint  Gilde  for  to  Aar  siden.  I  Jnli  lod 
han  Stoljetov  i  Lænker  føre  til  sig  i  Jekaterinenburg  tillige- 
med de  Personer,  han  havde  havt  Strid  med  hin  ulykkelige 
Fastelavnsaften.  Hans  første  Spørgsmaal  til  Stoljetov  var, 
hvorfor  han  ikke  gik  i  Kirke  paa  Kejserindens  Navnedag. 
Den  ulykkelige  svarede,  at  han  kun  den  ene  Gang,  den  3dje 
Februar  1733,  havde  sovet  fra  Morgengudstjenesten  og  for- 
klarede aabenbjertig  Aarsagen  dertil.  »Hermed«,  siger  vor 
russiske  Hjemmelsmand,  »burde  Forhøret  været  endt  og  Stak- 
len hjemsendt  med  en  Paamindelse  om  en  anden  Gang  ikke 
at  drikke  sig  fuld«,  og  ganske  vist  kunne  vi  nu  til  Dags  fra 
vort  Standpunkt  kun  dømme  saaledes;  men  i  Betragtning  af 
Datidens  Forhold  kan  denne  Dom  dog  maaske  næppe  kaldes 
ganske  retfærdig;  vi  tør  ikke  ganske  overse,  at  Burcov  som 
Angiver  mulig  kunde  blive  lige  saa  farlig  for  Tatiszczev  som 
for  Stoljetov.  Dog,  havde  Tatiszczev  været  den  Mand,  som 
man  i  Følge  det  Navn,  han  har,  skulde  antage  ham  for,  saa 
havde  han  sikkert  nok  vidst  at  finde  sig  bedre  tilrette  i  dette 
Forhojd.  Af  hint  første  Spørgsmaal  fremgik  en  hel  Række 
andre:  »Hvem  mente  du  med  dem,  der  skulde  være  bedre 
end  du,  og  som  Fornærmelsen  ogsaa  maatte  ramme?«  — 
•  Fyrsterne  Dolgoruki,  Vasilii  og  Jurii,  samt  Barjatinski;  jeg 
havde  rigtignok  hørt,  at  Fyrst  Vasilii  var  død«.  —  »Hvem 
havde  sagt  dig  det?«  —  •  Viceguverner  Zsolobov«.  —  »Hvad 
var  det,  du  truede  Kommissær  Burcov  med?«  —  »Jeg  har 
ikke  truet  ham,  jeg  sagde  bare:  om  ogsaa  Gjedden  er  ded, 
saa  ere  Tænderne  hele  endnu;  dermed  mente  jeg  kun,  at 
min  Søster  er  gift  med  Hendes  Højhed  Prinsesse  Elisabets 
Mundskjænk,  Sergiej  Nesterov,  og  at  jeg  kunde  haabe  at 
blive  benaadet  i  Anledning  af  Prinsesse  Annas  Bryllup  eller 
Kroning«*).  —  »Hvo  har  talt  til  dig  om  det  Bryllup  og  den 
Kroning?«  —  «Det  har  Michail  Vistickoj«.  —  »Har  din  Sø- 
ster mundtlig  eller  skriftlig  givet  dig  et  saadant  Haab?«  — 


*)  Talen  er  om  Eejserindens  Søsterdatter,  Anna  Leopoldovna. 

••Aldrig;  hun  har  kun  sendt  mig  Penge  gjennem  Voivoden  i 
Nerczinsk,  Gavrilo  Derevnin » .  —  « Har  der  ellers  nogen  været 
godgjørende  imod  dig?«  -—  «Ja,  Zsolobov».  —  « Hvorom  har 
han  talt  med  dig?»  —  Stoljetov  fortalte,  at  Zsolobov  havde 
udspurgt  ham  om  Prinsesse  Elisabets  Hofstat,  havde  ønsket 
at  tjene  hende,  havde  sagt,  at  han  gjerne  vilde  give  Jagu- 
zsinski  et  Par  tusinde  Gylden  for  at  faa  en  saadan  Plads; 
han  havde  Raad  dertil,  og  ved  den  Lejlighed  havde  han  for- 
talt Stoljetov,  at  han  gjennem  Kommissær  Burcov  havde 
modtaget  300  Rubler  i  Anledning  af  Bojarsonnen  Bjeloko- 
pytovs  Proces,  hvad  han  ikke  ansaa  for  nogen  stor  Synd. 

Her  havde  jo  Tatiszczev  adskillige  Data  at  gaa  ud  fra. 
Han  havde  imidlertid  ladet  opføre  et  Torturhus,  som  blev 
færdigt  i  Begyndelsen  af  Avgust.  Han  paalagde  Stoljetov  at 
opskrive  alt,  hvad  han  havde  at  tilstaa,  og  intet  stikke  under 
Stol,  da  han  ellers  vilde  blive  underkastet  den  strængeste 
Tortur.  De»  ulykkelige  skrev  en  saadan  Bekjendelse,  som 
han  endog  to  Gange  maatte  skrive  om,  og  paa  Grundlag 
heraf  anstillede  saa  Tatiszczev  sit  pinlige  Forhør.  Den  første 
Dag  hang  Stoljetov  i  Maskinen  en  halv  Time  og  fik  40  Slag, 
og  dette  gjentoges  i  flere  Dage.  Spørgsmaal  og  Svar  behø- 
ver jeg  ikke  at  opskrive,  da  Læseren  vistnok  allerede  af  det 
foreløbige  Forhør  har  faaet  en  tilstrækkelig  Forestilling  om, 
i  hvad  Smag  de  vare.  De  Tilstaaelser,  der  paa  denne  Maade 
afpressedes  Inkvirenden,  drejede  sig  om  saare  lidet  betydelige 
Ytringer,  som  han  dels  selv  havde  tilladt  sig,  dels  havde  hørt 
af  forskjellige  andre  Personer,  saasom  hans  Søster  og  Svo- 
ger, en  Hushovmester  Adrian  Jelagin  og  en  Kammerjomfru 
Anna  Pique,  alle  i  Tjeneste  hos  Prinsesse  Elisabet,  end  videre 
af  Balakiriev  og  Zsolobov  angaaende  bemeldte  Prinsesse, 
Hertugen  af  Holsten  og  dennes  nyfødte  Søn.  Naar  han  ikke 
vidste  eller  kunde  finde  paa  mere,  som  han  havde  sagt  eller 
hørt,  gav  han  sig  til  at  aabenbare,  hvad  han  havde  tænkt, 
og  Inkvisitoren  søgte  da  ogsaa  i  denne  Retning  at  pine  saa 
meget   ud   af  ham  som   mulig.      Han   havde   tænkt   noget 

meget  slemt  om  Hendes  Majestæt  og  om  Grev  Biron  og  talt 
herom  med  sin  Ven,  Fyrst  Michail  Bjelosjelski,  da  denne  kom 
hjem  fra  det  mecklenburgske  Hof;  han  havde  ogsaa  en  Tid 
ansket,  at  Prinsesse  Elisabet  maatte  komme  paa  Tronen. 

Imidlertid  modtog  Tatiszczev  en  mindre  behagelig  Skri- 
velse fra  Ministeriet  i  St.  Petersborg,  hvori  han  mindedes 
om  ikke  at  give  sig  af  med  saadanne  retslige  Undersøgelser, 
hvortil  han  ikke  havde  Kompetence.  Dette  forskrækkede  ham 
i  hoj  Grad,  som  man  ser  af  hans  yderst  krybende  Svar. 
Han  maatte  nu  se  at  faa  saa  meget  ud  af  Stoljetov,  at  han 
i  sin  Kapport  kunde  give  Sagen  den  Vigtighed,  som  var  nød- 
vendig til  hans  Ketfærdiggjorelse.  I  et  nyt  Forhør  fik  Sto- 
ljetov efterhaanden  300  Slag;  men  der  kom  dog  kun  lidet 
nyt  frem.  Fyrst  Bjelosjelski  vilde,  efter  hvad  han  havde  for- 
talt Stoljetov,  have  hørt  af  Hertuginden  af  Mecklenburg  Je- 
katerina  Ivanovna  (Kejserindens  Søster,  hos  hvem  Bjelosjelski 
havde  været  i  Tjeneste),  at  Kejserinden  selv  havde  undret 
sig  over,  at  der  ikke  udbred  Oprør  i  Moskva  den  Dag,  da 
hun  blev  udraabt  til  Enevoldsherskerinde ;  samme  Bjelosjelski 
havde  sagt  ham,  at  der  ikke  mere  var  noget  Haab  for  Prin- 
sesse Elisabet,  og  derved  forledt  ham  til  ikke  at  vise  Prin- 
sessen skyldig  Ærbødighed;  desuden  beskyldte  han  Sergenten 
og  Soldaterne,  der  havde  ført  ham  fra  Nerczinsk  til  Jekate- 
rinenburg,  for  forsømmeligt  Opsyn  med  Fangerne.  Tatiszczev 
skrev  nu  en  meget  partisk  Indberetning,  ledsaget  af  en  ud- 
førlig Extrakt  af  alle  Stoljetovs  Tilstaaelser,  til  det  hemme- 
lige Kancelli,  efter  hvis  Ordre  foreløbig  Stoljetov,  Burcov, 
Vistickoj  samt  Sergenten  og  en  Soldat  førtes  til  St.  Peterborg, 
hvor  de  ankom  i  November  1735. 

Man  gav  dem  tre  Maaneders  Hvile,  for  at  de  kunde 
samle  Kræfter  til  de  nye  Forhør,  som  begyndte  i  Februar 
1736.  Uszakovs  første  Spørgsmaal  til  Stoljetov  var,  hvad  det  var 
for  noget  »meget  slemt«,  som  han  havde  tænkt  om  Kejser- 
inden, og  som  han  havde  talt  om  med  Fyrst  Bjelosjelski, 
og   hvorved   han   havde    omtalt  Grev  Biron    og   Hertuginde 

Jekaterina  Ivanovna.  Stoljetov  kom  nu  frem  med  en  For- 
tælling om,  at  Bjelosjelski  for  ham  havde  rost  sig  af  et  Kjær- 
lighedsforhold  til  Hertuginden,  som  skulde  have  opmuntret 
ham  med  en  Henvisning  til  et  lignende  Forhold  mellem 
hendes  Søster  Kejserinden  og  Biron.  Han  berettede  dette 
med  adskillige,  tildels  temmelig  obscoene  Biomstændigheder. 
For  jøvrigt  gav  han  nogle  efter  vort  Begreb  højst  ubetydelige 
Forklaringer  angaaende  Vistickoj,  Balakiriev,  Zsolobov  og 
andre. 

For  det  første  maatte  nu  Fyrst  Bjelosjelski  møde  for 
det  hemmelige  Kancelli.  Han  vedgik  at  have  gjort  Stolje- 
tovs  Bekjendtskab  i  Mons's  Tid  og  senere  fornyet  det  i 
Moskva  og  betragtet  ham  som  sin  Ven,  men  tilbageviste 
bestemt  dennes  ærerørige  Beskyldninger  mod  den  da  allerede 
afdøde  Hertuginde  og  mod  ham  selv.  Han  konfronteredes 
med  Stoljetov,  der  gjentog  sin  Forklaring  med  nye  tilføjede 
Omstændigheder,  og  begge  aflagde  højtidelig  Ed  paa  deres 
modstridende  Udsagn.  Den  nærmeste  Følge  blev,  at  Fyrsten 
holdtes  tilbage  i  Arrest.  Da  man  derpaa  erkyndigede  sig  om 
de  andre  Personer,  som  Stoljetov  havde  beskyldt,  havde  man 
den  Sorg  at  erfare,  at  Kammerjomfruen  Anna  Pique  allerede 
var  død  for  to  Aar  siden;  paa  hendes  Ryg  maatte  man  alt- 
saa  renoncere,  men  man  havde  jo  levende  nok  at  holde  sig 
til:  Stoljetovs  Søster  og  hendes  Mand,  Jelagin,  Vistickoj, 
Balakiriev,  Zsolobov  og  flere,  der  hidførtes  fra  forskjellige 
Kanter  af  Riget.  Martha  Nesterov  erklærede,  at  hun  i  An- 
ledning af  Kejserinde  Annas  Tronbestigelse  havde  sagt  til 
sin  Broder:  »Herren  har  opfyldt  sit  Ord:  Du  har  været  tro 
over  lidet,  jeg  vil  sætte  dig  over  meget«.  Om  hendes  Bro- 
der havde  svaret  noget  herpaa,  huskede  hun  ikke,  og  heller 
ikke,  om  hun  havde  talt  med  ham  om  den  unge  holstenske 
Prinses  Rettigheder  til  den  russiske  Trone,  eller  om  Broderen 
havde  sagt:  «En  indfødt  er  bedre  end  en  fremmed ».  At 
hun  havde  meddelt  sin  Broder  en  Ytring  af  Prinsesse  Elisa- 
bet i  Anledning  af  Annas  Tronbestigelse,  saa  lydende:  »Hele 

det  russiske  Folk  har  for  længe  siden  givet  sig  Fanden  i 
Vold!»  tilstod  hun.  Hendes  Mand  blev  spurgt,  om  han  for 
Stoljetov  havde  beklaget,  at  Kejserinden  var  omgiven  af  lutter 
Tyskere,  hvilket  han  benægtede.  Ved  Konfrontationen  til- 
bagekaldte Stoljetov  Beskyldningerne  mod  sin  Sester  og  Svo- 
ger, hvorimod  han  gjentog  med  yderligere  Omstændigheder 
alt,  hvad  han  havde  udsagt  om  sin  forhenværende  Ven  Bjelo- 
sj elski.  Denne  fastholdt  standhaftig  sin  Benægtelse.  Jelagin 
vedgik  at  have  kjendt  Stoljetov,  men  nattede  at  have  havt 
ham  til  Ven  eller  nogensinde  havt  fortrolige  Samtaler  eller 
Brevvexling  med  ham  om  Folkets  Stemning  for  Prinsesse 
Elisabet  eller  om  noget  som  helst.  Balakiriev  havde  levet 
sammen  med  Stoljetov  hos  Mons,  men  efter  at  de  begge 
vare  komne  tilbage  fra  Rogerwiek,  havde  han  ikke  havt  nogen 
nærmere  Forbindelse  med  ham;  Stoljetov  var  kun  nu  og  da 
kommen  til  Middag  hos  ham;  om  han  havde  talt  med  ham 
om  Hertuginde  Jekaterina  eller  om  Prinsesse  Elisabet,  huskede 
han  ikke. 

Zsolobovs  Forklaring  er  et  mærkeligt  Exempel  paa,  hvor 
vanskeligt  det  er  at  sætte  sig  ind  i  en  fremmed  Nations 
Forhold  og  bedamme  de  psykologiske  Fænomener,  som  frem- 
gaa  af  disse.  »Efter  alle  disse  Krogveje,  Legne  og  Bagta- 
lelser«, siger  vor  russiske  Hjemmelsmand,  »gjør  denne  ædle 
og  aabne  Karakters  Udtalelser  et  velgjørende  Indtryk««.  Lad 
os  da  høre,  hvad  han  siger:  «Da  Stoljetov  forvist  kom  fra 
Moskva  til  Irkutsk,  expederede  jeg  ham  derfra  til  Sølvværket 
i  Nerczinsk.  Senere  blev  jeg  under  mit  Ophold  der  opmærk- 
som paa  Stoljetovs  Fattigdom  og  Nød;  jeg  gav  ham  derfor 
20  Rubler,  noget  Linned,  en  atlaskesVest  og  en  Hue,  mod- 
tog ham  hos  mig  til  Middag  og  Aften  og  spillede  Kort  med 
ham.  Jeg  har  spurgt  ham  om,  hvor  meget  Jordegods  Prin- 
sesse Elisabet  havde,  og  hvem  der  bestyrede  det,  ligesom 
ogsaa,  hvorledes  det  var  gaaet  til,  at  Arcybuszev  var  bleven 
on  rig  Mand  i  hendes  Tjeneste.  Jeg  har  ogsaa  talt  om  Her- 
tugen af  Holstens  store  Sorg  ved  Tabet  af  hans  Gemalinde 

Anna  Petrovna  og  maatte  græde,  naar  jeg  tænkte  paa  den 
Naade,  hendes  Fader  Peter  den  store  havde  vist  mig.  Jeg 
har  ogsaa  spurgt  Stoljetov,  om  Prinsessen  tidt  skrev  til  Her- 
tugen. Jeg  har  ogsaa  talt  om  Grev  Biron,  hvorledes  han 
havde  fundet  Naade  for  Gud  og  Hendes  kejserlige  Majestæt. 
Det  er  en  sand  Gudsnaade!  har  jeg  sagt.  Dengang  jeg  var 
Kommissær  i  Riga,  havde  jeg  slaaet  samme  Biron,  og  nu 
vilde  jeg  anse  det  for  en  Lykke,  om  Hans  Excellence  kjendte 
mig.  Ikke  for  nogen  Fordels  Skyld,  men  blot  for  at  have 
den  Ære.  Jeg  ejer  en  egen  lille  Kuriositet,  tolv  smaa  Skaale 
af  Nøddetræ,  den  ene  indsluttet  i  den  anden;  det  kunde 
være  en  Foræring  til  en  saadan  Greve;  thi  Guld  og  Sølv 
behøver  han  jo  ikke.  Jeg  har  ogsaa  ligefrem  omtalt  og  for- 
talt Stoljetov,  hvorledes  det  var  paa  en  Assemblé  i  Riga  hos 
salig  General  Repnin,  at  samme  Biron  trak  Stolen  bort  un- 
der mig,  og  jeg,  fuld  som  jeg  var,  greb  ham  i  Struben  og 
satte  ham  til  Vægs.  Det  er  ogsaa  sandt,  at  jeg  har  talt 
til  Stoljetov  om  de  300  Rubler,  som  jeg  fik  i  Anledning  af 
Bjelokopytovs  Sag,  og  har  vist  ham  Pengene.  Jeg  har  ogsaa 
engang  sagt  til  ham,  at  Fyrst  Vasilii  Dolgoruki  var  død  i 
Schliisselburg;  der  gik  dengang  et  saadant  Rygte  i  Irkutsk«. 
Om  det  er  Enfoldighed  eller  Ironi,  der  taler  saaledes,  finder 
jeg  mig  ikke  i  Stand  til  at  afgjøre. 

Den  17de  Marts  befalede  en  kejserlig  Resolution,  at 
Balakiriev  skulde  frigives,  men  Stoljetov  tages  i  skarpt  For- 
hør, og  de  af  ham  beskyldte  Personer  Bjelosjelski,  Jelagin 
og  Nesterov  skulde  i  Torturkamret  til  Konfrontation.  Om 
Torturen  ogsaa  skulde  anvendes  og  er  bleven  anvendt  paa 
dem,  er  af  disse  Udtryk  ikke  klart,  men  Stoljetov  maatte 
den  7de  April  og  10de  Maj  gjennemgaa  Torturen  paa  ny. 
De  sidste  Bekjendelser,  som  saaledes  bleve  ham  afpressede, 
ere,  som  næsten  alle  Indicier  i  denne  Sag,  af  saare  liden 
Betydning  og  ikke  Umagen  værd  at  opskrive.  Den  Ilte  Juli 
1736  dømtes  Stoljetov  fra  Livet  og  blev  halshugget  den  føl- 
gende Dag.     Hans  Liv  forkortedes  rimeligvis  kun  lidet  der- 

ved,  da  Dåden  sikkert  snart  vilde  være  indtraadt  efter  de 
Mishandlinger,  han  havde  lidt.  Bjelosjelski  demtes  paa  Livs- 
tid til  Slavearbejde  ved  Skibsbyggerierne  i  Orenburg;  Jelagin 
skulde  indtil  videre  forblive  i  Fængsel,  da  der  var  andre  Sa- 
ger imod  ham;  Martha  Nesterov  skulde  pidskes  og  med  sin 
Mand  forvises  til  Orenburg;  Burcov  skulde  miste  den  An- 
giverløn, som  ellers  havde  tilkommet  ham  paa  Grund  af 
disse  vigtige  Opdagelser,  og  vende  tilbage  til  sin  forrige 
Stilling  i  Sibirien;  Osip  Ipatiev,  dep  paa  Zsolobovs  Vegne 
havde  fordret  Stikpenge  af  Bjelokopytov,  skulde  fritages  for 
Knut  og  have  Pisk  i  Stedet;  Vistickoj,  der  havde  gjort  sig 
skyldig  i  utilbørlige  Ytringer,  skulde  have  Stokkeprygl  og 
sendes  til  Sibirien;  Sergenten  skulde  have  Pisk  og  Soldaten 
forsættes  til  de  irregulære  Tropper.  Om  Zsolobovs  Skjæbne 
melder  Dokumentet  intet*). 

Feofilakt  Lopatinski,  Erkebiskop  af  Tver,  var  en  lærd  og 
almindelig  højagtet  Gejstlig;  men  han  hørte  til  det  gammel- 
russiske  Parti  og  delte  det  Had  til  Protestantismen,  som 
næredes  af  den  russiske  Gejstligheds  Flertal  alt  længe  før 
Peter  den  stores  Tid  paa  Grund  af  de  mange,  største  Dels 
protestantiske  Udlændinge,  der  tjente  eller  havde  nedsat  sig 
i  Rusland,  og  hvis  Indflydelse  paa  de  rettroende  Russere 
kunde  synes  farlig.  Peter  den  stores  personlige  Overbevis- 
ning heldede  maaske  til  Protestantismen;  men  han  var  i  alt 
Fald  for  statsklog,  maaske  ogsaa  for  lidet  religiøs,  til  at  ville 
indføre  en  ny  Tro  i  Rusland.  Da  imidlertid  de  Reformer  i 
Kirken,  som  han  indførte  ved  sin  tro  Tilhænger  og  ivrige 
Medarbejder  Biskop,  senere  Erkebiskop  af  Novgorod,  Feofan 
Prokopovicz,  umiskjendelig  havde  noget  af  protestantisk  Aand, 


*)  Det  er  senere  opljst,  at  Zsolobov  domtes  fra  Livet,  ikke  for  sit 
Forhold  til  Stoljetov,  men  for  mangfoldige  Underslæb,  Modtagelse 
af  Bestikkelser,  Bedragerier,  Smuglerier,  Udsugeiser  og  Voldsgjer- 
ninger,  som  Undersøgelsen  havde  bragt  for  Lyset.  Han  henret- 
tedes den  1ste  Juli  1736,  altsaa  tidligere  end  Stoljetov.  (Ruskaja 
starina,  Decemberheftet  for  1873). 

tog  Misfornøjelsen  til  og  vendte  sig  fornemlig  mod  Feofan, 
der  blev  Gjenstand  for  idelige  Intriguer,  Bagtalelser  og  An- 
givelser, som  gik  ud  paa  at  mistænkeliggjøre  hans  Rettroen- 
hed. Da  nu  paa  samme  Tid  Sorbonnen  i  Paris  dels  ved 
direkte  Underhandlinger  med  den  russiske  Synode,  dels  gjen- 
nem  det  spanske  Gesantskabs  Præster  søgte  at  virke  for  en 
Union  mellem  den  romerske  og  græske  Kirke,  gjengjældte 
Eeformvennerne  Modpartiets  Angreb  ved  at  beskylde  det  for 
at  helde  til  Romanismen.  Peter  lod  Feofan  polemisere  of- 
fentlig mod  begge  de  vestevropæiske  Religionspartier,  men  da 
Metropoliten  af  Rjazan,  Stefan  Javorski,  en  Mand,  som  uagtet 
hans  gammelrussiske  Sindelag  holdtes  i  Ære  af  Peter,  for- 
fattede en  Bog  mod  Protestantismen,  betitlet  «Troens  Hjørne- 
sten'), blev  Trykningen  af  denne  ikke  tilladt.  Efter  Peters 
Død  fik  det  gammelrussiske  Parti  større  Indflydelse.  Erke- 
biskoppen  af  Novgorod,  Feodosii  Janovski,  der  havde  vovet 
dristige  Forsøg  paa  at  afskaffe  Billed-  og  Relikvidyrkelse, 
blev  styrtet,  og  Feofan  Prokopovicz,  der  blev  hans  Eftermand, 
havde  dog  nok  egentlig  kun  Menszikovs  Fald  at  takke  for, 
at  det  ikke  gik  ham  ligesaa.  Hans  Stilling  blev  under  Ka- 
terina  Ps  og  Peter  H's  Regeringer  stedse  farligere,  og  des- 
værre lader  det  sig  ikke  nægte,  at  denne  ellers  saa  udmær- 
kede og  hæderlige  Mand  nødtes  til  ogsaa  paa  sin  Side  at 
betjene  sig  af  sine  Fjenders  uværdige  Vaaben  til  sit  Forsvar; 
han  maatte  paa  enhver  Maade  skaffe  sig  mægtige  Forbindel- 
ser ved  Hoffet  og  ved  hemmelige  Angivelser  forekomme  dem, 
der  ad  saadanne  Krogveje  vilde  ham  til  Livs.  Dette  blev 
ham  lettere  i  Annas  Tid,  da  Biron,  Ostermann  og  flere  af 
de  Mænd,  der  indtoge  de  højeste  Stillinger,  vare  Protestanter. 
Den  betydeligste  af  dem,  som  dettQ  gik  ud  over,  var  Feofilakt 
Lopatinski.  Denne  havde  i  Peter  H's  Tid  opnaaet  Tilladelse 
til  at  udgive  den  da  allerede  afdøde  Stefan  Javorskis  Skrift 
»Troens  Hjørnesten«  med  tilføjede  Anmærkninger  og  For- 
klaringer.   De  stærke  fanatiske  Anfald  mod  Protestantismen, 

som  fandtes  i  dette  Skrift,  der  i  latinsk  Oversættelse  under 
Haanden  meddeltes  tyske  Theologer  som  Buddæus  og  Mos- 
heim,  fremkaldte  en  skarp  offentlig  Kritik  fra  disses  Side, 
der  atter  paa  samme  Maade  blev  imodegaaet  af  en  Præst 
ved  det  spanske  Gesantskab  i  Rusland,  Eibeira.  Oversæt- 
telser af  disse  Stridsskrifter  cirkulerede  i  Rusland  i  Manu- 
skript. At  Mosheim  roste  Feofan  og  Ribeira  Feofilakt,  kunde 
kun  skade  begge  de  russiske  Prælater  i  deres  Stilling,  idet 
det  forogede  Forbitrelsen  mellem  Partierne.  Feofilakt  hen- 
vendte sig  til  Kejserinden  med  en  Ansøgning  om  at  maatte 
udgive  et  Svar  til  de  tyske  protestantiske  Theologer.  Først 
blev  det  bevilget,  men  senere  lod  Kejserinden  sig  omstemme, 
og  Feofilakt  modtog  fra  Ministeriet  et  Forbud  derimod  under 
Livsstraf.  Ligeledes  blev  «Troens  Hjørnesten«,  der  allerede 
havde  oplevet  fire  Udgaver,  forbudt  og  de  for  Haanden  værende 
Oplag  konfiskerede.  Men  hermed  vare  Biron  og  Feofan 
endnu  ikke  fornøjede.  Paa  Grund  af  Ytringer,  som  fandtes 
i  det  forelagte  Manuskript,  blev  Feofilakt  af  Synoden  under 
Feofans  Forsæde  dømt  fra  sin  gejstlige  Værdighed,  udelukket 
af  Munkestanden  og  derpaa,  da  der  om  Ytringer,  han  skulde 
have  tilladt  sig  i  Privatsamtaler,  var  indløbet  Angivelser  af 
den  Art,  som  vi  nu  allerede  kjende,  overgivet  til  det  hem- 
melige Kancelli.  Feofans  Adfærd  i  denne  Sag  er  desværre 
vanskelig  at  forsvare;  til  hans  Undskyldning  kan  kun  siges, 
at  Feofilakt  ganske  vist  havde  havt  Del  i  de  Angivelser, 
hvorimod  han  selv  tidligere  havde  maattet  forsvare  sig,  og 
som  endnu  bestandig  bragte  ham  i  Fare,  saa  at  et  irriteret 
personligt  Nag  vistnok  var  temmelig  naturligt.  Feofilakt 
holdtes  tre  Aar  i  Fængsel  og  blev  ofte  skarpt  forhørt;  om- 
sider anvendtes  ogsaa  Torj.uren;  dog  heri  kan  Feofan  ingen 
Skyld  have  havt,  thi  han  var  imidlertid  død  (1736).  Feofi- 
lakt blev  under  Torturen  ramt  af  et  apoplektisk  Anfald,  som 
gjorde  ham  fuldstændig  ubevægelig,  og  i  denne  Tilstand  før- 
tes han  til  Viborg  Fæstning  og  indelukkedes  i  et  mørkt, 
snevert   Fængsel  (1739).     Efter  Annas  Død  og  Birons  Fald 

lod  Regentinden  Anna  Leopoldovna  ham  sætte  i  Frihed  og 
beordrede  Synoden  til  atter  at  indsætte  ham  i  hans  forrige 
gejstlige  Embede,  som  han  dog  selvfølgelig  i  sin  nuværende 
Tilstand  ikke  mere  kunde  overtage.  Han  døde  faa  Maaneder 
derefter  i  St.  Petersborg  (1741).  Det  er  begribeligt,  hvad  en 
saadan  Fremfærd,  betragtet  fra  et  russisk  nationalkirkeligt 
Standpunkt,  maatte  gjere  for  et  Indtryk. 

II. 

Foruden  saadanne  følelige  Ytringer  af  det  hemmelige 
Kancellis  Virksomhed,  der  herte  til  Dagens  Orden,  og  som 
Høje  og  Lave  i  lige  Grad  vare  udsatte  for,  var  der  ogsaa 
andre  Omstændigheder,  som  maatte  vække  stor  Utilfredshed, 
og  som  uden  Tvivl  have  bidraget  til,  at  det  i  Ruslands  Hi- 
storie ikke  ualmindelige  Fænomen,  der  paa  Russisk  kaldes 
samozvanstvo,  i  Annas  Regeringstid  gjentog  sig  ikke  mindre 
end  tre  Gange,  idet  nemlig  Bedragere  optraadte  i  Provin- 
serne som  foregivne  Kronprætendenter.  To  af  disse  udgave 
sig  for  Peter  den  stores  bekjendte  ulykkelige  Son  Aleksiej, 
og  én  for  hans  anden  Son  Peter.  Almuen  var  trykket  med 
uhyre  Skatter;  i  Fredsaarene  under  Katerina  I  og  Peter  II 
var  der  vist  megen  Overbærelse  med  Restancer;  men  i  An- 
nas Tid  bleve  disse  inddrevne  med  samme  Strænghed  som 
under  Peter  den  store,  uden  at  man  saa  nogen  Anvendelse 
deraf,  som  kunde  sammenlignes  med  Peter  den  stores.  To 
Krige  fortes  vel  med  Hæder,  hvad  der  fornemlig  skyldtes 
Miinnich;  men  Udbyttet  ved  Fredsslutningerne  stod  ikke  i 
noget  Forhold  til  det  store  Tab  af  Menneskehv  og  Penge,  og 
det  var  en  almindelig  Mening,  at  det  paa  den  Tid  ingenlunde 
rige  Lands  Midler  hovedsagelig  forbrugtes  til  Hofforlystelser. 
Ved  Hoffet  herskede  der  nemlig  en  Pragt,  som  man  tidligere 
ikke  havde  kjendt  i  Rusland.  Højtidelige  Avdientser,  Hoffester, 
Baller,  Maskerader,  Skuespil,  Illuminationer,  Fyrværkerier  og 
deslige  fulgte  Slag  i  Slag.  Anna  vilde  ikke,  at  hendes  Hof 
i  saa  Henseende  skulde  staa  tilbage  for  noget  andet  evropæisk 

Hof.  Hun  oprettede  en  stor  Mængde  nye  Hofembeder,  ind- 
førte italiensk  Opera,  Ballet,  et  tysk  Skuespillerselskab  og  to 
Orkestere,  hvortil  man  fra  Udlandet  indforskrev  de  bedste 
Kunstnere,  man  kunde  faa;  hun  lod  opfare  et  nyt  Vinter- 
pallads,  der  i  sig  indesluttede  Kirke,  Theater,  en  pragtfuld 
Tronsal  og  halvfjerdsinstyve  større  og  mindre  Værelser.  Til 
Hoffesterne  fordrede  hun,  at  Adelen  hver  Gang  skulde  mede 
i  nye,  kostbare  Dragter,  saa  at  det  ikke  alene  blev  Stats- 
kassen, men  ogsaa  de  private  Formuer,  som  denne  Hofhold- 
ning gik  ud  over.  Allerede  i  Peter  den  stores  Tid  havde 
det  været  misligt  nok,  at  Adelen,  som  ved  hans  Love  for- 
pligtedes til  at  indtræde  i  den  sletlønnede  Statstj eneste, 
maatt«  leve  i  den  nye  Hovedstad  Qernt  fra  sine  Godser  og 
overlade  Bestyrelsen  af  disse  til  Forvaltere.  Men  Peters  Hof- 
holdning og  personlige  Levevis  var  tarvelig,  og  han  fordrede 
heller  ingen  Overdaadighed  af  sine  Undergivne.  Under  Anna 
blev  Hof-  og  Embedslivet  ligefrem  ødelæggende  for  Adelens 
Husvæsen,  hvoraf  Følgen  blev,  at  Udsugeiser,  Bedragerier, 
Underslæb  og  Bestikkelighed  tiltoge  efter  en  stor  Maalestok. 
Dette  var  en  gammel  Skade  i  den  russiske  Stat,  som  Pet^r 
den  store  forgjæves  havde  søgt  at  udrydde;  han  havde  maattet 
erkjende  Forholdenes  Vanskelighed  og  se  igjennem  Fingre 
med  meget  mere,    end  han  ønskede*).     Fra  Annas  Tid  var 


*)  Han  skal  engang  have  spurgt  Tatiszczev,  om  det  var  sandt,  at 
han  tog  imod  Gaver,  hvortil  Tatiszczev  aabenbjertig  skal  have 
svaret:  iJa,  thi  jeg  anser  det  ikke  for  nogen  Sjnd,  om  en  god 
Dommer,  der  dømmer,  som  sig  hør  og  bør,  modtager,  hvad  Par- 
terne af  Taknemlighed  ville  give  ham,  og  forbydes  det,  saa  ville 
Dommerne  tabe  Lysten  til  Arbejde  ud  over  den  strængt  foreskrevne 
Tid  og  Sagerne  følgelig  trækkes  i  Langdrag  til  Skade  for  Parterne • . 
•  Kan  være«,  sagde  Peter,  »men  det  gaar  dog  ikke  an,  thi  det  vil 
føre  til,  at  slette  Dommere  aftvinge  Folk  Gaver  ander  Skin  af 
Frivillighed!.  En  anden  Gang,  da  Peter  i  Senatet  forbitret  ud- 
brød: »Man  bør  hænge  enhver,  der  blot  tager  saa  meget  af  en 
Ansøger,  som  der  behøves  til  at  kjøbe  en  Strikkel«  bemærkede 
Jagnzsinski:  »Ja,  saa  maa  vi  hænges  allesammen«,  hvortil  Peter 
kun    svarede    med    et  resigneret  Smil.      Heraf  maa  man  ogsaa  for- 

Umuligheden  af  en  konsekvent  Justits  i  denne  Henseende 
slaaet  fast;  Retsforfølgelse  mod  mislig  Embedsførelse  kunde 
anvendes  næsten  mod  enhver  og  anvendtes  knn  vilkaarlig, 
naar  en,  som  var  mægtig  nok  dertil,  vilde  bruge  dette  Mid- 
del at  undertrykke  en  Mand. 

Overhovedet  havde  den  Uro,  hvori  Anna  i  Følelsen  af 
sin  farlige  Stilling  bestandig  maatte  leve,  en  dobbelt  Virk- 
ning. Den  ene  kjende  vi  allerede;  det  var  Usurpatorers 
sædvanlige  Lod  at  maatte  herske  ved  Skræk,  hvorved  det 
hemmelige  Kancelli  uafbrudt  var  i  Arbejde.  Dog  have 
Russerne  næppe  havt  Uret,  naar  de  fornemlig  gave  Biron 
Skylden  herfor.  Anna  manglede  ikke  Retfærdighedsfølelse; 
vi  skulle  anføre  et  Exempel  derpaa.  En  Fyrst  Szachovskoj 
havde  under  Tyrkekrigen  Kommando  i  Ukraina  og  kom  i 
Anledning  af  nogle  militære  Rekvisitioner  i  Strid  med  Miin- 
nich.  Denne  havde  i  sine  Rapporter  indtaget  Biron  imod 
ham.  Han  var  en  gammel  Mand  og  maatte  engang  paa 
Grund  af  Øjensygdom  udbede  sig  nogle  Ugers  Permission  for 
at  underkaste  sig  en  Kur  i  Moskva,  og  da  denne  tog  længere 
Tid  end  beregnet,  maatte  han  søge  om  at  faa  Permissionen 
forlænget.  En  Neveu  af  ham,  som  han  i  dette  Anliggende 
havde  sendt  til  Petersborg,  blev  i  et  Avdientsgemak  overfuset 
med  Grovheder  af  Biron,  der  beskyldte  hans  Onkel  for  For- 
sømmelighed og  Uredelighed  og  paastod,  at  hans  Kosakkorp- 
ser  vare  i  en  uforsvarlig  Forfatning.  Den  unge  Szachovskoj 
forsvarede  sin  Onkel,  i  Begyndelsen  ærbødig;  men  da  Biron 
blev  mere  og  mere  nærgaaende,  blev  han  varm  og  heftig, 
erklærede,  at  Munnich  slet  ikke  havde  set  de  Kosakkorpser, 
om  hvilke  han  havde  rapporteret,  talte  djærvt  om  hemmelige 
Rapporter,  der  maatte  gjøre  Hvermands  Stilling  usikker,  og 
fordrede  aaben  Undersøgelse  af  Sagen.    Biron  forbavsedes  og 


klare  sig  den  for  Peter  ejendommelige  Skik  med  egen  Haand  at 
afstraffe  utro  Embedsmænd.  Det  var  Kejseren,  der  laante  Eetfær- 
diglieden  sin  Arm,  ikke  alene  hvor  Lovens  var  for  kort,  men  ogsaa 
hvor  den  var  for  tung. 

forbitredes  højlig  over,  at  nogen  vovede  at  svare  ham  paa 
en  saadan  Maade,  og  udstødte  farlige  Trusler.  Alle  øvrige 
Tilstedeværende  listede  sig  forskrækkede  bort,  saa  at  Ordstriden 
omsider  førtes  tilsjneladende  under  fire  Øjne,  men  dog  ikke 
saa  ganske.  Paa  én  Gang  bevægede  sig  et  Forhæng  for  en  aaben 
Dør;  Kejserinden  kom  til  Syne  og  vinkede  Biron  ind  til  sig. 
Szachovskoj  gik  bort  i  den  Overbevisning,  at  det  var  ude 
med  ham,  og  maaske  ogsaa  med  hans  Onkel.  Men  deri  tog 
han  dog  fejl.  Den  forlangt«  Permissionsforlængelse  blev 
Onkelen  bevilget,  og  ingen  af  dem  led  nogen  Ulempe. 

En  anden  Virkning  af  den  vistnok  alt  andet  end  beha- 
gelige Stilling,  hvori  Kejserinden  befandt  sig,  have  vi  ogsaa 
allerede  antydet.  Hendes  urolige  Sjæl  trængte  bestandig  til 
Adspredelse,  og  hendes  ødsle  og  larmende  Hofholdning  var 
maaske  mere  en  Følge  af  Melankoli  end  af  Forfængelighed 
eller  Pragtsyge.  Af  samme  psykologiske  Grund  lader  sig 
ogsaa  den  strænge  og  haarde  Stivhed  forklare,  som  gjorde 
hende  til  en  Skræk  for  hendes  kvindelige  Omgivelser.  I  sædelig 
Henseende  stod  hun  ubetinget  højere  end  det  attende  Aar- 
hundredres  tre  andre  russiske  Kejserinder.  Hun  var  maade- 
holden  i  sine  Nydelser  og  i  ingen  Henseende  udsvævende; 
hendes  Forhold  til  Biron  ligesom  tidligere  til  Bestuzsev,  finder 
stærk  Undskyldning  i  hendes  særegne  personlige  Forhold  og 
vilde  maaske  endog  ligefrem  kunne  moralsk  forsvares,  dersom 
disse  hendes  Elskere  havde  været  ugifte,  hvad  der  rigtignok 
desværre  ikke  var  Tilfældet.  Men  hun  kunde  ikke  taale  at 
være  i  Ro,  og  da  hverken  Hoffesterne,  hvor  hyppige  de  end 
vare,  eller  Kegeringsforretningerne,  som  hun  med  Alvor  tog 
sig  af,  ganske  kunde  udfylde  hendes  Tid,  saa  fordrede  hun, 
for  lidet  dannet  til  ædlere  aandelig  Sysselsættelse,  uafbrudt 
at  underholdes  af  sine  Hofdamer  med  Eventyr,  Anekdoter, 
Bynyt  og  Spøg,  og  man  søgte  over  hele  Rusland  efter  saa- 
danne  kvindelige  Individualiteter,  som  vare  bedst  skikkede 
til  at  fyldestgjøre  denne  Opgave.  »Hos  en  Enkefrue  Avdotia 
Ivanovna  Zagriaski«,  skrev  Kejserinden  engang  til  Guvernøren 

af  Moskva,  «skal  der  bo  en  ugift  Fyrstinde  Vjazemski;  søg 
hende  op  og  send  hende  herhid,  men  for  ikke  at  forskrække 
hende  saa  lad  hende  vide,  at  jeg  tager  hende  til  mig  i 
Naade,  og  sørg  godt  for  hende  paa  Vejen;  jeg  vil  have  hende 
til  min  Fornøjelse,  da  jeg  hører,  at  hun  har  et  godt  Snakke- 
tøj«. En  anden  Gang  skrev  hun  til  Perejaslavl:  « Opsøg  i 
Perejaslavl  blandt  fattige  Piger  af  Adel  eller  Borgerstand 
nogle,  som  kunne  være  skikkede  til  at  afløse  Tatiana  No- 
vokszczenov,  thi  hun  er  nu  gammel  og  døer  nok  snart;  du 
kjender  Vor  Smag  og  véd,  at  Vi  holder  meget  af  saadanne, 
som  ere  fyrretyve  Aar  gamle  og  rigtig  snaksomme,  saa- 
ledes  som  bemeldte  Novokszczenov  og  som  de  salig  Fyrste- 
døtre  Nastasia  og  Anisia».  Tillige  satte  Anna  Pris  paa  Sang- 
stemmer. Om  Aftenen,  naar  der  ikke  var  Fest  eller  Selskab 
ved  Hoffet,  sade  de  unge  Hoffrøkener  i  et  Værelse,  der  stødte 
op  til  Kejserindens,  sysselsatte  med  Haandarbejde.  Naar 
Kejserinden  havde  moret  sig  længe  nok  med  sine  Hofnarre 
og  Selskabsdamer,  aabnede  hun  sædvanlig  Døren  til  Hoffrø- 
kenernes Værelse  og  sagde:  « Syng  nu  Piger!«,  og  de  sang  da, 
indtil  Kejserinden  raabte:  «Nu  er  det  nok!«  Undertiden  lod 
hun  Gardesoldater  kalde  med  deres  Koner  for  at  opføre  rus- 
siske Nationaldanse,  hvori  da  ikke  sjelden  tilstedeværende 
fornemme  Gjæster  og  selv  Medlemmer  af  den  kejserlige  Familie 
toge  Del.  Ogsaa  for  Digtekunsten  var  hun  ikke  ganske  lige- 
gyldig. Da  hun  hørte,  at  Akademiets  professor  eloquentiae 
Tredjakovski  skrev  Digte  af  spøgefuldt  Indhold,  lod  hun  ham 
hente  og  forelæse  sine  Produkter.  Tredjakovski  har  til  et  af 
sine  Digte  føjet  følgende  Anmærkning:  «Denne  Sang  har  jeg 
havt  den  Lykke  at  forelæse  for  Kejserinden,  liggende  paa 
Knæ  ved  Kaminen  for  Hendes  kejserlige  Majestæt,  og  efter 
Læsningen  værdigedes  jeg  af  Hendes  kejserlige  Majestæts 
allerhøjstegen  Haand  at  modtage  et  allernaadigst  ørefigen«. 
At  Poeten  kun  i  knælende  Stilling  kunde  nyde  denne 
Avdients,  der  gjorde  ham  saa  lykkelig,  var  i  Overensstem- 
melse med  den  hele  Hofskik.   Anna  tillod  aldrig  sine  Damer 

at  sætte  sig  i  hendes  Nærværelse.  Hendes  særlige  Favorit- 
dame,  en  Grevinde  Avdotia  Czernyszev,  der  besad  et  fortrin- 
ligt Talent  til  at  fortælle,  befandt  sig  en  Aften  saa  ilde,  at 
hun  næppe  kunde  holde  sig  oprejst.  Anna  mærkede  det  og 
sagde  til  hende:  »Du  kan  statte  dig  til  Bordet;  Kammer- 
pigen kan  staa  for,  saa  ser  jeg  det  ikke«.  To  Frøkener  Sol- 
tykov  dristede  sig  engang,  da  de  maatte  synge  en  hel  Aften, 
omsider  til  at  sige,  at  de  vare  trætte.  Kejserinden  tog  dette 
saa  ilde  op,  at  hun  nær  havde  slaaet  dem,  og  lod  dem  til 
Straf  arbejde  en  hel  Uge  i  Hofvaskeriet.  En  anden  Gang,  da 
hun  falte  sig  forstemt,  sendte  hun  Bud  efter  fire  af  St.  Pe- 
tersborgs mest  udmærkede  Balskjønheder  og  lod  dem  opfare 
en  Dans  for  sig.  Kejserindens  vrede  Blik  gjorde  dem  saa 
betuttede,  at  de  foer  vild  i  Turene  og  bleve  staaende  paa 
Halvvejen.  Da  rejste  Kejserinden  sig,  gik  hen  mod  de  ulyk- 
kelige unge  Damer  og  gav  dem  hver  et  dygtigt,  ingenlunde 
•  allernaadigst"  Orefigen,  hvorpaa  hun  befalede  dem  at  be- 
gynde forfra  igjen. 

Biron  var  en  lidenskabelig  Hesteelsker.  Han  fik  i  Nær- 
heden af  det  kejserlige  Pallads  opført  ved  en  itahensk  Arki- 
tekt en  storartet  Rideskole,  hvis  Vedligeholdelse  aarlig  kostede 
100,000  Rubler.  Kejserinden  besøgte  den  ofte,  i  Begyndelsen 
kun  for  at  fornøje  sin  Yndling,  men  snart  fik  hun  selv  In- 
teresse derfor  og  uddannede  sig  uagtet  sin  fremrykkede  Alder 
og  noget  besværlige  Fyldighed  til  en  dygtig  Rytterske.  I 
Rideskolen  var  der  indrettet  et  eget  Værelse  for  Kejserinden, 
hvor  hun  ikke  sjelden  var  sysselsat  med  Regeringsforretninger 
og  gav  Avdients.  Ligeledes  elskede  hun  Jagt  og  opnaaede  en 
saadan  Sikkerhed  i  at  skyde,  at  hun  næsten  aldrig  forfejlede 
en  Fugl  i  Flugten.  Overalt  i  hendes  Værelser  stode  ladte 
Bøsser,  hvormed  hun  skjød  ud  af  Vinduerne  efter  de  forbi- 
flyvende  Svaler,  Spurve  og  Alliker.  Ved  Hoffet  holdtes  Kap- 
skydning, og  i  et  Galleri  i  Palladset  var  der  opstillet  en 
Skive,  hvorefter  Anna  om  Vinteraftener  ved  stærk  Belysning 
morede  sig  med  at  skyde  til  Maals.      De  daværende  peters- 

borgske  Aviser  ere  fulde  af  Beretninger  om  Kejserindens 
Jagtbedrifter.  I  Peterhof  og  andre  Steder  i  Hovedstadens 
Omegn  havde  hun  zoologiske  Etablissementer  fulde  af  saavel 
indenlandske  som  udenlandske  Dyr  og  Fugle,  og  Hendes 
Majestæts  tro  Undersaatter  mindedes  i  særlige  officielle  Be- 
kjendtgjørelser  om  ved  Foræringer  at  bidrage  til  disse  Sam- 
linger. 

For  fivrigt  havde  saavel  de  store  Hoffester  som  de  min- 
dre Selskaber  ved  Hoffet  faaet  en  noget  forandret  Karakter. 
De  vilde  Drikkelag,  der  havde  været  karakteristiske  for  de 
tidligere  russiske  Hoffer,  fandt  ikke  mere  Sted,  da  Anna 
havde  Afsky  for  berusede  Mennesker.  Kun  én  Dag  om  Aaret 
var  undtagelsesvis  helliget  Bacchus,  nemlig  den  19de  Januar, 
Aarsdagen  for  Annas  Tronbestigelse;  paa  denne  Dag  maatte 
enhver  ved  Hoffet  tilstedeværende  paa  Knæ  for  Kejserinden 
tømme  en  uhyre  Pokal  ungarsk  Vin.  Ogsaa  skete  det  under- 
tiden efter  militære  Maneuvrer  eller  om  Aftenerne  paa  de 
store  Festdage,  at  Kejserinden  selv  præsenterede  hver  af  Hof- 
folkene og  Garderofficererne,  som  vare  stedte  til  Avdients 
og  Haandkys,  en  Pokal  Vin.  Derimod  kom  nu  Hasardspil  i 
Gang  ved  Hoffet  og  har  vist  ikke  bidraget  lidet  til  mangen 
Mands  og  mangen  Families  Ruin.  Dog,  naar  Kejserinden 
selv  deltog  deri,  var  det  kun  for  at  tabe;  hun  holdt  da  Bank, 
og  de  vindende  fik  strax  deres  Penge,  hvorimod  hun  aldrig 
indkrævede  eller  modtog  noget  af  de  tabende. 

Særlig  karakteristisk  for  Hoflivet  under  Anna  var  Hof- 
narrenes Korps.  Om  Peter  den  store  siges  der,  at  han  holdt 
Hofnarre  mest  for  at  faa  det  daværende  russiske  Selskabs 
grove,  uvidende  Fordomme  revsede  med  skarp  Spot  og,  naar 
Magnaterne  beklagede  sig  derover,  plejede  at  sige:  «Ja,  hvad 
ville  I,  at  jeg  skal  gjøre  ved  dem?  Det  er  jo  Narre!«  Hos 
Anna  var  der  i  alt  Fald  ikke  Tale  herom;  slig  Dristighed 
vilde  sikkert  være  bekommet  Narrene  ilde.  De  havde  kun 
at  more  deres  Herskerinde  med  Løjer  og  Bajasstreger.  Anna 
holdt  meget  af  Spøg,    men  hendes  Smag  var  i  denne  Hen- 

seende  yderst  raa.  Biron  spurgte  engang  Narren  Pedrillo, 
om  det  var  sandt,  at  han  var  gift  med  en  Gjed,  hvortil 
Narren  svarede  ja  og  tilføjede,  at  hans  kjære  Hustru  havde 
faaet  et  Kid,  og  at  han  indbød  de  ærede  Herskaber  til  Barsel- 
visit. Biron  saa  vel  som  hele  det  øvrige  Hof  maatte  nu 
paa  Kejserindens  Befaling  gjøre  Visit  hos  Narren,  der  havde 
lagt  en  Gjed  i  sin  Seng,  og  her  erlægge  en  Faddergave. 
Naar  Kejserinden  kom  fra  Kirke,  sade  Hofnarrene  i  de  Væ- 
relser, Hendes  Majestæt  skulde  passere,  i  Kurve  og  klukkede 
som  Skrukhøner,  hvorover  Kejserinden  og  hendes  Følge  vare 
nærved  at  dø  af  Latter.  Anna  havde  i  det  hele  sex  Hof- 
narre, hvoraf  to  vare  Udlændinge  og  fire  Russere;  to  havde 
hun  arvet  efter  Peter  den  store,  nemlig  Balakiriev  ogd'Acosta; 
selv  havde  hun  anskaffet  de  øvrige:  Pedrillo,  Volkonski,  Go- 
licyn  og  Apraksin;  de  tre  sidste  hørte  til  den  højeste  rus- 
siske Adel.  Om  Ivan  Balakiriev  have  vi  allerede  talt.  Der 
har  cirkuleret  i  Rusland  og  er  udkommet  i  trykte  Samhnger 
en  Mængde  Anekdoter  om  hans  lystige  Indfald,  men  de  skulle 
ikke  være  historisk  paalidelige  og  til  Dels  laante  fra  andre, 
især  polske  Anekdotsamlinger  af  lignende  Indhold. 

Juan  d'Acosta,  en  portugisisk  Jøde,  havde  en  Tid  lang 
flakket  om  i  Evropa  og  drevet  Smaahandel,  senere  havt  et 
Mæglerkontor  i  Hamborg  og  -var,  da  dette  gik  over  Styr, 
bleven  Husnar  hos  den  derværende  russiske  Resident:  det  var 
nemlig  en  gammel  russisk  Bojarskik  at  holde  Husnarre.  Da 
hans  Herre  tog  ham  med  sig  til  Rusland,  skaffede  hans  ko- 
miske Udvortes  og  hans  Dygtighed  i  at  tale  næsten  alle 
evropæiske  Sprog  ham  Plads  som  Nar  ved  Peter  den  stores 
Hof.  Han  var  meget  bibelfast,  og  Peter  førte  gjerne  theolo- 
giske  Disputer  med  ham.  Han  blev  af  Peter  forlenet  med 
en  ubeboet  Sandø  i  den  finske  Bugt  og  fik  Titel  af  Samo- 
jedernes Konge. 

Pietro  Mira,  sædvanlig  kaldet  Pedrillo,  var  kommen  til 
Annas  Hof,  engageret  som  Violinspiller  ved  den  italienske 
Opera;   men  da  han  ikke  kunde  komme  ud  af  det  med  Ka- 

pelmesteren,  opgav  han  denne  Stilling  og  blev  Hofnar.  Han 
kom  i  haj  Yndest  hos  Kejserinden  og  fik  sig  samlet  en  ret 
klækkelig  Kapital,  hvormed  han  efter  Annas  Død  begav  sig 
hjem  til  Italien.  Foruden  sin  Embedsfunktion  som  Hofnar 
havde  han  forskjellige  andre  Hverv  og  Forretninger  i  Kejser- 
indens Tjeneste,  saasom  at  indforskrive  Sangere  og  Sanger- 
inder for  den  italienske  Opera  og  at  underhandle  om  Kjob 
af  Ædelstene  og  andre  Kostbarheder,  og  han  forte  i  saadanne 
Anliggender  Korrespondance,  ofte  med  hajtstaaende  Personer, 
samt  sendtes  flere  Gange  uden  Lands.  Det  lader  næsten  til, 
at  Anna  i  Aaret  1735,  da  Spanierne  vare  rykkede  ind  i 
Toskana,  og  der  var  Sporgsmaal  om  Tronfølgen  efter  den 
barnløse  Hertug  Gaston  af  Medici,  har  spekuleret  paa  at 
komme  i  Besiddelse  af  en  bekjendt  toskansk  Krondiamant  for 
billig  Pris  ved  at  lade  Pedrillo  underhandle  med  den  for- 
faldne og  svagsindede  Hertug.  Narren  skrev  nemlig  følgende 
originale  Brev  til  Hertugen: 

« Kongelige  Højhed!  Jeg  har  hidtil  forsømt  den  Skyl- 
dighed at  skrive  til  Deres  kongelige  Højhed,  men  da  der  nu 
tilbyder  sig  en  Lejlighed,  finder  jeg  mig  forpligtet  til  at  be- 
svære Højstsamme  med  nærværende  Skrivelse  i  min  høje 
Herskerindes,  Hendes  kejserlige  Majestæts  Tjeneste.  Jeg  skal 
altsaa  ærbødigst  tilkjendegive,  at  da  her  er  kommen  Efter- 
retning om,  at  Deres  kongelige  Højheds  Land  har  lidt  stor 
Skade  ved  fjendtlige  Troppers  Indrykning,  og  navnlig  samme 
vandalske  Tropper  have  inddrevet  store  Kontributioner,  hvor- 
ved Deres  kongelige  Højheds  Undersaatter  ere  blevne  øde- 
lagte, saa  har  jeg  herved  den  Ære  at  tilbyde  Deres  konge- 
lige Højhed  paa  min  høje  Kejserindes  Vegne  15,000  Mand 
russiske  Tropper  med  en  Avantgarde  af  40,000  Kosaker  og 
Kalmuker,  og  haaber  jeg,  at  naar  denne  tapre  Hær  viser 
sig,  saa  ville  de  spanske  Tropper  faa  travlt  med  at  komme 
hjem  og  helst  skjule  sig  midt  i  Afrika,  ja  General  Montemar 
og  hele  det  spanske  Hof  vil  næppe  finde  sig  sikker  i  selve 
Madrid.   Men  for  at  underholde  denne  tapre  Hær  maa  Deres 

kongelige  Hejhed  have  et  tilstrækkeligt  Kvantum  af  det 
stærkeste  Danzigerbrændevin  i  Beredskab  af  den  Sort,  som 
Deres  kongelige  Højhed  drak  med  saa  stor  Fornejelse,  da 
Højstsamme  var  i  Bøhmen.  Maatte  det  behage  Deres  konge- 
lige Højhed  at  antage  mit  Forslag,  saa  vil  sikkert  Højst- 
sammes  Rige  blive  opretholdt,  Undersaatterne  ville  fryde  sig, 
og  Deres  kongelige  Højheds  Liv  vil  blive  forlænget  paa  hele 
tyve  Åar.  Jeg  kan  tænke,  at  Deres  kongelige  Højheds  Kasse 
paa  Grnnd  af  de  nærværende  Ubehageligheder  er  udtømt,  og 
jeg  vil  derfor  foreslaa  i  Mangel  af  Penge  at  sælge  Højst- 
sammes  største  Diamant,  hvorom  Rygtet  gaar,  at  den  ikke 
har  sin  Lige  i  Italien,  og  dersom  Deres  kongelige  Højhed 
ikke  vil  holde  den  i  for  høj  Pris,  saa  har  jeg  fundet  en  Kjø- 
ber,  hvorved  jeg,  for  at  sige  Sandhed,  ogsaa  selv  ønsker  at 
have  lidt  Fordel.  Hendes  kejserlige  Majestæt  agter  at  kjøbe 
og  betale  denne  Diamant,  men  det  er  Hendes  allernaadigste 
Vilje,  at  jeg  skal  gjælde  for  Kjober  og  underhandle  derom. 
Jeg  turde  maaske  haabe,  at  Deres  kongelige  Højhed,  som  er 
uden  Arvinger,  vil  benytte  denne  Lejlighed  og  finde,  at  denne 
Diamant  kan  sælges  uden  Skade,  da  ingen  uden  Gud  véd, 
hvem  Deres  kongelige  Højheds  Efterladenskab  skal  tilfalde. 
Jeg  foreslaar  dette  som  god  Neapolitaner  og  ærlig  Ven  og 
venter,  at  Deres  kongelige  Højhed  vil  erkjende  mig  som  saa- 
dan.  Maatte  det  behage  Deres  kongelige  Højhed  snarest  at 
besvare  dette  og  underrette  mig  om  Højstsammes  Mening, 
at  jeg  kan  skaffe  Pengene  og  den  ovenomtalte  Krigshær  til 
Veje  og  jage  de  spanske  Slyngler  paa  Døren ». 

"Den  Hilsen  til  Hendes  kejserlige  Majestæt,  som  Deres 
kongelige  Højhed  sendte  mundtlig  gjennem  mig,  har  jeg 
pligtskyldig  overbragt  i  Overensstemmelse  med,  hvad  Deres 
kongelige  Højhed  under  mit  Ophold  i  Italien  oftere  paalagde 
mig,  og  min  allernaadigste  Herskerinde  behager  at  svare  med 
samme  Velvilje  og  har  befalet  mig  at  hilse  Deres  kongelige 
Højhed  og  ønske  al  mulig  og  varig  Held  og  Lykke,  saa  at 
Højstsamme  endnu  i  mange  Aar  maa  kunne  drikke  de  smag- 

fulde  Vine:  Montepulciano,  Gianti,  Verde,  Muskatello  og  an- 
dre. Og  for  at  kunne  tilbringe  Livet  med  Fornøjelse  bør 
Deres  kongelige  Højhed  følge  min  allernaadigste  Kejserindes 
Exempel,  der  stadig  muntrer  sig  ved  Operaer,  Komedier, 
Baller,  Intermezzoer,  privat  Musik,  Fyrværkerier,  Kanefarter, 
Maskeradekostumer  og  alle  de  Behageligheder,  som  slig  Mor- 
skab medfører.  Skjønt  vi  befinde  os  her  i  det  høje  Norden, 
have  vi  dog  ved  dette  Hof  alle  saadanne  Fornøjelser,  som 
kunne  haves  ved  de  første  evropæiske  Hoffer,  og  bryde  os 
ikke  om  nogen  Bekostning.  Det  er  et  følgeværdigt  Exempel, 
som  Deres  kongelige  Højhed  burde  føre  sig  til  Nytte.  For 
øvrigt  har  jeg  den  Ære  at  kalde  mig  og  med  dybeste  og 
ærbødigste  Respekt  at  forblive  Deres  kongelige  Højheds  yd- 
mygste  og  lydigste  Tjener  Peter  Mira.  St.  Petersborg,  den 
13de  Januar  1736«, 

«0m  der  indløb  noget  Svar  paa  dette  Brev»,  siger  vor 
russiske  Hjemmelsmand,  « eller  om  disse  Pedrillos  Underhand- 
linger med  Hertugen  af  Toskana  førte  til  noget  Eesultat, 
vides  ikke«.  For  os  paatrænger  sig  meget  naturlig  en  Tvivl, 
om  dette  Brev  nogensinde  er  afsendt,  men  da  vor  Hjemmel 
kun  meddeler  det  paa  Russisk  uden  at  sige,  hvorfra  det  haves 
(dog  formodentlig  fra  et  russisk  Archiv),  eller  i  hvilket  Sprog 
det  forefindes,  kunne  vi  intet  videre  sige  herom. 

Fyrst  Nikita  Volkonski  havde  været  Kammerherre  ved 
Peter  H's  Hof  og  gift  med  en  Datter  af  Peter  Bestuzsev. 
Denne  Dame  havde  været  et  Hoveddrivhjul  i  de  Intriguer, 
hendes  Fader  satte  i  Værk  ved  Hoffet,  og  som  især  gik  ud  paa 
at  skade  Anna  og  Biron.  Til  Straf  for  disse  og  flere  lig- 
nende Machinationer,  som  opdagedes,  var  hun  1728  bleven 
indespærret  i  et  Kloster.  Efter  at  Anna  var  kommen  paa 
Tronen,  hævnede  hun  sig  yderligere  over  hende  ved  at  gjøre 
hendes  Mand  til  Hofnar.  Han  havde  som  saadan  den  Be- 
stilling at  passe  Kejserindens  Mynde. 

Grev  Aleksiej  Apraksin,  en  Brodersøn  af  Peter  den  stores 
bekjendte  Admiral,  havde  begyndt  sin  Tjeneste  som  Kammer- 

junker  under  Katerina  I  og  var  bleven  gift  med  en  Datter 
af  Fyrst  Michail  Golicyn,    om  hvem  nedenfor  mere.     Af  sin 

fra  Udlandet  hjemkomne  Svigerfader  havde  han  ladet  sig 
forlede  til  at  antage  den  romersk-katholske  Religion  og  blev 
til  Straf  gjort  til  Hofnar.  Han  skal  for  avrigt  have  egnet 
sig -til  dette  Embede,  som  om  han  var  fedt  dertil,  og  have 
virket  i  sit  Kald  med  en  saadan  Iver,  at  det  undertiden  ind- 
bragte ham  en  Dragt  Prygl. 

Fyrst  Michail  Golicyn  var  en  Sønnesøn  af  Storfyrstinde 
Sophias  engang  saa  mægtige  Yndling  Yasilii  Golicyn.  Han 
var  født  1689,  faa  Dage  førend  hans  Fader  og  Bedstefader 
transporteredes  til  det  nordlige  Siberien.  Da  han  havde  naaet 
den  voxne  Alder,  gjorde  Peter  den  store  ham  til  menig  Sol- 
dat, og  først  i  sit  fyrretyvende  Aar  naaede  han  Majors 
Kang.  Efter  hans  første  Kones  Død,  der  indtraf  paa  samme 
Tid,  opnaaede  han  Tilladelse  til  en  Udenlandsrejse.  I  Flo- 
rents blev  han  forelsket  i  en  Italienerinde  af  ringe  Stand, 
giftede  sig  med  hende  og  gik  efter  hendes  Tilskyndelse  over 
til  den  romerske  Kirke.  Efter  sin  Hjemkomst  boede  han  i 
Moskva  og  søgte  omhyggelig  at  dølge  baade  sit  Ægteskab  og 
sin  Religionsforandring,  men  begge  Dele  kom  dog  snart  for 
Dagen  og  til  Kejserindens  Kundskab.  Gohcyn  førtes  til  St. 
Petersborg  for  det  hemmelige  Kancelli,  hans  Ægteskab  er- 
klæredes for  ugyldigt,  hans  Hustru  sendtes  ud  af  Landet,  og 
han  selv  benaadedes  kun  paa  Betingelse  af,  at  han  lod  sig 
ansætte  som  Hofnar  hos  Kejserinden.  Den  ulykkehge  under- 
kastede sig  dette  Vilkaar  og  fik  blandt  andet  den  Bestilling 
at  præsentere  Kejserinden  Kvas,  hvorfor  han  sædvanlig  kald- 
tes Kvasbryggeren  og  forekommer  under  denne  Titel  endog 
i  officielle  Dokumenter  fra  den  Tid. 

Blandt  Annas  Omgivelser  befandt  sig  en  Kalmukpige, 
som  ikke  var  ung,  alt  andet  end  smuk  og  temmelig  enfoldig, 
men  som  Kejserinden  dog  ganske  godt  kunde  lide.  Hun 
kaldtes  sædvanlig  -Frøken  Grisesylte »,  fordi  hun  havde  at 
sørge  for,    at  Hendes  Majestæt   blev  opvartet  med  denne  sin 

Livret.  Dette  Fruentimmer  ytrede  engang  for  Kejserinden, 
at  hun  kunde  have  Lyst  til  at  gifte  sig.  Dette  Indfald  fandt 
Kejserinden  højst  morsomt;  hun  spurgte  Kalmukinden,  om 
hun  havde  udset  sig  nogen  bestemt  Person  til  Brudgom,  og 
da  Svaret  herpaa  var  nej,  lovede  hun  at  vælge  for  hende. 
Den  følgende  Dag  underrettedes  Golicyn  om,  at  Kejserinden 
havde  fundet  en  Brud  til  ham  og  vilde  for  sin  Regning  over- 
tage alle  Omkostninger  ved  hans  Bryllup.  Den  Tanke  at 
gifte  Kvasbryggeren  med  Grisesyltefrøkenen  vakte  almindelig 
Munterhed  ved  Hoffet.  Man  besluttede  at  højtideligholde  de 
elskendes  Bryllup  i  et  Ispallads  paa  Neva.  Den,  som  ferst 
fik  denne  geniale  Ide,  var  —  Tatiszczev,  den  samme  For- 
fatter, der  i  Testamentet  til  sin  Søn  ved  at  gjennenigaa  de 
forskjellige  Arter  af  Statstjeneste  omtaler  Hoftjenesten  som 
den  mest  demoraliserende  og  mindst  hæderlige  for  en  brav 
Mand.  I  Sandhed,  han  kunde  tale  af  egen  Erfaring  derom! 
Tatiszczev  var  paa  den  Tid  kommen  tilbage  fra  sin  Post  i 
Sibirien  og  bleven  Kammerherre  hos  Anna.  Der  udnævntes 
en  saakaldt  Maskeradekommission  under  Forsæde  af  Kabinets- 
minister  Volynski  med  det  Hverv  hurtigst  mulig  at  sørge 
for  Udførelsen  af  Tatiszczevs  Ide.  Under  denne  Bestyrelse 
opførtes  der  nu  paa  Nevaen  mellem  Admiralitetet  og  Vinter- 
palladset  en  enetages  Bygning  paa  syv  Fag  af  stadselig  Arki- 
tektur, otte  Favne  lang,  halvtredje  Favn  bred  og  tre  Favne 
høj,  hvortil  ikke  brugtes  andet  Materiale  end  Is,  tilhugget  i 
regelmæssige  kubiske  Stykker,  der  sammenbandtes  ved  Fro- 
sten, idet  man  overgjød  dem  med  Vand.  Om  Randen  af 
Taget  løb  et  Galleri  med  arkitektoniske  Forsiringer  og  Sta- 
tuer. Foran  Hovedfa9aden  indesluttede  en  paa  samme  Maade 
prydet  lav  Balustrade  en  Forgaard,  hvis  Indgang  bevogtedes 
af  to  Isdelfiner,  som  af  deres  Svælg  ved  Hjælp  af  Pumpning 
kunde  udstraale  Vand  om  Dagen  og  brændende  Nafta  om 
Natten.  Hoveddøren  til  selve  Huset,  prydet  med  en  sirlig 
Frontispice,  førte  ind  til  en  Forhal,  som  delte  det  Indre  i  to 
Værelser,    et  Soveværelse  med  en  Himmelseng,    en  Lej  bænk, 

to  Par  Tofler,  to  Spejle,  et  Tojletbord  med  tilhørende  Rekvi- 
siter, en  Kamin  med  Brændestykker,  der  ligesom  alt  det 
avrige  vare  af  Is  og  ved  at  overgydes  med  Nafta  kunde 
bringes  til  at  brænde,  men  næppe  til  at  varme,  og  andet  mere, 
og  paa  den  anden  Side  en  Dagligstue  med  et  Bord  udarbej- 
det med  Snitværk,  to  Divaner,  to  Stole,  en  Buffet  med  The- 
tøj.  Flasker,  Glas,  Fade,  og  i  Hjernerne  af  Værelset  to  Sta- 
tuer, der  forestillede  Kjærlighedsguder,  altsammen  af  Is.  Den 
udvendige  Væg  paa  Forsiden  af  Huset  var  smykket  med 
grønmalede  Pilastre;  Vinduerne  havde  Euder  af  tynde  Isfla- 
der,  og  inden  for  disse  anbragtes  malede  komiske  Figurer 
paa  Papir,  som,  naar  der  oplystes  indenfra,  viste  sig  i  Trans- 
parent for  den  beundrende  Folkehob.  For  hver  af  Bygnin- 
gens to  Fløje,  noget  mere  fremrykket  end  Balustraden,  stod 
et  Slags  Pyramide  eller  Obelisk  paa  et  to  Etages  Fodstykke, 
som  var  indvendig  hult  med  runde  Lufthuller,  hvori  der  da 
om  Natten  anbragtes  farvede  Lamper.  I  Nærheden  af  den 
ene  Pyramide  stod  en  Elefant  af  Is  i  naturlig  Størrelse  med 
en  Perser  af  Is  paa  Ryggen  og  to  andre  lignende  Persere 
ved  Siden;  den  var  indvendig  hul  og  kunde  ved  et  Pumpe- 
værk udskyde  en  fireogtyve  Fod  høj  Vandstraale  af  Snablen; 
den  kunde  ogsaa  brøle,  naar  en  Mand  krøb  ind  i  den  og 
blæste  paa  Trompet.  I  samme  Nærhed  af  den  anden  Pyra- 
mide fandtes  en  Badstue  med  alt,  hvad  dertil  hører,  af  Is, 
hvori  man  dog  vist  næppe  har  kunnet  faa  russisk  Dampbad. 
Foran  Balustraden  stode  sex  Trepundskanoner  og  to  Topunds- 
morterer,  hvormed  man  nu  og  da  skjød,  dog  rimeligvis  med 
Forsigtighed  og  kun  med  svag  Ladning.  Bagsiden  af  Byg- 
ningen, som  ikke  var  dækket  af  Balustraden,  havde  ogsaa  en 
Indgang  modsat  Hovedindgangen,  og  ved  hver  af  Husets 
Fløje  førte  fra  denne  Side  en  Port  ind  til  det  af  Balustraden 
fra  den  anden  Side  omsluttede  Rum ;  Portstolperne  bare  store 
Vaser  med  Træer  af  Is,  i  hvis  Grene  der  sad  Fugle  af  Is. 

Da  disse  Forberedelser   til  Narrebryllupet  vare  færdige, 
samlede  man  et  Brudefølge,  der  blev  et  Slags  levende  ethno- 

grafisk  Udstilling,  idet  man  paa  offentlig  Bekostning  lod 
komme  fra  alle  Kanter  af  Eiget  mandlige  og  kvindelige  Re- 
præsentanter saa  vidt  mulig  for  alle  de  Nationaliteter,  som 
levede  under  russisk  Scepter,  i  deres  respektive  nationale 
Kostume  og  med  deres  nationale  Instrumenter,  for  at  for- 
herlige Festen  med  Musik  og  Dans  hver  paa  sin  Vis.  Bryl- 
lupet  bestemtes  til  den  6te  (17de)  Februar  1740.  Tredja- 
kovski  blev  beordret  at  forfatte  et  til  en  saadan  Narrefest 
passende  Bryllupskarmen. 

Dette  skete  paa  følgende  Maade:  bemeldte  Akademiker, 
Professor  og  Poet  havde  det  Uheld  at  være  en  Klient  af 
Volynskis  Dødsfjende,  Fyrst  Kurakin.  Om  Aftenen  den  4de 
Februar  fik  han  Besog  af  en  Kadet,  som  foregav  at  skulle 
hente  ham  til  Kejserindens  Kabinet.  Denne  Ordre  paa  en 
saa  usædvanlig  Tid  af  Dagen  satte  Tredjakovski  i  stor  Skræk. 
Han  steg  med  Kadetten  i  en  Vogn,  men  da  han  mærkede, 
at  denne  kjørte  i  en  anden  Retning,  bad  han  Kadetten  op- 
rigtig at  sige  ham,  hvor  han  førte  ham  hen.  Kadetten  sagde 
ham  nu,  at  han  var  sendt  af  Hs.  Exe.  Minister  Volynski  for 
at  hente  ham  til  Maskeradekommissionen.  Beroliget  herved 
begyndte  Tredjakovski  at  skjænde  paa  Kadetten,  fordi  han 
havde  forskrækket  ham,  og  kaldte  ham  en  Dreng,  hvorover 
Kadetten  blev  forbitret,  og  de  truede  gjensidig  med  at  for- 
klage  hinanden  for  Volynski.  •  Tredjakovski  fandt  Kommis- 
sionen samlet,  og  da  han  her  begyndte  at  beklage  sig  over 
Kadettens  Adfærd,  svarede  Volynski  ham  blot  med  en  halv 
Snes  -Orefigen  og  Næsestyvere,  hvoraf  han  blev  døv  paa  det 
ene  -Ore  og  fik  et  blaat  -Øje.  Da  Kadetten  herved  fik  Mod 
til  at  klage  over  at  være  bleven  kaldt  en  Dreng,  maatte  det 
unge  Menneske  paa  Volynskis  Befaling  ligeledes  traktere 
Professoren  med  Orefigen.  Derpaa  henvistes  denne  til  et  andet 
Medlem  af  Kommissionen  for  at  faa  at  vide,  hvad  han  skulde, 
og  modtog  paa  en  Seddel  sin  poetiske  Opgave.  Tredjakovski 
gik  hjem  og  gjorde  de  forlangte  Vers,  men  besluttede  at 
klage  den  følgende  Dag  over  den  lidte  Behandling  for  Her- 

tugen  af  Kurland*).  Men  da  han  næste  Morgen  ventede  i 
Hertugens  Forgemak,  traf  det  saa  ulykkelig,  at  Volynski 
netop  kom  derhen  og,  da  han  saa  Tredjakovski,  strax  spurgte, 
hvad  han  vilde  her.  Da  Tredjakovski  ikke  vovede  at  svare 
noget  herpaa,  greb  Volynski  ham  i  Kraven,  slog  ham,  kastede 
ham  udenfor  og  overgav  ham  til  en  Sergent  med  Befaling  at 
flore  ham  til  Maskeradekommissionen.  Noget  derefter  kom 
ogsaa  Volynski  herhen  med  en  Korporal  og  lod  Tredjakovski 
i  Kommissionens  Nærværelse  give  70  Slag  Stokkeprygl  paa 
den  blottede  Ryg  og  derpaa  transportere  til  Hovedvagten, 
hvor  den  stakkels  Poet  maatte  tilbringe  Dagen  og  den  fel- 
gende  Nat,  øvende  sig  paa  at  indprente  sig  og  fremsige  sine 
Festvers.  Da  derpaa  Festdagen  oprandt,  lod  Volynski  ham 
atter  hente  til  Kommissionen  og  trods  alle  hans  Bønner  om 
Skaansel  paa  ny  behandle  paa  samme  Maade  som  den  fore- 
gaaende  Dag,  hvorpaa  han  klædtes  i  Maskeradedragt  og  far- 
tes til  Festmaaltidet,  hvor  han  maatte  fremsige  sine  Vers. 
Da  Festen  var  forbi,  førtes  han  tilbage  til  Kommissionens 
Lokale  og  fik,  efter  endnu  engang  at  være  mishandlet,  ende- 
lig sin  Kaarde  tilbage  og  blev  løsladt,  dog  med  det  Løfte, 
at  det  ikke  skulde  blive  derved.  Man  mener,  at  Bevæggrun- 
den til  denne  Adfærd  har  været  den,  at  Volynski  i  et  sati- 
risk Digt  af  Tredjakovski  har  troet  at  finde  en  personlig 
Hentydning  paa  sig.  Hvor  tilbøjelige  Datidens  Folk  vare  til 
at  finde  personlige  Sigtelser  i  Satirikernes  Ytringer,  vide  vi 
jo  ogsaa  af  vor  Literaturhistorie;  man  ser  imidlertid  heraf, 
hvilken  Lykke  det  var  for  Holberg  ikke  at  være  født  i  Ens- 
land;  dog  skal  dette  være  sagt  uden  al  Sammenligning,  thi 
Tredjakovski  var  en  talentløs  Stakkel. 

Dette  var  nu  en  Episode  i  Festens  Historie;  vi  vende 
tilbage  til  Hovedbegivenheden.  Vielsen  foregik  paa  sædvanlig 
Vis  i  en  Kirke,  medens  Brudefølget  paa  sin  Samlingsplads, 


*)  Biron,  som  i  Aaret  1737  ved  Annas  Indflydelse  hos  de  kurlandske 
Stænder  var  bleven  hævet  til  denne  halvsuveræne  Stilling. 
Historisk  Archir.     1874.     L  |9 

formodentlig  udenfor  Kirken,  ordnedes  af  Volynski  og  Ta- 
tiszczev.  Toget  fra  Kirken  aabnedes  af  de  Nygifte,  der  sade 
i  et  Jernbur  paa  Ryggen  af  en  Elefant.  Derefter  fulgte  en 
uendelig,  broget  Kække,  h-erende  til  de  forskjelligste  halvvilde 
og  heltamme  Nationer,  hver  Mand  med  sin  Dame  i  Natio- 
naldragt, saasom  Ostjaker,  Mordviner,  Czuvaszer,  Czeremiser, 
Zyrjæner,  Somojeder,  Kamczadaler,  Jakuter,  Kirgiser,  Kal- 
muker, Finner  og  andre,  men  ogsaa  russiske  Bønder  og 
Hyrder  fra  forskjellige  Provinser.  Nogle  rede  paa  Kameler, 
andre  rede  paa  eller  kjorte  med  Rensdyr,  andre  med  Hunde; 
man  gik  for  større  Afvexlings  Skyld  ogsaa  udenfor  den  eth- 
nografiske  Sandhed  og  lod  nogle  ride  paa  Oxer,  andre  kjøre 
med  Geder  eller  med  Svin ;  Slæderne  vare  gjorte  i  even- 
tyrlige Former  af  Land-  og  Sødyr  og  besynderlige  Fugle. 
Toget  bevægede  sig  forbi  Vinterpaladset  og  gjennem  alle 
Byens  Hovedgader  til  Hertugen  af  Kurlands  Rideskole.  Her 
var  rigelig  opdækket  paa  lange  Borde,  hvor  hver  Nation 
blandt  andet  opvartedes  med  sin  nationale  Spise.  Under 
Maaltidet  fremsagde  den  ulykkelige  Tredjakovski  sit  Bryl- 
lupsdigt,  der  er  et  yderlig  flovt,  talentløst  Forsøg  i  Vittighed. 
Efter  Bordet  opførtes  allehaande  Nationaldanse  med  National- 
musik til  stor  Fornøjelse  for  det  tilstedeværende  Hof.  Om- 
sider brød  man  op,  og  Toget  drog  i  samme  Orden  som  før 
til  Ispaladset  paa  Neva,  der  var  pragtfuldt  oplyst,  og  hvor 
Brudeparret  hilsedes  med  Jubelskrig  af  den  sammenstimlede 
Mængde.  Man  førte  Parret  ind  og  lagde  dem  med  Højtide- 
lighed til  Sengs.  Om  Natten  holdtes  der  Vagt  ved  Huset 
for  at  passe  paa,  at  de  ikke  skulde  liste  sig  til  at  forlade 
den  kølige  Bolig  før  Morgenen.  At  de  kom  uskadte  derfra, 
er  et  Bevis  paa,  at  de  have  havt  en  sandt  russisk  Helbred. 
Ispaladset  blev  staaende  og  kunde  daglig  under  Opsyn  af 
Politiofficianter  udvendig  og  indvendig  tages  i  •Øjesyn  af 
alle  Lysthavende,  indtil  Foraaret  kom,  da  det  naturligvis 
sejlede  af  med  Tøbrudet.  En  daværende  Akademiker  og 
Professor  i  Fysik,  G.  W.  Kraft,  har  1741  udgivet  en  udførlig 

Beskrivelse,  ledsaget  af  Afbildninger,  som  længe  har  været 
en  stor  literær  Sjeldenhed  og  ferst  nu  paa  ny  er  gjort  til- 
gængelig for  Publikum. 

Efter  Annas  Dad,  da  Regentinde  Anna  Leopoldovna  af- 
skedigede alle  Hofnarrene  og  dermed  for  stedse  gjorde  Ende 
paa  denne  Institution  ved  det  russiske  Hof,  begav  Fyrst 
Michail  Golicyn  sig  til  Moskva,  hvor  hans  kalmukiske  Ge- 
malinde nogen  Tid  derefter  afgik  ved  D«den.  Han  giftede 
sig  endnu  for  fjerde  Gang  og  døde  først  1778,  89Aar  gam- 
mel. Med  sin  fyrste  Hustru  havde  han  en  Søn  og  en  Datter, 
med  den  tredje,  Kalmukinden,  to  Sønner,  og  med  den  Qerde 
tre  Døtre. 


Af  de  to  Mænd,  der  ledede  det  ovenfor  beskrevne  Narre- 
optog,  Volynski  og  Tatiszczev,  er  den  sidste  alt  tilstrækkelig 
omtalt.  Angaaende  den  første  vil  det  være  af  Interesse  for 
Tidsalderens  Karakteristik  at  høre  noget  mere.  Artemii  Pe- 
trovicz  Volynski  var  ved  sin  Forretningsdygtighed ,  sit  gode 
Hoved  og  sit  livlige  og  behagelige  Væsen  kommen  i  en  saa- 
dan  Yndest  hos  Peter  den  store,  at  han,  endnu  ikke  tredive 
Aar  gammel,  udnævntes  til  Guvernør  i  Astrachan.  Men  han 
var  et  fuldstændig  samvittighedsløst  Menneske  og  derhos 
lidenskabelig  i  en  utrolig  Grad.  Om  hans  Misbrug  af  Mag- 
ten til  allehaande  Udpresninger,  Ran  og  Voldsgjerninger  for- 
tælles meget,  som  vi  dog  her  ikke  ville  opholde  os  ved,  da 
Læseren  uden  Tvivl  allerede  har  faaet  nok  af  uhyggelige 
Scener.  Tillige  forstod  han  sig  tilstrækkelig  godt  paa  Smi- 
ger, Intriguer,  Insinuationer  og  Angivelser  paa  højere  Steder 
til  at  kunne  afværge  Virkningerne  af  det  Had,  han  vakte 
imod  sig.  En  højst  tvetydig  Adfærd,  som  han  udviste  ved 
en  ham  betroet  Underhandling  med  Persien,  paadrog  ham 
dog  en  saadan  Revselse  af  Peters  allerhøjstegne  Stok,  at  det 
maaske  havde  kostet  hans  Liv,    dersom  Katerina  ikke  i  Tide 

19* 

var  gaaet  i  Forbøn  for  ham.  Senere  blev  han  Guvernør  i 
Kazan,  hvor  Klagerne  over  hans  Tyranni  dog  omsider  gik 
saa  vidt,  at  han  blev  sat  under  offentlig  Retsforfølgelse,  men 
hans  mægtige  Slægtninge  fik  udvirket,  at  han  slap  med  Af- 
skedigelse og  Forsættelse  til  de  ukrainske  Tropper  med  Gene- 
ralsrang.  Højst  karakteristisk  er  en  ved  denne  Tid  ført 
Brevvexling  mellem  ham  og  hans  Onkel  Soltykov,  Guvernør 
af  Moskva,  der  som  Onkel  faderlig  formaner  ham  til  at  for- 
andre sin  Adfærd  og  tillige  som  Foresat  opfordrer  ham  til 
at  møde  for  en  Ret  og  offentlig  godtgjøre  Rigtigheden  af  en 
hemmelig  Angivelse  mod  Tredjemand,  som  han  har  indsendt, 
hvilket  sidste  Forlangende  Volynski  finder  i  høj  Grad  ubillig, 
da  han  som  Mand  af  Ære  formentlig  ikke  kan  være  bekjendt 
offentlig  at  optræde  i  en  Angivers  uhæderlige  Bestilling,  men 
derimod  i  samme  Egenskab  forlanger,  at  hans  hemmelige 
Angivelser  skulle  staa  til  Troende.  Med  de  ukrainske  Trop- 
per deltog  Volynski  i  den  polske  Krig  under  Mtinnich,  men 
var  dog  under  den  største  Del  af  Felttoget  syg  eller  foregav 
at  være  det.  Imidlertid  bevirkede  Forholdene  ved  Hoffet  en 
uventet  Forandring  i  hans  Stilling.  Biron,  der  holdt  af  at 
sige,  at  han  aldrig  blandede  sig  i  Statens  Anliggender,  uden 
naar  han  troede  at  kunne  hjælpe  sine  Venner  (og,  burde  han 
have  tilføjet,  knuse  sine  Fjender),  taalte  dog  ikke  gjerne  no- 
gen Begrænsning  af  sin  Indflydelse.  Den,  der  egentlig  re- 
gerede Rusland  var  Ostermann,  og  Anna  havde  sund  For- 
stand nok  til  at  indse,  at  denne  Mand  var  hende  uundværlig. 
Biron  maatte  altsaa  finde  sig  i,  at  der  dog  gaves  én  Mand 
i  Rusland,  som  uafhængig  af  ham  kunde  indtage  en  rolig  og 
fast  Holdning,  og  hvis  Opmærksomhed  imod  ham  dog  kun 
var  formel  Høflighed.  Han  ønskede  derfor  meget  at  faa  en 
Kapacitet  ind  i  Ministeriet,  der  kunde  opveje  Ostermann, 
men  som  tillige  skulde  skylde  Grev  Biron  sin  Stilling  og 
være  ham  ubetinget  hengiven.  Derhos  maatte  det  helst  være 
en  Russer,  da  den  almindelige  Misfornøjelse  med  det  tyske 
Regimente,   som    den  offentlige  Mening   gav  Biron  Skylden 

for,  derved  maaske  kunde  forsones  noget.  Ostermann  havde 
vel  som  Kabinetsminister  en  Kollega  i  Fyrst  Czerkaski,  men 
dennes  Dygtighed  var  saa  underordnet,  at  han  ved  Siden  af 
Ostermann  betragtedes  som  et  Nul,  og  desuden  var  han  langt- 
fra at  have  Hengivenhed  for  Biron,  for  hvis  Skyld  hans  Slægt- 
ning, den  føromtalte  Guvernør  af  Smolensk,  var  styrtet  i 
Ulykke.  Derimod  kunde  Jaguzsinski  nok  synes  at  være 
Manden,  og  Biron  fik  ogsaa  udvirket,  at  denne  kaldtes  til- 
bage fra  Gesantskabsposten  i  Berlin,  der  var  at  betragte 
som  en  Forvisning  i  Unaade,  og  indførtes  som  tredje  Med- 
lem i  Kabinetsministeriet.  Dette  var  virkelig  et  temmelig 
haardt  Stød  for  Ostermann,  da  han  altid  havde  staaet  paa 
en  ubehagelig  spændt  Fod  med  Jaguzsinski,  men  denne  døde 
efter  et  Aars  Forløb  (1736),  og  Biron  maatte  nu  se  at  skaffe 
ham  en  Eftermand.  Hans  Opmærksomhed  henvendtes  da  paa 
Volynski,  som  ved  Smigrerier  for  den  nye  Hertug  af  Kurland 
havde  opnaaet  Adgang  til  Hoffet,  var  bleven  Overhofjæger- 
mester og  sendt  som  russisk  Befuldmægtiget  til  Kongressen 
i  Njemirov  (1737).  Biron  lovede  sig  meget  af  hans  Dygtig- 
hed, Ærgjerrighed  og  Energi  og  udvirkede,  at  han  udnævntes 
til  Kabinetsminister  (1738).  Men  Biron,  der  uden  Tvivl  var 
dygtigere  som  Hestekjender  end  som  Menneskekjender,  maatte 
snart  erfare,  at  han  havde  taget  fejl  af  Manden.  Han  havde 
ment  saa  meget  sikrere  at  kunne  stole  paa  Volynski,  som 
denne  maatte  vide  sig  forhadt  af  overmaade  mange  og 
nødvendig  indse,  at  han  kun  kunde  holde  sig  ved  den  mæg- 
tige Yndlings  Protektion.  Men  Volynski  saa  denne  Sag  fra 
en  anden  Side;  nu  da  han  havde  opnaaet,  hvad  han  vilde, 
mente  han  ikke  mere  at  trænge  til  Biron  og  undlod  at  vise 
denne  den  Opmærksomhed,  gjøre  ham  de  Opvartninger,  hvor- 
paa  han  satte  Pris.  Men  ogsaa  i  Henseende  til  hans  Evner 
havde  Biron  forregnet  sig;  Volynski  var  i  Virkeligheden  kun 
en  Projektmager  og  Skryder,  og  alle  hans  sangvinske  Forsøg 
paa  at  gjøre  sig  vigtig  i  Ministerraadet,  alle  hans  glimrende 
Ideer  strandede  paa  Ostermanns  overlegne  Indsigt  og  sikrere 

Overblik  over  Kigets  Forhold.  Han  kunde  intet  sætte  igjen- 
nem  og  følte  med  Harme,  at  Ostermann  i  Grunden  holdt 
ham  for  Nar,  idet  alle  Sager  af  underordnet  Betydning,  som 
Statsmanden  maa  finde  trivielle,  læssedes  paa  ham,  og  tillige 
havde  han  den  tvetydige  Ære  af  Foredrag  hos  Kejserinden  i 
Ministeriets  Navn,  hvorved  det  ikke  alene  maatte  ærgre  ham, 
at  han  skulde  foredrage  Ostermanns  og  ikke  sine  egne  Ideer, 
men  det  ogsaa  blev  ham,  der  maatte  tage  Stødet  af,  naar 
Hendes  Majestæt,  som  vel  kunde  hændes,  ikke  var  i  Lune. 
Hans  selskabelige  Talent  og  vindende  Væsen  bevirkede  imid- 
lertid, at  Anna  gjerne  talte  med  ham,  men  dette  mishagede 
Biron,  der  ærgrede  sig  over  og  lod  ham  hare,  at  han  havde 
for  lange  Avdientser  hos  Kejserinden.  At  Biron  i  egentlig 
erotisk  Betydning  skulde  have  været  skinsyg  paa  Volynski, 
er  aldeles  ikke  sandsynligt;  det  har  sagtens  kun  været  den 
Anseelse,  som  Volynski  i  Hoffets  -Ojne  maatte  faa  ved  Kej- 
serindens Fortrolighed,  der  var  ham  imod.  Ogsaa  saa  den 
mistænksomme  Biron  skjævt  til,  at  Volynski  nærmede  sig  Prin- 
sesse Anna,  hvem  han  hadede,  fordi  hun  vragede  hans  Sen 
som  Brudgom  og  tog  Hertug  Anton  Ulrich  af  Brunsvig. 

Da  Volynski  ikke  kunde  sætte  sine  Eeformplaner  igjen- 
nem  i  Ministerraadet,  besluttede  han  at  nedlægge  dem  i 
Skrifter  og  forfattede  et  Skrift,  kaldet  « Almindelig  Betragt- 
ning OTer  ønskelige  Forbedringer  i  den  indenrigske  Styrelse«, 
som  han  forelæste  for  sine  Venner,  der  i  høj  Grad  beundrede 
det.  Om  han  har  gjort  noget  Skridt  til  at  faa  dette  Skrift 
enten  offentliggjort  eller  forelagt  Kejserinden  eller  overhovedet 
bekjendt  i  en  videre  Kreds,  er  af  Solovievs  Fortælling  ikke 
rigtig  klart,  men  vist  er  det,  at  hans  Had  til  Ostermann 
drev  ham  til  at  skrive  en  Memorial  om  « uværdige  Personer 
i  Kejserindens  Omgivelser«,  hvori  han  uden  at  nævne  nogen 
ved  Navn  leverede  forskjellige  Karakteristiker  af  politiske  Per- 
sonligheder, hvorom  hans  Venner  fandt,  at  de  fleste  Træk 
passede  ypperlig  paa  Ostermann,  og  at  han  var  ubesindig 
nok  til  efter  deres  Tilskyndelse  at  overrække  Kejserinden  sit 


Kussisk  Hofliv  under  Anna  Ivanovna.  295 

Produkt  samt  tilstille  Biron  en  tysk  Oversættelse  deraf  i  den 
Forudsætning,  at  det  vilde  være  denne  en  Fornøjelse  at  se 
Ostermann  saaledes  skildret.  Kejserinden  optog  dette,  som 
man  kunde  vente,  unaadig,  skjont  uden  Heftighed;  hun 
spurgte  Forfatteren,  hvem  han  havde  sigtet  til,  og  da  Vo- 
lynski  aabenhjertig  svarede:  Kurakin,  Golovin  og  fremfor  alle 
Ostermann,  sagde  hun  blot:  «Du  giver  mig  Raad,  som  om 
jeg  var  en  ung,  umyndig,  uerfaren  Suveræn!«  Hvad  Indtryk 
Skriftet  gjorde  paa  Biron,  er  ubekjendt,  men  med  ham  var 
Forholdet  forud  fordærvet,  hvad  Yolynski  paa  mange  Maader 
fik  at  mærke,  og  hertil  kom  nu  det  ovenfor  omtalte  Optrin 
med  Tredjakovski,  som  jo  for  en  Del  foregik  i  Birons  Bolig, 
og  som  denne  altsaa  med  rette  kunde  betragte  som  en  per- 
sonlig Fornærmelse  mod  sig.  Omsider  satte  Volynski  Kronen 
paa  sine  Ubesindigheder  ved  en  Ytring  i  Kabinetsministeriet. 
Der  var  indkommet  et  af  Biron  understøttet  Andragende  fra 
polske  Godsejere  af  det  russiske  Parti  om  Skadeserstatning 
for,  hvad  de  havde  lidt  ved  de  russiske  Tropper  under  Kri- 
gen mod  Stanislav  Leszczynski  og  hans  Parti.  Volynski  mod- 
satte sig  dette  Forlangende  og  bemærkede,  at  han  hverken 
var  polsk  Godsejer  eller  Vasal  af  den  polske  Krone  og  følge- 
lig ingen  Grund  havde  til  at  smigre  for  en  Nation,  der  var 
Kuslands  Arvefjende,  Dette  var  at  røre  Biron  paa  hans 
ømmeste  Sted.  Han  vidste  vel,  at  han  havde  Ord  for  at 
næres  og  berige  sig  paa  Ruslands  Bekostning  uden  at  gjøre 
Rusland  nogen  ISytte,  og  nu  skulde  han  af  en  Minister  høre 
den  Beskyldning,  at  han  for  egen  Fordels  Skyld  satte  en 
anden  Stats  Interesser  over  Ruslands.  Han  indgav  nu  en 
Klage  over  Volynski  til  Kejserinden,  hvori  han  efter  først  at 
have  udtalt  sig  om,  at  hans  Indblanding  i  Ruslands  Anlig- 
gender altid  havde  været  upaavirket  af  alle  Privathensyn  og 
kun  havde  sigtet  til  at  værne  om  Kejserindens  Interesser  og 
hendes  Sikkerhed,  beklagede  sig  over,  at  der  gaves  Mennesker, 
som  stræbte  at  sværte  selv  de  uegennyttigste  Bestræbelser, 
og  henviste  til  det  Skrift,  Volynski  havde  leveret  Kejserinden, 

hvori  han  havde  søgt  at  mistænkeliggjøre  de  Mænd,  hvem 
Kejserinden  skjænkede  sin  Tillid.  Han  androg  derfor  paa,  at 
Forfatteren  droges  til  Ansvar  og  nødtes  til  at  bevise  de  der 
fremsatte  Beskyldninger,  samt  at  Volynskis  egen  Embeds- 
førelse blev  undersøgt,  da  den,  der  vilde  mistænkeliggjøre 
andre,  fremfor  alt  burde  kunne  gjøre  rede  for  sig  selv.  Ende- 
lig klagede  han  ogsaa  over  den  Fornærmelse,  han  havde  lidt 
af  Volynski  i  Tredjakovskis  Person.  Anna  vilde  dog  nødig 
give  Volynski  til  Pris  for  hans  Fjender;  hun  vægrede  sig  i 
nogen  Tid,  men  da  Biron  bestemt  udtalte  sit:  « Enten  han 
eller  jeg!«  og  truede  med  at  forlade  Rusland,  formaaede  hun 
ikke  at  staa  imod.  Først  blev  Adgangen  til  Hoffet  Volynski 
forment,  derpaa  belagdes  han  med  Husarrest  og  maatte  møde 
for  en  særlig  anordnet  Kommission.  Klagepunkterne  drejede 
sig  i  Hovedsagen  om  det  ovenomtalte  Skrift.  Da  man  fore- 
holdt ham  det  uærlige  i  saaledes  at  mistænkeliggjøre  Per- 
soner uden  at  nævne  deres  Navne  ligesom  af  Frygt  for  at 
skulle  bevise  sine  Beskyldninger,  vedgik  han  med  samme 
Oprigtighed  som  tidligere  for  Kejserinden,  hvem  han  havde 
ment,  tilstod,  at  hans  Beskyldninger  vare  ugrundede,  og  at 
han  havde  ladet  sig  henrive  af  en  irriteret  lidenskabelig  Stem- 
ning, beklagede  sig  i  den  Anledning  bittert  over  Ostermanns 
skjulte  Væsen  og  appellerede  ene  til  Naaden.  Hvad  angik 
hans  Adfærd  mod  Tredjakovski  og  andre  lignende  Optrin, 
idet  han  f.  Ex.  havde  ladet  Politibetjente  mishandle,  fordi  de 
havde  forsømt  at  tage  Hatten  af  for  ham  paa  Gaden,  und- 
skyldte han  sig  med  sin  Hidsighed  og  bad  om  Tilgivelse.  I 
det  Hele  havde  hans  Optræden  for  Retten  en  vis  Aabenhed, 
som  dog  forsoner  lidt  med  ham,  da  den  ikke  ganske  lader 
sig  betegne  som  Karakterløshed.  Han  tilstod  saaledes  under 
de  fortsatte  Forhør  en  Mængde  Udpresninger,  Underslæb  og 
Ran,  hvori  han  havde  gjort  sig  skyldig  i  sine  tidligere  Em- 
bedsstillinger  i  Astrachan,  Kazan  og  Ukraina,  og  endelig  og- 
saa adskillige  for  Kejserinden  og  hendes  Regering  fornær- 
melige Ytringer,   som  han  havde  tilladt  sig  i  Privatsamtaler, 

hvorved  det  da  gik  som  sædvanlig,  at  hans  Venner,  der 
havde  deltaget  i  disse  Samtaler,  bleve  dragne  med  ind  i  Sa- 
gen og  for  deres  Vedkommende  maatte  gjere  lignende  Til- 
staaelser.  Derimod  vilde  han  ikke  af  Frygt  for  Torturen  lyve 
sig  selv  noget  paa.  Han  fastholdt,  at  han  vel  havde  forset 
sig  mod  Kejserinden  i  Ord,  men  ikke  i  Gjerning,  og  fralagde 
sig  alle  revolutionære  Planer.  Heri  vilde  man  ikke  tro  ham 
og  underkastede  ham  den  sædvanlige  Tortur,  men  i  dette 
Punkt  forblev  han  urokkelig.  Han  dømtes  fra  Livet  og  blev 
halshugget  den  27de  Juni  (8de  Juli)  1740.  Af  hans  saa- 
kaldte  medskyldige  bléve  en  Senator  Chruszczov  og  en  Arkitekt 
Jeropkin  henrettede  tilligemed  ham;  en  Kabinetssekretær 
Eichler,  en  O verkrigskom missær  Sojmonov  og  en  Kollegial- 
sekretær Delasuda  fik  Knut  og  sendtes  til  Slavearbejde  i 
Sibirien. 

En  saadan  Dom  kunde  jo  ifølge  den  daværende  Rets- 
praxis  i  saadanne  Sager  egentlig  ikke  være  paafaldende  for 
Russerne,  og  heller  ikke  for  os,  efter  hvad  vi  have  set  Ex- 
empel  paa  i  Stoljetovs  og  Lopatinskis  Processer.  Derimod 
kan  man  nok  forestille  sig,  at  den  kunde  være  noget  vanske- 
lig at  forstaa  for  de  fremmede  Diplomater  i  Rusland,  og  det 
er  saaledes  forklarligt,  at  man  har  villet  gøre  dem  Sagen 
mere  begribelig  ved  at  faa  dem  til  at  tro,  at  Forhørene 
havde  bragt  højforræderske  Planer  for  Dagen,  hvad  man  jo 
let  kunde,  da  Forhandlingerne  ingen  Offentlighed  havde.  I 
Herrmanns  «Geschichte  des  rnssischen  Staats»,  der  har  en 
temmelig  stærk  germanistisk  Farve,  læses  en  forskrækkelig 
Beskrivelse  af  Volynskis  catilinariske  Planer,  der  ikke  skuUe 
have  gaaet  ud  paa  mindre  end  at  tage  Kejserinden  til  Fange, 
sende  Prinsesse  Anna  med  hendes  Mand  og  Barn  ud  af  Lan- 
det, tilbyde  Kejserinde  Anna  sin  Haand  og,  saafremt  hun 
ikke  vilde  indvillige  i  at  ægte  ham,  spærre  hende  inde  i  et 
Kloster,  gjøre  Prinsesse  Elisabet  samme  Tilbud  og  i  Tilfælde 
af  en  Kurv  behandle  hende  paa  samme  Maade,  selv  bestige 
Tronen  og  ved  et  Slags  siciliansk  Vesper  eller  Bartholomæus- 

nat  udrydde  alle  Tyskere  i  Rusland;  Ligheden  med  Catilina 
skal  endog  gaa  saa  vidt,  at  nogle  store  Ildebrande,  som  i  de 
nærmest  foregaaende  Aar  havde  raset  i  St.  Petersborg,  Moskva 
og  flere  russiske  Stæder,  skulle  være  anstiftede  af  Volynski. 
Denne  Fortælling  grunder  sig  paa  en  Beretning  af  den  sach- 
siske  Legationssekretær  Pezold,  der  er  ret  interessant  som 
Exempel  paa,  hvad  fremmede  Diplomater  i  Rusland  kunde 
lade  sig  bilde  ind.  Volynski  havde  sikkert  ærlig  fortjent,  om 
ikke  just  at  straffes  paa  Livet,  saa  dog  at  straffes  alvorlig 
for  sine  mange  Voldsgjerninger  og  Gavtyvestreger;  men  Stats- 
forbryder har  han  efter  al  Sandsynlighed  slet  ikke  været. 
Soloviev  meddeler  udforlig  Indholdet  af  den  under  hans  For- 
hor forte  Protokol,  hvorpaa  vor  ovenstaaende  Fremstilling  er 
grundet.  Hele  hans  Færd  har  afgjort  Præg  af  hdenskabeligt 
Fusentasteri  og  ikke  af  nogen  Grublen  over  beregnede,  vidt- 
udseende,  farlige  Planer.  Paa  den  anden  Side  er  det  ogsaa 
et  mærkeligt  Tegn  paa  en  usund  national  Overspændthed,  at 
en  Person  som  Volynski  af  den  almindelige  Mening  i  Rus- 
land kan  betragtes  som  en  ædel  og  ophøjet  Martyr,  der  er 
falden  for  den  nationale  Sag,  og  som  saadan  besynges  af 
Digtere  som  Ryliejev  og  andre.  Dog  er  denne  Anskuelse 
vistnok  forst  opstaaet  i  en  senere  Tid  og  har  næppe  tilhørt 
hans  Samtid.  Tvert  imod  synes  han  af  denne  at  have  været 
temmelig  almindelig  forhadt  og  foragtet;  saaledes  skal  Ja- 
guzsinski  kort  for  sin  Død  profetisk  have  sagt:  «I  skulle  se, 
Volynski  naar  nok  endnu  til  at  blive  Minister  og  et  Par  Aar 
derefter  til  at  blive  hængt«,  og  af  saadanne  Træk,  som  tyde 
paa  det  samme,  findes  der  flere.  Selv  det  Nationalhad  til 
Tyskerne,  som  i  nuværende  russiske  Historikeres  øjne  næsten 
er  en  ligesaa  stor  Dyd,  som  det  i  Tyskernes  er  en  Skændig- 
hed, har  næppe  hos  Volynski  havt  den  Karakter,  hvormed 
russiske  Patrioter  nu  til  Dags  ville  beære  det.  Til  hans  in-r 
timeste  Kreds  hørte  Tyskerne  Eichler,  Schonberg  og  Mengden, 
og  hans  værste  Fjender  være  Russere.  Han  har  sikkert  frem- 
for alt  været  Egoist. 

En  russisk  Kunstner  Jakobi,  skal  nylig  have  fuldfort  et 
stort,  udmærket  historisk  Maleri,  der  forestiller  en  Morgen 
ved  Anna  Ivanovnas  Hof.  og  hvoraf  det  os  foreliggende  rus- 
siske Tidsskrift  giver  en  særdeles  livlig  og  anskuelig  Beskri- 
velse. Samtlige  Figurer,  nogle  og  tyve  i  Tallet,  ere  paa  et 
Par  nær  historiske  Portræter.  Kejserinden  ligger  paa  en 
Seng,  mat  og  med  et  lidende  Udtryk.  Biron  sidder  ved 
Sengen  i  en  skjedeslos  Stilling  og  skraber  sine  Negle;  Usza- 
kov.  Præsidenten  i  det  hemmelige  Kancelli,  hvisker  ham  no- 
get i  øret.  Paa  den  anden  Side  af  Sengen  bringer  Birons 
Gemalinde  Kejserinden  Medicin.  Den  dvergagtige  Kalmuk- 
inde,  Bruden  i  Ispaladset,  sidder  ved  Siden  af  paa  Gulvet. 
I  Forgrunden  er  hele  Narrekorpset  i  Bevægelse  med  at  springe 
Buk.  Golicyn  staar  i  bojet  Stilling  med  Hænderne  paa  Knæ- 
erne ;  paa  Gulvet  foran  ham  ligger  Apraksin,  for  hvem  Sprin- 
get over  Svigerfaderen  er  mislykket;  over  Golicyns  Ryg  hæver 
sig  Volkonski,  og  over  denne  igjen  med  behændig  og  over- 
given Hurtighed  Balakiriev.  Ved  Doren  staar  Pedrillo  i  en 
komisk  Positur  og  spiller  paa  Violin,  medens  d'Acosta  sid- 
dende paa  Gulvet  driver  paa  Bukspringerne  med  en  Narre- 
pisk,  hvortil  der  er  fæstet  en  Blære,  og  Birons  uopdragne 
halvvoxne  Søn  fra  den  anden  Side  forfølger  dem  med  en 
virkelig  Pisk.  Denne  Speg  formaar  dog  næppe  at  aflokke 
Kejserinden  et  Smil,  hvorimod  andre  Tilstedeværende  betragte 
den  med  uskrømtet  Fornøjelse.  Ved  Foden  af  Sengen  ses 
den  skjønne  Hofdame  Natalia  Lopuchin,  som  senere,  under 
Elisabets  Regering,  blev  Offer  for  en  rædselsfuld  Grusomhed,  en 
Hertuginde  af  Hessen-Homburg  og  Grev  Løwenwolde  ved  etKort- 
spil,  men  Spillet  er  afbrudt,  idet  de  more  sig  over  Bukspringet. 
Fra  Baggrunden  betragtes  dette  ligeledes  af  Anna  Leopoldovna, 
Elisabets  Livlæge  Lestocq,  den  franske  Gesant  Chetardie  og 
endnu  en  fornem  Person,  medens  her  ved  en  anden  Side  Miinnich 
og  Trubeckoj  ses  med  bekymrede  Miner  fordybede  i  en  alvorlig 
Samtale.  I  Nærheden  af  Papegøjeburet  ses  Tredjakovski  staaende 
i  en  ydmyg  Stilling  med  en  Rulle  Papir  i  Haanden ;  det  er  en 

ny  Ode;  hans  ærbødige  Blik  er  henvendt  mod  Kejserinden, 
men  ingen  lægger  Mærke  til  ham.  En  Czeremiserinde  i  Na- 
tionaldragt og  en  lille  Neger,  som  sidde  paa  Gulvet,  fuld- 
stændiggjere  Grupperingen.  Dybest  i  Baggrunden  ses  endelig 
Volynski,  hvem  Kunstneren  idealiserer  i  Overensstemmelse 
med  den  almindelige  i  Rusland  herskende  Anskuelse.  Han 
er  ubemærket  traadt  ind  ad  en  Dør  og  betragter  staaende  paa 
Dørtærskelen  med  dyb  Indignation  hele  dette  for  den  rus- 
siske Adel  saa  nedværdigende  Skuespil. 

c,  V.  Smith. 


Kejser  Claudius.*) 


I  det  romerske  Riges  Historie  var  der  ingen  brat  Overgang 

fra  Republik  til  Kejserdømme.  Umærkelig  og  stille  glider 
Magten  fra  Folket  over  til  enkelte  Stormænd  og  fra  disse  til 
den  enevældige  Imperator,  som  bibeholder  alle  det  svundne 
Folkeherredømmes  Former  og  Institutioner.  Det  romerske 
Folk,  der  er  træt  af  Blodsudgydelser  og  indre  Kampe,  væn- 
nes efterhaanden  til  den  monarkiske  Regeringsform,  som  først 
i  Åarhundrernes  Løb  konsoliderer  sig. 

Der  er  dog  enkelte  øjeblikke  i  det  begyndende  Kejser- 
dømmes Annaler,  hvor  Mindet  om  de  svundne  Dage  vender 
tilbage  hos  Romerfolket,  hvor  man  rejser  sig  for  at  gribe 
efter  Frihedens  ranede  Skat,  men  det  er  kun  flygtige  Mo- 
menter, der  svinde  lige  saa  hurtig,  som  de  fremkomme. 


•)  Kilder:  Svetonius:  Vitæ  Cæsarnm  5te  Bog.  Tacitns:  An- 
naler 11 — 12  Bog.  Dio  Cassius:  Historia  Romana,  60de  Bog. 
Seneca:  ludos  de  morte  Clandii,  øvrige  Skrifter  passim.  Tille- 
mont:  Histoire  des  empereurs,  Iste  B.  1696.  Paris.  Hoekh: 
Eomische  Geschichte.  Ister  Band,  3te  Abtheilung.  Gottingen 
IS.'iO.  Merriwale:  History  of  the  Romans  under  the  Empire. 
Vol.  5.  London  1856.  Ampere:  l'empire  Eomain  å  Rome.  Tom.L 
Paris  1867.  A.  Stahr:  Agrippina.  Berlin  1867.  Beulé:  le  Sang 
de  Germanicus.  Paris  1869.  Lehmann:  Claudius  und  Nero. 
Gotha  185S.  Durny:  Histoire  des  Romains.  Tom.  3.  1871. 
Friedlånder:  Darstellungen  aus  der  Sittengeschichte  Roms.  Ister 
Th.  4.  Aufl-  1873.     Leipzig. 

En  saadan  Mærkedag,  der  bringer  en  Frihedens  Luft- 
ning fra  Eepublikens  Dage,  er  Kejser  Caligulas  Dødsdag, 
den  24de  Januar  i  Aaret  41  efter  Kristus.  Den  myrdede 
Tyran  havde  ikke  efterladt  sig  Sønner;  der  var  ingen  Tron- 
prætendent; i  det  romerske  Aristokrati's  Rækker  hævede  intet 
Hoved  sig  højere  end  de  andre;  Tiberius  og  Caligula  havde 
forstaaet  at  nivellere  dem;  for  anden  Gang  efter  den  højsa- 
lige Kejser  Augustus's  Død  bankede  Republiken  paa  Kejser- 
dømmets Porte.  Da  Tyranmorderen,  Tribunen  Chærea,  til- 
raabte  Folket  paa  Roms  Gader,  at  nu  var  det  frit,  var  det 
virkelig  frit.  Den  stolte  Dagsparol  «libertas»,  som  Chærea  i 
Senatets  Navn  og  under  Folkets  Jubel  meddelte  Soldateskaen 
i  Hovedstaden,  var  ikke  noget  tomt  Ord. 

Men  det  romerske  Folk  var  dorsk  og  sløvt.  Senatet  uden 
Energi  og  Handlekraft;  det  kostbare  -Øjeblik  var  snart  forbi. 
Medens  Fædr.ene  paa  Capitolium  uden  Enighed  trættes  om 
det  eventuelle  Herredømmes  Former,  har  et  Tilfælde  afgjort 
Verdensrigets  Skæbne.  Det  er  Soldaterne,  Prætorianergarden, 
som  for  første  Gang  paatage  sig  at  give  Rom  en  Kejser.  I 
vild  Uorden  styrter  den  tyske  Garde  gjennem  Kejserpaladset, 
hvor  deres  Kejser  for  nylig  har  udaandet  sit  sidste  Suk. 
Bag  et  Forhæng  i  en  Korridor  bemærker  en  Soldat  —  en 
Epiroter  ved  Navn  Gratus  —  to  Fødder  stikke  frem.  Han 
løber  hen  for  at  undersøge,  hvem  det  er,  og  gjenkjender  over- 
rasket den  faldne  Tyrans  Onkel  Claudius.  Der  samler  sig 
bestandig  flere  og  flere  Soldater  om  ham,  medens  Manden 
halvdød  af  Skræk  over  at  være  opdaget  i  sit  Skjulested  paa 
sine  Knæ  tigger  Soldaterne  om  sit  Liv. 

«Vær  vor  Kejser«  tilraabe  de  ham  som  Svar  og  hilse 
deres  forgudede  Germanicus's  Broder  med  Navnet  «Imperator» ; 
man  sætter  ham  i  en  Bærestol  og  bærer  ham  paa  Skuldrene 
til  Prætorianerlejren. 

Ved  dette  forunderlige  Skuespil  stimler  Folket  til  i  tætte 
Skarer  fra  Gader  og  Pladser;  Skræk  og  Forbavselse  staar 
malet  i  alles  Ansigter,    thi   man    tror,    at  Tyrannens  nære 

Slægtning  bæres  til  Døden;  men  dets  Tavshed  forvandler  sig 
til  høje  Jubelskrig,  saasnart  det  hører  Sagens  rette  Sam- 
menhæng. 

Snart  er  hele  Prætorianerkorpset  stemt  for  Claudius  som 
Kejser.  Denne  fatter  Mod,  vægrer  sig  ikke  længer  og  lover 
Soldaterne  som  Løn  for  deres  Arbejde  —  det  er  første  Gang 
i  Roms  Historie  —  et  kejserligt  Donativ.  §nart  indfinder 
der  sig  i  Prætorianerlejren  en  Deputation  fra  Senatet;  Fæ- 
drene fraraade  ham  at  modtage  Magten,  men  opfordre  ham 
derimod  til  at  underkaste  sig  Curiets  Bestemmelser;  man 
indbyder  ham  til  at  fremstille  sig  i  Senatet.  Claudius  giver 
det  Svar,  at  han  holdes  med  Vold  tilbage  i  Lejren. 

Endnu  engang  sammenkalde  Konsulerne  Senatet  i  Jup- 
piter  Victors  Tempel,  men  kun  omtrent  hundrede  —  flere 
vove  det  ikke  —  indfinde  sig.  Medens  Chærea  ivrer  for 
Eepublik  og  Frihed  og  udsender  lave  Skjældsord  mod  den  af 
Soldaterne  kaarede  Kejser,  drage  Bykohorterne  bort  fra  Se- 
natsmødet med  flyvende  Faner  og  dragne  Sværd  og  slutte 
sig  til  deres  Kammerater  i  Prætorianerlejren. 

Under  skingrende  Fanfarer  føres  Claudius  til  Kejser- 
paladset. Herhen  kalder  han  i  Kraft  af  sit  Valg  Senatorerne, 
som  nu  finde  det  raadeligt  ikke  længer  at  nøle.  Den  kejser- 
lige Magts  Prærogativer  overdrages  ham. 

Saaledes  endte  denne  korte  Revolution,  der  giver  os  et 
klart  Billede  af  Roms  daværende  Tilstand.  Medens  der  hos 
enkelte  Patricier  viser  sig  repubUkanske  Tendentser,  findes 
der  kun  Underkuelse  og  slavisk  Sindelag  hos  Majoriteten  i 
Senatet.  Borgerne  se  til  med  egoistisk  Ligegyldighed,  kun 
som  Borgere  i  Byen  uden  at  være  interesserede  for  Romer- 
rigets Tarv.  Under  den  civile  Magts  Svaghed  er  det  Armeen, 
der  handler.  Men  det  er  ikke  de  25  Legioner,  kun  de  10,000 
Prætorianere ,  som  sælge  Kejsermagten  uden  at  drage  deres 
Sværd  og  uden  at  gaa  ud  af  deres  Lejr. 

De  27  Aar,  som  ere  forløbne  siden  Augustus's  Død,  have 
bragt   en  Alliance   i  Stand   mellem  Soldateskaen   i  Rom   og 

Pøbelen  i  dens  Gader,  og  det  hele  Verdensrige  modtager 
uden  at  kny  det,  som  det  behager  disse  Allierede  at  be- 
stemme! 

Rom  havde  altsaa  paa  ny  en  Imperator.  Hvem  var  da 
denne  improviserede  Herre,  hvem  Soldater  havde  sat  paa 
Cæsarernes  Trone  ?  Hvilke  vare  denne  tilfældige  Kejsers  For- 
tjenester?   Hans  Krav?  Hans  Fortid?  Hans  Karakter? 


I. 

Tiberius  Claudius  blev  født  i  Lyon  (Lugdunum)  i  Frank- 
rig i  Aaret  10  før  Kristus.  Hans  Forældre  vare  Drusus, 
Augustus's  Stifsøn,  der  døde  saa  brat  paa  sin  sejrrige  Kriger- 
bane i  Germanien,  og  Antonia,  Augustus's  Søsterdatter,  en 
ædel  og  dydig  Kvinde,  som  fulgte  sin  Mand  paa  hans  Krigs- 
tog. Claudius's  Barndom  var  sørgelig  og  mørk;  den  sygelige 
Dreng  blev  idelig  forfulgt  af  haardnakkede  Børnesygdomme, 
som  endogsaa  sløvede  hans  Aandsevner  i  den  Grad,  at  han 
gjaldt  for  dum  og  enfoldig.  I  Oldtiden  betragtede  man  et 
svagt  Barn  som  en  Byrde,  man  helst  saa  sig  fritaget  for  at 
pleje;  hans  nære  Forhold  til  Cæsarernes  Herskerhus  maatte 
gjøre  ham  dobbelt  forhadt.  I  en  Familie,  hvis  ivrige  Stræben 
var  og  maatte  være  henvendt  paa  at  indgyde  Samtiden  den 
Mening,  at  deres  Medlemmer  af  Guddommen  selv  vare  hæ- 
vede over  almindelige  Dødeliges  Vilkaar,  kunde  den  baade 
legemlig  og  aandelig  forkrøblede  Dreng  kun  daarlig  finde 
Plads.  Hans  Moder  holdt  mere  af  at  bortødsle  sin  Kjærlig- 
hed paa  en  Muræne  i  sin  Villa  ved  Bugten  ved  Neapel  end 
paa  sin  Søn,  der  efter  hendes  egne  Ord  var  et  menneskeligt 
Misfoster,  hvem  Naturen  havde  begyndt  paa,  men  ikke  gjort 
færdig.  Drengens  Aandsevner  forekom  hende  saa  lave,  at 
hun  plejede  at  sige,  naar  hun  vilde  betegne  den  højeste 
Grad  af  Enfoldighed:  «Han  er  dummere  end  min  Søn 
Claudius ». 

Bedstemoderen,  den  kloge  og  kolde  Livia,  Augustus's 
Gemalinde  og  Herskerinde,  værdigede  aldrig  sin  lille,  fader- 
løse Sønnesøn  et  mundtligt  Ord.  Hendes  Formaninger,  paa 
én  Gang  baade  korte  og  skarpe,  bleve  opskrevne  og  tilstillede 
ham.  Kan  noget  Barn  trives  uden  Moderømhed  og  Pleje? 
Medens  Germanicus,  hans  ældre,  af  Naturen  rigtudstyrede  Bro- 
der var  Kejserens  Afgud  og  adopteredes  af  ham,  var  den 
stakkels  Claudius  som  en  Askepot  ved  Kejserhoffet  idelig 
udsat  for  Tilsidesættelser  og  Forhaanelser  af  enhver  Art.  Han 
var  af  Naturen  en  frygtsom,  kejtet,  ubehjælpsom  Skabning, 
men  denne  Behandling  var  særlig  egnet  til  at  forværre  disse 
Mangler.  Da  han  skulde  anlægge  Mandstogaen,  en  højtidelig 
Handling,  som  hos  Romerne  skete  i  det  15  Aar  og  tilkjende- 
gav  den  unges  Indtræden  i  de  voxnes  Samfund,  blev  han  ved 
Midnat,  for  at  Folket  ikke  skulde  se  ham,  uden  nogen  Cere- 
moni i  en  Bærestol  ført  op  til  Capitolium! 

Som  ungt  Menneske  levede  han  Qernt  fra  Kejserpaladset 
paa  Palatium  og  blev  under  hele  Augustus's  Regering  holdt 
borte  fra  det  praktiske  Liv,  hvortil  Kejseren  ikke  troede  ham 
skikket;  han  befordrede  ham  kun  til  Augurembedet.  Vel 
forekommer  der  af  og  til  i  Kejserens  Breve  Glimt  af,  at  den 
kloge  Augustus  har  set  mere  end  andre;  saaledes  forbavses 
han  over  at  høre  Claudius  holde  en  <3velsestale  smukt  og 
tydelig,  medens  man  ellers  ikke  kan  forstaa  hans  Kragemaal; 
men  dette  bedre  Indtryk  af  ham  var  kun  sjeldent  og  havde 
ingen  Indflydelse  paa  hans  Stilling. 

Den  forskudte  opgav  da  alt  Haab  om  Æresposter  og  ka- 
stede sig  over  Videnskaben,  hvorfor  han  fra  sin  Barndom 
røbede  stor  Iver.  Det  var  navnlig  Historien,  hvormed  han 
paa  Historieskriveren  Livius's  Opfordring  sysselsatte  sig.  Dette 
var  den  ædlere  Side  af  den  kejserlige  Prinses,  Beskæftigelse, 
i  øvrigt  var  han  i  sin  Omgang  kun  henvist  til  Slaver,  Fri- 
givne og  Gjøglere,  med  hvilke  han  førte  et  vildt  og  udsvæ- 
vende Liv. 

Kejser  Augustus  døde  i  Nola,  og  hans  Stifsen  Tiberius 
greb  Kigets  Tøjler,  men  Claudius's  Stilling  forblev  den  samme. 
Da  han  ansøgte  om  Konsulatet  hos  den  kejserlige  Onkel, 
blev  han  haanlig  afvist  med  en  ubetydelig  Pengesum  som 
Erstatning.  Han  trak  sig  da  ganske  og  aldeles  tilbage  til 
Privatlivet  og  levede  i  sine  smudsige  Selskabsbrødres  Kreds 
med  sin  Sulpicius  og  Athenodorus,  og  hvad  de  andre  hedde, 
dels  i  en  Forstad  ved  Rom,  dels  i  Campanien.  I  denne 
lange  Tilbagetrukkenhed  forfattede  han  ikke  faa  historisk- 
antikvariske Skrifter;  der  nævnes  en  etruscisk  og  en  karthage- 
niensisk  Historie,  fremdeles  en  romersk  Historie  siden  Slaget 
ved  Actium,  en  Selvbiografi  og  andre  Værker.  De  indeholdt 
vidtløftig  Lærdom,  men  mange  Smagløsheder  og  upassendø 
Ting  og  vare  affattede  i  en  lidet  elegant  Form;  men  om 
endogsaa  Claudius's  Værker  havde  en  tvivlsom  historisk 
Værdi,  saa  beviste  dog  deres  blotte  Tilværelse,  at  de  Beskyld- 
ninger, man  rettede  mod  ham  som  fjollet  og  aandssvag,  for 
en  stor  Del  vare  overdrevne  og  savnede  Grund. 

Under  Tiberius's  23-aarige  Principat,  medens  Claudius 
udelukkende  var  henvist  til  sig  selv,  udviklede  og  fæstnede 
sig  hans  Karakter  saaledes,  som  den  senere  fremtraadte. 
Uselvstændig,  fejg  og  indolent  bøjede  han  sig  for  enhver,  der 
havde  Lyst  til  at  indgyde  ham  Frygt.  Velvillig,  godmodig, 
overbærende  til  det  yderste,  kunde  han  bruse  op  med  en  saa- 
dan  Vildhed  og  Hidsighed,  at  ingen  var  sikker  for  hans  rasende 
Vrede.  Hans  Manerer  vare  kejtede  og  plumpe,  hans  Tilbøje- 
ligheder raa  og  sandselige;  en  overdreven  Hang  til  Bordets 
Glæder,  som  denne  fyrstelige  Bonvivant  nød  i  et  Overmaal, 
der  grænsede  til  Dyriskhed,  en  Sandselighed,  der  idelig  ledte 
ham  til  at  færdes  mellem  Kvinder  og  tillige  til  at  lade  sig 
beherske  af  dem,  en  rasende  Lidenskab  for  Tærningspil,  som 
han  endog  gjorde  til  Gjenstand  for  et  eget  Skrift,  vare  Egen- 
skaber, der  ledsagede  ham  gjennem  hele  hans  Liv. 

Medens  hans  underlige  Væsen  og  kejtede  Manerer  idelig 
udsatte  ham  for  Latter  og  endog  gjorde  ham  til  en  Karrikatur, 

kunde  hans  Selvforglemmelse  (oblivio)  og  Åandsfraværelse 
(inconsiderantia)  gaa  til  en  Grad,  som  strejfede  Vanvidets 
Grænser. 

Claudius's  ydre  Skikkelse  råbede  den  samme  Strid,  som 
aabenbarede  sig  i  hans  Væsen  og  Karakter,  mellem  det 
haje  og  det  lave,  mellem  det  værdige  og  det  komiske.  Hans 
Naturs  inderste  Kjærne  var  sund  og  god,  men  de  indgroede 
Vaners  og  slette  Tilbajeligheders  raa  Bark  gjemte  den  og 
tiislerede  den. 

Sveton  skildrer  ham  som  en  stor  og  anselig  Mand,  med 
smukke  Ansigtstræk,  der,  især  naar  han  sad,  kunde  imponere; 
men  dette  gode  Indtryk  blev  igjen  udvisket  af  de  svage  Fød- 
ders slæbende  Gang,  det  rystende  Hoved,  de  sitrende  Hæn- 
der og  den  stammende  Tange.  Det  var  især  i  Sindsbevæ- 
gelser, i  utæmmelige  Vredesudbrud  eller  uanstændige  Latter- 
anfald, at  denne  Skikkelse  blev  hæslig  og  modbydelig ;  Hovedet 
flej  da  fra  den  ene  Side  til  den  anden.  Stemmen,  der  var 
utydelig  i  Forvejen,  blev  hæs  som  et  Sødyrs,  den  brede  Mund 
eller  snarere  Gab  (rictus)  dækkedes  med  Skum;  med  under- 
lige og  heftige  Fagter  søgte  han  at  udtrykke  de  Tanker,  som 
hans  Tunge  nægtede  ham. 

Sammenligner  man  nu  denne  Beskrivelse  med  de  os 
levnede  Billeder  af  ham,  kunne  vi  endog  kalde  hans  Ansigts- 
træk overordentlig  smukke;  men  det  stirrende  Jdje  taler  til 
os  om  Nattevaagen  med  Bøger  og  Nattesvir,  det  frygtsomme 
Blik  om  de  aabenbare  og  hemmelige  Fjender,  det  ræddes  for. 
Et  sørgmodigt,  svagt  og  afhængigt  Udtryk  er  udbredt  over 
det  hele. 

Under  Tiberius's  Eftermand,  den  afsindige  Caligula,  for- 
bedredes ikke  Claudius's  Liv.  Han  kom  rigtignok  mere  i 
Berørelse  med  Hoffet  end  under  den  kolde  og  grumme  On- 
kels Regering,  men  det  var  just  ikke  paa  den  bedste  Maade. 
Caligula  gjorde  ham  vel  til  Konsul,  men  foruroligede  den 
ængstelige  Mand  ved  idelige  Angivelser,  som  snart  hans  Sla- 
ver, snart  fremmede  forebragte  mod  ham.    Ved  Hoffet  tjente 

hans  komiske  Væsen  og  Manerer  Hoffolkene  til  Skive  for 
kaad  Speg  og  plumpe  Drillerier,  et  Bevis  paa,  med  hvor  stor 
Agtelse  den  kejserlige  Neveu  behandlede  sin  Onkel. 

Hvis  han  kom  —  fortæller  Sveton  i  sin  indholdsrige  Bio- 
grafi —  for  sent  til  det  kejserlige  Taffel,  maatte  han  selv  søge 
sig  en  Plads,  og  man  indrømmede  ham  den  først,  efter  at 
han  til  Gjæsternes  Moro  paa  sin  ubehjælpsomme  Maade  havde 
haltet  gjennera  Salen.  Sov  han  ind  ved  Bordet,  noget,  som 
ikke  saa  sjeldent  indtraf,  kastede  man  Oliven-  eller  Daddel- 
kjærner  paa  ham,  indtil  han  vaagnede  af  sin  Slummer,  eller 
ogsaa  satte  man  Sko  (socci)  paa  Hænderne  af  ham,  medens 
han  snorkede,  lod  da  en  Spasmager  ligesom  i  Spøg  vække 
ham  ved  et  Piskeslag,  saa  han  forskrækket  vaagnede  op  og  gned 
sig  med  Skoene  i  Ansigtet,  medens  det  rungede  i  Salen  af 
et  almindeligt  Latterkor.  Det  synes  endogsaa,  at  Caligula 
ikke  lod  det  mangle  paa  virkelige  Mishandlinger,  Piskeslag, 
Stokkeprygl  og  Ørefigen,  lige  som  det  berettes,  at  han  «kun 
til  Spot«  lod  ham  beholde  Livet. 

Og  hvorledes  forholdt  Claudius,  den  store  Germanicus's 
Broder,  Drusus's  og  Antonia's  Søn,  sig  lige  over  for  disse 
Efterstræbelser,  disse  raa  Beskæmmelser  og  Krænkelser?  Tid- 
lig, allerede  som  Barn,  havde  han  lært  at  gjemme  sine  Fø- 
lelser hos  sig  selv;  nu  mere  end  nogensinde  før  havde  han 
vigtige  Grunde  til  at  beherske  sig,  til  at  taale  og  bie.  Den 
excentriske  Caligulas  Regimente  kunde  ikke  være  af  lang 
Varighed;  blandt  hans  nærmeste  Omgivelser  hed  det  sig  end 
ogsaa,  at  Onkelen,  hans  nærmeste  Slægtning,  efter  ham  vilde 
bestige  Tronen,  hvad  der  var  ham  forudsagt  som  Dreng  og  senere 
bestyrket  ved  sælsomme  Varsler.  Derfor  udviste  han  den  urok- 
keligste Taalmodighed  og  Langmodighed  lige  over  for  de  lave 
Fornærmelser.  Eller  skulde  Kilden  til  denne  Adfærd  ikke 
være  Selvbeherskelse  og  Beregning,  men  kun  Sløvhed,  Enfol- 
dighed og  Aandssvækkelse?  Uden  at  lægge  nogen  Vægt  paa 
hans  egne  Ord  som  Kejser  i  Senatet,  «at  han  havde  hyklet 
Enfoldighed  under  Caligulas  Regering  for  at  slippe  for  Døden 

Og  holde  ud»,  —  en  Tilstaaelse,  som  blev  troet  i  Senatet, 
men  fremkaldte  satiriske  Flyveskrifler  i  den  talelystne  Ho- 
vedstad — ,  kan  det  ikke  nægtes,  at  hans  hele  Færd  fra  den 
tidlige  Ungdom  af  har  været  rettet  paa  noget  høiere;  hans 
Skribentvirksomhed,  hans  gjentagne  Bønner  om  at  indtræde 
i  det  offentlige  Liv,  endelig  hans  Ægteskab  med  Messalina 
bevise  det. 

I  Historien  er  hans  Billede  fortegnet  ved  de  mange  Lat- 
terligheder, Svagheder  og  modbydelige  Ejendommeligheder, 
som  klæbe  derved;  men  disse  tilhøre  for  en  stor  Del  hans 
Ydre,  Manerer,  Vaner,  uden  at  berøre  hans  inderste  Væsen, 
som  synes  at  have  været  ædelt  og  godt.  Det  ligger  nærmest 
at  antage,  at  Claudius  hverken  har  været  blind  eller  døv  for 
sine  Forhaanelser,  men  at  han  med  sin  sky  Ængstelighed  for 
sin  personlige  Sikkerhed  har  ladet  alt  ske;  at  han  med  Be- 
vidsthed har  bestræbt  sig  for,  hvad  det  end  skulde  koste,  at 
holde  sig  oppe  for  sin  og  Romerfolkets  Fremtid. 

Claudius  var  opdragen  mellem  Kvinder  og  var  tidlig 
bleven  vænnet  til  at  lade  sig  beherske  af  dem.  Kvinderegi- 
mentet var  næsten  blevet  ham  en  Trang;  i  denne  Svaghed 
og  Afhængighed  ligger  Hovedkilden  til  hans  sørgelige  og  for- 
agtelige Stilling  i  Historien,  den  nærmeste  Oprindelse  til  alt  det 
onde,  der  hjemsøgte  hans  Regering,  og  endelig  Spiren  til 
hans  voldsomme  Endeligt.  Han  havde  i  sin  tidligste  Ung- 
dom været  2  Gange  forlovet  og  var  allerede  formælet  for 
tredje  Gang.  Det  romerske  Ægteskab  var  især  paa  disse 
Tider  let  opløseligt;  hans  to  første  Gemalinder  havde  Døden 
og  Skilsmisse  paa  Grund  af  Utroskab  berøvet  ham;  hans 
daværende  Gemalinde,  der  skulde  spille  en  sørgelig  Rolle 
under  hans  kommende  Principat,  var  Valeria  Messalina;  gjen- 
nem  sin  Bedstemoder  Marcella,  Kejser  Augustus's  Niece,  var  hun 
i  Slægtskab  med  det  regerende  Cæsardynasti.  Det  var  uden 
Tvivl  dette  Slægtskab,  som  bestemte  Claudius  til  Formælingen, 
da  det  mulig  engang  kunde  fremme  hans  eventuelle  Be- 
rettigelse til  Tronen.    Denne  Messalina  blev  den  svage,  over- 


310  Kejser  Claudias. 

bærende  Ægtemands  onde  Genius.  Det  var  en  af  de  sandse- 
ligste  og  vellystigste  Kvinder,  Historien  har  at  opvise.  Uden 
Aand,  uden  Sands  for  Kunst  og  Videnskab,  der  ellers  var 
saa  almindelig  hos  denne  Tids  højtstaaende  Damer,  uden 
engang  at  eje  den  kvindelige  Stolthed,  som  maskerer  sig  med 
Dyden,  var  hun  kun  de  sandselige  Lysters  Præstinde,  en 
sand  Venus  Astarte,  paa  én  Gang  vellystig  og  blodtørstig. 
Tøjlesløs  Sandselighed,  letoptændelig  Hævngjerrighed,  umæt- 
telig Havesyge  vare  de  3  Furier,  som  rasede  hos  denne  dæ 
moniske  Kvinde,  der  af  Naturens  Haand  var  udrustet  med 
en  forførerisk,  men  sandselig  Skjønhed.  Den. lave  Pande,  den 
mægtige  Hals,  det  runde,  fyldige  Ansigt,  den  smukke  Mund, 
de  fremspringende  ^jne,  alt  aandede  Kjødets  og  Sandsernes 
Vellyst.  Kun  17  Aar  gammel  havde  hun  skjænket  sin  Ægte- 
herre en  Datter,  der  blev  kaldt  Octavia,  og  fødte  ham  snart 
igjen  en  Søn,  som  senere  fik  Navnet  Britannicus,  2  Børn, 
hvis  Skæbne  engang  skulde  blive  lige  ulykkelig. 

Det  var  denne  Mand,  hvis  Ungdom,  Væsen  og  Karakter 
vi  her  i  korte  Træk  have  tegnet,  hvem  Prætoriansoldaten 
Gratus  havde  opsamlet  i  Kejserpalladsets  Gange  og  hans 
Kammerater  løftet  op  i  de  cæsariske  -^rnes  Kede.  Han  var 
dengang  en  moden  Mand,  50  Aar  gammel. 

Hvorledes  vilde  denne  Claudier,  der  synes  at  have  arvet 
saa  lidt  fra  sine  store  Forfædre,  der  aldrig  havde  komman- 
deret en  Hær  og  forvaltet  en  Provins,  der  aldrig  havde  lært 
Statskunst,  hverken  ved  praktisk  Statstjeneste  eller  ved  Om- 
gang med  sagkyndige  Mænd  —  hvorledes  vilde  denne  pedan- 
tiske Stuelærde,  der  kun  havde  bevæget  sig  mellem  Slaver 
og  Kvinder,  te  sig  som  det  mægtige  Verdensriges  Princeps 
og  Imperator? 


II. 

I  30  Dage   holdt   den    unge  Soldaterkejser  sig  indenfor 
Kejserpaladsets  Mure;  Caligulas  Mord  og  Frygt  for  at  komme 

til  at  dele  hans  Skæbne,  holdt  ham  tilbage.  Først  lidt  efter 
lidt  fattede  han  Tillid  til  Senatet,  som  kun  nødtvungen  havde 
bekræftet  hans  Valg,  og  i  hvis  Midte  der  sad  Mænd,  som  vare 
værdigere  end  han  til  Purpuret.  Alle  hans  første  Foranstaltninger 
forraade  den  Skræk,  som  den  blodige  Daad  havde  fremkaldt  hos 
ham.  Han  omgav  sig  med  Militærvagter  ikke  alene  i  Pa- 
ladset, men  ogsaa  i  Senatet.  Soldater  betjente  ham  ved 
Taflet  i  Stedet  for  Slaver,  og  Soldater  med  Hellebarder  i 
Haanden  holdt  Vagt  omkring  ham.  Ingen  stededes  til  Av- 
dients,  ikke  engang  en  Kvinde  eller  et  Barn,  uden  at  der  først 
var  anstillet  Undersøgelse,  om  man  ikke  bar  Vaaben  skjult 
hos  sig.  Ja,  han  besøgte  ikke  engang  sine  syge  Venner 
uden  først  at  have  ladet  alle  Værelsets  Kroge,  endog  Senge- 
madraser  og  Tæpper  undersøge! 

I  øvrigt  begynder  han  sin  Regering  med  Klogskab  og 
besindigt  Maadehold.  Man  mærker,  at  han  har  taget  sin 
Bedstefader  Augustus  til  Mønster  og  Rettesnor  i  sin  PoUtik. 
Der  er  ingen  Tale  om  lav  Hævn  mod  dem,  som  have  haanet 
ham  og  drevet  Gjæk  med  ham  i  fordums  Tider.  Der  ud- 
stedes Amnesti  for  alle  Ord  og  Gjerninger  i  hine  skæbne- 
svangre Dage  efter  Caligulas  Mord,  da  Roms  Skæbne  vaklede 
mellem  Republik  og  Kejserdømme.  Kun  Tribunen  Chærea, 
Tyrannens  Morder,  Sammensværgelsens  Hoved,  maatte  bløde; 
han  gik  Døden  imøde  med  Fasthed,  og  Folket,  der  i  ham  saa 
«en  sidste  Romer«,  ofrede  til  hans  Minde. 

Senatets  Anerkjendelse  havde  gjort  Claudius's  Ret  til 
Tronen  utvivlsom;  men  af  det  republikanske  Skin,  som  det 
romerske  Monarki  endnu  maatte  bevare,  kunde  mange  maaske 
forledes  til  at  betragte  ham  som  en  Usurpator;  hans  eneste 
legitime  Ret  til  Tronen  maatte  støtte  sig  til  hans  nære 
Slægtskab  med  Herskerhuset  ved  hans  Moder  Antonia,  der 
var  en  Søsterdatter  af  Kejser  Augustus.  Derfor  søgte  han 
i  sine  første  Regeringshandlinger  at  knytte  sin  Person  saa 
nær  som  mulig  til  Cæsarernes  Hus,  til  Augustus's  hellige 
Blod. 

Augustus,  hans  Bedstemoder  Livia,  hans  Fader  Drusus, 
hans  Moder  Antonia  bleve  ihukommede  ved  hajtidelige  Minde- 
fester og  mangfoldige  Æresbevisninger.  End  videre  blev  hans 
Broder  Germanicus's  Dødsdag  isærdeleshed  fejret  med  stor 
Pomp  og  Ceremoni.  Den  lærde  Kejser  skrev  endog  til  hans 
Ære  en  græsk  Komedie,  som  blev  opført  i  Neapel  og  kronet; 
thi  han  baade  skrev  og  talte  Græsk,  det  almindelige  Hofsprog, 
med  flydende  Lethed,  ja,  han  har  end  ogsaa  forfattet  flere 
af  sine  historiske  Værker  i  dette  Sprog.  Med  Hensyn  til 
Æresbevisninger  mod  sig  selv  viste  han  derimod  stor  Beske- 
denhed og  Maadehold.  Æresnavnet  ((Fædrelandets  Fader« 
og  Imperatortitlen  blev  afvist;  det  tillodes  ingen  at  ofre  til 
ham  eller  vise  ham   andre  guddommelige  Hædersbevisninger. 

1  øvrigt  slog  hans  Kegering  ind  paa  en  mild  og  forson- 
lig Vel.  Alle  de,  som  hans  Formand  havde  forvist  fra  Rom, 
fik  Tilladelse  til  at  vende  tilbage,  blandt  disse  de  to  Prin- 
sesser af  Blodet,  Agrippina  og  Julia,  den  onde  Caligulas 
haardt  mishandlede  Søstre.  Den  milde  Claudius  gav  dem 
deres  Formue  tilbage;  i  det  hele  søgte  han  saa  vidt  mulig 
at  gjøre  sin  Forgængers  Uret  god  igjen.  Han  erstattede  Pri- 
vatmænd deres  afpressede  Ejendomme,  ophævede  trykkende 
Skatter,  forbød  at  give  Kejseren  Nytaarsgaver  og  at  indsætte 
ham  som  Arving. 

Iblandt  den  myrdede  Tyrans  efterladte  Papirer  fandtes 
de  berygtede  Bøger,  <(Dolk»  og  « Sværd«,  som  Protogenes,  en 
af  Caligulas  foragteligste  Kreaturer,  havde  affattet,  og  som 
indeholdt  en  Fortegnelse  over  de  til  Døden  udsete  Senatorer 
og  Riddere.  Disse  sørgelige  Aktstykker  lod  Claudius  først 
forevise  i  Senatet  og  dernæst  opbrænde;  ligeledes  lod  han 
en  stor  Kasse,  der  var  fyldt  med  Giftstoffer,  og  som  hyppig 
var  bleven  anvendt  under  den  foregaaende  Regering,  kaste  i 
Havet;  endelig  blev  Protogenes  selv.  Tyrannens  fornemste 
Redskab  til  alle  hans  Rædselsgjerninger,  henrettet. 

Den  let  bevægelige  Befolkning  i  Hovedstaden  glemte 
snart   den  frygtagtige  Kejsers  mange  Forsigtighedsregler  for 

denne  kloge  og  milde  Fremgangsmaade ,  for  de  mange  klare 
Beviser  paa  Retfærdighed  og  godmodig  Popularitet,  han  lagde 
for  Dagen.  Som  Modstykke  til  den  afsindige  Caligulas  Gru- 
somheder vandt  hans  første  Regeringsforanstaltninger  i  den 
Grad  Romernes  Hjerter  for  ham,  at  der  rejste  sig  et  farligt 
Oprør  i  Hovedstaden,  da  det  hed  sig,  at  Kejseren  paa  en 
Kejse  til  Ostia  var  bleven  snigmyrdet.  Store  Folkemasser 
hobede  sig  sammen  og  belejrede  Senatets  Forsamlingslokale,  som 
om  det  Tar  medskyldigt  i  Drabet  paa  den  elskede  Monark; 
først  da  flere  af  de  højeste  Embedsmænd  fra  Talerstolen  paa 
Forum  højtidelig  havde  givet  Forsikring  om,  at  Rygtet  var 
tomt  og  usandt  og  Fyrsten  uskadt,  adsplittede  Masserne  sig. 

Alle  de  omtalte  Regeringshandlinger  udgik  vistnok  fra 
Kejseren  selv,  ikke  fra  hans  Omgivelser.  De  vidne  tilsammen 
om  et  mildt  Sindelag  og  en  god  Forstand  og  tyde  ikke  paa 
Enfoldighed  og  Dumhed.  Dio  Cassius  fortæller,  at,  naar 
Claudius  var  overladt  til  sig  selv  og  kunde  følge  sin  egen 
Forstands  Indskydelser  og  høre  sit  gode  Hjertes  Stemme,  gik 
han  ofte  meget  forstandig  tilværks,  ja,  at  han  da  imod  sine 
Omgivelsers  Raad  bragte  mangen  nyttig  Indretning  i  Stand, 
ikke  faa  storartede  Planer  til  Udførelse.  Derfor  maa  det 
atter  og  atter  beklages,  at  han  ikke  besad  Selvstændighed  og 
Selvbeherskelse  nok  til  altid  at  lytte  til  sin  egen  Røst.  Han 
blev  desværre  kun  altfor  ofte  et  Legetøj,  en  Boldt  i  sine 
Gemalinders  og  Frigivnes  Hænder. 

Messalina,  som  nu  var  Kejserinde  og  forstod  at  bruge  sin 
Magt  hos  sin  kejserlige  Ægteherre,  søgte  ved  Hoffet  at  danne 
sig  et  Parti,  at  skabe  sig  Haandlangere  og  Hjælpere,  som 
kunde  være  ved  Haanden,  naar  hun  trængte  til  deres  Bistand. 
Saaledes  kom  der  en  Alliance  i  Stand  mellem  den  rænke- 
fulde Kvinde  og  de  græske  kejserlige  Frigivne,  som  med  listig 
Kløgt  og  underfundig  Falskhed,  Grækerens  daværende  Natio- 
nalmærke, forstode  paa  én  Gang  at  tjene  deres  Herskerindes 
Planer  og  deres  egen  Fordel.  Her  er  Reversen  af  Medaillen, 
den  mørke,  uhyggelige,  sørgelige  Side  af  Claudius's  Regering. 


314  Kejser  Claudius. 

Den  ryggesløse  Messalina  var  almægtig  ved  Kejserhoffet,  saa- 
længe  de  Frigivnes  og  Kejserindens  Interesser  gik  sammen; 
thi  de  Frigivne  dannede  den  Magt  ved  Hoffet,  af  hvilken  den 
uselvstændige  Kejser  var  afhængig. 

Den  Frigivnes  Betydning  i  det  romerske  Kejserdømme 
udvikler  sig  først  lidt  efter  lidt  og  er  udsprungen  af  Tronens 
isolerede  Stilling  og  det  romerske  Aristokratis  Stolthed.  Den 
romerske  Aristokrat  var  stiv  og  ceremoniel  lige  over  for  sin 
Ligemand;  Venskab  og  Fortrolighed  var  en  Sjeldenhed  mel- 
lem dem  i  en  Stat,  hvor  deres  Ærgjerrighed  saa  ofte  gjorde 
dem  til  Medbejlere  til  Æresposter  og  Embeder,  eller  hvor 
den  i  det  mindste  kunde  gjøre  det.  Desto  starre  Aarsag  var 
der  for  den  romerske  Princeps,  Eoms  første  Aristokrat,  til  at 
trække  sig  tilbage  og  isolere  sig.  Men  Kejseren  trængte  ikke 
mindre  end  Privatmanden  til  Omgivelser,  i  hvis  Kreds  han 
uden  at  forringe  sin  Værdighed  kunde  aflægge  de  stive  For- 
mer og  give  sig  hen  i  naturlig  Meddelelse  og  Fortrolighed. 

Endvidere  var  det  en  Gjenstand  for  de  romerske  Kejse- 
res Stræben  bestandig  at  give  deres  Hof  Skinnet  af  en  Pri- 
vatmands Hus.  De  havde  ligesom  enhver  fribaaren  Romer 
deres  Slaver  og  Frigivne.  Men  det  laa  i  Cæsarismens  Natur 
ved  et  vidt  udbredt  Nivelleringssystem ,  ved  al  Udvisken  af 
Standsforskjel  at  søge  at  bryde  Aristokratiets  Modstandskraft ; 
ved  at  forvandle  den  laveste  Stilling  i  Samfundet  (Slavens 
eller  den  Frigivnes)  til  den  højeste  og  mest  betroede  vilde 
man  give  tilkjende,  at  over  for  Kejseren  vare  alle  hans  Un- 
dersaatter  lige.  Saaledes  kan  det  kun  forklares,  hvorledes  det 
var  muligt,  at  Frigivne  (liberti),  som  vare  udgaaede  fra  en  i 
Oldtiden  saa  dybt  foragtet  Samfundsklasse  som  Slavens  og 
ikke  tilhørte  det  herskende  Folk,  kunde  opnaa  en  saa  mæg- 
tig Indflydelse  ved  Hoffet  og  paa  Regeringen. 

Naturligvis  var  det  kun  enkelte  blandt  de  Tusinder  af 
Frigivne,  som  befolkede  Roms  Gader,  der  kunde  egne  sig  til 
en  Kejsers  Hofpersonale.  Den  romerske  libertus  tilhørte  lige 
som  den  romerske  servus  alle  Nationer  i  det  store  Rige;  men 

det  var  dog  fornemlig  kun  Grækeren,  Joneren,  Syreren  og 
Ægypteren,  som  paa  Grund  af  deres  særlige  Kvalifikationer 
udtoges  til  det  kejserlige  Tjenerskab.  Medens  de  nordlige  og 
vestlige  Provinser  for  det  meste  afgave  den  Livgarde,  til  hvem 
Kejseren  betroede  sin  Person,  valgte  han  helst  Grækere  og 
Orientalere  til  sin  personlige  Opvartning,  til  sine  Medhjælpere 
og  Sekretærer  i  Statstjenesten. 

Grækerne  i  Rom  havde  ikke  noget  godt  Ord  paa  sig. 
De  gjaldt  for  bedrageriske,  utilforladelige  og  fremfor  alt  for 
løgnagtige.  Den  lange  Trældom  havde  vænnet  dem  til  Falsk- 
hed og  Smiger  mod  deres  Herrer;  men  skjønt  falden  bar  dog 
Grækeren  endnu  Adelsmærket  fra  fordums  Tider  paa  sin 
Pande.  Det  ædle  Udvortes,  det  belevne  og  høflige  Væsen, 
den  skarpe  Forstand,  den  fine  Dannelse  var  en  Arv  fra  For- 
tiden; hertil  kom  et  praktisk  Blik  og  Dygtighed  i  Forret- 
ningssager. Ved  disse  anbefalende  Egenskaber  bleve  Pericles's 
og  Sophokles's  Landsmænd  lige  saa  uundværlige  ved  det  pala- 
tinske  Hof  i  Kom,  som  de  tidligere  havde  været  det  ved 
Hofferne  i  Suså  og  Persepolis. 

Disse  kejserlige  Tjeneres  Skæbne,  som  ikke  sjelden  bleve 
deres  Herskeres  Beherskere,  høre  til  dat  sælsomste  i  denne 
paa  Sælsomheder  saa  rige  Tid.  Ofte  havde  de  staaet  til  Salgs 
som  Slaver  paa  Torvet  med  kridtede  Fødder  —  som  det  var 
Skik  og  Brug  —  og  vare  blevne  befølte  af  Lysthavende. 
Derpaa  vare  de  blevne  solgte  og  vare  gaaede  fra  Haand  til 
Haand,  havde  lidt  alle  det  romerske  Slaveris  Nedværdigelser, 
førend  de  enten  som  Slaver  eller  Frigivne  ved  et  Tilfælde 
kom  til  det  kejserlige  Hus;  Skjønhed,  Talenter,  Brugbarhed 
hæftede  deres  Herres  -Øjne  paa  dem  og  hævede  dem  frem 
blandt  det  umaadelige  Tjenerpersonale. 

Baade  Augustus  og  Tiberius  havde  betroet  deres  Hof- 
holdning og  Regnskabsvæsen  til  Frigivne,  men  det  var  dog 
først  under  Claudius's  Regering,  at  deres  egentlig  gyldne  Tid 
oprandt.  Denne  Kejser  havde  henlevet  hele  sin  Barndom 
mellem  Slaver   og   Frigivne,    og   i    hele   sin  Ungdom    alene 

henvist  til  deres  Selskab,  havde  han  paa  det  fortroligste  sluttet 
sig  til  dem.  Denne  Vane  fulgte  ham  gjennem  hele  hans  Liv; 
han  brugte  Frigivne  til  sine  Sekretærer,  sine  Intendanter, 
sine  literære  Arbejdere;  de  vare  hans  Kavalerer  og  hans  Bord- 
fæller;  de  ledsagede  ham  overalt,  i  Senatet,  i  Cirkus,  i  Amfi- 
theatret,  i  Badet,  i  Retssalen  og  paa  hans  Rejser.  Mellem 
disse  Tjenere,  som  Rom  foragtede,  men  som  vare  hans  eneste 
Venner,  følte  han  sig  lykkelig  og  tilfreds. 

Blandt  de  mange  Navne,  Historien  har  opbevaret  os  paa 
højtansete  Frigivne  under  denne  Kejser,  er  der  3  Mænd,  som 
fremfor  alle  maa  nævnes.  .  Det  er  det  mægtige  Triumvirat 
Narcissus,  Callistus  og  Pallas,  som  alle  tre  bleve  vigtige  histo- 
riske Personer  under  dennes  Regering. 

Narcissus,  en  alvorlig  Mand  af  strænge  Sæder  —  man 
sagde,  at  han  var  Eunuk  —  var  Claudius's  første  Kavaler 
og  uadskillelige  Ledsager.  Som  kejserlig  Kabinetssekretær 
(ab  epistulis)  —  han  bar  en  Dolk  til  Tegn  paa  sin  Værdig- 
hed —  modtog  og  besvarede  han  alle  Fyrstens  Breve  og 
udøvede  den  mest  gjennemgribende  Indflydelse  i  alle  Stats- 
sager. Det  bestandige  Vellevnet,  man  nødtes  til  at  føre  i 
Claudius's  Selskab,  gjorde  ham  til  Podagrist.  Han  tabte  al- 
drig sin  Herre  af  Syne  og  vaagede  idelig  over  ham;  men 
han  var  lige  saa  meget  betænkt  paa  sin  egen  Fordel.  Hans 
Rigdom  stod  ikke  tilbage  for  hans  Magt  og  Indflydelse.  Hans 
Formue  (400  Millioner  Sestertier),  den  største  i  Oldtiden,  over- 
gik Kongernes  i  Orienten ;  foruden  at  samle  Penge  havde  han 
en  anden  Passion:   han  var  en  Elsker  af  hvide  Skjødehunde. 

Pallas,  engang  Antonias's  tro  Slave*),  var  Claudius's 
Barndomslegekammerat  og  opvoxet  sammen  med  ham  under 
et  lige  saa  haardt  Aag.  Han  blev  Intendant  (ab  rationibus) 
over  den  kejserlige  Fiskus;  det  var  en  galant,  men  hovmodig 
Hofmand,  hvis  Stolthed  gik  over  alle  Grænser.  For  at  smigre 
den  mægtige  lod  Senatet  hans  Stamtræ  begynde  med  de  ar- 


*)  Se  Hist.  Archiv,  Aarg.  1873  I,  p.  431. 


Kejser  Claadios.  317 

kadiske  Konger  og  Agrippina,  den  fra  Landflygtighed  tilbage- 
vendte Prinsesse,  Gerraanicus's  Datter,  beærede  ham  med  sin 
fortrolige  Gunst.  Til  sit  talrige  Tjenerskab  plejede  den  stolte 
Græker,  den  fordums  Slave,  kun  at  give  sine  Befalinger  med 
en  Haandbevægelse,  et  Vink  med  sine  6jne.  Hans  Formue 
beløb  sig  til  300  Millioner  Sestertier. 

Den  tredje  mægtige  Minister  var  Callistus,  engang  fal- 
budt paa  Torvet  som  »Slave,  god  til  at  le».  Han  havde 
været  en  heitbetroet  Mand  under  Caligula  og  havde  altid 
taget  den  stakkels  Onkel  i  Forsvar  mod  den  frygtelige  Neveu. 
Det  var  en  fin  Mand  med  et  behageligt  Væsen.  I  Overdaa- 
dighed  og  Luxus,  i  Pragt  og  Rigdom  stod  han  ikke  tilbage 
for  sine  Kolleger;  hans  Spisesal  hvilede  paa  30  Sejler  af  ori- 
entalsk Alabast;  Videnskabsmænd  dedicerede  ham  deres 
Værker. 

Det  var  disse  tre  Mænd,  som  gik  i  Ledtog  med  Messa- 
lina  og  berigede  sig  i  Smug  paa  Kejserens  Bekostning;  man 
solgte  i  Flæng  ikke  alene  Borgerret  —  det  hed  sig,  man 
kunde  kjøbe  den  for  et  uGlasskaar«  —  Embeder,  Statholder- 
poster, men  ogsaa  Strafleshed  og  Dødsdomme. 

Blandt  de  mange  andre  Frigivne,  hvis  Navne  vi  ikke 
her  ville  opregne,  maa  endnu  omtales  Polybius,  Claudius's 
videnskabelige  iledhjælper  (ab  studiis),  Messalinas  Elsker. 
Det  var  en  kundskabsrig  Mand,  som  havde  oversat  Homer 
paa  Latin  og  Virgil  paa  Græsk;  alle  Roms  Ansøgere  ban- 
kede paa  hans  Dør;  man  saa  ham  vandre  paa  Gaden 
med  en  Konsul  paa  hver  Side.  Det  var  til  denne  mægtige 
Frigivne,  at  Seneca  fra  sit  Forvisningssted  skrev  et  Bønskrift 
om  at  maatte  vende  tilbage  til  Rom. 

Det  var  dog  ikke  blot  mellem  Slaver  og  Frigivne,  at 
Messalina  talte  sine  Kreaturer;  ogsaa  Mænd  blandt  Roms 
ædleste  Slægter  sluttede  sig  til  hendes  Parti  i  Haab  om  Vin- 
ding og  Fordel.  Blandt  disse  vanslægtede  Romere  er  ingen 
bleven  mere  bekjendt  og  berygtet  end  Lucius  Vitellius,  Fa- 
deren til  den  senere  Kejser  af  dette  Kavn.    Denne  Mand  var 

under  Caligula  bestemt  til  D«den,  men  forsonede  ham  og 
frelste  sit  Liv  ved  den  mest  krybende  Smiger.  Det  var  ham, 
der  engang  adspurgt  af  denne  Kejser,  om  han  ikke  saa  Maane- 
gudinden  ved  hans  Side  —  Caligula  antog  sig  selv  for  en 
Gud  og  troede  at  have  Omgang  med  Guderne  — ,  gav  det 
kloge  og  undvigende  Svar,  idet  han  sænkede  sit  øje,  som 
bedøvet  af  en  Guddoms  straalende  Lys:  «Det  er  kun  Eder,  I 
Guder,  beskikket  at  skue  hverandre*.  Det  var  en  smidig  og 
glat  Hofmand,  denne  Vitellius,  som  forstod  i  god  Behold  at 
glide  fra  Neveuens  over  i  Onkelens  Gunst  ved  det  fadeste 
Spytshkkeri.  Han  havde  opstillet  gyldne  Billedstøtter  af 
Narcissus  og  Pallas  mellem  sine  Husguder  i  sit  Atrium. 
Som  en  allerhøjeste  Naade  udbad  han  sig  af  Kejserinden 
Tilladelse  til  at  maatte  bære  hendes  Sko  (soccus)  mellem  sin 
Toga  og  Tunica  og  af  og  til  væde  dem  med  sine  Kys.  Det 
var  tillige  ham,  der  komplimenterede  den  57-aarige  Kejser, 
da  han  i  Aaret  47  efter  Kristus  højtideligholdt  Eoms  ottende 
Hundredeaarsfest,  paa  den  flove  Maade:  «Sæpe  facias»  (Gid 
Du  ofte  maa  gjøre  det). 


HL 

Det  varede  ikke  længe,  før  Messalinas  og  hendes  Allie- 
redes Indflydelse  i  Statssager  over  Kejseren  gav  sig  tilkjende 
paa  en  sørgelig  Maade,  idet  med  det  samme  den  hidtil 
saa  fortræffelige  Regering  begyndte  at  vende  sig  til  det  værre. 
Rækken  af  de  oprørende  Voldsgjerninger,  som  drager  sig 
gjennem  Claudius's  Regering,  tog  sin  Begyndelse. 

Af  Naturen  synes  Kejseren  ikke  at  have  været  grusom 
og  have  holdt  af  at  udgyde  Blod,  skjønt  Sveton  forsikrer 
det  (sævus  et  sangvinarius).  Men  hans  Sands  og  Fø- 
lelse for  Menneskeliv  sløvedes  bestandig  ved  hans  Forkjær- 
lighed  for  Amfitheatrets  Glæder;  han  nærede  en  lidenskabelig 
Passion  for  Gladiatorlege,  Romernes  yndede  Nationalforlystelse; 
ved    disse   var   den    borgerlige  Kejser  en  stadig  Tilskuer  fra 

Morgen  til  Aften  og  gav  sine  daarlige  Vittigheder  til  bedste 
blandt  det  forsamlede  Folk,  medens  Lever  og  Bjørne  kæm- 
pede med  Mænd  eller  Mand  og  Mand  indbyrdes.  Det  for- 
tælles endog,  at  han  ikke  kunde  se  sig  mæt  paa  de  Døendes 
Fordrejninger  og  Krampetrækninger.  Da  engang  to  Gladia- 
torer i  samme  Nu  havde  gjennemboret  hinanden  med  deres 
Sværd,  lod  den  passionerede  Ynder  af  denne  raa  Sport  sig 
som  en  Kuriositet  forfærdige  Knive  til  daglig  Brug  af  deres 
Sværd. 

Det  første  Offer  for  Messalinas  Hævntørst  var  Julia, 
Caligulas  Søster,  en  af  de  fra  Landflygtighed  tilbagevendte 
Prinsesser.  Anklagen  lød  paa  Ægteskabsbrud;  den  sande 
Grund  var  imidlertid,  at  den  smukke  Niece  var  godt,  maaske 
for  godt  lidt  af  Onklen,  og  at  hun  bar  sin  høje  Fødsel  paa 
en  stolt  Maade  til  Skue  lige  over  for  den  regerende  Kejser- 
inde; Julia  blev  paa  ny  forvist  og  maatte  snart  efter  dø  Hun - 
gersdøden;  Filosofen  Seneca  blev  som  hendes  formentlige 
Elsker  draget  ind  i  Sagen  og  jaget  i  Landflygtighed  til  den 
ade  og  vilde  O  Korsika. 

Messalinas  næste  Offer  var  ogsaa  en  højtstaaende  Person, 
Appius  Silanus,  en  Mand,  der  tilhørte  Koms  ældste  og  for- 
nemste Adel.  Han  stod  Cæsar  meget  nær;  hans.  Søn  var 
forlovet  med  den  lille  Kejserdatter  Octavia,  og  han  selv  havde 
paa  Kejserens  egen  Anmodning  paa  ny  formælet  sig  med 
Messalinas  Moder,  Domitia  Lepida.  Han  stod  altsaa  i  den 
bedste  Forstaaelse  med  Fyrsten,  da  den  sandselige  Kejserinde 
kastede  sine  -Øjne  paa  ham  og  udsaa  ham  til  sin  Elsker.  Da 
hun  blev  afvist  med  Stolthed  af  den  ædle  Silanus,  forvandlede 
hendes  Kjærlighed  sig  til  Had  og  Hævntørst,  og  hun  pønsede 
fra  nu  af  paa  hans  Undergang.  I  Forening  med  Narcissus 
udklækkede  hun  et  skændigt  Anslag  for  at  faa  ham  dømt. 
En  tidlig  Morgen  paa  en  aftalt  Dag  indfinder  Narcissus,  den 
højtbetroede  Mand,  som  vaager  Dag  og  Nat  over  sin  Herre, 
sig  i  dennes  Sovegemak  og  fortæller  ham,  at  han  den  sidste 
Nat  har  drømt,  at  Cæsar  er  bleven  myrdet  af  Silanus.   Mes- 

salina,  som  efter  Aftale  er  tilstede,  paatager  sig  en  forundret 
Mine  og  tilstaar,  at  hun  ogsaa  fiere  Nætter  efter  hver  andre 
har  havt  det  samme  uheldvarslende  Drømmesyn.  I  det  samme 
øjeblik  træder  Silanus  ind  i  Værelset,  saaledes  som  Claudius 
selv  havde  befalet  det.  Da  ser  den  frygtagtige  Kejser  Nar- 
cissus's og  Messalinas  Drømmesyn  gaa  i  Opfyldelse;  Silanus 
gribes  og  henrettes  strax  uden  Lov  og  Dom.  Den  næste 
Dag  aflægger  Kejseren  i  Senatet  Beretning  over  det  Fore- 
faldne og  udtaler  sig  i  smigrende  Ord  til  Narcissus,  fordi  han 
ogsaa  sovende  vaager  over  sin  Kejsers  Liv. 

Paa  lignende  Maade  fandt  mange  deres  Død.  Man  hvi- 
sker Claudius  et  Ord  i  øret,  strax  er  hans  Forstand  omtaaget; 
han  undertegner  Domme,  som  han  ikke  erindrer  at  have  set, 
naar  han  igjen  kommer  til  sin  fulde  Samling.  Ja,  hvad  skal 
man  sige,  naar  han  lader  dem  indbyde  til  at  spille  Tærninger 
med  sig,  hvem  han  Dagen  forud  har  ladet  henrette,  og  kalder 
dem  ('Syvsovere')  (somniculosi,  Svetonius  Kap.  39),  fordi  de 
ikke  komme?  Denne  Abnormitet  yar  ikke  andet  end  en 
momentan  Hjerneaflfektion,  et  Slags  sporadisk  Vanvid,  som 
ytrede  sig  i  total  Aandsfraværelse.  Det  var  en  Arv  i  Slægten ; 
Sindssygdomme  gik  igjen  i  den  julisk  -  claudiske  Families 
Medlemmer.  En  Tiberius,  en  Caligula,  en  Nero  kunne  afgive 
Exempler! 

Disse  Voldsgjerninger,  fremfor  alle  Justitsmordet  paa  den 
højtstaaende  Silanus,  stillede  Claudius  i  et  hadefuldt  Lys  hos 
det  romerske  Aristokrati  —  hos  Folket  vedblev  hans  gode  Egen- 
skaber at  gjøre  ham  populær  —  og  gjorde  ham  mere  frygtet 
end  den  blodgjerrigste  Despot.  Der  udspandt  sig  saaledes  en 
Sammensværgelse  mod  hans  Liv  i  Aaret  42  efter  Kristus. 
Det  var  Vinicianus,  en  af  de  Adelsmænd,  hvem  Opinionen 
efter  Caligulas  Mord  havde  udpeget  som  værdige  til  Tronen, 
og  Statholderen  i  Dalmatien,  Scribonianus,  som  stode  i  Spid- 
sen for  den. 

I  et  bydende  og  truende  Manifest  til  Kejseren  forlangte 
Vinicianus,   at  han  skulde  takke  af  og  lovede  ham  personlig 

Sikkerhed,  hvis  han  frivillig  nedlagde  Kronen.  Den  frygt- 
somme Claudius  blev  betænkelig  og  begyndte  allerede  at 
overlægge  med  Statens  fornemste  Mænd,  da  der  indleb  Ef- 
terretning om,  at  Sammensværgelsen  af  sig  selv  var  bleven 
dæmpet.  Ordene  »Folk«  og  »Frihed«  i  den  republikanske 
Vinicianus's  Proklamation  til  Soldaterne  havde  gjort  dem  be- 
tænkelige: uheldige  Varsler  havde  ganske  forstemt  dem,  saa 
de  til  sidst  nægtede  at  følge  ham.  Scribonianus  blev  dræbt 
af  en  menig  Soldat;  Vinicianus  døde  paa  republikansk  Vis 
ved  egen  Haand. 

Medens  de  tro  Legioner  bleve  ærede  med  smigrende  Til- 
navne (Ciaudianæ,  Piæ,  Fideles!),  vendte  den  forskrækkede 
Kejsers  hele  hævnende  Vrede  sig  mod  Sammensværgelsens 
Deltagere  blandt  Adelstanden;  hans  Forbitrelse  kunde  kun 
sones  med  Blod.  Ofrene  faldt  Slag  i  Slag;  man  regner,  at 
30  Senatorer  og  200  Riddere  have  fundet  Døden  under  Clau- 
dius's  Regering,  og  af  disse  omkom  mange  ved  denne  Lejlig- 
hed; her  var  en  vid  Mark  for  Messalina  og  hendes  Haand- 
langere ! 

Midt  under  disse  Rædselsgjerninger  traadte  Tidens  frivole 
Spot  for  Dagen.  Naar  Claudius  under  Retsmøderne  i  Senatet 
og  blandt  Soldaterne  efter  sin  Vane  kastede  om  sig  med 
græske,  især  homeriske  Vers  og  for  at  retfærdiggjøre  sin 
blodige  Færd  mod  sine  Fjender  citerede  det  72de  Vers  af  Odys- 
seens 16de  Bog,  hvor  Telemak  taler  til  Hyrden  Eumaios  om 
at  forsvare  sig  mod  sine  Fjender,  saa  forstod  snart  de  vittige 
Hoveder  blandt  hans  Tilhørere  at  anvende  det  foregaaende 
Vers:  »Selv  er  jeg  ung  endnu  og  ej  paa  min  Arm  kan  jeg 
stole«,  med  bitter  Ironi  paa  ham  selv  som  straifende  Kejser 
og  hans  svage,  barnartige  Afhængighed  af  hans  Omgivelser. 
Ja,  selv  den  almægtige  Narcissus  fik  ved  denne  Lejlighed  en 
drøj  Irettesættelse  af  Galæsus,  en  af  Scribonians  Frigivne. 
Da  Ministeren  i  egen  Person  traadte  frem  i  Senatet  og  fore- 
lagde ham  det  Spørgsmaal:  »Hvad  vilde  Du  gjøre,  hvis  Scri- 
bonianus var  blevet  Kejser?«,  fik  den  forhørende  Frigivne  af 

den  anklagede  det  bidende  Svar:  «Jeg  vilde  staa  bag  ved 
ham  og  tie!». 

Medens  de  sammensvornes  Lig  opdynges  paa  Gemoniæ, 
Forbrydertrappen  i  Rom,  og  Claudius  som  et  svagt  Red- 
skab gaar  i  Messalinas  og  Hofkaraarillaens  Ledebaand, 
føres  Kampen  mod  Barbarerne  med  Kraft  paa  Grænserne  af 
det  uhyre  Verdensrige,  fra  Atlanterhavet  til  Eufrat  og  fra 
Sahara  til  Tyskland.  Ved  Rhinen  og  Donau,  i  Afrika  og 
Orienten  indtage  de  romerske  Legioner  en  imponerende,  Frygt 
indgydende  Stilling;  dygtige  Hærførere,  dannede  i  Drusus's 
og  Tiberius's  Krigsskole,  som  Svetonius  Paullinus,  Plautius 
Silvanus,  Domitius  Corbulo,  Sulpicius  Galba,  Flavius  Vespa- 
sianus,  —  de  to  sidstnævnte  skulde  en  Dag  bestige  Claudius's 
Trone  —  hævde  det  romerske  Navn  og  de  romerske  ørnes 
Værdighed  i  de  fjerne  Provinser.  Her  oprulles  et  lysere  og 
bedre  Billede  af  dette  Principal  end  i  Hovedstaden  med  dens 
skumle  Henrettelser.  Om  end  ikke  Æren  for  disse  Sejrvin- 
dinger umiddelbart  kan  tilkomme  Claudius ,  er  det  dog 
hans  Politik,  der  skinner  igjennem,  hans  taktiske  Ordrer,  som 
de  krigserfarne  Generaler  følge.  I  det  yderste  Syden  og 
Norden  forøges  Riget  med  nye  Provinser,  med  Mauritanien 
og  Britannien,  ja,  den  fredelige  Claudius  aflægger  selv  sin  Toga 
og  forvandler  sig  til  Kriger;  han  forlader  sin  Hovedstad  og 
sit  Palads  for  at  drage  mod  de  Qerne  Briter. 

Kejser  Augustus  havde  i  klog  Erkjendelse  af  den  Fare, 
som  laa  i  Romerrigets  Udvidelse,  fraraadet  sine  Efterfølgere 
nye  Erobringer.  Siden  Julius  Cæsars  Landing  ved  Britanniens 
Kyster  havde  Romerne,  naar  Caligulas  latterlige  Foretagende 
undtages,  intet  foretaget  i  det  mægtige  Øland,  skjønt  for- 
drevne britiske  Fyrster  af  og  til  havde  søgt  Beskyttelse  i 
Rom.  En  forjagen  Brite  ved  Navn  Bericus,  hvem  hans 
Fjender  fordrede  udleveret,  opfordrede  Claudius  til  at  sende 
en  romersk  Hær  til  øen.  Kejseren  laante  øre  til  hans  Bøn- 
ner; det  af  indre  Krige  rystede  Land  lod  ikke  vente  nogen 
stor  Modstand.     Vilde    det  ikke  være  ærefuldt  for  Drusus's 

Søn,  Germanicas's  Broder,  for  ham,  der  saa  neje  søgte  at 
vandre  i  sine  Forfædres  Spor,  hvis  han  som  en  sejrrig  Erobrer 
fuldførte  det  Lands  Betvingelse,  som  den  guddommelige  Ju- 
lius for  100  Aar  siden  havde  paabegyndt?  Vilde  ikke  hans 
aktive  Deltagelse  i  en  udenlandsk  Krig  være  det  bedste  Mid- 
del til  at  forhøje  hans  sunkne  Popularitet,  til  at  forebygge 
lignende  Foretagender  for  Fremtiden  som  Scribonians? 

Saaledes  begyndte  Claudius  Krigen  mod  Britannien.  Den 
til  Expeditionen  bestemte  Hær,  der  var  sammensat  af  øvre- 
germaniske  og  pannoniske  Legioner,  viste  liden  Lyst  til  at 
drage  ud  over  Verdens  Grænser.  Narcissus  blev  derfor  af- 
sendt for  at  forjage  Soldaternes  BetÆnkeligheder.  Da  den 
frigivne,  den  fordums  Slave  fra  Overgeneralen  Plautius's  Sæde 
vilde  tiltale  Soldaterne,  forekom  dette  de  raa  Krigere  saa 
latterlig,  at  de  istemte  Saturnalfestens  Raab  og  ikke  lode 
ham  komme  til  Orde.  Lydige  fulgte  de*  derpaa  deres  Gene- 
rals Befalinger;  Indskibningen  over  Kanalen  mellem  Gallien 
og  Britannien  gik  for  sig  i  3  Afdelinger,  vel  ikke  uden  Be- 
sværlighed, men  dog  heldig.  Briterne,  der  havde  troet,  at 
det  hele  Foretagende  vilde  strande  paa  Hærens  Ulydighed, 
S6gte,  da  Romerne  gjorde  Landgang,  Beskyttelse  i  deres  Lands 
Skove  og  Sumpe.  Under  store  Møjsommeligheder  maatte 
Plautius  opsøge  dem  her.  Dog  besejrede  han  Kong  Cyno- 
bellinus's  to  Sønner,  Caratacus  ogTogodumnus;  Briterne  trak 
sig  tilbage  til  Floden  Themsen  og  lejrede  sig  ved  dens  Mun- 
ding. Romerne  maatte  nu  slaa  en  Bro  over  Floden  ved  Hjælp 
af  deres  galliske  Soldater,  som  vare  vante  til  i  fuld  Rustning 
at  svømme  over  en  rivende  Strøm.  Her  fulgte  flere  hidsige 
Fægtninger,  i  hvilke  Togodumnus  faldt;  men  haus  Død  sna- 
rere opflammede  end  svækkede  Briternes  Modstandskraft, 
og  Plautius  blev  betænkelig  over  sin  Stilling.  Den  kejserlige 
Ordre  lød,  at  hvis  Plautius  traf  paa  betydelige  Vanskeligheder, 
skulde  han  ikke  trænge  videre,  men  oppebie  yderligere  In- 
struxer.  Dette  gjorde  han  og  holdt  indtil  videre  det  vundne 
Terræn  besat. 

21* 

Ved  disse  Efterretninger  var  det,  at  Claudius  i  egen  Per- 
son besluttede  at  begive  sig  til  Krigsskuepladsen.  De  trium- 
falske  Ærestegn  (ornamenta  triumphalia),  som  Senatet  havde 
tilkjendt  ham,  formodentlig  i  Anledning  af  Svetonius  Paullinus's 
Fremtrængen  mod  Atlaskjæden,  syntes  ham  kun  lidet  at  an- 
staa  en  Cæsars  Majestæt;  i  sin  ærgjerrige  Higen  tragtede 
han  efter  en  lovmæssig  Triumfs  Hæder,  hvortil  et  Tog  til 
det  fjerne  øland  kunde  give  ham  Berettigelse. 

De  nødvendige  Forberedelser  bleve  trufne  med  stor  Hast; 
man  havde  endog  Elefanter  i  Beredskab.  Kejseren  overdrog 
den  hele  Regeringsførelse  til  den  føromtalte  Vitellius  og 
forlod,  ledsaget  af  et  Følge,  hvori  hans  2  Svigersønner  be- 
fandt sig,  og  2  Prætoriankohorter,  sin  Hovedstad  i  Avgust 
Maaned  Aaret  43  efter  Kristus. 

Over  Ostia  indskibede  han  sig  til  Massilia  og  landede 
efter  en  farefuld  Overrejse  lykkelig  i  Gallien.  Derpaa  fort- 
satte han  Rejsen  gjennem  dette  Land  dels  til  Lands,  dels  til 
Vands  gjennem  Floderne  til  Gessoriacum.  Fra  denne  By  gik 
Claudius  over  Kanalen  og  indtraf  velbeholden  til  den  romer- 
ske Hær  ved  Themsen.  Her  overtog  han  Overbefalingen,  gik 
over  Floden,  leverede  Briterne  et  sejrrigt  Slag  og  indtog 
Camulodunum,  Cynobellinus's  Hovedstad.  Efter  at  han  i  An- 
ledning af  denne  Sejr  flere  Gange  af  Soldaterne  var  hilst 
som  Imperator,  overlod  han  Plautius  Overbefalingen  og  Øens 
videre  Betvingelse,  sendte  sine  Svigersønner  forud  med  Sejrs- 
budskabet til  Rom  og  tiltraadte  selv  Tilbagerejsen.  Hans 
Ophold  paa  Briternes  0  havde  kun  varet  16  Dage. 

Efter  6  Maaneders  Forløb  holdt  han  sit  Indtog  i  sin 
Hovedstad.  Tilbagerejsen  synes  at. have  fulgt  en  anden  Ret- 
ning end  tidligere,  uvist  hvilken.  Da  han  havde  naaet  Gal- 
lien paa  denne  Side  Alperne,  indskibede  han  sig  i  Adriater- 
havet paa  det  Kæmpeskib,  som  Caligula  havde  ladet  bygge 
til  Overførelse  af  sin  Obelisk  til  Rom,  og  som  laa  beredt  til 
Claudius's  Modtagelse   ved   Floden  Pos  Munding.      Efter  en 

kort  Sejlads  langs  Kysten  fortsatte  han  Rejsen  til  Lands 
til  Rom. 

Hovedstaden  havde  forberedt  alt  til  Triumfen,  det  forste 
virkelige  Sejrstog,  som  den  efter  lange  Tider  igjen  skulde  se. 
For  at  forhøje  dets  Glands  vare  Provinsstatholderne  komne 
til  Rom,  og  selv  forviste  liavde  faaet  Tilladelse  til  under  Fest- 
lighederne at  opholde  sig  der.  Ordenstegn  og  Æresnavne 
bleve  uddelte  i  Mængde  og  Medailler  slaaede  til  Forherligelse 
af  «Augustus-Freden».  Det  egentlige  Triumftog  foregik  med 
uhyre  Pragt;  foran  førtes  Krigsbyttet,  de  fangne  og  talrige 
gyldne  Krandse  hvoraf  nogle  vejede  7  å  8  Pund,  en  Gave 
fra  Provinserne.  Derpaa  kom  Kejseren  paa  en  høj  Triumf- 
vogn, efter  ham  Messalina  i  sin  Gaiavogn  og  dernæst  til 
Fods  og  i  Senatordragt  de  talrige  i  denne  Krig  dekorerede. 

Toget  gik  op  til  Capitolium,  og  for  nøje  at  iagttage  den 
ved  Triumfer  brugelige  Skik  steg  Claudius  op  ad  dens  Trin 
paa  sine  Knæ,  til  højre  og  venstre  understøttet  af  begge  sine 
Svigersønner.  Efter  Triumftoget  fulgte  Festligheder  i  Thea- 
trene,  hvor  Kejseren  førte  Forsædet,  end  videre  Væddeløb  og 
Gladiatorlege. 


IV. 

Claudius  var  en  flittig,  utrættelig  og  arbejdsom  Regent, 
som  med  sin  Virksomhed  greb  ind  i  alle  Samfundets  Lag, 
saavel  de  højere  som  de  lavere,  og  hvis  Omsorg  strakte  sig 
til  alle  Rigets  Dele  og  Forhold.  Den  hyppig  indtræffende 
Brødmangel,  som  ofte  truede  med  Hungersnød  i  den  store 
Verdensstad,  afhjalp  han  ved  et  bedre  Provianteringssystem ; 
mægtige  Akvædukter,  et  sandt  Kæmpeværk,  forsynede  den 
med  godt  Drikkevand.  Et  smukt  Bevis  paa  hans  milde  og 
gode  Sindelag  er  hans  Omhu  for  den  fortrykte  Slavestand;  han 
forbød  at  udsætte  syge  Slaver  paa  Tiberøen,  hvad  en  barbarisk 
Skik  hidtil  havde  tilladt,  og  fassatte  Dødsstraf  for  at  dræbe 
dem.     Alle  disse  nyttige  Foranstaltninger  kom  dog  ikke  fra 

ham  alene;  de  kloge  Grækere,  som  stode  omkring  ham  og 
klart  indsaa,  at  deres  egen  Anseelse  stod  og  faldt  med  deres 
Herre,  havde  betydelig  Andel  deri. 

Claudius's  Iver  for  Statssager  gik  imidlertid  ofte  til  Pe- 
danteri og  Smaalighed,  hans  Luner  og  Forkertheder,  hans 
underlige  scurrile  Væsen  kastede  endog  et  latterligt  Lys  over 
en  hel  Side  af  hans  Regeringsvirksomhed  og  gav  den  snakke- 
lystne By  Stof  nok  til  Latter  og  Satire.  Det  var  især  hans 
lidenskabelige  Passion  for  Dommervirksomheden,  der  bragte 
mangfoldige  Anekdoter  i  Circulation,  alle  vel  ikke  lige  paa- 
lidelige,  men  ofte  træffende  og  karakteristiske. 

Næsten  hver  Dag  sad  den  aldrende  Mand  med  det  store 
graa  Haar,  med  de  godmodige  Træk,  det  vaklende  Hoved  og  de 
rystende  Hænder  paa  sit  Dommertribunal  paa  Forum.  Hver- 
ken Familiefester  i  Paladset  eller  religiøse  Festdage  kunde 
kølne  hans  Iver.  Han  lod  endog  enkelte  Fester  ophæve  og 
Eetsferier  inddrage  for  at  vinde  mere  Tid  til  sin  Dommer- 
virksomhed. Her,  fortæller  Svetonius,  viste  han  sig  snart 
forsigtig  og  snu,  oftere  handlede  han  uden  Overlæg  og  med 
Ilsindethed,  undertiden  opførte  han  sig  uanstændig  og  næsten 
Qantet.  Ved  en  Afstemning  gav  han  den  ejendommelige 
Erklæring:  «Jeg  stemmer  for  dem,  som  have  talt  sandt«.  I 
et  Senatsmøde,  hvor  der  var  Tale  om  Indskrænkning  af 
Smaahandel  i  Rom  og  om  Slagtere  og  Vinhandlere,  udraabte 
han  pludselig  i  sin  Tale:  «Hør!  Hvo  af  Eder  kan  leve  uden 
en  Bid  Kjød»!  (Qvis  potest  sine  offula  vivere).  Derpaa  kom 
en  vidtløftig  Snak  om  den  Overflod,  der  før  havde  hersket  i 
Boderne,  fra  hvilke  han  selv  ofte,  fortalte  han,  havde  hentet 
Vin.  En  anden  Gang  —  det  var  ved  et  Kvæstorvalg  — 
anførte  han  blandt  de  Grunde,  hvorfor  han  havde  givet  Kan- 
didaten sin  Stemme,  den,  at  hans  Fader  engang,  da  han, 
Kejseren,  var  syg,  til  rette  Tid  havde  rakt  ham  koldt  Vand 
(quod  pater  ejus  ægro  sibi  frigidam  tempestive  dedisset). 

Ved  denne  naragtige  Adfærd  og  Mangel  paa  alvorlig 
Holdning  tabte  den  løjerlige  Mand  al  Respekt  og  Agtelse  hos 

sine  Undersaatter.  Den  kejserlige  Majestæt  forsvandt  bag 
den  konfuse  Dommer,  bag  denne  kejserlige  Parodi  paa  en 
Minos  eller  Khadamanthus,  og  man  opferte  sig  lige  over  for 
hans  Godmodighed  og  Langmodighed  paa  en  Maade,  som  maa 
forbavse.  Ved  et  Betsmede  træder  en  Mand  frem  og  erklærer, 
at  et  Vidne  fra  en  Provins  ikke  kan  møde.  »Hvorfor?« 
spørger  Claudius.  Efter  længe  at  have  snakket  frem  og  til- 
bage siger  Manden  endelig:  »Fordi  han  er  dad;  det  tror  jeg 
da,  at  han  har  Lov  til»  (Mortuus  est;  puto,  licuit).  Da  de 
bithyniske  Gesanter  for  den  kejserlige  Domstol  anklagede  de- 
res Statholder,  Junius  Cilo,  for  Bestikkelser,  og  Claudius  paa 
Grund  af  de  omstaaendes  Larm  ikke  forstod ,  hvad  de  vilde, 
vender  han  sig  for  at  spørge  derom;  men  Narcissus,  som  al- 
tid var  om  sin  Herre,  tager  Ordet,  formodentlig  ikke  uden 
Grund,  og  siger  til  ham:  »Gesanterne  aflægge  oflentlig  Tak- 
sigelse for  at  have  faaet  saa  brav  en  Prokurator  som  Junius 
Cilo!«  »Godt!«  svarer  den  godmodige  Kejser,  »lad  dem  da 
beholde  ham  et  Aar  til«.  En  hidsig  Græker  forglemte  sig  i 
den  Grad  lige  over  for  Cæsars  Værdighed,  at  han  skjældte 
ham  ud  for  «en  gammel  Tosse«.  En  romersk  Bidder,  mod 
hvem  Claudius  i  en  Sag  lod  føre  oflentlige  Kvinder  frem  som 
Vidner  (!),  brød  ud  i  høje  Bebrejdelser  over  hans  Dumhed  og 
kastede  ham  Griflel  og  Skrivetavle  i  Ansigtet.  Naar  han 
slumrede  ind  paa  sit  Dommersæde,  noget,  som  ikke  saa  sjel- 
dent  indtraf,  da  han  allerede  havde  udsovet  Kl.  12  om  Af- 
tenen, skrege  de  procederende  saa  højt,  at  de  fik  ham  til  at 
vaagne  op  igjen.  Ja,  Svetonius  fortæller  at  have  hørt  af 
øjenvidner,  at  Sagførerne,  naar  han  til  sidst  vilde  forlade  sit 
Tribunal,  kaldte  ham  tilbage  og  holdt  ham  fast  i  Togaen 
eller  hans  Fødder! 

Hvis  Claudius  var  i  godt  Lune,  taalte  han  sligt  og  lod 
sig  trøstig  udle  og  fornærme;  men  var  dette  ikke  Tilfældet, 
kunde  den  blotte  Modsigelse  bringe  ham  i  Harnisk,  i  et  for- 
færdeligt Baseri  og  forlede  ham  til  de  mest  ilsindede  Hand- 
linger.   Den  hæsUge  Mand  med  den  fraadende  Mund  var  da 

ikke  til  at  spøge  med.  Denne  Hidsighed,  som  havde  fulgt 
ham  lige  fra  hans  Drengeaar,  var  han  sig  selv  i  den  Grad 
bevidst,  at  han  ved  et  offentligt  Reskript  lovede,  at  hans  Hid- 
sighed (ira)  kun  skulde  have  kort  Varighed,  og  at  hans  II- 
sindethed  (iracundia)  ikke  skulde  drive  ham  til  at  begaa 
Uretfærdigheder!  Desværre  forsyndede  han  sig  ofte  herimod. 
Saaledes  engang,  da  Taleren  Galliens  holdt  en  Forsvarstale  i 
en  Proces,  som  førtes  i  et  Lokale  nær  Tiberfloden,  og  ved 
Modsigelse  æggede  ham  til  Vrede,  gik  hans  Hidsighed  saa 
vidt,  at  han  øjeblikkelig  lod  den  ulykkelige  Mand  kaste  i 
Tiberen. 

Der  var  dog  ingen  Virkekreds,  som  klarere  godtgjorde 
Mandens  Upraktiskhed  og  Uskikkethed  til  offentlige  Forret- 
ninger end  hans  Censur,  fremfor  alt  dens  vanskeligste  Side, 
den  saakaldte  Censura  morum,  en  Prøvelse  af  hele  Roms 
sædelige  Forhold  og  Moralitet,  der  laa  udenfor  den  positive 
Strafferets  Grænser.  Dette  Embede  var  forresten  for  længst 
afskaffet  og  gaaet  af  Brug,  men  Kejseren,  Antikvar  baade  i 
Theori  og  Praxis,  en  Elsker  af  alt  gammelt  og  forældet,  ind- 
førte det  paa  ny.  Den  skarpe  Dømmekraft  og  det  praktiske  BUk, 
Egenskaber,  som  her  vare  fornødne,  men  som  Claudius  mang- 
lede i  den  mest  paafaldende  Grad,  stillede  hans  Embedsførelse 
i  det  grelleste  Lys.  Den  Mand,  som  aldrig  havde  kjendt 
Grænserne  mellem  det  passende  og  upassende,  satte  sig  til 
Dommer  over  sædelig  Opførsel!  Han,  hvis  blotte  Ydre  maatte 
anspore  til  Latter,  skulde  nu  imponere  Mængden  ved  ædel 
og  værdig  Optræden!  Aldrig  havde  der  i  Rom  været  nogen 
større  Parodi  paa  en  Censur  end  dette,  og  aldrig  gjorde  han 
sig  skyldig  i  grovere  Forvexlinger  og  Forseelser  end  her.  Den 
formentlige  Pebersvend  beviste  ham,  at  han  var  gift;  den, 
hvem  den  kejserlige  Censor  antog  for  barnløs,  førte  sine  Børn 
frem  for  ham;  den,  hvem  han  bebrejdede  sin  Fattigdom  o.  s.  v., 
beviste  ham  sin  Rigdom.  En  Mand,  som  han  beskyldte 
for  at  have  forsøgt  Selvmord  med  Sværd,  blottede  sit  nøgne 
Legeme  og  viste,  at  det  var  ubeskadiget  og  uden  Ar.    Hans 

utrolige  Virksomhed  frembragte  en  Masse  Forordninger  om 
Ting,  der  slet  ikke  kom  nogen  romersk  Magistratsperson,  end 
sige  en  Censor  ved.  Paa  én  Dag  lod  han  udgaa  20  kejser- 
lige Edikter,  af  hvilke  en  indeholdt  den  vigtige  Formaning, 
at  man  ved  den  næste  Vinhøst  skulde  bege  Vinfadene  godt 
til,  en  anden,  at  der  ikke  gaves  noget  bedre  Middel  mod 
Slangebid  end  Saften  af  Taxtræet!« 

Intet  karakteriserer  Manden  bedre  end  hans  Stil.  Vi  ere 
saa  lykkelige  at  have  en  Ulle  Prove  deraf  i  en  Tale,  han  holdt 
for  at  motivere  sine  galliske  Landsmænds  Optagelse  i  Senatet. 
Saa  vidt  man  kan  skjonne  efter  dette  Prøvestykke,  have  hans 
Foredrag  været  lige  saa  meget  blottede  for  det  passende  og 
lige  saa  latterlige  som  hele  hans  øvrige  Censorvirksomhed. 
Uden  at  tale  om  det  forkerte  i  Sætnings-  og  Periodebygnin- 
gen, fremdrager  han  en  Masse  Ting,  som  slet  ikke  komme 
den  omhandlede  Sag  ved,  saa  at  Fædrene  til  sidst  maa  af- 
bryde ham  og  minde  ham  derom.  Snart  slaar  han  om  sig 
med  flove  Vittigheder  og  upassende  Sidebemærkninger,  snart 
søger  han  at  udkramme  sine  antikvariske  Kundskaber  og 
halvtfordøjede  Lærdomme.  Sandelig,  hvis  hans  tyrrhenske 
og  carthaginiensiske  Historie,  som  han  befalede  aarlig  paa 
bestemte  Dage  skulde  oplæses  i  det  lærde  Museum  i  Alex- 
andria, ikke  have  været  smagfuldere  affattede,  har  Kecitationen 
af  den  kejserlige  Historieskrivers  Værker  ikke  beredt  Avdi- 
toriet  nogen  stor  Nydelse! 


Medens  Claudius  paa  sin  Elfenbensstol  i  Senatet  censu- 
rerede Roms  oflfentlige  Sædelighed  og  berigede  det  romerske 
Alfabet  med  3  nye  Bogstaver,  tumlede  Messalina  sig  i  Pa- 
ladset i  den  vildeste  Sandselighed.  Stedse  hyppigere  faldt 
Ofrene  for  hendes  hævngjerrige  Sind,  først  Kejserens  ene 
Svigersøn,  den  unge  Cnejus  Pompejus,  saa  en  Prinsesse  af 
Blodet,  en  anden  Julia,   Germanicus's  Datter;   hendes  Gemal 

ryddedes  af  Vejen  ved  Gift;  derpaa  kom  Turen  til  Valerius 
Asiaticus,  en  paa  denne  Tid  rig  og  anset  Mand*).  Han  havde 
kjøbt  de  lucuUiske  Haver  og  forskjønnet  dem  med  stor  Pragt  og 
havde  i  sin  Tid  gjort  sig  bekjendt  ved  sin  modige  Optræden 
i  Senatet,  nemlig  efter  Caligulas  Død,  da  han  lod  de  Ord 
falde:  «Gid  det  var  mig,  der  havde  dræbt  ham!«  Nu  beredte 
disse  Ord  ham  Døden;  thi  Messalina  havde  faaet  Lyst  til 
hans  prægtige  Haver.  Den  berømte  Konsular  forsvarede  sig 
med  en  Frimodighed,  som  gjorde  Indtryk  paa  Kejseren  og 
endog  rørte  Kejserinden  til  Taarer;  men  dette  Glimt  af  be- 
dre Følelser  var  saa  forbigaaende  hos  denne  Megæra,  at  hun 
dog  i  samme  øjeblik  forlod  ham  med  de  Ord  til  Vitellius, 
hendes  Haandlanger,  at  han  ikke  maatte  lade  ham  slippe. 
Asiaticus  blev  dømt  til  Døden,  men  fik  Tilladelse  til  —  deri 
bestod  Kejserens  Mildhed,  siger  Tacitus  iittert  —  at  vælge 
sin  Dødsmaade.  Efter  at  have  anstillet  sine  Legemsøvelser 
paa  sædvanlig  Vis,  badet  og  indtaget  et  muntert  Maaltid 
sammen  med  sine  Venner,  lod  han  sine  Aarer  løse.  Hans 
sidste  Ord,  da  han  saa  det  opstablede  Baal,  som  skulde 
brænde  hans  Ben  til  Aske,  vare  disse:  »Bær  det  over  til  den 
anden  Side,  for  at  ikke  de  smukke  Træer  skulle  blive  beska- 
digede af  Køgen!«  (Rogum  transfer  aliam  in  partem,  ne 
opacitas  arborum  vapore  ignis  minuatur);  de  ere  blevne  be- 
rømte og  indeholdt  maaske  en  ironisk  Hentydning  til  Kejser- 
indens Griskhed  efter  hans  Haver. 

Efter  harn  var  det  igjen  en  højtstaaende  Dame,  der 
maatte  bløde,  Poppæa  Sabina,  den  Tids  første  Skjønhed. 
Hun  havde  havt  en  Sammenkomst  med  den  smukke  og  fejrede 
Pantomimeskuespiller  Mnester,  for  hvem  Messalina  nærede 
en  glødende  Lidenskab,  og  dette  var  tilstrækkelig  Grund  for 
hendes  grumme  Medbejlerinde  til  at  berede  hendes  Under- 
gang; hvor  lidet  Claudius  vidste  herom,  kan  man  slutte  deraf, 
at  han  faa  Dage  efter  ved  Kejsertaflct  spurgte  Scipio,  hendes 


•)  Her  begynder  først  Tacitus's  Beretniug  om  Claudius's  Regering. 

Mand,  hvorfor  han  kom  uden  Gemalinde.  Om  denne  Mne- 
ster  fortælles  det,  at  han  i  Begyndelsen  ikke  vilde  indlade  sig 
med  Messalina;  først  da  en  kejserlig  Ordre,  som  hun  havde 
faaet  Claudius  til  at  underskrive,  bød  ham  at  gjøre  alt,  hvad 
hun  befalede  ham,  maatte  han  adlyde.  Hun  drog  ham  bort 
fra  Theatret  og  lod  ham  bo  i  Paladset  paa  Palatium.  Da 
Folket  ofte  længtes  efter  at  se  den  yndede  Kunstner  igjen 
paa  Scenen  og  engang  med  Hæftighed  fordrede  ham  tilbage 
af  Kejseren,  medens  han  sad  i  Theatret,  svor  denne  med  god 
Samvittighed,  at  Mnester  ikke  befandt  sig  hos  ham.  Hvad 
hele  Staden  vidste,  var  Ægtemanden  den  eneste,  der  var 
uvidende  om. 

Dybere  og  dybere  sank  den  skamløse  og  frække  Messa- 
lina i  Lastens  Bærme.  Maaske  er  Beretningen  om  hendes 
vildeste  Udskejelser  og  Orgier  Overdrivelser  og  onde  Tungers 
Bagvaskelser,  som  hendes  Forsvarere  i  den  nyeste  Tid  have 
ment;  maaske  have  Smædeskrifter  og  Satirer  optaget  og 
leveret  os  megen  Løs  Snak,  som  er  blottet  for  al  Hjemmel. 
Det  er  ikke  umuligt,  at  Agrippina  i  sine  berygtede  Memoirer 
har  skildret  sin  Rivalinde  og  Dodsijende  efter  hendes  Fald 
med  altfor  sorte  Farver,  og  at  senere  Historieskrivere  igjen 
have  øst  af  denne  urene  historiske  Kilde.  Dog  bliver  der 
nok  tilbage  af  klare  og  ubestridelige  Kjendsgjeminger,  som 
tilfulde  godtgjøre ,  at  hendes  Billede  i  Historien  ikke  er 
fortegnet. 

Men  Nemesis  var  nær.  Den  gjengjældende  Skæbne  ramte 
hende  pludselig.  Hendes  Kjærlighed  faldt  paa  Cajus  Silius, 
den  smukkeste  Mand  mellem  den  adelige  Ungdom  i  Rom. 
Han  var  allerede  formælet,  men  maatte  paa  Kejserindens  Bud 
skille  sig  fra  sin  Gemalinde  og  modtog  som  Løn  af  hendes 
Haand  Konsulatet  for  det  følgende  Aar  (Aaret  49).  Silius 
erkjendte  Forbrydelsen  og  Faren  ved  sin  Forbindelse,  men 
sikker  paa  Døden,  hvis  han  vægrede  sig,  gav  han  sig  den 
uvisse  Fremtid  i  Vold.  Kejserinden,  der  nu  havde  faaet  sit 
brændende  Ønske  opfyldt,  glemte  ganske  og  aldeles  sin  kvin- 

delige  Blufærdighed,  sin  kejserlige  Rang  og  Værdighed;  hun 
viste  sig  offentlig  Arm  i  Arm  med  Silius,  besøgte  ham  med 
stort  Følge  og  fyldte  hans  Hus  med  Kejserpaladsets  Skatte, 
dets  Frigivne  og  Slaver. 

Silius  førtes  bestandig  videre  paa  sin  farlige  Bane.  Hvis 
han  ikke  kunde  svinge  sig  op  til  den  højeste  Værdighed  i 
Staten,  var  hans  Undergang  sikker,  naar  den  kejserlige  Ægte- 
herre fik  hans  forbryderiske  Forbindelse  at  vide.  Derfor,  for 
at  redde  sig  selv,  søgte  han  at  lokke  Messalina  til  at  lægge 
Planer  mod  Claudius's  Liv  ved  at  love  hende  Ægteskab  og 
Adoption  af  hendes  Søn,  som  efter  Faderens  Sejrvindinger 
over  Briterne  havde  faaet  Navnet  Britannicus.  Men  den 
utaalmodige,  forelskede  Kvinde  forlanger  først  Ægteskab,  før 
der  kan  være  Tale  om  at  rydde  Kejseren  af  Vejen.  Saaledes 
bliver  dette  berygtede  Bryllup  sat  i  Scene,  medens  Claudius 
paa  en  Kejse  er  borte  fra  Rom.  Det  sluttes  i  hele  Roms 
Paasyn,  med  alle  juridiske  og  religiøse  Formaliteter,  efter  den 
romerske  Rets  hele  Ritual*). 

Men  denne  uhyre  Frækhed  gjorde  Messalinas  hidtilværende 
Allierede,  de  tre  mægtige  Frigivne,  betænkelige.  Maatte  ikke 
et  saadant  Giftermaal  med  den  udvalgte  Konsul,  med  en  af 
de  første  Mænd  i  Rom  gjøre  Kejserens  Mord  til  en  Nødven- 
dighed? Var  det  ikke  at  frygte,  at  en  Tronforandring  kunde 
gjøre  en  Ende  paa  deres  Indflydelse,  maaske  paa  deres  Liv? 
Havde  ikke  Kejserinden,  da  den  mægtige  Polybius  forsøgte 
at  krydse  hendes  Planer  med  Cajus  Silius,  ved  sin  Undergang 
vist,  hvad  hun  formaaede,  naar  nogen  vilde  træde  hende  i 
Vejen?  De  tre  Mænd  traadte  sammen  til  en  hurtig  Raad- 
slagning,  men  kom  ikke  til  noget  Resultat.   Da  paatog  Nar- 


Dette  ser  saa  utroligt  ud,  skjønt  Tacitus  beretter  det,  at  en  anden, 
Svetons  (c.  29),  Beretning  sjnes  at  maatte  foretrækkes.  Efter  denne 
var  Giftermaalet  virkelig  sluttet  med  Claxidius's  Minde,  men  var 
kun  et  Skingiftermaal  for  at  bortlede  forudsagte  Ulykker  fra  Mes- 
salinas virkelige  Mand  til  Silius. 

^cissus,  den  modigste  og  klogeste  i  Triumviratet,  at  handle 
for  dem  alle  og  forberedte  det  Slag,  der  skulde  ramme  Mes- 
salina,  uaar  hun  mindst  ventede  det. 

Ved  Penge  og  Løfter  vinder  han  to  afClaudius's  Friller, 
Calpurnia  og  Cleopatra,  for  sin  Plan.  Kejseren  opholdt  sig 
dengang  i  Ostia,  formodentlig  for  at  inspicere  sit  storartede 
Byggeforetagende  der,  en  solid  Havn,  hvor  Koms  Kornskibe 
med  Sikkerhed  kunde  lande,  et  Kæmpeværk,  paa  hvis  Fuld- 
ferelse  han,  trods  Bygmestrenes  Indsigelse,  anvendte  uhyre 
Summer,  og  som  han  til  Ære  for  sin  Regering  lykkelig  til- 
endebragte. Efter  Aftale  med  Narcissus  kaster  Calpurnia  sig 
her  for  Kejserens  Fødder  med  det  Udraab:  »Er  Messalina 
formælet  med  Silius?«  Hun  spørger  Cleopatra,  der  er  til- 
stede, om  det  er  sandt,  og  da  denne  bejaer  det,  forlanger 
hun,  at  Narcissus  skal  kaldes.  Narcissus  træder  ind  og  beder 
om  Tilgivelse  for,  at  han  hidtil  har  fortiet  Kejserindens  Utroskab. 
•  Véd  Du  ikke«,  udraaber  han  tilClaudius,  «hvad  der  er  sket. 
Folket,  Senatet,  Tropperne  have  set  Messalinas  og  Silius's 
Formæling,  og  hvis  Du  ikke  handler  hurtig,  er  hendes  Mand 
Herre  over  Hovedstaden ». 

Derpaa  tilkalder  han  nogle  af  Kejserens  Følge,  blandt 
andre  Lucius  Geta,  en  af  de  to  Prætorianpræfekter.  Disse 
Mænd  bekræfte  Ministerens  Udsagn;  de  opfordre  Claudius  til  at 
begive  sig  ilsomt  til  Rom,  til  Prætorian kasernen,  sikre  sig 
Garden  og  derpaa  straffe  de  skyldige.  Og  Claudius?  Han 
er  som  lammet  af  en  Lynstraale.  En  forunderlig  Sløvhed  og 
Dorskhed  har  grebet  ham  ved  dette  Tordenbudskab.  Uden 
at  kunne  tale  eller  faa  et  sammenhængende  Ord  frem  af  sin 
Mund  lader  han  sig  lede  af  sine  Omgivelser.  Endelig  spør- 
ger han:  «Er  jeg  Kejser?  Er  Silius  min  Undersaat?«  I 
øvrigt  adlyder  han  som  et  viljeløst  Barn  sine  Venners  Raad; 
men  Narcissus  handler;  han  kjender  Messalina  og  véd,  at 
enten  maa  han  eller  hun  dø.  Hurtig  overtaler  han  sin  Herre 
til  at  overdrage  sig  Kommandoen  i  Hovedstaden  for  én  Dag 
og  sender  en  Ordre  med  Ilbud  til  Rom,    som   lyder  paa,    at 

Silius's  Hus  skal  besættes  og  alle,  der  befinde  sig  deri,  fæng- , 
sies.  Derpaa  lader  han  Kejseren  bestige  den  Vogn,  som  skal 
føre  ham  fra  Ostia  til  Hovedstaden,  sætter  sig  selv  ind  i  den 
for  at  forebygge,  at  de  to  andre  Kavalerer,  Cæcina  og  den 
falske  Vitellius,  som  begge  herte  til  Messalinas  Parti,  under 
Vejs  skulde  bevirke  et  Omsving  hos  den  svage  og  let  bevæ- 
gelige Fyrste.  Denne  sidste  Forsigtighedsregel  viste  sig  ikke 
overflødig.  Medens  Claudius  af  enkelte  Ord,  som  han  lod 
falde,  tydelig  rebede,  at  snart  de  faderlige  Folelser,  Tanken 
om  hans  smaa  umyndige  Børn,  snart  Harmen  og  Forbitrelsen 
over  hans  Hustrus  skamløse  Frækhed  havde  Overvægten  hos 
ham,  lod  Vitellius  kun  høre  enkelte  Udraab :  »Hvilken  Skjænd- 
sel!'>  « Hvilken  Forbrydelse!«  (O  facinus!  O  scelus!).  Og  da 
Narcissus  trængte  stærkere  ind  paa  ham,  at  han  nærmere 
skulde  tilkjendegive  sin  Mening,  ytrede  han  sig  saa  tilbage- 
holdent om  Sagen,  at  det  var  indlysende,  at  den  snu  Hof- 
mand vilde  afvente  Foretagendets  Udfald.  Cæcina  fulgte 
Vitellius's  Exempel ,  saa  at  Afgjørelsens  hele  Centnervægt 
hvilede  paa  Narcissus's  Skuldre. 

Medens  dette  foregik  i  Ostia,  fejrede  Messalina  i  Rom 
en  Vin-  eller  Bacchusfest  —  det  var  i  Oktober  Maaned  (i 
Aaret  48  efter  Kristus)  —  i  sin  nyformælede  Brudgoms 
Hus.  Man  presser  Druer,  og  Vinen  flyder  i  Strømme;  Kvin- 
der, klædte  i  Dyrehuder,  opføre  bacchantiske  Danse;  i  Spid- 
sen flyver  Kejserinden  med  vildt  flagrende  Haar,  paa  cothur- 
niske  Sko  med  sin  Silius,  der  er  omvunden  med  Efeukranse; 
Mænadernes  kaade  og  støjende  Sange  bruse  gjennem  Salen. 
Pludselig  standser  den  jublende  og  vilde  Larm.  Lægen  Vet- 
tius  Valens,  en  af  Messalinas  fordums  Elskere,  er  krøbet  op 
i  et  højt  Træ  og  melder,  at  et  skrækkeligt  Uvejr  nærmer  sig 
fra  Ostia.  Hvad  enten  dette  nu  kun  var  et  Varsel  om  Sand- 
heden eller  Sandheden  selv  —  kort  Tid  efter  meldes  det,  at 
Kejseren  véd  alt  og  kommer  som  Hævner.  En  broget  For- 
virring opstaar.  De  fleste  ile  bort,  Messalina  til  sine  lucul- 
liske  Haver,  Silius  til  Forum  for  under  sin  Embedsvirksomhed 

at  skjule  sin  Frygt.  Officerer  træde  ind,  fængsle  de  tilstede- 
værende og  fere  dem  strax  til  pinligt  Forhør. 

Messalina  erkj endte,  at  kun  hendes  personlige  Magt  over 
Kejseren  formaaede  at  frelse  hende  fra  den  overhængende 
Fare.  Derfor  sender  hun  Roms  ældste  Vestalinde,  Vibidia, 
forud,  for  at  hun  skal  drage  den  vrede  Pontifex  maximus 
imøde,  bestorme  ham  med  sit  Naaderaab,  og  tillige  sine  to 
smaa  Bern,  Octavia  og  Britannicus,  for  at  de  skulle  formilde 
den  vrede  Fader;  derpaa  begiver  hun  sig  selv  med  et  lille 
Følge  af  3  Personer  —  kun  saa  mange  bleve  hende  tro  i 
Ulykken  —  til  Fods  gjennem  Roms  Gader,  og  for  ikke  at 
forspilde  det  kostbare  Øjeblik  sætter  den  nys  saa  stolte  og 
mægtige  Kejserinde,  der  saa  hele  Rom  krybe  for  sine  Fadder, 
sig  op  paa  en  Vogn,  der  brugtes  til  at  føre  Affald  bort  fra  hen- 
des Haver.  Hun  lader  Vognen  slaa  ind  paa  Vejen  til  Ostia. 
Snart  nærmer  sig  den  kejserlige  Vogn.  Saa  snart  Messalina 
faar  øje  paa  sin  Gemal,  raaber  hun  til  ham,  at  han  skal 
høre  Octavias  og  Britannicus's  Moder;  men  i  samme  Nu  raa- 
ber Narcissus  til  sin  Herre  de  to  betydningsfulde  Ord:  »Si- 
lius!«  "Ægteskab !»,  og  for  at  bortvende  hans  Øje  fra  den 
bønfaldende  overrækker  han  ham  en  Pakke  Kjærligheds  breve, 
der  ere  skrevne  med  hendes  Haand. 

Saaledes  strandede  det  første  Forsøg.  Ikke  heldigere 
vare  de  andre.  Da  Claudius  naaede  Hovedstaden,  nærmede 
de  smaa  Børn  sig;  men  paa  et  Vink  af  Narcissus  Qernedes 
de  øjeblikkelig.  Længere  frem  traadte  Vibidia  hen  til  Vog- 
nen; man  maatte  standse;  en  Vestalinde  kunde  ikke  afvises; 
hun  fordrede  med  Hæftighed,  at  Kejserinden  ikke  skulde 
falde  uden  at  have  forsvaret  sig.  Narcissus  tog  hurtig  Ordet 
for  sin  tavse  Herre  og  betydede  hende,  at  Messalina  skulde 
faa  Lejlighed  til  at  rense  sig  fra  sine  Beskyldninger;  han 
opfordrede  hende  derpaa  til  at  fjerne  sig  fra  Vognen  og  passe 
sin  Helligdom.  Medens  Claudius  under  alt  dette  bestandig 
er  stum  og  indesluttet  i  sig  selv,  lader  den  snu  Vitellius, 
som    om    han   intet   forstaar;   men   Narcissus  lader  Vognen 

kjøre  foran  Silius's  Hus,  fører  sin  Kejser  derind  og  viser 
ham  Messalinas  Gaver  og  Foræringer  fra  Kejserpaladset  til 
sin  Elsker.  Derfra  iler  han  med  ham  til  Prætoriankasernen, 
hvor  hele  Prætoriankorpset  staar  opstillet  og  venter  hans 
Komme.  Claudius,  hvis  Vrede  allerede  i  Silius's  Hus  har 
skaffet  sig  Luft  i  truende  Ord,  henvender  sig  i  Korthed  til 
Soldaterne.  De  forstaa  de  halvt  uforstaaelige  Ord  og  fordre 
med  høje  Kaab  de  skyldiges  Afstraffelse.  Claudius  bestiger 
sit  Dommersæde  og  de  anklagede  føres  frem,  først  Silius; 
uden  et  forsvarende  Ord,  uden  nogen  Bøn  om  Naade  for- 
langer han  kun  en  hurtig  Død  og  faar  den.  Derpaa  Livlægen 
Vettius  Valens,  som  ligesaa  hurtig  faar  sin  Dom  og  sin  Død. 
Saa  kommer  den  øvrige  Skare,  alle  Personer,  der  have  staaet 
i  Kjærlighedsforstaaelser  med  Messalina;  deres  Antal  er  ikke 
lidet.  Blandt  disse  er  ogsaa  Mnester,  Kejserindens  ufrivillige 
Elsker,  den  fejrede  Pantomime,  Folkets  Afgud.  Forgjæves 
sønderriver  han  sine  Klæder  og  viser  Arrene  af  de  blodige 
Piskeslag,  hvormed  Messalina  fordum  havde  straffet  hans 
Modstræben;  forgjæves  udraaber  han,  at  han  vilde  være  fal- 
den som  det  første  Offer  for  Silius's  Skinsyge.  Claudius 
synes  stemt  for  Naade,  men  hans  Ministre  fordre  Mnesters  Død. 
Omsider  begav  Claudius  sig  træt  af  det  blodige  Arbejde 
til  sit  Palads  og  sætter  sig,  tidligere  end  sædvanlig,  til  Taf- 
fels. Her  lagde  sig  efterhaanden  hans  Vrede  —  Maden  og 
Vinen  gjorde  snart  deres  Virkning  — ,  og  han  lod  endogsaa 
de  Ord  falde,  at  man  skulde  gaa  og  melde  «den  ulykkelige« 
(miseræ),  at  hun  kunde  komme  den  næste  Dag  at  tale  sin 
Sag.  Da  erkjender  Narcissus,  at  hans  Liv  svæver  i  den  yder- 
ste Fare,  hvis  Natten  forstærker  den  tilbagevendende  Kjær- 
lighed hos  Claudius.  Han  iler  ud  og  giver  Obersten  for  den 
vagthavende  Kohorte  paa  Slottet  og  nogle  Officerer  Befaling 
til  i  Kejserens  Navn  at  exekvere  Messalinas  Straf.  Messalina 
var  imidlertid,  efter  sit  frugtesløse  Forsøg  paa  at- faa  Clau- 
dius i  Tale,  vendt  tilbage  til  de  luculliske  Haver.  Hendes 
Planer  vare  strandede,    men  Haabet  havde  dog  endnu  ikke 

forladt  hende.  Snart  forbereder  hun  sig  paa  ydmyge  Bønner, 
snart  havde  Vreden  Overvægten  hos  den  faldne,  men  stolte 
Kvinde.  Da  kommer  hendes  Moder,  Domitia  Lepida,  for  at 
vise  Datteren ,  hvis  Lykke  hun  havde  forsmaaet  at  dele, 
sin  Deltagelse  i  denne  ulykkelige  Stund.  «Med  Livet  er 
det  forbi!«,  saa  lyder  denne  romerske  Moders  Ord  til  hendes 
Datter:  «Vent  ikke  Morderen;  en  ærefuld  Død  staar  Dig  kun 
tilbage!«)  (Transisse  vitam  neque  aliud  qvam  mortis  decus  qvæ- 
rendum).  Men  Messalinas  Hjerte  kan  ikke  skilles  fra  Livets 
Lyst;  overvældet  af  Øjeblikket  synker  hun  til  Jorden,  Taarer 
og  Klager  er  det  eneste  Svar,  hun  formaar  at  give  sin  Mo- 
der. Da  lyder  der  Trin,  og  en  stærk  Banken  paa  Porten 
forkynder,  hvad  der  venter  hende.  Hendes  Bødler  staa  for 
hende,  en  Tribun  og  den  kejserlige  frigivne  Euodus,  den 
første  uden  Ord,  den  anden  »paa  Slave- Vis •>  med  lave  Skjælds- 
ord  (multis  et  servilibus  probris).  Da  vaagner  Stoltheden; 
hun  griber  et  Sværd  og  forsøger  sitrende  at  give  sig  selv 
Døden,  men  forgjæves.  Tribunen  træder  til  og  hjælper  hende, 
i  det  han  støder  Vaabnet  gjennem  hendes  Bryst.  Hendes 
Lig  lade  de  blive  hos  Moderen  og  vende  ilsomt  tilbage  til 
Paladset. 

Claudius  sad  endnu  ved  Taflet.  Han  blev  bestandig 
muntrere  stemt,  og  den  skæbnesvangre  Dags  Begivenheder 
udviskede  sig  mere  og  mere  af  hans  omtaagede  Hjerne. 
Snart  spørger  han  endog,  hvorfor  Herskerinden  ikke  kommer. 
Da  svarer  man  ham,  at  hun  er  død.  Uden  at  vise  Tegn 
til  Forundring  eller  gjøre  flere  Spørgsmaal  forlanger  han  et 
Bæger  Vin  og  hengiver  sig  paa  ny  til  Maaltidets  Glæder; 
heller  ikke  de  følgende  Dage  viste  han  Spor  af  Sorg  eller 
Glæde,  Vrede  eller  Bedrøvelse.  Hverken  Messalinas  Fjenders 
triumferende  Ansigter  eller  hans  smaa  Børns  bedrøvede  og 
sorgfulde  Miner  gjorde  noget  Indtryk  paa  ham;  han  gjemte 
alt  hos  sig  selv,  og  man  tydede  det  saaledes,  som  havde  han 
glemt  det. 

Historisk  Arcliiv.    1ST4.     I  o  o 


338  Kejser  Claudius. 

VI. 

Narcissus  havde  vist,  at  han  formaaede  mere  end  sine 
Kolleger,  og  Sædekornet  til  fremtidigt  Fjendskab  og  Misundelse 
mellem  de  trende  mægtige  Ministre  var  udsaat.  Det  varede 
ikke  længe,  inden  deres  Uenighed  blev  synlig,  nemlig  da  der 
blev  Tale  om  en  ny  Gemalinde  for  Kejseren.  Denne  havde 
rigtignok  forsikret  sin  Garde,  «at  efter  som  han  ingen  Lykke 
havde  i  Ægteskab,  vilde  han  fra  nu  af  forblive  i  enlig  Stand; 
hvis  han  handlede  anderledes,  maatte  de  gjerne  gjennembore 
ham  med  deres  Sværd«;  men  de  Frigivne  kjendte  Claudius 
bedre  end  han  selv;  de  vidste  godt,  at  den  sandselige,  svage 
og  afhængige  Mand  ikke  kunde  leve  uden  en  Gemalinde; 
men  de  vidste  lige  saa  godt,  at  denne  Gemalinde  vilde  komme 
til  at  beherske  ham  og  faa  Indflydelse  paa  deres  egen  Stil- 
ling ved  Hoffet;  derfor  søgte  enhver  af  dem  at  foreslaa  den, 
som  særlig  vilde  befordre  hans  Magt.  Der  fremkom  derfor 
et  tredobbelt  Ægteskabsforslag.  Narcissus  foreslog  Ælia  Pæ- 
tina,  Claudius's  tidligere  paa  Grund  af  Utroskab  fraskilte 
Hustru;  Calhstus's  kvindelige  Kandidat  til  Tronen  var  Lollia 
Paullina,  en  rig  og  fornem  Dame,  der  tidligere  havde  været 
Caligulas  Gemalinde  og  saaledes  ogsaa  Callistus's  Herskerinde; 
Pallas,  der  nedstammede  fra  kongeligt  Blod,  foreslog  en  Prin- 
sesse af  det  cæsariske  Hus,  Agrippina  (den  yngre),  en  Datter 
af  den  store  Germanicus  og  Kejser  Augustus  Datterdatter,  den 
stolte  og  dydige  Agrippina  (den  ældre).  Agrippina  havde 
allerede  to  Gange  været  gift  og  var  for  -Øjeblikket  Enke  efter 
Cnejus  Domitius. 

Af  disse  trende  Medbejlerinder  havde  den  sidste,  Agrip- 
pina, Augustus's  Ætling,  de  største  Udsigter,  dels  ved  sin  høje 
Byrd,  dels  ved  sine  fremtrædende  Egenskaber,  men  fremfor 
alt  ved  sin  store  Indflydelse  paa  den  kejserlige  Onkel. 

Denne  mærkelige  Kvinde,  der  skulde  spille  saa  sørgelig 
en  Rolle  under  Claudius's  og  hans  Efterfølgers  Regering,  var 
ikke  længer  ung  —  hun  var  32  Aar  — ,  men  endnu  udrustet 
med   alle   en    kvindelig  Skjønheds  Tillokkelser.     Hun  besad 


Kejser  Claudins.  339 

Forstand  og  Åand,  Kundskaber  og  literær  Dannelse:  alt  var 
fyrsteligt  og  storslaaet  hos  hende,  lige  fra  hendes  stolte  og 
bydende  Skikkelse  —  til  hendes  Sværmeri  for  tamme  og 
afrettede  Dyr.  Men  der  var  dog  en  Egenskab,  som  dannede 
Midtpunktet  i  denne  mandige,  men  merke  Sjæl.  En  umæt- 
telig Herskesyge,  uden  Maal  og  uden  Grænser,  var  den  dæ- 
moniske Lidenskab,  hvilken  hun  ofrede  alt,  sin  Kvindelighed, 
sin  Dyd,  sin  Ære.  Uden  Hensyn  til  de  Midler,  som  skulde 
bane  hende  Vejen  til  Herskermagten,  gyste  hun,  sin  store 
Fader,  sin  dydige  Moder  saa  ulig,  ikke  tilbage  for  Forstillelse, 
Usædelighed  af  enhver  Art,  de  sorteste  Forbrydelser,  naar  de 
kun  førte  til  Maalet;  men  hun  forstod  tillige  med  en  for 
hendes  Kjen  sjelden  Selvbeherskelse  at  dække  sig  og  bevare 
Skinnet;  hun  forstod  at  bære  kvindelig  Dyd  og  Anstand  til 
Skue,  under  en  kold  Maske  at  skjule  en  glødende  Sjæl. 

Det  Redskab,  der  skulde  bane  hende  Vejen  til  hendes  Maal, 
det  Væsen,  hvorom  alle  hendes  hejtstræbende  Planer,  hendes 
stolteste  Forhaabninger,  hendes  ærgjerrigste  Drømme  drejede 
sig,  var  hendes  eneste  Barn,  hendes  Søn  Lucius  Domitius, 
en  smuk  og  kraftig  Dreng  paa  11  Aar.  Dette  Barns  Natur, 
Karakter,  af  Astrologer  forudsagte  store  Fremtid,  selv  dets 
Fødselsmærker  bebudede  den  til  fatalistisk  Overtro  hengivne 
Moder,  at  det  engang  skulde  bestige  Cæsarernes  Trone.  I 
Drengens  Sovegemak  blev  der  set  en  Slange,  og  en  Slange- 
ham blev  funden  ved  hans  Hovedpude.  Sandsigere  udtydede 
dette  Varsel  saaledes,  at  en  Olding  vilde  skjænke  Barnet 
Magten;  men  den  overtroiske  Moder  tog  den  betydningsfulde 
Slangehud,  indfattede  den  i  et  Guldspænde  og  lod  Drengen 
bære  den  som  Amulet  paa  sin  højre  Arm.  Denne  Drengs 
kommende  Storhed  var  hendes  egen;  denne  Tanke  var  det 
ledende  Princip  i  hendes  Tragten  og  Stræben,  i  alle  hendes 
Handlinger,  i  hendes  hele  Færd;  hun  vilde  løfte  ham  til 
Herskermagten  trods  alle  Hindringer,  ved  alle  Midler,  baade 
gode  og  onde,  for  ved  ham  selv  at  komme  til  at  nyde  Her- 
skermagtens Sødme.   Derfor  var  det,  at  hun  nu  efter  Messa- 

22* 

linas  Fald  fordoblede  sin  Opmærksomhed  og  ømhed  for  den 
Onkel,  hvis  Navn  hun  for  11  Aar  siden  haanhg  havde  afvist, 
da  Kejser  Caligula,  hendes  Broder,  paa  hendes  Opfordring  til 
at  give  hendes  Barn  Navn  spøgende  vilde  opkalde  det  efter 
den  foragtede  Claudius.  Var  det  ikke  sandsynligt,  at  Kal- 
dæernes  Spaadomme  skulde  gaa  i  Opfyldelse  ved  ham,  at  det 
var  denne  Olding,  der  skulde  forlene  hendes  Søn  med  Hersker- 
magten? Derfor  bejlede  hun  til  Pallas's,  den  mægtige  Mini- 
sters, Gunst  paa  en  Maade ,  som  kun  lidet  sømmede  sig  for 
Augustus's  Ætling,  for  at  denne  ved  sin  Indflydelse  hos  Kej- 
seren skulde  skaffe  hende  Adgang  til  Tronen. 

Den  falske  og  hykleriske  Kvindes  Planer  lykkedes  kun 
altfor  godt,  som  de  lykkedes  alle,  indtil  hun  engang,  da  hun 
stod  ved  Maalet,  grusomt  skulde  skuffes.  Hun  blev  udset  til 
Messalinas,  hendes  faldne  Fjendes,  Efterfølgerske  og  blev 
allerede  af  Claudius  behandlet  som  Hustru,  skjont  han  endnu 
tøvede  med  offentlig  at  højtideligholde  sin  Formæling.  Da 
dette  Skridt  var  naaet,  var  den  næste  Gjenstand  for  hendes 
Stræben  at  faa  sin  Søn,  den  unge  Nero,  forlovet  med  Clau- 
dius's  og  Messalinas  Datter,  Octavia.  Men  hun  var  alt  for- 
lovet med  den  ulykkelige,  ovenfor  omtalte  Appius  Silanus's 
unge  Søn,  Lucius  Silanus.  Derfor  maatte  først  denne  Hindring 
ryddes  af  Vejen  og  denne  Forbindelse  hæves.  Dette  skete 
ved  Lucius  Vitellius,  der  med  Hofmandens  skarpe  Blik  allerede 
klart  gjennemskuede,  hvorledes  Herskerhusets  Forhold  vilde 
udvikle  sig  og  efter  Messalinas  Fald  var  bleven  hendes  lyk- 
kelige Medbejlerindes  lydige  Slave.  Vitellius  beklædte  den- 
gang Censuret,  og  i  Kraft  af  dette  sit  Embede  gjorde  han 
Indberetning  til  Claudius  om  hans  Svigersøns,  den  unge  Si- 
lanus's, Kjærlighed  til  hans  Søster,  Junia  Calvina,  en  skjøn, 
men  sandselig  Kvinde,  hvem  Broderen  spøgende  havde  kaldt 
sin  Juno. 

Claudius,  der  elskede  sine  Børn  med  faderlig  Ømhed  og 
med  Nidkjærhed  vaagede  over  Roms  Sædelighed,  laante  et 
aabent  øre  til  Anklagen.     Han  hævede  Silanus's  Forbindelse 

med  Datteren  Octavia  og  befalede  ham  at  nedlægge  sit  Embede, 
Præturet.  Til  samme  Tid  udstødte  Vitellius,  h\is  Embedstid 
allerede  var  tilende,  den  bradefri  unge  Mand  af  Senatet;  men 
disse  Forholdsregler  vare  ikke  den  fromme  Claudius  tilstræk- 
kelige. I  hans  -Øjne  var  hele  Hovedstaden  besmittet  ved 
dette  Incest,  som  aldrig  havde  fundet  Sted.  Med  ængstelig 
Iver  lod  han  derfor,  for  at  ikke  denne  Forbrydelse  skulde 
nedkalde  Gudernes  Vrede  og  drage  noget  ondt  efter  sig,  Ponti- 
ficerne,  Roms  første  Præsteskab,  efter  et  ældgammelt  og  for- 
længst afskaffet  Ritual  bringe  Guderne  et  højtideligt  rensende 
Sonoffer  i  Dianas  hellige  Lund  i  Aricia.  Denne  Fremgangs- 
maade  paa  en  Tid,  da  Troen  paa  Gudernes  ludvirkning  paa 
Menneskelivet  for  længe  siden  var  rystet,  i  det  mindste  i 
Samfundets  højere  Kredse,  forekom  Hovedstaden  endnu  mere 
latterlig,  da  Kejseren  efter  Romernes  Anskuelser  selv  stod  i 
Begreb  med  at  begaa  en  Brøde  af  lignende  Natur.  Han 
levede  paa  en  ægteskabelig  Fod  med  sin  smukke  Broderdatter, 
men  den  formelle  Pagt  manglede  endnu.  Forgjæves  havde 
han  søgt  et  Præcedens  i  Roms  Annaler  for  et  lignende 
Ægteskab  mellem  en  Onkel  og  Niece,  og  vovede  derfor  ikke 
aabenlyst  at  fejre  sit  Bryllup;  thi  den  bigotte  Fyrste  æng- 
stede sig  for,  at  det  muligvis  skulde  paadrage  ham  Ulykker. 
Det  var  igjen  den  gamle  Hofsnog  Lucias  Vitellius,  der  (vel 
efter  Agrippinas  Anmodning)  paatog  sig  at  udfri  ham  fra 
denne  Forlegenhed. 

Efter  at  have  taget  Løfte  af  Kejseren,  at  han  vilde  føje 
sig  efter  Senatets  og  Folkets  Ønsker,  begav  Vitellius  sig, 
medens  han  lod  Claudius  blive  tilbage  i  Paladset,  til  Senatet. 
Her  udbad  han  sig  Ordet  i  en  for  Statens  Vel  vigtig  Sag  og 
begyndte  et  vidtløftig  Foredrag,  der  m  ed  snedig  Kløgt  og  fin 
Beregning  var  anlagt  paa  at  stemme  Fædrene  først  for  en 
ny  Kejserinde,  dernæst  for  Agrippinas  Valg.  Kejseren,  hed 
det  først,  stod  alene;  han  trængte  til  en  Kvinde,  med  hvem 
han  kunde  dele  Tronens  Byrder,  og  til  hvem  han  kunde 
betro  sine  Børn.    Da  denne  Begyndelse  blev  gunstig  optagen, 

Og  Senatet  havde  givet  sit  høje  Bifald  tilkjende,  gik  han 
videre.  Denne  Kvinde  maatte  udmærke  sig,  sagde  han,  ved 
Fødsel,  Frugtbarhed  og  rene  Sæder;  Agrippina,  der  ligesom 
ved  Gudernes  Tilskikkelse  netop  var  Enke,  forenede  alle 
disse  Egenskaber;  thi  det  laa  den  fromme  Claudius  fjernt, 
hvad  andre  Fyrster  havde  gjort  —  han  sigtede  til  Augu- 
stus og  Caligula  —  at  vælge  en  andens  Hustru  til  sin 
Gemalinde.  «Lad  der  gives  et  Exempel  paa«,  saa  sluttede 
den  listige  sin  Tale,  <«at  det  romerske  Senat  og  Folk  giver 
Fyrsten  en  Hustru.  I  Rom  er  rigtignok  Ægteskab  med  Broder- 
døtre noget  nyt,  men  hos  andre  Folkeslag  er  det  almindeligt, 
og  ogsaa  her  er  det  ikke  forbudt  ved  nogen  Lov.  Skik  og 
Brug  maa  lempe  sig  efter  Nytten«.  Vitellius's  Plan  lykkedes 
fuldstændig.  Da  han  havde  endt,  brød  Senatet  ud  i  høje 
Bifaldsskrig ;  ja,  man  gik  saa  vidt  i  Loyalitet,  at  man  er- 
klærede at  ville  tvinge  Kejseren,  hvis  han  tøvede.  Foran 
Kejserpalladset  samlede  der  sig  en  uhyre  Folkemasse,  som 
tilraabte  Kejseren,  at  Folket  stillede  den  samme  Bøn  til  ham 
som  Senatet.  Da  ventede  Claudius  ikke  længer.  To  Dage 
derefter  —  det  var  i  Begyndelsen  af  Aaret  49  efter  Kristus, 
ikke  3  Maaneder  efter  Messalinas  Mord  —  højtideligholdt 
han  sin  Formæling  med  Agrippina.  Samme  Dag  dræbte  den 
unge  Silanus  sig  selv. 

Dette  nye  Ægteskab  var  af  indgribende  Følger  for  Land 
og  Rige.  Hidtil  havde  Rom  set  en  sandselig  og  udsvævende 
Kokette  drive  sit  kaade  og  letfærdige  Uvæsen;  fra  nu  af 
stod  en  alvorlig  Kvinde  ved  Statens  Ror,  en  mandig  og  her- 
skesyg Dame,  der  førte  Regeringen  i  stramme  Tøjler*). 
Med  det  lystige  Liv  under  Messalinas  Regimente  var  det 
forbi;  et  stivt  og  fornemt  Ceremoniel  indtraadte  ved  Hoffet. 
Med  sin  stolte  og  ædle  Holdning,  sit  fornemme  og  kolde 
Væsen  forstod  Agrippina  at   bevare  Skinnet,    dupere  Verden 


")  Tacitus     kalder    hendes    Herredømme     adductum    et    qvasi    virile 
servitium. 

Og  kaste  en  skjulende  Kaabe  over  sine  Handlinger.  I  Smug 
gav  hun  sig  hen,  ikke  af  Lyst,  men  for  at  hverve  Hjælpere 
og  Redskaber,  og  i  Smug  samlede  hun  uhyre  Rigdomme,  ikke 
af  Havesyge,  men  for  at  samle  Midler  til  engang  at  fremme 
sine  vidtforgrenede  Planer.  Snart  bøjede  da  alle  sig  for  denne 
bydende  Skikkelse;  man  saa  op  til  hende  som  til  Rigets 
uindskrænkede  Herskerinde.  Men  Ågrippina  var  ikke  tilfreds 
med  at  have  Magten  ligesom  fordum  Livia  ved  Hoffet  og 
indenfor  Husets  Yægge;  hendes  Hovmod  drev  hende  ogsaa 
til  at  vise  den  og  bære  den  til  Skue.  For  første  Gang  saa 
man  i  Rom  en  Kvinde  sidde  paa  Dommertribunalet.  Til 
Capitolium  kjørte  hun  ved  Højtidsfester  i  den  forgyldte  Stats- 
vogn,  en  Forret,  som  kun  tilkom  Præster  og  Vestalinder. 
Ogsaa  fremmede  Folkeslag  skulde  se  hende,  Kejsersønnen 
Germanicus's  Datter,  den  sidste  Kejsers  Søster  og  den  nu- 
værendes Beherskerinde,  som  Rigets  Regentinde.  Provinserne 
maatte  præge  hendes  Billede  paa  deres  Mønter,  snart  som 
Ågrippina  Augusta,  snart  som  Gudinden  Ceres  med  Axe- 
krandsen  om  Hovedet.  Til  hendes  Ære  blev  der  anlagt  en 
Koloni  paa  det  Sted,  hvor  hun  var  født,  i  Ubiernes  Land  ved 
Rhinen,  der,  hvor  hendes  store  Bedstefader  Drusus  engang 
havde  modtaget  de  overvundne  Germaners  Hyldest,  og  efter 
hende  blev  Byen  kaldet  Ågrippina  Kolonia  (det  nuværende 
Køln).  Da  Vespasian  —  i  Aaret  50  efter  Kristus  —  havde 
bragt  den  tapre  og  dristige  Briterkonge  Caractacus  til  Rom 
for  at  forherhge  en  ny  Fest  i  Anledning  af  de  fortsatte  Sejr- 
vindinger i  Britannien,  blev  der  opført  2  høje  Sæder  foran 
Prætorianerkasernen.  Medens  Garden  stod  under  Vaaben  og 
hele  Roms  Befolkning  var  strømmet  sammen,  maatte  den 
fangne  Konge,  der  tilligemed  sine  Brødre,  Hustru  og  Datter 
førtes  i  Lænker  bagved  Toget,  vise  saa  vel  Claudius  som  Ågrip- 
pina, der  sad  paa  sin  egen  Trone,  sin  Hyldest  og  ydmyg 
bedende  anraabe  om  Naade. 

Et  af  den  nye   Kejserindes   første  Foretagender   var  at 
kalde  Filosofen  Annæus  Seneca   tilbage   fra   hans   otteaarige 

Exil  paa  Korsika  og  befordre  ham  til  Præturet.  Hun  vilde 
vinde  den  offentlige  Mening  ved  en  Velgjerning,  ved  en  Mands 
Benaadning,  som  ved  sine  Kundskaber  og  Dannelse  indtog 
en  høj  Eang  blandt  sine  Samtidige,  og  tillige  sikre  sig  en 
klog  og  erfaren  Eaadgiver,  som  —  det  vidste  hun  —  havde 
gyldig  Grund  til  at  hade  Claudius.  Endelig  søgte  den  kloge 
Kvinde,  som  selv  besad  Dannelse  i  højere  Grad  end  sædvan- 
lig hos  hendes  Kjøn  og  forstod  at  vurdere  den  hos  andre, 
en  Mand,  der  kunde  lede  hendes  Søns  Opdragelse  og  Uddan- 
nelse. Den  unge  Domitius  var  en  vel  begavet  Dreng,  men 
ustadig  og  vild,  hvis  medfødte  Naturfejl  af  udulige  og  karakter- 
løse Opdragere  snarere  vare  forværrede  end  forbedrede.  Seneca 
begyndte  sin  pædagogiske  Virksomhed  med  indre  Modstæben 
og  onde  Forvarsler;  strax  i  den  første  Nat  drømte  han,  at 
han  var  Caligulas  Lærer.  I  fortrolige  Kredse  kaldte  han 
Drengen  en  utæmmet  Løve,  hvis  Vildhed  vilde  bryde  frem, 
saa  snart  den  havde  smagt  Menneskeblod. 

Agrippinas  næste  Skridt  var  at  faa  Sønnens  Forlovelse 
med  Kejserdatteren  Octavia,  eri  Pige  paa  8  Aar,  i  Stand. 
En  lignende  Komedie,  som  tidligere  før  hendes  Formæling 
med  Claudius,  opførtes  i  Senatet,  denne  Gang  ikke  ved  Vitel- 
lius,  men  ved  en  anden  af  hendes  Haandlangere,  den  udvalgte 
Konsul,  Memmius  Pollio.  Senatet  gav  efter,  og  fra  nu  af 
sluttede  alle  Messalinas  tidligere  Modstandere,  der  engang 
kunde  frygte  hendes  Søn  Britannicus's  Hævn,  sig  til  den  nye 
kejserlige  Svigersøn,  over  hvem  en  Moder  vaagede,  der  ingen 
skaanede  —  det  vidste  man  — ,  naar  man  traadte  hendes 
Planer  i  Vejen.  Dette  viste  sig  snart  ved  hendes  Fremgangs- 
maade  mod  Lollia  Paullina,  den  Prætendent  til  Kejserinde- 
værdigheden, som  Callistus  havde  anbefalet.  Hendes  fornemme 
Herkomst,  hendes  Rigdom,  hendes  tidligere  Formæling  med 
Caligula,  som  dømte  hende  til  en  bestandig  Enkestand  — 
alle  disse  Grunde  bestemte  Agrippina  til  at  skille  sig  af  med 
den  farlige  Medbejlerinde.  Hun  blev  anklaget  for  at  have  havt 
Omgang  med  Kaldæere  og  Magere    og  have  raadspurgt  den 

danske  Apollo  angaaende  Kejserens  Giftermaal.  Dommen  lød 
paa  Forvisning  fra  Italien:  men  hun  blev  snart  efter  dræbt 
paa  Agrippinas  Befaling.  Da  Tribunen  bragte  hende  Rival- 
indens Hoved,  og  hun  ikke  kunde  gjenkjende  de  af  Døden 
vanhældede  Træk,  fortælles  det,  at  den  forfærdelige  Kvinde 
vristede  Kjæberne  op  for  af  Tændernes  Dannelse  at  forvisse 
sig  om  Personens  Identitet.  Maaske  blev  Callistus,  LoUias 
Talsmand,  draget  med  ind  i  hendes  Fald;  vi  have  vel  ingen 
Beretning  derom,  men  det  staar  i  det  mindste  fast,  at  hans 
Død  indtraf  snart  derpaa.  Kort  efter  faldt  et  andet  fornemt 
Offer  for  Agrippinas  Skinsyge,  Calpurnia,  kun  af  den  Grund, 
at  Claudius  i  en  tilfældig  Samtale  havde  rost  hendes  Skjøn- 
hed;  thi  enhver  smuk  Kvinde,  paa  hvem  Kejseren  kastede 
sine  Ojne,  kunde  blive  et  farligt  Vaaben  mod  hende  i  de 
Frigivnes  Hænder. 

Hendes  Forhold  til  disse  stillede  sig  nemlig  anderledes, 
end  Messalinas  tidligere  havde  været.  Denne  havde  staaet 
paa  en  fortroUg  Fod  med  dem,  saa  længe  deres  Interesser  gik 
sammen,  indtil  hendes  Letsindighed  styrtede  Polybius.  Efter 
Messalinas  Fald  var  det  forbi  med  de  Frigivnes  Enighed. 
Medens  Palias,  der  havde  faaet  sit  Valg  sat  igjennem,  stod 
paa  den  fortroligste  Fod  med  Claudius's  anden  Kejserinde, 
vilde  Narcissus  og  Calhstus  ikke  underkaste  sig  den  mægtige 
Kvindes  Herredømme.  Efter  Callistus's  Død  stod  Narcissus 
tilbage  som  hendes  eneste  Modstander;  men  denne  Modstan- 
der var  Kejserens  mangeaarige,  prøvede  Minister.  Det  var 
den  første  Mand,  som  vovede  at  byde  den  mægtige  Hersker- 
inde Spidsen,  den  første  alvorlige  Hindring,  hun  mødte  paa 
sin  Vej.  Hvor  stærk  og  sikker  Narcissus's  Stilling  var  til  sin 
Herre,  og  i  hvor  afgjort  en  Opposition  han  stod  til  Kejser- 
inden, fremgik  bedst  deraf,  at  han  vovede  at  besvare  de  Be- 
skyldninger, som  hun  udstødte  imod  ham,  med  ikke  mindre 
haarde  Ord,  uden  at  hun  turde  kræve  ham  til  Regnskab. 
Situationen  ved  Kejserhoffet  formede  sig  altsaa  anderledes  nu 
end  før,    da  Messalina  havde  Magten.      Medens  Pallas  var 

Agrippinas  Værktøj  og  ned  som  Løn  hendes  intime  Gunst,  var 
den  mægtige  og  kloge  Narcissus  hendes  aabenlyse  og  farlige 
Fjende.  Men  Messalinas  Exempel  havde  lært  hende,  hvor 
farligt  det  var  at  trodse  de  for  Kejseren  uundværlige  Mænd; 
derfor  foretog  hun  intet  mod  sine  Modstandere  i  Kejserens 
umiddelbare  Omgivelser. 

Medens  Claudius  i  Aarenes  Løb  sløvedes  mere  og  mere, 
fik  Senatet,  der  understøttedes  af  Narcissus's  Parti  ved  Hoffet, 
i  hans  sidste  Regeringsaar  en  større  og  større  Indflydelse 
paa  Eigets  Anliggender.  Denne  Senatets  Indgriben  kan  tyde- 
lig spores  saavel  i  det  ydre  som  det  indre.  Claudius's  sidste 
5  Regeringsaar  ere  rige  paa  lykkelige  og  ærefulde  Krigsfore- 
tagender  baade  i  de  østlige  og  vestlige  Provinser.  Romerne 
indblandede  sig  med  Held  i  det  parthiske,  pontiske,  armeniske 
og  judæiske  Riges  Anliggender;  Glanspunktet  i  disse  Bedrifter 
danne  dog  de  fortsatte  Erobringer  i  Britannien,  der  udvidede 
Rigets  Grænser  saaledes,  at  Kejser  Claudius  en  Dag  kunde 
have  den  Ære  efter  Sullas  og  Augusts  Exempel  at  udvide 
Byens  Pomærium  (Stadmur).  Senatets  fastere  Stilling  viste 
sig  fremdeles  derved,  at  der  i  dets  Midte  kunde  løfte  sig  en 
Anklage  mod  den  indflydelsesrige  og  nu  højtbedagede  Hof- 
mand Lucius  Vitellius,  som  havde  Kejserinden  til  Beskytter- 
inde.  Anklagen,  som  blev  fremført  af  Senatoren  Junius 
Lupus,  lød  paa  intet  mindre  end  Majestætsforbrydelse  og 
Tragten  efter  Kronen  (Crimina  majestatis  et  cupidinem  im- 
perii);  Claudius  syntes  ikke  utilbøjelig  til  at  antage  den,  og 
Kejserinden  maatte  mere  ved  Trusler,  fortælles  der,  end  ved 
Bønner  bevæge  ham  til  at  lade  den  falde;  Vitellius's  Anklager 
blev  forvist.    En  haardere  Straf  ønskede  den  gamle  Ræv  ikke. 


VII. 

For  50  Aar  tilbage  havde  Kejserinde  Livia  anvendt  hele 
sin  Indflydelse,  Klogskab  og  Magt  paa  at  sikre  Tiberius, 
hendes  Søn  af  første  Ægteskab,    Tronen   og  paatvinge  Stif- 


Kejser  Claudias.  347 

federen  ham  som  Adoptivsøn.  At  skaffe  den  unge  Domitius 
den  samme  Stilling  i  Kejserhuset  var  den  næste  Gjenstand 
for  Agrippinas  Stræben.  Denne  Tjeneste  ydede  hendes  El- 
sker Pallas  hende.  Han  forestillede  sin  kejserlige  Herre,  at 
han  maatte  sarge  for  Statens  Vel  »ved  at  styrke  Britan- 
nicus's  svage  Alder  med  en  ældre  Broder«;  saaledes  havde 
den  guddommelige  Augustus  gjort,  i  det  han  adopterede 
Stifsøcnen  Tiberius,  skjønt  han  havde  egne  Dattersønner; 
saaledes  Tiberius  som  Kejser,  i  det  han  ved  Siden  af  sin 
kjødelige  Søn  (Drusus)  antog  Germanicus  i  Barns  Sted.  Be- 
væget og  omsider  besejret  af  disse  Grunde  forkyndte  Clau- 
dius  i  Senatet  sin  Beslutning  at  adoptere  Agrippinas  Søn; 
Senatet  takkede  Fyrsten  med  udsøgte,  smigrende  Ord!  Saa- 
ledes gik  Kejserens  Stifsøn  —  i  Begyndelsen  af  Aaret  50 
efter  Kristus  —  ved  en  Curiatlov  over  i  den  Claudiske  Familie 
og  modtog  i  sin  nye  Stilling  Navnet  Nero.  Men  Britannicus, 
den  virkelige  Kejsersøn  og  Tronfølger,  en  lille  Dreng  paa  11 
Aar,  blev  allerede  nu  en  Gjenstand  for  Folkets  Medlidenhed. 
De  truende  Varsler,  som  ledsagede  Neros  Adoption  —  Him- 
len syntes  at  staa  i  lys  Lue  —  bleve  anvendte  paa  ham. 
Man  vidste,  at  hans  Skæbne  var  afgjort!  Det  indsaa  først 
af  alle  Hofmændene,  og  de  lode  Prinsen  føle  det.  Forladt  af 
alle,  kun  overladt  til  sin  falske  Stifmoders  hyklerske  Omsorg, 
gjennemskuede  det  kloge  og  stolte  Barn  hendes  Færd  og 
spottede  derover.  Det  følgende  Aar  fyldte  Nero  sit  14de  Aar, 
og  allerede  nu  anlagde  han  efter  sin  Moders  Vilje  den  romer- 
ske Mandstoga,  et  Aar  tidligere  end  de  kejserlige  Prinser 
ellers  plejede  at  gjere  det ;  thi  Agrippina  vilde  paaskynde  hans 
Deltagelse  i  Statslivet;  til  samme  Tid  overøste  den  lydige 
Stiflfader  ham  med  Æresposter.  Efter  at  have  faaet  Løfte 
om  Konsulatet  i  sit  20de  Aar  modtog  han  strax  af  hans 
Haand  Prokonsularmagten  udenfor  Kom,  udnævntes  til  Prin- 
ceps  Juventutis  og  optoges  i  flere  Præstekollegier.  Ved  Cir- 
kuslegene viser  han  sig  i  den  triumfalske  Æresdragt,  en  med 
Palmegrene  broderet  Toga,  for  Folket,  som  hilser  den  smukke 

Og  mandige  Prins  med  Jubel,  medens  den  forskudte  Britan- 
nicus  kun  er  iført  en  simpel  Drengetoga  (prætexta).  Folket 
skal  allerede  nu  vænnes  til  at  se  op  til  Nero  som  sin  frem- 
tidige Hersker! 

Agrippina  indsaa,  at  hvis  hun  fuldstændig  vilde  naa  sine 
Planer  med  Sønnen,  maatte  hun  stille  en  Mand,  der  var 
hende  hengiven,  og  paa  hvem  hun  kunde  stole,  i  Spidsen  for 
Prætorianergarden.  Dette  var  af  den  højeste  Vigtighed;  thi 
de  daværende  to  Præfekter,  Lucius  Geta  og  Eufius  Crispinus, 
mellem  hvilke  Kommandoen  dengang  var  delt,  vare  som  Mes- 
salinas  tidligere  Tilhængere  ikke  paalidelige.  Hun  fik  derfor 
Claudius  til  at  overdrage  Overkommandoen  til  én  Mand  og 
valgte  til  denne  højtbetroede  Post  Burrus  Afranius,  en  ud- 
mærket Kriger  af  stor  militærisk  Dygtighed,  men  som  heller 
ikke  forglemte,  hvem  han  havde  at  takke  for  sin  Stilling. 
Der  stod  nu  kun  én  Hindring  i  Vejen  for  Agrippinas  Plan; 
men  denne  Hindring  var  den  gamle,  i  Statens  Tjeneste  graa- 
nede  Diplomat,  Narcissus.  Kejserinden  følte,  at  hendes  Fjende 
gjennemskuede  hendes  Planer;  hun  trodsede  ham,  men  hun 
vovede  ikke  at  styrte  ham;  hun  vidste,  at  han  foruden  Kej- 
seren havde  et  mægtigt  Parti  ved  Hoffet  og  i  Senatet.  Der 
førtes  i  Claudius's  sidste  Aar  en  hemmelig  Kamp  mellem 
disse  to  Kivaler,  mellem  den  fordums  Slave  og  den  almæg- 
tige Kejserinde,  lige  kloge,  lige  snedige,  lige  forsigtige,  en 
Kamp,  som  kun  kunde  ende  med  den  enes  Undergang. 
Deres  Fjendskab  var  allerede  kommet  til  et  aabenbart  Brud. 

Da  Afledningen  af  den  østlig  for  Rom  beliggende  Fuci- 
nersø  (den  nuværende  Lago  di  Celano),  som  ved  sine  Over- 
svømmelser gjorde  Omegnen  Skade,  i  Aaret  52  efter  Kristus 
var  fuldført,  et  kolossalt  Værk,  Claudius's  tredje  store  Bygge- 
foretagende, hvorpaa  30,000  Mand  havde  arbejdet  i  11  Aar 
(hele  hans  Regering),  vilde  han,  førend  den  1  Mil  lange 
Tunnel,  som  var  bestemt  til  at  aflede  Vandet,  aabnedes, 
give  en  Fest,  en  Skintræfning  paa  Søen.  Hundrede  Tusinder 
af  Tilskuere  bedækkede  Fucinersøens  Bredder   og  saa  til  fra 

amfitheatralsk  op^irte  Terrasser;  blandt  disse  var  ogsaa 
Kejseren  i  en  straalende  Purpurkaabe,  omgivet  af  et  glim- 
rende Felge,  og  Kejserinden  i  en  Klædning,  vævet  af  Guld- 
traade.  Efter  dette  imponerende  Skuespil  blev  Vandet  sat  i 
Gang;  men  det  viste  sig,  at  Aflebskanalen  ikke  var  dyb  nok, 
saa  at  Afledningen  ikke  fulgte  fuldstændig;  Arbejdet  maatte 
derfor  begyndes  paa  ny  og  Afledstunnelen  betydelig  fordybes. 
Da  dette  var  naaet,  gav  Kejseren  igjen  en  Fest  paa  Stedet, 
denne  Gang  en  Gladiatorleg  paa  den  med  T«mmer  belagte 
tilbageværende  Seflade.  For  Kejseren  med  hans  talrige  Gjæster 
var  der  indrettet  en  prægtig  Banket  ovenover  det  Sted,  hvor 
Tunnelen  mundede  ud  i  Søen.  Medens  Vandet  fl^d  ud  un- 
derneden, sad  man  ovenover  ved  Maaltidets  Glæder  og  saa 
til  paa  Gladiatorkampene;  men  denne  Banket  endte  paa  en 
skrækkelig  Maade.  Vandets  Magt  var  større,  end  man  havde 
ventet,  medens  det  strømmede  ud  i  Kanalen;  det  rev  Bjælke- 
værket, hvormed  Søen  var  belagt,  med  sig,  og  medes  Tøm- 
meret og  Brædderne  styrtede  ned,  truede  det  overskyllende 
Vand  Gjæsternes  og  endog  Kejserens  Liv.  Narcissus  havde 
ledet  hele  det  mægtige  Foretagende  og  vistnok  ogsaa  beriget 
sig  derved  paa  ulovlig  Maade.  Mod  ham  vendte  sig  derfor 
den  forfærdede  Kejsers  Uvilje.  Denne  gunstige  Lejlighed  be- 
nyttede Agrippina.  I  Claudius  s  og  hele  Hoffets  Kærværelse 
beskyldte  hun  sin  Modstander  for  at  have  hidført  det  uhel- 
dige Resultat  ved  sin  Havesyge  og  Pengegjerrighed  og  ved 
denne  Ulykke  bragt  Kejserens  hellige  Liv  i  Fare.  Det  kom 
til  et  hæftigt  Optrin.  Narcissus  blev  hende  ikke  Svar  skyldig. 
Han  udslyngede  kjækt  den  Anklage  mod  hende,  at  hun  ved 
sin  Herskesyge  tilranede  sig  hele  Magten  og  søgte  at  under- 
grave Britannicus's  legitime  Rettigheder  til  Tronen!  Agrip- 
pina og  hendes  Tilhængere  udspredte  det  Rygte  blandt  Pu- 
blikum, at  Narcissus  med  Forsæt  havde  ladet  Kanalen  styrte 
sammen,  for  at  ikke  hans  Bedragerier  og  Underslæb  skulde 
komme  for  en  Dag.  Men  Kejserens  Tilhd  til  den  gamle  tro 
og  prøvede  Tjener  var  ikke  saa  let  at  rokke;  Ministeren  holdt 

sig  oppe  mod  Anklager  og  Bagvaskelser,  trods  hans  Fjen- 
ders Efterstræbelser.  Jo  mere  Kejserinden  frygtede  Narcissus, 
desto  mere  segte  hun  paa  enhver  Maade  at  knytte  Pallas  til 
sine  Interesser.  Alle  de  store  Udmærkelser,  som  Senatet  i 
dette  Aar  ødslede  paa  Antonias  fordums  Slave,  de  prætoriske 
Ærestegn,  store  Pengebelønninger,  et  grandiost  offentligt  Min- 
desmærke paa  Forum,  som  Plinius  den  ældre  endnu  saa  paa 
Kejser  Vespasians  Tid  —  alt  var  kun  Agrippinas  Værk.  Det 
var  ligeledes  under  Pallas's  Ægide,  at  Broderen  Felix,  Stat- 
holder i  Judæa,  udøvede  sin  skjændige  Færd  mod  Jøderne. 

Allerede  i  det  følgende  Aar  (53  efter  Kristus)  fejrede 
den  sextenaarige  Nero  sit  Bilager  med  den  elleveaarige  Oc- 
tavia,  og  den  unge  Ægtemand  traadte  ind  i  det  offentlige 
Liv  med  en  Tale  i  Senatet.  Da  Claudius  kort  efter  faldt  i 
en  haard  Sygdom,  som  angreb  ham  saa  meget,  at  han  endog 
tænkte  paa  at  give  sig  selv  Døden,  lovede  hans  Stifsøn  i 
Senatet  circensiske  Lege  for  hans  Helbredelse.  Der  blev  op- 
læst et  kejserligt  Reskript  i  Senatet,  at  Nero  i  det  Tilfælde, 
at  Kejseren  skulde  afgaa  ved  Døden,  allerede  var  skikket  til 
at  gribe  Rigets  Tøjler.  Fra  nu  af  er  der  kun  Tale  om  Nero; 
Halvbroderen  Britannicus  trænges  mere  og  mere  tilbage. 
Der  udspredes  Rygter  om,  at  Claudius  og  Messalinas  Søn  er 
indskrænket  og  dum,  og  at  han  lider  af  epileptiske  Krampe- 
tilfælde.  Lykken  havde  begunstiget  Agrippinas  Planer  over 
Forventning:  Alt  var  beredt.  Narcissus,  hendes  farligste 
Fjende,  som  nu  i  10  Aar  havde  baaret  det  uhyre  Riges  tunge 
Regeringsbyrde ,  blev  Dag  for  Dag  ældre.  Han  besad  ikke 
længer  sin  gamle  Kraft,  men  var  svag  og  sygelig.  Et  haardt 
Stød  for  ham  var  Messalinas  Moder,  Domitia  Lepidas  Fald, 
som  hendes  Fjende  Agrippina  fik  sat  igjennem.  »Begge 
Damer«,  siger  Tacitus,  «vare  i  Alder,  Skjonhed  og  Rigdom 
hinanden  temmelig  lige,  og  begge  kunde  maale  sig  med  hin- 
anden i  Fortrin  som  i  Laster ».  Domitia,  Søster  til 
Agrippinas  tidligere  Gemal  Domitius,  Neros  kjødelige  Tante, 
i  hvis  Hus  Drengen  var  opdraget,  havde  forstaaet  ved  Gaver 

Og  Smiger  at  vinde  det  vilde  Barn,  mere  end  Moderen  selv, 
der  stedte  ham  bort  ved  sit  barske  og  truende  Væsen*). 
Denne  mægtige  Dame,  som  aabenbart  tragtede  efter  at  for- 
trænge Agrippina  og  noje  havde  sluttet  sig  til  Narcissus's 
Parti,  blev  dømt  fra  Livet,  som  det  hed  sig,  fordi  hun  ved 
Tryllekunster  havde  efterstræbt  Kejserinden  og  ved  sine  tal- 
rige Slavehorder  stiftet  Uroligheder  i  Kalabrien.  Hun  dede 
ved  egen  Haand. 

Ved  hendes  Dod  følte  Narcissus,  hvad  der  ventede  ham. 
I  sine  fortroliges  Kreds  udtalte  han  det  som  sin  Overbevis- 
ning, at  hans  Undergang  var  sikker,  hvad  enten  Nero  eller 
Britannicus  maatte  bestige  Tronen.  Det  var  kun  Agtelse  og 
Hengivenhed  for  hans  gamle  Herre,  sagde  han,  der  bevægede 
ham  til  at  blive  i  sin  betroede  Stilling.  Den  Mand,  som 
havde  styrtet  Messalina  og  ladet  hende  dræbe,  tog  nu  hendes 
Sens  Parti,  dels  fordi  denne  Søn  tillige  var  en  Søn  af  hans 
Herre,  dels  fordi  han  vilde  vise  sin  forhadte  Fjende,  at  han 
vovede  at  træde  hendes  Planer  i  Vejen.  Man  saa  ofte,  for- 
tæller Tacitus,  den  aldrende  Minister  omfavne  den  tolvaarige 
Dreng  og  udtale  det  Ønske  til  ham,  at  han  hurtig  maatte 
voxe  til  for  at  afværge  Fjendehaand  fra  sin  Fader. 

Agrippina  stod  nu  midt  i  Lykkens  og  Ærens  Solglands. 
Alt  bøjede  sig  for  hendes  Magt  og  Vælde.  Overalt  viste  hun 
sig  som  Rigets  sande  Herskerinde.  Men  det  følgende  Aar 
(54  efter  Kristus,  Claudius's  sidste  Regeringsaar)  brød  frem 
under  tunge,  indholdssvangre  Varsler.  I  Lejrene  viste  Ild- 
flammer sig  om  Soldaternes  Faner  og  Telte;  alle  Slags  Mis- 
fostre blandt  Mennesker  og  Dyr  (et  Svin  med -Ornekløer !)  op- 
vakte Forfærdelse;  Døden  bortrev  mange  høje  Embedsmænd 
i  Rom  i  meget  kort  Tid.  Endelig  viste  en  truende  Komet 
sig  paa  Himlen  og  bebudede  Hovedstaden,  at  Roms  Skæbne 
gik  et  Vendepunkt  imøde.  Da  brød  der  pludselig  et  Uvejr 
frem  over  den  mægtige  Kejserindes  Hoved  og  truede  med  at 


*)  Tnix  et  minax,  ere  Tacitas's  Ord. 

omstyrte  alle  hendes  Planer,  hele  hendes  tilkæmpede  Magt 
og  Indflydelse.  Det  kom  fra  en  Kant,  hvorfra  hun  mindst 
havde  ventet  det,  fra  ingen  anden  end  Kejseren  selv!  I  o 
Aar  havde  Claudius  baaret  det  ægteskabelige  Aag  med  Ly- 
dighed og  Taalmod  og  i  alt  føjet  sig  efter  sin  Gemalindes 
Ønsker.  I  sin  forunderlige  Sløvhed  og  Ubehjæ.lpsomhed,  som 
tog  til  med  Alderen  —  han  var  64  Aar  —  ,  havde  han  mindst 
af  alle  været  i  Stand  til  at  føle  sin  uværdige  Stilling  og 
gjennembryde  det  Net  af  List  og  Intrige,  hvormed  den  falske 
Slange  havde  omsnoet  ham.  Men  efter  Stifsønnens  Formæ- 
ling med  hans  Datter  syntes  det,  at  han  enten  af  sig  selv 
eller  ved  Narcissus's  Hjælp  begyndte  at  faa  øjnene  op  for 
Hustruens  Planer.  Det  saa  ofte  ud,  som  om  Fyrsten  be- 
gyndte at  føle  Anger  over  at  have  ægtet  Agrippina  og  adop- 
teret hendes  Søn.  Faderkj ærligheden ,  Ømheden  for  Messa- 
linas  Søn  blussede  hæftig  op  i  ham.  Naar  han  tilfældig 
mødte  den  tilsidesatte  Britannicus  i  Paladset,  omfavnede  den 
gamle  Mand  sin  lille  Søn  med  Varme  og  opfordrede  ham  til 
at  lade  sig  lede  af  sin  Fader.  «Naar  Du  bliver  lidt  større, 
min  Dreng!",  sagde  han  til  ham,  « skal  jeg  iklæde  Dig  Mands- 
togaen,  for  at  da  Folket  engang,  tilføjede  han,  kan  faa  en 
virkelig  Cæsar!"  «Den,  der  har  saaret  Dig,  kan  ogsaa  læge«, 
ytrede  han  ved  en  anden  Lejlighed,  i  det  han  alluderede  til 
et  bekjendt  græsk  Vers.  I  sin  Rus  ved  Middagstaflet,  hvor 
der  ofte  var  over  600  Gjæster  tilstede,  lod  Claudius  ofte  falde 
betydningsfulde  Ord;  saaledes  sagde  han,  at  det  var  faldet  i 
hans  Lod  først  at  taale  sine  Gemalinders  Skændsel,  derpaa 
at  straff"e  dem.  Han  følte  sig  svag  efter  sin  sidste  Sygdom 
og  opsatte  sit  Testamente.  Derpaa  lod  han  alle  Magistrats- 
personer  i  Rom  undertegne  det.  Det  hed  sig  endogsaa,  at 
Narcissus,  som  ikke  havde  været  uvirksom  under  alt  dette, 
havde  i  Sinde  at  optræde  med  en  aabenbar  Anklage  mod 
Kejserinden. 

Alle    disse    mistænkelige    Symptomer   hos   den   før    saa 
fejelige  Ægteherre  bleve  Agrippina  forebragte  ved  de  mange 

lønnede  Hjælpere  og  Spioner,  som  hun  havde  i  alle  Kroge. 
Alt  stod  paa  Spil.  Om  hun  endogsaa  ved  sit  mægtige  Parti 
kunde  haabe  at  byde  en  Anklage  Trods  —  hvo  kunde  borge 
hende  for  den  utilregnelige  Claudius's  Færd?  Hvad  han  i 
en  Eus  havde  truet  med,  kunde  han  ikke  lade  det  udføre  i 
en  anden?  Vidste  hun  ikke,  at  Narcissus  stod  beredt,  naar 
hans  Herre  vilde  det?  I  denne  store  Fare,  som  truer  med 
at  tilintetgjøre  hele  hendes  Arbejde,  alle  hendes  Planer, 
maaske  hendes  Liv,  er  det,  at  den  forbryderiske  Kvinde  be- 
slutter at  afvende  Slaget  fra  sit  eget  Hoved  ved  —  at  rydde 
sin  Velgjører,  sin  nære  Slægtning,  sin  kejserlige  Ægteherre 
af  Vejen.    I  den  overhængende  Fare  er  der  Grund  til  at  ile. 

Et  Tilfælde  begunstigede  hendes  Plan.  Narcissus  fik  et 
heftigt  Anfald  af  Podagra.  Agrippina  bestak  hans  Læger  til 
at  forordne  ham  at  bruge  Badene  ved  Sinuessa  i  Kampanien 
og  fik  saaledes  Herskerens  tro  Vogter  Qernet.  Hun  tavede 
ikke  med  at  benytte  denne  Lejlighed.  Det  var  hendes  faste 
Plan  at  anvende  Gift,  men  hun  var  ikke  enig  med  sig  selv, 
hvilken  Slags  der  sikrest  førte  til  Maalet;  en  for  hurtig  vir- 
kende kunde  aabenbare  hendes  Forbrydelse  for  al  Verden;  en 
altfor  langsom  kunde  give  Claudius  Tid  til  at  erkjende,  hvo  der 
havde  foraarsaget  hans  Død,  og  drive  ham  til  et  afgjorende 
Skridt  til  Gunst  for  Britannicus.  Hun  valgte  til  sidst  en,  som 
ikke  dræbte  paa  Stedet,  men  forstyrrede  Hjernens  Funktioner. 
.  Giften  blev  tilberedt  af  Locusta,  den  berygtede  Giftblanderske, 
som  i  lang  Tid  havde  staaet  i  Kejserhusets  Tjeneste,  og  Ha- 
lotus, den  kejserhge  Forsmager  (prægustator),  som  havde  den 
Forretning  at  smage  paa  Retterne  og  række  Kejseren  dem, 
blev  ved  Bestikkelse  vunden  for  Planen. 

Man  var  i  Begyndelsen  af  Oktober  Maaned  i  Aaret  54 
efter  Kristus;  netop  8  Aar  vare  forløbne  siden  Messalinas 
Endeligt.  Claudius  havde  Anelser  om  —  saaledes  tydede  man 
det  i  det  mindste  senere  — ,  at  hans  Død  nærmede  sig.  Ved 
en  Ofring,  som  han  anstillede  i  denne  Maaned,  fandtes  Offer- 
dyret uden  Lever  (et  uheldigt  Varsel).  I  det  sidste  Senats- 
Historisk  Archir.    1874.    L  23 

møde,  han  bivaanede,  formanede  han  indtrængende  begge  sine 
Sønner  til  Endrægtighed  og  anbefalede  begges  Ungdom  til 
Fædrene  med  bedende  Ord.  Da  han  sidste  Gang  sad  paa 
sit  kjære  Dommersæde,  erklærede  han  vemodig,  at  han  var 
ved  Enden  af  sin  jordiske  Løbebane  (advenisse  ad  finem  mor- 
talitatis);  da  hans  Tilhørere  ikke  vilde  tro  ham,  gjentog  han 
sine  Ord  endnu  engang.  Han  havde  heller  ikke  endnu  — 
mærkelig  nok  —  bestemt  nogen  til  Konsuler  for  November 
og  December  Maaned. 

Den  12te  Oktober  fejredes  en  Fest  i  Rom  til  Forher- 
ligelse af  den  25de  Aarsdag  for  den  Dag,  da  den  højsalige 
Augustus  lykkelig  var  vendt  tilbage  fra  sine  fjerne  Pro- 
vinser til  Hovedstaden  og  havde  oprettet  et  Alter  for  For- 
tuna redux.  Erindringen  om  denne  Kejser,  hvem  Claudius 
bestandig  havde  fulgt  som  sit  Mønster  og  Rettesnor  i  sin 
Statsvirksomhed,  fulgte  ham  ogsaa  til  Graven.  I  Anled- 
ning af  Dagens  Højtidelighed  var  der  paa  Borgen*)  paa 
Capitolium  arrangeret  et  Festmaaltid  for  de  romerske  Præste- 
skaber. Heri  deltoge  baade  Kejseren  og  Kejserinden,  og  her 
blev  Giften  bibragt  ham.  Under  Maaltidet  frembar  den  be- 
stukne Forsmager  Halotus,  en  Ret  Champignons,  en  af  Clau- 
dius's  Yndlingsspiser.  Den  største  og  smukkeste,  som  var 
bestemt  for  ham,  indeholdt  den  dødbringende  Gift.  Agrip- 
pina  nød  for  et  Syns  Skyld  nogle  af  de  mindre,  men  Clau- 
dius greb  graadig  efter  den  største.  Et  Ojeblik  efter  blev 
han  stille,  og  derpaa  sank  han  under  heftige  Mavesmerter  til 
Jorden.  Man  antog  dette  pludselige  Ildebefindende  for  en 
Virkning  af  den  rigelig  nydte  Vin,  noget,  som  ikke  saa  sjel- 
dent  indtraf,  og  førte  ham  til  Kejserpaladset.  Her  laa  han 
den  hele  Nat  uden  Bevidsthed,  indtil  endelig  Naturen  selv 
skaffede  sig  Luft  i  Udtømmelser.  Da  frygtede  Agrippina,  at 
Giften  ikke  skulde  have  den  tilsigtede  Virkning.  Hurtig 
tilkaldte  hun  Kejserens  Livlæge  Xenophon,   som  hun  ogsaa 


•)  Efter  en  anden  Beretning  var  det  i  Paladset. 

havde  vundet  ved  Penge.  Af  ham  fik  Claudias  en  hurtig- 
virkende Gift  i  den  Fjer,  som  Lægen  lod  glide  ned  i  Halsen 
formentlig  for  at  lette  den  voldsomme  Brækning  hos  den 
syge.  Da  Morgenen  den  13de  Oktober  brod  frem,  var  Kej- 
seren et  Lig. 

Agrippina  lod  nu  alle  Paladsets  Dere  og  Porte  lukke  og 
besætte  med  Vagter.  Ingen  blev  indladt;  hun  tøvede  endnu 
med  at  offentliggjere  Gemalens  dødelige  Afgang;  thi  Dagen 
var  uheldig  —  saaledes  havde  Stjernetyderne  forkyndt  hende  — 
og  kun  én  Time,  Middagstimen,  gunstig  til  vigtige  Fore- 
tagender. Medens  derfor  alle  Foranstaltninger  til  Neros  Prokla- 
mation som  Kejser  forberedes  i  Stilhed  indenfor  Paladsets 
Mure,  søger  hun  ved  et  fuldstændigt  Komediespil  at  trække 
Tiden  hen,  indtil  den  heldige  Stund  kommer.  Hun  lader 
Senatet  kalde  og  lader  det  melde,  at  det  staar  sig  bedre  med 
den  syge.  Hun  foregiver  endog  —  for  at  Claudias  ogsaa  i 
Deden  skulde  spille  den  Rolle,  som  han  saa  ofte  havde  givet 
i  Livet — ,  at  han  trængte  til  Opmuntring  og  Underholdning. 
Hun  lader  derfor  —  som  det  hed  —  efter  hans  Ønske  en 
Trop  Skuespillere  forlyste  den  dade  Kejser  i  et  Sideværelse, 
medens  hun  forsamler  de  faderløse  Bom,  Antonia,  Octavia 
og  Britannicus,  om  sig,  for  at  ingen  af  dem  skal  undslippe 
hende  og  forlade  Paladset.  Hun  selv  syntes  overvældet  af 
Smerte  og  Fortvivlelse  i  sin  dybe  Sorg  og  giver  disse  Følel- 
ser tilkjende  lige  over  for  Prinsen  og  Prinsesserne.  Under 
Taarer  og  Hulken  omfavner  hun  Britannicus  og  kalder  ham 
Faderens  sande  Billede,  sin  eneste  Trøst  i  denne  Jammer. 
Imidlertid  udgaar  der  af  og  til  Bulletinner  fra  Paladset  til 
Hovedstaden  for  at  berolige  de  spændte  Gemytter  og  for- 
hindre Folkemassens  Sammenløb.  Det  hedder  sig,  at  Kej- 
seren bestandig  befinder  sig  bedre. 

Med  utaalmodig  Angst  venter  Agrippina  den  gunstige 
Times  Komme.  Endelig  viser  Solviseren  Middagstimens 
Frembrud.  Da  aabne  sig  Paladsets  Døre,  og  den  unge  Nero 
med  Prætorianpræfekten  Burrus   ved   sin  Side  træder  ud  og 

23* 

meddeler  den  vagthavende  Kohorte  i  Forgaarden  Kejser  Clau- 
dius's  dødelige  Afgang  og  fremstiller  sig  selv  som  den  be- 
stemte Tronfølger.  Under  den  forsamlede  Mængdes  Jubel 
føres  han  derpaa  til  Prætorianerlejren.  Her  henvender  han 
en  kort  Tale  —  som  Seneca  havde  skrevet  for  ham  —  til 
Soldaterne  og  lover  dem  det  samme  Donativ,  som  Stiffaderen 
for  14  Åar  siden  havde  skjænket  dem.  Soldaterne  i  Lejren 
udraabe  ham  derpaa  til  Kejser  og  føre  ham  til  det  for- 
samlede Senat,  som  bekræfter  deres  Valg.  Britannicus  var 
forglemt! 

Agrippinas  første  Tanke  efter  Claudius's  Mord  var  Nar- 
cissus. Hans  Bødler  bleve  strax  sendte  afsted  til  Kampanien. 
Den  syge  Minister  modtog  dem  uden  Frygt.  Han  bad  kun 
om  en  kort  Frist  og  erholdt  den.  Som  kejserlig  Kabinets- 
sekretær havde  han  alle  Fyrstens  Breve  og  Papirer  i  For- 
varing. Disse  skæbnesvangre  Dokumenter,  som  kunde  kom- 
promittere mange  og  bringe  dem  under  Bøddeløxen,  opbrændte 
han.  Efter  at  have  vist  sin  afdøde  Herre  denne  sidste  Tje- 
neste lod  han  Bødlerne  gjøre  deres  Værk.  Det  hed  sig,  at 
Nero  havde  modsat  sig  hans  Død.  Saaledes  døde  denne 
mærkelige  Mand,  som  Dio  Cassius  kalder  den  mægtigste  paa 
denne  Tid,  Juvenal  « Verdens  Herskeres  Behersker,  hvem 
Konger  og  Byer  have  skjænket  deres  Hyldest«.  Messalinas 
blodige  Skygge  var  hævnet.  Den  uundgaaelige  Nemesis,  som 
skrider  gjennem  disse  mørke  Tider,  havde  ramt  sit  Offer. 

Men  den  myrdede  Claudius  blev  optaget  mellem  de 
romerske  Guder,  et  Tempel  blev  opført  til  hans  Ære  paa  den 
Coeliske  Høj,  og  Sønner  af  Eoms  ædleste  Slægter  bleve  hans 
Præster.  Hans  Ligfærd  foregik  med  en  Pragt  og  Højtide- 
lighed, som  man  ikke  havde  set  Mage  til  i  Rom  siden  Kejser 
Augustus's  Dage,  og  den  unge  Kejser  holdt  en  glimrende 
Lovtale  over  ham  paa  Forum.  Saaledes  hyklede  man  Sorg 
over  den,  hvem  man  havde  myrdet,  og  hævede  ham  til  Him- 
len, hvem  man  havde  bragt  ned  i  Underverdenen.  Men  i 
fortrolige  Hofkredse  lagde  man  Hykleriet  tilside  og  talte  i  en 

anden  Tone.  Her  hed  det  sig  spottende,  at  Kejser  Claudias 
med  Bøddelhagen  (den  Hage,  hvormed  Bodlen  i  Rom  trak 
de  henrettedes  Lig  ned  i  Gemoniæ),  var  slæbt  til  Himlen,  og 
den  unge  Kejser  Nero  fortalte,  at  Champignoner  vare  en 
Gudespise;  thi  ved  Hjælp  af  en  saadan  var  Claudius  bleven 
til  en  Gud! 

Christian  Stremme. 


Kong  Eichard  IH.*) 


Historien  lærer,  at  store  Dynastier  i  Reglen  ende  med  usle 
Personligheder  og  saaledes  ligesom  gaa  ud  paa  en  naturlig 
Maade;  man  behøver  kun  at  mindes  Merovingerne  og  Karo- 
lingerne,  Bourbonnerne  og  de  spanske  Habsburgere  for  at 
finde  denne  Sætning  bekræftet.  Den  Kjendsgjerning  derimod, 
at  en  i  Daad  og  Udaad  lige  vældig  Mand  slutter  en  lang 
Række  af  berømmelige  Forgængere,  er  i  og  for  sig  en  Und- 
tagelse ;  naar  hertil  imidlertid  kommer,  at  en  tragisk,  skæbne- 
svanger Række  af  Begivenheder  træder  i  en  uadskillelig  For- 
bindelse med  hin  psykologiske  Gaade,  vilde  det  i  Sandhed 
have  været  et  Under,  om  Historiens  smilende  Søster,  Digte- 
kunsten, ikke  havde  tilegnet  sig  et  saadant  Stof.  Det  er, 
som  bekjendt,  ikke  Poesiens  Opgave,  som  det  er  Historiens, 
at  udgrunde  Sandheden   i  alle  Enkeltheder,   at   reproducere 


*)  Efter :  Åufsatze  zur  englischen  Geschichte  von  Beinhold  Pauli.  Lpz. 
1869.  Af  Kilder  har  Forfatteren  benyttet:  Letters  and  Papers  illu- 
strative of  the  Reigns  of  Richard  III  and  Henry  VII,  edited  by 
James  Gairdner.  London.  186i.  Vol.  I,  (Rerum  Britanni- 
carum  medii  ævi  Scriptores).  —  Lappenberg-Pauli:  Geschichte 
von  England,  Band  V.  Gotha  1858.  —  MaxBiidinger:  Konig 
Richard  III  von  England,  ein  Vortrag.  Wien  1858.  —  Wilhelm 
Oechelhauser:  Essay  iiber  William  Shakespeare's  Richard  III 
im  dritten  Bande  des  Jahrbuchs  der  deutschen  Shakespeare-Gesell- 
schaft,  Berlin.  1868.  —  Kuno  Fischer:  Shakespeare's  Charak- 
terentwicklung  Richard's  III.     Heidelberg.     1868. 

selve  Begivenhederne  saa  naje  som  mulig,  men  derimod 
at  gribe  det  almen  gyldige  og  at  låse  de  Knuder,  i  hvilke 
Frihed  og  Nødvendighed  ere  sammenslyngede.  Shaksperes 
Cyklus  af  tragiske  Dramaer  er  almindelig  bekjendt;  hvad 
Heltedigtet  var  for  den  heleniske  Oldtid,  det  er,  og  det  yde  disse 
Dramaer  under  en  anden  Form :  De  udgjere  en  stor  National- 
historie, og  Tusinder  af  Digterens  Landsmænd  hente  den  Dag 
i  Dag  deres  Kjendskab  til  et  Stykke  af  Middelalderens  Hi- 
storie kun  fra  disse  Dramaer,  og  med  fuld  Ret,  for  saa 
vidt  som  de  nemlig  anskueliggjere  Kjærnen  i  den  historiske 
Handling  og  bringe  Motiverne  til  disse  Handlinger,  der  ellers 
unddrage  sig  et  almindeligt  øje,  for  Dagens  Lys,  og  for  saa 
vidt  som  en  uovertræffelig  Digter  i  dem  har  søgt  sig  en 
Eække  af  de  mægtigste  Situationer  for  gjennem  dem  at  lade 
almen  menneskelige  og  derfor  netop  højt  poetiske  Konflikter 
danne  sig  til  mægtige,  typiske  Karakterer.  Det  er  almindelig 
bekjendt,  hvor  høj  en  Plads  Richard  HI  indtager  i  denne 
Række;  hvorledes  dette  Stykke  er  langt  mere  modent  end  de 
tre,  som  ere  opkaldte  efter  Henrik  VI,  men  dog  endnu  røber 
Digterens  skummende  Ungdomskraft,  og  hvorledes  Digteren 
her  har  behandlet  et  Emne,  hvortil  han  senere  endnu  engang, 
og  da  som  fuldendt  Mester,  vender  tilbage  i  Macbeth.  Virk- 
ningen af  dette  Billede  er  saa  mægtig,  at  den  overtræffer 
enhver  Forestilling;  man  ser  strax  den  sidste  kronede  Plan- 
tagenet lyslevende  for  sig,  naar  han  alt  i  den  første  Monolog 
siger  om  sig  selv: 

Men  jeg,  der  ej  er  skabt  til  Leg  og  Tant, 
ej  til  at  gantes  for  et  kjælent  Spejl, 
jeg  Klods,  der  ej  med  stolte  Bejlerlader 
kan  kro  mig  for  en  pæn,  letfodet  Nymfe,  — 
jeg,  som  er  af  Naturen  lumsk  besvegen 
for  skjønne  Lemmers  Pryd  og  fagert  Aasyn, 
en  ufuldbaaren  Krøbling,  sendt  far  Tiden 
til  Lyset  og  til  Luften,  knap  halv  færdig, 
saa  lam  og  saa  uformelig  at  se, 

at  Hunde  gjø,  naar  jeg  forbi  dem  halter,  — 
jeg  har  blandt  denne  Fredstids  kjælne  Fløjter 
ej  anden  Gammen  til  at  korte  Tiden 
end  den  at  se  i  Solskin  paa  min  Skygge 
og  føre  Sladder  om  min  egen  Grimhed. 
Og  derfor,  da  jeg  ikke  kan  som  Bejler 
behage  denne  tungerappe  Tid, 
saa  har  jeg  sat  mig  for  at  spille  Skurk 
og  hade  disses  Dages  usle  Glæder.*) 
Den  ikke  til  Tronen  fødte,  men  højt  begavede  Fyrstesøn 
er  saaledes  alt  i  sin  ydre  Fremtræden  stemplet  som  Misdæder 
og  bliver  nu  med  fast  Forsæt  en  fuldendt  Forbryder,  der  be- 
træder sin  rædselsfulde  Bane  for  at  vinde  Kronen  som  Kamp- 
pris; men  ikke  et  -Øjebliks  rolige  Nydelse  undes  ham;  nej,  i 
stadigt  Angreb  og  stadigt  Forsvar  raser  han  som  Dyret  i  sit 
Skjoldmærke,   Vildsvinet,    der  roder  alt  op  og  ødelægger  alt 
omkring  sig.    Da  han  endelig  som  et  jaget  Vildt  er  drevet  i 
Fælden,    falder   han    forfærdelig,    men  stadig  endnu  paa  en 
storslaaet  Maade.     Han  fremtræder  som   en  Helt  ikke  blot  i 
et  historisk  Drama,  men  som  en  virkelig  tragisk  Helt. 

Men  netop  fordi  dette  forholder  sig  saa,  maa  man  vel 
vogte  sig  for  at  maale  et  saadant  Værk  med  den  historiske 
Virkeligheds  Alen.  Man  har  lidt  efter  lidt  vænnet  sig  til 
ikke  i  Goethes  Egmont  eller  Schillers  Maria  Stuart  at  ville 
gjenfinde  de  virkelige  Ofre  fra  det  sextende  Aarhundredes 
Troskrige,  og  saaledes  vil  der  da  vel  ogsaa  være  en  Mulighed 
for  at  lade  den  virkelige  historiske  Richard  fremtræde  ved 
Siden  af  den  frygtelige  Figur  i  det  shaksperske  Drama. 
Hvem  vil  vel  tage  Digteren  det  fortrydelig  op ,  naar  han 
f.  Ex.  i  Kong  Johan  ikke  har  fundet  nogen  Plads  for  Forfat- 
ningskampene om  Magna  Charta,  naar  han  i  et  andet  Stykke 
fremstiller  Jeanne  d'Arc  som  en  simpel  Hex;   naar  han  med 


•)  Kong    Richard    den    Tredjes    Liv    og    Død,    1ste  Akts    1ste  Scene 
(Edv.  Lembckes  Oversættelse). 

ægte  poetisk  Vilkaarlighed  lader  sin  Richard  III  optræde  som 
handlende  i  Begyndelsen  af  den  hvide  og  røde  Rosekrig,  skjent 
han  dengang  næppe  talte  tre  Aar;  naar  han  paa  en  rædsels- 
vækkende, psykologisk  næsten  umulig  Maade  lader  ham  bejle  til 
Anna  Nevil,  skjant  hun  paa  denne  Tid  faktisk  alt  i  sex  Aar 
havde  været  hans  Viv,  eller  endelig  naar  Margareta  af  Anjou, 
der  i  Stykket  træder  frem  som  en  af  Æschylos's  Erinnyer  og 
næster.  udfylder  Korets  Rolle  i  den  græske  Tragedie,  dengang 
alt  havde  været  forvist  i  tre  Aar,  ja  endog  alt  var  død  et 
Aar  tidligere?  Digteren  driver  ikke  Kildeforskninger ,  han 
skal  og  kan  ikke  skrive  nogen  Forfatnings  Historie.  Af  det 
for  Haanden  værende  Materiale  tager  han,  hvad  han  bruger,  og 
føjer  til,  hvad  hans  Genius  indgiver  ham ;  men  hvad  Shak- 
spere  udvælger,  og  hvad  han  tildigter,  omdannes  til  et  saa 
glimrende,  farveprægtigt  Maleri,  at  en  af  den  nyere  Tids  be- 
tydeligste Historieskrivere  *)  med  Forbavselse  udbryder,  at  det 
er  tegnet  med  en  uforlignelig  historisk  Natursans. 

Det  vil  nu  være  rigtigst  først  at  efterspore  Kilderne  til 
den  Tradition,  hvortil  baade  Historien  og  Digtningen  har 
støttet  sig. 

Et  Skuespil  paa  akademisk  Latin  samt  et  plumpt  Fjellebods- 
stykke  ere  disse  Forarbejder,  som  dog  tilstrækkelig  godtgjøre, 
hvor  populært  Emnet  maatte  være,  allerede  før  Shakspere  i 
Aaret  1597  lod  sit  Drama  se  Dagens  Lys.  Det  var,  som  om 
Nationen  ikke  kunde  blive  træt  af  at  høre  om  den  Retmæs- 
sighed, i  Følge  hvilken  dens  Dynasti  og  da  især  den  store 
Elisabeth  —  Sønnedatteren  af  Sejrherren  ved  Bosworth  — 
sad  paa  Englands  Trone.  Men  endnu  tidligere  havde  Histo- 
rieskrivningen behandlet  dette  fængslende  Stof  og  tydelig  nok 
netop  med  den  samme  bestemte  Tendents.  I  Edvard  Halls 
Historie  om  Rosekrigene  og  i  Holinsheds  Krønike,  en  vidt- 
løftig Samling  over  den  engelske  Historie,  forelaa  der  to 
Værker,  hvoraf  Digteren  kunde  øse.    Navnlig  det  sidste  Værk 


*;  Ranke:  Englische  Geschichte  I,  602. 

havde  Shakspere  stadig  ved  Haanden,  naar  han  for  at  sege 
store  Emner  fordybede  sig  i  Englands  Fortid.  I  denne  Afdeling 
er  Krøniken  nu  fuldkommen  skreven  i  Lancasters  Interesse,  som 
hvis  legitime  Kepræsentant  og  Arving  Tudorkongen,  trods  en- 
kelte Pletter  med  Hensyn  til  sin  Herkomst,  jo  vilde  gaa  og 
gjælde.  Særlig  med  Hensyn  til  Richard  ere  to  Versioner  her 
sammenarbejdede;  den  ene  udtaler  sig  om  ham  med  Agtelse 
og  fortsættes  omtrent  til  Edvard  IV's  Død;  den  anden  ud- 
maler Despoten  med  de  sorteste  Farver,  men  denne  Version 
har  Shakspere,  efter  sit  Dramas  Plan,  imidlertid  i  sin  Hen- 
rik VI  ogsaa  fulgt  for  Richards  yngre  Dage,  et  Bevis  paa,  at 
Richards  Billede  i  den  populære  Bevidsthed  alt  længst  havde 
fæstnet  sig  med  de  sorteste  Farver,  lige  som  omvendt  Henrik  V, 
Frankrigs  ungdomsfriske  Erobrer,  alt  var  bleven  Nationen 
kjær  som  en  glimrende  Helteskikkelse.  Nu  er  det  imidlertid 
ikke  nogen  uvæsentlig  Omstændighed,  at  hin  anden  Version 
viser  sig  at  hidrøre  fra  en  Forfatter,  der  i  det  mindste  indi- 
rekte har  staaet  i  nært  Forhold  til  de  Tildragelser  og  Per- 
sonligheder, som  det  her  kommer  an  paa. 

Den  berømte  Thomas  Morus,  Erasmus  fra  Rotterdams 
aandrige  Ven,  den  vittige,  dybsindige  Forfatter,  Henrik  VIII's 
Kantsier,  skrev  ved  Aaret  1509,  omtrent  24  Aar  efter  Ri- 
chard IH's  Død,  paa  fortæffeligt  Engelsk  en  rigtignok  ufuld- 
endt Bog  over  samme  Konges  tragiske  Historie;  hele  Afsnit 
af  dette  Arbejde  ere  ordret  indflettede  i  Halls,  Holinsheds  og 
andres  Værker.  Man  har  end  videre  en  latinsk  Redaktion, 
mep  rigtignok  saa  ubehjælpsomt  aifattet,  at  dette  Arbejde 
umulig  i  denne  Skikkelse  kan  hidrøre  fra  Morus's  fine,  stili- 
stiske Pen.  Man  har  derfor  alt  tidlig  og  vistnok  ikke  med 
Urette  sluttet,  at  man  her  havde  en  Optegnelse,  eller  maaske 
alt  et  paa  anden  Haand  omarbejdet  Diktat  af  Kardinal  Mor- 
ton, den  samme  Biskop  Morton  af  Ely,  der  optræder  i  Shak- 
speres  Stykke ,  alt  havde  været  i  den  sidste  Lancaster- 
konges  Tjeneste  og  senere  var  den  første  Tudors  afgjorte 
Tilhænger   og    betroede   Statsmand.      Nu    havde    imidlertid 

Thomas  Morus  i  sin  Ungdom  staaet  denne  Mand  meget  nær; 
han  havde  ham  at  takke  for  sin  urokkelige  Tro  paa  Tudo- 
rernes  Fordringer  og  for  sit  Had  til  den  forbryderiske  Usur- 
pator, der  var  bukket  under  for  Tudorerne.  I  disse  to  væ- 
sentlig overensstemmende  Kedaktioner  besidde  vi  saaledes 
Kesten  af  et  Partiskrift,  der  som  saadant  paa  ingen  Maade 
kan  gjælde  for  en  ren  Kilde  og  særlig  ikke  tør  ben3'ttes 
uden  stræng  Kritik.  Det  er  denne  Fortælling,  der  —  saa- 
ledes som  de  senere  Krønikeskrivere  ivrig  efterskrev  —  lod 
Richard  alt  fra  Fødselen  af  fremtræde  som  et  rent  Uhyre, 
med  frastødende  Aasyn  og  en  modbydelig  Pukkel,  fuld  af 
Lumskhed  og  Mordlyst,  der  altid  kom  til  Udbrud  ved  de 
vexlende  Begivenheder  i  den  rædselsfulde  Tid,  kort  sagt  en 
sand  djævelsk  Dæmon ;  en  Notits,  som  rigtignok  hidrører  fra  en 
anden  Kilde,  der  dog  ikke  staar  denne  Kreds  meget  Qern,  vil 
jo  endog  paastaa,  at  han  kom  til  Verden  som  en  rigtig  Skifting 
med  Tænder  i  Munden  og  langt  Haar  lige  ned  til  Skulderen. 
Den  Tendents  at  forvanske  ethvert  ædlere  Træk  og  ved  Op- 
digtelser for  stedse  at  skamskænde  Henrik  Tudors  Forgæn- 
ger ligger  tydelig  nok  for  Haanden.  Vi  have  saaledes  her 
Ophavet  til  den  senere  traditionelle  og  typiske  Opfattelse. 

Have  vi  nu  slet  intet  Korrektiv  mod  denne  Opfattelse? 
Mangle  vi  alle  Optegnelser  fra  det  modsatte  Standpunkt, 
findes  der  slet  ingen  samtidig,  objektivt  holdt  Beretning? 
Dog  ikke  ganske,  men  desto  værre  flyde  disse  Kilder  over- 
ordentlig sparsomt  og  med  lidet  Udbytte.  Heri  vare  nu  vel 
fremfor  alt  selve  Tidsforholdene  Skyld;  thi  under  Kosekrigen, 
Englands  Trediveaarskrig ,  standser,  som  det  forstaar  sig  af 
sig  selv,  denne  nøjagtige  Opbevarelse  i  Archiverne  af  Stats- 
dokumenterne,  der  fra  det  13de  Århundrede  havde  udviklet 
sig  til  en  saadan  Fuldkommenhed  som  vel  næppe  i  noget 
andet  Rige  i  Evropa,  og  ikke  mindre  forfaldt  den  egentlige 
Historieskrivning  under  Partilidenskaberne  og  den  alminde- 
lige Forvildelse.  Dernæst  er  det  end  videre  umiskjendeligt, 
at    man    med   bestemt  Forsæt  har  rommet  op  mellem  Ak- 

terne  fra  Richards  Tid,  som  det  vel  altid  plejer  at  ske,  naar 
det  kommer  an  paa  at  fremstille  en  som  usurpatorisk  domfældt 
Regering,  som  om  den  aldrig  har  existeret.  Alligevel  er  der 
dog  bleven  reddet  enkelte  Stumper  ægte  Materiale  som  kon- 
gelige Befalinger,  Brudstykker  af  Parlamentsforhandlinger, 
Privatbreve,  ja  endog  enkelte  Skildringer,  blandt  hvilke  den 
første  Plads  indtages  af  den  ædrulige,  men  derfor  ogsaa  til- 
forladelige Beretning  af  en  Samtidig,  Fortsætteren  af  Croy- 
lands  Annaler.  Ved  Hjælp  heraf  kan  man  dog  nogenlunde 
kontrollere  det  Billede,  som  ellers  behersker  baade  Folket 
og  Scenen. 

Paa  den  anden  Side  maa  man  imidlertid  vogte  sig  for  at 
tilintetgjøre  den  videnskabelige  Kritik  ved  altfor  vidtgaaende 
Tvivl,  ja»  vel  endog  søge  at  fremstille  Richard  III  som  en 
Dydsengel.  Allerede  for  to  Hundrede  Aar  siden  blev  et  saa- 
dant  Forsøg  gjort;  derpaa  offentliggjorde  den  yngre  Horace 
Walpole  i  Aaret  1767  en  aandrig  Apologi,  fuld  af  historiske 
Betænkeligheder,  imod  hvilke  der  dog  ophobede  sig  fuldt  saa 
mange  Modsigelser,  som  vare  ham  selv  indlysende.  Senere 
have  andre  fulgt  hans  Fodspor,  fremfor  alle  har  nylig  en 
Blaastrømpe*)  i  to  tykke  Bind,  fulde  af  latterlige  Paradoxer, 
anstrængt  sig  for  at  vaske  ogsaa  denne  Neger  hvid,  i  god 
Overensstemmelse  med  den  i  England  saa  stærkt  grasserende 
Heroskultus. 

Dog  vi  have  beskæftiget  os  tilstrækkelig  med  dette  lidet 
interessante  Emne;  men  saa  meget  var  dog  nødvendigt  for 
at  vinde  et  historisk  Standpunkt  for  vor  Fortælling. 


Den  store  Adsplittelse,  der  i  det  femtende  Aarhundrede 
grundig  forstyrrede  Englands  velordnede  Tilstande,  begyndte 
i  Aaret  1399   med   Richard  II's   Afsættelse.     Hans   Fætter, 


*)  Richard    the  Third  as  Duke   of  Glocester  and  king  of  England  by 
Caroline  A.  Halsted,  London  1844.    2  Vols. 

Henry  Bolingbroke,  grundede  som  Henrik  IV  Hoset  Lan- 
caster,  der  segte  at  bede  paa  sin  mangelfalde  Adkomst  ved 
at  gjøre  betydelige  parlamentariske  Indrømmelser  og  ved  en 
neje  Forbindelse  med  Kirkemagten  mod  LoUardernes  kjæt- 
terske  og  demokratiske  Parti.  Paa  hans  Sen  Henrik  Ts 
korte  og  glimrende  Krigsperiode  fulgte  snart  baade  ind-  og 
ndadtil  en  brat  Tilbagegang  under  Sønnen,  den  sjette  Hen- 
rik, der  ingensinde,  efter  at  have  naaet  Myndighedsalderen, 
kom  ud  over  sin  aandelige  Slevhed.  Forvirringen  trængte 
saaledes  ind  paa  alle  Omraader  af  det  offentlige  Liv,  indtil 
atter  en  Fætter  af  Kongen,  men  som  paa  mødrene  Side  stod 
den  fælles  Stamfader  til  flere  Linier  (Edvard  IH)  et  Trin 
nærmere,  gjorde  Fordring  paa  Tronen,  i  det  han  paaberaabte 
sig  den  i  Åaret  1399  krænkede  Successionsret.  Det  var  Ri- 
chard, Hertugen  af  York,  som  nu  under  sit  Skjoldmærke, 
den  hvide  Kose,  samlede  aUe  Oppositionselementer  mod  Lan- 
casternes  rede  Rose  og  tragtede  efter  at  gjenoprette  den  mere 
legitime  Arvefølge.  Han  opkastede  sig  gjentagne  Gange  baade 
i  Statsraadet  og  j)aa  Valpladsen  til  Protektor  for  den  aands- 
svage  Konge,  saa  at  Plantageneternes  Krone  blev  slynget 
frem  og  tilbage  som  en  Fjederbolt  under  Partiernes  og  deres 
Hoveders  egenkjærlige  Færden;  fra  begge  Sider  appellerede 
man  til  Statens  Grundrettigheder  og  segte  under  enhver  fore- 
løbig Besiddelse  af  Magten  at  drage  sig  Landets  Institutioner 
til  Nytte.  Endelig,  da  Hertugen  alt  var  bleven  udraabt  til 
Tronfølger  eller  Prins  af  Wales  i  Stedet  for  Henriks  unge  Søn, 
lykkedes  det  den  mandige  Dronning  Margareta  af  Anjou  at 
besejre  ham  i  aaben  Mark,  hvorpaa  hun  kort  og  godt  lod 
ham  halshugge. 

Men  allerede  nu  voxede  3  Sønner,  Edvard,  Georg  og 
Richard,  op  som  Faderens  Hævnere,  og  faa  Maaneder  vare 
forløbne,  fer  den  ældste  i  Begyndelsen  af  Aaret  1461  med 
Vaabenmagt  afsatte  den  ulykkelige  Konge  og  svang  sig  selv 
op  paa  hans  Plads,  støttet  af  tredje  Stands,  især  Hovedsta- 
dens Sympathier,  idet  den  længtes  efter  rolige,  ordnede  Tilstande. 

Imidlertid  rasede  Tronstridighederne  og  Borgerkrigene  videre, 
og  den  unge  Fyrste,  den  første  Konge  af  Huset  York,  maatte 
opbyde  sin  hele  Daadskraft.  Under  det  grusomme  Slagraab: 
«Dræb  Herrerne,  men  skaan  Folket!«  sprængte  han  frem  i 
Slagets  Tummel  og  opflammede  den  Myrden,  som  stadig 
mere  og  mere  lyste  op  i  den  normanniske  Adels  Rækker. 
Hidtil  havde  dog  ogsaa  enkelte  Dele  af  denne  svoret  til  hans 
Faner,  saaledes  især  det  i  Norden  mægtige  Huss  Nevil;  til 
dette  hørte  nemlig  Brødrenes  Moder,  Hertuginde  Cecilia  og 
bendes  Brodersøn,  Greven  afWarwick,  der  i  hin  Tids  Annaler 
er  saa  fejret  under  Navnet:  Kongemageren.  Da  slyngede  den 
skjønne,  men  nydelsessyge  Edvard  IV's  Sanselighed  Brand- 
faklen ind  i  hans  eget  Parti. 

Skjønt  Kongen  havde  indledet  Underhandlinger  om  Ægte- 
skab snart  med  en,  snart  med  en  anden  Dame,  fæstede  han 
sine  Øjne  paa  den  unge  Enke  efter  en  Ridder  Grey,  der  var 
falden  paa  den  lancasterske  Side.  Efter  at  han  først  havde 
indgaaet  et  hemmeligt  Ægteskab  med  hende,  dristede  han 
sig  til  offentlig  at  erklære  hende  for  sin  Dronning  og  lagde 
sig  derved  ud  med  sin  Trones  kraftigste  Støtter.  Grev  War- 
wick  og  Kongens  egen  Broder,  Hertug  Georg  af  Clarence, 
sluttede  for  deres  Vedkommende  Fred  med  Lancaster  og 
fandt  Understøttelse  hos  Ludvig  XI  af  Frankrig.  Efter  mange 
vexlende  Krigsbegivenheder  lykkedes  det  ogsaa  dette  Forbund 
i  Aaret  1470  endnu  en  Gang  at  forjage  Edvard;  han  søgte 
Tilflugt  hinsides  Havet  hos  Hertug  Karl  den  dristige  afBur- 
gund,  der  var  gift  med  en  Søster  til  de  yorkske  Brødre;  alt 
det  næste  Aar  kunde  han  vende  tilbage  ligeledes  med  Ud- 
landets Hjælp,  særlig  da  fra  den  til  Søs  saa  mægtige  tyske 
Hansa.  Den  heltemodige  Margareta  blev  fuldstændig  slaaet 
ved  Tewksbury,  hendes  Søn,  den  lancasterske  Prins  af  Wales, 
blev  Krigsfange  og  myrdet,  den  aandssvage  Henrik  VI  for- 
svandt i  Tower  i  London.  Trods  al  sin  Egenraadighed  og 
alle  sine  Udsvævelser  vidste  Edvard  fra  nu  af  at  hævde  sig 
paa  Tronen,    i  det  han  med  klog  Beregning  støttede  sig  til 

Landets  mere  demokratiske  Elementer  og  gjorde  Kur  til  Bor- 
gerne og  deres  Hustruer,  medens  han  samtidig  drog  al  mulig 
Fordel  af  disse  sine  Venner.  Det  var  hans  Maal  at  gjøre  Rege- 
ringsmagten saa  vidt  mulig  uafhængig  af  Parlamentets  Penge- 
bevillinger og  gjøre  rigtig  dybe  Greb  i  sine  Undersaatters 
Pengekister  ved  Benevolentser,  saa  kaldte  frivillige  Gaver. 
Skjønt  der  herved  ogsaa  af  og  til  opstod  Uroligheder,  ligesom 
der  stadig  endnu  udvistes  Gjenstridighed  fra  Lancasternes 
Side  og  fra  Levningerne  af  det  gamle  Aristokrati  mod  den 
omkring  Dronning  Elisabeth  opstaaende  nye  Adel,  fortsatte 
Edvard  dog  dette  tvivlsomme  System  til  sin  tidlige  Død,  der 
sandsynligvis  blev  fremkaldt  ved  hans  udsvævende  Levnet; 
halvt  en  Tyran  og  halvt  en  Vellystning  døde  han,  næppe  41 
Aar  gammel,  den  9de  April  1483. 

Hans  Dynasti  var  imidlertid  endnu  ingenlunde  fast  grund- 
lagt. Foruden  flere  Døtre  havde  Edvard  efterladt  sig  to 
Sønner,  af  hvilke  den  ældste,  Edvard  V,  endnu  ikke  var 
tretten  Aar  gammel.  Det  var  nu  et  Spørgsmaal,  om  Natio- 
nen vilde  finde  sig  i,  at  den  for  en  Plebejerinde  gjældende 
Moder  tillige  med  hendes  Slæng  af  Brødre,  Sønner  af  første 
Ægteskab  og  andre  Yndlinge,  der  hurtig  havde  svunget  sig 
i  Vejret,  tilrev  sig  Formynderregeringen,  eller  om  ikke  langt 
snarere  en  Farbroder  burde  overtage  denne  høje  Pligt,  saa- 
ledes  som  det  stadig  havde  været  Skik  og  Brug  i  dette  Rige, 
hvor  man  saa  strængt  og  nøje  søger  at  følge  Præcedents- 
tilfælde.  Nu  var  der  imidlertid  endnu  kun  én  af  de  tre  Brø- 
dre, nemlig  Richard,  tilbage. 

Richard,  den  yngste  Søn  af  den  halshuggede  Hertug  af 
York,  blev  født,  da  de  store  Uroligheder  alt  havde  taget  deres 
Begyndelse,  den  2den  Oktober  1452  i  Fotheringhay,  det 
samme  Slot  i  Northamptonshire,  hvor  Marie  Stuart  135  Aar 
senere  maatte  lægge  sit  Hoved  paa  Blokken.  De  faa  sam- 
tidige Notitser  kjende  ikke  noget  til  hans  hæslige  Misdan- 
nelse, de  fremhæve  derimod  den  Klogskab,  som  bragte  de 
højt  begavede,  men  ærgjerrige  Forældre  til  at  lade  Drengen 

faa  en  omhyggelig  Opdragelse.  Mandens  Undergang  jog  Her- 
tuginden med  hendes  Sønner  til  Udlandet,  hvor  hun  en  Stund 
fandt  et  Tilflugtssted  i  Utrecht,  og  det  er  vel  muligt,  at  Synet 
af  det  storslaaede  burgundiske  Statssamfund  og  den  frem- 
blomstrende borgerlige  Frihed  alt  dengang  gjorde  Indtryk  paa 
Kichard.  Efter  Broderen  Edvards  Tronbestigelse  vendte  imid- 
lertid ogsaa  han  tilbage  og  blev  snart  ophøjet  til  Hertug  af 
Glocester.  Alt  som  han  nu  blev  ældre,  viste  han  sig  mere 
og  mere  som  en  afgjort  Tilhænger  af  sit  Hus,  og  i  Aaret 
1470  kunde  man  betro  ham  den  vigtige  Kommando  ved  den 
skotske  Grænse,  hvor  dengang  de  lancasterske  Sympathier 
mest  gjorde  sig  gjældende.  Da  Kong  Edvard  snart  derpaa 
maatte  flygte,  særlig  paa  Grund  af  sin  egen  Letsindighed, 
flygtede  hans  Broder  ogsaa  for  anden  Gang  til  Holland;  men 
det  varede  dog  kun  nogle  faa  Maaneder,  inden  de  atter 
vendte  sejrrig  tilbage.  Ved  Tewksbury  glimrede  Richard  ved 
sin  Tapperhed,  og  ved  sin  Konges  Side  red  han  ind  i  Lon- 
don. Dagen  derpaa  blev  den  ulyksalige  Henrik  VI  myrdet  i 
Tower.  Det  lader  sig  nu  vel  godtgjøre,  at  Hertugen  af  Glo- 
cester sammen  med  de  øvrige  Sejrherrer  tog  ind  i  den  endnu 
stadig  som  Kongebolig  benyttede  Borg;  men  det  Rygte,  at 
han  har  været  meddelagtig  i  Udaaden,  at  den  attenaarige 
Yngling  vel  endog  selv  skulde  have  udøvet  den  med  egen 
Haand,  er  først  bleven  udspredt  senere,  maaske  endog  først 
efter  hans  eget  Fald,  da  hine  tendentiøse  Beretninger,  hvorom 
ovenfor  er  talt,  toge  deres  Begyndelse. 

I  de  følgende  tolv  Aar  modnedes  Ynglingen  til  Mand, 
og  med  ubrødelig  Troskab  ydede  han  Kongen  i  Raad  som  i 
Daad  de  vigtigste  Tjenester.  Med, sikker  Haand  ledede  han 
Statholderskabet  i  Nordengland,  greb  kraftig  ind  i  den  skot- 
ske Kongefamilies  Stridigheder,  indlemmede  varig  Grænse- 
fæstningen Berwick  i  Riget,  ja  førte  endog  én  Gang  sin  Hær 
lige  til  Edinburghs  Mure.  Da  Englænderne  derpaa  i  Aaret 
1475  endnu  engang  ved  et  Indfald  i  Frankrig  vilde  gjøre 
deres  gamle  Fordringer  gjældende,  men  snart  lode  sig  afspise 

med  en  Pengeerstatning  af  den  listige  Ludvig  XI,  vægrede 
Hertug  Richard,  der  nu  som  altid  rustet  stod  ved  sin  Broders 
Side,  sig  mandig  ved  at  give  det  skammelige  Forlig  i  Pic- 
quigny*)sit  Samtykke,  men  vedblev  alligevel  at  være  en  urok- 
kelig Tilhænger  af  sit  Hus's  Politik.  '  Det  samme  Sindelag 
lagde  han  ogsaa  for  Dagen  ved  en  anden,  særlig  slem  An- 
ledning. 

Vi  sigte  herved  til  den  anden  af  Bradrene  York,  Her- 
tug George  af  Clarence,  hvis  ondskabsfulde  Forbindelse 
med  det  lancasterske  Parti  vi  ovenfor  berorte.  Denne  Prins 
havde  nemlig  den  ældste  af  Warwicks  Detre  til  Hustru  og 
søgte  med  hendes  Haand  ikke  blot  at  tilegne  sig  Nevilernes 
hele  betydelige  Arv,  skjent  Richard,  alle  Rænker**)  til  Trods, 
allerede  1472  havde  ægtet  den  yngre  Søster  Anna,  der  som 
Barn  havde  været  forlovet  med  den  lancasterske  Prins  af 
Wales,  men  Clarence  opspandt  desuden  uafladelig  andre  Ræn- 
ker, ligegyldig  om  det  var  under  den  hvide  eller  den  røde 
Roses  Tegn,   men  øjensynlig    kun   for  ved   næste  Katastrofe 


•)  Ved  Overenskomsten  i  Picqoigny  (hyppig  efter  den  nærliggende 
By  kaldet  Kjøbmandsfreden  i  Amiens)  lovede  Ludvig  XI  inden  14 
Dage  at  betale  Englands  Konge  75,000  Kroner  og  desuden  aarlig, 
saa  længe  han  og  Edvard  levede,  n0,000  Kroner,  ligesom  det  ogsaa 
blev  aftalt,  at  Edvards  ældste  Datter  Elisabeth  —  senere  Henrik  VH's 
Hustru  —  skulde  ægte  Dauphinen.  Ved  denne  Lejlighed  havde 
Ludvig  XI  ladet  sin  Kantsier  forsegle  sex  ubeskrevne  Ark  Perga- 
ment, for  at  de  engelske  Herrer,  hvis  Gunst  han  vilde  vinde,  selv 
kunde  nedskrive,  hvad  der  tilkom  dem  for  deres  Tjenstvillighed. 
Ved  samme  Fred  udbetalte  i  øvrigt  Kong  Ludvig  yderligere  50,000 
Kroner  til  Edvard  IV  som  Løsepenge  for  den  ulykkelige  Marga- 
reta af  Anjou,  Henrik  VPs  Enke,  der  havde  siddet  føngen  i  To- 
wer  siden  1471. 

**)  Clarence  gik  saa  vidt  i  sin  Voldsomhed,  at  han  bortførte  Anna  fra 
hendes  Moder  og  holdt  hende  skjult  som  Kokkepige  i  et  Hus  i 
City;  da  Richard  alligevel  havde  udftmdet  hendes  Skjulested  og 
derpaa  ægtet  hende,  svor  Clarence  højt  og  dyrt,  at  "Broderen  dog 
ikke  skulde  dele  hans  Livs  Underhold  med  ham«,  og  Parlamentet 
maatte  1474  dømme  Brødrene  imellem.  K.  Anm. 

at  bane  sig  selv  Vejen  til  Tronen.  Han  var  en  højst  upaa- 
li delig  Karakter  og  gjengjældte  med  den  skammeligste  Utak- 
nemlighed den  Amnesti,  der  var  bleven  tilstaaet  ham  for 
hans  Deltagelse  i  Edvards  forbigaaende  Forjagelse;  Rygtet 
gik  stadig  om  hans  forræderiske  Planer,  til  Kongen  selv  i 
Aaret  1478  anmodede  Parlamentet  om  en  kriminel  Tiltale 
mod  ham.  Lorderne  dømte  da  den  skyldige  til  Døden,  Un- 
derhuset trængte  paa  Dommens  hurtige  Fuldbyrdelse,  og  kun 
af  Naade  blev  Straffen  i  al  Hemmelighed  exekveret  bag  To- 
wers  mørke  Mure.  Sagnet,  der  er  blevet  forplantet  af  hine 
Eichard  saa  fjendske  Forfattere  og  fulgt  i  Skuespillet,  for- 
tæller, som  bekjendt,  at  Clarence  fik  Tilladelse  til  selv  at 
vælge  sin  Dødsmaade  og  derpaa  druknede  sig  i  et  Fad  Mal- 
vasiervin;  end  videre  at  navnlig  hans  Broder,  Hertugen  af 
Glocester,  havde  bidraget  til  at  styrte  ham.  Authentisk  véd 
man  imidlertid  kun,  at  denne  vel  havde  sit  Sæde  mellem  de 
dømmende  Pairs,  men  den  dømtes  Godser  tilfaldt  ikke  ham, 
men  derimod  Dronningens  imod  Clarence  sammensvorne 
Slægtninge.  Lige  til  Edvard  IV's  Død  melde  de  gode  Kilder 
intet  om  Richards  Havesyge  eller  Herskesyge;  ogsaa  i  sædelig 
Henseende  synes  hans  Opførsel  i  det  hele  at  have  været 
ulastelig. 

Som  alt  fortalt  indtraadte  nu,  den  9de  April  1483,  et 
Vendepunkt  i  hans  Historie.  Et  Ilbud,  ikke  fra  Dronningen, 
men  fra  Hertugen  af  Buckingham,  en  Slægtning  af  det  kon- 
gelige Hus,  bragte  Efterretningen  til  York,  hvor  Glocester 
residerede.  Strax  blev  hans  Hof  og  Ridderskabet  samlet; 
klædte  i  Sort  overværede  alle  Sørgegudstjenesten  i  Domkir- 
ken; alle  maatte  hylde  den  lille  Tronfølger,  og  Richard  und- 
lod ikke  i  sin  Kondolenceskrivelse  at  stille  sin  tapre  Arm  til 
Enkedronningens  Raadighed.  Hans  hele  Adfærd  kunde  saa- 
ledes  ikke  være  mere  loyal.  Der  var  visselig  dengang  næppe 
heller  noget  Menneske,  som  holdt  sig  op  over  hans  magre, 
lidt  forvoxede  Udvortes;  hans  venstre  Skulder  var  hdt  mere 
fremstaaende  end  den  højre;  hans  Ansigt  bar,  som  man  kan 

skjønne  af  de  endnu  bevarede  Portræter  fra  hans  enogtredivte 
Åar,  ikke  Spor  af  Ansigtslighed  med  den  skjanne  Ed- 
vard; men  blegt  og  magert,  som  det  var,  gjorde  det  ham 
ældre,  end  han  virkelig  var;  dybtliggende,  strænge  øjne  rø- 
bede en  tærende  Ild,  en  Lidenskab,  der  næppe  kunde  lægge 
Baand  paa  sig.  Bans  samtidige  saa  imidlertid  i  ham 
ikke  blot  den  provede,  dygtige  Krigsmand;  af  hans  Selv- 
beherskelse, af  hans  Evne  til  at  kunne  tie,  men  at  handle 
fast  og  konsekvent  droge  de  med  rette  Slutninger  om  betyde- 
lige aandelige  Egenskaber.  Skotske  Gesanter  udtalte  engang 
med  Digterens  Ord  deres  Beundring:  »Hvor  mægtig  er  ikke 
den  Sjæl,  som  boer  i  saa  usselt  et  Legeme!«  Alle  havde  en 
Anelse  om,  at  under  de  forviklede  Forhold,  hvori  Riget  nu 
var  kommet,  maatte  det  meste,  ja  alt,  bero  paa  denne  ene 
Mands  Afgørelse,  og  denne  Afgjørelse  lod  ikke  længe  vente 
paa  sig. 

Der  lagde  sig  strax  en  almindelig  Uvilje  for  Dagen  ikke 
blot  i  det  hele  taget  mod  det  fuldkommen  usædvanlige  kvin- 
delige Regimente,  men  netop  særlig  mod  det  Formynderskab, 
som  Dronningen  gjorde  Fordring  paa,  og  som  forud  sikrede 
de  samme  Kredse  Magten,  der  engang  havde  bragt  Forvirring 
ind  i  Yorks  næppe  grundlagte  Dynasti.  Grev  Rivers,  en 
Broder  til  Elisabeth,  og  Lord  Richard  Grey,  en  Søn  af  hendes 
første  Ægteskab,  skulde  med  en  Troppestyrke  fore  den  unge 
Konge,  der  ved  Faderens  Død  opholdt  sig  ved  Wales's  Grænse 
paa  Slottet  Ludlow,  til  Hovedstaden,  for  at  han  her  kunde 
blive  indsat  under  deres  Formynderskab.  En  Gruppe  for- 
nemme Herrer  krydsede  dog  strax  disse  Lykkeridderes  Planer. 
Det  var  navnlig  Lord  Villiam  Hastings,  der  havde  været  en 
særlig  Yndling  af  Edvard  IV  og  Deltager  i  alle  hans  Udsvæ- 
velser, Hertug  Henrik  af  Buckingham  samt  flere  andre,  som 
skjønt  ikke  fuldkommen  endrægtige  indbyrdes,  dog  for  egen 
Sikkerheds  Skyld  eller  af  Ærgjerrighed  handlede  rask,  men 
rigtignok  ogsaa  meget  kortsynet.  Det  var  nemlig  især  deres 
Budskab,    der   hos  Glocester  vakte   den  Tanke  ikke  at  tave 

24* 

noget  øjeblik  med  at  gjøre  sin  Fordring  som  Protektor  for  den 
umyndige  Fyrste  gjældende.  Han  lod  ufortøvet  sadle  op  og 
ilte  med  sit  Mandskab  mod  Syd.  Da  nu  ogsaa  Buckingham 
kom  til  med  væbnet  Magt,  spærrede  de  behændig  Vejen  for 
Kivers  og  hans  Fæller  og  bemægtigede  sig  derpaa  ved  List 
og  dristig  Handling  Kongen  i  Stony  Stratford  ikke  langt  fra 
Northampton.  Den  4de  Maj,  den  samme  Dag,  paa  hvilken 
Kongens  Moder  i  al  Hast  vilde  have  ladet  ham  krone,  red  man 
ind  i  London;  Fyrsten  var  klædt  i  en  blaa  Fløjels  Kaabe, 
medens  hans  Onkel,  der  mørk  og  devot  red  forud,  endnu  var 
i  dyb  Sorg  som  hans  hele  Følge.  Uden  nogen  ond  Bitanke, 
men  efter  gammel  Skik  og  Brug  tog  man  Bolig  i  Tower. 
Medens  Adel,  Ridderskab  og  Borgere  nu  strømmede  sammen 
i  London  til  Kroningen,  klarede  den  forskjellige  Partistilling 
sig  lidt  efter  lidt. 

Fuldkommen  fortrængt  eller  uskadelig  var  for  det  første 
Partiet  Wydeville  og  Grey;  thi  allerede  fra  de  første  Dage 
i  Maaneden  havde  Elisabeth  paa  Efterretningen  om  Richards 
Opbrud  søgt  et  uantasteligt  Asyl  i  Westminsterabbediets  Hel- 
ligdom sammen  med  sine  Døtre,  den  anden  lille  Prins  og 
den  ældste  Søn  af  sit  første  Ægteskab.  Hun  havde  aldeles 
intet  af  Løvindens  Natur,  der  rejser  sig  til  Forsvar  for  sit 
Afkom;  hun  var  Margareta  af  Anjou  fuldkommen  ulig,  og 
ved  sin  raadvilde,  passive  Holdning  fjernede  hun  fuldstændig 
alle  de  Personer  i  By  og  Land,  som  mulig  ellers  vilde  have 
set  hen  til  hende.  Dernæst  var  der  rene  Yorktilhængere,  f.  Ex. 
Lord  Hastings,  som  ingensinde  havde  været  en  Ven  af  Dron- 
ningen; end  videre  Medlemmer  af  den  gamle  høje  Adel, 
der  som.  Buckingham  ingensinde  ganske  havde  unddraget  sig 
al  Berøring  med  de  lancasterske  Elementer.  1  begge  disse 
Retninger  gjaldt  det  nu  at  neddysse  de  Bekymringer,  som 
strax  fra  første  Færd  maatte  gjøre  sig  gjældende  mod  den 
Mand,  hvem  et  Flertal  blandt  Statsraadet  samt  et  mere  folke- 
ligt, parlamentarisk  Udvalg  i  god  Overensstemmelse  med  tid- 
ligere Exempler  havde  udpeget  til  Protektor    «for  Fyrste  og 

Kige  som  en  Broder  og  en  Onkel  til  Konger«,  saaledes  hed- 
der det  i  hans  Titel.  For  en  Stund  maatte  Klogskaben  raade 
Hertugerne  af  Glocester  og  Buckingham  til  at  holde  sammen; 
man  har  fundet  et  mærkeligt  Pergamentblad,  hvorpaa  Edvard  V 
egenhændig  har  malet  sit  Navn  «verst,  derpaa  følger  Richards 
Underskrift  med  Mottoet :  loyaulte  me  lie  (Troskab  binder  mig) 
og  endelig  Buckinghams  med  Devisen:  sovente  me  sovenne 
(mindes  mig  ofte).  For  de  øvrige  Herrer  herskede  der  imidlertid 
kun  et  kort  Vindstille;  et  pludseligt  Statskup  aabenbarede,  at 
den  Vej,  som  Richard  engang  havde  betraadt  med  List  og 
Magt,  nødvendig  maatt«  føre  ham  videre  til  Usurpation.  Saa 
længe  ikke  alle  Modsætninger  vare  ryddede  af  Vejen,  var 
Protektorens  Stilling  stadig  omgiven  af  Farer;  hans  Ærgjer- 
righed,  der  nu  engang  var  sluppen  fri,  sagde  ham,  at  en  hel 
Række  Rivaler  maatte  falde. 

Kroningen,  som  nu  var  fastsat  til  den  22de  Juni,  maatte 
atter  give  en  Anledning.  For  at  træffe  de  endelige  Bestem- 
melser om  Festen  vare  Lorderne  indbudte  til  at  made  i  det 
store  Statsraads  Værelse  i  Tower.  Richard,  som  ganske  nylig 
havde  underholdt  sig  paa  det  venligste  med  enkelte  Herrer, 
traadte  derpaa  efter  Thomas  Morus's  Fortælling  ind  med  forvirrede 
Træk  og  brød  pludselig  i  Forsamlingen  løs  med  voldsomme 
Ord :  Hexen,  hans  Broders  Enke,  havde  sammensvoret  sig  med 
en  af  dennes  Friller  og  med  Lord  Hastings  for  at  ødelægge 
ham ;  han  blottede  sin  forvoxede  *),  udmagrede  Arm  for  saaledes 
at  bevise  deres  Trolddomskunster.  For  at  undertvinge  ethvert 
Forsøg  paa  Retfærdiggjorelse  styrtede  strax,  paa  et  givet 
Tegn  med  Foden,  bevæbnede  Mænd  frem  fra  et  Forhæng  og 
grebe  den  nævnte  Adelsmand  samt  Lord  Stanley  og  Præla- 


*)  En  smak  Londonnerinde,  Jane  Shore,  blev  anklaget  for  at  være 
delagtig  i  disse  Trolddomskunster  eller  dog  Deltager  i  en  Sammen- 
sværgelse og  maatte  den  næste  Dag  staa  ved  Kirkedøren  i  Bods- 
skjorte  og  med  en  brændende  Kjæite;  hnn  havde  forst  været  Ed- 
vards, senere  Lord  Hastings's  Frille,  og  ved  denne  haarde  Behand- 
ling skulde  begge  de  Afdødes  Minde  haanes.  R.  Anm. 

terne  af  York  og  Ely.  Hastings  fik  kun  en  kort  Stund  til  at 
skrifte  i,  derpaa  blev  han  strax  halshugget  i  Slotsgaarden. 
Klædte  i  gamle,  rustne  Harnisker  anmodede  derpaa  Richard 
og  Buckingham  om  Eftermiddagen  Londons  Borgere  om  Hjælp, 
ret  som  om  de  selv  havde  været  Gjenstand  for  Overfald. 
Saaledes  lyder  Efterretningen,  rigtignok  fra  fjendtlig  Side, 
men  den  kan  dog  ikke  overses,  da  Morton  af  Ely  selv  var 
tilstede  og  blev  arresteret  med  de  jøvrige.  De  virkelige  Traade 
i  Intriguen  ere  imidlertid  fuldstændig  sønderrevne  for  os, 
ligesom  det  ogsaa  mangler  paa  enhver  Antydning  af,  at  der 
mulig  kunde  være  smeddet  et  Komplot  mod  Regenten  af  Ha- 
stings og  Dronningen.  Derimod  er  det  en  Kjendsgjerning, 
at  Richard  havde  truffet  alle  Anstalter  til  at  møde  en  saadan 
mulig  Sammensværgelse  og  allerede  fire  Dage  tidligere,  den 
10de  Juni,  havde  ladet  sine  tro  Mænd  i  Nordengland  opbyde 
for  at  ile  ham  til  Hjælp.  Et  og  samme  Bud  medbragte  til- 
lige til  York  Befalingen  om  ufortovet  at  gjere  Fangerne  fra 
Stony  Stratford,  Lord  Rivers  og  hans  Fæller,  der  sade  fængs- 
lede i  Pontefract,  et  Hoved  kortere.  Den  16de  Juni  vovede 
Protektoren  selv  i  egen  Person  at  forbryde  sig  mod  West- 
minsters  Asylret.  Den  hoje  Klerus  lagde  sig  kun  for  saa  vidt 
herimellem,  som  den  vel  beskærmede  Dronningen,  men  ikke 
hævede  nogen  Modsigelse  mod  Diktatorens  Fordring  at  faa 
den  lille  Prins  Richard  udleveret,  for  at  han  kunde  holde 
sin  Broder  Kongen  med  Selskab.  Disse  Begivenheder,  som 
fulgte  Slag  paa  Slag,  fremkaldte  uhyre  Skræk  blandt  Befolk- 
ningen; alles  Opmærksomhed  var  henvendt  paa  Edvard  IV's 
Afkom,  som  ganske  vist  endnu  boede  med  al  Værdighed  i 
den  gamle  Kongefæstning,  men  dog  i  altfor  høj  Grad  kun 
lignede  Fanger. 

Folket  maatte  endnu  ikke  komme  til  Ro;  det  gjaldt 
om  at  bearbejde  Masserne  paa  enhver  Maade,  indtil  der  fra 
Nord  og  Vest  var  samlet  tilstrækkelig  paalidelige  Tropper, 
der  kunde  tjene  som  Støtte  ved  det  endelige  Statskup.  Det 
var   derfor  af  ingen  ringe  Betydning,    at  Byens  Styrelse  og 

Gejstligheden  sluttede  sig  til  Agitationen;  en  Dr.  Schaw,  en 
Broder  til  Lord  Mayoren,  prædikede  Søndagen  den  22de  Juni  i 
Kirken  ved  St.  Pauls  Kors  for  den  tæt  sammenstimlede  Pøbel  om 
Richards  gode,  ja  eneste  retmæssige  Adgang  til  Tronen,  hvad 
Præsten  søgte  at  begrunde  ikke  blot  ved  den  afdøde  Konges 
forskjellige  tidligere  Forlovelser,  ved  hans  Udsvævelser  og 
hans  med  et  Ægteskabsbrud  analoge  Forbindelse  med  Elisa- 
beth Grey ,  men  endog  med  den  frække  Paastand ,  at- 
Edvard  IV  selv  havde  været  et  illegitimt  Barn  og  hans 
Børn  følgelig  Bastarder*).  Hvilket  Lys  falder  der  ikke 
ved  disse  Løgne,  som  værdig  kunne  sættes  ved  Siden  af  vor 
Dagspresses  allerværste  Udskejelser,  paa  den  gamle,  stolte 
Hertuginde,  hvis  Yndling  Glocester  altid  havde  været,  og  som 
overlevede  ham  fulde  ti  Aar.  Men  endnu  værre  er  det,  at 
disse  og  lignende  Detailler  foreligge  i  en  gammel,  legal  Form, 
nemlig  i  Skikkelse  af  en  Parlamentsakt,  saa  at  Stænderne 
enten  selv  maa  have  valgt  denne  ejendommelige  Motivering 
som  Støtte  for  Omvæltningen,  eller  ogsaa  har  man  simpelthen 
dikteret  dem  denne  Begrundelse,  for  saa  vidt  man  overhovedet 
adspurgte  dem.  Kort  sagt,  alle  de  Fordringer  som  hans  æl- 
dre Broders  Afkom  maatte  besidde  paa  Tronen,  skulde  op- 
hæves ved  en  Parlamentsakt  lig  den,  der  engang  ved  Ki- 
chard  H's  Afsættelse  var  kommen  den  første  Lancaster  til 
gode.  Der  er  intet  Sporgsmaal  om,  at  ingen  Mand  kunde 
være  Prætendenten  en  mere  velkommen  Støtte  til  at  vinde 
Lordernes  Stemme  og  bearbejde  Borgerne  end  Rigets  første 
Stormand,  Hertugen  af  Buckingham,  med  hvem  han  syntes 
at  have  indgaaet  en  næsten  ubegribelig  Pagt. 


*)  Shaw  sluttede  sin  Prædiken  med  de  Ord:  »Men  her,  i  Hertugen 
af  Glocester ,  have  vi  Helten  Richard  af  Yorks'  sande  Billed ;  et- 
hvert af  hans  Træk  minder  om  Faderen* ;  i  det  Præsten  udtalte 
disse  Ord,  viste  Richard  sig  pludselig  paa  en  Balkon  tæt  ved 
Prædikestolen;  man  synes  saaledes  at  have  lagt  an  paa  at  frem- 
kalde en  folkelig  Demonstration  for  Glocester,  men  denne  udeblev 
aldeles. 

Saaledes  gik  det  da  til,  at  Richard  III  den  26de  Juni 
tillagde  sig  Kongetitlen,  efter  at  han  havde  regeret  eller 
rettere  konspireret  2  Maaneder  og  27  Dage  i  sin  raindre- 
aarige  og  ukronede  Brodersøns  Navn.  Den  6te  Juli  blev 
derpaa  Hovedstaden  blændet  ved  den  Pomp,  som  den  nye 
Konge  paa  en  ægte  Usurpators  Vis  udfoldede  ved  sin  Kro- 
ning. Buckingham  maatte  bære  Slæbet  for  ham,  og  Grev- 
inden af  Richmond,  en  lancastersk  Prinsesse,  for  Dronning 
Anna;  som  man  kan  se  af  den  endnu  bevarede  Inventarieliste, 
vare  Kaaberne  og  Vaabenkjolerne  overlæssede  med  sølvbroderede 
Vildsvin.  Der  var  hverken  Mangel  paa  kirkelige  Velsignelser 
eller  en  hojhjertet  Tilgivelse  fra  Herskerens  Side;  med  en  til 
Forvovenhed  grænsende  Tillid  indsatte  han  Stanley,  Lord  Ha- 
stings's  Fælle,  der  ved  sit  Ægteskab  med  Grevinden  af  Rich- 
mond endog  var  Tudors  Stiffader,  til  sin  Overhofmester. 

Denne  Dristighed  var  dog  paa  mange  Punkter  parret 
med  en  overlegen  Klogskab;  Richard  indsaa,  at  det  i  en  hel 
Menneskealder  forstyrrede  Rige  fremfor  alt  længtes  efter  at 
se  Sværdet  og  Sceptret  i  en  kraftig  Haand,  uanset  de  dybe 
Brud  i  Dynastiet  og  den  herskende  Klasse.  Saaledes  drog 
han  personlig  Omsorg  for  at  hæve  den  fuldkommen  forvirrede 
Retspleje,  hvad  der  ikke  havde  fundet  Sted  siden  Henrik  V's 
Dage.  Da  han  paa  Grund  af  de  stigende  Udgifter  ikke  kunde 
hjælpe  sig  paa  sin  Broders  Vis  med  Benevolentser,  der  i  Lan- 
det almindelig  kaldtes  Malevolentser,  besluttede  han  efter 
nogen  Tids  Forløb  at  sammenkalde  Parlamentet  og  at  raad- 
føre  sig  med  det  i  de  lovlige  Former,  som  det  tidligere 
var  Skik  og  Brug,  angaaende  Landets  Indtægter.  Han  ud- 
viste en  stor  politisk  Takt,  i  det  han  søgte  at  beskytte  og 
hævde  den  huslige  Tugt  og  borgerlige  Orden.  Flere  Angi- 
velser bekræfte  da  ogsaa,  at  hans  Regimente  begyndte  at 
blive  populært  især  i  den  nordlige  Del  af  Landet.  Gejstlig- 
heden, som  rigtignok  i  hin  Tid  var  nedsunken  i  dyb  moralsk 
Fordærvelse,  gjengjældte  hans  rige  Gaver  med  Erkjendtlighed 
og  krybende  Underdanighed,    saa  at  han  efter  gammel  Skik 


Kong  Richard  HT.  377 

Og  Brug  fik  Titlen  »den  allertroeste  Hersker  af  Guds  Naade«. 
Ogsaa  Udlandet  viste  sig  med  en  paafaldende  Beredvillighed 
imødekommende  mod  Usurpatoren.  Isabella  den  Katholske, 
hvis  Haand  Edvard  IV  engang  havde  forsmaaet,  tovede  ikke 
med  at  anerkjende  Eichard;  der  var  alt  Tale  om  en  Ægte- 
skabsforbindelse  mellem  hans  Sen  og  en  af  hendes  Døtre: 
Erkehertug  Maximilian,  som  førte  Regeringen  i  Nederlandene 
for  sin  unge  Son  Filip,  vedligeholdt  det  burgundiske  Huses 
gamle  Forbindelser  med  York;  selv  den  gamle  Eæv,  Lud- 
vig XI,  hvem  det  var  saa  magtpaaliggende  at  Qerne  Burgund 
fra  England  og  Habsburg  fra  Kastilien,  nedlod  sig,  næsten 
paa  sit  Dødsleje,  i  det  mindste  til  Høfligheder.  Over  for 
sine  Fortrolige  som  Comines  erklærede  han  rigtignok  Kong 
Richard  for  et  ondt  og  grusomt  Menneske,  lige  som  han 
heller  ikke  vilde  være  ham  behjælpelig  med  at  opsnappe  en 
farlig  Flygtning,  men  i  sine  Skrivelser  kaldte  han  ham  dog 
•  mon  cousin«,  og  paa  Richards  ærbødige  Anmodning  tillod 
han  Udførsel  af  den  i  England  saa  stserkt  efterspurgte  Bur- 
gundervin.  De  Paver,  der  levede  samtidig  med  Richard, 
nemlig  Sixtus  IV  og  Innocens  VIII,  og  under  hvem  det  værste 
Yndlingsregimente  og  den  mest  uhørte  Åager  gjorde  sig  gjæl- 
dende,  lagde  ham  heller  ikke  de  ringeste  Vanskeligheder  i 
Vejen. 

Det  vilde  nu  vel  være  muligt  at  udarbejde  en  sammenhæn- 
gende Fremstilling  af  Richards  korte  Regering,  men  navnlig  ere 
dog  to  Momenter  af  en  overvejende  Interesse;  det  første  er 
Prinsemordet,  som  især  gjennem  Shaksperes  uovertræffelige 
Behandling  er  blevet  saa  berømt  og  paa  en  Maade  indvier 
hans  Rædselsregering;  det  andet  Moment  er  selve  Afslutnin- 
gen paa  dette  Rædselsregimente.  Endnu  i  Løbet  af  Sommeren 
1483  foretog  Kongen  en  Rejse  gjennem  hele  Riget  og  sluttede 
samme  med  en  ganske  usædvanlig  Akt,  nemlig  en  ny  Kro- 
ning i  den  ham  særdeles  hengivne  Stad  York,  ved  hvilken 
Lejlighed  hans  tiaarige  Søn  Edvard  blev  ophøjet  til  Prins 
af  Wales.   Mod  Slutningen  af  September  havde  Hoffet  allerede 


378  Kong  Richard  III. 

begyndt  Tilbagerejsen,  da  den  i  Syden  opstaaede  Misstemning 
kom  til  Udbrud.  Det  kan  være  tvivlsomt,  om  Aarsagen  til 
denne  Misstemning  maa  søges  i  den  pragtelskende  Monarks 
trykkende  Finantsforetagender  eller  i  manges  Bekymring  for 
den  Skæbne,  som  truede  den  engang  saa  afholdte  Edvard  IV's 
Afkom,  eller  i  Kænker,  der  bleve  opspundne  af  nogle  aristo- 
kratiske og  gejstlige  Stormænd  af  begge  de  styrtede  lanca- 
sterske  og  yorkske  Partier;  —  snarest  var  det  vel  alle  disse 
Aarsager  tilsammen,  der  fremkaldte  en  Gjæring  over  hele 
-Øen  fra  Essex  til  Sommerset ;  det  Oprør,  der  saaledes  truede 
med  at  bryde  løs  fra  den  tredje  Stand,  fremkaldte  den  afgjø- 
rende  Vending  i  Richards  Liv.  Da  han  med  rette  troede  at 
spore  en  folkelig  Stemning  for  at  befri  den  voldelig  afsatte 
Fyrste,  og  da  han  altid  var  vant  til  at  gribe  energiske  For- 
holdsregler, tøvede  han  intet  -Øjeblik  med  selv  at  forkynde, 
at  Richards  Sønner  vare  døde  i  Tower. 

Hvorledes  forholder  det  sig  nu  paa  dette  Punkt  med 
hans  egen  Brøde  og  med  Enkelthederne  i  denne  græsselige 
Udaad?  Man  kan  ikke  tvivle  paa,  at  den  var  Richards  eget 
Værk;  den  nøje  Beretning  om  selve  Mordets  Udøvelse,  der 
fra  Thomas  Morus  er  gaaet  over  i  alle  senere  Fremstil- 
linger, kan  heller  ikke  være  opdigtet.  Saa  vidt  man  kan 
gjennemskue  et  saa  tæt  Mørke ,  bleve  Edvards  Sønner, 
saaledes  som  Lokalsagnet  beretter,  kvalte  i  Bloody  Tower 
midt  under  deres  søde  Slummer,  hvorpaa  deres  Lig  bleve 
begravede  ved  Foden  af  den  gamle  Stentrappe,  der  fører  op 
i  Hovedbygningen  det  hvide  Taarn.  Her  fandt  man  i  det 
mindste  mange  Aar  senere,  først  under  Karl  H  i  1674,  nogle 
tilsvarende  Skeletter,  som  derpaa  bleve  bisatte  i  et  af  Side- 
kapellerne i  Westminster.  For  øvrigt  er  der  ingen  Mangel 
paa  andre  positive  Beviser  for  Rigtigheden  af  Morus's  For- 
tælling. Netop  samtidig  med  Richards  Afrejse  i  de  første 
Dage  af  Avgust,  i  hvilken  Maaned  altsaa  Mordet  maa  falde, 
modtager  Brackenbury,  Kommandanten  i  Tower,  en  paafaldende 
Gratifikation ,    og   det   samme  er  ikke  mindre  Tilfældet  med 

Overstaldmesteren,  Sir  James  Tyrrell,  over  paa  hvem  den 
ferstnævnte  skal  have  væltet  selve  Ddevelsen  af  Forbrydelsen. 
Man  har  dernæst  ogsaa  de  Skrivelser  tilbage,  hvori  der  blev 
udsat  Belønninger  for  de  to  Banditer,  Forest  og  Dighton, 
utvivlsomt  for  selve  Boddelgjerningen;  under  Henrik  VII,  da 
det  kom  an  paa  at  demaskere  en  falsk  Prætendent,  afgav 
den  sidstnævnte  Person  en  omfattende  Tilstaaelse,  der  derpaa 
blev  optaget  som  en  Kjendsgjerning  af  alle  Tudorhistorikerne, 
lige  fra  Morus  til  Lord  Bacon,  og  vel  vanskelig  kan  være 
opdigtet  i  den  foreliggende  Form.  Udlandet  troede  da  ogsaa 
strax  kun  paa  Mord.  Da  de  franske  Generalstater  bleve 
aabnede  i  Januar  1484  i  Tours,  henviste  Kantsleren,  Guil- 
laume  de  Rochefort,  til  den  Udaad,  hvorved  de  kongelige 
Børn  ustraffet  vare  blevne  myrdede  og  Kronen  af  Folket 
overdraget  Morderen.  Endelig  taler  Eichards  egen  Adfærd 
indirekte  mod  ham  selv.  Han  har  saaledes  slet  ikke  benægtet 
Handlingen,  men  har  tværtimod  i  Oktober  selv  udbredt  Efter- 
retningen om  Prinsernes  Død  i  Forventning  om  herved  at 
kunne  dæmpe  hin  Opstand.  Næsten  latterlig  lyder  derfor 
den  Hypothese,  som  er  fremsat  af  en  af  Eichards  Beun- 
drere, Horace  Walpole,  at  i  det  mindste  en  af  de  Præten- 
denter, som  under  Henrik  VII  udgav  sig  for  den  undkomne 
Prins  Kichard,  nemlig  Perkin  Warbeck,  var  den  ægte  Richard 
af  York,  som  hvilken  han  jo  ogsaa  blev  anerkjendt  af  Ja- 
kob IV  i  Skotland.  Hvorledes  kunde  da  hans  egen  Søster, 
Henrik  VIPs  Dronning,  nogensinde  saa  fuldkommen  fornægte 
ham?  Hvad  var  der  da  blevet  af  den  ældre  Broder,  Edvard  V? 
Nej,  Tyrannen  ramte  begge  sine  Ofre  uden  at  fejle,  og  han 
tog  da  heller  ikke  fejl  i  sine  Beregninger  om  den  Rædsel, 
der  vilde  følge  af  Brødrenes  Undergang.  Den  rundt  omkring 
opblussende  Fare  blev  ved  den  hurtige,  hensynsløse  Adfærd 
sammentrængt  paa  et  enkelt  Punkt,  og  en  af  Hovedophavs- 
mændene til  samme  blev  næsten  lige  paa  Stedet  ryddet 
af  Vejen. 

Denne  Mand  var  ingen  ringere  end  selve  Hertugen  af 
Buckingham,  der  hidtil  havde  været  Usurpatorens  villigste 
Redskab  og  da  ogsaa  for  sine  Tjenester  var  bleven  belønnet 
med  en  i  Sandhed  fyrstelig  Magt;  skjønt  Hertugen  vel  var 
en  forfængelig  Mand,  blev  han  dog  ikke  saa  meget  forlokket 
af  sin  egen  Ærgjerrighed,  som  han  snarere  lod  sig  lede  i 
Fælden  af  andre,  klogere  Hoveder.  Samtidig  med  hin  Kro- 
ningsrejse  blev  der  i  Brecon,  en  af  Hertugens  Borge  i  Wa- 
les, udkastet  den  Plan,  som  vel  rigtignok  første  Gang  stran- 
dede, men  dog  sluttelig  skulde  fælde  Kong  Richard.  Bi- 
skop Morton  af  Ely,  der  sad  fangen  paa  hin  Borg  hos  Her- 
tugen, var,  saa  vidt  vi  vide,  den  første,  som  fik  den  afgjø- 
rende  Tanke  at  tilvejebringe  en  Udsoning  mellem  Levningerne 
af  Lancaster  og  York;  han  erhvervede  sig  let  Buckinghams 
Bistand  og  paatog  sig  selv  at  sætte  Planen  i  Værk.  Henrik 
Tudor,  der  gjennem  sin  Moder,  Grevinde  Margareta  af  Rich- 
mond,  var  den  eneste,  men  rigtignok  ikke  ganske  jævnbyrdige 
Repræsentant  for  Huset  Lancaster  og  allerede  længe  havde 
opholdt  sig  ved  Hertugen  af  Bretagnes  Hof,  flygtende  for 
Richards  Snigmordsforsøg,  skulde  ægte  Elisabeth,  Edvard  IV's 
ældste  Datter,  og  saaledes  forene  den  røde  og  hvide  Rose. 
Alle  Traadene  til  Planen  vare  allerede  knyttede  baade  i  Ud- 
landet og  i  Westminster;  Folkebevægelsen,  der  fremkaldtes 
ved  de  to  Prinsers  Forsvinden,  afgav  et  godt  Skjul  for  disse 
Rænker,  og  Tudorprinsen  laa  alt  paa  Lur  langs  Hjemmets 
Kyster  med  fremmede  Skibe,  da  Kongen  gjennem  sine  Spio- 
ner fik  Nys  om  hele  Planen.  Af  et  originalt  Dokument  paa 
Pergament,  der  vistnok  er  et  af  de  mærkeligste  Relikvier  fra 
den  tredje  Richards  Haand,  kan  man  faa  et  levende  Billede 
af  Manden,  som  han  staar  og  gaar.  Fra  Lincoln  sender  han 
den  12te  Oktober  en  Skrivelse  til  sin  Kantsier;  forst  dikterer 
han  sin  Skriver,  han  beklager,  at  Sygdom  hindrer  Kantsleren 
i  selv  at  komme,  dog  skal  han  ufortovet  oversende  det  store 
Statssegl,  som  udfordres  til  Processen  mod  den  store  Forræder 
Buckingham.   Derpaa  griber  han  selv  Pennen  og  med  kraftige. 

tommelange  Bogstaver  og  paa  et  Engelsk,  som  ikke  engang 
Shakspere  selv  vilde  behave  at  skamme  sig  over,  fortsætter 
han:  «Her  staar  alt,  Gud  ske  Tak,  godt  og  fast  til  at  møde 
den  paa  Jorden  mest  troløse  Skabnings  Ondskab.  Vi  forsikre 
Eder,  at  der  aldrig  er  blevet  truffet  saa  gode  Anstalter  mod 
en  falsk  Forræder«.  Og  dette  slog  da  ogsaa  til.  Faa  Dage 
efter  var  Buckingham  fængslet  og  henrettet  paa  Torvet  i 
Salisbury.  Det  lykkedes  rigtignok  Biskop  Morton  og  hans 
Medsammensvorne  at  undkomme,  men  ved  dette  ene  Slag 
kunde  Despoten  dog  endnu  over  halvandet  Aar  fortsætte  sit 
Rædselsregimente. 

Det  andet  interessante  Moment  i  Eichards  Historie  er 
selve  Afslutningen  paa  dette  Rædselsregimente,  som  han  stadig 
af  Princip  søgte  at  tilsLøre  bag  strengt  lovlige  Former,  der 
dog  rigtignok  hyppig  udartede  til  Karrikatur.  Parlaments- 
beslutninger maatte  paa  ny  bekræfte  Magthaverens  Lovmæs- 
sighed og  fuldbyrde  talløse  Bloddomme  mod  hans  Modstan- 
dere. Dog  kunde  han,  som  saa  mangen  anden  Despot  i 
ældre  og  yngre  Tider,  alt  nu  af  tvende  Omstændigheder 
slutte,  at  et  Omslag  i  Lykken  nærmede  sig.  For  det  første 
vilde  det  ikke,  trods  alle  Rænker,  lykkes  ham  at  bryde  Asyl- 
retten hverken  paa  hin  eller  denne  Side  Kanalen.  Han  kunde 
hverken  formaa  Frankrig  til  at  udlevere  Tudorfyrsten ,  ikke 
heller  komme  Damerne  York  til  Livs  bag  Westminsters  hellige 
Mure.  De  haardeste  Skæbnens  Slag  ramte  Richard,  da  først 
Prinsen  af  Wales  døde  og  derpaa  ogsaa  Dronning  Anna,  som 
man  har  paastaaet,  blev  ryddet  af  Vejen  ved  hans  egen  Haand. 
Lige  uudtømmelig  paa  Udveje  kom  han  nu  ind  paa  den  mest 
eventyrlige:  han  vilde  ^øre  selve  Tudors  Brud  til  sin  egen 
Gemalinde,  men  hans  sidste  Tilhængere,  Lord-Mayoren  og 
Raadet,  besvore  ham  at  afstaa  fra  denne  Plan;  beskyttede  af 
Folkets  Sympathi  vovede  de  yorkske  Damer  endog  at  forlade 
deres  Asyl,  eg  dog  trængte  Kongen  netop  til  et  saadant 
moralsk  Effektmiddel  for  at  kunne  møde  en  anden  Fare;  det 
var  nemlig  paa  Heldingen  med  hans  Pengemidler,  den  sidste 

Anstødssten,  hvorpaa  en  Usurpation  altid  strander;  ingen 
Malevolentser ,  ingen  forfatningsmæssig  Skat  formaaede  at 
raade  Bod  paa  denne  Finantsnød,  der  havde  sit  Udspring  i 
den  endeløse  Borgerkrig. 

Rastløs  og  opfindsom  værgede  Richard  sig  som  et  væl- 
digt Udyr  lige  til  sit  sidste  Øjeblik.  Hans  Foranstaltninger 
til  Forsvar  vare  mønsterværdige;  paa  hvert  et  Punkt,  hvorfra 
et  Angreb  kunde  true,  baade  ved  Skotlands  Grænser  og  ved 
Kysten  mod  Frankrig,  var  der  Tropper  i  Beredskab,  ligesom 
Befæstningerne  vare  vel  forsynede  med  Skyts.  I  rasende  Pro- 
klamationer overvældede  han  Tudorfyrsten  og  dennes  voxende 
Parti  med  Navne,  som  ikke  kunne  gjengives  her;  men  hans  Ord 
vare  som  talte  ud  i  Luften.  Prinsernes  Mord,  Buckinghams 
Skæbne,  Skattetrykket,  de  uhyggelige  Planer  om  Ægteskab 
med  den  Niece,  hvis  Brødre  han  havde  myrdet,  alt  dette 
virkede  sammen  til  at  dæmpe  Frygten  hos  hans  underkuede 
Undersaatter  og  vække  Haabet  om  en  snarlig  Befrielse. 

Den  1ste  Avgust  1485  lykkedes  det  endelig  Henrik  Tudor, 
Greve  af  Richmond,  ledet  af  dygtige  Raadgivere  og  under- 
støttet af  Kong  Karl  VIII  i  Frankrig,  at  lande  med  sine 
flygtende  Tilhængere  og  fremmede  Lejesvende  i  en  ubevogtet 
Klippebugt  i  Wales.  Hans  walisiske  Fødsel  og  hele  Optræden 
fremkaldte  en  national  Begejstring  i  Fyrstendømmet,  og  hans 
Rækker  forøgedes,  jo  længere  han  fortsatte  Marschen  mod 
-Øst;  endelig  kom  det  til  den  afgjørende  Kamp  den  22de 
Avgust,  paa  Bosworthfield,  lidt  Vest  for  Leicester.  Richard 
var  ikke  mere  i  Stand  til  at  dæmpe  sin  dybe  Mistillid,  sine 
værste  Anelser;  onde  Drømme  havde  røvet  hans  sidste  Natte- 
hvile.  Dødbleg  og  med  forstyrrede.  Ansigtstræk  steg  han  til 
Hest,  men  hans  Mod  og  Aandsnærværelse  havde  ikke  forladt 
ham;  han  satte  sin  sidste  Lid  til  sin  Krigsduelighed  og  sin 
Vasalhærs  uhyre  Overlegenhed;  ved  dennes  Hjælp  havde  jo 
hans  Forfædre  saa  ofte  tilkæmpet  sig  Sejr  og  Hæder  baade 
inden-  og  udenlands.  I  dette  Øjeblik,  da  alt  stod  paa  Spil, 
gik  Lord  Stanley  i  Spidsen  for  sit  Mandskab  over  til  Fjen- 


Kong  Richard  IH.  383 

den.  Da  dernæst  ogsaa  Hertugen  af  Northumberland  og  hans 
Folk  stak  deres  Sværd  i  Skederne,  trykkede  Kongen  den  funk- 
lende Krone  fast  om  Hjelmen  og  sprængte  derpaa  midt  gjen- 
nem  den  tætteste  Kamptummel  og  under  Kaabet:  Forræderi, 
Forræderi!  rasende  les  paa  Richmond;  med  et  knusende  Hug 
fældede  han  Henriks  Bannerbærer,  men  faa  Øjeblikke  efter 
faldt  han  selv  for  en  Stanleys  Sværd. 

Utæmmet  og  heltemodig  bukkede  saaledes  dette  frygtelige 
Menneske  under  i  en  Alder  af  endnu  ikke  tre  og  tredive  Aar; 
han  var  den  sidste  York  og  den  sidste  Plantagenet,  som 
svang  sig  op  paa  Tronen.  Der  findes  dog  ogsaa  Beretninger 
om  rørende  og  loyale  Opofrelser  selv  for  denne  Mand.  Da 
Blåne  Sanglier,  Herolden  af  det  »hvide  Vildsvin«,  Aftenen 
efter  Slaget  red  ind  gjennem  Leicesters  Port  med  sin  Herres 
lemlæstede  Lig,  samlede  Folket  sig  skarevis  om  ham,  h\is 
kraftige  Regering  længe  blev  uforglemmelig,  særlig  i  Norden; 
Liget  blev  bisat  i  en  Alabasters  Sarkofag  hos  de  af  Vemod 
opfyldte  Graabredremunke. 

Vi  skulle  endnu  kun  tilføje  nogle  faa  Træk  for  at  fuld- 
stændiggjøre  denne  korte  Skitse.  Richard  maa  opfattes  som 
en  ægte  Typus  for  en  Voldshersker,  der  var  besjælet  af  sin 
Slægts  vedvarende  Herskesyge  og  som  saa  mange  andre  af 
sine  Paarørende  lod  sig  blænde  af  Magtens  straalende  Sym- 
bol ;  af  Kjærlighed  til  Kronen  forbrød  han  sig  mod  alle  gud- 
dommelige og  menneskelige  Love,  indtil  endelig  de  Bælger, 
han  en  Tid  mente  at  have  dæmpet,  atter  rejste  sig  og  voxede 
ham  over  Hovedet;  vi  sigte  til  Forbundet  mellem  Levningerne 
af  de  to  stridende  Partier,  Lancaster  og  York.  Der  findes 
dog  ogsaa  Spor  af  ædlere  Træk  hos  ham;  han  viste  ømhed 
mod  en  Moder,  hvem  han  dog  engang  vovede  saa  haardt  at 
bagtale;  han  drog  omhyggelig  Omsorg  for  Børnene  af  de  af 
ham  selv  myrdede  eller  forviste  Modstandere,  tog  Del  i  de  lærde 
Studier  i  Oxford  og  Cambridge,  fandt  Glæde  i  Vokal-  og 
Instrumentmusik;  det  engelske  Heroldembede  og  den  første 
Landpost  ere  grundlagte  af  ham;   den  nationale  Bogtrykker- 

kunsts  Incunabler,  nogle  af  Caxtons  sjeldne  Mesterværker,  ere 
dedicerede  til  ham.  Overalt  finder  man  saaledes  Tegn,  som 
røbe  en  Hersker,  der  staar  i  fuld  Højde  med  sin  Tid.  Men 
paa  den  anden  Side  er  han  lige  fuldt  det  stærkeste  Udtryk  for 
en  i  moralsk  Henseende  dybt  sunken  Tid;  han  danner  en 
tragisk  Afslutning  paa  en  Samfundsorden,  der  var  i  Færd  med 
at  opløses,  og  med  rette  vil  Samtidens  og  Efterverdenens 
Forbandelse  stadig  være  knyttet  til  hans  Navn.  Kun  et  nyt 
Kongehus  og  mere  faste,  statsretlige  Grundsætninger  vare  i 
Stand  til  at  lede  Øriget  over  i  den  nye  Tidsalder. 

c.  H. 


&.  M.  Ånnfelt.*) 


Ved  sit  Testamente  af  19de  Maj  1780  og  Kodicillen  af  1ste 
Juni  1789  havde  Gustav  III  bestemt,  at  Rigets  Styrelse,  hvis 
han  pludselig  a%ik  ved  Døden,  i  hans  Søn  Gustav  Adolfe 
Mindreaarighed  skulde  tilfalde  dennes  Farbroder,  Hertug  Karl 
af  Sodermanland.  ^len  senere  havde  Forholdet  meUem  Kon- 
gen og  denne  hans  Broder  forandret  sig  meget  til  det  værre, 
og  paa  sin  Dødsseng  havde  Gustav  III  undertegnet  et  Doku- 
ment**), i  Følge  hvilket  Hertugen  i  den  unge  Fyrstes  Min- 
dreaarighed skulde  dele  Regeringen  med  et  af  den  døende 
Konge  samtidig  dermed  udnævnt  Raad  af  Stormænd,  hvoraf 
den  mest  fremtrædende  var  Gustav  Maurits  Armfelt. 

Denne  mærkelige  Mand,  om  hvem  de  følgende  Blade 
hovedsagelig  skuUe  handle,  ville  vi  her  stifte  et  foreløbigt 
Bekjendtskab  med. 

Han  var  født  paa  Juuva,  St.  Mårtens  Sogn  i  Finland,  den 
1ste  April  1757,  og  Søn  af  Landshøvdingen  i  Åbo  Len,  Gene- 
ralmajor, Friherre  Vilhelm  Armfelt  og  Marie  Katharine  Wen- 
nerstedt.  Fjorten  Aar  gammel  blev  han  Underofficer  ved 
Livdragonerne  og  3  Aar  efter  Fændrik  i  Garden.  Hans  fyrige 
Blod  og  Lyst  til  Eventyr  bragte  ham  til  at  søge  Tilladelse 
til  at  gaa  i  fremmed  Krigstjeneste,  og  i  1778  begav  han  sig 
til  Frankrig  for  at  gaa  med  Rochambeau  til  Amerika.    Men 

*'  Barfod,  v.  SchinkeJ,  BrazeGns,  Gust.  Papp.,  6v.  Biogr.  Lex. 
•*!  Se  Hist  Årchiv  1873  II,  265—66. 

uvist  af  hvilke  Grunde  udførte  han  ikke  dette  sit  Forsæt, 
men  blev  foreløbig  i  Frankrig,  og  da  Gustav  III  kom  til 
Spaa,  gjorde  Arm  felt  ham  der  sin  Opvartning  og  vidste  i 
kort  Tid  ved  sine  bedaarende  Egenskaber  at  gjøre  sig  uund- 
værlig for  Monarken.  Han  var  baade  paa  Legeme  og  Sjæl 
herlig  udrustet  af  Naturen:  hans  Skikkelse  var  rank  og  smi- 
dig uden  just  at  være  mandig,  hans  Holdning  indtagende, 
hans  Ansigtstræk  skjønne  og  aandrige;  uden  just  at  besidde 
dybere  gaaende  Dannelse  havde  han  ved  sine  usædvanlige 
Naturgaver  og  Omgang  med  den  store  Verden  erhvervet  en 
fin,  urban  Tone,  som  i  Forening  med  hans  aristokratiske 
Ydre,  hans  muntre  og  elskværdige  Sind,  hans  sprudlende 
Vid,  hans  aandrige  og  blændende  Konversation  gjorde  ham 
uimodstaaelig  ikke  alene  for  Kvindekjønnet.  Det  er  ikke  uden 
Grund,  at  man  har  sammenlignet  ham  med  Alkibiades;  men 
til  Ulykke  for  ham  selv  og  for  Sverige  lignede  han  ogsaa 
den  nævnte  Athenienser  i  andre  Henseender  end  de  nys  be- 
rørte; i  tøjlesløs  Ærgjerrighed,  i  Hovmod  og  Lidenskabelighed, 
i  samvittighedsløs  Tilsidesættelse  af  Fædrelandets  Velfærd  for 
sine  egne  personlige  Interesser  stod  Armfelt  ingenlunde  til- 
bage for  den  berømte  Hellener ,  man  har  sammenlignet 
ham  med. 

Saaledes  var  i  korte  Træk  den  Mand,  hvem  Gustav  III, 
siden  han  havde  lært  ham  at  kjende  i  Spaa,  knyttede  til  sin 
Person,  og  som  i  Straalerne  af  den  kongelige  Naades  Sol 
hurtig  steg  fra  den  ene  Ærespost  til  den  anden.  Det  var 
Armfelts  Indskydelser,  der  bevægede  Gustav  til  paa  sin  Døds- 
seng at  udstede  det  ovenfor  berørte  Dokument,  og  paa  Kon- 
gens Befaling  var  denne  hans  sidste  Vilje  strax  efter  hans 
Død  bleven  aabnet  og  oplæst  i  Svea  Hofret  af  Rigsdrosten, 
Grev  Wachtmeister,  og  derpaa  overgiven  til  Hertug  Karl. 
Men  denne  ærgjerrige  Fyrste,  der  saa  længe  havde  tragtet 
efter  Regeringen,  havde  ikke  til  Hensigt  at  dele  Magten  med 
Armfelt  og  Taube;  han  gjorde  derfor  i  Kraft  af  den  afdøde 
Konges  testamentariske   Bestemmelser  af  19de  Maj  1780  og 


G.  M.  Armfelt  387 

Iste  Juni  1789  Fordring  paa  ene  at  overtage  Formynder- 
skabet for  Gustav  Adolf  og  nedlagde  Protest  mod  Gyldig- 
heden af  det  af  Rigsdrosten  forelagte  Dokument,  da  dette, 
som  vel  var  underskrevet  af  Gustav  III,  men  kun  af  Schro- 
derheim  som  Vidne,  medens  de  svenske  Love  forlangte  t» 
Vidners  Underskrift  paa  testamentariske  Bestemmelser,  ikke 
kunde  være  retsgyldigt.  Da  de  tilstede  værende  Stormænd 
hverken  kunde  eller  vilde  bestride  dette,  og  Hertugen  derhos 
erklærede,  at  det  var  og  altid  havde  været  hans  Hensigt  at 
beholde  de  Adelsmænd,  som  hans  afdøde  kongelige  Broder 
havde  udset  til  hans  Sedformyndere,  om  sig  som  permanent 
Raad,  blev  dette  Tilbud  modtaget  og  den  myrdede  Konges 
sidste  Vilje  omstyrtet  i  Løbet  af  nogle  faa  Minutter. 

Sveriges  nye  Regent  var  en  godmodig  og  velvillig,  men 
paa  en  Gang  baade  ærgjerrig,  svag  og  overtroisk  Mand.  Han 
ønskede  Fred  med  Udlandet,  Sparsommelighed  og  fornuftig 
Ordning  af  de  indre  Forhold  og  frem  for  alt  at  udsone  de 
Partier,  hvori  den  svenske  Adel  var  delt,  med  hverandre. 
Derfor  lod  han  ikke  alene  den  afdøde  Konges  hengivne  Til- 
hængere, —  skjønt  han  i  flere  af  dem  saa  sine  hæftigste 
Modstandere  — ,  foreløbig  blive  i  deres  Embeder,  men  søgte 
endog  at  vinde  dem  ved  Gunstbevisninger  og  ved  at  omgive 
sig  med  andre  prøvede  Mænd  af  Gustav  IIFs  Skole.  Saaledes 
gjorde  han  den  hovmodige  Armfelt  til  Generallieutenant  (15de 
Maj),  Karl  Lagerhjelm  til  Krigsstatssekretær,  Friherre  Zibeth 
til  Statssekretær  for  de  udenlandske  Anliggender,  Rigsraaden 
M.  Ramel  til  Kancellipræsident  og  Excellencen  Toll  til  Gene- 
rallieutenant og  Præsident  i  Krigskollegiet. 

Men  disse  Begunstigelser,  hvor  vel  mente  de  end  monne 
være,  bleve  naturligvis  betragtede  med  skjæve  -øjne  af  Mod- 
partiets Mænd,  og  det  gustavianske  Partis  Uvilje  lykkedes  det 
heller  ikke  Hertugen  at  besejre,  da  dette  med  Grund  var 
misfornøjet  med  den  Lemfældighed,  Regenten  lagde  for  Da- 
gen lige  over  for  Kongemorderne,  og  som  gik  saa  vidt,  at 
han  endog,    skjønt  forgjæves,    søgte  at  formaa  Politimester 

25* 

Liliensparre  til  at  lade  dem  und\'ige,  hvorved  han  selvfølgelig 
paadrog  sig  Mistanke  om  at  have  spillet  under  Dække  med 
dem.  Det  lykkedes  ikke  Hertugens  vel  mente  Anstrængelser 
at  forsone  de  stridende  Partier,  og  at  han  blandt  sine  kjære- 
ste  Omgangsvenner  regnede  den  forhenværende  franske  Am- 
bassadør i  Paris,  Baron  Staél,  der  af  Gustav  III  var  kaldt 
tilbage  for  sin  revolutionære  Tænkemaade,  og  Friherre  Karl 
Bonde,  der  ligeledes  var  en  Tilhænger  og  Beundrer  af  Revo- 
lutionsmændene i  Paris,  tjente  kun  til  at  forbitre  Aristokra- 
terne og  til  om  det  rænkefulde  russiske  Sendebud,  GrevSta- 
ckelberg,  at  samle  en  Kreds  af  misfornøjede,  hvoraf  de  mest 
fremragende  vare  Armfelt  og  hans  Elskerinde,  Frøken  Mag- 
dalene Charlotte  Rudenschold. 

Regenten  betragtede  denne  bekj endte  og  ulykkelige  Dame 
med  særdeles  ømme  Blikke  og  havde  længe,  men  forgjæves, 
søgt  at  vinde  hendes  Gunst.  At  den  haardhjertede  skjønne 
var  den  glimrende  Armfelts  Elskerinde,  stemte  naturligvis 
ikke  Hertugen  mildere  mod  denne,  selv  om  ikke  Armfelt,  der 
havde  Sæde  i  det  permanente  Raad,  ved  enhver  Lejlighed 
havde  lagt  sin  Animositet  mod  Regenten  for  Dagen  og  ikke 
sjeldent  tilsidesat  den  Ærbødighed,  han  skyldte  Statens  Over- 
hoved. Den  herskesyge  Stormand  havde  i  den  afdøde  Kon- 
ges Dage  øvet  en  saa  godt  som  ubegrænset  Indflydelse,  men 
saa  sig  nu  fortrængt  af  en  anden;  han  havde  saa  godt  som 
været  Rigets  Storvezir  og  saa  nu  denne  Plads  beklædt  af  en 
anden;  han  havde  været  Gustav  IlPs  nøjeste  fortrolige  og 
blev  nu  betragtet  med  Mistro  af  denne  Konges  Efterfølger; 
det  Regeringssystem ,  han  i  sin  Magts  Dage  havde  ladet  alle 
bøje  sig  for,  var  nu  blevet  afløst. af  et  aldeles  modsat;  de 
Raad,  han  gav,  bleve  ikke  hørte,  de  Fordringer,  han  stillede, 
toges  ej  til  Følge;  hans  dødelige  Fjender,  Morderne,  der 
havde  berøvet  ham  hans  kongelige  Ven,  havde  endnu  ikke 
besteget  Skafottet  og  kom  der  maaske  aldrig,  hans  Venner 
og  Klienter  bleve  tilsidesatte  ved  enhver  Lejlighed,  hans  El- 
skerinde efterstræbt  af  Rigets  Overhoved,    af  Ophavsmanden 

til  alle  hans  Krænkelser,  —  alt  dette  var  mere,  end  den  hid- 
til af  Lykken  forkjælede  lidenskabelige  Mands  Stolthed  kunde 
bære;  han  søgte  og  fik  —  selvfølgelig  strax  —  3  Maaneders 
Orlov  for  at  bruge  Badene  i  Aachen. 

Men  før  vi  følge  Armfelt  paa  hans  Rejse  til  fremmede 
Lande,  maa  vi  lære  hans  frygtelige  Medbejler  og  Modstander, 
Friherre  Gustav  Adolf  Eeuterholm,  at  kjende. 

Han  var  født  den  5te  Juli  1756  og  næstyngste  Sen  af 
Kigsraaden  Esbjørn  Eeuterholm  til  Svidia  og  Marie  Gyllen- 
stjerna.  I  sin  Faders  Hus  nød  han  en  omhyggelig  Opdra- 
gelse og  studerede  derpaa  i  Upsala,  hvor  han  tog  den  juri- 
diske Examen  og  var  saa  kyndig  i  de  gamle  Sprog,  at  han 
flere  Gange  opponerede  offentlig  paa  Latin.  Skjont  han 
baade  frygtede  og  hadede  Gustav  III  eller  rettere  den  i  denne 
Monarks  Person  gjenfødte  Kongemagt,  der  saa  godt  som 
havde  kostet  hans  Fader  Livet*),  lod  han  sig  dog  ansætte  i  Sta- 
tens Tjeneste  og  blev,  efter  i  et  Par  Aar  at  have  tjent  i 
Hæren,  udnævnt  til  Kammerherre  hos  Dronning  Sofie  Mag- 
dalene (1778).  Her  ved  Hoffet  traf  han  sammen  med  Arm- 
felt, den  Mand,  som  skulde  blive  hans  Medbejler  og  uforson- 
lige Fjende.  I  Henseende  til  legemlig  Skjønhed,  bedaarende 
Egenskaber  og  Veltalenhed  stod  Reuterholm  tilbage  for  Arm- 
felt, men  var  ham  langt  overlegen  ikke  alene  i  Skarpsindig- 
hed og  klog  Beregnen  af  de  for  Haanden  værende  Omstæn- 
digheder, i  Arbejdsomhed  og  Energi,  i  politisk  Mod  og  Ud- 
holdenhed, men  unægtelig  ogsaa  i  Herskesyge,  Hævngjerrighed 
og  et  til  det   latterlige  grænsende  Hovmod**).     Armfelt  var 


')  Ved  Revolutionen  i  1772  blev  den  gamle  Reuterholm  kastet  i  et 
haardt  Fængsel  og  døde  det  følgende  Åar  paa  Surilla  i  Nyland 
som  en  Følge,  sagdes  der,  af  de  i  Fangenskabet  udstandne  Gjen- 
vordigheder. 

*)  Skjønt  han  paa  fædrene  Side  kun  var  kommen  af  en  ubetydelig 
Jordbmgerfamilie,  der  blev  adlet  1735,  troede  han  dog  at  være 
den  første  Adelsmand  i  Riget,  da  han  paa  mødrene  Side  mente  at 
nedstamme  fra  ingen  ringere  end  Karl  den  store. 

en  lidenskabelig  Fusentast,  Eeuterholm  en  kold  og  klog  Be- 
regner, Armfelt  satte  alt,  Eeuterholm  intet  paa  ét  Kort, 
Armfelt  naaede  kun  at  blive  en  Rænkesmed,  Reuterholm  blev 
en  Statsmand,  skjønt  ingenlunde  af  første  Rang. 

I  Gustav  IIl's  Levetid  kom  han  imidlertid  ikke  til  at 
optræde  som  saadan.  Lige  over  for  denne  stod  Reuterholm 
i  en  afgjort  Opposition  —  især  efter  at  han  i  1786  efter  Ra- 
mels Afsked  forgjæves  havde  søgt  at  blive  dennes  Efterfølger 
som  Hof  kantsier  — ,  som  endte  med,  at  Reuterholm  maatte 
vandre  i  Fængsel;  derimod  sluttede  han  sig  nøje  til  Hertug 
Karl  af  Sodermanland  og  opnaaede  en  saa  overordentlig  Ind- 
flydelse paa  denne,  at  man  faa  Aar  efter  kaldte  ham  "Re- 
gentens Regent«.  Med  alle  sine  Kundskaber,  med  hele  sin 
skarpe  Dømmekraft  var  Reuterholm  nemlig  lige  saa  overtroisk 
som  Hertugen,  noget,  der  i  øvrigt  ikke  hørte  til  Sjelden- 
hederne,  men  rettere  sagt  var  ganske  almindeligt  i  det  18de 
Aarhundrede,  Oplysningens  og  Voltaires  Aarhundrede.  Gjen- 
nem  sin  Moder  havde  Reuterholm  arvet  en  urokkelig  Tro 
paa  en  Forudbestemmelse,  i  Følge  hvilken  han  fra  Fødselen 
var  bestemt  til  noget  stort.  Talløse  Aander  befolkede  efter 
hans  Overbevisning  Universet  og  traadte  i  Forbindelse  med 
ham  og  andre  udvalgte.  Det  kom  kun  an  paa  at  vide,  saa 
var  man  Herre  baade  over  de  levende  og  døde,  baade  over  de 
gode  og  de  onde  Aander.  Derfor  dyrkede  Reuterholm  med 
Iver  de  Taabeligheder,  som  man  dengang  kaldte  de  hemme- 
lige Videnskaber,  og  saa  i  Mesmer  og  Cagliostro,  Weishaupt 
og  Lavater  Toppunkterne  af  Menneskeheden,  af  Herrerne  i 
Aandernes  Rige.  Under  saadanne  Omstændigheder  er  det 
intet  Under,  at  Reuterholm  snart  blev  uundværlig  for  Hertug 
Karl,  der  selv  var  en  ivrig  Dyrker  af  de  hemmelige  Viden- 
skaber og  i  sin  Bolig  paa  Slottet  endog  havde  ladet  indrette 
et  saakaldt  Sanktuarium  eller  Tempel,  hvor  han  selv.  Reu- 
terholm, Staél,  Bonde,  Oxenstjerna,  Ulfvenklou,  Bjørnram  og 
andre  Taaber  tilbragte  Dage  og  Nætter  under  kabbalistiske 
Kunster,  Trylleformler,  Manen,  Magnetiseren  og  Besværgelser 

for  at  kalde  de  dede  frem  af  Gravene  eller  tvinge  Luft-  og 
Ildaanderne  til  Sandsagn. 

Reaterholm  og  de  andre  ovenfor  nævnte  Adepter  troede, 
at  det  under  deres  mystiske  Arbejder  var  blevet  dem  aaben- 
baret,  at  den  svenske  Krone  en  Gang  skulde  tilfalde  Hertug 
Karl  af  Sodermanland.  Gustav  III,  som  snart  blev  under- 
rettet herom,  og  som  tillige  nærede  en  levende  Uvilje  mod 
Reuterholm,  hvad  denne  af  Hjertens  Grund  gjengjældte,  lod 
sin  Broders  fortrolige  vandre  i  Fængsel,  hvorfra  han  kun  slap 
ud  for  at  gaa  paa  Rejser.  Opfyldt  af  det  mest  rasende  Had 
mod  Enevoldsherskeren  drog  Reuterholm  til  Italien  og  havde 
ikke  opholdt  sig  der  i  lang  Tid,  far  han  i  Rom  fik  Efterret- 
ning om  Gustav  III's  Mord  og  Befaling  fra  Hertugen  øjeblik- 
kelig at  vende  tilbage  til  Sverige.  Den  3dje  Juli  kom  han 
til  Stockholm  og  var  inden  faa  Dage  Rigets  virkelige  Regent. 

At  en  af  Reuterholms  første  Regeringshandlinger  var  at 
afskedige  alle  de  højest  stillede  Mænd  af  det  gustavianske 
Parti  og  besætte  deres  Poster  med  sine  Tilhængere,  bidrog 
naturligvis  ikke  til  at  stemme  hans  Modstandere  og  navnlig 
den  hovmodige  Armfelt  blidere  imod  ham.  Det  var  næppe, 
at  Armfelt  gjorde  sig  den  Ulejlighed  at  lægge  Skjul  paa  sin 
voldsomme  Forbitrelse  mod  Regenten  og  dennes  Yndling: 
den  uforklarlige  Lemfældighed,  der  vistes  lige  over  for  Gu- 
stav III's  Mordere  og  Hertugens  naadige  Beteende  mod  « Ja- 
kobinernes »>  —  dog  ikke  officielt  som  Gesant  anerkj endte  — 
Sendebud  Verninac,  —  hvad  der  kun  var  en  ligefrem  Følge 
af  det  ved  Reuterholms  Tiltræden  bevirkede  Systemskifte  i 
Regeringen  — ,  synes  paa  ny  at  have  vakt  hans  Mistanke 
om,  at  Regenten  havde  havt  Del  i  sin  Broders  Død,  samt 
indgydt  ham  Frygt  for,  at  Hertugen  nærede  Planer  mod  den 
umyndige  Konges  Liv  og  ved  de  franske  Republikaneres  Hjælp 
vilde  sætte  Sveriges  Krone  paa  sit  eget  Hoved.  Armfelt  havde, 
om  man  ellers  vil  tro  ham  paa  hans  Ord,  givet  den  døende 
Konge  det  Løfte  stedse  at  forsvare  hans  umyndige  Søns  Ret, 
og  i  Kraft  af  dette  Løfte  foretog  han  nu  et  Skridt,  som  paa 

det  dybeste  maatte  saare  Kegentens  Ære:  han  skrev  til  Kej- 
serinden af  Rusland  og  paakaldte  hendes  Beskyttelse  for  den 
unge  Konge,  hvad  den  rænkefulde  Katerina  naturligvis  skyndte 
sig  at  tilsige.  Der  berettes  ogsaa,  at  Armfelt  samtidig  her- 
med har  udkastet  og  med  nogle  fortrolige  draftet  en  Plan  til 
en  Revolution,  hvorved  man,  støttet  til  det  stockholmske 
Borgerskab,  skulde  erklære  den  unge  Gustav  IV  Adolf  for 
myndig  og  i  Tilfælde  af  Modstand  fængsle  Regenten  og  dennes 
fortroligste  Raadgivere.  Men  om  denne  Plan  end  er  bleven 
udkastet,  er  den  dog  aldrig  bleven  udført,  og  kort  Tid  efter 
var  dens  Ophavsmands  Stilling  bleven  saa  uholdbar,  at  han, 
som  anfort,  maatte  søge  Rejsetilladelse  til  Udlandet,  en  Fjer- 
nelse fra  Sverige,  som  efter  Armfelts  Mening  kun  skulde  vare 
nogle  faa  Maaneder,  men  som  Regenten  kort  efter,  for  saa 
længe  som  mulig  at  holde  den  farlige  Mand,  hvem  han  baade 
frygtede  og  hadede,  borte,  forlængede  i  det  ubestemte  ved 
under  7de  Oktober  (1792)  at  afslaa  hans  Begjæring  om  at 
blive  udnævnt  til  Generalguvernør  i  Pommern  og  i  Stedet 
derfor  at  ansætte  ham  som  svensk  befuldmægtiget  Minister 
ved  de  italienske  Hoffer. 

Hans  Afskedsaudients  hos  Regenten  har  vistnok  været 
saare  kølig,  skjønt  Armfelt  rigtignok  i  sin  Selvbiografi  for- 
sikrer det  modsatte.  Den  unge  Konge  derimod  var  rørt  til 
Taarer  og  gav  Armfelt  paa  dennes  Bøn  det  højtidelige  Løfte 
ikke  at  gifte  sig  og  ikke  ved  sin  Nærværelse  eller  ved  sit 
Navns  Underskrift  sanktionere  nogen  Rigsdag,  før  han  havde 
naaet  Myndighedsalderen.  Da  Gustav  HPs  Testamente  imid- 
lertid udtrykkelig  forordnede,  at  hans  San  skulde  indtræde  i 
Ægteskab,  naar  han  var  17  Aar  gammel,  ses  det  ogsaa  af 
det  nys  berørte  Løfte,  han  tog  af  det  fjortenaarige  Barn, 
hvorledes  det  stod  til  med  den  Underordnen  under  den  af- 
døde Monarks  Vilje,  som  han  altid  førte  i  Munden,  og  at 
alt  hos  ham  kun  kom  an  paa  at  sikre  og  udvide  hans  Ind- 
flydelse over  den  unge  Konge,  hvem  han  allerede  i  lang  Tid 

med  snedig  Talekunst   havde    sagt  at  indgyde  Had  og  Mis- 
tænksomhed mod  Eegenten  og  dennes  Raadgivere. 

Om  Armfelt  virkelig  paa  den  Tid,  da  han  saaledes  gik 
i  frivillig  Landflygtighed,  selv  for  ramme  Alvor  har  troet  paa, 
at  Regenten  og  hans  Mænd  efterstræbte  den  unge  Konges 
Liv  og  tilsigtede  en  i  »jakobinsk«  Retning  gaaende  Forandring 
i  den  svenske  Statsforfatning,  ter  man  vistnok  med  Feje 
betvivle;  men  vist  er  det,  at  han  ikke  havde  været  længe 
borte  fra  Sverige,  før  Begivenhedernes  Gang  syntes  ham  at 
lade  befrygte  det  værste.  Frankrigs  trettenhundredaarige 
Trone  styrtede  bragende  sammen,  Ludvig  XVI  fængsledes  i 
Templetaarnet,  og  Republikeu  proklameredes,  paa  samme  Tid 
som  de  ham  saa  forhadte  revolutionære  Anskuelser  paa  en 
foruroligende  Maade  ytrede  sig  i  Sverige,  der  under  Reuter- 
holms Styrelse  fjernede  sig  mere  og  mere  fra  de  armfeltske 
Eegeringsmaximer  ved  halvvejs  at  bryde  med  Rusland  for  at 
nærme  sig  til  Frankrig;  thi  Reuterholm  var  ganske  vist  Ari- 
stokrat, men  følte  sig  dog,  som  saa  mange  andre  af  den  Tids 
Adelsmænd,  stærkt  greben  af  de  nye  Ideer,  som  den  franske 
Revolution  paa  sin  mægtige  Flugt  spredte  over  Landene. 
Men  hvad  der  især  drev  Armfelts  Skræk  og  Forbitrelse  til 
det  højeste  og  bragte  ham  til  i  hele  Sverige  kun  at  se  «en 
kula  for  mordare,  jakobiner  och  uslingar«,  var  en  Efterret- 
ning, som  han  i  Dresden  fik  af  Kurfyrstens  egen  Mund  ved 
Nytaarskuren  den  1ste  Januar  1793,  at  der  i  Sverige  havde 
fundet  en  Lægekonsultation  Sted  over  den  unge  Konges  legem- 
lige og  sjælelige  Tilstand  «for  at  erfare,  om  han  nogensinde 
vilde  blive  i  Stand  til  at  regere«.  Armfelt  kjendte  helt  vel 
den  kongelige  Ynglings  svage  og  vaklende  Helbred*),  hans 
Ulyst  til  Regeringen  og  hans  bestandige  Frygt  for  at  komme 
til  at  dele  sin  Faders  Skæbne,  og  han  saa  vel  som  hele 
Sverige  vidste,  at  der  næredes  en  —  vist  nok  aldeles  ugrun- 


•)  Han  havde  jævulig   Krampeanfald   og  næsten  bestandig  Underlivs- 
smerter. 

det  —  Tvivl  om  den  unge  Fyrstes  ægte  Byrd.  Da  han  nu 
derhos  i  Breve  fra  Sverige  erfarede,  at  Gustav  Adolfs  Mave- 
lidelser vare  i  Tiltagende,  og  at  Eegentens  Gemalinde  syntes 
at  være  frugtsommelig;  da  han  til  fulde  kj endte  Hertug  Karls 
Ærgjerrighed  og  faste  Tro  paa  sin  Prædestination  og  endelig 
troede  den  forhadte  Reuterholm  i  Stand  til  alt,  kan  det 
ikke  undre  nogen,  at  Armfelt  nu  for  Alvor  begyndte  at  frygte 
for  den  unge  Konges  Liv*).  Imidlertid  synes  der  i  Virkelig- 
heden ikke  at  have  været  allermindste  Grund  til  nogen  saa- 
dan  Frygt.  Ganske  vist  havde  Archiater  eller  Erkelægen 
Back,  Generaldirektor  Acrel,  den  kongelige  Livlæge  Rung  og 
Assessor  Schulzenheim  foretaget  en  nøjagtig  Undersøgelse  af 
Gustav  IV  Adolfs  legemlige  og  aandelige  Tilstand;  men  disse 
Mænds  Retskaffenhed  var  hævet  over  enhver  Tvivl,  og  deres 
Erklæring,  at  Sygdommen  hidrørte  fra  en  svag  Mave  og  vilde 
kunne  hæves  ved  Forsigtighed  og  Diæt,  var  alt  andet  end 
skrækindjagende.  I  hele  Undersøgelsen  er  man  fuldt  saa  be- 
rettiget til  fra  Regentens  Side  at  se  Omhyggelighed  for  den 
kongelige  Patient  som  det  modsatte,  og  skjønt  Reuterholm 
var  ærgjerrig  og  herskesyg  i  højeste  Grad  og  nærede  en 
urokkelig  Tro  paa,  at  Hertugen  vilde  bestige  en  Trone,  er 
man  dog  ingenlunde  berettiget  til  derfor  at  sigte  ham  for 
Kongemord  og  Giftblanderi.  Mulig  har  han,  som  man  da 
ogsaa  har  formodet,  ved  at  fremkalde  en  lægevidenskabelig 
Udtalelse  om  Kongens  svagelige  Helbred  tilsigtet  at  formaa 
Regenten  til  at  indkalde  Stænderne,  vinde  disse  ved  Indrøm- 
melser og  derpaa  ved  deres  Hjælp  enten  forlænge  Kongens 
Mindreaarighed  eller,  støttet  til  Lægerne5  Erklæring,  rent 
udelukke  ham  fra  Tronen  til  Fordel  for  Hertug  Karl.  Disse 
Beskyldninger  ere  imidlertid  aldrig  blevne  beviste  og  ville 
næppe  heller  nogensinde  blive  det. 


•)  Til  Frøken  Rudenschold  skriver  han:  .Statssekretær  Francs  Brev 
har  sat  mig  i  en  gruelig-  Uro  for  vor  unge  Konge,  ....  mon  man 
har  givet  ham  Gift?« 

At  imidlertid  mangfoldige  baade  i  og  udenfor  Sverige  troede 
eller  gave  sig  Udseende  af  at  tro  disse  for  Regenten  og  hans 
Yndling  saa  krænkende  Rygter,  er  en  Selvfelge.  I  de  fleste 
udenlandske  Blade  kunde  man  læse  den  ene  Krønike  mere 
urimelig  end  den  anden.  Snart  vilde  Hertugen  af  Soderman- 
land  indkalde  eller  havde  allerede  indkaldt  Stænderne,  snart 
havde  han  af  egen  Magtfuldkommenhed  forlænget  den  unge 
Konges  Mindreaarighed  eller  rent  ud  afsat  ham,  og  Times 
for  1ste  Oktober  1792  lader  ham  —  dog  nied  et  tvivlende 
Forbehold  —  have  erklæret  Gustav  Adolf  for  Bastard.  At 
disse  Rygter  skreve  sig  fra  Armfelt  og  hans  fortrolige  i 
Stockholm,  er  mere  end  sandsynligt.  Men  ogsaa  det  russiske 
Sendebud,  Grev  Stackelberg,  arbejdede  af  al  Magt  paa  at 
berede  Regenten  og  Reut^rholm  Forlegenheder ;  han  anvendte 
Bestikkelser  efter  en  storartet  Maalestok,  ja  underholdt  endog 
formelig  flere  Klubber  i  Stockholm  for  ved  disses  Hjælp,  naar 
øjeblikket  var  gunstigt,  at  kunne  fremkalde  et  Opier,  er- 
klære Kongen  for  myndig  og  igjen  bringe  det  gustavianske 
mod  Rusland  venlig  sindede  Parti  til  Magten.  Men  disse 
lave  Rænker  lykkedes  kun  for  en  yderst  ringe  Del:  Stackel- 
berg drev  det  til  ved  et  Par  hundrede  Skraalhalses  Hjælp  at 
sætte  det  saa  kaldte  ebelske*)  Opløb  i  Scene  (den  7de  Ja- 
nuar 1793),  men  opnaaede  ikke  andet  herved  end  at  gjøre 
sig  latterlig;  thi  man  havde  troet,  at  Hendes  russiske  Maje- 
stæt Kejserinde  Katerina  H's  Ambassadør  maatte  have  kunnet 
bringe  noget  mere  storartet  paa  Benene. 

Hvor  ubetydeligt  det  ebelske  Opløb  end  var,  havde  det 
dog  særdeles  vigtige  Følger.  Regenten  tog  nemlig  heraf  An- 
ledning til  hos  Hoffet  i  Petersborg  at  forlange  Grev  Stackel- 
berg kaldt  tilbage,  —  hvad  der  selvfølgelig  gjorde  Sveriges 
spændte  Forhold  til  Rusland  endnu  mere  spændt,  —  og  Reu- 


*)  Det  har  sit  Navn  af  en  vanskabt  Kræmmer  Ebel,  der  vår  en  af  de 
værste  Skraalere,  og  som  derfor  ogsaa  samme  Aften  maatte  vandre 
i  Kachotten. 

terholm,  hvis  ingenlunde  store  personlige  Mod,  hans  politiske 
Mod  ufortalt,  var  blevet  skræmmet  ved  Opløbet  i  Stockholms 
Gader,  og  som  heri  saa  en  Forløber  for  voldsommere  folke- 
lige Rørelser,  som  han  mistvivlede  om  at  kunne  beherske, 
og  som  i  øvrigt  ogsaa  laa  langt  paa  den  anden  Side  af  den 
Demarkationslinie,  han  i  sine  Tanker  havde  afstukket  for  den 
svenske  Folkefrihed,  —  fandt  sig  foranlediget  til  at  gjøre  en 
Svingning  i  sin  Politik,  som  lagde  sig  for  Dagen  ved  en  større 
Tilbageholdenhed  lige  over  for  det  revolutionære  Frankrig  og 
en  Tilnærmelse  til  Danmark  som  Modvægt  mod  Ruslands 
stadig  voxende  Uvilje. 

Imidlertid  var  Armfelt  kommen  til  Wien,  hvor  han  strax 
opsøgte  sin  gamle  Fjende  og  nye  Ven,  Ruslands  Ambassadør, 
Grev  Rasumoffsky,  der  modtog  ham  med  aabne  Arme.  Her 
fik  han  fra  Paris  den  forfærdelige  Efterretning  om  Ludvig  XVI's 
Henrettelse  og  udtalte  sig  i  den  Anledning  med  stor  Ufor- 
beholdenhed for  sine  nye  moskovitiske  Venner  om  Regenten 
og  hans  usle  Omgivelser,  som  nok  skulde  sørge  for  at  indføre 
den  franske  Frihedsgift  i  Sverige  og  ødelægge  Kongemagten 
i  Bund  og  Grund,  men  at  dette  maatte  forhindres,  det  koste, 
hvad  det  vilde.  Saadanne  Udtalelser  fandt  naturligvis  Rus- 
sernes udelte  Bifald,  og  Armfelt  lovede,  naar  han  var  kom- 
men i  Ro  i  Italien,  at  bringe  sine  Tanker  om,  hvad  der 
burde  gjøres,  paa  Papiret. 

Det  gjorde  han  da  ogsaa,  men  disse  hans  Tanker  vare 
baade  taabelige  og  laudsforræderske ,  taabelige,  fordi  kun  en 
Daare  kunde  tro  paa  Muligheden  af  at  sidde  i  Italien  og 
gjennemføre  en  Revolution  i  Sverige  ved  en  ung,  uerfaren 
Piges  og  en  Del  mer  eller  mindre  upaalidelige  Venners  Hjælp, 
landsforræderske,  fordi  den  tilsigtede  Omvæltning  skulde  ud- 
føres ved  Arvefjenden  Ruslands  Hjælp  og  det  paa  samme 
Tid,  som  han  i  Polens  Skæbne  havde  et  rædselsfuldt  Exerapel 
for  øje  paa,  hvad  Ruslands  Indblanding  i  andre  Staters  indre 
Forhold  kunde  føre  til. 

Aimfelts  Plan  var  i  Korthed  følgende.  Fraken  Ruden- 
schold,  Sekretær  Ehrenstrom  og  hans  andre  Venner  i  Stock- 
holm skulde  arbejde  paa  at  nedsætte  Regeringen  i  den  al- 
mene Agtelse  ved  at  udsprede  allehaande  ufordelagtige  Rygter, 
vække  Frygt  for  Fremtiden  og  i  Folkets  Bevidsthed  fremkalde 
Sammenligninger  mellem  Sveriges  nuværende  politiske  Mag- 
tesløshed og  dets  fordums  Indflydelse  og  Vælde;  man  skulde 
—  hvilken  Taabelighed!  —  gjere  et  Forsøg  paa  ved  russiske 
Penge,  som  Stackelberg  vistnok  vilde  kunne  skaffe  til  Veje, 
at  formaa  Regenten  til  at  bryde  med  Reuterholm  og  sine 
øvrige  Venner  for  at  kaste  sig  i  Armene  paa  det  armfeltske 
Parti;  i  Fald  dette  ikke  lykkedes,  skulde  man,  for  ikke  at 
staa  aldeles  forsvarsløse ,  sikre  sig  Dalkarlenes  Beskyt- 
telse; den  unge  Konge  skulde  formaas  til  at  afsende  et  af 
Armfelt  forfattet  Brev  til  den  russiske  Kejserinde  for  at  an- 
mode om  hendes  Indvilligelse  i  og  Bistand  til  de  Skridt, 
Armfelt  vilde  foreslaa  hende.  Disse  skulde  hovedsagelig 
gaa  ud  paa,  at  Katerina  kort  og  bestemt  skulde  forlange,  at 
Reuterholm  skulde  fjernes  fra  Regentens  Person ;  at  den  unge 
Konge  skulde  have  Sæde  i  Statsraadet;  at  Armfelt  i  Kraft 
af  den  afdøde  Konges  Testamente  skulde  indtage  den  ham 
bestemte  Plads  som  Medformynder  og  gjenindsættes  i  Over- 
statholderembedet;  at  Regeringsraadet  skulde  bestaa  af  Rigs- 
drosten  Grev  Wachtmeister,  Kongens  Guvernør  Grev  Gylden- 
stolpe, Udenrigsministeren,  Hofkantsleren,  Statssekretærerne, 
Præsidenten  i  Statskontoret  samt  Armfelt  og  Toll;  at  denne 
sidste  skulde  være  Præsident  i  Krigskollegiet,  Zibeth  Hof- 
kantsler,  Axel  Fersen  Generaladjutant  og  Kommandant  i 
Stockholm,  J.  Fr.  Aminoff"  Chef  for  Livdrabanterne,  Lager- 
bring  og  Nordin  Statssekretærer;  Håkansson  skulde  være 
Præsident  i  Statskontoret  og  Baron  Taube  inden  24  Timer  (!) 
udnævnes  til  Kancellipræsident.  For  at  give  disse  uforskam- 
mede Fordringer  tilbørlig  Vægt  skulde  endelig  en  russisk 
Flaade  krydse  uden  for  Stockholm,  indtil  alt  var  bragt  i 
Orden. 

Da  Armfelt  havde  bragt  denne  Plan  paa  Papiret,  gjorde 
han  Frøken  Kudenschold  og  Ehrenstrom  i  Stockholm  samt 
den  svenske  Afsending  i  Warschau,  General  ToU,  bekjendt 
med  den.  Derhos  tilstillede  han  Kejserinde  Katerina  den 
noksom  bekjendte  Memoire,  som  udgjer  Kjærnepunktet  i  hele 
hans  forbryderske  Virksomhed,  og  hvori  han,  efter  hæftige 
Udfald  mod  Jakobinerne  i  Frankrig,  advarer  Ruslands  Her- 
skerinde mod  for  hendes  egen  og  hendes  Lands  Skyld  læn- 
gere rolig  at  finde  sig  i  Regentens  og  Reuterholms  aabenlyse 
Sympathi  for  de  revolutionære  Ideer,  som  mere  og  mere  kom 
til  Gjennembrud  i  Sverige,  som  upaatvivlelig  vilde  berede 
Kongemagten  dér  samme  Skæbne  som  i  Frankrig,  og  som 
derpaa  med  uimodstaaelig  Kraft  vilde  vælte  sig  ind  over  det 
moskovitiske  Rige,  hvis  man  ikke  i  Tide  skred  ind  imod  dem. 
For  at  besværge  denne  Fare,  som  Armfelt,  forblindet  af  saaret 
Egenkjærlighed ,  Had  og  Misundelse,  i  Aanden  saa  hænge 
mørk  og  truende  over  Sverige  og  Rusland,  opfordrer  han 
dernæst  Kejserinden  til  at  yde  ham  og  hans  Tilhængere 
kraftig  Hjælp  til  at  styrte  Magthaverne  i  Hjen^met  og  til  at 
gjennemføre  de  øvrige  landsforræderske  Planer,  vi  nys  have 
lært  at  kjende. 

At  Armfelts  Memoire  til  Kejserinden  ikke  gjorde  den 
tilsigtede  Virkning,  ville  vi  ret  strax  faa  at  se;  en  desto 
større  havde  derimod  hans  Skrivelse  til  Frøken  Rudenschold, 
hvori  han  gjorde  denne  ulykkelige  unge  Pige  bekjendt  med 
den  Forbrydelse,  han  havde  i  Sinde,  og  hvortil  han  forlangte 
hendes  Hjælp.  Hun  blev  i  højeste  Grad  forfærdet,  da  hun 
saa  den  skæbnesvangre  Vej,  hendes  Elsker  havde  betraadt, 
men  hendes  Kjærlighed  til  Armfelt  og  dennes  uimodstaaelige 
Overtalelser  bevirkede  til  sidst,  at  hun  fuldstændig  gav  sig 
Forræderen  i  Vold,  besluttede  at  dele  hans  Skæbne,  hvordan 
den  end  monne  blive,  og  gav  sit  Minde  til,  at  hele  hans 
Brevvexling  med  Sverige  maatte  gaa  under  hendes  Kuvert. 

Man  kan  ikke  noksom  dadle  Armfelt,  fordi  han  drog 
denne  ulykkelige  Pige  ind  i  sin  Skæbne,  hvad  der  ingenlunde 

var  absolut  nødvendigt.  Formodentlig  har  han,  der  kjendt« 
Regentens  Kjærlighed  til  hende,  troet  i  den  Indflydelse,  hun 
maatte  kunne  udeve  over  sin  fyrstelige  Tilbeder,  enten  hun 
bønherte  ham  eller  ej.  at  have  en  Støtte  mod  Reuterholms 
Had,  ligesom  ogsaa  hendes  Stilling  som  Hofdame  i  forskjellige 
Henseender  kunde  være  ham  nyttig;  men  denne  egenkjærlige 
Beregning  var  alt  andet  end  ædelmodig  mod  den  unge  Kvinde, 
som  derved  prisgaves  for  Fristelser  og  Farer,  og  hvis  opof- 
rende Kjærlighed  til  visse  havde  fortjent  en  ædlerere  Opfør- 
sel fra  hendes  Elskers  Side.  Næppe  var  denne  rejst,  fer  Re- 
genten erklærede  hende  sin  Kjærlighed;  men  det  Svar,  han 
fik,  var  saa  lidet  opmuntrende,  at  han  blev  syg  af  Sorg  og 
holdt  sig  inde  i  flere  Dage.  At  Reuterholm  hadede  Frøken 
Rudenschold  i  lige  saa  høj  Grad  som  hendes  Elsker,  er  en 
Selvfølge;  fcarde  hun  end  for  Tiden  ingen  betydeligere  Ind- 
flydelse, kinde  hun,  hvad  Øjeblik  hun  selv  vilde,  opnaa  et 
Herredømme  over  Regenten,  stort  nok  til  at  styrte  Reuter- 
holm og  sætte  den  forhadte  Armfelt  paa  hans  Plads.  Men 
Reuterholm  var  i  Virkeligheden  ikke  Frøken  Rudenscholds 
værste  Fjende,  skjønt  det  ved  første  øjekast  skulde  synes 
saa;  hendes  egne  og  Armfelts  Venner  vare  langt  farligere  for 
hendes  Lykke  og  Ære;  de  arbejdede  nemlig  af  al  Kraft  paa 
at  faa  den  stakkels  Pige  til  at  bønhøre  Regenten,  da  de  heri 
saa  det  sikreste  og  hurtigste  Middel  til  at  styrte  Reuterholm 
og  gjennemføre  det  gustavianske  Partis  Planer.  Føjer  man 
nu  hertil  den  øjensynlige  Fare,  som  den  unge  Kvinde  trods 
sin  Aand  og  Forstand,  indtagende  Væsen  og  Stilling  ved 
Hoffet,  der  bragte  hende  i  nær  Berørelse  med  de  mest  ind- 
flydelsesrige Personer,  udsatte  sig  for  ved  at  betræde  Politikens 
slibrige  Vej,  tilmed  ved  en  Landsforræders  Haand,  maa  man 
sande,  at  hendes  Stilling  trods  den  tilsyneladende  ydre  Glands 
og  Herlighed  var  alt  andet  end  misundelsesværdig,  og  at  hun, 
der  kun  havde  en  lidenskabelig  og  opofrende  Kjærlighed  at 
yde,  hvor  Omstændighederne  i  højeste  Maal  fordrede  klog 
Beregning  og  Erfarenhed  i  Rænker,  skolde  og  maatte  strande. 

Men    ogsaa   derfor  er  Armfelt  at  dadle,    thi  det  burde  han 
have  forudset. 

Frøken  Rudenschold  havde  paataget  sig  at  tilstille  den 
unge  Konge  Udkastet  til  det  nævnte,  af  Armfelt  forfattede 
Brev  til  den  russiske  Kejserinde.  Men  Gustav  Adolf  næg- 
tede at  modtage  det,  da  han  paa  sit  Spørgsmaal,  om  han 
turde  vise  det  til  sin  Guvernør,  Grev  Gyldenstolpe,  fik  et 
benægtende  Svar;  da  dernæst  en  af  hans  Kavallerer,  Friherre 
C.  M orner,  til  hvem  han  betroede  sig,  bad  ham  for  Guds 
Skyld  aldrig  at  underskrive  noget,  som  Regenten  ikke  turde 
se,  vare  alle  Frøkenens  videre  Bestræbelser  i  denne  Hen- 
seende frugtesløse.  Hertil  kom,  at  Reuterholm  og  hans  Venner 
ikke  havde  været  uvirksomme,  men  vakt  den  unge  Konges 
Uvilje  mod  Frøken  Rudenschold  ved  at  skildre  hende  som  en 
Kvinde  af  fordærvede  Sæder,  der  stod  i  utilladelig  Elskovs- 
forbindelse  med  en  gift  Mand,  lige  som  det  ogsaa  var  lyk- 
kedes dem  at  vække  Gustavs  Mistænksomhed  mod  Rusland 
ved  at  holde  ham  Polens  Skæbne  for  -Oje.  Selv  om  altsaa 
Kongen  havde  modtaget  den  skæbnesvangre  Skrivelse,  som 
Armfelt  gjennem  sin  Elskerinde  vilde  tilstille  ham,  er  det 
ikke  rimeligt,  at  han  havde  taget  nogen  Notits  af  den.  Lige- 
saa  uheldigt  et  Udfald  fik  Arm  felts  Plan  ved  russiske  Penge 
at  formaa  Regenten  til  at  bryde  med  Reuterholm  og  hans 
franskvenlige  Politik  for  at  kaste  sig  i  Armene  paa  det  arm- 
feltske  russisksindede  Parti.  Han  havde  i  denne  Henseende 
gjort  Regning  paa  Hjælp  af  den  tidligere  nævnte  Grev  Sta- 
ckelberg,  der  endnu  ikke  havde  forladt  Stockholm ;  men  denne 
Diplomat,  der  nærede  en  saa  hæftig  Uvilje  mod  Regenten,  at 
han  endog  skal  have  ytret,  at  denne  var  i  Stand  til  at  mod- 
tage Kejserindens  Penge  og  saa  bedrage  hende,  nægtede  sin 
Medvirkning  og  modstod  standhaftig  alle  Frøken  Rudenscholds 
Bønner.  Men  den  værste  Skuffelse  for  Armfelt  var,  at  Kate- 
rina  selv  i  Skrivelse  af  Ilte  Maj  (1793)  tilkjendegav  ham 
ikke  at  kunne  gaa  ind  paa  hans  Forslag;  hendes  skarpe  Blik 
havde  for  længst  vist  hende  Armfelts  hele  Uduelighed  til  at 

iværksætte  en  Statsomvæltning,  og  ikke  uden  Ironi  tilbyder 
hun  ham  i  sit  Brev  et  Fristed  i  Rusland,  naar  han  engang 
skulde  komme  til  at  trænge  til  det. 

Da  nu  tilmed  Ehrenstram  under  disse  Omstændigheder 
ikke  havde  fundet  det  raadelig  at  foretage  noget  for  at  sikre 
sit  og  Armfelts  Parti  Dalkarlenes  Understøttelse,  saa  ses  det 
altsaa,  at  med  Undtagelse  af  de  dels  latterlige,  dels  taabelige 
Bygter,  som  man  havde  udspredt,  og  som  gik  fra  Mund  til 
Mund  over  hele  Sverige,  vare  alle  de  af  Armfelt  udkastede 
Planer  foreløbig  strandede,  og  at  det  ikke  var  behagelige 
Efterretninger,  han  modtog  i  det  skjønne  Italien.  I  Lucca, 
hvor  han  opholdt  sig  i  nogen  Tid,  lod  han  sin  saakaldte 
Prospectus  til  Gustav  IIl's  Historie  trykke.  Dette  Skrift, 
hvori  den  myrdede  Konge  hæves  til  Skyerne,  medens  de,  som 
ved  hans  Død  vare  komne  til  Roret,  tituleres  Jakobinere, 
Bedragere  og  Skurke ,  hvis  Færd  varslede  den  unge  Konges 
og  hans  Trones  Fald,  havde  Armfelt,  den  svenske  Regerings 
Minister  i  Italien,  den  Frækhed  ikke  alene  at  lade  udkomme 
i  Boghandelen,  men  endog  at  tilstille  sine  Venner  i  Sverige 
og  de  fremmede  Magters  Gesanter  i  et  ikke  ubetydeligt 
Antal  Exemplarer.  At  dette  snart  maatte  komme  til  Reu- 
terholms og  den  svenske  Regerings  Kundskab,  er  en  Selv- 
følge; men  inden  dette  skete,  havde  Armfelt  foretaget  et  nyt 
Skridt  paa  Forræderbanen  ved  paa  ny  at  sætte  sig  i  Forbin- 
delse med  sit  Fædrelands  uforsonligste  Fjende,  Rusland.  Han 
sendte  nemlig  sin  fortrolige  Ven  og  Sekretær,  Abbé  d'Heral, 
til  St.  Petersborg  med  Brev  til  Kejserinden  for  at  gjøre  et 
nyt  Forsøg  paa  at  sikre  sig  Ruslands  Medvirkning  til  hans 
Planers  Gjennemførelse. 

Reuterholm,  der  havde  organiseret  et  fortræffeligt  Politi 
og  underholdt  Spioner  i  Hobetal  rundt  om  i  Evropa,  var 
imidlertid  underrettet  om  det  mindste  Skridt,  Armfelt  foretog 
sig.  At  han  i  Koblentz  havde  havt  Audients  hos  Kongen  af 
Preussen  og  lovet  denne  ikke  at  omgaas  Frankrigs  Gesant,  — 

at  han  for  de  landflygtige  franske  Prinser,  med  hvem  han 
levede  paa  den  fortroligste  Fod,  omtalte  sit  Fædrelands  Re- 
gent og  Regering  paa  den  mest  nedsættende  og  krænkende 
Maade,  —  at  han  i  Wien  førte  samme  Sprog  og  levede  i 
den  bedste  Forstaaelse  med  den  derværende  russiske  Gesant 
RasumofFsky,  skjent  den  Regering,  hvis  Sendebud  han  var, 
nødvendigvis  maatte  se  dette  med  Mishag,  —  alt  dette  var 
Reuterholm  til  fulde  underrettet  om.  Som  en  Følge  heraf 
udgik  der  fra  det  svenske  Kabinet  Befaling  til  alle  dets  Spio- 
ner og  Agenter  paa  de  Steder,  hvor  Armfelt  kunde  ventes 
hen,  nøje  at  bevogte  ethvert  af  hans  Fjed  og  sætte  Regerin- 
gen i  Kundskab  om  alt  ham  betræffende.  Navnlig  var  det 
af  Vigtighed  at  kunne  følge  Armfelt  Skridt  for  Skridt  i 
Italien,  hvor  han  opholdt  sig,  og  dette  Hverv  blev  overdraget 
en  ganske  fortræffelig  og  med  det  italienske  Spionsystem  nøje 
bekjendt  Sporhund,  den  svenske  Resident  i  Rom,  Piranesi, 
en  Søn  af  den  berømte  Kunstner  af  samme  Navn.  Denne 
satte  efterhaanden  Reuterholm  i  Kundskab  om  Armfelts 
vidtløftige  Brevvexling  med  Sverige  og  Rusland,  om  hans 
Prospekt  til  Gustav  IIFs  Historie,  om  hans  Beslutning  at 
sende  Abbé  d'Heral  til  Kejserinden,  og  Ministeren  vidste  saa- 
ledes  mere  end  nok  til  at  fælde  sin  Fjende.  At  han  endnu 
ikke  slog  det  afgjørende  Slag,  var  af  Hensyn  til  den  ikke 
ubetydelige  Indflydelse,  Armfelt  endnu  havde  ved  det  russiske 
Hof,  og  til  de  Farer,  som  vedvarende  truede  Sverige  fra 
denne  Side.  Kejserinden  rustede  sig  nemlig  af  al  Kraft,  og 
disse  Rustninger  syntes  snarere  at  være  rettede  mod  Sverige 
end  mod  Frankrig,  da  Katerina  rent  ud  fordrede,  at  Sverige 
skulde  tiltræde  den  evropæiske  Koahtion  mod  Revolutions- 
mændene i  Paris  eller  i  det  mindste  afbryde  alt  Handels- 
samkvem med  Frankrig.  Under  disse  Omstændigheder  fandt 
Reuterholm  det  raadeligst  at  arbejde  paa  at  forsone  de  vrede 
moskovitiske  Guder  og  tilbød  derfor  Katerina  et  Giftermaal 
mellem  hendes  ældste  Sønnedatter  Alexandra  og  Gustav  IV 

Adolf,  CD  Forbindelse,  som  Kejserinden  og  den  myrdede  Konge, 
saa  vidt  man  véd,  allerede  tidligere  havde  ensket*). 

Da  Reuterholm  ved  dette  Skridt  troede  at  have  skaflfet 
sig  friere  Hænder,  vendte  han  sig  med  Kraft  mod  Armfelt. 
Denne  fik  i  Rom  en  Skrivelse  fra  Regenten,  hvori  han  truedes 
med  at  blive  berøvet  alle  sine  Titler  og  Værdigheder,  hvis 
han  ikke  øjeblikkelig  tilbagekaldte  alle  de  lumpne  og  usande 
Beskyldninger,  han  i  sit  Prospekt  til  Gustav  IIl's  Historie 
havde  udslynget  mod  den  svenske  Regering.  Nu  saa  Arm- 
felt, at  en  Forsoning  med  de  Magthavende  i  Hjemmet  ikke 
mere  var  tænkelig,  at  Kampen  maatte  udfægtes  og  ende 
enten  med  hans  Sejr  eller  hans  Fald.  Hans  Beslutning  at 
kaste  sig  i  Ruslands  Arme  vandt  under  disse  Omstændigheder 
ny  Styrke.  Da  han  ikke  troede  sig  sikker  længere  i  Mellem- 
italien, begav  han  sig  til  det  neapolitanske  Hof,  hvor  han 
var  temmelig  vis  paa  at  finde  Beskyttelse;  men  her  gjorde 
han  snart  den  foruroligende  Opdagelse,  at  hans  Brewexling 
med  Vennerne  i  Norden  efter  al  Sandsynlighed  under  Vejs 
blev  aabnet  og  læst.  Saaledes  forholdt  det  sig  virkelig  ogsaa. 
De  fra  Piranesi  og  andre  Spioner  indkomne  Beretninger  havde 
fordoblet  Reuterholms  Aarvaagenhed,  og  da  derhos  den  sven- 
ske Postmester  i  Hamborg,  Bregard,  indberettede,  at  der 
fandt  en  levende  Brewexling  Sted  mellem  Armfelt  og  ad- 
skillige Personer  i  Stockholm,  og  at  disse  formentlig  fik  de 
til  dem  bestemte  Skrivelser  under  Overpostdirektor  Francs 
Kuvert,  —  anede  Réuterholm,  at  der  fandt  et  Komplot  Sted, 
befalede  Bregard  at  aabne  og  tage  Gjenparter  af  alle  til  eller 
fra  Armfelt  gaaende  Breve,  indskærpede  sine  Agenter  i  Ud- 
landet den  yderste  Agtpaagivenhed  lige  over  for  Forræderen 
og  satte  hele  sit  fortræffelige  hemmelige  Politi  i  Bevægelse 
for  at  opspore  hans  medskyldige. 


*)  Underhandlingerne  herom  ved  det  russiske  Hof  dreves  ikke,  som 
man  skulde  tro,  af  den  svenske  Gesant  Stedingk,  men  af  en  med 
Pas  og  Anbefalingsskrivelse  fra  Regenten  forsynet  portugisisk  Jøde, 
Vital.     De  førte  selvfølgelig  ikke  til  noget  Resultat. 

Da  Armfelt  fik  Vished  om,  at  hans  Breve  anholdtes  paa 
Vejen  til  deres  Bestemmelsessted,  vovede  han  ikke  mere  at 
sende  dem  med  Posten,  men  lod  en  af  sine  fortrolige,  en 
neapolitansk  Kræmmer  ved  Navn  Sources,  kalde  og  overgav 
ham  Breve,  som  han  personlig  skulde  aflevere  til  Adressaterne 
i  St.  Petersborg  og  Stockholm.  Sources  rejste,  men  saa  sig 
ikke  i  Stand  til  at  opfylde  det  ham  betroede  Hverv,  da  han 
nemlig  blev  arresteret  i  Hamborg  paa  samme  Tid,  som  de 
øvrige  Sammensvorne  bleve  fængslede  i  Stockholm.  Bregards 
Uddrag  af  Armfelts  Korrespondance  havde  nemlig  vist  sig  at 
være  yderst  kompromitterende  for  Froken  Rudenschold,  Eh- 
renstrom  og  flere  andre;  der  forekom  deri  Ytringer  af  den 
betænkeligste  Art :  "Sværdet  er  nu  draget  af  Skeden«,  skriver 
Armfelt  til  Frøken  Rudenschold  den  9de  November  1793, 
«det  kommer  kun  an  paa  et  eneste  Menneskes  (Regentens?) 
Levetid,  naar  vi  skulle  gjenforenes«.  Frøken  Rudenschold 
paa  sin  Side  opmuntrer  i  forskjellige  Breve  sin  Elsker  til  at 
nærme  sig  de  svenske  Grænser,  da  en  Revolution  stod  for 
Døren,  og  tilføjer,  at  Statssekretærerne  Lagerbring  og  Schro- 
derheim  vare  af  samme  Mening.  Reuterholm  begyndte  nu 
endog  at  frygte  for  Regentens  Liv,  og  da  samtidig  hermed 
en  efter  Gustav  HI's  Mord  fra  Stockholm  udvist  Revolutions- 
mand, Bogholderen  Signeul,  hvem  man  vildt  have  hørt  ud- 
støde Trusler  mod  Hertugens  Liv,  vendte  tilbage  til  Hoved- 
staden, besluttede  Reuterholm  at  komme  de  Sammensvorne 
i  Forkjøbet.  Friherre,  Oberst  Palmqvist,  der  havde  Kom- 
mandoen over  en  svensk  Flaadeafdeling  ved  Genua,  fik  Ordre 
til  med  en  Kutter  at  gaa  til  Neapel  for  med  den  derværende 
Regerings  Tilladelse  hemmelig  at  sikre  sig  Armfelts  Person, 
forsegle  hans  Papirer  og  ufortøvet  vende  hjem  til  Sverige 
med  Landsforræderen  og  hans  Breve,  og  nogle  Dage  efter 
bleve  Frøken  Rudenschold,  Ehrenstrom,  Oberstlieutenanterne 
Ehrenstrom,  den  førnævntes  Broder,  Sandels  og  Lilje,  Han- 
delsbogholderen  Signeul,  Armfelts  Kammertjener  og  fortrolige 
Mineur   og  et  af  hans  Kreaturer,    Værten  Forster  i  Opera- 

kjælderen,  en  af  de  ivrigste  Rygteudbredere,  fængslede.  Det 
var  Natten  mellem  den  17de  og  18de  December  1793.  Faa 
Dage  efter  var  det,  at  Sources  blev  fængslet  i  Hamborg.  Og- 
saa  de  Breve,  Armfelt  havde  betroet  Abbé  d'Heral,  fik  Reu- 
terholm ved  List  i  sin  Vold;  Abbéen  selv  undslap. 

Begivenhederne  i  Stockholm  erfarede  Armfelt  gjennem 
Aviserne  samtidig  med,  at  han  blev  underrettet  om  Palm- 
qvists  Sendelse  til  Neapel  for  at  forlange  ham  udleveret. 
Knuden  strammedes;  den  Fare,  han  selv  havde  fremkaldt, 
rykkede  ham  nærmere  og  nærmere.  Imidlertid  tabte  han 
endnu  ikke  Modet;  en  Flugt  til  Rusland  kunde  under  disse 
Omstændigheder  udtydes  som  Fejghed,  og  Beskyldningen  her- 
for vilde  og  maatte  den  stolte  Adelsmand  undgaa,  det  koste, 
hvad  det  vilde.  Desuden  var  han  næsten  overbevist  om,  at 
det  neapolitanske  Hof  ikke  vilde  udlevere  ham;  ved  sin 
uimodstaaelige  Personlighed  havde  han  allerede  sikret  sig  de 
mest  indflydelsesrige  Personer  af  begge  Kjon  ved  Hoflet; 
endog  Dronningen  synes  at  have  næret  en  haj  Grad  af  Be- 
undring for  ham,  og  han  troede  sig  saaledes  stærk  nok  til  at 
blive  og  byde  sine  Fjender  Trods.  Hans  Gemalinde,  en  fedt 
de  la  Gardie,  var  nys  ankommen  til  Neapel  med  sine  Smaa- 
børn;  men  da  hendes  Nærværelse  formodentlig  hindrede  ham 
i  at  udfolde  hele  sin  Elskværdighed,  —  og  deraf  var  jo  hans 
personlige  Sikkerhed  afhængig,  —  sendte  han  hende  til  Rus- 
land med  Breve,  hvori  han  anholdt  om  Kejserindens  Beskyt- 
telse for  sig  og  sine.  Paa  samme  Tid  søgte  han  ved  Avis- 
artikler i  de  mest  læste  evropæiske  Blade  at  rense  sig  for 
Beskyldningen  for  Landsforræderi,  og  for  ikke  at  unde  Reu- 
terholm den  Triumf  at  kunne  fratage  ham  hans  Embede  som 
svensk  Minister  i  Italien  forlangte  han  sin  Afsked. 

At  Arm  felt  ikke  havde  skuffet  sig  i  sit  Haab  om  at 
finde  Beskyttelse  i  Neapel,  viste  sig  snart.  Her,  som  overalt, 
hvor  han  kom  hen,  havde  han  om  sig  samlet  en  beundrende 
Kreds  af  fornemme  Damer,  der  stredes  om  den  Lykke  at 
være  den  forføreriske  Svenskers  Elskerinde,  og  alle  vare  rede 

til  at  ofre  Liv  og  Blod  for  hans  Velfærd.  En  Fyrstinde  Men- 
zikoff  havde  fulgt  hana  lige  fra  Aachen,  en  Lady  Monk,  en 
Marquise  del  Vasto  og  flere  Damer  af  den  hejeste  og  mæg- 
tigste Adel,  ja,  som  anført,  maaske  endog  Dronning  Karoline, 
den  ulykkelige  Marie  Antoinettes  Søster,  bejlede  til  hans 
Gunst.  Da  han  derhos  ved  sin  uimodstaaelige  personlige 
Elskværdighed  snart  havde  gjort  sig  i  højeste  Grad  afholdt 
ikke  alene  af  de  fornemste  Herrer  ved  Hoffet,  men  af  selve 
Kongen  og  af  den  almægtige  Minister  Acton,  vil  man  kunne 
forstaa,  at  han  ikke  uden  Grund  følte  sig  tryg  og  kunde 
henleve  et  roligt  og  nydelsesrigt  Liv  paa  Marqvise  delVastos 
Landgods  Monte  Sacchio,  medens  hans  ulykkelige  Elskerinde, 
Frøken  Rudenschold,  hans  Venner  og  Tilhængere  sukkede  i 
et  haardt  og  uværdigt  Fangenskab. 

Palmqvist  var  den  9de  Februar  1794  ankommen  til 
Neapel  og  havde  øjeblikkelig  forlangt  Audients  hos  Kongen. 
Denne  opnaaede  han  imidlertid  først  den  følgende  Dag,  da 
Armfelt,  der  i  Tide  var  advaret,  allerede  befandt  sig  i  Sik- 
kerhed paa  Monte  Sacchio.  Hvor  han  opholdt  sig,  var  en 
Hemmelighed,  som  kun  hans  hengivne  Venner  og  Veninder 
ved  Hoffet  kjendte,  og  som  de  ingenlunde  vare  til  Sinds  at 
aabenbare  for  hans  Forfølgere.  Palmqvist  kunde  saaledes 
med  sin  bedste  Vilje  ikke  udføre  det  ham  betroede  Hverv  og 
maatte  endelig  forlade  Neapel  med  uforrettet  Sag.  Piranesi 
derimod  udrettede  mere.  Vel  blev  han  beskyldt  for  at  ville 
myrde  Armfelt  og  hans  Udsendinge  kastede  i  Fængsel  af 
det  neapolitanske  Politi,  men  det  lykkedes  dog  den  snedige 
Spion  gjentagne  Gange  at  bemægtige  sig  fiere  af  Armfelts 
Papirer  og  Breve,  der  vare  højst  kompromitterende  for  det 
gustavianske  Parti. 

Da  disse  vigtige  Aktstykker  i  April  Maaned  kom  til 
Stockholm,  havde  den  svenske  Regering  allerede  faaet  de  med 
Abbé  d'Heral  afsendte  Breve,  deriblandt  et  til  Kejserinde 
Katerina,  i  Hænde,  og  Armfelts  Brøde  laa  nu  klart  for  Dagen. 
Undersøgelsen  mod  de  i  Stockholm   for  Delagtighed  i  Sam- 

mensværgelsen  mistænkte  fartes  af  Svea  Hofret  og  skred  nu 
rask  frem.  Oberstlieutenanterne  Ehrenstrom,  Sandels  og  Lilje 
bleve  vel  satte  i  Frihed,  da  Mistanken  mod  dem  viste  sig 
ugrundet;  men  Sekretær  Ehrenstrom  og  Fraken  Rudenschold 
vare  stærkt  kompromitterede  og  havde  derhos  ved  ivrig  at 
hverve  Tilhængere  for  Armfelts  Sag  i  hej  Grad  mistænkelig- 
gjort saa  godt  som  alle  de  betydeligste  Mænd  af  det  gusta- 
vianske  Parti.  Landshevdingerne  Lagerbring  og  Schroderheim 
samt  Overpostdirektar  Franc  bleve  tagne  i  Forhør,  men  næg- 
tede standhaftig  at  have  havt  mindste  Kjendskab  til  For- 
ræderens Planer ;  General  Toll,  Oberst  Aminoff,  Baron  Taube, 
Grevinde  Piper,  Grev  Axel  Fersen,  Major  Rehausen  og  den 
unge  Konges  Guvernør  Grev  Gyldenstolpe  bleve  ligeledes 
indviklede  i  denne  ubehagelige  Sag.  Denne  sidste,  der  havde 
gjort  sig  skyldig  i  Brevvexling  med  Armfelt  og  Stackelberg 
og  kjendte  flere  af  Armfelts  Planer,  slap  paa  Grund  af  sin 
Alder  og  sit  Forhold  til  den  unge  Konge  med  at  miste  sit 
Embede  og  forvises  fra  Stockholm,  hvormed  Sagen  for  hans 
Vedkommende  bortfaldt. 

Hovedinteressen  knytter  sig  imidlertid  til  Frøken  Ruden- 
scholds  Skæbne.  Den  17de  December  var  hun  bleven  arre- 
steret. Skoldebrand,  den  bekjendte  Memoireforfatter ,  der 
følte  Medynk  med  den  ulykkelige  unge  Pige,  og  hvem  Re- 
genten befalede  at  fængsle  hende,  nægtede  at  udføre  denne 
Ordre,  og  det  blev  derfor  overdraget  til  Oberst  Aminoff  ved 
Livregimentets  Husarer  at  bemægtige  sig  Frøkenens  Person. 
Ledsaget  af  Justitiekantsleren  Lode,  Politimester  Ullholm, 
Major  Bratt,  den  vagthavende  Officer,  en  Soldat  og  nogle 
Politibetjente  traadte  Aminoff  ved  Midnatstid  ind  i  Frøkenens 
Soveværelse  og  vækkede  hende,  der  sov  trygt.  Politimesteren 
aabnede  alle  hendes  Gjemmer  for  at  bemægtige  sig  de  kom- 
promitterende Papirer,  man  ventede  at  finde,  men  da  disse 
vare  tilintetgjorte,  fandt  man  kun  Regentens  utallige  Elskovs- 
breve  til  den  ubønhørlige  skjønne.  I  nogen  Tid  holdtes  hun 
fængslet  paa  sine  Værelser,    men  henflyttedes  derpaa  til  det 

usle  Fangehul,  hvor  Anckarstrom  havde  siddet,  og  hvor  en 
Træbænk  var  hendes  Leje.  Keuterholm  optraadte  i  det  hele 
paa  en  saare  uværdig  Maade  lige  over  for  denne  ulykkelige, 
hvis  Kjærlighed  han,  som  nogle  mene,  tidligere  forgjæves 
havde  bejlet  til;  det  gik  saa  vidt,  at  man  endog  ved  Trusel 
om  Haandjern  og  Tommelskruer  vilde  tvinge  hende  til  at 
bekjende,  og  da  hun  i  sin  Elendighed  bønfaldt  om  at  maatte 
faa  Bøger,  sendte  den  ubarmhjertige  Minister  hende  en  Rok. 
Sin  usle  Celle  maatte  hun  dele  med  de  vagthavende  Officerer, 
som  aldrig  forlode  den,  end  ikke  naar  Fangen  gjorde  sit 
simple  Toilet.  Man  udspredte  det  Rygte,  at  der  paa  en  af 
Årmfelts  Gaarde  i  østgotland  var  funden  en  Brevvexling 
mellem  Frøken  Rudenschold  og  hendes  Elsker,  hvoraf  det 
fremgik,  at  hun  havde  havt  et  Barn  ved  ham,  og  at  dette 
var  taget  af  Dage.  De  nævnte  Breve  bleve  trykte  og  solgte 
paa  Stockholms  Gader.  Denne  løgnagtige  og  taabélige  Be- 
skyldning, som  utvivlsomt  var  udgaaet  fra  Reuterholms  Ka- 
binet, og  som  kun  gjør  ham  liden  Ære,  blev  efter  Fortjeneste 
aldeles  ignoreret  af  Undersøgelseskommissionen.  Armfelt, 
som  i  sin  Landflygtighed  erfarede  dette  for  Frøkenens  og 
hans  egen  Ære  saa  krænkende  Rygte,  erklærede  højt  og 
lydelig  Brevene  for  uægte  og  paakaldte  den  retfærdige  Guds 
Hævn  over  denne  Nedrighed. 

Endnu  havde  man  imidlertid  ikke  kunnet  fælde  hende; 
men  da  ankom  de  nævnte,  af  Piranesi  opsnappede  Papirer, 
der  indeholdt  uomstødelige  Beviser  for  hendes  Delagtighed  i 
det  begaaede  Landsforræderi,  og  dermed  var  hendes  og  de 
øvrige  anklagedes  Skæbne  afgjort.  Ved  Svea  Hofrets  Dom 
bleve  Frøken  Rudenschold,  Armfclt  og  Sekretær  Ehrenstrom 
dømte  til  Døden,  Oberst  Aminoff  og  Overpostdirektør  Franc 
frikjendte  med  visse  Forbehold,  de  øvrige  anklagede  fuldstæn- 
dig frikjendte.  Men  hermed  var  Reuterholms  Hævngjerrighed 
ikke  tilfredsstillet.  Ved  forskjellige  mere  eller  mindre  "lave 
Midler  opnaaede  han  at  faa  Straffen  skærpet  baade  ved  Rigets 
Højesteret  og  af  Kongen,  og  Regenten,  der  svag  og  vaklende 

gik  i  den  almægtige  Ministers  Ledebaand,  knnde  eller  turde 
ikke  sætte  Grænser  for  sin  Yndlings  Hævnlyst.  Armfelt  blev 
som  Landsforræder  dømt  fra  Adelskab,  Ære,  Liv  og  Gods; 
han  skulde  være  fredløs  i  alle  svenske  Lande  og  hans  Navn 
opslaas  paa  Skampælen  i  alle  Sveriges  Byer;  Oberst  Aminofif 
demtes  til  Fængsel  paa  Livstid  paa  Karlstens  Fæstning,  Mi- 
neur  og  Forster  til  Fængsel  paa  ubestemt  Tid  i  Malmø. 
Sekretær  Ehrenstrom  skulde  før  Henrettelsen  staa  en  Time 
ved  Skampælen  paa  Stockholms  Torv.  Det  lykkedes  vel 
denne  sidstes  talrige  og  indflydelsesrige  Venner  at  frelse  hans 
Liv,  men  den  beskæmmende  Straf  maatte  han  udstaa:  den 
8de  Oktober  sattes  han  i  Halsjern  ved  Skampælen  paa  Torvet 
i  Stockholm  og  blev  derfra  ført  til  Karlstens  Fæstning. 
Frøken  Kudenschold,  for  hvem  de  kongelige  Damer,  mang- 
foldige fornemme  Mænd  og  hele  det  store  Publikum  med 
høje  Eaab  forlangte  Benaadning,  maatte  Keuterholm,  vistnok 
meget  mod  sin  Vilje,  hgeledes  skjænke  Livet.  Den  22de 
September  var  hendes  Sag  for  i  Hertugens  Konsejl,  og  Rigs- 
kantsleren  Sparre  foreslog,  understøttet  af  Reuterholm,  at 
forandre  Dødsdommen  til  Skampæl  og  Hudflettelse  med  tre- 
dive Par  Ris.  Regenten  hørte  kold  og  hjerteløs  paa  disse 
Ord,  ret  som  Sagen  slet  ikke  gjaldt  den  skjønne  Kvinde,  for 
hvis  Fødder  han  saa  ofte  havde  ligget  og  tryglet  om  Kjær- 
lighed; men  hans  Broder,  Prins  Frederik  af -Ostgotland,  mod- 
satte sig  med  Afsky  dette  oprørende  Forslag  og  forlod  Raads- 
salen  i  Vrede,  Rigsdrosten  erklærede,  at  det  var  stridende 
mod  svensk  Lov  at  lade  en  Delinqvint  slide  tredive  Par  Ris, 
og  Dommen  blev  forandret  til  Skampæl  og  Spindehus  paa 
Livstid,  skjønt  Sparre  forgjæves  fordrede,  at  den  domfældte  i 
det  mindste  skulde  modtage  ét  Slag  Ris,  en  Iver  for  at  tjene 
Reuterholms  Had,  der  skaffede  Rigskantsleren  det  velfortjent 
Spotnavn  « Riskan tsleren » . 

Reuterholm  havde  det  Barbari  at  befale  den  stakkels 
Piges  Broder,  Kapitajn  Bengt  Rudenschold  ved  Svea  Garde, 
at  anføre  det  Exekutionskommando,   som  bragte  hans  Søster 


410  G-  M-  Armfelt. 

til  Skafottet.  Den  ulykkelige  Officer  adled  med  knust  Hjerte, 
men  havde  aldrig  siden  en  glad  Time  og  forkortede  voldsomt 
sit  Liv  ved  grænseløs  Drik. 

Excellencen  Toll,  den  svenske  Gesant  i  Warschau,  —  for 
at  nævne  den  sidste  af  dem,  som  kom  i  Ulykke  ved  Armfelt, 
før  vi  vende  os  til  denne  selv,  —  havde  begaaet  den  Brøde 
ikke  at  underrette  Regeringen  om  Forræderens  Planer,  som 
denne  havde  meddelt  ham,  men  som  han  ikke  havde  billiget. 
I  Februar  1795  kaldtes  han  til  Stockholm  og  anklagedes  for 
Svea  Hofret.  Da  man  under  stærk  Bevogtning  førte  den 
lige  saa  meget  for  Vid  og  Aandrighed  som  for  politiske  og 
militære  Fortjenester  berømte  Mand  til  Fængslet,  forlod  end 
ikke  hans  gode  Lune  ham,  og  da  han  traadte  over  Dørtær- 
skelen til  sit  Fangebur,  udbrød  han:  «Saa  Paars  med  vis 
Honnør  i  Daarekisten  kom«.  Han  forsvarede  sig  med  Vær- 
dighed og  Mod,  og  skjønt  Aktor  fordrede  ham  straffet  paa 
Ære,  Liv  og  Gods,  nøjedes  dog  Svea  Hofret  med  at  dømme 
ham  til  Embedsfortabelse  og  to  Aar  paa  Fæstningen,  hvilken 
Dom  stadfæstedes  af  Kongen*). 

Ophavsmanden  til  denne  Ulykke  og  Skjændsel  havde 
imidlertid  ved  Hoffet  i  Neapel  i  uforstyrret  Ko  spottet  alle 
den  svenske  Regerings  Reklamationer.   Den  28de  Marts  1794 


*)  Toll  sad  paa  Wismar  Fæstning  omtrent  et  Aar,  da  han  ved  Reu- 
terholms Hjælp  fik  sin  Frihed  og  Tilladelse  til  at  vende  tilbage 
til  Fædrelandet.  Ehrenstrom,  Aminoff  og  de  andre,  der  vare  idømte 
Fæstningsstraf,  ble  ve  satte  i  Frihed  i  Juni  1796.  Frøken  Ruden- 
schold,  der  fra  Skampælen,  ved  hvis  Fod  hun  var  sunken  afmægtig 
ned,  var  ført  til  Spindehuset,  hvor  hun  modtoges  med  Søsterhilseu 
af  de  derværende  Kvinder,  blev  ligeledes  løsladt  i  Juni  1796  og 
anvist  Opholdssted  paa  Gulland.  Den  første  Regeringsakt,  som 
Gustav  IV  Adolf,  efter  selv  at  have  overtaget  Rigets  Styrelse,  un- 
dertegnede, var  Frøken  Rudenscholds  Benaadning.  Hun  kom  til- 
bage til  Stockholm,  —  hvor  Skoldebrand  besøgte  hende  og  i  den 
af  Sorg  og  Fortvivlelse  udtærede  Skikkelse  kun  med  Møje  kunde 
gjenkjende  den  fordum  saa  beundrede  Skjønhed  — ,  og  døde  der 
1823  eller  1824. 


G.  M.  Armfelt.  411 

fondt  han  endelig  for  godt  at  begive  sig  paa  Rejsen  til  St. 
Petersborg,  hvorhen  han,  som  vi  have  hørt,  allerede  tidligere 
havde  sendt  sin  Hustru.  Denne  ædle  og  modige  Kvinde 
havde  med  sine  to  Smaabern,  højtfrugtsommelig  med  et  tredje 
og  kun  ledsaget  af  sin  Ægtefælles  trofaste  Adj  utant  Peyron, 
havt  en  meget  besværlig  Rejse.  I  Rom  slap  hun  med  Nød 
og  næppe  fra  at  blive  kastet  i  Fængsel,  i  Venedig  ligesaa;  i 
Wien  maatte  hun  sælge  sine  Armbaand  for  at  faa  Penge  til 
at  fortsætte  sin  Rejse;  i  Polen,  hvor  Borgerkrigen  var  kom- 
men til  Udbrud,  og  hvor  Forbitrelsen  mod  Russerne  var 
stegen  til  det  højeste,  var  hun,  som  rejste  med  russisk  Pas, 
udsat  for  den  mest  overhængende  Fare,  som  hun  kun  ved 
sit  Mod  og  sin  Aandsnærværelse  undgik.  Under  uafbrudt 
Angst  for  sin  Ægtefælles,  sine  Børns  og  sin  egen  Skæbne, 
hvortil  endnu  kom  Mangel  paa  Penge,  ja  undertiden  endog 
paa  Brød,  ankom  hun  endelig  den  22de  April  til  Riga,  hvor 
hendes  Nedkomst  samme  Aften  fandt  Sted.  Kort  Tid  efter 
fortsatte  hun  Rejsen  til  sin  Morbroder  Grev  Karl  Stenbocks 
Gods  Kolk  i  Livland,  hvorfra  hun  senere  begav  sig  til  sin 
Ægtefælle. 

Denne  havde,  som  anført,  den  28de  Marts  taget  Afsked 
med  sine  neapolitanske  Venner  og  havde,  udrustet  med  Re- 
geringens varmeste  Anbefalingsbreve ,  begivet  sig  paa  Vejen 
til  Rusland.  En  svensk  Major  Brandstrom,  der  havde  gjort 
Armfelts  Bekjendtskab  i  Italien  og  følte  en  levende  Deltagelse 
for  den  faldne  Stormand,  ledsagede  ham.  Rejsen  gik  over 
Wien  og  Dresden,  gjennem  Galizien  til  Moskva  og  derfra  til 
-  St.  Petersborg.  Her  forsøgte  Armfelt  strax  at  opnaa  Audients 
hos  Kejserinden,  men  uden  Held,  hvorhos  han  erholdt  Ordre 
til  ufortøvet  at  begive  sig  til  Kaluga.  Understøttet  med 
Penge  af  den  neapolitanske  Gesant  ved  det  russiske  Hof, 
Hertugen  af  Serra  Capriola,  maatte  han  allerede  Dagen  efter 
sin  Ankomst  til  St.  Petersborg  begive  sig  paa  Vejen  til  det  ham 
anviste  sørgelige  Opholdssted,  hvor  hans  Hustru  snart  stødte 
til  ham,   og  hvor  han  maatte  tilbringe  tre  lange  Aar  i  Nød 

Og  Trang  som  en  ham  af  Forsynet  tilskikket  vel  fortjent 
Straf  for  de  ligesaa  taabelige  som  forbryderske  Planer,  som 
han  forblindet  af  Misundelse  og  Herskesyge  havde  fattet,  og 
som  han  til  Held  for  Sverige  havde  manglet  baade  Klogskab 
og  Kraft  til  at  gjennemføre. 

Armfelt  havde  saaledes  maattet  bukke  under  i  sin  Kamp 
mod  Eeuterholm.  Men  Skæbnen  havde  forbeholdt  den  over- 
vundne en  ikke  ringe  Oprejsning.  Da  Gustav  IV  Adolf  blev 
myndig,  blev  Armfelt  kaldt  tilbage,  Keuterholm  forvist  ti 
Mile  fra  Stockholm;  Armfelt  levede  i  Hæder  og  Glans  ved 
Hoffet,  Reuterholm  i  en  tarvelig  Landflygtighed  i  Hamborg, 
betynget  —  skjønt  til  Dels  ufortjent  —  med  det  svenske 
Folks  Had.  Man  har  overhovedet  fældet  en  alt  for  skaan- 
selløs  Dom  over  Reuterholm,  hvis  Styrelse  Sverige  i  det  hele 
taget  ingenlunde  har  Grund  til  at  beklage  sig  over,  medens 
man  paa  den  anden  Side  har  været  tilbøjelig  til  at  forringe 
Betydningen  af  Armfelts  Brøde.  At  ville  bringe  Sverige 
under  Ruslands  Indflydelse  er  dog,  naar  alt  kommer  til  alt, 
den  største  Forbrydelse,  en  Svensker  kan  begaa. 


Efter  i  et  Par  Aar  at  have  været  svensk  Gesant  i  Wien 
fik  Armfelt  i  Aaret  1804  Overanførselen  over  Hæren  i  Pom- 
mern. I  Spidsen  for  denne  vandt  han  i  1807  nogle  Fordele 
over  Fjenderne  og  blev  til  Løn  for  sine  Tjenester  udnævnt 
til  General;  men  dermed  havde  ogsaa  hans  Lykke  i  Fædre- 
landet naaet  sit  Højdepunkt ;  kort  efter  blev  han  slaaet  af  de 
Franske  og  selv  haardt  saaret.  Den  heftige  og  uforstandige 
Kong  Gustav  IV  Adolf  lod  ham  føle  sin  Unaade,  hvorfor 
Armfelt  nedlagde  sin  Kommando.  Imidlertid  modtog  han 
dog  kort  efter  Anførselen  over  den  svenske  Vestarmé,  som 
skulde  operere  mod  Norge;  men  da  der  atter  her  intet  ud- 
rettedes, hvortil  Hovedgrunden  var,  at  den  øverste  Ledelse 
hvilede  i  Kongens  uduelige  Hænder,  faldt  Armfelt  paa  ny  i 

Unaade  og  blev  forvist  til  sine  Godser.  Planen  til  Stats- 
omvæltningen i  1809,  hvorved  Gustav  IV  Adolf  afsattes,  og 
Hertug  Karl  af  Sodermanland,  —  som  det  saa  ofte  var  blevet 
ham  forudsagt  — ,  besteg  Tronen,  kjendte  og  billigede  Armfelt, 
men  deltog  ikke  i  dens  Udførelse.  Ved  Karl  XlU's  Kroning 
blev  han  ophøjet  til  en  af  Kigets  Herrer  paa  samme  Tid,  som 
hans  gamle  Modstander  Reuterholm  kom  tilbage  fra  Hamborg 
og  forgjæves  søgte  at  gjenvinde  sin  tabte  Indflydelse  over 
sin  fordums  Velynder.  Medens  den  nye  Konge  forbød  Reu- 
terholm  at  vise  sig  ved  Hove,  hvad  der  havde  til  Følge,  at 
denne  med  høje  Raab  om  Verdens  Utaknemlighed  strax 
vendte  tilbage  til  Tyskland,  som  han  aldrig  mere  skulde  for- 
lade, gjorde  han  Armfelt  til  Præsident  i  KrigskoUegiet ,  en 
Stilling,  som  denne  dog  allerede  Aaret  efter  nedlagde  for  at 
kunne  leve  i  Fred  og  Ro  i  sit  Fædreland  Finland.  Dette 
blev  ham  dog  ikke  forundt;  tvært  imod  stod  han  ved  et  nyt 
Vendepunkt  paa  sin  eventyrlige  Løbebane.  Man  nærede  endnu 
en  stærk  Mistanke  til  ham;  den,  som  én  Gang  havde  villet 
forraade  Sverige  til  Rusland,  kunde  gjøre  det  en  Gang  endnu; 
maaske  det  just  var  derfor,  at  han  havde  nedlagt  sit  Embede 
og  bosat  sig  i  Finland.  Disse  og  lignende  Ytringer,  som  med 
Flid  udspredtes  af  Armfelts  talrige  Fjender,  gik  snart  fra 
Mund  til  Mund  og  kom  ogsaa  ham  for  6^re.  Da  han  aldrig 
havde  fæstet  Lid  til  Kong  Karl  XIII's  Venskabsforsikringer 
og  mente  at  kunne  vente  sig  alt  af  de  daværende  Magthavere, 
troede  han  sig  truet  af  en  ny  Proces  for  Højforræderi  og  be- 
sluttede at  komme  sine  Fjender  i  Forkjøbet.  I  al  Hemme- 
lighed begav  han  sig  til  Stockholm,  opsøgte  den  31te  Marts 
den  russiske  Gesant  i  dennes  Hotel  og  svor  Selvherskeren 
over  alle  Russere  Huldskab  og  Troskab,  hvorved  han  selv- 
følgelig stillede  sig  under  dennes  mægtige  Beskyttelse  mod 
de  Farer,  han  befrygtede.  Da  dette  upatriotiske  Skridt  blev 
kjendt,  blev  Armfelt  forvist  Riget  og  transporteret  over  Græn- 
sen. Ved  sin  Ankomst  paa  russisk  Grund  fik  han  Befaling 
til  at  indfinde  sig  i  St.  Petersborg,  hvor  han  ved  sine  bedaa- 

rende  Egenskaber,  som  Alderen  ingenlunde  havde  svækket,  i 
kort  Tid  aldeles  vandt  Kejser  Alexanders  Hengivenhed.  I 
1812  blev  han  ophøjet  i  den  finske  Grevestand  og  det  næste 
Aar  udnævnt  til  Generalguvernør  i  Finland,  som  det  endelig 
var  lykkedes  Rusland  efter  et  helt  Aarhundredes  Rænker  og 
Kampe  at  frarive  Sverige.  Dette  ansvarsfulde,  men  for  en 
svensk  Mand  lidet  hæderlige  Embede  beklædte  han  dog  ikke 
længe,  idet  han  den  19de  Avgust  1814  afgik  ved  Dåden  paa 
Slottet  Tsarskoe-Selo. 

Hans  gamle  Fjende  Reuterholm  var  gaaet  i  Graven  fer 
ham;  den  27de  December  1813  var  han  dod  et  Steds  i  Hol- 
sten*) af  et  Slagtilfælde. 


•)  Sv.  Biogr.  Lex,  —  Efter  andre  i  Slesvig  By. 

Fr.  Julius  Meier. 

Da  Hedenskabet  i  den  senere  romerske  Kejsertid  nærmede 
sig  sin  Undergang,  begyndte  ogsaa  Troen  paa  de  gamle  hel- 
leniske  Guder  lidt  efter  lidt  at  svinde;  det  var  alt  længe 
siden,  at  de  havde  været  Gjenstand  for  egentlig  Tilbedelse, 
og  selve  Folketroen  havde  vel  ogsaa  i  mange  Punkter  vendt 
sig  bort  fra  disse  forældede  Guder;  men  et  andet  Element  i 
Gudetroen  gjorde  sig  nu  desto  mere  gjældende,  de  græske 
Guder  bleve  fortrængte  af  en  Mængde  importerede,  mest  fra 
Orienten  stammende  Guddomme.  Alt  tidlig  havde  den  ægyp- 
tiske Afgudstj eneste  frodig  udbredt  sig  over  hele  den  dan- 
nede Verden;  selve  Rom  var  fuld  af  ægyptiske  Templer  og 
Gudebilleder.  Paa  de  syriske  og  lilleasiatiske  Mynter  kan 
man  derimod  finde  vidunderlige ,  spegelselignende  Idoler, 
tilsierede  og  fantastisk  udpyntede  kvindelige  Billeder ,  ja 
endog  himmelfaldne  Meteorer ,  som  nede  den  sterste  Til- 
bedelse vidt  og  bredt  og  havde  bragt  de  gamle,  ædle  Gude- 
skikkelser i  Forglemmelse ;  til  Skændsel  for  det  romerske  Folk 
indførte  den  vanvittige  Dreng  Antoninus  i  det  tredje  Aarhun- 
drede  efter  Kristus  jo  endog  sin  syriske  Meteorstensgud,  Solen 
Elagabal,  i  selve  Rom.  Hver  liUe  græsk  Stad  havde  sin  sær- 
lige Afgud,  der  mangen  Gang  end  ikke  kunde  opvise  nogen 
ærværdig  Alder,  men  undertiden,  som  vi  ville  faa  at  se,  blot 
var  en  Skabning  af  en  eUer  anden  listig  Præst. 

I  sin  baade  ved  Indhold  og  Fremstilling  lige  fængslende 
Fortælling:  « Alexander  eUer  Legnepræsten »  har  Lukian  leveret 
os  et  livligt,  paa  egen  Erfaring  grundet  Billede  af  en  saa- 

dan  Præstebedrager,  der  med  lige  saa  megen  Frækhed  som 
Intelligents  bedrog  Romerne,  ja  selve  den  hajtdannede  Kejser 
Marcus  Aurelius  med  et  selvlavet  Gudebillede,  med  Orakler 
og  Taskenspillerkunster  og  saaledes  skaffede  sig  høje  Æres- 
bevisninger og  stor  Formue. 

Alexander,  der  var  født  i  den  lille,  ved  det  sorte  Hav 
liggende,  paflagoniske  Stad  Abonoteichos  eller  Abonuteichos, 
indgik  alt  i  sin  Ungdom  Forbindelse  med  Gøglere  og  Trold- 
mænd og  overgik  snart  sine  Læremestre.  Han  traf  Aftale 
med  Byzantineren  Kokkonas  om  sit  første  betydelige  Fore- 
tagende, hvoraf  han  ventede  sig  et  stort  Udbytte,  da  det  var 
rettet  mod  hans  egen  Fødeby  Abonoteichos,  hvis  Befolkning 
han  holdt  for  særlig  dum.  I  Templet  i  Chalcedon  nedgravede 
man  Tavler  med  den  Indskrift,  at  Æsculap  og  hans  Fader 
Apollo  vilde  komme  til  Abonoteichos,  og  sørgede  senere  for, 
at  disse  Tavler  bleve  fundne.  Kokkonas  døde  imidlertid 
under  Forberedelserne,  og  Alexander  fortsatte  nu  Forret- 
ningen alene.  Efter  at  han  havde  holdt  sit  Indtog  i  Abo- 
noteichos under  stor  Tilstrømning  af  Befolkningen,  gjemte 
han  hemmelig  et  tomt  Æg,  hvori  der  var  skjult  en  lille 
Slange,  i  en  Vandpøl  og  tog  det  derpaa  op  af  Vandet,  til 
stor  Forbavselse  for  den  overtroiske  Mængde,  med  de  Ord: 
«Nu  har  jeg  Æsculap«.  Den  lille  Slange  bar  han  nu  til  sit 
Hjem,  hvor  han  ombyttede  den  med  en  stor  tam  Slange, 
han  havde  bragt  med  sig  fra  Macedonien,  og  til  hvilken  han 
af  Lærreds  Lapper  havde  lavet  et  menneskeligt  Hoved,  som 
kunde  spærre  Munden  op  og  i. 

Denne  nye  Æsculap,  som  han  kaldte  Glykon,  blev  frem- 
vist i  en  halvtoplyst  Bod  og  gav  Orakelsvar  i  Hexametre 
mod  det  rimelige  Honorar  af  8  Oboler  (omtrent  40  1^)  pr. 
Spørgsmaal,  men  kun  for  det  simplere  Publikum ;  til  de  For- 
nemme og  Honoratiores  gav  Glykon  mod  en  svær  Betaling, 
men  da  ogsaa  i  egen  Person,  Orakelsvar,  det  vil  sige,  Alex- 
ander vidste  ved  et  Rørmaskineri  at  indrette  det  saaledes, 
at   Ordene  syntes   at   komme  direkte  ud   af  den  maskerede 

Slanges  Mund.  Undertiden  sloge  Spaadommene  ikke  til;  men 
dette  hindrede  ikke,  at  romerske  Feltherrer  —  saaledes  endog 
den  filosofiske  Kejser  Marcus  Aurelius!  —  henvendte  sig  til 
den  store  Profet  fra  Abonoteichos.  I  Markomannerkrigen 
raadede  han  Kejseren  til  at  kast«  to  Lever  i  Donau;  Marcus 
Aurelius  gjorde  det,  Løverne  svømmede  til  den  modsatte  Bred 
og  bleve  dræbte  af  Barbarerne;  snart  derpaa  blev  den  romer- 
ske Hær  fuldkommen  slaaet.  Alexander  forklarede  nu,  at 
hans  Orakel  ganske  vist  havde  talt  om  en  Sejr,  men  ikke 
om  Eomernes  Sejr ;  paa  en  lignende  Maade  havde  det  tvety- 
dige delfiske  Orakel  engang  spaaet  Krøsus  et  stort  Riges 
Tilintetgjørelse ,  hvad  han  udtydede  om  det  persiske  Rige, 
medens  det  i  Virkelighed  gik  ud  over  hans  eget. 

Et  af  de  nyttigste  og  mest  praktiske  Svar  gav  Glykon 
den  fornemme  Romer  Rutillianus,  der  spurgte  Slangen,  hvem 
han  skulde  ægte.    Glykon  svarede  kort  og  tydelig: 

•Ægte  bør  Du  en  Datter  af  Selene  og  Alexander«. 
Dermed  var  ment  Alexanders  egen  Datter,  hvis  Moder  efter 
hans  Forsikring  var  ingen  ringere  end  Selene,  selve  Maane- 
gudinden.  Rutillianus,  en  enfoldig,  overtroisk  Mand  paa  tre- 
sindstyve Aar,  ægtede  virkelig  Gudindens  Barn,  og  Alexanders 
Magt  og  Anseelse  steg  bestandig  højere  og  højere  ved  denne 
fornemme  og  højtstaaende  Svigersøn. 

Dagene  gik  nu  hen  med  Orakler,  højtidelige  Optog,  Fest- 
lege og  Ofringer;  ved  disse  Højtideligheder  holdt  man  strængt 
paa,  atEpicuræere  og  Kristne  ikke  vare  til  Stede,  og  de  bleve  jagede 
bort,  naar  de  indfandt  sig.  Alexanders  Had  til  de  Kristne  er  intet 
ilde  Vidnesbyrd  til  Gunst  for  deres  stille  Menighed ;  hvad  Lukian 
ellers  fortæller  om  de  Kristne,  er  i  det  hele  mere  rosende  end 
dadlende;  han  foragter  dem  rigtignok  som  en  taabelig  Sekt, 
men  maa  dog  indrømme  (i  Peregrinus  Proteus),  at  de  hver- 
ken sky  Møje  eller  Pengeofre,  naar  det  gjælder  at  understøtte 
et  af  deres  Menigheds  Medlemmer.  Under  Ofl'erfesterne  fandt 
der  ogsaa  dramatiske  Forestillinger  Sted.  Alexander,  der 
kaldte  sig  Æsculaps  Sønnesøn,    gav   her   sin  Genealogi   til 

bedste:  man  opførte  saaledes  Podalirius's  Formæling  med 
Alexanders  Moder  og  Kjærlighedsscenen  mellem  Alexander  og 
Selene;  i  det  sidste  Stykke  spillede  en  fornem  Komerinde 
Rutillia  med  stort  dramatisk  Talent  Selenes  Rolle  lige  for  sin 
Ægtefælles  -Øjne;  for  avrigt  stiftede  den  fromme  Alex- 
ander ogsaa  nogle  religiøse,  men  i  sædelig  Henseende  mindre 
nette  Selskaber  og  Samfund. 

Da  de  gamle  Orakler  vel  vare  altfor  dagligdags,  opfandt 
Alexander  en  ny  Metbode;  han  lod  sig  overlevere  Spørgs- 
maalene  forseglede ,  lagde  dem  derpaa  efter  Foregivende 
under  sin  Hovedpude  og  besvarede  dem  den  næste  Dag 
efter  Gudens  Indskydelser.  Undertiden  vare  Svarene  dunkle 
og  mystiske,  og  Forespørgeren  maatte  først  lade  sig  dem 
udtyde  af  officielle  Fortolkere,  der  lode  sig  denne  For- 
retning dyrt  betale,  hvad  de  vare  nødte  til  allerede  af  den 
Grund,  at  de  selv  maatte  betale  Overprofeten  Alexander  en 
attisk  Talent  (omtr.  1,800  Rdl.)  af  deres  Aarsindtægter. 

Da  denne  hele  Forretning  var  i  sin  største  Blomstring, 
kom  Lukian  selv  til  Abonoteichos;  hans  første  Audients  hos 
Profeten  fik  et  daarligt  Udfald.  Allerede  det,  at  Lukian  ikke 
gav  ham  hans  fulde  Ærestitel,  gjorde  et  daarligt  Indtryk. 
Derpaa  rakte  han  Lukian  Haanden  at  kysse,  men  Lukian 
bed  ham  i  Haanden.  Da  de  tilstedeværende  vilde  straffe  ham 
for  denne  Helligbrøde,  fandt  han  dog  Beskyttelse  hos  selve 
Profeten,  som  befalede  dem  at  Qerne  sig  og  nu  søgte  at 
slutte  Venskab  med  Lukian,  hvem  han  maaske  var  bange  for, 
og  Lukian  var  forsigtig  nok  til  ikke  yderligere  at  ægge  den 
mægtige  Præst. 

Særlig  morsomme  ere  Lukians  Beretninger  om  hans 
egne  Erfaringer  med  Hensyn  til  Oraklet;  han  forseglede  sine 
Spørgsmaal  og  omviklede  dem  saa  kunstig,  at  Profeten  ikke 
kunde  aabne  dem  og  derfor  søgte  at  udfritte  Lukians  Slaver, 
der  afleverede  Spørgsmaalene  og  havde  faaet  deres  nøjagtige 
Ordrer.  De  Svar,  Profeten  uddelte,  passede  naturligvis  altsaa 
ikke.     Saaledes  svarede  han  paa  det  Spørgsmaal:    «Hvor  er 

Homer  født?»  med  følgende:  "Gnid  Dig  med  Salven  Cytmis«. 
Alexander  drev  nemlig  ogsaa  en  lille  Biforretning  med  en  af 
ham  opfunden  Universalbalsam,  som  han  kaldte  »Cytmis". 
For  øvrigt  viser  selve  Lukians  eget  Exempel,  at  ogsaa  Spot- 
tere og  Vantro  bidroge  til  Profetens  Underhold ;  Lukian  sendte 
saaledes  engang  Alexander  otte  forskjellige  Spørgsmaal  til 
Taxtprisen  10  Drakmer  og  4  Oboler  (omtr.  3^2  Edl.).  Da 
Lukian  senere  vilde  begive  sig  til  Søs  fra  Abonoteichos  til 
Amastris,  gjentog  Historien  med  Arion  sig  paa  en  vis  Maade, 
men  den  fik  dog  et  bedre  Udfald.  Man  saa  »Søfolkene  hviske 
indbyrdes«  og  komme  op  at  skændes:  derpaa  fortalte  Styr- 
manden, at  Alexander  havde  givet  ham  den  Befaling  at 
kaste  Lukian  i  Havet,  hvad  han  dog  ikke  vilde  gjøre  for 
nogen  Pris. 

Den  ærlige  Sømand  satte  Lukian  i  Land  ved  Aegiali, 
hvorfra  vor  Forfatter  af  den  bosporanske  Konge  Eupators 
Sendemænd  blev  bragt  til  Amastris.  Her  var  det  Lukians 
Hensigt  at  optræde  med  en  Klage  mod  Alexander,  men  de 
ængstelige  Præfekter  i  Bithynien  og  Pontus  gave  ham  at  for- 
staa,  at  det  ikke  kunde  nytte  noget,  thi  Rutillianus's  Sviger- 
fader kunde  ikke  afstraffes  under  noget  som  helst  Paaskud, 
ikke  engang  om  man  nok  saa  tydelig  kunde  overbevise  ham 
om  hans  Forbrydelse. 

Alexander  fortsatte  saaledes  ustraffet  sit  Guderne  vel- 
behagelige Værk  og  døde  i  hej  Anseelse  i  sit  halvQersinds- 
tyvende  Aar.  Ved  hans  Ligbegængelse  opstod  der  strax  Strid 
om  Efterfelgningen  i  Orakelforretningen,  hvis  ydre  Kjendetegn 
var  den  af  Alexander  efterladte  Profetkrans;  men  Kampdom- 
meren, hans  taknemlige  Svigersøn  Rutillian ,  holdt  ingen 
af  de  levende  for  værdig  til  denne  Ære  og  afviste  de  for- 
skjellige Ansøgere. 

Dette  er  i  det  væsentlige  Indholdet  af  Lukians  Fortæl- 
ling. Mange  Enkeltheder  ere  maaske  afmalede  lidt  novelleagtig, 
tildels  vel  ogsaa  fremstillede  noget  overdrevent  og  hadefuldt 
under  Indtrykket  af  Forfatterens  Forbitrelse   mod   den    fejge 

Morder;  men  selve  Faktum  og  Hovedsagen  i  de  af  Lukian 
fortalte  Kjendsgjerninger  ere  uomstridelig  Sandhed;  dette  be- 
vises af  Monumenterne.  Profetens  Svigersøn  Eutillian  er  os 
bekjendt  af  en  Indskrift,  som  indeholder  en  Opregning  af 
hans  Embeder;  han  var  Prokonsul  i  Asien  og  hed  P.  Mum- 
mius  Sisenna  Rutillianus.  Lukian  fortæller,  at  Alexander 
udvirkede  hos  den  romerske  Kejser,  at  Bynavnet  Abonoteichos 
blev  forvandlet  til  Jonopolis,  hvorpaa  den  omdobte  By  præ- 
gede Mynter  med  Fremstillinger  af  Slangen  Glykon  og  Pro- 
feten Alexander  med  Lavrbærkransen  og  Kniven.  Disse  Ef- 
terretninger ere  næsten  fuldkommen  stemmende  med  Sand- 
heden; vi  besidde  Stadens  Kobbermynter  fra  Kejserne  Anto- 
ninus  Pius  og  L.  Verus  (Marcus  Aurelius's  Medkejser),  og 
paa  Bagsiden  af  disse  Mynter  staar  det  nye  Bynavn:  ^loavo- 
noleiTcov;  denne  Navneforandring  gik  for  sig  under  Antoninus, 
thi  andre  Mynter  fra  samme  Kejser  bære  endnu  det  gamle 
Navn  Abonoteichos.  Paa  Mynterne  findes  Fremstillinger  af 
Slangen  Glykon,  naje  som  Lukian  har  beskrevet  den  med 
Maskeansigtet  og  Underskriften  rivxwp;  Alexanders  Billede 
findes  derimod  ikke  paa  nogen  af  de  bevarede  Mynter  og  er 
vel  ogsaa  næppe  blevet  præget  paa  saadanne  offentlige 
Mindesmærker,  der  stedse  kun  fremstille  Kejsere,  Heroer, 
Gudehoveder  og  Gudebilleder,  men  aldrig  en  levende  Person 
udenfor  det  kejserlige  Hus.  Disse  mærkværdige  Mindesmær- 
ker bevise  for  øvrigt  endnu,  at  Alexanders  Profetvirksomhed 
ogsaa  havde  en  betydelig  politisk  Baggrund,  at  han  sand- 
synligvis under  en  eller  anden  Præstetitel  ogsaa  var  Regent 
eller  dog  i  politisk  Henseende  den  mægtigste  Mand  i  sin 
Fødeby.  Paa  den  anden  Side  kunne  hine  Mynter  ogsaa  vise 
os,  hvor  misligt  det  er  at  ville  arkæologisk  forklare  saadanne 
Mindesmærker  fra  den  senere  Kejsertid  af  de  virkelige  klas- 
siske Kunstværker  fra  den  gode  Tid.  I  en  Periode,  hvor  de 
mest  eventyrlige  Lokalmyther  og  Lokalafguder  spille  en  frem- 
ragende Rolle,  og  medens  man  allevegne  i  Stedet  for  de  gamle 
græske  Gudesagn  satte  syriske,  ægyptiske,  ja   endog  jødiske 

Sagn  —  i  Apamea  i  Phrygien  er  saaledes  Noah  i  Arken 
fremstillet  paa  Mynter  — ,  ter  man  ikke  mere  vente  at  træffe 
den  gamle  helleniske  Gudedyrkelse  bevaret  i  dens  oprindelige 
Renhed. 

Historien  om  Præstebedrageren  Alexander  er  visselig 
lærerig  for  alle  Tider;  den  viser  os  paa  ny,  hvorledes  tn  alle 
Tider  selv  de  plumpeste  Midler  have  været  tilstrækkelige  til 
at  fange  fornemme  og  ringe  i  et  Løgnevæv,  naar  det  blot 
er  udpyntet  med  Sandsigeri,  Mirakelmager!  og  en  eller  an- 
den Universalbalsam. 

A.  Sallet. 


Rambaut  de  Yaqueiras  og  det  flerde  Korstog/) 


I. 

I  en  tidligere  Afliandling  i  dette  Tidsskrift  have  vi  talt  i 
Almindelighed  om  Troubadourernes  Digtning,  især  deres  Sir- 
ventes  og  denne  Digtnings  ypperste  Repræsentant,  Bertran  de 
Bom**).  Det  antydedes  ogsaa  der,  at  denne  Digtning  hoved- 
sagelig drejer  sig  om  tre  store  historiske  Begivenheder,  som 
optage  Sydfrankrig  omtrent  fra  Midten  af  det  12te  til  Mid- 
ten af  det  13de  Aarhundrede,  da  Troubadourpoesien  blom- 
strede friskest.  De  engelsk-franske  Krige  begynde  Perioden, 
Albigenserkrigen  afslutter  den,  medens  Korstogene  hele  Pe- 
rioden igjennem  samle  Interesserne  om  sig,  hvergang  de  in- 
dre Stridigheder  levne  lidt  Eo.  Enhver  af  disse  store  Be- 
givenheder kan  i  sit  Forhold  til  den  proven  falske  Poesi 
betragtes  som  repræsenteret  i  en  enkelt  Digterpersonlighed, 
og  som  Repræsentant  for  de  korsfarende  Troubadourer  staar 
da  Rambaut  de  Vaqueiras.  Hans  Digte  kunne  maaske  i  hi- 
storisk Interesse  ikke  maale  sig  med  Bertran  deBorns;  hans 
Personlighed  er  ganske  vist  mindre  mægtig;  men  i  én  Hen- 


•)  Kilder:  Villehardouin:  Chronique.  —  Rob.  de  Clary:  Laprise 
de  Constantinople.  —  Kaynouard:  Choix  de  poésies  des  trouba- 
dours (Ramb.  de  Vaqueiras).  —  Diez:  Leben  und  Werke  der  Trou- 
badours (R.  de  Vaqueiras).  —  Wilcken:  Geschichte  der  Kreuz- 
ziige  (passim). 

••;  Jfr.  Hist.  Archiv  1872  U,  266  og  flg. 

seende  har  han  afgjort  Fortrinet:  han  er  mere  ægte  Trou- 
badour. Bertran  de  Bom  er  en  uafhængig  Baron,  hvem  San- 
gen kun  er  Middel  for  hans  altovervejende,  vilde  Krigsliden- 
skab;  i  Rambaut  derimod  se  vi  Troubadouren  paa  Vandring, 
i  Hof-  og  Herretjeneste;  Sangen  er  hans  Livsopgave,  og 
nordisk  Kamplyst  forener  sig  hos  ham  med  sydlandsk  Finhed 
i  en  ædel  og  smuk  Ridderskikkelse,  glodende  i  Elskov,  tro- 
fast og  opofrende  i  Venskab,  lige  poetisk  i  Fruerburet  og  ved 
sin  fyrstelige  Herres  Side  paa  Siciliens  og  Rumeliens  Val- 
pladser. 

Rambaut  de  Vaqueiras  var  vel  adelig  og  stammede  fra 
et  Slot  eller  en  Flække  i  Provence,  der  bar  hans  Slægts 
Navn;  men  hans  Fader  var  en  fattig  Ridder,  der  endog  an- 
saas  for  afsindig.  Sønnen  fulgte  da  den  for  fattige  Junkere 
sædvanlige  Vej,  at  træde  i  Tjeneste  hos  sin  Landsherre,  Fyr- 
sten af  Orange,  uvist  om  strax  som  Digter  eller  forst  som 
Page,  indtil  hans  Digtertalent  udviklede  sig.  Det  skaffede 
ham  i  alt  Fald  snart  den  mest  begunstigede  Stilling,  man 
kunde  indtage  ved  disse  smaa,  men  muntre  og  pragtfulde 
sydfranske  Lenshoffer,  hvor  Digtningen  skattedes  saa  højt 
baade  af  Fyrster  og  Damer.  Han  fik  nemlig  Lejlighed  til  med 
sine  Sirventes  at  gribe  ind  i  de  Arvestridigheder,  der  paa 
denne  Tid  rasede  i  det  østlige  Sydfrankrig,  medens  det  vest- 
lige søndersledes  af  Lensstridigher  mellem  Medlemmer  af 
det  engelske  Kongehus  og  deres  Lensherre,  Kongen  af  Frank- 
rig. Det  mægtige  Hus  Baux,  af  hvilket  en  Gren  herskede 
i  det  lille  Fyrstendømme  Orange,  (N.  f.  Avignon  ved  Khone), 
kæmpede  nemlig  om  Arveretten  til  Grevskabet  Provence  med 
Greverne  af  Toulouse  og  Kongen  af  Aragonien.  Rarabauts 
Sirventes  i  denne  Anledning  minde  om  Bertran  de  Boms 
samtidige,  langt  mere  ildfulde  Kampdigtning  i  de  aqvitaniske 
Lande,  men  uden  i  nogen  Henseende  at  kunne  maale  sig 
med  den.  Ikke  desto  mindre  skaffede  de  ham  Fyrstens  Gunst, 
gjorde  ham  bekjendt  som  Digter  og  aabnede  saaledes  hans 
glimrende  Løbebane.      »Fyrsten  af  Orange  viste  ham  megen 

Godhed  og  stor  Hæder,  ophøjede  ham  og  skaffede  ham  Be- 
kjendtskab  og  Pris  blandt  de  Ædle«,  siger  hans  Levnets- 
beskrivelse.  Den  unge  Fyrst  Guillem,  sammen  med  hvem 
han  formodentlig  var  opdragen  ved  Hoffet,  der  elskede  Digt- 
ningen ,  ja  selv  var  Digter  som  saa  mange  proven9al- 
ske  Stormænd  paa  den  Tid,  sluttede  endog  en  af  disse 
nære  Venskabsforbindelser  med  ham,  som  saa  ofte  forenede 
Fyrste  og  Troubadour,  men  som  ogsaa  undertiden  bragte  den 
sidste  til  at  glemme  sin  underordnede  Stilling.  Saaledes  gik 
det  da  ogsaa  Kambaut,  der  maatte  forlade  Hoffet  formedelst 
nogle  altfor  dristige  Spotterier  over  Fyrstens  Uheld  i  Krig, 
hvilke  denne  besvarede  med  en  ligeledes  versificeret  Bortvis- 
ning. Senere  blev  Kambaut  dog  udsonet  med  den  siden  i 
Albigenserkrigen  saa  ulykkelige  Fyrste. 

For  Eambaut  begynder  nu  den  vandrende  Digters  frie, 
eventyrlige  Liv,  som  den  moderne  Romantik  gjerne  forestiller 
sig  som  ejendommeligt  for  Troubadouren,  der  i  Sydens  sol- 
lyse Egne 

"drog  om  fra  Kastel  til  Kastel », 

standsende  og  syngende  for  en  kort  Stund,  vel  modtagen  af 
Riddere,  og  ikke  mindst  af  Damer,  for  derpaa  at  gjenoptage 
sin  Omflakken  i  den  frie  Natur,  den  rige,  poetiske  Tilværelse, 
ubunden  af  fast  Hjem  eller  borgerlig  Næring,  hvor 
« Lyren  om  Skuldren  var  hele  hans  Eje». 
Man  tænker  sig,  at  hans  Sangerevne,  som  den  vilde 
Sangfugls  i  Buret,  kvaltes  ved  det  magelige  Liv  i  de  stores 
Haller,  ved  Opgivelsen  af  den  ubundne  Frihed  og  Indtræden 
i  en  Herres  Tjeneste.  Men  det  er  i  mange  Henseender  gaaet 
Romantikerne  med  Middelalderen  som  den  franske  Klassicisme 
med  Oldtiden:  de  have  konstrueret  den  efter  Recept.  Trou- 
badourerne lignede  hverken  Schack  -  Staffeldts  Harpespiller 
«<i  Greven  af  Toulouses  Gaard«,  eller  Folmer  Sanger,  som 

«...  ej  kan  sidde  stille 

«Bag  Borgens  tykke  Mur, 

«Saa  længe  Lærkens  Trille 

«Kan  lokke  ham  fra  Bur». 

Disse  poetiske  Skikkelser  bero  paa  en  Forrexling  med  en 
ældre  Tids  virkelig  vandrende  Sangere.  Saaledes  vandrede 
Oldtidens  Rhapsoder  og  Kelternes  Barder,  de  arabiske  Even- 
tyrfortællere og  i  Frankrig  før  Troubadourtiden  Jonglørerne, 
som  vel  tildels  selv  forfattede  og  derpaa  foredroge  den  gamle, 
nu  mest  forsvundne,  lyriske  og  episke  Folkedigtning  i  Slot  og 
Hytte,  paa  Torve  og  Veje,  hvor  de  fandt  et  villigt  Ore :  det  var 
jo  dengang  den  eneste  Maade  at  ofFentliggjere  Digtningen  paa. 
Men  da  de  store  tabte  Interessen  for  denne  simple,  ofte 
raa  og  uformelige  Folkedigtning,  da  Troubadourernes  Kunst- 
digtning begyndte,  og  de  fornemste  Herrer  regnede  sig  det 
til  Ære  at  deltage  deri ,  maatte  Jonglørernes  Betydning 
S3mke.  De  vare  Mænd  af  Folket,  uden  Dannelse,  og  deres 
urolige  Liv  virkede  ofte  ufordelagtig  paa  deres  Sæder.  Fra 
nn  af  maatte  da  Jongløren  enten  give  Afkald  paa  Adelens 
Borge  og  holde  sig  til  Almuen,  og  han  sank  da  snart  ned 
til,  hvad  vi  nu  forstaa  ved  Navnet,  (joculator  Gjøgler),  om- 
løbende Taskenspiller,  Liniedanser  og  Foreviser  af  vilde  Dyr. 
Eller  han  maatte  træde  i  tjenende  Forhold  til  en  Troubadour, 
akkompagnere  hans  Sange,  foredrage  dem  rundt  i  Landet, 
naar  Troubadouren  selv  var  for  fornem  dertil.  Alligevel  var 
Adskillelsen  mellem  de  to  Klasser  ingenlunde  skarp ;  Navnene 
Troubadour  og  Jonglør  (joglar)  bruges  ofte  i  Flæng,  endog  af 
Troubadourerne  selv.  En  Jonglør  kunde  ved  sit  selvstændige 
poetiske  Talent  svinge  sig  op  til  Troubadour,  og  mangen 
fattig  Troubadour,  for  hvem  Digtningen  var  Livsophold,  kunde 
synke  ned  til  Jonglør  enten  for  bestandig,  naar  han  ikke 
længer  var  populær  nok  til  at  optræde  med  ridderlig  Glans, 
eller  for  en  Tid,  enten  før  han  kom  i  Anseelse,  eller  naar 
han  havde  mistet  sit  Tilhold  ved  et  Hof,  indtil  han  fandt 
et  nyt.  Dog  traadte  han  ikke  i  Tjeneste  hos  nogen  an- 
den ,  men  flakkede  om  og  levede  fra  Dag  til  Dag  af 
at  synge  sine  egne  Digte,  hvorfor  man  villig  betalte  ham 
med  en  ringe  Gave  eller  dog  med  en  Nats  Gjæstfrihed.  For 
en   kortere   Tid   kunde   vel   dette   usikre  Bejseliv  med  dets 

stedse  nye  Indtryk,  dets  Eventyr  og  Farer,  vexlende  mellem 
Overflod  og  Mangel,  men  altid  rigt  paa  Bifald  og  Triumfer 
for  Sangeren,  være  lokkende  og  egnet  til  at  holde  hans  Sind 
frisk  og  elastisk.  Men  dog  se  vi  aldrig  Troubadouren  gribe  Van- 
dringsstaven  uden  af  Nødvendighed,  og  han  var  altid  rede  til  at 
lægge  den  hen,  saa  snart  han  fandt  Modtagelse  og  Ophold  ved 
et  Hof,  uden  i  mindste  Maade  at  frygte  den  Afhængighed, 
der  felger  med  de  stores  Beskyttelse  og  Gaver,  som  tvært 
imod  mangen  Troubadour  var  temmelig  gridsk  efter  og  baade 
direkte  og  indirekte  fordrede  ved  sin  Sang  og  sin  Smiger  for 
Beskytteren.  Ved  Hoffernes  Pragt  og  Fester,  mellem  de  bolde 
Riddere  og  de  skjønne  Damer,  mellem  Elskovsintriger  og  Lens- 
krige var  Troubadouren  ganske  anderledes  i  sit  Es  end  paa 
den  magre  Kleppert  under  aaben  Himmel  i  alskens  Vejr,  paa 
det  tarvelige  Natteleje  i  Bondehytten  eller  endog  under  Sko- 
vens grønne  Kroner,  hvor  han  tager  sig  saa  godt  ud  i  de 
lyriske  Digte,  syngende  omkap  med  Fuglen  paa  Kvist. 

Saaledes  tænkte  sikkert  ogsaa  Rambaut  de  Vaqueiras,  da 
han  maatte  forlade  Hoffet  i  Orange  og  med  Violinen  foran  sig 
paa  Hesten  gj  en  nem  strejfede  Norditaliens  smilende  Sletter, 
hvor  paa  denne  Tid  det  provenfalske  Sprog  var  herskende,  i 
alt  Fald  blandt  de  Fornemme,  ligesom  i  det  nordlige  Spanien, 
saa  at  Troubadourerne  begge  Steder  vare  som  hjemme  og 
kunde  vente  gjæstfri  Optagelse  ved  et  af  de  mange  Smaa- 
Hoffer  der  som  i  Provence.  Foreløbig  trøstede  Rambaut  sig 
ved  smaa,  flygtige  Elskovshandler,  som  Rejselivet  førte  med 
sig;  saaledes  skildrer  han  selv  i  en  Sang,  hvorledes  han 
med  hele  det  provenfalske  Hofgalanteri  søger  at  vinde  en 
smuk  genuesisk  Borgerkone,  der  imidlertid  er  sin  Mand  tro 
og  svarer  ham  med  Grovheder  paa  Genuesisk.  Denne  ejen- 
dommelige Sprogblanding  kommer  oftere  igjen  hos  Digteren, 
maaske  som  Følge  af  hans  Vandreliv.  Mærkelig  nok  var 
Rambaut  trods  sin  ridderlige,  ædle  Karakter  og  sin  ellers  af 
Damerne  saa  højtskattede  Digtergave  oftere  uheldig  i  Kjærlig- 
hed.  Allerede  i  Provence  klager  han  over  sin  Dames  Kulde; 

•som  faar  hans  Varme  til  at  kølnes  ganske;  hun  volder  ham 
al  Sorg  og  rover  ham  al  Fryd ! »  Han  var  ikke  heldigere  hos 
denne  Dame  efter  at  være  traadt  i  Tjeneste  hos  Markgreven 
af  Monferrat.  Hun  foretrak  nemlig  Markgrev  Albert  af  Ma- 
laspina  (paa  Grænsen  af  Toscana),  en  vild  og  troløs,  men 
tapper  Kondottiere,  der  spillede  en  Rolle  i  Norditaliens  mange 
Smaakrige  paa  den  Tid.  Mærkelig  er  en  Tenzone  (dialogiseret 
Digt)  i  denne  Anledning  mellem  ham  og  Rambaut,  der  og- 
saa  giver  Oplysning  om  Rambauts  tidligere  Vandreliv  i  disse 
Egne  og  den  ringe  Anseelse,  hvori  en  saadan  Omstrejfen  stod. 
Man  ser  ogsaa  her,  hvor  lidet  Digterne  generede  sig  over  for  for- 
nemme, selv  fyrstelige  Personer,  og  hvilke  Fornærmelser  ellers 
ridderlige  Modstandere  kunde  overvælde  hinanden  med  i  deres 
Digte  uden  at  fordre  nogen  anden  Oprejsning  end  at  betale 
Lige  for  Lige.  Endelig  er  det  ikke  mindre  interessant  med 
Hensyn  til  den  sydlandske  Opfattelse  af  Æresprincipet  at  se, 
hvorledes  Gavmildheden  i  den  Grad  var  Ridderpligt,  at  man 
ansaa  det  for  undskyldeligt  at  skaflfe  sig  Midler  dertil  ved 
Rov  og  Vold,  —  en  Opfattelse,  hvortil  Troubadourernes  in- 
teresserede Lovprisninger  af  denne  Dyd  vistnok  havde  bi- 
draget deres. 

Markgreven  begynder  med  at  spotte  Rambauts  uheldige 
Kjærlighed.  Rambaut  indvender,  at  han  i  alt  Fald  altid  har 
opført  sig  ridderlig  mod  sin  Dame,  medens  hans  Modstander  er 
bekjendt  for  sin  Troløshed  og  Rovlyst.    Markgreven  svarer: 

«Ved  Gud,  Rambaut,  læg  Du  Dig  det  paa  Sinde, 

At  for  at  skjænke  bort  jeg  mangen  Gang 

Har  røvet  Guld,  ej  for  det  selv  at  vinde 

Og  ej  for  selv  at  frydes  ved  dets  Klang. 

Men  Dig  saa  jeg  jo  tidt  og  mangesinde 

Til  Fods  at_^friste  Livet  ved  Din  Sang, 

Elendig,  svegen  af  Din  Elskerinde, 

Og  selv  har  jeg  bespist  Dig  i  Din  Trang; 

Vort  Møde  i  Pavia  drag  til  Minde!« 
Og  den  har  gjort  ham  en  slet  Tjeneste,  som  har  hævet  ham 

ud  af  denne  ringe  Stilling,  der  passede  for  ham,  bragt  hana 
fra  Klepperten  til  Stridshingsten,  fra  Jonglør  gjort  ham  til 
Kidder,  thi  dertil  duer  han  ikke,  og  han  har  endnu  ikke 
hævdet  sin  nye  Plads  ved  Sværdslag.  Rambaut  beskylder  til 
Gjengjæld  Markgreven  for  Fejghed  og  Falskhed  baade  som 
Ridder  og  Elsker: 

oMarquis  Albert,  om  Eder  alle  vide, 

I  pønser  kun  paa  Svig  og  paa  Bedrag 

Imod  enhver,  som  er  paa  Eders  Side 

Og  tjener  tro  og  villig  Eders  Sag. 

Paa  Eders  Ord  og  Ed  kan  ingen  lide, 

Og  er  jeg  ingen  Olivier  i  Slag, 

Skal  I  just  heller  ej  som  Roland  stride: 

Piacenza  tog  nok  Castagnier  en  Dag; 

I  maatte  i  det  sure  Æble  bide«. 
De  sidste  Linier  sigte  til  en  Begivenhed  i  en  langvarig  By- 
fejde  mellem  Parma  og  Piacenza,  hvori  Markgreven  deltog. 

Medens  mange  Troubadourer  tilbragte  hele  Aar  i  uman- 
dige Suk  og  Klager  for  den  ubønhørlige  elskedes  Fødder, 
andre  derimod  ikke  betænkte  sig  paa  at  vende  deres  Digt- 
ning lige  saa  hadefuldt  mod  hende,  som  de  tidligere  havde 
været  uudtømmelige  i  hendes  Pris,  forstod  R.  de  Vaqueiras 
at  hæve  dette  Forhold  paa  en  ædel  og  ridderlig  Maade,  da 
han  ikke  fandt  sig  paaskjønnet  efter  Fortjeneste.  Han  ser 
ikke,  som  saa  mange  andre  Troubadourer,  i  Elskov  alene 
Kilden  til  al  Ridderdyd,  skjønt  han  véd,  at  ved  at  ofre  den 
ofrer  han  det  herligste,  thi  den  forhøjer  de  ædlestes  Værd  og 
forbedrer  endog  de  sletteste;  den  giver  den  fejge  Mod  og 
gjør  den  fattige  rig:  «Let  kan  man  vinde  Pris  og  Fryd 
ogsaa  uden  Elskov,  naar  man  stræber  derefter,  vogter  sig  for 
alt  uhæderligt  og  af  al  Magt  lægger  Vind  paa  det  gode.  Thi 
vil  jeg,  skjønt  Elskov  sveg  mig,  gjøre  alt,  hvad  godt  jeg  for- 
maar,  og  taber  jeg  end  min  Dame  jog  Elskov,  saa  vil  jeg  ej 
derfor  tabe  mit  Ry  og  mit  Værd,  thi  ogsaa  uden  hende  kan 

jeg  leve  hædret  og  bold,   og  lidet  skjøtter  jeg  om  to  Tab 

for  ét 

Med  en  fast  Beslutning  søger  jeg  min  Dame  op;  nu  kan 
hun  miste  eller  vinde  mig,  og  hvis  hun  vil  høre  mine  Bønner, 
skal  jeg  stedse  være  hende  til  Vilje,  men  hvis  hun  taler  haardt 
til  mig,  vil  jeg  ikke  kives  eller  stride  med  hende,  men  hun 
kan  tænke  paa  en  anden  Elsker;  og  dog  tog  aldrig  Flores 
saa  vemodigt  Afsked  med  Blancheflor,  som  jeg  skilles  fra  Eder, 
Dame«. 

En  anden  Sirventes  lærer  os,  hvorledes  Rambaut  tænkte 
sig  denne  Tilværelse  uden  Elskov,  og  hvilke  andre  Maal  han 
kjendte  for  en  Eidders  Liv,  naar  det  var  slaaet  fejl,    der  for 
de  fleste  andre  Troubadourer   stod   som  næsten  eneste  Livs- 
opgave.    Det   er   den   vandrende  Eidders  haarde  Lod,    han 
vier  sig,  den  uafladelige  Kamp,  ikke  for  Bytte  eller  for  Kam- 
pens egen  Skyld,    men  for  de  svage;   en  Livsopgave,    som  i 
alt  Fald  ingen  anden  Troubadour  har  tænkt  sig.    Lige  som 
dette  er  et  Bevis  paa  Digterens  ædle  Sind,    saaledes  vidner 
Digtets   frejdige,    malmfulde  Tone   og  Ehytme  om,    at  hans 
fejlslagne  Haab  ikke  berøvede  ham  Livsmodet: 
•  Galop  og  Trav  og  Løb  og  Spring 
Og  Nattevagt  og  Slæb  og  Slid 
Herefter  fylde  skal  min  Tid, 
Og  klædt  i  Jern  og  Pantserring 
Jeg  flakker  om  i  Frost  og  Solens  Ild. 
Paa  aaben  Mark  jeg  Leje  søge  vil, 
Min  Sang  jeg  Elskov  vier  ej,  men  Strid 
Og  Kampen  for  de  svage  al  min  ld». 
Thi  om  han  end  er  svegen  af  Elskov  og  sin  Dame,  maa 
ingen  tro,   at  han  derfor  har  glemt  sin  Sang  eller  er  bleven 
mindre  tapper   eller  opgiver  nogen  anden  ædel  Daad,    som 
sømmer  sig  en  Bidder  . . .     Han  vil  leve  af  Krig  som  Kon- 
dottiere i  Monferrat  og  ved  Forcalquier. 

II. 

Karabaut  de  Vaqueiras'  Vandreliv  endte,  som  det  gjerne 
gik,  med  gjæstmild  Optagelse  ved  et  af  de  smaa  norditalien- 
ske Hoffer,  hvor  han  villig  slog  sig  til  Ro.  Markgrevskabet 
Monferrat  i  det  nuværende  Piemont,  mellem  Turin  og  Alex- 
andria, var  dengang  et  ikke  ubetydeligt  Herskab;  et  frugt- 
bart Land,  rigt  paa  Vin  og  Ris,  der  delt  i  to  Stykker  strakte 
sig  fra  Nord  til  Syd,  opfyldt  af  Rækker  af  smilende  Høje, 
hvori  Alpernes  sidste  Grene  ende.  Den  ædle  Slægt,  som 
beherskede  Landet  under  den  tyske  Kejsers  Lenshejhed  og 
holdt  Hof  i  Staden  Casale,  stammede  fra  Karl  den  stores  Tid 
og  var  knyttet  til  de  fornemste  franske  og  italienske  Huse. 
I  1192  tiltraadte  Markgrev  Bonifaz  II  Regeringen,  og  kort 
efter  kom  Rambaut  paa  sine  Vandringer  til  Casale  og  blev 
hos  Bonifaz,  en  stor  Digterven,  hos  hvem  ogsaa  andre  Trou- 
badourer som  Peire  Vidal  og  Gancelm  Faidit  for  kortere  eller 
længere  Tid  fandt  Gjæstfrihed.  Til  ingen  sluttede  dog  Mark- 
greven sig  med  den  Inderlighed  som  til  Rambaut,  og  deres 
Forhold  er  Idealet  for  de  saa  hyppige  Venskaber  mellem 
Fyrste  og  Troubadour,  hvor  denne  sidstes  Talent  og  Dannelse 
erstattede  Mangelen  af  Rang,  medens  den  almindelige  Agtelse 
for  Digteren  og  hans  friere  Forhold  til  Fyrsten,  hvis  Hof 
han  kunde  forlade,  naar  han  ikke  længer  var  tilfreds,  hævede 
ham  et  Trin  højere  end  de  fødte  Vasaller.  Hertil  kommer  i 
dette  særlige  Tilfælde  begge  Venners  ædle  Karakter  og  den 
ubrødelige,  ridderlige  Troskab,  hvormed  Rambaut  tjente  Mark- 
greven i  godt  og  ondt,  med  Pen  og  Sværd.  Markgreven  gav 
ham  da  Ridderslaget,  som  det  er  omtalt  i  Tenzonen  med 
Albert  af  Malaspina;  Rambaut  var  ved  hans  Side  i  en  Mængde 
Kampe  og  muntre  ridderlige  Eventyr  i  det  nordlige  og  sydlige 
Italien  og  har  beskrevet  dem  i  « Breve«  til  sin  fyrstelige 
Herre,  der  tjene  til  Oplysning  om  hin  Tids  Ridderliv.  « Breve« 
kaldes  hos  Troubadourerne  en  lettere  Digtform  i  kortere  Linier, 
ikke  delte  i  Strofer  og  oftest  kun  med  Assonants  eller  Vokal- 
rim, som  dog  ikke  ere  gjengivne  her,   da  de  i  Stedet  for  at 

forøge  Versets  Klang  snarere  give  det  en  vis  Monotoni,   der 
vilde  blive  langt  føleligere  i  vort  vokalfattige  Sprog: 

•Ædle  Marquis,  jeg  ej  opregne  vil, 

Hvad  der  erhvervede  os  Hvermands  Pris, 

Som  Herre  Eder  og  raig  som  Vasal  .  .  . 

Og  hvordan  vi  tog  Seldina  de  Mar 

Fra  Markgreven  af  Malaspina  bort, 

Ud  af  hans  faste  Slot,  trods  Vold  og  Grav; 

I  hende  gav  til  Posson  d'Anguilar, 

Som  nær  for  hendes  Skyld  var  død  af  Sorg. 

—  Og  husker  I  Jongløren  Aimonet, 

Søm  til  Montalto  kom  at  bringe  Bud 

Om  Jacobina,  hvem,  trods  hendes  Bøn, 

Man  vilde  til  Sardinien  gifte  bort? 

Og  husker  I  det  lille  Suk,  I  drog 

Ved  Tanken  om  det  Kys,  hun  Eder  gav 

Til  Afsked,  dengang  hun  saa  bønlig  bad 

Om  Værn  imod  sin  Onkels  onde  Baad, 

Som  vilde  tage  hendes  Arv  med  Vold? 

Da  bød  I  flux  fem  Svende  sadle  op. 

Hvem  selv  I  søgte  blandt  de  bedste  ud. 

Om  Natten  red  vi,  efter  Nadver,  bort, 

I  og  Guiet  og  Hugonet  d'Alfar 

Og  Bertaldon,  som  var  en  Fører  god. 

Og  saa  jeg  selv,  hvem  ej  jeg  glemme  vil; 

Jeg,  som  i  Havnen  førte  hende  bort 

Fra  Skibet,  da  hun  skulde  gaa  ombord. 

Da  lød  et  Skrig  ud  over  Land  og  Hav, 

Og  de  forfulgte  os,  til  Fods,  til  Hest 

Med  ivrig  Hu;  vi  tænkte  kun  paa  Flugt 

Og  haabede  at  slippe  uden  Men, 

Indtil  Pisanerne  faldt  over  os. 

Da  dem  vi  først  os  Vejen  spærre  saa, 

Saamange  Ryttere  i  tætte  Flok, 

Saamange  Rustninger,  saamangen  Hjelm, 

Saamange  Faner,  bølgende  for  Vind, 

Saa  nægtes  ej,  at  vi  jo  bange  blev. 

Imellem  Bene  og  Finar  fandt  vi  Skjul, 

Vi  hørte  Fjenderne  paa  hver  en  Kant, 

Og  Horn,  Trompeters  Klang  og  Feltraab  lod. 

To  Dage  laa  vi  uden  Mad  og  Drik, 

Den  tredje  tænkte  vi  at  slippe  bort; 

Da  mødte  os  i  Passet  Belestar 

Tolv  Køvere,  som  droge  ud  paa  Eov; 

Saa  bleve  atter  dyre  gode  Raad, 

Thi  ej  til  Hest  vi  kunde  gribe  an. 

Jeg  styrted  mig  til  Fods  i  Kampen  ind 

Og  i  min  Halsring  fik  et  Landsestød, 

Men  saared'  selv  tre,  fire,  troer  jeg  vist, 

Saa  at  de  alle  maatte  vende  Ryg. 

Og  Bertaldon  og  Hugonet  d'Alfar 

Saa,  jeg  fik  Saar,  og  iled  mig  til  Hjælp. 

Da  vi  blev  tre,  saa  rensed'  Passet  vi 

For  Røverne,  saa  I  fik  sikker  Vej. 

Vel  vi  det  glade  Maaltid  mindes  maa, 

Som  saa  vi  holdt,  skjønt  ringe  Spisen  var, 

Et  Brød  kun,  uden  Drik  og  Hænders  Tvæt  . 

Ædle  Marquis! 
Og  vilde  jeg  gjenkalde  Eder  nu 
Hver  ædel  Daad,  som  jeg  af  Eder  saa, 
Saa  blev  det  os  for  meget  begge  To, 
Mig  at  fortælle.  Jer  at  høre  til. 
Vel  hundred  Jomfruer  I  gifted  bort 
Til  Grever  og  højbaarne  Adelsmænd, 
Vel  hundred  Riddere  udstyred'  I, 
Vel  hundred  overvundne  I  fordrev; 
De  gode  trøsted  I,  de  onde  slog  I  ned, 
Og  aldrig  lytted  I  til  Smigerord. 
Enker  og  faderløse  gav  I  Raad; 
Saa  mange  hjalp  I  ud  af  deres  Nød, 

At  vist  det  fører  Jer  til  Paradis, 

Om  nogens  Gjerning  aabner  ham  dets  Dør. 

I  arved  Alexanders  Gavmildhed 

Og  Rolands  Tapperhed  og  kjække  Mod 

Og  Helten  Berarts  fine,  slebne  Ord. 

Al  Anstand  har  sit  Hjem  ved  Eders  Hof, 

Højmod  og  Finhed,  Klæders,  Vaabens  Pragt 

Og  Ridderspil  og  Tonekunst  og  Sang. 

Ved  Eders  Bord  staar  ingen  skinsyg  Vagt, 

Som  ved  den  rige  Gniers  stilles  op. 

Men,  Herre,  jeg  tør  ogsaa  sige  frit. 

At  jeg  ved  Eders  Hof  har  holdt  mig  vel. 

Har  vidst  at  give,  taale,  tjene  tavs 

Og  aldrig  nogen  anden  Uret  gjort. 

Og  ingen  kan  bebrejde  mig  med  Ket, 

At  jeg  i  Strid  fra  Eders  Side  veg 

Og  ftygted  Døden,  naar  det  Eder  gjaldt. 

Saa  kjender  ogsaa  jeg  vel  Jer  Bedrift, 

Og  frem  for  andre  tre  at  lønne  mig 

I  skyldig  er,  thi  jeg  alene  kan 

Som  Vidne,  Ridder,  Sanger  tjene  Jer, 
Min  Herr  Marquis!« 

Man  ser,  at  Rambaut  her  fik  Lejlighed  til  at  opfylde  sit 
Løfte  og  udføre  en  vandrende  Ridders  Bedrifter  som  Repræ- 
sentant for  den  højere  moralske  Lov,  en  Art  Forsyn  for  de 
undertrykte  og  svage  i  den  raa,  lovløse  Tid,  og  man  ser  til- 
lige, at  denne  farefulde  og  eventyrlige  Tilværelse  ogsaa  fri- 
stede Markgreven,  der  ikke  skyede  at  udsætte  sig  selv  paa 
lange  Tog  med  faa  Ledsagere  for  at  optræde  som  Damernes 
Ridder  mod  grumme  Formyndere  og  Tyranner,  formodentlig 
blandt  de  omboende  Lensherrer,  som  han  laa  i  Fejde  med. 
Hensigten  med  Brevene,  hvor  Digteren  ved  Siden  af  den 
umaadelige  Ros  over  sin  Herre  ikke  glemmer  at  fi-emhæve 
sine  egne  Bedrifter  og  sin  tredobbelte  Tjeneste,  der  fordrer 
tredobbelt  Løn,  er  i  øvrigt  at  appellere  til  Markgrevens  Gav- 

mildhed;  thi  han  var  lige  saa  lidt  som  Troubadourerne  i 
Almindelighed  ligegyldig  for  Gods  og  Guld. 

Ogsaa  i  alvorligere  Kampe  fulgte  Kambaut  sin  Herre. 
Huset  Montferrat  havde  altid  været  blandt  Hohenstaufernes 
og  det  ghibellinske  Partis  Hovedstatter  i  det  saa  ofte  op- 
rørske Norditalien,  og  det  deltog  ivrig  i  de  uafladelige  Fejder 
saavel  mellem  Kejseren  og  hans  Vasaller  som  mellem  disse 
indbyrdes  og  de  mægtige  Handelsrepubliker  Venedig,  Genua 
og  Pisa,  hvis  frie  Borgeres  indre  Stridigheder  kun  altfor  ofte 
forvandlede  Stæderne  til  Valpladser  og  ethvert  Hus  til  en 
Fæstning.  Men  ogsaa  længere  bort  fulgte  Markgreven  sin 
Lensherre,  da  Kejser  Henrik  VI  i  Forbindelse  med  Genueserne 
og  Pisanenerne  1194  gjorde  et  Tog  til  Neapel  og  Sicilien  for 
efter  den  normanniske  Kongefamilies  Uddøen  at  hævde  sin 
Gemalindes  Arveret  til  disse  Lande  mod  en  uægte  Sidegren 
af  Tancred  af  Hautevilles  Slægt.  Bonifaz  og  hans  San  Vil- 
helm udmærkede  sig  her  navnlig  ved  Indtagelsen  af  Gaeta  og 
Salerno.  I  sine  Breve  omtaler  Kambaut  kun  kortelig,  at  han 
i  denne  Krig  har  lidt  haardt  Fangenskab,  men  ogsaa  brændt 
mangt  et  Hus  og  gjort  mangt  et  Stormangreb  for  sin  Herres 
Skyld.  Ved  Messina  kom  han  netop  tids  nok  til  at  dække 
Markgreven,  da  han  alt  havde  Lanser  og  Sværd,  Knive  og 
Segle,  Pile  og  Bolte  i  Bryst  og  Ansigt,  og  ved  Indtagelsen 
af  Taormina  og  Palermo  var  han  foran  ved  Siden  af  man- 
gen ædel  Baron. 

Efter  saadanne  Kampe  ventede  Hvilen  ved  det  glimrende 
Hof  i  Montferrat,  hvor  Gjæstebud,  Ridderspil  og  Jagt  vexlede 
med  Strengeleg  og  Sang,  hvor  Fyrstens  Yndling  indtog  en 
misundt  Stilling,  som  hans  Kunst  endnu  forhøjede,  idet  Dig- 
teren ved  det  mundtlige  Foredrag  af  sine  Sange  traadte  i 
umiddelbart  Forhold  til  sit  let  opflammede  Publikum  og  per- 
sonlig modtog  dettes  og  især  Damernes  Hyldest.  Thi  Da- 
merne spillede  ved  Sydens  selskabelige  Smaahoffer  en  Hoved- 
rolle, og  med  dem  traadte  Finhed  og  Galanteri  i  Stedet  for 
den  tidligere  paa  de  ensomme  Ridderborge  herskende  Raahed. 

Det  er  da  intet  Under,  at  Eambaut  snart  fandt  Erstatning 
for  sit  tidligere  Uheld  i  Kjærlighed.  Enhver  Troubadour 
maatte  have  sin  Dame  at  besynge,  og,  som  det  er  omtalt  i 
Bertran  de  Boms  Historie,  han  kunde  hæve  sine  Øjne  saa 
højt,  han  vilde.  Han  valgte  da  gjerne  Beskytterens  Hustru 
eller  en  anden  Dame,  der  stod  i  saa  nært  Forhold  til  denne, 
at  hun  kunde  styrke  og  gavne  Digterens  Hofstilling.  Næsten 
altid  var  det  en  gift  Dame,  thi  kun  gjennem  Ægteskabet 
vandt  Kvinden  Betydning  og  Indflydelse,  og  Forholdet  skulde 
jo  egentlig  kun  være  en  Anledning  til  at  aflokke  Trouba- 
douren skjønne  Digte,  en  fjern,  ærbødig  Hyldest  fra  hans 
Side.  Som  saadant  blev  det  uden  Betænkning  opmuntret  af 
Gemalen  eller  den  høje  Slægtning;  men  ofte  blev  dette  Kon- 
venientsforhold  til  mere,  denne  Leg  med  de  mest  glødende 
Følelser,  som  Troubadouren  i  Begyndelsen  udtalte  uden  at 
nære  dem,  til  en  alvorlig  Fare  for  begge  de  paagjældende: 
»Den,  som  vilde  varme  sig,  brændte  sig«,  sige  Troubadou- 
rerne. Herpaa  som  paa  det  raffinerede  Galanteri,  der  hørte 
til  i  saadanne  Forhold,  giver  den  provencalske  Levnetsbeskri- 
velses  Beretning  om  Rambauts  Kjærlighedshistorie  et  af  de 
fyldigste  Exempler,  som  Chr.  Winther  smukt,  men  frit  be- 
handler i  sit  Digt  "Sangerens  Lykke:« 

»Paa  Montferrat  i  den  gyldne  Sal, 

Der  lytter  Ridder  og  Frue 

Til  Kvad  af  en  liflig  Nattergal 

Alt  under  den  hvælvede  Bue«. 
Markgreven  havde  en  Søster,  Beatrix,  gift  med  Henrik, 
Markgreve  af  Carret  (S.  for  Montferrat,  ned  mod  Middel- 
havet). Om  hende  hedder  det,  at  Rambaut  uelskede  og 
begjærede  hende  meget,  idet  han  vogtede  sig,  at  det  ikke 
skulde  blive  bekjendt;  og  vidt  udbredte  han  hendes  Ry,  og 
mange  Venner  vandt  han  hende  og  mange  Veninder.  Og 
hun  behandlede  ham  saare  venlig,  men  han  var  Døden  nær 
af  Begjær  og  af  Frygt,  thi  han  vovede  ikke  at  bede  hende 
om  Kjærlighed  eller  vise,  at  han  var  forelsket  i  hende ».   Thi 

saaledes  bød  Sædvanen,  at  Troubadouren  i  lang  Tid  skulde 
smægte,  overvældet  af  Damens  store  Fortrin  og  sin  egen 
Uværdighed,  især  naar  hun,  som  her,  stod  højt  over  ham 
i  Rang.  Endelig  brugte  han  en  Omvej,  støttet  paa,  at  Da- 
merne ansaas  for  de  bedste  og  erfarneste  Raadgivere  i  Kjær- 
lighedssager.  «Som  en  i  Elskov  vel  forfaren  Mand  sagde  han 
til  hende,  at  han  elskede  en  Dame  af  store  Fortrin  og  stod 
i  venligt  Forhold  til  hende,  men  vovede  ikke  at  udtale  og 
vise  den  Kjærlighed,  han  nærede  til  hende,  eller  bede  om 
hendes  Kjærlighed,  saa  meget  frygtede  han  hendes  store  For- 
trin. Og  han  bad  hende  for  Guds  Skyld  at  raade  ham,  om 
han  skulde  sige  hende  sin  Hjertens  Mening  og  sit  ønske, 
eller  om  han  skulde  do,  idet  han  skjulte  sin  Elskov.  Da  den 
ædle  Dame,  Fru  Beatrix,  saaledes  hørte  og  erfarede  Ram- 
bauts  Kjærlighed  og  i  Forvejen  nok  havde  mærket,  at  han 
tæredes  hen  af  Lidelse  og  Længsel  efter  hende,  rørtes  hun 
af  Medlidenhed  og  Elskov  og  sagde:  Rambaut,  det  sømmer 
sig  vel,  at  enhver  trofast  Elsker,  som  elsker  en  ædel  Dame, 
frygter  at  vise  sin  Kjærlighed.  Men  hellere  end  at  han 
skulde  dø,  raader  jeg  ham  at  sige  hende  det  og  bede  hende 
tage  ham  til  Ven  og  Tjener.  Og  jeg  forsikrer  Eder,  at,  hvis 
hun  er  klog  og  forstaar  sig  paa  Elskov,  vil  hun  ikke  tage 
ham  det  ilde  op  eller  regne  ham  det  til  Vanære,  men  skatte 
ham  højere  og  regne  ham  for  en  bedre  Mand  derfor  .... 
Thi  I  er  saadan,  at  der  ingen  Dame  er  i  Verden,  som  jo  vil 
have  Eder  til  Ridder  og  Tjener  ....  Derfor  raader  og  be- 
myndiger jeg  Eder  til,  paa  mit  Ord  og  min  Borgen,  at  bede 
og  bønfalde  hende  om  Kjærlighed«.  De  elskende  spille  alt- 
saa  en  lille  Komedie  med  hinanden:  ved  sin  ligesaa  sindrige 
som  galante  List  gjør  Rambaut  det  mulig  for  Damen  med 
Anstand  at  gjøre  det  første  Skridt  over  for  en  Kjærlighed, 
som  han  i  øvrigt  slet  ikke  tror  hende  uvidende  om,  men 
som  Konvenientsen  dog  ikke  tillader  ham  at  tilstaa  direkte. 
«Da  Hr.  Rambaut  hørte  det  Raad  og  den  Forsikring,  hun  gav 
ham,   sagde   han   hende,  at  hun   selv  var   den  Dame,   som 

han  elskede  saa  hejt,  og  at  det  var  om  hende,  han  havde 
søgt  Eaad.  Og  Fru  Beatrix  bed  ham  velkommen,  <^  at  han 
skulde  bestræbe  sig  for  at  udmærke  sig  i  Ord  og  Gjerning, 
og  sagde,  at  hun  vilde  tage  ham  til  Ridder  og  Tiener.  Der- 
for bestræbte  Rambaut  sig  for  at  udbrede  hendes  Berømmelse 
saa  vidt,  han  kunde  o.  s.  v.»  Denne  smukke  Erkjendelse  af,  at 
Kjærlighedens  Lykke  er  den  højeste,  og  at  man  bør  gjøre 
sig  værdig  til  den  ved  ridderlig  og  ædel  Daad,  er  gjennem- 
gaaende  i  Troubadourtiden  og  en  af  de  lyseste  Sider  ved  dens 
Galanteri.  Rambaut  besynger  sin  Lykke  i  en  smuk  Kanzone, 
som  i  det  væsenlige  bestyrker  Biografiens  Fortælling  og  navn- 
lig indeholder  en  Hentydning  dertil  i  Troubadourernes  kun- 
stige Manér,  idet  hvert  Vers's  tredje  Linie  ender  med  Ordet 
«Raad»: 

Nu  lærer  Elskov  mig  sin  Lov  saa  sød. 
Før  voldte  den  mig  Klage,  Suk  og  Graad; 
Men  hos  den  skjønneste  jeg  søgte  Raad: 
Den  bedste  Dame  hun  mig  elske  bød 
Af  al  min  Sjæl  og  hylde  hende  ene. 
Thi  deraf  loved'  hun  mig  Fryd  og  Gavn; 
I  hele  Verden  prises  hendes  Xavn, 
Jeg  hende  vil  af  ganske  Hjerte  tjene. 

Min  Elskov  kommer  ingen  andens  nær, 
Og  ingen  Lige  har  i  Ord  og  Daad 
Min  skjønne  Dame,  hvem  paa  hendes  Raad 
Jeg  mer  end  Tisbe  Pyramus  har  kjær; 
For  hendes  strænge  Blik  hver  Niding  bæver. 
Men  mod  de  bolde  er  hun  god  og  huld. 
Og  hun  er  rig  paa  Ynde  som  paa  Guld;  > 
Højt  over  andre  Rygtet  hende  hæver. 

Dengang  ved  Arturs  Hof  Hr.  Perceval 
Den  røde  Ridder  slog,  var  ved  sin  Daad 
Han  ej  saa  fro  som  jeg  ved  hendes  Raad, 

Og  dog  jeg  lide  maa  tantalisk  Kval: 
Mit  hede  ønske  véd  hun  at  forhale, 
Min  Dame,  som  er  ædel,  skjan  og  huld 
Og  rig  og  fornem,  ung  og  yndefuld 
Og  klog  i  al  sin  Id  og  al  sin  Tale. 

Min  skjønne  Kidders  Hu  til  mig  sig  bøje! 
Da  hele  Verden  priser  hendes  Navn, 
Bør  det  ej  volde  Skade  mig,  men  Gavn, 
At  efter  hendes  Kaad  jeg  vil  mig  føje. 

Fru  Beatrix  af  Montferrat  til  Ære, 

Om  hendes  Dyder,  hendes  høje  Rang 

Og  ædle  Væsen  lyde  skal  min  Sang; 

Dens  Pryd  skal  hendes  skjønne  Billed  være! 
Det  i  Envoi'en  forekommende  allegoriske  Navn  « skjønne 
Eidder«,  bel  cavalier,  var  et  saadant,  som  Venner  og  elskende 
betjente  sig  af  indbyrdes,  de  sidste  vel  undertiden  for  at 
skjule  deres  Forhold  for  uvedkommende.  Dette  kan  dog  ikke 
være  Meningen  her,  hvor  Beatrix's  virkelige  Navn  forekommer 
i  næste  Strofe.  Der  fortælles,  at  Eambaut  tillagde  hende  det 
efter  at  have  set  hende,  engang  da  hun  troede  sig  ubemær- 
ket, omgjorde  sig  med  et  af  hendes  Broder  forglemt  Sværd, 
drage  det  og  fægte  i  Luften  dermed.  Endnu  i  mange  andre 
Digte  besang  Eambaut  sin  Dame,  thi  det  var  en  af  den  for- 
elskede Troubadours  første  Pligter  ved  sin  Kunst  at  udbrede 
sin  Elskedes  Ey  vidt  om  Lande,  og  paa  Damernes  Ærgjer- 
righed  i  denne  Henseende  beroede  ofte  den  Lykke,  Digteren 
gjorde.  Flere  af  disse  Kanzoner  høre  til  de  kunstrigeste,  vi 
kjende,  saaledes  én  i  flere  romanske  Dialekter,  og  en  anden, 
hvor  han,  under  Billede  af  en  af  de  Dametourneringer,  man 
undertiden  gav  som  spøgende  Efterligning  af  en  virkelig  Eid- 
dertournering,  hæver  Beatrix's  Skjønhed  og  Ynde  over  alle 
Landets  berømteste  Damers,  idet  han  lader  disse,  hvem  han 
er  indiskret   nok   til  at  nævne  ved  Navn,    forene  sig  for  at 

bekæmpe  hende,  men  blive  overvundne.  Man  begyndte  imid- 
lertid ved  Hoffet  at  misunde  Kambaut  hans  begunstigede 
Stilling  baade  hos  Markgreven  og  hans  Saster  og  at  tale  hejt 
derom.  Da  et  saadant  Forhold  som  Digterens  til  Beatrix, 
skjønt  engang  vedtaget  som  tilladeligt  og  almindelig  bekjendt, 
dog  efter  Konvenientsens  Forskrifter  altid  fordrede  en  vis 
Diskretion,  blev  Damen  betænkelig  og  fjernede  sig  fra  Kam- 
baut. Denne  tabte  derover  sin  Munterhed  og  sin  Lyst  til 
Sang,  indtil  Markgreven  selv  tog  sig  af  ham  og  ved  en  Hof- 
fest opfordrede  sin  Soster  til  at  vise  sig  venlig  mod  ham  og 
faa  ham  til  at  synge,  da  hun  jo  dog  bavde  valgt  ham  til  sin 
Bidder.  Naar  Kjærligheden  til  Digtningen  saaledes  kunde 
bringe  de  nærmeste  Slægtninge  til  at  sætte  al  Forsigtighed 
til  Side  i  Stedet  for  at  vaage  over  Damens  Opførsel,  er  det 
intet  Under,  at  de  elskende,  saaledes  opmuntrede,  overskrede  de 
altid  stiltiende  forudsatte  Grænser.  Engang  fandt  Markgreven  de 
elskende  i  en  øm  Situation,  »og  han  blev  bedrøvet;  men  som 
en  klog  Mand  vilde  han  ikke  røre  dem«.  Han  nøjedes  med 
ubemærket  at  lade  sin  Kappe  blive  tilbage,  tog  Rambauts  i 
Stedet  og  Qernede  sig.  »Da  Rambaut  opdagede  dette,  indsaa 
han  det  hele,  som  det  var,  og  tog  Kappen  ved  Kraven,  gik 
lige  til  Markgreven,  knælede  ned  for  ham  og  bad  om 
Naade.  Markgreven  saa,  at  han  vidste,  hvad  der  var  hændet,  og 
han  mindedes  den  Glæde,  han  havde  havt  af  ham  ved  mange 
Lejligheder,  og  derfor  sagde  han  paa  en  forblommet  Maade, 
for  at  det  ikke  skulde  forstaas,  hvad  han  bad  om  Tilgivelse 
for,  til  ham,  at  han  tilgav  ham,  at  han  havde  taget  fejl  af 
hans  Kappe.  De,  som  hørte  det,  mente,  at  han  talte  om 
Kappen,  som  hin  havde  taget,  og  at  Markgreven  tilgav  ham  og 
sagde  til  ham,  at  han  aldrig  mere  maatte  tage  fejl  af  hans 
Kappe,  og  det  blev  ikke  bekjendt  uden  for  de  to«. 

Medens  saa  mange  lignende  Forhold  i  Troubadourernes 
Historie  endte  med  forargelig  Opsigt,  Voldsomhed  og  Drab, 
andre  derimod  fortsattes  næsten  offentlig  under  en  ikke  min- 
dre umoralsk  Ligegyldighed  fra  Slægtninges  og  Gemals  Side, 

vidste  Markgreven  altsaa  ved  sit  ædle  Maadehold  uden  Skan- 
dale at  afbryde  en  Forbindelse,  hvori  hans  egen  Uforsigtighed 
ikke  var  uden  Skyld.  Rambaut  forstod  den  Finhed,  hvormed 
den  fyrstelige  Kappe  mindede  ham  om  Afstanden,  der  skilte 
ham  fra  hans  elskede,  og  resignerede ;  thi  Markgreven  skjæn- 
kede  ham  rigtignok  hverken  sin  Kappe  eller  «det,  som  han 
fandt  der  under« ,  som  den  danske  Digter  lader  ham  gjere. 
Det  var  allerede  nok  med  den  saa  ædelmodig  skjænkede  Til- 
givelse, og  det  inderlige  Venskab,  som  forbandt  dem,  led 
intet  Skaar  ved  denne  Begivenhed  trods  alt,  hvad  den  nød- 
vendige Adskillelse  fra  den  elskede  kostede  Eambaut;  thi  det 
er  klart,  at,  hvad  der  bandt  ham  til  Beatrix,  var  mere  end 
et  Konvenientsforhold  eller  en  af  Troubadourernes  almindelige, 
flygtige  Forelskelser,  at  Sorgen  over  hendes  Tab  herefter  blev 
Grundakkorden  i  hans  Liv.  Dette  Tab  lettede  ham  vel  den 
snart  forestaaende  bestandige  Adskillelse  fra  Hjemmet,  men 
hans  senere  Digte  vise,  at  Vemod  og  Længsel  stedse  fulgte 
ham  selv  i  det  fjerne  østens  nye  og  forunderlige  Lande,  at 
han  hverken  fandt  Forglemmelse  i  Kampens  Tummel  eller  i 
den  Anseelse  og  Magt,  han  naaede  i  det  nye  Hjem,  men 
fjørst  i  Døden,  der  snart  ramte  ham  ved  hans  Herres  Side. 


HL 

Af  Troubadourernes  Sange  kan  Historikeren  hente  en 
Eække  interessante  Oplysninger  om,  hvad  Tidens  Krøniker, 
allerede  fattige  nok  paa  Kjendsgjerninger,  slet  ikke  berøre, 
nemlig  Folkets  Følelser  og  Stemninger  ved  de  store  Tids- 
begivenheder,  særlig  da  Korstogene-.  Vil  man  give  Historiens 
Skelet,  de  tørre  Fakta,  Aarstal  og  Navne,  Kjød  og  Blod, 
vil  man  danne  sig  et  virkeligt  Billede  af,  hvorledes  hine 
Qerne  Tider  levede  og  tænkte,  maa  man  søge  tilbage  til  deres 
literære  Produktion,  og  fordi  man  ikke  har  gjort  det,  overser 
man  tidt  de  brogede  Modsætninger  og  Nuancer  i  det  aande- 
lige  Liv.    Ikke  trods,  men  netop  formedelst  sin  Umiddelbar- 

hed,  der  afspejlede  alle  øjeblikkets  Stemninger  og  naivt  rum- 
mede alle  Modsætninger,  var  Riddertiden  langt  fra  saa  enkelt 
og  udelukkende  ridderlig  ædelt  og  religiøst  behersket,  som 
man  ofte  troer.  Den  mægtige  Begejstringens  Storm,  der  i 
Korstogene  gik  hen  over  Evropa,  rev  alt  med  og  forandrede 
Verdens  Udseende,  den  have  vi  alle  Øje  for,  men  Modstrøm- 
ningerne, som  rørte  sig  under  Overfladen,  maa  opsøges  ved 
at  trænge  til  Bunds.  Intet  Steds  staa  de  klarere  end  i  Trou- 
badourpoesien;  ja,  den  fremhæver  dem  vel  endog  ensidig. 
Thi  for  det  første  var  Begejstringen  renest  ved  Korstogenes 
Begyndelse;  senere  kølnes  den  og  blandes  med  mangfoldige 
politiske  og  personlige  Hensyn;  men  ved  det  første  Korstogs 
Tid  var  Troubadourpoesien  næppe  født;  den,  som  saa  mange 
andre  Fænomener  paa  det  aandelige  Livs  Omraade,  skylder 
netop  denne  Evropas  pludselige  Opvaagnen  sin  Tilblivelse 
eller  i  alt  Fald  sin  forbavsende  hurtige  Udvikling.  Dernæst  er 
den  næsten  udelukkende  verdslig  Digtning,  grundet  paa  det 
rige  Sydens  jordiske  Velvære  og  den  deraf  flydende  Civili- 
sation. Faa  ere  de  Troubadourer,  —  og  Rambaut  de  Va- 
queiras  er  i  alt  Fald  ikke  imellem  dem,  —  som  synge  «den 
hellige  Jomfru  til  Ære«,  og  da  Digtningen  endeUg  henimod 
sin  Forfaldsperiode  blev  tvungen  ind  paa  religiøse  Emner, 
var  det  i  kjættersk,  albigensisk  Aand  mod  det  mægtige  Rom. 
Dermed  skal  ikke  være  sagt,  at  Troubadourerne  stode  uden- 
for den  religiøse  Bevægelse,  som  optog  hele  Samtiden;  det 
vilde  have  været  unaturligt.  Allerede  den  første  Troubadour, 
Grev  Guillem  af  Poitiers,  deltog  i  det  første  Korstog  og 
skrev  en  rørende  Kors-  eller  Pilgrimssang;  men  han  spotter 
ogsaa  selv  over  sine  Uheld  paa  Toget  med  samme  Letfær- 
dighed, som  Horats  over  sit  tabte  Skjold.  Jauffre  Rudel 
synes  at  have  deltaget  i  det  andet  Korstog,  og  den  ivrigste, 
mest  veltalende  Korsdigter  blandt  Troubadourerne,  Fons  de 
Capdueh,  døde  i  det  hellige  Land,  hvorhen  han  havde  fulgt 
Filip  August  og  Richard  Løvehjerte,  rigtignok  ligesom  Ram- 
baut de  Vaqueiras   først   efter   at   have   mistet   sin  elskede. 

Med  denne  og  Gaucelm  Faidit  er  ogsaa  Rækken  af  de  kors- 
farende Troubadourer  afsluttet.  Vel  have  langt  flere  udsendt 
fromme  og  begejstrede  Opraab  til  Korstog,  idet  de  som  Pons 
de  Capdueh  prise  dem  som  den  første  af  alle  gode  Gjer- 
ninger, den  visse  Vej  til  Syndernes  Forladelse,  minde  de 
Kristne  om  Frelserens  Offer  og  den  Skyld,  de  have  mod 
hans  Grav,  troende  fremhæve  den  pavelige  Aflad  og  harm- 
fulde bebrejde  Fyrster  og  Folk,  at  de  tilsidesætte  Kristen- 
hedens store  Fællesforetagende  for  allehaande  verdslige  For- 
maal,  —  men  endnu  hyppigere  repræsentere  de  dog  den 
verdslige  Betragtning.  Den  religiøs  -  lyriske  Begejstring  og 
det  høje  Sving  maa  søges  i  de  latinske  Korsfarerhymner. 
Andetsteds  er  det  paavist,  at  Principet  i  Bertran  de  Borns 
Korssange  mere  er  den  ridderlige  Ære  end  Fromheden;  der 
er  saa  meget  større  Hæder  at  vinde,  som  Gud  trænger  til 
Korsfarerne,  « aldrig  har  endnu  nogen  Krig  eller  Nød  bragt 
ham  i  Forlegenhed,  men  af  denne  holder  han  sig  for  haardt 
betrængt').  Saaledes  selv  hos  de  i  Antal  færre,  men  tros- 
ivrigere  nordfranske  Korssangere,  især  Ruteboeuf  og  Quesnes 
de  Béthune,  en  Ridder,  der  alt  havde  deltaget  i  Korstoget 
1198  og  spiller  en  stor  Rolle  paa  Toget  mod  Constantinopel, 
hvor  Villehardouin  ofte  nævner  ham  som  sin  Fælle  i  Gesant- 
skaber  og  i  Fyrsternes  Raad.  Han  skal  have  været  en  af  de 
første  Riddere,  der  under  Stormen  bestege  Constantinopels 
Mure,  og  nævnes  siden  endog  som  Rigsforstander  i  det  latinske 
Kejserdømme.  Han  opfordrer  Filip  August  til  ej  at  forlade 
det  hellige  Land:  «Du  véd,  Konge,  at  Gud  kun  har  faa 
Venner,  og  aldrig  trængte  han  saa  haardt  til  dem«.  Andet- 
steds siger  han:  «Der  bør  man  øva  Ridderdaad,  hvor  man 
erobrer  Paradis  og  Hæder  og  Pris  og  Lov  og  sin  Dames  Kjær- 
lighed«.  Verdslige  og  rehgiøse  Hensyn  blandes  naivt.  Fyr- 
sternes kun  altfor  hyppige  Tøven  med  at  opfylde  deres  Løf- 
ter om  Korstog  benyttes  i  politiske  Sirventes  til  at  beskylde 
dem  for  Troløshed  og  Fejghed;  saaledes  tilraaber  P.  Vidal 
Richard  Løvehjerte:  «Over  Eder  beklager  jeg  mig  til  Gud  og 

Gud  til  mig,  han  over  sit  Kors  og  jeg  over  mine  Penge!« 
Troubadourerne  vare,  som  vi  have  set,  heller  ikke  meget  vil- 
lige til  at  stette  deres  Opfordringer  ved  eget  Exempel;  de 
vendte  om  paa  Halvvejen,  som  P.  Vidal,  eller  bleve  rent 
hjemme,  idet  de  som  B.  de  Born  fandt  et  gyldigt  Paaskud 
i  Kjærligheden,  denne  Tidens  anden  Gudstjeneste.  Macabrun 
gjør  sig  til  Ordfører  for  Damerne,  hvem  Korstogene  rave 
deres  Mænd  og  Elskere.  Gaucelm  Faidit  kan  ikke  tiltræde 
Pilgrimsfarten,  for  han  har  faaet  sin  Dames  Tilgivelse,  og 
Peyrol  giver  i  en  Dialog  med  •  Kjærligheden«  til  Grund  for 
sin  Afrejse,  at  han  ingen  Elskovsien  kan  vente,  medens  hin 
raader  ham  til  at  blive  tilbage,  elske  og  synge  og  ikke  tro, 
at  han  ved  Storm  kan  bringe  Tyrker  og  Araber  til  at  for- 
lade Davids  Taarn.  Korsfart^ns  Trængsler  og  Maje  valgte 
Troubadourerne  først,  naar  de  dog  maatte  give  Afkald  paa 
det  muntre  Liv  ved  Provences  Hoffer,  og  deres  Elskovshaab 
var  slaaet  fejl:  Valget  var  da  kun  mellem  Korset  og  Munke- 
kutten. Ogsaa  Quesnes  de  Béthone  deler  temmelig  ulige 
mellem  Gud  og  sin  Dame:  « Naar  Legemet  drager  ud  at  tjene 
Vorherre,  bliver  dog  Hjertet  helt  tilbage  i  hendes  Tjeneste«. 
Selv  den  ædle  Kambaut  udtaler  i  sin  tidligere  muntre  Periode 
uforbeholdent  denne  højst  verdslige  Opfattelse:  Han  holder 
den  for  en  dobbelt  Daare,  der  vil  underkaste  sig  disse  store 
Besværligheder  og  udsætte  sig  for  at  blive  bedragen  for  sit 
Gods,  mens  han  er  borte,  naar  han  kunde  leve  hæderlig 
hjemme.  «Thi  hellere  vil  jeg  ligge  afklædt  og  bledt  end  i 
Klæderne  med  Pilgrimmen,  og  jeg  holder  mere  af  frisk  Vand 
med  god  Vin  og  Brad  og  nok  af  Gangere  end  af  Beskajter 
i  Stormvejr,  og  mere  af  en  god  Bolig  end  af  Havne  og  Ky- 
ster. Derfor  skiller  jeg  mig  fra  dem,  thi  aldrig  havde  jeg 
Lyst  at  drage  afsted:  men  hvem  der  vil,  kan  gaa  den  Vej 
og  spejde  mod  øst  og  Vest,  jeg  foretrækker  at  blive  i  Frank- 
rig, hvor  jeg  har  starre  Fornøjelse  og  Ære...«  Og  selv,  da 
han  drager  afsted,  tilstaar  han,  at  det  mindre  sker  af  From- 
hed end  af  Troskab  mod  Markgreven,    hans  Herre  os:  Ven: 

«Da  Prædikenerne  og  Talen  bragte  Eder  til  at  tage  Korset 
med  stor  Fromhed,  havde  jeg,  Gud  tilgive  mig  det,  ikke  i 
Sinde  at  gaa  over  Havet,  men  for  Eders  Skyld  tog  jeg 
Korset ...» 

Efterhaanden  som  man  fik  -Øjet  op  for,  hvad  Korstogene 
kostede  Evropa,  der  uafladelig  sendte  Skarer  af  sine  ypperste 
Riddere  og  Tusinder  af  Folket  Undergangen  imede  i  Osten 
uden  nogensinde  at  opnaa  varige  Resultater,  maatte  Iveren 
nødvendig  kølnes  endnu  mere  og  alvorligere  Grunde  tale 
mod  Kampens  Fortsættelse.  Troubadourerne  betænke  sig  ikke 
paa  med  midalderlig  Naivetet  at  rette  deres  Bebrejdelser  mod 
Gud,  som  »sover,  medens  Mahomed  viser  sin  Magts  saaledes 
klager  en  korsdigtende  Tempelherre,  medens  D'Orlac  endog 
forbander  Gud,  der  tilsteder  disse  Ulykker.  «De  Kristne  kunne 
lige  saa  gjerne  gjøre  sig  til  Mahomedanere«.  En  højst  ejen- 
dommelig Fromiiedsiver!  Sordel  nøjes  derimod  med  at  fra- 
bede sig  Deltagelse  i  Ludvig  IX's  Korstog  i  en  højst  letsindig 
Tone :  han  har  ingen  Hast  med  at  blive  frelst  og  ønsker  saa 
sent  som  mulig  at  naa  det  evige  Liv.  Under  saadanne  Om- 
stændigheder maatte  Fyrsterne  endnu  mere  fristes  til  at  sætte 
de  religiøse  Interesser  til  Side  for  vigtige  verdslige  og  politiske 
Hensyn,  som  vi  se  det  ved  Frederik  IPs  Korstog,  ja  alt  ved 
Filip  Augusts  og  Richard  Løvehjertes,  hvis  Tøven  Bertran  de 
Born  dadler,  og  hvis  indbyrdes  Skinsyge  gjorde  Toget  resul- 
tatløst, hvorfor  Folquet  de  Marseille  ogsaa  foreholder  Richard 
endnu  i  hans  Fængsel,  at  han  ingenlunde  maa  tro  at  have 
løst  sit  Løfte,  ligesom  alle  Troubadourer  ere  enige  om  at 
forvexie  Filip  Augusts  Politik  med  Fejghed.  Iveren  trænger 
stedse  mere  til  at  anspores ;  det  er  egentlig  kun  Gejstligheden, 
der  trænger  paa  Togenes  Fortsættelse,  og  de  enkelte  Trouba- 
dourer, der  hæve  deres  Røst  derfor,  ere  bitre  og  mismodige 
og  true  dem  med  Guds  Dom,  der  sætte  Bevarelsen  af  det 
legemlige  Liv  over  Erhvervelsen  af  det  evige,  «thi  kommen 
er  den  Tid,  da  Mennesket  ikke  har  Tanke  for  andet  end  jor- 
disk Gods  og  Eje«.    Gud  vil  ikke  hjælpe  den,  der  ikke  hjæl- 

per  ham.  Det  er  en  Rest  i  ørken,  og  da  Korsfareraanden 
atter  blusser  op,  ren  og  fyrig  som  i  den  første  Tid,  i  Ludvig 
den  hellige,  staar  den  fromme  Konge  ene  over  for  en  uvillig 
Adel  og  et  trægt  Folk,  og  med  ham  ende  Jorsalfarterne. 

Det  Qerde  Korstog,  som  vi  her  skulle  beskjæftige  os  med, 
afgiver  et  mærkeligt  Exempel  paa  den  naive  Blanding  af 
verdslige  og  religiøse  Hensyn,  som  gjorde  den  senere  Kors- 
begejstring  saa  uren,  uden  at  Korsfarerne  selv  ret  vare  sig 
det  bevidste.  Ivrige  og  trosfyldte  drage  de  ud,  men  føres 
snart,  dels  af  egen  Begjærlighed,  dels  som  Eedskaber  for  ita- 
liensk Handelssnuhed,  Skridt  for  Skridt  til  at  vende  deres 
Vaaben  mod  Kristne  i  Stedet  for  Saracenere,  stadig  i  den 
Tro,  at  de  kun  berede  sig  Vej  til  Jerusalem,  indtil  de  ende- 
lig efter  Constantinopels  Fald  indrette  sig  hyggelig  i  de 
erobrede  kristne  Lande,  uden  at  deres  Samvittighed  i  mindste 
Maade  synes  foruroliget  ved  den  skrigende  Strid  meUem 
Togets  Hensigt  og  dets  Udfald.  Heri  bestyrkes  de  af  Kri- 
stenhedens Overhoved,  som,  efter  nogle  Vanskeligheder  for 
Formens  Skyld,  med  begge  Hænder  tager  mod  den  uventede 
Gave  af  et  stort  kjættersk  Rige  i  Stedet  for  det  hellige  Land. 
Med  rette  klager  Roms  uforsonlige  Fjende,  Troubadouren 
Guillem  Figueiras:  »Rom,  kun  lidet  skader  Du  Saracenerne, 
men  Grækere  og  Latinere  driver  Du  i  Kamp  mod  hinanden!« 
Og  denne  underlige  Blanding  af  from  Begejstring  og  ridderlig 
Tapperhed  med  List,  Samvittighedsløshed  og  Havesyge,  denne 
Tid,  der  er  Mand  i  Daad  og  Barn  i  Reflexion,  skildres  os  af  en 
Forfatter,  der  selv  staar  midt  i  den,  og  hvis  Naivetet  i  Form 
og  Tanke  er  dens  umiddelbare  Udtryk.  Det  er  Geoffroy  de 
Villehardouin,  Marschal  af  Champagne,  selv  Deltager  i  Kors- 
toget, som  han  fortæller,  og  tillige  det  franske  Sprogs  første 
Prosaist,    som    Troubadourerne    ere    dets    første   Digtere*). 


;  I  nyeste  Tid  er  der  endnu  fremkommet  en  anden  samtidig  gam- 
melfransk Beretning,  som  har  særlig  Interesse  for  os,  idet  det 
eneste  existerende  Manuskript  deraf,    som  først  i  Fjor  er  gjort  al- 

Efter  at  Filip  Augusts  og  Kichard  Løvehjertes  Korstog 
var  endt  1192  uden  at  medføre  Jerusalems  Erobring,  og  et 
mindre  tysk  Korstog  1197-98    ogsaa  var  faldet  uheldig  ud 


mentilgængelig  ved  Trykken,  findes  i  det  kongelige  Bibliothek  i 
JKjøbenhavn.  Det  er  «La  prise  de  Constantinople»  af  Robert  de 
Clary,  en  Ridder  fra  Egnen  om  Åmiens  og  Deltager  i  Korstoget. 
Denne  Krønike  er  her  af  og  til  benyttet  ved  Siden  af  Villehar- 
douins,  med  hvilken  den  i  øvrigt  stemmer  saavel  i  Omfang  og  For- 
tællingens Gang  som  med  Hensyn  til  alle  Hovedbegivenheder. 
R.  de  Clary  fortæller  temmelig  jævnt  og  tørt,  uden  de  mange  Ud- 
brud og  Smaareflexioner,  som  give  Villebardouins  Stil  Liv  og  Lo- 
kalfarve, og  har  ogsaa  mindre  Betydning  som  Historiker,  idet  han 
som  simpel  Ridder  ikke  kan  være  saa  vel  underrettet  eller  have 
saa  meget  Overblik  som  Villehardouin,  der  hørte  til  Togets  og  det 
nye  Riges  fremragende  Mænd.  Hvor  Beretningerne  stride,  maa 
derfor  V.  have  Fortrinet  med  Hensyn  til  Paalidelighed,  som  han 
næsten  altid  har  det  med  Hensyn  til  Fremstillingens  Klarhed  og 
Sammenhæng,  og  herimod  kunne  R.  de  Clarys  lange  og  temmelig 
løst  paaheftede  Episoder  om  Markgrev  Conrad  og  Forholdene  i 
Palæstina  samt  om  Forbrydelserne  og  Revolutionerne  i  Constan- 
tinopel  under  Comnenerne,  der  ende  med  Isak  Angelus's  eventyrlige 
Tronbestigelse,  ingenlunde  veje  op.  Han  er  ganske  anderledes 
lettroende  end  V.,  hvilket  især  kommer  frem  i  hans  vidtløftige  Be- 
skrivelse af  Constantinopel,  dens  Slotte,  Kirker,  især  Sofiakirken, 
hvis  byzantinske  Stil  har  slaaet  ham,  dens  Søjler,  Porte  og  andre 
Bygningskunstens  Vidundere,  dens  Skatte  og  Rigdomme,  især  paa  de 
sjeldneste  Relikvier,  hvilket  giver  ham  Anledning  til  at  fortælle  en 
Mængde  Mirakler  og  eventyrlige  Sagn,  som  tildels  gjenfindes  hos  de 
græske  Historieskrivere.  Men  netop  ved  sin  underordnede  Stilling  som 
et  enkelt  Led  i  Korshærens  Masse  danner  R.  de  Clary  et  værdifuldt 
Supplement  til  V.,  hvis  fremragende  Plads  og  nære  Forhold  til 
Lederne  ofte  nøder  ham  til  en  noget  forbeholden  Beretning.  Af 
R.  de  Clary  lære  vi  Stemningen  at  kjende  i  Hærens  lavere  Lag, 
hvor  den  religiøse  Begejstring  overvejede  den  politiske  Beregning, 
og  som  derfor  ofte  truede  med  at  modsætte  sig  Toget  til  Constan- 
tinopel, der  drog  Korshæren  bort  fra  dens  egentlige  Maal.  Han 
gjør  sig  ogsaa  til  Organ  for  de  ringeres  Misfornøjelse  med  Byttets 
formentlig  uretfærdige  Deling  og  hører  endelig  til  det  rent  franske 
Parti,  der  ikke  yndede  den  italienske  Fører,  Markgreven  af  Mont- 
ferrat,  og  navnlig  senere  tog  Kejser  Balduins  Parti  mod  den  trod- 
sige Vasal.  Medens  Markgrevens  Ven  Villehardouin  tilslører  denne 
Misstemning,  og  Troubadourerne,  især  Rambaut  de  Vaqueiras,  lov- 

ved  indbyrdes  Strid  og  Skinsyge  mellem  Korsfarerne  og  de 
Kristne  i  Palæstina,  var  der  i  Evropa  meget  ringe  Stemning 
for  at  tage  fat  igjen.  Fyrsterne,  navnlig  den  engelske  og 
franske  Konge,  laa  i  indbyrdes  Strid,  og  Folkene  vare  trætte. 
Da  besteg  i  Aaret  1198  Innocens  III  den  romerske  Stol, 
mod  Sædvane  i  en  ung  Alder,  energisk  og  glimrende  begavet, 
begjærlig  efter  at  forøge  Pavens  Magt.  Et  nyt  Korstog  var 
ubetinget  det  bedste  Middel  til  at  gjere  Paven  til  Centrum 
i  Evropa,  vende  alles  Blikke  mod  Kom  og  berettige  Paven 
til  Indblanding  i  alle  politiske  Forhold,  og  Innocens  arbejdede 
rastlas  til  dette  Maal,  den  første  Pligt  for  Kristenhedens 
Overhoved.  Alle  Midler  anvendtes:  rigeligt  Aflad,  Ban  mod 
de  mange,  der  havde  taget  Korset  uden  at  drage  afsted, 
Mægling  mellem  de  stridende  Fyrster,  storartede  Pengeind- 
samlinger, hvor  Paven  hverken  skaanede  sig  selv  eller  Gejst- 
ligheden. Pavelige  Breve  og  pavelige  Prædikanter  mindede 
overalt  indtrængende  om  det  hellige  Lands  Nød,  men  ingen 
med  mere  Veltalenhed  end  en  simpel  Landsbypræst,  Foulques 
af  Neuilly  (ved  Paris),  ved  Siden  af  Peter  af  Amiens  og  Bern- 
hard af  Clairvaux  en  af  de  vældigste  Korstalere,  der  end  ikke 
gav  sine  Forgængere  noget  efter  med  Hensyn  til  Mirakler. 
Alligevel  var  Virkningen  ikke  stor,  navnlig  blandt  de  for- 
nemme,   og  Toget  manglede  en  anset  Fører,   som   nærmest 


synge  Markgreven  som  Togets  egentlige  Helt,  nævner  R.  de  Clary 
ham  langt  sjeldnere  end  de  nordfranske  Fyrster,  og  mest  misbil- 
ligende, ligesom  han  knn  et  Par  Gange  i  Forbigaaende  nævner 
Villehardouin.  Saaledes  udfylde  Beretningerne  hinanden,  enhver 
fra  sit  Standpunkt,  uden  at  man  behover  at  betvivle  den  Trovær- 
dighed, som  V.  saa  ofte  forsikrer  om,  og  som  R.  de  Clary  ogsaa  i 

Slutningen    af   sit  Skrift   højtidelig  tillægger  sig;     Thi  den, 

som  var  med  og  saa  og  hørte  det,  han  vidner  det,  Ridder  Robert 
de  Clary,  og  han  har  ladet  nedskrive  Sandheden,  hvorledes  Con- 
stantinopel  blev  erobret.  Og  lad  saa  være,  at  han  ikke  har  fortalt 
Erobringen  saa  vel,  som  mangen  en  god  Fortæller  kunde  have  be- 
rettet den,  saa  har  han  dog  altid  fortalt  den  rene  Sandhed,  og 
meget,  som  var  sandt,  bar  han  udeladt,  thi  han  kan  ikke  buske 
alt.     ExpHcit*. 


448  Rambaut  de  Vaqueiras. 

maatte  søges  i  Frankrig,  altid  det  korsivrigste  Land;  men 
Filip  August  havde  faaet  nok  af  Korstog  og  var  desuden  i 
Strid  med  Paven  og  under  Ban  formedelst  sin  Skilsmisse  fra 
Ingeborg  af  Danmark*).  Da  toge  i  Aaret  1199  Greverne 
Thibaut  af  Champagne  og  Ludvig  af  Blois  Korset,  to  ganske 
unge  Mænd,  Frankrigs  mægtigste  Vasaller  og  beslægtede 
saa  vel  med  den  franske  som  med  den  engelske  Konge,  «de 
mægtigste  Mænd  af  dem,  der  ikke  bare  Krone«,  siger  Ville- 
hardouin.  De  synes  navnlig  at  have  været  bevægede  af  Frygt 
for  Filip  August,  over  for  hvem  de  havde  indtaget  en  fjendt- 
lig StiUing;  thi  Korsfareren  var  hellig  og  urørlig  ved  den 
pavelige  Beskyttelse.  Deres  Exempel  fulgte  største  Delen  af 
deres  Adel  og  senere  andre  mægtige  Lensherrer,  som  Grev 
Balduin  af  Flandern.  Disse  Herrer  besluttede  nu  at  lægge 
Vejen  over  Venedig  og  sendte  deres  Underhandlere  derhen, 
blandt  dem  Quesnes  de  Béthune  og  Villehardouin ,  som  for- 
tæller Forhandlingerne,  hvilke  R.  de  Clary  først  lader  finde 
Sted  efter  Markgrevens  Valg  til  Feltherre.  De  italienske 
Handelsstæder  vare  blevne  mægtige  ved  Korstogene  og  den 
derved  aabnede  Forbindelse  med  Osten  og  betænkte  sig  lige 
saa  lidet  paa  at  drage  Fordel  af  Korsfarernes  fromme  Iver 
som  af  Handelsforbindelser  med  de  vantro  Saracenere.  Vene- 
tianerne forlangte  85,000  Mark  Sølv  for  at  levere  Skibe,  og 
denne  gode  Forretning  staar  i  den  største  Modsætning  til 
Forhandlingernes  øvrige  religiøse  Tone :  «De  højeste  og  mæg- 
tigste Baroner  i  Frankrig  have  sendt  os  til  Eder,  og  de  bøn- 
falde Eder,  at  I  ville  have  Medlidenhed  med  Jerusalem,  som 
er  i  Tyrkernes  Trældom,  ...  og  de  befalede  os  at  knæle  for 
Eder  og  ikke  rejse  os,  før  1  havde  lovet  at  have  Medlidenhed 
med  det  hellige  Land  hinsides  Havet«.  Hvorpaa  Gesan terne 
grædende  knælede  ned,  og  hele  Folket  med  oprakte  Hænder 
og  med  en  Larm  som  et  Jordskjælv  udraabte  med  én  Mund: 
«Vi  love  det,  vi  love  det!«     Rigtignok  sluttede  Venetianerne 


Se  Hist.  Årchiv  1871  I,  1—34. 

sig  med  50  Galejer  til  Toget  »for  Guds  Skyld«,  men  ogsaa 
paa  den  Betingelse,  at  Halvdelen  af  alle  Erobringer  skulde 
være  deres.  Saaledes  var  alt  ordnet,  men  ved  Gesanternes 
Hjemkomst  døde  pludselig  den  udsete  Farer,  Grev  Thibaut. 
Efter  at  man  forgjæves  havde  henvendt  sig  til  flere,  henledede 
Villehardouin  Opmærksomheden  paa  Bonifaz  af  Montferrat, 
«en  saare  brav  Ridder  og  en  af  de  priseligste,  som  leve  nu 
til  DagS').  Ogsaa  E.  de  Clary,  skjent  ingen  Ven  af  Mark- 
greven, lader  de  franske  Riddere  henvende  sig  til  ham  som 
«den  boldeste  Mand,  vi  kjende«. 

Som  det  var  at  vente  af  hans  højmodige  Karakter,  mod- 
tog Bonifaz  det  paa  ham  faldne  Valg  og  begav  sig  til  Frank- 
rig, hvor  Korsfarerne  paa  et  Mede  i  Soissons  «bade  ham  for 
Guds  Skyld,  at  han  skulde  tage  Korset  og  modtage  Anfør- 
selen over  Hæren  ...  og  faldt  paa  Knæ  for  ham ,  lydt  græ- 
dende, og  han  knælede  atter  for  dem  og  sagde,  at  han  saare 
gjerne  vilde  gjøre  det...  Efter  i  Kirken  at  være  bleven  be- 
tegnet med  Korset  tog  han  hjem  for  at  forberede  Afrejsen. 

(Forts.) 
J.  Palddan. 

Intet  —  hverken  hej  Herkomst  eller  ærefulde  Stillinger 
i  Staten  eller  Guld  og  Penge,  eller  noget  som  helst  for- 
resten, intet  leder  Mennesket  vissere  tU  at  handle  stort  og 
ædelt  end  Kjærlighed.  Det  er  ene  den,  der  vækker  i  os 
en  rigtig  Felelse  af  Undseelse  for  det  skjændige  og  en 
hvileles  Higen  efter  det  i  al  Sandhed  skjenne.  Det  er 
Kjærlighed,  der  aabner  Hjertet  for  alle  blide  Felelser  og 
lyser  alt  det  raa  i  Ban.  Den  er  Gmndrolden  for  al  God- 
modighed, Fjende  af  al  Haardhod,  naadig  mod  de  gode, 
agtet  af  Jordens  Vismænd,  beu:idret  af  Himlene,  savnet, 
hvor  den  ikke  findes,  dem  dyrebar,  der  kjende  dens 
Tilstedeværelse;  i  Frygt  og  1  Længsel,  i  Trængsel  og  I 
Ned  den  ommeste  Raadgiver,  den  snildeste  Kefrlerske. 
Plato. 

I. 

1  Begyndelsen  af  sine  "Erindringer",  skriver  Oehlenschlæger: 
('Jeg  mindes  endnu  tydelig  den  Morgen,  da  Pigen  kom  ind 
og  sagde  min  Fader  og  mig,  der  sov  sammen  i  en  Seng  med 
grønne  Kaskesgardiner  i  Kontoret  lige  ved  den  saakaldte 
østerport  paa  Slottet,  at  min  Søster  Sophia  var  født.  Jeg 
var  dengang  halvtredje  Aar».  Det  var  den  16de  Juli  1782. 
Den  lille  Piges  fulde  Navn  blev:  Sophie  Vilhelmine  Bertha 
Oehlenschlæger.  Der  kan  ikke  være  Tvivl  om,  at  hun  var 
baade  Forældrene  og  den  lille  Adam  meget  velkommen,  disse, 
fordi  de  alt  havde  havt  2  Drenge,  hvoraf  den  ældste  var  død 
24  Timer  gammel,  Adam,  fordi  han  kjedede  sig  ved  slet 
ingen  Legekammerat  at  have  derude  paa  det  store  Frede- 
riksbergslot. Sophie,  hvis  Natur  i  saa  meget  udviklede  sig 
i  Lighed  med  Broderens,  blev  ham  lige  fra  sine  første  Aar 

Og  til  sine  sidste  Dage  en  inderlig  Veninde,  og  derfor  horer 
hendes  Billede  med  i  den  Række  af  Skildringer,  som  denne 
Afhandlings  Forfatter  har  søgt  at  give  af  de  Mænd  og  Kvin- 
der, som  stode  vor  store  Digter  nærmest. 

Det  er  et  ægte  landligt  Barndomsliv,  sundt  og  uskyldigt, 
der  oprulles  for  os  i  Adams  og  Sophies  Historie.  De  opdroges 
saaledes,  som  det  baader  Børn  bedst:  uden  stor  direkte  Op- 
mærksomhed henvendt  paa  sig,  uden  store  Afvexhnger  eller 
Spændinger,  oplevende  lidet,  men  derfor  glædende  sig  ved  de 
ubetydeligste  Ting,  ikke  overlæssede  med  Læsning  og  Stude- 
ringer, meget  beskæftigede  med  Leg  og  uskyldig  Lystighed 
ude  i  den  friske  Luft,  men  dog  altid  under  fornuftige  og 
gudsfrygtige  Forældres  vaagne  Oje.  Deres  Tumleplads  var 
stor:  Søndermarken  og  Frederiksberghave  og  om  Vinteren, 
naar  der  var  Slud  og  Mørke  ude,  de  store  Sale  paa  Slottet. 
Naar  "herskabet"  om  Efteraaret  var  taget  bort,  var  det  Adams 
og  Sophies  bedste  Trøst  at  gaa  op  i  de  tomme  Værelser  og 
finde  Medicinsflasker,  af  hvilke  der  altid  stod  mange  deroppe. 
Dem  skyllede  de  rene  og  legede  med  dem,  til  de  gik  itu. 
Om  Vinteren  var  det  et  meget  yndet  Tidsfordriv,  at  Adam 
kjørte  sin  Søster  i  en  Kane,  som  havde  tilhørt  Kronprinsen, 
og  som  djenne  havde  foræret  den  lille  Slotsforvaltersøn.  Kron- 
prinsen holdt  i  det  hele  meget  af  de  to  Børn.  Engang,  da 
han  i  Slotsgaarden  gik  forbi  dem ,  spurgte  han  venlig: 
"Adam,  hvad  hedder  Din  Søster?«  «Hun  hedder  Sophia», 
var  Svaret.  «Hun  burde  hedde  Eva» ,  sagde  Kronprinsen. 
Det  var  næsten  ogsaa  det  eneste,  der  manglede  Børnene,  for 
at  det  skulde  være,  som  det  var  selve  Paradisets  Have,  de 
levede  i;  der  var  endogsaa  forbudne  Frugter,  blandt  an- 
dre Valdnødderne  ovre  i  Søndermarken.  Og  Sophie  var 
ikke  bedre  end  Paradisets  første  Eva,  hun  forførte  Adam  til 
at  slaa  ned  fra  de  højeste  Grene  de  Nødder,  som  Gartneren 
ved  Indsamlingen  ikke  selv  gad  have  Ulejlighed  med  at  faa 
plukkede. 

En  mere  officiel  Glæde  nede  de  to  Søskende  her  i 
Søndermarken.  Der  blev  nemlig  holdt  en  Skyttefest  derovre, 
og  deres  Fader  blev  Fuglekonge.  Adam  trak  Sophie  til  Side 
og  sagde:  «Hør,  véd  Du  hvad,  Sophie,  naar  Fader  er  Konge, 
saa  maa  vi  jo  være  Prinser  og  Prinsesser".  —  <'Ja»,  sagde 
hun,  «det  kan  vel  ikke  være  andet«.  —  Imidlertid  besluttede 
de  slet  ikke  at  være  hoffærdige,  men  vise  al  mulig  Nedla- 
denhed mod  andre  Kammerater,  hvem  Skæbnen  ikke  havde 
sat  saa  højt  paa  Straa. 

Til  de  aarlige  Fornøjelser  hørte  en  Valfart  til  Dyrehaven. 
Lige  fra  Aaret  1792,  mange  Aar  i  Træk,  skar  Adam  og  So- 
phie deres  Mærker :  A.  G-  B.  og  S.  W.  B.  S.  i  en  stor  Bøg 
strax,  naar  man  kommer  ind  fra  Ordrupsvejen ;  det  er  en 
Skam,  at  dette  Træ  for  nogle  Aar  biden  blev  fældet. 

Hvor  hyggeligt  Hjemmet  var  inden  Døre,  faa  vi  flere 
bestemte  Indtryk  af.  Hvilke  landlige  Vinteraftener  efe  ikke 
blevne  tilbragte  i  den  lave  Forvalterbolig  i  Slottets  nederste 
Etage,  der  strækker  sig  fra  Hovedporten  ud  mod  Søndermar- 
ken til  den  østlige  Port  ud  imod  Haven.  Der  var  saa  stille, 
som  om  det  var  10  Mil  fra  Hovedstaden ,  og  dér  sad  da  den 
lille  Familie  lunt  og  godt  om  Bordet.  Adam  var  i  Mørk- 
ningen kommet  hjem  fra  Byen  med  Bøger  indbundne  i  et 
blaat  Lommetørklæde  og  baarne  over  Skulderen  paa  Enden  af 
hans  lille  Stok.  Naar  der  saa  var  drukket  Te,  og  der  var 
sat  Lys  paa  Bordet,  brøde  de  sig  hverken  om  Storm,  Regn 
eller  Sne.  Faderen  sad  i  Lænestolen  med  den  lille  Hund  i 
Slobrokken  og  læste  højt,  og  Børnenes  Fantasi  var  da  i  saa 
levende  Bevægelse,  at  Aftenen  fløj  bort  for  dem.  Alt,  hvad 
der  saaledes  blev  læst  for  dem,  eller  de  selv  læste,  maatte 
gjøres  mere  levende  og  virkeligt,  end  det  var,  naar  de  blot 
hørte  det,  og  saaledes  begyndte  deres  stedse  om  sig  gribende 
Komediespil.  Ved  den  første  dramatiske  Forestilling  opførtes 
Ewalds  »Rolf  Krake«.  Adam  var  Viggo,  Sophie  Hjartvar, 
men  alle  de  andre  Roller  synes  at  have  været  ubesatte. 
Senere,  da  Adam  selv  begyndte  at  skrive  Komedier,  opførtes 

disse  af  ham  selv,  Sophie  og  deres  fælles  Ven,  Gartnersønnen 
Winkler,  i  den  kongelige  Spisesal  paa  Slottet  hvert  Foraar  og 
Efteraar,  naar  det  ikke  var  for  koldt.  Som  oftest  havde  de 
slet  ingen  Tilskuere.  At  Sophie  her  har  havt  meget  extra- 
vagante  Roller,  ses  f.  Ex.  deraf,  at  hun  engang  forestillede  en 
Datter,  der  falder  i  Afmagt,  fordi  hun  ikke  strax  maa  ægte 
sin  hemmelige  Elsker. 

Det  er  et  smukt  moderligt  Billede,  man  igjennem  Søn- 
nens Beskrivelse  faar  af  Madame  Oehlenschlæger.  Hun  havde 
ikke  i  sit  Liv  fundet  Lejlighed  til  at  erhverve  sig  en  stor 
Udvikling  gjennem  Kundskaber,  men  Hjertets  medfødte  Dan- 
nelse og  Begavelse  havde  hun  i  rigt  Maal.  Hun  var  i  Be- 
siddelse af  en  sjelden  Forstand  og  en  stærk  Følelse,  som  i 
hendes  senere  Liv,  da  Sygdom  var  hendes  stadige  Gjæst, 
nærmede  sig  noget  til  Sværmeri.  Hun  var  meget  religiøs  og 
havde  bestandig  søgt  at  stemme  sine  Børn  for  fromme  Fø- 
lelser. Hun  forstod  at  gjøre  Hjemmet  meget  tiltrækkende  og 
poetisk  for  dem,  og  det  er  saaledes  smukt  at  se,  hvor- 
ledes hun  barnlig  og  glædelig  holdt  Jul  med  dem.  Efter 
at  de  Juleaften  havde  sat  store  Tinfade  paa  Bordet  i  Stads- 
stuen, gik  de  ind  i  den  anden  Stue,  hvor  de  læste  Juleevan- 
geliet og  sang  Julepsalmen«,  især  den  dejlige  og  bedste:  «I 
denne  søde  Juletid«,  ogsaa  «Den  yndigste  Rose  er  funden«. 
Imidlertid  hørte  de  Engelen  inde  i  den  tillukkede  Stue  fylde 
Tallerkenerne  med  Nødder,  Æbler  og  Konfekt.  I  flere  Aar 
troede  de  virkelig,  at  en  dejlig  vinget  Engel  kom  ned  fra 
Himlen  og  bragte  dem  Gaverne.  En  Juleaften  gik  de  i  For- 
vejen og  legede  i  Gaarden.  Himlen  var  bedækket  med  Skyer, 
kun  en  lille  blaa  Plet  af  den  klare  Luft  var  at  se.  «Ser 
Du»,  sagde  Adam,  «dér  er  Hullet,  dér  kommer  han  vist 
igjennem«. 

Sophie  og  Adam  vare  som  sagt  de  fortroligste  Lege- 
kammerater, deres  hele  Opvæxt  igjennem  vare  de  under  hin- 
andens stærke  Indflydelse,  og  Søskende  kunne  ikke  godt 
være  mere  sammen  og  dele  alt  i  højere  Grad  end  disse  to« 

Det  var  derfor  et  meget  stort  Savn  for  Sophie,  da  Tiden 
kom,  at  Adam  blev  sendt  i  Skole  i  Kjobenhavn  og  med  det 
samme  forlod  Hjemmet.  Der  kom  nu  Aar,  hvor  hun  ofte 
maatte  føle  sig  meget  ensom.  Hendes  yngste  Søster,  Chri- 
stine Marie,  laa  fem  Aar  i  Vuggen  med  Vand  i  Hovedet, 
inden  hun  døde,  og  dette  gav  Hjemmet  et  meget  vemodigt 
Præg.  Moderen  blev  mere  og  mere  svag  og  nedtrykt,  og  Sophie 
har  tidlig  maattet  sørge  for  Huset  og  se  at  oplive  det  saa 
meget  som  mulig.  Fra  Kjøbenhavn  besøgte  hendes  Broder 
Hjemmet  næsten  daglig  —  navnlig  om  Sommeren  — ,  og 
hun  begyndte  snart  at  nyde  godt  af  hans  nye  Kundskaber. 
Han  kalder  hende  selv  «et  Barn  af  de  herligste  Anlæg«,  og 
disse  Anlæg  søgte  han  at  udvikle.  Fra  Barnsben  havde  han 
megen  Lyst  til  at  belære  andre  og  holde  Foredrag,  og  saa 
tidt  han  nu  var  sammen  med  Sophie,  gav  han  hende  Under- 
visning i  forskjellige  af  de  Ting,  han  selv  havde  lært.  Hun 
behøvede  kun  liden  Anvisning  for  med  den  største  Lethed  at 
lære  alt,  hvad  hun  vilde.  Adam,  som  havde  faaet  Faderens 
Tilladelse  til  paa  Kunstakademiet  at  udvikle  sit  medfødte 
Talent  for  Tegning,  lærte  nu  ogsaa  hende  denne  Kunst,  og 
en  endnu  dygtigere  Lærer  heri  havde  hun  i  sin  Fætter,  Hi- 
storiemaleren Lund,  der  som  Yngling  ofte  var  Familien  Oeh- 
lenschlægers  Gjæst  paa  Slottet. 

Under  Adams  Skolegang  fandt  for  en  Tid  en  længere 
Skilsmisse  mellem  ham  og  Sophie  Sted,  nemlig  da  han  laa 
syg  af  Skarlagensfeber  og  led  meget  af  Længsel  efter  Hjem- 
met og  hende.  Og  hun,  —  hun  gik  paa  Frederiksberg, 
meget  bedrøvet  over  ikke  at  maatte  gjæste  sin  syge  Broder. 

Under  Adams  Skolegang  fortsattes  ofte  det  tidligere 
omtalte  private  Komediespil.  Det  var  Sophies  livsglade  Ven- 
inder, Skuespiller  Bechs  Døtre,  som  nu  vare  de  medspillende, 
og  blandt  Tilskuerne  havde  man  i  alt  Fald  én  Gang  en 
Notabilitet  som  Edvard  Storm.  Paa  denne  Tid  tilbragte 
Adam  og  Sophie  mange  glade  Timer  i  Bechs  Hus. 

Efter  sin  Konfirmation  flyttede  Adam  hjem  til  Frede- 
riksberg og  havde  nu  hele  Dagen  fri  med  Undtagelse  af 
Morgentimen  8—9.  Det  var  nyt  Liv  for  Sophie,  og  hun 
udviklede  sig  sammen  med  ham.  Han  læste  megen  Skjanlite- 
ratur  og  talte  altid  meget  med  hende  om  det  læste,  naar  de 
paa  deres  Vandringer  færdedes  i  Fredériksberghave  og  i  Søn- 
dermarken. Hun  kj endte  sin  Broder  ud  og  ind  dengang,  og 
derfor  er  hun  maaske  den,  der  bedst  af  alle  har  kunnet  for- 
staa  ham  i  hans  senere  Digtervirksomhed :  thi  han  siger  selv : 
ojeg  er  mig  bevidst,  at  jeg  aldrig  som  Mand  har  havt  nogen 
Tanke,  der  ej  alt  hos  mig  som  Barn  var  en  slumrende  Drøm, 
utydeUg  som  Bladet  i  Blomsterknoppen,  fer  den  udfoldes«. 
Det  er  ved  disse  Ord,  at  hun,  der  kvindelig  paavirkede  ham 
i  alle  de  tidhgere  Åar,  ligesom  faar  lidt  Andel  i  hans  Dig- 
terhæder. 

Hendes  Veninde  Eline  Bech  var  en  yndig  Blondine,  der 
hoppede  let  og  overgiven  omkring,  indtagende  og  fuld  af 
elskværdig  Skalkagtighed,  Ynde,  naturlig  Uskyldighed  og  Barn- 
lighed, og  hun  blev  en  af  Adams  første  Forelskelser.  Senere 
gik  hun  til  Theatret  og  gjorde  Lykke ;  dette  havde  naturligvis 
Indflydelse  paa  hendes  Elsker,  saa  at  han  snart  tog  den  faste 
Bestemmelse  ogsaa  at  ville  gaa  til  Scenen.  Han  maa  have 
havt  en  Følelse  af,  at  Sophie  ikke  vilde  synes  om  denne  Be- 
slutning; selv  siger  han,  at  det  var  falsk  Undseelse,  der  af- 
holdt ham  fra  at  sige  hende,  hvad  han  havde  besluttet;  hun 
fik  det  at  vide  af  andre,  og  det  gjorde  hende  ondt,  at  han 
ikke  selv  havde  sagt  hende  det;  det  var  første  Gang,  han 
havde  fordulgt  hende  noget;  hun  havde  hidtil  saa  ganske 
været  hans  Sjæls  fortrolige. 

Den  Aften,  han  debuterede,  var  kun  Faderen  i  Theatret, 
Moderen  og  Sophie  havde  ikke  havt  Mod  til  at  overvære 
Forestilhngen  og  vare  blevne  ene  hjemme.  Det  var  en  mørk, 
kold  Vinteraften,  og  i  det  øjeblik.  Stykket  skulde  begynde, 
blev  Moderen  saa  urolig,  at  hun  ikke  kunde  holde  det  ud 
inde  i  Stuen,   og  Sophies  Hjerte  har  sikkert  banket  saa  bef- 

tig,  at  hun  ikke  formaaede  at  berolige  og  trøste.  Moderen 
gik  ud  i  Buegangen,  græd  og  bad  til  Gud  for  sin  Søn;  her 
traf  hun  Vægterens  Kone,  som  misforstod  hendes  Følelser. 
«Åk  Madame!')  sagde  hun,  «græd  ikke,  han  kan  jo  endnu 
omvende  sig».  Moderen  og  Søsteren  fik  jo  sent  hen  paa  Af- 
tenen den  Trøst,  at  det  dog  var  gaaet  ganske  godt,  men  ingen 
af  dem  har  vist  været  ret  tilfreds  med  Adams  Livsstilling, 
hvorimod  de  have  glædet  sig,  da  han  tog  den  Beslutning  at 
ville  studere.  Madame  Oehlenschlæger  har  da  været  de  to  unge 
ørsteder,  der  undertiden  som  Adams  Venner  gjæstede  hendes 
Hus,  meget  taknemlig,  fordi  de  paatoge  sig  at  vejlede  hendes 
Søn  til  Examen  artium,  og  uden  at  vide,  hvor  nær  hendes 
Slægt  senere  skulde  komme  til  at  staa  dem  begge,  aabnede 
hun  allerede  dengang  gjæstfrit  sit  Hus  for  dem. 

Brødrene  ørsted  have  imidlertid  ikke  kjendt  hende  i  hen- 
des smukkeste  Livsperiode.  Hun  var  meget  svag  i  disse  Aar, 
og  i  Aarhundredets  Slutning  bukkede  hun  under  for  lang- 
varige Lidelser,  efter  dog  først  at  have  havt  den  Glæde  at 
se  sin  Søn  som  Student.  Hendes  Mand  og  to  Børn  sad  ved 
hendes  Dødsleje  og  saa  hende  synke  hen,  efter  at  hun  havde 
taget  en  kjærlig  Afsked  med  dem  alle.  øjnene  sluktes  og 
brast,  de  kjære  Hænder  famlede  med  Lagenet,  og  de  kolde 
Fingerspidser  berørte  hinanden  i  den  sædvanlige  Dødsleg. 
Og  saaledes  sov  hun  ind,  hendes  Mand  trykkede  hendes  øjne 
til,  og  Gellerts  Psalmer,  som  hun  ofte  begejstret  havde  sun- 
get, bleve  lagte  under  hendes  Hage. 

H. 

Sophies  Opgave  i  Hjemmet  var  nu  større  end  nogen- 
sinde. Hun  boede  der  ene  med  sin  Fader;  thi  Broderen  var 
allerede  for  længe  siden  igjen  flyttet  til  Byen.  Hun  var  en 
god  Datter,  og  Faderen  elskede  hende  ogsaa  højt.  Ensfor- 
mig og  stille  levede  hun  derude  paa  Slottet,  hun  kjendte 
faa  og  var  kjendt  af  faa.    Broderen  saa  hun  sjeldnere;  thi 

han  havde  kort  efter  Moderens  Død  fæstet  sig  en  Bmd.  Hans 
bedste  Venner  ørstederne  —  navnlig  Anders  Sandee  —  vare 
vel  de  hyppigste  og  kjæreste  Gjæster  derude. 

Flere  Åar  igjennem  havde  Adam  boet  hos  en  Farver- 
enke,  Madame  Maller  paa  Vestergade.  Hendes  Brodersønner 
kom  her  til  Byen  fra  Langeland  og  spiste  daglig  hos  Tanten, 
og  her  traf  de  altsaa  Adam  —  tre  Aar  efter  at  de  vare  blevne 
Studenter  —  og  bleve  snart  hans  meget  gode  Venner.  De 
vare  Hans  Christian  og  den  et  Aar  yngre  Anders  Sandøe  ør- 
sted. Ved  disses  Hjælp  var  det,  at  Adam  efter  at  have  for- 
ladt Theatret  naaede  at  blive  Student,  og  Anders  Sandøe  blev 
saa  af  Venskab  hans  juridiske  Manuduktør.  Det  var  lige- 
ledes ørstederne,  der  fandt,  at  det  vilde  være  smukt,  om 
Oehlenschlæger  vandt  en  af  Universitetets  GuldmedaiUer,  og 
det  var  med  Manuduktørens,  A.  S.  Ørsteds,  Tilladelse,  at  Oeh- 
lenschlæger i  Aaret  1800  besvarede  Universitetets  Prisspørgs- 
maal  i  Æsthetik.  Det  var  saaledes  en  overordentlig  væsentlig 
Indflydelse,  de  unge  -Ørsteder  havde  paa  Adams  hele  Udvik- 
ling i  disse  ham  saa  vigtige  Aar,  og  det  var  rimeligt,  at 
Oehlenschlægers  nærmeste  maatte  føle  stor  Taknemlighed 
imod  disse  to  unge  Mænd,  navnlig  mod  Anders,  der  daglig 
ofrede  ham  saa  meget  af  sin  Tid.  Tilmed  vare  de  beg^e  af 
Oehlenschlæger  blevne  meget  lovpriste;  han  skriver  selv  til 
H.  C.  Ørsted:  «Har  jeg  ikke  hundrede  Gange  ytret  min  Stolt- 
hed og  min  Glæde  over  at  kaldes  Din  og  Din  Broders  Ven ». 

Anders  Sandøe  ørsted  var  født  den  21de  December  1778. 
Da  han  var  19  Aar  gammel,  skildres  han  for  os  som  «bleg, 
men  meget  stærkt  bygget,  med  et  ualmindelig  stort  Hoved, 
stærkt  blondt  Haar  og  store,  blaa  øjne«.  Hans  Bleghed 
stammede  maaske  nærmest  fra,  at  han  netop  dette  Aar  (1797) 
havde  havt  en  farlig  og  haardnakket  Nervefeber,  hvis  Følger 
længe  vare  sporlige.  ørsteds  Nervøsitet  kom  af  aandelig 
Overanstrængelse ;  thi  det  var  næsten  utroligt,  hvor  stærkt 
han  arbejdede.  Hans  Studier  gik  nærmest  i  juridisk  Retning; 
men  oprindelig  havde  hans  Kald  i  saa  Henseende  ikke  staaet 

ham  ganske  klart;  Theologien  havde  draget  ham  fuldt  saa 
meget,  han  havde  endogsaa  skrevet  Prædikener.  Nu  var 
imidlertid  den  juridiske  Embedsexamen  hans  eneste  Maal,  og 
han  tog  den  glimrende  i  Januar  1799.  Snart  efter  fortæller 
Oehlenschlæger,  at  han  blev  overrasket  af  en  højst  behagelig 
Efterretning.  Uden  at  sige  et  Ord  til  ham  forlovede  A.  S. 
ørsted  og  Sophie  sig  «paa  egen  Haand«.  Brylluppet  fulgte 
snart  derpaa,  den  10de  Juli  1802,  da  -Ørsted  kun  24  Aar 
gammel  var  bleven  Assessor  i  Hof-  og  Stadsretten. 

Det  var  intet  Under,  at  -Ørsted  kunde  blive  forelsket  i 
Sophie  Oehlenschlæger;  thi  hun  var  meget  skjøn  og  begavet 
og,  da  hun  holdt  Bryllup,  i  sin  skjonneste  Blomstring,  20  Aar 
gammel.  Hun  var  lys,  saakaldet  cendrée,  med  en  smuk,  frisk 
Farve,  en  fantasirig,  beaandet,  hej  Pande  og  store,  venlige, 
levende  Øjne.  Naar  hun  talte,  saa  man  ikke  blot  en  Eække 
perleklare,  stærke  Tænder,  men  ogsaa  noget  af  hendes  Tand- 
kjød,  hvilket,  mærkværdig  nok,  klædte  hende  godt.  Baade 
hendes  Tale-  og  Sangstemme  var  meget  smuk.  Hun  var  af 
Middelstørrelse  og  særdeles  skjøn  af  Skabning.  Sin  Broder 
lignede  hun  ikke  meget,  hun  siges  at  have  havt  et  endnu 
aandfuldere  og  yndefuldere  Udtryk  end  han.  Han  havde  mere 
af  Moderens  Træk,  hun  lignede  sin  Fader.  Hendes  Natur 
var  kunstnerisk,  i  mange  Retninger  talentfuld,  hun  var  vittig, 
aandfuld  og  levende.  I  sin  Barndom  havde  hun  lidt  meget 
af  Kopper,  men  Arrene  vare  voxede  temmelig  ud,  og  i  alt 
Fald  lagde  man  ikke  videre  Mærke  til  dem ;  thi  der  faldt  over 
hendes  Aasyn  en  saadan  Aandens  Glands,  at  det  rent  legemlige 
næsten  glemtes.  Det  var  derfor  ofte  Tilfældet,  at  Folk,  som 
saa  hende  uden  at  tale  med  hende,  ikke  rigtig  kunde  fatte 
hendes  store  Skjønhed.  Hun  sagde  selv:  «Jeg  ser  ofte,  at 
Folk  meget  forundret  betragte  mig  paa  Gaden ;  de  have  hørt, 
at  jeg  skal  være  saa  smuk,  og  det  kan  de  ikke  se.  Men  jeg 
glæder  mig  ved  Goethes  Udsagn;  han  har  sagt,  at  to  Ting 
ere  nødvendige,  naar  en  Kvinde  skal  gjøre  et  behageligt  Indtryk; 
det  er  smukke  øjne  og  smukke  Ben;  og  det  véd  jeg,  jeghar». 

Hendes  Holdning  var  meget  smuk,  hver  Del  af  sit  Legeme 
bevægede  hun  med  stor  Ynde,  og  hun  gik  dejlig  paa  sine 
Ben.  Det  var  ikke  meget,  hun  havde  lært,  men  med  utrolig 
Hurtighed  forstod  hun  dog  snart  at  sætte  sig  i  Besiddelse  af 
det  nødvendige.  Paa  hende  passede  Broderens  Ord:  •Hvor 
der  er  Geni,  dér  er  der  saa  stor  Trang  til  Dannelse  og  Kund- 
skaber, som  der  er  Lethed  og  Hurtighed  i  at  forskaffe  sig 
begge«.  Sprog  og  alt,  hvortil  der  fordredes  mekanisk  Færdig- 
hed, havde  hun  ikke  Lyst  til  at  studere;  men  hendes  Geni 
hjalp  hende,  naar  hun  havde  Brug  for  det.  Hun  begyndte 
saaledes  at  læse  «Gotz  von  Berlichiogen »  paa  Tysk,  da  hun 
endnu  knap  kunde  oversætte  hvert  andet  Ord;  men  da  hun 
var  færdig  med  Bogen,  forstod  hun  det  meste  deraf  ret  godt. 
Hun  var  overhovedet  meget  kvik  til  at  sno  sig  i  alle  Forhold 
og  sagde  selv:  »To  Ting  er  jeg  skabt  til:  at  være  Opvart- 
ningspige paa  Bellevue  og  Kejserinde  af  Rusland«,  og  hendes 
Venner  sagde  ja  dertil;  begge  Dele  kunde  hun  lige  godt  have 
været.  —  Hun  var  meget  poetisk.  Vemodets  stille  Fryd  var 
hun  fortrolig  med;  men  hendes  let  vakte  Følelse  satte  hende 
stundom  for  meget  i  Bevægelse.  Henrik  Steffens  kalder  hende 
«en  fuldstændig  poetisk  Natur«  og  siger,  at  hun  havde  en 
dyb  Forstaaelse  af  Vittighed,  Humor  og  alt  aandeligt.  Han 
tilføjer:  «Hun  besad  et  Vid,  et  Lune  og  en  Aandrighed,  som 
jeg  endnu  ikke  havde  kjendt  Mage  til  hos  Kvinder.  Den 
dybe  Skapsindighed,  der  udmærkede  Schlegels,  siden  Schellings, 
Hustru,  var  vel  beundringsværdig;  men  den  var  fremgaaet  af 
et  meget  bevæget  Liv,  af  en  fuldendt  Dannelse  og  ytrede  sig 
paa  en  mere  bestemt  selvstændig  Maade;  Oehlenschlægers 
Søster  havde  ligesom  han  selv  levet  i  snævre  og  indskrænkede 
Forhold;  alt  afBetydenhed,  Ytringer  af  den  forvovne,  bevægede 
Sjæl,  fremtraadte  mere  bevidstløst,  mere  naturlig.  Der  gaves 
øjeblikke,  da  hun  i  højeste  Grad  overraskede  mig»  *).   Baade 


*)  Han    vedblev    i  Åarenes  Løb   uforanderlig  at  elske  hende  og  hen- 
des Mand. 

Mænd  og  Kvinder  vare  stærkt  forelskede  i  hende.  Hendes 
Veninder  sagde:  «Der  er  endog  Gratie  over  hver  Ting,  hun 
har  stillet  op  i  sit  Spisekammer ». 

Hvad  der  bidrog  til  at  give  Sophies  ydre  Person 
Harmoni  og  Hvile ,  var  hendes  Talent  til  at  klæde  sig. 
Hendes  Moder  havde  tidlig  vænnet  hende  til  at  sy;  hun  gav 
hende  Tøj  i  Haanden  og  sagde:  «Nu  kan  Du  selv  sy  Din 
Dragt« ;  derved  lærte  hun  tidlig  den  Kunst  at  klæde  sig. 
Digteren  Henrik  Hertz  har  i  sit  Lystspil  «Et  Offer«  udtalt 
sig  træffende  om  Klædedragtens  Betydning.  Han  siger:  «En 
Persons  Klædedragt  er  ikke  noget  ligegyldigt.  Den  lader  os 
repræsentere  vor  Stilling  i  Samfundet  eller  dog  den,  vi  ønske 
at  indtage.  En  paafaldende  Afvigen  fra  det  sædvanlige,  fra 
det,  god  Tone  og  Smag  har  indført,  er  ofte  Tegn  paa  Bisar- 
reri,  og  Dragten  gjør,  at  man  i  Grunden  ikke  véd,  hvorledes 

man  skal  sætte  sig  i  den  rette  Rapport  til  Personen 

Vor  Klædning  . . .  voxer  efterhaanden  sammen  med  vor  Per- 
sonlighed". —  Sophie  -Ørsted  forstod  at  klæde  sig  efter  sin 
Individualitet;  hun  vidste  altid  at  vælge  de  Farver,  der  pas- 
sede sig  for  hendes  Person,  og  den  Fa9on,  der  var  hende 
ejendommelig.  Hun  klædte  sig  ikke,  som  saa  mange,  snart 
efter  ét  Mønster,  snart  efter  et  andet,  snart  med  de  røde 
Farver  og  snart  med  de  blaa,  men  der  var  en  stadig  gjen- 
nemgaaende  Konsekvents  i  hendes  Klædedragt,  og  der  var 
udtrykt  noget  aandeligt  i  den,  idet  den  udmærket  faldt  sam- 
men med  hendes  Personlighed;  der  var  altid  noget  meget 
smagfuldt  og  kunstnerisk  ved  den,  og  skjønt  hun  ikke  var 
klædt  som  andre  Mennesker,  var  hun  dog  ikke  afstikkende. 
Hun  vidste  godt,  at  man  aldrig  er  smagfuldt  klædt,  naar  Ens 
Dragt  gjør  Opsigt.  Selv  syede  hun  alt,  hvad  hun  brugte.  Hun 
forstod  vist  ikke  rigtigt  i  de  tidligere  Aar  med  sin  Klædedragt  at 
angive  sin  Stilling  i  Samfundet ;  thi  hiin  saa  undertiden  noget 
luxuriøs  ud,  hvilket  hendes  Person  dog  maaske  fordrede,  da 
derved  Skjønheden  i  hendes  Skabning  kom  til  sin  Ret. 
Smagfuld  og  indtagende  var  hun  af  Ydre  som  af  Indre. 

Da  Sophie  Oehlenschiæger  lærte  Orsted  at  kjende  og 
forlovede  sig  med  ham,  havde  hun  ikke  set  sig  meget  om  i 
Verden  og  var  ikke  kommen  i  Berøring  med  mange  unge 
Mænd.  Jeg  ter  vel  udtale,  at  det  vilde  have  været  heldigt, 
om  hun,  der  senere  kom  i  saa  udstrakte  Forhold,  forend  hun 
bandt  sig  til  en  enkelt  Mand,  havde  kjendt  flere,  end  Tilfæl- 
det var,  da  ørsted  friede  til  hende.  Hermed  skal  det  dog 
ikke  bestemt  være  sagt,  at  hun  da  ikke  havde  givet  ørsted 
sit  Ja.  Der  var  meget,  som  kunde  fængsle  hende  til  ham. 
Stefiens  siger  om  ham,  at  han  var  «en  aldeles  digterisk  Na- 
tur« og  tegner  end  videre  hans  Portræt  saaledes:  «Han  har 
en  paafaldende  Personlighed;  han  er  stille,  synes  blod,  efter- 
givende, taler  lidet,  sagte  og  mildt  og  viser  sig  hojst  beske- 
den. Han  træder  ingenlunde  bestemt  frem,  og  enhver  troer 
at  kunne  beherske  denne  eftergivende  Mand.  Men  med  For- 
bavselse mærker  man,  hvorledes  der  hviler  en  klar  Fasthed 
bag  denne  tilsyneladende  Ubestemthed.«  Hans  Foleise  var 
varm  og  stærk.  Da  Oehlenschiæger  i  Februar  1801  ved  hans 
Side  havde  overværet  Opførelsen  af  »Skabningens  Halleluja«, 
skrev  han  til  Baggesen:  «Jeg  havde  min  Glæde  af  at  se,  hvor- 
ledes Muserne  henrev  Filosofens  Marmoraand»,  og  i  en  senere 
Tid  synger  han  om  ham: 

•Med  Visdoms  Kraft  forener  Huldsalighed  Du« 

og: 

«Vi  se  den  vise  Tænker 

Med  et  Barns  Uskyldighed«. 
Hans  aandelige  Overlegenhed  og  Indhold  tildrog  naturligvis 
stærkt  en  K\inde,  der  selv  var  saa  aandelig  anlagt  som 
Sophie  Oehlenschiæger;  han  havde  allerede,  dengang  han 
bejlede  til  hende,  skjont  han  kun  var  24  Åar,  erhvervet  sig 
et  anset  Xavn  i  Aandens  Verden,  og  de  dannede  da  ogsaa  i 
Fællesskab  et  rigt  Aandens  Hjem. 

Det  unge  Ægtepar  var  legemlig  svagt.  Sophie  Oehlen- 
schiæger var  kort  efter  sin  Forlovelse  bleven  angrebet  af 
Skarlagensfeber.    Hoffet  var   meget   bange    for  Smitten,    og 

hun  maatte  derfor  flytte  fra  sit  Hjem  til  Almindelig  Hospital; 
men  hun  blev  daarlig  indpakket,  fik  navnlig  kolde  Fødder, 
og  hun  mente  selv,  at  dette  blev  af  afgjørende  Betydning  for 
hendes  senere  Befindende*).  Siden  hin  Skarlagensfeber  «var 
der  noget  inden  i  hende,  som  altid  gjorde  ondt  og  aldrig  svandt« ; 
naar  hun  gik  stærkt,  følte  hun  ofte  en  underlig  Banken  i 
Brystet,  formodentlig  en  Aareforstoppelse ;  men  alt  dette  var 
dog  ikke  i  Stand  til  at  svække  hendes  livlige  Munterhed. 
•Ørsteds  Studeringer  vare  i  disse  Aar  overdrevne  og  svækkede 
ham  meget.  Han  siger  selv:  «Jeg  har  altid  været  mindre 
skikket  til  overordentlige  Anstrængelser  i  en  kort  Tid  end  til 
stadig  Flid». 

Det  Hjem,  de  dannede,  var  overordentlig  indholdsrigt, 
og  det  var  især  Aftenerne,  som  havde  noget  særligt  tiltalende 
over  sig.  ørsted  tog  i  ingen  Del  af  sit  Liv  Natten  med  til 
sit  Arbejde,  men  fortsatte  det  sjeldent  længere  end  til  Kl.  9 
om  Aftenen,  da  han,  hvis  han  ikke  skulde  savne  den  sæd- 
vanlige gode  Søvn,  maatte,  før  han  gik  til  Sengs,  have  nogen 
Tid  til  at  gjøre  sig  fri  for  enhver  Tanke  om  Forretninger.  I 
de  senere  Aar  begyndte  han  Arbejdet  temmelig  tidlig  om 
Morgenen,  men  i  de  yngre  Aar  var  dette  just  ikke  hans  Sag. 
I  de  første  Aar  var  Adam  Oehlenschlæger  den  stadigste 
Gjæst  i  det  unge  Ægtepars  Hus;  han  havde  afsondret  sig  fra 
Verden  og  levede  kun  hos  Rahbeks  og  hos  Søsteren.  Steffens 
kom  ogsaa  hyppig  og  gjerne  i  disse  to  Huse.  Han  siger: 
«Jeg  var  til  sidst  næsten  daglig  i  ørsteds  Hus.  Naar  Samtalen 
blev  heftig,  tav  -Ørsted;  naar  den  efter  en  lang  Strid  endtes 
uafgjort,  lod  han  vel  nogen  Tid  gaa  hen  og  ytrede  sig  da 
sagte,  mildt,  næsten  frygtsomt,  men  yderst  træffende,  og  man 


*)  Her  paa  Hospitalet  fik  hun  Ole  Hieronimus  Mynster  til  Læge,  og 
den  begavede,  indtagende  unge  Mand  vandt  hendes  Sympathi  — 
som  maaske  ingen  anden.  Han  blev  dog  aldrig  hendes  Huslæge; 
den  bekjendte  Callisen  var  det  først,  og  efter  hans  Død  antog  hun 
sin  Barndoms  Legekammerat,  Gartnersønnen  Winkler  fra  Frede- 
riksberg. Der  indtraadte  aldrig  et  rigtig  dagligdags  Forhold  mel- 
lem Sophie  og  Mynster,  der  døde  samme  Aar  som  hun. 

maatte  tilstaa,  at  han  havde  afgjort  Striden.  Han  beher- 
skede virkelig  ogsaa,  uden  at  vi  tilstode  hinanden  det,  os 
alle.  I  dette  Hus  havde  jeg  nu  fundet  mit  egentlige  Hjem. 
For  mine  Anskuelser  fandt  jeg  et  villigt  Øre,  og  om  mit 
egentlige  Studium  end  var  fremmed  for  Kredsen,  kunde  jeg 
dog  meddele  de  store  Resultater  af  det  og  være  sikker  paa 
at  blive  forstaaet«.  Steffens's  Hustru  var  Sophies  gode  Veninde 
og  blev  af  hende  og  Kamma  Rahbek  "ret  egentlig  forkjælet». 

Sophies  Broder  boede  ligesom  ørsteds  paa  Vestergade, 
havde  hos  Søsteren  «sit  andet  Standkvarter«  og  læste  næsten 
hver  Aften  højt  for  hende  og  Ørsted.  De  Værker,  de  i  den 
Tid  nøde  med  hverandre,  og  om  hvilke  de  siden  talte  og 
dømte,  vare:  Vosz's  Homer,  Ticks  Don  Quixote,  Schlegels 
Shakspere  og  Calderon,  Goethes,  Schillers,  Ticks  og  Novalis's 
Værker.  Den  Begejstring,  hvormed  den  unge  Digter  foredrog 
disse  Arbejder,  blev  ikke  uden  den  tilsvarende  Virkning. 
Efterhaanden  kom  ogsaa  hans  egne  Værker  til  at  udgjøre  en 
væsentlig  Del  af  den  opløftende  Nydelse,  han  forskaffede  sine 
Venner.  Ørsted  siger  selv:  «Det  nøje  venskabelige  Forhold, 
hvori  jeg  var  kommen  til  Oehlenschlæger,  hvis  store  Digter- 
aand  da  var  i  Frembrud,   var  mig  i  høj  Grad  behjælpelig  til 

den  Nydelse,  som  Digternes  Værker  forskaffede  mig 

Endnu  i  en  noget  senere  Tid,  efter  at  jeg  i  1802  var  bleven 
gift  med  hans  herlige  Søster,  var  det  for  en  stor  Del  ved 
hans  Forelæsning,  at  jeg  blev  fortrolig  saavel  med  hans  som 
med  andre  fortrinlige  Digterværker;  men  ogsaa  hendes  dybe 
Opfattelse  og  levende  Kjærlighed  saavel  for  Poesiens  Frem- 
bringelser, som  for  alt,  hvad  der  ellers  drager  ædlere  Aander 
til  sig,  havde  en  velgjørende  Virkning  paa  mig». 

Naar  ørsted  hele  Dagen  igjennem  var  beskæftiget  med 
sine  juridiske  Studier  og  Forretninger,  havde  Sophie  ogsaa 
sin  stadige  Gjerning.  Hun  var  meget  huslig,  holdt  kun  én 
Pige  og  fejede  selv  sine  Stuer,  hvad  man  ikke  skulde  have 
formodet  af  hendes  hvide  Hænder.  Hun  yndede  ikke  dengang 
at  komme  i  fremmede  Selskaber  eller  selv  at  holde  saadanne, 

men  daglig  kom  der  mange  gode  Venner  til  hende,  og  hun 
spadserede  gjerne  lange  Ture.  Hendes  Svoger  H.  C.  -Ørsted 
var  i  hendes  Ægteskabs  første  Tider  uden  Lands  og  kom  først 
hjem  i  Slutningen  af  1803.  Hjemmet  var  meget  behageligt 
og  gjæstfrit  og  optog  efterhaanden  en  Mængde  talentfulde  og 
udmærkede,  indfedte  og  fremmede  Mænd  i  sin  Kreds.  Blandt 
Husets  Gjæster  var  især  Embedsstanden  og  navnlig  det  tyske 
Kancelli  stadig  repræsenteret.  Kantsier  Spiesz  var  i  mange 
Aar  en  af  de  kjæreste  Husvenner.  Skjønt  Tysk  saaledes  blev 
talt  meget  i  Sophies  Hjem,  lærte  hun  det  dog  aldrig  gram- 
matikalsk; men  hun  talede  det  fortræffelig,  det  vil  sige:  i 
Sprogets  Aand,  som  hendes  Broder  siger:  med  alle  Idiotismer 
og  Vendinger,  skjønt  hun  som  alle  Danske  ikke  kunde  und- 
gaa  at  gjøre  smaa  Fejl.  Hun  lærte  aldrig  noget  andet  Sprog 
end  Tysk. 

Den  gamle  Oehlenschlæger  søgte  efter  Sophies  Bryllup 
sit  Hjem  paa  forskjellige  Steder,  ikke  sjeldent  hos  Kamma 
Rahbek,  oftest  hos  sin  Datter.  Folk  holdt  af  ham  og  vare 
gode  imod  ham,  og  han  følte  sig  aldrig  ensom,  var  saa  godt 
som  altid  glad,  navnlig  over  sine  2  Børn.  Han  skriver  en- 
gang til  Sønnen:  «Naar  jeg  somme  Tider  sidder  alene,  stirrer 
ud  ad  Vinduet  og  ser  Solen  komme  op  af  Havet  om  Mor- 
genen, da  beder  jeg  med  et  rørt  Hjerte  til  den  algode 
og  takker  ham,  fordi  jeg  endnu  har  Dig  og  Sophie,  og  da 
triller  ofte  en  Kjærlighedstaare  over  mine  Kinder  for  Jer«. 
Et  andet  Sted  siger  han;  <iMit  gamle  Hjerte  oplives  og  for- 
nyes af  den  Glæde  og  tilsyneladende  Lykke,  hvormed  den 
algode  bestrør,  ved  mine  Børn,  mig  Vejen  paa  min  Aftens 
Vandring«. 

I  Begyndelsen  af  Avgust  1805  maatte  Sophie  for  læn- 
gere Tid  miste  sin  daglige  Omgangsven,  sin  kjære  Broder, 
der  begav  sig  paa  sin  store  Udenlandsrejse.  Fra  denne  Tid 
eje  vi  flere  smukke  Breve,  vexlede  mellem  de  to  Søskende. 
Det  varede  længe,  inden  Sophie  begyndte  at  skrive.    Broderen 

hax  været  længselsfuld  og  skriver  den  2den  November  1805 
fra  HaUe  til  H.  C.  ørsted: 

•  Sophie  har  heller  ej  ladet  høre  et  Ord  fra  sig.  Er  det 
Ket?  .  .  .  Hvor  ofte  ønsker  jeg  mig  i  Eders  lille,  huslige 
Kreds  paa  Vestergade.  Jeg  læser  Don  Quixote  i  denne  Tid 
for  at  illudere  mig  i  min  forrige  Tilværelse.  Bed  Sophie,  at 
hun  dog  endelig  skriver  mig  langt  og  omstændelig  til,  af 
min  gode  Anders  kan  jeg  ej  forlange  det.  Hvorledes  lever 
han,  den  sjeldne,  elskede  Ven?  Bugner  han  endnu  under 
Forretninger?«  —  H.  C.  Ørsted  skriver  til  Oehlenschlæger  den 
28de  December  1805:  »Din  Søster  har  været  i  Arbejde  med 
at  skrive  et  Brev  til  Dig  i  Dag;  men  det  er  ikke  blevet 
færdigt,  fordi  hun  har  faaet  Besøg«.  Endelig  faar  Sophie  da 
skrevet  sit  første  Brev  den  8de  Marts  1806  (Dagen  før  Ha- 
kon Jarl  blev  forelæst  hos  Ørsteds).    Det  lyder  saaledes: 

"Gud  velsigne  Dig,  kjære  Adam,  fordi  Du  er  saa  god 
ved  mig.  Ja,  Du  har  Ret,  Du  sanker  gloende  Kul  paa  mit 
Hoved,  men  Du  har  Uret,  Adam,  naar  Du  siger,  at  det  er 
af  Ligegyldighed,  jeg  ikke  har  skrevet  Dig  til;  nu  skulde  jeg 
bevise  Dig,  at  det  ikke  var  af  Ligegyldighed,  men  det  gjør 
jeg  ikke.  Du  har  dog  aldrig  virkelig  kunnet  tro  det  om  mig, 
vel?  O  nej!  Du  har  bare  troet,  at  Du  troede  det.  Du  kan 
aldrig  tænke,  hvor  tidt  jeg  har  villet  skrive  Dig  til,  hvor  tidt 
jeg  har  begyndt,  men  saa  alletider  ment,  at  det  dog  var  alt- 
for jammerligt,  som  jeg  havde  skrevet,  saa  jeg  har  alletider 
haabet,  at  der  dog  endelig  maatte  møde  mig  noget  nyt,  for 
ikke  at  sige  morsomt;  men  det  blev  bestandigt  ved  det  gamle. 
Vi  have,  siden  Du  rejste,  levet  saa  som  saa,  Anders  er  al- 
drig frisk,  han  arbejder  og  slider  med  den  ham  saa  egne, 
milde  Taalmodighed.  Gud  i  Himlen  give  ham  bedre  Dage, 
han  fortjener  dem  vist.  Jeg  har  i  den  sidste  Tid  været  tem- 
melig frisk  og  skal  se  mig  lig  i  mine  sunde  Dage.  Jeg  har 
begyndt  at  lære  at  spille,  det  gaar  langsomt,  men  jeg  taber 
ikke  Modet,  min  Lyst  er  altfor  stor  dertil;  jeg  trænger  saa 
inderlig  til  Musik,  det  gjør  mig  saa  godt.    ]Min  gode  ørsted 

har  ogsaa  vidst  at  forhøje  min  Lyst,  thi  han  har  foræret  mig 
et  herligt  Fortepiano.  Etatsraad  Heger  har  været  saa  god  at 
kjøbe  det,  og  naar  jeg  siger  Dig,  at  han  finder  det  udmærket 
godt,  behøver  jeg  vist  ikke  at  rose  det  mere.  Du  kan  aldrig 
tro,  hvor  god  Heger  er  ved  mig;  han  interesserer  sig  saa 
inderlig  for  mit  Spil,  han  bringer  mig  sin  Musik,  udskriver 
Koraler  for  mig,  stemmer  mit  Instrument  og  fortæller  mig 
meget,  som  er  godt  at  vide,  kort,  vi  ere  de  bedste  Venner, 
og  jeg  holder  just  meget  af  den  gode,  gamle  Mand;  naar 
han  spiller,  synger  jeg  sommetider  dertil.  Siden  Du  rejste, 
har  jeg  ikke  sunget  meget;  det  var  saa  underligt  med  mig, 
jeg  begyndte  dog  tidt,  men  jeg  holdt  bestandig  op  midt  i  et 
Stykke,  uden  selv  at  mærke  det;  men  nu  gaar  det  bedre; 
men  ret  godt  vil  det  dog  ikke  gaa,  førend  Du  kommer  hjem 
igjen,  og  jeg  kan  synge:  «KennstDu  das  Land?«  og  Du  kan 
sige:  Ja,  Sophie,  jeg  kj ender  det,  og  saa  fortælle  om  det 
velsignede  Land.  Dersom  Gud  lader  mig  leve  til  den  Tid, 
Du  kommer,  vil  jeg  ret  have  megen  Glæde. 

Jeg  har  i  Vinter  paa  nok  en  herlig  Maade  udfyldt  min 
Tid ;  vi  læse  Winckelmanns  «Geschichte  der  Kunst«.  Christian*) 
og  Gjerlew  have  begge  søgt  at  skaffe  mig  al  den  Kunst- 
nydelse, som  man  kan  have  her;  jeg  har  set  de  Samlinger, 
som  her  ere  at  se.  Det  er  intet  mod,  hvad  Du  faar  at  se; 
men  jeg  takker  Gud  derfor,  ligesom  Finnen  for  deres  Gran- 
træer; naar  Solen  skinner  paa  dem,  er  det  dog  et  venligt 
Grønt,  som  styrker  det  søgende  øje  og  trøster  det  længsels- 
fulde Hjerte  med  Haab.  Gjerlew  bragte  mig  en  Hilsen  fra 
Dig.  Du  kan  aldrig  tro,  hvor  det  morede  mig  at  tale  med 
et  Menneske,  som  havde  set  og  talt  med  Dig;  jeg  havde  saa 
meget  at  spørge  ham  om,  jeg  havde  nær  spurgt  ham  om, 
hvad  Du  havde  paa,  da  han  saa  Dig. 

Af  min  lille  velsignede  Svoger  lærer  jeg  Astronomi  i 
Vinter;  han  lever  godt;  det  er  en  Trøst  at  se  det  Menneske; 

•)  H.  C.  Ørsted. 

han  er  tilfreds  med  Nutiden,  glæder  sig  til  Fremtiden,  er 
bestandig  i  Aktivitet,  og  den  sødeste  Harmoni,  man  kan 
enske  sig,  hersker  i  hans  Sjæl.  Tidt,  naar  jeg  er  sørgmodig, 
har  det  styrket  mig  at  se  paa  ham;  oftere,  naar  jeg  var  be- 
drøvet, har  han  vidst  at  indgyde  mig  Kraft  og  Haab. 

Engelke  salig  Møllers*)  var  nær  bleven  salig  forleden, 
men  nu  kommer  Konen  sig  Dag  for  Dag.  Hun  har  altid 
meget  flittig  spurgt  til  Dig;  sidst  da  jeg  fortalte  hende,  at 
vi  i  saa  lang  Tid  intet  havde  hørt  fra  Dig,  sagde  hun:  Oeh- 
lenschlæger  er  paa  min  Sjæl  et  retskaffent  Menneske ;  at  han 
ikke  skriver,  kan  man  ikke  regne,  han  har  nu  travlt  med  at 
skrive  alt  det  op,  han  ser,  for  at  han  siden  kan  bruge  det 
Jo,  han  er  saa  Gud  et  flittigt  Menneske,  det  véd  jeg;  da  han 
var  i  mit  Hus,  skrev  han  tidt  halve  Nætter,  det  véd  Gud 
han  gjorde,  jo,  jeg  kjender  ham,  han  har  i  fem  Aar  spist  og 
drukket  i  mit  Hus  (de  behørige  Kniks  med  Nakken  og  Kyk- 
ken  i  Touren  kan  Du  nok  selv  lægge  til). 

Jeg  synes  dog,  jeg  skulde  fortælle  Dig  lidt  nyt  om  Folk. 
Nu  har  jeg  noget.  Ser  Du,  man  talte  om  i  Vinter,  at  Don 
Juan  skulde  gives  her,  men  der  blev  intet  deraf,  og  det  af 
en  saare  prægtig  Grund.  Kjerulf  fandt,  at  det  kunde  skade 
Publikum  og  befordre  Tro  paa  Spøgelser,  at  der  lod  sig  se 
en  Aand;  men  rent  at  lade  den  blive  ude,  mente  han  dog, 
lod  sig  ikke  gjøre;  han  foreslog  derfor  at  indrette  det  saa- 
ledes,  at  en  af  Don  Juans  Venner  skulde,  for  at  skræmme 
ham,  agere  Aand,  dog  saaledes,  at  Publikum  vidste  den  Ting. 
Kuntzen  sagde  rent  ud  Nej  til  den  Forandring,  men  saa  blev 
Stykket  heller  ikke  givet;  thi  Kjerulf  blev  ved  at  paastaa,  at 
alt,  hvori  der  var  Aand,  var  skadeligt  for  Publikum. 

Hils  Stefl"ens  og  Hanna  mange  Gange.  Lev  vel  og 
fornøjet   og   skriv   mig   snart  til  igjen.     Dit  sidste  Brev**) 


•)  Ørstedemes  Tante,  Farverenken,  hvor  Oehlenschlæger  havde  været 

i  Haset. 
*)  Som  ikke  er  opbevaret. 

var  saadant  et  rart  Brev;  jeg   har  glædet  mig  saa  inder- 
ligt derover. 

Din  egen 

Vie. 
Efterskrift    Du  lovede  mig  i  Dit  første  Brev,  at  naar 
jeg  vilde  lære  at  spille,  saa  vilde  Du  sende  mig  Louise  Rei- 
chardts*)  Musik  til  Novalis's  Lieder.     Jeg  længes  saa  meget 
derefter,  lille  Adam«. 

I  sit  næste  Brev,  der  er  fra  Efteraaret  1806,  skriver 
hun  blandt  andet: 

« Denne  Sommer  have  vi  ej  Værelser  paa  Frede- 
riksberg, men  derimod  har  Fader  overladt  mig  et  af  sine. 
ørsted  kommer  ud  hver  Aften  og  gaar  ind  om  Morgenen  til 
Byen.  Jeg  har  det  saa  godt;  jeg  lever  ret,  som  da  jeg  var 
hjemme;  jeg  sidder  i  den  lille  Have  og  syr,  gaar  i  Sønder- 
marken og  kommer  kun  til  Byen  to  Gange  om  Ugen,  naar 
jeg  har  Spillemester.  Jeg  skrev  Dig  sidst  til,  at  jeg  læste 
Winckelmann,  og  at  det  naturligvis  maatte  forstærke  min 
Længsel  efter  at  se  Kunstværker.  Jeg  har  set  en  svag  Kopi 
af  Raphaels  atheniensiske  Skole  og  en  Hob  Tegninger  af  Ra- 
phaels  herlige  Hoveder  hos  Maler  Cabot,  en  Kopi  af  Kristi 
Jordefærd  og  en  lille  Madonna,  som  han  paastod  virkelig  er 
af  Raphael.  Hos  en  Maler  Hansen,  der  nylig  er  kommen 
fra  Rom,  har  jeg  set  en  Kopi  af  Correggios  velsignede  Magda- 
lena, som  han  selv  har  malet.  Hun  ligger  i  en  Skov  og 
læser.  Jeg  blev  ganske  henrykt  over  det  fortryllende  Spil  af 
Lys  og  Skygge.  Alt  dette,  kjære  Adam,  er  Ting  af  stor  Værdi 
for  mig,   men  intet  i  Sammenligning  med,  hvad  Du  kan  se. 

Jeg  har  endnu  ej  takket  Dig  for  Din  Hakon  Jarl.  Hvor 
kan  jeg  det?  Jeg  har  i  Stilhed  takket  Gud,  fordi  Du  har 
skrevet  den.  Jeg  taler  kun  med  enkelte  derom;  thi  mig 
synes,  de  fleste  bør  ikke  understaå  sig  at  snakke  derom;  thi 
deres  Roes  forekommer  mig  den  uværdig;  kort  —  jeg  mener, 

*;  Steffens's  Svigerinde. 

de  skulle  tie.  Jeg  har  nu  hjørt  den  fire  Gange  og  kan  den 
temmelig  udenad.  Jeg  har  i  denne  Sommer  første  Gang 
lært  flere  af  Sjællands  skjønne  Egne  at  kjende.  Yi  have 
været  i  Helsinger,  Fredensborg,  Frederiksborg,  Hirschholm, 
Frederiksdal.  Før  kjendte  jeg  jo  intet  andet  end  Frederiks- 
berg; og  s^ønt  det  forekommer  mig  at  være  vel  saa  kjønt 
som  noget  andet  Sted,  saa  har  dog  Forskjelligheden  af  Situa- 
tionerne inderlig  glædet  mig.  Det  er  vel  herligt  fra  vort 
Frederiksberg  at  skue  ned  paa  alt  det,  som  omgiver  os,  men 
det  er  ogsaa  usigelig  behageligt  i  det  rolige  Fredensborg  at 
føle  sig  lige  som  omfavnet  af  den  hele  Xatur;  og  da  Frede- 
riksborg pludselig  traadte  frem  af  Skoven,  faldt  det  Sted 
mig  ind: 

«En  herlig  gammel  Helt  er  Hakon  Jarl, 
Han  knejser  vældig  som  en  knudret  Eg 
Blandt  alt  det  andet  Smaakrat«. 
Jeg   har  aldrig  havt  saa  megen  Lyst   og  Livskraft  som  paa 
denne  Rejse;  jeg   var   ret  lykkelig  og  tænkte  ofte  paa  Dig. 
Lever  jeg,   til  Du  kommer  hjem,    saa   ville   vi  gjere  denne 
Tour  sammen.    Levvel!    Gud  velsigne  Dig!« 

Da  Oehlenschlæger  var  kommen  til  Paris  og  tilbragte 
Juleaften  dér,  blev  hans  Længsel  efter  Hjemmet  stor,  og 
Barndomsdagene  dér  stege  frem  for  ham;  i  det  Digt,  som 
denne  Længsel  fødte,  vender  han  sig  i  de  sidste  Vers  saa- 
ledes  til  Sophie: 


Og  hvad  jeg  tænkte  skete: 
Til  ingen  festlig  Glæde 
Sig  nogen  tilberedte. 


Og  tænkte  mig  tilbage. 
Fra  disse  Glæder  tomme, 
Til  vore  Barndoms  Dage! 


Jeg  saa  ej  Dagen  funkle;  jDa  vi,  Sophie,  ginge 

De  sad  og  solgte,  kjøbte,  I  Mod  Aften  ud  at  skue 

Til  Mørket  Jorden  svøbte,  I  Den  Sky  paa  Himlens  Bue, 

Paa  Gade,  Torv  og  Stræde.  ^  Hvor  Englen  skulde  komme, 

Da  gik  jeg  ud,  foriadt,  j  Som  under  Klokkens  Klang 

Og  stirred  i  den  dunkle,  Snart  vilde  Gaven  bringe. 

Den  høje  Julenat.  'Mens  vi  vor  Psalme  sang. 

Det  sidste  Brev,  vi  eje  fra  Sophie  til  hendes  Broder,  er 
skrevet  fra 

Kjøbenhavn  den  3dje  Marts  1807. 

«Min  bedste  Broder!  Inderlig  Tak  for  Dit  Brev!  Jeg  blev 
saa  usigelig  glad  derover.  Ser  Du,  jeg  tænker  idelig  paa  Dig 
og  længes  saa  meget  efter  Dig;  ja,  undertiden  bliver  min 
Længsel  saa  smertelig,  at  jeg  ikke  kan  sige  Dig,  hvad  jeg 
lider;  jeg  véd  da  intet  andet  Kaad  for  at  lindre  den  end  at 
tale  uophørlig  om  Dig  med  hvem,  der  ogsaa  er  til  Stede, 
og  mig  synes  alt  det  hjælper,  naar  jeg  kun  ofte  nævner  Dit 
Navn.  I  en  saadan  Stemning,  efter  at  vi  temmelig  lang  Tid 
intet  havde  hørt  fra  Dig,  sad  jeg  ene  paa  Sophaen  i  Skum- 
ringen; Ilden  i  Kakkelovnen  oplyste  Værelset  lidet,  og  jeg 
tænkte  paa,  hvor  ofte  vi  i  et  lignende  Tusmørke  havde  siddet 
sammen  og  sjunget.  I  det  samme  banker  det  stærkt  paa 
Døren.  Just  ikke  meget  mild  over  at  blive  forstyrret  lukker 
jeg  op,  og  man  leverer  mig  et  Brev;  da  jeg  nu  slet  ikke 
ventede  endnu  at  faa  Brev  fra  Dig  og  i  den  hele  Verden 
ikke  staar  i  Brevvexling  med  noget  Menneske,  tvivlede  jeg 
aldeles  ikke  om,  at  det  var  til  Ørsted,  og  var  i  Begreb  med 
at  lægge  det  hen  paa  Bordet,  til  han  kom  ind.  I  det  samme 
ser  jeg  paa  Udskriften  og  kj endte  Din  Haand.  O,  Du  gode 
Gud,  hvor  blev  jeg  glad!  Jeg  raabte  paa  Lys  og  rev  det  op 
i  en  saadan  Hast,  at  der  kom  et  stort  Hul  i  Brevet;  derpaa 
begyndte  jeg  at  læse;  men  da  jeg  altid  saa  et  Par  Ord  for 
hurtigt  fremad,  var  det  ikke  meget,  hvad  jeg  erfarede,  indtil 
jeg  omsider  fik  Tid  til  at  kalde  paa  Anders,  som  da  ordentlig 
læste  det  for  mig.  Det  var  et  sødt  Brev!  Tak  for  Din  kjær- 
lige Advarsel,  ikke  at  overlade  mig  til  min  altfor  store  Læng- 
sel efter  at  se  Kunstværker!  Jeg  har  jo  endnu  mange  Glæ- 
der i  Livet,  det  var  sygeligt  at  sørge.  Din  Baldur  bliver  nu 
trykt.  Jeg  fik  kun  Begyndelsen  læst  to  Gange,  og  den  or 
guddommelig;  jeg  længes  meget  efter  at  eje  den  for  ret  at 
nyde  den  i  Ro  eller  —  for  at  bruge  et  af  Svoger  Doktorens 
Udtryk  —  i  Magelighed. 


li 

Nu  skulde  jeg  fortælle  Dig  noget  om,  hvordan  vi  leve. 
Jeg  er  i  Vinter  temmelig  frisk;  lille  Asse*)  som  han  plejer, 
dog  ret  munter.  Du  véd  vel,  at  Baggesen  bor  hos  os.  Kort 
før  han  skulde  rejse,  ønskede  han  det,  da  han  ingen  Lejlig- 
hed havde,  og  nu  bliver  han  her,  til  han  rejser.  Jeg  vilde 
gjerne  skrive  Dig,  hvorledes  vi  have  lært  at  kjende  hinanden; 
men  det  er  for  vidtløftigt,  og  jeg  overlader  det  til  Baggesen 
mundtlig  at  fortælle  Dig  det.  Kun  dette  vil  jeg  sige  Dig, 
at  vi  holde  af  ham,  og  han  holder  inderlig  af  Dig.  Du  siger 
i  Dit  Brev,  at  Du  har  svaret  ham  offentlig  paa  hans  offent- 
lige Brev;  nu  vel,  det  har  Du,  og  det  godt;  men  stod  der 
intet  skrevet  paa  det  offentlige  Brev,  som  kunde  fortjene  et 
Par  private  Linier? 

Jeg  er  ikke  den  første,  som  melder  Dig,  at  den  kjære 
Tante  Benedicte  har  holdt  op  at  sove  i  smaa  Portioner,  og 
at  hun  nu  egentlig  er  i  sit  Es.  Du  kan  vel  vide,  at  Tante 
Møller  ej  undlod  at  vise  sin  Søster  al  mulig  Ære  og  For- 
nøjelse ved  Begravelsen.  Der  blev,  som  sædvanlig  ved  Døds- 
fald i  Familien,  givet  et  gevaltigt  Middagsmaaltid,  hvortil  vi 
da  vare  indbudne;  og  da  Tante  véd,  at  Baggesen  er  i  Huset 
hos  os,  og  hun  er  en  kuriøs  Kone,  der  gjerne  ser  berømte 
Digtere  i  sit  Hus,  saa  blev  han  ogsaa  indbuden.  Han  gik 
for  vor  Skyld  med  derind;  og  jeg  syntes  tydelig  at  se,  hvor 
meget  Skæbnen  havde  gjort,  for  at  der  dog  ved  denne,  om 
just  ej  drømmende,  saa  dog  sovende  Sjæls  Jordefærd  skulde 
være  en  Digter  til  Stede;  thi  da  Bu  i  højeste  Grad  var  und- 
skyldt, saa  havde  den  dog  sørget  for,  at  Baggesen  netop  var 
i  Kjøbenhavn  og  det  under  saadanne  Omstændigheder,  at 
det  var  muligt  at  faa  ham  i  Dit  Sted.  Det  saa  rørende  ud, 
og  jeg  har  aldrig  havt  saa  ondt  for  ikke  at  le  af  fuld  Hals 
som  den  Dag;  thi  hans  Forundring  over  alle  de  snurrige 
Figurer  var  uendelig,  og  det,  jeg  mest  beklagede,  var,  at 
den  fornemste  ved  Døden   var   bortrevet   af  den  udmærkede 


l» 


*)  Hendes  almindelige  Kjælenavn  til  Ørsted  var  ellers   'Assekat> 

Samling;    thi  det  er  dog  saa  sandt  som  noget  i  Verden,    at 
Tante  Benedicte  var  Fløden«. 


III. 

Som  det  vil  ses  af  Sophies  Breve,  var  Baggesen  i  1807 
i  Kjøbenhavn  og  boede  hos  -Ørsteds.  I  Aaret  1800  havde 
han  forladt  Danmark  og  ladet  sig  forlyde  med,  at  han  aldrig 
mere  vilde  skrive  Dansk;  det  hed  sig,  at  han  aldrig  mere 
kom  igjen.  Han  var  her  imidlertid  atter  1802,  men  kun 
for  at  faa  kongelig  Tilladelse  til  bestandig  at  blive  borte 
fra  sin  Virksomhed  som  Kegentsprovst.  Han  vandt  nu  efter- 
haanden  Celebritet  i  Frankrig  og  Tyskland  og  skrev  mange 
tyske  Digte,  medens  «han  slog  Hænderne  sammen  og  for- 
færdedes, ja  vilde  næsten  ikke  tro  det«,  da  han  hørte, 
hvor  meget  Oehlenschlæger  havde  produceret  her  hjemme  og 
fremdeles  agtede  at  producere.  Imidlertid  havde  Oehlenschlæ- 
ger skrevet  en  Del  bitre,  ikke  offentliggjorte  Satirer  over 
Baggesen  for  dennes  «plumpe  og  uvittige«  Angreb  paa  Goethe, 
Oehlenschlægers  Mester.  Forholdet  mellem  disse  to  Digtere, 
der  ved  Baggesens  Afrejse  fra  Danmark  havde  været  saa 
varmt,  havde  saaledes  i  Tidens  Løb  udviklet  sig  til  et  tem- 
melig spændt.  Da  Baggesen  nu  den  14de  Avgust  1806  kom 
her  tilbage  til  Danmark,  maatte  han  blive  endnu  mere  "for- 
færdet« ved  paa  én  Gang  at  træffe  Værker  som  «St,  Hans 
Aftenspil » ,  « Vaulunder » ,  « Aladdin » ,  « Hakon  Jarl »  og  en  over- 
vældende Mængde  Romancer  og  lyriske  Digte  af  den  unge 
Adam.  Hans  misundelige  Natur  har  her  faaet  noget  at  være 
misundelig  over.  Han,  den  fordum  forgudede  Digter,  maatte 
snart  føle  sig  fortrængt  af  Nationens  Kjærlighed  ved  denne 
nyfødte,  fuldbaarne  Komantikens  Banebryder.  Oehlenschlæ- 
ger, som  var  meget  harmfuld  over'  de  ham  meddelte  Bagge- 
senske Ytringer  om  det  i  Literaturen,  der  var  ham  og  hans 
nærmeste  kjærest,  «slap  for  at  forløbe  sig«  overfor  Baggesen, 
da  denne  kom  hertil ;  thi  da  var  Oehlenschlæger  allerede  paa 

sin  store  Eejse.  Baggesen,  der  dengang  var  42  Aar,  blev  af 
H.  C.  JØrsted  indført  i  hans  24-aarige  Søsters  Hus  paa 
Frederiksberg  i  Efteraaret  1806.  Meget  hurtig  blev  Bag- 
gesen stærkt  betaget  af  Sophies  hele  Person,  og  allerede  i 
September  Maaned  fulgte  -Ørsted  og  Sophie  med  ham  til 
KorsOT  for  dér  at  besøge  hans  Barndoms  Hjem  og  hente 
hans  Søn  til  Kjabenhavn.  Han  tilbragte  sine  Aftener  i  ør- 
steds Hus,  fortalte  med  ypperligt  Talent  Eventyr  og  trak 
ofte  Tiden  saa  langt  ud,  at  «det  tidt  var  underligt  ikke  at 
bede  ham  overnatte  der..  —  Henimod  Slutningen  af  Oktober 
Maaned  blev  han  en  Dag  -syg  under  et  Besøg  hos  Ør- 
steds, der  nu  fuldkomment  havde  fordunklet  de  tidligere  for- 
gudede Schimmelmanns  og  Hertugen  af  Augustenborg,  og  fra 
denne  Sygdoms  Dag  forblev  han  saa  næsten  udelukkende  hos 
ørsteds.  Det  var  hans  Bestemmflse,  da  han  kom  her  til 
Byen  at  ville  blive  her  tre  Uger,  men  nu^maatte  hans  Hu- 
stru i  Marly  vente  paa  ham  i  tre  Fjerdingaar.  Baade  ørsted 
og  Sophie  havde  megen  Passion  for  ham,  og  Baggesen  var 
—  som  sagt  —  forelsket  i  Sophie  og  sympathiserede  i  haj 
Grad  med  ørsted,  navnlig  under  filosofiske  Discussioner.  Den 
øvrige  ørstedske  Omgangskreds  syntes  derimod  ikke  videre 
om  denne  nye  Husven.  H.  C.  ørsted  skriver  om  ham  til 
Oehlenschlæger:     «I   ethvert  Tilfælde    maa   man  tilstaa,    at 

Baggesen  i  Omgang  er  meget  interessant Viljen  synes 

at  være  god».  Men  kort  Tid  efter  udtaler  han  sig  i  et  an- 
det Brev  saaledes:  «Min  Mening  om  Baggesen  er,  at  han  er 

et  svagt  og  forfængeligt  Menneske Han  praler,  smigrer 

og  skifter  hver  Dag  Mening.  Denne  rene  Fluiditet  er  det, 
som  gjør,  at  han  saa  let  bøjer  sig  i  alle  Former,  men  at  han 
aldrig  gjennem  et  ordentligt  Arbejde  kan  vedligeholde  en 
fast  og  klar  Form ».  —  Senere  skriver  han  den  1ste  November 
1807:  »Baggesen  er  af  de  stille  Pralere,  der  give  sig  Mine 
af  Beskedenhed  og  under  denne  Maske  fortælle  Mirakler  om 
sig  selv.  Han  lyver,  ikke  blot  for  at  ophøje  sig  selv,  men 
ogsaa  for  at  sværte  andre.    Han  smigrer  for  alle  Mennesker, 

som  enten  ville  rose,  eller  som  kunne  bringe  ham  Fordele. 
Han  gaar  heri  til  den  Yderlighed,  at  man  ikke  kan  kalde 
ham  andet  end  en  Spytslikker.«  —  Steffens,  der  paa  sit 
korte  Besøg  i  Kjøbenhavn  1807  netop  i  -Ørsteds  Hus  traf 
Baggesen,  omtaler  ham  som  sin  aandelige  Modstander,  men 
tilføjer:  «Han  havde  en  vis  Lethed  i  at  slutte  sig  til  nye 
Anskuelser,  og  jeg  erindrer  ikke,  at  han  i  den  Kreds,  hvori 
han  levede  næsten  bestandig  utilfreds  med  sin  Stilling  og 
udelukket  fra  alt  Selskab,  traadte  mig  forstyrrende  imøde«. 
Megen  Sympathi  for  Baggesen  indeholde  disse  Ord  ikke. 

Det  er  vist,  at  de  alier  fleste  af  Ørsteds  og  Sophies  nær- 
meste betragtede  Baggesen  med  Kulde  og  for  fleres  Ved- 
kommende endog  med  Foragt.  Kamma  Kahbek  « forargede  sig 
saaledes  meget  over  Baggesens  for  Sophies  Skyld  paatagne 
Hellighed,  der  ilde  klædte  et  saa  lavt  jordisk  sindet  Kryb*. 
Sophie  var  derimod  lang  Tid  igjennem  blind  over  for  ham,  og  fra 
Forholdet  mellem  disse  to  synes  det  mig,  at  Grunden  til  det  fra 
Baggesens  Side  paa  én  Gang  saa  varme  Venskab  for  Oehlen- 
schlæger  udelukkende  maa  søges.  Havde  Baggesen  ikke  lært 
Sophie  ørsted  at  kjende,  vilde  det  allerede  i  hans  Sind  paa- 
begyndte Fjendskab  mod  Oehlenschlæger  have  udviklet  sig 
som  alt  andet  Ukrud  frodig  og  omfangsrig,  saaledes  som  det 
senere  skete,  da  Forholdet  mellem  ham  og  Sophie  var  brudt. 
Baggesen  lokkede  og  higede  efter  Oehlenschlæger,  kun  fordi 
denne  var  Sophies  Broder.  I  hendes  Hus  var  det,  at  Baggesen 
den  14de  November  1807  (Oehlenschlægers  Fødselsdag)  skrev 
et  Eimbrev  med  følgende  Stedsangivelse  ovenover:  «1  min 
bedste,  højst  skattede  og  inderlig  elskede,  danske  Venindes, 
Din  guddommelige  Søsters  Stue  —  efter  med  hende,  hendes 
Mand,  Svoger  Christian  og  Tine  at  have  helligholdt  Din  Fød- 
selsdag«. I  samme  Brev  skriver  han  til  Slutningen:  <'Jeg 
vilde  have  altfor  meget  at  fortælle,  min  Oehlenschlæger,  hvis 
jeg  begyndte  at  tale  om,  hvor  og  hvorledes  jeg  har  tilbragt 
de  tre  sidste  Maaneder  af  mit  Liv.  Derom  maa  siges  alt 
eller  slet  intet.     Jeg   sparer  det  til  en  Række  af  mundtlige 

Samtaler.  —  Underligen  ere  vore  virkelige  Tildragelser,  efter 
i  lang  Tid  at  være  stadt,  næsten  i  det  Uendelige,  langt  bort 
fra  hinanden,  igjen  trufne  sammen.  Jeg  véd  ikke  hvorfor, 
men  jeg  har  en  besynderlig  indvortes  Overbevisning,  at  det 
er  ikke  blot  mig,  som  er  vendt  tilbage  til  det  sympathetiske 
Punkt,  vi  begge  gik  ud  fra.»  Han  kalder  Adam  «min  og 
Sophies  Broder«,  hvem  han  »længes  ubeskrivelig  efter«.  Han 
siger:  »Jeg  har  udstaaet  meget  af  Angst  og  Uro  i  al  denne 
Tid,  da  jeg  ikke  har  kunnet  rejse.  Du  vil  maaske  forklare 
min  Kone  denne  hidtids  Umulighed«.  Han  er  bleven  holdt 
tilbage  ved  »Boghandleraffærer,  Ordningen  af  økonomiske  For- 
hold, Gigt  i  Hovedet, ...  men  vel  ogsaa  i  andre  Henseender«. 
Han  slutter  saaledes:  «Sig  hende,  at  jeg  aldrig  har  turdet 
skrive  hende  den  rene  Sandhed  til  i  mine  Breve«.  —  At 
Sophie  staar  bagved  disse  Udtalelser,  er  tydeligt;  og  ligesaa 
tydeligt  er  det,  at  Skylden  er  hendes,  naar  Baggesen  skriver 
til  hendes  Broder: 

»Modtag  med  dette  Broderkys  min  Haand, 

Og  glem  de  blinde  Puf,  vi  gav  hinanden, 

Miskjendende  hinandens  Aand 

Et  øjeblik  forledt  af  Fanden,  . . . 

Trods  ham  og  alle  hans  vi  elske  vil  hinanden. 

Som  Kastor  og  som  PoUux  elskte  sig«. 

Oehlenschlæger  siger  selv:  »Denne Epistel  vilde  dog  rert 
mig  mere,  end  den  gjorde,  hvis  jeg  ikke  havde  vidst,  at  jeg 
skyldte  min  Familiekreds  i  Kjøbenhavn  det  meste  af  den 
Virak,  som  Baggesen  paa  den  Tid  ydede  mig;  thi  han  lod 
sig  altid  beherske  af  sin  Omgivning  og  dens  Meninger«  *). 


')  I  en  Dagbogsoptegnelse  fra  den  13de  Oktober  1807  fortæller  Provst 

Schmidt:  Fru  Rahbek  var  ofte  forlegen,  naar  Baggesen  bad,  om  han 
maatte  faa  at  læse  Oehlenschlægers  Breve,  som  Fru  Ørsted  (Geheime- 
raadinden  kaldet)  leverede  hende,  hvilket  Fru  Rahbek  naturligvis 
maatte  afslaa,  da  de  for  det  meste  indeholdt  Ting  af  den  anførte 
Slags  (Satire  over  Baggesen).  Blandt  flere  satiriske  Snærter  .  .  . 
var  ogsaa  denne:    at  Baggesen   vel   kunde    gnide  almindeligt  Kob- 

Disse  Udtalelser  ere  karakteristiske,  og  jeg  finder  det 
træffende,  hvad  en  af  Oehlenschlægers  gode  Venner  i  den  An- 
ledning skriver  til  ham:  »Kjøbenhavns  Indbyggere  ville  vel 
beundre  Godmodigheden  i,  at  han  (o:  Baggesen)  tilbyder  For- 
lig*); jeg  beundrer  den  slet  ikke;  thi  da  Alting  er  tilfældigt 
hos  ham,  saa  beror  ogsaa  hele  Godmodigheden  paa  det  Til- 
fælde, at  han  kom  til  -Ørsteds;  var  han  kommen  til  K...S, 
saa  var  det  modsatte  sket«. 

Om  sit  Ophold  i  ørsteds  Hus  udtaler  Baggesen  sig  i  et 
fransk  Brev  til  sin  Hustru;  oversat  lyder  det  saaledes: 

«Det  fortrolige  Venskab,  som  jeg  nyder  i  dette  Hus,  er 
af  en  saadan  Natur,  at  jeg  undertiden  spørger  mig  selv:  Er 
det  ikke  de  første  fuldkomne  Venner,  som  Du  har  fundet 
her?  Det  er  en  stor  Lykke  for  mig  at  have  fundet  et  saa- 
dant  Hus  i  Kjebenhavn,  maaske  det  intelligenteste,  som  fin- 
des her,  og  i  dette  at  have  fundet  den  agtværdigste  af  mine 
Venner,  mine  Ideers  Fortrolige,  Hr.  ørsted,  og  en  Hustru, 
som  er  ham  værdig.  Digteren  Oehlenschlægers  Sester,  Deres 
Tilbøjeligheder  ere  ganske  som  vore  i  Marly,  deres  Levemaade 
den  samme,  deres  Foragt  for  Verden  den  samme,  deres  Mid- 
ler til  at  tilfredsstille  sig  selv,  uden  at  vælge  disse  ynkelige 
Adspredelser  udenfra,  de  samme  som  vore«. 

Der  er  nylig  gjennem  Kristian  Arentzens  Bog:  "Bagge- 
sen og  Oehlenschlæger«  blevet  offentliggjort  en  Del  Op- 
tegnelser, som  Baggesen  under  sit  Ophold  i  det  ørstedske 
Hus  har  gjort  i  en  Kalender- Almanak,  som  findes  blandt 
Baggesens  Manuskripter  paa  det  kongelige  Bibliothek.  Jeg 
vilde  ønske,  at  ikke  alle  disse  her  trykte  Optegnelser  vare 
blevne  overgivne  til  Offentligheden;  thi  enhver,  der  kjender 
Baggesens  Natur  og  véd,  hvor  vidt  dreven  hans  Forfængelighed 


bertøj,  f.  Ex.  Pander,  Syltekjedler,  etc,  af  min  Søsters  (o:  Fru  Ør- 
steds) Kjøkkentøj  med    sit   gemene  Trippelse    og  skidne  Uldklude, 
men  at  han  ej  maatte  tænke  paa  at  gnide  Aladdins  Lampe». 
*)  Se  Baggesens  Rimbrev:  Noureddin  til  Aladdin. 

var,  navnlig  overfor  Kvinder,  og  hvorledes  han  gjerne  vilde 
give  sig  Skin  af  at  staa  i  virkelige  Forhold,  der  dog  kun  vare 
drømte,  enhver  saadan  vil  vide,  hvor  upaalidelige  disse  Op- 
tegnelser maa  synes  at  være.  Imidlertid  er  det  vist,  at  der 
her  foreligger  Fakta,  som  vise,  at  Forholdet  mellem  Sophie 
jørsted  og  Baggesen  har  været  meget  fortroligt.  I  den  første 
Kalender-Note  fra  Kjøbenhavn  i  Midten  af  September  spiser 
han  alene  hos  Lilia  «Særimner-Steg»  og  Roræg,  som  hun 
selv  tillaver  ham;  hyppig  tilbringe  de  hele  Dagen  ude  paa 
Frederiksberg  hos  den  gamle  Oehlenschlæger,  og  Baggesen 
læser  hojt  for  hende,  medens  hun  synger  for  ham  «lidt  syg, 
men  usigelig  elskelig«.  Arentzen  siger:  «Her  (paa  Frede- 
riksberg) sidder  Digteren  ved  den  fortryllendes  Fødder  i  den 
sene  Høstaften;  her  gaa  de  op  i  Kronprinsesse  Maries  Væ- 
relse og  lege  Konge  og  Dronning;  her  sværme  de  sammen  i 
Slotsforvalterens  lille  Have  i  Lysthuset;  her  nedtrylles  »Him- 
len paa  Jorden«  i  Eremithytten  i  Søndermarken;  her  spa- 
seres der  i  Maaneskin;  her  staar  han  paa  Slotsaltanen  i 
Maaneskin  med  « Lilia«  og  ser  paa  Robertsons  Luftfart,  — 
en  Situation,  som  fastholdes  i  Distikonet  «Den  dobbelte  Him- 
melfartsdag«: 

»Robertson!  mens  i  Din  Baad  Du  foerover  Jorden  til  Himlen, 
Foer  i  min  Elskedes  Favn  jeg  over  Himlen  til  Gud.» 

(Nyeste  bl.  Digte  1808). 

Det  skorter  naturligvis  heller  ikke  paa  »Uvished,  Uro, 
Tvivl,  Lidelser«,  ja  paa  «Graad  og  Fortvivlelse«. 

Paa  den  før  omtalte  Rejse  til  Korsør  kort  efter  Baggesens 
Bekjendtskab  med  Sophie  er  Forholdet  allerede  saa  fortroligt, 
at  hun  i  «et  lille  Kammer  i  Ringsted«  klipper  hans  Haar, 
og  der  er  «en  guddommelig  Spaseregang  i  Maaneskin  i  Sko- 
ven ved  Krebshusene«. 

Baggesen  har  paa  denne  Tid  havt  en  utilfredsstillet 
Trang  til  Kjærlighed,  som  han  troede  at  kunne  faa  til- 
fredsstillet hos  Sophie,  da  det  ikke  kunde  ske  hos  hans 
egen  Hustru.    I  et  Brev  fra  denne  Tid  siger  han:  « Min  Kone 

(endskjønt  næsten  i  alle  andre  Henseender  Mønsteret  for  en 
fortræffelig  Kone  og  især  for  en  Mand  af  Stand  og  Formue 
Idealet  for  en  Kone)  elsker  mig  ikke;  det  er  faldet  i  min 
Lod  at  tilbede  netop  den  iblandt  alle,  som  mindst  lider  min 
Individualitet«.  I  et  andet  Brev  skriver  han  om  Fanny: 
«Jeg  var  ikke  forelsket  i  hende,  (som  i  min  første  Hustru) 
og  hun  sandelig  endnu  mindre  i  mig».  Af  disse  Udtalelser 
forklares  det  let,  at  Baggesen,  skjønt  gift,  kunde  være  lige 
over  for  Sophie  ørsted,  som  han  var. 

Om  Sophies  Forhold  til  ham  udtaler  hendes  Broder  sig 
saaledes :  « . . . .  Baggesen  havde  vidst  at  vinde  min  Søster. 
Og  var  det  et  Under?  Han  vandt  jo  kort  efter  i  Paris, 
uagtet  alt,  hvad  jeg  vidste  om  ham,  ogsaa  mig.  Det  var 
næsten  ikke  muligt  at  blive  kold  imod  ham,  naar  han  lagde 
ret  an  paa  at  vinde  et  Menneske,  saa  elskværdig  og  inter- 
essant kunde  han  være.  Var  det  da  ikke  naturligt,  at  han 
ogsaa  vandt  hende,  som  han  hævede  til  Skyerne  og  satte  i 
den  Tid  sin  største  Lyksalighed  i  at  omgaas.  Som  et  Fruen- 
timmer, skjønt  meget  dannet  og  aandfuld,  var  hun  ikke  — 
(som  Baggesen  selv  sagde  til  Christiane*)  —  « særdeles 
uvidende«,  men  vel  uvidende  om  de  literære  Forhold  og  den 
Rolle,  Baggesen  spillede  i  disse.  Hørte  hun  ham  nu  ogsaa 
dadle  for  meget,  og  opdagede  hun  selv  tidt  hans  Svagheder, 
saa  fornøjede  det  og  smigrede  det  hende  paa  den  anden  Side, 
at  hun  havde  saa  stor  Indflydelse  paa  en  saa  berømt  og  ta- 
lentfuld Mand  med  et  stort  Navn,  der  fandt  sig  i,  ofte  ganske 
barnlig  og  lydig,  at  gaa  i  Skole  hos  hende  og  taalmodig 
modtog  hendes  Dadel  og  Vink  med  Forsikring  om  Fremtids 
Forbedring.  Det  varede  ikke  længe,  før  Sophie  ogsaa  fik 
øjnene  op;  men  dengang  gik  hun  endnu  i  Drømme,  hvad 
Baggesen  angik,    og    fornøjede   sig   over  at  kunne  give  ham 


*)  Christiane  Heger  skriver  tjl  Oehlenschlæger :  »Din  Søster,  fortalte  han 
(B.)  mig,  var  Dig  en  meget  værdig  Søster,  fuld  af  Aand  og  Vittig- 
hed, men  aldeles  uvidende*. 

Smag  for  det  bedre  i  en  Kunst,  i  hvilken  han  havde  indlagt 
sig  et  berømt  Navn,  før  hun  blev  fedt«. 

I  Begyndelsen,  da  Baggesen  var  kommen  tilbage  her  til 
Danmark,  førte  han  et  meget  selskabeligt  Liv  og  saas  i  de 
forskjelligste  Kredse.  Den  Omstændighed,  at  han  paa  én  Gang 
trak  sig  fuldkomment  tilbage  i  en  enkelt  Families  snævre 
Kreds,  vakte  naturligvis  Opsigt,  og  Forholdet  til  Sophie  ørsted 
gik  ikke  Ram  forbi.  Der  opstod  en  Mængde  Rygter,  som 
udbredte  sig  med  rivende  Hurtighed  og  endogsaa  naaede 
Kronprinsen  i  Kiel;  denne  meddelte  dem  til  Baggesens  Ven 
Reinhold,  som  opfordrede  Digteren  til  «med  en  oprigtig  Vens 
Aabenhed«  at  ytre  sig  om  denne  Sag,  hvilket  foranledigede 
Baggesen  til  i  Februar  1807  at  skrive  følgende  Brev: 

»Gjerne  underrettede  jeg  Dig,  min  tro  Ven,  udf&rligen 
om  den  sandsynlige  Grund  til  de  forskjellige,  absurde  Rygter, 
der  ere  satte  i  Gang  om  mig,  og  fremstillede  disse  i  deres 
hele  Nøgenhed,  hvis  jeg  ikke  dels  var  saa  overvældet  af 
presserende  Arbejder,  at  jeg  næppe  finder  Tid  til  min  i  en- 
hver Henseende  af  Pligt  som  af  Kjærlighed  nødvendige  Korre- 
spondance med  min  Fanny,  dels  hver  Dag  haabede  at  kunne 
afrejse  om  14  Dage  og  altsaa  at  kunne  mundtlig  langt  mere 
tilfredsstillende  meddele  Dig  den  fornødne  Oplysning.  Der- 
for ikkun  i  Korthed  foreløbig  dette:  Rygtet  om,  at  jeg  er 
forelsket  og  kun  lever  for  et  enkelt  Væsen,  grunder  sig  der- 
paa,  at  jeg  lever  her  i  Kjøbenhavn  netop  paa  samme  Fod 
som  tidligere  i  Dit  Hus  i  Jena  og  senere  i  Kiel,  nemlig  paa 
den  fortroligste  Maade  med  en  enkelt  Familie  og  med  Ude- 
lukkelse af  næsten  enhver  anden  Omgang.  Jeg  bor  nemlig, 
som  Du  véd,  siden  længere  Tid  hos  min  fortræffelige  Ven, 
Assessor  ørsted,  som  jeg  gjerne  kaldte  •  Renhuld«,  da  han 
er  den  danske  Reinhold,  —  en  Mand,  som  Intet  er  for  dybt 
og  skarpsindigt  —  ubetinget  det  bedste  Hoved,  jeg  har  kjendt 
og  kjender  i  mit  Fædreland,  og  i  Besiddelse  af  det  ædleste, 
englereneste  Hjerte.  Hans  fortræffelige  Kone,  Søster  til  den 
danske  Goethe,    er  intet  for  højt,    og  hun  er  unægtelig  den 


480  Sophie  Ørsted. 

aandrigste  Landsmandinde,  jeg  har  lært  at  kjende,  dertil  ung 
og  smuk.  Da  jeg  nu  siden  nogle  Uger  efter  min  Ankomst 
næsten  aldrig  viser  mig  paa  andre  Steder  eller  i  andet  Sel- 
skab, men  næsten  uophørlig  er  hjemme,  følger  af  sig  selv, 
at  jeg  er  forelsket  i  hende,  og  at  jeg  ikke  er  ganske 
ulykkelig  som  Elsker,  beviser  for  de  ørkesløse  Sladdermunde 
den  Omstændighed,  at  ogsaa  hun  gaar  sjelden  ud.  Men  Du, 
min  Eeinhold,  véd,  at  om  ogsaa  mit  Hjerte  oftere  blev  saa- 
ret,  udartede  dette  Saar  aldrig  til  en  ondartet  Sygdom,  —  at 
min  Fantasis  Fostre  levede  og  døde  i  selve  min  Fantasi,  og 
at  jeg  ikke  har  det  paa  min  Samvittighed  at  have  overført  min 
Fantasis  Drømmebilleder  fra  Poesiens  Verden  ind  i  det  pro- 
saiske Livs  Virkelighed.  Dig  kan  jeg  sige  det;  thi  Du  vil 
forstaa  mig,  at  vi  alle  tre  sværme  med  hverandre  i  dette  Ords 
højere  Betydning  (»Weltbedeutung«)  idet  vi  alle  tre  ringeagte 
Verdens  sædvanlige  Adspredelser*)  og  ikke  anerkjende  nogen 
anden.  Mennesket  værdig  Nydelse  end  den  aandelige  eller  i 
det  mindste  den  oplivende  og  besjælende,  idet  at  vi  under 
filosofisk,  religiøs  og  ægte  poetisk  Lekture**)  og  Samtaler 
som  oftest  ere  os  selv  nok  og  i  det  højeste  kun  spørge  om 
nogle  enkelte,  hvoriblandt  den  guddommelige  Kemiker  H.  C. 
ørsted  staar  øverst.  Sandheden  er,  at  mit  Indres  skjønneste 
og  tillige  varmeste  -Ønske  som  Verdensborger  er,  at  hver 
Mands  Hus  engang  maatte  blive  med  Hensyn  til  Humanitet 
og  sand  Værdighed  ligt  min  nuværende  Eremitage.  Thi  to 
slemme  Ting  vilde  i  det  mindste  da  være  mindre  paa  vor 
Jord:  Brøde  og  Dumhedn. 

Efter  Udtalelserne  i  dette  Brev  vil  man  ikke  kunne  tro 
paa  et  intimere  Forhold  mellem  Baggesen  og  Sophie,  ja  end 
ikke  paa  hans  Forsøg  i  den  Retning,  uden  tillige  derved 
at  stemple  Baggesen  som   en  topmaalt  Slyngel  og  Bedrager, 


1810  kommer  han  i  Paris  i  Selskaber  «fra  Herodes  til  Pilatus« 
Baggesen  læste  ofte  hos  Ørsted  Oehlenschlægers  Værker  op. 

Og  det  har  man  ikke  Lov  til.  Naar  derfor  Baggesens  Dag- 
bogsoptegnelser paa  sine  Steder  næsten  mere  end  antyde  en 
utilladelig  Fortrolighed  mellem  ham  og  hende,  maa  man  opfatte 
disse  Udtalelser  som  Fostre  af  en,  navnlig  over  for  Kvinder, 
ustyrlig  Forfængelighed,  der  har  sagt  Mættelse  ved  med  en 
udskejende  Fantasi  at  nedskrive  som  passeret,  hvad  der  i 
Virkeligheden  kun  var  dromt. 

Baggesen  var  overordentlig  produktiv  i  den  Tid,  han  op- 
holdt sig  i  ørsteds  Hus;  han  udgav  herfra:  «Skjemtsomme 
Eimbreve«,  « Eventyrer  og  komiske  Fortællinger«  (første  Del), 
•  Gjengangeren  og  han  selv,  eller  Baggesen  over  Baggesen«. 
•Nye  blandede  Digte«  (første  Samling;  Aaret  efter  fulgt  af 
anden  Samling)  og  "Digtervandringer«  (første  Del).  Naar 
man  vil  gjennemlæse  disse  Ting  og  sammenligne  dem  med 
hans  tidligere  Præstationer,  vil  det  blive  klart,  at  Digteren  i 
dette  Tidsrum  har  naaet  en  meget  betydelig  Udvikling  og  i 
de  ørstedske  Omgivelser  er  kommet  til  en  Blomstring  som 
ingensinde  før.  Han  siger  selv  i  Fortalen  til  «Nye  blandede 
Digte«,  at  der  med  disse  begynder  en  ny  Periode  af  hans 
Digterliv  og  med  samme  hans  egentlige  Kunstbane.  Han 
lægger  heller  ikke  Skjul  paa,  hvor  meget  han  skylder  Sophie 
■Ørsted,  hans  »Lilia«.  I  « Gjengangeren  og  han  selv«  siger 
han  om  Søndermarken: 

«Du  skjønneste,  ved  Dan!  ej  blot  i  Norden, 
Men  efter  min  særdeles  Smag 
En  af  de  skjønneste  paa  Jorden. 
Jeg  ogsaa  gik  deri  hveranden  Dag 
Med  Hakons  Digters  aanderige  Søster 
Og  hørte  Herthanattergalens  Sang 
Og  Fædrenenaturens  Harpeklang 
Og  Eddas  dybe,  underfulde  Røster 
Imellem  Bøgene, —jeg  aldrig  glemmer  den. 
Ihvor  herefter  og  jeg  gaar  igjen«. 

Historisk  ArchiT.     1874.    L  31 

Da  Baggesens  Selv  mod  Aftenstunden  vil  søge  sit  Hjem 
og  gaa  bort  fra  Søndermarken,  og  Gjengangeren  saa  spørger, 
hvor  dette  Hjem  er,  svarer  Baggesens  Selv: 

(iHvor  fri,  fornuftig,  aandelig  Kultur 

Forener  sig  med  Uskyld  og  Natur; 

Hvor  man  endnu  er  ikke  Slave  vorden 

Af  Mennesker,  af  Moden  og  af  Guld; 

Hvor  man  er  Aanden  og  det  Aandelige  huld; 

Hvor  man  den  Evige,  med  Ord  ej  blot  af  Peder 

Og  Povel,  men  med  Tanker  og  med  Daad, 

Med  Følelser,  med  Smil  og  selv  med  Graad 

I  alt  det  Evige  tilbeder: 

I  Videnskab  og  Kunst  og  Kjærlighed; 

Hvor  man  endnu  sig  ikke  skammer  ved 

At  gaa  til  Fods  paa  Vejen  gjennem  Livet 

I  Sokrates'  og  Jesu  Kristi  Fjed, 

Foruden  Pral  i  stille  Simpelhed; 

Hvor  man  foragter,  hvad  Tilfældet  blot  har  givet, 

Endsige  Kryben,  List  og  Vold; 

Hvor  man  erindrer  sig  om  Hedenold 

Og  viser  i  det  Lille  Muligheden 

Af  Nærmen  til  Fuldkommenhed  herneden,  — 

Der  er  jeg  hjemme.     Selv  i  Kjøbenhavn 

Jeg  endeligen  fandt  en  saadan  Stavn«. 
Gjengangeren  svarer: 

«Jeg  kjender  Huset.    Det  er  intet  Under, 

At  Du  derudenfor  ej  Selskab  søge  vil«, 
ørsteds  kunde  i  Sandhed  ikke  finde  en  mere  varm  Talsmand 
for  deres  sjeldne  Hjem, 

Ogsaa  i  « Nyeste  blandede  Digte«  findes  der  —  saaledes 
som  det  bemærkes  af  Kr.  Arentzen,  hvis  Bog  om  Baggesen 
og  Oehlenschlæger  jeg  skylder  mange  af  de  her  benyttede 
Oplysninger  om  Forholdet  mellem  Sophie  ørsted  og  Bagge- 
sen —  flere  Digte,  som  aabenbart  ere  Stemningsbilleder  fra 
denne  Tids  Begivenheder;  jeg  vil  her  blandt  andre  henvise 

til  Digtene:  « Hytten »,  »Samklang«,  »Den  dobbelte  Brystnaal« 
og  •Urania«,  og  naar  Baggesen  begynder  « Agnete  fra  Hol- 
megaard« saaledes: 

•  Agnete  var  uskyldig,  j  Aldrig  Ro.  — 

Var  elsket,  var  tro;  |  Hun  frydede  vel  andre; 

Men  stedse  var  hun  ensom,     i  Men  aldrig  var  hun  fro». 
Hun  havde  aldrig  Eo,  { 

er  det  da  ikke,  som  ser  man  et  Billede  af  Sophie  Ørsted,  og 
mon  hun  ikke  har  kjendt  sig  selv  i  »Jomfru  Elses  Vise »,  som 
han  læser  op  for  hende  i  Lysthuset  paa  Frederiksberg,  og 
som  begynder  saaledes: 

"Hvorfor  rinder  saa  DinTaare?!  Jeg  har  nydt  al  Livets  Glæde, 
Mø,  saa  væn  og  ung  endnu!  jjeg  har  følt  al  Livets  Ve. 
Hvorfor  blegner  Du  saa  saare?  i  Lad  mig  blegne,  lad  mig  græde, 
Hvorfor  ler  og  synger  Do?  jLad  mig  synge,  lad  mig  le!» 
I  »Poetiske  Epistler«  fra  1814  staar  der  aftrykt  to  Rim- 
breve {-Det  tilgivelige  Tyveri«,  med  et  Exemplar  af  mine 
Digte,  og  »Selvindbydelses  Kjebenhavn)  til  Fru  Ciciliav.  X.; 
de  ere  begge  skrevne  til  Sophie  Ørsted,  men  da  de  først  ere 
blevne  trykte,  efter  at  Digterens  Forhold  til  hende  i  1811 
har  vist  sig  at  være  blevet  meget  koldt,  har  han  sat  et  fingeret 
Navn  paa  dem ,  det  havde  vel  fra  Følelsens  Side  været 
finere,  om  han  paa  det  Tidspunkt  slet  ikke  havde  offentlig- 
gjort dem.  De  ere  oplysende  for  deres  Samliv  i  1806,  og 
jeg  vil  af  denne  Grund  her  afskrive  det  sidste  helt  og  holdent. 

Selriodbydelse. 

(Kjøbeahavii). 

»Cicilia!  jeg  zitrer  ved  j  For  Venskab  og  for  Poesi, 

Den  gyselige  Mulighed,  \  For  Himlen  paa  vor  Jord  her- 

At  én  af  de  kostbare  Dage,     '  neden 

Jeg  har  i  denne  By  tilbage,  I  Og  for  hver  Fryd,  som  er  deri. 
Skal  gaa   mig  tabt  i   Ejed- 1 

somhed  '  O,  kunde  Du  det  ikke  mage, 

For  mig  og  Dig  og  Evigheden, ;  Jeg  og  i  Dag  en  Smule  nød 

Af  Guders  Vin  og  Engles  Brød 
Ved,    nær  Din  Arm    og   nær 

Dit  Skjød, 
Til   Middag    end    engang    at 

smage 
Den  Glæde,  som  i  Gaar  jeg  nød 
Og  stedse  kalde  skal  tilbage 
Med  saligt  Smil  i  Liv  og  Død? 
Vil  Du  ej  skrive  mig  et  Ord, 
Et  venligt  Ord,  som  mig  ind- 
byder 
Til  det  venskabelige  Bord, 
Hvor  i  hver  Ret  Du  Moly  gyder, 
Saa  Sorgen  over  Syd  og  Nord 
Og  hele  vores  usle  Jord 
I  sød  vemodig  Lyst  bortflyder? 
O,  tag  i  Hast  en  lille  Fen 
Og  sæt  Dig  ved  Klaveret  hen 


Imens  Din  Fylla  laver  Mad: 
«0,  kom  idag,  min  Baggesen, 
Og  del  med  Din  Veninde  den ! » 
Jeg  ellers,    skjønt  jeg  nødig 

vilde, 
Maa  spise  just  et  andet  Steds, 
Hvor  jeg  er  buden  til  et  Gilde, 
Og  hvor,  ej   nær  saa  vel  til- 
freds, 
Jeg  vil  fortæres  af  min  Kummer, 
Hvis  jeg  ej  falder  først  i  Slum- 
mer 
Og  vaagner  op,  i  Hovdet  ør, 
I    Hjertet     tom    og    maaske 

.  ganske 

Forkvaklet  af  det  tyske,  franske, 
Faar  Krampe,  Sting  og  Slag 
—  og  dør». 


Og  skriv  mig  paa  et  lille  Blad, 

Dette  Digt  er  skrevet,  kort  før  Baggesen  rejste  tilbage 
til  Paris,  hvilket  fandt  Sted  den  26de  Maj.  Den  22de  Maj 
staar  der  i  Skrivekalenderen :  «Af  alle  poetisk-elskovssalige 
Dage  i  mit  Liv  den  saligste.  Hele  Dagen  fra  Kl.  9  paa 
Frederiksberg  i  dejligt  Vejr  alene  med  Lilia.  Spaseregang  i 
Søndermarken  til  alle  vore  Yndlingssteder  og  endelig  til 
Eremithytten,  hvor  hun  gjorde  sig  til  Hyrdinde.  Spasere- 
gang derfra  hjem  for  at  tage  Frokost  i  hendes  lille  Have  i 
Lysthuset  o.  s.  v.«  Optegnelserne  fra  denne  Dag  ende  saa- 
ledes:  « Henrykt,  hinanden  nok,  glemmende  alt  uden  os.  Gud 
og  Naturen.  Sammensmeltning,  fuldkommen  Harmoni,  Glæde, 
Tillid  —  alt!« 

Fra  den  i  Gjengangeren  anførte  Hjørnesten  udenfor  Fre- 
deriksberg Slots  Jernport  tilvinkes  der  ham  sildig  paa  en 
skyfuld  Dag,  der  endte  med  et  stærkt  Tordenvejr,  den  26de 
Maj  1807  Farvel  af  hans  San,  den  gamle  Oehlenschlæger  og 

Sophie,  til  hvilke  to  han  allerede  skrev  fra  Roeskilde.  Hans 
Stemning  vilde  have  været  ligesaa  merk  som  de  tilbageblevnes, 
hvis  han  havde  forudset,  at  han  først  skulde  se  Kjøbenhavn 
igjen  om  fire  Aar,  og  at  hans  Møde  med  Sophie  da  skulde 
blive,  som  det  blev.  1  Kiel  modtog  Baggesen  i  den  første 
Halvdel  af  Juni  det  første  Brev  fra  Lilia,  Den  8de  Juni 
staar  der  nemlig  i  et  Brev  fra  den  gamle  Oehlenschlæger : 
•Alt  øvrigt  vil  jeg  haabe,  Du  læser  af  vedlagte  fra  Din  Sø- 
ster o:  Sophie«. 

Sommeren  efter  Baggesens  Afrejse  flyttede  Sophie  til 
Frederiksberg,  hvor  Faderen  havde  overladt  hende  Bolig.  I 
et  Brev  til  Baggesen  fra  Slutningen  af  Juni  siger  den  gamle 
Oehlenschlæger:  « Sophie  har  alt  sagt  Dig,  at  hun  er  draget 
ind  i  det  hende  tilstaaede  Værelse;  men  hvad  mener  Du? 
Den  underlige  Ting  har  paa  den  ene  Væg  ophængt  fire  Pro- 
spekter af  Kiel,  og  hvem  hænger  i  Midten?  —  Baggesen! 
Over  mit  Skrivebord  hænger  Du  i  en  Mahogniramme,  og 
over  Dig  hængte  Sophie  Goethe  med  disse  Ord:  «Was  gut 
ist,  musz  sich  finden;  was  wahr  ist,  sich  verbinden«  *). 

De  næste  Meddelelser,  Baggesen  modtager  fra  den  kjø- 
benhavnske  Kreds,  ere  sørgelige.  Sophie  skriver  til  ham  fra 
Kristianshavn  den  12te  September  1807: 

«Vi  ere  alle  lykkelig  reddede  og  befinde  os  ret  vel.  Den 
første  Nat,  da  Kjøbenhavn  blev  bombarderet,  tilbragte  vi  paa 
Vestergade  i  vore  Værelser  i  den  største  Livsfare;  der  reg- 
nede Bomber,  og  rundt  omkring  os  sloge  de  ned;  der  brændte 
adskillige  Gaarde  i  Nærheden  af  vor  Bopæl,  men  den  gode 
Gud  bevarede  os.  Dagen  efter  forlode  vi  Huset  og  flyttede 
herud  paa  Kristianshavn.  Den  paafølgende  Nat  var  Angrebet 
endnu  stærkere  og  varede  til  anden  Dags  Middag.  Der  sloge 
da  ogsaa  Bomber  ned  i  vort  Logis  paa  Vestergade,  og  i  det 
Værelse,  hvori  vi  havde  opholdt  os,  og  som  vi  havde  søgt  at 
sikre  ved  at  lade  lægge  paa  Loftet  en  Alen  højt  Hestegjød- 
ning  (et  Mandfolk  vilde  skrevet  Hesttmøg),  blev  Loftet  knust 

'i  Et  Par  unøjagtig  anførte  Vers  af  Novalis. 

Og  Vinduerne  slagne  ud;  vare  vi  blevne,  vare  vi  blevne  lem- 
læstede eller  dræbte.  Tredje  Nat  var  Bombardementet  uen- 
delig meget  stærkere,  og  da  brændte  Frue  Kirke,  Tømmer- 
pladsen og  en  stor  Del  af  Byen.  Nu  blev  der  sagt,  at  man 
ej  længer  var  sikker  paa  Kristianshavn ,  og  vi  flygtede  da, 
som  vi  stode,  ud  paa  Amager;  thi  nu  vilde  Fjenden  sigte 
efter  Kristianshavns  Kirker  og  Laboratoriet.  Paa  Amager 
tilbragte  vi  en  gyselig  Nat  og  ventede  paa  den  kommende 
Morgen  med  angstfuld  Forventning  —  den  kom,  og  med  den 
den  fortvivlede  Fred.  O,  Du  gode  Gud!  Hvad  det  er  og 
bliver  for  en  evig  Jammer. 

Min  Fader  lever  vel  midt  iblandt  Fjenden,  som  har  et 
Slags  Hovedkvarter  paa  Frederiksberg  Slot,  Jeg  saa  ham  i 
Gaar  for  første  Gang  igjen  siden  den  16de  Avgust,  da  jeg  i 
største  Hast  maatte  forlade  ham  og  ile  til  Kjøbenhavn.  Søn- 
dermarken er  ødelagt. 

Hils  min  elskede  Broder ;  jeg  vilde  have  skrevet  til  ham, 
men  da  Professor  ørsted  i  Dag  skriver  ham  til,  var  det  over- 
flødigt; men  hils  ham  tusinde  Gange.  Min  Glæde  over,  at 
Du  og  han  ere  enige,  kan  jeg  ikke  beskrive.  Gud  velsigne 
og  bevare  Eder!« 

Disse  Meddelelser  til  Baggesen  om  Bombardementet  sup- 
pleres af  den  gamle  Oehlenschlæger  i  et  Brev  fra  den  31te 
Oktober  s.  A.,  hvor  han  siger,  at  da  han  fra  Frederiksberg 
Slot,  som  han  ikke  kunde  forlade,  saa  Byen  brænde,  var  han 
meget  ængstelig  for  ørsteds,  men  det  gik  dem  godt,  i  det 
Grosserer  Hansen  «tog  dem  i  sin  Favn  og  reddede  dem  deres 
Bo».  I  det  Sophie  gik  bort  for  at  tage  til  Kristianshavn, 
faldt  en  Bombe  ned  i  hendes  Dagligstue.  Han  slutter  Bre- 
vet saaledes:  «Nu  sidde  de  igjen  rolig  i  deres  Dagligstue, 
begge  ørstederne  med  Sophie,  der  er  stille,  rolig  i  sin  Sjæl 
og  trøster  sig  med  kristelige  Religionsgrunde«)*). 


•)  Dette  Sted  har  Baggesen  i  det  Rimbrev,  han  skrev  til  Oehlen- 
schlæger med  Efterretning  om  Bombardementet,  og  i  hvilket  han 
versificerer  den  gamle  Oehlenschlægers  Brev,  omskrevet  saaledes: 

Baggesen  svarer  paa  disse  Breve  saaledes: 
•At  jeg  ikke  nogen  Dag  ophører  at  tænke  paa  Frederiks- 
berg, behøver  I  ingen  Breve  fra  mig  for  at  vide.  Har  1  ikke 
ved  personlig  Omgang  lært  mit  Hjert«  udenad  fra  denne 
Side,  vide  I  ikke  ved  Hjælp  af  Eders  egne  Følelser,  at  jeg 
elsker  Eoer  som  mig  selv  og  snarere  glemmer  alt  andet  i 
Verden  end  Eder,  saa  ville  mine  Breve  endnu  lettere  kunne 
miskjendes". 

Om  Forholdet  til  Adam  skriver  han  til  den  gamle  Oeh- 
lenschlæger:  »Din  Adams  Hjerte  tror  jeg  at  være  kommet 
nærmere,  end  han  maaske  selv  drømmer  om.  Vi  have  levet 
meget  og  meget  inderlig ,  fortrolig  og  barnlig  sammen. 
Hvorledes  det  ellers  er  kommet  dertil  og  saa  vidt,  at  han 
ordentlig  bliver  vrippen,  naar  jeg  besøger  nogen  anden  end 
ham,  kan  jeg  blot  mundtlig  fortælle.  Din  Sophie  spaaede 
rigtig,  —  og  det  var  nærved,  at  vi  for  bestandig  vare  blevne 
adskilte:  men  just  en  saadan  blodig  Krisis  var  nødvendig,  og 
Adam  bemærkede  rigtig,  at  intet  Venskab  paa  Jorden  kan 
modnes  til  Fuldkommenhed  uden  foregaaende  Misforstaaelse 
i  højeste  Grad  —  voldsom  Kystelse  af  begge  for  hinan- 
den hemmelig,  men  endnu  ikke  lydelig  stemte  Hjerter«. 
Som  Pendant  til  denne  Udtalelse  staar  Oehlenschlægers  egen, 
der  tiUige  er  oplysende  med  Hensyn  til  den  Omstændighed, 
at  Sophie  blev  saa  ganske  vunden  af  Baggesen.  Oehlenschlæger 
skriver:  «Da  Baggesen  kom  til  Paris,  havde  jeg  foresat  mig 
at  være  kold  og  tilbageholden  imod  ham ;  men  der  blev  intet 
af.  Som  han  traadte  ind  i  Stuen  til  mig,  og  jeg  sagde:  »God 
Dag,  Hr.  Professor  Baggesen!",  raabte  han  grædende:  «Ikke 
saaledes!  Du!  Du!«  Dermed  trykkede  han  mig  i  sine  Arme 
og  vædede  mit  Ansigt   med   sine  Taarer,   i  det  han  kyssede 


•  Nu  slaa  de  sig  igjen  til  Eo  i  StnderiDger  og  Tidsfordriv. 

I  samme  Stue  begge  to  —  i  Hun  ellers  selv  er  ganske  vel, 

Jeg  mener  Svogeren  og  Manden,  I  Kjøn,  stille  rolig  i  sin  Sjæl 

Som  skifter  trolig  med  hinanden  j  Og  trøster  sig  i  allenstnnde 

At  vaage  over  Fruens  Liv,  |  Med  kristelige  Troens  Grande« 

mig  gjentagne  Gange.  Det  gik  mig  som  saa  mange  andre; 
denne  skjønne,  øjeblikkelige  Følelse  rørte  mig;  han  ha?de 
vundet  mig  igjen.  Vi  omgikkes  i  Paris  næsten  daglig  med 
hinanden,  og  den  ene  sagde  ikke  den  anden  ubehagelige  Ord. 
Baggesen  var  en  Kamæleon,  som  laante  sin  Farve  af  sin 
Omgivning)). 

Ogsaa  paa  anden  Maade  end  gjennem  de  ovenanførte 
Breve  sendte  Baggesen  Sophie  Ørsted  sin  Hilsen*).  I  Aaret 
1808  udgav  han  i  Amsterdam  et  Bind  tyske  Digte:  «Hei- 
deblumen«),  som  var  tilegnet  Lilia  med  et  langt  tysk  Ind- 
ledningsdigt,  der  er  skrevet  paa  hendes  25-aarige  Fød- 
selsdag den  16de  Juli  1807.  Her  klager  han  over,  at 
alle  hans  Drømme  og  Begejstringer,  som  han  med  hellig 
Stræben  havde  plantet  i  Endeligheden  til  himmelsk  Blom- 
string, bleve  traadte  ned  af  en  raa  Kæmpe  i  Harnisk;  «Flo- 
ren  visnede,  Sangene  forstummede ».  Da  kommer  ned  fra 
Himlen  «en  gylden  Dreng  med  Sølvstav«,  han  nærmer  sig 
Blomstergraven  og  «ser  med  Suk  og  Taarer  paa  alle  de 
døende  Smaas  Stengel »,  og  saa  rører  det  sig  sagte  i  hver  af 
disse  taareduggede  Stengier,  og  omkring  dem  alle  slaar  da 
en  Engel  den  signende  Kreds  og  ser  med  et  Smil  fuldt  af  him- 
melsk Godhed  paa  hver  Blomst,  som  igjen  hæver  sig.  Digtet 
ender  da  saaledes: 

«Das  goldene  Kind  mit  dem  silbernen  Stengel 
Du,  himmlische  Lilia,  Du  warst  der  Engel«. 

I  samme  Bog  findes  et  Digt:     «Arcanum»,  der  tidligere 


*)  I  et  Rimbrev  til  gamle  Oehlenschlæger  fra  Paris  1807  skriver  han: 


•  Var  Du  ej  den,  der  gav  mig  atter, 
Hvad  jeg  fortysk,  forfransk,  forstemt, 
I  Livet  næsten  havde  glemt: 
Den  gode,  gamle,  danske  Latter? 
Og  var  det  ikke  just  Din  Datter, 
Der  lærte  mig  til  Tid  og  Sted 
Langt  bedre  end  de  græske  Muser, 


Hvis  Navne  jeg  ej  længer  husker, 
De  Taarer,  den  bør  saltes  med, 
Hvis  den  skal  holde  sig  hernede 
Og  ikke  tabe  næste  Dag 
Sin  Duft,  sin  Pirren  og  sin  Smag 
For  hende,  mig  og  Evigheden?« 

har   været   til   at  læse  i  Skrivekalenderen  under  Overskrift: 
«Mein  Geheimnisz«.    Det  lyder  saaledes: 

(■I  »Willst  Du  sie  ganz  empfinden,  die  hechste  der  himmlischen 
HP  Wonnen 

Ahnde  die  grøszte  des  Staubs;  aber  geniesze  sie  nie!« 

Det  tredje  af  de  Digte  i  «Heideblumen»,  som  her  skal  om- 
tales, berarer  Baggesens  Omvendelse  til  Goethe,  hvilken  netop 
fandt  Sted  under  Opholdet  i  Kjebenhavn.  Oehlenschlæger  siger: 
«Det  var  min  Søster  og  mig,  der  omvendte  ham  fra  Wieland  til 
Goethe«,  og  i  et  Brev  fra  H.  C.  ørsted  til  Oehlenschlæger  staar  der: 
«Din  Søster  arbeider  ej  ganske  uden  Held  paa  at  omvende 
ham  til  Goethe.  Han  føler  allerede,  at  meget  i  hans  Dom 
over  denne  store  Digter  kom  af  personlige  Forhold«.  Bag- 
gesen havde  tidligere  været  saa  ilde  stemt  mod  Goethe,  at 
han  endogsaa  siger  om  ham:  «Er  hat  dem  Pobel  manches 
Buch  geschenkt«.  Nu  tilbagekalder  han  sin  tidligere  Bedøm- 
melse af  ham  og  hilser  ham  som  «den  største  iblandt  alle 
tyske  Digtere«.  Under  sit  Ophold  i  Amsterdam  har  han  i 
sin  Dagbog  med  Blyant  nedskrevet  nogle  Oplysninger  om 
dette  Forhold;  han  siger:  «At  Lilia,  denne  rene,  poetisk 
begavede  Sjæl,  allerede  som  ung  Pige  foretrak  den  tyske 
Goethe  og  den  danske  Baggesen  for  alle  hende  bekjendte 
Digtere,  og  endnu  mere,  at  hun  paastod  at  finde  megen  Lig- 
hed mellem  begges  Digtninger,  gjorde,  at  jeg  begyndte  (i 
1806  og  7)  at  læse  Goethe,  medens  jeg  tidligere  kun  havde 
bladet  i,  hvad  han  havde  skrevet,  navnlig  i  hans  mig  uud- 
staalige  Wilhelm  Meister.  Endnu  finder  jeg  vel  ikke  nogen 
Lighed  imellem  os,  hverken  med  Hensyn  til  vor  Natur  eller 
vor  Kunst;  men  hans  Iphigenie  finder  jeg  unægtelig  saaledes 
beskaffen,  at  jeg  nu  ønsker  at  opnaa,  hvad  jeg  tidligere  søgte 
at  undflye«. 

I  Anledning  af,  at  han  tidligere  ikke  har  søgt,  men 
endogsaa  undflyet  Goethes  personlige  Bekjendtskab,  skriver 
han:  « Denne  Trods  har  straffet  sig  selv,  kun  er  Straffen 
nu   først    bleven  mig  følelig,    efter  at  jeg  —  Tak  være  Li- 

lia!  —  har  lært  ham  bedre  og  til  Beundring  at  kjende,  ikke 
som  Menneske,  men  som  Digter«.  —  I  et  Brev  til  den  gamle 
Oehlenschlæger  siger  han:  <«Sig  Din  Sophie,  at  Freden  er 
sluttet  mellem  Goethe  og  mig;  og  hvad  der  sikkert  vil  for- 
nøje hende,  at  hvis  jeg  var  den  første,  der  offentlig  rakte 
ham  min  Haand*),  han  var  den  første,  der  privat  rakte  mig 
sin  ved  at  lade  mig  hjertelig  hilse  og  takke  for  Parthenais, 
som  han  havde  læst  i  Karlsbad.  Vi  ere  aldeles  enige  over 
den  nye  Skoles  Værd  og  Uværd,  Art  og  Vanart«. 


Det  vil  have  sin  Interesse  at  høre,  hvorledes  Baggesen 
efter  denne  kjøbenhavnske  Kejse  befandt  sig  i  Paris,  og  hvor- 
ledes hans  Hustru  modtog  ham.  Haus  Søn  skriver  herom 
saaledes:  «I  de  første  Dage  efter  sin  Hjemkomst  debatterede 
Baggesen  med  sin  Fanny  «om  at  forlade  Marly  —  gaa  til 
Danmark  —  Begge  eller  Ene»,  og  Fanny,  «som  viser  sig 
stor,  ædel,  billig  og  fra  en  Side,  han  ellers  kun  sjeldent  har 
set  hende,  »sværmerisk  elskende«,  raader  ham  til  at  dele  sit 
Ophold  mellem  hende,  (der  ønskede  at  forblive  i  Marly)  og 
Kjøbenhavn«.  Arentzen  siger  herom:  «1  Almanakken  tales 
der  efter  Hjemkomsten  om  « Fannys  Udbrud  af  Fortvivlelse 
over  mit  Væsens  totale  Forandring«.  Det  hedder:  « Fanny 
raadede  mig  for  bestandig  at  forlade  hende;  hun  har  Følelse 
af  at  have  tabt  mit  Hjerte,  som  hun  paastod  nu  tilhørte  en 
ånden«.  Der  siges:  «Alle  mine  Fortællinger  om  Lilia  be- 
styrkede hende  i  den  Overbevisning,  at  der  ingen  Redning 
var  for  hende  uden  Skilsmisse.  Hun  viste  sig  forresten  stor, 
ædel,  billig  og  fra  en  Side,  hvorfra  jeg  ellers  før  aldrig  har 
set  hende:  sværmerisk  elskende.  Jeg  nægtede  intet.  Jeg 
tilstod  hende,  at  LiUa  var  min  dyrebareste,  min  evige  Ven- 


•)  Denne  offentlige  Haandsrækning    fandt  Sted   i    det  ovenfor  omtalte 
Digt  «Palinodie»  i  »Heideblumen«. 

inde,  at  hun,  næst  hende  selv,  opvejede  mig  den  hele  Verden«. 
Der  noteres  en  Forklaring,  som  han  gav  efter  at  have  læst  hende 
Lilias  sidste  Brev  fra  4de  Åvgust,  der  bestyrkede  alle  hendes 
Formodninger.  Det  hele  ender  dog  med  »Forsoning  og  nyt 
Forbund  i  Liv  og  Død,  mit  Venskab  for  Lilia  og  min  Digter- 
kjærlighed  til  hende  ubeskadiget«.  Baggesen  kalder  Tiden 
for  disse  huslige  Scener  «den  mest  forviklede,  farligste,  i  aUe 
Henseender  gyseligste  Epoke  i  mit  Liv».  —  Han  skriver  til 
sin  Ven  Eeinhold :  «Hvis  jeg  ikke  var  bunden  her  som  Ægte- 
mand og  Fader,  vendte  jeg  heller  end  gjerne  tilbage  til  Fæ- 
drelandet. Jeg  staar  ingen  Morgen  op  og  gaar  ingen  Aften 
til  Sengs  uden  Længsel  efter  Danmark«.  Han  har  tydelig 
nok  tidligere  vist,  at  det  ikke  var  Landet  Danmark,  han 
længtes  efter;  det  var  Personer  dér,  som  gjorde  ham  det  saa 
kjært. 

Omtrent  paa  samme  Tid,  som  disse  Udtalelser  fandt  Sted, 
skriver  han  dog  i  «Knud  Vidfadmes  Hjemve »,  der  i  »Poeti- 
ske Epistler«  er  betitlet:  »Min  Aftensang  i  Frankrig,  til  mine 
danske  Venindero: 

•Jeg  har  en  huld  og  ædel  Kone,l 

Forstandig,  dydig,  from  og  skjen. 

Værd  at  tilbedes  paa  en  Trone 

Og  værd  at  elskes  huldt  i  Len. 

Hver  Viv  og  Moder  ufortalt 

Et  Mønster  for  sit  Kjøn  i  alt«. 
Snart  mødte  Baggesen  Kølighed  hos  sin  Kreds  i  Kjø- 
beuhavn.  I  et  Brev  siger  han:  « Siden  1808  har  ingen  i 
Danmark  modtaget  noget  Brev  fra  mig,  —  allerede  dengang 
havde  jeg  paa  30  skrevne  Breve  intet  Svar.  Efterhaanden 
hørte  jeg  aldeles  op  med  at  skrive«.  —  I  Aarene  1810—11 
havde  den  gamle  Oehlenschlæger  dog  taget  hans  halwoxne 
Søn  Avgost  til  sig  »og  plejet  ham  som  sit  eget  Barn«. 

I  November  1811  vender  Baggesen  tilbage  til  Kjøben- 
havn.  Da  han  kommer  til  det  ham  saa  kjære  Frederiksberg 
Slot,  springer  han  ud  af  Vognen  og  iler  ind  til  den  « gamle 

Fader  Oehlenschlægei" ,  men  denne  er  inde  i  Byen  hos  sin 
Datter  og  Svigersøn.  Saasnart  Baggesen  derfor  har  bragt 
en  medrejsende  Dame  til  hendes  Bestemmelsessted,  iler  han 
til  A.  S.  Ørsteds  i  Haab  om  dér  tillige  at  træffe  sin  Son.  Vi 
have  to  Beretninger  fra  ham  om  Besoget  her.  I  Kalender- 
almanakken staar  der  for  Lørdagen  den  23de  November: 
«Jeg  gik  til  Assessor  -Ørsted.  Jeg  traadte  ind  i  hans  Væ- 
relse og  omarmede  ham. Sophie  kom,  bleg*),    seende 

ned  for  sig,  kold,  som  om  hun  næppe  kjendte  mig.  Jeg  blev 
som  truffen  af  Lynet  og  led  usigelig.  Heldigvis  var  den 
gamle  Fader  Oehlenschlæger  der,  med  hvem  jeg  især  under- 
holdt mig.  Jeg  nød  en  Kop  The  og  gik  med  ham  for  at 
opsøge  August').  Hans  anden  Beretning  om  dette  Gjensyn 
med  Sophie  findes  i  et  fransk  Brev  til  hans  Kone;  oversat 
lyder  det  saaledes:  »Endelig  traadte  Fru  -Ørsted  ind,  meget 
forandret,  mager,  temmelig  bleg,  og  hun  trak  sig  tilbage  ved 
at  se  mig.  Jeg  vilde  omfavne  ogsaa  hende,  men  hendes  is- 
kolde Mine  forhindrede  mig  deri.  Jeg  hilste  hende  koldt,  da 
hun  ikke  rigtig  syntes  at  ville  gjenkjende  mig.  Jeg  rettede 
mig  derefter  og  antog  kun  en  .meget  munter  Tone  lige  over 
for  hendes  Fader  og  hendes  Mand.  Jeg  drak  en  Kop  The 
og  udtalte  min  Længsel  efter  at  se  August.  Den  gamle  Oeh- 
lenschlæger tilbød,  at  han  sammen  med  mig  vilde  hente  ham, 
og  vi  gik.  Siden  har  jeg  ikke  set  Fru  -Ørsted,  og  jeg  véd 
ikke,  om  jeg  ser  hende  mere!« 

Baggesens  Søn  August  fortæller:  "Baggesen  saa  denne 
«sin  aandrigste  Landsmandinde»  senere  kun  enkelte  Gange, 
og  til  sidst  kom  han  ikke  mere  i  ørsteds  Hus,  hvor  han  havde 
nydt  Beviser  paa  det  broderligste  Venskab  i  Vinteren  1806-7. 
Det  vides  ikke,  hvad  der  var  den  sande  Grund  til  dette  for- 
andrede Forhold,  der  føltes  smertelig  af  alle  vedkommende 
og  ikke  mindst  af  Baggesens  Søn,  der  aldrig  har  glemt  eller 
vil  kunne  glemme,  at  i  hans  Drengealder  har  intet  kvindeligt 


*)  Hun  havde  dengang  nylig  været  temmelig  syg. 

Væsen  været  hans  Hjerte  saa  dyrebart  som  Sophie  ørsted, 
denne  elskelige  Dannekvinde,  hvis  tidlige  Død  paafulgte  et 
Par  Åar  derefter«. 

Til  Sibbern,  som  da  var  udenlands,  skriver  Sophie  om 
denne  Sag:  « Professor  Baggesen  opholder  sig  for  nærværende 
Tid  her.  Han  og  min  Broder  komme  meget  godt  ud  af  det 
med  hinanden ;  vi  se  ham  kun  sjeldent  hos  os,  hvilket  i  Følge 
den  Overbevisning,  jeg  har  om  ham,  er  det,  jeg  ønsker  mest«  *). 

Det  gik  altsaa  Baggesen  lige  over  for  Sophie,  som  det 
tidligere  var  gaaet  ham  med  "Seline"  o:  Fru  Pram,  Schim- 
melmanns.  Prinsen  af  Augustenborg  og  senere  med  Grevinde 
Eewentlau,  der  endogsaa  »hadede  ham »;  og  alle  disse  Personer 
havde  dog  engang  sat  ham  meget  højt.  Sagen  var  vel  den,  at 
Baggesens  Nærværelse  allevegne  bedaarede  og  indtog,  men  naar 
han  var  borte,  og  man  kom  til  at  tænke  rigtig  over  ham, 
blev  det  klart,  hvor  meget  letfærdigt  og  løgnagtigt  der  var 
i  hans  Væsen.  Det  er  ogsaa  meget  muligt,  at  Arentzen  har 
Eet,  naar  han  ser  Skylden  til  Bruddet  mellem  Sophie  ørsted 
og  Baggesen  i  den  sidstnævntes  Indiskretion. 

I  det  ovenfor  anførte  Brev  fra  Sophie  til  Sibbern  om- 
tales det,  at  Forholdet  mellem  Baggesen  og  hendes  Broder 
var  godt.  Men  saaledes  varede  det,  som  det  vil  ses  af  ør- 
steds ovennævnte  Udsagn,  ikke  længe.  Medens  den  gamle 
Oehlenschlæger  bestandig  vedblev  at  holde  paa  «sin  gode  Søn » 
Baggesen,  hvis  «kj ære  Fader-*  han  var,  og  medens  han  endog 
i  Stridens  største  Hede  mellem  Baggesen  og  Adam,  bespiser 
sin  egen  Søns  « dødelige  Fjende«,  bleve  Baggesen  og  Adam 
Oehlenschlæger  snart  Fjender.  I  et  Brev  til  Pram  siger  Bagge- 
sen: «Du  og  Oehlenschlæger  vare  de  eneste,  som  intet  Gjen- 
besøg  gjorde  mig.     Heller  ikke  fik  jeg  af  Dig  nogen  Indby- 


*)  Ånders  S.  Ørsted  skriver  til  sin  Broder  den  6te  Febraar  1813: 
•Baggesen  er  her  i  Vinter  og  ventede  vel,  at  Naadens  Dør  engang 
skulde  aabnes  for  ham,  men  forgjæves.  Han  kommer  naturligvis 
ej  til  os,  ikke  heller  til  Oehlenschlæger  •. 

delse.  Oehlenschlæger  indbød  mig  i  det  mindste,  og  som 
det  i  Begyndelsen  lod,  meget  hjertelig ».  Men  snart  efter 
hedder  det,  at  i  Baggesens  Glæde  heri  Kjabenhavn  »skurrede 
kun  en  eneste  Misklang,  saalænge  han  var  her;  den  halvtyske 
Oehlenschlægers  uendelige  Grovhed  nemlig.  Skade,  at  dette 
næsten  mageløse,  poetiske  Naturgeni  i  alt,  hvad  der  ligger 
udenfor  det  poetisk  -  plastiske  og  fantastisk  -  anskuelige  skal 
være  saa  rent  ravruskende  gal,  at  ikke  engang  jeg,  hans 
Genialitets  ældste  og  hjertehgste  Beundrer,  kan  holde  det  ud 
med  ham!"  —  Senere  hedder  det:  «Véd  Du,  hvor  vidt  Oeh- 
lenschlæger har  drevet  sin  Grovhed  imod  mig,  inden  jeg  — 
opgav  ham?  Véd  Du,  hvor  vidt  han  har  tvunget  mig  dertil? 
O  Gud,  hvilken  Engel  var  jeg,  hvis  min  Adfærd  mod  alle 
havde  været  saa  skyldfri  som  imod  Oehlenschlæger!*  — Dette 
var  —  saa  at  sige  —  kun  Stormstød,  førend  Uvejret  brød  løs. 
Sophie  ørsted  oplevede  den  værste  Del  af  Kampen  mel- 
lem Baggesen  og  hendes  Broder;  hun  hørte  Baggesen  erklære 
ham  for  sin  dødeligste  Fjende.  Hun  var  tavs,  i  alt  Fald 
kjende  vi  ingen  Ytringer  af  hende  i  denne  Strid;  men  un- 
derlig maa  Livets  Foranderlighed  have  aabenbaret  sig  for 
hende.  (Forts.) 

f^IKOLAJ  Bø&H. 


Raml)aut  de  Vaqueiras  og  det  ^Qerde  Korstog. 

(Slutning.)*) 


IV. 

lil  den  Stilling,  som  Markgrev  Bonifaz  saaledes  kom  til  at 
indtage  som  Korstogets  Forer,  var  han  fremfor  nogen  anden 
kaldet  ved  sin  Families  Traditioner.  Hans  Fader,  Markgrev 
Vilhelm,  havde  kæmpet  i  det  hellige  Land  og  var  blandt  de 
fornemme  Fanger,  som  tilligemed  Kongen  af  Jerusalem,  Guy 
de  Lusignan,  faldt  i  Saladins  Hænder  efter  det  ulykkelige 
Slag  ved  Hittin  eller  Tiberias  1187.  Da  Jerusalem  og  hele 
det  hellige  Land  derefter  erobredes  af  Saladin,  var  det  Vil- 
helms Søn,  Markgrev  Konrad,  hvem  det  skyldtes,  at  de  Kristne 
dog  beholdt  nogle  faste  Pladser,  især  det  vigtige  Tyrus,  som 
han  forsvarede  med  stor  Tapperhed,  indtil  det  nye  Korstog 
under  Filip  August  og  Kichard  Lovehjerte  kom  til  Hjælp. 
Hans  store  Anseelse  ses  af  Bertran  de  Boms  Korssange. 
Markgrev  Bonifaz's  tidligere  afdøde  ældste  Broder,  Vilhelm 
Langsværd,  havde  ogsaa  været  en  anset  Mand  i  Palæstina  og 
gift  med  Sibylle,  Kong  Balduin  IV's  Søster,  der  siden  ved 
sit  Ægteskab  med  Guy  de  Lusignan  skaffede  denne  Kronen. 
En  yngre  Broder,  Rainier,  derimod  var  ligesom  Konrad  gift 
med  en  græsk  Prinsesse,  førte  Titel  af  Konge  af  Thessalonica 
og  blev  myrdet  ved  et  af  de  hyppige  Oprør  i  Constantinopel. 

*)  Se  Pag.  422—49. 

En  Søster  havde  været  græsk  Kejserinde,  og  saaledes  stod 
Huset  Monferrat  i  endog  usædvanlig  nær  Forbindelse  med 
Byzanz  som  med  Jerusalem,  skjent  paa  den  Tid  ved  den 
gjennem  Korstogene  gjenaabnede,  livlige  Forbindelse  med 
østen  næsten  enhver  fornem  sydevropæisk  Slægt  gjennem  et 
eller  flere  af  sine  Medlemmer  var  knyttet  til  hine  fjerne 
Lande.  Forbindelsen  med  det  græske  Kejserhus  fik  ikke 
mindst  at  betyde  for  det  nærværende  Korstog. 

Markgreven  tilbragte  endnu  Slutningen  af  Åaret  1201  og 
det  meste  af  Åaret  1202  i  sit  Land  og  med  Rejser  til  Rom 
for  at  forberede  Toget.  Efterretningen  om,  at  han  skulde 
være  Anfører,  bragte  mange  Norditalienere  til  at  tage  Korset 
foruden  hans  egne  Riddere  og  Mænd,  deriblandt  ogsaa  hans 
Sangere,  Gaucelem  Faidit  og  Rambaut  de  Vaqueiras.  Det 
gjælder  da  ikke  alene  Frankrig,  men  ogsaa  Italien,  hvad 
Villehardouin  siger:  «Vide  maa  I,  at  der  blev  udgydt  man- 
gen Taare  af  Sorg  ved  Adskillelsen  fra  deres  Land,  fra  deres 
Folk  og  deres  Venner«.  Quesnes  de  Béthune  siger:  «Med 
mere  Sorg  end  jeg  drager  ingen  bort  fra  Frankrig«.  At 
Rambaut  nødig  drog  afsted,  have  vi  set;  ogsaa  Gaucelm  Fai- 
dit udtaler  sin  Sorg  ved  Adskillelsen  fra  det  muntre  Frankrig, 
men  begge  saavel  som  P.  Vidal,  der  dog  ikke  deltog,  istemme 
ogsaa  Korssange.  Gaucelm  dadler  navnlig  de  tilbageblivende, 
især  Filip  August,  «som  hellere  vil  erobre  Sterlings  i  St.  Denis 
eller  Normandie  (Hentydning  til  hans  Strid  og  Forlig  med 
Johan  uden  Land),  end  hvad  Saphaeddin  (Saladins  Broder  og 
Efterfølger  i  Ægypten)  har  i  Hænde«.  Rambauts  Korssang 
begynder  med  Markgrevens  Pris  og  glæder  sig  over  den  vel- 
fortjente Ære,  der  er  bevist  ham  ved  Anførervalget:  «Nu  kan 
man  se  og  bevise,  at  Gud  lenner  gode  Gjerninger  vel,  da 
han  har  givet  den  gode  Markgreve  Hæder  og  Løn,  ham,  som 
hæver  sit  Ry  over  de  bedstes,  saa  Korsfarerne  fra  Frankrig 
og  Champagne  have  bedet  Gud  om  ham  som  den  ypperste 
af  alle  til  at  erobre  Graven  og  Korset,  hvor  Jesus  var 

Saa  megen  Hæder  har  han,  og  saa  hæderlig  vil  han  holde 
sig,  at  han  hædrer  Gud,  sit  Ry,  sin  Gavmildhed  og  sig  selv, 
saa  at,  om  der  var  tusinde  Baroner  sammen  med  ham,  véd 
han  at  hædre  sig  fremfor  dem  alle.  Og  sine  egne  hædrer 
han  og  hædrer  fremmede,  thi  han  er  ovenpaa,  naar  andre 
ligge  under.  Med  saa  megen  Hæder  har  han  taget  Korset, 
at  det  ej  synes,  at  Hæder  nogensinde  kan  mangle  ham;  thi 
med  Hæder  vil  han  besidde  denne  Verden  og  den  anden. 
Og  Gud  har  skænket  ham  Klogskab,  Magt  og  Styrke,  saa 
han  erhverver  dem  begge,  at  Hæder  maa  ledsage  ham. 

Den,  som  skabte  Luft  og  Himmel,  Jord  og  Hav,  Varme 
og  Kulde,  Vind  og  Regn  og  Torden,  vil,  at  under  hans  Be- 
skyttelse skulle  alle  de  brave  gaa  over  Havet,  som  han  førte 
Caspar  og  Melchior  til  Bethlehem;  thi  Slette  og  Bjerg  tage 
Tyrkerne  fra  os,  og  Gud  siger  aldrig  et  Ord;  men  os,  for 
hvem  han  blev  korsfæstet,  sammer  det  sig  at  drage  derover 
...  thi  vi  levede  i  store  Synder,  som  man  bar  frygte,  hvor- 
for enhver  skal  blive  frelst,  som  bader  sig  i  Jordans  Flod »  ... 

Efter  en  Udsigt  over  Lidelseshistorien  som  Opfordring  til 
at  gjenerobre  det  Land,  hvor  Gud  vilde  bo,  levende  og  død, 
ses  det  imidlertid  af  Slutningen,  at  Digterens  Begejstring 
ikke  har  mere  at  betyde,  end  at  han  endnu  er  uvis,  om  han 
vil  drage  afsted  eller  blive  hos  sin  elskede:  »Vor  Flaade  leder 
San  Nikolas  af  Bari,  Champagnerne  rejse  deres  Fane,  og 
Markgreven  raaber:  «Monferrat  og  Løven !»  og  Greven  af  Flan- 
dern: «Slaa  løs  for  Flandern!«,  og  enhver  skal  slaa,  saa  Sværd 
og  Lanser  splintres,  og  snart  skulle  vi  have  overvundet  og 
brudt  Tyrkernes  Magt  og  erobret  i  Marken  det  sande  Kors, 
som  vi  have  mistet  ...  thi  Markgreven  vil  holde  Slag  og 
Belejring  med  Sultanen.  Vor  Herre  sender  os  Bud  og  siger 
til  os  alle,  at  vi  skulle  drage  hen  og  erobre  Graven  og  Kor- 
set, og  den,  som  vil  være  med  ham,  skal  dø  for  ham,  hvis 
han  vil  blive  levende  i  Paradis,  og  gjøre  sit  bedste  for  at 
drage  over  Havet  og  dræbe  dette  Folk  af  Hunde. 

FUstorisk  Aichiv.    1874.    I.  g2 

Skjønne  Ridder,  for  hvem  jeg  digter  Melodier  og  Ord, 
jeg  véd  ikke,  om  jeg  tager  Korset  eller  lader  være  for  Eders 
Skyld;  jeg  véd  ikke,  om  jeg  drager  bort  eller  bliver:  thi  saa 
megen  Smerte  volder  mig  Eders  Skjønhed,  at  jeg  doer  deraf, 
naar  jeg  ser  Eder,  og  naar  jeg  ikke  kan  se  Eder,  troer  jeg 
£t  åø  ensom!« 

I  Foraaret  1202  begyndte  de  franske  og  flan-lerske  Kors- 
farere at  samles  i  Venedig*);  men  der  var  ogsaa  mange, 
der  frygtede  Vejen  over  Adriaterhavet  som  farlig  og  søgte  til 
Marseille  ellor  Apulien  trods  deres  givne  Løfte,  « hvorfor  de 
bleve  meget  dadl«^de»,  siger  Viilehardouin ;  thi  Toget  blev 
derved  splittet,  og  store  Vanskeligheder  opstøde.  Iblandt  dem 
var  endog  Grev  Ludvig  af  Blois,  som  dog  blev  formaaet  til 
at  vende  tilbage.  En  Følge  heraf  var,  at  de  tiloversblevne 
Korsfarere  ikke  vare  i  Stand  til  at  udrede  Venetianerne  den 
aftalte  Sum,  og  disse  vilde  naturligvis  intet  slaa  af,  skjønt 
Deltagerne  i  Toget  vare  langt  færre  end  paaregnet*).  Der  op- 
stod nu  Uenighed  mellem  Korsfarerne  selv,  i  det  et  stort 
Parti  hellere  end  gjerne  saa  Toget  gaa  ind,  naar  det  kunde 
ske  uden  deres  direkte  Skyld.  Medens  Anførerne,  deriblandt 
Bonifaz,  som  endnu  ikke  opholdt  sig  fast  i  Venedig,  men  af 
og  til  viste  sig  der,  beredvillig  ofrede  deres  eget  Gods  og 
Kostbarheder,  nægtede  disse  utilfredse  at  bidrage  noget  ud- 
over deres  engang  vedtagne  Part,  og  Summen  kunde  ikke 
bringes  til  Veje.  Da  fandt  dea  venetianske  Kjobmandskløgt 
paa  Eaad,  men  begyndte  rigtignok  ogsaa  at  benytte  sig  af  de 
jævne,  kortsynede  Riddersmænds  Tapperhed  og  føre  dem  vild 


*)  Efter  R.  de  Clary  synes  Meningen  ikke  at  have  været  at  gaa  til 
Syrien,  men  lige  som  senere  Ludvig  IX  at  angribe  Ægypten,  Sala- 
dins  og  hans  Efterfølgeres  Rige  og  paa  denno  Tid  det  vigtigste 
Saracenerrige,  »hvor  de  kunde  gjøre  dem  mest  Skade ». 

**)  Disse  Vanskeligheder  og  Venetianernes  Havesyge,  der  n&r  havde 
biagt  Toget  til  at  gaa  overstyr,  freu'hæves  navnlig  sf  It.  do  Clary; 
Dogen  truer  med,  at  »de  ikke  skulle  komme  bort  fra  donno  0 
(St.  NIkola  di  Indo,  hvor  de  vare  lejrede),  før  de  betalte,  og  ikke 
finde  nogen,  der  bragte  dem  Spise  eller  Drikke«. 

fra  Togets  ophøjede  Maal.  Den  mægtige  Handelsstad  havde 
bemægtiget  sig  Herredømmet  over  en  stor  Del  af  Adriater- 
havets Kystor,  men  Staden  Zara  i  Dalmatien  var  i  Oprør« 
støttet  af  den  ungarske  Konge.  Til  dens  Gjenerobring  skulde 
nu  Korsfarerne  hjælpe  og  saa  betale  Overfarten  af  det  Bytte? 
de  der  gjorde.  Da  de  utilfredse  ogsaa  her  gjorde  Vanskelig- 
heder, bleve  de  beroligede  ved  et  tilsyneladende  højmodigt 
Tilbud  af  den  venetianske  Doge,  Oldingen  Dandolo,  som  i 
det  hele  var  Sjælen  i  Forhandlingerne.  Ved  Siden  af  Mod 
og  Ærgjerrighed  besad  denne  Italiener  i  høj  Grad  den  bereg- 
nende Kløgt,  som  havde  hævet  hans  Fædrestad  saa  højt. 
Som  Gesant  i  Cocstantinopel  havde  han  i  sin  Tid  voldt  de 
sailde  Grækere  saa  m^en  Ulejlighed,  at  Kejseren  som  Hævn 
havde  ladet  ham  overfiEdde  og  blinde  eller  i  alt  Fald  gjort 
ham  næsten  blind.  Han  indsaa,  hvor  megen  Nytte  Venetia- 
nerne kunde  have  af  Toget,  naar  de  kunde  faa  Haand  i  Hanke 
med  Ledelsen,  og  ved  en  stor  Fest  tiltalte  han  derfor,  efter 
en  varm  Lovtale  over  Korsfarerne,  sine  Landsmænd  saaledes: 
•  Jeg  er  en  gammel  Mand  og  svag  og  kunde  trænge  til  Eo; 
men  jeg  ser,  at  ingen  vilde  kunne  styre  og  lede  Eder  som 
jeg,  EdeK  Herre.  Dersom  I  vilde  tillade  mig  at  tage  Korset 
for  at  føre  Eder,  saa  vilde  jeg  drage  ud  at  leve  og  dø  med 
Eder  og  med  Korsfarerne«.  Dette  Tilbud  modtoges  med  Ju- 
bel og  Taarer,  mange  Venetianere  fulgte  Dogens  Exempei,  og 
Haabet  om  det  hellige  Lands  Erobring  syntes  derved  saaledes 
styrket,  at  ingen  mere  gjorde  Indvendinger  mod  Toget  til 
Zara*). 

Vejen  var  nu  banet  for  den  fuldstændige  Opgivelse  af 
Korstogets  Maal,  men  Korsfararne  tro  stadig  at  stile  dertil, 
om  end  ad  Omveje,  og  ane  ikke,  at  de  ere  en  Bold  for  Om- 


Efter  R.  de  Clary  sluttede  Bogen  sig  strax,  før  Toget  mod  Zara 
bestemtes,  til  Korsfarerne,  meu  fandt  saa  liden  Tilslntning  hos 
Venetianeme,  at  det  maatte  a%jøres  ved  en  hojst  mæikelig  Lod- 
trækning, hvem  af  dem  der  skolde  drsge  med. 

32* 

stændighederne  og  deres  kløgtigere  Omgivelser.  « Hører  nu 
et  af  de  største  Vidundere  og  de  mærkeligste  Eventyr,  I 
nogensinde  herte!«  begynder  Villehardouin  sin  Fortælling  om 
den  græske  Prins  Alexius's  Ankomst  til  Italien.  Den  da- 
værende græske  Keiser  Alexis  var,  som  det  gjerne  gik  i  det 
paa  denne  Tid  halvt  opløste  Kige,  kommen  paa  Tronen  ved 
Forræderi  og  Oprør  mod  sin  Broder,  Kejser  Isak  Angelus, 
hvem  han  havde  fanget  og  blindet.  Dennes  Søn  Alexius  var 
imidlertid  undsluppen  af  Fangenskabet  og  paa  Vej  til  den 
tyske-  Konge  Filip  af  Schwaben,  som  var  gift  med  hans  Sø- 
ster. Da  "Junkeren  af  Constantinopel« ,  som  Villehardouin 
kalder  ham,  kom  i  Nærheden  af  Korshæren,  raadede  man 
ham  til  at  søge  Hjælp  hos  den,  saa  meget  mere  som  Mark- 
greven af  Montferrat  havde  staaet  i  venskabelig  Forbindelse 
med  Isak  Angelus,  der  endog  havde  budt  ham  sin  Datter  til 
Ægte  og  senere  givet  hende  til  hans  Broder  Konrad,  som 
før  sit  Tog  til  det  hellige  Land  levede  ved  det  græske  Hof 
med  Titel  af  Cæsar.  Det  kom  da  ogsaa  til  en  foreløbig  Af- 
tale om,  at  Udsendinge  fra  Korsfarerne  skulde  ledsage  Prin- 
sen til  Tyskland  og  aftale  det  nærmere*). 

Imidlertid  tiltraadte  man  Toget  mod  Zara.  Dette  og 
Stadens  lette  Erobring  vedkommer  os  imidlertid  mindre,  især 
da  Bonifaz  ikke  deltog  deri  paa  Grund  af  Pavens  udtrykke- 
lige Forbud  mod,  at  Korsfarerne  vendte  deres  Vaaben  mod 
en  kristen  Stad.  Det  utilfredse  Parti  vandt  herved  ny  Styrke; 
mange  forlode  paa  ny  Hæren,  og  vi  kunne  denne  Gang  ikke 
med   Villehardouin   fordømme   deres  Handlemaade,   især   da 


*)  R.  de  Clary  beretter  Sagen  ganske  anderledes.  Da  Korshæren 
ved  Zara  mangler  Midler  og  Proviant  til  at  fortsætte  Toget,  hen- 
viser Dogen  til  at  tage,  hvad  man  behøver,  i  det  græske  Kejser- 
dømme, og  som  en  »rimelig  Anledning«  til  et  Angreb  raader  Mark- 
greven til  at  benytte  Prætendenten  Alexis,  hvem  han  forrige  Aar  har 
set  ved  det  tyske  Hof.  Korsfarerne  sende  da  af  egen  Drift  Bud 
til  denne,  og  Markgreven  ledes  her  af  Lyst  til  at  hævne  Grækernes 
Uret  mod  hans  Broder  Konrad,  hvem  de  havde  fordrevet  trods  hans 
store  Fortjenester  af  Landet. 

største  Delen  virkelig  gik  til  det  hellige  Land;  andre,  ledede 
af  Greven  af  Montfort,  søgte  at  hindre  Byens  Erobring,  mod 
hvilken  den  pavelige  Legat  udtrykkelig  protesterede,  men 
Venetianerne  lode  sig  ikke  rokke  og  satte  ogsaa  Erobringen 
igjennem.  Derefter  benyttede  de  den  fremrykkede  Aarstid 
som  Paaskud  til  at  holde  Korsfarerne  tilbage  i  Dalmatien; 
Anførerne  ønskede  vel  ogsaa  at  afvente  Resultatet  af  Under- 
handlingerne med  Alexius,  men  Misstemningen  brød  dog  ud 
i  blodige  Kampe  mellem  Franskmændene  og  Venetianerne. 
Nu  ankom  Bonifaz  til  Zara  og  kort  efter  Prinsens  Bud,  som 
med  Kong  Filips  Billigelse  opfordrede  Hæren  til  at  hjælpe 
ham:  «Da  I  ere  dragne  ud  for  Guds,  Rets  og  Retfærdigheds 
Skyld,  saa  skylde  I  at  gjengive  dem  deres  Ejendom,  som  med 
Uret  ere  den  berøvede,  dersom  I  kunne«,  —  rigtignok  en 
underlig  Udvidelse  af  Hensigten  med  et  Korstog.  For  An- 
stands Skyld  tilbøde  de  imidlertid,  —  foruden  200,000  Mark 
Sølv,  der  vel  tilligemed  Constantinopels  Indtagelse  egentlig 
var  det,  som  fristede  Korshæren,  medens  Venetianerne  gjorde 
Regning  paa  store  Handelsfordele ,  —  atter  at  underlægge 
Pavestolen  det  frafaldne  græske  Rige,  saa  vel  som  at  yde 
virksom  Hjælp  til  Korstoget,  der  stadig  stod  som  Endemaalet. 
Under  den  nu  opstaaende  heftige  Strid  i  Korshæren  gjordes 
det  ogsaa  gjældende,  at  uden  Rygstød  i  det  græske  Rige 
kunde  det  hellige  Land  aldrig  holdes.  Men  Modpartiet  med 
Montfort  i  Spidsen  erklærede  Foretagendet  for  eventyrligt, 
hvortil  kom,  at  Korshæren,  alt  truet  med  det  pavelige  Ban 
for  Erobringen  af  Zara,  nu  paa  ny  vilde  vende  sig  mod  en 
kristen  By.  Vel  modtog  Paven  Korsfarernes  Undskyldning, 
at  Omstændighederne  havde  tvunget  dem  til  Toget  mod  Zara, 
men  han  paalagde  dem  tillige  ufortøvet  at  begynde  Korstoget 
uden  at  standses  af  uvedkommende  Foretagender  mod  Kejser 
Alexius,  med  hvem  Innocens  stod  i  venskabelig  Forbindelse, 
medens  han  samtidig  i  Tyskland  bekæmpede  Filip  af  Schwa- 
ben,  den  fangne  Isak  Angelus's  Svigersøn.  Men  netop  disse 
politiske  Hensyn,   der  kunde  have  ledet  Paven,  gjorde  Kors- 

farerne  mindre  nøjeregnende  med  hans  Forbud,  og  endnu  før 
dette  indtraf  i  bestemt  Form,  midt  under  Brevvexlmgen,  un- 
dertegnede Førerne  (Markgreven,  Greverne  af  Flandern,  Blois 
og  St.  Paul,  samt  Dogen)  Overenskomsten  med  Alexius.  Men 
faa  af  de  andre  Herrer  fulgte  dem ;  Montfort  og  mange  andre 
forlede  Hæren  og  gik  ad  anden  Vej  til  Syrien,  saa  meget 
mere,  som  Bannet  hvilede  over  Venetianerne  og  kun  paa 
Markgrevens  Foranledning  ikke  var  blevet  bekjendtgjort.  Her- 
ved svækkedes  Hæren  yderligere,  som  Villehardouin  siger  til 
sin  Læser:  «Nu  kan  Du  vide.  Herre,  at  havde  Gud  ikke  el- 
sket denne  Hær,  vilde  den  aldrig  have  kunnet  holde  sammen, 
da  saa  mange  viide  den  ilde«. 

Under  disse  mislige  Omstændigheder  ankom  Prins  Alexius 
til  Zara,  hvor  Markgreven  tog  ham  under  sin  særlige  Beskyt- 
telse, og  nu,  i  Foraaret  1203,  løb  Flaaden  over  Adriaterhavet 
til  Staden  Durazzo  paa  Albaniens  Kyst,  som  underkastede  sig 
Prins  Alexius;  derefter  gjorde  man  et  Ophold  paa  Korfu,  hvor 
R.  de  Clary  først  lader  Prins  Alexis  støde  til,  og  hvor  atter 
en  Del  misfornøjede  truede  med  at  falde  fra,  men  de  lode 
sig  dog  bevæge  til  at  blive,  saa  at  Villehardouin  her  kan 
udbryde  i  Beundring  over  den  afsejlende  Flaade:  « Dagen  var 
smuk  og  klar,  Vinden  mild  og  blid,  og  de  satte  Sejl  for  Vin- 
den. Og  det  vidner  Geoffroy,  Marschallen  af  Champagne, 
som  dikterede  denne  Bog  og  aldrig  mod  sit  Vidende  løj  et 
Ord  deri,  som  den,  der  var  med  ved  alle  Eaadslagningerne, 
at  aldrig  saa  man  noget  saa  skjønt;  og  vel  syntes  det  en 
Flaade,  som  kunde  erobre  Land,  thi  saa  langt  øjet  rakte, 
saa  man  kun  Sej)  af  Skibe  og  Fartøjer,  saa  at  Mændenes 
Hjerte  frydedes  saare  derved«. 

Flaaden  omsejlede  Grækenland  og  naaede,  efter  at  Mark- 
greven paa  Vejen  havde  betvunget  -Øen  Andros,  til  Strædet 
ved  Dardanellerne  og  Marmara  Havet,  «St.  Georgs  Arm«,  som 
Villehardouin  kalder  det  efter  et  St.  Georgskloster  i  Nærheden 
af  Constantinopel.  Efter  Overgivelsen  af  Staden  Abydus  paa 
den  lilleasiatiske  Kyst  samlede  Flaaden   sig  her  og  løb  nu, 

bedækkende  hele  det  smalle  Stræde,  op  mod  den  pragtfulde 
Kejserstad  i  de  herlige  Omgivelser.  «0g  I  kunne  vide, 
at  de,  som  aldrig  før  havde  set  det,  forbavsedes  saare  over 
Coflstantinopel,  og  at  de  aldrig  kunde  tro,  at  der  kunde  fin- 
des en  saa  prægtig  Stad  i  hele  Verden,  da  de  saa  disse  høje 
Mure  og  disse  mægtige  Taarne,  hvormed  den  helt  rundt  var 
omgiven,  og  disse  mægtige  Paladser  og  disse  høje  Kirker, 
af  hvilke  der  var  saa  mange,  at  ingen  skulde  tro  det,  naar 
han  ikke  saa  det  for  sine  ^jne,  og  Udstrækningen  af  Byen, 
som  var  herligere  end  alle  andre.  Og  vid,  at  der  var  ingen 
saa  dristig,  at  jo  hans  Hjerte  gyste,  og  det  var  intet  Under, 
thi  aldrig  blev  et  saa  stort  Foretagende  vovet  af  saa  faa  Folk 
siden  Verdens  Begyndelse").  Med  Faner  og  Bannere  opplan- 
tede  i  Skibenes  taarnhøje  Stavne  og  Skjoldene  stillede  i  Ead 
langs  Rælingen  som  en  Mur  med  Skydeskaar  løb  man  paa 
St.  Hansdag  forbi  Staden  og  landede  paa  den  modsatte,  lille- 
asiatiske Side  af  Bosporus,  i  Chalcedon  og  Skutari;  hvor  Kej- 
seren havde  skjønne  Lystslotte.  Her  provianterede  Hæren  sig  og 
hævede  sit  Mod  ved  sejrrige  Skjærmydsler  med  smaa  græske 
Afdelinger.  En  kejserhg  Udsending,  der  skulde  udtale  Kej- 
serens Forundring  over,  at  de  som  Kristne  og  Korsfarere 
vare  faldne  over  et  kristent  Land,  tilbyde  Hjælp,  hvis  de  vilde 
fortsætte  Korstoget,  men  i  modsat  Fald  true  med  Magt,  af- 
vistes med  Opfordring  til  Kejseren  om  at  opgive  den  usur- 
perede Trone  og  tage  sin  Tilflugt  til  sin  fangne  Broders 
Naade.  Samme  Opfordring  til  at  forlade  Usurpatoren  og 
vende  tilbage  til  deres  retmæssige  Herre  rettedes  til  Constan- 
tinopels  Beboere,  i  det  Flaaden  i  Slagorden  sejlede  forbi  Byen, 
og  Prinsen  i  kejserlig  Dragt  viste  sig  paa  et  af  Skibene. 
Men  forgjæves;  Grækerne  vare  altfor  vante  til  Despoti  og 
Paladsrevolutioner,  og  Kejser  Alexius  var,  hvorvel  uduelig,  ingen 
haard  Herre. 

Angrebet  blev  da  besluttet,  og  i  et  Krigsraad,  der  efter 
Tidens  Skik  holdtes  til  Hest  midt  i  Lejren,  og  hvor  man 
saa  « mangen  herlig  Ganger  og  paa  den  mangen  bold  Ridder« 

blev  Hæren  fordelt.  Udenfor  Constantinopel  stod  en  stor  græsk 
Hær,  og  Havnen,  «det  gyldne  Horn«,  var  spærret  med  en 
Jernlænke,  der  var  spændt  fra  Slottet  over  til  et  Taarn  i 
Forstaden  Galata.  Selve  Overgangen  over  Bosporus  ansaas 
for  meget  farlig;  Hæren  hørte  forst  Messe,  modtog  Abso- 
lution og  gik  derpaa  fuldt  rustet  ombord  den  5te  Juli  1203. 
Flaaden  naaede  imidlertid  uanfægtet  over,  og  nu  »spurgte  de 
ikke,  hvem  der  skulde  gaa  forst,  men  enhver  ankom,  efter 
som  han  kunde.  Og  Bidderne  sprang  fra  Skibene  ud  i  Ha- 
vet indtil  Bæltestedet,  fuldt  bevæbnede,  med  Hjelmene  spændte 
og  Sværdet  i  Haandenn.  Grækerne  modstode  ikke  denne 
Kamplyst,  men  flygtede,  saasnart  Lanserne  fældedes,  saa  at 
Hæren  var  Herre  over  den  græske  Lejr  og  et  rigt  Bytte,  før 
Skibene  endnu  havde  lagt  til  og  sat  Stridshestene  i  Land: 
«og  det  skulle  I  vide,  at  aldrig  blev  en  Havn  tagen  mere 
stoltelig".  Hæren  lejrede  sig  nu  for  Taarnet  i  Galata,  og 
da  næste  Morgen  Besætningen  herfra  og  fra  Constantinopel 
gjorde  et  forenet  Udfald,  dreve  Korsfarerne  dem  i  vild  Flugt 
tilbage,  dels  over  Havnen,  hvor  mange  druknede,  dels  til  Ga- 
latas  Taarn,  hvor  Sejrherrerne  trængte  samtidig  ind,  saa  at 
de  bemægtigede  sig  det  med  det  samme.  Da  de  nu  vare 
Herrer  over  det  ene  Endepunkt  af  den  Havnen  spærrende 
Lænke,  kunde  de  sprænge  denne,  som  det  synes,  ved  at  lade 
store  Skibe  for  fulde  Sejl  løbe  ind  imod  den,  og  da  de  saa- 
ledes  med  vidunderlig  Lykke  i  to  Dage  og  med  ringe  Tab 
vare  blevne  Herrer  over  Stadens  Udenværker,  besluttede  de 
efter  fire  Dages  Rast  at  storme,  Venetianerne  fra  Havnen  og 
Bidderne,  der  ikke  forstode  sig  saa  godt  paa  Søkrig,  fra 
Landsiden.  Paa  Grund  af  Byens  Omfang,  der  anslaas  til  3 
Mil,  maatte  de  indskrænke  sig  til  at  belejre  en  af  Portene 
nær  ved  Paladset  Blacherua  mod  N.  0.,  ud  mod  det  gyldne 
Horn,  og  selv  her  maatte  de  indeslutte  sig  i  en  befæstet 
Lejr,  thi  «for  hver  Mand,  der  var  i  Hæren,  var  der  vel 
to  Hundrede  i  Staden«,  og  « aldrig  bleve  saa  mange  Menne- 
sker i  nogen  Stad  belejrede  af  saa  faa  Folk«.   Grækerne  for- 

nroligede  dem  ogsaa  ved  idelige  Udfald  under  Kejserens  tapre 
Svigersøn  Theodor  Laskaris,  saa  at  Korsfarerne  hvert  øjeblik 
bleve  kaldte  til  Vaaben  og  baade  maatte  spise  og  sove  i  fuld 
Kustning.  Endnu  værre  var  det,  at  de  aldrig  turde  fjerne 
sig  fra  Lejren,  saaledes  lede  Ned  paa  Fedemidler  og  i  lang 
Tid  intet  andet  Kjød  havde  end  deres  dræbte  Hestes.  Kej- 
ser Ålexius  indskrænkede  sig  til  at  betragte  disse  blodige 
Skjærmydsler  fra  Taget  af  sit  Slot;  hans  Uvirksomhed  var  saa 
stor,  at  han  først  i  sidste  øjeblik  havde  været  at  bevæge  til 
at  lade  udruste  nogle  faa  slette  Skibe,  som  ingen  Virkning 
gjorde,  og  samle  Tropper  i  Staden.  Blandt  disse  nævnes 
som  de  vigtigste  ved  Siden  af  Pisanere,  Venedigs  fedte  Riva- 
ler, ogsaa  Englændere  *)  og  Danske,  nemlig  Livvagten,  de  be- 
rømte Væringer.  Disse  Barbarer  spillede  endnu  en  saadan 
EoUe,  at  deres  Anferer,  wAkoluthen«,  herte  til  Kejserens 
første  Embedsmænd  og  bevarede  Stadens  Nøgler,  naar  Kej- 
seren var  fraværende;  dog  synes  de  ikke  særlig  at  have  ud- 
mærket sig,  og  i  aaben  Kamp  sejrede  Korsridderne  altid**). 
Opholdet  i  Lejren  blev  imidlertid  utaaleligt,  og  den  17de 
Juli  besluttede  man  at  storme.  Markgreven  blev  tilbage  til 
Lejrens  Bevogtning,  men  Stormen  mislykkedes;  de  enkelte 
Korsfarere,  som  bestege  Murene  eller  kom  ind  gjennem  en  Bre- 
che, bleve  drevne  tilbage  eller  fangne.  Heldigere  vare  Vene- 
tianerne, hvis  paa  Skibene  opstillede  Kastemaskiner  og  Arm- 
brøstskytter alt  havde  gjort  stor  Virkning  fra  Havnesiden; 
deres  Skibe,  som  trængte  frem  i  Linie,  vovede  dog  ikke  at 
lægge  til,  men  «nu  skulle  I  høre  en  synderlig  Daad;  thi  Her- 
tugen af  Venedig,  som  var  en  gammel  Mand  og  ikke  kunde 


*)  Anglois  er  maaske  at  forstaa  om  Angler. 

*)  Som  Korstogets  Helt  enes  Villehardouin  og  R.  de  Clary  om  at 
fremhæve  Ridder  Pierre  de  Bracheuil,  «som  var  den,  der  overgik 
alle  andre,  høje  og  lave,  saa  at  der  aldrig  var  nogen,  der  udførte 
saadan  Vaabendaad  og  slige  Heltebedrifter  ved  sin  Årm  som  P. 
de  Bracheuil«,  »den  bolde  Ridder,  den  dristige  og  tapre«,  som 
E.  de  Clary  andet  Steds  kalder  ham. 

se,  stod  fuldt  væbnet  i  Stavnen  paa  sin  Galej  og  havde  San 
Marcos's  Banner  foran  sig,  og  han  raabte  til  sine  Folk,  at  de 
skulde  bringe  ham  i  Land  under  Livsstraf«.  Dette  skete,  og 
nu  kappedes  Venetianerne  om  at  følge  Dogen,  plantede  Ban- 
neret paa  Muren  og  trængte  Forsvarerne  ud  af  25  af  de 
smaa  Murtaarne.  Kejseren  sendts  en  stscrk  Afdeling  mod 
dem,  men  Venetianerne  stak  Ild  paa  den  mellemliggende  Del 
af  Staden  og  forskansede  sig  bag  et  Hav  af  Røg  og  Flammer. 
Dreven  frem  af  Folkets  Knurren  maatte  nu  Kejser  Alexius 
bestemme  sig  til  et  Udfald  med  hele  sin  Styrke  mod  Kors- 
farernes Lejr,  «og  der  begyndte  at  drage  saa  mange  Folk  ud, 
at  det  syntes,  at  det  var  hele  Verden«.  Den  langt  under- 
legne Korshær  vovede  ikke  at  møde  dem  i  Marken,  men  be- 
redte sig  til  at  modtage  Angrebet  i  den  befæstede  Lejr,  og 
Vsnetianerne,  der  ikke  vilde  lade  deres  allierede  i  Stikken, 
nødtes  herved  til  at  forlade  den  erobrede  Del  af  Staden  og 
ile  til  Hjælp.  Men  Kejseren  turde  ikke  angribe  den  faste 
Stilling,  og  efter  nogen  Tid  at  have  staaet  over  for  den  trak 
han  sig  tilbage  til  Byen,  langsomt  forfulgt  af  Korshæren,  som 
derpaa  træt  og  udmattet  vendte  tilbage,  «og  vid,  at  aldrig 
friede  Gud  Mennesker  af  en  større  Fare  end  Hæren  denne 
Dag,  og  vid,  at  ingen  var  saa  dristig,  at  han  jo  følte  stor 
Glæde«. 

Stormen  var  altsaa  mislykket  og  Korsfarernes  Stilling 
meget  kritisk,  men  «nu  skulle  I  høre  Herrens  Undere,  hvor 
herlige  de  ere  overalt,  hvor  det  behager  ham«.  Kejser  Alexius 
havde  aldeles  tabt  Modet  og  flygtede  den  paafølgende  Nat 
hemmelig  nordpaa  med  sin  Datter  og  saa  mange  af  sine 
Skatte,  som  han  kunde  medføre.  Næste  Morgen,  da  Kors- 
farerne beredte  sig  til  nye  Kampe,  overraskedes  de  af  den 
græske  Prins  med  det  Budskab,  som  han  modtog  fra  Staden, 
at  hans  blinde  Fader  var  bleven  befriet  og  paa  ny  hyldet  af 
Folket  i  Paladset  Blacherna,  <«og  da  de  hørte  det,  kan  man 
slet  ikke  beskrive  deres  Glæde,  thi  aldrig  var  der  større  Glæde 
i  Verden,  ...  og  derfor  kan  man  nok  sige :   Den ,  som  Gud 

vil  hjælpe,  kan  iutet  Menneske  skade«.  Ville hardouin  be- 
tragter stadig  Toget  som  Korstog  og  særlig  beskyttet  af  Gud. 
Fwerne  besluttede  nu  at  sende  nogle  Mænd,  hvoriblandt 
Villehardouin,  til  Staden  for  at  undersøge  Tilstanden  og  lade 
den  nye  Kejser  vide,  at  man  ikke  vilde  udlevere  hans  Søn, 
før  han  forpligtede  sig  til  at  opfylde  de  af  Prinsen  i  Venedig 
indgaaede  Betingelser.  Udsendingene  bleve  modtagne  med 
stor  Høitidelighed ;  Væriugevagten  med  sine  ^xer  stod  op- 
stillet fra  Stadsporten  til  Paladset,  hvor  Kejseren  og  Kejser- 
inden sad  i  fyrstelig  Pragt,  omgivne  af  deres  Hofstat,  «og 
alle  de,  som  Dagen  før  havde  været  imcd  ham,  vare  ham 
paa  denne  Dag  ganske  til  Vilje«,  et  Bevis  paa  Demoralisa- 
tionen i  det  til  uafladelige  Tronskrifter  saa  vante  Rige.  I  en 
Privatavdients  udrettede  vjHehardouin  nu  sit  Ærinde;  Kej- 
seren fandt,  at  det  var  en  haard  Overenskomst,  som  han 
}kke  indsaa  Muligheden  af  at  opfylde,  men  bekræftede  den 
dog  skriftlig  under  sit  Kejserlige  Segl.  naturligvis  som  ægte 
Græker  under  Forbehold  af  senere  at  bryde  den,  medens  han 
dog  indrømmede,  at  Korshæren  havde  vist  ham  og  hans  Søn 
saa  store  Tjenester,  at  den  vel  havde  fortjent,  om  man  saa 
gav  den  hele  Eiget. 

Under  almindelig  Jubel  holdt  nu  Prinsen  og  Hæren  deres 
Indtog  i  Staden.  « Faderens  og  Sønnens  Glæde  var  saare  stor, 
da  de  endnu  ikke  havde  set  hinanden,  og  fordi  de  fra  saa 
stor  Elendighed  vare  komne  til  saa  stor  Højhed  ved  Guds 
Hjælp  først  og  siden  ved  Korsfarernes".  Kejseren  bad  imid- 
lertid Korsfarerne,  for  at  undgaa  Strid  med  Indbyggerne,  at 
lejre  sig  udenfor  Staden,  hinsides  det  gyldne  Horn,  hvilket 
de  ogsaa  gik  ind  paa*). 

Her  ved  Slutningen  af  Korstogets  første  Del  vende  vi 
atter  tilbage  til  Rambaut  de  Vaqueiras,  som  ikke  var  nogen 


*)  Her  baretter  K.  de  Clary  nogle  temmelig  fabelagtige  Historier  om 
Soltanen  af  Iconiom,  som  forgjæves  søgte  Korsfarernes  Hjælp,  og 
om  en  kristen  Konge  af  Nnbien,  der  levede  i  Constantinopel. 

Ridder  af  saadan  Betydning,  at  hans  Navn  finder  Plads  hos 
Villehardouin ,  men  som  ikke  desto  mindre  havde  været  en 
virksom  Deltager  i  alle  disse  Kampe  og  ligeledes  har  givet 
sin  samtidige,  om  end  mindre  betydende.  Skildring  af  Con- 
stantinopels  Erobring,  ligesom  han  lod  sin  Røst  høre  ved 
Korstogets  Begyndelse.   Det  er  atter  i  et  Brev  til  Markgreven : 

«...  I  Vaaben  under  Eders  Banner  jeg 

Som  Brabanzone*)  ved  Blaquerna  stod 

Med  Hjelm  og  Harnisk  og  Benskinne  stærk. 

Ved  Stenen  under  Taarnet  kæmped  jeg, 

Og  under  Panseret  jeg  fik  et  Saar. 

Saa  længe  jeg  ved  Slottet  væbnet  stod, 

Til  Kejseren,  den  falske  Nidding,  faldt, 

Som  ved  Forræderi  sin  Broder  sveg. 

Dengang  han  Flammen  saa  og  Røg  og  Glød, 

Og  Muren  revne  hist  og  her  med  Brag, 

Og  Eder  kæmpe  kjækt  for  Eders  Liv,  — 

Skjønt  vi  kun  vare  én  mod  hundrede, 

Saa  tænkte  I  paa  modigt  Forsvar  dog,  — 

Og  Flanderns  Greve,  Franske  og  Bretons, 

Fodfolk  og  Ryttere  i  ordnet  Slag, 

Da  flygted'  han  med  Hjertet  i  sin  Hals, 

Den  falske  Kejser  og  hans  fejge  Flok, 

Og  vel  en  Mil  fra,  hvor  de  vendte  Ryg, 

De  Røvere  først  voved'  staa. 

Vi  vare  Høge,  bange  Hejrer  de. 

Vi  joge  dem,  som  Ulven  jager  Faar, 

Og  hemmelig  sneg  Kejseren  sig  bort; 

Sit  prægtige  Palads  Bocelenso**) 

Med  samt  sin  Datter  efterlod  han  os. 
Ædle  Marquis!') 

*)  Braban^ons,  rimeligvis  efter  deres  Hjemstavn  i  Braband,  eller  Rou- 
tiers    kaldes    de    tidligst  optrædende  Skarer  af  Lejetropper,  især  i 
engelsk  Tjeneste  under  Henrik  H. 
••)  Bucaleon,  befæstet  Slot  paa  Stadens  Sydøstspidse  mellem  Bospoms 
og  det  gyldne  Horn. 

Det  er  her  øjenvidne,  der  taler  til  øjenvidne,  derfor 
mere  sammentrængt  end  den  for  Efterverdenen  bestemte  hi- 
storiske Beretning;  men  alle  dennes  enkelte  Momenter  gjen- 
findes  i  Rambauts  Skildring:  Kampens  Sted,  Byens  Brand 
ved  Venetianerne,  Korsfarernes  Forsvar  af  Lejren  og  Kejserens 
natlige  Flugt.  Rigtignok  skildres  med  digterisk  Overdrivelse 
Grækernes  Tilbagetog  fra  Lejren  som  en  vild  Flugt,  og  Slut- 
ningen synes  at  indeholde  en  Unøjagtighed,  idet  der  udtryk- 
kelig berettes  andet  Steds,  at  Kejseren  førte  sin  Datter  bort 
med  sig,  men  efterlod  sin  Gemalinde  «og  flere  af  sine 
Børn». 

V. 

I  deres  Lejr  udenfor  Staden  befandt  Korsfarerne  sig  i 
Begyndelsen  vel,  i  livlig  og  venlig  Forbindelse  med  Grækerne 
og  under  hyppige  Besøg  i  Constan tinopel,  hvis  Pragt  de  i 
høj  Grad  beundrede;  «om  Helligdommene  vil  jeg  nu  slet 
ikke  tale,  thi  der  var  dengang  hge  saa  mange  der  i  Staden 
som  i  hele  den  øvrige  Verden«.  Kejserfamilien  behandlede 
dem  med  den  største  Udmærkelse  og  begyndte  at  afbetale 
sin  Gjæld  til  dem;  især  besøgte  den  unge  Alexius,  som  var 
bleven  kronet  til  Faderens  Medregent,  hyppig  sine  Venner  i 
Lejren.  Men  dette  varede  ikke  længe.  Grækerne  følte  deres 
Forfængelighed  krænket  ved  at  beherskes  af  Mænd,  der  vare 
indsatte  ved  »Barbarers«  Vaaben,  og  paastode,  at  den  unge 
Kejser  ved  sine  Besøg  hos  Korsfarerne  fandt  sig  i  en  tem- 
melig fri  og  uærbødig  Behandling,  Dertil  kom,  at  Udbeta- 
lingerne til  Korshæren  kun  kunde  skaffes  til  Veje  ved 
Tvangslaan  hos  de  rige  Indbyggere  og  Udplyndring  af 
Kirker  og  Klostre.  Den  unge  Kejser  følte  sin  Stilling 
saa  usikker,  at  han  bad  Korsfarerne  forlænge  deres  Op- 
hold til  næste  Foraar,  «thi  vider,  at  dersom  I  forlade  mig, 
saa  hade  Grækerne  mig  for  Eders  Skyld;  jeg  vil  atter  miste 
Landet,  og  de  ville  dræbe  mig».  Før  den  Tid  vilde  han 
heller    ikke    kunne   opfylde    alle   Overenskomstens   Punkter. 

Farerne  indsaa  Nødvendigheden  heraf  og  satte  det  ogsaa 
igjennem,  navnlig  ved  at  fremhæve  Fordelene  ved  at  begynde 
Toget  til  det  hellige  Land  mod  Sommeren  fremfor  mod  Vin- 
teren, men  ikke  uden  stor  Modstand  af  dem,  «som  vilde  op- 
løse Hæren«,  d.  e.,  som  klagede  over  den  stadige  Opsættelse  af 
det  egentlige  Maal,  Korstoget. 

Imidlertid  opstod  i  Staden  en  Strid  mellem  Grækerne  og 
nogle  fanatiske  Korsfarere,  der  voldelig  overfaldt  de  i  Staden 
boende  Muselmænd.  Korsfarerne*)  vare  nedrige  nok  til  at 
paasætte  en  Ild,  som  rasede  i  otte  Dage  mellem  Paladser, 
Kirker  og  Kjøbmandsbodcr  i  det  tætteste  af  den  rige  Stad, 
uden  at  man  kunde  blive  Herre  over  den,  og  mange  Men- 
nesker omkom.  Ved  denne  Forbrydelse  hidsedes  Grækerne 
saaledes,  at  alle  i  Staden  fra  tidligere  Tid  boende  Latinere, 
15,000  i  Tallet  med  Kvinder  og  Børn,  maatte  flygte  over 
Havnen  til  deres  Trosfællers  Lejr.  Efter  denne  Begivenhed 
turde  den  unge  Kejser  ikke  mere  foi'tsætte  sin  venlige  Om- 
gang med  Korsfarerne,  men  «blev  hovmodig  mod  Baronerne 
og  dem,  som  havde  gjort  ham  saa  meget  godt,  og  kom  ikke 
mere  ud  at  besøge  dem  i  Lejren,  som  han  plejede »,  ligesom 
Afdragene  paa  Gjælden  stedse  bleve  sjeldnere.  Det  besluttedes 
da  ved  Sendebud  r,t  minde  ham  om  Korsfarernes  Tjcnejter 
og  hans  indgangne  Forpligtelser.  Sendebudene,  hvoriblandt 
atter  Vjllehardouin,  udferte  deres  Hverv  for  en  b  ej  tidelig  For- 
samling af  h3le  det  græske  Hof  og  sluttede  med  at  undsige 
Kejseren,  hvis  han  ikke  holdt  Overenskomsten,  «og  dot  for- 
kynde vi  Eder,  thi  vi  ville  hverken  gjøre  Eder  eller  nogen 
anden  noget  ondt,  før  vi  have  undsagt  ham,  hvilket  det  ikke 
er  Sæd  at  gjøre  i  vort  Land!«  Disse  ridderlige  Grundsæt- 
ninger fremhæves  i  Modsætning  til  den  græske  Troløshed, 
af  hvilken  Sendebudene  frygtede  det  værste,  thi  den  dristige 
Undsigelse  af  Kejseren  i  hans  eget  Palads  vakte  stor  Harme 


*)  Villebardouin  søger  rigtignok  at  skjule  det  og  siger:  »jeg  véd  ikke 
hvilke  Folk»,  ligesom  R.  de  Clary  slet  ikke  omtaler  Branden. 

mod  dem,  og  »da  de  vare  udenfor  Porten,  var  der  ingen, 
som  jo  var  saare  glad,  og  det  var  intet  Under,  thi  de  vare 
undslupne  bd  saare  stor  Fare,  og  der  manglede  kun  lidt  i, 
at  de  alle  bleve  dræbte  eller  fangne  o'^).  Krigen  begyndte  da 
paa  ny  med  med  mange  Smaatræfuinger,  imen  aldrig.  Gud 
være  lovet,  stodte  de  sammen,  uden  at  Grækerne  jo  tabte 
mere  end  Frankerne«.  En  Nat  forsøgte  Grækerne  at  øde- 
lægge Flaaden  med  store  Brandere,  »saa  at  det  syntes,  at 
hele  Jorden  stod  i  Brand«;  men  Venetianerne  bugserede  med 
stor  Somandsdygtighed,  midt  under  Grækernes  PUeregn,  Ski- 
bene fra  Havnen  ud  i  Bosporus  og  reddede  dem. 

Kejserfamilien  blev  imidlertid  ikke  mere  yndet  af  Folket 
ved  sit  Brud  med  Korsfarerne  og  svækkede  desuden  selv  sin 
Stilling.  Kejser  Isak  var  sygelig,  uvirksom  og  behersket  af 
Munke  og  Astrologer;  den  unge  Aleaus  var  letsindig  og  be- 
nyttede Faderens  Svaghed  til  at  tilrive  sig  hele  Magten,  saa 
at  deres  indbyrdes  Forhold  ikke  vai  godt.  Det  kom  snart 
til  Uroligheder  i  Ccnstantinopel,  Folket  udraabte  en  ny  Kej- 
ser, og  Alexius  maatte  atter  sege  Korsfarernes  Hjælp.  Hans 
Underhandler,  Alexius  Ducas  Murzuphlos,  en  fornem  og  for 
sine  Bedrifter  mod  Korsfarerne  højt  arset  Embedsmand,  sveg 
iiuidlertid  hans  Tiltro,  bekjendtgjorde  den  hemmelige  Under- 
handling med  Fjenden  for  Folket,  vandt  Livvagten,  trængte 
en  Nat  ind  i  den  unge  Kejsers  Soveværelse  og  fængslede 
ham  saa  vel  som  Medfcejseren.  Derpaa  iførte  han  sig,  med 
de  andre  Grækeres  Hjælp  og  paa  deres  Raad,  Purpurstøvlerne, 
Tegnet  paa  Kejserværdigheden,  —  de  samme  Purpurstøvler, 
som  Harald  B'aarderaade  i  « Væringerne  i  Miklagaard«  ei  «tør 
bære»,  —  og  lod  sig  krone  i  Sofiakirken.  Den  gamle  Kej- 
ser Isak  blev  syg  af  Skræk  og  døde  kort  efter.      Senere,  da 


*)  B.  de  Clary  fortæller  om  et  Møde  i  samme  Anledning  meUem 
Prinds  Alexius  og  Dogen,  der  tiltaler  ham  endnu  uskaansommere: 
•  Ondskabsfulde  Dreng,  vi  have  hævet  Dig  af  Snavset,  og  i  Snavset 
ville  vi  kaste  Dig  tilbage  i  • 


512  Kambaut  de  Vaqueiras. 

Ålexius  Ducas  mærkede,  at  Korsfarernes  Mod  hævedes  ved  at 
kæmpe  mod  en  forrædersk  Usurpator,  og  Dogen  i  en  Under- 
handling med  ham  ligefrem,  foruden  Overholdelsen  af  de 
gamle  Forpligtelser  og  en  stor  Pengeerstatning,  fordrede  den 
unge  Kejsers  Gjenindsættelse,  lod  han  sin  Fange  kvæle  efter 
forgjæves  Forsøg  paa  at  forgive  ham.  Vel  foregav  han,  at 
Ålexius  var  død  en  naturlig  Død  og  lod  ham  fyrstelig  be- 
grave, men  «Mord  kan  ikke  dølges »,  siger  Villehardouin*). 

Paa  begge  Sider  anstrængte  man  sig  nu  med  Forfærdi- 
gelsen  af  Krigsmaskiner  og  med  Belejringsarbejder.  Den  nye 
Kejser  viste  stor  Energi,  eder  var  ikke  saa  højt  et  Taarn,  at 
Grækerne  jo  tilføjede  to  Stokværk  eller  tre  for  at  forhøje 
deti).  Men  trods  dette  og  hans  personlige  Tapperhed  var 
han  uheldig,  baade  i  sit  Forsøg  med  Brandere  mod  Flaaden 
og  i  et  Overfald  paa  en  fouragerende  Afdeling  af  Korshæren, 
hvor  han  mistede  sin  kejserlige  Fane  og  et  helligt  Madonna- 
billede. Desuden  gjorde  hans  mistroiske  og  hovmodige  Væ- 
sen, forbundet  med  et  frastødende  Ydre,  ham  forhadt  mellem 
hans  egne.  Hans  Krigskunst  beroede  fornemlig  paa  at  trække 
Krigen  i  Langdrag  og  gjøre  Korsfarerne  Opholdet  i  det  frem- 
mede Land  utaalelig.  Netop  derfor  bestemte  disse  sig  til 
snarest  at  storme  Staden,  hvilket  skete  i  Begyndelsen  af  April 
1204,  ni  Maaneder  efter  den  første  Indtagelse.  Hele  Hæren 
gik  da  atter  om  Bord  paa  Krigsskibene,  der,  fulgte  af  Trans- 
portskibene, lagde  sig  i  en  lang  Slaglinie  paa  en  halv  Mil 
udenfor  Byen  i  det  gyldne  Horn,  der,  hvor  Venetianerne 
havde  stormet  Aaret  før.  Der  kæmpedes  nu  hele  Dagen  med 
Kastemaskiner,  Bueskud,  ja  endog  med  Sværd  mellem  Græ- 
kerne paa  Muren  og  Korsfarerne,  dels  om  Bord,  paa  Stil- 
ladser anbragte  i  Skibsræerne,  dels  i  Land  paa  Stormstiger. 
Mange  Skibe  holdt  sig  imidlertid  tilbage  fra  Kampen,  andre 
synes  at  have  beskadiget  hverandre  indbyrdes,  og  «for  vore 


*)  Efter  R.  de  Clary   og   nogle   græske    Beretninger    kvæler   Murzu- 
phlos  derimod  strax  baade  Faderen  og  Sønnen. 

Synders  Skyld  bleve  Korsfarerne  slaaede  tilbage  fra  Stormen«, 
og  det  med  stort  Tab*).  Skjont  mange  havde  tabt  Modet,  og 
andre  foresloge  at  angribe  ude  fra  Bosporussiden,  hvor  Vene- 
tianerne imidlertid  som  søkyndige  frygtede  den  stærke  Stram, 
besluttedes  det  efter  to  Dages  Hvile  at  tage  fat  igjen  og 
lænke  Skibene  sammen  to  og  to,  da  de  enkeltvis  vare  for 
svage  mod  Murens  Besætning.  Saaledes  begyndte  Stormen 
paa  ny  den  12te  April  med  stor  Voldsomhed;  «saa  stor  var 
Larmen,  at  man  skulde  tro,  at  Jorden  revnede »;  men  Græ- 
kerne forsvarede  sig  fremdeles  tappert.  »Da  lod  Vor  Herre 
rejse  sig  en  Vind,  som  man  kalder  Boreas »,  der  drev  Skibene 
nærmere  til  Land,  hvorpaa  en  venetiansk  og  en  fransk  JKidder 
fierst  sprang  over  i  et  af  Murtaarnene,  snart  fulgte  af  andre, 
og  fordreve  Besætningen.  ^«u  kappedes  hele  Hæren  om  at 
gjere  Landgang,  rejse  Stormstiger  og  sprænge  Porte,  og  man 
trængte  frem  til  den  Hej,  hvor  den  græske  Hærs  Kjerne  var 
samlet  om  Kejserens  rede  Telt**).  Ingen  kunde  modstaa 
Kidderne,  Kejseren  indesluttede  sig  i  Kastellet  Bucaleon,  og 
Hæren  opløstes  i  vild  Flugt.  »Da  skulde  I  have  set  Græ- 
kerne nedhugges,  og  Heste  og  Gangere,  Muler  og  Muldyr  og 
andet  Bytte  tages.  Der  var  saa  mange  Døde  og  Saarede,  at 
der  hverken  var  Maal  eller  Grænse  derfor«. 

Atter  havde  Korsfarerne  bemægtiget  sig  den  denne  Gang 
langt  bedre  forsvarede  Stad  med  en  Lethed,  der  forekom  dem 
selv  utrolig.  De  lejrede  sig  i  Nærheden  af  de  erobrede  Mure 
og  Taarne  i  Forventning  om  næste  Dag  at  skulle  udholde 
en  Hge  saa  varm  Kamp  i  det  Indre  af  Byen,  »thi  de  troede 
ikke,  at  de  i  en  Maaned  skulde  have  erobret  Staden,  de  faste 
Kirker  og  de  faste  Slotte«.   Markgrevens  Skare,  der  var  lejret 


*)  Efter  R.  de  Clary    trøstede    imidlertid    de    Gejstlige   dem    med,    at 

deres  Sag  var  retfærdig,  da  Grækerne  vare  faldne  fra  deu  romersk© 

Lov  og  »vare  værre  end  Jøder«. 
**}  Stormen  fra  Landsiden    fortælles    udførligere    af  R.  de  Clary,    hvis 

Broder  AHaume,  skjønt  Gejstlig,^  udmærkede  sig  ved   sin  Tapperhed 

og  var  den  første,  der  trængte  ind  i  Bjen. 

Historisk  Atchrr.     1674.      I.  33 

nærmest  det  Indre  af  Staden,  anstiftede  om  Natten,  i  panisk 
Skræk  for  et  Overfald,  en  ny,  forfærdelig  Brand,  «og  det 
brændte  hele  den  Nat  og  den  næste  Dag  til  Aften;  det  var 
den  tredje  Brand  i  Constantinopel,  siden  Franskmændene 
kom  til  Landet,  og  der  brændte  flere  Huse,  end  der  er  i  tre 
af  de  største  Stæder  i  Kongeriget  Frankrig«.  Om  Natten 
gjorde  Kejseren  vel  et  Forsøg  paa  at  samle  sine  Folk,  men 
tabte  Modet  og  flygtede  fra  Byen,  fulgt  af  næsten  alle,  der 
havde  ført  Vaaben  mod  Korsfarerne.  Næste  Morgen  fandt 
disse  altsaa  ingen  Modstand,  da  de  trængte  frem  i  Staden; 
Grækerne*)  kom  dem  bønfaldende  imøde  i  Procession  med 
Faner  og  Kors  for  at  minde  om,  at  de  vare  deres  Medkristne, 
og  Hovedslottene  Bucaleon  og  Blacherna  overgave  sig  uden 
Sværdslag.  Her  saa  vel  som  i  Staden  blev  gjort  et  uhyre 
Bytte,  «saa  at  der  ingen  Ende  var  paa  Guld  og  Sølv  og 
Bordopdækninger  og  kostelige  Stene,  Gyldenstykke  og  Silke- 
klæder, Graaværk,  Sobel  og  Hermelin  og  alle  de  kostelige 
Sager,  som  findes  paa  Jorden.  Og  det  vidner  Gooff'roi  de 
Villehardouin,  Marschallen  af  Champagne,  efter  bedste  Vidende 
for  Sanden,  at  siden  Verdens  Begyndelse  blev  der  aldrig  vun- 
det saa  meget  i  én  Stad ...  Og  vel  maatte  de  love  Vor 
Herre  derfor,  thi  de  havde  ikke  mere  end  20,000  vaabenføre 
Mænd  alt  i  alt,  og  ved  Gud  Hjælp  havde  de  besejret  400,000 
Mennesker  eller  mere,  og  dertil  s?a  fast  en  Stad,  som  findes 
i  hele  Verden...«  Det  er  det  samtidige  Udtryk  af  Kors- 
farernes naive  Forbavselse  over  den  lette  Sejr  og  den  ukj endte 
orientalske  Pragt  og  Eigdom**).     Korshæren  havde  saa  godt 


•)  Efter  R.  de  Clary  ogsaa  Væringerne. 

•*)  »Siden  denne  Verden  blev  grundet«,  siger  R.  de  Clary,  "blev  der 
aldrig  set  eller  erobret  en  saa  stor,  herlig  og  rig  Skat,  og  ikke 
havde  Alexander  og  ikke  Karl  den  store  saa  meget,  hverken  før 
eller  siden,  og  jeg  tror  efter  rjit  Skjøn,  at  der  ikke  i  de  to  rigeste 
Stæder  i  Verden  var  ?iaa  meget  Gods,  ...  og  Grækerne  vidne,  at 
de  to  Dele  af  al  Verdens  Rigdom  vare  i  Constautinopel,  og  den 
tredje  spredt  over  Verden.. 

som  intet  Tab  lidt  ved  Erobringen  og  skaanede  d'^rfor  ogsaa 
de  overvundne  Fjenders  Liv:  kun  de  fra  Constantinopel  for- 
drevne Latinere  benyttede  Lejligheden  til  blodig  Hævn.  Hvad 
derimod  Villehardouin  forbigaar,  er  den  skaanseHose  Plyndring 
og  vandaliske  ødelæggelse  af  den  erobrede  Stad,  grundet  i 
Korsriddernes  Forbitrelse  over  den  troløse  græske  Politik,  der 
saa  længe  havde  spildt  deres  Tid  og  bedraget  dem  for  den 
stipulerede  Pengeløn.  De  toge  sig  nu  selv  betalte,  og  trods 
udtrykkeligt  Forbud  og  gejstlig  Ban  gjorde  mange  af  de  raa 
og  overmodige  Sejrherrer  sig  ogsaa  skyldige  i  Voldtægt  og 
Kirkerov.  Hærens  Gejstlige  ^iste  selv  Vej  og  bemægtigede 
sig  rovbegjærlig  de  rige  Skatte  af  Kelikvier,  som  de  prægtige 
Kirker  indeholdt;  intet  Under  da,  at  Krigsmændene  faldt  over 
Guld,  Sølv  og  Kirkekar,  idet  de,  ganske  forglemmende,  at  det 
græske  Kjætteri  ogsaa  var  Kristendom  og  de  selv  Korsfarere, 
paa  den  raaeste  Maade  vanhelligede  Kirker  og  Kirkekar.  End 
mindie  Skaansel  viste  de  Borgerne.  Enhver  bemægtigede  sig 
af  Huse  og  Gods,  hvad  der  faJdt  for,  og  udpressede  mere  ved 
Pinsler  og  Mishandling;  Grækernes  Sæder,  Dragt  og  Tro 
haanedes  paa  den  raaeste  Maade,  og  medens  Sejrherrerne 
overgave  sig  til  oprørende  Udsvævelser  og  Fylderi,  lode  de 
Grækerne  lide  Hunger  og  tilstode  i  det  højeste  de  udplyn- 
drede Eet  til  at  forlade  Byen,  som  de  stod  og  gik,  en  Til- 
ladelse ,  son.  de  mest  ansete  Indbyggere  i  Masse  benyttede. 
Blandt  dem  er  den  græske  Historiker  Niketas,  hvem  vi  skylde 
den  sagtons  noget  overdrevne  Beskrivelse  af  Byens  Plyndring 
og  ødelæggelsen  af  mangfoldige  herlige  Kunstværker  og  Lev- 
ninger af  den  gamle  romerske  Civilisation,  en  Skildring,  som 
dog  bærer  tydelige  Spor  af  Hulbeden  og  Forfaldet  i  Datidens 
græske  Kultur,  idet  Klagen  over  saa  mange  uerstattelige  Tab 
er  udført  i  en  langtrukken,  kunstlet  Stil,  hvor  Sorgens  simple, 
naturlige  Udtryk  er  kvalt  under  rhetoriske  Blomster  og  pom- 
pøse Deklamationer  over  Stadens  Herlighed  og  mod  de  for- 
agtede Barbarer,  —  en  paafaldende  Modsætning  til  Villehar- 
douins  primitive  Friskhed,  Enfold  og  Kraft. 

VI. 

Efter  at  den  første  Glædesrus  var  ovre,  maatte  man 
tænke  paa  at  indrette  sig  i  det  erobrede  Rige,  og  herom  var 
alt  før  Stormen  truffet  Overenskomster;  thi  fra  Korstoget  til 
det  hellige  Land  ansaa  man  sig  fra  nu  af  som  løst  ved  Om- 
stændighedernes Magt,  da  den  Del  af  Hæren,  der  ikke  vilde 
bosætte  sig  i  de  nyerhvervede  Lande,  dog  maatte  blive  der 
endnu  en  Tid  for  at  sikre  Erobringen.  Det  gjaldt  da  først 
Byttets  Deling,  og  der  udgik  til  Hærens  Forbitrelse  Befaling 
til  at  aflevere  alt  Bytte.  «Nogle  bragte  det  redelig,  men  an- 
dre uredelig,  thi  Begjærlighed ,  som  er  Roden  til  alt  ondt, 
lod  ikke  af« ,  og  det  uagtet  Underslæb  blev  strengt  straffet, 
«og  der  var  nok,  som  bleve  hængte«,  endog  Riddere.  Ikke 
desto  mindre  samledes  400,000  Mark  Sølv,  hvoraf  Venetia- 
nerne efter  Aftale,  Korsfarernes  Gjæld  til  dem  iberegnet,  fik 
tre  Fjerdedele.  Saaledes  fremstiller  Villehardouin  Sagen  fra 
Førernes  Standpunkt;  anderledes  R.  de  Clary.  Alt  ved  For- 
delingen af  de  faste  Ejendomme  (rimeligvis  til  Plyndring,  ikke 
til  Besiddelse)  skete  der  de  ringere  Uret:  <'Da  forsamlede  sig 
de  høje  Mænd  og  de  mægtige  Mænd  og  lagde  Raad  op,  —  uden 
at  de  ringere  vidste  noget  deraf  eller  de  fattige  Riddere  i 
Hæren  — ,  om  at  de  vilde  tage  de  bedste  Paladser  i  Staden. 
Og  fra  da  af  begyndte  de  at  forraade  de  ringere  og  at  svige 
deres  Tiltro  og  vise  slet  Stalbroderskab,  hvilket  de  siden  be- 
talte saare  dyrt  *) . . .  Men  da  de  fattige  mærkede  det,  ilede 
de  kappevis  (ind  i  Staden)  og  tog,  hvad  de  traf  paa,  og  de 
fandt  nok  og  tog  nok,  og  nok  blev  der  tilovers,  thi  Byen  var 
saare  stor  og  folkerig«.  De  store  tik  imidlertid  Løvens  Part, 
Markgreven  alene  Paladset  Bucaleon,  Sofiakirken  og  Patriar- 
kens Residents.  Da  nu  Løsøret  skal  samles  og  deles,  er  det 
ikke  Soldaterne,  som  underslaa  det,  men  «de  selv,  som  skulde 


•)  Nemlig  i  Slaget  ved  Adrianopel,  hvori  han  ser  en  Guds  Straf  »for 
deres  Hovmod  og  for  den  Svig,  de  havde  øvet  mod  de  fattige  i 
Hæren,  og  for  de  forfærdelige  Synder,  de  havde  begaaet  i  Staden, 
efter  at  de  havde  taget  den«. 

bevogte  Godset  ...  og  enhver  af  de  mægtige  Mænd  tog 
enten  Kostbarheder  af  Guld  eller  guldstukne  Silkeklæder, 
eller  hvad  han  havde  mest  Lyst  til,  og  bragte  det  bort  ... 
saa  at  man  intet  uddelte  til  de  Menige  i  Hæren  og  de  fattige 
Kiddere  og  Svendene,  som  havde  hjulpet  til  at  vinde  det, 
uden  de  rede  Penge  og  de  Sevlvbækkener,  som  Byens  Damer 
brugte  i  Badene  ...» 

Efter  Byttets  Deling  udnævntes  efter  Aftale  tolv  Mænd, 
paa  Franskmændenes  Side  lutter  Gejstlige,  til  at  vælge  den 
nye  Kejser.  Valget  stod  mellem  de  mægtigste  Ferere,  Mark- 
greven og  Grev  Balduin  af  Flandern,  da  Dogens  Stilling,  Al- 
der og  Blindhed  udelukkede  ham,  og  det  talrigere  franske  Parti 
vel  ogsaa  fordrede  en  af  sine  Ferere  valgt.  Markgreven  var 
vel  Overfeltherre,  men  man  synes  at  have  anset  Balduin  for 
mere  karakterstærk  og  paalidelig,  lige  som  hans  Ridderskab 
var  det  talrigste*).  For  imidlertid  at  forebygge  lignende  Parti- 
stridigheder  som  de,  der  havde  sønderslidt  det  nye  Kongerige 
Jerusalem,  aftaltes  det,  at  den,  der  ikke  blev  valgt,  skulde 
have  de  asiatiske  Lande  og  øen  Kreta  til  Len.  Valgmæn- 
dene samledes  da  i  Paladset  Bucaleon,  og  ved  Midnat  traadte 
de  ud  mellem  de  ventende  Riddere  og  nævnede  «i  den  Time, 
da  Gud  blev  fedt«,  den  valgte:  Grev  Balduin  af  Flandern 
og  Hennegau.  Den  nye  Kejser  blev  i  Triumf  baaren  ud  og 
fremstillet  for  Folket,  og  Markgreven  selv  deltog  tilsyneladende 
uden  Nag  heri;  han  var  desuden  optagen  af  sin  strax  efter 
fuldførte  Formæling  med  Isak  Angelus'  Enke,  Kejserinde  Mar- 
grethe, Søster  til  Kongen  af  Ungarn,  et  politisk  Ægteskab, 
der  i  Forbindelse  med  hans  mildere  Herredømme  gjorde  ham 
langt  mere  yndet  af  Grækerne  end  de  andre  latinske  Herrer. 


*)  Medens  Villehardouin  som  en  af  de  fornemme  i  Hæren  og  Mark- 
grevens Ven  her  udtaler  sig  meget  forbeholdent,  lægger  R.  de  Clary 
ikke  Skjul  paa,  at  Valget  trak  ud  i  14  Dage  ved  Fyrsternes  Strid, 
da  hver  vilde  have  sine  Partigængere  til  Valgmænd,  og  idet  især 
Markgreven  »vilde  være  Kejser  ligesom  med  Magt«,  medens  »de 
fleste  vare  meget  bange  for,  at  man  skulde  udnævne  Markgreven*. 

Kort  efter  kronedes  Kejseren  mod  stor  Pragt  i  Sofiakirken; 
Markgreven  fungerede  som  Kammerherre,  og  Grækerne  tiljub- 
lede den  nye  Hersker  som  saa  mango  tidligere  Voldsherrer*). 
Alligevel  fik  Kejserens  Magt  aldrig  meget  at  betyde  i  de 
erobrede  Lande,  hvor  dog  en  kraftig  Koncentrering  af  Mag- 
ten var  Betingelse  for  Herredjømmets  Opretholdelse.  Han 
selv  fik  kun  en  fjerdedel  af  Riget;  Resten  maatt^  overdrages 
som  Len  til  Hærens  evrige  Førere,  Markgreven,  Greverne  af 
Blois  og  St.  Paul  samt  Venetianerne,  som  for  deres  Handels 
Skyld  valgte  øerne  og  Kysterne,  tre  Ottendedele  af  hele  Riget, 
endog  af  Constantinopel  selv,  en  skæbnesvanger  Udstykning, 
skjønt  Kejseren  beholdt  Slottene  Blacherna  og  Bucaleon. 
Desuden  valgte  Venetianerne  efter  Overenskomsten  den  nye 
Patriark  og  ilede  nu  med  at  forsone  Innocens  HI  med  det 
trods  hans  Forbud  og  under  Ban  foretagne  Tog.  Udfaldet 
havde  jo  givet  dem  Ret:  det  var  vanskeligt  for  Paven  ikke 
at  tilgive  en  Synd,  som  underkastede  ham  de  vidtstrakte 
kjætterske  Lande  i  -Østen  og  atter  forenede  hele  den  kriste- 
lige Verden  ander  hans  Herredømme.  Desuden  fremstilledes 
Erobringen  af  det  græske  Rige  stadig  som  en  nødvendig  Be- 
tingelse for  Hævdelsen  af  det  hellige  Land.  Grækernes 
fjendtlige  og  forræderske  Forhold  mod  alle  tidligere  Korsfarere, 
foranlediget  ved  den  kun  altfor  grundede  Frygt  for  en  Kata- 
strofe som  den  nu  indtraadte,  havde  ophidset  hele  Evropa 
mod  dem;  nu  haabede  man  gjennem  det  græske  Lilleasien 
at  kunne  række  de  syriske  Korsfarere  Haanden  og  udbrede 
det  katholske  Vestens  Mugt  over  hele  Vestasien  lige  til  Jeru- 
salem, en  storartet  Plan,  som  dog  aldrig  blev  udført,  medens 
i  Virkeligheden  Opretholdelsen  af  Herredømmet  i  to  fjendt- 
ligsindede Lande  delte  det  korsfarende  Evropas  allerede  slap- 
pede Kræfter.     Paven  løste  imidlertid  ikke  Hæren  fra  Løftet 


*)  E.  de  Clary  beskriver  udførligere  Kroningens  Pragt  og  Ceremo- 
nierne, hvortil  hørte,  at  Kejseren  tog  Sæde  paa  »Constantins  Trone • 
i  Paladset  Bucaleon,  hvilket  i  »jlrækernes  Øjne  synes  at  have  været 
det  afgjørende  Tegn  paa  retmæssig  Besiddelse  af  Riget. 

om  et  virktUgt  Koistog,  der  dog  fra  begge  Sider  maatte  be- 
tragtes som  stiltiende  opgivet,  men  modtog  med  Velvilje  Vene- 
tianernes og  Kejser  Balduins  Breve,  laste  Bannet,  sendte  en 
Legat  for  at  ordne  Kirkeforholdene  og  stræbte  senere  at  be- 
væge saavel  Gejstlige  til  at  begive  sig  til  de  nys  erobrede 
Lande  som  Evropas  Fyrster  og  Riddere  til  at  hjælpe  Kej- 
seren i  Kampen  for  deres  Bevarelse.  Dette  lykkedes  imid- 
lertid ikke.  Det  blev  snart  tydeligt,  at  det  nye  Kige  stod 
paa  saa  svage  Fodder,  at  der  i  Stedet  for  de  store  Rigdomme, 
man  havde  ventet  sig,  kun  var  Nød  og  Farer  at  hente,  og 
hertil  slog  Evrcpas  kristelige  Begejstring  ikke  længere  tiL  I 
Begyndelsen  indfandt  sig  vel  nogle  Skarer  fra  Frankrig  og 
Palæstina,  men  senere,  efterhaanden  som  det  latinske  Kejser- 
dammes  Magt  dalede,  overlod  man  Riget  til  dets  egne  svage 
Kræfter  over  for  de  mange  Fjender  og  Trængsler,  som  om- 
gave det. 

1  Begyndelsen  syntes  det,  at  Provinserne  hurtig  vilde 
følge  Hovedstadens  Exempel;  de  befæstede  Byer  overgave  sig 
den  ene  efter  den  anden  til  smaa  Skarer  af  Riddere,  der  ud- 
sendtes i  alle  Retninger,  endog  over  til  Lilleasien,  hvorHer- 
tugciwmmet  Nicæa  overdroges  som  Len  til  Grev  Ludvig  af 
Blois.  De  fordrevne  græske  Kejsere  rasede  selv  mod  hin- 
anden: Ålexius  MiTzuphlos  blev  ved  Forræderi  blindet  af  sin 
egen  Svigerfader,  Alexius  Ångelus,  senere  fangen  af  Lati- 
nerne og  nedstyrtet  fra  en  Sejle  i  Constantinopel,  <«da  han 
var  for  fornem  en  Mand  til  at  hænges,«  siger  Dogen  hos  R. 
de  Clary.  Alexius  Angelus  faldt  i  Hænderne  paa  Markgreven 
og  blev  sendt  som  Fange  til  Monferrat.  Men  dette  Held 
varede  ikke  ved.  Latinerne  gjorde  sig  snart  forhadte  af  deres 
græske  Undersaatter  ved  Tyranni  og  Foragt  for  den  under- 
tvungne Nation.  »Da  enhver  havde  faaet  sit  Land  anvist, 
lod  den  verdslige  Begjær,  som  har  voldt  saa  meget  ondt, 
dem  ikke  i  Fred;  men  enhver  begyndte  at  handle  ondt  i  sit 
Land,  deu  ene  mere  og  den  anden  mindre,  og  Grækerne  be- 
gyndte at  hade  dem  og  bære  Avind  mod  dem».     Oprar  ud- 

brad  overalt,  Lilleasien  niaatte  opgives,  for  at  man  kunde 
forsvare  de  evropæiske  Besiddelser,  og  der  ovre  oprettedes  flere 
græske  Riger,  blandt  andre  Komnenernes  og  senere  Palæo- 
logernes  Kejserdømme  Trapezunt.  Ogsaa  Dele  af  de  evro- 
pæiske Provinser  losreve  sig  under  græske  Herrer  og  bekæm- 
pede Latinerne;  men  disses  farligste  Fjende  var  dog  Johan, 
Konge  over  Vallacher  og  Bulgarer,  som  alt  under  de  græske 
Kejsere  havde  bemægtiget  sig  store  Dele  af  Riget.  Som  ro- 
mersk Katholik  tilbod  han  Korsfarerne  Forbund,  men  disse 
afviste  ham  overmodig  og  forlangte  hans  Erobringer  tilbage. 
Saa  bekrigede  han  dem  med  største  Grusomhed  og  voldte 
dem  megen  Skade  ved  sit  lette  Rytteri,  mod  hvilket  Ridderne 
i  deres  tunge  Rustninger  vare  næsten  værgeløse,  da  han  nø- 
dig lod  det  komme  til  ordnet  Slag,  men  erobrede  den  ene 
By  efter  den  anden,  holdt  Latinerne  i  stadig  Uro  og  strejfede 
hærgende  om  lige  til  Constantinopels  Porte.  Alt  1205  fangede 
han  ved  Adrianopel  Kejser  Balduin,  som  døde  i  Fængslet, 
"saa  man  aldrig  fik  at  vide,  hvad  der  blev  af  ham»,  siger 
R.  de  Clary,  medens  Grev  Ludvig  af  Blois  faldt  i  Kampen. 

Den  efter  evropæisk  Mønster  indførte  Lensforfatning  hin- 
drede ogsaa  her  som  i  Palæstina  et  kraftigt  Forsvar,  idet 
Venetianerne,  der  i  det  hele  regerede  deres  Besiddelser  bedst, 
og  de  øvrige  Storvasallor  helst  hver  indskrænkede  sig  til  at 
forsvare  og  udvide  sit  Len  i  Stedet  for  at  komme  Kejseren 
og  Riget  til  Hjælp.  De  mægtigste  Vasaller  forsvandt  snart 
fra  Skuepladsen.  I  1205  døde  foruden  Grev  Ludvig  ogsaa 
Greven  af  St.  Paul  og  den  97-aarige  Doge  Dandolo;  mange 
Riddere  forlode,  kjede  af  de  idelige,  trods  al  Tapperhed  haab- 
lose  Kampe,  aabenlyst  eller  hemmelig  Landet,  saa  at  allerede 
Aaret  efter  Erobringen  Kejserdømmet  en  Tid  var  indskræn- 
ket til  Constantinopel  og  et  Par,  nærliggende  faste  Stæder, 
og  Kejseren  ikke  kunde  samle  mere  end  120  Riddere  til  sine 
krigerske  Foretagender.  Intet  Under  da,  at  Riget  endnu 
mindre  kunde  holde  sammen,  da  Erobrernes  kraftige  Kriger- 
slægt   efterhaanden  uddøde  og  gav  Plads  for  Efterkommere, 

der  som  fornemme  Herrer  vare  opdragne  i  orientalsk  Yppig- 
hed. Efter  Kejser  Henrik,  Balduins  Broder  og  Efterfelger, 
der  for  at  skaffe  sig  Fred  maatte  ægte  en  vallachisk  Prinsesse, 
ndviklede  ingen  Regent  synderlig  Energi  og  Dygtighed;  den 
sidste  Kejser,  Balduin  U,  rejste  om  i  Evropa  for  at  tigge  om 
Hjælp  og  høkre  med  Relikvier  for  at  skaffe  Penge,  medens 
hans  nn  til  Constantinopel  selv  indskrænkede  Rige  1261  faldt 
i  Hænderne  paaPalæologerne  fra  Trapezunt  uden  videre  Kamp; 
det  udartede  latinske  Ridderskab  og  Gejstligheden  var  som 
bortblæst,  for  en  stor  Del  alt  remt  til  Evropa  med  de  blandt 
Grækerne  samlede  Rigdomme.  Kun  Venetianernes  Besid- 
delser og  enkelte  latinske  Fyrstendommer  i  det  nuværende 
Grækenland  holdt  sig  endnu  i  længere  Tid,  tildels  i  flere  Aar- 
hundreder,  indtil  Constantinopels  Erobring  af  Tyrkerne. 

Efter  denne  korte  Udsigt  over  det  latinske  Kejserdømmes 
Skæbne  indskrænke  vi  os  til  at  følge  Markgrev  Bonifaz  og  hans 
Vaabenbrødre.  Den  Resignation,  hvormed  han  havde  fundet 
sig  i  Kejserværdighedens  Overgang  til  en  anden,  varede  ikke 
længe.  Politisk  Loyalitet  kjendte  Lenstiden  ikke,  og  hvor 
ædel  en  Herre  Bonifaz  end  var  i  Privatlivet,  blev  han  dog 
en  fuldt  saa  ærgjerrig  og  farlig  Vasal  som  nogen  anden. 
I  Stedet  for  de  ham  tilfaldne  asiatiske  Provinser,  som  han 
vel  forudsaa  ikke  kunde  holdes,  da  man  ikke  turde  haabe  at 
udvide  dem  til  Syrien  og  sætte  sig  i  Forbindelse  med  de 
desuden  selv  haardt  betrængte  Korsfarere  der,  forlangte  han 
strax  efter  Balduins  Kroning  sin  Broder  Rainiers  fordums 
Kongerige  Thessalonica ,  som  Kejseren  blev  n^dt  til  at  ind- 
rømme ham.  Det  bestod  af  det  gamle  Macedonien  og  Thes- 
salien  og  grænsede  lige  op  til  Kejserriget,  scm  selv  aldrig 
opnaaede  en  saa  stor  Udstrækning,  men  indskrænkede  sig  til 
det  sydlige  Thracien  (nu  det  sydlige  Rumelien),  samt  for  en 
Tid  en  smal  Strækning  paa  den  asi? tiske  Side  af  Strædet, 
og  hvoraf  endda  store  Kyststrækninger  vare  venetianske. 
Rigtignok  skulde  det  meste  af  Kongeriget  Thessalonica  forst 
erobres,   men  Markgreven  stolede  paa  Hjælp  fra  sin  Svoger, 

det  nærliggende  Ungarns  Konge.  Dette  var  ham  nu  strax 
mere  om  at  gjøre  .iid  i  Følge  sin  Lenspligt  at  følge  Kej- 
seren paa  hans  Tog  til  Eigets  Beskyttelse,  og  da  Balduin 
paa  et  af  disse  ventede,  at  Markgreven  skulde  støde  til  Hæ- 
ren, og  derpaa  agtede  sig  til  Thessalonica,  rimeligvis  for  at 
sikre  sin  Lenshejhed,  kom  Bonifaz  vel,  men  kun  for  at  bede 
om  Udsættelse  med  sin  Lenspligt,  indtil  han  fuldstændig  havde 
bemægtiget  sig  sit  eget  Land;  saa  vilde  han  hjælpe  med 
Vaaben  og  Krigsfornødenheder  mod  Vallacherne.  I  Grunden 
synes  han  at  ville  benytte  Kejserens  vanskelige  Stilling  til  at 
gjøre  sig  uafhængig,  thi  mod  det  paatænkte  Besøg  udtaler 
han  sig  temmelig  skarpt:  «He\Te,  jeg  beder  Dig,  da  jeg  kan 
erobre  mit  Land  uden  Din  Hjælp,  at  Du  ikke  vil  drage  der- 
ind, og  hvis  Du  drager  derind,  vil  jeg  ikke  mene,  at  Du 
gjør  det  til  mit  Bedste.  Og  det  maa  Du  vide,  at  jeg  saa 
ikke  vil  drage  med  Dig,  men  skilles  fra  Dig«.  Kejseren  vilde 
ikke  opgive  sin  Plan,  og  de  skiltes  som  Uvenner;  Kejseren 
drog  som  paa  et  Erobringstog  gjennem  Markgrevens  Lande 
og  lagde  Besætning  i  Thessalonica;  Bonifaz  erobrede  flere 
kejserlige  Byer  og  belejrede  Adrianopel:  «Ak  Gud!  Hvilken 
Skade  maatte  ikke  opbtaa  af  denne  Uenighed;  thi  hvis  Gud 
ikke  havde  raadet  Bod  derpaa,  var  Kristenriget  gaaet  til 
Grunde!«  Dogen  og  Greven  af  Blois,  som  vare  i  Constan- 
tinopel,  maatte  nu  mægle*);  de  udsendte  Villehardouin,  som 
stod  sig  godt  med  Markgreven  og  talte  ham  haardt  til  for 
denne  Sag.  Bonifaz  underkastede  sig  Herrernes  Voldgift,  og 
Kejseren  efter  nogen  Betænkning  ligeledes,  da  de  lode  ham 
vide,  at  de  ikke  vilde  taale  nogen  Ufred  i  den  Anledning. 
De  mødtes  da  i  Constantinopel  og  enedes  om,  at  hver  skulde 
have  sine  Stæder  tilbage,  hvorpaa  Markgreven  drog  hjem  til 
sit  Iiand  og  synes  ikke  mere  at  have  staaet  i  nogen  Forbin- 
delse med  Kejseren    i   dennes   korte  Levetid.     Derimod  be- 


*)  Efter  E.  de  Clary   paa  Opfordring    af  Markgreven,    som    flygtede 
Kejserens  Vrede  «som  den,  dor  havde  forbrudt  sig  meget«. 

gyndte  han  at  udvide  sit  Herredømme  over  det  egentlige 
Grækenland,  hvortil  han  ingen  Eet  havde,  og  fere  Krig  mod 
de  uafhængige  græske  Fyrstendømmer,  der  ved  Rigets  Op- 
løsning havde  dannet  sig  der,  især  mod  Leo  Sguros,  Fyrste 
af  Korinth  og  Nauplia.  Andre  af  hans  Kiddere,  deriblandt 
en  Neveu  af  Villehardouin,  bemægtigede  sig  Athen  og  det  sydlige 
Peloponnes  med  Markgrevens  Billigelse  og  rimeligvis  som  hans 
Lensmænd,  men  uden  at  bryde  sig  om  Kejseren.  Efter  Kej- 
ser Balduins  Død  i  Fangenskabet  1205  syntes  Forholdet  at 
skulle  blive  bedre,  thi  efter  at  Kejserens  Broder,  Henrik  af 
Flandern,  der  forst  havde  styret  Landet  som  Kigsforstander, 
var  bleven  kronet,  ægtede  han  Markgrevens  Datter  Agnes, 
der  kom  over  fra  Monferrat.  Kejseren  og  Markgreven  mødtes 
nu  for  at  aftale  en  fælles  Optræden  mod  Johan  af  Vallachiet, 
begges  farlige  Fjende.  Der  var  stor  Glæde  ved  dette  Møde, 
"thi  de  havde  endnu  ikke  havt  Lejlighed  til  at  tale  sammen, 
...  thi  der  var  saa  mange  af  deres  Fjender  mellem  dem,  at 
den  ene  ikke  kunde  komme  til  den  anden«.  Nu  skulde  Ri- 
get befries  for  disse  idelige  Indfald  og  Hærgninger;  Bonifaz 
hyldede  villig  sin  Svigersøn  og  forlenede  Villehardouin  — 
efter  de  fyrstelige  Føreres  Død  var  denne  bleven  en  af  Rigets 
mægtigste  Mænd  og  udnævnt  til  Marschal  af  Romanien,  som 
han  alt  var  det  af  Champagne,  —  med  en  af  sine  Stæder, 
saa  at  han  blev  Markgrevens  Lensmand,  »Troskaben  mod 
Kejseren  ubeskadiget »,  tilføjer  den  loyale  gamle  Kriger.  Men 
disse  lysere  Udsigter  varede  ikke  længe;  strax  efter  Mødet 
gjorde  Markgreven  et  Strejftog  mod  de  røverske  Bulgarer  i 
Ehodope  (Despoto-Dagh),  Bjergene  paa  Nordøstgrænsen  af 
hans  Rige.  «0g  da  han  havde  været  i  Laudet  og  skulde  til 
at  drage  bort,  havde  Bulgarerne  i  Landet  samlet  sig  og  saa, 
at  Markgreven  kun  havde  faa  Folk,  og  de  kom  til  fra  alle 
Sider  og  samledes  mod  Bagtroppen,  og  da  Markgreven  hørte 
Larmen,  sprang  han  paa  en  Hest,  ganske  upansret,  med  et 
Sværd  i  Haanden.  Og  da  han  kom  derhen,  hvor  de  vare 
samlede  ved  Bagtroppen,    foer   han    ind  paa  dem  og  jagede 

dem  et  langt  Stykke  tilbage.  Der  blev  Markgrev  Bonifaz  af 
Monferrat  dødelig  ramt  af  en  Pil  gjennem  det  tykke  af  Ar- 
men, under  Skulderen,  saa  at  han  begyndte  at  biede.  Da 
hans  Folk  saa  det,  begyndte  do  at  bedrøves,  tabe  Modet  og 
at  holde  sig  daarhg.  Og  de,  som  vare  om  Markgreven,  holdt 
ham  oppe,  og  han  mistede  meget  Blod.  Saa  begyndte  han 
at  daane.  Og  da  hans  Folk  saa,  at  de  ingen  Hjælp  mere 
skulde  have  af  ham,  begyndte  de  at  bedrøves,  og  de  begyndte 
at  forlade  ham.  Saaledes  lede  de  et  Nederlag  ved  denne 
Ulykke.  Og  de,  som  bleve  hos  ham,  men  det  var  kun  faa, 
bleve  dræbte,  og  Markgrev  Bonifaz  af  Monferrat  fik  Hovedet 
afhugget.  Og  Folkene  i  Landet  sendte  Kong  Johan  Hovedet, 
og  det  var  en  af  de  største  Glæder,  han  nogensinde  havde 
havt.  Ak,  hvilken  smertelig  Ulykke  det  var  for  Kejser  Hen- 
rik og  alle  Latinere  i  Landet  Romanien  at  miste  en  saadan 
Mand  ved  et  sligt  Uheld,  en  af  de  bedste  og  gavmildeste 
Herrer  og  af  de  boldeste  Kiddere,  som  fandtes  i  hele  Verden. 
Og  denne  Ulykke  hændte  Aar  efter  Kristi  Menneskevorden 
et  Tusinde,  to  Hundrede  og  syv.  Og  her  ender  denne  Krø- 
nike •> . 

Saaledes  sluHer  Villehardouin  sin  Beretning,  skjønt  han 
selv  endnu  levede  og  kæmpede  flere  Aar  i  Romanien,  og  vi 
se  heraf,  hvilken  Betydning  man  tillagde  Markgreven,  der 
med  alle  sine  Fejl,  som  B.  de  Clary  tilstrækkelig  fremhæver, 
var  uerstattelig  for  det  nye  Kige  ved  sin  Krigserfarenhed,  sit 
uforfærdede  Mod  og  sin  store  Popularitet,  der  skyldtes  hans 
af  Kiddere  og  Troubadourer  lige  højt  skattede  Gavmildhed. 
Ligesom  Rambaut  de  Vaqueiras  fremhæver  ogsaa  Villehar- 
douin oftere  denne  Dyd:  « Markgreven  var  en  af  de  berøm- 
meligste Herrer  i  Verden  og  blandt  de  af  Ridderne  mest 
elskede,  thi  ingen  gav  dem  rigeligere«.  Langt  senere  klager 
Troubadouren  Folquet  de  Romans:  «Da  han  drog  til  Roma- 
nien, drog  Gavmildheden  bort  med  ham.  Forbandet  være 
Thessalonica,  for  hvis  Skyld  saa  mange  maa  vandre  fattige 
og  betlende  gjennem  Lombardiet«,    —    og  hans  Sønner  maa 

ofte  here,  hvor  langt  de  staa  tilbage  for  ham.  Efter  hans 
Dad  belejrede  Johan  af  Vallachiet  Thessalonica,  som  efter  R. 
de  Clary  bhv  frelst  ved  et  Mirakel  af  den  i  Staden  begravne 
Helgen  St.  Demetrius,  »der  aldrig  vilde  taale,  at  hans  By 
blev  tagen  med  Magt,  . . .;  det  hændte  en  Morgen,  da  Johan, 
Vallacheren,  laa  i  sit  Telt,  at  den  hellige  Demetrius  kom, 
og  stødte  ham  en  Lanse  gjennem  Legemet  og  dræbte  hami>. 
Senere  gik  Kongeriget  Thessalonica  over  til  Markgrevens  og 
Kejserinde  Margrethes  Søn,  Barnet  Demetrius,  som  blev  op- 
dragen ved  sin  Halvbroders,  Markgrev  Vilhelm  af  Monferrats 
Hof,  medens  hans  Formyndere  laa  i  idelig  Strid  med  Kej- 
seren og  Grækerne.  I  1222  erobrede  en  af  disse,  Theodor 
af  Epirus,  Landet;  Markgrev  Vilhelm  døde  paa  et  forgjæves 
Tog  for  at  tilbageerobre  sin  unge  Halvbroders  Arv,  hvortil 
blandt  andet  Troubadouren  Elias  Caireis  Sirventes  æggede 
ham,  og  1284  gik  den  tomme  Kongetitel  over  til  den  da- 
værende græske  Kejser  Andronikus  ved  hans  Giftermaal  med 
Irene  af  Monferrat. 

Om  Rambaut  de  Vaqueiras'  Skæbne   i  Romanien   inde- 
holder Biografien  kun  sparsomme  Efterretninger:    »Siden  be- 
gav det  sig,  at  Markgreven  med  sin  Krigsmagt  og  med  stor 
Hjælp  fra  Kirken  gik  paa  Korstog,  hvor  han  erobrede  Konge- 
riget Thessalonica.      Og   da  blev  Hr.  Rambaut  Ridder,  (det 
synes  han  dog  alt  tidligere  at  have  været),    for  de  Bedrifter, 
han  udførte,  og  der  gav  han  ham  store  Godser  og  store  Ind- 
tægter i  Kongeriget  Thessalonica,  og  der  døde  han».    Det  er 
ganske  naturligt,  at  den  gavmilde  Markgreve  i  sin  nye  Vær- 
dighed mindst  glemte  at  belønne  sin  ridderlige  Digter,    Ven 
og  Vaabenbroder  med  Gods  og  Ære;  denne  forsømte  da  heller 
ikke  at  minde  ham  om  hans  Pligt  i  saa  Henseende: 
"Jeg  red  med  Eder  gjennec:  Grækenland 
Og  gav  og  tog  mangt  vældigt  Sværdehug  . . ; 
Med  Eder  har  jeg  Pallisader  sprængt 
Og  stormet  mangen  Tinde,  mangen  Grav, 
I  Nærkamp  sejret,  hjjlpet  trv^lig  til 

Et  Kejserrige  og  et  Kongedom 

Og  mangt  et  fremmed  Land  og  mangen  ø 

Og  Hertugdømmer  at  erobre  her, 

At  sejre  over  mangen  Kidder  bold 

Og  mangen  Greve  og  hans  Grevedom; 

Mangt  herligt  Slot  belejred'  jeg  med  Jer  ... 

Med  Jer  forfulgte  til  Philopas*)  jeg 

Hin  Kejser  af  Romanien,  hvis  Land 

Og  Kejserkrone  I  en  anden  gav. 

I  Fald  ved  Eder  ej  jeg  bliver  rig, 

Saa  vil  man  aldrig  tro,  at  jeg  var  med 

Og  tjente  Eder,  som  jeg  melder  her. 

Og  dog  I  véd,  at  Sandhed  er  mit  Ord, 
Markgreve  bold!« 
Om  sit  Liv  og  sin  Stilling  her  ovre  og  om  sin  uforan- 
derlige Kjærlighed  til  Markgrevinde  Beatrix  beretter  Eambaut 
ogsaa  selv  i  en  meget  smuk  Sang,  —  tillige  hans  Svanesang, 
den  sidste,  vi  kjende  af  ham.  I  den  elegiske  Stemnings 
Dybde  og  Inderlighed  overgaar  den  de  fleste  bekjendte  Trou- 
badoursange: vi  se  Digteren  fra  fattig  Junker  stegen  til  en 
rig  og  mægtig  Vasal  her  i  de  underlige,  fremmede  Lande, 
trindt  omgiven  af  Krigerlivets  berusende  Larm  og  Tummel, 
og  dog  forekommer  han  sig  selv  som  en  Landflygtig,  ude- 
lukkende optagen  af  Tanken  om  den  Elskede  i  Hjemmet,  fra 
hvem  han  er  skilt  for  stedse.  Overalt  følger  ham  Længsel 
og  Savn,  saa  han  ingen  Glæde  længer  finder  i  Naturen,  in- 
gen Adspredelse  i  Kampen  eller  i  Synet  af  alt  det  nye,  som 
omgiver  ham,  ingen  Trøst  i  sin  erhvervede  Rigdom  og  Magt, 
ja,  ej  engang  i  sin  Sangergave.  Det  er  en  Bestandighed  i 
Elskov,  som  er  sjelden  blandt  Troubadourerne  og  stiller  Ram- 
baut i  et  smukt  Lys. 


*)  Kejserligt  Lystslot  udenfor  Constantinopel  paa  Vestsiden,  til  hvis 
Park  Korsfarerne  forfulgte  Alexius  Ångelus,  da  han  trak  sig  tilbage 
fra  det  mislykkede  Angreb  paa  deres  Lejr. 

Men  Sangen  har  ogsaa  Interesse  ved  ?.t  give  os  Tidens 
Synspunkt  for  Korsfarernes  Bedrifter.  Digteren  stræber  at 
tage  sig  op  og  bære  sin  Sorg  ved  at  fæste  Blikket  paa  den 
vidunderlige  Daad,  han  har  været  med  til  at  udføre.  Med 
naiv  Forbavselse  betragte  Vestens  Riddere  deres  Tog  til  det 
Qerne  Østen,  som  stiller  dem  lige  med  eller  o\er  Ridderroma- 
nernes hidtil  uopnaaelige  Monstro,  K?rl  den  store,  Alexander 
og  Roland.  En  Haandfuld  Folk  har  erobret  uhyre,  ukjendte 
Lande,  fulde  af  alle  Orientens  Skatte  og  Herligheder,  udmær- 
kede ved  en  Civilisation  og  Kunst,  som  det  vestlige  Evropa 
intet  Begreb  har  om;  de  have  afsat  og  indsat  Kejsere,  Kon- 
ger og  Fyrster  og  sat  sig  selv  i  deres  Sted;  enhver  Vasal, 
en  simpel  Ridder  kan  udstrække  sin  Haand  efter  en  Krone; 
det  gaar  til  i  det  virkelige  Liv  som  i  Digtningens  Eventyr- 
verden. Begivenhedernes  Magt  har  fort  dem,  halvt  ubevidste, 
uden  nogen  forud  lagt  Plan;  de  vaagne  som  af  en  Dr«m  og 
finde  sig  i  Besiddelse  af  alle  Drammens  Herligheder.  Og 
betegnende  for  Provengalens  lette,  overfladiske  Verdslighed  er 
det,  at  Rambaut  ser  det  hele  som  et  ridderligt  Eventyr  og 
kun  som  i  Forbigaaende  nævnar  Togets  religiøse  Maal,  medens 
Villehardouin,  den  alvorligere  Nordfranskmand,  betragter  det 
som  et  Mirakel  og  stadig  betoner  den  guddommelige  Førelse 
uden  at  forstyrres  af,  at  Korstoget  i  Virkeligheden  er  blevet 
et  verdsligt  Erobringstog. 

Mig  fryder  Vinter  ej  og  Vaar, 
Ej  Solens  Skin,  ej  Egens  Blad, 
Nej,  ingen  Fryd  gjer  mer  mig  glad; 
Jeg  skjøtter  ej  om  blide  Kaar, 
Al  Livets  Lyst  e"  mig  Besvær, 
Mig  komme:  Haabet  aldrig  nær. 
Thi  Elskovs  Leg  holdt  fro  og  frisk 
Mig  fordum  som  i  Vandet  Fisk; 
Men  siden  den  mig  brat  forlod, 
Er  jeg  landflygtig,  brudt  mit  Mod; 

Alt  andet  Liv  mig  tykkes  Død, 
Al  anden  Glæde  Kval  og  Nød. 

Thi  falmet  ligger  nu  og  bleg 
Min  Elskovs  Blomst,  dens  Frugt  saa  sød. 
Hvorom  min  Sang  med  Jubel  lød, 
Hvorved  min  Pris  og  Hæder  steg. 
Blandt  boldes  før  mit  Navn  blev  talt, 
Nu  synker  jeg  fra  Højden  alt; 
Ej  blev  en  Flamme  slukt  saa  brat, 
Som  jeg  blev  slukket  og  forladt, 
Fortabt  i  Ord,  fortabt  i  Daad,  — 
Ak,  for  den  Sorg  er  intet  Raad, 
Som  ramte  mig  en  Dag  saa  haardt, 
At  aldrig  jeg  den  jager  bort! 

Knap  hører  mer  jeg  Ærens  Bud, 
Saa  haardt  mig  knuger  Sorg  og  Ve, 
Og  gjerne  mine  Fjender  se 
Min  Pris  og  Hæder  slettet  ud. 
Men  som  en  Mand  jeg  te  mig  vil 
Og  bære  Sorgen  med  et  Smil 
Blandt  Græker  og  Latiner  her: 
Markgreven  gjorded'  mig  med  Sværd, 
Han  slaas  mod  Blaamand  og  mod  Hvid, 
Og  ej  f/a  Verdens  første  Tid 
Blev  end  om  slig  Bedrift  der  hørt, 
Som  Gud  har  her  ved  os  udført! 

Og  skjønne  Vaaben,  Heltes  Ky 
Og  Vædderes  og  Bliders  Slag. 
Som  styrte  Mure  ned  med  Brag, 
Og  Sejr  i  Kamp  om  mangen  By 
Jeg  daglig  høre  kan  og  se. 
Dog  læges  ej  mit  Hjertes  Ve. 

Vel  rustet  rider  jeg  i  Krig 
Og  bliver  ved  min  Sejr  rig 
1  Kamp  og  Slag  og  Vaabenleg; 
Men  siden  Elskovs  Fryd  mig  sveg, 
Er  Livets  Vej  mig  mørk  og  trang, 
Og  lidet  traster  mig  min  Sang. 

Markgreven  Pris  og  Helsen  har, 
Som  og  de  andre  Korsets  Mænd, 
Grev  Henrik  og  Champagneren, 
Salonichi,  Montos,  Sicar 
Constantinopel  frelste  han; 
I  Marken  holder  kjækt  han  Stand, 
Og  det  vel  frit  man  sige  tor: 
Slig  Hæder  naaede  ingen  for 
Ved  kjække,  tro  Vasallers  Sværd, 
Som  han  har  naaet  med  sin  Hær. 
Gud  skjærme  videre  vor  Sag! 
Han  fører  os  paa  Kampens  Dag. 

Kjækt  frem  som  vi  vist  næppe  nok 
Selv  Karl  og  Alexander  gik; 
Kong  Ludvig  og  Grev  Åimerik, 
Ja,  Roland  med  sin  Jævningflok 
Saa  tappert  styrted'  aldrig  om 
Et  stort  og  vældigt  Kejserdom. 
Vor  Tro  udbredte  vidt  vort  Sværd; 
Vi  Kejsere  og  Konger  her 
Har  skabt  og  taget  By  og  Borg 
Til  Tyrkers  og  Arabers  Sorg; 
Og  Vej  og  Havne  aabned'  vi 
Til  Hellespont  fra  Brindisi. 

Hvad  hjælpe  Sejre  mig  og  Magt? 
Jeg  fordum  var  langt  mere  rig. 

Da  gjengjældt  Elskov  lønned'  mig 
Med  daglig  Fryd  i  trofast  Pagt. 
Langt  mere  skatted'  jeg  dens  Lyst 
End  Gods  og  Guld  paa  fremmed  Kyst. 
Jo  mer  min  Velmagt  voxer  nu, 
Des  mere  mod  er  jeg  i  Hu, 
Da  fjernt  min  skjønne  Ridder  bor, 
Hos  hvem  min  Lykke  ene  gror; 
Thi  kan  jeg  aldrig  finde  Trøst, 
Men  lytter  kun  til  Savnets  Røst. 


Senere  vides  intet  om  Rambaut  de  Vaqueiras,  men  hans 
ædle  og  trofaste  Karakter  og  hele  Forhold  til  Markgreven  gjør 
den  Formodning  sandsynlig,  at  han  har  været  blandt  de 
«faa»,  der  ikke  vilde  forlade  deres  døende  Herre,  og  at  han 
ved  sin  fyrstelige  Vens  Side  har  fundet  en  ridderlig  Død  for 
Bulgarernes  Sværd. 

J.  Paludan. 


Lady  Katharine  Grray.*) 


I. 

Pinsesøndag  i  Aaret  1553  drog  en  prægtig  Brudeskare  gjen- 
nem  Londons  Gader.  Talrige  Folkehobe  flokkedes  for  at 
se  paa  Stadsen,  men  mange  blandt  Mængden  gave  dog  tydelig 
deres  Mishag  tilkjende  over  den  larmende  Glæde  netop  paa 
denne  Tid;  thi  det  var  almindelig  bekjendt  over  hele  Byen, 
at  Kongen,  den  unge  Edvard  VI,  for  nylig  var  bleven  alvorlig 
syg,  saa  at  der  endog  var  Fare  for  hans  Liv.  Blandt  Brude- 
skaren saas  ikke  mindre  end  tre  unge  Brude,  alle  Damer  af 
Englands  fornemste  Slægter.  Af  disse  tildrog  sig  den  skjenne, 
højt  begavede  Johanne  Gray  størst  Opmærksomhed;  hun  var 
kun  sexten  Aar  og  skulde  giftes  med  Guildford  Dudley,  Qerde 
San  af  den  mægtige  Hertug  af  Northumberland,  som  for  Ti- 
den var  Englands  egentlige  Hersker.  Den  anden  Brud  var 
hendes  næsten  to  Aar  yngre  Søster  Katharine  Gray,  der 
skulde  ægte  Jarlen  af  Pembrokes  ældste  Søn,  Lord  Herbert; 
den  tredje  Brud  var  Hertugen  af  Northumberlands  egen  Dat- 
ter, Katharine  Dudley,  der  var  bestemt  til  Jarlen  af  Hunting- 
dons ældste  Søn,  Lord  Hastings  Hustru. 

Grunden  til,  at  dette  tredobbelte  Ægteskab  agtedes  af- 
sluttet netop  nu,  beroede  paa  særegne  Omstændigheder.  Hen- 
rik VHl   havde   nemlig  ved  en   testamentarisk  Bestemmelse 


*)  Efter  A.  Strickland:  lives  of  the  Tudor  Princesses. 

ordnet  Arvefølgen  saaledes , .  at  Johanne  Gray  eller  hendes 
Søstre  engang  kunde  komme  til  at  beklæde  Englands  Trone, 
hvis  der  nemlig  ingen  skulde  være  af  hans  egne  Bern  eller 
deres  Afkom.  Herpaa  havde  Hertugen  af  Northumberland 
bygget  ærgjerrige  Planer;  han  havde  formaaet  den  svage 
Kong  Edvard  VI  til  at  udelukke  sine  Søstre  Maria  og  Elisa- 
beth fra  Regeringen  og  i  Stedet  for  overføre  denne  paa  Jo- 
hanne Gray  for  det  Tilfælde ,  at  han "  selv  skulde  dø  uden 
Afkom.  Der  var  al  Rimelighed  for,  at  dette  Tilfælde  vilde 
indtræde  snart,  da  den  svagelige  Konge  nu  laa  dødssyg. 
Dette  alene  var  Grunden  til,  at  den  ærgjerrige  Hertug  af 
Northumberland  havde  faaet  sin  Søn  forlovet  med  Johanne 
Gray  og  nu  ilede  med  Brylluppet,  thi  hun  nærede  dyb  Uvilje 
mod  sin  tilkommende  Ægteherre;  men  ingen  Modforestillinger 
hjalp,  endog  med  Hug  og  Slag  tvang  den  haarde  Fader  hende 
til  at  samtykke,  —  og  nu  var  hun  paa  Vejen  til  Alteret. 

Brudeskaren  drog  til  Durham  House  ved  Themsen  tæt 
udenfor  Byen,  hvor  alle  tre  Par  bleve  viede.  Efter  Bestem- 
melsen skulde  Kongen  have  overværet  Højtideligheden,  men 
nu  kunde  dette  ikke  ske  paa  Grund  af  hans  Sygdom.  Saa 
snart  Vielsen  i  Durham  House  var  endt,  begav  Johanne  Grays 
Søster,  Katharine  Gray,  nu  Lord  Herberts  Hustru,  sig  til- 
lige med  sin  Mand  til  Baynards  Castle,  en  stærkt  befæstet 
kongelig  Borg  ved  Themsens  Bred;  den  laa  tæt  ved  Temple 
Garden  og  var  af  Kong  Edvard  skjænket  til  hendes  Sviger- 
fader, Jarlen  af  Pembroke.  Her  skulde  hun  efter  Datidens 
Skik  og  Brug  bo  sammen  med  sin  Mand  under  sin  Sviger- 
faders Varetægt.  Hans  Hustru  var  død  flere  Maaneder  før 
det  unge  Pars  Bryllup,  saa  den  unge  Kone  slap  rigtignok 
for  en  Svigermoder,  men  til  Gjengjæld  fik  hun  en  Sviger- 
fader, som  ingen  Interesser  havde  tilfælles  med  hende.  Han 
var  en  egenkjærlig  Kriger,  førte  Befalingen  over  hele  det 
regulære  Rytteri  i  Londons  Omegn  og  sagte  fremfor  alt  at 
gjøre  Lykke  ved  Hove;  derfor  vexlede  hans  religiøse  Over- 
bevisning  altid   efter  det  Parti,    som    havde   Magten.      Da 

han  saaledes  en  Gang  havde  faaet  til  Gave  det  kongelige 
Nonnekloster  i  Wilton,  og  Abbedissen  samt  hendes  Nonner 
vægrede  sig  ved  at  forlade  Klostret  efter  hans  Befaling,  jog 
han  dem  ud  paa  en  brutal  Maade  med  sin  Kidepisk  og 
raabte  efter  dem:  »Gaa  ud  og  spind,  I  lese  Kvinder!«  Men 
da  siden  den  katholske  Dronning  Maria  havde  faaet  Magten 
og  tilkjendegav  sit  allerhøjeste  Mishag  med,  hvad  der  var 
sket,  bad  han  Abbedissen  og  de  fordrevne  Nonner  om  atter 
at  vende  tilbage  og  forte  dem  endog  selv  ind  i  Klostret  med 
Hatten  i  Haanden.  Katharine  Gray  var  derimod  Protestant 
med  Liv  og  Sjæl  og  bevarede  bestandig  sin  religiøse  Overbe- 
visning uanfægtet  af  de  styrende  Magthaveres  Omvexlinger. 

Under  disse  Omgivelser  tilbragte  den  unge  Hustru,  der 
jo  ikke  var  stort  rnere  end  et  Barn,  Hvedebrødsdagene.  Men 
allerede  faa  Maaneder  efter  Brylluppet  fulgte  Slag  i  Slag  en 
Eække  af  rædselsfulde  Begivenheder,  der  fyldte  hendes  Sjæl 
med  Sorg  og  Gru  og  viede  hendes  Slægt  til  Undergang. 

Kongen  døde,  og  hendes  elskelige  Søster  Johanne  Gray 
blev  modstræbende  af  sin  ærgjerrige  Svigerfader  udraabt  til 
Englands  Dronning*).  Men  kun  ni  Dage  varede  denne  Vær- 
dighed, som  hun  aldrig  havde  attraat,  i  det  Maria,  Henrik  YllYs 
Datter,  der  ikke  vilde  anerkjende  Forandringen  i  Tronfølgen 
som  lovlig,  tilrev  sig  Magten,  styrtede  Hertugen  af  Northum- 
berland  og  som  Dronning  tog  en  blodig  Hævn  over  sine  be- 
sejrede Modstandere.  Katharine  mistede  paa  én  Gang  sin 
Søster  Johanne,  sin  Fader,  Hertugen  af  Suffolk,  sin  Faders 
Broder,  Lord  Thomas  Gray,  hvis  Hoveder  alle  faldt  for  Bød- 
lens Øxe ,  saa  vel  som  hendes  Svogers ,  Lord  Guildford 
Dudleys  og  Hertugen  af  Northumberlands.  Som  for  at  fylde 
Bitterhedens  Bæger  til  Randen  indgik  hendes  letsindige  Mo- 
der,   Hertuginden   af  Suffolk,    Lady  Franciska   (der  i  denne 


•)  Jfr.  Afhandlingen    Jane   Gray    i    Historisk    Arkiv    for    1871,    I. 

Henseende  viste  sig  som  en  værdig  Ætling  af  sin  Morbroder, 
Kong  Henrik  VHI),  faa  Maaneder  efter  Mandens  Henrettelse 
et  Ægteskab  med  sin  Staldmester,  Adrian  Stokes,  hvilket 
baade  satte  en  Plet  paa  hendes  adelige  Vaabenskjold  og  gjorde 
hendes  Karakter  ringe  Ære. 

Lady  Katharine  var  dybt  nedbøjet  af  Ulykken,  og  hen- 
des ulykkelige  Søster  Johanne  tilskrev  hende  Søndagen  den 
ilte  Februar  1554,  Aftenen  før  sin  Henrettelse,  et  rørende 
og  trøstende  Brev  paa  et  hvidt  Blad  i  sit  nye  Testamente. 
Og  Katharine  kunde  i  Sandhed  trænge  til  Trøst,  thi  hendes 
Svigerfader  behandlede  hende  med  stor  Haardhed;  hendes 
Søster  Johanne  havde  oprindelig  været  forlovet  med  Lord 
Edvard  Hertford,  Hertugen  af  Sommersets  ældste  Søn,  men 
Faderen  blev  henrettet  under  Edvard  VI's  Regering,  og  politi- 
ske Rænker  tilintetgjorde  den  paatænkte  Forbindelse;  men  nu, 
da  Ulykken  saa  haardt  havde  ramt  Grays  Slægt,  viste  Lord 
Hertford  en  varm  Hengivenhed  for  Johannes  Søster  Katharine, 
og  dette  gav  hendes  Svigerfader  et  velkomment  Paaskud.  I 
denne  egenkjærlige  Hofmands  øjne  var  det  nemlig  en  For- 
brydelse, at  hans  Svigerdatters  Familie  var  bleven  Hoffets 
Fjender.  Han  frygtede  for  de  Ubehageligheder  fra  allerhøjeste 
Sted,  der  i  denne  Anledning  kunde  opstaa  for  ham  og  hans 
Slægt.  Derfor  fandt  han  det  klogt  at  fremdrage  Katharines 
Bekjendtskab  med  Lord  Edvard  Hertford  som  en  gyldig  Grund 
for  hans  Søn  til  at  skille  sig  fra  sin  Hustru.  Efter  Skils- 
missen blev  hun  strax  sendt  ud  af  Jarlen  af  Pembrokes  Hus. 

Lady  Katharine  stod  nu  alene,  forladt  af  hele  Verden  og 
uden  Beskyttelse  eller  Tilflugtssted.  Men  Dronning  Maria 
følte  Medlidenhed  med  de  ulykkelige  Medlemmer  af  den  kon- 
gelige Slægt  og  skjænkede  saavel  hende  som  hendes  unge 
Søster  Maria  et  midlertidigt  Hjem  i  sin  egen  Familie.  Senere 
bleve  de  begge  optagne  blandt  Dronningens  Æresdaraer,  maaske 
ikke  uden  Indflydelse  fra  deres  Moders  Side;  thi  trods  sit 
upassende  andet  Ægteskab  havde  Lady  Franciska  forstaaet  at 
indynde  sig  hos  Dronningen.      Samme  Stilling  fik  den  hen- 

rettede  Hertug  af  Sommerscts  Døtre,  Margrethe  og  Johanne 
Seymour.  Den  sidste  havde  af  sine  Forældre  faaet  en  ud- 
mærket Opdragelse  og  var  en  af  sin  Tids  lærdeste  Kvinder; 
hun  og  Katharine  Gray  bleve  hengivne  Veninder. 

I  Åaret  1555  blev  Johanne  Seymour  syg,  og  Dronning 
Maria  sendte  hende  i  sin  egen  Bærestol  til  hendes  Moder, 
for  at  hun  kunde  faa  den  omhyggeligste  Pleje.  Hendes  hen- 
givne Veninde  Lady  Katharine  skulde  følge  hende  og  blive 
hos  hende  saa  længe,  til  hun  blev  rask.  Enkehertuginden  af 
Sommerset  boede  paa  Slottet  Hanworth,  som  Dronningen  havde 
tilstaaet  hende  til  Bolig  for  sig  og  sine  Børn.  Hendes  Søn, 
Jarlen  af  Hertford,  Lord  Edvard,  opholdt  sig  netop  den  Gang 
ogsaa  hos  sin  Moder. 

Mindet  om  den  ulykkelige  Johanne  Gray,  der  havde  været 
Lord  Edvards  Barnebrud  og  sikkert  ogsaa  vilde  være  blevet 
hans  Hustru  i  Manddommens  Aar,  naar  ikke  Politikens  ær- 
gjerrige  Drømme  havde  skilt  dem  ad,  dette  vemodige  Minde 
havde  været  det  første  Baand,  der  knyttede  Jarlen  til  hendes 
unge  Søster;  Begivenhedernes  tunge  Minder  for  dem  begge 
og  den  unge  Ladys  ublide,  uforskyldte  Skæbne  blev  det  næste. 
Jarlen  følte  sig  saa  fuldstændig  indtagen  af  Katharine,  at  han 
bad  sin  Søster  Johanne  at  tolke  sin  Veninde  hans  Følel- 
ser, og  denne  ytrede  sig  meget  naadig  ved  Budskabet  derom. 
Heller  ikke  undgik  den  gjensidige  Tilbøjelighed  imellem  de 
unge  Folk  Hertuginden  af  Sommersets  Opmærksomhed;  hun 
advarede  sin  Søn  og  forestillede  ham,  hvor  let  dette  kunde 
paadrage  dem  alle  Dronningens  Vrede  paa  Grund  af  Lady 
Katharines  Stilling  til  Kronen,  men  Jarlen  svarede  frejdig, 
at  Dronningen  havde  jo  selv  sendt  Katharine  til  Hanworth, 
skjønt  hun  vidste,  at  han  var  der,  og  at  hun  følgelig  ikke 
kunde  have  noget  imod,  at  de  omgikkes  i  Tugt  og  Ære. 

Efter  Dronning  Elisabeths  Tronbestigelse  beholdt  de  unge 
Damer  deres  Stilling  som  Æresdamer  hos  den  nye  Dronning. 
Under  hendes  fiejse  i  Foraaret  1559  gjenoptog  Jarlen  sit 
Frieri  og  red  til  det  forhenværende  Kartheuserkloster  i  Sheen, 

hvor  Enkehertuginden  af  Suffolk,  Lady  Franciska,  boede  efter 
sit  andet  Ægteskab,  for  at  anholde  om  hendes  Datters  Haand. 
Baade  hun  og  hendes  Mand,  Adrian  Stokes,  fandt  Partiet  pas- 
sende og  gave  deres  Samtykke  under  Forudsætning  af,  at 
Dronning  Elisabeth  ogsaa  vilde  give  sit  Minde,  i  hvilken 
Anledning  Hertuginden  skriftlig  skulde  anholde  om  Dronnin- 
gens Samtykke.  Men  kort  efter  blev  hun  meget  alvorlig  syg, 
og  skjønt  Kladden  til  Brevet  allerede  var  skreven  og  blev 
forelæst  Jarlen  af  Adrian  Stokes,  ønskede  Jarlen  ikke,  at 
man  under  de  nærværende  Omstændigheder  skulde  gjøre  den 
syge  nogen  videre  Besvær  med  denne  Sag,  og  Brevet  blev 
derfor  ikke  sendt  af  Sted.  Det  synes,  som  om  Jarlen  ikke 
har  næret  nogen  Bekymring  for  Vanskeligheder  fra  Dronnin- 
gens Side.  Den  20de  November  1559  døde  Lady  Franciska 
og  blev  bisat  med  fyrstelig  Pomp  i  Westminster  Abbediet. 

Dronning  Elisabeth  viste  ingen  Deltagelse  lige  over  for 
Lady  Katharine  i  Anledning  af  hendes  Moders  Død,  tvært  imod 
behandlede  hun  hende  koldt,  ja  ofte  endog  haardt,  saa  at 
Katharine  ikke  sjeldent  beklagede  sig  over  hende  i  Sammen- 
ligning med  hendes  Søster,  den  afdøde  Dronning  Maria. 
"Hun  var  altid  venlig  imod  mig»,  sagde  hun  en  Gang  til 
den  spanske  Gesandt,  Grev  de  Ferria,  »men  Dronning  Elisabeth 
viser  mig  aldrig  den  mindste  Opmærksomhed;  hun  kan  ikke 
taale  at  tænke  paa,  at  jeg  maaske  vil  blive  hendes  Efter- 
følger paa  Tronen«. 

Nogen  Tid  efter  Lady  Franciskas  Død  opstod  der  imid- 
lertid en  Tvist  imellem  Lady  Katharine  og  Jarlen  af  Hertford. 
Hun  havde  nemlig  faaet  at  vide,  at  han  viste  sig  meget  op- 
mærksom imod  Sir  Peter  Metows  Datter.  Dette  vakte  hen- 
des Skinsyge  og  formaaede  hende  til  at  afbryde  al  Forbindelse 
med  ham.  Da  meddelte  Johanne  Seymour  hende  en  Dag,  at 
hendes  Broder  havde  sendt  hende  Budskab,  at  han  var  syg 
og  ulykkelig  og  bad  om  at  maatte  forklare  sin  Adfærd  for 
Lady  Katharine.    Hun  tilstod  ham  hans  Bøn,   og  de  mødtes 

paa  Hampton  Court.  Da  hun  her  hentydede  til  hans  For- 
hold til  Sir  Peter  Metows  Datter,  erklærede  Jarlen,  «at  han 
for  at  undgaa  al  saadan  Mistanke  for  Fremtiden  var  rede  til, 
hvis  hun  tyktes  derom,  hemmelig  at  ægte  hende,  den  første 
Gang  Dronningen  tog  til  London,  saa  fremt  en  gunstig  Lej- 
lighed maatte  tilbyde  sig,  og  at  hun  da  sikkert  aldrig  mere 
skulde  faa  Grund  til  at  tvivle  om  hans  Troskab«. 

Disse  Ord  ytrede  han  i  sin  Sasters  Paaher.  Katharine 
modtog  Jarlens  Tilbud,  men  foreslog  dog,  at  de  skulde  vente 
med  Brylluppet,  til  de  kunde  vinde  Dronningens  Samtykke. 
Derpaa  vexledes  Fæstensløfte,  og  Jarlen  gav  Katharine  en 
Fæstensring  med  en  skjent  sleben  Diamant,  som  hun  ikke 
skiltes  fra,  fer  hun  sendte  ham  den  i  sin  Dødsstund. 

Heriford  og  hans  Søster,  Johanne  Seymour,  begyndte  nu 
at  lægge  Planer  om,  hvorledes  Brylluppet  bedst  kunde  komme 
i  Stand.  Ulykkeligvis  havde  nogle  af  de  travle  Sjæle,  der 
efter  engelsk  Nationalskik  altid  ligge  paa  Udkig  efter  et  Op- 
positionsparti, fæstet  deres  Opmærksomhed  paa  den  stakkels 
uskyldige  Katharine,  der  efter  deres  Forestillinger  skulde  være 
Hovedet  for  den  kirkelige  Faktion,  som  i  senere  Tider  fik 
Navn  af  Puritanere.  Nogle  af  disse  Politikere  gjorde  hende 
med  ét  til  en  Person  af  Vigtighed  ved  at  bringe  et  Rygte  i 
Omløb  om  et  Komplot,  som  paa  en  eller  anden  Maade  skulde 
være  blevet  forhindret  ved  den  franske  Kong  Henrik  H's  Død: 
at  Spanierne  tænkte  paa  hemmelig  at  bortføre  Katharine,  og 
at  Filip  n  agtede  at  formæle  hende  med  sin  Arving,  Don 
Carlos.  Denne  vanvittige  Historie  maatte  naturligvis  bringe 
ethvert  Menneske  til  at  gjøre  det  Spørgsmaal:  »Hvad  Grund 
kan  der  vel  være  dertil?  Hvad  i  al  Verden  kan  vel  formaa 
Spanierne  til  at  ville  sætte  sig  i  Besiddelse  af  en  ung  Kvinde, 
der  er  saa  blottet  for  Gods  og  Guld,  og  hæve  hende  til  en 
Stilling,  der  vilde  være  den  mest  glimrende,  som  det  var 
muUgt  at  tilbyde  hende?«  Og  Svaret  derpaa  lød  da  ganske 
simpelt  saaledes:    Naturhgvis  kun  den  ganske  særegne  Stil- 

ling,  som  denne  Kvinde  indtager,  skjønt  hun  kun  er  en  fattig 
Æresdame  ved  Hoffet.  Thi  trods  sin  Armod  er  hun  jo  dog 
i  Folge  en  Parlaments-Beslutning  Dronning  Elisabeths  Efter- 
følger. Englands  Krone  tog  sig  i  den  engelske  Nations  øjne 
ud  som  en  Lasoregjenstand,  hvorover  Henrik  VHI  havde 
skaltet  og  valtet  efter  eget  Tykke,  og  som  han  havde  over- 
ladt, næst  efter  sin  Søn,  først  til  sin  Datter  Maria  og  hendes 
Arvinger,  derefter  til  Elisabeth  og  hendes  Arvinger  og  ende- 
lig til  Hertuginde  Franciskas  Døtre  efter  deres  Alder.  Ed- 
vard VI  var  død  uden  Arvinger,  Maria  ligesaa,  og  da  Elisa- 
beth ikke  var  gift,  var  følgelig  Katharine  Gray,  i  hvor  forladt 
og  fattig  hun  end  monne  være,  dog  i  Følge  to  Kongers  Vilje 
og  en  Parlaments-Beslutning  Dronningens  rette  Arving. 

Efter  at  der  i  nogen  Tid  var  blevet  hvisket  herom  i  alle 
Kroge  ved  Hoffet,  var  det  ikke  at  vente,  at  Katharine  Gray 
og  hendes  Fæstemand  Hertford  skulde  have  vovet  at  bede 
Dronningen  om  at  give  sin  Velsignelse  til  deres  paatænkte 
Bryllup;  thi  de  kunde  være  temmelig  sikre  paa,  at  denne 
vilde  blive  meddelt  i  Skikkelse  af  en  Arrestordre  til  Tower 
for  Bruden  og  en  offentlig  Anklage  for  statsfarlige  Planer  for 
Elskerens  Vedkommende,  ledsaget  af  en  Bøde,  som  vilde  være 
stor  nok  til  for  en  lang  Aarrække  at  opsluge  alt,  hvad  der 
var  tilovers  af  de  Indtægter,  Hans  Herlighed  havde  faaet  re- 
stituerede. Der  var  af  Henrik  VIII  udfærdiget  en  Lov  —  som 
derpaa  var  vedtagen  af  hans  krybende  Parlament  — ,  der  satte 
haard  Straf  for  den  Mand,  som  vovede  at  ægte  en  Kronarving 
uden  Kronens  Samtykke.  Ikke  desto  mindre  agtede  det  ube- 
tænksomme Par  at  lade  sig  vie,  saa  snart  kun  deres  fortro- 
lige, den  travle  Lady  Johanne,  kunde  overkomme  at  faa  alt 
færdigt  til  Højtideligheden. 

Imellem  Allehelgensdag  og  Jul  1560,  det  vil  sige  netop 
som  Sørgeaaret  for  Brudens  Moder  var  til  Ende,  kjøbte  Hert- 
ford en  sjelden  Guldring,  der  vel  saa  ud  som  en  almindelig 
glat  Ring,    men  naar  man  trykkede  paa  en  Fjeder,   aabnede 

den  sig  i  fem  sammenhængende  Led,  paa  hvilke  han  havde 
ladet  indridse  nogle  Vers,  han  selv  havde  forfattet. 

Det  blev  kort  efter  bestemt,  at  Dronning  Elisabeth  skulde 
tilbringe  en  tre,  fire  Dage  i  Greenwich  og  ved  samme  Lejlig- 
hed afholde  Jagt  vedEltham.  Saavel  Katharine  som  Johanne 
skulde  følge  med  som  Hofdamer,  men  Katharine  havde 
større  Lyst  til  at  blive  gift  end  til  at  lade  sig  slæbe  igjen- 
nem  Tjørn  og  Krat  ved  Shooter's  Hill.  Hun  foregav  derfor 
at  have  faaet  en  -skrækkelig  Tandpine«  og  bandt  Hovedet  ind. 
Hvad  Johanne  fandt  paa  ved  denne  Lejlighed,  meldes  der 
intet  om;  men  hun  plejede  sjelden  at  være  forlegen  for  Paa- 
skud; naar  der  var  noget,  hun  ikke  havde  Lyst  til,  var  hun 
«daarlig»  og  stod  for  Kesten  i  saa  stor  Yndest  hos  Dronnin- 
gen, at  hun  kunde  gjøre  omtrent,  hvad  hun  vilde.  Dronnin- 
gen tog  da  bort  til  Greenwich  og  overlod  sine  to  unge  Æres- 
damer  til  deres  egne  Planer. 

Johanne  havde  imidlertid  sørget  for  en  protestantisk 
Præst,  som  var  villig  til  at  forrette  Vielsen  uden  foregaaende 
Lysning,  og  sendt  Bud  til  sin  Broder.  Jarlen  opholdt  sig  den 
Gang  —  det  var  som  sagt  i  Tiden  mellem  Allehelgensdag 
og  Jul  1560  —  i  sit  Hus  i  Canon  Row  i  London  for  at  være 
ved  Haanden  strax,  naar  Dronningen  var  rejst.  Samme  Dag 
Dronningen  forlod  London,  var  han  paa  Færde  fra  Kl.  6  om 
Morgenen.  Han  holdt  skarpt  Udkig  med  den  Vej,  der  førte 
til  Slottet;  hvert  Ojeblik  ventede  han  at  se  sin  Søster  og 
Lady  Katharine  komme,  thi  det  var  blevet  bestemt,  at  Bryl- 
luppet skulde  holdes  hjemme  hos  ham.  Han  havde  befalet 
sin  Kammertjener  at  lade  alle  Tjenerne  gaa  bort,  og  denne 
havde  derfor  ogsaa  sendt  dem  ud  i  forskjellige  Ærinder  i 
Byen.  Men  nogle  af  de  nysgjerrigste  havde  dog  set  Lejlighed 
til  at  stille  sig  paa  Lur,  og  saaledes  blev  da  Kokken  Vidne 
til  begge  de  unge  Hofdamers  Ankomst  og  saa  dem  gaa  op 
ad  Trapperne  i  Jarlens  Hus  og  gjennem  Kjøkkendøren  for 
at  komme  ind  i  Jarlens  eget  Værelse. 

Samme  Morgen,  lige  inden  Vielsen  fandt  Sted,  gav  Jar- 

len  Lady  Gray   den  nys  nævnte  kunstige  Ring  med  de  fem 
Led,  hvori  der  stod  følgende  Vers: 

"  Som  her  af  Ringe  fem  der  blev  kun  én  ved  Kunstens  Magt> 
Saa  samledes  til  ét  to  Hjerter  fast  ved  Elskovs  Pagt. 
Kun  Dødens  Haand  formaar  at  bryde  den,  hvad  saa  end  sker ; 
Det  Tiden  vel  skal  vise  grant.    Min  Ring  ej  siger  mer». 

Med  denne  Ring  paa  Haanden  blev  hun  viet,  ingen  førte 
hende  frem  som  Brud,  og  foruden  Brudeparret  og  Præsten 
var  kun  Johanne  til  Stede  i  Stuen.  Efter  Vielsen  bandt  Lady 
Katharine  sig  et  Fruer- Lin  om  Hovedet  og  kastede  en  Hætte 
derover  til  Tegn  paa,  at  hun  nu  var  Hustru.  Dette  synes  at 
have  været  en  gammeldags  Mode,  som  var  indført  fra  Tysk- 
land, hvor  det  næsten  ansaas  for  uanstændigt  for  en  gift 
Kone  at  vise  sig  uden  Kyse  paa. 

Jarlen  fulgte  sin  Hustru  ned  ad  Trapperne,  efter  at  den 
højtidelige  Handling  var  endt.  Derpaa  vendte  hun  og  Jo- 
hanne tilbage  til  Slottet  i  en  Baad;  thi  det  var  nu  Flodtid, 
og  Themsen  oversvømmede  den  Sti  langs  Stranden,  ad  hvil- 
ken de  vare  ilede  til  Jarlens  Hus  i  Canon  Row.  De  spiste 
som  sædvanlig  til  Middag  ved  Hofdamernes  Taffel,  og  ingen 
af  deres  Kammerjomfruer  fik  at  vide,  hvor  de  havde  været. 
Efter  den  Tid  modtog  Katharine  af  og  til  hemmelig  sin  Mand 
i  sin  private  Lejlighed  paa  Slottet  i  Westminster  og  sendte 
da  altid  sine  Kammerjomfruer  bort. 

Iblandt  Dronningens  Omgivelser  ved  Hoffet,  hvor  de 
hemmehge  Ægtefolk  ikke  kunde  undgaa  at  mødes  af  og  til, 
har  man  rimeligvis  lagt  Mærke  til  dem,  thi  der  faldt  flere 
dels  drillende,  dels  advarende  Ytringer,  som  tyde  derpaa, 
snart  til  ham  snart  til  hende,  saaledes  ogsaa  fra  Minister 
Cecils  Side.  I  Begyndelsen  af  næste  Aar  (1561)  følte  Ka- 
tharine sig  som  Moder  og  sagde  det  til  Johanne  Seymour, 
som  ved  denne  Lejhghed  indtrængende  tog  Ordet  for,  at  man 
maatte  tænke  paa  med  det  alier  første  at  sikre  sig  Dronnin- 
gens Tilgivelse.     Men   inden   noget  endnu  var  sket  i  denne 

Retning,  blev  Johanne  pludselig  syg  og  dede  den  20de  Marts 
1561,  kun  nitten  Aar  gammel.  Det  var  et  af  de  tungeste 
Slag,  der  kunde  ramme  Katharine,  som  ikke  blot  mistede 
sin  kjære  S%igerinde  og  eneste  Veninde,  men  ogsaa  det  eneste 
Vidne  til  sit  hemmelige  Ægteskab.  Paa  hendes  Gunst  hos 
Dronning  Ehsabeth  havde  baade  hun  og  Jarlen  bygget  store 
Forventninger,  som  nu  forsvandt  for  stedse. 

Den  26de  Marts  drog  en  pragtfuld  Ligskare  til  West- 
minsterabbediet,  i  hvis  Hvælvinger  den  unge,  skjenne  Johanne 
Seymour,  en  Kusine  til  den  tidligere  Dronning  af  samme 
Navn,  skulde  hvile.  Biskoppen  af  Peterborough  holdt  Talen, 
et  stort  Vaabenbanner  vajede  foran  Skaren,  firsindstyve  Lor- 
der og  Hofadelsmænd  samt  alle  Hoffets  adelige  Damer  med 
Kammerfruer  og  Frøkener  fulgte  Dronningens  yndede  Æres- 
dame;  men  hos  én  af  de  sørgende  var  dog  Smerten  dybest, 
og  det  var  hos  Lady  Katharine. 

Katharines  Drømme  om  romantisk  ægteskabelig  Lykke 
bleve  desværre  kun  altfor  snart  skuffede,  thi  Dronningen  be- 
sluttede i  1561  at  sende  Jarlen  til  Frankrig.  Og  saaledes 
maatte  han  da  forlade  sin  Hustru  paa  en  Tid,  da  hans  Nær- 
værelse var  alier  mest  fornøden.  Bevidstheden  om,  at  hun 
snart  kunde  vente  sin  Nedkomst,  fyldte  hende  med  ubeskri- 
velig Sorg  og  Angst,  thi  hun  stod  ene  som  en  uerfaren  Kvinde 
uden  at  have  et  eneste  Væsen,  hvem  hun  kunde  skjænke  sin 
Fortrolighed,  eller  hos  hvem  hun  kunde  søge  Trøst  og  Raad  i 
sin  Tilstand,  medens  tvært  imod  alles  Øjne  vogtede  paa  hende, 
og  alle  ondskabsfulde  Tunger  hviskede  om  hendes  forandrede 
Tilstand. 

Dronningen  tog  hende  med  sig  paa  sin  Rejse  til  Suffolk. 
Hun  blev  paa  en  Gang  udmattet  af  at  skulle  gjøre  sin  Op- 
vartning hos  Dronningen  og  pint  ved  Tanken  om  sin  ulyk- 
kelige Tilstand.  Saaledes  uden  nogen  eneste  fortrolig  fattede 
hun  i  sin  Fortvivlelse  den  Beslutning  at  betro  sig  til  den 
mest  haardhjertede  Dame  ved  Hoffet,  Fru  Saintlow,  senere 
Grevinde  af  Shrewsbury,    og  aabenbarede  for  hende,    at  hun 

om  nogle  faa  Uger  vilde  være  Moder,  men  at  hun  var  en 
gift  Kone,  og  at  Lord  Hertford  var  hendes  Mand.  Fru  Saint - 
low  skreg  og  brast  i  Taarer  ved  at  høre  dette.  Hvad  hun 
sagde,  er  ikke  bekjendt,  men  at  det  i  hvert  Fald  ikke  har 
været  trøstende  for  den  stakkels  unge  Kone,  fremgaar  tydelig 
nok  af  dennes  næsten  halvforvirrede  Sindstilstand.  Thi  om 
Natten  ilede  hun  ind  i  Soveværelset  til  Lord  Robert  Dudley, 
der  paa  den  Tid  var  Dronningens  altformaaende  Yndling. 
Han  sov,  da  hun  kom  ind  til  ham;  hun  kastede  sig  i  Angst 
og  Bæven  ved  Siden  af  hans  Leje,  betroede  ham  sin  ulyk- 
kelige Tilstand  og  anraabte  om  hans  Beskyttelse,  idet  hun 
bønfaldt  ham  om  at  nytte  sin  Indflydelse  hos  Dronningen  til 
at  opnaa  hendes  Tilgivelse  for  Ægteskabet. 

Imidlertid  maa  man,  før  man  dømmer  om  dette  over- 
ilede Skridt  fra  den  unge  Kones  Side,  huske  paa  det  nøje 
Frændskab,  hvori  hun  stod  til  Dudley;  han  var  nemlig  en 
Broder  til  hendes  Svoger,  Lord  Guildford  Dudley  og  altsaa 
selv  Svoger  til  hendes  Søster,  Johanne  Gray.  Man  kan  let 
tænke  sig,  med  hvilken  Sjæleangst  Katharine  mindede  ham 
om  deres  Ungdoms  stormfulde  og  sørgelige  Begivenheder,  i  det 
hun  bønfaldt  ham  om  at  aabenbare  det  hemmelige  Ægteskab 
for  Dronningen.  Efter  al  Eimelighed  nærede  Robert  Dudley 
ikke  synderlig  Hengivenhed  for  Jarlen  af  Hertford;  maaske 
han  nu  ret  levende  tænkte  paa,  hvorledes  denne  paa  en  for- 
nærmelig Maade  var  trængt  ind  i  Tovrer,  da  Dudleys  Fader, 
Hertugen  af  Northumberland,  fornægtede  sin  Tro  for  at  frelse 
sit  Liv;  maaske  han  ogsaa  nærede  Frygt  for,  at  dette  for- 
trolige Besøg,  i  hvor  broderligt  og  søsterligt  et  Forhold  de 
end  stode  i  til  hinanden,  skulde  forurolige  Dronningen,  hvis 
Værelse  stødte  umiddelbart  op  til  hans.  Nok  er  det  —  den 
stakkels  Katharine  havde  kun  ringe  Gavn  af  sit  Besøg. 
Næste  Morgen  meddelte  han  rigtignok  Dronningen  den  inter- 
essante Nyhed  om  det  hemmelige  Ægteskab;  men  hvad  enten 
han  ikke  vilde,  eller  han  ikke  kunde  formilde  den  strængc 
Elisabeth,    vist  er  det,    at  hun  syntes  snarere  at  blive  mere 

Og  mere  forbitret,   jo  længere  Dudley  talte.     Den  ulykkelige 
Katharine  blev  endnu  selv  samme  Eftermiddag  kastet  i  Tower. 

II. 

Saaledes  sad  hun  da  indespærret  i  det  samme  Tower, 
hvorfra  hendes  Søster  Johanne  Gray  først  var  sluppen  ud  for 
at  bestige  Skafottet.  Men  denne  havde  dog,  om  end  nødtvun- 
gen, baaret  Kronen;  lige  over  for  Katharine  derimod  kunde 
man  ikke  paaberaabe  sig  nogen  anden  Forseelse,  end  at  hun 
havde  giftet  sig  uden  Dronningens  Vidende  og  Vilje.  Var 
dette  da  en  saa  dødelig  Forbrydelse? 

Selv  Fru  Saintlow  havde  Dronningen  ladet  kaste  i  Tower, 
blot  fordi  Katharine  havde  gjort  hende  hin  fortrolige  Med- 
delelse, skjønt  hun  paa  ingen  Maade  havde  ytret  nogen  vel- 
villig Medfølelse  for  den  ulykkelige.  Kommandanten  i  Tower, 
Sir  Edward  Warner,  fik  af  Dronningen  tilstillet  en  stræng  Be- 
faling, der  paalagde  ham  paa  det  nøjeste  at  undersøge  Sagen 
og  navnlig  ved  Forhør  at  faa  bragt  for  Dagen,  hvilke  Herrer 
eller  Damer  fra  HofFet  der  havde  været  til  Stede  ved  den 
foregivne  Vielse  eller  overhovedet  havde  været  vidende  om 
eller  behjælpelige  ved  denne.  Den  arme  Kvinde  blev  saaledes 
ængstet  og  truet  til  at  forraade  sine  Venner,  hvis  hun  havde 
havt  nogle. 

Aldrig  saa  snart  landede  Hertford  i  Dover,  før  han  blev 
fængslet  paa  Dronningens  Befaling.  Hele  sit  Tjenerskab 
maatte  han  lade  blive  tilbage  i  denne  By  og  blev  for  øvrigt 
holdt  saa  strængt  afspærret  fra  Samkvem  med  Omverdenen 
under  Bevogtning  af  den  Officer,  Dronningen  havde  sendt  for  at 
arrestere  ham,  at  en  af  hans  egne  Tjenere  ikke  engang  vovede 
at  tale  til  ham  eller  at  besvare  selv  det  ligegyldigste  Spørgs- 
maal.  Saa  snart  Jarlen  havde  naaet  Tower,  maatte  han  møde 
for  et  Forhørstribunal,  bestaaende  af  Marquis'en  af  Winchester, 
Ærkebiskoppen  af  Canterbury,  Grindel,  Biskoppen  af  London, 
Sir  William  Petræ,  og  en  frygtelig  Samling  af  lovkyndige  og 
gejstlige.   Denne  Kommission  havde  det  Hverv  «at  undersøge. 

forhøre  og  fælde  Dom  angaaende  den  skamløse  Adfærd  mel- 
lem Lady  Katharine  Gray  og  Jarlen  af  Hertford». 

Flere  Dage  i  Træk  plagede  disse  Mennesker  Jarlen  med  et 
yderst  skarpt  Forhør,  idet  de  tillige  paa  alle  optænkelige  Maa- 
der  søgte  at  ængste  ham.  Han  svarede  mandig  og  frit,  til- 
stod aabent  sit  Ægteskab  med  Katharine,  men  erklærede  til- 
lige, at  kun  hans  nu  afdøde  Søster  havde  været  Vidne  dertil 
som  Brudepige  saavel  som  Præsten,  der  havde  viet  dem. 
Dennes  Navn  havde  han  enten  glemt  eller  ogsaa  ikke  hørt, 
men  hans  Ydre  beskrev  han  meget  nøje.  «Den  Præst,  min 
Søster  lod  hente«,  sagde  han,  «var  smuk  af  Aasyn,  havde 
kastaniebrunt  Skjæg  og  middel  Væxt.  Han  bar  ikke  Messe- 
særk, men  en  lang  Kjole  af  sort  Klæde  med  nedliggende  Hals- 
krave, saaledes  som  de  tyske  protestantiske  Præster  plejede 
at  bære,  da  de  efter  Dronning  Marias  Død  atter  vendte  til- 
bage til  England«. 

Der  blev  søgt  meget  ivrig  efter  denne  Præst,  men  da 
han  intet  Steds  var  at  finde,  og  ingen  andre  end  Brudgom, 
Brud  og  Brudepige  havde  set  ham,  syntes  den  værdige  Doms- 
kommission  deraf  at  drage  den  Slutning,  at  han  aldrig  havde 
existeret.  Det  eneste  Vidnesbyrd,  Jarlen  kunde  paaberaabe 
sig  til  Støtte  for,  at  Katharine  var  hans  lovlige  Hustru  og  det 
Barn,  hun  skulde  føde,  hans  retmæssige  Arving,  var  den  kun- 
stige Brudering,  han  havde  givet  hende  og  ladet  indgrave  de 
Vers  paa,  han  selv  havde  forfattet.  Denne  Ring  beskrev  han, 
og  Versene  dikterede  han  Sekretærerne,  som  med  megen 
Interesse  førte  dette  til  Protokols.  Den  grædende  Katbarines 
Udsagn  under  Forhøret  stemte  i  ét  og  alt  overens  med  Jarlens. 
Tilsidst  fremtog  hun  Eingen,  trykkede  paa  den  skjulte  Fjeder 
og  viste  sine  Dommere  de  indgraverede  Vers,  der  ordret  vare 
de  samme.  Jarlen  havde  dikteret. 

Endnu  inden  Forhørene  vare  sluttede,  blev  Katharine 
syg,  snart  besvimede  hun,  og  snart  vaandede  hun  sig  under 
de  heftigste  Smerter.  Endelig  efter  flere  Dages  Lidelser 
bragte  hun  den  21de  September  1561  en  hjælpeløs  lille  Fange 

til  Verden,  en  Sen,  som  blev  anerkjendt  for  ægte  født  af  sin 
Fader  Jarlen  af  Hertford  og  derefter  debtes  med  Navnet 
Edvard  i  Kirken  i  Tower.  Faa  Skridt  fra  det  Sted,  hvor 
den  lille  Dreng  modtog  den  hellige  Daab,  hvilede  de  jordiske 
Levninger  af  hans  Bedstefader  paa  fædrene  Side,  Edvard  Sey- 
mour.  Hertug  af  Sommerset,  halshugget  under  Edvard  VI;  af 
hans  Bedstefader  paa  mødrene  Side,  Hertug  Henrik  af  Suffolk, 
halshugget  under  Dronning  Maria;  af  hans  beremte  Moster 
Johanne  Gray,  halshugget  under  samme  Dronning;  af  Her- 
tugen af  Sommersets  Broder,  Lord  Thomas  Seymour ;  af  hans 
Grandonkel  Dudley,  halshugget  under  Edvard  VI,  og  af  en 
anden  Grandonkel  Lord  Thomas  Gray,  halshugget  i  Anled- 
ning af  Wyatts  Sammensværgelse.  Det  er  vel  ikke  noget 
ualmindeligt,  at  et  Barn  holdes  over  Daaben,  omgivet  af  de 
Grave,  der  gjemme  Støvet  af  en  Kække  af  dets  berammelige 
Forfædre;  men  ganske  vist  kan  det  betragtes  som  et  aldeles 
enestaaende  Tilfælde  i  Historien,  at  denne  spæde  Ætling  af 
Slægten  Seymour  modtog  Daaben  under  saadanne  Omgivelser. 
Ikke  en  eneste  af  disse  berømte  hensovede  havde  afsluttet 
deres  Livsbane  ved  en  naturlig  Ded,  de  vare  alle  faldne  un- 
der Bøddeloxen;  men  ogsaa  i  en  anden  Henseende  havde 
den  lille  faaet  en  vefuld  Arv,  thi  i  Henhold  til  Parlaments- 
bestemmelsen  efter  Henrik  VIIFs  Vilje  var  han  Englands 
Tronarving. 

Fra  det  øjeblik,  den  ulykkelige  Moder  bragte  denne  Sor- 
gens Arving  til  Verden,  var  hendes  Helbred  brudt.  I  flere 
Maaneder  var  hendes  Tilstand  meget  betænkelig,  men  hun  blev 
desuagtet  behandlet  som  Fange  af  sin  kongelige  Kusine. 
Dronningen  tilsendte  Kommandanten  i  Tower  en  Befaling, 
der  paalagde  ham  at  sende  de  fængslede  til  hvem  som  helst 
af  Undersøgelseskommissionen,  der  forlangte  det,  og  gav  nær- 
mere Bestemmelser  angaaende  den  Fremgangsmaade,  han  i 
saa  Fald  skulde  følge.  Hvert  Ord  i  denne  Befaling  aandede 
det  uforsonligste  Had  fra  Dronningens  Side  mod  hendes  ulyk- 
kelige Frænde. 

Forhørene  sluttedes  i  Tower,  men  selve  Sagens  Paakjen- 
delse  trak  ud  i  over  Aar  og  Dag,  indtil  der  omsider  til  For- 
bitrelse for  dem  blandt  det  engelske  Folk,  der  havde  nogen 
Indsigt  i  den  rette  Sammenhæng,  den  12te  Maj  1562  blev 
afsagt  den  Kjendelse  i  Biskoppen  af  Londons  Palads  i  Nær- 
heden af  St.  Pouls-Kirken :  «at  der  ikke  havde  fundet  noget 
Ægteskab  Sted  mellem  Jarlen  af  Hertford  og  Lady  Katharine 
Gray«. 

Begge  de  stakkels  Fanger  bleve  fremdeles  holdte  fæng- 
slede i  Tower,  men  Kommandanten,  Sir  Edvard  Warner,  der 
følte  sig  personlig  overbevist  om,  at  de  vare  rette  Ægtefolk, 
saa  igjennem  Fingre  med,  at  de  besøgte  hinanden,  og  da  det 
under  disse  Omstændigheder  ikke  faldt  vanskelig  af  bestikke  de 
lavere  Betjente,  saa  boede  Ægteparret  tilsidst  helt  sammen.  Det 
faldt  saaledes  ganske  naturlig,  at  Katharine  den  10de  Februar 
1563  skænkede  sin  Mand  den  anden  Søn,  der  ligeledes  blev 
døbt  i  Tower  og  blev  kaldet  Thomas  efter  sine  to  halshuggede 
Onkler,  Lord  Thomas  Seymour  og  Lord  Thomas  Gray,  idet 
to  Fængselsbetjente  fungerede  som  Gudfædre  for  den  uskyl- 
dige lille  Fange. 

Der  blev  i  Underhuset  ført  fiere  alvorlige  Debatter  an- 
gaaende  Katharines,  hendes  Mands  og  Børns  Lidelser;  mange 
Medlemmer  af  Huset  nævnte  hende  som  virkelig  gift  og  kaldte 
Børnene  ægte.  Vel  havde  Forhandlingerne  i  Underhuset  den 
Gang  ikke  saa  meget  at  sige,  da  de  ikke  bleve  offentlig- 
gjorte, men  de  ængstede  dog  Ofrenes  Forfølgere.  Dronning 
Elisabeth  var  yderst  forbitret  over  den  nye  Fødsel.  Komman- 
danten i  Tower  blev  underkastet  et  Forhor  i  den  Anledning, 
i  hvilket  han  tørt  ytrede,  «at  først  havde  han  tilladt  de 
fangne  én  Gang  at  komme  sammen,  senere  havde  han  tænkt, 
at  det  derefter  var  temmelig  ligegyldigt  for  Fremtiden  at 
holde  dem  hver  for  sig«. 

Jarlen  maatte  give  Møde  for  Kriminalretten  for  at  for- 
svare sig  med  Hensyn  til  sin  Adfærd  over  for  Lady  Katha- 
rine   og   blev    overøst    med    de    uhumskeste   Beskyldninger. 

Dette  oprørte  ham  i  højeste  Grad,  og  frejdigere,  end  han  før 
havde  vovet  at  tale,  forsvarede  han  sin  og  sin  Ægtefælles 
Sag,  men  blev  desuagtet  dømt  til  at  erlægge  en  Brøde  af 
15,000  Mark,  nemlig  5,000  Mark  for  at  have  forført  en  Jom- 
fru af  kongeligt  Blod,  5,000  Mark  for  at  bryde  sit  eget  Fæng- 
sel og  søge  ind  i  hendes,  og  endelig  5,000  Mark  for  den 
anden  Drengs  Fødsel,  idet  Retten  gik  ud  fra,  at  Børnene  vare 
uægte,  fordi  de  ulykkelige  Forældre  ikke  kunde  føre  Bevis 
for  deres  Ægteskab.  Der  blev  derefter  lagt  Beslag  paa  Jar- 
lens Ejendomme  for  at  faa  Bøderne  betalte. 

Hvad  endelig  Kommandanten  i  Tower,  den  vakre  Nor- 
folk-Ridder, Sir  Edvard  Warner,  angaar,  lod  Dronningen  ham 
fængsle  paa  hans  eget  Fangeslot  Tower!  Hans  Ven  Cecil 
udvirkede  rigtignok  snart  hans  Løsladelse,  men  det  synes  dog, 
som  om  han  er  bleven  afsat  fra  sin  Bestilling  ikke  længe 
efter. 

Næste  Sommer  hærgede  en  forfærdelig  Pest  London  og 
rasede  allerværst  i  Kvartererne  omkring  Tower.  Katharines 
anden  Søn  var  den  Gang  sex  Maaneder  gammel.  Hidtil 
havde  alle  Bønner  for  de  to  højtstaaende  Fanger,  der  hensade 
i  Tower,  kun  mødt  døve  øren  hos  den  haardhjertede  Dron- 
ning Elisabeth;  men  dels  den  almindelige  Elendighed,  dels 
maaske  ogsaa  Misnøje  med,  at  Edvard  Warner  holdt  Fan- 
gerne i  et  for  mildt  Fængsel,  syntes  at  virke  paa  Dronningen. 
Flere  af  hendes  Omgivelser  raadede  hende  ogsaa  til  af  Sund- 
hedshensyn at  flytte  Fangerne.  Dette  Raad  gav  hun  omsider 
efter  for,  da  Smitsoten  havde  naaet  en  saadan  Voldsomhed, 
at  der  inden  for  det  daværende  lille  Londons  Volde  døde 
1,000  Mennesker  om  Ugen,  og  Døden  navnlig  hjemsøgte 
Towerkvarteret.  Hertford  og  den  ældste  Dreng  bleve  da 
overgivne  til  Hertuginden  af  Sommersets  Varetægt  paa  Han- 
worth.  Men  kort  efter  lod  Dronningen  ham  paa  ny  sætte  i 
Tower,  hvor  han  hensad  i  ni  Aar.  Katharine,  samt  den  yngste 
Dreng,  blev  betroet  til  sin  Onkel  Lord  John  Grays  Omsorg. 
Han  boede  paa  Pergo  i  Essex,    hvilket  tidligere  havde  været 

et  kongeligt  Enkesæde,  men  var  blevet  skjænket  ham  af 
Dronning  Elisabeth.  Katharine  var  meget  nedslaaet  og 
hendes  Helbred  i  høj  Grad  svækket,  da  hun  fæstede  Bo  paa 
Pergo. 

Herfra  skrev  Lord  John  Gray  kort  efter  et  Brev,  dateret 
29de  Avgust  1563,  til  Cecil,  hvori  han  takkede  Ministeren 
paa  hans  Frændes,  Lady  Katharines,  Vegne  for  den  Naade, 
Dronningen  havde  vist  hende,  og  skildrede  den  dybe  Sorg, 
hun  felte  over  at  være  i  Dronningens  Unaade,  ligesom  han 
udtalte  det  Haab,  at  Ministeren  vilde  anvende  sin  mægtige 
Indflydelse  hos  Dronningen  til  at  formilde  hendes  Vrede  og 
med  Tiden  udvirke  hendes  fuldstændige  Tilgivelse  for,  hvad 
der  var  sket. 

Mærkelig  nok  kalder  Lord  Gray  i  dette  Brev  Ministeren 
sin  "Fætter«.  Dette  pludselige  Fætterskab  imellem  den  høj- 
baarne  Grayske  Slægt  og  Sønnen  af  den  sidste  kongelige 
Garderobebevarer  Richard  «Sysell»  vilde  nuomstunder  tage 
sig  højst  løjerlig  ud  og  sandsynligvis  volde  Heraldikerne 
mange  Knuder.  Men  i  det  sextende  Aarhundrede  tog  man 
Sagen  anderledes;  alle  Kneb  gjaldt,  naar  man  vilde  gjøre  sig 
behagelig  for  en  Mand,  der  havde  Indflydelse.  Dette  Fætter- 
navn var  efter  Datidens  Tænkemaade  en  stor  Opmærksomhed, 
som  Lord  Gray  viste  Ministeren;  han  appellerede  derved  til 
dennes  svage  Side  og  kunde  være  sikker  paa,  at  hans  Skri- 
velse vilde  finde  en  gunstig  Modtagelse,  Ogsaa  Lady  Katha- 
rine tilskrev  Cecil  et  egenhændigt  Brev,  hvori  hun  ikke  min- 
dre end  sex  Gange  bruger  det  bedaarende  Fætternavn,  idet 
hun  bønfalder  ham  om  at  udvirke  Dronningens  Naade  for 
hende,  og  Lord  John  Gray  skildrede  i  en  ny  Skrivelse  til  den 
mægtige  Minister  den  ulykkelige  Dames  Fortvivlelse  med  de 
mest  levende  Farver.  Men  alt  var  forgjæves,  skjønt  den 
ulykkelige  Kvinde  havde  den  indflydelsesrige  Minister  Cecil 
og  Dronningens  altformaaende  Yndling  Robert  Dudley  ganske 
paa  sin  Side.     Hvorledes   vilde   vel  ikke  hendes  og  hendes 

Mands  Skæbne  være  bleven,  naar  disse  Personer  havde  været 
deres  Fjender? 

Ål  den  Haardhed,  hvormed  man  forfulgte  det  ulykkelige 
Ægtepar,  ndgik  ene  og  alene  fra  den  uforsonlige  Dronning 
selv,  skjent  hun  den  Gang  endnu  var  en  ung  Kvinde,  der 
ikke  havde  fyldt  sit  tredivte  Aar  og  nok,  som  man  skulde 
synes,  efter  Naturens  Orden  maatte  have  havt  et  følsommere 
Hjerte  for  de  to  elskende,  der  led  uden  nogen  virkelig  Brede. 
Men  hun  kunde  lige  saa  lidt  tilgive  Lady  Katharine,  at  hun 
havde  en  lovmæssig  Adkomst  til  Englands  Trone,  som  hun 
i  sin  Tid  kunde  tilgive  hendes  Soster  Johanne  Gray,  at  hun 
i  9  Dage  havde  baaret  Englands  Krone  med  Forbigaaelse  af 
hende  selv,  eller  som  hun  kunde  tilgive,  at  Henrik  H  af 
Frankrig  havde  erklæret  sin  Svigerdatter  Maria  Stuart  af 
Skotland  for  Englands  Dronning. 

Selv  skrev  Katharine  et  meget  ydmygt  Brev  til  Dron- 
ningen, hvilket  i  en  Skrivelse  fra  Onkelen  blev  tilsendt  Mi- 
nisteren Cecil;  det  hedder  deri: 

•AUernaadigste  Dronning!  Jeg  vover  ikke  at  vente  Til- 
givelse for  mit  ulydige,  ubetænksomme  og  selvraadige  Gifter- 
maal  uden  Deres  Højheds  Tilladelse;  jeg  henfalder  kun  aller- 
ydmygst  Deres  Hejhed  om  atter  at  skænke  mig  Deres  Naade, 
idet  jeg  dog  fuldt  vel  foler,  at  jeg  er  altfor  uværdig  til  at 
kunne  vente  at  nyde  Deres  naadigste  Gunst  i  samme  Om- 
fang som  tidligere. 

I  min  fortjente  Sorg  og  Elendighed  feler  jeg  Dag  for 
Dag  mere  og  mere  Sterrelsen  af  min  Brede,  og  Deres  fyrste- 
lige Unaade  foreger  min  Sorg  over,  at  jeg  i  saa  høj  en  Grad 
har  forglemt  min  Phgt  imod  Deres  Majestæt.  Dette  piner 
min  Sjæl  liøjligen.  Maatte  det  derfor  behage  Deres  ophejede 
Majestæt  naadigst  at  aabne  Deres  Øre  for  min  ydmyge  Ben 
og  til  mig  elendige  udstrække  Deres  Majestæts  fremtidige  Gunst 
og  vante  Naade,  den  jeg  i  al  Ydmyghed  paa  mine  Knæ  dag- 

lig  beder  Gud    om  i   mine  Bønner  for,    at  han  vil  skjærme 
Deres  Majestæts  Regering  over  os  og  lade  den  længe  vedvare. 

Pergo,  den  6te  November  1563. 

Deres  Majestæts  ydmygste,  hengivneste  og  lydigste  Tjenerinde«. 

Dette  Brev  havde  lige  saa  lidt  nogen  Forandring  til 
Følge  som  flere  andre  Henvendelser  fra  den  utrættelige 
Onkel  til  Ministeren.  Derimod  paalagde  Dronningen  Lord 
Hertford  at  udrede  114  Pund  Sterling  til  Katharines  og  det 
elleve  Maaneder  gamle  Barns  Underhold,  skjant  hun  unæg- 
telig derved  indirekte  anerkjendte  Ægteskabet. 

Lord  Hertford  benyttede  denne  Lejlighed  til  at  faa  Eli- 
sabeths Yndling  Leicester  til  at  interessere  sig  for  hans  ulyk- 
kelige Hustrus  og  hans  egen  Skæbne,  skjønt  han  maatte  gaa 
meget  forsigtig  til  Værks  og  i  sine  Breve  ikke  en  Gang  turde 
nævne  sin  Hustru  ved  Navn;  ja  han  dristede  sig  endog  til 
igjennem  denne  at  sende  Dronningen  et  Par  Handsker.  Men 
den  smidige  Hofmand  mærkede  snart,  at  han  vovede  for 
meget  ved  at  tage  sig  af  denne  fortrædelige  Sag;  han  af- 
spiste derfor  Lord  Hertford  med  nogle  høflige  Talemaader  og 
gav  ham,  efter  Tidernes  Vis,  nogle  skinhellige  Raad  om  Bøn 
til  Gud,  hvorved  han  alene  kunde  haabe  at  bøje  Dronnin- 
gens Sind. 

Endelig  fik  Hertford  sin  Moder,  Hertuginden  af  Sommerset, 
til  at  tage  sig  af  Sagen.  Men  denne  stolte  Kvinde  for  ikke  med 
Lempe  som  de  andre;  hun  vilde  ikke  paavirke  Dronningen 
med  ydmyge  Bønner,  men  talte  i  sine  Skrivelser  i  en  næsten 
bydende  Tone  og  gjorde  flotte  Hentydninger  til  »denne  Ube- 
sindighed fra  disse  unge  Folks  Side,  der  først  vare  komne  til 
Skjels  Aar  og  Alder  i  Fængslet«.  Denne  Optræden  kunde 
ikke  stemme  den  herskesyge  Dronning  mildere,  men  gjorde 
snarere  ondt  værre. 

Efter  henved  to  Aars  forgjæves  Anstrængelser  fra  alle 
Sider  indtraf  imidlertid  uventet  en  Begivenhed,  som  tilintet- 
gjorde alt  Haab.  En  poUtisk  Skribler,  John  Hales,  offentlig- 
gjorde nemlig  en  Afhandhng  om  Tronfølgen,  i  hvilken  Lady 

Katharine  Gray  erklæredes  for  den  nærmest  berettigede  etter 
Dronningen.  Han  havde  ligeledes  tilvejebragt  Udtalelser  fra 
Retslærde  udenfor  England,  der  erklærede  Lord  Hertfords  og 
Lady  Katharines  Ægteskab  for  gyldigt.  Til  Straf  for  sin 
Dristighed  blev  han  sendt  om  Bord  i  et  af  de  kongelige  Skibe, 
men  Dronningens  Forbitrelse  imod  de  ulykkelige  Ægtefæller 
voxede,  da  hun  havde  dem  mistænkte  for  Meddelagtighed  i 
John  Hales's  Foretagende. 

Saa  bedrevelig  Lady  Katharines  Tilstand  end  var,  fandt 
hun  dog  nogen  Trest  i  sin  kjærlige  Onkels  Deltagelse  og 
faderlige  Omhu  for  hende;  men  ogsaa  dette  skulde  ophøre, 
thi  i  Begyndelsen  af  November  1564  dede  Lord  John  Gray, 
efter  at  hun  i  henved  to  Aar  havde  fundet  et  gjæstfrit  Til- 
flugtssted hos  ham.  Hun  blev  derpaa  strax  betroet  til  Lord 
Peters  Varetægt. 

Længe  blev  imidlertid  Lady  Katharine  ikke  her,  thi 
Dronningen  tvang  Sir  John  Wentworth,  en  ærværdig  Mand 
i  sit  Livs  Aften  med  en  aldrende  og  meget  syg  Hustru,  til 
at  modtage  sin  ulykkelige  Slægtning  trods  alle  hans  Mod- 
forestillinger, der  gik  ud  paa,  at  hans  syge  Hustru  var  al- 
deles ude  af  Stand  til  at  paatage  sig  den  Byrde  at  sørge  for 
den  høje  Fange. 

Lady  Katharine,  hendes  lille  Søn  og  Tyende  bleve  altsaa 
sendte  af  Sted  i  Følge  Dronningens  udtrykkelige  Befaling. 
De  skulde  trods  alle  Protester  indkvarteres  hos  Sir  John 
Wentworth  paa  Gosfield  Hall.  en  fast,  skummel  Murstensborg, 
opført  uden  om  en  firkantet  Gaard,  meget  stærkt  befæstet, 
uden  Vinduer  i  den  nederste  Etage  og  bygget  saaledes,  at 
ingen  uden  med  den  største  Vanskelighed  og  kun  ved  at 
gaa  igjennem  alle  Værelser  kunde  trænge  ind  til  dem,  der 
boede  ovenover.  Her  tilbragte  Lady  Katharine  og  hendes  lille 
Barn  flere  ensformige  Maaneder  uden  at  have  det  mindste 
til  Morskab  eller  Opmuntring.  Tilsidst  afgik  Sir  John  Went- 
worth ved  Døden,  og  skjønt  hans  efterladte  Hustru  var  endnu 
sygere  end  tilforn,    blev   hun   ikke   befriet   fra  sin  sergelige 

Gjæst,  som  blev  tvungen  til  at  forblive  i  dette  Dødens  og 
Sorgens  Hus,  uagtet  Hr.  Rook  Green,  der  var  en  fjern  Slægt- 
ning af  Familien,  som  executor  testamenti.paa  det  kraftigste 
gjorde  Indsigelse  imod  hendes  Ophold  dér  længer  med  den 
Bemærkning,  at  den  afdødes  Datter  og  Arving  forlangte  Bor- 
gen « ryddeliggjort«.  «Men'>  —  tilføjede  han  i  sin  Skri- 
velse til  Minister  Cecil  —  « denne  Indsigelse  nedlægger  jeg 
ingenlunde,  fordi  jeg  har  det  ringeste  at  udsætte  paa  den 
høje  Dame,  tvært  imod  skylder  jeg  paa  Sandhedens  Vegne 
at  bevidne,  at  hendes  Opførsel  har  været  ærbar  og  stille,  og 
at  hendes  Tjenerskab  ikke  har  givet  nogen  som  helst  Grund 
til  Klage«.  Hr.  Eook  Greens  Indsigelser  vare  dog  forgjæves, 
Katharine  maatte  blive,  og  det  uagtet  samme  Mand  nogen 
Tid  efter  søgte  at  give  sine  fornyede  Protester  forøget  Styrke 
ved  at  tilføje,  «at  han,  saafremt  man  fremdeles  tvang  ham 
til  at  tage  Vare  paa  den  høje  Dame,  saa  sig  sat  i  den  Nød- 
vendighed at  føre  hende  til  sin  egen  Bolig,  der  dog  var  alt 
andet  end  passende,  da  ban  var  Enkemand  og  havde  en  tal- 
rig Børneflok«). 

Endelig  langt  om  længe  tog  Dronningen  en  ny  Bestem- 
melse; men  i  Stedet  for  at  give  sin  ulykkelige  Frænde  fri 
overgav  hun  hende  i  Sir  Owen  Hoptons  Varetægt.  Denne 
var  bleven  ansat  som  Kommandant  paa  Tower,  men  dette 
Hverv  kom  ham  i  høj  Grad  ubelejligt,  thi  han  havde  netop 
bestemt  sig  til  i  nogen  Tid  tilligemed  sin  Hustru  at  udhvile 
sig  paa  et  lille  Herresæde,  han  ejede  i  Nærheden  af  Ipswich, 
og  han  kunde  ikke  modtage  Lady  Katharine  før  sidst  i  Ok- 
tober. Til  sidst  bestemte  han  sig  dog  til  at  tage  til  Gosfield 
Hall,  hvor  han  i  Dronningens  Navn  af  Hr.  Rook  Green  fik 
udleveret  den  ulykkelige  Fange  tilligemed  hendes  lille  Søn, 
Tyende  og  Ejendele  i  sin  Varetægt. 

De  droge  strax  alle  afsted  til  Suffolk,  thi  Sir  Owen 
Hopton  havde  af  Dronningen  faaet  Tilladelse  til  at  føre 
sin  Fange  til  sit  nyopførte  Herresæde  Cockfield  Hall  tæt 
ved    den    yndige    Landsby   Yoxford    i    Suffolk.      Lady   Ka- 

tharine  var  ved  denne  Tid  paa  det  sidste  Stade  af  en 
uhelbredelig  Tæring,  og  kort  efter  at  hun  var  kommet  til 
sit  nye  Opholdssted,  fandt  Sir  Owen  Hopton  det  nodven- 
dig  at  sende  Bud  til  London  efter  Dronningens  Læge,  Dr. 
Symonds;  men  al  Lægehjælp  var  for  silde;  den  skrabelige 
Kvinde,  hvis  Hjerte  var  sønderknust,  skulde  ikke  mere  gjense 
hverken  sin  Husbond  eller  sin  førstefødte. 

Der  blev  opsat  et  Dokument,  som  indeholdt  alle  Enkelt- 
heder angaaende  hendes  sidste  -Øjeblikke.  'Dette  Dokument 
blev  sendt  til  det  engelske  Hof.  Den  sidste  Nat  tilbragte 
hun  med  at  bede  og  synge  Psalmer ;  hun  tilgav  alle,  og  til  Sir 
Owen  Hopton  rettede  hun  en  inderlig  Bøn  om,  at  han  vilde 
bede  Dronningen  skænke  hende  sin  Tilgivelse  efter  hendes 
Død  og  være  god  imod  hendes  Børn.  «Faa  Venner«,  sagde 
hun,  «have  de  havt,  medens  jeg  levede,  og  færre  ville  de  faa, 
naar  jeg  er  død,  om  ikke  Hendes  Majestæt  vil  være  dem 
naadig.  Jeg  beder  ogsaa  Hendes  Højhed  være  god  imod  min 
Herre  (o:  Lord  Hertford),  for  det  véd  jeg,  min  Død  vil  være 
tunge  Tidender  for  ham  at  bære,  og  at  Hendes  Naade  vil 
unde  ham  Frihed  for  at  glæde  hans  sorgfulde  Hjerte«.  Hun 
gav  ham  ogsaa  sin  Fæstensring  med  den  slebne  Diamant  og 
Bruderingen  med  de  fem  Led,  for  at  han  skulde  sende  Jarlen 
dem.  «0g»,  tilføjede  hun,  »bed  ham,  at  lige  som  jeg  har 
været  ham  en  sand  og  trofast  Viv  —  det  jeg  tager  Gud  til 
Vidne  paa  i  denne  Stund  —  saaledes  ogsaa  han  vil  være  en 
kjærlig  og  sand  Fader  for  vore  Børn,  hvem  jeg  giver  den 
samme  Velsignelse,  Gud  gav  Abraham,  Isak  og  Jakob«. 
Derpaa  fremtog  hun  en  anden  Ring  med  et  emailleret  Død- 
ningehoved og  sagde:  « Dette  er  det  sidste  Minde,  jeg  sen- 
der min  Herre  i  dette  Liv;  Det  er  mit  eget  Billede«.  Denne 
Sørgering  bar  til  Motto:  «i  Livet  din«. 

Efter  den  døendes  Ønske  ringedes  der  med  Kirkeklokken, 
medens  hun  udaandede.  Saaledes  var  det  nemlig  i  de  Tider 
Skik,  at  Kirkeklokkerne  Lode,  naar  en  døende  laa  paa  det 
alleryderste,   for  derved   at  mane  de  barmhjertige  Naboer  til 

alle  at  bede  til  Gud  for  den  døendes  Sjæl.  I  vore  Dage  lyder 
Klokken  ikke  længer  for  at  give  den  døende  den  kristne 
Bøns  Velsignelse  men  for  at  underrette  de  omboende  om,  at 
en  Medskabning  alt  har  forladt  dette  Liv.  Klokken  9  om 
Morgenen  den  27de  Januar  1568  drog  Katharine  Gray  det 
sidste  Suk.  De  alvorsfulde  Toner,  som  i  hin  Vintermorgen 
lød  ud  over  Dalen  og  de  skovgroede  Sletter  fra  det  ældgamle 
Kirketaarn  i  Landsbyen  Yoxford,  forkyndte  Fred  for  en  for- 
fulgt Fyrstinde  af  kongelig  Byrd,  der  iblandt  østangelns 
simple  Bønder  omsider  fandt  Hvile  for  sit  trætte  Hoved  i 
Yoxford  Kirke.  Her  bisattes  hendes  Lig  den  21de  Februar 
efter  at  være  blevet  balsameret,  og  efter  at  Almisser  vare 
uddelte  til  de  fattige.  En  lille  sort  Sten  betegnedes  længe 
efter  af  Bønderne  som  Kj endemærket  for  Lady  Katharine 
Grays  Grav  —  Lady  Johanne  Gray  plejede  de  gjærne  at 
kalde  hende  — ;  men  næppe  vilde  Mindet  om  hende  have 
holdt  sig  blandt  Almuen,  hvis  ikke  en  af  hendes  smaa  Hønse- 
hunde strax  efter  hendes  Død  havde  lagt  sig  paa  Graven, 
som  den  ikke  var  til  at  faa  fra  hverken  med  Magt  eller 
Kj  ærtegn,  før  den  døde.  Saaledes  satte  dette  lille  Dyrs  Tro- 
skab den  ulykkelige  Fyrstinde  et  varigere  Minde  blandt  Bøn- 
derne i  Yoxford,  end  det  prægtigste  Gavmonument  kunde 
have  gjort.  Mærkeligt  nok  er  det,  at  begge  Dronning  Elisa- 
beths Ofre,  saavel  Lady  Katharine,  der  var  hendes  Arving 
i  Følge  en  Parlamentsakt,  som  Dronning  Maria  Stuart  af 
Skotland,  der  var  hendes  Arving  efter  Tronfølgen,  skulde  have 
det  tilfælles,  at  en  tro  Hund  døde  af  Sorg  paa  deres  Grav. 


Jarlen  af  Hertford  sad  fængslet  i  to  Aar  efter  sin  Hu- 
strus Død.  Henimod  Slutningen  af  det  niende  Aar  efter  sin 
Indespærring  blev  han  løsladt  fra  Tower  imod  at  betale  den 
haarde  Bøde,  han  var  idømt,  af  15,000  Mark.  Da  han  kom 
ud  af  Fængslet,  var  han   saa  nedbrudt  paa  Sjæl  og  Legeme, 

at  selv  hans  bitreste  Fjender  ikke  kunde  have   ønsket   ham 
det  værre. 

Da  der  ingen  Udsigt  var  til,  at  de  Børn,  han  havde  med 
Katharine  Gray,  vilde  blive  erklærede  for  ægte,  saa  længe 
Elisabeth  levede,  giftede  han  sig  anden  Gang  —  maaske  i 
det  Haab  at  faa  en  anerkjendt  Arving  til  sin  Titel  og  Rang, 
og  da  hans  anden  Hustru  ogsaa  døde,  indgik  han  for  tredje 
Gang  Ægteskab.  Men  kort  efter  blev  han  paa  ny  sat  i  To- 
wer  af  Dronning  Elisabeth,  fordi  han  i  Overkonsistoriets  Bø- 
ger havde  , ladet  indregistrere  den  Erklæring,  at  han  selv 
anerkjendte  Ægtheden  af  sine  Børn  af  første  Ægteskab.  Han 
overlevede  også  sin  tredje  Hustru. 

Endelig  efter  at  Elisabeth  var  død  og  Jakob  I  bleven 
Konge,  oplevede  han  den  Glæde  at  faa  sine  og  Katharines 
Børn  erklærede  for  fødte  i  lovligt  Ægteskab.  Da  kom  nem- 
lig i  Aaret  1607  den  Præst,  som  havde  viet  dem,  for  en 
Dag;  han  fremstod  offentlig  og  erklærede  at  have  sluttet 
Ægteskabet  paa  lovlig  Maade,  hvilket  under  de  forandrede 
Forhold  førte  til,  at  der  afgaves  en  Eetskjendelse,  som  kjendte 
deres  Ægteskab  gyldigt.  Lord  Hertford  døde  i  sit  tre  og 
firsindstyvende  Aar  (1622').  Med  ingen  af  sine  to  sidste  Hu- 
struer havde  han  Børn.  Paa  hans  Grav  i  Salisbury  Domkirke 
nævnes  ingen  anden  Hustru  end  Lady  Katharine  Gray. 

P.  c.  A.  Easmdssen. 

i  et  tidligere  Bind  af  dette  Tidsskrift*)  findes  en  Afhand- 
ling betitlet  »Gustav  III's  Mord«;  men  efter  denne  Afhand- 
lings Udarbejdelse  har  en  svensk  Forfatter,  Dr.  Olof  Nilsson 
i  Malmø,  udførlig  behandlet  det  samme  Emne  og  tror  der- 
ved, hovedsagelig  ved  Benyttelsen  af  Svea  Hofrets  Protokoller, 
at  være  kommen  til  det  Kesultat,  at  det  dog  vistnok  har 
været  Anckarstrom,  der  myrdede  Gustav  III. 

Dette  i  flere  Henseender  fortjenstfulde  Arbejde  giver 
imidlertid  Anledning  til  nogle  Bemærkninger,  som  mulig 
turde  findes  ikke  aldeles  betydningsløse. 

Allerede  den  dødelig  saarede  Konges  Udraab,  at  han 
var  saaret  «af  en  lang  masque  i  svart  domino«,  og  en  aldeles 
lignende  Ytring  til  Schroderheim  den  følgende  Dag  vilde 
vidne  om,  at  Gustav  nærede  Mistanke  til  Kibbing,  selv  om 
ikke  den  saarede  udtrykkelig  havde  erklæret  dette**).  Rig- 
tignok tvivle  de  samtidige  Forfattere,  John  Brown  og  Siera- 
kowsky,  ikke  paa,  at  Anckarstrom  jo  var  Gjerningsmanden; 
men  Arndt  siger  allerede  i  sit  1809—1810  skrevne  Værk, 
der  først  udkom  i  trediverne,  at  Ribbing  troedes  at  have  af- 
fyret Skuddet,  medens  Anckarstrom  holdt  paa  Pistolen.  Dr. 
Nilsson  synes  ikke  at  tillægge  disse '  Ytringer  stor  Betydning; 
men  det  forekommer   os  dog  at  burde  fremhæves,    at  Troen 


Hist.  Archiv  1873,  II  p.  246—70. 

Ribbing  var  af  høj  Væxt,  Anckarstrom  derimod  ikke. 

paa,  at  Ribbing  var  den  egentlige  Gjerningsmand,  kan  for- 
falges  saa  godt  som  lige  op  til  Mordnatten  selv. 

Den  svenske  Forfatter  giver  derpaa  et  kort  Udtog  af 
Fryxells  i  »Svensk  Tidskrift  for  Literaturetc,  1872,  6te  Heftes 
givne  Beretning  om  Ribbings  Selvanklage  for  Gyllenkrook  og 
Lofvenskold,  om  Gustav  Lowenbjelms  Undersøgelser  i  Pariser- 
politiets Archiver  og  om  Ehrensparre-Ljungfeldts  Meddelelse 
—  samtlige  disse  Punkter  ere  omtalte  i  den  nævnte  Afhand- 
ling i  »Historisk  Archiv«  —  og  tilføjer,  at  Fryxell  kun  be- 
retter, men  ikke  selv  udtaler  nogen  Mening.  Derhos  erindrer 
han  om  det  i  den  Lowenstromske  Familie  gængse  Sagn,  at 
Anckarstrom  ikke  turde  affyre  Skuddet  af  Frygt  for  at  træffe 
de  to  som  Engle  udklædte  Smaapiger,  —  hvad  han  i  sin  De- 
position for  Svea  Hofret  selv  udsiger,  medens  Ransagnings- 
protokollerne  erklære  de  nævnte  Pigebørns  Nærværelse  paa 
Maskeraden  for  ubevist,  —  og  at  Ribbing  derfor  gjorde  det 
Alle  disse  Udsagn,  fortsætter  Doktoren,  stemme  overens  i  ét 
Punkt:  at  Ribbing  og  ikke  Anckarstrom  var  Morderen,  men 
de  afvige  i  Beretningen  om  Maaden,  hvorpaa  Misgjerningen 
blev  udført,  i  det  det  snart  hedder,  at  Ribbing  <■  rykkede 
Pistolen  til  sig»,  snart  at  han  afiyrede  den,  medens  Anckar- 
strom holdt  paa  den. 

Selv  om  man  nu  vil  indrømme,  at  Udtrykket  « Ribbing 
ryckte  till  sig  pistolen«  skulde  forstaas  saaledes,  at  han  havde 
rykket  Anckarstroms  Arm  og  Haand  med  den  deri  værende 
Pistol  til  sig,  saa  forekommer  det  os  dog  noget  tvungent  med 
den  svenske  Lærde  at  ville  forklare  Udtrykket  « Ribbing  åter- 
lemnade  (o:  tilbageleverede)  pistolen«  ved,  at  han,  efter  at 
Skuddet  var  affyret  (af  ham  selv),  sagt«  »fastare  tilltrycka 
Anckarstroms  fingrar  kring  vapnet,  innan  han  sjelf  slåppte 
sitt  tag»,  samt  at  det  «fubblande»  (o:  snublende),  som  for- 
aarsagede,  at  Mordvaabnet  faldt  til  Gulvs,  skulde  have  be- 
staaet  deri.  Men  vil  man  ikke  slaa  sig  til  Ro  ved  denne 
meget  haartrukne  Forklaring,  maa  man  ganske  vist  enten  er- 
klære sig  ude  af  Stand  til   at  løse  Modsigelsen  mellem   de 

nævnte  to  afvigende  Beretninger,  eller  erklære  den  ene  af 
dem  for  falsk,  eller  med  Dr.  Nilsson  erklære  dem  begge  for 
falske,  o:  erkjende,  at  Anckarstrom,  og  ikke  Eibbing,  var 
Morderen. 

Anckarstrom  blev,  fortsætter  den  svenske  Forfatter,  i 
evrigt  damt  ikke  alene  i  Følge  sin  egen  Tilstaaelse,  men  i 
Kraft  af  Vidners  Deposition.  Blandt  disse  Vidner  vare  Hof- 
trompeteren -Ørnberg  og  Tjeneren  Fagerberg,  der  begge  be- 
kræftede deres  Udsagn  med  Ed,  samt  Drengen  Brovall,  der 
som  femtenaarig  ej  kom  til  at  aflægge  Vidneeden.  Alle  disse 
paastode  at  have  set  Morderen,  —  hvem  han  nu  end  har 
været  — ,  udføre  Misgjerningen :  Ørnberg  fra  Orkestret,  de 
to  andre  fra  et  Sted  i  Nærheden  af  det,  hvor  Begivenheden 
foregik.  Trompeteren  erklærede,  at  den  Person,  der  affyrede 
Skuddet,  var  af  Anckarstroms  Væxt  og  klædt  ligesom  denne 
i  sort  Domino,  hvid  Maske  og  rund  Hat  med  Baand  om; 
Brovall  havde  set  «en  till  vexten  mera  kort  end  lang  person« 
i  sort  Domino  og  rund  Hat  fremtage  noget  blankt  af  Bryst- 
lommen, affyre  et  Skud  paa  Kongen  og  derpaa  blande  sig  i 
Sværmen,  og  Fagerberg  havde  ligeledes  bemærket  en  Person  i 
nævnte  Dragt,  som  af  Brystlommen  havde  fremtaget  noget 
blankt,  som  Vidnet  havde  holdt  for  en  Tobaksdaase;  denne 
Person  havde  «hukat  sig  ned,  och  i  detsamma  hade  skottet 
smullit».  Derpaa  havde  samme  Person  kastet  en  Pistol  fra 
sig,  som  var  gleden  hen  næsten  lige  til  Vidnets  Fødder. 
Fagerberg  havde  ligeledes  set  en  Kniv  falde  til  Jorden. 

Næst  efter  at  bemærke,  at  de  allerfleste  af  de  sammen- 
svorne, som  overværede  Maskeraden,  foruden  selvfølgelig  mange 
andre,  vare  iførte  en  Dragt  som  den  af  Vidnerne  beskrevne, 
og  som  var  den  almindelige  ved  disse  »Redouter«,  indrømme 
vi,  at  disse  Vidnesbyrd  unægtelig  ere  særdeles  kompromit- 
terende for  Anckarstrom ;  navnlig  stemmer  Fagerbergs  Erklæ- 
ring: at  en  Person  var  sprunget  frem,  . ..  havde  af  Bryst- 
lommen fremdraget  noget  blankt,  bukket  sig  ned,  og  i  det 
samme  havde  Skuddet  knaldet,  —  aldeles  ikke   overens  med 

Ribbings  Selvanklage  for  Gyllenkrook :  at  han,  Ribbing,  havde 
«ryckt  tiU  sig  pistolen«,  da  Ånckarstrom  ikke  kunde,  uset  af 
Kongen,  faa  den  frem.  Da  de  to  af  de  nævnte  tre  Vidner 
have  bekræftet  deres  Udsagn  med  Ed,  er  man  vistnok  ikke 
berettiget  til  at  betvivle  deres  Sinceritet;  men  det  vil  upaa- 
tvivlelig  have  sine  store  Vanskeligheder  fyldestgjerende  at  op- 
lyse, hvorledes  tre  forskjellige  Personer  fra  tre  forskjellige 
Steder  have  kunnet  se,  hvad  der  foregik  midt  inde  i  en  tæt 
Sværm  af  Dominoer,  have  kunnet  se  det  nøjagtig  nok  til  at 
kunne  erklære:  den  Haand  fremdrog  Pistolen,  den  Haand 
affyrede  Skuddet,  den  Haand  bortkastede  Mordvaabnet,  tilmed 
da  Retningen  af  det  Kongen  tilføjede  Saar  udviser,  at  den 
Haand,  det  være  sig  nu  Anckarstroms  eller  Ribbings,  der 
lasnede  Skuddet,  har  været  holdt  meget  lavt  o:  vistnok  ab- 
solut skjult  for  alles,  selv  for  den  i  det  noget  ophøjede  Or- 
kester staaende  ørnbergs,  øjne. 

Større  Mulighed  forekommer  der  os  at  have  været  for, 
at  man  havde  kunnet  bemærke  den  af  Ribbing  i  Gyllenkrooks 
Meddelelse  omtalte  Snubien,  der  skal  have  fundet  Sted,  da 
Ribbing  vilde  levere  Ånckarstrom  Pistolen  tilbage.  Nogen 
saadan  bliver  imidlertid,  som  Dr.  Nilsson  oplyser,  ikke  omtalt 
af  de  tre  nævnte  Vidner.  Men  hvorfor  har  da  Ribbing  er- 
klæret for  Gyllenkrook,  at  et  »fubblande«  fandt  Sted?  Hvad 
kunde  han  vinde  ved  at  paastaa  noget  saa  ubetydeligt,  hvis 
det  ikke  var  sandt?  Er  man  ikke  snarere  nødsaget  til  just 
deri,  at  han  anfarer  en  saa  aldeles  betydningsløs  Omstæn- 
dighed, at  se  et  Bevis  paa  hans  Beretnings  Troværdighed,  og 
at  en  Snubien  virkelig  har  fundet  Sted,  men  ikke  er  bleven 
bemærket  af  de  nævnte  Vidner,  da  disse  vel  ellers  nok  havde 
omtalt  den?  Men  naar  de  ikke  have  lagt  Mærke  til,  at  Rib- 
bing eller  Ånckarstrom  —  og  én  af  dem -var  jo  Morderen,  — 
snublede,  og  en  Snubien  er  jo  dog  efter  sin  Natur  en  Be- 
vægelse af  et  ikke  ganske  umærkeligt  Omfang,  hvorledes 
have  da  disse  tre  Personer  fra  deres  forskjellige  Standpunkter 
i  samme  Øjeblik  kunnet   opdage   midt  i  den  tætte  Stimmel 

den  Haand,  som  affyrede  det  dræbende  Skud,  og  som  tilmed 
blev  holdt  maaske  næppe  fem  Kvarter  fra  Jorden? 

Der  forekommer  os  ikke  at  være  tilstrækkelig  Grund  til 
med  Dr.  JSIilsson  at  drage  i  Tvivl,  at  Ribbing  har  været  ved 
sin  Forstands  fulde  Brug,  da  han  for  Gyllenkrook  og  Lofven- 
skold  aflagde  den  tidt  omtalte  Bekjendelse,  at  ikke  Anckar- 
strom,  men  han.  Ribbing,  var  Gustav  IIFs  Morder.  Hvis 
Ribbing  i  de  -Øjeblikke,  han  afgav  disse  Erklæringer,  som 
ingen  aftvang  ham,  men  som  han  uden  nogen  som  helst 
ydre  Foranledning  af  egen  Drift  fremkom  med,  havde  været 
sindsforvirret,  vilde  selvfølgelig  hans  Ytringer  være  betyd- 
ningsløse, men  vi  tro  ikke,  at  dette  har  været  Tilfældet' 
ligesom  det  da  heller  ikke  er  blevet  bevist.  At  Ribbing,  som 
Lowenhjelm  ved  sine  Undersøgelser  i  Pariserpolitiets  Archiver 
har  oplyst,  i  Frankrigs  Hovedstad  førte  et  mørkt  Eneboerliv, 
var  frastødende  mod  Hustru  og  Barn,  plagedes  af  uhyggelige 
Drømme  og  Syner,  afslog  forskjellige  gejstliges  Hjælp  og 
Trøst  0.  s.  V.,  synes  os  nemlig  i  enhver  Henseende  bedre  at 
kunne  være  Symptomer  paa  en  med  en  frygtelig  Misgjerning 
betynget  Samvittighed  end  paa  Sindsforvirring.  Og  selv  om 
man  vil  lade  ham  have  været  momentant  afsindig,  hvorfor 
skal  han  da  just  have  været  det  i  de  øjeblikke,  da  han  for 
Gyllenkrook  og  Lofvenskold  aflagde  de  tidt  omtalte  Bekjen- 
delser,  hvori  heller  intet  forekommer,  som  kunde  synes  at 
tyde  paa  Sindssygdom?  Og  maa  i  øvrigt  ikke  ogsaa  det 
franske  Politis  Rapporter  over  en  for  Pariserverdenen  saa 
interessant  Person  som  «den  smukke  Kongemorder«  optages 
med  stor  Varsomhed? 

Lige  saa  lidt  kunne  vi  med  den  svenske  Lærde  finde 
det  besynderlig,  at  Ribbing,  efter  at  have  aflagt  den  omtalte 
Bekjendelse  for  Gyllenkrook  og  Lofvenskold,  —  hvilket  maa 
have  fundet  Sted  omtrent  i  1800  eller  1801,  —  vovede  senere 
at  aflægge  et  Besøg  i  Sverige.  Hans  Moders  gamle  Ven  og 
fortrolige,  Baron  Rutger  Macklean,  udvirkede  nemlig  hos 
Karl  XIII  Tilladelse  for  den  forviste  til  at  tilbringe  en  Som- 

mer  hos  Moderen,  der  boede  paa  Gaarden  Strom  i  Bohuslån. 
Men  hvad  havde  Ribbing  saa  at  frygte  for?  Karl  XIII  vilde 
tilforladelig  ikke  bryde  det  givne  Lejde,  og  desuden  var  det 
en  bekjendt  Sag,  at  han  aldrig  havde  forfulgt  sin  Broders 
Mordere  med  synderlig  Energi,  men  snarere  gjort  alt  for  at 
lade  dem  slippe  saa  let  derfra  som  mulig.  Af  Adelen  havde 
Ribbing  heller  intet  ondt  at  frygte;  de  fornemme  Herrer  saa 
i  ham  vistnok  for  største  Delen  kun  en  Standsfælle,  der 
havde  udfort  den  paaskjønnelsesværdige  Gjerning  at  skille  de 
privilegerede  Stænder  af  med  Sikkerhedsaktens  Ophavsmand; 
til  Stockholm,  hvor  Synet  af  ham  maaske  kunde  have  vakt 
Bevægelse,  kom  han,  saa  vidt  vi  have  kunnet  erfare,  ikke,  og 
fra  Dalkarlene,  som  formodentlig  vare  de  eneste,  der  kunde 
tænkes  at  have  villet  hævne  Gustav  IIFs  Død,  hvis  hans 
Morder  pludselig  var  falden  dem  i  Hænderne,  holdt  han  sig 
klogelig  borte.  Og  endelig  forstaar  det  sig  af  sig  selv, 
at  Ribbings  Besøg  i  Fædrelandet  blev  holdt  saa  vidt  mulig 
hemmelig,  saa  at  maaske  kun  yderst  faa  vidste  af,  at  han 
havde  gjæstet  en  Afkrog  af  Sverige,  før  han  var  borte  igjen. 
Af  dette  Ribbings  Besøg  paa  Gaarden  Strom  tro  vi  ikke,  at 
der  kan  udledes  noget,  der  i  væsentlig  Grad  skulde  kunne 
svække  Betydningen  af  hans  til  Gyllenkrook  og  Lofvenskold 
aflagte  Erklæringer,  at  han.  Ribbing,  og  ikke  Anckarstrom, 
var  Gustav  III's  Morder,  og  naar  man  ikke  vil  forudsætte,  at 
Ribbing  i  et  Anfald  af  Sindssygdom  er  fremkommen  med  sin 
Selvanklage,  hvad  man,  som  vi  tro  at  have  godtgjort,  næppe 
er  berettiget  til,  skjønne  vi  ikke  rettere,  end  at  der  ikke 
foreligger  tilstrækkelig  Grund  til  at  forkaste  hans  af  egen 
Drift  afgivne  Bekjendelse,  hvis  Sandhed  han  højt  og  dyrt 
bevidnede.  Vil  man  tro  Trompeteren  ^'rnberg  og  Tieneren 
Fagerberg  paa  deres  Ord ,  maa  man  ogsaa  tro  Ribbing 
paa  hans. 

I  Anckarstroms  Karakter,  over  hvilken  den  retsindige  Gjor- 
well,  der  havde  været  hans  Formynder  og  kjendte  ham  nøje, 
fælder  en  saare  ugunstig  Dom,    finder  Dr.  Nilsson  en  Støtte 

for  sin  Formodning  om,  at  han  begik  Mordet.  Men  ogsaa 
Ribbing  var,  efter  Lowenhjelms  Vidnesbyrd,  almindelig  kjendt 
som  en  haard  og  voldsom  Mand,  der  var  i  Stand  til  de 
yderligste  Foretagender,  saa  han  for  Karakterens  Skyld  lige 
saa  vel  kan  være  Morderen  som  Anckarstrom. 

Medens  vi  saaledes  paa  enkelte  Punkter  tro  at  maatte 
være  af  en  anden  Mening  end  den  svenske  Forfatter,  kunne 
vi  derimod  kun  være  fuldstændig  enige  med  ham  i,  at  den 
i  den  Lowenstromske  (o:  Anckarstromske)  Familie  bevarede 
og  af  Ritmester  Ehrensparre  -  Ljungfeldt  til  Hofmarskal  Lof- 
venskold  meddelte  Tradition:  at  Modet  i  det  afgj ørende 
øjeblik  svigtede  Anckarstrom,  saa  at  han  sænkede  Haanden, 
der  holdt  Pistolen,  at  Ribbing  da  tog  fat  paa  Aftrækkeren 
og  trak  den  af,  imedens  Anckarstrom  holdt  Pistolen,  —  ikke 
med  rette  kan  siges  at  hidrøre  «från  såker  hånd«.  Ehren- 
sparre-Ljungfeldt  havde  denne  Meddelelse  fra  sit  Søskende- 
barn, Fru  Anckarstrom.  Men  hvor  havde  Fru  Anckarstrom 
den  fra?  Fra  sin  Mand?  Men  da  Udaaden  fuldbragtes,  var 
hun,  hvad  der  fremgaar  af  Svea  Hofrets  Protokoller,  ikke  i 
Stockholm,  og  da  hun  kom  tilbage  til  Hovedstaden,  var  hen- 
des Ægtefælle  allerede  fængslet.  « øjenvidnet«  Sierakowsky, 
hvis  Beretning  vi  i  vor  Afhandling  »Gustav  HI's  Død«  have 
fulgt,  fejler  saaledes,  naar  han  lader  Politimesteren  finde 
Anckarstrom  rolig  sovende  ved  sin  Hustrus  Side.  I  Fæng- 
slet taltes  Anckarstrom  og  hans  Hustru  kun  en  eneste  Gang 
ved,  nemlig  et  Par  Dage  før  hans  Død,  tilmed  kun  en  halv 
Times  Tid  og  i  Overværelse  af  Præsten  Roos.  Mundtlig  kan 
hun  saaledes  ikke  have  erfaret  det  af  sin  Mand.  Sknftlig 
kan  han  ikke  have  underrettet  hende  derom,  thi  i  Fængslet 
fik  han  kun  to  Gange  Skrivematerialier,  nemlig  da  han  i 
Vagtens  Overværelse  nedskrev  sin  Bekjendelse  og  sin  Ansøg- 
ning om  Fritagelse  for  Hudstrygning.  Af  sin  Mand  kan  Fru 
Anckarstrom  saaledes  ikke  have  faaet  denne  Oplysning,  og 
havde  dette  været  Tilfældet,  havde  hun  da  ikke  nyttet  den 
for  at  frelse  sin  Ægtefælles  Liv?     Men  maaske  Ribbing  har 

meddelt  Fru  Anckarstrom,  at  det  var  ham,  der  havde  affyret 
det  dræbende  Skud?  Det  kan  tænkes,  men  hvorfor  har  da 
Fru  Anckarstrom  til  Bestyrkelse  for  sit  Udsagn  ikke  for 
Ehrensparre  -  Ljungfeldt  nævnet  Ribbing  som  sin  Hjemmels- 
mand, hvis  han  virkelig  havde  været  det?  Just  den  Om- 
stændighed, at  hun  ikke  nævner  eller  blot  antyder  sin  Kilde, 
synes  at  tale  for,  at  det  anferte  er  blevet  hende  meddelt  af 
en  eller  anden  som  en  blot  sandsynlig  Formodning,  der  hos 
hende  har  antaget  Form  af  Vished.  Man  er  jo  saa  tilbøjelig 
til  at  tro,  hvad  man  gjerne  vil  tro. 

Af  de  tre  Muligheder:  at  Anckarstrom  selv  affyrede 
Skuddet,  at  Eibbing  »ryckte  till  sig  pistolen«  og  skjed  Kon- 
gen, og  at  Ribbing  løsnede  Skuddet,  medens  Anckarstrom 
holdt  paa  Mordvaabnet,  forekommer  den  sidste  os,  efter  det 
umiddelbart  foran  staaende  sammenholdt  med  vore  tidligere 
Bemærkninger  om  Dr.  Nilssons  Forsøg  paa  at  løse  Modsi- 
gelsen, ikke  længere  at  kunne  komme  i  Betragtning.  lilbage 
staa  altsaa  de  to  aldeles  modstridende  Udsagn:  Anckarstrom 
selv  skjød  Kongen,  Eibbing  snappede  Pistolen  fra  ham  og 
udførte  Misgjerningen.  Det  første  erklærede  Anckarstrom 
selv,  Vidnerne  -Ørnbergs  og  Fagerbergs  Udsagn  gaa  i  samme 
Retning,  og  man  har  i  Almindelighed  troet  det;  det  sidste 
forsikrede  Eibbing  højt  og  dyrt,  den  døende  Konge  troede 
det  selv,  og  Mistanken  til  Eibbing  lader  sig,  som  vi  have 
set,  forfølge  saa  godt  som  op  til  selve  Mordnatten.  Hvilken 
af  disse  to  Paastande  er  nu  den  rette?  Er  det  saa  Anckar- 
strom eller  Ribbing,  der  var  Morderen? 

Som  det  til  Overflod  fremgaar  af  det  forud  anførte, 
staar  der  her  Grunde  mod  Grunde,  Udsagn  mod  Udsagn« 
Sandsynlighed  mod  lige  saa  stor  Sandsynlighed.  Vil  man 
med  Dr.  Nilsson  lade  Ribbing  have  været  i  en  Utifregnelig- 
hedstilstand ,  da  han  for  Gyllenkrook  og  Lofvenskold  aflagde 
de  tidt  og  mange  Gange  omtalte  Erklæringer,  ere  disse  selv- 
følgelig uden  Betydning,  og  i  saa  Tilfælde  er  det  Anckar- 
strom.   der   har  myrdet  Gustav  III;   men  har  Ribbing  ikke 

været  afsindig,  da  han  af  egen  fri  Drift  gjentagne  Gange  og 
paa  forskjellige  Tidspunkter  anklagede  sig  selv  for  Konge- 
mord, og  vi  tro  ikke,  at  man  er  berettiget  til  at  antage 
dette,  saa  har  hans  Udsagn  den  største  Vægt,  og  Sandsyn- 
ligheden er,  forekommer  det  os,  i  saa  Fald  størst  for,  at  han, 
og  ikke  Anckarstrom,  er  Morderen. 

I  øvrigt  er  Sagen,  som  den  svenske  Lærde  til  Slutningen 
bemærker,  af  den  Beskaffenhed,  at  der  nu  efter  80  Aars  For- 
løb næppe  kan  ventes  yderligere  Oplysninger  i  den,  og  dette 
Mysterium  vil  saaledes  vanskelig  nogensinde  blive  fuldstændig 
opklaret. 

Fr.  Julius  Meier. 


Smaating. 

Ratieburg  contra  Secklenburg.  Tysklands  politiske  Geo- 
grafi er  det  endnu  den  Dag  i  Dag  ikke  saa  ganske  let  at  hitte 
Rede  i  med  dets  25  større  eller  mindre  Stater.  Vore  Læsere 
kjende  nu  vel  nok  Storhertugdømmet  Mecklenburg  -  Strelitz 
af  Omtale;  men  der  er  dog  vist  meget  faa,  som  ere  vidende 
om,  at  dette  Land,  der  næppe  tæller  100,000  Sjæle  —  det 
halve  af  Kjøbenhavns  Folkemængde  —  i  Virkeligheden  be- 
staar  af  to  uafhængige  Stater,  mellem  hvilke  Dualismen  gjør 
sig  gjældende  lige  saa  godt  som  mellem  Østerrige  og  Ungarn, 
eller  endnu  nøjagtigere  sagt  en  Personalunion,  f.  Ex.  som 
mellem  Sverige  og  Norge.  Landet  bestaar  nemlig  af  to  Dele, 
der  adskilles  fra  hinanden  ved  det  mellemliggende  Mecklen- 
burg-Schweiin.  Øst  for  samme  ligger  Herskabet  Stargard 
og  Strelitz;  vest  eller  rettere  nordvest  for  Schwerin  ligger 
derimod  det  forhenværende  Bispedømme,  nuværende  Fyrsten- 
dømme Ratzeburg.  Herskabet  Stargard  har  den  bekjendte 
Stænderforsamling  sammen  med  det  øvrige  Mecklenburg; 
men  Fyrstendømmet  Ratzeburg,  der  kun  tæller  17,000  Sjæle, 
har  ikke  nogen  Del  i  denne  Forfatning;  thi  til  en  Stænder- 
forsamling udfordres  der  —  efter  mecklenburgske  Begreber  — 
mindst  et  Par  Dusin  Riddere,  og  da  der  nu  i  hele  Landet 
Ratzeburg  kun  findes  tre  Riddergodser  —  vi  ville  for  Efter- 
verdenens Skyld  bevare  deres  Navne:  Horst,  Dodow  og  Tor- 

riesdorf  — ,  følger  det  af  sig  selv  —  forstaar  sig  dog  kun 
efter  officielle  mecklenburgske  Statsbegreber  — ,  at  det  lille 
Land  ikke  kan  eller  tør  have  nogen  Folkerepræsentation, 
men  maa  regeres  absolut.  Det  har  i  alt  halvanden  Stad, 
nemlig  en  hel,  som  hedder  Schonberg,  og  en  halv,  Katzeburg, 
der  deles  midt  igjennem  af  Landgrænsen,  saaledes  at  det  ene 
Stykke  kommer  til  Lauenburg  og  det  andet  til  Eatzeburg; 
dernæst  har  det  lille  Land  en  meget  dygtig  Bondestand,  som 
aldrig  har  været  livegen  eller  vorned,  og  for  at  mindes  denne 
fra  Årildstid  hævdede  personlige  Frihed  bære  de  unge  Bøn- 
der paa  deres  Bryllupsdag  et  Sværd  ved  deres  venstre  Side. 
Til  Trods  for  denne  personlige  Frihed  ere  Bønderne  dog  ikke 
Ejere  af  den  Jord,  de  dyrke,  men  kun  Arvefæstere;  Grund 
og  Jord  tilhører  derimod  nu  til  Dags  udelukkende  Storher- 
tugen, i  ældre  Tider  derimod  Kirkefyrsten.  Da  Lands- 
herrens Magtfylde  saaledes  med  Hensyn  til  Herskabet  Star- 
gard  er  indskrænket  ved  Stændernes  Myndighed,  men  dette 
ikke  forholder  sig  saa  i  Ratzeburg,  og  Stargard  altsaa  er  i 
Stand  til  at  værge  sig,  hvad  Eatzeburg  ikke  kan,  er  det 
ganske  naturligt,  at  Stargard  søger  at  vælte  sine  Byrder  over 
paa  Ratzeburg,  som  saaledes  af  og  til  kommer  lidt  til  kort. 
Herved  er  nu  den  ratzeburgske  Rets-  og  Selvstændigheds- 
følelse  bleven  ægget;  Landet  staar  fast  paa  sin  særlige  Til- 
værelse, paa  sin  Personalunion,  paa  sin  Selvbestemmelsesret. 
Tidligere  beraabte  det  sig  paa  Artikel  13  i  den  salige  For- 
bundsakt  og  fordrede  en  Folkerepræsentation ;  hvad  det  gamle 
Forbund  ikke  kunde  eller  vilde  yde  den,  haaber  Ratzeburg  at 
kunne  opnaa  under  den  nye  Tingenes  Tilstand;  til  Dato  er 
det  dog  nok  kun  blevet  ved  Forhaabningerne;  thi  de  meck- 
lenburgske Forhold  og  Tilstande  ere  endnu  ikke  endelig  ordnede. 
Denne  Ratzeburgs  Selvstændighedsfølelse  gav  sig  imid- 
lertid Luft  under  Valgene  til  den  første  nordtyske  Rigsdag 
1867  paa  en  ret  komisk  Maade,  som  for  øvrigt  ogsaa  vidner 
om  Tyskernes  indgroede  Nationalfejl:  Rethaveri.  Da  Parla- 
mentsvalgene forestode,  publicerede  Storhertugerne  af  Mecklen- 

burg  nemlig  en  Lov,  hvori  det  hedder:  "Enhver  Mecklen- 
burger,  som  er  25  Aar  gammel  og  uberygtet,  har  Ret  til  at 
vælge  0.  s.  v.».  Katzeburg  troede  strax  heri  at  spore  en 
Fælde  af  den  farligste  Art.  De  regnede  som  saa:  Vi  ere 
Ratze-  og  ikke  Mecklenburgere ;  naar  Valgloven  ogsaa  skal 
have  Gyldighed  for  os,  maatte  den  lyde  saalunde:  »Enhver 
Ratze-  og  Mecklenburger» ;  men  da  det  nu  blot  hedder 
»Mecklenburger«  og  ikke  tillige  «Ratzeburger»,  er  der  en  nær- 
liggende Fare  for,  at  Ratzeburgerne,  naar  de  alligevel  vælge, 
derved  selv  anerkjende  sig  som  Mecklenburgere,  hvorved  de 
ville  forspilde  alle  deres  Rettigheder,  Friheder  og  Privilegier, 
saafremt  de  maatte  have  saadanne  —  omnia,  si  qvæ  sint, 
jura  —  og  kunne  gaa  glip  af  deres  særlige  Tilværelse,  deres 
Personalunion,  deres  Selvbestemmelsesret  og  deres  Fordringer 
paa  en  konstitutionel  Repræsentation  for  den  ratzeburgske 
Nation.  Efter  en  moden  Prøvelse  af  disse  Betragtninger 
lød  nu  Parolen:  Vi  vælge  ikke  til  Rigsparlamentet,  og  alle 
og  enhver  fulgte  den  givne  Ordre  samvittighedsfuldt.  For- 
gjæves  rejste  Valgbestyrelsens  Formand  fra  Valgsted  til  Valg- 
sted. I  den  Kro,  hvor  Valget  skulde  foregaa,  fandt  han  ikke 
Vælgere,  men  kun  Værten.  Han  spurgte  da  denne,  om  han 
maaske  var  til  Sinds  at  vælge  nogen  til  Parlamentet,  men 
Værten  benægtede  dette  med  største  Koldsindighed.  Derpaa 
optog  Formanden  en  Protokol,  hvori  han  konstaterede  samt- 
lige Vælgeres  Fraværelse,  indregistrerede  Værtens  Svar  og 
ikke  undlod  at  tilføje,  at  heller  ikke  han  selv,  undertegnede 
Valgformand,  fandt  sig  foranlediget  til  at  vælge.  Paa  det 
næste  Valgsted  gjentog  det  samme  Skuespil  sig,  og  saaledes 
blev  I kkeaf holdeisen  af  Valg  gjennemført  over  hele  det  ratze- 
burgske Land.  Ratzeburgerne  henvendte  sig  dernæst  til 
Rigsdagen  med  en  Protest,  hvori  de  forsikrede  at  være  gode 
Tyskere,  men  de  kunde  kun  vælge  som  Ratze-  og  ikke  som 
Mecklenburgere,  og  for  øvrigt  anmodede  de  den  høje  Rigs- 
dag om  at  forhjælpe  dem  til  deres  Rettigheder.  Valget  blev 
dog  ikke  forkastet  i  Betragtning  af,    at  Ratzeburgerne,    selv 

om  de  havde  deltaget  i  Valget,  dog  ikke  paa  Grund  af  deres 
ringe  Antal  vilde  have  kunnet  gjore  Udslaget,  og  heller  ikke 
kunde  Rigsdagen  for  Tiden  indlade  sig  paa  at  hjælpe  dem 
til  deres  Eettigheder,  men  maatte  indskrænke  sig  til  at 
afspise  de  brave  Eatzeburgere  med  et  Par  gemytlige,  delta- 
gende Ord. 

En  Baderejse  i  de  gode,  gamle  Tider.  I  Aaret  1637  maatte 
Landgrev  Filip  af  Hessen  foretage  sig  en  Baderejse  til  Ems. 
Vi  ville  her  efter  Dr.  Georg  Fabers  Dagbog  give  en  ganske 
kort  Beskrivelse  af  samme  Rejse  til  en  Sammenligning  mel- 
lem vore  Dage  og  hine  Tider,  der  endnu  undertiden  roses 
som  de  romantiske  eller  som  degode,  gamle;  et  saadant  Til- 
bageblik kan  være  ret  fornøjeligt.  Altsaa  vor  Landgreve  rejste 
fra  sin  lille  Landstad  Butzbach  først  til  Lands  til  Frankfurt, 
derpaa  til  Vands  nedad  Main  og  Rhin  og  sluttelig  op  ad 
Lahn  til  Ems.  1  vore  Dage  gjennemfarer  man  den  hele  Stræk- 
ning i  et  Par  Timers  Tid  paa  en  Jernbane.  Landgreven 
brugte  derimod  til  samme  Tur  ikke  mindre  end  3  fulde  Dage, 
men  saa  maatte  han  da  ogsaa  passere  ikke  mindre  end  24 
forskjellige  Territorier,  heri  er  endda  ikke  indbefattet  de  rigs- 
umiddelbare  Herskaber  (Ridderskaber,  Abbedier,  Stifter  o.  s.  v.) ; 
ellers  kunde  vi  godt  bringe  Tallet  op  til  de  6  Dusin:  Land- 
greven rejste  med  al  Hast  og  slap  med  for  en  Forms  Skyld 
at  lægge  an  ved  et  Par  Toldsteder;  en  saadan  «eilfertiges 
Furtreisen«  kunde  en  Landgreve  paa  Grund  af  sin  « højfyrste- 
lige') Racg  tillade  sig;  en  simpel  Dødelig  havde  godt  kunnet 
bruge  14  Dage  til  samme  Rejse;  saa  mange  Passerafgivter  og 
Toldbesværligheder  var  der  at  klare  med  de  2  Dusin  Rigs- 
fyrster. 

Landgrevens  og  hans  Gemalindes,  Folge  bestod  af:  Hof- 
mesteren, 2  Hofjunkere,  2  adelige  Damer,  Kokken,  Lægen, 
Kammerskriveren,  Beriddere,  Pager,  en  Barber,  en  Kok,  en 
Kammerjomfru,  en  Trompeter  og  nogle  Tjenere.  Man  dels 
kjørte,    dels  red  og  behøvede  i  alt  38  Heste.     Til  Sejladsen 

havde  man  for  40  Daler  lejet  et  Skib  med  et  Par  Rorkarle. 
Henrejsen  gik  saa  temmelig  for  sig  uden  Hindring;  rigtignok 
kunde  man  ikke  overnatte  i  Rudesheim,  thi  der  huserede 
Pesten;  man  maatte  skifte  Skib  paa  Lahn,  da  man  ikke 
kunde  bringe  sit  første  Skib  længere  frem,  og  selv  det  nye 
Fartøj  maatte  timevis  slæbes  frem  af  Tjenerne;  det  hessiske 
Slot,  hvor  man  vilde  tage  Kvarter,  var  slet  medtaget  af  Sol- 
dater, som  havde  været  indkvarterede  der  i  nogen  Tid  o.  s.  v. 

Hvilke  Badefornøjelser  havde  nu  vel  det  høje  Fyrstepar? 
For  at  besvare  dette  Spørgsmaal  behøve  vi  kun  at  afskrive 
et  Par  Notitser  af  Dagbogen:  »Den  6te  begave  deres  Naader 
sig  Klokken  6  om  Morgenen  til  Badet  og  forbleve  der  efter 
Anordning  i  2  Timer;  om  Eftermiddagen  kom  deres  Naader 
igjen  og  badede  fra  Kl.  3  til  4;  efter  Aftensmaaltidet  spaserede 
de  lidt  omkring  med  Junkerne  og  Jomfruerne,  forlystede  sig 
med  »Legen  Tagfat«  og  anden  Spøg.  —  Den  9de  gik  deres 
Naader  allerede  Kl.  5  i  Bad;  efter  Middagsmaaltidet  foretog 
deres  Naader  med  Junkere  og  Jomfruer  en  Sejltur  paa  Lahn 
til  Miihlheim  im  Thai  (nu  Miellen);  lige  over  for  dette  Sted 
var  der  et  Nonnekloster,  hvor  deres  Naader  vilde  lande  og 
overnatte,  men  da  der  var  nogle  franske  Krigsfolk  i  Nærheden, 
maatte  man  strax  vende  om  og  tilbringe  Natten  i  Værtshuset 
«zum  Hufeisen«,  hvorpaa  man  den  næste  Dag  Kl.  8  atter  til 
Hest  naaede  tilbage  til  Badet.  —  Saaledes  falgte  Dagene  med 
al  Ensformighed,  den  ene  efter  den  anden,  fraregnet  Faren 
for  Pest,  røvende  Soldaterbander  og  lignende  Ubehageligheder. 

Hjemrejsen  gik  vanskeligere.  Dagbogen  fortæller:  Vi  havde 
3  Baade,  men  det  er  ikke  godt  at  sejle  paa  Lahn  paa  Grund 
af  den  ringe  Vandmængde,  hvorfor  man  ikke  kunde  naa 
frem ;  dog  gik  det  lidt  bedre  for  deres  fyrstelige  Naader,  som 
alene  naaede  frem  til  Niederlahnstein,  medens  de  to  andre 
Baade  ofte  løb  paa  Grund;  Deres  fyrstelige  Naader  lode 
Skibsfolkene  faa  en  Drik  og  en  Bid  Brød,  da  de  havde  havt 
meget  Besvær  og  ofte  maatte  stige  ud  i  Vandet  for  at  drage 
og   presse  Baaden  frem.   —    Paa  Rhinfarten   var   det  langt 

værre  fat;,  her  fandtes  Farligheder  som  Klipper,  Hvirvler, 
Strømninger,  som  man  nu  ikke  aner,  naar  man  vel  til  Mode 
damper  ned  ad  den  herlige  Flod  paa  de  prægtige  Dampskibe. 
Landgreven  var  derimod  helt  ilde  til  Pas  efter  sin  Rhintur; 
flere  af  Følget  havde  faaet  Feber,  under  Vejs  havde  man  havt 
mange  Slags  Farer  at  bestaa,  og  da  man  sent  om  Aftenen 
naaede  Geisenheim,  hvor  man  vilde  overnatte,  kunde  man 
ikke  finde  noget  «Losamentt),  hvorfor  Borgemesteren  «maatte 
aabne  Raadhuset,  hvor  der  fandtes  en  Stue,  hvor  hans 
Naade  med  Gemalinde  kunde  logere,  men  ellers  fik  man  intet 
at  bide  eller  bryde,  undtagen  hvad  man  havde  med  sig. 
Raadet  forærede  Deres  Naader  to  Kander  Vin».  —  Efter  8 
Dages  besværlige  Rejse  naaede  man  endelig  atter  hjem. 


Trykfejl  og  Rettelser. 


Side  1,  Linie  11  fr.  ov.:  med  hvid  Krave,  læs:  hvidt  Halstørklæde 

Side  60,  Linie  5  fr.  n. :  Duetter,  læs:  Dueller. 

Side  88,  Linie  3  fr.  ov. :  sextende,  læs:  syttende. 

Side  93,  Linie  4  fr.  ov.:  hans,  læs:  sin. 

Side  95,  Linie  15  fr.  ov.:  indtil,  læs:  mod. 

Side  191,  Linie  2  fr.  n.:  1752,  læs:  1751. 

Side  210,  Linie  16  fr.  ov.:  den  yngste,  læs:  det  yngste: 

Side  290,  Linie  7  fr.  ov.:  Somojeder,  læs:  Samojeder. 

Side  399,  Linie  9  fr.  ov. :  ædlerere,  læs:  ædlere. 

Side  430,  Linie  16  fr.  ov.:  Gancelm,  læs:  Gaucelm. 

